
前言

《周易》，傳自先秦，淵源甚古，乃華夏先祖認識天地自然的智慧精髓。“易道深矣，人更三聖，世歷三古”（《漢書·藝文志》），漢人以《易》當五經之原。

《周易》分三個部分，卦象、卦爻辭與十翼。相傳卦象伏羲作，卦爻辭文王與周公作，十翼孔子作。《周易》本身的發展與成書，可能更[image: ]複雜，分此三部分，繫之以相應的作者，可以代表視之。《周易》最終編定[image: ]目前的篇章結構，時閒大約在西漢。漢尊儒術，《易經》作[image: ]五經之原，備受重視，研習者眾。其中佼佼者，在西漢如孟喜、焦延壽、京房、楊雄等，在東漢如荀爽、鄭玄、虞翻等。至三國，政治與時代思想品質大變。漢代經學的整體形象，如熹平石經一般，在東漢末年的黄巾起義中被砸碎。東漢轉[image: ]三國，大一統的局面分崩離析，到唐代開國統一，期閒斷斷續續戰亂四百年。兩漢至魏晉，學術從經學變[image: ]玄學，與政治生態有莫大關係。玄學以王弼（二二六至二四九）[image: ]代表，這個天才般的青年，二十出頭就注完了《周易》和《老子》，影響至今。王弼以“得象忘言”、“得意忘象”之旨，掃象而説《易》，一改漢人以象數説《易》的踏實學風，《易》漸漸化[image: ]三玄之一。唐朝開國制典，貞觀十六年（六四二）頒行《五經正義》，於《易經》，孔穎達選取王弼注作疏，奠立王弼注《易》思路的正統性。

兩漢象數易，式微於魏晉，《周易正義》出，更至於衰亡之境。幸有蜀地道士李鼎祚，搜羅東漢以來古注近四十家，於寶應元年（七六二）編成《周易集解》，獻於代宗。自序曰：“采羣賢之遺言，議三聖之幽賾，集虞翻、荀爽三十餘家。刊輔嗣之野文，補康成之逸象，各列名義，共契玄宗。”今所見唐以前的《周易》古説，尤其大部分漢易資料，基本依賴於此書得以保存，可謂居功至偉。

漢人研習《易經》，多言象數，因《易經》文辭皆非隨意繫之，背後有其象數支撐，“卦有小大，辭有險易。辭也者，各指其所之”（《周易·繫辭上》）。指其所之，即含象數變化。象數及其變化規律，本質乃陰陽消息之紀，討論象數及其變化，是[image: ]深入理解陰陽消息及其規律。《周易·繫辭上》曰：“君子居則觀其象而玩其辭，動則觀其變而玩其占。”玩辭的前提在觀象，若掃象不觀，徒玩其辭，辭成浮辭，説義萬千仍空虚無根。可惜《周易集解》所保留之漢易資料，自《集解》成書之後，幾乎無人問津，直到清代。

清代反思明亡教訓，有漢宋之爭。漢學一路向上，考鏡學術源流，於《易經》能從宋易追溯至漢易，《周易集解》在這種風氣之下，開始重新[image: ]學人所重視。經過惠棟、張惠言、孫星衍等人的努力，《周易集解》的各家易例逐漸明朗。至李道平（一七八八至一八四四）著《周易集解纂疏》，漢易中各家易例的繁難處，開始逐漸清晰。不過，《集解》中各家易例之閒的精微差異，《纂疏》仍有頗多力不能逮之處。真正對《周易集解》作庖丁解牛般的研讀，讓各家易例各自成法，並且能對其作提綱挈領般的評述，當屬曹元弼的《周易集解補釋》一書。

曹元弼（一八六七至一九五三），字穀孫，又字師鄭，晚年號復禮老人，江蘇吳縣（今蘇州市）人。早年學於南菁書院，師從禮學大家黄以周，與唐文治、張錫恭等人同學。二十四歲成《禮經校釋》，[image: ]學林矚目。之後隨張之洞，講經經世，循張之洞《勸學篇》治經之法，欲撰《十四經學》，最後成《周易學》、《禮經學》、《孝經學》三種。辛亥之後，閉門著述，以發明鄭注[image: ]核心，著《周易鄭氏注箋釋》二十八卷，《孝經鄭氏注箋釋》三卷，以及《古文尚書鄭氏注箋釋》四十二卷。其閒，尚有《大學通義》、《中庸通義》、《復禮堂文集》等，一生著述累積三百餘萬字，卓然一代經學大家。

曹元弼一生精力所萃，主要在禮學與易學。《春秋左傳·昭公二年》載韓宣子在魯觀禮，見《易象》與《魯春秋》，曰：“周禮盡在魯矣”，知易象即禮。《易》究天人之奥，其理落實人世可見可行[image: ]禮。易與禮，上通而下達，此曹元弼學問之規模與眼界所在。

曹元弼的易學作品有三種，《周易學》八卷，《周易鄭氏注箋釋》二十八卷，《周易集解補釋》十七卷。《周易學》是曹元弼早年在張之洞處，講習諸經大要時所著，[image: ]《周易》一書提要鉤玄，可當《周易》一書之通識。

《周易鄭氏注箋釋》，自一九一一年至一九二六年，積十七年之功而成，煌煌二十八卷之巨。《箋釋》以鄭注[image: ]主線，以荀爽、虞翻等古注[image: ]箋，以清人易説[image: ]釋，附加己意，體宏而思精。一九二〇年，《箋釋》開工十年之後，上經撰畢。曹元弼自覺是書卷帙浩繁，不便初學，於是本諸易簡之法，由淺入深、由博反約之旨，在《箋釋》的基礎上，另撰《周易集解補釋》一書，與《箋釋》高低搭配，齊頭並進。《補釋》與《箋釋》意圖不同，故撰寫方式不同，二書主要區别有八點，已經交代在《周易集解補釋序》中。

《周易集解補釋》一書，顧名思義，以李鼎祚《周易集解》[image: ]底本，[image: ]之補與釋。《補釋》在《集解》所收録的古注基礎上，補入《禮記》、諸子、《史記》、《漢書》等古籍中相關易説。並對古注與補注，參合惠棟、張惠言、姚配中等人的理解，加以疏釋。漢易多言象數，本就艱深，再加上各家易例不同，思路不同，對初學而言，可謂寸步難行。《補釋》之成書，於各家易説條分縷析，使其各得其所，又能相互發明，見其會通，非極精漢易而德性淳厚者不能[image: ]。

筆者六年前始知漢易之重要，找來李道平的《周易集解纂疏》硬著頭皮讀，進展極其緩慢。後來覓得曹元弼《周易集解補釋》一書，與李道平《纂疏》相互參考，始知《纂疏》之未盡處，同時對曹元弼《補釋》中展露的學風與學養佩服之至。於是，花了一年時閒，整理此書，供自己與身邊好友研習之用。一晃五年，如今重進校對一過，供易學愛好者閲覽。

《周易集解補釋》的整理，用的是民國十六年（一九二七）刊本。原刊本[image: ]繁體豎排，今改作繁體横排。原文雙行小字夾注，今改作單行。原文“集解”部分，以○分隔諸家説法，今省○作分段處理。“補”與“釋曰”部分，亦作分段處理。曹元弼在豐卦上六的“釋曰”中言：“李書之例，博存異義，前後字亦不必同也”，此次整理，以儘量保留原文中的多種古傳寫法。《補釋》原書體例，儘量一仍其舊，同時做到眉目清晰。


周易集解補釋序

余既[image: ]《周易鄭氏注箋釋》，以明開闢以來天經地義聖教王政，人類所以相生相養而不相殺，萬世可使有治無亂，生民可使有吉無凶之至德要道。據象推義，積精沈研。仰維聖人吉凶與民同患之仁，俯念天下无邦，民彝泯亂，率獸食人，人將相食，萬族俱盡，乾坤或息之痛。任重道遠，心惻語長。惟恐義之不明，説之或有流弊，以乖經旨而誤後學。慎思明辨，積將十年，至上經之末。忽轉一念曰：是書也，詳則詳矣，每卦合《彖》、《象傳》，輒文累萬言，無乃使學者惛然不能待乎？是非設一易簡之法，以[image: ]由淺入深之階梯，由博返約之歸宿不可。於是就唐資州李君鼎祚《集解》，校各本異文，擇善而從，定其句讀。又據孫氏星衍所集眾家遺説，更博采《禮記》、《春秋傳》、周秦諸子、《史記》、《漢書》等説《易》古義補之，而以己意申其疑滯，辨其得失。放張稷若《儀禮鄭注句讀》摘録賈疏之例，酌取《箋釋》十之三四，俾足以解經注而止，名曰《周易集解補釋》。其生蓍立卦生爻繫辭宏綱細目之詳，與探賾索隱極深研幾之神恉，通德類情道濟天下之大用，具詳《箋釋》及余向所[image: ]《周易學》，是書惟指説大略，不復繁文。自離卦以下，每卦《箋釋》屬草畢，隨編是書，又于其閒寫定乾卦。去年春，《箋釋》成，乃補坤卦以下二十八卦，至今年四月卒業。溯自宣統辛亥以來，憂患學《易》，於今十有七年矣。洪水滔天，猛獸咥人，日甚一日，運厄大過，數窮未濟，君子雖悲天憫人，如之何哉！惟恐懼修省，艱貞履道，敬體乾坤大生廣生之德，述先聖之元意，獨抱遺經，究厥終始，盡其言以見其意，傳諸其人，以待天下之清而已。天不變，道亦不變，碩果不食，陽與君子之道不可亡。凡余所[image: ]，惓惓不已，博學詳説又反説約，務使學者尋省易了，[image: ]此也。是書之異于《箋釋》者凡數事：《箋釋》篇第依《漢志》“《易》十二篇”之舊，此據《集解》同王弼本，一也。《箋釋》以鄭[image: ]主，經字一依鄭本，此據李氏本，二也。《箋釋》采荀、虞、宋、陸諸家，閒有删裁，王弼學行以後各家，采入《箋》者尤少。此據《集解》[image: ]本，遵其例補之，雖王弼、王肅等説，無所遐棄，惟於釋中别其是非，三也。《箋釋》於諸家異文擇要采取，此則備引而釋之，以明聲通義轉，同源分流之故，四也。《箋釋》每卦每爻，統論大義，而後逐句疏解，此依李氏分節，當句發揮，其全卦全爻之義，各因文便略著之使貫串，五也。《箋釋》解誼先申鄭而後及諸家，此一依《集解》所列先後，六也。《箋釋》於《集解》引荀、虞注，合兩條[image: ]一者，多審度文義，分繫經傳，此則一如其舊，而於釋語中識别之。經傳兩注異義，則明其以何説[image: ]主，七也。《箋釋》於惠、張、姚異義，委曲申明，使一書有眾書之用，此則惟取所主一説著之，餘不及，或略一及之，八也。凡此八者，皆兩書體例當然，至訓釋經義，則同條共理，一以貫之。李氏之序曰：“俾童蒙之流，一覽而悟。”然漢師説《易》，各有家法，猝不易明。《集解》舊本誤字至多，初學每不能絶句，今承惠、張、姚三先生之成訓，積數十年探索之功，又經論撰《箋釋》知其典要、觀其會通之後，[image: ]之發疑正讀，約文敷暢，理其緒而分之，比其類而合之，瞭如指掌，朗若列眉，讀者庶乎可一覽悟矣。余自光緒戊戌、己亥閒，始[image: ]《周易學》，以舉《易》之大例大義。宣統辛亥至今，既[image: ]《易鄭注箋釋》，以極論天道至教，聖人至德，人倫王道，大經大本，又[image: ]此書以便學者循誦。參伍錯綜，分明辛苦，目暝意倦，精神遐漂，忽忽不知老之已至。日西方暮，吾何求哉！荀子曰：“皇天不復，憂无疆也，千歲必反，古之常也。弟子勉學，天不忘也。”維天常於弗替，存人道於幾希，願與天下後世仁人共勉之。

宣統强圉單閼且月

賜進士出身

誥授中憲大夫翰林院編修加二級吳縣曹元弼序


條例

一、治《易》必先明《易》例。例者，《易》之典常，所以觀其會通。孔子作《彖》、《象傳》，後世章句之祖也；作《繫辭》、《説卦傳》，後世釋例之祖也。李氏序云“别撰《索隱》，錯綜根萌”，葢發凡起例提綱挈領之書。余往者撰次《周易學》，薈萃惠松崖《易漢學》、《易例》，張茗柯《虞氏消息》，姚仲虞《周易學》建首三篇之義而讚辯之，[image: ]《明例》篇。凡伏羲作易生蓍倚數立卦生爻，文王、周公繫辭，孔子作十翼，大經大緯，著在“通例”。漢師説《易》各有家法，殊塗同歸，及魏晉以來《易》學顯於儒林者，論其大要，入“别例”。李氏此書論撰之法，亦於“别例”詳之。學者治《易》，如不棄檮昧，宜先觀《周易學》，次及《箋釋》，而以此書[image: ]讀本。庶乎若網在綱，博而有要。

二(1)、此書名稱，《新唐志》作《周易集注》，毛氏汲古閣所藏宋十卷本則題《易傳》。惠校盧氏雅雨堂本，每卷第一行題“易傳卷第幾”，第二行題“唐資州李鼎祚集解”，葢即據之，惟卷數仍分十七以合《唐志》。稱“易傳”又稱“集解”者，李氏集眾家之解以[image: ]傳也。臧氏庸譏惠本一書二名，葢未深考。朱西亭本首卷首行題“易傳集解卷第一”，次行題“資州李鼎祚”，以“易傳集解”四字連稱，似未安，第二卷以下直題“周易集解”。毛氏刊本題“易傳卷第幾，唐李鼎祚撰”。周氏枕經樓本首卷首行題“周易集解卷第一”，次行題“周易上經唐李鼎祚集解”。李氏序題，則朱、盧、周本皆稱“周易集解”。今宋本未見，參酌諸本題之，後一行自題銜名，放陳恭甫《‹五經異義›辨證》例。

三、李氏引據諸家，往往相反相成，先後輕重具有微旨，當詳《索隱》中。惜其書久亡，今以意逆志，統同别異，以祛來學之惑。

四、孫氏《周易集解》，網羅放失舊聞甚備。今據以[image: ]本，參之張氏《易義别録》，正其誤字，詳其出處。惟删去王弼注，及《正義》所引褚氏、張氏等申釋王注之語，以注疏見立學官，無待鉤沈也。此外閒有删裁，不過百之一二。孫序謂如其疏釋以待後人，此編即無異[image: ]孫書作疏矣。

五、孫氏所集外，博采傳記子史説《易》古義，引《易》異文，以闡經旨，且[image: ]多識畜德之助。

六、各本異文，注當句本字下，依鄭君《禮》注疊古今文之例，擇善而從。

七、李書引先儒皆舉姓名，所謂各列名義。孫書於鄭君特尊稱字，今遵其例，許君亦然。其但稱某氏者，或不詳其名，或承襲舊稱，不在此例。

八、音讀繫經文當句下，諸家異音，各繫其注下，皆細字書之。其注亡而據音可推義者，即以音補注，大字書之。

九、李遵王《周易集解纂疏》，訓釋詳審，今頗采之。

十、離卦以下，與《箋釋》並編，亦隨編隨刊，坎以前諸卦論次反在後。校語詳略前後或小有參差，以無關宏旨，業已刊成，不復追改。

十一、此書向無離句本，今一一定其句讀，以便初學誦習。

十二、釋語務取文約指明。書不盡言，言不盡意，欲見聖人之意，必先明其辭。聖[image: ]天之口，賢[image: ]聖之譯，欲明聖人之辭，必先通前賢之傳注。今將資州所集羣賢遺言剖析窮源，俾文從字順，易簡理得。由此博綜元覽，鉤深致遠，則神而明之存乎其人，默而成之存乎德行，崇德廣業知天地之化育，成天下之亹亹，下學而上達。後之君子，當必有樂乎斯。



(1)　點校案：《條例》原文各條之前，均以“一”開頭，以明條别，今以序數代之。


周易集解序

敘曰：元氣絪緼，明朱氏睦[image: ]本作“氤氳”。三才成象。神功浹洽，八索成形。在天則日月運行，潤之以風雨。在地則山澤通氣，鼓之以雷霆。至若近取諸身，四支百體合其度；遠取諸物，森羅萬象備其工。陰陽不測之謂神，一陰一陽之謂道。範圍天地而不過，曲成萬物而不遺。仁者見之以[image: ]仁，知朱作“智”。者見之以[image: ]知，百姓日用而不知，君子之道鮮矣。斯乃顯諸仁而藏諸用，神无朱作“無”。方而易无體，巍朱作“[image: ]”。巍蕩蕩，難可名焉。

釋曰　“元”，大極也。大極元氣函三[image: ]一，故三才成象。八卦各三畫，因而重之[image: ]六畫，由此也。“神”，大極之神。以中之道淳和未分之氣言曰“大極”，以天地之始言曰“元”，以陰陽不測妙萬物言曰“神”，以一陰一陽各正性命言曰“道”，以易簡、變易、不易合道與神而名之曰“易”，其實一也。“八索”，八卦也。天有八卦之象，地有八卦之形，天地生人生物，無一非卦象。元之周流發育，範圍不過，曲成不遺也。“仁”者，大極生生之德，人得之以[image: ]心。“知”者，生生之氣，自然之條理，人心固有之知覺。此五常之要，五倫所自起，人類所以能相生相養，知善惡吉凶，以大别乎禽獸，而協乎天地之性也。道合仁知，而人之氣質不齊，故賢者猶不能無偏重，而凡民則習焉不察。天生斯民，所以必使先知覺後知，先覺覺後覺也。元不可見，於其發育萬物見之，故“顯諸仁”；道无所不在，不可以一方一體求，故“藏諸用”，此天地自然之易也。

逮乎天尊地卑，君臣位列，五運相繼，父子道彰。震巽索而男女分，咸恒設而夫婦睦。人倫之義既闡，家國之教鬱興。

釋曰　此言聖人因天地自然之易以作《易》，三綱五倫，人類所以相生相養相保之本。易教大義，李氏首明之，其下乃言辭、象、變、占四者之用。

故《繫辭》云：“古者庖犧氏王天下也，始畫八卦，以通神眀之德，以類朱作“[image: ]”，下同。萬物之情。作結繩而[image: ][image: ]盧氏文弨、周氏孝垓作“网”。罟，以佃以漁，葢取諸離。庖犧氏没，朱作“殁”。神農氏作，斵木[image: ]耜，揉木[image: ]耒，耒耨之利，以教天下，葢取諸益。日中[image: ]市，致天下之人，改“民”[image: ]“人”，避唐諱，下“世”改“代”、“治”改“理”同。聚天下之貨，交易而退，葢取諸噬嗑。神農氏没，黄帝堯舜氏作，通其變使人不倦，神其化使人宜之。刳木[image: ]舟，剡木[image: ]檝，舟檝之利，以濟不通，葢取諸涣。服牛乘馬，引重致遠，葢取諸隨。古者穴居而野處，後代聖人易之以宫室，葢取諸大壯。弦木[image: ]弧，剡木[image: ]矢，弧矢之利以威天下，葢取諸睽。上古結繩[image: ]政，後代易之書契，百官以理，萬人以察，葢取諸夬。故聖人見天下之賾盧、周作“嘖”。而擬諸其形容，象其物宜，下當脱“見天下之動”五字而觀其會通，以行其典禮。”觸類而長之，六十四卦，三百八十四爻，天下之能事畢矣。

釋曰　以上言庖犧作八卦垂憲象，及神農黄帝堯舜，備物致用以利天下，所謂以制器者尚其象。

其旨遠，其辭文，其言曲而中，其事肆而隱。若夫雜物撰德，辯是與非。終日乾乾，夕惕若厲。無有師保，如臨父母。自天祐之，吉无朱作“無”。不利者也。

釋曰　謂“以言者尚其辭”。辭所以辯是與非，示天下萬世履信思順、趨吉避凶之道。

至於損以遠害，説以先之。定其交而後求，安其身而後動。履和而至，謙尊而光。能説諸心，能研諸慮。

釋曰　謂“以動者尚其變”。易之詘信變化，人事動作之準，吉凶悔吝生乎動，動不可不慎，其道視此。

是故君子居則觀其象而玩其辭，動則觀其變而玩其占。

釋曰　將由變及占，引傳以貫穿其義。

蓍之德圓而神，卦之德方以智。探賾盧、周作“嘖”。索隱，鉤深致遠，定天下之吉凶，成天下之亹亹，莫善乎蓍龜。神以知來，智以藏往。將有[image: ]也，問之以言。其受命也，應之如響。無有遠邇幽深，遂知來物。故能窮理盡性，利用安身。聖人以此洗心，退藏於密。自然虚室生白，吉祥至止。坐忘遺照，精義入神。口僻焉不能言，心困焉不能知。微妙朱作“玅”。玄通，深不可識。

釋曰　謂“以卜筮者尚其占”。此聖人精義入神之學，非後世術數家所能知也。“虚室生白”等語，雜引老莊，唐人風氣如此，要非王弼憑臆穿鑿，汩亂經義者比。

易有聖人之道四焉，斯之謂矣。

釋曰　結言四者。

原夫權輿三教，鈐鍵九流，實開國承家脩周作“修”。身之正術也。

釋曰　明易道之大而切用。

自卜、商入室，親授微言。傳注百家，緜歷千古，雖競有穿鑿，猶未測淵深。唯王、鄭相沿，頗行於盧、周作“于”。代，鄭則多參天象，王乃全釋人事。且易之[image: ]道，豈偏滯於天人者哉。致使後學之徒，紛然淆亂，各修朱、盧作“脩”。局見，莫辨朱作“辯”。源流。天象遠而難尋，人事近而易習，則折楊黄華，嗑然而笑，方以類聚，其在兹乎。

釋曰　以上略舉易學源流。“卜”，謂卜子子夏；“商”，謂商子子木，合之適應“卜商”之名，非專指子夏一人。猶下云“經注文言”，“文”，謂文字，“言”，謂語句，合之適應“文言”之目，非即指《文言傳》也。六朝唐人多有此文例，如司馬長卿、楊子雲並稱“卿雲”之類。雖云巧合，實易傳訛。此文“卜商”，讀者皆以[image: ]指《子夏傳》，是其驗也。《易》學傳自商瞿，不應舍商而獨言卜。考《子夏傳》出韓氏嬰，或淵源西河未可定。唐世所行《子夏傳》，葢六朝人聚斂舊説而[image: ]之，非韓氏本書，《集解》稱引無多，則李君固不以此傳[image: ]《毛詩序》、《禮·喪服傳》之比。特以六經之傳多出子夏，故上溯孔門傳授，與子木並稱耳。鄭多參天象，謂爻辰也。易本天道以訓人事，雜物撰德，《繫辭》所取者廣，鄭學淵源所從來遠矣。鄭以爻辰推禮象，爻辰，天象也；禮象，人事也。王弼説人事而遁於空虚，其於終日乾乾行事之旨，直背而馳矣。“折楊黄華”，俗曲也，以喻王弼俗學。《莊子·天地》篇云：“大聲不入於里耳，折揚皇荂則嗑然而笑。”“皇荂”，亦作“黄華”。

臣少慕玄風，遊心墳籍，歷觀炎漢，迄今巨唐，采羣賢之遺言，議三聖之幽賾，集虞翻、荀爽三十餘家。刊輔嗣之野文，補康成之逸象，各列名義，共契玄宗。先儒有所未詳，然後輒加添削，每至章句，僉例發揮，俾童蒙之流，一覽而悟，達觀之士，得意忘言。當仁既不讓於師，論道豈慚於前哲。

釋曰　以上論己撰《集解》之意。“刊”者，削去其非。“補”者，增成其是。李書以虞、荀[image: ]主，葢用虞、荀以補鄭也。“僉例發揮”，“例”，當[image: ]“列”，言每至章句先儒未詳之處，並列案語以發揮之。

至如卦爻彖象理涉重玄，經注文言書之不盡，别撰《索隱》。錯綜根萌，音義兩存，詳之明矣。

釋曰　以上言《集解》之外，别撰《索隱》以提要鉤元，並釋音義也。其書今亡。

其王氏《略例》，得失相參，采葑采菲，無以下體，仍附經末，式廣未聞。

釋曰　以上言既撰《索隱》，仍附王氏《略例》於經末，過而存之，以俟後人分别去取。

凡成一十八卷，以貽同好，冀將來君子无所疑焉。

釋曰　此書卷數，《新唐書·藝文志》作十七卷，而宋晁公武《讀書志》謂今所存止十卷，始末皆全，疑後人併之。毛氏晉汲古閣藏有影寫宋嘉定本《易傳》十卷，附《畧例》一卷，詳張氏金吾《愛日精廬藏書志》。與今本分十七卷合於《唐志》者異。此序自述卷數，朱氏彝尊《經義考》引李燾之言曰：“鼎祚自序止云十卷，無亡失。朱氏睦[image: ]序亦云。”自序稱十卷，與今本作一十八卷者異。然西亭序雖云爾，而所刊李序實作一十八卷，其本亦分十七卷，加《畧例》一卷。序又稱此本刻自宋季，用校梓以傳，則朱本亦出宋刻，豈宋時通行十卷本，而亦閒有十七卷本？序所論者與所刊之本不相應，初時失檢，後未改耶？余三十前曾見惠氏校汲古閣本，正誤補脱，乙衍改錯，不可勝數。閲之心目開朗，惜怱促閒未暇致詳。嗣又得汲古閣刻本殘帙，則固十卷本。孫氏星衍《周易集解》十卷，葢即據之，分乾坤二卦[image: ]第一卷，屯至履[image: ]第二卷，泰以下分卷多同王弼本，惟改第二[image: ]第三，第三[image: ]第四，以下遞推可知。今值天下大亂，故友徂謝，無可借書。以此數者推約之，葢《唐志》十七卷者，舍《畧例》言也。序稱“十八卷”者，並《畧例》言也，序於附録《畧例》下始總計卷數。則但云“一十卷”者，當係脱字，或後人删之。其全書十七卷、十卷之分，或《集解》本止十卷，並《索隱》[image: ]十七卷，而今本[image: ]後人所分。或《集解》實如今本十七卷，序云“别撰《索隱》”，則與本書别行，其附經末者惟《畧例》一卷，所云“一十八卷”不連《索隱》數之，均未可知。唐人卷子本積帙不甚繁重，觀《正義》可見。此書文句較繁，卷分十七，似固其所。惟第十六卷以“《易》曰不遠復无祗悔元吉”建首，横截一章内一節分屬兩卷，殊非其理，則今本分卷，固不盡資州之舊矣。

秘書省著作郎臣李鼎祚序。

釋曰　朱氏睦[image: ]曰：“鼎祚，資州人，仕唐[image: ]秘閣學士，以經學稱於時。嘗進《平胡論》，預察胡人叛亡日時無毫髮爽，象數精深葢如此。”此事宋十卷本鮮于侃序已舉之。《四庫全書總目提要》曰：“鼎祚，唐書無傳，始末未詳，惟據序末結銜知其官[image: ]秘書省著作郎。據袁桷《清容居士集》載，資州有鼎祚讀書臺，知[image: ]資州人耳。朱睦[image: ]序稱[image: ]秘閣學士，不知何據也。其時代亦不可考。《舊唐書·經籍志》稱録開元盛時四部諸書，而不載是編，知[image: ]天寶以後人矣。”又曰：“《自序》謂‘刊輔嗣之野文，補康成之逸象’，葢王學既盛，漢易遂亡，千百年後，學者得考見畫卦之本旨者，惟賴此書之存耳，是真可寶之古笈也。”案：此書宋本罕觏，舊刻存於今最先者[image: ]明嘉靖時朱氏睦[image: ]本，次[image: ]毛氏晉汲古閣本，次[image: ]盧氏見曾雅雨堂本、周氏孝垓枕經樓本。元弼閉門避世，惟據所藏朱、盧、周三刻詳加校勘。毛本字句多與朱同，以藏本殘缺未及校，容他日假得完本補之。朱本誤字甚多，而古刻真面目猶在，往往得思誤書之適。盧、周同出惠校，大同小異。惠氏《易》學至深，校正此書，幾如撥雲霧而見青天，然亦閒有小失，今悉心審定，以俟達者。其李氏所集三十餘家，别考詳源流，著於後篇。


《易》學流源辨

李氏自序云：“各修局見，莫辨源流。”今依據《釋文·敘録》，旁徵諸書，探討淵源，辨章同異，以備學者考省。

陸氏德明《經典釋文·敘録》：“《周易》注解傳述人考證”：

《舊唐書·儒學傳》：“陸德明，蘇州吳人，受學周弘正。貞觀初，拜國子博士，封吳孫男。撰《經典釋文》三十卷，《易疏》二十卷。

宓犧氏之王天下，仰則觀於天文，俯則察於地理，觀鳥獸之文，與地之宜，近取諸身，遠取諸物，始畫八卦，或云因河圖而畫八卦。因而重之[image: ]六十四。文王拘於羑里，作卦辭，周公作爻辭，孔子作《彖》辭、《象》辭、《文言》、《繫辭》、《説卦》、《序卦》、《雜卦》，是[image: ]十翼。班固曰：“孔子晚而好《易》，讀之韋編三絶而[image: ]之傳。”“傳”，即十翼也。先儒説重卦及爻辭[image: ]十翼不同，解見余所撰。

以上敘《周易》經傳。《繫辭傳》“知者觀其彖辭”，即指卦辭。孔子所做《彖上傳》、《彖下傳》、《象上傳》、《象下傳》，“彖”、“象”皆指經文，孔子[image: ]之傳耳。陸以彖辭、象辭目《彖傳》、《象傳》，似稍混。“[image: ]十翼”，“[image: ]”字似衍。“撰”下舊空二字。廬氏文弨曰：“《隋志》：‘《周易大義》二卷，陸德明撰’，當即指此書。”案：或指《易疏》，未可知。重卦、爻辭、十翼異説，辨詳元弼所[image: ]《周易學·明例·解紛》。

自魯商瞿子木受《易》於孔子，以授魯橋庇子庸，子庸授江東馯户旦反，徐廣音寒。臂子弓，子弓授燕周醜子家，子家授東武孫虞子乘，子乘授齊田何子莊。《高士傳》云“字莊”，《漢書·儒林傳》云“臨淄人”。“子莊”，《儒林傳》作“子裝”。及秦燔書，《易》[image: ]卜筮之書，獨不禁，故傳授者不絶。漢興，田何以齊田徙杜陵，號杜田生，授東武王同子中，及洛陽周王孫、梁人丁寬、字子襄，事田何，復從周王孫受古義，作《易説》三萬言，訓故，舉大誼而已。《藝文志》云“《易説》八篇”，[image: ]梁孝王將軍。齊服生，劉向《别録》云：“齊人，号服先。”盧云：“舊作号服光，今從宋本。”師古注《漢書》引劉向《别録》曰：“號服光。”皆著《易傳》。漢初言《易》者本之田生，同授淄川楊何，字叔一，本作字叔元，太中大夫。盧云：“《漢書》云‘字叔元’，一本六字，葢後人校語。”寬授同郡碭田王孫，王孫授施讎，及孟喜、梁丘賀，由是有施、孟、梁丘之學焉。

以上敘孔門傳《易》至漢施、孟、梁丘，[image: ]《易》學流别之源。

施讎，字長卿，沛人，[image: ]博士。傳《易》授張禹字子文，河内軹人，徙家蓮勺，以《論語》授成帝，官至丞相、安昌侯。及琅琊魯伯。會稽太守。禹授淮陽彭宣字子佩，大司空、長平侯，作《易傳》。及沛戴崇。字子平，少府，作《易傳》。伯授太山毛莫如字少路，常山太守。及琅琊邴丹。字曼容。後漢劉昆字桓公，陳留東昬人，侍中、弘農太守、光禄勳。受施氏《易》於沛人戴賓，其子軼。字君文，官至宗正。

以上施氏。

孟喜，字長卿，東海蘭陵人，曲臺署長、丞相掾。父孟卿，善[image: ]《禮》、《春秋》。孟卿以《禮經》多，《春秋》煩雜，乃使喜從田王孫受《易》。喜[image: ]《易章句》，授同郡白光字少子。及沛翟牧。字子況，《漢書》作“兄”。後漢洼丹、字子玉，南陽育陽人。世傳孟氏易，作《易通論》七篇，官至大鴻臚。觟陽鴻、字孟孫，中山人，少府。李賢注《後漢書·儒林傳》曰：“姓觟陽，名鴻。”觟，音胡瓦反。任安，字定祖，廣漢緜竹人。皆傳孟氏《易》。

以上孟氏。

梁丘賀，字長翁，瑯邪諸人，少府。本從太中大夫京房受《易》，房，淄川楊何弟子。後更事田王孫，傳子臨。黄門郎、少府。臨傳五鹿充宗字君孟，代郡人，少府、玄莬太守。及琅琊王駿。王吉子，御史大夫。充宗授平陵士孫張，字仲方，博士，揚州牧、光禄大夫、給事中，家世傳業。師古曰：“姓士孫，名張。”及沛鄧彭祖、字長夏，真定太守。齊衡咸。字長賓，王莽講學大夫。後漢范升代郡人，博士。盧云：“范舊譌作‘苑’，今據宋本改，與《後漢書》本傳及《儒林傳》合。”傳梁丘《易》，一本作“傳孟氏《易》”。盧云：“此亦後人校語，所言一本亦甚謬。”以授京兆楊政。字子行，左中郎將。盧云：“舊作‘七行’，誤，據范書改正。”又潁川張興，字君上，太子少傅。傳梁丘《易》，弟子著録且萬人，子魴傳其業。魴官至張掖屬國都尉。

以上梁丘氏。

京房，字君明，東郡頓丘人。本姓李，推律自定[image: ]京，至魏郡太守。受《易》梁人焦延壽。字延壽，名贛。延壽云，嘗從孟喜問《易》。會喜死，房以延壽《易》即孟氏學。翟牧白生不肯，曰“非也”。延壽嘗曰：“得我術以亡身者，京生也。”房[image: ]《易章句》，説長於災異，以授東海段嘉，《漢書·儒林傳》作“殷嘉”。及河東姚平、河南乘弘，一本作“桑弘”。盧云：“此後人校語。”師古曰：“乘，音食證反，不作桑。”皆[image: ]郎、博士，由是前漢多京氏學。後漢戴馮、字次仲，汝南平輿人，侍中兼領虎賁中郎將。盧云：“‘馮’，范書作‘憑’，‘平輿’，宋本作‘與’。”孫期、字仲奇，濟陰成武人，兼治古文《尚書》，不仕。盧云：“范書‘字仲彧’，此或别有所據。”魏滿字叔牙，南陽人，弘農太守。竝傳之。

以上京氏。孟、京異同，説詳《周易學·明例》及《周易鄭氏注箋釋·序》。

費直，字長翁，東萊人，單父令。傳《易》授琅琊王璜，字平仲，又傳古文《尚書》。[image: ]費氏學。本以古字號古文《易》，無章句，徒以《彖》、《象》、《繫辭》、《文言》解説上下經。《七録》云：“直《易章句》四卷，殘缺。”盧云：“據《漢書》云‘無章句’，則此亦後人託作。”漢成帝時，劉向典校書，考《易》説，以[image: ]諸《易》家説皆祖田何、楊叔元、盧云：“宋本無‘元’字，與《漢書》正同，當從之。”前“淄川”下亦正云“字叔”。丁將軍，大義略同，唯京氏[image: ]異。向又以中古文《易經》校施、孟、梁丘三家之《易》，經或脱去“无咎”、“悔亡”，唯費氏經與古文同。范曄《後漢書》云：“京兆陳元、字長孫，司空南閣祭酒，兼傳《左氏春秋》。扶風馬融、字季長，茂陵人，南郡太守、議郎，[image: ]《易傳》，又注《尚書》、《毛詩》、《禮記》、《論語》。河南鄭眾、字仲師，大司農，兼傳《毛詩》、《周禮》、《左氏春秋》。北海鄭玄、字康成，高密人，師事馬融，大司農徵，不至，還家。凡所注《易》、《尚書》、三《禮》、《論語》、《尚書大傳》、《五經中候》，箋《毛氏》，作《毛詩譜》、《駁許慎五經異議》、《鍼何休左氏膏肓》、《去公羊墨守》、《起穀梁廢疾》，休見大慙。盧云：“此注宋本多脱落，亦時有異同，‘徵不至’作‘不起’，‘五經中候’作‘緯候’。”案：鄭注五經緯及《尚書中候》，宋本是也。又《駁許慎五經異議》，“駁”作“破”，“議”本當作“誼”，今作“義”。《去公羊墨守》，“去”今作“發”。《起穀梁廢疾》，“廢”宋作“癈”。潁川荀爽，字慈明，官至司空，[image: ]《易言》。案：“言”當[image: ]“傳”。竝傳費氏《易》。

以上費氏。費氏以十篇説經，及鄭、荀大義，詳《周易學》及《箋釋·序》。

沛人高相，治《易》與費直同時，其《易》亦無章句，專説陰陽災異，自言出丁將軍，傳至相。相授子康康以明《易》[image: ]郎。及蘭陵毋將永，豫章都尉。盧云：“‘毋’，舊作‘母’，據宋本改。”[image: ]高氏學。

以上高氏。

漢初立《易》楊氏博士，宣帝復立施、孟、梁丘之《易》，元帝又立京氏《易》，費、高二家不得立，民閒傳之。後漢費氏興而高氏遂微。永嘉之亂，施氏、梁丘之《易》亡，孟、京、費之《易》人無傳者，唯鄭康成、王輔嗣所注行於世，江左中興，《易》唯置王氏博士。太常荀崧奏請置鄭《易》博士，詔許，值王敦亂，不果立。而王氏[image: ]世所重。今以王[image: ]主，其《繫辭》已下王不注，相承以韓康伯注續之，今亦用韓本。

以上略敘漢魏諸《易》家興廢。自商子、子木傳《易》，至漢魏閒，同源分流，大略具矣，其有未備，後文詳之。《易》學至後漢鄭、荀、虞而極盛，横遭王弼變亂古義，迷誤千載，辨詳《周易學》及《箋釋·序》。

《子夏易傳》三卷。卜商，字子夏，衛人，孔子弟子，魏文侯師。《七略》云：“漢興，韓嬰傳”；《中經簿録》云：“丁寬所作”；張璠云：“或馯臂子弓所作”；薛虞記：“虞不詳何許人。”

盧云：“《漢志》‘《易傳》韓氏二篇，名嬰’，據陸引《七略》，知《子夏易傳》即韓嬰所撰。稱‘子夏’者，或嬰之字，或後人誤加。劉向父子當必不誤，宜以《七略》所言[image: ]正。而《中經簿録》云‘丁寬所作’，不知《漢志》本有‘《丁氏》八篇，名寬’，與韓氏兩列，安得並合[image: ]一？張璠云‘馯臂子弓所作’，則《漢書》何以不載？《釋文》及《隋志》俱託之‘卜子夏傳’，更不足據。今所有者，乃唐張弧僞作，與《正義》所引迥不同。”案：《釋文》、《正義》、《集解》所引葢六朝人聚斂舊説而[image: ]之，非韓太傅原書，然古義往往而在，遠出今本上。

孟喜《章句》十卷。無上經。《七録》云：“又下經無旅至節，無《上繫》。”

《漢志》：《章句》，施、孟、梁丘氏各二篇。《隋志》：《孟喜章句》八卷，殘缺。

京房《章句》十二卷。《七録》云“十卷，録一卷目”。

案：“録一卷目”，當作“目録一卷”。鄭君有《三禮目録》。

費直《章句》四卷。殘缺。

此傳費氏學者[image: ]之，非長翁自作。

馬融《傳》十卷。《七録》云“九卷”。

盧云：《隋志》云：“梁有馬融注一卷，亡。”“一卷”乃“十卷”之誤，《唐志》正作“十卷”。

荀爽《注》十卷。《七録》云“十一卷”。

鄭玄《注》十卷。録一卷，《七録》云“十二卷”。

《隋志》：“九卷。”案：以上諸家，凡“十二卷”者，依古《易》十二篇之舊也。“十卷”者，以《説卦》、《序卦》、《雜卦》三篇合[image: ]一卷也。《隋志》“鄭易九卷”，葢以《文言》、《説卦》等四篇合[image: ]一卷，上下經、《彖》、《象》、《繫辭》篇各[image: ]卷自若。或後人依王弼本寫鄭《易》，以《彖》、《象》附每卦後，析上下經[image: ]六卷，亦未可知。然據《三國·魏志·高貴鄉公傳》，細繹文義，則鄭本《彖》、《象》實不與經連，詳《周易學·解紛》。

劉表《章句》五卷。字景升，山陽高平人，後漢鎮南將軍、荆州牧、南城侯。《中經簿录》云“注《易》十卷”。《七録》云“九卷，録一卷”。

宋衷《注》九卷。字仲子，南陽章陵人，後漢荆州五等從事。《七志》、《七録》云“十卷”。

盧云：“《隋志》云：‘梁有漢荆州五業從事宋忠注《周易》十卷，亡。’《唐志》亦作‘宋忠’。”案：自馬融以下皆傳費氏《易》，鄭君先通京氏，後注費氏，荀注多用孟、京之義。

虞翻《注》十卷。字仲翔，會稽餘姚人，後漢侍御史。

《隋》、《唐志》皆“九卷”。案：虞傳孟氏《易》。

陸績《述》十三卷。字公紀，吳郡吳人，後漢偏將軍、鬱林太守。《七志》云“録一卷”。

盧云：“《唐志》亦十三卷，《隋志》作《注》十五卷，‘五’字疑誤。”

案：陸傳京氏《易》，又注《京氏易傳》。

董遇《章句》十二卷。字季直，弘農華陰人，魏侍中、大司農。《七志》、《七録》並云“十卷”。

《隋志》亦云：“梁有十卷。”案：董傳費氏《易》。

王肅《注》十卷。字子邕，東海蘭陵人，魏衛將軍、太常、蘭陵景侯。又注《尚書》、《禮容服》、《論語》、《孔子家語》，述《毛詩注》，作《聖證論》，難鄭玄。

案：肅述其父朗之説，亦傳費氏，而多以私意妄改經文，殊[image: ]紕繆，今悉辨斥之。“禮容服”，“容”當[image: ]“喪”。

王弼《注》七卷。字輔嗣，山陽高平人，魏尚書郎，年二十四卒。注《易》上下經六卷，作《易略例》一卷，又注《老子》。《七志》云“注《易》十卷”。

盧云：案《隋志》“周易十卷”，王弼注六十四卦六卷，韓康伯注《繫辭》以下三卷，王弼又撰《易略例》一卷。然則輔嗣之書本七卷，合之康伯所注三卷成十卷。《七志》、《隋志》言“十卷”者，皆合計之耳。《唐志》“王弼注七卷，又《大衍論》三卷”，豈出於臆見與？案：王弼名[image: ]傳費氏，而憑臆蹈虚，盡棄古義，大悖聖人立象繫辭、崇德廣業之教。又因費氏以《彖》、《象》、《文言》等十篇解説上下經，竟變亂孔門相傳至漢末四百餘年之本，自是微言絶，大義乖，家法壞矣。於今可見漢經師遺説，以推測聖經聖傳精義者，獨賴《集解》之存耳。

姚信《注》十卷。字德佑，《七録》云“字元直”，吳興人，吳太常卿。《七録》云“十二卷”。

案：姚傳孟氏《易》。

王廙《注》十二卷。字世將，琅琊臨沂人，東晉荆州刺史，贈驃騎將軍、武陵康侯。《七志》、《七録》云“十卷”。

《隋志》作“三卷”，云“殘缺，梁有十卷”。案：王弼注既行，諸儒多沿襲其説，若王世將者，所述古義葢無多矣。

張璠《集解》十二卷。安定人，東晉秘書郎，參著作，集二十二家解。《序》云“依向秀本”。鍾會，字士季，潁川人，魏鎮西將軍，[image: ]《易無互體論》。向秀，字子期，河内人，晉散騎常侍，[image: ]《易義》。庾運，字玄度，新野人，官至尚書，[image: ]《易義》，一云《易注》。應貞，字吉甫，汝南人，晉散騎常侍，[image: ]《明易論》。荀煇，字景文，潁川潁陰人，晉太子中庶子，[image: ]《易義》，《七志》云“注《易》十卷”。張輝，字義元，梁國人，晉侍中、平陵亭侯，[image: ]《易義》。王宏，字正宗，弼之兄，晉大司農，贈太常，[image: ]《易義》。阮咸，字仲容，陳留人，籍之兄子，晉散騎常侍、始平太守，[image: ]《易義》。阮渾，字長成，籍之子，晉太子中庶子、馮翊太守，[image: ]《易義》。楊父，字玄舒，汝南人，晉司徒左長史，[image: ]《易卦序論》。王濟，字武子，太原人，晉河南尹，[image: ]《易義》。衛瓘，字伯玉，河東人，晉太保、蘭陵成侯，[image: ]《易義》。欒肇，字永初，太山人，晉太保掾、尚書郎，[image: ]《易論》。鄒湛，字潤甫，南陽新野人，晉國子祭酒，[image: ]《易統略》。杜育，字方叔，襄城人，國子祭酒，[image: ]《易義》。楊瓚，不知何許人，晉司徒右長史，[image: ]《易義》。張軌，字士彦，安定人，涼州刺史，諡武公，[image: ]《易義》。宣舒，字幼驥，陳郡人，晉宜城令，[image: ]《通知來藏往論》。刑融、裴藻、許適、楊藻四人，不詳何人，竝[image: ]《易義》。《七録》云“集二十八家”。《七志》云“十卷”。

盧云：“《唐志》：‘張璠《集解》十卷，又《略論》一卷。’《隋志》：‘《周易》八卷，晉著作郎張璠注。殘缺，梁有十卷。’”案：所集諸家，葢用王弼説者居多，遠不及《九家》、資州。惟王濟謂弼所誤者多，何必能頓廢先儒，今若宏儒，鄭注不可廢。其説當多據鄭義，惜無可考。

干寶《注》十卷。字令升，新蔡人，東晉散騎常侍，領著作。

案：干傳京氏《易》。

黄穎《注》十卷。南海人，晉廣州儒林從事。

盧云：“《隋志》作‘四卷’，云‘梁有十卷，今殘缺’。《唐志》猶作‘十卷’。《隋志》於古書存亡全闕皆注明，最可法。《唐志》已不能核實，但録舊文而已。”

蜀才《注》十卷。《七録》云“不詳何人”。《七志》云“是王弼後人”。案：蜀李書云：“姓范，名長生，一名賢。隱居青城山，自號蜀才，李雄以[image: ]丞相。”

盧云：“李雄尊之[image: ]范賢，非名也。”案：蜀才傳孟氏《易》。

尹濤《注》六卷。不詳何人。費元珪《注》九卷。蜀人，齊安西參軍。

《荀爽九家集注》十卷。不知何人所集，稱荀爽者，以[image: ]主故也。其序有荀爽、京房、馬融、鄭玄、宋衷、虞翻、陸績、姚信、翟子玄。子玄不詳何人，[image: ]《易義》。注内又有張氏、朱氏，竝不詳何人。盧云：“‘又’舊譌‘文’，今改正。”

案：此書六朝人所[image: ]，實開資州之先，有功《易》學甚大。翟子玄傳孟氏《易》。

謝万、字万石，陳郡人，東晉豫州刺史。韓伯、字康伯，潁川人，東晉太常卿。袁悦之、字元禮，陳郡人，東晉驃騎諮議參軍。桓玄、字敬道，譙國龍亢人，僞楚皇帝。卞伯玉、濟陰人，宋東陽太守、黄門郎。荀柔之、潁川潁陰人，宋奉朝請。徐爰、字季玉，琅邪人，宋太中大夫。顧懽、字景怡，或云“字玄平”，吳郡人，齊太學博士，徵不起。明僧紹、字承烈，平原人，國子博士，徵不起。劉瓛、字子珪，沛國人，齊步兵校尉，不拜，諡貞簡先生。《七録》云“作《‹繫辭›義疏》”。自謝万以下十人，竝注《繫辭》。

案：劉瓛當多遵鄭義，殘卷已甚，無可取證。

[image: ]《易音》者三人。王肅已見前。李軌，字弘範，江夏人，東晉祠部郎中、都亭侯。徐邈，字仙民，東莞人，東晉中書侍郎、太子前衛率。

右《易》。近代梁褚仲都、陳周弘正弘正作《老莊義疏》，官至尚書僕射，諡簡子。竝作《易義》，此其知名者。案：仲都，錢唐人，梁五經博士。弘正，字思行，汝南安成人。


李氏易解所集三十餘家及補解所集諸家考

李氏所集三十餘家，曰子夏，曰孟喜，曰焦贛，

隨卦鄭注引焦説一條。

曰京房，曰蔡景君，

謙卦虞注引蔡説一條。或疑即《漢志》所稱“蔡公”，事周王孫，作《易傳》二篇者，要[image: ]仲翔以前人。

曰馬融，曰鄭玄，曰荀爽，曰劉表，曰宋衷，曰虞翻，曰陸績，曰姚信，曰翟玄，曰王肅，曰王弼，曰何晏，

晏，字平叔，魏尚書、駙馬都尉、關内侯，《集解》引兩條。然“晏”或“妥”之誤，《釋文》不列何晏《易》義。

曰韓康伯，曰向秀，曰王廙，曰張璠，曰干寶，曰蜀才，曰劉瓛，曰《九家易》。凡二十五家，自蔡景君、何晏外，皆見陸玄朗《敘録》。曰沈驎士，

驎士，字雲禎，吳興武康人，齊徵奉朝請、太學博士、著作郎、太子舍人，並不就。注《周易》兩《繫》，又作《易經要略》。《集解》乾卦引一條，“升降行藏”二語甚精。

曰伏曼容，

曼容，字公儀，平昌安邱人，梁臨海太守，作《周易集解》。李解蠱卦載一條，引《尚書傳》，説頗宏通，惜語句多誤倒，今讀正之。

曰何妥，

妥，字棲鳳，西城人，隋國子祭酒，撰《周易講疏》。《集解》所引頗多。孔沖遠《正義》稱何氏者，即棲鳳也。其疏雖主王弼，閒取鄭義。

曰姚規，

《隋書·經籍志》有《周易》七卷，姚規注。《集解》引一條，論互體。

曰崔覲，

《隋書·經籍志》有《周易》十三卷，崔覲注。又有《周易統例》十卷，崔覲撰。或謂即《北史·儒林傳》之崔瑾，與盧景裕並[image: ]徐遵明弟子。《正義》、《集解》各引一條。《正義》所引，揭生生[image: ]易宗旨，尤見大義。

曰盧氏，

《隋書·經籍志》、《唐書·藝文志》均有盧氏注《周易》十卷，不載其名，或以[image: ]即後魏盧景裕，字仲孺。其書論剛柔往來上下，與蜀才相近，葢明荀、虞之學者。六朝時河北學者皆治鄭《易》，仲孺受業遵明，葢鄭學之徒，而其説生爻多本荀、虞義，足徵三家殊塗同歸，非相違而相成矣。

曰王凱沖，

《唐書·藝文志》“易類”有王凱沖《注》十卷。

曰朱仰之，

不詳何人，或疑即《九家集解》中朱氏。

曰孔穎達，

字仲達，一作沖遠，冀州衡水人，唐國子祭酒、曲阜縣子，謚憲公。貞觀中，奉詔撰《五經正義》，至今立學官。沖遠本治王氏《易》而兼通鄭義，《正義》引鄭頗多，説理亦平直，無浮誕之失。

曰侯果，

《唐書·儒學·褚無量傳》稱“國子博士侯行果”，或謂“果”即“行果”。其書論生爻互體，有鄭、荀、虞遺法。輔嗣《易》行無漢學，而行果獨能依據古義，是亦[image: ]絶學於舉世不[image: ]之日者。

曰崔憬，

《繫辭》“大衍章”崔注述及孔疏，是沖遠後人。李云“崔氏《探玄》”，“探玄”葢其書名。崔氏説理頗多精言，時用古義。

凡十一家，自朱仰之以上，或在陸氏前而不甚顯名，或與陸同時。沖遠撰《正義》後於陸撰《釋文》，侯、崔二家更在後，皆《敘録》所不及。統而數之，凡三十六家。又有《易緯乾鑿度》，葢七十子後學者及先漢諸儒所述，實十翼之緒餘，微言大義往往而在。孫氏星衍網羅舊聞，於李解外輯先儒佚説，今依而用之者，若干家：曰賈誼，

孫氏據文瑩《湘山野録》引一條，服虔説同。疑“賈誼”係“賈逵”之誤。賈子博通五經，《新書》中《易》説，發揮大義，名論卓然，今補輯之。

曰淮南九師，

孫據《後漢書注》、《文選注》引遯上九一條甚精。今更輯《淮南全書》中《易》義補之，並録高注。

曰司馬遷，

太史談受《易》於楊何，子長葢傳其父學。文王重卦一條，或傳聞異辭，其論《易》大義卓然得聖人垂教之旨，今補采之。

曰施雠，

據朱震《漢上易傳》引升初六一條，與《説文》合。施、孟同源，章句遺文止此而已。豫《象傳》據《禮記疏》引施雠云“《外傳》曰‘三王之樂可得聞乎’”，殘文隻句，無裨經旨，今删之，附存於此。

曰費直，曰劉歆父子，

子政博通五經，事漢竭忠。歆佐莽篡竊，不忠不孝，實名教罪人。然説經多本於其父，觀乾卦“大人聚也”一條可見。且博學洽聞，議論通達，班孟堅以其表章古學等事附《劉向傳》，而以附莽諸逆節入《王莽傳》。又《律歷志》多采其説，而云“删其僞辭，取其正義”，實[image: ]至當。孔子曰“不以人廢言”，此學者論古之準則也。然言不廢，人固已廢矣，此學者律身之大戒也。

曰鄭眾，曰許君慎，

許君《説文解字》稱《易》孟氏，孫氏具列異文。今更采其説《易》微言，及《五經異義》中《易》説。

曰服虔，

孫氏所采甚微。考服子慎《左傳解誼》，多本鄭注，推説《易》象頗與鄭《易注》相近。王伯厚取附鄭《易》，今備采之。

曰應劭，

字仲遠，説見《漢書》顔師古注。孫惟取《釋文》所引一條。今於《漢書》所載諸儒説《易》大義，引《易》異文，詳加采録，隨録各家注義，俾漢魏閒《易》學墜緒，可得而尋。

曰孫炎，

字叔然，鄭君弟子，作《周易例》。

曰皇甫謐，

字士安。孫據《玉海》引一條，説《連山》、《歸藏》甚當。

曰鄒湛，曰孫盛，

字安國。惟夏禹重卦一條。

曰張軌，曰劉昞，曰張宴，

字子博。説見《漢書注》，孫惟取《釋文》所引一條。

曰黄穎，曰桓玄，曰卞伯玉，曰荀柔之，曰顧懽，曰明僧紹，曰薛虞，曰梁武帝，曰褚氏，

即褚仲都。

曰莊氏，

不詳其名及何時人，孔疏多引其説，

曰周氏，

即周弘正。

曰張氏，

張譏，字直言，清河武城人，陳國子博士、東宫學士、咨議參軍，撰《周易講疏》。孔疏多引其説。

曰傅氏，

不详其名，葢齊梁閒人。《釋文》引三節，音訓皆與諸家異。

曰陸德明師説，

《南史·張譏傳》稱陸玄朗傳其業，《唐書·儒學傳》稱德明受學周弘正。《釋文》每稱師説、師讀，葢所受於張周也。

曰衛元嵩，

益州成都人。明陰陽歷算，著《周易元包》。獻策後周，賜爵持節蜀郡公。

曰魏徵，

字玄成，鉅鹿曲城人，唐左光録大夫、知門下省事、太子太師、鄭國公，謚文貞，所著書甚多。《義海撮要》引《易》説數則，乾卦一條卓然名論。

曰僧一行，

孟、京遺法賴以不墜，雖遁迹方外，實異能之士也。

曰李翱，

字習之，趙郡人，韓愈弟子，唐諫議大夫，謚文。夬卦一條辭卓理舉。

曰李氏，

據《口訣義》引一條。既非弘範，又非資州，不詳何人。

曰史徵，

《周易口訣義》殘本現行於世。

曰陸希聲，

字君陽，一字逐叟。唐户部侍郎、同中書門下平章事，謚文，著《易傳》。史稱其在位無所輕重，然《易》説時有可取。

曰東鄉助。

著《周易物象釋疑》一卷。

又據《釋文》采徐邈、李軌、王嗣宗、江氏諸家之言，

江氏，不詳何人。

及《字林》、《埤蒼》、蘇林、《虞喜志林》、漢唐宋石經異讀異字，

蘇林，字孝友，見《漢書注》。虞喜，字仲甯。

凡四十餘家。孫氏雅達廣攬，既精既博，[image: ]書學大師，徧通羣經，姚仲虞從之問故。時當乾隆、嘉慶文治極盛，所見古書雅記致多，是用探賾鉤沈，考正詳備，

孫書又引楊[image: ]、楊方、張轅、甘容四家各一條。楊[image: ]蒙卦注云：“險而止，山也。險而動，泉也。動靜皆蒙險。”文義不完，附存於此。甘容説上下文不具，與《繫辭》義不相屬。楊方説履卦，似無當經義，或文不備之故。張轅説揲蓍之法，似苟趨簡省，不合《傳》旨，並删之。

今據以[image: ]本。又博采傳記子史説《易》大義引《易》異文補之。凡所采録，經類：曰《易緯》並鄭氏注，曰《京房易傳》並陸績注，曰《鄭氏尚書注》，曰《尚書大傳》並鄭注，曰《詩序》，曰《毛詩傳》，曰《鄭氏毛詩箋》、《毛詩譜》，曰《韓詩外傳》，曰先後鄭《周禮注》，

鄭君先通京《易》，後注費《易》。《詩箋》、《禮注》中引《易》，多用京義。

曰《賈氏周禮疏》，

凡《詩》、《禮》、《書》義，引《易》注皆鄭注，推説《易》義皆鄭義。

曰《鄭氏儀禮注》，曰《賈氏儀禮疏》，曰《禮記》並鄭氏注，

《禮記》、《左傳》説《易》，皆文周之遺教，孔門之微言，在漢經師前，真古訓也。然亦有斷章引伸者。

曰《蔡邕明堂月令論》，曰《大戴禮記》，曰《禮緯含文嘉》，曰《左傳》並服氏《解誼》，曰劉炫《左傳杜注規過》，曰《國語》並韋氏解，曰《春秋繁露》，

董子通五經，説《易》洞見本原。

曰《何休公羊解詁》，曰《春秋説題辭》，曰《爾雅》并樊光、孫炎、郭璞注，曰班固《白虎通》，曰許君《五經異義》，曰《鄭志》，曰《方言》，曰《廣雅》，曰《玉篇》，曰《廣韻》，曰徐鍇《説文繫傳》。子類：曰《莊子》，

莊子之學，淵源子夏，其精微之言，多足發明《易》義。

曰《荀子》，曰《吕氏春秋》并高誘注，曰賈子《新書》，曰《淮南子》并高注，曰桓寬《鹽鐵論》，曰劉向《説苑》、《新序》，曰揚雄《太玄》、《法言》，

《太玄》準孟氏卦氣。

曰王符《潛夫論》，曰仲長統《昌言》，曰魏伯陽《周易參同契》。史類：曰《逸周書》，曰《世本》，曰《戰國策》蔡澤説、春申君説，曰《史記》，曰《漢書》并應劭、劉德、鄭氏、李奇、孟康、張晏、顔師古注，

劉德，北海人。鄭氏，臣瓚以[image: ]鄭德。李奇，南陽人。孟康，字公休，安平廣宗人，魏中書監。顔籀，字師古，以字行，唐秘書少監，集眾家説[image: ]注。

曰漢趙賓説，

孟喜弟子。

曰劉向説，曰孝成帝説，曰谷永説，曰杜鄴説，曰房揚説，曰《後漢書》，

范蔚宗治鄭氏學。

曰後漢魯恭説，

字仲康。上疏引《易》數條，説甚精。“履霜堅冰至”一條，虞氏消息義正與同。葢治孟氏《易》者。

曰郎覬説，

字雅光，治京氏《易》。

曰賈逵説，

字景伯，許君之師。

曰朱穆説，

字公叔，説“龍戰”一條，與干令升説相近。

曰楊震説，

字伯起，論“坤安貞”之義甚正。

曰酈炎説，

字文勝。

曰蜀漢昭烈帝説，曰魏明帝説，曰管輅説，

字公明，善言《易》。

曰高堂隆説，

字升平。

曰霍性説，曰《唐書》孔穎達説，曰陸贄説，以及班孟堅《連珠》、阮籍《通易論》、李康《運命論》、王逸《楚辭章句》之等。或前人已引，或記憶所及，一義之善，一字之異，細大不捐，科别其旨，異同得失，當文著之。沿流溯源，略舉梗概，後有君子，得以覽焉。

卷第一

周易上經、彖上傳、象上傳、文言傳

此題今補。

補　孔子曰：方上古之時，人民無别，羣物未殊，未有衣食器用之利。伏犧乃仰觀象於天，俯觀法於地，中觀萬物之宜，於是始作八卦，以通神明之德，以類萬物之情。故《易》者，所以斷天地，“斷”當[image: ]“繼”。理人倫，而明王道。是以畫八卦，建五氣，以立五常之行。象法乾坤，順陰陽，以正君臣父子夫婦之義。度時制宜，作[image: ]罔罟，以佃以漁，以贍民用。於是人民乃治，君親以尊，臣子以順，羣生和洽，各安其性。《易緯乾鑿度》。孔氏穎達曰：“此作《易》垂教之本意。”

《禮》説：伏犧德合上下，天應以鳥獸文章，地應以河圖洛書，伏犧則而象之，乃作八卦。孔氏《周易正義·八論》引《含文嘉》。

馬融曰：伏犧得河圖而作《易》。

王肅同。《八論》。

鄭康成《易論》曰：虙羲作十言之教曰“乾坤震巽坎離艮兑消息”，无文字，謂之“易”。朱震《漢上易傳》引鄭康成曰，《左傳·定四年》正義引《易》云。

京房引夫子曰：神農重乎八純。王應麟《玉海》。

鄭玄之徒以[image: ]神農重卦，孫盛以[image: ]夏禹重卦，史遷等以[image: ]文王重卦。

馬融、陸績以[image: ]卦辭文王、爻辭周公，鄭學之徒以[image: ]卦辭、爻辭並是文王所作。

《子夏傳》云：分[image: ]上下二篇。孟喜《易本》云：分上下二經。

鄭學之徒説十翼：《上彖》一，《下彖》二，《上象》三，《下象》四，《上繫》五，《下繫》六，《文言》七，《説卦》八，《序卦》九，《雜卦》十。

鄭康成《易贊》及《易論》曰：夏曰《連山》，殷曰《歸藏》，周曰《周易》。“連山”者，象山之出雲連連不絶。“歸藏”者，萬物莫不歸藏於其中。“周易”者，言易道周普，无所不備。以上並見《八論》。

又曰：易一名而函三義：易簡，一也；變易，二也；不易，三也。故《繫辭》云“乾坤，其易之緼邪”，又云“易之門户邪”，又云“夫乾，確然示人易矣。夫坤，隤然示人簡矣。易則易知，簡則易從”，此言其易簡之法則也。又云“[image: ]道也屢遷，變動不居，周流六虚，上下无常，剛柔相易，不可[image: ]典要，唯變所適”，此言順時變易、出入移動者也。又云“天尊地卑，乾坤定矣，卑高以陳，貴賤位矣，動靜有常，剛柔斷矣”，此言其張設布列不易者也。據此三義而説，易之道廣矣大矣。《八論》。《世説新語·文學論》。

姚信曰：連山氏即厲山氏，神農也。得河圖，夏人因之曰《連山》。歸藏氏即黄帝。得河圖，殷人因之曰《歸藏》。伏羲氏得河圖，周人因之曰《周易》。《玉海》。

皇甫謐曰：夏人因炎帝曰《連山》，殷人因黄帝曰《歸藏》。同。

又曰：文王在羑里，演六十四卦，著七八九六之爻，謂之《周易》。《八論》。

崔憬曰：“易”者，謂生生之德有易簡之義。“不易”者，言天地定位不可相易。“變易”者，謂生生之道變而相續。

劉瓛同。《八論》。

釋曰　伏羲作八卦，因重[image: ]六十四，其序首乾次坤。神農更伏羲之次首艮，夏人因而繫之辭，謂之《連山》。黄帝又更神農之次首坤，殷人因而繫之辭謂之《歸藏》。後人因謂神農[image: ]連山氏，黄帝[image: ]歸藏氏。神農亦稱厲山氏、烈山氏，“連”、“厲”、“烈”聲通也。夏、殷易皆有彖無爻。文王始復伏羲之次而繫之辭，又加以六爻。神農[image: ]更次之始，夏禹[image: ]繫辭之始，文王[image: ]增爻辭之始，故後世皆有重卦之説，《繫》曰“八卦成列，因而重之”。鄭君稱伏羲作十言之教，曰“乾坤震[image: ]坎離艮兑消息”。“消息”者，乾坤十二畫剛柔相推。伏羲以消息[image: ]教，則既作八卦即自重之明矣。《周禮》：“《連山》、《歸藏》、《周易》，經卦皆八，别皆六十四。”杜子春云：“《連山》，伏羲。”雖傳聞異辭，亦伏羲已重卦之一證。據《繫辭》諸文，重三[image: ]六，義無閒隔。羲垂皇策，必不更待後王。京氏引夫子曰“神農重乎八純”，葢謂重定其次。鄭學之徒，以鄭先治京《易》，遂誤據之以[image: ]神農重卦，恐非師傳本意。至卦辭爻辭誰作，説者不同。孔子釋乾坤卦爻辭特稱《文言傳》，葢以别於屯以下之不盡文言。竊疑乾坤卦爻辭並文王作，屯以下卦辭文王，爻辭周公，愚所[image: ]《周易學》論之詳矣。

乾

[image: ]乾下乾上　乾。元亨利貞。各本皆如此，惟周氏孝垓本經文提行。

案：《説卦》“乾，健也”，言天之體以健[image: ]用，運行不息，應化无朱作“無”。窮。故聖人則之，欲使人法天之用，不法天之體，故名“乾”，不名“天”也。此條案語略本《正義》，凡案語皆李氏所加。明朱氏睦[image: ]本此處無圈。

《子夏傳》曰：“元”，始也；“亨”，通也；“利”，和也；“貞”，正也。言乾稟純陽之性，故能“首出庶物”，各得元始、開通、和諧、貞固，不失其宜。是以君子法乾而行四德，故曰“乾元亨利貞”矣。盧氏文弨、周氏孝垓本無“乾”字。

補　許氏《説文解字》曰：乾，上出也。从乙，乙，物之達也；陽息之義。倝聲。倝，古案切。倝，日始出，光倝倝也。从旦，[image: ]聲。[image: ]，讀若偃。

魏徵曰：始萬物[image: ]元，遂萬物[image: ]亨，益萬物[image: ]利，不私萬物[image: ]貞。

李衡《義海撮要》。

釋曰　惠氏棟《周易述》曰：“乾初[image: ]道本，故曰‘元’。乾坤交，故‘亨’。乾六爻二四上匪正，坤六爻初三五匪正。乾道變化，各正性命，保合大和，乃利貞。《傳》曰：‘利貞，剛柔正而位當也。’”《既濟·彖傳》文。又曰：“經凡言‘利貞’者，皆爻當位，或變之正，或剛柔相易。經惟既濟一卦六爻正而得位，故云‘剛柔正而位當’。乾用九、坤用六成既濟定，《中庸》所謂‘致中和，天地位焉，萬物育焉’是也。”

初九：潛龍勿用。

崔憬曰：“九”者，老陽之數，動之所占，故陽稱焉。“潛”，隱也。龍下隱地，潛德不彰，是以君子韜光待時，未成其行，故曰“勿用”。朱本脱。

《子夏傳》曰：“龍”，所以象陽也。

馬融曰：物莫大於龍，故借龍以喻天之陽氣也。初九建子之月，陽氣始動於黄泉，既未萌牙，猶是潛伏，故曰“潛龍”也。此下朱本誤，空三格，脱一圈。

沈驎士曰：稱“龍”者，假象也。天地之氣有升朱作“昇”。降，君子之道有行藏。龍之[image: ]物，能飛能潛，故借龍比君子之德也。初九既尚潛伏，故言“勿用”。

干寶曰：位始，故稱“初”；陽重，故稱“九”。張曰：“自七進九，故重。”陽在初九，十一月之時自復來也。初九甲子，天正之位，而乾元所始也。陽處三泉之下，聖德在愚俗之中，此文王在羑里之爻也。雖有聖明之德，未被時用，故曰“勿用”矣。盧、周無“矣”字。《義海撮要》引作：“道未可行，漢高祖[image: ]泗上亭長、文王在羑里之時。”

補　鄭康成曰：《周易》以變者[image: ]占，故稱“九”稱“六”。《正義》。

陸績曰：陽在初稱“初九”，去初之二稱“九二”，則初復七。陰在初稱“初六”，去初之二稱“六二”，則初復八矣。卦畫七八，經書九六，七八[image: ]彖，九六[image: ]爻，四者互明，聖人之妙意也。《漢上易傳》。又《叢説》無末句。

《説文》：用，可施行也，从卜从中。

諸儒皆以[image: ]舜始漁於雷澤之象。《正義》。

釋曰　易，逆數也，氣從下升，以下爻[image: ]初。易始於一二，壯於七八，究於九六。“九”者，氣變之究也。陽動而進，變七之九；陰動而退，變八之六，《周易》以變者[image: ]占，故稱九六。張氏惠言《周易虞氏義》曰：“乾[image: ]龍，陽精變化之象。”乾初自復來，馬氏、干氏皆謂陽始動黄泉，潛藏在下，猶聖德在愚俗之中，未可施用，虞《文言》注義同。據乾初息時言，聖人當亂世之象，孔氏引諸儒以舜漁雷澤當之。據乾已成卦言，聖人當平世未升庸之象。乾初[image: ]三百八十四爻之始，於蓍當虚一不用之策。大衍虚一不用，而四十九皆其用。乾初九“潛龍勿用”，而六陽消息周三百八十四爻皆其用。惠氏曰：“萬物所資始，王位在德元。以一持萬，以元用九。吾道之貫，天下之治，皆是物也。”

張氏謂費氏《易》無六爻上息之例。馬云“初九建子之月”，謂乾坤十二爻周十二月也。干無卦變之例，云“初九自復來”，言其用事也。案：乾坤十二爻剛柔相推成十二消息，自是易家通義，似不必過生分别。又云“陸以陽在處稱九，謂用事”，此則甚當。葢陸以筮法明爻象，筮法變者稱九六，不變者稱七八。九六，其用事之爻也。乾坤十二畫成消息十二卦，陽用事在初[image: ]復稱“初九”，猶筮者遇復初爻動也。自初息至二成臨，陽用事在二稱“九二”，猶筮者遇臨二爻動，則初猶是七也。自二息至三成泰，陽用事在三稱“九三”，猶筮者遇泰三爻動，則初二是七也。大壯、夬、乾及六陰卦，推之可知。其餘諸卦，亦每卦各有用事之爻，如筮者之遇動爻。然三百八十四爻，用事之爻稱九六，餘爻不稱七八者，明七八之畫，皆當動而[image: ]九六，九六之爻，皆七八之用。卦畫七八，經書九六，其義互明也。“去初之二”，猶云“自初息至二”耳。然陽息至臨，二陽並用事；至泰，三陽並用事，非專主一爻。每爻書九六者，皆謂當卦當爻動而用事。陸云“四者互明”，意或如此。然辭不别白，故姚氏疑出宋人僞造而深譏之。今仍存之，而申其義。

九二：見龍在田，利見大人。

王弼曰：出潛離隱，故曰“見龍”。處於地上，故曰“在田”。德施周普，居中不偏，雖非君位，君之德也。初則不彰，三則乾乾，四則或躍，上則過亢，“利見大人”唯二五焉。

鄭[image: ]盧本以“元”字恭代，周本缺不書，作方格□識之，翟[image: ]字亦然，今敬謹缺筆。(1)曰：二於三才[image: ]地道，地上即田，故稱“田”也。

干寶曰：陽在九二，十二月之時，自臨來也。二[image: ]地上，田在地之表，而有人功者也。陽氣將施，聖人將顯，此文王免於羑里之日也，故曰“利見大人”。

補　鄭康成説：九二利見九五之大人。《正義》。

孟喜、京房説：《易》有周當[image: ]“君”。人五號：“帝”，天稱，一也；“王”，美稱，二也；“天子”，爵號，三也；“大君”者，興盛行異，四也；“大人”者，聖人德備，五也。《禮記·曲禮》正義。

王肅曰：“大人”，聖人在位之目。《釋文》。

向秀曰：聖人在位謂之“大人”。《史記索隱》。

先儒云：若夫子教於洙泗，利益天下，有人君之德，故稱“大人”。《正義》。

又云：九二當大蔟之月。《正義》。

釋曰　“利見大人”，鄭君以[image: ]“九二利見九五之大人”。荀氏《文言》注以[image: ]九二有君德，當升坤五[image: ]大人，天下利見之。鄭據本卦言其始，荀據旁通言其終。二升坤五，必先利見乾五，舜禹之升，皆天子薦之。“見龍在田”，若舜以孝聞；“利見大人”，若舜尚見帝。升坤五[image: ]大人，則薦之天使陟位也，此五帝官天下時則然。三王家天下，則此[image: ]世子之爻。姚氏配中《周易學》以[image: ]太甲、成王未即位之象，是也。有天德而後可居天位，繼明重光，故《文言》備言“君德”“學問”。《正義》引先儒以[image: ]若孔子設教有人君之德者，易象所包者廣，二升坤五，不必其在位，亦謂德足以及天下耳。舜禹升五以成既濟，孔子垂教以俟百世，聖人之位乎五者以成既濟，其道一也。云“九二當大蔟之月”者，此爻辰之法，詳《周易學·明例》。

九三：朱本“三”字空缺。君子終日乾乾，夕惕若，厲，无咎。

鄭玄曰：三於三才[image: ]人道，有乾德而在人道，君子之象。

虞翻曰：謂陽息至三，二變成離，盧、周離卦之“離”皆作“离”。離[image: ]“日”，坤[image: ]“夕”。

荀爽曰：“日”以喻君，謂三居下體之終而[image: ]之君。承乾行乾，故曰“乾乾”。“夕惕”“惕”，衍字。以喻臣，謂三臣於五，則疾脩周氏孝垓本作“修”，下同。柔順，危去陽朱誤“惕”。行，故曰“无咎”。

干寶曰：爻以氣表，[image: ]朱作“繇”。以龍興，嫌其不關人事，故著“君子”焉。陽在九三，正月之時，自泰來也。陽氣始出地上，而接動物，人[image: ]靈，故以人事成天地之功者在於此爻焉。故君子以之憂深思遠，朝夕匪懈，仰憂嘉會之不序，俯懼義和之不逮，反復天道，謀始反終，故曰“終日乾乾”，此葢文王反國大釐其政之日也。凡“无咎”者，憂中之喜，善補過者也。文恨早耀文明之德以蒙大難，增脩柔順以懷多福，故曰“无咎”矣。

補　鄭康成曰：“愓”，懼也。《釋文》。

《淮南子》曰：“終日乾乾”，以陽動也；“夕愓若厲”，以陰息也。因日以動，因夜以息，唯有道者能行之。《人閒》文。

《説文》：夤，敬愓也，从夕，寅聲。《易》曰“夕愓若夤”，一引作“夕[image: ]若厲”。

釋曰　三[image: ]人道之正，得位，故稱“君子”。三自泰來，泰乾[image: ]晝，坤[image: ]夜，故稱“日”“夕”。虞氏之例，三息則二變離，離[image: ]“日”，義大同。乾[image: ]敬，“乾乾”，敬之又敬，所謂“莊敬日强”。“終日乾乾”，在泰時，則貞泰反復，接乾生乾。乾已成卦，則承上乾而行乾，陽行不息也。泰震[image: ]懼，三過中，故“愓”。“若”，辭也，言愓然戒懼。“厲”，危也，三多凶，故“厲”。“咎”，過也，因時而愓，故“无咎”。《易》以象託義，日夕本時之早晏，而即以喻位之上下。三[image: ]三公，居人臣之極地而上承天子，事上接下，任大責重，《文言》曰“居上位而不驕，在下位而不憂，故乾乾因其時而愓”。荀云“日以喻君，夕以喻臣”，本傳義[image: ]訓。《程子易傳》曰：“三在下體之上，未離於下而尊顯者，日夕不懈而兢愓，則雖處危地而无咎。”凡《易》中“愓”字，荀皆訓“疾”；“若”字，皆訓“順”，與諸家異。干云“仰憂嘉會之不序”，憂無以承天，不亨也；“俯懼義和之不逮”，懼無以宜民，不利也。此爻之義，在泰初息時，則文王大釐其政以服事殷之象；在乾已成卦，則舜禹宅百揆時之象。增脩柔順，危行言孫，以圖彌縫匡救。[image: ]臣止敬，順之至而又增脩之，聖人事君無自足之心也。《説文》引作“夕愓若夤”，“夤”葢“厲”之誤，引《易》以證“夤”字从夕之義。又引作“[image: ]”者，或古文叚借，或“[image: ]”[image: ]“愓”之誤，謂“[image: ]”篆讀若《易》之“愓”耳。

九四：或躍在淵，无咎。

崔憬曰：言君子進德脩業欲及於時，猶龍自試躍天，疑而處淵，上下進退非邪離羣，故“无咎”。

干寶曰：陽氣在四，二月之時自大壯來也。四，虚中也。“躍”者，暫起之言，既不安於地，而未能飛於天也。四以初[image: ]應，“淵”謂初九甲子，龍之所由升也。“或之者，疑之也”，此武王舉兵孟津，觀釁而退之爻也。守柔順則逆天人之應，通權道則違經常之教，故聖人不得已而[image: ]之，故其辭疑矣。

釋曰　荀氏《文言》注謂：“乾者君卦，四者陰位，故非上躍居五，即欲下居坤初，初在地下稱淵。”或上或下，欲得陽正位而居之，故“无咎”。四自大壯來，震足動[image: ]躍，惠氏、姚氏皆謂大壯時五虚无君，當躍。乾已成卦，則當在淵成既濟。愚謂或躍或在淵，在大壯時，則武王觀兵孟津，退師須暇之象；當乾時，則舜禹已薦於天，讓德弗嗣，周公攝政不攝位之象。君子德日進而位不敢苟進，德愈盛，心愈下，隨時處中，故“无咎”。干云“虚中”者，張氏曰：“上不在天，下不在田，中不在人，在空虚之中。”云“初九甲子”者，此納甲干支之例，子[image: ]水稱淵也，詳《周易學·明例》。

九五：飛龍在天，利見大人。

鄭玄曰：五於三才[image: ]天道。天者，清明无朱作“無”。形，而龍在焉，飛之象也。

虞翻曰：謂四已變則五體離，離[image: ]“飛”，五“在天”，故“飛龍在天，利見大人”也。謂若庖犧觀象於天，造作八卦，備物致用，以利天下，故曰“飛龍在天”，天下之所利見也。

干寶曰：陽在九五，三月之時自夬來也。五在天位，故曰“飛龍”，朱本“飛龍”二字誤倒。此武王克紂正位之爻也。聖功既就，萬物既覩，故曰“利見大人”矣。

補　揚子《法言》曰：亨龍漸升，其貞利乎？或曰：龍何如可以貞利而亨矣？曰：時未可而潛，不亦貞乎？時可而升，不亦利乎？潛升在己，用之以時，不亦亨乎？《問明》文。

又曰：甄陶天下者，其在和乎？龍之潛亢，不獲其中矣。是以過中則愓，不及中則躍，其近於中乎？聖人之道，譬猶日之中矣。李軌曰：二五得中，故有利見之占。《先知》文。

釋曰　姚氏曰：“陽息至五，四化則五互離，坤五之乾二亦成離，萬物皆相見。五以陽德居天位[image: ]大人，天下利見之也。大人首出，是[image: ]乾元。乾五天位，乾元託焉以治天下者也。”案：乾元始息於初，終於上，而位於五。文王書經，繫庖犧於乾五，作八卦以正夫婦、父子、君臣之義，此繼天立極、開元建始之大經大法。

上九：亢龍有悔。

王肅曰：窮高曰“亢”。惠引作“忼”，依《説文》改。知進忘退，故“悔”也。

干寶曰：陽在上九，四月之時也。乾成。“亢”，過也。乾體既備，上位既終。天之鼓物，寒暑相報。聖人治世，威德相濟。武功既成，義此字朱脱。在止戈。盈而不反，必陷朱、盧皆作“[image: ]”，非。於悔。案：“案”上周有圈，全書“案”字在諸家説下者皆然。以人事明之，若桀放於南巢，湯有慚德，斯類是也。

補　《子夏傳》曰：“亢”，極也。《釋文》。

鄭康成曰：堯之末年，四凶在朝，是以有悔，未大凶也。《正義》。

陸績《京氏易傳注》曰：陽極陰來，吉去凶生。姤陰將生，以上一義。

蔡澤説：《易》曰“亢龍有悔”，此言上而不能下，信而不能屈，往而不能自反者也。

《洪範五行》之義：王之不極，剛氣失，則於人[image: ]弱，是“亢而有悔”。陽反[image: ]陰，以上又一義。

《説文》“亢”作“忼”。“亢”正字，“忼”借字。

《漢書》作“炕”。《王莽傳》。

釋曰　龍之飛過高稱“亢”。龍德而處亢位，若堯之末年四凶在朝，《孟子》云“堯獨憂之”。當亢時而志不亢，雖有悔而无凶。若非龍德而志亢，則“知進不知退，知存不知亡，知得不知喪”。三者不知，則三者及之，豈但有悔而已，故《文言》别出“亢之[image: ]言”之文。鄭君、李氏所言，時之亢也。蔡澤及《洪範五行傳》之義，志之亢也。干氏則因亢龍之位以明聖人以亢[image: ]戒之義。“亢龍”，乾盈也；“有悔”，姤將生也。乾純陽之卦，爻可通坤而不可變[image: ]陰，知有悔而能戒，致恭以存其位。乾上之坤三成謙，則終而復始，悔亡而濟，堯之舉舜去四凶是也，故《繫》以“亢龍”繼“勞謙”。若窮志妄動，則上陽反[image: ]陰而乾毁矣，後世失道之君是也。

用九：見羣龍，无首吉。

劉瓛曰：總六爻純九周作“陽”。之義，故曰“用九”也。朱無圈，空二格。

王弼曰：“九”，天之德也。能用天德，乃“見羣龍”之義焉。夫以剛健而居人之首，則物之所不與也。以柔順而[image: ]不正，則佞邪之道也。故乾吉在“无首”，坤利在“永貞”矣。

補　鄭康成曰：爻《班傳》注作“六爻”。皆體乾，《班傳》注作“龍”。羣龍之《班傳》注無“之”字。象。《班傳》注有“也”字。舜既受禪，《班傳》注無此句，有“謂”字。禹與稷、契、咎繇之屬並在《班傳》注有“于”字。朝。《後漢書·郎顗傳》注。《班固傳》注。

陸績曰：見眾聖人無自尊之意，則可以統御羣才矣。《撮要》。

郎顗説：帝堯在上，羣龍[image: ]用。

釋曰　九六者爻之變，乾元坤元用之以立消息，正六位。乾用九以通坤，坤用六以應乾，則剛柔正而位當，是謂“天則”。餘卦九六之用皆視此。姚氏曰：“陽爻[image: ]九，元則用之，故‘見羣龍’。”惠氏曰：“乾[image: ]首，坤下承之，故‘无首吉’。”案：乾六爻皆九，元用之以處乾坤二卦初、三、五之位，成兩既濟。陽[image: ]首而陰從之，萬物之始，莫之能先，故《象》曰“天德不可[image: ]首”，此《周易》首乾之大義。葢《連山》首艮，《歸藏》首坤，皆一王時義，非萬世通訓。《周易》始復伏羲之次，首乾次坤，所謂天尊地卑而乾坤定，君君臣臣，父父子子，夫夫婦婦，人倫王道於是立本。“无首吉”，言尊無二上也，此宋仲子説，最得經旨。王弼説適與相反，謬矣。鄭以舜既受禪言者，鄭意堯[image: ]乾元，舉舜任禹、稷[image: ]用九。堯老舜攝，舜仍在羣龍中，受終踐天子位，乃繼堯體乾元也。此讀“見羣龍”絶句。陸氏則以“見羣龍无首”五字[image: ]句，无自尊之意，不亢也，視王弼説[image: ]勝，然不如宋義之允。

《彖》曰：

劉瓛曰：“彖”者，朱無“者”字。斷也，斷一卦之才也。

釋曰　《繫》曰“彖者，言乎象者也”，又曰“彖者，才也”，彖據三才兩象以説一卦大體，故劉云“斷一卦之才”。或曰《易》家舊説訓“彖”[image: ]“斷”，葢讀“彖者，才也”之“才”[image: ]“裁”，謂裁斷也。“彖”，即文王所繫之辭，孔子[image: ]之傳，釋上經者曰《彖上傳》，釋下經者曰《彖下傳》。《象傳》亦依經分篇，與《繫辭傳》二篇，及《文言》、《説卦》、《序卦》、《襍卦》謂之十翼。本在上下經二篇後，漢儒引傳解經，省文但稱“彖曰”、“象曰”、“文言曰”。王弼以《彖》、《象》、《文言》散附經下，遂題此以别於經。唐以王弼本立學，故李氏因之。

大哉乾元，

《九家易》曰：陽稱大，六爻純陽故曰“大”。乾者純陽，眾卦所生，天之象也。觀乾之始以知天德，惟天[image: ]大，惟乾則之，故曰“大哉”。“元”者，氣之始也。

釋曰　“乾”者，天之象。“乾元”，陽氣之始，天之所以[image: ]天也。易有大極，是謂“元”，分[image: ]二，乾坤各有元，陰統於陽。大極之神位乎天，“乾元”者，大極之神，大衍之數虚一不用象之。

萬物資始，

荀爽曰：謂分[image: ]六十四卦，萬一千五百二十册，同“策”。皆受始於乾也。册取始於乾，猶萬物之生稟盧、周作“本”。於天。

補　鄭康成曰：“資”，取也。《釋文》。

釋曰　二篇之策萬有一千五百二十，當萬物之數。萬物皆稟天氣以[image: ]始，故二篇之策皆受始乾元。

乃統天。

《九家易》曰：乾之[image: ]德，乃統繼天道，與天合化也。

補　鄭康成曰：“統”，本也。《釋文》。

釋曰　“統”，系也，故九家訓[image: ]“繼”。張氏申鄭義曰：“統，本也，乾元立天之本。”義較長。此以上釋“元”。

雲行雨施，《釋文》：始豉反，卦内皆同。品物流形，

虞翻曰：已成既濟，上坎[image: ]“雲”，下坎[image: ]“雨”，故“雲行雨施”。乾以雲雨流坤之形，萬物化成，故曰“品物流形”也。

釋曰　乾元亨坤，即大極，於卦即既濟，故就已成既濟取象。乾流坤形，萬物化成，萬物成形，出於地也。《説文》：“品，眾庶也。”姚氏曰：“形，見也。”

大明終始。

荀爽曰：乾起坎而終於离，凡“離”卦字，朱皆作“離”，盧、周皆作“离”，唯此節荀注“离”字各本同。坤起於离而終於坎。离坎者，乾坤之家而陰陽之府，故曰“大明終始”也。

釋曰　姚氏曰：“一陽生，當坎位，夏至陽終於上，當離位，故起坎終離。一陰生，當離位，冬至陰終於上，當坎位，故起離終坎。此所以日月[image: ]易，卦成既濟，經終坎、離、既濟、未濟也。陽明陰闇，陰陽不交，則其明不顯，交成既濟，其明乃彰，故坎離[image: ]乾坤之家、陰陽之府也。坎離中宫，陰陽所出入者也。兼坤言者，陽息於子，至十月始盡，自午至亥陰消陽，故以坤言之。其實十二消息皆主陽言，‘消’，謂消陽，‘息’，謂陽息。虞翻坤卦注所謂‘終於坤亥，出乾初子’，是也。以陰陽合論之，則乾之成乃坤之終，坤之成乃乾之終耳。”

六位時成，

荀爽曰：六爻隨時而成乾。

釋曰　惠氏曰：“乾息坤消，以時而成。”

時乘六龍以御天。朱衍“也”字。

侯果曰：“大明”，日也；“六位”，天地四時也，六爻效彼而作也。大明以晝夜[image: ]“終始”，六位以相竭盧、周作“揭”。[image: ]“時成”，言乾乘六氣而陶冶變化，運四時而統御天地，朱作“也”。故曰“時乘六龍以御天”也。故《乾鑿度》曰“日月終始萬物”，是其義也。

補　許氏《五經異義》曰：《易》孟、京説：天子駕六。鄭駁之云：《易經》“時乘六龍”，謂陰陽六爻上下耳，豈故[image: ]禮制？《詩·干旄》正義。《春秋公羊傳·隱公元年》疏。

《莊子》曰：乘天地之正而御六氣之辯。又曰：乘雲氣，御飛龍，其神凝，使物不疵癘而年穀熟。

釋曰　《文言》九家注曰：“時之元氣以王而行，履涉眾爻，是乘六龍。”荀氏曰：“御，行也。陽升陰降，天道行也。”案：此以上釋“亨”。乾元亨坤，陰陽交體坎離，則雲雨施行而百物生，日月往來而六位以時成。元氣因時乘六陽消息以行天道，陽出入上下而陰從之以成歲。一陰一陽，使萬物各遂其性，則亨而既濟矣，故下文遂言“利貞”。侯云“六位天地四時”者，謂兩儀四象，即乾坤消息也。然六位兼三才而兩之，《繫》及《説卦》有明文，不必别取義。云“六位以相竭[image: ]時成”者，《禮運》曰“五行之動，迭相竭也”，注云“竭，猶負戴也”，言更迭相承。然但取“相竭”二字，不言“五行”，義誅不瞭，“相竭”疑“消息”之誤。《莊子》“六氣之辯”，“辯”讀[image: ]“變”，六氣之變，即六龍也。云“乘雲氣，御飛龍，其神凝”者，葢以喻“元”，此古易微言，真子夏所傳，故取之。孟京説“天子駕六”，葢舉漢法以合《易》文，其實古制天子至大夫皆駕四，《易》此文不得[image: ]禮象也。

乾道變化，各正性命，保合大和，乃利貞。首出庶物，萬國咸寧。

劉瓛曰：陽氣[image: ]萬物之所始，故曰“首出庶物”。立君而天下皆寧，故曰“萬國咸寧”也。

補　虞翻説：在天[image: ]變，在地[image: ]化。又説此[image: ]成既濟。

《周禮》賈公彦説：《中庸》曰“變則化”，《易》“乾道變化”，是先變後化。

釋曰　“乾道變化”四句，釋“利貞”。惠氏曰：“一陰一陽之謂道，言‘乾道’者，兼坤也。乾變坤化，成既濟定，剛柔位當，故‘各正性命’。陰陽合德，故‘保合大和’，是‘利貞’之義矣，故曰‘乃利貞’。‘和’即‘利’，‘正’即‘貞’。”案：此説變化據虞義。姚氏曰：“‘變’，九也；‘化’，陽易陰也。‘乾道變化’，謂乾與坤通，成既濟也。‘性’，謂陰陽之性。乾性陽，畫變[image: ]爻，陽性之發，是之謂變。二四上失正，化之陰，成既濟，是之謂化。成既濟定，陰陽合，復太極之體，故曰‘保合大和，乃利貞’。太極者，陰陽合德，合和之氣生萬物者也。六爻變化，發而皆中謂之和。”案：此説變化據賈氏《周禮》説，葢本鄭義。變化皆統於乾道，乾陽動[image: ]變，動而通坤[image: ]化。陽稱變，陰稱化，義葢相因。陰陽各有性各有命，陽欲升，陰欲承，性也；陽當升，陰當承，命也。當升未升，當承未承，未正也。乾道變化，未升者生，未承者承，各正也。君子變化氣質，盡其性以盡人物之性，致中和，贊化育，由此道也。此四句《集解》無注，葢本引虞注，傳寫脱之，惠氏據虞恒、革、既濟注義補之。全經“利貞”之義一以貫之矣。“首出庶物”二句，人君體元成既濟之事。

《象》曰：

案：“象”者，象朱作“像”。也，取其法象卦爻之德。

釋曰　姚氏曰：“象者，像也，六畫所以象形容物宜也。孔子《象傳》先言畫，後釋爻，爻由象來，故通謂之象，六畫之變象也。”

天行健，

何妥曰：天體不健，能行之德健也，猶如地體不順，承弱之勢順也，所以乾卦獨變名[image: ]‘健’者。此處盧有圈。宋衷云：“晝夜不懈，以‘健’詳其名。餘卦此下周有“各”字。當名，不假於詳矣。”

補　劉表曰：詳其名也。《正義》。

釋曰　此注葢何引宋説而李氏仍之，宋注不别[image: ]一條。姚氏曰：“乾卦獨云‘健’者，舉一以例其餘也。‘天行健’，即天行乾，‘地勢坤’，即地勢順。依乾健、坤順、震動、艮止、坎陷、離麗、兑説、巺入，及《序卦》之義推之，六十四卦可悉知也。”

君子以自强不息。

虞翻曰：“君子”，謂“三”，乾健故“强”。天一日一夜過周一度，故“自强不息”。老子曰“自勝者强”。朱無圈，空二格。

干寶曰：言“君子”，通之於賢也。凡勉强以德，不必須在位也。故堯舜一日萬機，文王日昃盧、周作“昊”。不暇食，仲尼終夜不寢，顔子欲罷不能。自此以下，莫敢淫心捨力，故曰“自强不息”矣。

釋曰　“君子”，謂法乾行四德者，於爻則[image: ]九三。

潛龍勿用，陽在下也。

荀爽曰：氣微位卑，雖有陽德，潛藏在下，故曰“勿用”也。

見龍在田，德施普也。

荀爽曰：“見”者，見居其位，“田”，謂坤也。二當升坤五，故曰“見龍在田”。“大人”，謂天子，見據尊位，臨長羣陰，德施於下，故曰“德施普也”。

釋曰　陽主施。“普”，徧也。龍見在田，則將雲行雨施，發育萬物。二龍德著見，則知其能繼飛龍[image: ]大人，德施周普於下也。“見”，對“潛”言；“田”，謂地上。荀以“見”[image: ]見據尊位，“田”[image: ]坤，與《文言》“隱而未見，下不在田”之文似不合，其釋“利見大人”則是。自“大人謂天子”以上，葢經下注，李氏參合引之。

終日乾乾，反復道也。

虞翻曰：至三體復，故“反復道”，謂“否泰反其類”也。

補　“復”，本亦作“覆”。《釋文》。

《白虎通》曰：陽不動無以行其教，陰不靜無以成其化，雖終日乾乾，亦不離其處也，故《易》曰“終日乾乾，反覆道也”。《天地》文。

釋曰　虞以“反復道”[image: ]反其復道。張氏曰：“乾息至三成泰，泰成則反否。三乾乾體復初，反其復道，所以貞泰。”據三始息言。《白虎通》以[image: ]反覆皆道，陽雖至動，亦不出其位，承乾行乾，事上接下，反覆皆道也，據乾已成卦言，二義一貫。“復”、“覆”古字通。

或躍在淵，進无咎也。

荀爽曰：乾者，君卦；四者，陰位。故上躍居五者，欲下居坤初，求陽之正。地下稱“淵”也。陽道樂進，故曰“進无咎也”。

釋曰　乾，君卦，陽德當上升。然四，臣位也，故上躍居五者，又欲下居坤初。君子德日進，位不敢苟進，或上或下，求陽正位而居之。陽道樂進，四當上息。進本无咎，而審擇所處，動必以時，又進之所以“无咎”也。或曰“上躍居五者”句，“者”字上當脱“或”字，“五”字絶句，“或者”二字屬下讀。

飛龍在天，大人造也。

荀爽曰：“飛”者，喻无朱誤“無”。所拘。“天”者，首事造制。大人造法，見居天位，“聖人作而萬物覩”，是其義也。

補　鄭康成曰：“造”，[image: ]也。徂早反。

王肅曰：“造”，就也，至也。七到反。並《釋文》。

姚信、陸績皆曰：“造”，至也。《正義》。

“造”，劉向、歆作“聚”。《釋文》。劉向上封事曰：“賢人在上位，則引其類而聚之於朝。”

釋曰　姚氏曰：“據向説，則不以大人指君，葢羣龍[image: ]元所用，則飛龍亦元所用矣，元乃君也。‘在天’，猶在朝。其義與諸家異，必有師承。”案：鄭訓“[image: ]”，荀云“造法”，虞亦云“造作”，皆與《文言》“聖人作”之義合，最當。

亢龍有悔，盈不可久也。

《九家易》曰：陽當居五，今乃居上，故曰“盈”也。亢極失位，當下之坤三，故曰“盈不可久”，若太上皇者也。下之坤三，屈[image: ]諸侯，故曰“悔”者也。

釋曰　姚氏曰：“陽極則陰生，故‘盈不可久’，以亢戒之。”案：下之坤三成謙，降心下賢，致恭以存其位，則悔亡而濟，故《繫》以‘勞謙’與‘亢龍’相次。《九家》謂上失位當之坤三，其義是也。至以之坤三[image: ]悔，夷太上皇於諸侯，則六朝衰世之見，有害於道，殊非《易》義。

用九，天德不可[image: ]首也。朱誤作“用九，見羣龍无首吉”。

宋衷曰：“用九”，六位皆九，故曰“見羣龍”。純陽，則“天德”也。萬物之始，莫能先之，“不可[image: ]首”。先之者凶，隨之者吉，故曰“无首吉”。

釋曰　六位皆九，元用之以處乾坤二卦初、三、五之位。純陽天德，萬物之始，莫之能先。陽倡而陰和，以成既濟，此乾坤二用之大義。

《文言》曰：

劉瓛曰：依文而言其理，故曰“文言”。

姚信曰：乾坤[image: ]門户，文説乾坤，六十二卦皆放焉。

補　梁武帝曰：《文言》是文王所制。《釋文》。

釋曰　“文言”，文王所制之言，謂乾坤卦爻辭也，孔子[image: ]之傳。孔子特名乾坤卦爻辭[image: ]“文言”，以别於屯以下之不盡“文言”，則屯以下卦辭文王、爻辭周公審矣。劉説望文生義，未當。姚注“文”下或脱“言”字。《文言傳》説乾坤，則餘卦可隅反矣。宋時鄭注尚存《文言》一卷，不與經連，可見分傳附經自王弼始。

元者，善之長也。

《九家易》曰：乾者，君卦也，六爻皆當[image: ]君。始而大通，君德會合，故“元”[image: ]“善之長也”。

補　“善”，《春秋傳》作“體”。

釋曰　乾[image: ]善，六爻皆有君德。始息於初而正位於五，六爻皆根於元，亦皆元所用，故元[image: ]“善之長”。天地之大德曰生，“元”者，生氣之始，於時[image: ]春，於人[image: ]仁。《九家》所云，即鄭“舜既受禪，禹、稷諸人並在朝”之義。但“六爻皆當[image: ]君”，通六十四卦言之，如復初、臨二、謙三、豫四皆當升五，而謙三即剥上，乾上亦即五陽之極盛，故皆當[image: ]君。在本卦，則四以下皆臣也。《左傳》“善”作“體”，六畫一體，元[image: ]之長也。此釋“元亨利貞”之義，葢相傳古訓，夫子述而審定之。

亨者，嘉之會也。

《九家易》曰：“通”者，謂陽合而[image: ]乾。眾善相繼，故曰“嘉之會也”。

釋曰　“亨”者，乾元交坤。“嘉”，善也，美也。陽稱“嘉”，以陽會陰，出消息，正六位，天地合而萬物興，故[image: ]“嘉之會”。於時[image: ]夏，於人[image: ]禮，昏禮稱“嘉”，即此義。《九家》云“陽合成乾”者，以乾息坤，陽與陰會。息坤六爻成純乾，則陽與陽會，“眾善相繼”矣，由是用九而成既濟。

利者，義之和也。

荀爽曰：陰陽相合，各得其宜，然後利矣。

補　《説文》：利，銛也，从刀。和然後利，从和省。《易》曰：“利者，義之和也。”

釋曰　陰陽各得其分之和，條理秩然，無相奪倫。於時[image: ]秋，於人[image: ]義。利之本義訓“銛”，金和然後銛利，萬物各得其宜而和，然後順利。

貞者，事之幹也。

荀爽曰：陰陽正而位當，則可以幹舉萬事。

釋曰　陰陽各得其位之正。姚氏曰：“幹，本也，正也，本正則事舉。”案：“貞者”，天則之正，萬物之成。於時[image: ]冬，於人[image: ]智，又[image: ]信。知正之謂“智”，行正之謂“信”。

君子體仁足以長人，

何妥曰：此明聖人則天，合五常也。仁[image: ]木，木主春，故配元[image: ]四德之首。“君子體仁”，故有“長人”之義也。

補　鄭康成曰：“體”，生也。《文選》陸士衡《贈顧交阯公真詩》注。

“仁”，京房、荀爽、董遇作“信”。《釋文》。

釋曰　“體仁”，體元也。元，善之長，以仁[image: ]體，則無一物不在所愛之中，故“足以長人”。鄭訓“體”[image: ]“生”者，“生”讀[image: ]“性”。《論語》“仁者安仁”，包氏曰“惟性仁者自然體之”。《孟子》曰“君子所性，仁義禮智”，性之故體之。諸家“仁”作“信”，“信”者，仁之守。《中庸》“肫肫其仁”，鄭云“肫肫，懇誠貌”，此“體信”之義。

嘉會足以合禮，

何妥曰：禮是交接會通之道，故以配通。五禮有吉、凶、賓、軍、嘉，故以嘉合於禮也。

補　“會”，《春秋傳》作“德”。

釋曰　禮本陰陽一定之則，以陽會陰，乾坤交，陰陽合，聖人觀其會通以行其典禮。禮以嘉[image: ]始，飲食男女皆嘉禮，所以通德類情合敬同愛，故特稱“嘉會”。“嘉”，善也。以善接人則老者孝焉，幼者慈焉，敵者敬焉。言可道，行可樂，動容周旋中禮，故“足以合禮”。《左傳》作“嘉德”，有嘉德而無違心，亦會通之義。

利物足以和義，

何妥曰：“利”者，裁成也。君子體此利以利物，足以合於五常之義。

補　“物”，孟喜、京、荀、陸績作“之”。《釋文》。

釋曰　使物各得其所利，則義无不和。《説卦》曰“和順於道德而理於義”，“和義”者，順其條理使各安之之謂。古者以利天下[image: ]義，以義[image: ]利，故曰“利者義之和”。又曰“利物足以和義”，諸家作“利之”者，承“長人”而言，謂利人也。

貞固足以幹事。

何妥曰：“貞”，信也。君子堅周無“堅”字，或“堅”下脱“固”字。貞正，可以委任於事，故《論語》曰“敬事而信”，故幹事而配信也。　案：“案”上朱空二格。此釋非也。夫“在天成象”者，“乾元亨利貞”也，言天運四時以生成萬物。“在地成形”者，仁義禮智信也，言君法五常以教化於人。元[image: ]善長，故能體仁，仁主春生，東方木也。通盧、周作“亨”，李避唐諱，多以“通”代“亨”。[image: ]嘉會，足以合禮，禮主夏養，南方火也。利[image: ]物宜，足以和義，義主秋成，西方金也。貞[image: ]事幹，以配於智，智主冬藏，北方水也。故孔子曰朱作“云”。“仁者樂山，智者樂水”，則智之明證矣。不言“信”者，信主土而統屬於君，故中孚卦盧、周無“卦”字。云“信及豚魚”，是其義也。若“首出庶物”而四時不忒者，乾之象也。“厚德載物”而五行相生者，土之功也。土居中宫，分王四季，亦由同“猶”。人君无朱作“無”。[image: ]皇極而奄有天下。水火金木非土不載，仁義禮智非君不弘，信既統屬於君，故先言“乾”而後不言“信”，明矣。

釋曰　惠氏曰：“剛柔皆正，物莫能傾，故‘足以幹事’。”姚氏曰：“貞，正也，定也，故固。”案：貞屬智，固兼信，幹事必有定識定力也。五常仁屬木，禮屬火，義屬金，而水土兼智信二德。李以貞配智而信專屬土，貫四者之閒，則下文“行此四德”。健行不息即信也，信者，四德之所以成始而成終，即誠也。故仁[image: ]善長，或作“體信”，而貞固幹事，亦兼信義。何引“敬事而信”，以信屬事，與包氏章句義異。

君子行此四德者，故曰“乾元亨利貞”。

干寶曰：夫純陽，天之精氣。四行，君之懿德。是故乾冠卦首，辭表篇目，明道義之門在於此矣，猶《春秋》之備五始也，故夫子留意焉。然則體仁正己，所以化物；觀運知時，所以順天；器各本誤“氣”，從周校改。用隨宜，所以利民；守正一業，所以定俗也。此下各本衍“逾”字，從周校删。亂則敗禮，其教淫；逆則拂時，其功否；錯則妨用，其事廢；忘則失正，其官敗。四德者，文王所由興。四愆者，商紂所由亡。

釋曰　惠氏曰：“四者道也，人行之則[image: ]德。君子中庸，故能行此四者以贊化育，與天地合德也。”案：干云“器用隨宜”，十二“葢取”之類。

初九曰“潛龍勿用”，何謂也？

何妥曰：夫子假設疑問也。後五爻皆放此也。

子曰：“龍德而隱者也。

何妥曰：此直答言聖人有隱顯之龍德，今居初九窮下之地，隱而不見，故云“勿用”矣。

不易乎世，盧、周無“乎”字，下句同。

崔憬曰：言據當潛之時，不易乎世而行者，龍之德也。

釋曰　聖人以道易天下[image: ]心，時未可行，故不易世。二見龍善世，天下文明，則世易而名成矣。不易世不成名，所謂“潛”也。崔氏謂不見移易乎亂世，獨行其道，葢本王弼説，然侵下文“確乎不拔”之義。

不成乎名。《釋文》：不成名，一本作“不成乎名”。

鄭玄曰：當隱之時，以從世俗，不自殊異，无朱作“無”。所成名也。

釋曰　此《論語》所謂“危行言孫”，《繫辭》所謂“藏器待時”也。若同流以求世俗之名，則龍德之賊矣。

遯朱作“遁”。世无悶，

崔憬曰：道雖不行，達理“无悶”也。

不見是而无悶。

崔憬曰：世人雖不己是，而己知不違朱誤“達”。道，故“无悶”。

釋曰　此二句言潛而不求用。

樂則行之，憂則違之，

虞翻曰：陽朱誤“陰”。出初，震[image: ]“樂”、[image: ]“行”，故“樂則行之”。坤死稱“憂”，隱在坤中，遯朱作“遁”。世无悶，故“憂則違之”也。

釋曰　此言時可用則上息而見，時未可則安於潛也。惠氏曰：“復小而辨於物，一陽不亂於五陰，故言‘違’。”

確乎其不可拔，潛龍也。”

虞翻曰：“確”，剛貌也。乾剛潛初，坤亂於上。君子弗用，隱在下位。確乎難拔，潛龍之志也。

補　鄭康成曰：“確”，堅高之貌。“拔”，移也。《釋文》。

釋曰　不枉道以求用，所以[image: ]潛龍。此節皆據由坤息復時言。

九二曰“見龍在田，利見大人”，何謂也？子曰：“龍德而正中者也。

虞翻曰：“中”，下之中。二非陽位，故明言能“正中”也。

釋曰　二中而不正。《易》以位託義，因位之中以見德之中，因位之當正以見德之能正中。“正中”，謂正其中。下云“閑邪以存其誠”，“閑邪”，正也，“存誠”，中也。中無不正，而言“正中”者，《中庸》所謂“致中”，所謂“君子而時中”。陽氣上升，必至於五，龍德之人自强不息，下學而上達，正己而物正，所以有君德。利見大德之君以行其道，鄭義。天下利見之以被其澤。由其見，知其能正中也。

庸言之信，

荀爽曰：處和應坤，故曰“信”。

釋曰　處中和而應坤，言出乎身加乎民，言而民莫不信，故宜升坤五[image: ]天下所利見。君子“先行其言而後從之”，所謂“信”也。二自臨來，臨震[image: ]言，乾[image: ]信。

庸行之謹。

《九家易》曰：以陽居陰位，故曰“謹”也。“庸”，常也，謂言常以信，行常以謹矣。

釋曰　震[image: ]“行”。此二句，正説龍德之見，用中[image: ]常道也。

閑邪存其誠，

宋衷曰：“閑”，防也，防其邪而存誠焉。周作“存其誠也”。二在非其位，故以“閑邪”言之。能處中和，故以“存誠”言之。

補　“閑邪”下，或稱鄭本有“以”字。

釋曰　此推見以至隱，龍德之所以正中也。晁氏稱鄭本有“以”字，宋時鄭《易》尚存《文言》一卷，宜可據。但《釋文》不出異文，或傳寫增加，疑未敢定。

善世而不伐，

《九家易》曰：陽升居五，處中居上，始以美德利天下。“不言所利”，即是“不伐”。故老子曰：“上德不德，是以有德”，此之謂也。

釋曰　《九家》據二已升坤五言，二繼體之君，故“不伐”。若以二未升言，則陽息體臨，教思无窮，故“善世”。在下，故“不伐”，與謙三“勞而不伐”同義。

德博而化。

荀爽曰：處五據坤，故“德博”。羣陰順從，故物“化”也。

釋曰　二升坤五，故取地道博厚之象。姚氏曰：“‘德施普’，故‘德博而化’。‘化’，謂陰陽易，成既濟。”案：此二句，言至誠盡性以盡人之性，正己物正，正中之效，所謂“君德”也。

《易》曰：‘見龍在田，利見大人’，君德也。”

虞翻曰：陽始觸陰，當升五[image: ]君。時舍於二，宜朱誤“宣”。利天下。直方而大，德无不利，明言君德。地數始二，故稱“《易》曰”。

釋曰　複舉經文而釋其意，故稱“《易》曰”。言《易》所以言“利見大人”者，以其有君德也。虞氏則謂陽始觸陰，二陰位，地數之始，以陽居陰，當升坤五，變易始此，故稱“《易》曰”。二體臨，與坤六二息臨同義。“直方而大，德无不利”，剛中而應，大君之宜，故“明言君德”。雖有庇民之大德，不敢有君民之心，故舜禹有天下而不與。有天德而後可居天位，故三王教世子必以禮樂。“一有元良，萬國以貞”，“利見大人”，在乎有其德也。

九三曰“君子終日乾乾，夕惕若厲，无咎”，何謂也？子曰：“君子進德脩周作“修”，下及注同。業。

虞翻曰：乾[image: ]“德”，坤[image: ]“業”，以乾通坤，謂[image: ]“進德脩業”。

宋衷曰：“業”，事也。三[image: ]三公，君子處公位，所以“進德脩業”也。

釋曰　《易》者，聖人所以效天法地，崇德廣業。陽息至三，下坤成乾。至四，上坤生乾。乾[image: ]“德”，坤[image: ]“業”，三、四人道，以人事成天地之功，故皆言“進德脩業”。陽[image: ]德，以陽通陰所處之位[image: ]業。“三[image: ]三公”，處人臣之極，事上接下，任大責重。“乾乾”非苟動，“進德”也；“惕若”非徒靜，“脩業”也。

忠信，所以進德也。

翟玄曰：忠於五，所以脩德也。

崔憬曰：推忠於人，以信待物，故其德日新也。

釋曰　忠信辭誠，進脩之道。姚氏曰：“三由元來，乾乾未已，故忠信所以進德。”案：“忠信”者，以誠待人，事君尤重。三忠於五，接乾生乾，陽所以息，承乾行乾，陽所以行，故曰“所以進德”。文王“三分天下有其二以服事殷”，夫子稱[image: ]“至德”，正九三之事。惟然，故《易》不可以占險，忠信之事則可。

脩辭立其誠，所以居業也。

荀爽曰：“脩辭”，謂“終曰乾乾”；“立誠”，謂“夕惕若厲”；“居業”，謂居三也。

翟玄曰：居三脩其教令，立其誠信，民敬而從之。

釋曰　張氏曰：“‘辭’，謂教令，人君之事，故‘終日乾乾’。‘誠’者，忠誠，人臣之事，故‘夕惕若厲’。”案：脩辭正以立其誠。荀以“辭”[image: ]“教令”，脩其教令以副其忠誠，庇民以事君，臣職乃盡，故曰“所以居業”。文王發政施仁，命諸侯以三忠，[image: ]殷維人心而祈天命，是也。陽在三、四稱“脩”，三體震[image: ]言稱“辭”，不中故“脩辭”。得正不變，故“立其誠”，立誠所以求中也。三艮爻，艮[image: ]“居”。

知至至之，可與言幾也。

翟玄曰：知五可至而至之，故可與行幾微之事也。

補　“幾”上，今本無“言”字。

釋曰　知至知終，言進德脩業之盡善，所以居上居下各得其宜也。“至”者，德所至。陽息至三，又自三息，陽在復初稱“幾”，三反復道，知德所當至而至之，故可與研幾。(2)“幾者動之微”，“唯幾也故能成天下之務”。聖人將[image: ]天下貞泰濟否，必以至誠深識，豫知事之必至，理之固然，而後能行所無事，應萬變而不窮。公家之利，知無不[image: ]。知之早也，由其微知其著，故可與言幾微未至之事。《集解》有“言”字，《釋文》不出異文，容漏略。

知終終之，可與存義也。

姚信曰：知終者可以知始。“終”，朱重“終”，字衍。謂三也。“義”者，宜也。知存知亡，君子之宜矣。

崔憬曰：“君子”，喻文王也。言文王進德脩業，所以貽厥武王至於九五。至於九五，可與進脩意合，故言“知至至之”，可與言微也。知天下歸周，三分有二以服事殷，終於臣道。終於臣道，可與進脩意合，故言“知終終之，可與存義”。

釋曰　“終”者，業所終，謂終於三。君子德唯恐其不盛，位唯恐其盛。“終日”，已過中極盛矣，故“惕若”以終之，終於“夕”也。陰靜稱“義”，終於臣道，可與存人倫之大義。“義”者，宜也。“存義”即立誠，謂守正不變，“終之”即居業也。古之聖人雖功濟天下，皆以[image: ]人臣分所當[image: ]，事君小心，終始如一，義之至也。姚云“知終者可以知始”，知始，謂反體復初。“存”謂泰，“亡”謂否，義與虞略同。崔以“知至”[image: ]造周，“知終”[image: ]事殷。夫文王[image: ]君止仁，[image: ]臣止敬，厥德不回，以受方國。惟其德之至純，故天命人心歸之。豈有陰行善事，謂子孫當王天下之心哉？失《傳》旨矣。

是故居上位而不驕，

虞翻曰：天道三才，一乾而以至三乾成，故[image: ]“上”。“夕惕若厲”，故“不驕”也。

釋曰　君子之進德脩業如是。夫然，故居上下之閒，履危地而无咎。“日”以喻君。三居下體之上，故曰“上位”；承上乾而能惕，故“不驕”。

在下位而不憂。

虞翻曰：“下位”謂初。隱於初，“憂則違之”，故“不憂”。

釋曰　“夕”以喻臣。在上卦之下，體復初，故曰“下位”。“憂”，即危也。疾脩柔順，如初之“遯世无悶”，“憂則違之”，危去陽行，故“不憂”。居上居下，指實日夕取象之義。

故乾乾因其時而惕，雖危无咎矣。”

王弼曰：“惕”，怵惕也。處事之極，失時敗廢，懈怠則曠，“故乾乾因其時而惕，雖危无咎”。

釋曰　三在下卦之上，乾陽盛息而未離於下。乾乾之君子因時而惕，守正處中，危者使平，故“无咎”。王弼説於“惕”義未協。

九四曰“或躍在淵，无咎”，何謂也？子曰：“上下无常，非[image: ]邪也。《釋文》：上下并如字。王肅：上，音時掌反。

荀爽曰：乾者，君卦。四者，臣位也，故欲上朱作“進”。躍居五。下者，當下居坤初，得朱誤“德”。陽正位，故曰“上下无常，非[image: ]邪也”。

補　何氏曰：言上下者，據位也。《正義》。

釋曰　“或之者，疑之也”，无常无恒，釋“或”義。四失位，求陽之正，故“非[image: ]邪”。四有君德而居臣位，上躍居五，欲進其德以濟天下，下居坤初，謹脩其業以守臣節也。或上或下无常處，而務處其正。何云“上下據位”者，躍天上位，處淵下位也。

進退无恒，非離羣也。

荀爽曰：“進”，謂居五，“退”，謂居初，朱誤“三”。故“進退无恒，非離羣也”。

補　何氏曰：進退者，據爻也。又曰：所以“進退无恒”者，時使之然，非苟欲離羣也。《正義》。

釋曰　陽與陽[image: ]羣，陰與陰[image: ]羣，所謂“方以類聚，物以羣分”。陰道從陽，當離其類，故坤《彖》曰“東北喪朋”。陽則否，或進或退，皆乾元之用，所以息乾通坤，非離其羣也。此陰陽之别。何云“進退據爻”者，謂爻進而躍，退而在淵也。

君子二字朱脱。進德脩朱作“修”。業，欲及時也，故无咎。”

崔憬曰：至公欲及時濟人，故“无咎”也。

補　或稱鄭本無“欲”字、“也”字。

釋曰　君子德日進，位不敢苟進，德愈盛心愈下。忠誠達天，厚順應地，立心至公，或進或退，欲及時以求至當，故“无咎”。四不及中，故言“及時”。當其可之謂時，四至公欲及時濟人，無躁動出位之私，故或進或退，皆當其可。晁氏引鄭本無“欲”字、“也”字，葢所據本脱。

九五曰“飛龍在天，利見大人”，何謂也？子曰：“同聲相應，

虞翻曰：謂震、巽也。庖犧觀變而放八卦，“雷風相薄”，故“相應”也。

張璠曰：天者，盧無“者”字。陽也，君者，當[image: ]“亦”。陽也。雷風者天之聲，號令者君之聲，明君與天地相應，合德同化，動靜不違也。

釋曰　惠氏曰：“傳因二、五相應而廣其義，明八卦陰陽本有是相應之理。”愚謂萬物各以類應。聖人之於民，類也。聖人體乾元，通德類情，使萬物各得其所。其道於八卦六位著之，一陰一陽之謂道，八卦六位陰陽各從其類。陽居陽位，陰居陰位，則相比相應。大極之體正，既濟之象成。張氏曰：“庖犧則象觀變，六位之列，初震二巽貞地位，故‘同聲相應’。五艮上兑貞天位，故‘同氣相求’。三貞下坎，‘水流溼’也。四貞上離，‘火就燥’也。天尊貞五，坎體成於乾，‘雲從龍’也。地卑貞二，二，巽位，‘風從虎’也。此參天兩地之數，妙萬物之本。”案：虞云“庖犧觀變而放八卦”，謂觀變於陰陽而立卦。“放”，則也。“同聲相應”，謂凡同聲者皆相應，如雷與風之相薄，以起聖作物覩相應之義。張璠以雷風喻號令，與傳語意不協。

同氣相求。

虞翻曰：謂艮、兑。“山澤通氣”，故“相求”也。

崔憬曰：方諸與月同有陰氣，相感則水生。陽燧與日同有陽氣，相感則火出周作“生”。也。

釋曰　凡同氣者皆相求，如山澤之通氣，崔氏所舉是也。

水流溼，朱作“濕”，注同。

荀爽曰：陽動之坤而[image: ]坎。坤者純陰，故曰“溼”也。

火就燥。

荀爽曰：陰動之乾而成離。乾者純陽，故曰“燥”也。朱本脱圈，虞注提行，非。

虞翻曰：離上而坎下，“水火不相射”。

崔憬曰：決水先流溼，□［然］(3)火先“流”字至此，朱脱。就燥。

釋曰　荀意，坎者，乾二、五之坤陰而成，故“流溼”；離者，坤二、五之乾陽而成，故“就燥”。虞氏則以成既濟、坎離互體言，既濟坎在上，而水性流溼向下，故下又互坎；離在下，而火性就燥向上，故上又互離。坎離相互，陰陽相生，故“不相射”，“射”，厭也。凡物性剛柔遲速，各從其類，類别而後能相濟，皆如此。崔注闕文，無可校補，要[image: ]然火之義。

雲從龍，

荀爽曰：“龍”喻王者，謂乾二之坤五[image: ]坎也。

虞翻曰：乾[image: ]“龍”，雲生天，故“從龍”也。

風從虎。

荀爽曰：“虎”喻國君，謂坤五之二字朱誤倒。乾二[image: ]巽，而從三也。三者，下體之君，故以喻國君。

虞翻曰：坤[image: ]“虎”，風生地，故“從虎”也。

補　王肅曰：龍舉而景雲屬，虎嘯而谷風興。

張璠曰：猶言“龍從雲、虎從風”也。並《史記·伯夷列傳》集解。

釋曰　荀以乾[image: ]君卦，龍虎皆君象。乾二之坤五體坎[image: ]雲，五[image: ]坎主，故“雲從龍”。坤五之乾二體巽[image: ]風承三，故“風從虎”。皆以陰從陽，合於“首出庶物，萬國咸寧”之義。此説乾坤相通，以起下文聖作物覩。虞氏以龍虎分象乾坤，則乾[image: ]龍，乾二之坤五體坎，故“雲從龍”；坤[image: ]虎，坤五之乾二互巽，故“風從虎”。乾貞五，坤貞二，是謂“天地定位”。張璠説與傳文違，非也。

聖人作而萬物覩。

虞翻曰：“覩”，見也，“聖人”則庖犧。合德乾五，造作八卦，“以通神明之德，以類萬物之情”。五動成離，日出照物皆相見，故曰“聖人作而萬物覩”也。

陸績曰：陽氣至五，萬物茂盛，故譬以聖人在天子之位。功成制作，萬物咸見之矣。

補　鄭康成曰：“作”，起也。

馬融：“作”[image: ]“起”。並《釋文》。

孔穎達曰：聖人有生養之德，萬物有生養之情，故相感應。

釋曰　八卦貞於乾坤六位，其相應如是，故凡同類者舉相應也。聖人先得人心之所同然，出於其類而實與我同類。八卦之氣，根於乾元，萬物知覺覺於聖人。故聖人起在天位，造作法度，則萬物共仰而覩之。“聖人作”即“大人造”，所謂“飛龍在天”也。“萬物覩”，所謂“利見大人”也。庖犧作八卦，聖作之最先者。孔氏謂生養之道相感應，説“作”“覩”之理至當。“天地之大德曰生”，聖人以天地生物之心[image: ]心，其制作皆以生養萬物。萬物之生各有其本，本所以[image: ]類别也。上古之世，民不知類，庖犧類萬物之情，本之於父子，又本之於夫婦，而人倫正，倫即類也。人倫正而王道行，相生相養之事觸類而長，所以其教不肅而成，其政不嚴而治，凡有血氣莫不尊親也。虞云“五動成離”，此動，謂用事，非變也。以爻變言，則五動二變應之體離，萬物皆相見，是“利見大人”之義。

本乎天者親上，

荀爽曰：謂乾九二，本出於乾，故曰“本乎天”；而居坤五，故曰“親上”。

本乎地者親下，

荀爽曰：謂坤六五，本出於坤，故曰“本乎地”；降居乾二，故曰“親下”也。

崔憬曰：謂動物親於天之動，植物親於地之靜。

則各從其類也。

虞翻曰：“方以類聚，物以羣分”，“乾道變化，各正性命”，“觸類而長”，故“各從其類”。

釋曰　本天親上本地親下，此因聖作物覩，而言卦爻升降消息。陰陽皆本乾坤，各從其類，此類别之大要。乾元所以用九六，各正性命，歸於既濟也。乾二升五親上，以本出乎天，陽類也。坤五降二親下，以本出乎地，陰類也。六爻陽從陽位陰從陰位視此。一陰一陽，陽先陰後，與陽上陰下同意。由是而推之，震、坎、艮本乎乾，皆陽類，與乾親。巽、離、兑本乎坤，皆陰類，與坤親。八卦重[image: ]六十四，陽爻本天親乾，陰爻本地親坤。陽性欲升，陰性欲承，三百八十四爻陰陽各從其類，猶萬物之從聖人也。聖人盡其性以盡人性盡物性，類族辨物，因其固有而利導之，探其本以别其類，使同類相親，異類相濟，而相生相養之道，引申無窮，萬世永賴矣。

上九曰“亢龍有悔”，何謂也？子曰：“貴而无位，

荀爽曰：在上，故“貴”；失正，盧作“位”。故“无位”。

釋曰　虞注《繫辭》曰：“天尊，故‘貴’；以陽居陰，故‘无位’。”案：上非天位之正，居卦之終，極盛將衰，無與守位，故“无位”。

高而无民，

何妥曰：既不處九五帝王之位，故“无民”也。夫“率土之濱，莫非王臣”，既非王位，則民不隸屬也。

釋曰　虞注《繫辭》曰：“在上，故‘高’；无陰，故‘无民’也。”案：無與治民，故“无民”。乾純陽，五正中，用九成既濟。二[image: ]正應，陽倡陰和，坤民皆從之。上失位，三得正不變，故无陰无民。上由五息，所居猶是天子之位，以時運之過，有是象。聖人知其過而戒之，降心求賢，則猶是九五，[image: ]萬民所利見，所謂不失其正也。何氏説與九家《象傳》注義近。

賢人在下位，

荀爽曰：謂上應三，三陽德正，故曰“賢人”；别體在下，故曰“在下位”。

而无輔，

荀爽曰：兩朱誤“而”。陽无應，故“无輔”。

是以動而有悔也。”

荀爽曰：升極當降，故“有悔”。

補　《淮南子》曰：同言而民信，信在言前也。同令而民化，誠在令外也。動於上不應於下者，情與令殊也，《易》曰“亢龍有悔”。高誘曰：人君動極在上，故“有悔”。《繆稱》篇。

釋曰　陽升極當降，能降心下賢，至誠勤民，乃[image: ]順動而悔亡。

潛龍勿用，下也。

何妥曰：此第二章，以人事明之。當帝舜耕漁之日，卑賤處下，未[image: ]時用，故云“下”。

釋曰　此以下兩章，反覆詠歎六爻之義，此章以人事明之。惠氏曰：“下，謂初。”愚謂此據乾已成卦言，上下皆陽，故但言“下”，不言“陽在下”。

見龍在田，時舍也。

何妥曰：此夫子洙泗之日，開張業藝，教授門徒，自非通舍，孰能如此。

虞翻曰：二非王位，時暫舍也。

釋曰　何云“通舍”，本王弼義。“舍”，釋也。但王以時言，謂時運漸亨，凝閉解釋。何以德言，謂樂天知時，無所凝滯耳。皆非也。“時舍”，謂二有君德，當升坤五，時暫舍於二，若舜臣堯時也。惠氏士奇曰：“‘舍’，讀如‘命田舍東郊’之‘舍’”。

終日乾乾，行事也。

何妥曰：此當文王[image: ]西伯之時，處人臣之極，必須事上接下，故言“行事”也。

釋曰　據乾已成卦言，則舜禹“宅百揆”是其事。

或躍在淵，自試也。

何妥曰：欲進其道，猶復疑惑。此當武王觀兵之日，欲以試觀物情也。

釋曰　何説在大壯時則然。在乾時，則舜受命攝位而讓德弗嗣是也。惠氏曰：“求陽正位而居之，故自試。”

飛龍在天，上治也。

何妥曰：此當堯、舜冕旒之日，以聖德而居高位，在上而治民也。

釋曰　惠氏曰：“畫八卦以治下，故曰‘上治’。”案：神農、黄帝、堯、舜以來聖帝明王，皆同此道。

亢龍有悔，窮之災也。

案：此當桀、紂失位之時，亢極驕盈，故致悔恨窮斃之災禍也。

補　“之”，或稱鄭本作“志”。

釋曰　此推極言之，言亢之有悔，是即窮大失居之災，所以戒志之亢。晁氏引鄭作“窮志”，或有據。志不窮，則雖悔不[image: ]災。

乾元用九，天下治也。

案：此當三皇五帝禮讓之時，垂拱无朱作“無”。[image: ]而“天下治”矣。○朱脱。

王弼曰：此一章全以人事明之也。九，陽也。陽，剛直之物也。夫能全用剛直，放遠善柔，非天下之至治未之能也，故“乾元用九”，則“天下治也”。夫識物之動，則其所以然之理皆可知也。龍之[image: ]德，不[image: ]妄周有“者”字。也。潛而勿用何乎，必窮處於下也。見而在田，必以時之通舍也。以爻[image: ]人，以位[image: ]時。人不妄動，則時皆可知也。文王明夷，則主可知矣。仲尼旅人，則國可知矣。

釋曰　惠氏曰：“《春秋元命包》曰‘天不深正其元，不能成其化。’九者，變化之義。以元用九，六爻皆正。王者體元建極，一以貫之，而君臣上下各得其位，故‘天下治也’。”？

潛龍勿用，陽氣潛藏。

何妥曰：此第三章，以天道明之。當十一月，陽氣雖動，猶在地中，故曰“潛龍”也。

釋曰　此章兼以天氣人事明之。陽氣藏在地中，據復時言。

見龍在田，天下文明。

案：陽氣上達於地，故曰“見龍在田”。百草萌牙孚甲，故曰“文明”。

孔穎達曰：先儒以[image: ]九二當太蔟朱作“簇”。之月，陽氣見地。則九三[image: ]建辰之月，九四[image: ]建午之月，九五[image: ]建申之月，上九[image: ]建戌之月。羣陰既盛，上九不得言“與時偕極”，先儒此説，於理稍乖。此乾之陽氣漸生，似聖人漸進，宜據十一月之後，建巳之月已同“以”。來。此九二爻當建丑、建寅之閒，於時地之萌牙物當[image: ]“初”。有生者，即是陽氣發見之義也。但陰陽二氣，共成歲功，故陰興之時，仍有陽在，陽生之月，尚有陰氣。所以六律六吕陰陽相關，取象論義，與此不殊也。

釋曰　姚氏曰：“乾二之坤五，坤五降乾二成離[image: ]‘文明’。”案：二體臨，“教思无窮”，學問言行見而民莫不敬，正己物正，故能使“天下文明”。文明對草昧言，天下文明之治，始於伏羲，民自無禮而有禮，自無别而有别，相愛相敬，尊尊親親長長賢賢，而人類超然殊絶於禽獸。禽獸無條理，故昏亂，人有條理，故文明。伏羲作八卦，立人倫，文明之本。作結繩網罟，備物致用，立成器以[image: ]天下利，文明之用也。

終日乾乾，與時偕行。

何妥曰：此當三月陽氣浸長，萬物將盛，與天之運俱行不息也。

釋曰　“乾乾因其時而愓”，故“與時偕行”。

或躍在淵，乾道乃革。

何妥曰：此當五月微陰初起，陽將改變，故云“乃革”也。

釋曰　四在大壯時，則革陰而[image: ]陽。在乾已成後，則革不正而[image: ]正。“乾道乃革”，猶云“乾道變化”，本以天道言。在人事，則撥亂改過皆是。夏之靡，周之周公，漢之諸葛，唐之李、郭，革陰以息九五之陽，皆其象。而湯、武特其一義，革《彖傳》於湯武革命正其名教曰“順乎天而應乎人”。順天應人，以陽決陰，謂之革命。悖天理，逆人心，以陰干陽，則謂之亂賊而已。“乾道乃革”，正名乾道以臨之，所以深塞逆源。何據爻辰以“乾道乃革”當五月者，革[image: ]夬、姤閒消息，乾元以陰變陽，天地革而四時成，皆乾元之行也，亦一義。

飛龍在天，乃位乎天德。

何妥曰：此當七月萬物盛長，天功大成，故云“天德”也。

釋曰　“天德”，乾元。九五，乾元之位。“飛龍在天”，位乎天德之位，乾元正也。何以否七月當之，所謂“天尊地卑乾坤定”也。

亢龍有悔，與時偕極。

何妥曰：此當九月陽氣大衰，向將極盡，故云“偕極”也。

釋曰　乾上陽盛極則陰將生，堯之末年四凶在朝是也。何氏以[image: ]剥上陽衰之極，虞《繫》注云“紂窮否上，知存而不知亡”是也。否上，即剥上。

乾元用九，乃見天則。

何妥曰：陽消，天氣之常。天象法則，自然可見。　案朱不空格，周無“案”字。王弼曰：“此一章全説天氣以明之也。九，剛直之物，唯乾體能用之。用純剛以觀天，天則可見矣。”

釋曰　乾元用九，陰陽各正，成既濟定，天則乃見。何以[image: ]消息皆天行，用九，乾道變化以成消息，陰陽二氣共成歲功，是乃既濟之事，所謂天則也。王弼未達用九成既濟之義。

乾元者，始而亨者也。

虞翻曰：乾始開通，以陽通陰，故始通。

釋曰　篇首分釋四德，此章論四德皆統於元。“始而亨”，言乾元[image: ]萬物始，而亨坤以生物。“亨”者元所[image: ]，故曰“乾元者，始而亨者也”。

利貞者，性情也。

干寶曰：以施化利萬物之性，以純一正萬物之情。

王弼曰：不[image: ]乾元，何能通物之始。不性其情，何能久行其正。是故“始而亨”者，必“乾元”也。“利而正”者，必“性情”也。

補　“性情”，或稱鄭作“情性”。《晁氏易》。

釋曰　“元”，性也，“亨”者，性之發，情也。乾性陽，其情欲升欲倡。坤性陰，其情欲承欲和。乾元亨坤，則陰陽和，六位正，是乾之性情然也，故曰“利貞者，性情也”。干氏謂乾元亨坤，化生萬物，利其性，正其情。王弼云“性其情”者，謂情無失正，一如其本性，故利而貞，於傳文意不協。

乾始能盧、周作“而”。以美利利天下，

虞翻曰：“美利”，謂“雲行雨施，品物流形”，故“利天下”也。

補　“能”，或稱鄭本作“而”。《晁氏易》。

釋曰　“乾始”，元也，“美利”，即嘉會之“嘉”。乾元所以利天下者，以陽亨陰也。晁稱鄭本作“而”，“能”“而”古字通，惠校《集解》據之。

不言所利，大矣哉。

虞翻曰：“天何言哉，四時行焉，百物生焉”，故利者大也。

釋曰　亨則利，利則貞。无所不利，各正性命，故利者大。諸卦皆言所利之事，乾无所不利，直言“利貞”而已。“大矣哉”，釋“貞”義。

大哉乾乎，剛健中正純粹精也。

崔憬曰：不雜曰“純”，不變曰“粹”。言乾是純粹之精，故有“剛健中正”之四德也。

釋曰　崔以“剛健中正”[image: ]句，惠、張則連下讀之。惠氏曰：“‘純’，兼統陰爻也。‘粹’，不雜也。一氣能變曰‘精’。”案：“剛健中正純粹精”，七者乾之性。性剛健，故六畫純陽。性中正，故潛、見、惕、躍、飛、亢皆不失其正。不失正斯不失中。性純粹精，故純陽而能通陰。陽性欲升，於此明矣。乾有七德，合而言之曰“元”。

六爻發揮，旁通情也。

陸績曰：乾六爻發揮變動，旁通於坤，坤來入乾以成六十四卦，故曰“旁通情也”。

補　王肅曰：“揮”，散也。

“揮”，本亦作“輝”。並《釋文》。

釋曰　乾六爻變動，旁通於坤，以成六十四卦。此七德之發，是謂“情”。以己之情通乎人之情，是謂“旁通情”。《中庸》曰：“成己仁也，成物知也。惟天下至誠[image: ]能盡其性，能盡其性，則能盡人之性盡物之性。”此“旁通”之義。“揮”，或作“輝”，借字。

時乘六龍，

《九家易》曰：謂時之元氣，以王而行。履涉眾爻，是“乘六龍”也。

以御天也。

荀爽曰：御者，行也。陽升陰降，天道行也。

釋曰　“時乘六龍以御天”，言亨而利貞，義見《彖傳》。元氣發動，行乎六爻以通坤，是乘六陽以行天道也。夫是以陰陽和洽，雲行雨施而天下平。

雲行雨施，天下平也。

荀爽曰：乾升於坤曰“雲行”，坤降於乾曰“雨施”。乾坤二卦成兩朱誤“雨”。既濟，陰陽和均而得其正，故曰“天下平”。

釋曰　《彖》以“雲行雨施”言“亨”，因乾坤交就既濟取象，故繼以“品物流形”。此以“雲行雨施”言“利貞”，直謂既濟定，故曰“天下平”也。

君子以成德[image: ]行，

干寶曰：君子之行，動靜可觀，進退可度。動以成德，无朱作“無”。所苟行也。

日可見之行也。

虞翻曰：謂初。句。乾稱“君子”，陽出成[image: ]上德。雲行雨施則成離，日新之謂上德，故“日可見之行”。

釋曰　此以下，復釋六爻之辭，此節申初九爻義。惠氏曰：“初，善也，積善成德。震[image: ]行，故以‘[image: ]行’，‘終日乾乾行事也’，故‘日可見之行’。”案：陽息至三乾成，成德之象。君子以積善成德[image: ]其行，輝光日新，發於事業，“日可見之行”也。虞云“陽出成[image: ]上德”，言出而既成乃[image: ]上德。三息成乾，二變離[image: ]日[image: ]見，故“日可見之行”。干氏以初[image: ]成德，時潛時見，動以成德，其德本日可見之行事。但君子素位而行，當潛之時，應潛之義，是以弗用。

潛之[image: ]言也，隱而未見，行而未成，是以君子弗用也。

荀爽曰：“隱而未見”，謂居初也。“行而未成”，謂行之坤四，陽居陰位，未成[image: ]君。乾者，君卦也，不成[image: ]君，故不用也。

釋曰　惠氏曰：“陽見于二，成于三，今隱初，故未見。震[image: ]行，‘行而未成’，謂德未成，是以弗用。此專釋‘潛’義，故云‘潛之[image: ]言’。”案：初雖全具卦氣，必三息而後進德脩業，可與幾可與存義，所謂用也。“潛之[image: ]言”，隱在下而未見，雖行而未成。程《傳》云：“未成，猶未著。”潛之義如是，是以龍德之人，當此之位則弗用也。此但以未見未成釋潛，不以潛[image: ]遯世，葢據乾已成言。荀以行[image: ]行之坤四，此通六十四卦言之。謂若復初之坤四成豫，失位未成[image: ]君，未能以美德利天下，故不可用。豫四當升五正位，猶初息二而後升五。在初始行，固未成也。然乾初得位[image: ]道本，確乎不拔。“樂則行之”，謂上息，非之坤，荀説似未當。

君子學以聚之，問以辯之，《釋文》：辯，如字，徐扶免反。

虞翻曰：謂二。句。陽在二，兑[image: ]口，震[image: ]言[image: ]講論，坤[image: ]文，故“學以聚之”。“問以辯之”，兑《象》“君子以朋友講習”。

寬以居之，仁以行之。

虞翻曰：震[image: ]“寬仁”，[image: ]“行”。謂居寬行仁，朱脱“仁”字。“德博而化”也。

釋曰　“寬”謂廣大其心，“居”，居德也。

《易》曰“見龍在田，利見大人”，君德也。

虞翻曰：重言“君德”者，大人“善世不伐”，信有君德，“後天而奉天時”，故詳言之。

釋曰　姚氏曰：“初習謂之學，重習謂之修。之，目君德也。《學記》曰‘師也者，所以學[image: ]君’，聚之辯之居之行之，皆謂君德也。‘聚’，具也。‘問’，論難也。‘辯’，謂考問得其定也。‘寬’，宏也，猶愛也。‘寬以居之’者，學之博，愛之深，藏修息游，无非學也。此説寬居與虞異，而義甚精。‘仁以行之’，以仁天下也。此皆[image: ]世子時事，故重言‘君德’，言二當升五而[image: ]君，而天下利見之也。”愚謂有君德而後利見大人，舜、禹、伊、傅是也。有君德而後可[image: ]大人，[image: ]天下所利見，舜、禹及歷代聖君是也。虞云“後天而奉天時”者，亦謂繼體之大人。陽息至二，震春兑秋，由是升五成既濟，坎冬離夏，葢德足以奉天時行也。

九三重剛而不中，

虞翻曰：以乾接乾，故“重剛”；位非二、五，故“不中”也。

上不在天，下不在田，

何妥曰：上不及五，故云“不在天”；下已過二，故云“不在田”。處此之時，實[image: ]危厄也。

故乾乾因其時而惕，雖危无咎矣。

何妥曰：處危懼之地，而能乾乾懷厲，至夕猶惕，乃得“无咎”矣。

釋曰　三、四皆言“重剛”，明重卦之義。“重剛而不中”，言居兩乾之閒，接乾生乾，任大責重，而位不得中。“上不在天”，非上中也，“下不在田”，非下中也。

九四重剛而不中，

案：三居下卦之上，四處上卦之下，俱非得中，故曰“重剛而不中”也。

上不在天，下不在田，中不在人，

侯果曰：案《下繫》：“易有天道，有地道，有人道，兼三才而兩之”，謂兩爻[image: ]一才也。初兼二，地也，三兼四，人也，五兼六，天也。四是兼才非正，故言“不在人”也。

釋曰　三、四人道，在全卦之中，人陽以三[image: ]正。四以陽居陰，位出人上，非人道之正，故“中不在人”。

故或之。或之者，疑之也，故无咎。

虞翻曰：非其位，故“疑之”也。

夫大人者，

《乾鑿度》曰：聖明德備曰大人也。

釋曰　“大人”，謂五。

與天地合其德，

荀爽曰：與天合德，謂居五也。與地合德，謂居二也。　案：謂撫育无私，同天地之覆載也。盧、周無“也”字。

補　鄭康成説《堯典》“光被四表，格于上下”曰：所謂大人，與天地合其德，與日月齊其明。

釋曰　五自二息，用九乾二升坤五，二五相應，故“與天地合其德”。

與日月合其明，

荀爽曰：謂坤五之乾二成離，離[image: ]日。乾二之坤五[image: ]坎，坎[image: ]月。案：威恩遠被，若日月之照臨也。

釋曰　用九成既濟體坎離，故“與日月合其明”。

與四時合其序，

翟玄曰：乾坤有消息，從四時來也。　案：朱、盧此上有“又”字。賞罰嚴明，順四時之序也。

釋曰　乾元亨坤，六陽消息周四時，故“與四時合其序”。

與鬼神合其吉凶。

虞翻曰：謂乾神合吉，坤鬼合凶。以乾之坤，故“與鬼神合其吉凶”。　案：禍淫福善，叶鬼神之吉凶矣。

釋曰　陽用事而物生，陰用事而物變。乾元亨坤，萬物出陽入陰，原始及終，盡性至命，故“與鬼神合其吉凶”。大人“與四時合序”，明堂月令之政也。“與鬼神合吉凶”，《洪範》五行之徵也。

先天而天弗違，

虞翻曰：乾[image: ]“天”[image: ]“先”。大人在乾五，乾五之坤五，天象在先，故“先天而天弗違”。

崔憬曰：行人事合天心也。

釋曰　五[image: ]天位，大人在乾五，成既濟天位不變，故“先天而天弗違”。謂先體天道以行事，而天心適合也。虞云“乾五之坤五”者，謂成坎也。四上動成坎，即乾五之坤象，五位先正，故“先天”。

後天而奉天時。

虞翻曰：“奉”，承行。乾三之坤初朱誤“二”。成震，震[image: ]“後”也。震春兑秋，坎冬離夏，四時象具，故“後天而奉天時”，謂“承天時行”，順也。

崔憬曰：奉天時布政，聖政也。

釋曰　乾元入坤，由謙三息復震，見臨兑。乾既成，用九成既濟。乾自坤息，承天時行，故“後天”。

天且弗違，而盧、周無“而”字。況於人乎？

荀爽曰：“人”，謂三。

釋曰　三與五同功[image: ]之輔。乾元用九，則六龍皆其輔。

況於鬼神乎？

荀爽曰：“神”，謂天，“鬼”，謂地也。　案：大人“惟德動天，无遠不届”，鬼神饗德，夷狄來賓，人神叶從，猶風偃草，豈有違忤哉。

補　鄭康成説：鬼神，從天地者也。

釋曰　姚氏曰：“乾元託位於五，故於九五發乾元之大用焉。五者，聖人之位，乾元者，聖人也，六爻變化，皆元主之。五天二地，二應五，成既濟之正，故‘與天地合其德’。二五相應，離日坎月，故‘與日月合其明’。四時，謂十二消息，消息以時，故‘與四時合其序’。精氣[image: ]神，游魂[image: ]鬼，成變化，行鬼神，故‘與鬼神合其吉凶’。既濟，太極之象，先天地者也，故‘先天而天弗違’。既濟居一經之終，故‘後天而奉天時’。元所以統天也，此即元之[image: ]元无所不在，以明聖之所以[image: ]聖，故曰‘夫大人者’。‘與’，偕也。化育萬物謂之德，照臨四方謂之明。‘序’，次序。‘弗’，不也。天且不違，況於人乎。夫民，神之主也，人不違，況於鬼神乎。《禮運》曰：‘故聖人作則，必以天地[image: ]本，以陰陽[image: ]端，以四時[image: ]柄，以日星[image: ]紀，月以[image: ]量，鬼神以[image: ]徒，五行以[image: ]質，禮義以[image: ]器，人情以[image: ]田，四靈以[image: ]畜。’”

亢之[image: ]言也，知進而不知退，

荀爽曰：陽位在五，今乃居上，故曰“知進而不知退”也。

釋曰　惠氏曰：“此專釋‘亢’義，故云‘亢之[image: ]言’。”愚謂物極必反，乾盈上則姤生下，自然之理。聖人於極盛之時豫防天下之亂，因其進極失位，設[image: ]深戒，知進之過而戒之。之坤三，降心求賢，則知退矣。知退則无退矣，不知退則必至於退。《九家》所謂下之坤三屈[image: ]諸侯，同一象而處之非其人，則吉凶異也。非龍德之人，孰能處亢極而不失正者乎。

知存而不知亡，

荀爽曰：在上當陰，今反[image: ]陽，故曰“知存而不知亡”也。

知得而不知喪。

荀爽曰：“得”謂陽，“喪”謂陰。　案：朱、盧“案”上有“又”字。此論人君驕盈過亢，必有喪亡。若殷紂招牧野之災，太康遘洛水之怨，即其類矣。

釋曰　姚氏曰：“陽[image: ]存，化之陰[image: ]亡。陽在五[image: ]得，在上當化之陰[image: ]喪，亡喪其陽也。進必有退，存必有亡，得必有喪。上處非其位，不知物極之必反。三者不知，則三者隨之矣，是之謂亢。知有退則能保其進，知有亡則能保其存，知有喪則能保其得，知失位而不動則三者免矣，非聖人其孰能之。”

其唯聖人乎，知進退存亡而不失其正者，其唯聖人乎。

荀爽曰：“進”謂居五，“退”謂居二，“存”謂五[image: ]陽位，“亡”謂上[image: ]陰位也。再出朱作“稱”。“聖人”者，上“聖人”謂五，下“聖人”謂二也。

案：此則“乾元用九，天下治也”。言大寶聖君，若能用九天德者，垂拱无[image: ]，芻狗萬物，“生而不有，功成不居”，“百姓日用而不知”，豈荷生成之德者也。此則三皇五帝，乃聖乃神，保合大盧、周作“太”。和，而天下自治矣。今夫子《文言》再稱“聖人”者，歎美用九之君，能“知進退存亡而不失其正”，故得“大明終始，萬國咸寧，時乘六龍以御天也”。斯即“有始有卒者，其唯聖人乎”，是其義也。

崔憬曰：謂失其正者，若燕噲讓位於子之之類是也。　案：“案”上朱不空格，盧、周有圈。三王五伯，揖讓風頽，專恃干戈，遞相征伐。失正忘退，其徒實朱作“寔”。繁，略舉宏綱，斷可知矣。

補　“其唯聖人”，王肅本上句作“愚人”。《釋文》。

釋曰　此因亢之失道而言龍德之人不失正，用九之事也。張氏曰：“亢由失正，之坤得正，六龍一德。”姚氏曰：“‘其唯聖人’，言高上之位非聖人不能居也。聖人，謂乾元。乾元用九，自初至上一以貫之，故‘知進退存亡’。爻之變化，莫非元也，託位於五，故‘不失其正’。再言‘聖人’，以見非聖不能也。”愚謂“知進退存亡而不失其正”，則乾坤六爻皆正，此申用九之義，而用六之義在其中矣。荀云“進謂居五，退謂居二”者，時行則行，時止則止也。云“存謂五[image: ]陽位，亡謂上[image: ]陰位”者，知失位而戒也。云“上聖人謂五，下聖人謂二”者，惠氏曰“九五生知之聖，九二學而後至於聖”。如李氏義，則謂反覆歎美用九成既濟，惟聖者能之也。聖人“知進退存亡不失其正”，故“不亢”。崔氏所言，則退而失正者，其事與亢反，而失正之災則與亢同。李云“三王五伯，揖讓風頽”，謂時世升降耳，非以三王與五伯以後並譏也。王肅上“聖人”作“愚人”，屬上節讀，大失聖傳語氣，無知妄作，舉師師相傳各家皆同之明文擅改之，侮聖人言，無忌憚甚矣。凡肅説之謬，今皆引而嚴斥之，以尊經也。



(1)　點校案：“[image: ]”字避諱缺筆，下文皆寫正作“玄”。

(2)　點校案：“研幾”，疑當作“言幾”。若原文無誤，“研幾”亦通。

(3)　點校案：據李道平《周易集解纂疏》，此方框[image: ]“然”字，曹元弼“釋曰”亦以“然火之義”推之。


卷第二

坤

[image: ]坤下坤上坤。元亨，利牝馬之貞。《釋文》：牝，頻忍反，徐邈扶忍反，又扶死反。

干寶曰：陰氣之始，婦德之常，故稱“元”。與乾合德，故稱“亨”。行天者莫若龍，行地者莫若馬，故乾以龍[image: ]。朱、周作“繇”。坤以馬象也。坤，陰類，故稱“利牝馬之貞”矣。

虞翻曰：謂陰極陽生，乾流坤形，坤含光大，凝乾之元，終於坤亥，出乾初子，“品物咸亨”，故“元亨”也。坤[image: ]牝，震[image: ]馬。初動得正，故“利牝馬之貞”矣。

補　《説文》：坤，地也，《易》之卦也。从土申，土位在申也。

“坤”，本又作“巛”。《釋文》。

先儒云：在天[image: ]龍，在地[image: ]馬。《口訣義》。

釋曰　易者乾陽，地道資生，與乾合德。坤“元亨”者，謂乾氣至坤，坤元凝乾元，二氣交通也。“利牝馬之貞”，明坤元受乾亨，則陰皆從陽成既濟也。惠氏曰：“坤[image: ]牝，乾[image: ]馬，陰順于陽，故‘利牝馬之貞’。”姚氏曰：“利初、三、五之正成既濟，故‘利牝馬之貞’。正則陰陽和，故利之。取‘牝馬’者，地當承天，妻當從夫，臣當奉君，言其柔順利貞，[image: ]所當[image: ]也。”案：乾[image: ]馬，坤順乾稱“牝馬”。不取坤象而取乾象者，明與乾合德。牝言順，貞言正，坤初、三、五就乾，順乾之正也。虞以坤[image: ]牝、震[image: ]馬，謂坤凝乾元，初動息復體震，合坤與震之象，故曰“牝馬”，見其承乾而出震也。坤位西南，故从土申，此《易》卦專字。“巛”不見《説文》，王氏引之以[image: ]即“川”字，坤、川音皆近順，故借“川”[image: ]“坤”。

君子有攸往，先迷，後得主，利。

盧氏曰：坤，“臣道也，妻道也”，後而不先，先則迷失道矣，故曰“先迷”。陰以陽[image: ]“主”，當後而順之則利，故曰“後得主，利”。

《九家易》曰：坤[image: ]“牝”、[image: ]“迷”。

補　《易説》：陰得位稱“君子”。

高堂隆議引《易》以“利”字屬下讀。《通典·禮部》

釋曰　“君子”，謂坤元，坤元承乾，則陰皆從陽，初、三、五往之乾得正，故“君子有攸往”。《彖》曰“柔順利貞，君子攸行”，謂行柔順利貞之道以往也。張氏申虞則以“君子”[image: ]初乾，“往”謂上息，“先迷後得主利”以下，明往而從陽之道。陰道惡先，先則迷，後則得主而利。惠氏曰：“坤[image: ]迷，消剥艮[image: ]迷復，故‘先迷’。震[image: ]主，反剥[image: ]復體震，故‘後得主，利’。”姚氏曰：“‘先迷’，謂初、三、五未之乾，純陰用事，无所適從，故迷惑也。‘後’，謂初、三、五已之乾，乾來入坤，陰從陽，故‘得主’。‘主’，君也。陰以陽[image: ]主，陽唱陰和，无所迷矣。”案：消剥則純坤，交乾則息復。陰消陽[image: ]逆，從陽[image: ]顺，其義後而不先。先則迷，消陽也。後則得主，從陽也。從陽則息陽，故利。高堂隆引《易》“利西南得朋”，葢漢師舊有兩讀。然《彖》云“後順得常”，似以“順”釋“得主”，以“得常”釋“利”，述經“西南得朋”不連“利”字，《文言》義大同。荀、馬、虞説“西南”二句皆不連“利”字解，似當以“利”字絶句[image: ]正。坤“西南”“東北”下有“得朋”“喪朋”“安貞吉”之文，利義自見，與蹇、解異也。

西南得朋，東北喪朋，安貞吉。

崔憬曰：“妻道也。”西方坤兑，南方巽離，二方皆陰，與坤同類，故曰“西南得朋”。東方艮震，北方乾坎，二方皆陽，與坤非類，故曰“東北喪朋”。以喻在室得朋，猶迷於失道，出嫁喪朋，乃順而得常。安於承天之正，故言“安貞吉”也。

補　《漢書·天文志》曰：東北，地事天位，故《易》曰“東北喪朋”。孟康曰：東北陽，故[image: ]天位，坤在西南，紐於陽[image: ]地統，故[image: ]地事。

馬融曰：“喪”，失也。《釋文》。

王肅曰：西南陰類，故“得朋”。東北陽類，故“喪朋”。《漢上叢説》。

楊震説：坤者陰精，當安靜承陽。《後漢書·本傳》。

釋曰　此言坤行當自西南本位，行至東北陽位，安於承天之正則吉也。坤位西南，艮東北之卦，《説卦》明文，馬、荀義皆本之。詳《彖傳》虞注。孟秋建申，在坤西南，孟春建寅，在艮東北也。“朋”，類也，《彖》曰“牝馬地類”，又曰“乃與類行”，二文相承。《文言》曰“陰疑於陽，未離其類”，“類”字皆同義，謂陰類甚明。故馬、荀説“得朋”“喪朋”，皆謂坤類之得喪。惠氏曰：“爻辰初在未，未西南陰位，故‘得朋’。四在丑，丑東北陽位，故‘喪朋’。地闢于丑，位在未，未衝丑[image: ]地正，承天之義。”姚氏讀“利”字屬下曰：“陰消成否，當坤位，否反成泰，當艮位，故‘利西南得朋，東北喪朋，安貞吉’，謂陰消否即反泰，泰二之五以成既濟也。‘安’，定也，六爻各安其居，所謂既濟定也。”愚案：惠、姚皆據《説卦》推之，與馬、荀義並合。惠據爻辰言，坤初辰在未，西南地之本位。六四辰在丑，東北天位。未之衝，三正正始，乾坤相並俱生，地道承天，故地正不在本位未而在其衝丑。丑之言紐，繫連之義。陰繫於陽，乃能受乾亨而生萬物，故“東北喪朋，乃終有慶”。坤初失位，之乾四得位，子丑相應，亦其理也。崔氏又因馬、荀説而推廣之，謂巽、離、兑皆坤類，震、坎、艮皆乾類，理固可通，但巽位東南，乾位西北，似稍抵牾。其云“安於承天之正”，則是也。虞氏歷駁諸家，以納甲[image: ]説，與《説卦》違異。其説蹇“利西南不利東北”，解“利西南”，仍據坤艮，則馬、荀舊義固不可易。但易含萬象，見知見仁，不可執一，詳《彖傳》下。

《彖》曰：至哉坤元，

《九家易》曰：謂乾氣至坤，萬物資受而以生也。坤者純陰，配乾生物，亦善之始，地之象也，故又歎言至美。

補　劉瓛曰：“至”，極也。《文選》鄒陽上書吳王注，不引經文，宜在此句下。

釋曰　“天地之大德曰生。”乾氣至坤，坤元凝乾元以生物，故歎言至美。乾坤合於一元，易簡之善配至德也。張氏曰：“至，凝一之意。”

萬物資生，

荀爽朱作《九家易》。曰：謂萬一千五百二十策朱作“策”。皆受始於乾，由坤而生也。策生於坤，猶萬物成形出乎地也。

補　劉瓛曰：自無出有曰生。生，得性之始也。《文選》陶淵明《雜詩》注，又左太沖《魏都赋》注，引“自無出有曰生”，皆不引經文。

釋曰　萬物受始於乾，由坤而生，明坤元凝乾元，天之生物使之一本，故尊天而親地，資於事父以事母。天無二日，土無二王，家無二主，尊無二上，以一治之，此其義也。

乃順承天。

劉瓛曰：萬物資生於地，故地承天而生也。

釋曰　萬物資始於天而生於地，故地以順道承天而生。“順”者，坤元之德也。以上釋“元”。

坤厚載物，

蜀才曰：坤以廣厚之德載含萬物，無有窮竟也。

釋曰　地道曰厚曰順，厚者其體，順者其勢，惟厚故順。順以承天而生物，厚以配天而載物，其實一也。

德合无疆。

蜀才曰：天有无疆之德而坤合之，故云“德合无疆”也。

補　“疆”，或作“壃”。《釋文》。

釋曰　天覆物无疆，地載物无疆，故德合天地，合而後萬物興。

含弘光大，

荀爽曰：乾二居坤五[image: ]“含”，坤五居乾二[image: ]“弘”，坤初居乾四[image: ]“光”，乾四居坤初[image: ]“大”也。

釋曰　乾坤合則既濟之道。乾二居坤五，以陰含陽，故[image: ]“含”。姤九五稱“含章”，謂變體坎也。坤六三“含章”，陽伏陰下，意亦同。坤五居乾二，以陰麗陽，布陽於外，故“弘”。坤初居乾四，體兩離，故“光”。乾四居坤初，正其本，萬物理，“以貴下賤大得民”，故“大”。然則乾上居坤三，“謙尊而光”，亦[image: ]“光”。坤三居乾上，從王事以大終，亦[image: ]“大”矣。“含弘光大”，乾坤之合，所以“品物咸亨”也，此荀義。惠氏則曰：“‘弘’，含容之大也。‘光大’，謂乾。坤含光大，凝乾之元，化生萬物，故‘品物咸亨’。”本虞義，並通。

品物咸亨。

荀爽曰：天地交，萬物生，故“咸亨”。

崔憬曰：含育萬物[image: ]“弘”，光華萬物[image: ]“大”。動植各遂其性，故言“品物咸亨”也。

釋曰　以上釋“亨”。

牝馬地類，行地无疆。

侯果曰：地之所以含弘物者，以其順而承天也。馬之所以行地遠者，以其柔而伏人也，而又牝馬，順之至也。誡臣子當至順，故作《易》者取象焉。

補　《漢書·食貨志》曰：地用莫如馬。

釋曰　“馬”，乾象也，而取之者，地用莫如馬，“牝”又陰類，故曰“牝馬地類”。牝馬順而健，乾坤合德之象，故“行地无疆”。侯説地類以比況[image: ]義，其云“誡臣子當至順”，深得經傳立教之旨。

柔順利貞，君子攸行。

《九家易》曰：謂坤爻本在柔順陰位，則衍字。利正周作“貞”。之乾，則陽爻來據之，故曰“君子攸行”。

釋曰　行則有動而之正之義。《九家》謂坤爻本當在柔順陰位，其失正而在陽位者，利正之乾，則乾爻來據之，故曰“君子攸行”。“君子”，謂乾，“君子攸行”，猶云君子所履耳。然細繹傳意，似謂牝馬之貞者順乾之正，順而正，君子之所行，謂行順道正路以往。陰得位稱“君子”，謂坤元也。以上釋“利貞”，取象牝馬及君子有攸往之義。

先迷失道，後順得常。

何妥曰：陰道惡先，故先致迷失。後順於主，則保其常慶也。

釋曰　陰從陽，理之常，所謂天之經地之義也。

西南得朋，乃與類行。

虞翻曰：謂陽得其類，月朔至望，從震至乾，與朱脱“與”字。時偕行，故“乃與類行”。

釋曰　此“類”字與“牝馬地類”之“類”相承，《文言》“未離其類”亦同義，則當[image: ]陰類。“西南得朋”，坤之本位，將由本位行至陽位，承天時、行非迷而先陽也，故“乃與類行”。虞謂“陽得其類”，據《參同契》[image: ]説，别一義。

東北喪朋，乃終有慶。

虞翻曰：陽喪滅坤，坤終復生，謂月三日震象出庚，故“乃終有慶”，此指説易道陰陽消息之大要也。謂陽句。月三日變而成震出庚，至月八日成兑見丁，庚西丁南，故“西南得朋”謂二陽[image: ]朋，朱誤“用”。故兑“君子以朋友講習，此下朱衍“之”字”。《文言》曰“敬義立而德不孤”，《彖》曰“乃與類行”。二十九日消乙入坤，滅藏於癸，乙東癸北，故“東北喪朋”，謂之以坤滅乾，坤[image: ]“喪”故也。馬君云：“孟秋之月，陰氣始著，而坤之位同類相得，故‘西南得朋’。孟春之月，陽氣始著，陰始從陽，失其黨類，故‘東北喪朋’。”失之甚矣。而荀君以[image: ]：“陰起於午，至申三陰，得坤一體，故曰‘西南得朋’。陽起於子，至寅三陽，喪坤一體，故‘東北喪朋’。”就如荀説，從午至申，經當言南西得朋，子至寅，當言北東喪朋。以乾變坤而言“喪朋”，經以乾卦[image: ]喪邪？朱、盧作“耶”。此何異於馬也。

補　《漢書·律歷志》曰：黄鐘子[image: ]天正，林鐘未之[image: ]丑[image: ]地正，太族寅[image: ]人正，三正正始，是以地正適其始。紐於陽，東北，丑位，《易》曰“東北喪朋，迺終有慶”，答應之道也。

釋曰　“東北喪朋”，以陰從陽，始雖離類，“乃終有慶”。陰從陽，乃能化生萬物成既濟也。馬、荀説皆本《説卦》[image: ]義，“西南”“東北”，語之轉，《説卦》固云“艮東北之卦”矣。“得朋”“喪朋”，自以坤類論其得失，非以乾象[image: ]喪也。《漢書》義與馬、荀大同，《參同契》援此經以識别消息，虞氏據之。《易》含萬象，當别[image: ]一義。

安貞之吉，

虞翻曰：坤道至靜，故“安”；復初得正，故“貞吉”。

應地无疆。

虞翻曰：震[image: ]“應”。陽正於初，以承坤陰，地道應，故“應地无疆”。

釋曰　虞以“安貞”[image: ]由坤息復，所以喪朋猶吉。陽正於初，以承坤陰，乾始交坤，羣陰得主。地道應乎天而時行，萬物化光，故“應地无疆”。愚謂坤元用六以承乾，成既濟。六爻正，陰陽應，德合无疆。凡地所載動植翔泳，無不應元氣而各遂其生，故“應地无疆”。荀氏所謂“布陽氣於四方”，坤與乾合德之功也。以上釋“先迷後得主利”四句之義。

《象》曰：地勢坤。

王弼曰：地形不順，其勢順。三字朱、盧作一“矣”字。

宋衷曰：地有上下九等之差，故以形勢言其性也。

補　《漢書·敘傳》曰：坤作墬勢，高下九則。

君子以厚德載物。

虞翻曰：“勢”，力也。“君子”謂乾，陽[image: ]“德”，動在坤下，君子之德車，故“厚德載物”。《老子》曰“勝人者有力”也。

釋曰　地之性順，於其形勢高下相承見之，故曰“地勢坤”。惠氏曰：“卦有兩坤，故以勢言之。”姚氏曰：“地在天中，其形勢順天[image: ]高下。”案：“順”者，厚德也。虞以地勢順者其力厚，所以能載物，故訓“勢”[image: ]“力”。高下九等勢相承順，力足以自舉也。“君子”，惠以[image: ]謂二，二體坤元，《中庸》説“至誠博厚配地”，故以“厚德載物”。《彖》曰“坤厚載物”，德合无疆，君子法之也。虞氏則以君子[image: ]乾，陽[image: ]德，坤[image: ]厚，又[image: ]車稱載，由坤息復故“厚德”。陽動在下發生萬物，如地之無不持載，是以德[image: ]車，故“厚德載物”。“君子德車”，剥上九文，但彼謂以德見載，此引之謂以德載物，稍異耳。“勝人者有力”，張曰“勝，任也”。

初六：履霜，堅冰至。《釋文》：履，如字。

干寶曰：重陰，故稱“六”。剛柔相推故生變，占變故有爻，《繫》曰“爻者，言乎變者也”，故《易》繫辭皆稱“九”“六”也。陽數奇，陰數偶，是以乾用一也，坤用二也。陰氣在初，五月之時，自姤來也。陰氣始動乎三泉之下，言陰氣動矣，則必至於“履霜”，履霜則必至於“堅冰”，言有漸也。藏器盧、周作“于”。身，貴其俟時，故陽在“潛龍”，戒以“勿用”。防禍之原，欲其先幾，故陰在三泉，而顯以“履霜”也。

補　鄭康成曰：讀“履”[image: ]“禮”。《釋文》。臧氏庸云：鄭本經文當作“禮”。鄭注之云“禮讀[image: ]履”。後人依注改經，又依經改注。

《淮南子》曰：“履霜堅冰至”，聖人之見終始微言。《齊俗訓》。

釋曰　重陰，謂變八之六。陽數奇用一，故其畫[image: ]。陰數偶用二，故其畫[image: ]。[image: ]，以象元也。元發[image: ]畫，六畫成卦，氣悉成體，是謂七八。陽動進，陰動退，畫變成爻，是謂九、六。九、六則氣究而化，陽極生陰，陰極生陽，剛柔相推，是謂爻變。爻者言畫變而用事，以成消息變化者也。《周易》占變，故稱爻，此爻之義，鄭、荀、虞葢皆以坤陰凝陽言。坤十月卦，“履霜”者九月霜始降剥時，“堅冰至”者十一月水澤腹堅復時。陽由剥入坤，由坤出復，所謂陰極陽生坤凝乾元終亥出子，此指説易道消息之大要也。陽道有出入而無絶息，自姤時一陰初生，即凝陽在中，至“履霜”而陰凝之象著。剥窮於上，即潛孕坤中，至十一月而陰凝之功成陽斯復矣，故曰“履霜堅冰，陰始凝也。馴致其道，至堅冰也”，此與乾初“潛龍”[image: ]一義。“履霜堅冰至”，言陰凝於上，“潛龍勿用”，言陽復於下也。陰消陽即凝陽，聖人因天象以訓人事，乃分著其義。消陽殺物之象，以喻逆，凝陽生物之本，以喻順。凝陽消陽，失之毫釐，繆以千里，辯之不可不早。“履霜，堅冰至”，言凝陽之順以辯消陽之逆。鄭讀“履”[image: ]“禮”者，臧校近之。愚又疑此注有脱譌，當云“履讀如‘履者禮也’之履”。禮以地制，言履以見聖人法地道之順以制禮，所謂孝子之行忠臣之義取諸地。“辯上下定民志”，猶霜之凝成萬物也。乾六爻言由坤而息，坤六爻則皆言息乾，此陰陽之大義。干氏以坤陰消陽言，每爻皆言由乾而消，而著所以處消之道，亦坤道之順也。此爻言陰始消陽，防禍宜早，與淮南九師訓合，亦一義。李氏葢以干説[image: ]主，今定從鄭、荀、虞義而並申證之。

《象》曰：履霜堅冰，陰始凝也。馴致其道，至堅冰也。《釋文》：馴，似遵反。

《九家易》曰：“霜”者，乾之命也。“堅冰”者，陰功成也。謂坤初六之此下朱衍“於”字。乾四，履乾命令而成“堅冰”也。此卦本乾，陰始消陽，起於盧、周作“于”。此爻，故“履霜”也。“馴”，猶順也，言陽當[image: ]“陰”。順陰當[image: ]“陽”。之性朱誤“往”。成“堅冰”矣。初六始姤，姤[image: ]五月盛夏而言“堅冰”。五月陰氣始生地中，言始於盧、周作“于”。微霜，終至堅冰，以明漸順至也。

補　“馴”，徐音訓，此依鄭義。

向秀曰：“馴”，從也。並《釋文》。

魯恭説：《易》曰“潛龍勿用”，言十一月、十二月陽氣潛藏，未得用事。雖喣嘘萬物，養其根荄，而猶盛陰在上，地凍水冰，陽氣否隔，閉而成冬，故曰“履霜堅冰，陰始凝也”。“馴致其道，至堅冰也”，言五月微陰始起，至十一月堅冰至也。

《參同契》曰：履霜最先，井底寒泉。

釋曰　《九家》本荀義而又參用干説。天有四時，風雨霜露，無非教也，故“霜者乾之命”。乾位西北，坤於消息在十月，乾坤合居，又坤初之乾四，以坤四丑應乾初子，故履乾命而成堅冰。霜降自天，冰凝於地也。此釋經文，李移於此。此云“馴致其道”，《文言》曰“葢言順也”。荀云：“乾氣加之而性堅，象臣順君命而成之。”是陰順陽之性而成堅冰，言順伏陽之多少而以漸凝之，以至於安固，[image: ]發生之本也。坤凝乾終亥出子，故“乾[image: ]寒[image: ]冰”，《説卦》之文，正釋此爻也。《九家》此數語皆本荀義，其云“此卦本乾，陰始消陽起於此爻”、“五月陰始生地中”云云，則參取干義以合荀。如干説，則陰始凝，謂五月陰氣始凝結地中，漸致由霜而冰，未及凝陽之義。夫消息本皆天行，陰之消陽，在天道，亦坤順乾命而[image: ]之。在人事，則臣子久包禍心，由君父不早辯明之象。姤時盛夏，微陰初生，而其積漸乃成冰霜，凝陽消陽，其别甚微，善不善皆由微至著，故君子慎所積。徐音“馴”[image: ]“訓”者，即鄭讀“履”[image: ]“禮”之義。言“訓致其道”，使臣子以至順承君父，如陰之凝陽息復也。魯恭説通合乾坤初爻[image: ]一義，亦堅冰至[image: ]復陽初息之意。

六二：直方大。

荀爽曰：“大”者，陽也。二應五，五下動之，則應陽出直，布陽於盧、周作“于”。四方。

補　鄭氏《禮注》曰：臣道直方。

釋曰　二得中氣而在地上，體坤元之德，[image: ]地道之正，故備言坤德。《繫》曰：“夫乾其動也直，坤其動也闢，是以大生廣生。”闢，即方也。二應在五，乾元亨坤，成既濟。五下動二，二應陽直出，故稱“直”，布陽於四方，故稱“方”。坤凝乾元，動而直行周布，則廣生萬物，成陽功之大，故稱“大”。此坤元正位承乾之事。承乾則息乾，陽出地上，剛浸而長，有臨象。臨者大也，故虞注《文言》説乾九二曰“直方而大”，説此爻曰“陽息在二，明乾坤合德也”。

不習无不利。

荀爽曰：物唱乃和，不敢先有所習。陽之所唱，從而和之，“无不利”也。盧空格，脱圈。

干寶曰：陰氣在二，六月之時自遯來也。陰出地上，佐陽成物，臣道也，妻道也。臣之事君，妻之事夫，義成者也。臣貴其直，義尚其方，地體其大，故曰“直方大”。士該九德，然後可以從王事；女躬四教，然後可以配君子。道成於我而用之於彼，不方周作“妨”，下句同以仕學[image: ]政，不方以嫁學[image: ]婦，故曰“不習无朱作“無”不利”也。

釋曰　直方而大，地性自然，佐陽成物，德合无疆，不假脩營，無所專用，故“不習无不利”。此爻之義，鄭、荀、虞皆謂承陽以息陽，在乾坤旁通[image: ]二應五成既濟，在消息[image: ]二息成臨。干氏則以乾坤十二爻朞一歲言，初二當五六月盛陽用事，陰出佐之。但初明見始知終之義，二則正言佐陽之道，雖自遯來，不取消義。云“不方以仕學[image: ]政”者，言學已成德，非至動而始習之，本《文言》義。

《象》曰：六二之動，直以方也。

《九家易》曰：謂陽下動，應之則直而行，布陽氣此下朱有“動”字於四方也。

補　鄭康成曰：直也，方也，地之性。此爻得中氣而在地上，自然之性，廣生萬物，故生當[image: ]“云”動直而且方。《禮記·深衣》正義。

釋曰　“動”，謂動而用事。坤性自然應乾，直出旁達，故其動直以方，所以大也。

不習无不利，地道光也。

干寶曰：女德光於夫，士德光於國也。

釋曰　光有廣義，乾坤合德，大生廣生，坤元以直方成乾德之大，是乃地道之廣也。不曰“廣”而曰“光”者，成既濟，二體離，離[image: ]光，坤麗乾而生物，所以化光也。

六三：含章可貞。

虞翻曰：“貞”，正也。以陰包陽，故“含章”。三失位，發得正，故“可貞”也。

補　《淮南子》曰：《易》曰“含章可貞”，動於近成文於遠。《繆稱訓》。

釋曰　“章”，美也。坤含乾，三又陽位，下有伏陽，二陽已息，三發得正成泰，故“可貞”，此以息陽言也。《淮南子》説，葢誠中形外之義。

或從王事，无成有終。

虞翻曰：謂三已發成泰，乾[image: ]“王”，朱誤“主”。坤[image: ]“事”，震[image: ]“從”，故“或從王事”。地道无成而有終，故“无成有終”。盧空格，脱圈。

干寶曰：陰氣在三，七月之時自否來也。陽降在四，三公位也。陰升在三，三公事也。上失其權，位在諸侯。坤體既具，陰黨成羣，君弱臣强，戒在二國。唯文德之臣，然後可以遭之運而不失其柔順之正。坤[image: ]文，坤象既成，故曰“含章可貞”。此葢平、襄之王，垂拱以賴晉、鄭之輔也。苟利社稷，專之則可，故曰“或從王事”。遷都誅親，疑於專命，故亦“或”之。失後順之節，故曰“无朱作“無”成”。終於濟國安民，故曰“有終”。

補　陸績《京氏易傳注》曰：陰臣陽君，臣不敢[image: ]物之始。陽唱陰和，君命臣終其事也。

釋曰　虞義“從王事”，即發而貞。張氏曰：“三雖體乾，不敢當王，故别自取震象。乾《文言》九四注云‘非其位，故疑之’，此亦然，故曰‘或’。”愚謂此與上文别一義，以從陽言。姚氏曰：“三抱美道，發可正位。但坤陰臣道，故又擬之，自擬也。‘從王’謂升乾上，不敢居本位自化之正，故‘无成’。升乾上從陽以終，故‘有終’也。”義較長。干云“陽降在四，三公位。陰升在三，三公事”者，干以否乾上坤下，三、四乾坤相接。否時陰盛陽衰，五不用事，與四同體，下與陰接。四，陽之未消者，喻君之僅存，故云“陽降在四”。四者，三公之位，五雖得正，天子守府，王室之尊與諸侯無異也。陰當正位於二，今至三，三，陰之已長者，喻臣之方强，故云“陰升在三”。已至三公用事之地，君臣相並，故“戒在二國”。唯文德之臣乃能遭之運而不失其正。若然，則三有之正之道，非否三之小人矣，遭之運之，猶是也。易位，三[image: ]三公，四[image: ]諸侯，三公多以諸侯[image: ]之，故四亦[image: ]三公位。三，陽位，今以陰居之，非其位，故變。云“三公事”，謂用事也。

《象》曰：含章可貞，以時發也。

崔憬曰：陽命則“發”，非時則“含”也。

釋曰　當其可之謂時。就陽言，則當以時而發，故“可貞”。就陰臣道言，則當含章以從王事，故“或”之。

或從王事，知光大也。《釋文》：知，音智。

干寶曰：位彌高，德彌廣也。

釋曰　有美而含之以從王事，雖功濟天下，惟知有尊主安民而無毫髮矜伐滿假之心，是其知之“光大”也。成既濟，乾坤合，故“光大”。

六四：括囊，无咎，无譽。

虞翻曰：“括”，結也。謂泰反成否，坤[image: ]“囊”，艮[image: ]手，巽[image: ]繩，故“括囊”。在外多咎也，得位承五，“繫于包桑”，故“无咎”。陰在二多譽，而遠在四，故“无譽”。朱脱圈。

干寶曰：陰氣在四，八月之時，自觀來也。天地將閉，賢人必隱，懷智苟容以觀時釁朱、盧作“舋”。此葢甯戚、蘧瑗與時卷舒之爻也。不艱其身，則“无咎”。功業不建，故“无譽”也。

補　《淮南子》曰：不得之己而能知彼者，未之有也，故《易》曰“括囊，无咎，无譽”。《詮言訓》。

魏霍性説：文王與紂之時，天下“括囊无咎”。《三國志·文帝紀》注。

釋曰　虞以息陽言，三發成泰，四陽當息。天下之生，一治一亂。泰成則反否，陽息於外，陰消於内。四得位括囊不動，陽藏坤中以承九五，臨事而懼，應變以靜，則君臣各正而否成觀，有中正以觀天下之象。得位承五，故“无咎”。陽隱陰中，故“无譽”也。荀氏《文言》注以從陽言，坤純陰之卦，五陽未息，先迷之時，四位近五，危疑之地，故括囊謹慎畏敬，待五陽發而承之。葢陽自剥入坤，出復成泰，反否成觀。虞以泰反否言，荀以坤未出復言，皆合於“天地閉，賢人隱”之義。由前之説，括囊以[image: ]五陽正否之地。由後之説，括囊以待五陽之發也。干氏據否消成觀，義大同。《淮南》所説，君子靜而自正之道，坤元絜靜，所以含乾元之精微也。霍性説與干義同。

《象》曰：括囊无咎，慎不害也。

盧氏曰：慎言則“无咎”也。

釋曰　危行言孫，所以遠害。《荀子》引此爻以[image: ]腐儒之謂，《漢書》亦以括囊不言譏車千秋，皆斷章取義，謂當言而不言也。

六五：黄裳，元吉。

干寶曰：陰氣在五，九月之時，自剥來也。剥者，反常道也。“黄，中之色。裳，下之飾。元，善之長也。中美能黄，上美[image: ]元，下美則裳。”《春秋左傳》文。陰登於五，柔居尊位，若成、昭之主，周、霍之臣也。百官總己，專斷萬機，雖情體信順，而貌近僭疑，周公其猶病諸。言必忠信，行必篤敬，然後可以取信於神明，无尤於四海也，故曰“黄裳元吉”也。

補　鄭康成曰：如舜試天子，周公攝政。《隋書·李德林傳》。

釋曰　地色“黄”，坤[image: ]“裳”。“黄”，中之色，坤元之德也。“裳”，下之飾，坤元之位也。“元”，善之長，坤元凝乾，伏陽發，乾元正位於五，坤元居二應之，成既濟，故“元吉”。姚氏曰：“‘黄裳’，謂二也。坤元託位於二，氣發至五，含五伏陽，以坤元養乾元，以相臣輔幼主也。至尊之位而臣攝之，非坤元其孰能无忝乎。”愚謂舜試天子，堯尊如故，坤元承乾元也。周公攝政不攝位，成王長，復子明辟。坤元凝乾元，乾元正，坤元承之也。人倫之至，順道之極，故曰“文在中”，與乾二升坤五“天下文明”同義。“文明”者，陰陽交，倫理正也。虞以陽息體觀言，觀五即乾五，承六四言之耳。

《象》曰：黄裳元吉，文在中也。

王肅曰：坤[image: ]“文”，五在“中”，故曰“文在中也”。

干寶曰：當總己之任，處疑僭之閒，而能終元吉之福者，由文德在中也。

釋曰　“物相雜，故曰文。”坤含乾在中，伏陽發，坤陰承之。陽正上中，陰正下中，息乾承乾皆文德在中，故象黄裳而得元吉。

上六：龍戰于野，

荀爽曰：消息之位，坤在於亥，下有伏乾，[image: ]其兼周作“嗛”。於盧、周作“于”。陽，故稱“龍”也。

補　鄭康成曰：聖人喻龍，君子喻蛇。《儀禮·鄕射禮記》疏。

《説文》：壬位北方，陰極陽生，《易》曰“龍戰于野”，“戰”者，接也。

釋曰　《説文》訓“戰”[image: ]“接”，鄭、虞、荀、《九家》義皆同。惠氏曰：“上六行至亥，與乾接。”張氏曰：“乾象既盈，剥上。坤道至盛，代乾終歲功。陽功既訖，當反入坤中，出震牝乾，坤德乃備，故上象龍戰。《説卦》曰‘戰乎乾，言陰陽相薄也’，注云‘薄，入也，乾消剥入坤’，謂此。‘野’，戌亥之閒乾坤交位也。”愚謂“龍戰”，交龍也，凡牝牡以同類相合，陽與陰接稱“龍戰”者，坤陰[image: ]蛇，得乾氣雜似龍，故與龍接。陰極盛似陽，乃能牝乾，所謂陰疑於陽必戰，言“戰”，以形容其相薄也。“聖人喻龍，君子喻蛇”，君喻龍，臣喻蛇，坤象聖臣，位則蛇，德則龍。上六陰極盛似龍，坤元養乾元，故“龍戰”，“戰”者，接也。坤順乾以乾之象[image: ]象，故乾[image: ]馬，坤稱牝馬，乾[image: ]龍，坤蛇似龍。消息坤下有伏乾，爻辰上六巳又當乾位。巳[image: ]蛇，乾[image: ]龍，龍蛇俱蟄，正終亥出子之時，取象不相謀而適相合也。

其血玄黄。

《九家易》曰：實本坤體，“未離其類，故稱血焉”，血，以喻陰也。“玄黄，天地之雜”，言乾坤合居也。朱空格。

侯果曰：坤，十月卦也。乾位西北，又當十月。陰窮於亥，窮陰薄陽，所以戰也，故《説卦》云“戰乎乾”是也。六稱龍者，陰盛似龍，故稱“龍”也。

干寶曰：陰在上六，十月之時也。爻終於酉而卦成於乾，乾體純剛，不堪陰盛，故曰“龍戰”。戌亥，乾之都也，故稱“龍”焉。陰德過度以逼乾戰。郭外曰“郊”，郊外曰“野”，坤位未申之維，而氣溢酉戌之閒，故曰“于野”。未離陰類，故曰“血”，陰陽色雜，故曰“玄黄”，言陰陽離則異氣，合則同功，君臣夫妻其義一也。故文王之忠於殷，抑參二之强以事獨夫之紂，葢欲彌縫其闕而匡救其惡，以祈殷命，以濟生民也。紂遂長惡不悛，天命殛之，是以至於武王，遂有牧野之事，是其義也。

補　《太玄》準此文曰：神戰于玄，其陳陰陽。中次二。

釋曰　“龍戰”，則陰陽交而萬物生，天地絪緼與男女搆精同象，故稱“血”。張氏曰：“震[image: ]玄黄，坎[image: ]血。坎者坤之精，坤凝乾精。乾未成震，則血而已，未離其類，猶是陰也。具有震氣。天地合居，故‘玄黄’。”案：此訓“戰”[image: ]“接”之義。揚子雲、干氏、侯氏皆訓[image: ]戰爭之“戰”，而干云“陰陽離則異氣，合則同功，君臣夫妻其義一”，則兼有訓“接”之意。愚謂以氣言，則剛柔始交而難生，陰陽相薄，接與爭不分二義。以人事言，則合者[image: ]接，離者[image: ]爭。文王、周公皆體坤元凝乾之道，成王長而即政，乾元由坤出震之象，合則同功也。武王伐紂則坤反君道，而乾元撥亂反正之象，離則異氣也。云“爻終於酉”者，坤上六癸酉，此京氏法，《易明例》詳之。卦成於乾者，乾消成坤也。乾位十月而漸九月，故戌亥乾之都。坤位在未申而氣溢乎酉戌，則亥也。自未申至戌亥遠，故曰“于野”。

《象》曰：龍戰于野，其道窮也。

干寶曰：天道窮，至於陰陽相薄也。君德窮，至於攻戰受誅也。柔順窮，至於用權變矣。

補　漢朱穆曰：謂陽道將勝而陰道負也。

釋曰　陰極則陽生，離合常變一也。

用六：利永貞。

干寶曰：陰體其順，臣守其柔，所以秉義之和，履貞之幹，唯有推變，終歸於正。是周公始於“負扆南面”，以光朱、盧作“先”。王道，卒於“復子明辟”，以終臣節，故曰“利永貞”也矣。周無“矣”字。

釋曰　惠氏曰：“永，長也。坤六爻皆當居陰位而承乾，陰承乾則可長，故‘用六利永貞’，京氏謂‘六偶承奇’，是也。”姚氏曰：“乾元用九，坤元用六。用九君道，故物莫能先之。用六臣道，故‘利永貞’，謂成既濟，皆以陰從陽也。大宰之職掌建邦之六典，坤元之用六也。以佐王治邦國，則坤元之順承天也，周公其當之矣。若以妻道言，則后立六宫是也。”案：此所謂“利牝馬之貞”而“安貞吉”也。干云“唯有推變”，“唯”，當[image: ]“雖”，“推”，當[image: ]“權”。

《象》曰：用六永貞，以大終也。

侯果曰：用六，“妻道也，臣道也”，利在長正矣。不長正，則不能大終陽事也。

釋曰　用六，坤元用之也。不言坤元者，坤元統於乾元，臣兼功於君，以陰從陽成既濟定，皆以終陽之功而無專用，故曰“以大終也”，即“地道无成而代有終”之義。

《文言》曰：《釋文》本無“文言曰”三字。

何妥曰：坤《文言》唯一章者，以一心奉順於主也。

釋曰　《坤·文言傳》釋卦爻各止一章者，四德大義，變化消息之例，及觀象玩辭之法，已詳於乾也。何説非其義。

坤至柔，

荀爽曰：純陰至順，故“柔”也。

釋曰　謂元。

而動也剛，

《九家易》曰：坤一變而成震，陰動生陽，故“動也剛”。

釋曰　坤元凝乾元，動而出震，故動也剛。初動則以陰息陽，六陽皆亨。以陰順陽，三五皆貞。

至靜，而德方。

荀爽曰：坤性“至靜”，得陽而動，布於四方也。

釋曰　“至靜”，亦謂元。“德方”，謂亨而利貞。坤“其靜也翕”，“翕”者，靜之至。“其動也闢”，“闢”，開也，陰開[image: ]“方”。乾元通坤，坤元應陽而動，布陽於四方。“方”，猶廣也。廣生萬物，德合无疆，故“德方”。謂坤元用六，二四上皆承陽得正，順布陽爻之閒，與乾合德也。牝馬取象，君子有往，義皆在其中矣。

後得主而有常，

虞翻曰：坤陰“先迷”，“後順得常”。陽出初，震[image: ]“主”、[image: ]“常”也。

釋曰　得常，故利。

含萬物而化光。

干寶曰：“光”，大也，謂坤含藏萬物，順朱作“須”。承天施，然後“化光”也。

釋曰　張氏曰：“靜含萬物，化則光大。”干訓“光”[image: ]“大”者，“光”同“廣”。六二“直方大”，《象》曰“地道光”，乾坤合德大生廣生。坤之光，即乾之大也。單言曰“光”曰“大”，備言曰“光大”。順承天施，“得主”之義。“化光”，即“安貞之吉應地无疆”也。

坤道其順乎，承天而時行。

荀爽曰：承天之施，因四時而行之也。

釋曰　“得朋”“喪朋”，皆時行也。以上釋《彖》辭。

積善之家，必有餘慶，

虞翻曰：謂初。句。乾[image: ]“積善”。以坤牝陽，滅出復震[image: ]“餘慶”，謂“東北喪朋，乃終有慶也”。

釋曰　乾坤義類至廣，以天地言，則乾坤皆善，所謂“天地之大德曰生”，易簡之善配至德也。以陰陽言，則乾陽[image: ]善，坤陰凝陽息陽亦[image: ]善，消陽則[image: ]不善。《易》以消息明吉凶，姤、遯、否、剥皆言消陽之不善。而坤[image: ]地道，與乾合德，特明凝陽息陽之善。《文言》又通合論之，明經言凝陽之順，以别於消陽之逆，[image: ]易道消息指説大義。乾[image: ]積善，雖消遘窮剥，滅入於坤，而以坤牝乾，乾流坤形，陽氣潛孕坤中，出復體震，乾初復息，如“積善之家”，雖有時衰微，而“必有餘慶”也。虞引“東北喪朋”[image: ]説，月既晦而復生明，“餘慶”之象也。

積不善之家，必有餘殃。

虞翻曰：坤“積不善”，以臣弑君。以乾通坤，極姤生巽，[image: ]“餘殃”也。　案：聖人設教，理貴隨宜。故夫子先論人事，則不語怪力亂神，絶四毋必。今於易象闡揚天道，故似當[image: ]“則”。曰“積善之家，必有餘慶，積不善之家，必有餘殃”者，欲周作“以”。明陽生陰殺，天道必然。理國脩周作“修”。身，積善[image: ]本，故於坤爻初六陰始生時，著此微言，永[image: ]深誡。欲使防萌杜漸，災害不生，“開國承家”，君臣同德者也。故《繫辭》云“善不積，不足以成名，惡不積，不足以滅身”，是其義也。

補　鄭康成曰：“殃”，禍惡也。《釋文》。

釋曰　坤積不善，其極至於弑君。雖以乾亨坤，撥亂反正，息復至乾，而陽極陰來，又成姤而陰生於巽，乾初復消，如“積不善之家”，雖遇救濟，而“必有餘殃”。善必吉，不善必凶，義有一定。故樹德莫如滋，去惡莫如早，李氏説深得傳旨。

臣弑其君，子弑其父，

虞翻曰：坤消至二，艮子弑父。至三成否，坤臣弑君。“上下不交，天下無邦”，故子弑父，臣弑君也。

補　“弑”，或作“殺”。《釋文》。

釋曰　遯、否皆消陽之象。天下无邦，則人類幾乎絶滅矣。孟子所謂“無父無君則率獸食人而人將相食”，此殃之極也。“弑”“殺”二字，《春秋》之義迥然有别，一字之嚴足以定亂臣賊子之罪，不得以假借相混，或本非也。

非一朝一夕之故，其朱脱“其”字。所由來者漸矣。

虞翻曰：剛爻[image: ]“朝”，柔爻[image: ]“夕”，乾[image: ]寒，坤[image: ]暑，相推而成歲焉，故“非一朝一夕，所由來漸矣”。

補　司馬遷曰：春秋弑君三十六，亡國五十二，察其所以，皆失其本已，故《易》曰“差以豪釐，繆以千里”，故曰“臣弑君，子弑父，非一旦一夕之故，其漸久矣”。

由辯之不早辯也。

孔穎達曰：臣子所以久包禍心，由君父不早辯明故也。此文誡君父防臣子之惡也。

補　馬融曰：“辯”，别也。

“辯”，荀作“變”。並《釋文》。

釋曰　孔義至精，“復小而辯於物”，則辯之早矣。荀作“變”者，辯之早則能變，所謂“有不善未嘗不知，知之未嘗復行”也。

《易》曰：“履霜堅冰至”，葢言順也。

荀爽曰：“霜”者，乾之命令，坤下有伏乾。“履霜堅冰，葢言順也”，乾氣加之性而堅，象臣順君命而成之。

補　《春秋繁露》曰：天之氣徐，乍寒乍暑，盧氏文弨曰：句上當有“不”字。故寒不凍暑不暍，以其有餘徐來，不暴卒也，《易》曰“履霜堅冰，葢言遜也”。《基義》文。

釋曰　“乾氣加之性而堅”，“性而”二字當倒。《易》於坤初著此文者，葢言凝陽息陽之順，以辯消陽之逆，所謂辯之早也。《周禮》“孝德以知逆惡”，知如是[image: ]順，則知反是[image: ]逆矣。董子之意，則謂善不善皆以漸致。其《對策》曰：“積善在身，猶長日加益而人不覺也；積惡在身，猶火之銷膏而人不知也，其勢皆漸順而至。”亦通。以上釋初爻。

直其正也，方其義也。

虞翻曰：謂二。句。陽稱“直”，“乾其靜也專，其動也直”，故“直其正”。“方”謂闢，陰朱誤“陽”。開[image: ]方，“坤其靜也翕，其動也闢”，故“方其義也”。

補　“正”，《禮記·深衣》引作“政”。

釋曰　虞以陽息至二體臨言。陽稱“直”，陰闢[image: ]“方”。“正”，乾之德，“義”，坤之德。陽直是其德之正，乾二龍德正中，正己而物正，故“直其正”。坤德方，地之義，故“方其義”，此以坤元息陽言。荀氏以坤元承陽而息言，義相成。二得中氣而在地上，坤元正位，應陽直出，故曰“直其正”。布陽於四方，坤之義，故曰“方其義”。直者德之正，本也。方者事之宜，由本以達用也。《春秋傳》曰“正直[image: ]正，正曲[image: ]直”，正直無邪枉，乃能正人之曲，與“直其正”之義相協。“正”、“政”古字通，《深衣》謂直其政教，引申之義。

君子敬以直内，義以方外，敬義立而德不孤。

虞翻曰：陽息在二，故“敬以直内”。坤位在外，故“義以方外”。謂陽見兑丁，“西南得朋，乃與類行”，故“德不孤”，孔子曰“必有鄰”也。

補　《丹書》之言曰：敬勝怠者吉，怠勝敬者滅，義勝欲者從，欲勝義者凶。又曰：弗敬則不正。

釋曰　虞義君子葢謂乾二，坤陰息陽，剛浸而長，故“德不孤”。愚謂君子，謂體坤元者。乾[image: ]“敬”，《記》曰“弗敬則不正”，敬所以[image: ]正，坤德合乾，故稱“敬”。主敬以直其内，如坤凝乾元，陽氣内動，由專而直，故“敬以直内”。行義以方其外，如坤布陽於四方，萬物殊類殊形各得其宜，故“義以方外”。敬義既立，行事得乎人心之所同然，故“德不孤”。二應五，乾坤合德廣生萬物，故“不孤”。所謂大也，直方而大，獲上信友治民，攸往咸宜，故“不疑其所行”。經所以言“不習”也，疑故習。“不習无不利”，則是不疑其所行。惠氏謂“得位得中，故不疑”。直内方外，學成而道行，復何疑乎，此君子法六二之動也。

直方大，不習无不利，則不疑其所行也。

荀爽曰：“直方大”，乾之唱也。“不習无不利”，坤之和也。陽唱陰和而无所不利，故“不疑其所行也”。

補　張璠本“直方大”上有“《易》曰”二字，諸家並無。《釋文》。

釋曰　乾唱故能直出周布而成大，“直”與“大”皆陽德，“方”亦陽德之布，故云“直方大，乾之唱”。陰不自動，應陽而息，故云“不習无不利，坤之和”。“直方大”二句緊接“敬義立而德不孤”，不須更加“《易》曰”，張璠本非也。以上釋二爻。

陰雖有美，含之，以從王事，弗敢成也。

荀爽曰：六三陽位，下有伏陽。坤，陰卦也，雖有伏陽，含藏不顯。以從王事，要待乾命，朱誤“坤”。不敢自成也。

釋曰　陽稱美，陰含陽，以陽之德[image: ]德，故有美。陰含陽德，以從王事，弗敢之正而自成也。

地道也，妻道也，臣道也。

翟玄曰：坤有此三者道盧、周無“道”字也。

釋曰　此本地道也，妻道臣道於是取法。

地道无成而代有終也。

宋衷曰：臣子雖有才美，含藏以從其上，不敢有所成名也。地得終天功，臣得終君事，婦得終夫業，故曰“而代有終也”。

釋曰　地道无成而代天以有終，坤化成物，終乾之事，不居其功。三之乾上，用六永貞以大終，成既濟，歸功於乾，故《彖》曰“乾道變化，各正性命”，不言坤也。以上釋三爻。

天地變化，草木蕃，

虞翻曰：謂陽息坤成泰，天地反。以乾變坤，坤化升乾，“萬物出震”，“故天地變化，草木蕃”矣。

釋曰　傳以“天地變化”與“天地閉”反覆相明，故虞以否泰反類言。天地變化，謂陽息至三成泰，地氣上躋，天氣下降，故虞云“天地反”，謂天地氣交也，天地交而萬物通。萬物出震，震[image: ]草木，[image: ]旉，其究[image: ]蕃鮮，故“草木蕃”。以乾通坤曰“變”，謂陽息陰也，以坤凝乾曰“化”，養陽使浸長，故曰“坤化升乾”。

天地閉，賢人隱。

虞翻曰：謂四。句。泰反成否，乾稱“賢人”，隱藏坤中，“以儉德避難，不榮以禄”，故“賢人隱”矣。

釋曰　“天地閉”，謂泰成則反否，“否”者，閉也。天地閉非陽出之時，故“賢人隱”，謂四括囊不動，則得位。陽藏坤中不見消，五正則體觀。儉德避難，正藏器以待時也。張氏曰：“賢人，即四，陽息四亦乾體。”愚謂乾三稱賢人，即泰三。泰反否，否之四，泰之三也。乾三成泰反復道，則四息大壯不反否。今於坤明泰否反類之義，故四隱而括囊成觀，亦正否之道。

《易》曰：“括囊无咎无譽”，葢言謹也。

荀爽曰：六朱誤“今”。四陰位，迫近於五，雖有成德，當括而囊之，謹慎畏敬也。

孔穎達曰：“括”，結也，“囊”，所以贮物，以譬心藏智也，閉其智而不用，故曰“括囊”。不與物忤，故“无咎”，功名不顯，故“无譽”也。

釋曰　荀以“天地變化”[image: ]乾坤交，成既濟，泰象。“天地閉”[image: ]坤純陰未交乾，否象。四位近五，本多懼。純陰之卦，五異飛龍，危疑之時，尤當敬慎，待五正而承之，與虞義互通。以上釋四爻。

君子黄中通理，正位居體。

虞翻曰：謂五。句。坤息體觀，地色黄，坤[image: ]理。以乾通坤，朱誤“理”。故稱“通理”。朱誤“坤”。五正陽位，故曰“正位”。艮[image: ]“居”。句。“體”，謂四支也。艮[image: ]兩肱，巽[image: ]兩股。故曰“黄中通理，正位居體”。

補　《春秋傳》曰：中美能黄。

《禮·郊特牲》曰：黄者，中也。

釋曰　“黄中通理”，釋“黄”義。“正位居體”，釋“裳”義。虞意葢以君子[image: ]乾五，地色黄，五在中，坤[image: ]理，五由坤息乾，以乾通坤，故曰“黄中通理”，謂内藴中和之美，通於各正性命之理也。五正陽位，而六居下體，故曰“正位居體”。居天下之正位，元首明而股肱良，心正而四體各安其居，所謂“大觀在上，中正以觀天下”，“垂衣裳而天下治”者，故有“黄裳”之象。愚謂“君子”，謂坤元，中美能黄。朱子謂黄中，中德在内，凝乾在中，坤之中德也。中美，故能通陰陽上下一定之分理，而正位居體。惠氏謂九正陽位而六居下體，乾元從坤出。九正陽位，則六正陰位。聖人制衣裳，法乾坤，别上下。經辭稱裳，明坤元當正陰位居下體也。乾五當位，傳曰“位乎天德”，乾元位之也。坤五非其位，傳曰“正位居體”，坤元正之也。

美在其中而暢於四支，

虞翻曰：陽稱“美”，在五中。“四朱誤“而”。支”，謂股肱。

釋曰　美在其中，申“黄中”之義，坤元養乾元也。乾元正五，則坤元退居二，心正而體正，故“暢於四支”。

發於事業，

《九家易》曰：天地交而萬物生也。謂陽德潛藏，變則發見。若五動[image: ]比，乃事業之盛。

釋曰　“發”，謂伏陽發，五正則六爻皆正，成既濟。乾元正五，坤元正二承之，盛德大業至矣，故“發於事業”。據五一爻言曰“動[image: ]比”，以乾坤交全體言曰“成既濟”，以陽息正否言曰“成觀”，理實一也。

美之至也。

侯果曰：六五以中和通理之德，居體於正位。故能美充於中，而旁暢於萬物，形於事業，无不得宜，是“美之至也”。

釋曰　美之至，故元吉。居體於正位，伏陽發，坤元退居二，則然矣。以上釋五爻。

陰疑於陽必戰。

孟喜曰：陰乃上薄，疑似於盧、周作“于”。陽，必與陽戰也。

補　“疑”，荀、虞、姚、蜀才作“凝”。《釋文》。

釋曰　陰行至上，與陽相薄，陰極盛疑似於陽，必與陽接，牝乾出震也。荀、虞諸家“疑”作“凝”。初自姤來陰始凝，凝之始。上純坤陰凝於陽，凝之成也。陰與陽接言“戰”者，以形容其相薄，亦因文託戒。

[image: ]其兼朱作“嫌”。於盧、周作“于”。陽朱作“无陽”。也，故稱“龍”焉。

《九家易》曰：陰陽合居，故曰“兼朱作“嫌”。陽”，謂上六坤行至亥，下有伏乾。陽者變化，以喻龍焉。

補　“兼”，荀、虞、陸、董同。宋本《釋文》，今《釋文》作“嗛”。

鄭本“兼”作“慊”，曰：“慊”，讀如“羣公溓”之“溓”，古書篆作立心與水相近，讀者失之，故作“慊”。“溓”，雜也。陰，謂此上六也。陽，謂今消息用事乾也。上六[image: ]蛇，得乾氣雜似龍。《詩·采薇》正義。張氏曰：“今《正義》本慊、溓字互易，孔又云‘《文言》[image: ]心邊兼，鄭似水邊兼’，則今本寫誤可知，故今從惠本。”

《詩箋》説：十月[image: ]陽，時坤用事，嫌於無陽，故以名此月[image: ]陽。

孫炎《爾雅注》亦稱：《易》嫌於無陽。

釋曰　坤下有伏乾，以陰包陽，故曰“兼”。鄭本作“慊”，讀[image: ]“溓”，訓雜，義大同。“羣公溓”，今《公羊》何氏本作“羣公廪”。臧氏庸云：“《公羊》有顔、嚴二本，蓋何所據顔氏本作‘廪’，鄭所據嚴氏本作‘溓’。‘溓’古讀如‘廉’，溓、廪聲相近，故文異。”案：朱子發謂鄭亦作“兼”，與《詩疏》不合，恐非。或作“嗛”，叚借字。作“嫌”，即疑似之義，《詩箋》及孫叔然《爾雅注》引作“嫌於無陽”，葢古《易》異文。姚氏曰：“嫌，讀如别嫌疑之嫌。坤下實有伏陽，而自初至上陽氣不見，有无陽之嫌，故特稱龍以表之，言其實有陽也。”案：以消息言，純坤在亥，於八卦用事之位當乾。以爻辰言，上六辰在巳，於十二消息用事之位當乾，巳[image: ]蛇得乾氣雜似龍，故與龍接。鄭據爻辰取象，正以明消息。坤位在亥，陰溓於陽之義，與《詩箋》及荀、《九家》説相兼乃具。龍蛇俱蟄，陰凝陽陽將出時也。

猶未離其類也，故稱血焉。

荀爽曰：實本坤卦，故曰“未離其類也”。“血”以喻陰順陽也。

崔憬曰：乾坤交會，乾[image: ]大赤，伏陰柔之，“故稱血焉”。

釋曰　類，陰類也。乾流坤形，坤凝乾精，尚未出震，“故稱血”。乾元在坤中，坎象，坎[image: ]血卦是也。崔云“伏陰柔之”，謂陽氣伏陰中，陰柔和而凝成之。“故稱血”，血陰而氣陽也。

夫玄黄者，天地之雜也，

荀爽曰：消息之卦，坤位在亥，下有伏乾。陰陽相和，故言“天地之雜也”。

補　鄭氏《士冠禮注》引作雜色。

釋曰　此乾元坤元之交也，陰陽氣合，故“色雜”。《禮注》“也”字作“色”，葢傳寫之誤，言玄黄則色自明矣。

天玄而地黄。

王凱仲朱作“沖”。曰：陰陽交戰，故“血玄黄”。

荀爽曰：天者陽，始於東北，故色玄也。地者陰，終於西南，故色黄也。

釋曰　姚氏曰：“陰凝陽，故天地雜。”天者陽大赤，伏陰下，位亥壬，故色玄。玄者，黑而有赤色也。地者陰，生於火，故色黄。此震之剛柔始交所以[image: ]玄黄也。其血玄黄，屯之象也，故受之以屯。以上釋上爻。

屯

《序卦》曰：有天地，然後萬物生焉。盈天地之閒者唯萬物，故受之以屯。屯者，盈也。屯者，萬物之始生也。

崔憬曰：此仲尼序文王次卦之意也。不序乾坤之次者，以“一生二，二生三，三生萬物”，則天地之次第可知，而萬物之先後宜序也。“萬物之始生”者，言“剛柔始交”，故萬物資始於乾而資生於坤。朱作“地”。

釋曰　李氏據當時立學之本，《彖》、《象》、《文言》各附經下。又引《序卦傳》分冠每卦之首，使學者尋省易了也。《説卦》後仍載《序卦》全篇，不敢變亂聖文原次也。乾天坤地，傳首言“有天地”，即序乾坤也。乾二五之坤，乾成離，坤成坎，坎二之初[image: ]屯，離二之初[image: ]鼎，故屯、鼎取旁通之義。屯初由坎二動成震，乾元入坤由坤出震成復之象。所謂“其血玄黄”者，故乾坤後次以屯，天地生人父母生子之義。生生之謂易，盈天地之閒唯萬物，盈天地皆生機也。生而未遂，故“屯”又訓“難”，聖人經綸草昧時也。

[image: ]震下坎上　屯。元亨利貞。

虞翻曰：坎二之初剛柔交震，故“元亨”。之初得正，故“利貞”矣。

補　《春秋傳》曰：屯固。又曰：屯，厚也。主震雷，長也，故曰“元”。眾而順，嘉也，故曰“亨”。内有震雷，故曰“利貞”。

《京房易傳》曰：屯内外剛長，陰陽升降，動而險。凡物之始皆先難後易，今屯則陰陽交爭，天地始分，萬物萌兆在於動難，故曰“屯”。

《説文》：“屯”，難也，象艸木之初生屯然而難。从屮貫一，一，地也。尾曲。《易》曰：“屯，剛柔始交而難生。”

釋曰　屯，盈也，難也。《春秋傳》曰“屯固”，又曰“屯厚”，“固”即“難”義，“厚”即“盈”義。葢乾陽入坤，盈滿深厚，雷動地中，陰凝尚固，雲行未雨，其出艱難。在人事則亂極將治，天下尚屯難未亨泰之時。初震[image: ]濟屯之主，故曰“元”。乾陽交坤，眾陰順從，故曰“亨”。初震[image: ]主於内，雷雨之動滿盈，則三正而既濟定，故“利貞”。正三由初，故虞惟據初正言。京云“屯内外剛長”，謂乾交坤成坎息震也。云“陰陽升降”，坎二之初也。云“陰陽交爭”，龍戰時也。張氏曰：“二陽四陰之卦，非臨則觀來。此消息卦，故不從此例。乾由离入坎，合坤生震，故以坎二之初。”

勿用有攸往，利建侯。

虞翻曰：之外稱“往”。初震得正，起之欲應，動而失位，故“勿用有攸往”。震[image: ]侯，初剛難拔，故利以建侯，老子曰“善建者不拔”也。

補　《春秋傳》曰：小事不濟，壅也，故曰“勿用有攸往”，一夫之行也。韋昭曰：小人勿用有所之，君子則利建侯。

《白虎通》曰：王者即位，先封賢者，憂民之急也。故列土[image: ]疆，非[image: ]諸侯，張官設府，非[image: ]卿大夫，皆[image: ]民也。《易》曰“利建侯”，此言因所利，故立之。又曰：諸侯封不過百里，象雷震百里，所潤雲雨同也。雷者，陰中之陽，諸侯象焉。《封公侯》。

釋曰　虞以“往”[image: ]往應四，合於“磐桓利居貞”之義。“起之欲應”，當[image: ]“起欲之應”。初四相應，屯時未能遽應，非時而動，无以濟人，反致失己，故“勿用有攸往”。傳云“小事不濟”，謂小人之事，此葢以“往”[image: ]三之正，合於六三“往吝”之義。三，震之陰，陰稱小，故“小事不濟”，言不能自正，葢屯可濟而未能遽濟。初“磐桓利居貞”，非其時不濟；三“往吝”，非其人不濟，皆“勿用有攸往”之義。三陰柔不能自正，初建侯大得民，正三成既濟，六爻應，雲行雨施。五膏不屯，則“往吉无不利”矣，故“利建侯”，謂建初[image: ]侯。“建”，立也，五建之，建侯扶屯，得天下之賢人以宏濟于艱難，乾元所以出震而復也。

《彖》曰：屯，剛柔始交而難生。

虞翻曰：乾剛坤柔，坎二交初，故“始交”。確乎難拔，故“難生”也。

崔憬曰：十二月陽始浸長而交於陰，故曰“剛柔始交”。萬物萌牙生於地中，有寒冰之難，故言“難生”，於人事則是運季業初之際也。

釋曰　屯於文，象艸木初生屯然而難。乾二五之坤成坎，坎二之初，即乾二之坤初，故“剛柔始交”。乾元入坤將出，陰凝於上，陽動未遂，體乾初潛龍，確乎難拔，盈而後發，故“難生”，此釋屯名義。“屯”者，復象也，卦候則次復，在十一月十二月閒。

動乎險中，大亨貞。

荀爽曰：物難在始生，此本坎卦也。此下周空一格，非。　案：初六升二，九二降初，是“剛柔始交”也。交則成震，震[image: ]“動”也，上有坎，是“動乎險中”也。動則物通而得正，故曰“動乎險中，大亨貞”也。

釋曰　動則物通而得正，謂三變成既濟。“動乎險中”，初正也，“大亨貞”，初正以正三，六爻皆正也。此釋“元亨利貞”之義，以大贊元以貞包利也，亨以元而大，貞者利所在。

雷雨之動滿盈。盧、周作“形”。

荀爽曰：雷震雨潤，則萬物滿盈盧、周作“形”。而生也。

虞翻曰：震雷，坎雨，坤[image: ]形也。謂三已反正，成既濟，坎水流坤，故“滿形”。朱誤“盈”。謂雷動雨施，品物流形也。

釋曰　此承“大亨貞”言之。初正以正三，體下坎[image: ]雨，故“雷雨之動滿盈”。雷動雨施，流坤之形，萬物發生，盈天地之閒。荀作“盈”，與比“有孚盈缶”同義。虞作“形”，與乾“品物流形”同義，並通。李先引荀，次引虞，則經字當作“盈”，以協“屯者盈也”之文，注字則各從其本。“雷雨之動滿盈”，則屯解而濟，故屯之兩象易[image: ]解。

天造草昧，

荀爽曰：謂陽動在下，造生萬朱無“生萬”二字。物於冥昧之中也。

補　鄭康成曰：“造”，成也。“草”，草創。“昧”，《封侯表》注，“創”下有“也”字，不重“昧”字。昧爽也。《文選》任彦升《天監三年策秀才文》注。《[image: ]范尚書讓吏部封侯弟一表》注。

董遇曰：“草昧”，微物。《釋文》。

釋曰　“草昧”，運之始，物之微。天地初闢，聖人創業垂統，未能遽濟，故“勿用有攸往”。必得天下之賢人，因時而寧之。

宜建侯而不寧。

荀爽曰：天地初開，世尚屯難，震位承乾，故“宜建侯”。動而遇險，故“不寧”也。

虞翻曰：“造”，造生也。“草”，草創物也。坤冥[image: ]“昧”，故“天造草昧”。成既濟定，故曰“不寧”，言寧也。

干寶曰：水運將終，木德將始，殷周際也。百姓盈盈，匪君子不寧。天下既遭屯險之難，後王宜蕩之以雷雨之政，故封諸侯以寧之也。

補　鄭康成曰：“而”，讀曰“能”。能，猶安也。《釋文》。

釋曰　此釋“利建侯”之義。荀云“動而遇險故不寧”，足成“勿用有攸往”之意。虞、干皆訓“不寧”[image: ]“寧”。鄭讀“而”[image: ]“能”，如“柔遠能邇”之“能”，謂安天下不安者，則往而濟矣，義並通。

《象》曰：雲雷屯，

《九家易》曰：雷雨者，興養萬物。今言“屯”者，十二月雷伏藏地中，未得動出，雖有雲雨，非時長育，故言“屯”也。

釋曰　張氏曰：“雷雨生物，雲雷未雨，難生之時。”案：雲上於天而未降，雷動乎地而未出，未得成雨，膏澤未下，是屯也。

君子以經論。朱作“綸”，注同。案：《釋文》作“論”，云“音倫，鄭如字”。

荀爽曰：屯難之代，萬事失正。“經”者，常也，“論”者，理也，“君子以經論”，不失常道也。

姚信曰：經緯也。三字句。時在屯難，是天地經綸盧、周作“論”，下同。之日，故君子法之，須經綸艱難也。

補　鄭康成曰：謂論撰書禮樂，施政事。

黄穎曰：“經論”，匡濟也。

“論”，本亦作“綸”。並《釋文》。

姚信曰：“綸”，謂綱也，以織綜經緯此當[image: ]“比”。君子之事。《正義》。

釋曰　“經論”，鄭、荀作“論”。荀訓“經”[image: ]“常”、“論”[image: ]“理”，則讀“論”如“倫”。鄭謂“論撰禮樂”，則讀“論”如字。“經論”謂經營論撰之，禮樂即荀所謂常道。禮樂上“書”字疑衍，或曰“書”者，先王政典，故與禮樂並言。姚氏作“綸”，論道施政，猶治絲之有經緯，義並通。李氏先引荀次引姚，則經字當作“論”，注字亦各從其本。後凡引兩家注字異者視此例。

初九：盤桓，利居貞，利建侯。

虞翻曰：震起艮止，動乎險中，故“盤桓”。得正得民，故“利居貞”。謂“君子居其室”，“慎密而不出也”。

補　“盤”，本亦作“磐”，又作“槃”。馬融曰：“槃桓”，旋也。《釋文》。

釋曰　“盤桓”，盤旋也，字當作“般”，“磐”、“槃”皆叚借字，“盤”即“槃”之籀文。虞以“盤桓”[image: ]“動而止”，據初已正言。“利居貞”，謂不動，所謂“勿用有攸往”。初正則使五體皆正，故“利居貞”。陽正在下，四陰歸之，故“利建侯”，謂建初[image: ]侯。虞引《繫》説“居貞”之義，節二動則成屯，慎密不出，以正御變，審幾度時，經綸之本，“居貞”所以行正也，故《象》曰“志行正”。

《象》曰：雖盤桓，志行正也。

荀爽曰：盤桓者，動而退也。謂陽從二動而退居初，雖盤桓，朱脱“桓”字。得其正也。

釋曰　荀以盤桓[image: ]動而退，據初未正言。利居貞，謂之初得正。動而退，所以成屯。動而止，屯以漸濟。荀、虞義相成。

以貴下賤，大得民也。

荀爽曰：陽貴而陰賤，陽從二來，是“以貴下賤”，所以得民也。

釋曰　“得民”，則能行正而濟，故“利建侯”。張氏曰：“陽在下則得民，陰乘剛則班躓，各自[image: ]義。”

六二：屯如邅如，

荀爽曰：陽動而止，朱誤“上”。故“屯如”也。陰乘於陽，故“邅如”也。

補　《子夏傳》曰：“如”，辭也。

馬融曰：“邅如”，難行不進之皃。並《釋文》。

釋曰　陽動而遇險，故“屯如”。陰乘陽，氣未能通，故“邅如”。此以“屯如”[image: ]初，“邅如”[image: ]二。虞氏則以“屯”“邅”皆[image: ]初，與“盤桓”同義。案：陰陽氣通乃能生物，陰不自動，得陽而動。屯時陰弇陽，柔乘剛，初盤桓，二亦不能行，“屯”“邅”謂初謂二皆可。據《象》曰“六二之難”，則謂二尤合。

乘馬班如。《釋文》：乘，《子夏傳》音繩。

虞翻曰：屯邅，盤桓，謂初也。震[image: ]馬作足，二乘初，故“乘馬”。班，躓也，馬不進，故“班如”矣。

補　《子夏傳》曰：“班如”，相牽不進皃。《釋文》。

馬融曰：“班”，班旋不進也。《正義》。

“班”，鄭作“般”，曰：馬牝牡曰乘。《釋文》。

《説文》：駗，馬載重難行也。驙，駗驙也，《易》曰“乘馬驙如”。

釋曰　虞讀“乘馬”乘剛之乘，借乘馬之文以喻乘剛，此《易》因象託義之例。乘馬所以行，而乘剛則陰陽未和，未能行，故“班如”。鄭作“般”，馬云“班旋”，古班、般字通，班旋即般旋，其甚則[image: ]班躓，皆言難也。鄭讀“乘馬”乘居匹處之乘，屯剛柔始交，故取牝牡之象。陽動止，陰弇陽，未能相從而行，與坤“牝馬之貞行地无疆”義相反而相明。“屯如邅如，乘馬班如”，言難未解，二未能應五也。初正三，成既濟，則六爻應，無乘剛之嫌矣。《説文》“班”作“驙”，段氏謂“許引《易》作‘駗如驙如’，乘馬二字誤”，然二五皆言屯“屯如邅如”，與“賁如皤如”文例同。許、虞皆治孟《易》，文句宜無大異，段説恐非。

匪寇，婚媾，女子貞不字，十年乃字。

虞翻曰：匪，非也。寇謂五，坎[image: ]寇盜，應在坎，故“匪寇”。陰陽德朱作“得”。正，故“婚媾”。字，妊娠也。三失位，變復體離，離[image: ]“女子”，[image: ]大腹，故稱“字”。今失位[image: ]坤，離象不見，故“女子貞不字”。坤數十，三動反正，離女大腹，故十年反常乃字，謂成既濟定也。

補　馬融曰：重婚曰媾。《正義》。《釋文》云：媾，重婚。

“媾”，本作“冓”。鄭康成曰：“冓”，猶會。《釋文》。《正義》作“媾猶會也”。

本或作“構”。《釋文》云：非。

《京氏傳》曰：難定乃通，《易》云“女子貞不字，十年乃字”。

釋曰　二正應在五，五體坎，有寇象，陰陽德正則非寇也，乃婚媾也。屯難之代，分理未明故辯之。女子，謂二，得位故貞。三失位，變而復正，則二體離，離[image: ]大腹稱字。今失位在坤，故不字。坤數十，十，數之終，難極乃通。三動正，坤變[image: ]離，成既濟。二正應五，故十年反常乃字。君臣夫妻其義一，忠臣貞婦，一心所天，雖遇艱險，執節不二。漢卓茂絜身避莽，以俟光武中興，應此義矣。

《象》曰：六二之難，乘剛也。

崔憬曰：下乘初九，故[image: ]之難也。

釋曰　屯如邅如班如，皆言難也。二自坎初升而乘初剛上，故有是象。

十年乃字，反常也。

《九家易》曰：陰出於坤，今還[image: ]坤，故曰“反常也”。陰出於坤，謂乾再索而得坎。今變成震，中有坤體，故言“陰出於坤，今還於坤”。謂二從初即逆，應五順也。去逆就順，陰陽道正，乃能長養，故曰“十年乃字”。

釋曰　《九家》意二雖有乘剛之嫌，而得正體坤應五，得其常道，始屯終亨。初正三而濟，陰陽道正，六爻和會，故“十年乃字”。二本坎初，即坤初由坤成坎，由坎動震，仍互坤體，得正有應，故反常陰承陽則順，乘陽則逆。二兼有乘初應五之象，故明之。下仁比賢以從其上，則去逆效順而屯濟矣。

六三：即鹿无虞，惟入于林中，

虞翻曰：即，就也。虞，謂虞人，掌禽獸者。艮[image: ]山，山足稱鹿，鹿两“鹿”字，朱作“麓”。林也。三變體坎，坎[image: ]叢朱作“藂”。木，山下，故稱“林中”。坤[image: ]兕虎，震[image: ]麋鹿，又[image: ]驚走，艮[image: ]狐狼。三變，禽走入于林中，故曰“即鹿无虞，惟入林中”矣。

補　“鹿”，王肅作“麓”。曰：“麓”，山足。《釋文》。

《淮南子》曰：“《易》曰‘即鹿无虞，唯入于林中，君子幾，不如舍往吝’，其施厚者其報美，其怨大者其禍深。薄施而厚望，畜怨而無患者，古今未之有也。”高誘曰：“即，就也。鹿以喻民。虞，欺也。幾，終也。就民欺之，即入林中。幾終，句有脱字。不如舍之，使之不終如其二字疑衍。吝也。”

釋曰　古鹿、麓字通。三在艮山下，故“即鹿”。張氏曰：“田獵惟有虞人以掌禽獸，乃不驚走。三應上，[image: ]三虞者上也。”案：三失位无應，上又乘五，不及三，故“无虞”。无虞而往，禽走入林，無所得，喻無應，動不能濟也。三失位，動則成既濟。然濟屯由初，初得正有應大得民，故能自正以正三。三失位无應，民不與也。不待初而輕動，則入險而已。《淮南》讀鹿如字，以喻民，葢“信及豚魚”之意。虞，訓詐虞之虞，牧民而欺之，則民亦以詐相遁，如鹿之走險。高注“幾終”句疑有脱字，大旨葢謂君子見幾之終，不如舍之，使之不終吝。幾訓終者，由其始知其終，義以相反而成也。或者“幾”讀[image: ]“既”，“幾終”二字，當[image: ]“既知其終”四字，察其所以往，知其所以來，施未厚者報必不隆，誠未孚者動必不應，故往吝。《淮南》説本九師，高氏治《韓詩》，此説或本《韓氏易傳》。

君子幾，不如舍，往吝。《釋文》：幾，徐音祈，辭也。又音機。舍，式夜反，徐音捨。

虞翻曰：“君子”，謂陽已正位。幾，近。舍，置。吝，疵也。三應於上，之應歷險，不可以往，動如失位，故“不如舍”之，往必吝窮矣。

補　馬融曰：“吝”，恨也。

“幾”，鄭作“機”，曰：“機”，弩牙也。並《釋文》。

王弼曰：見情者獲，直往即違。《口訣義》。

釋曰　“幾”，近似之辭也。三動則成既濟，似也，故“君子幾”。然三非能濟屯，動則入險，故不如舍之，往則吝窮。“往”，即“勿用有攸往”之“往”，謂變也。鄭作“機”，君子張機，未能獲禽，故不如舍，謂伏陽未可遽發也。虞以往[image: ]應上，三无虞而動，雖正位，仍不能相應而濟。“動如失位”，“如”讀[image: ]“而”。君子知幾，靜以待初，時至而動，則六爻應，往吉无不利矣。

《象》曰：即鹿无虞，以從禽也。《釋文》：從，如字。

案：《白虎通》云“禽者何？鳥獸之總名，[image: ]人所禽制也”，即比卦九五爻辭“王用三驅，失前禽”，是其義也。

補　“從”，鄭子用反。

黄穎同。《釋文》。

釋曰　无虞而往，是志在從禽，非初得民以行正之道。鄭讀“從”[image: ]“縱”，无虞而往，不能獲禽，適以縱之入林，所謂[image: ]叢敺爵。

君子舍之，往吝窮也。

崔憬曰：君子見動之微，逆知无虞，則不如舍勿朱誤“而”。往，往則周作“必”。吝朱誤“爻”。窮也。

六四：乘馬班如。

虞翻曰：乘三也。謂三已變，坎[image: ]馬，故曰“乘馬”。馬在險中，故“班如”也。或説乘初，初朱脱此字。[image: ]“建侯”，安得乘之也。

釋曰　虞意三陰爻皆著乘剛之戒，故皆言“乘馬班如”，四不當乘三而當承五也。舊説以[image: ]乘初，初善建不拔，不應四，四不得乘之，虞義如此。然初不應四，正乘而班旋不進之象，非不得乘之之謂。姚氏曰：“《左傳》‘雷乘乾曰大壯’，《杜鄴傳》‘坤卦乘離，明夷之象’，是爻謂之乘卦亦謂之乘。震[image: ]馬，四在震上，故‘乘馬’。”案：初[image: ]震之主，乘震即乘初，舊説不誤。三未正，四欲輔五濟屯而未能行，坎險艮止在前，故“班如”。

求婚媾，往吉，无不利。

崔憬曰：屯難之時，勿用攸往，初雖作應，班如不進。既比於五，五來求婚，男求女往，吉无不利。

釋曰　崔意四比五相親[image: ]婚媾。五求四，下施之義。四往就五，承陽之道。二言應，四言承，皆以明陰從陽。愚謂求，求初也，四與初正應，故稱婚媾。初剛正不枉道，乘之不行，求之則可。求婚媾，得朋之義。往，往承五也，四陰柔才不足，而求在下之賢人與之共承五，有知人之明，有事君之忠，天下雖屯必濟，故“往吉，无不利”。

《象》曰：求而往，明也。

虞翻曰：之外稱“往”。體離，故“明也”。

釋曰　三有伏陽，四本離體，下賢以從上，濟天下之屯，是其明也。

九五：屯其膏，

虞翻曰：坎雨稱“膏”，《詩》云“陰雨膏之”，是其義也。

補　孟康曰：膏所以潤人肌膚，爵禄亦所以養人也。“小貞”，臣也，“大貞”，君也。遭屯難飢荒，君當開倉廩振百姓，而反吝，則凶。《漢書·谷永傳》注。

釋曰　屯自坎來，坎乾陽入坤而未出，故九五中未光大。初之二雷動地中，雲行未雨，施仍未光，其生也難，故五有“屯其膏”之象。膏以喻澤，重禄以養賢，散財以振民，皆是。如屯膏之象，臣不專施，施亦歸美於君，不居其功，故“小貞吉”。君當勤施無私，美利利天下，以宏濟艱難，而反如之，則於大正之道[image: ]凶，謂不能成既濟各正性命也。惠氏曰：“屯者固也。二五貞也而皆屯，二之屯，女子之貞也，故‘小貞吉’；五陽也，陽主施，五之屯，膏澤不下於民，故‘大貞凶’。”

小貞吉，大貞凶。

崔憬曰：得屯難之宜，有膏澤之惠，謂與四[image: ]婚媾，施雖未光，小貞之道也，故“吉”。至於遠求嘉偶，以行大正，赴二之應，冒難攸往，固宜且凶，故曰“大貞凶”也。“貞”，正也。朱脱末三字。

釋曰　崔意“屯其膏”，謂屯時而有膏澤之惠。“小貞”，謂近據四，四承五“往吉无不利”，故“吉”。“大貞”，謂遠應二，二屯邅不字，三未正，未能應五，故“凶”。濟屯以漸，由邇可遠，求治過急，非行正之道。程《傳》以“大貞”[image: ]“驟正之”，“小貞”則“漸正之”。若盤庚周宣，修德用賢，復先王之政，諸侯復朝，以道馴致之，是其義。濟屯莫先澤民，澤民莫如任賢，[image: ]天下得人者謂之仁，建初得民，則三動既濟定大正矣。崔説與孟康義並通。

《象》曰：屯其膏，施未光也。

虞翻曰：陽陷朱誤“[image: ]”。陰中，故“未光也”。

釋曰　屯將亨而未遂。建初以正三，則成既濟，雲行雨施，體離[image: ]光矣。

上六：乘馬班如，

虞翻曰：乘五也。坎[image: ]“馬”，震[image: ]行，艮[image: ]止，馬行而止，故“班如”也。

釋曰　坎陰弇陽，震雖動下，遇艮而止。上欲以五濟屯而不能，故“乘馬班如”。

泣血漣如。

《九家易》曰：上六乘陽，故“班如”也。下二、四爻雖亦乘陽，皆更得承五，憂解難除。今上无所復承，憂難朱誤“雖”。不解，故“泣血漣如”也。體坎[image: ]“血”，伏離[image: ]目，互朱作“[image: ]”。艮[image: ]手，掩目流血，泣之象也。

補　“漣”，《説文》作“[image: ]”。曰：[image: ]，泣下也，《易》曰“泣血[image: ]如”。

《淮南子》曰：《易》曰“乘馬班如，泣血連如”，言小人處非其位，不可長也。《繆稱訓》。

《鹽鐵論》曰：小人先合而後忤，初雖乘馬，卒必泣血。《非鞅篇》。

釋曰　卦所以名屯，由初、五二陽[image: ]陰所弇，三陽伏而未發，故經於三陰爻皆著“乘剛”之戒。然二、四雖乘陽，皆更得承五，惟上無所復承，故極言其難。此三未正時則然，初正三，成既濟，則六爻和會無乘剛之嫌，憂難亦解矣。《九家》取象皆據三未正時，似勝虞義。又虞及《九家》皆以時運之屯言，《淮南》《鹽鐵論》則以人事失道自罹於屯言，語尤深警。“[image: ]”，正字，“漣”，叚字。

《象》曰：泣血漣如，何可長也。

虞翻曰：謂三變時，離[image: ]目，坎[image: ]“血”，震[image: ]出，血流出目，故“泣血漣如”。柔乘於剛，故“不可長也”。

釋曰　虞就三已變取象，三不能應上，故上泣。濟屯由初不由三，五建初初正三，六爻應，陰從陽，非乘剛，則可長。萬國咸寧，元永貞矣。

蒙

《序卦》曰：物生必蒙，故受之以蒙。蒙者，蒙也，物之穉也。

崔憬曰：萬物始生之後，漸以長穉，故言“物生必蒙”。

鄭玄曰：“蒙”，幼小之貌，齊人謂“萌”[image: ]“蒙”也。

釋曰　物生必蒙昧。“蒙”者，童蒙，知識甫萌而未開著，是“物之穉也”。

[image: ]坎下艮上蒙。亨。

虞翻曰：艮三之二，朱誤“上”。“亨”，謂二震，剛柔接，故“亨”。“蒙亨”，以通行時中也。

干寶曰：“蒙”者，離宫陰也，世在四，八月之時，降陽布德，薺麥竝生，而息來在寅，故蒙於世[image: ]八月，於消息[image: ]正月卦也。正月之時，陽氣上達，故屯[image: ]“物之始生”，蒙[image: ]“物之穉也”。施之於人，則“童蒙”也。苟得其運，雖蒙必亨，故曰“蒙亨”。此葢以寄成王之遭周公也。

補　《稽覽圖》曰：無以教天下曰蒙。

《方言》：“蒙”，萌也。

釋曰　蒙有亨道，五柔[image: ]蒙，二以剛接之，故“亨”。張氏曰：“此亦消息卦，故不從臨、觀來。艮者物之成終始，取乾九三下坎，以剛接柔，故從艮來。”案：張以六十四卦消息蒙、革旁通，姤將生下言，謂陰將生而陽蒙。據卦辭及《序卦》義，則陽始生而尚蒙，終則有始，陽道不絶，消於上則萌於下，故干氏謂陽生酉仲而息來在寅。蒙於世在八月，於卦候在正月，正其理。蒙者，離四世卦。卦世之例：一世陽[image: ]十一月，陰[image: ]五月；二世陽[image: ]十二月，陰[image: ]六月；三世陽[image: ]正月，陰[image: ]七月；四世陽[image: ]二月，陰[image: ]八月；五世陽[image: ]三月，陰[image: ]九月；上世陽[image: ]四月，陰[image: ]十月；遊魂在四，歸魂在三，陰陽配月與三四同，葢由十二消息之法引伸之。

匪我求童蒙，童蒙求我。

虞翻曰：“童蒙”謂五，艮[image: ]“童蒙”，“我”謂二也。震[image: ]動起，嫌求之五，故曰“匪我求童蒙”。五陰求陽，故“童蒙求我，志應也”。艮[image: ]“求”，二體師象，坎[image: ]經，謂“禮有來學無往教”。

釋曰　二體震在地道之上，陽動地上，萬物萌生，與乾九二“天下文明”同義，教授之師取象焉。虞氏以二體師象，坎[image: ]經謂二[image: ]經師。惠氏曰：“《乾鑿度》曰‘坎離[image: ]經，震兑[image: ]緯’，故坎[image: ]經，六經取義于經緯。《周書·諡法》曰‘經緯天地曰文’，是也。《周禮》師以賢得民，教人以道，可[image: ]民表，亦猶師之‘丈人’。”案：師之言帥，眾帥其教曰師，師長之師與師眾義相因。詩書禮樂之教自古而然，天經地義，著在六經而師傳之，以綱紀人倫經緯萬端。虞以二[image: ]經師，舉漢法[image: ]況，實本古義。師嚴然後道尊，道尊然後民知敬學，而教化可深入人心，未有枉己而能正人者。大學之禮，雖詔於天子無北面，所以尊師也，故“非我求童蒙，童蒙求我”。

初筮告，再三瀆，瀆則不告。

崔憬曰：“初筮”，謂六五求決於九二，二則告之。“再三瀆”，謂三應於上，四隔於三，朱誤“二”。與二[image: ]瀆，故二“不告”也。“瀆”，古“黷”字也。

補　《表記》：子曰：無辭不相接也，無禮不相見也，欲民之毋相褻也，《易》曰“初筮告，再三瀆，瀆則不告”。

“瀆”，《説文》作“黷”，曰：“黷”，握持垢也，《易》曰“再三黷”。

釋曰　初筮告，如五之應二，一意誠求，則告之。初承二發蒙，亦初筮而告者。“再三”，如三、四之乘陽不敬，徒[image: ]煩瀆則不告。“瀆”，褻也，謂弗思之甚，或心志歧惑，信道不篤者。《表記》引《易》，明無相瀆之義。師嚴則道尊，男女重别則相纒固，其義一也。

利貞。

虞翻曰：二五失位，利變之正，故“利貞”。“蒙以養正，聖功也”。

補　鄭康成曰：“蒙”者，蒙蒙物初生形，是其未開著之名也，人幼稚曰“童”。“亨”者，陽也，互體震而得中，嘉會禮通，陽自動其中德於地道之上，萬物應之而萌芽生。教授之師取象焉，脩道藝於其室，而童蒙者求[image: ]之弟子，非己乎求之也。弟子初問，則告之以事義，不思其三隅相況以反解而筮者，此勤師而功寡，學者之災也。瀆筮則不復告，欲令思而得之，亦所以利義而幹事。《公羊傳·定十五年》疏。“童”，未冠之稱。“筮”，問。“瀆”，褻也。《釋文》。

釋曰　“利貞”，謂利養五使正，蒙反[image: ]聖也。五正則二自正，而六爻皆正相應。“初筮告”，所以養正也。“瀆則不告”，使思而得之，亦所以養正。上而格心匡德，下而成德達材，砭愚訂頑，化民易俗，以道覺民，使天下無一人不被堯舜之澤，而邪説詖行逆節亂萌無自生焉，此蒙之既濟也。鄭注“利義”，“利”，當[image: ]“和”。

《彖》曰：蒙，山下有險，險而止，蒙。

侯果曰：艮[image: ]“山”，坎[image: ]“險”，是“山下有險”。險被山止，止則未通，蒙昧之象也。

釋曰　此以重卦釋卦名義。

蒙亨，以亨行時中也。

荀爽曰：此本艮卦也。此下周空一格。　案：二進居三，三降居二，剛柔得中，故能通發蒙時，令得時中矣，故曰“蒙亨，以亨行時中也”。

釋曰　此以生爻釋卦辭。凡重卦[image: ]本，生爻[image: ]用，名卦多據重卦[image: ]義，繫辭多據生爻[image: ]義，《箋釋》每卦詳之，兹不具説。“以亨行時中”，言蒙之亨，以九二自艮三下行，上應六五，以陽通陰，易蒙[image: ]聖，得蒙時之宜，是“以亨行時中”之道也。艮三之二失位而必行者，艮“時行則行”。二以剛處中應五，蒙時當然，道莫尚乎中，而處中在順時，所謂執中有權。《易》之爻位，五剛中，二柔中，正也。蒙時五柔，則二當以剛發之，是謂“時中”。“時”者，變動不居之意。五既發之正，則二亦正，始而剛中，繼而柔中，惟其時，皆艮三亨以行之。能行時中，則處事當理，應變無窮，從心所欲，動以成德，可以聖發天下之蒙，《中庸》“時中”之義本此。荀注“剛柔得中”，“柔”疑衍字，此據三降二言也。“通發蒙時”，“時”，當[image: ]“昧”。云“令得時中”者，謂二亨五使蒙反[image: ]聖，得時之中。下所謂“利貞”，五正則二亦正而六爻皆正，是乃二之時中也。

匪我求童蒙，

陸績曰：六五陰爻在蒙暗蒙，當[image: ]“家”。又體艮少男，故曰“童蒙”。

釋曰　此經下注，“暗”下“蒙”字當[image: ]“家”，屬上讀。

童蒙求我，志應也。

荀爽曰：二與五志相應也。

補　“求我”，一本作“來求我”。《釋文》。

《吕氏春秋》曰：往教者不化。高誘曰：《易》曰“匪我求童蒙，童蒙來求我”，故往教之師不見化從也。《尊師文》。

釋曰　五志應二，故二亦應而亨之。君子之學，雖樂於及人，然必其人有向道之誠，然後語之，乃能尊聞行知，至於成德。若枉道而求於彼，則必不見信，適使之以儒[image: ]戲，背道而馳耳。古之賢士抱道在躬，必待人君致敬盡禮而後往，正此義。

初筮告，以剛中也。

崔憬曰：以二“剛中”能發於蒙也。

釋曰　五求而二能亨之，以剛得中也，此艮三之二所以[image: ]行時中。

再三瀆，瀆則不告，瀆蒙也。

荀爽曰：“再三”，謂三與四也，皆乘陽不敬，故曰“瀆”。瀆不能尊陽，蒙氣不除，故曰“瀆蒙也”。

釋曰　三、四皆以陰弇二上，乘陽不敬，是瀆亂之蒙，告之無益，不屑教誨，乃所以教誨之。

蒙以養正，聖功也。

虞翻曰：體頤，故“養”。五多功，“聖”謂二，二志應五，變得正而亡其蒙，故“聖功也”。

干寶曰：武王之崩，年九十三矣，而成王八歲。言天後成王之年，將以養公正之道，而成三聖之功。

補　《洪範》之義，聖與蒙反。

《吕氏春秋》曰：學者師達而有材，吾未知其不[image: ]聖人。《尊師文》。

孔穎達曰：聖人設教，欲人謙光，己雖有能，不自矜大，仍就不能之人求訪能事。己之才藝雖多，猶以[image: ]少，仍就寡少之人更求所益。己之雖有，其狀若無，己之雖實，其容若虚，非唯匹庶，帝王之德亦當如此。夫帝王内藴神明，外須玄默，使深不可測，度不可知，《易》稱以蒙養正，以明夷莅眾。若其位居尊極，炫燿聰明，以才凌人，飾非拒諫，則上下情隔，君臣道乖，自古滅亡，莫不由此也。《唐書》本傳。

釋曰　此釋“利貞”之義。虞以“聖功”[image: ]聖人之功，惠氏引《洪範》及《吕氏春秋》説之，以“聖功”[image: ]作聖之功。以聖養蒙，反蒙[image: ]聖，其義一也。五居尊位，二以聖亨之，五正則六爻皆正，一正君而國定矣。干説迂曲，恐非《傳》義。沖遠對大宗語本王弼説，雖非“蒙以養正”本訓，而於五求二之道得之。

《象》曰：山下出泉，蒙。

虞翻曰：艮[image: ]“山”，震[image: ]“出”，坎泉流出，故“山下出泉”。

君子以果行育德。

虞翻曰：“君子”謂朱誤“[image: ]”。二，艮[image: ]“果”，震[image: ]“行”，“育”，養也，二至上有頤養象，故“以果行育德”也。

釋曰　“果行”，篤實其行，身教也，子曰“吾無行而不與二三子者”。“育德”，養成其德，顔淵曰“夫子循循然善誘人”。

初六：發蒙，利用刑人，用説桎梏，《釋文》：説，吐活反，徐又音税。以往吝。

虞翻曰：發蒙之正。初[image: ]蒙始而失其位，發蒙之正以成兑，兑[image: ]“刑人”，坤[image: ]“用”，故曰“利用刑人”矣。坎[image: ]穿木，震足艮手，互朱作“[image: ]”。與坎連，故稱“桎梏”。初發成兑，兑[image: ]“説”，坎象毁壞，故曰“用説桎梏”。之應歷險，故“以往吝”，“吝”，小疵也。

補　鄭康成曰：木在足曰桎，在手曰梏。《周禮·大司寇》疏。

《説文》：吝，恨惜也，《易》曰“以往吝”。又曰：遴，行難也，《易》曰“以往遴”。

釋曰　“發”，動也，謂伏陽發。初承二，二動之則伏陽出，故“發蒙”。人性本善，教之即明也。初[image: ]蒙始，天真未漓，故易發，失位故發之乃正。“用”者，二用初也。初已發之正，則與四應，二利用之以解四之困。“刑”，法也，如《詩》“刑于寡妻”之“刑”。“刑人”，以正法教人，謂禮也。坎[image: ]桎梏，初發，坎變[image: ]兑，兑[image: ]説，解脱與懌説義相因，故“用脱桎梏”。蒙者人之桎梏，四所謂“困”也，四無應乘陽又遠實，困未易亨。二發初以解其困，故“利用刑人，用説桎梏”。聖人教人，非能胥天下昏弱之甚者，盡[image: ]之口講而指畫也。得天下英才而教育之，使轉相傳受，一以傳十，十以傳百，以至於千萬億兆無窮已，則天下之蒙無不發矣。孔子之門，七十二弟子身通六藝而教澤徧於天下，流於萬世，是也。“往”，謂往應四，初當脱四之困，然亦必待其來求而應之，若往教則不化，歷險無益也，故“吝”。吝、遴聲同義近，徐音税，“税”，舍也，義亦同。

《象》曰：利用刑人，以正法也。

虞翻曰：坎[image: ]“法”，初發之正，故“正法也”。

干寶曰：初六戊寅，平明之時，天光始照，故曰“發蒙”，此成王始覺周公至誠之象也。坎[image: ]法律，寅[image: ]貞廉，以貞用刑，故“利用刑人”矣，此成王將正四國之象也。“説”，解也，正四國之罪，宜釋周公之黨，故曰“用説桎梏”。既感《金縢》之文，追恨昭德之晚，故曰“以往吝”。初二失位，吝之由也。

釋曰　干説“發蒙”可也，“刑人説桎梏”之義，似皆迂曲。然即此可見鄭《書注》、《詩箋》言成王於周公居東多罪其屬官，説必有本，令升尚及見鄭所據古書也。鄭所以取此説者，見事變之大，君志之惑，而聖人極忠盡順，處之盡善，卒寤君心而安天下，所以[image: ]人倫之至。愚於《詩·鴟鴞》論之詳矣。

九二：包蒙，吉。納婦吉，子克家。《象》曰：子克家，剛柔接也。

虞翻曰：坤[image: ]“包”，應五據初，初朱誤“一”。與三、四同體，包養四陰，故“包蒙吉”。震剛[image: ]夫，伏巽[image: ]“婦”，二朱誤“一”。以剛接柔，故“納婦吉”。二稱“家”，震長子，主器者，納婦成初，故有“子克家”也。

補　“包”，一作“苞”。《釋文》本。

鄭康成曰：“苞”，當作“彪”，“彪”，文也。《釋文》。

釋曰　二[image: ]養蒙之主，應五據初，初與三、四同體師象，二包養四陰，告與不告皆所以利貞，故“包蒙吉”。包、苞古字通，鄭讀作“彪”訓“文”，謂文之以禮樂。周公善成王，使知父子君臣長幼之道，保傅之教，與凡小學大學造士正業，皆是也。“納婦吉，子克家”，此與“包蒙”文不屬，故别言“吉”，然理實一貫。虞據蒙革旁通，蒙體震，革體巽，震剛接巽柔，故“納婦”，以見消息之義。愚謂“婦”，當謂五，與泰、恒、歸妹六五義類同。九二以剛中接五柔，[image: ]師而包蒙則吉，[image: ]夫而納婦則亦吉。而有“子克家”，二納五居二，二升五，則初已正體震[image: ]子，二稱家，納婦成初，故有“子克家”也。“納婦吉”，刑于寡妻也，“子克家”，母賢則子賢，此又養蒙之本也。五尊位而以[image: ]婦者，以君臣言，則五[image: ]尊位，以夫婦言，則陰[image: ]妻道，五[image: ]外，二[image: ]内，由外之内，納婦之象。或曰六五《象》曰“順以巽”，是五有巽體，虞云“伏巽”亦得指五言。《傳》明“子克家”之象，由二剛接五柔，故因包蒙而及納婦。夫婦有别則父子親，父子親則君臣敬，子性純則孝，孝則忠，子克家而天下賴之矣。

六三：勿用娶女，見金夫，不有躬，无攸利。

虞翻曰：謂三，誡上也，“金夫”，謂二。初發成兑，故三稱“女”。兑[image: ]“見”，陽稱“金”，震[image: ]“夫”，三逆乘二陽，所行不順，[image: ]二所淫，上來之三陟陰，故曰“勿用娶女，見金夫”矣。坤身稱“躬”，三[image: ]二所乘，兑澤動下，不得之應，故“不有躬”。失位多凶，故“无攸利”也。

補　“娶”，一作“取”。

釋曰　“女”，謂三，三應上，娶三者上。“勿用”者，誡上之辭。張氏曰：“此以上艮[image: ]少男，應三[image: ]取女，淫女必亂君，重戒之，與二納婦[image: ]一義。”案：乾[image: ]金，兑陽本乾，又位正秋稱金，震剛[image: ]夫，故稱“金夫”。“見”者，三見之，三以陰乘陽，徒見二[image: ]上下所歸，慕勢而往求之，猶女見貴富之人而自獻其身。士不志道，莫之能誨，故二“不告”而上“擊蒙”。女不守禮，莫之敢取，故於三曰“勿用取女”，於上曰“利禦寇”。二與三非應非承，以陰乘陽，無取之之理。上與三正應，取之有緣，故深戒之。虞以三[image: ]二所淫，不知三自瀆求，二自不告。女子守身至嚴，自獻其身，雖見拒不納，已不有躬矣。二剛中，必非淫者，故《箋釋》删著其説。張氏曰：“坎[image: ]淫，兑逆説之，故[image: ]二所淫，上九所以謂二寇也。二剛中養蒙，而於三義取金夫者，以正[image: ]求，以邪[image: ]淫，取義無常，其道一也。”理雖可通，究嫌迂曲。坤[image: ]身稱躬，兑澤動而下，不安於坤，故“不有躬”，上來之三陟陰，似當[image: ]涉險，三本體坎[image: ]險也，失位乘陽多凶失應，故“无攸利”。屯二“不字”，教貞也；蒙三“勿用取女”，防淫也。[image: ]匹之際，生民之本，禍福之原，不可不慎。“娶”，正字，“取”，叚字。

《象》曰：勿用娶女，行不順也。

虞翻曰：失位乘剛，故“行不順也”。

釋曰　在女[image: ]淫，在蒙[image: ]瀆。

六四：困蒙，吝。《象》曰：困蒙之吝，獨遠實也。

王弼曰：陽稱“實”也，獨遠於陽，處兩陰之中，闇莫之發，故曰“困蒙”也。困於蒙昧，不能比賢以發其志，亦鄙矣，故曰“吝”。

釋曰　蒙以發而亨，四得位，不可動。二陽[image: ]發蒙之主，而四獨遠之，“困而不學，民斯[image: ]下”，故“吝”。陽實陰虚，四陰遠陽，鄙夫空空，猶瞽之無相，倀倀乎其何之。初已正四應而求之，桎梏乃説耳。自暴者不可與有言，自棄者不可與有[image: ]，非天之降才爾殊，曠安宅而不居，舍正路而不由也，反而求之，有餘師。

六五：童蒙，吉。

虞翻曰：艮[image: ]“童蒙”，處貴承上，有應於二，動而成巽，故“吉”也。

釋曰　艮[image: ]少男，五體艮陰，得中居尊，内有伏陽，承上應二，是幼主有令德，能任賢自輔者。蒙以養正，優入聖域，故“童蒙吉”。五應在二，虞兼言承上者，入則有保，出則有師，五順於上遜於二，取善无方，是以伏陽出，聖功成。二五正，初發，成益，益動而巽，日進无疆，而既濟可成，所謂“一有元良，萬國以貞”也，

《象》曰：童蒙之吉，順以巽也。

荀爽曰：順於上，巽於二，有似成王任用周、召朱作“邵”。也。

補　鄭康成曰：“巽”，當作“遜”。《釋文》。

釋曰　“巽”訓“入”，又訓“遜”，鄭讀“巽”[image: ]“遜”，順上遜二，親師下賢，所以作聖。虞則謂五體坤順，下學於二，以成聖功，而動益體巽，日進无疆。讀雖不同，其理一也。

上九：擊蒙，不利[image: ]寇，利禦寇。

虞翻曰：體艮[image: ]手，故“擊”。謂五已變，上動成坎稱“寇”而逆乘陽，故“不利[image: ]寇”矣。“禦”，止也，此“寇”，謂二，坎[image: ]“寇”。巽[image: ]高，艮[image: ]山，登山備下，順，有師象，故“利禦寇”也。

補　《京房傳》曰：“擊暗釋疑，陽道行也。”

王肅曰：“擊”，治也。

馬、鄭“擊”作“繫”。並《釋文》。

釋曰　“擊蒙”，擊三也。三行不順，邪利之急，德義之病，錮蔽已深，不可遽化，不得已而董之以威，使有所嚴憚而弗趨於邪，故“擊蒙”。馬、鄭作“繫”，謂防維之，勿使欲敗度縱敗禮，意亦大同。惠氏曰：“坎[image: ]寇，三體坎，五上變亦[image: ]坎，故爻辭有二寇，一謂上，一謂三也。”案：虞云“此寇謂二”，“二”當[image: ]“三”。“不利[image: ]寇”，謂上不可變，“利禦寇”，謂上不應三，即“勿用娶女”之義。正蒙當以漸養之，二五正，初發成益，蒙氣除，上乃可與三易位，成既濟。若求正過急，操之已蹙，則非徒無益而又害之，故於擊蒙惟取五動上變之象而謂之寇，過亢失中，陽反入陰，徒見逆乘之失，非和順道德正己物正之義。人而不仁，疾之已甚，亂也，其能濟乎？故“不利[image: ]寇”，惟當禦之而已。上不變，居高臨下，以順防逆，禦寇之義。蒙[image: ]物之穉，而於上言“禦寇”者，蒙養正則天下皆有克家之子，不正則反[image: ]寇。傳曰“毋養乳虎，將傷天下”，蒙三言淫上言寇，世衰道微，學術悖謬，蒙以養邪，而女淫男寇，接迹於天下，滄海横流，亂靡有定。事有必至，理有固然，古聖人在百世之上，固已思患而豫防之矣。

《象》曰：利用禦寇，上下順也。

虞翻曰：自上禦下，故“順”也。

釋曰　陽在上禦陰邪，故“順”。順所以[image: ]正，此亦包蒙之用也。

需

《序卦》曰：物穉不可不養也，故受之以需。需者，飲食之道也。

干寶曰：需，坤之遊魂也。雲升在天而雨未降，翺翔東西，須之象也。王事未至，飲宴之日也。夫坤者，地也，婦人之職也，百穀果蓏之所生，禽獸魚鼈之所託也。而在遊魂變化之象，盧、周作“家”。即烹爨腥實，以[image: ]和味者也，故曰“需者，飲食之道也”。

釋曰　“需”，須也，養也，民以食[image: ]天，物穉須養而長，二義相成。干云“王事未至，飲宴之日”，謂休養生息，美利利民，待時以濟天下之險也。草木禽魚皆託生於地，卦[image: ]遊魂，體坎互離，水在火上，是火化養人之象，故曰“飲食之道”。

[image: ]乾下坎上需。有孚光亨貞吉。《釋文》：有孚，徐音敷，信也，又作“旉”。

虞翻曰：大壯四之五。“孚”謂五，離日[image: ]光，四之五得位正中，故“光亨貞吉”，謂“壯于大轝之輻”也。

補　鄭康成曰：“需”，讀[image: ]“秀”，陽氣秀而不直前者，畏上坎也。《釋文》。

《京房傳》曰：“需”者，待也，三陽務進而隔於六四，路之險也。

“有孚光亨貞吉”，馬、鄭總[image: ]一句，陸德明稱師讀“有孚光”句，“亨貞吉”句。《釋文》。

釋曰　需自大壯來，大壯陽盛將息夬，而[image: ]陰所傷。四之五亨坤，以陰養陽，待時而進，象體乾坎，乾健在下，坎險在前，乾知險故需。又坎雨在乾上，膏澤未降，需者乾德，天將施惠，陽將盛息，待時而進，故需也。鄭讀“需”[image: ]“秀”，謂需有秀義，陽氣秀發而不直前，畏上坎陰[image: ]險難也。需、秀一聲之轉，禾穗之下垂者曰秀，有需而不直前之象。京氏謂“隔於六四”，即“畏上坎”之義，六四不隔則成夬矣。“有孚光亨貞吉”，處需之道，大壯四之五，乾元以中德居天位，體坎互離，坎信故“孚”，離明故“光”，以陽通陰故“亨”，得位故“貞”，五正則二亦正，成既濟，故“吉”，此所以涉大川而陽上息也。虞引大壯九四“壯于大轝之輻”者，“輻”，當[image: ]“腹”，坤[image: ]大轝[image: ]腹，四之五折坤，故“壯于大轝之腹”。壯，傷也，四在大壯，[image: ]陰所傷，之五還傷坤。轝所以載人，民所以載上，小人所以載君子。以陽折陰而曰“壯于大轝之腹”，若自傷其所載然，故增修其德，深養其誠信，以待小人之孚。

利涉大川。

何妥曰：“大川”者，大難也。須之待時，本欲涉難，既能以信而待，故可以“利涉大川”矣。

釋曰　“須之待時”，“須”，當[image: ]“需”。荀氏謂乾當涉坎升上，所謂“不速之客三人來”，虞氏則謂二當變應五成既濟。案：需之道在息夬成乾，需不進，成既濟則進，乾升涉坎陽進而升之象，需之既濟也。五與下乾一體，乾升坎降，乾元正位於五如故，象雖如訟，而實乾之息，此需之效也。

《彖》曰：需，須也，險在前也。

何妥曰：此明得名由於坎也，坎[image: ]險也。有險在前，不可妄涉，故須待時然後動也。

釋曰　“須”，待也。險在前，故待。

剛健而不陷，朱作“[image: ]”。其義不困窮矣。

侯果曰：乾體剛健，遇險能通，險不能險，義不窮也。

釋曰　“險不能險”，下“險”，疑當[image: ]“陷”。剛健疑於躁動，然正惟剛健，故能堅定不拔，其靜莫之能動，其動莫之能禦，故“不陷”。始需終進，“其義不困窮”也。

需，有孚光亨貞吉，位乎天位以正中也。

蜀才曰：此本大壯卦。“卦”下周有“也”字。　案：六五降四，“有孚光亨貞吉”，九四升五，“位乎天位以正中也”。

補　“位”，鄭音涖。《釋文》。

“乎”，唐石經作“于”。

釋曰　此明需德在五，需之體剛健而不陷矣。其所以“有孚光亨貞吉”者，以乾元居天位而行正中也，天位，謂五。大壯乾息至四，陽盛過中失正，[image: ]陰所傷。四之五折坤成需，位乎天位，增修其德，以剛健而行正中，中則誠能孚物，正則物從而正，故“光亨貞吉”。五得正得中，二中而不正，五正之成既濟，皆以正中之義。鄭讀“位乎”之“位”[image: ]“涖”，“涖”，臨也，即居位之義。蜀才以大壯四與五易，陰[image: ]陽所孚，故五正天位行正中，文雖若分屬，義實一貫。

利涉大川，往有功也。

虞翻曰：謂二朱誤“三”。失位，變而涉坎，坎[image: ]“大川”，得位應五，故“利涉大川”。“五多功”，故“往有功也”。

釋曰　虞以成既濟言，荀氏則謂乾涉坎升上，盛陽上息，故“往有功”。

《象》曰：雲上於周作“于”。天，需。

宋衷曰：雲上於天，須時而降也。

補　《京房傳》曰：“雲上於天”，凝於陰而待於陽，故曰“需”。

干寶曰：“上”，升也。

王肅作“雲在天上”。並《釋文》。

君子以飲食宴樂。《釋文》：宴，烏練反。徐鳥殄反，安也。李軌鳥衍反。

虞翻曰：“君子”謂乾。坎水兑口，水流入口[image: ]“飲”，二失位，變體噬嗑[image: ]“食”，故以“飲食”。陽在内稱“宴”，大壯震[image: ]“樂”，故“宴樂”也。

補　鄭康成曰：“宴”，享宴也。

干寶曰：“宴”，安也。並《釋文》。

釋曰　二變成既濟，初至五有噬嗑象，陽在内稱宴，乾也。大壯震[image: ]樂，五本大壯震也。飲食宴樂，安養以待時。

初九：需于郊，利用恒，无咎。

干寶曰：“郊”，乾坎之際也。既已受命，進道北郊，未可以進，故曰“需于郊”。處不避汙，出不辭難，臣之常節也。得位有應，故曰“利用恒”。雖小稽留，終於必達，故曰“无咎”。

釋曰　乾位西北之地，故稱“郊”。凡涉川遠行，必自郊而出。初應四，由乾向坎，故云“郊，乾坎之際”。坎者正北方之卦，乾行居五，下三陽將進，初去坎最遠，故受命而需于郊。聘禮既受命，遂行，舍于郊，其象也。險在前，故需，“需于郊”，非辭難也，不鹵莽以犯難，而後可以濟難也，故“利用恒”。“恒”，德之固也。初得位有應，固守以待其孚，然後成既濟而需，可進，故“无咎”。無欲速，無見小利，時止則止，時行則行，是其義。

《象》曰：需于郊，不犯難行也。利用恒无咎，未失常也。

王弼曰：居需之時，最遠於險，能抑其進，“不犯難行”。雖不應幾，朱、盧作“機”。可以保常，故“无咎”。

補　《釋文》本無“无咎”二字。

釋曰　姚氏曰：“‘不犯難行’，危邦不入也。”案：“利用恒”，雖需止不進，而於六位得正有應之常道未失，故无咎而終濟，失常而能濟者否矣，大壯之初所以征凶孚窮也。“利用恒”非不應幾，乃審幾待時，臨事而懼，好謀而成耳。

九二：需于沙，小有言，終吉。

虞翻曰：“沙”謂五，水中之陽稱“沙”也。二變之陰稱“小”，大壯震[image: ]“言”，兑[image: ]口，四之五，震象半見，故“小有言”。此下朱衍“五”字。二變應之，故“終吉”。

補　“沙”，鄭作“沚”，《釋文》。案：“沚”當作“[image: ]”。曰：沙當作“[image: ]”。接水者。《詩·鳧鷖》正義。

釋曰　虞義二需五德孚而變應之。渚自水出曰“沙”，沙在中流，水中之陽，故以象五。五[image: ]沙，二體兑[image: ]澤，此非見險者比，乃宜與五同德者。水自沙流衍於澤，而後涉川乃有功，無凝滯之患，故“需于沙”。《象》曰“衍在中”，言自五流至二，喻中德之孚也。“小有言”不宜取二變之陰象，大壯震[image: ]言，四之五震象半見，三體兑[image: ]口，[image: ]小，與半震相屬，故“小有言”，需時疑慮之言也。五德既孚，二終變應之，涉川有功，故“終吉”。雲行雨施，膏澤洽於民，則既濟成也。鄭本“沙”作“沚”，惠氏曰：“沚，當作‘[image: ]’，與‘沙’同，《説文》沙或作[image: ]，當據古文《易》。”案：鄭注文不具。“[image: ]”者，水土相接，鄭意或亦謂水中之陽，與荀虞同義，如坎五取坻象之比。或曰：鄭云“[image: ]接水”者，謂水旁之[image: ]，二與坎互體連，又應五，是與水接，故取[image: ]象。需[image: ]可涉，寬衍在中，無躁進之意，雖小遲疑，終往有功，故“吉”。

《象》曰：需于沙，衍在中也。《釋文》：衍，以善反，徐怡戰反。

虞翻曰：“衍”，流也，“中”，謂五也。

荀爽曰：二應於五，水中之剛，故曰“沙”，知前有沙漠朱誤“[image: ]”。而不進也。體乾處和，美德優衍在中而不進也。

釋曰　荀以“沙”[image: ]“沙漠”，所謂險在前，二體乾有中德，優衍自處，所謂“剛健而不陷，其義不困窮”者。時止時行，乾終升上，則沙漠不能阻絶矣。“前有沙漠而不進以上”，經下注，移并在此。

雖小有言，以吉終也。

荀爽曰：“二與四同功”，而三據之，故“小有言”。乾雖在下，終當升上，二當居五，故“終吉”也。

釋曰　荀以“終吉”[image: ]乾終升上，二居五，與上六“不速之客來，敬之終吉”同義，甚是。惟謂“二與四同功而三據之，故小有言”，似未確。惠氏曰：“二當升五，故需于[image: ]，隔於六四，四體兑[image: ]小[image: ]口，故‘小有言’。知小有言[image: ]四者，《京房易傳》曰‘三陽務上而隔於六四，路之險也’。”義最允。四不隔則成夬息乾，乾升坎上象之。乾升上，二居坎陽之位，故取需沙之象。沙水流衍，涉川之利也，膏澤淪浹，乾道所以成也。

九三：需于泥，致寇至。

荀爽曰：親與坎接，故稱“泥”。須止不進，不取於四，不致寇害。

補　“寇”，鄭、王肅作“戎”。《釋文》。

虞翻同。見下。

釋曰　沙與泥皆接水，而沙[image: ]水波所及，或自水而出，泥則水所漸洳之地，所謂“厥土惟塗泥”者。沙高而泥卑，沙遠而泥近，三親與坎接，故稱“泥”。“需于泥”，去險至近，一或不慎，即有陷没之患，故象“寇至”。“寇”，鄭、虞作“戎”，三接坎互離，離[image: ]戎，坎[image: ]寇，二義皆合。陰自遯消至五，小人道長，臣弑其君。大壯五體剥五，四陽盛息，[image: ]陰所傷，四之五折坤，成坎互離，猶有寇戎象。《象》曰“自我致寇，敬慎不敗也”，“我”，謂乾，乾上折坤而成坎離，寇戎之至，自我致之。君子正小人而未孚，則疑於敵，可不慎乎。君子不咎小人而反己，無急功侮奪之心，則戎自順聽，不至有禍敗矣。荀云“不取於四”，謂不冒難以圖近功。上注云“三據二”，亦止不進之意。

《象》曰：需于泥，災在外也。

崔憬曰：“泥”，近乎外者也。三逼於坎，坎[image: ]險盜，故“致寇至”，是“災在外也”。

釋曰　“泥近乎外”，“外”，當[image: ]水，去水至近，厥土塗泥，一或不慎，即至陷没，故“災在外也”。“衍在中”，見其可涉，“災在外”，懼其陷險。

自我致寇，敬慎不敗也。

虞翻曰：離[image: ]“戎”，乾[image: ]“敬”。陰消至五，遯朱作“遁”。臣將弑君，四上壯坤，故“敬慎不敗”。

釋曰　“我”，謂乾。虞於我字每取坤象，乾由坤息，象取坤，義主乾，《易》固有此例，實則此等字皆不必取象。壯，傷也。五與下乾一體，乾行折坤而有坎寇離戎之象，故“自我致寇”。敬慎以待之，寇之至固豫防之矣。

六四：需于血，出自穴。

案：六四體坎，坎[image: ]雲，又[image: ]血卦，血以喻陰，陰體卑弱，宜順從陽，故曰“需于血”。朱脱圈。

《九家易》曰：雲從地出，上升於盧、周作“于”。天，自地出者，莫不由穴，故曰“需于朱作“於”。血，出自穴”也。

補　《京房傳》義：需，坤之遊魂，夬九四陽入陰成六四，陰陽交會運動，陰雨積而凝滯於陽，通乃合。陸績曰：羣陽務上，一陰包之，故“凝滯”，雨乃合。

釋曰　姚氏曰：“陽[image: ]陰凝，故‘需于血’。兑口[image: ]穴，山澤通氣，雲所自出。上卦之氣伏於下卦，由四而升也。坎[image: ]血卦，在地[image: ]水，在人[image: ]血，在天則[image: ]雲雨，氣行而血隨，雲興而雨至。‘需于血出自穴’者，雲方出穴，雨尚未至，陽[image: ]陰凝，故以血狀之。若二化成既濟，則雲行雨施，不得云血矣。《象》曰‘順以聽’，謂雲興而雨也。”案：大壯四之五，乾元以陰養陽，所以息夬，與坤上陰凝陽稱血義同。京氏謂夬四入陰，陰陽交而凝，義正相符。陰養陽[image: ]順，升降出入唯陽之聼，血以喻陰順陽也。

《象》曰：需于血，順以聽也。

王弼曰：“穴”者，陰之路也。四處坎始，居穴者也。九三剛進，四不能距，見侵則避，順以聽命也。朱脱圈。

《九家易》曰：雲欲升天，須時當朱誤“升”。降，順以聽五，五[image: ]天也。

釋曰　五[image: ]天位，大壯乾四之五，位乎天位而四承之，順也。五德既孚，乾升坎降，乾元仍位乎天位，四從坎五而降，亦順也。升降皆乾元[image: ]之，是順聽於天也。王弼説非是。

九五：需于酒食，貞吉。

荀爽曰：五互離坎，水在火上，酒食之象，“需者，飲食之道”，故坎在需家[image: ]“酒食”也。雲須時欲降，乾須時當升，五有剛德，處中居正，故能帥羣陰，舉坎以降，陽能正居其所，則吉，故曰“需于酒食”也。

釋曰　五[image: ]需主。“需”，飲食之道，民以食[image: ]天，“夫禮之初，始諸飲食”，故特稱“需于酒食”。人君至誠育物，勞來撫字，使人人樂其樂利其利，不剛不柔，敷政優優，民之質矣。日用飲食，久道化成，羣陰順聽，盛陽上息，是其事。在六爻[image: ]既濟，二五皆正也。在兩象[image: ]坎降乾升，五處中居正。需養以待乾升，三陽上升，二升居五，得中得正也，故“貞吉”。物穉不可不養，養必以禮，酒以成禮，五需養以待乾升，如設酒食以待賓客，故上曰“有客”。姚氏曰：“乾純陽，坎，乾之中氣，升降一體。”案：五以乾體坎，舉坎以降而升乾，升降皆乾陽[image: ]之。乾升坎降，而乾元之位乎天位如故也。若以乾坎分象君臣言，則五之位乎天位，若周公攝政，需于酒食而乾升，二正天位，若制禮太平，成王復辟是也。

《象》曰：酒食貞吉，以中正也。

《九家易》曰：謂乾二當升五正位者也。

盧氏曰：沈湎則凶，中正則吉也。

釋曰　五以中正之德孚陰而升乾，乾二升五，以中居正，陽息上進，由夬成乾，需之既濟也。盧氏所言，酒以成禮之義。五以酒食需二，乾升坎上，其象如訟而非訟也。若沈湎失禮，則酒流生禍，獄訟益繁，乃需反[image: ]訟，非陽息之義矣。

上六：入于穴，

荀爽曰：需朱作“須”。道已終，雲當下入穴也。雲上升極，則降而[image: ]雨，故《詩》云“朝躋于西，崇朝其雨”，則還入地，故曰“入于穴”。雲雨入地，則下三陽動而自至者也。

有不速之客三人來，敬之終吉。

荀爽曰：“三人”，謂下三陽也。須時當升，非有召者，故曰“不速之客”焉。乾升在上，君位以定，坎朱誤“次”。降在朱作“居”。下，當循臣職，故“敬之終吉”也。

補　馬融曰：“速”，召也。《釋文》。

《京房傳》曰：陰陽相待，反[image: ]不速，敬終有慶，陰險漸消，陽道得行。此傳誤字極多，今讀正。

釋曰　此需成既濟之事也。需之道，乾須時升，雲須時降。成既濟則當降者降，向之“出自穴”者，今“入于穴”矣。當升者升，向之需而不進者，今不速而來矣，所謂“利涉大川”也，皆九五孚貞之效。五本乾陽，體坎通坤，[image: ]成卦之主，故下三陽[image: ]客，乾陽自[image: ]客主，非以陰[image: ]主陽[image: ]客也。乾[image: ]敬，五坎本乾陽，故能敬。五始而孚，終而敬，皆中正之德，此需道之成，故於上言之。上從五承乾，亦敬也。惠氏曰：“乾往居上，故稱客。坎[image: ]主人，據主召客，故稱來，不速猶不戒。北音讀速[image: ]須，五爻皆有需象，上不言需，稱不速之客。”姚氏以此[image: ]巡守禮，凡飲酒之禮，客須主人速之乃來，天子無客禮，莫之敢召，故曰“不速之客”。“三人”，謂王與從行之二公，於象有合。

《象》曰：不速之客來，敬之終吉。雖不當位，未大失也。

荀爽曰：上降居三，“雖不當位”，承陽有實，故“終吉，无大失”矣。朱脱“矣”字。

釋曰　荀氏唯據上六言之。姚氏曰：“乾升坎降，初、二、三、四、上皆失位。但乾君卦，君尊臣卑，故‘未大失’，卦重則爻輕也。”


卷第三

訟

《序卦》曰：飲食必有訟，故受之以訟也“也”字衍。

鄭玄曰：“訟”，猶爭朱、盧作“[image: ]”。也，言飲食之會，恒多爭也。

釋曰　豢豕[image: ]酒，獄訟益繁，民之失德，乾餱以愆，利害相因，民生既遂，則多少貧富相形而爭端起矣。

[image: ]坎下乾上　訟。有孚，

干寶曰：訟，離之遊魂也。離[image: ]戈兵，此天氣將刑殺，聖人將用師之卦也。“訟，不親也”，兆民未識天命，句。不同之意。

荀爽曰：陽來居二而孚於初，故曰“訟有孚”矣。盧、周作“也”。

補　鄭康成曰：辯財曰訟。《釋文》。

釋曰　訟自遯來，遯陰消將成否，三來之二體坎，陽剛中實，故“有孚”。荀云“孚於初”，謂二使初變成履，禮所以息訟也。鄭云“辯財曰訟”，據“飲食必有訟”[image: ]義。干云“聖人將用師之卦”，據訟受以師也，云“兆民未識天命不同之意”，謂未能與之同意。訟[image: ]離之遊魂，“王用出征”之義未著，歸魂同人，“大師克相遇”，則兆民皆知其應天順人而意同矣。《雜卦》曰“訟，不親也；同人，親也”，義足互明。

窒惕，中吉，《釋文》：窒，張栗反，徐得悉反，又得失反。中，如字。

虞翻曰：遯朱作“遁”。三之朱誤倒。二也，“孚”，謂二。“窒”，塞止也，“惕”，懼二也。二失位，故不言“貞”。遯朱作“遁”。將成否，則“子弑父，臣弑君”，三來之二得中，弑不得行，故“中吉”也。

補　“窒”，馬作“咥”。曰：“咥”，讀[image: ]“躓”，猶止也。

鄭康成曰：“咥”，覺悔貌。

“中”，馬丁仲反。並《釋文》。

陸德明讀“有孚窒”句，“惕中吉”句。

釋曰　“窒”，塞而止之也，“惕”，懼也，皆謂二。馬、鄭“窒”作“咥”，而馬讀“咥”[image: ]“躓”訓“止”，與虞義同。鄭訓“咥”[image: ]“覺悔”，則所以窒之之本。坎[image: ]悔，故“咥”，又[image: ]加憂，故“惕”，不能思患豫防，陰已長而訟之。“咥”者，君子以始謀[image: ]不詳也。陰勢已盛，敢與陽訟。“惕”者，臨事而懼也。二得中，故“中吉”，以人治人改而止，則人易從，很毋求勝，行有不得，反求諸身，則己心平，是謂“中吉”。二以剛來訟陰得中，故其德如此，虞謂塞陰使不得上消成否，是其吉也。馬讀“中”[image: ]“中節”之“中”，亦通。陸氏讀“有孚窒”句，“惕中吉”句，葢亦用其師説。今謂此與《需·彖》文例同，當“有孚”句，“窒惕”句，“中吉”句，合之則總[image: ]一句。

終凶。

虞翻曰：二失位，終止不變，則“入于淵”，故“終凶”也。

釋曰　訟不可成。未成卦時，陽與陰訟。既成卦，則初、二、三、四、上皆失位，六爻不親，二四上爭三，陽與陽訟矣，故訟不可成。成卦即成訟，故六爻自九五中正外皆當變。二[image: ]成卦之主，二不變則諸爻失位者皆不變而訟成，以健履陷，有“入淵”之象。訟成不變，必冒險陷難而後已，故“終凶”。

利見大人，不利涉大川。

侯果曰：“大人”，謂五也，斷決必中，故“利見”也。訟是陰事，以險涉險，故“不利涉大川”。

釋曰　“利見大人”，言訟變而成既濟，二、四皆體離應承於五也。“不利涉大川”，言訟不變則陷於險，如訟之象而涉大川，寡助犯難，不和必敗矣。姚氏曰：“需乾在下當升，故‘利涉大川’，訟乾已在上，涉大川則‘入于淵’，故‘不利’。”張氏謂二不變則五將變應之成未濟。案：凡卦當成既濟，不可成未濟。需、訟與既、未濟異者止一爻，需“利涉大川”，明當成既濟，乾升坎上，既濟之事也。訟“不利涉大川”，明不可成未濟，乾陷坎下，未濟之事也。侯云“訟是陰事”，“陰”當[image: ]“險”。

《彖》曰：訟，上剛下險，險而健，訟。

盧氏曰：“險而健”者，恒好爭訟也。

釋曰　行險而健，所以成訟。

訟有孚窒惕中吉，剛來而得中也。

蜀才曰：此本遯卦。此下周有“也”字。　案：二進居三，三降居二，是“剛來而得中也”。

釋曰　陽來訟陰，故“吉”。

終凶，訟不可成也。

王肅曰：以訟成功者，終必凶也。

王弼曰：凡不和而訟，无朱作“無”。施而可，涉難特甚焉。唯有信而見塞懼者，乃可以得吉也。猶復不可以終，中乃吉也。不閉朱誤“閑”。其源，使訟不至，雖每不枉，而訟至終竟，此亦凶矣。故雖復有信而見塞懼，猶不可以[image: ]終，故曰“訟有孚窒惕中吉終凶”也。无善聽者，雖有其實，何由得明。而令朱脱“令”字。有信塞朱作“窒”。懼者，乃得其中吉，必有善聽之主焉，其在二乎？以剛而來，正夫羣小，斷不失中，應其任矣。　案：“案”上朱空二格。夫朱、盧誤“天”。[image: ]訟善聽之主者，其在五焉。何以明之？案：爻辭九五“訟元吉”，王氏注云“處得尊位，[image: ]訟之主，用其中正，以斷枉直”，即《彖》云“利見大人，尚中正”，是其義也。九二《象》曰“不克訟，歸逋竄也。自下訟上，患至掇也”，九二居訟之時，自救不暇，訟既不克，懷懼逃歸，僅得免其“終凶”下脱“之”字。禍，豈能[image: ]善聽之主哉。年代緜朱作“綿”。流，師資道喪，恐傳寫字誤，以“五”[image: ]“二”，後賢當審詳之也。

釋曰　訟已成卦，則陽與陽訟而凶。卦成於上，“終朝三褫”，“終凶”之義。

利見大人，尚中正也。

荀爽曰：二與四訟，利見於五，五以中正之道解其訟也。

釋曰　訟解則二、四皆變，上亦與三易，成既濟，无訟矣。

不利涉大川，入于淵也。

荀爽曰：陽來居二，坎在下[image: ]“淵”。

釋曰　二不變，則諸爻失位者皆不變，其極至於乾陷坎下，如未濟之“濡首”矣。好訟者必負，可不戒乎。

《象》曰：天與水違行，訟。

荀爽曰：天自西轉，水自東流，上下違行，成“訟”之象也。

釋曰　訟始於相違。

君子以作事謀始。

虞翻曰：君子謂朱誤“謀”。“乾三”。來變坤[image: ]“作事”，坎[image: ]“謀”。“乾知大始”，故“以作事謀始”。

干寶曰：省民之情，以制作也。武王故先觀兵孟津，葢以卜天下之心，故曰“作事謀始”也。

釋曰　遯三即乾三，三訟陰，體坎以息乾，推陰長之由，而深正其本，應五正初以正諸爻，謀始之道。干説未甚當。

初六：不永所事，小有言，終吉。

虞翻曰：“永”，長也，坤[image: ]“事”，初失位而[image: ]訟始，故“不永所事”也。“小有言”，謂初四易位成震“言”。三“食舊德”，震象半見，故“小有言”。初變得正，故“終吉”也。

釋曰　事，訟事也。初失位而[image: ]訟始，過惡猶微，二來訟陰，即孚而正，故“不永所事”。虞云“初四易位”，謂變成中孚，中孚所以取訟來也。若以初一爻變言，則成履，履者，禮也。分爭辯訟，非禮不決，禮達分定，則無訟矣。“小有言”，初正體兑[image: ]口舌，[image: ]小，又二動體震，震[image: ]言，言，辯訟之言也。初始發成兑，震象半見，故“小有言”。二變，三伏陽發，體離明，雖“小有言”，終得辯明，故吉。虞氏則謂三動震象半見，故“小有言”。初已正，由震成離，震辯離明，故“終吉”，亦通。

《象》曰：不永所事，訟不可長也。雖小有言，其辯明也。

盧氏曰：初欲應四而二據之，蹔爭，事不至永。雖有小訟，訟必辯明，故“終吉”。

釋曰　禍生有胎，辯之早，絶其胎，禍何自來，故“訟不可長”。此爻以陽訟陰言，餘爻則皆以陽相訟言，訟已長而患至也。盧氏謂二據四之應，故“小有言”，與荀注需二同例，所謂遠近相取而悔吝生，悔吝者言乎其小疵也。二欲孚初，使與四易位各正，故“終吉”。“訟不可長”，凡人念慮隱微，一有不善，即見之明而内自訟，絶其本根，弗使能殖，自無天人交戰、方寸之閒水火遞[image: ]生滅之患，故“小有言”而即吉。所謂“其辯明”者，辯其本心之無他，復其固有之善也。若巧辯飾非，怙惡求勝，則常人所謂啟明，聖人所謂嚚訟，何凶如之。

九二：不克訟，歸而逋《釋文》：逋，補吳反，徐方吳反。

虞翻曰：謂與四訟。坎[image: ]隱伏，故“逋”。乾位剛在上，坎濡失正，故“不克”也。

補　東鄉助曰：坎[image: ]隱伏，逋逃之象。《會通》。

釋曰　訟已成卦，諸爻自九五外皆失位不親，故二與四訟。五以中正之道解之，二、四皆變，故辭皆稱“不克訟”。爻位二[image: ]大夫，三[image: ]三公，四[image: ]諸侯，二與四爭三公之服，三伏陽發，二、四皆“不克”。而二自下訟上，失貴貴尊尊之義，罹患至而憂，故“歸而逋”。虞云“乾位剛在上”，謂五，治訟者。二與五敵應，“歸而逋”，則順以聽命，不與四訟，變而應五矣。云“坎濡失正”，張氏曰：“濡，讀如耎，弱也，坎[image: ]濡。”案：濡弱非健訟者，故自知失正而變。

其邑人三百户，无眚。

虞翻曰：“眚”，災也，坎[image: ]“眚”，謂二變應五。乾[image: ]“百”，坤[image: ]“户”，三爻，故“三百户”。坎化[image: ]坤，故“无眚”。

補　《子夏傳》曰：妖祥曰眚。

馬融曰：“眚”，災也。並《釋文》。

鄭康成曰：小國之下大夫，采地方一成，其定税三百家，故“三百户”也。《雜記下》正義。又見《坊記》正義，無末句。不易之田歲種之，一易之田休一歲乃種，再易之田休二歲乃種，言至薄也。苟自藏隱，不敢與五相敵，則无眚災。《正義》。

“眚”，過也。《釋文》。

釋曰　二既“歸逋”，則之正化[image: ]坤。虞注无妄云“坤[image: ]邑人”，此注云“乾[image: ]百，坤[image: ]户”，二以乾陽乘坤，象“百户”，復化[image: ]坤，三爻，故“三百户”。邑人三百户，下大夫之禄采地一成之税。惠氏曰：“一成九百夫，宫室塗巷山澤，三分去一，餘六百夫，地有不易一易再易，通率一家受二夫之地，故一成定税三百家。二本大夫，守至薄之禄，不與上訟，故无災眚。”案：二變應五，不復敵應，故鄭云“不敢與五相敵”，謂順五之命不與四訟也。二本訟陰者，雖不能勞而不伐，有功不德，而守分知懼，過而能改，復於无過，故“无眚”。此讀“歸而逋”句，“其邑人三百户”句，“无眚”句，鄭、虞義同。

《象》曰：不克訟，歸逋竄也。

荀爽曰：三當[image: ]“二”。不克訟，故“逋而歸”。坤稱“邑”，二者，邑中之陽人。“逋”，逃也，謂逃失邑中之陽人。

釋曰　此“也”字，起下之辭。言“不克”而“歸逋竄也”者，以二自下訟上，患難之至，其自取也。竄，匿也。荀讀“歸而逋其邑人”[image: ]句，此經下注，李氏移之。

自下訟上，患至掇也。

荀爽曰：下與上爭，即取患害，如拾掇小物而不失也。坤有三爻，故云“三百户无眚”。二者，下體之君。君不爭，則百姓无害也。

補　王肅曰：若手拾掇物然。《正義》。

“掇”，鄭作“惙”。曰：“惙”，憂也。《釋文》。

釋曰　下，謂二，上，謂四，患，即眚也。逋而變應五，則无眚矣。掇，拾也，言自取之。鄭作“惙”訓“憂”，患至而憂所以逋也。荀讀“三百户无眚”[image: ]句，言采地之民无眚，亦通。坤有三爻以下，亦經下注，二變成坤也。

六三：食舊德，貞厲，終吉。

虞翻曰：乾[image: ]“舊德”，“食”謂初、四，二已變之正，三動得位，體噬嗑食，四變食乾，故“食舊德”。三變在坎，正危，“貞厲”，得位，此下朱衍“二”字。故“終吉”也。

補　《五經異義》曰：三[image: ]三公，“食舊德”，食父故禄也。《詩·文王》正義、《春秋左氏傳·宣十年》正義、《禮記·王制》正義。

釋曰　三[image: ]三公之位，二、四皆求之，五解二、四之訟使各守其分，而命三公子孫之賢者嗣其父故禄，故二、四者皆“不克訟”而三“食舊德”。三在遯消陽，既入乾家，則以從陽[image: ]義。三本乾位，下有伏陽，乾[image: ]父，陽[image: ]德，伏陽，故“舊德”。古者爵人以德，禄者德之所致，“食舊德”，積善之餘慶也。虞氏謂初、四易位，二已變，三動正，體噬嗑“食”。又上體乾[image: ]德，遯時，故“舊德”，四變乾虧，如日有食之，此“食舊德”之象。三下有伏陽，發得正，子承父業，食其故禄，“食舊德”之義。三正體坎險，在訟時，故“貞厲”。言雖正而危，承五命而發，從上得正，故“終吉”，此與坤“含章可貞”同義。遯時陰消陽，防弑逆之漸，五以二陽訟陰，三入乾家，承君命以守父業，體坤順承陽而息，是以吉也。

或從王事，无成。

虞翻曰：乾[image: ]“王”，二變否時，坤[image: ]“事”，故“或從王事”。道上脱“地”字。无成而代有終，故曰“无成”，坤三同義也。

釋曰　虞氏謂“食舊德”據初、二、三、四各正言，“或從王事”但就二正言。二正否時，上乾[image: ]王，下坤[image: ]事，三以坤承乾，故“從王事”。初變三未動，亦有震[image: ]從之象。地道无成，與坤三同義。但彼以陰息陽成泰，以泰從王事，此否坤承乾，以否從王事耳。姚氏曰：“上言伏陽發，此言不化，以陰從陽，故或從王事，坤三同義。謂不化，與上易位，所謂弗敢成也。”愚謂姚説較長，此與上文别一義，故稱“或”。上文已言“終吉”，故不言有終，《象傳》以“從上吉”櫽括二義，則亦有終可知。

《象》曰：食舊德，從上吉也。

侯果曰：雖失其位，專心應上，故能保全舊恩，“食舊德”者也。處兩剛之閒，而皆近不相得，乘二負四，正之危盧誤“巵”。也。剛不能侵，故“終吉”。此下周有“也”字。

釋曰　“上”，謂五，三從上，故伏陽發得正而吉。“或從王事”，以陰從陽，義亦同，故以“從上”二字括之。侯氏就三未動言，應上，謂應上九，陰從陽，下從上，於義[image: ]正，雖危而吉矣。李意葢以虞義[image: ]主，附存此説於後。

九四：不克訟，復即命渝，安貞吉。

虞翻曰：失位，故“不克訟”。“渝”，變也。不克訟，故復位變而成巽，巽[image: ]命令，故“復即命渝”。動而得位，故“安貞吉”，謂二已變，坤安也。

補　馬融曰：“渝”，變也。

鄭康成曰：“渝”，然也。並《釋文》。

釋曰　三伏陽發，故二不克訟，四亦不克訟。復，反；即，就也；命，謂五之命；渝，變也。“不克訟”，故反就正理，順五之命而變，謂與初易位，得正應巽命，坤[image: ]安，初、四易二變互坤，故“安貞吉”，與坤初變體復同義，此虞義也。鄭訓“渝”[image: ]“然”，葢讀“渝”[image: ]“俞”。俞，命辭也，《尚書》帝命羣臣之辭皆曰“俞”。葢五命四勿爭三，而更以當命者命之，四反正理就君命而見俞，安於承乾之正則吉，與坤承乾同義。復者復其本位，四失位，或與初易，或變而之正，皆復也。命，謂君命，其原出於天命，謂陰陽一定之理也。

《象》曰：復即命渝安貞吉，不失也。

侯果曰：初既辯明，四訟妄也。訟既不克，當反就前理，變其訟盧、周作“詔”。命，則安靜貞吉而不失初也。

補　唐石經注疏本無“吉”字。

釋曰　四雖“不克訟”，而於上下之分不失，故復位即君命而安貞吉。失位故復，人孰無失，失而能復，斯不失矣，故“吉”。侯氏依王弼説，謂四與初訟，“復即命渝”，謂復就前理而變其相訟之命。“復即”二字讀斷，“命渝”文倒，不辭，恐非也。

九五：訟元吉。《象》曰：訟元吉，以中正也。

王肅曰：以中正之德，齊乖爭之俗，“元吉”者朱脱“者”字。也。

王弼曰：處得尊位，[image: ]朱、盧無此二字。訟之主。用其中正，以斷枉直，“中”則不過，“正”則不邪，剛則无所溺，公則无所偏，故“訟元吉”。

釋曰　姚氏曰：“元，乾元也。乾元託位於五，所謂‘利見大人’也。”惠氏曰：“卦惟九五一爻中正，是聽訟得其中正者，故‘元吉’。”

上九：或錫之鞶帶，《釋文》：錫，星歷反，又星自反，賜也。

虞翻曰：“錫”，謂王之錫命。“鞶帶”，大帶，男子鞶革。初、四已易位，三張曰，“三”字衍。二之正，巽[image: ]腰帶，故“鞶帶”。

補　馬融曰：“鞶”，大也。《釋文》。

“鞶帶”，大帶衣當[image: ]“衣大帶”。也。《口訣義》。

鄭康成曰：“鞶帶”，佩鞶之帶。《周禮·巾車》疏不云鄭注，按《詩》《禮》疏引《易》注皆鄭注。

“鞶”，王肅作“槃”。

“帶”，亦作“[image: ]”。《釋文》。

釋曰　“錫”，謂錫命，五錫之。“鞶帶”，馬、虞皆謂衣之大帶，王肅作“槃”，槃亦大也。但大帶以繒[image: ]之，與革帶别。虞引《内則》“男鞶革”[image: ]證，似稍牽混。《内則》之鞶，乃鞶囊，鄭所云佩鞶也，佩鞶所飾之帶，姚氏以[image: ]即《詩》“垂帶如厲”之厲。二變時，坤[image: ]囊，巽[image: ]繩，與坤連，故象鞶帶，是也。鞶帶，服之飾，葢以指三公之服。訟既成卦，二、四上皆爭三，二、四與三比，上與三正應。三者，三公之位，爭競之世，分理未明，當辯上下以定民志，故二與四訟，則二歸逋而四不失，上位尤尊，疑分所當得，故或以錫之。[image: ]，即漢碑[image: ]字，《説文》無此體。

終朝三褫盧、周作“拕”。之。《釋文》：褫，徐敕紙反，又直是反。

虞翻曰：位終乾上，二變時，坤[image: ]“終”，離[image: ]日，乾[image: ]甲，日出甲上，故稱“朝”。應在三，三變時，艮[image: ]手，故“終朝三褫盧、周作“拕”。之”。使變應己，則去其鞶帶，體坎乘陽，故象曰“不足敬也”。

侯果曰：“褫”，解也。乾[image: ]衣、[image: ]言，故以“訟受服”。

荀爽曰：二、四爭三，三本下體，取之有緣。或者，疑之辭也。以三錫二，於義疑矣，爭競之世，分理未明，故或以錫二。終朝者，君道明，三者，陽成功也。君明道盛，則奪二與四，故曰“終朝三褫盧、周作“拕”。之”也。鞶帶，宗廟之服。三應於上，上[image: ]宗廟，故曰“鞶帶”也。

翟玄曰：上以六三錫下三周作“二”。陽，羣剛交爭，得不以讓，故終一朝之閒，各一奪之[image: ]“三褫”。盧、周作“拕”。

補　馬融曰：旦至食時[image: ]終朝。

王肅曰：“褫”，解也。

“褫”，本又作“[image: ]”。音同。

鄭作“拕”。徒可反。並《釋文》。或稱鄭云：三拖，當作“拕”。三加當作“解”。之也。項安世《周易玩辭》。

釋曰　位終乾上，剛爻[image: ]朝，“終朝”之義。又二變時坤[image: ]終，初、四已易，三動體離，離[image: ]日，乾[image: ]甲，動乾成離，日出甲上[image: ]“朝”。三由坤成離，互與乾連，亦“終朝”之象。三[image: ]上應，故或以三錫上，然皆失正。二動時，三在艮，艮[image: ]手，三變艮手動，與上敵應，奪上使變應己，巽帶象壤，自三至上歷三爻，故“三褫之”。褫，《説文》云“奪衣也”，鄭作“拕”，古音褫與拕相近，“拕”葢即“褫”之叚字，故高注《淮南》云“拕，奪也”。《釋文》惟云“鄭作拕”，則諸家皆作“褫”。褫者，或體字。以訟受服，非德賞，雖得必失。錫之者五，拕之者亦五，終朝三拕，以見奪之之急。五奪上與三，故取三艮手動之象，非三自奪之也。三、上皆失正，易位則可，不正相應則失義。三“食舊德”，則上必變，乾動入陰體坎乘陽，所謂“終凶”，此就上九一爻言，見訟不可成。在五則奪上與三，尚德而化違心，乃既濟之事，上從五而應三可也，此就虞義申之。荀謂“奪二與四”，似於二、四皆“不克訟”之義未合。翟云“上以六三錫下三陽各一奪之”，五至尊非可錫可奪者，似更失之。

《象》曰：以訟受服，亦不足敬也。

虞翻曰：“服”，謂鞶帶。終朝見褫，盧、周作“拕”。乾象毁壞，故“不足敬”。

《九家易》曰：初、二、三、四皆不正，以不正相訟而得其服，故“不足敬”也。

釋曰　上本失正當變，但體乾居尊，見拕而變，陽反入陰，故“不足敬”。需“不速之客三人來，敬之終吉”，則象如訟。訟上居尊，本足敬也，然以訟受服，則非息陽而濟之道，故“不足敬”而見拕。

訟，卦變之次，二訟陰，使初變，“不永所事”，二亦變應五，諸爻皆變，此中吉之用。若就訟已成卦言，五以中正解二、四之訟，二變，初、四易位，三伏陽發，上變，或三上易位，成既濟，此乾元解訟救遯之事。

師

《序卦》曰：訟必有眾起，故受之以師。師者，眾也。

崔憬曰：因爭必起眾相攻，故“受之以師”也。

[image: ]坎下坤上師。貞丈人，句。吉，无咎。

何晏疑當[image: ]“妥”。曰：“師”者，軍旅之名，故《周禮》云“二千五百人[image: ]師”也。

王弼曰：“丈人”，嚴莊之稱，有軍正者也。[image: ]師之正，丈人乃吉。興役動眾，无功則罪，故吉乃无咎。

陸績曰：“丈人”者，聖人也。帥師未必聖人，若漢高祖、光武應此義也。

崔憬曰：《子夏傳》作“大人”，並王者之師也。　案：此《彖》云“師，眾。貞，正也。能以眾正，可以王矣”，故老子曰“域中有四大，而王居其一焉”。由是觀之，則知夫[image: ]王者，必大人也，豈以丈人而[image: ]王哉！故《乾·文言》曰“夫大人與天地合德，與日月合明，先天而天不違，後天而奉天時。天且不違，而況於人乎”，況於行師乎。以斯而論，《子夏傳》作“大人”是也。今王氏曲解“大人”[image: ]“丈人”，臆云“嚴莊之稱”，學不師古，匪説攸聞。既誤違於經旨，輒此字容誤，宜以“當”字易之。改正作“大人”明矣。

補　馬融曰：二千五百人[image: ]師。《釋文》。

鄭康成曰：軍二千五百人[image: ]師。《周禮·夏官·序官》疏不稱鄭注。丁氏[image: ]據上連引經文，下連引“丈之言長”云云，謂此句上脱“注云”二字，是也。多以軍[image: ]名，次以師[image: ]名，少以旅[image: ]名。師者，舉中之言。《詩·棫樸》正義。丈之言長，能御眾。下依丁校删“眾”字。有幹“幹”本誤“朝”，依丁校改。正人之德，以法度[image: ]人之長，吉而无咎，謂天子諸侯主軍者。《春官·天府》疏。

陸績曰：師[image: ]眾首，法長而行。《口訣義》。

《京房傳》曰：師者，眾也，眾陰而宗於一陽。九二一陽在中，能[image: ]眾主，利於行師。

服虔《左傳解誼》曰：坎[image: ]水，坤[image: ]眾，互體震，震[image: ]雷。雷，鼓類，又[image: ]長子。長子帥眾鳴鼓，巡水而行，師之象也。《左傳·宣十二年》正義。

先後鄭説《周官·天府》太卜，並以貞[image: ]問，問於正者。

釋曰　“丈人”，謂二。二有剛中之德，眾陰應之，能以法度長人，故曰“丈人”。丈之言長，二體乾元，所謂“體仁足以長人”也。“貞丈人”謂眾皆受正於丈人，《傳》曰“能以眾正，可以王矣”。丈人正師以正天下，本之以仁義，行之以節制，濟之以謀略，萬眾一心，除暴禁亂，天下無敵，故可以王，謂以師行正。上居五得正得中，是謂“貞丈人”，若黄帝湯武是也。以師正天下，民説而從之，故吉且无咎。“丈人”，《子夏傳》作“大人”，葢六朝人猶及見古本。崔氏謂“丈人”“大人”，竝稱王者之師，義得兩通，李則定從“大人”。姚氏曰：“鄭云‘天子諸侯主軍’，則意與大人不異。”以困卦“貞大人”推之，此亦當從《子夏傳》作“大人”。鄭不破字者，以其義可通，故仍其舊，慎也。《口訣義》引陸氏語，脱誤不可讀，大旨謂二於師[image: ]眾之首，以法度長人而行師，於鄭義[image: ]合。或者“師[image: ]眾首”，當作“[image: ]師眾首”。

《彖》曰：師，眾也。貞，正也。能以眾正，可以王矣。《釋文》：王，徐往況反。

虞翻曰：坤[image: ]“眾”，謂二失位，變之五[image: ]比，故“能以眾正”，乃“可以王矣”。

荀爽曰：謂二有中和之德而據羣陰，上居五位，可以王也。

釋曰　坤[image: ]眾。二，帥眾者，經稱“貞丈人”。二中而不正，上之五體比得正得中。征之[image: ]言正也，正師以正天下，故“能以眾正，可以王矣”，此丈人之所以貞。

剛中而應，行險而順，

蜀才曰：此本剥卦。周有“也”字。　案：上九降二，六二升上，是“剛中而應，行險而順”也。

釋曰　此九二之德。所以“能以眾正”，二剛而得中，威和並至，羣陰應之，故“剛中而應”。險，坎；順，坤；行，震也。二以乾陽體坎入坤互震，故“行險而順”，謂以義興師，上順天道，下順人心也。蜀才謂此本剥卦，剥上即乾上，凡一陰一陽之卦，自乾坤來，兼取剥復夬姤。張氏推虞義謂乾元窮剥入坤，反三成謙，謙三之坤初[image: ]復，上息成履。謙三降二[image: ]師，師二之坤初[image: ]復，上息成同人。師二升五[image: ]比，比五之坤初[image: ]復，上息成大有。此乾陽入坤息復成乾之象，以消息言也。若以乾坤兩象卦畫對觀，乾陽入坤，則坤陰入乾，謙三即乾三，乾三之坤，乾成履，坤成謙。師二即乾二，乾二之坤，乾成同人，坤成師。比五即乾五，乾五之坤，乾成大有，坤成比。易道終始周流，觀象者必參互求之。謙三降二[image: ]師，謙三本剥上，既降二即乾二，師二升五正位成比，降初息陽成同人。卦惟取二升五成比，爻兼明正比成既濟，息同人，同人親比，師之既濟也。

以此毒天下而民從之，

干寶曰：坎[image: ]“險”，坤[image: ]“順”。兵革刑獄，所以險民也。毒民於險中而得順道者，聖王之所難也。“毒”，荼苦也。五刑之用，斬刺周誤“剌”。肌體，六軍之鋒，殘破城邑，皆所以盧、周脱“以”字。荼毒姧凶之人，使服王法者也，故曰“以此毒天下而民從之”。毒以治民，明不獲已而用之，故於《彖》、《象》、六爻，皆著戒懼之辭也。

補　馬融曰：“毒”，治也。《釋文》。

釋曰　惠氏曰：“凡藥之攻疾者謂之毒藥，《周禮》‘醫師聚毒藥’是也。用師旅以除暴，猶用藥石以除疾，故《吕氏春秋·論兵》曰‘若用藥者，得良藥則活人，得惡藥則殺人’，義兵之[image: ]天下良藥也亦大矣。”案：以兵治亂而謂之毒，此聖人視民如傷之心。

吉又何咎矣。朱誤“也”。

崔憬曰：“剛”能進義，“中”能正眾，既“順”且“應”，“行險”戡暴。亭毒天下，人皆歸往而以[image: ]王，“吉又何咎矣”。

《象》曰：地中有水，師。

陸績曰：坎在坤内，故曰“地中有水”。“師”，眾也，坤中眾者，莫過於水。

君子以容民畜眾。

虞翻曰：“君子”，謂二。容，寬也。坤[image: ]民眾，又衍字。畜，養也。陽在二，“寬以居之”，五變“執言”時，有頤養象，故“以容民畜眾矣”。

補　王肅曰：“畜”，養也。許六反。《釋文》。

釋曰　地中有水，藏至險於大順，寓兵於農之象。“君子”，謂二，坤[image: ]“民”、[image: ]“眾”，坎亦[image: ]“眾”。二以陽入坤，羣陰歸之，體震寬仁。坤含宏，與乾二居寬行仁同義，故以“容民”。以坤[image: ]坎，體坤德載養萬物，故以“畜眾”。虞云二變“執言”時有頤象，二當升五，合本象觀之體頤也。

初六：師出以律，否臧凶。《象》曰：師出以律，失律凶也。

案：初六以陰居陽，履失其位，位既匪正，雖令不從，以斯行師，失律者也。凡首率師，出必以律，若不以律，雖臧亦凶，故曰“師出以律，失律凶也”。朱作“矣”。

《九家易》曰：坎[image: ]法律也。

補　“否”，馬、鄭、王肅方有反。《釋文》。

《春秋傳》晉荀林父救鄭，欲還，其佐先縠不用命，獨以中軍佐濟。知莊子曰：“此師殆哉！《周易》有之，在師之臨，曰‘師出以律否臧，凶’。執事順成[image: ]臧，逆[image: ]否。眾散[image: ]弱，川壅[image: ]澤。有律以如己也，故曰‘律否臧’，且律竭也。盈而以竭，夭且不整，所以凶也。不行之謂臨，有帥而不從，臨孰甚焉？此之謂矣。”果遇，必敗，彘子尸之。

釋曰　“律”，法也。行師以節制[image: ]主，師出以律，言出師必以律也。“否”，不也，謂失律也，“臧”，善也。李意，謂失律則雖臧亦凶。據《春秋傳》，則否臧謂失律，出師莫善於律，失律則不善必敗，故凶。即幸而勝，狃於一勝，終有大敗。李説從傳中轉出一義，亦通。震[image: ]出，坎[image: ]律，師之律爻之位也。初失位，故戒以“失律”。師以二[image: ]主，初當從之。或二升五成比，而初之正以成既濟，或二降初體復，初[image: ]二所變以息同人，皆師出以律之象。若二正而初不變，或二未正而初先變，皆[image: ]不從二失律，凶道也。《左傳》以初動成臨説“否臧”，正謂二未動而初先變。云“順成[image: ]臧，逆[image: ]否”者，初從二[image: ]順，不從二而自動[image: ]逆。初動成臨，坎水壅[image: ]澤，故曰“不行之謂臨”。云“眾散[image: ]弱”者，李氏所謂位既匪正，雖令不從，葢不順其上，則無以令其下，此事理之必然者。云“有律以如己也，故曰‘律否臧’，且律竭也”者，杜讀“臧”字絶句，言棄法而自用，則律失其善。律固在也，如人不用何。“且”，疑當[image: ]“是”，言如此是律竭也。或曰“如己”當作“[image: ]紀”，“故曰律”絶句。有律以[image: ]師之綱紀也，故謂之律。今失律否臧，是律盡壞也。“盈而以竭”，川壅則盈者至於竭。“夭且不整”，川壅故夭閼，有帥不從，失位妄動，以亂易整，非之正之道，是以凶也。《左傳》説此爻甚詳，後人不盡得其解，故引而釋之。李云“凡首率師”，語有脱誤，疑當[image: ]“凡率師之道”。

九二：在師中，吉，无咎，王三錫命。《釋文》：錫、星歷反。徐音賜。《象》曰：在師中吉，承天寵也。

《九家易》曰：雖當[image: ]王，尚“在師中”，[image: ]天所寵，事克功成，故“吉朱誤“言”。无咎”。二非其位，葢謂武王受命而未即位也。受命[image: ]王，定天下以師，故曰“在師中吉”。

補　《乾鑿度》孔子曰：王者，天下所歸往。師者，眾也。言有盛德，行中和，順民心，天下歸往之。行師以除民害，賜命以長世德之盛。

“錫”，鄭作“賜”。又曰，“寵”，光燿也。

“寵”，王肅作“龍”，曰：“龍”，寵也。並《釋文》。

釋曰　二，行師之主。惠氏曰：“長子帥師而居中，故云‘在師中’。師克在和，二以中德而行和道，羣陰順從，故‘吉无咎’，爻辭與彖辭同占也。二當升五，故王謂二，陽成於三，故三者陽德成。二，盛德也，五，盛位也，德純道盛，中和之行應於盛位，故能上居王位而行錫命。”案：惠申荀義以三[image: ]陽德之成，與訟“終朝三”同例。彼謂“終朝至於三而後奪二與四”，此謂“王者德盛，[image: ]天人所歸，至於三而後能锡命”。愚謂二至五歷三爻，故“三錫”。“錫命”，謂封賞有功，與天下賢人圖長治久安，成既濟定，上所謂“大君有命，開國承家”也。李以命官等列言，亦通。“承天寵”，謂天顯命之[image: ]天下君。王肅作“龍”，私以叚字易本字耳。

王三錫命，懷萬邦也。

荀爽曰：“王”，謂二也。三者，陽德成也。德純道盛，故能上居王位，而行錫命，羣陰歸之，故曰“王三錫命，懷萬邦也”。　案：二互體震，震木數三，“王三錫命”之象。《周禮》云“一命受職，再命受服，三命受位”，是其義也。

釋曰　錫命所以懷柔萬邦。懷，安也，歸也。行師以安天下，則天下歸之。

六三：師或輿尸，凶。

虞翻朱誤“盧氏”。曰：坤盧作“坎”。[image: ]尸，坎[image: ]車多眚，朱誤“貴”。同朱誤“周”。人離[image: ]戈兵，[image: ]朱誤“馬”。折首，失位乘剛无應，尸在車上，故“輿尸凶”矣。

釋曰　虞注“坤[image: ]尸”，張氏從盧本作“坎”，曰“二[image: ]坎主，故象律，三坎陰故象尸”，若然，則下句“坎”字當衍。惠氏、姚氏謂“坤[image: ]身，[image: ]死喪，故稱‘尸’。坤尸在坎車上，故‘輿尸’”。案：朱、周本皆作“坤[image: ]尸”，盧、周二刻同出惠校，而盧本與惠説違異，殆字之誤歟。《箋釋》並存二説，今定從坤象。師二以陽通坤，三本坤，於師家象尸，而在坎多眚之車上。師變同人，又有離戈兵折首象，故“輿尸”。失位无應，逆乘二剛，有帥不從，眾所不與，敗而輿尸，何凶如之。非死於敵，即伏軍法。師莫大於賞罰，故因三失位而著其義。

《象》曰：師或輿尸，大无功也。

盧氏曰：失位乘剛，内外无應，以此帥師必大敗，故有“輿尸”之凶，功業大喪也。

釋曰　三多凶，故“大无功”。

六四：師左次，无咎。

荀爽曰：“左”，謂二也，陽稱“左”。次，舍也。二與四同功，四承五，五无陽，故呼二舍於五，四得承之，故“无咎”。

釋曰　此以“左次”[image: ]四“呼二舍於五”，與謙四撝三居五同義。《少儀》曰“軍尚左”，故謂二[image: ]“左”。

《象》曰：左次无咎，未失常也。

崔憬曰：“偏將軍居左”，“左次”，常備師也。師順用柔，與險无應，進取不可，次舍无咎，得位故也。

釋曰　此以“左次”[image: ]四次而待五升，較荀説似勝而理實互通。張氏曰：“師有常備，無常勝。左次，未勝也，而不可以有敗。雖未吉也，何咎之有。”案：崔云“師順用柔”，“師”當[image: ]“帥”，同“率”。

六五：田有禽，利執言，无咎。

虞翻曰：“田”謂二，陽稱“禽”。震[image: ]“言”，五失位，變之正，艮[image: ]“執”，故“利執言，无咎”。

荀爽曰：“田”，獵也，謂二帥師禽五，五利度二之命，執行其言，故“无咎”也。　案：六五居尊失位，在師之時，葢由同“猶”。殷紂而被武王盧誤“主”。擒盧、周作“禽”。於鹿臺之類是也。以臣伐君，假言田獵。六五離爻體坤，離[image: ]戈兵田獵行師之象也。

補　莊氏曰：“長子”，謂九二德長於人也。“弟子”，謂六三德劣於物也。《口訣義》。

“禽”，徐本作“擒”。《釋文》。

釋曰　五陰迷亂無君道，逆天暴民，如禽獸[image: ]田稼之害。二承天命，帥師征之，如田獵之取禽，故曰“田有禽”，孟子所謂“聞誅一夫紂也”。虞云“田謂二”，二體乾二在田，由二升五，在師有[image: ]田除害之義。云“陽稱禽”者，以陽禽陰，“禽”之[image: ]言“擒”也。姚氏曰：“‘田有禽’有可禽之道，二體震[image: ]‘言’，升五體艮[image: ]手稱‘執’，‘執言’之象。‘利執言’，奉辭伐罪，救民水火，其言可告於皇天后土，天下之公言也，故‘无咎’。若君非桀紂，臣非湯武，而肆行叛亂，飾邪説以欺天下，天下其可欺乎！‘利執言’然後‘无咎’，所以立萬世名教之防，使亂臣賊子無所藉口也。”李云“以臣伐君，假言田獵”，葢放伐之事，聖人不得已而[image: ]之，雖應天順人，而引[image: ]慚德。實則殘賊之人謂之一夫，初非以臣伐君也。荀謂“五利揆度二之命，執行其言”，若微子受武王禮命之比，亦通。

長子帥師，

虞翻曰：“長子”謂二，震[image: ]長子。“在師中”，故“帥師”也。

釋曰　即卦辭之“丈人”，九二之“王”。曰“長子”者，以體震守宗廟社稷言，若命將行師，則“長子”謂大君所命主帥，“弟子”其偏稗也。

弟子輿尸，貞凶。

虞翻曰：“弟子”謂三，三體坎，坎，震之弟而乾之子。失位乘陽逆，故“貞凶”。

釋曰　既“長子帥師”，復云“弟子與尸”者，深戒用人之難。武王、周公失之管叔，諸葛武侯失之馬謖，後雖貞之，已不免於凶，故《象》曰“使不當也”。

《象》曰：長子帥師，以中行也。

荀爽曰：“長子”，謂九二也。五處中應二，二朱不重“二”字。受任帥師，當上升五，故曰“長子帥師，以中行也”。

釋曰　震[image: ]行，二升五得中上行，故“以中行”，所謂“剛中而應，行險而順，能以眾正”者也。荀注“處中應二”，“處”，當[image: ]“虚”，五虚无君也。二受任帥師，任當[image: ]命，謂天命也。此“二”字各本皆誤，甚謬於義，且與經下荀注違戾，故正之。

弟子輿尸，使不當也。

宋衷曰：“弟子”，謂六三也。失位乘陽，處非所據，眾不聽從，師人分北，或敗績死亡，輿尸而還，故曰“弟子輿尸”，謂使不當其職也。

釋曰　宋意謂三妄動，雖正亦凶。

上六：大君有命，

虞翻曰：同人乾[image: ]“大君”，巽[image: ]“有命”。

干寶曰：“大君”，聖人也。“有命”，天命也。五常[image: ]王位，至師之家而變其例者，上[image: ]郊也，故易位，以見武王親征，與師人同處于野也，離上九曰“王用出征，有嘉折首”。上六[image: ]宗廟，武王以文王行，故正開國之辭於宗廟之爻。明己之受命，文王之德也，故《書·泰誓》曰：“予克紂，非予武，惟朕文考无罪。紂朱、盧作“受”。克予，非朕文考有罪，惟予小子无良。”“開國”，封諸侯也。“承家”，立都邑也。“小人勿用”，非所能矣。周作“也”。

補　鄭康成曰：“命”，所受天命也。《文選》曹子建《贈白馬王彪》詩注，不連引經文，先儒繫之此爻，推校經義，證以干注，當是。

釋曰　虞意師息至上，同人體成，故《象》“大君有命”，乾五[image: ]大君也。荀氏則以大君[image: ]師二升五，二自乾出征坤，由二升五，以正位言曰比五，以息陽言即同人乾五，其義一也。命，虞、荀皆謂“錫命”，鄭、干謂所受“天命”，二自乾出，乾成同人，乾[image: ]天，巽[image: ]命，是承天命而行師。師息同人又體巽象，師克功成而行錫命，在師[image: ]既濟。陽升陰承，各正性命，天命有德，開國承家，“錫命”正以行“天命”也。干云“武王以文王行”，謂載木主以伐紂。又以上[image: ]“郊”[image: ]“宗廟”，象大君行師在野，功成告廟。葢以行師言則在二，以正位言則在五，以親征在外及行賞於廟言，則舉其義於上，言各有當也。

開國承家，

虞翻曰：承，受也。坤[image: ]“國”，二稱“家”。謂變乾[image: ]坤，欲令二上居五[image: ]比，故“開國承家”。

荀爽曰：“大君”謂二，師旅已息，既上居五，當封賞有功，立國命家也。開國，封諸侯。承家，立大夫也。

宋衷曰：陽當之五，處坤之中，故曰“開國”。陰下之二，在二承五，故曰“承家”。“開國”，謂析土地以封諸侯，如武王封周公七百里地也。“承家”，立大夫，[image: ]差次，立大夫因采地名，正其功勳，行其賞禄。

釋曰　虞説“大君有命”以息同人言，“開國承家”還取師本象，故云“變乾[image: ]坤”，明二當之五[image: ]比。又以明師[image: ]剥復閒消息，息陽未定，當防陰消也。二本大夫稱家，行師有功，使升五成比[image: ]諸侯，是開國以受家，比“建萬國”是也。《彖》注以二正比[image: ]王，此大君取同人乾象，故以二升五象侯，言非一端也。荀、宋則以大君[image: ]二升五，二既升五，又以陽在坤中象開國，謂闢坤建國也。陰降承五[image: ]承家，謂承陽有家也，於經文語意似較協。或曰：開國，謂始定天下，正比也；承家，謂長世德之盛，承乾五伏陽也。

小人勿用。

虞翻曰：陰稱“小人”。坤虚无君，體“迷復”凶，坤成乾滅，以弑君，故“小人勿用”。

釋曰　虞意師上即復上，是消陽入坤剥廬之小人，在師雖或一時從陽有功，封賞所不能遺，當防制而保全之，勿使用事，用則必亂邦也。上於六位[image: ]宗廟，而以消陽入坤言，則[image: ]小人，易道屢遷，取義各殊也。惠以小人[image: ]初、三，姚以小人[image: ]三，據失位言。《易》言“小人”始此，傳曰“必亂邦也”，有國者用人，可不戒乎。

《象》曰：大君有命，以正功也。

虞翻曰：謂“五多功”。五動正位，故“正功也”。

干寶曰：湯武之事。

釋曰　以受天命言，謂保大定功也。以錫命言，謂正將帥之功以行賞。

小人勿用，必亂邦也。

虞翻曰：坤反君道，故“亂邦也”。

干寶曰：楚靈、齊閔，窮兵之禍也。

釋曰　“大君有命，開國承家”，師克功成，盛之至也，而一有小人參乎其閒，即至於亂邦。君子積學成德，克己復禮，可以入聖矣，而有毫髮之私未盡，即足以滑性爽德，而天命有所不行。是故[image: ]邦者務舉直錯枉，[image: ]道者務閑邪存誠，此就虞義引申之。干意葢謂師之象，小人不可用，窮兵黷武，適自取滅亡，與“貞丈人吉无咎”相反互明，亦通。

比

《序卦》曰：眾必有所比，故受之以比。比者，比也。朱、盧無此四字。

崔憬曰：“方以類聚，物以羣分”，人眾則羣類必有所比矣。上比相阿黨，下比相和親也，相黨則相親，故言“比者，比也”。

釋曰　天下不可一日無君，聖人除暴取殘，德能濟眾，則天下歸之。比者，非阿黨之謂，乃人心皆親而輔之，所謂多助之至天下順之也。崔云“上比相阿黨，下比相和親”，謂“比者”之“比”訓“黨”，“比也”之“比”訓“親”耳。

[image: ]坤下坎上比。吉。《釋文》：比，毗志反。徐又補履反。

虞翻曰：師二上之五得位，眾陰順朱誤“頗”。從，比而輔之，故“吉”，與大有旁通。

《子夏傳》曰：地得水而柔，水得土而流，比之象也。夫凶者生乎乖爭，今既親比，故云“比吉”也。

補　《春秋傳》曰：比入。

釋曰　乾陽入坤正位，羣陰順從。

原筮元永貞，无咎。不寧方來，後夫凶。

干寶曰：比者，坤之歸魂也，亦世於七月而息來在巳，去陰居陽，承乾之命，義與師同也。原，卜也。《周禮》三卜，一曰“原兆”。坤德變化，反歸其所，四方既同，萬國既親，故曰“比吉”。考之蓍龜，以謀王業，“大相東土，卜惟洛食”，遂乃“定鼎郟鄏，卜世三十，卜年七百”，德善長於兆民，戩禄永於被業，故曰“原筮元永貞”。逆取順守，居安如危，故曰“无咎”。天下歸德，不唯一方，故曰“不寧方來”。後服之夫違天失盧誤“夫”。人，必災其身，故曰“後夫凶”也。

補　《爾雅》：“原”，再也。

《京房傳》曰：九五居尊，羣陰宗之，陰陽相定，萬民服也。原筮於眾，歸之於宗。“眾”、“宗”二字互譌，今正。

釋曰　“原”，再也。凡陰陽相應，如筮之告。張氏曰：“師、同人震、巽相通，受命如嚮，筮象也。之五[image: ]比，通大有，又筮象。”案：比、大有陰陽相應，又師二以剛居中，羣陰應之，升五[image: ]比，亦羣陰應之，故象“原筮”。元，乾元也。永，長。貞，正也。筮之吉莫大乎永貞，故《周禮》曰“求永貞”。師二乾元有剛中之德，升五正位，五正則六爻皆正，成既濟定，故“原筮元永貞”，如是而當天下之比，故“无咎”。干氏訓“原”[image: ]“卜”，引《周禮》“原兆”[image: ]證，似屬牽强。《易》道主筮，卜筮同類，言“原筮元永貞”而卜之習吉在其中矣。云“德善長於兆民”，謂“元”也，“戩録永於被業”，謂“永貞”也，業，事也，“元者善之長，貞者事之幹”。云“逆取順守”，此戰國秦漢閒語，實則湯武應天順人，取非逆也。京云“陰陽相定”，君位正，乾德成，故定，所謂“永貞”。“原筮於眾”，羣陰也。“歸之於宗”，元也。“不寧方來”，干謂來者不但一方，虞則讀“不寧”絶句，“方来”絶句，義並通。“後夫”，謂上，上六乘陽逆，雖比而有背叛之心，王者誅之，所以[image: ]天下豫遏亂源保民无疆，禹戮防風氏是也。“比之无首，其道窮”，故比時皆吉而此獨凶，《周禮·大司馬》“比軍眾，誅後至”者，亦以其慢軍律，[image: ]敗國殄民之漸也。

《彖》曰：比，吉也。比，輔也，下順從也。

崔憬曰：下比於上，是下順也。

釋曰　“比樂師憂”，比者，吉道也。比所以吉者，比之[image: ]言輔也，下順從於上也，謂四陰順從五而比輔之。惠氏則以下[image: ]五陰，葢以爻位言，則五陰有上下之分，以陰陽言，則陰皆[image: ]下。九五[image: ]羣陰所比，統言則上下皆應，析言乃别出上[image: ]“後夫”耳。崔注“順”下似脱“從”字。

原筮元永貞无咎，以剛中也。

蜀才曰：此本師卦。周有“也”字。　案：六五降二，九二升五，剛往得中，[image: ]比之主，故能原究筮道以求長正而“无咎”矣。

釋曰　“剛中”，乾元也。原究筮道，故再筮。

不寧方來，上下應也。

虞翻曰：水性流動，故“不寧”。坤陰[image: ]方，上下應之，故“方來”也。

釋曰　虞讀“不寧”絶句。張氏曰：“陰初從陽，當惕厲以待其定。”姚氏則謂：“不寧，不寧侯也，不寧之方亦來，是上下皆應，非獨下四陰順從而已。”

後夫凶，

虞翻曰：“後”謂上，“夫”謂五也。坎[image: ]“後”，艮[image: ]背，上位在背後，无應乘陽，故“後夫凶”也。

釋曰　“後夫”，謂後於夫者，即後服之夫，謂上六也，此於上下應中别出之。

其道窮也。

荀爽曰：“後夫”，謂上六。逆禮乘陽，不比聖王，其義當誅，故“其道窮凶”也。

釋曰　上於義當應，而如上之象，則負固不服，至勢窮力屈而後請命，仍懷反側，比道窮矣，凶其自取也。

《象》曰：地上有水，比。

何晏疑當[image: ]“妥”。曰：水性潤下，今在地上，更相浸潤，比之義也。

釋曰　水行地中而見於地上，水土相附，比之象。

先王以建萬國，親諸侯。

虞翻曰：“先王”，謂五。初陽已復，震[image: ]“建”，[image: ]“諸侯”，坤[image: ]“萬國”，[image: ]腹，坎[image: ]心，腹心親比，故“以建萬國，親諸侯”。《詩》曰“公侯腹心”，是其義也。

補　鄭康成曰：“親諸侯”，使諸侯相親，遞相朝聘。《周禮·形方氏》疏。

《周禮》曰：比小事大，以和邦國。鄭氏曰：“比”，猶親。引此傳。

《漢書·地理志》曰：昔在黄帝，作舟車以濟不通，旁行天下，方制萬里，畫壄分州，得百里之國萬區，是故《易》稱“先王以建萬國”。

釋曰　比息大有，五當下初[image: ]復，五正乾元不動，則初變成屯亦體復象。諸侯相親以比於天子，乾陽所以復也。虞引《詩》謂公侯親比如腹心，與毛義異。

初六：有孚比之，无咎。

虞翻曰：“孚”，謂五。初失位，變來得正，故“无咎”也。朱脱圈。

荀爽曰：初在應外，以喻殊俗，聖王之信，光被四表，絶域殊俗，皆來親比，故“无咎”也。

釋曰　羣陰比五，由五以至信之德孚之。坎[image: ]孚，“有孚”，五孚初。“比之”，初比五。五來孚初使變，初比五而之正。以消息言，則五下初息大有，初[image: ]五所變，亦“有孚比之”之義。得正，故“无咎”。

有孚盈缶，終來有它，吉。《釋文》：它，敕多反。

虞翻曰：坤器[image: ]“缶”，坎水流坤，初動成屯，“屯者，盈也”，故“盈缶”。終變得正，故“終來有它吉”，在内稱“來”也。

補　鄭康成曰：爻辰在未，上值東井，井之水人所汲用缶。缶，汲器。《詩·宛丘》正義。《釋文》有末句，云“汲器也”。

“它”，本亦作“他”。《釋文》。

《子夏傳》曰：非應稱他也。程迥《古占法》。

漢魯恭上疏曰：夫人道[image: ]於下，則陰陽和於上，祥風甘雨覆被遠方，夷狄重譯而至已。《易》曰“有孚盈缶，終來有它，吉”，言甘雨滿我之缶，誠來有它而吉也。

釋曰　初體坤器[image: ]“缶”，坎水流坤，雲行雨施，膏澤下於民。初動成屯[image: ]“盈”，故“盈缶”，亦“地上有水”之義。鄭以缶[image: ]汲器，井養不窮，得雨而盈，汲者各足也。“有孚盈缶”，言五孚及初缶而盈，故初雖在五正應之外，終來變正而吉。它，變也，此通合鄭、虞及魯恭義説之。荀氏及子夏以[image: ]缶喻應内，非應稱它，大意同。五孚及非應，則無不孚矣。非應來比，則無不比矣。此元所以永貞，乾陽所以復。

《象》曰：比之初六，有它吉也。

荀爽曰：缶者，應内，以喻中國。孚既盈滿中國，終來及初，非應，故曰“它”也。《象》云“有它吉”者，謂信及非應，然後吉也。

釋曰　荀意謂孚既盈缶而後及初，王者德施無外，必非應皆比而後吉。此經下注。

六二：比之自内，貞吉。

干寶曰：二在坤中，坤，國之象也，得位應五而體寬大，君樂民人自得之象也，故曰“比之自内，貞吉”矣。

釋曰　“比之”，比五，此“比”，謂應。二在内，自二應五，中誠親比，故“比之自内”。干氏以二在坤中，“比之自内”[image: ]國中人民比君之象。人民比君，各得其中，不失其所，正也，故“貞吉”。初在應外，“終來有它吉”，遠者來則近者説可知。文王之國，耕者讓畔，行者讓路，羣黎百姓，徧[image: ]爾德，寬大自得，皞皞如也，此其象乎。云二“體寬大”者，六二乙巳，巳主西方之情，喜行寬大。張氏以此[image: ]同姓之封，親親，正也。

《象》曰：比之自内，不自失也。

崔憬曰：自内而比，不失己親也。

釋曰　二上應五，正道常理，故“不自失”。崔氏謂“因不失其親”，亦比之貞也。

六三：比之匪人。

虞翻曰：“匪”，非也。失位无應，三又多凶，體剥傷象，弑父弑君，故曰“匪人”。

補　馬融曰：“匪”，非也。《釋文》。

魏徵曰：二、四雖近，情不相得，又柔諂，非己所親，故曰“匪人”。《撮要》。

“匪人”下王肅有“凶”字。《釋文》。

釋曰　張氏曰：“匪人，謂三，言此乃比時之匪人也。”姚氏曰：“比六爻唯五不曰‘比之’，餘皆曰‘比之’，比五也。比五而[image: ]匪人，故《象》曰‘不亦傷乎’，恐其傷王政也。”虞氏以三體剥傷象弑父弑君，三陰失正，當剥膚之位，包藏禍心，故曰“匪人”。不言“凶”者，不待言也，肅本妄加耳。魏文貞謂三比二、四非其人，故傷，本王弼説。案：二、四得位，三自失正，其説非也。

《象》曰：比之匪人，不亦傷乎。

干寶曰：六三乙卯，坤之鬼吏，在比之家，有土之君也。周[image: ]木德，卯[image: ]木辰，同姓之國也。爻失其位，辰體陰賊，管蔡之象也。比建萬國，唯去此人，故曰“比之匪人”，不亦傷王政也？當[image: ]“乎”。

釋曰　坤[image: ]土，乙卯木克土[image: ]官鬼。卯主東方之情，怒行陰賊。比建萬國，爻皆象諸侯，故舉管蔡之事言之。

六四：外比之，貞吉。

虞翻曰：在外體，故稱“外”。得位比賢，故“貞吉”也。

補　陸希聲曰：内比之者，以專其應[image: ]比；外比之者，以非其應[image: ]比。《撮要》。

釋曰　四[image: ]諸侯。在外，故稱“外”。“比之”，比五，此“比”，謂承也。比[image: ]王者受命之卦，天下諸侯去無道歸有德，故《象》曰“外比於賢”。凡比之道，去匪人而就賢，賢之至者，天下同心比之以[image: ]君。五剛中在上而四比之，比賢即以從上，故《象》曰“外比於賢，以從上也”。《繫》曰“可久則賢人之德”，賢人，謂乾五，張氏以此[image: ]異姓之封，尊賢，正也。

《象》曰：外比於周作“于”。賢，以從上也。

干寶曰：四[image: ]三公，在比之家朱、盧作“象”。而得其位，上比聖主，下御列國，方伯之象也。能外親九服賢德之君，務宣上志，綏萬邦也，故曰“外比於賢，以從上也”。

釋曰　干以外比[image: ]外親九服賢君，則“比賢”“從上”[image: ]二義。四在外，由外比之，輔五親諸侯，率萬國以從上也。四應初，絶域殊俗無不親比。五之孚，四實輔之。四本諸侯位，干云“三公”者，諸侯入[image: ]三公，則出[image: ]方伯，四體坎，方伯卦也。外比於賢以從上，以人事君，因人心之方來也。若紂[image: ]天下所同棄，而文王率叛國以事之，挽已去之人心而使之比，此尤人倫之至，唯聖者能之。

九五：顯比。

虞翻曰：五貴多功，得位正中，初三已朱、盧作“以”。變體重明，故“顯比”，謂“顯諸仁”也。

釋曰　“顯比”，謂顯明比天下之道。五體乾元，居尊位，剛健中正，羣陰比之，正己以正天下，四方有罪無罪唯我在，天下莫敢有越厥志。初三變，成既濟，體兩離重明，故“顯比”。虞引《繫》“顯諸仁”者，仁，乾元也，元伏於初而顯於五，仁民愛物，利濟天下，元之顯也。

王用三驅，盧、周作“敺”，注同。失前禽，

虞翻曰：坎五稱“王”。“三驅”，謂驅下三陰，不及於初，故“失前禽”。謂初已變成震，震[image: ]鹿、[image: ]驚走，“鹿之斯二字當倒。奔”，則“失前禽”也。

補　馬融曰：“三驅”者，一曰乾豆，二曰賓客，三曰君庖。《釋文》。

“驅”，鄭作“敺”，《釋文》。曰：王因天下顯習兵于蒐狩焉，《左傳》正義作“王者習兵于蒐狩”。驅當[image: ]“敺”。禽而射之，三則已，發《左傳》疏作“法”，是。軍禮。《左傳》疏有“也”字，是。“失前禽”者，謂禽在前來者不逆而射，《左傳》疏有“之”字。傍去又不射，唯其《左傳》疏作“背”，是。走者順而射之，不中亦《左傳》疏作“則”。已，是皆《左傳》疏作“其”。所失。《左傳》疏作“所以失之”。用兵之法亦如之，降者不殺，奔者不禁，《左傳》疏作“禦”。背敵不殺，《左傳》疏作“皆[image: ]敵不敵己”。以仁恩養威之道。《左傳》疏“以”上有“加”字。《秋官·士師》疏。《左傳·桓四年》正義。

釋曰　此以田獵明顯比之道。王者撥亂反正，每以大田之禮比眾同邦國，如成王岐陽之蒐，宣王車攻吉日之事，皆因天下之比顯習兵於蒐狩。用，謂用顯比之道。惠氏曰：“乾[image: ]王，坎五即乾五，故稱王。二升五師二。歷三爻故敺下三陰，自二升，故不及初。初在二前，前禽之象。”張氏曰：“此以況王者伐叛懷服之義，因以見田法也。鄭言三敺與失前禽各義，據《周禮·大司馬》田法[image: ]三表，三鼓盡表乃退，正與敺下三陰象合。疏云：三敺之禮，先儒皆三度敺禽而射之，三度則已，是也。褚氏諸儒皆以三面著人驅之，則與失前禽[image: ]一義，不合于象，非也。鄭言‘禽在前來者不逆而射之，傍去又不射’，傍去者，謂從前面向兩旁而去，非左右二面。若左右去者不射，則是失者三面，于經文[image: ]乖錯。《王制》曰‘天子不合圍’，葢缺其前一面，褚氏三面之義，不可以解三敺，當以解失前禽也。”案：禽在前來者射之易，故以象降者奔者，背而去者取之難，故以象拒敵者。王者農隙講武，[image: ]田除害，仍寓愛物之仁，不忍取其自來而易得者，《論語》孔子“弋不射宿”，《詩·騶虞》之義。君射一發而翼五豝，戰禽獸之命，必戰之者，仁心之至，皆此義也。馬以《王制》三田解三驅，未然。

邑人不誡，盧、周作“戒”，注同，《象》同。吉。

虞翻曰：坤[image: ]“邑”，師震[image: ]“人”。師時坤虚无君，使師二上居五中，故“不誡吉”虞誤“告”。也。

釋曰　張申虞義以邑人[image: ]二，謂二處師震之位而在坤中，故稱“邑人”。使師二上居五中，眾所樂比，不待戒告，震[image: ]言，震象不見，故“不戒”。愚謂坤[image: ]邑人，師時坤虚无君，五自師二上升，以中正無私之道取殘安民，天下之民不待告戒而比之，戴以[image: ]君，故“吉”。

《象》曰：顯比之吉，位正中也。

虞翻曰：謂離象明，正上中也。

釋曰　五以正中之德居正中之位，光明正大，天下共見其至公無私，故“顯比吉”。

舍逆取順，失前禽也。

虞翻曰：背上六，故“舍逆”。據三陰，故“取順”。不及初，故“失前禽”。

釋曰　虞謂上逆乘陽，則舍棄之。三陰順承，則取而孚之。是以初在應外而孚及之，如田獵之仁於前禽也。鄭則謂在前來者不逆而射之，背而去者則順而取之，故失前禽，待初自來而孚也，義互通。

邑人不誡，上使中也。

虞翻曰：謂二，使師二上居五中。朱誤“師使二居五中上”。

釋曰　上、尚通，尚之使居五中。

上六：比之无首，凶。

荀爽曰：陽欲“无首”，陰以“大終”，陰而“无首”，不以“大終”，故“凶”也。

虞翻曰：“首”，始也。陰道无成而代有終，“无首凶”。

釋曰　比之无始，迷不知所先，故凶。軍禮降者不殺，上始而負固，勢窮力竭而後請服，迷亂失道，終必反側[image: ]生民患，聖王不受其比，正天討以塞亂源也。荀、虞皆合乾坤二用之義説之，則其解乾用九，必讀“无首吉”[image: ]句，與鄭、宋同明矣。上得位而凶者，以比成既濟言，則上下應而元永貞；以比道得失言，則别以上[image: ]後夫，義各有當也。

《象》曰：比之无首，无所終也。

虞翻曰：迷失道，故无所終也。

小畜

《序卦》曰：比必有所畜，故受之以小畜。

崔憬曰：下順從而上下應之，則有所畜矣。

韓康伯曰：由比而畜，故曰“小畜”也。

釋曰　王者撥亂，[image: ]天下所比，必有所以安集休養之。畜，聚也，養也。聚人以財，既庶加以富，故比受以小畜。此王道始事，所畜猶小，若大畜以德養民，則所畜大矣。韓伯説承王弼之謬。

[image: ]乾下巽上小畜。亨。《釋文》：畜，敕六反。

侯果曰：四[image: ]畜主，體又當[image: ]“兑”。稱“小”。唯九三被畜，下剛皆通，是以“小畜，亨”也。

補　《京房傳》曰：小畜之義在於六四。

鄭康成曰：“畜”，養也。畜，許六反。按：虞讀同。

“畜”，本又作“蓄”。並《釋文》。

釋曰　“畜”，聚也，養也。聚而養，有止而未即行之義，故“畜”又訓“止”。然王弼謂“所止唯九三一爻，初、二猶得亨”，則是亨與畜相反，且各自[image: ]義，與《彖傳》違戾。謂“剛亨故不雨”，又與乾《彖》説亨“雲行雨施”之義相反，侯氏仍之，非也。夫畜與亨非有二義，畜所以[image: ]亨，雲而雨，畜而亨也。《易》例陽稱大，陰稱小，六四體坤元，得位承五，聚上下五陽而養之。陽以陰作財，聚人以財，故名小畜，以陰畜陽也。又消息之義，乾元之坤四[image: ]豫，豫四一陽降坤初[image: ]復，息成小畜。小畜五陽，皆復初一陽所息。六四以一陰凝復陽，所畜者小，象禮未備，養民之道小，故名小畜，以一陰畜一陽之所息也。若大畜以乾陽畜坤陰，四、五象以德化民，又以二陰凝臨陽，畜萃四、五二陽之所息，象養賢，則畜者大矣。畜者，斂聚藴養，陰道无成，未能即亨。《彖》曰：“健而巽，剛中而志行，乃亨。”九五剛中，與四合志，養道得行，二變應五，上亦變，成既濟，乃亨。葢畜陽者四，而用四以畜陽者五，陰陽合乃亨，明臣不專施，得君而後膏澤下於民也。小畜亨之義如是，豈畜者自畜而亨者自亨乎？

密雲不雨，自我西郊。

崔憬曰：雲如讀[image: ]“而”。不雨，積我西邑之郊，施澤未通，以明小畜之義。　案：雲雨者，陰之氣也。今小畜五陽而一陰，下當重“陰”字。既微少，纔作“密雲”，故“故”字當在“纔”字上。未能[image: ]雨。四互居兑，“西郊”之象也。

補　劉向説：周文開基西郊。

釋曰　雲雨者，乾元和陰陽以養萬物。乾《彖傳》説“亨”曰“雲行雨施，品物流形”，“密雲不雨”，言未亨而待亨也。虞氏説小畜由豫息，而辭取需來。需時坎在上[image: ]雲，下降即[image: ]雨。上變[image: ]陽，坎象半見，四本坎陰，體兑[image: ]“密”，故密雲而不雨。《彖》曰“尚往也”，尚、上通；往，變也。上變失位，有亢陽之象，膏澤不施，畜道所以未亨也。惠氏依京義謂“一陰劣不能固陽，故不雨”，葢陽亢極上，陰雲雖升，而燥烈之氣往而上薄，陰不能包陽，則雲不能成雨。必積久蒸潤，陰陽氣和而後乾元之施行。其説《彖》“尚往”與虞異，而論“密雲不雨”之理則相成。小畜當四月，乾盈陽亢，[image: ]自夬至遘之消息。又體需，需有下三陽上升之象，時陽氣發越方盛，盛極則將消。譬於人事，知進忘退，高而无民，禍亂斯及。乾元以陰養陽，深固凝聚，而後雲行雨施，和理復濟，故遘四“遠民”則“凶”，而小畜初“復自道”則“吉”。“密雲不雨”，陰不能固養陽，待乾元之絪緼也，“自我西郊”，陰初起也。虞氏以豫坤[image: ]“自我”，葢旁通之卦。乾陽通坤，坤陰息乾，乾陽在此，則坤陰在彼，故辭多合二卦取象。小畜陰畜陽，故“自我”據豫坤言。惠氏謂四[image: ]成卦之主，“我”，謂四，於以陰畜陽之理一也。高注《吕覽》云“雲西行則雨”，西行，謂自東而西。西，陰方，臣象，臣不專施。自我西郊，陰氣始升，未得乾元絪緼摩盪，未成雨，故《彖》曰“施未行也”。“我”，文王自我也，西郊之雨，當潤天下，雖有庇民之大德，不敢有君民之心，故辭云然。卦名“小畜”而稱“自我”，文之[image: ]臣止敬可見矣。小過義同。

《彖》曰：小畜，柔得位而上下應之曰小畜。

王弼曰：謂六四也，成卦之義在此一爻者也。體无二陰以分其應，既得其位而上下應之，三不能陵，小畜之義。

釋曰　以陰畜陽，故名小畜。《傳》明云“上下應之”，豈獨止九三一爻之謂乎？

健而巽，剛中而志行，乃亨。

虞翻曰：需上變[image: ]巽，與豫朱作“逸”，下同。旁通。豫朱誤“就”，葢本作“乾”，傳寫誤耳。乾四即豫四。四之坤初[image: ]復，復小陽潛，所畜者少，故曰朱誤“四”。“小畜”。二失位，五剛中正，二變應之，故“志行乃亨”也。

釋曰　坤四之乾，乾德健，坤元入而順承之，故卦德[image: ]健而順理善入。九五剛得中，故“剛中”。志，謂五與四畜民之志。五剛中正，與四合志，用四畜陽，則二上變而志行，畜道乃亨。虞以小畜[image: ]自豫變，兼取需來者。張氏曰：“此坤之消息也。夬息入乾，坤上當反，陰凝陽乃生，故復初之坤四[image: ]豫。豫四之坤初[image: ]復而息，夬得反四，是[image: ]小畜。豫四得朋[image: ]萃，萃五之復二[image: ]臨，二陰反艮，是[image: ]大畜。萃四反三合離坎[image: ]蹇，蹇三之復二[image: ]臨而息成睽。坤乃得合魂於坎，故豫、小畜旁通，萃、大畜旁通，蹇、睽旁通。卦息豫，非從需來，云‘需上變’者，豫初變復，至二臨，至三泰，至五需，由需乃變小畜。凡坤之消息皆兼取爻來，陽卦不[image: ]陰主也，故小畜取需。”朱本注中“豫”字多作“逸”，葢李避唐諱，後人未改耳。此及下節注，皆本在卦辭下，引《彖》解經，李氏移在此。

密雲不雨，尚往也。

虞翻曰：“密”，小也，兑[image: ]密。需坎升天[image: ]“雲”，墜地稱“雨”。上變[image: ]陽，坎象半見，故“密雲不雨，上往也”。

補　《京氏傳》曰：陰不能固，三連同往。陸績曰：一陰劣，不能固陽，是以往也。

釋曰　四必與五合志而後能固養陽。

自我西郊，施未行也。

虞翻曰：豫坤[image: ]“自我”，兑[image: ]“西”，乾[image: ]“郊”，雨生於西，故“自我西郊”。九二未變，故“施未行”矣。

荀爽曰：體兑位秋，故曰“西郊”也。時當收斂，臣不專賞，故“施未行”，喻文王也。

釋曰　五孚二變而後施行，畜道亨。虞注“故自我西郊”以上，經下注。小畜四月卦，因四互兑，故荀取秋斂之象。

《象》曰：風行天上，小畜。

《九家易》曰：風者，天之命令也。今行天上，則是令未下行，畜而未下，小畜之義也。

君子以懿文德。

虞翻曰：“君子”，謂乾。“懿”，美也。豫坤[image: ]“文”，乾[image: ]“德”，離[image: ]明，初至四體夬[image: ]書契，乾離照坤，故“懿文德”也。

釋曰　惠氏曰：“卦以柔畜剛，君子法之，故修美文德，積久而施自行。《説文》：‘懿，專久而美也。’”張氏曰：“乾离照坤，坤得畜乾。”

初九：復自道，何其咎，吉。《象》曰：復自道，其義吉也。

虞翻曰：謂從豫四之初成復卦，故“復自道”。“出入无疾，朋來无咎”，“何其咎，吉”。乾稱“道”也。

補　《荀子》曰：《易》曰“復自道，何其咎”，《春秋》賢穆公，以其能變也。《大略》文。

《春秋繁露》曰：魯桓忘其憂而禍逮其身，齊桓憂其憂而立功名。推而散之，凡人有憂而不知憂者凶，有憂而深憂之者吉，《易》曰“復自道，何其咎”，此之謂也。匹夫之反道以除咎尚難，人主之反道以除咎甚易，《詩》云“德輶如毛”，言其易也。

釋曰　復，反也。自，從也。豫四本復初，今又之初[image: ]復，是復從其道。豫初失位凶，今復得位，乾元正，陽將上息，故“何其咎，吉”。《易》重改過，无咎者善補過，過而能改，復初所以[image: ]“元吉”，是其義固吉也。小畜，巽之一世卦。巽初失位，變復正。又與遘兩象易，遘初陰消見凶，四遠民凶，初、四易，則四以陰養陽而初復自道。小畜於消息將成遘，故從遘取義。君子治則不使[image: ]亂，亂則可使[image: ]治，亂未成而治之則易，陰將消而已反復道，不遠之復，吉孰大焉。《易》所謂吉凶，其義吉其義凶也，象始著其例於此。

九二：牽復，吉。

崔憬曰：四柔得位，羣剛所應。二以中和牽復自守，不失於行也。

釋曰　張氏曰：“復息至二失位，五引之則變而應五，故‘牽復’。五體巽繩，二在豫艮手，五‘攣如’，謂牽二也，得正，故吉。”案：息陽，復也。之正，亦復也。二中而不正，不正則失其中，故節九二《象》曰“失時極也”，極，中也。五牽二復正，使不失中，《象》曰“牽復在中，亦不自失也”。初“復自道”，君自復也；二“牽復”，民從君而復，各自得其性也。崔説“牽復”不甚分明，大旨謂牽於初而復，自守其正，不失於躁進，與虞、京義可互通，勝王弼説多矣。

《象》曰：牽復在中，亦不自失也。

虞翻曰：變應朱誤“水”。案：“水”或“承”字之誤，“應”亦“承”也。五，故“不自失”，與比二朱誤“三”。同義也。

釋曰　二牽於五，亦復其道，得正，故“不自失”，與比二應五同義。或以[image: ]三連同往，初復自道，二亦相牽而復，不上往，則畜道成，施行而濟，故皆吉。

九三：朱誤“二”。車朱作“輿”。説輹，朱作“輻”，注同。《釋文》：輹，音服。

虞翻曰：豫坤[image: ]車、[image: ]輹，至三成乾，坤象不見，故“車説輹”。馬君及俗儒皆以乾[image: ]車，非也。

補　馬融曰：“輹”，車下縛也。《釋文》。

“車”，一作“輿”。

鄭康成曰：“輹”，伏菟，《釋文》。案：菟、兔通。謂輿下縛木，與軸相連鉤心之木是也。

《子夏傳》曰：“輻”，當[image: ]“輹”。車劇當[image: ]“屐”。也。並上《九象傳》正義。(1)

《説文》：“輹”，車軸縛也，稱《易》“輿説輹”。

“輹”，本亦作“輻”。音福，《釋文》。

釋曰　初、二言畜民之道，此言畜道未亨也。説，讀[image: ]“脱”。輹，輿下縛木，上承輿，下夾軸鉤心之物，形如伏兔，《攷工記》謂之“轐”。輹以繩縛之，故可説。坤[image: ]輿，輿載物，以輹夾軸而後行，“説輹”則不行，輿不用，故[image: ]坤象不見之義。車、輿同物，坤[image: ]輿，而馬氏以“乾[image: ]車”者，坤[image: ]車，取其載；乾[image: ]車，取其行，車所以載而行。“説輹”者，民財未豐，無可載，所以“夫妻反目”，言未成乎畜也。據虞注，則馬、虞本經文作“車”，諸家作“輿”。輹，許、馬、鄭、虞、子夏皆作“輹”，《九家》作“輻”，輹、輻截然二物，寫者多亂之。

夫妻反目。

虞翻曰：豫震[image: ]“夫”、[image: ]“反”，巽[image: ]“妻”，離[image: ]“目”。今夫妻共在四，離火動上，目象不正，巽多白眼，“夫妻反目”。妻當在内，夫當在外，今妻乘夫而出在外，《象》曰“不能正室”。三體離，需飲食之道，飲食有訟，故爭而反目也。

釋曰　張氏曰：“豫震[image: ]夫。今震自下息至三，三體震，則巽宜[image: ]三妻，故下云‘妻乘夫而出在外’，明上妻三夫也。‘夫妻共在四者’，夫妻之目共在离。”案：三應在上，經於三言“夫妻”，於上言“婦”、言“君子”，張説所據。三上敵應，故“反目”。《象》曰“不能正室”，言民窮，室家不能相安也。或以三[image: ]夫，四[image: ]妻，陰承陽[image: ]順，乘陽[image: ]逆，四得位承五，上下應之，明養陽之義。又以在三上著乘陽之戒。《易》爻取義非一，而道則一也。虞云“三體離”，離，傷也。或句有脱誤，當[image: ]初至五體需。

《象》曰：夫妻反目，不能正室也。

《九家易》曰：四互體離，離[image: ]“目”也。離既不正，五引而上，三引而下，故“反目”也。輿以輪成車，夫以妻成室，今以妻乘夫，其道逆，故“不能正室”。

釋曰　惠氏曰：“男正位乎外，女正位乎内，天地之大義。今陽在内，陰在外，反其居室之道，故‘不能正室’。”案：《九家》以輪配輿言之，葢其本作“輿説輻”，輻施於輪也。

六四：有孚。血去惕出，无咎。

虞翻曰：“孚”，謂五。豫坎[image: ]“血”、[image: ]“惕”，惕，憂也。震[image: ]出，變成小畜，坎象不見，故“血去惕盧誤“愓”。出”。得位承五，故“无咎”也。

補　馬融曰：“血”，當作“恤”，憂也。《釋文》。

釋曰　虞讀“血去惕出”[image: ]句，血[image: ]陰凝陽，又[image: ]傷害之象。亂極而治之，陰陽爭諸生蕩之時。四得位承五，五以誠信與之合志，用以施澤於民，故能去天下之害，解羣生之憂。血惕，咎也，去且出，故“无咎”。從豫、坎取象者，乾元以陽通陰、以陰養陽，出入无疾，“血去惕出”之義。坤元[image: ]乾所孚而養成，孚者，信合也，故《象》曰“上合志”。馬讀“血”[image: ]“恤”，古文通。恤，憂；惕，懼也，言除去民之憂懼，使各得其養。

《象》曰：有孚惕出，上合志也。

荀爽曰：血以喻陰，四陰臣象，有信順五。惕，疾也。四當去初，疾出從五，故曰“上合志也”。

釋曰　荀以血喻陰順陽，四有信順五，葢據涣上《象傳》讀“有孚血”[image: ]句。四以陰凝陽而養之，有誠信以盡臣道，與五一體，若血之隨氣而行，故曰“有孚血”，有誠信以順養也。臣不專施，故去初而疾出從五，謂不自樹恩於下而務宣上德，此畜之所以亨也。與虞説異，而以四承五之義則同。然涣《象傳》或以“涣”字括“去出”之義，以“血”包“惕”，與此《傳》以“惕出”包“血去”同，未必讀《經》“血”字絶句，虞意較長。

九五：有孚攣如，《釋文》：攣，力專反。徐又力轉反。富以其鄰。

虞翻曰：孚五，謂二也。攣，引也。巽[image: ]繩，豫艮[image: ]手，二失位，五欲其變，故曰“攣如”。以，及也。五貴稱“富”，“鄰”謂三，兑西震東稱“鄰”，二變承三，“二”、“三”朱誤倒。故“富以其鄰”，《象》曰“不獨富”。二變[image: ]既濟，與東西鄰同義。

補　馬融曰：“攣”，連也。

《子夏傳》作“戀”，曰：“戀”，思也。並《釋文》。

釋曰　陽在二、五稱孚，五剛健中正而體巽順，以誠信感二而引之，二亦以誠信上合，變正應五，故“有孚攣如”。攣，引也，即九二之牽，五引而二復也。陽以陰作財，四承五，故五富。五以財養人，布德行惠，雲行雨施，陰陽正，民各得其所。二變承三，則三亦富矣，故“富及其鄰”。此虞義，以成既濟二變言。云“震東兑西稱鄰”，變既濟與東西鄰同義者，張氏曰：“三體兑，五在豫[image: ]震”，既濟本泰，五由震變[image: ]東鄰，二由兑變[image: ]西鄰，此五[image: ]東鄰同，三[image: ]西鄰稍異。馬訓“攣”[image: ]“連”，葢與《九家》同義。子夏作“戀”，訓“思”，民懷其德也。

《象》曰：有孚攣如，不獨富也。

《九家易》曰：有信下三爻也。體巽，故“攣如”，如當[image: ]“攣”。謂連接。句。“其鄰”，鄰衍字。謂四也。五以四陰作財，與下三陽共之，故曰“不獨富也”。

釋曰　《九家》訓“攣”[image: ]“連接”，五以誠信接下三陽，以四陰作財，與之共而富之，據二未變言。五以四畜陽，諸陽皆其所畜，畜道成則陰陽和而濟，二、上變。百姓足而相任恤矣，二承三。與虞義相成，皆合於不獨富之旨。孟子曰，“王如好貨，與百姓同之，於王何有”，不獨富，所以孚也。云“五以四陰作財”者，惠氏曰：“巽[image: ]木，六四辛未土，巽之財也。”

上九：既雨既處，尚得朱作“德”。載，婦貞厲。

虞翻曰：“既”，已也。應在三，坎水零[image: ]“雨”，巽[image: ]“處”，謂二已變，三體坎雨，故“既雨既處”。坎雲復天，復，需時象。坎[image: ]車，積載朱誤“載積”。在坎上，故“上得積載”。巽[image: ]“婦”，坎成巽壞，故“婦貞厲”。

補　“得”，諸家作“德”。

釋曰　五攣二使變，三體下坎[image: ]雨，故“既雨”。上體巽[image: ]處，故“既處”。上施既行，民得安其室也。“既雨既處”，則上亦之正成既濟矣。尚、上通，《釋文》不出此句異字，據虞注則其本作“得”。坎車稱“載”，上變體重坎[image: ]“習”稱“積”，積載在車上。三“説輹”，至上而“得載”，畜道終成，故“上得載”。諸家“得”作“德”，言上積德畜民，民被其澤，安而載之，此小畜既濟之事。巽[image: ]婦，之正，故“貞”。陰道无成，陰功既就，防其消陽，故取坎成巽壞以陰乘陽之象而危之，此以下言小畜既濟未可恃。

月幾望，《釋文》：幾，徐音祈，又音機。君子征凶。

虞翻曰：“幾”，近也。坎月離日，上已正，需時成坎，與離相望，兑西震東，日月象對，故“月幾望”。上變陽消，之坎[image: ]疑，故“君子征，有所疑”矣。與歸妹、中孚“月幾望”義同也。

補　“幾”，《子夏傳》作“近”。《釋文》。

釋曰　月望，既濟象也。據上對三言，非指二、五正，故曰“幾望”，言畜之小也。月幾望而虧缺之期已近，富而未教，小畜之濟未可恃也，故“君子征凶”。君子，謂三，征，行也，謂應上也。上變三應，陰陽正，而云“征凶”者，上變體坎[image: ]疑，陽變[image: ]陰，疑於消陽，在五之上，疑於乘陽，故君子不可以有行，明物畜必有禮而後泰。

《象》曰：既雨既處，得朱作“德”，注同。積載也。

虞翻曰：巽消承當作“成”，此下朱衍“也”字。坎，故“得積載”，坎習[image: ]“積”也。

補　“得”，諸家作“德”。

釋曰　“既雨既處”，上施行而民富。虞云“巽消”，猶云巽變耳，此未取消義，豫探下意而云然。

君子征凶，有所疑也。

虞翻曰：變坎[image: ]盜，故“有所疑也”。

釋曰　坎[image: ]盜，富而无教，僭竊之所自生也，故禮别嫌疑以定民志。

履

《序卦》曰：物畜然後有禮，故受之以履。

崔憬曰：“履”，禮也。物畜不通，則君子先懿文德，然後以禮導之，故言“物畜然後有禮”也。

釋曰　既富然後可教，故小畜受以履，崔説未當。“履”下本篇有“履者，禮也”四字，見王弼《略例》引，今本脱之。

[image: ]兑下乾上履虎尾，不咥人，亨。盧、周“亨”下有“利貞”二字。

虞翻曰：謂變訟初[image: ]兑也，與謙旁通。以坤履乾，以柔履剛，謙坤[image: ]“虎”，艮[image: ]“尾”，乾[image: ]“人”，乾兑乘謙，震足蹈艮，故“履虎尾”。兑悦而應，虎口與上絶，故“不咥人”。剛當位，故通。俗儒皆以兑[image: ]虎，乾履兑，非也。兑剛鹵，非柔也。

補　馬融曰：“咥”，齕也。《釋文》。

“咥”，鄭作“噬”，曰：“噬”，齧也。《文選·西征賦》注稱鄭本“咥”[image: ]“噬”，音誓，足補《釋文》之闕。

釋曰　“履”，踐也，諸儒皆謂坤三之乾履二剛，既成卦則以乾履兑。虞氏訓《彖傳》“柔履剛”之“履”[image: ]“藉”，謂柔見履於剛，以坤藉乾，以乾履坤，一據本卦，一據旁通，義互相成。張氏申虞，謂“坤履行乾德，故柔履剛”，亦通。履由謙息，兼取訟來者，小畜上變需例，明禮至則不爭。謙坤[image: ]虎，艮[image: ]尾，互震[image: ]足，謙三之坤初[image: ]復息履。乾[image: ]人，兑[image: ]口、[image: ]説，坤履行乾德而藉之，則乾兑乘謙，乾人以震足蹈坤艮，是謂“履虎尾”。艮尾變[image: ]兑口，與乾異體，兑説而應，是以不咥人，此虞義，荀氏則以三履二乾履兑言。履辯上下，上以下安，亦以下危，陽以陰息，亦以陰消。[image: ]國者一日去禮，則犯上作亂爭奪相殺之禍作矣，故上天下澤之卦取象如此，明[image: ]君難也。“亨”者，五剛中正，以禮治下，則嘉會通而既濟成。惠氏謂荀氏“亨”下有“利貞”字，亨斯貞矣。虞譏諸儒“以兑[image: ]虎”，夫坤[image: ]虎，兑亦[image: ]虎，猶乾[image: ]龍，震亦[image: ]龍。震，乾之始，兑，坤之成，此相傳古義，不可非也。又云“兑剛鹵，非柔也”，句上疑有脱文，當補云“又以坤三之乾體兑履乾二[image: ]柔履剛”，故下注“説而應乎乾”破之云，明兑不履乾。實則諸儒云“三履二”，不云“兑履乾”也。注中“亨”字多作“通”，避唐諱。

《彖》曰：履，柔履剛也。

虞翻曰：坤柔乾剛，謙坤籍乾，故“柔履剛”。

荀爽曰：謂三履二也。二、五无應，故无元，以乾履兑故有通。六三履二非和正，故云“利貞”也。

釋曰　“籍”，同“藉”，薦也，履物[image: ]踐，履於物[image: ]藉。虞以柔履剛[image: ]坤見履於乾，坤藉乾則乾踐坤矣，故以謙坤[image: ]虎艮[image: ]尾。荀氏則以柔履剛[image: ]三柔履二剛，坤三之乾履二剛，則上乾下兑，是乾履兑，故以兑[image: ]虎，三居兑後[image: ]尾。虎尾取象不同，理實一耳。荀云“二五无應故无元”者，凡《彖》言“元亨”者，乾二坤五升降相應，餘皆二五應。“元亨”者，始而大通，不待變而後通也。履二、五无應，待變而亨，故不言“元”，荀義蓋如此。然諸卦二、五應而但云“亨利貞”不云“元”者多矣，荀義疑非。云“乾履兑故通”者，乾履兑，兑應乾，上下相安，嘉會禮通也。云“三履二非和正，故云利貞”者，三、二失正，故特言“利貞”以明當變，此與乾二失正特言“能正中”同例。惠氏據此謂荀本有“利貞”二字，臧氏庸則謂荀注“云”上脱“不”字，非其本有異。案：玩荀注語意，似四德中惟无“元”，故别白之，惠校似是。下“剛中正”三句，惠氏謂正釋“利貞”之義，亦似密合。但《釋文》不載，疑事毋質可也。

説而應乎乾，

虞翻曰：“説”，兑也。明兑不履乾，故言“應”也。

《九家易》曰：動來[image: ]兑而應上，故曰“説而應乎乾”也。以喻一國之君，應天子命以臨下。承上以巽，據下以説，朱作“悦”。其正應天，故虎[image: ]之“不咥人”也。

釋曰　動來[image: ]兑而應上，謂坤三之乾成兑而應乾上。上者，五之成功。乾三爻一體，應上即應五，三[image: ]下體之君，與五同功，履五之應，有應五義。互巽體兑，上天下澤，得禮之正，其道如是，故雖處至危而得至安。此亦以兑[image: ]虎，三在兑後[image: ]虎尾，與荀同。但荀以“履虎尾”[image: ]乾履兑，九四“履虎尾”是也。此以“履虎尾”[image: ]三履其位，六三“履虎尾”是也。六三據失位言，故“咥人凶”，《彖辭》據“説而應乎乾”言，故“不咥人亨”。巽説順應於五，亨之道也。

是以履虎尾，不咥人，亨。

《九家易》曰：“虎尾”，謂三朱作“二”。也。三以説道履五之應上順於天，故“不咥人亨”也。能下脱“以”字。巽説之道順應於五，故雖踐虎，不見咥噬也。太平之代，虎不食人。“亨”，謂於五也。

釋曰　太平之世虎不咥人，成既濟，禮之至，此乾元正而下順應之效。亨，謂變應五，二變則虎口象不見。

剛中正，履帝位而不疚，光明也。

虞翻曰：“剛中正”，謂五。謙震[image: ]“帝”，五，“帝位”。坎[image: ]疾病，乾[image: ]大明，五履帝位，坎象不見，故“履帝位而不疚，光明也”。

補　馬融曰：“疚”，病也。

“疚”，陸作“疾”。並《釋文》。

釋曰　此申“亨”義，如荀本有“利貞”二字，則正釋“利貞”。謙震[image: ]乾元，帝象也，五居尊，帝位也。五履當其位，諸爻皆以所履之位得失[image: ]義。

《象》曰：上天下澤，履。君子以辯上下，定民志。

虞翻曰：“君子”，謂乾。辯，别也。乾天[image: ]“上”，兑澤[image: ]“下”，謙坤[image: ]“民”，坎[image: ]“志”。謙時坤在乾上，變而[image: ]履，故“辯上下，定民志也”。

補　《漢書·敘傳》曰：上天下澤，春雷奮作，先王觀象，爰制禮樂。

釋曰　“履者，禮也”，先王制禮，事[image: ]之制，曲[image: ]之防，皆所以正名分，示民有常。謙三乾元在坤下，息成履。上天下澤，天至尊，澤又卑於地，上下定分莫著於此，此勞謙君子萬民服之效，故曰“謙以制禮”。不嫌於天地否者，膏澤下於民，下天上施也。

初九：素履往，无咎。

虞翻曰：應在巽[image: ]白，故“素履”。四失位，變往得正，故“往无咎”。初已得正，使四獨變，在外稱“往”，《象》曰“獨行願也”。

釋曰　張氏申虞，謂失位者以之正[image: ]禮，二、四是也，得位者以所交之正[image: ]禮，初使四變是也。“素履”，謂“甘受和，白受采，忠信之人可以學禮”。初得正，成己以成物，故使四獨變。四陰位，當變而履初者也，故“往”。四變初有應，故“无咎”。“往”指四，“无咎”仍指初，以善及人君子之願也。理固可通，然揆諸經、傳文義，似不如下文荀注之協。

《象》曰：素履之往，獨行願也。

荀爽曰：初九者，潛位，“隱而未見，行而未成”。素履者，謂布衣之士未得居位，獨行禮義，不失其正，故“无咎也”。

釋曰　“素”，始也，質也。“素履”者，安貧樂道，率其平素之履，不以當世之紛華奪其本志，此君子出處以禮之始基。易氣從下生，制禮自士始，故於初言“素履”。初應在四，四失位，變得正，初往應之合禮，故“无咎”。君子素其位而行，不願乎其外，初以義[image: ]路禮[image: ]門，非其招不往，四變應己而後往。其往也，非有慕乎人爵，獨行其平日之願而已，安上治民，道濟天下是也。

九二：履道坦坦，幽人貞吉。

虞翻曰：二失位，變成震，[image: ]“道”，[image: ]大塗，故“履道坦坦”。訟時二在坎獄中，故稱“幽人”，之正得位，震出兑説，朱作“悦”。幽人喜笑，故“貞吉”也。

補　《魏明帝詔》稱，管寧有素履幽人之貞。

《後漢書·荀爽傳論》：違貞吉而履虎尾。

釋曰　二變得正，有禮則安。坦坦，寬平，震象。二變應五，履之道也。幽人，虞以[image: ]幽繫之人，張氏曰：“二在訟時，失位訟陰，故幽于坎。應五履道，禮成而陰不爭，故‘貞吉’。”姚氏據《魏詔》及范蔚宗説，以幽人[image: ]隱士，二變體坤，靜而正，故“幽人貞吉”。由前之説，素患難行乎患難也；由後之説，素貧賤行乎貧賤也。《象》曰“中不自亂”，言不以安危得失動其心。

《象》曰：幽人貞吉，中不自亂也。

虞翻曰：雖幽訟獄中，終辯得正，故“不自亂”。

釋曰　二得中訟陰，使初變成履，初正而二亦正，故“中不自亂”。禮義不愆，患難非所恤，雖困必亨也。漢黄霸在獄中，從夏侯勝受《尚書》，曰“朝聞道夕死可矣”，可謂中不自亂者也。若以隱居言，則嚴君平、鄭子真、管幼安、陶淵明其人矣。

六三：眇能“能”字，盧、周皆作“而”。視，跛能履，

虞翻曰：離朱誤“雖”。目不正，兑[image: ]小，故“眇而視”，視，上應也。訟坎[image: ]曳，變震時[image: ]足，足曳，故“跛而履”。俗儒多以兑刑[image: ]“跛”，兑折震足[image: ]刑人，見刑斷足者，非[image: ]跛也。

補　《京氏傳》曰：陽多陰少，宗少[image: ]貴。得其所履則貴，失其所履則賤，《易》云“眇能視，跛能履”，吉凶取此文[image: ]準。

“跛”，依字作“[image: ]”。《釋文》。

釋曰　六三以柔履二剛，卦所以名履，京氏謂“陽多陰少，宗少[image: ]貴”。六三應吉，以失其所履，故有眇視跛履之象。六爻吉凶，觀其所履之位，以此文[image: ]準。三互離[image: ]目稱“視”，離象不正，兑[image: ]小，故“眇”，“眇能視”，非禮之視也。三本訟坎[image: ]曳，由謙息履，體震[image: ]足，震象不正，足曳，故“跛”，“跛能履”，非禮之履也。古“而”、“能”字通，虞述經作“而”，《集解》先引虞注，後引侯注，經字似當依虞本作“而”。然《釋文》不出“能”字異文，姑仍舊本而識别之，歸妹虞注“而”、“能”字錯出。

履虎尾，咥人凶。

虞翻曰：艮[image: ]尾，在兑下，故“履虎尾”。位在虎口中，故“咥人凶”。既跛又眇，視步不能，[image: ]虎所囓，故“咥人凶”，《象》曰“位不當也”。

釋曰　虞以謙艮[image: ]坤虎之尾，伏兑下，三體震陰，震足蹈艮尾，履非其位，適當兑口，故“咥人凶”。《九家》則以兑[image: ]虎，三在兑終[image: ]虎尾，三履非其位，故“咥人凶”。以眇跛之才而處危地，當重任，非致負乘之寇，即罹覆餗之刑，故凶。

武人[image: ]于大君。

虞翻曰：乾象在上[image: ]“武人”，三失位，變而得正成乾，故曰“武人[image: ]于大君，志剛也”。

釋曰　言當以剛正決陰邪，如三之眇跛而當重任，不唯自貽伊戚，亦必禍及國家，故當以剛武正直之人助于大君。張氏曰：“乾金氣，又在上，故[image: ]武人。大君，乾五。[image: ]，助也。三與上易位，上自乾來，更與四、五[image: ]乾。”案：此所謂“其旋元吉”者也。《象》曰“志剛”，謂公正無私，志在自任以天下之重，助大君決柔成乾而定既濟，故曰“武人”。凡經天緯地[image: ]“文”，除暴禁亂[image: ]“武”，《詩》、《書》之“文人”，傳所謂“十一文”者也，《易》之武人，傳所謂“武有七德”者也。自後世以浮華之士[image: ]文人，豪暴之徒[image: ]武人，而文武之道息矣。

《象》曰：眇能視，不足以有明也。跛能履，不足以與行也。

侯果曰：六三，兑也。互有離巽，離[image: ]目，巽[image: ]股。體俱非正，雖能視，眇目者也，雖能履，跛足者也，故曰“眇能視，不足以有明。跛能履，不足以與行”，是其義也。

釋曰　侯説“跛能履”之象亦善。

咥人之凶，位不當也。

案：六三[image: ]履卦之主，體説朱作“悦”。應乾，下柔上剛，尊卑合道，是以“履虎尾，不咥人，通”。今於當爻以陰處陽，履非其位，互體離兑，水火相刑，故獨唯三被咥凶矣。

釋曰　李氏分别卦爻義甚當。三[image: ]成卦之主，非以陰主陽。兑澤[image: ]水。

武人[image: ]于大君，志剛也。

案：以陰居陽，“武人”者也。三互體離，盧、周作“離爻”。離[image: ]嚮明，“[image: ]于大君”，南面之象，與乾上應，故曰“志剛”。

釋曰　李以三[image: ]武人，與上應，有助大君嚮明而治之志，力不足而志有餘也。此條李義不甚分明，姑釋之如此。或曰，李意與王弼同，謂武人而[image: ]大君之所[image: ]，恐不然。

九四：履虎尾，愬愬終吉。

虞翻曰：體與下絶，四多懼，故“愬愬”。變體坎得位，承五應初，故“終吉”，《象》曰“志行也”。

補　《子夏傳》曰：“愬愬”，恐懼貌。

“愬愬”，馬融作“[image: ][image: ]”，曰：“[image: ][image: ]”，恐懼也。並《釋文》

《説文》稱《易》亦作“[image: ][image: ]”。

《吕覽》引《易》曰：愬愬，履虎尾，終吉。高誘注曰：“愬愬，懼也。居之以禮，行之以恭，畏懼戒慎如履虎尾，終必吉也。”《慎大覽》。

釋曰　四正當乾履坤艮之位，而體與下别，非若三之在虎口中，故敬懼而終吉。之正體坎[image: ]志，承五應初，成既濟，故《象》曰“志行也”。“説而應乾”，則下不犯上，“愬愬終吉”，則上無致亂之道，所以“不咥人，亨”。

《象》曰：愬愬終吉，志行也。

侯果曰：愬愬，恐懼也。履乎兑主，“履虎尾也”。逼近至尊，故恐懼，以其恐懼，故“終吉”也。執乎樞密，故“志行”也。

釋曰　侯同荀義，以履虎尾[image: ]乾履兑。三[image: ]兑主，所謂“虎尾”。四多懼，承上臨下畏懼戒慎，雖危无咎，故“志行”。

九五：夬履，貞厲。

虞翻曰：謂三上已變，體夬象，故“夬履”。四變，五在坎中也，[image: ]上所乘，故“貞厲”，《象》曰“位正當也”。

釋曰　蔡景君説謙自剥來，則履自夬來。夬剛決柔成乾，則上陰反三成履。履三失位眇跛，視履非禮。五剛中正，説之不以道不説，故復以上反三而決之。三、上易位仍[image: ]夬，故“夬履”。夬履者，決陰以正其所履，正其所履，以正天下之履，無毫末之私説于陰邪，以愆其所履也。夬以決陰而成履，履又以體夬決陰而定既濟，人君正心以正朝廷百官萬民四海，無有邪氣干其閒，然後禮達於下，民日遷善以則天地之經，是夬履之事。貞，正也，謂成既濟也。厲，危也，雖成既濟猶防陰消。居尊，危地也，決陰，危事也，故夬曰“其危乃光”，履曰“夬履貞厲”。惠氏曰：“四變五體坎，坎[image: ]疾，[image: ]災，故‘貞厲’。以乾履兑，五在乾體，有中正之德，而又常存危厲之心，此其所以‘履帝位而不疚’歟！”

《象》曰：夬履貞厲，位正當也。

干寶曰：“夬”，決也。居中履正，[image: ]履貴主，萬方所履，一決於前，恐決周作“夬”。失正，恒懼危厲，故曰“夬履貞厲，位正當也”。

釋曰　惟其“貞厲”，是以不疚，德正當其位也。

上九：視履考祥，盧、周作“詳”，注同。其旋元吉。

虞翻曰：應在三，三先視上，故上亦視三，故曰“視履考祥”矣。考，稽，祥，善也。乾[image: ]“積善”，故“考祥”，三上易位，故“其旋元吉”，《象》曰“大有慶也”。

補　“祥”，本亦作“詳”。《釋文》。

鄭康成曰：履道之終，考正詳備。《晁氏易》。案：宋時鄭《易》雖亡，容他書徵引，晁氏據之。此條義理允當，宜可信。

釋曰　三苟視上之所履而考善，則能與上易。上亦視三之所履鑒於不善以考善，則旋而正三輔五以成既濟。上本體乾[image: ]善，反三輔五又成乾[image: ]積善，五所以成既濟由上，故曰“元吉在上”。張氏曰：“君子之履，小人之視，上也者，天下之所以考善也。哀者正、惡者善、愚者明、弱者疆之謂‘旋’。旋者，反乎性之初也，是人之始也，故‘元吉’。”案：祥、詳古文通。鄭云“履道之終，考正詳備”者，上[image: ]禮之成，非禮勿視，非禮勿履，動容周旋中禮者，盛德之至也，故“元吉”。

《象》曰：元吉在上，大有慶也。

盧氏曰：王者履禮於上，則萬方有慶於下。

釋曰　成既濟。乾元正，禮達於下，其道光明，小畜至是而“大有慶”矣，故次之以泰。



(1)　點校案：“九象傳正義”，疑當[image: ]“九家傳正義”。


卷第四

泰

《序卦》曰：履而泰，然後安，故受之以泰。泰者，通也。

崔憬曰：以禮導之必通，通然後安。所謂“君子以辯上下，定民志”，通而安也。

釋曰　禮達分定，民用和睦，上下無怨，履斯泰矣。

[image: ]乾下坤上泰。小往大來，吉亨。

虞翻曰：陽息坤，反否也。坤陰詘外[image: ]“小往”，乾陽信内稱“大來”。天地交，萬物通，故“吉亨”。

補　馬融曰：“泰”，大也。

鄭康成曰：“泰”，通也。並《釋文》。

《乾鑿度》孔子曰：泰者，天地交通，陰陽用事，長養萬物也。

釋曰　泰，通也。以重卦言，天氣下降，地氣上升，陰陽氣通，萬物斯濟，故謂之泰。以生爻言，乾自坤出，由復而臨而泰。陽氣上通，乾信於内，坤詘於外，故辭稱“小往大來”。爻在外稱“往”，在内稱“來”，往者，詘也，來者，信也。陽息至泰，則下體之坤變而[image: ]乾，乾在下，坤在上，是天地交，陽氣上通，正乾交於坤之所[image: ]。泰正月之卦，方十月時，純陰用事，天氣上騰，地氣下降，天地閉塞而成冬。至十一月陽始動於黄泉，故乾初曰“潛龍”。十二月陽將出地，剛柔始交而難生，其卦[image: ]屯。至正月東風解凍，雷以動之，陽氣始出地上，接動物，而陰凝之氣散，是“小往大來”之象。荀注坤六二，謂“二應五，五下動之，則應陽直出，布陽氣於四方”，是其理。由是二、五交，陰陽應，成既濟，雲行雨施，品物流形，故“吉亨”。惟天地交，故“小往大來”而“吉亨”。卦名據重卦，卦辭據生爻，其義一貫，故《彖》曰泰“小往大來，吉亨，則是天地交而萬物通也”。虞云“陽息坤反否”者，“息坤”一義，“反否”又一義。以天氣言，泰成則息大壯，否成則消觀；以人事言，泰成則防其反否，否成則冀其反泰，《序卦》謂“物不能以終泰”、“物不可以終否”是也。張氏曰：“乾坤消息，往來於否泰。自遘至否，坤成乾滅，則陽息而反泰；自復至泰，乾成坤滅，則陰消而反否，故‘否泰反其類’，乃見消息之用。”愚謂泰陰自内而去，陽自外而復，與消息本體適符，生爻反類，二而一也。馬訓“泰”[image: ]“大”者，古字“泰”與“大”通。復小臨大，泰又自臨息成乾，乾稱大。以乾息坤，小往大來，皆泰之所以[image: ]大也。

《彖》曰：泰小往大來，吉亨。

蜀才曰：此本坤卦。“小”，謂陰也，“大”，謂陽也。天氣下，地氣上，陰陽交，萬物通，故“吉亨”。

則是天地交而萬物通也，

何妥曰：此明天道泰也。夫泰之[image: ]道，本以通生萬物，若“天氣上騰，地氣下降”，各自閉塞，不能相交，則萬物無由得生，明萬物生由天地交也。

釋曰　天地交，則陽上達而陰消散，陽[image: ]主而陰順從，萬物由是生長，故“吉亨”。泰之辭曰“小往大來，吉亨，則是天地交而萬物通也”。“天地交”以重卦言，“小往大來”以生爻言，“吉亨”以成既濟言。“則是”云者，明生爻與重卦同義，既濟所由成。

上下交而其志同也。

何妥曰：此明人事泰也。上之與下，猶君之與臣，君臣相交感，乃可以濟養民也。天地以氣通，君臣以志同也。

釋曰　泰之義主乎天地交萬物通，在人事，則上下交而其志同也。乾君[image: ]上，坤臣[image: ]下，乾元亨坤，君德下施，坤元育乾，臣忠上格，由是二升五降，六爻各正相應，君臣一德，故“志同”。坎[image: ]志，既濟體兩坎，“志同”之象。

内陽而外陰，内健而外順，

何妥曰：此明天道也。陰陽之名，就爻[image: ]語，健順之稱，指卦[image: ]言。順而陰居外，故曰“小往”，健而陽在内，故曰“大來”。

釋曰　陰陽以氣言，健順以德言。姚氏曰：“内陽，生物之原。内健，幹事之本。外陰所以成物，外順所以接物。”

内君子而外小人，

崔憬曰：此明人事也。陽[image: ]君子，在内健於行事。陰[image: ]小人，在外順以聽命。

釋曰　此以治道言，君子進則小人退，君子盛則小人化。

君子道長，小人道消也。

《九家易》曰：謂陽息而升，陰消而降也。陽稱“息”者，長也，起復成巽，萬物盛長也。陰言“消”者，起姤終乾，萬物成熟，成熟則給用，給用則分散，故陰用特言“消”也。

補　劉向上疏曰：《易》有否泰，小人道長，君子道消。君子道消，則政日亂，故[image: ]否，否者，閉而亂也。君子道長，小人道消，小人道消，則政日治，故[image: ]泰，泰者，通而治也。《詩》又云“雨雪麃麃，見晛聿消”，與《易》同義。所謂“小人道消”。

釋曰　此所謂“吉亨”也。泰成慮其反否，“君子道長”則不反否而上息，由大壯、夬以至純乾，是泰成既濟之事。所謂“陽息而升”，陽升則陰伏藏，故曰“陰消而降”，陰陽本各有消長，陽長則陰消，陽消則陰長。《易》主陽，故陽長謂之“息”，陰長謂之“消”。陽息“起復終巽”者，十一月一陽息復，至四月六陽盡息[image: ]乾，於八卦用事之位當巽東南也。陰消“起姤終乾”者，五月一陰消陽成姤，至十月六陽盡消純陰[image: ]坤，於八卦用事之位當乾西北也。陰消陽實佐陽成物，虞氏謂陽息[image: ]吉，陰消[image: ]凶，據其消陽而言。《九家》以消[image: ]給用分散，據其成物而言。但陽主生，陰主殺，肅霜隕籜，雖以成春生之功，而其象[image: ]殺，故謂之消。“天地之大德曰生”，“生生之謂易”，聖人之心也。《易》扶陽抑陰，思患豫防，辯之早辯，説消息當以虞義[image: ]正。

《象》曰：天地交，泰，

荀爽曰：坤氣上升以成天道，乾氣下降以成地道。天地二氣，若時不交，則[image: ]閉塞，今既相交，乃通泰。

后以財成天地之道，《釋文》：財，音才，徐才載反。

虞翻曰：“后”，君也。陰升乾位，坤女主，故稱“后”。坤富稱“財”，守位以人，聚人以財，故曰“成天地之道”。

補　“財”，荀作“裁”。《釋文》。

釋曰　“后”，繼體君也，與天子之妃曰“后”名同。虞因六五居尊，取女主象，以明傳不稱“先王”而稱“后”之意，非謂泰有女主用事之象也。泰者，陰息陽之成，二升五，陰承陽，則有實稱“富”，故“以財成天地之道”。荀作“裁”，理財養人，厚生正德，贊天地之化育也。

輔相天地之宜，以左右民。

虞翻曰：“相”，贊。“左右”，助之。當[image: ]“也”。震[image: ]“左”，兑[image: ]“右”，坤[image: ]“民”，謂以陰輔陽，《詩》曰“宜民宜人，受禄于天”。

鄭玄曰：“財”，節也。“輔相”，“左右”，助也。“以”者，取其順陰陽之節，[image: ]出内之政。春崇寬仁，夏以長養，秋教收斂，冬敕朱作“勑”。蓋藏，皆可以成物助民也。

釋曰　鄭讀“財”[image: ]“裁”，足包荀、虞二義。

初九：拔茅茹，以其彙《釋文》：茅，卯交反，鄭音苗。茹，汝據反，牽引也，鄒湛同，王肅音如。彙音胃，李于鬼反。征吉。

王弼曰：茅之[image: ]物，拔其根而相牽引也。茹，相牽引之貌也。三陽同志，俱志在外，初[image: ]類首，己舉則從，若茅茹也。上順而應，不[image: ]違距，進皆得志，故以其類“征吉”也。

補　“彙”，古文作“[image: ]”。

傅氏曰：“彙”，古“偉”字，美也。

董遇“彙”作“夤”，曰：出也。

鄭曰：“夤”，勤也。並《釋文》。《釋文》繫“鄭云勤也”於“蕫作夤，出也”之下，則鄭本亦作“夤”。吕氏《音訓》謂董作“蔩”，鄭作“夤”，疑所據《釋文》與今本異。

劉向上疏曰：賢人在下位，則思與其類俱進，《易》曰“拔茅茹，以其彙征吉”。湯用伊尹，不仁者遠而眾賢至，類相致也。鄭氏曰：“彙，類也。茹，牽引也。茅，喻君有絜白之德，臣下引其類而仕之。”

釋曰　王弼説略本荀義。荀九二注云“三陽俱升”，葢以見乾陽上息之象。陰陽不可相無，純乾之時，坤陰伏下，泰三陽上升，乾盈之象，三陰下降，坤伏之象，天尊地卑，乾坤位定。泰之極，非即否也，但泰極則君驕臣諂，外賢内佞，陰將消陽，故謂之否，猶乾盈則“亢龍有悔”，姤生於下耳。“拔茅茹以其彙”，泰之始，非泰之極，陽方息而升，賢人思進其類以濟天下，故“征吉”。《象》曰“志在外”，志在使外三陽俱息也，劉子政説大同，而如《漢書注》鄭氏之義。以茅喻君有絜白之德，則當以成既濟言。葢論卦，則内君子外小人，三陽在内，初已得君。論爻位，則二居五[image: ]上，初[image: ]下，陽氣内充，必達於外，二有絜白之德，拔居五[image: ]君而連初，故曰“拔茅茹”。初與三皆其類，欲進承五以亨陰，故曰“以其彙征吉”。惟内君子，故賢人之在下者俱進，所謂“志在外也”。此鄭氏，係注《漢書》者，非鄭君，故其説與《釋文》所載鄭注異。鄭君“彙”作“夤”，夤，謂三。《説文》説“夤”曰“敬惕也，从夕”，引《易》“夕惕”[image: ]證，是夕惕[image: ]夤。泰三體乾三“夕惕”，故稱“夤”。陽息自初至三，泰成懼其反否，須憂勤惕厲以行之，故“以其夤”。眾賢並進，惕厲以貞泰，則不反否而上息，故“征吉”。征，行也，陽上行，外體皆息，由大壯而夬而乾而泰之功成，故《象》曰“志在外也”。茅，叢生之物，否巽[image: ]茅。泰由否反，始以喻否之三陰，反之即以喻泰之三陽，諸家説泰茅茹皆謂三陽，惟虞謂否三陰。泰之大義，反否也，息乾也，成既濟也，諸説雖不同，理實一貫。彙者，“[image: ]”之叚借字，《説文》“[image: ]，草木[image: ]孛之貌”，謂草多，故引申[image: ]類義。“[image: ]”者，“[image: ]”之異體。“夤”與“彙”形近義變，董訓“出”者，葢謂其叢生上出，亦類義。或曰《釋文》“鄭云勤也”四字，不蒙“董作夤”之文，葢鄭亦作“彙”訓“勤”，即“謂”字之叚借，《爾雅》“謂，勤也”。傅讀“偉”訓“美”，葢取茅絜白之意。

《象》曰：拔茅征吉，志在外也。

虞翻曰：“否泰反其類”，否巽[image: ]“茅”，茹，茅根，艮[image: ]手。彙，類也。初應四，故“拔茅茹以彙”。震[image: ]“征”，得位應四，“征吉”。“志在外”，盧、周無此三字。“外”，謂四也。

釋曰　虞意泰自否反，否四體巽[image: ]茅，初在下[image: ]茅根，四又體艮[image: ]手稱“拔”。否四拔去三陰，而以其類三陽反於内，否上先反初成益得正，然後三陽盡反成泰。泰初應四，陰陽交，二乃升五成既濟，故“征吉”。此經下注，李移於此，否初又引荀、《九家》注未引虞，李意葢以泰否茅茹分象三陽三陰。

九二：包荒，盧、周作“巟”，注同。《釋文》作“苞”，云“本又作‘包’，必交反，下卦同，音薄交反。”案：“音”上似脱一字。

翟玄曰：“荒”，虚也。二、五相應，五虚无陽，二上包之。

補　鄭康成曰：“荒”，讀[image: ]康，虚也。《釋文》。晁氏引《釋文》文作“大”也。

“包”，本又作“苞”。“荒”，又作“巟”。《釋文》。

《説文》稱《易》作“巟”，云“水廣也”。

釋曰　“包荒”，言坤虚无君，二升五包覆羣陰也。鄭注“虚”字，晁引作“大”，據鄭轉“荒”[image: ]“康”。經傳“康”字多美大之義，似作“大”較合。謂二有中德當升五，包含光大，與許、虞義同。

用馮河，不遐遺。

荀爽曰：河出於乾，行於地中，陽性欲升，陰性欲承，馮河而上，不用舟斻。朱作“航”。自地升天，道雖遼遠，三體俱上，不能止之，故曰“不遐遺”。

釋曰　二包含光大，賢人眾多，可用以濟險，故曰“用馮河”。以足涉水曰“馮”，不曰“涉河”而曰“馮河”，示濟難當勇決。又以見其危，當臨事而懼，與履取象“虎尾”同義。“不遐遺”，言當深計遠慮溥施宏濟也。乾[image: ]遠，以卦言，則二自乾之坤；以爻位言，則自地升天，皆遠。濟艱難安天下，當規模宏遠，不可以遠而有遺忘也。荀云“河出於乾，行於地中”，既濟三、五皆體坎，本乾陽，今在坤下，是行地中。四畫以上[image: ]天，三畫以下[image: ]地也，自地升天，言二當升居天位。云“三體俱上”者，言初、三協力助五以濟難，又以見陽當上息之義。虞氏則惟據二升五言。

朋亡，得尚于中行。

荀爽曰：“中”謂五，坤[image: ]此三字朱誤作“坤一”二字。“朋”，朋亡而下，則二得盧、周無“得”字。上居五，而行中和矣。

釋曰　荀以坤三陰[image: ]朋，虞則以陽息至二兑[image: ]朋，至三又體兑，葢三陽[image: ]朋。陰離其朋而降，陽離其朋而升，則二居五成既濟。得上進于乾五中正之道，故“得尚于中行”。初、三協力助五濟難，則既濟定，六位正，“無偏無黨，王道蕩蕩”，乾所以息而純也。

《象》曰：包荒得尚于中行，以光大也。

虞翻曰：在中稱“包”，荒，大川也。馮河，涉河。遐，遠。遺，亡也。“亡”讀[image: ]“忘”。失位，變得正體坎，坎[image: ]大川，[image: ]河，震[image: ]足，故“用馮河”。乾[image: ]遠，故“不遐遺”。兑[image: ]朋，朱誤“用”。坤虚无盧、周作“無”。君，欲使二上，故“朋亡”。二與五易位，故“得上于中行”，震[image: ]行，故“光大也”。

釋曰　虞讀“荒”[image: ]“巟”，或其本作“巟”。張氏曰：“息坤至二成兑，體乾九二‘見龍’，雲行雨施，中有坎體，謂之‘包巟’。用變之正，則以震足涉坎，故曰‘用馮河’。用者，用此包巟也。乾體在下，坤虚在上，邑人不戒，欲使居五，不可以遠忘之。二、五易位，初亡其朋，案：初、三皆二朋。而震行得上于中矣。”案：此亦經下注。“震[image: ]行”下，似脱“離[image: ]光，陽稱大”六字。二德光大，故能升五成既濟，與臨五大君之“宜行中”同義。

九三：无平不陂，无往不復。《釋文》：陂，彼僞反。徐甫寄反，傾也，又破河反，偏也。

虞翻曰：“陂”，傾，謂否上也。“平”，謂三，天地分，故“平”。“天成地平”，謂“危者使平，易者使朱本脱此四字。傾”。“往”，謂消外。“復”，謂息内。從三至上體復象，盧、周無“象”字。“終日乾乾，反復道”，故“无平不陂，无往不復”也。盧周無“也”字。

補　王逸《楚辭章句》引《易》作“頗”。

釋曰　“平”，謂泰三。陽息至三成泰，乾坤各三爻，天地分，陽出地上，陰皆從陽，天成地平，故曰“平”。“陂”，傾也，謂否上，泰成則反否，否終則傾，猶地平極則險陂，故“无平不陂”。《繫》所謂“易者使傾”，“易”，平也，“使”者，天道使然也。“往”，謂陽消而之外，“復”，謂陽息而反内。陰消至三成否，陽往詘外，故稱“往”。否成則反泰，上反初成益體復，三陽以次反内而成泰，如天行極則還復，故“无往不復”。所謂“危者使平”，“危”，謂否上也。平陂往復，天運自然，聖人贊天地之化育，否必使[image: ]泰，泰不使[image: ]否。泰三陰陽相接，天地之際，君子危之。從三至上體復象，三終日乾乾，反其復道以貞泰，則五升而濟，陽日以息，而平者不陂矣，下“艱貞无咎”是也。

艱貞无咎。勿恤其孚，于食有福。

虞翻曰：“艱”，險；“貞”，正；“恤”，憂；“孚”，信也。二之五，句。得正在坎中，故“艱貞”。坎[image: ]憂，故“勿恤”。陽在五孚險，坎[image: ]孚，故有“孚”。體噬嗑，食也，二上之五據四，則三乘二，故“于食有福”也。

補　《説文》稱《易》作“勿卹”。

釋曰　三得正，故“貞”。二動，三在坎中，坎[image: ]險，故“艱”。“艱貞”，言其難其慎，因時而惕，守正不變，使平者不陂，故“无咎”。坎[image: ]加憂，稱“恤”，又[image: ]孚，三在泰否之閒，二動則體坎險，疑當“恤”。二升五，陽德孚於陰以易濟險。三又體坎[image: ]孚，君臣一德，君子道長，有孚於小人。泰成既濟，陰皆從陽，無應其或不孚，故“勿恤其孚”。“食”，如“食舊德”之食，謂禄食也。既濟有噬嗑象[image: ]食，陽以陰作財，二、五易位，五據四陰，則三亦據二陰，此“富以其鄰”之盛者。“戬穀罄宜，受天百禄”，故“于食有福”。凡陽在陰上[image: ]據，虞云“乘二”者，二自五降，故假“乘”言之，乘陽則逆，乘陰則和也。

《象》曰：无平不陂，朱作“无往不復”。天地際也。

宋衷曰：位在乾極，應在坤極，天地之際也。地平極則險陂，天行極則還復，故曰“无平不陂，无往不復”也。

補　“无平不陂”，一本作“无往不復”。《釋文》。

釋曰　際，接也。宋意謂物極則反，是天地陰陽升降相接之處，泰與否接之時也。張氏則曰“乾盡坤接，故戒其陂”，理互通。

六四：翩翩，不富以其鄰，

虞翻曰：二、五變時，四體離飛，故“翩翩”。坤虚无陽，故“不富”。兑西震東，故稱“其鄰”。三陰乘陽，不得之應，《象》曰“皆失實也”。

補　向秀曰：“翩翩”，輕舉貌。

“翩翩”，或作“篇篇”，古文作“偏偏”，《子夏傳》作“翩翩”。並《釋文》。案：虞、宋義皆作“翩翩”，“子夏”上恐有脱文。

釋曰　“翩翩”，往來動摇不定之貌。陰承陽乃得主而定，二未正既濟，三陰皆乘陽失實，故翩翩靡所止定。四體震[image: ]動，“翩翩”之象。古文作“偏”，或作“篇”，皆叚借。《象》曰“翩翩不富，皆失實也”，則“翩翩”[image: ]二、五未易之象。虞云“二、五變時，四體離飛”者，取已變時象以狀未變時之翩翩不定，明二當升五，四當承之，故不直曰“二、五變”而曰“二、五變時”。然取象太曲，讀者易誤會。“不富以其鄰”，以《象傳》宋注及荀謙五注推之，則“鄰”，謂爻之連比者，“以”，猶與也，“其鄰”，四之鄰，謂五上也，三陰皆乘陽失實，故“不富以其鄰”。《象》曰“皆失實”，“皆”字正釋“以其鄰”之義。虞氏謂“兑西震東稱鄰”，五由震變[image: ]東鄰，二升。二由兑變[image: ]西鄰。五降。陽以陰作財，二升五降成既濟。五據四則三得據二，所謂“富以其鄰”，“以”，及也。陰承陽乃有實，四承五，二承三，上亦從五應三，皆得陽而實，又陰之所以[image: ]“富”也。二五未變，未成既濟，陽无所據，故“不富以其鄰”。陰皆乘陽，氣未通，不得之應，不成[image: ]富，故《象》曰“皆失實也”。泰之富在二、五交，富則自及其鄰。故《經》言“不富以其鄰”，而傳以“不富”括之，言未能財成輔相以左右民也，義亦通。

不戒以孚。

虞翻曰：謂坤“邑人不戒”，故使二升五，信來孚邑，故“不戒以孚”。二上體坎中正，《象》曰“中心願也”，與比“邑人不戒”同義也。

釋曰　“戒”，告也。張氏曰：“三陰皆欲二升，四[image: ]之導。”惠氏曰：“坤[image: ]邑，‘邑人不戒’，二升五，信行于坤，故孚。比‘邑人不戒’，亦謂師二升五也。”案：坤[image: ]邑人，坤陰欲二升五，不待告戒而信之，故“不戒以孚”。震[image: ]言稱“戒”，二升五，震象不見而體坎孚，謂孚於陰，《象》曰“中心願”也。

《象》曰：翩翩不富，皆失實也。

宋衷曰：四互體震，翩翩之象也。陰虚陽實，坤今居上，故言“失實也”。

不戒以孚，中心願也。

《九家易》曰：乾升坤降，各得其正。陰得承陽，皆陰心之所願也。

釋曰　乾二升，坤五降，陰皆從陽相應，得主而利，故“中心願”。

六五：帝乙歸妹，以祉元吉。《釋文》：祉，音恥，一音勑子反，又音止。

《九家易》曰：五者，帝位，震象稱乙，是[image: ]“帝乙”。六五以陰處尊位，帝者之姊妹，五在震後，明其[image: ]“妹”也。五應於二，當下嫁二，婦人謂嫁曰歸，故言“帝乙歸妹”。謂下居二，以中和相承，故“元吉”也。

虞翻曰：震[image: ]“帝”，坤[image: ]“乙”，帝乙，紂父。歸，嫁也。震[image: ]兄，兑妹，故嫁妹。祉，福也。謂五變體離，離[image: ]大腹，則妹嫁而孕。得位正中，故“以祉元吉”也。

補　鄭康成曰：五爻辰在卯，春[image: ]陽中，萬物以生。生育者，嫁娶之貴。仲春之月，嫁娶男女之禮，福禄大吉。《周禮·地官·媒氏》疏。

陸希聲曰：以柔在上，帝乙妹之象。下應於二，下嫁之象。《會通》。

《乾鑿度》孔子曰：泰者，正月之卦也，陽氣始通，陰道執順，故因此以見湯之嫁妹，能順天地之道，立教戒之義也。至於歸妹，八月卦也，陽氣歸下，陰氣方盛，故復以見湯妹之嫁。以天子貴妹而能自卑，順從變節而欲承陽者，以執湯之戒，是以因時變，一用見帝乙之道，所以彰湯之美，明陰陽之義也。又曰：本天地，正夫婦，夫婦正，王道興矣。又曰：《易》之帝乙[image: ]成湯，《書》之帝乙，六世王。

釋曰　六居五當降，此爻明陰從陽之大義，舉湯嫁妹之事[image: ]後世法。卦體坤互震，“帝出乎震”，坤納乙，又震主春，其日甲乙，故象“帝乙”。震[image: ]帝，又長男[image: ]兄，兑少女[image: ]妹。五者帝位而陰居之，蒙帝者之尊，位在震後，明其[image: ]妹。歸，嫁也，五應二，當下嫁二，故稱“歸妹”。陰之貴者莫如帝妹，貴而當降者亦莫如帝妹，湯之嫁妹，尤能立教戒之義，明夫[image: ]妻綱不易之常道，故特著之。於泰、歸妹均繫此辭者，泰正月卦，歸妹八月九月卦，陰陽有消長，而陰從陽之義則一，因以見殷代昏期，自九月至正月也。繫之六五者，明五當降二，又以五爻辰在卯，周公制禮以仲春[image: ]昏月之正也。湯稱天乙，殷禮措之廟立之主曰帝，故稱“帝乙”。虞氏以帝乙[image: ]紂父，本《左傳》陽虎説，虎亂人，不知經義，非也。“祉”，福也，“元”，坤元也，五下嫁二，以陰承陽，夫婦和而室家成，室家成而繼嗣生，以受祉而元吉。坤元承乾元，生民之始，萬福之原，故“元吉”。鄭謂“生育者，嫁娶之貴”，虞謂“妹嫁而孕”，其義一也。云“五變體離”者，二升五降也。云“離[image: ]大腹”，五降二體離也，與坤五離二“元吉”皆同義。

《象》曰：以祉元吉，中以行願也。

《九家易》曰：五下於二而得中正，故言“中以行願”也。

釋曰　五在中，震[image: ]行，陰性欲承，五有中德，明於陰從陽、婦從夫之義。降二承乾以行其願，柔順中正，合德坤元，故受福而大吉也。

上六：城復于隍，

虞翻曰：否艮[image: ]城，故稱“城”。坤[image: ]積土。隍，城下溝。無水稱“隍”，有水稱池。今泰反否，乾壞[image: ]土，艮城不見而體復象，故“城復于隍”也。

補　鄭康成曰：“隍”，壑也。《詩·韓奕》正義。

“隍”，《子夏傳》作“堭”，《釋文》。曰：“隍當作‘堭’。是城下池也。”《正義》。

姚作“湟”。《釋文》。

釋曰　泰極則反否，否終則傾。當否之時，能憂勤惕厲以圖休否，則“其亡其亡，繫于苞桑”，否傾而[image: ]泰，不然，則否傾於此而泰成於彼矣。“城復于隍”，舉否之傾者以[image: ]戒，泰反成否，乾猶在上，體艮[image: ]城，猶可[image: ]也。否消自五至上，乾壞[image: ]坤，城反于隍，不可[image: ]矣。坤虚稱“隍”，《釋言》曰“隍，壑也”，郭云“城池空者[image: ]壑”。乾本從坤息，今消而[image: ]坤，國本以民安，今民去而國危，猶城本以土積，今土崩而下反於壑。天下之生，一治一亂，殷鑒不遠，在夏后之世。今之否而傾者，即向之泰者也，故泰三稱“无平不陂”，而於上著“城復于隍”之象，此否之終而泰之所以興也。

勿用師，自邑告命，貞吝。

虞翻曰：謂二動時體師。陰皆乘陽，行不順，故“勿用師”。坤[image: ]“自邑”，震[image: ]言，兑[image: ]口，否巽[image: ]“命”，今逆陵陽，故“自邑告命”。命逆不順，陰道先迷，失實遠應，故“貞吝”。

釋曰　否雖傾而陰猶在上，泰猶未濟。處泰之道，當以德服人，則不戒以孚而成既濟，非恃戰勝而攻克之。苟二動體師而不能光大孚願，則非既濟之道，故“勿用師”，亦艱貞以待孚之義。“自邑告命，貞吝”，此言傾者之不可[image: ]，不待用師也。坤[image: ]“邑”，否巽[image: ]“命”，體震言兑口有“告”象，命當自上出，否時乾猶在上，故有命无咎。今傾[image: ]坤，虚邑而已，而施告命以圖存，巽象反，命莫之從，故雖貞亦吝。《象》曰“城復于隍，其命亂也”，由其政令之亂以至于傾，既傾而思挽之，雖有善者亦無如之何矣。上六得正，故稱“貞”，城已復于隍，陽已化[image: ]陰，以陰拒陽，陽必息，陰必消，失實則无主，遠應則无與，以亂陵治則迷逆不順，故“吝”。不曰“凶”而曰“吝”者，命果出於正，或未至於必凶，天道不絶自新之路，聖人無富天下之心，不忍言“凶”而言“吝”。《書》曰“天惟五年須暇之子孫”，此亦泰之所以“勿用師”也。武王觀兵還師，以三仁在朝，猶望紂之能悛。用師非聖人意也，迨玄黄簞壺以迎我后，則師亦不待用矣。

《象》曰：城復于隍，其命亂也。

《九家易》曰：乾當來上，不可用師而拒之也。“自邑”者，謂從坤性朱誤“往”。而降也。“告命”者，謂下[image: ]巽，宣布君之命令也。三陰自相告語，俱下朱誤“不”。服順承乾也。“城復于隍”，國政崩也。坤[image: ]“亂”，否巽[image: ]“命”，交在泰上，故“其命亂也”。

釋曰　“城復于隍”，由其教命亂也，“自邑告命”，雖貞猶吝，以亂濟亂，則城遂[image: ]隍，凶如何矣。九家以“自邑告命”[image: ]從坤性而降，宣布乾之命令，葢若微子之歸周。“貞吝”，當謂正居其所則吝，上六得正，然陰當承陽，守常而不降則吝。若然，則“告命”之“命”與“其命亂”之“命”文同義異，恐非。此以上經下注。云“國政崩”者，此釋“其命亂”之義，否巽[image: ]“命”，今傾[image: ]坤，坤[image: ]“亂”，其象交在泰三陽上，陰乘陽逆，故“其命亂”也。

否

《序卦》曰：物不可以終通，故受之以否。

崔憬曰：物極則反，故不終通而否矣，所謂“城復于隍”者也。

釋曰　天下之生，一治一亂，物不能以終通，泰極則反否。

[image: ]坤下乾上否之匪人不利君子貞，大往小來。

虞翻曰：陰消乾，又反泰也。謂三比坤滅乾。以臣弑其君，子弑其父，故曰“匪人”。陰來滅陽，君子道消，故“不利君子貞”。陰信陽詘，故“大往小來”。“則是天地不交而萬物不通”，與比三同義也。

釋曰　“否”，閉塞也。以重卦言，乾上坤下，天氣上升，地氣沈下，二氣特隔，物生不遂。況之人事，上下睽離，禍亂斯作，故謂之否。以生爻言，坤消乾由遘而遯而否，陰氣上侵，坤信於内，乾詘於外，故辭稱“大往小來”。陰消至否，下乾成坤，乾上坤下，二體分絶，是“天地不交”。陰氣上侵，正天地不交所致。否七月卦，方正月泰時，天氣下降，地氣上躋，天地和同，陽氣日息，至四月而純乾。迨五月陰始動地中，與陽相遇，所謂“履霜”最先，井底寒泉。六月陰漸長而陽始退，然下體猶有陽。至七月陰出地上，天陽去地日遠，地上陽氣亦漸消入中宫。陰氣用事，凝戾肅殺，涼風至，白露降，草木日以萎落，是“大往小來”之象。陽[image: ]君子，陰[image: ]小人，陰消至否，坤成乾滅，小人成羣，逆節昭著，惡直醜正，君子道消，故稱“匪人不利君子貞”。其本由於君驕臣諂，上下相蒙，而姦人得以乘機竊柄，傾覆邦家，成未濟之禍，故《彖》曰：“否之匪人不利君子貞。大往小來，則是天地不交而萬物不通也，上下不交而天下无邦也。”重卦生爻，其義相因，天道人事，其理一貫。“大往小來”，陽詘外，陰信内，其極至於消觀窮剥入坤，此否成未濟之事，剥所謂“蔑貞凶”也。“否之匪人不利君子貞”，當九字[image: ]句。匪，非也，世所以否，由任匪人，否已成而匪人之禍未有已，故“不利君子貞”。知其不利，而正以休之，九五大人吉，“其亡其亡，繫于苞桑”是也。權以濟之，五損上益初，以漸反泰是也。虞云“三比坤滅乾”，否成於三，三黨坤滅乾，比三“匪人”，正謂此也。乾[image: ]君父，以坤滅乾，無父無君，是禽獸也，故曰“匪人”。不言“凶”，有君子撥亂世反諸正，可以不凶也。

《彖》曰：否之匪人不利君子貞。

崔憬曰：“否”，不通也。於不通之時，“小人道長”，故云“匪人”。“君子道消”，故“不利君子貞”也。

釋曰　五陽得正，陰消將由否成剥，故“不利君子貞”。

大往小來，

蜀才曰：此本乾卦。“大往”，陽往而消；“小來”，陰來而息也。

則是天地不交而萬物不通也，

何妥曰：此明天道否也。

釋曰　天地不交[image: ]否，不交則陰上侵而陽伏藏，萬物日以衰落，讒邪熒惑，正直不容，國家日以顛危。否之辭曰“匪人不利君子貞，大往小來，則是天地不交而萬物不通”，天道之否也，“上下不交而天下无邦”，人事之否也。否則成未濟，萬物不通，天下无邦，未濟六爻失正陽陷陰中之義。

上下不交而天下无邦也。

何妥曰：此明人事否也。泰中言“志同”，否中云“无邦”者，言人志不同，必致離散而亂邦國。

崔憬曰：君臣乖阻，取亂之道，故言“无邦”。

釋曰　坤[image: ]“邦”，乾[image: ]人，坤虚无人。原野厭人之肉，川谷流人之血，城邑[image: ]虚，生民糜爛，故“天下无邦”。聖人豫見萬世之禍，故其言沈痛如此。上下不交，匪人用事，君子道消，君德不下施，民隱不上達，其禍至此，有國者可不慎乎。

内陰而外陽，内柔而外剛，

崔憬曰：陰柔，謂坤。陽剛，謂乾也。

釋曰　陰陽以氣言，柔剛以質言。内陰外陽，殺氣已乘，生氣僅存。内柔外剛，枝葉未害，根本已弱，色厲内荏，小人之道。

内小人而外君子。小人道長，君子道消也。

崔憬曰：“君子在野，小人在位”之義也。

釋曰　親小人，遠賢臣，世之所以否。小人盤結於内，君子孤危於外，所以不可貞。陰日長，陽日消，由觀而剥而坤，成未濟之世，則乾坤或幾乎息矣。君子撥亂世反諸正，故否爻皆言反泰之道。

《象》曰：天地不交，否。

宋衷曰：“天地不交”，猶君臣不接。天氣上升而不下降，地氣沈下，又不上升，二氣特隔，故云“否”也。

釋曰　“特”，猶獨也，二氣特獨而隔塞，所謂“獨陰不生，獨陽不生”。

君子以儉德辟難，不可營朱作“榮”。以禄。

虞翻曰：“君子”謂乾。坤[image: ]“營”，乾[image: ]“禄”。“難”，謂坤[image: ]弑君，故“以儉德辟難”。巽[image: ]入伏，乾[image: ]遠，艮[image: ]山，體遯朱作“遁”。象，謂“辟難”遠遁入山，故“不可營以禄”。“營”，或作“榮”，“儉”，或作“險”。

孔穎達曰：言君子於此否時，以節儉[image: ]德，辟其危難。不可榮華其身以居禄位。若據諸侯公卿而言，是辟時羣小之難，不可重受官爵也。若據王者言之，謂節儉[image: ]德，辟陰陽厄運之難，不可自重榮貴而驕逸也。

補　《漢書·敘傳》曰：“不營不拔，嚴平鄭真。”應劭曰：“爵禄不能營其志”，引此以證。

釋曰　張氏曰：“儉，約也，艮[image: ]慎，乾[image: ]畏，故‘儉德’。營，求也，坤來營乾，乾若入坤，則成未濟，故‘不可營以禄’。”案：如張説，則“儉德”，謂儉約其德，與乾初“不易世不成名”同義。坤營乾，實消乾，小人竊君之禄以誘君子，君子不[image: ]所惑，故“不可營以禄”。應氏訓“營”[image: ]“惑”，葢讀“熒惑”之“熒”。“儉”，或作“險”，字之誤。“營”，或作“榮”，並通。愚又謂“儉德”，儉約之德也。泰則“后以財成天地之道”，否則君子窮約以辟難。處亂世，惟儉乃可免於難，“邦無道，富且貴焉，恥也”，況篡亂之世，其能以盜蹠餘財辱君子乎？

初六：拔茅茹以其彙，貞吉，亨。

荀爽曰：“拔茅茹”，取其相連。“彙”者，類也。合體同包，謂坤三爻同類相連，朱誤“遭”。欲在下也。“貞”者，正也，謂正居其所則“吉”也。

釋曰　泰初言陽上息，否初言陰不上消。荀意訓“茹”[image: ]牽引，云“合體同包”，謂三陰體，如茅之叢生漸包。云“正居其所則吉”，謂正居下，不上消，坤在下，正也，此以卦言，不論爻位。坤正居下，則陽來通之，故“亨”。惠氏謂初惡未著，與二、三同類承五，二拔茅自拔承五。而及初，茅根。初承五，陽來貞之，猶可亨。據《漢書》注説泰初推之，與荀義相近，皆以陰承陽言。鄭、虞則以陽正陰言，虞謂四拔去三陰而以其類三陽反内，上先反初成益得正，故“貞吉”，由是三陽盡反成泰而濟，故“亨”。鄭君“彙”作“夤”，葢謂拔去三陰，反否[image: ]泰，當憂勤惕厲以行之。反泰自四易初始，“夤”，謂四，四本泰三，體乾三“夕惕”，故稱“夤”。四之初得正息陽，故“貞吉亨”。陰承陽，陽正陰，皆所以濟否輔君也。

《象》曰：拔茅貞吉，志在君也。

《九家易》曰：陰志在下，欲承君也。　案：初六巽爻，巽[image: ]草木，陽爻[image: ]木，陰爻[image: ]草。初六陰爻草，茅之象也。

釋曰　初六陰爻[image: ]草，故稱“茅”。

六二：包承，小人吉，大人否，亨。

荀爽曰：“二與四同功”，[image: ]四所包，故曰“包承”也。“小人”，二也。謂一爻獨居，閒象相承，得繫於陽，故“吉”也。“大人”，謂五。乾坤分體，天地否隔，故曰“大人否”也。二、五相應，否義得通，故曰“否亨”矣。

釋曰　“包”，謂以陽包陰，四以五命據三陰是也。“承”，謂二與四同功，獨居守正，不從羣邪，閒三而承四以應五，應亦承也。惠氏曰：“二正承五，[image: ]五所包，故曰‘包承’。”姚氏曰：“以陽包陰，二欲以下三陰俱承五，故‘包承’。”案：陰[image: ]小人，陰消陽則凶，承陽則吉，故“包承，小人吉”。民從君則安，小人從君子則化[image: ]善也。鄭注《乾鑿度》“陰得位[image: ]君子”，而荀以小人[image: ]二者，此小人與大人對，兼民言之，且小人能承陽，則化[image: ]君子矣。“吉”者，與其[image: ]君子也。“大人”，謂五。“否亨”，用否道而亨。否時陰長陽消，正否之道，小人當承陽，大人則當於包含徧覆之中，慎之以禮，防下陵上替之漸，閉塞羣邪，遏絶亂源，乃所以[image: ]亨。《象》曰“大人否亨，不亂羣也”，否惟二、五得正，動則成未濟。五居正，不亂於羣陰之中，否所以不成未濟而可反泰也。此荀義，合二、五言之，虞氏則惟據二言。

《象》曰：大人否亨，不亂羣也。

虞翻曰：“否”，不也。物三稱“羣”，謂坤三陰亂弑君，大人不從，故“不亂羣”也。

釋曰　虞以“大人”[image: ]二，謂二體坤元直方，有大人之德。雖上下未交，而包有承陽之道，使陰不上侵。小人之吉，由大人閉塞亂源而得亨也。物三稱羣，陰消至三，匪人[image: ]亂，二在坤中，獨守正承陽，不亂於小人之羣，所以沮遏弑禍而上下俱安也。否，閉塞也。虞云“否，不”者，轉其訓以就“不亂羣”之義。《論語》季子然問仲由、冉求可謂大臣與，夫子抑之，而卒曰“弑父與君，亦不從也”，則其凜然不可奪之節，亦可謂不亂羣之大人矣。

六三：包羞。《象》曰：包羞，位不當也。

荀爽曰：卦性[image: ]否，其義否隔。今以不正與陽相承，[image: ]四所包，違義失正而可羞者，以“位不當”故也。

釋曰　三失位消陽，“否之匪人”也。爻以陰承陽陽正陰[image: ]義，羣陰皆[image: ]陽所包，三亦包於四，故稱“包”。卦性[image: ]否，如否義，上下當各守其正，二以正承陽是也。今三以不正承四，違義失禮，以坤營乾，諂諛讒邪，乃鄙夫患得患失逆節之階，雖[image: ]四所包，不能肆惡，而可羞之實自在，故曰“包羞”。惠氏謂坤恥[image: ]羞，承陽以正則吉，以不正則羞。三陰皆有承陽之義，而三獨稱“包羞”者，以失正，且處否消陽之位，故《象》曰“位不當也”。三匪人可羞而四包之者，正否之道，防制宜嚴而包容宜廣，苟小人内愧而革面，亦君子之所取也。

九四：有命无咎，疇離祉。

《九家易》曰：巽[image: ]“命”，謂受五之命以據三陰，故“无咎”。无命而據，則有咎也。疇者，類也，謂四應初，據三，與二同功，故陰類皆離祉也。離，附；祉，福也。陰皆附之，故曰有福，謂下三陰離受五、四之福也。

補　“疇”，鄭作古“[image: ]”字。《釋文》。

《爾雅》：“疇”，誰也。郭璞引《易》“疇離祉”。

釋曰　四輔五正否，承五命以據三陰，使否濟而泰。任天下之重，而無纖毫居功自專之意，故能尊主隆民，志行而无咎，唐郭汾陽、國朝曾文正以之。疇，類也。離，麗也，附也。謂三陰皆附麗於陽，受五、四之福，陰得主而利，君子正小人，所以福之也。張氏以疇[image: ]三陽，謂三陽[image: ]類並得反泰，故離四之福，義並通。鄭作“[image: ]”，叚借字。郭注《爾雅》訓“疇”[image: ]“誰”，葢《易》家别説，即《書》“疇咨”之義。四與初易，以五之命命初，初被疇咨，之四承五而離祉。初志在君，得[image: ]下守正之道，故命之。陰從陽，小人化[image: ]君子，則君子之志行，所謂亨也。

《象》曰：有命无咎，志行也。

荀爽曰：謂志行於羣陰也。

釋曰　志行於陰，使各正從陽。張氏則謂三陽反泰之志行，皆所謂“疇離祉”也。

九五：休否，大人吉。《釋文》：休，虚虬反，美也。又許求反，息也。

《九家易》曰：否者消卦，陰欲消陽，故五處和居正以否絶之。乾坤異體，升降殊隔，卑不犯尊，故“大人吉”也。

補　鄭康成曰：“休”，美也。《文選》謝靈運《還舊園作見顔范二中書詩》注。

釋曰　五居尊，濟否之主。“休否”，謂休美其否，濟而泰也。九家則謂以美道用否，陰欲消陽，五處和居正以否絶之。孔氏曰：“行休美之事，遏絶小人，唯大人乃能如此而得吉。”

其亡其亡，

荀爽曰：陰欲消陽，由四及五，故曰“其亡其亡”。謂坤性順從，不能消乾使亡也。盧、周無“也”字。

釋曰　匪人欲剥陽使亡，大人以亡自惕，故曰“其亡其亡”。陽德非陰所能消，休否有道，則陰固承陽者也。“陰性順從”二語，合下句釋之。

繫于包桑。

荀爽曰：“包”者，乾坤相包也。“桑”者，上玄下黄，以象乾坤也。乾職在上，坤體在下，雖欲消乾，繫其本體，不能亡也。

京房曰：桑有衣食人之功，聖人亦有天覆地載之德，故以喻。

陸績曰：“包”，本也。言其堅固不亡，如以巽繩繫也。　案：“其亡其亡”，近死之嗟也。“其”與“幾”同，“幾”者，近也。九五居否之時，下包六朱誤“初”。二，二互坤艮，艮山坤地，地上即田也。五互巽木，田上有木莫過於桑，故曰“其亡其亡，繫於包盧、周作“苞”。桑”。言五、二包繫，根深蒂固，若山之堅，如地之厚者也，雖遭危亂，物莫能害矣。

鄭玄曰：猶紂囚文王於羑里之獄，四臣獻珍異之物而終免於難，“繫於包桑”之謂。

補　“包”，亦作“苞”，鄭康成曰：“苞”，植也。否世之人不知聖人有命，咸云“其將亡矣，其將亡矣”，而聖乃自繫于植桑不亡也。《文選》曹元首《六代論》注。

王符《潛夫論》曰：《易》稱“其亡其亡，繫于苞桑”，是故養壽之士，先病服藥，養世之君，先亂任賢，是以身常安而國脈永也。《思賢篇》。

釋曰　《繫》曰：“君子存而不忘亡，是以身安而國家可保。”乾[image: ]存，坤[image: ]亡，五[image: ]君位，消四至五，剥及君位，陽盡入坤，則亡矣。否時乾猶在上，若以[image: ]存而不戒，斯不旋踵而剥。能休否而側身修行，憂勤惕厲，常曰“其亡其亡”，則陰固承陽者也，民固從君者也。乾猶在上，坤順在下，天覆地載，上下相包，如桑之上玄下黄，本枝相承，共主居正，民心固結，上下各繫本體，匪人雖欲逞志於君，烏得而亡之？巽[image: ]繩稱“繫”，又[image: ]木稱“桑”。“繫”者，乾坤各繫本體，陰繫於陽，陽繫於元也。惠氏謂凡言“繫”者，皆陰繫於陽，乾坤各繫上下本體，則陰繫陽不上消，而君德在民，植基深厚，又陽所以不可亡也。“包”者，乾坤相包，又同“苞”，植也，本也。乾陽包陰，陰中又有伏陽，此乾元之所以能反乎内，益下成泰也。聖人有天覆地載之德，如桑之植本於地，苞茂深固，發榮於上以衣食人。民心戴之，賢士輔之，匪人雖欲其亡，聖自繫於苞桑不亡，如文王得四臣之助是也。[image: ]人君者如此，則否皆可泰矣。聖人之不亡，上繫天命，實下繫人心也。

《象》曰：大人之吉，位正當也。

崔憬曰：得位居中也。

釋曰　乾在上，五中正，體乾五大人，德正當其位，故能休否而吉。

上九：傾否，先否後喜。

侯果曰：“傾”，[image: ]當作“謂”。覆也，否窮則傾矣。傾猶否，故“先否”也。傾畢則通，故“後喜”也。

釋曰　“傾否”，否極而傾覆，所謂“城復于隍”也。傾者否之極，故曰“先否”。否已傾則反泰，聖人起，撥亂世反諸正，故“後喜”。方否之時，未至即傾，能休否則上反初成益以反泰。不然，則消否成剥入坤。陽窮上反下，乃由復息泰耳。桀紂之亡，君德盡喪，湯武乃興。夏[image: ]羿浞所傾，漢[image: ]王莽所傾，迨其惡稔天人致誅。而少康、光武乃重光舊物，亦是也。或以“傾否”[image: ]“反否”，否反[image: ]泰，故“先否後喜”。否未極而反之，若殷高宗、周宣王是也。侯云“傾猶否”，謂傾猶是否，傾畢則通，乃喜耳。或曰：“猶”，當[image: ]“由”，由否而傾也。

《象》曰：否終則傾，何可長也。

虞翻曰：否終必傾，盈不可久，故“先否”。下反於初成益體震，“民説无疆”，故“後喜”。以陰剥陽，故不可久也。

釋曰　否消不已必至於剥而傾入坤，是否之極也，故“先否”，剥反成復，故“後喜”。由剥反復，與否上反益事異而義同，得民則剥可復、否可泰也。否无可長之理，風雨漂摇，《鴟鴞》之詩所以“迨天未雨，綢繆牖户”，及否未傾而圖反泰也。或以“傾否”[image: ]“反否”，否終則反，否何可長。亂則必治，乾坤所以不息也。

同人

《序卦》曰：物不可以終否，故受之以同人。

崔憬曰：“否終則傾”，故同於人，通而利涉矣。

釋曰　否者，不通也，“不通也”者，不同也。能同於人則人亦同之，天下之志通而否反泰矣。

[image: ]離下乾上同人于野，亨。

鄭玄曰：乾[image: ]天，離[image: ]火。卦體有巽，巽[image: ]風。天在上，火炎上而從之，是其性同於天也。火得風然後炎上益熾，是猶人君在上施政教，使天下之人和同而事之。以是[image: ]人和同者，君之所[image: ]也，故謂之“同人”。風行无所不徧，朱作“遍”。徧朱、盧作“遍”。則會通之德大行，故曰“同人于野，亨”。

釋曰　“同人”，同於人也。卦下離上乾，乾[image: ]天，離[image: ]火，天在上，火炎上，性同於天，故《象》曰“天與火，同人”。其在爻，則離二應乾五，《彖》曰“柔得位得中而應乎乾，曰同人”，此同人命名之義。乾[image: ]人，離同乎乾，下同乎上也。卦互巽[image: ]風，天之號令，人君政教之象。下之所以上同者，由人君德教加於百姓，形於四海，無遠弗届，故辭稱“同人于野，亨”。乾[image: ]野，“野”，廣遠之地，同天下之人極於廣遠。二五應，陰陽通，上下交而志同，故“亨”。如是可以濟天下之大難，萬國咸寧，成既濟定，故“利涉大川”。卦名“同人”，下同於上，辭稱“同人于野，亨，利涉大川”，上同於下，使人人尊尊親親，相愛相敬，以同於聖人之心，此乾之所[image: ]，故《彖》曰“乾行也”。此以上鄭義。虞氏據旁通，謂師震[image: ]夫，同人巽[image: ]婦，二人同心，故曰“同人”。師二降初[image: ]復上息成同人，則“柔得位得中而應乎乾”。二之應五，由震剛接巽柔，巽同乎震也，震巽同心而應乾，故有“于野”之象。然“于野”“涉川”，非復夫婦相同之義，故《彖傳》疊出“同人曰”，而以“乾行”釋之。據二稱“同人于宗”，《象》稱“類族辯物”，同人固有夫婦象。但如《彖傳》文，則同人命名，謂二同乎乾甚明，當以鄭義[image: ]正。虞氏所言，以旁通著消息。同人之用，爻辭明之。

利涉大川，利君子貞。

崔憬曰：以離文明而合乾健，九五中正，同人於二，[image: ]能通天下之志，故能“利涉大川，利君子之貞”。

補　《淮南子》曰：芒芒昧昧，與元同氣。故至德者，言同略，事同指，上下一心，無岐道旁見者。遏障之於邪，開道之於善，而民向方矣。《易》曰：“同人于野，利涉大川。”《繆稱》文。

釋曰　“君子”，謂乾五。“利涉大川”，四、上變成既濟，同人之事也。“利君子貞”，大居正以正天下，同人之本也。

《彖》曰：同人，

《九家易》曰：謂乾舍於離，同而[image: ]日。天日同明，以照于下。君子則之，上下同心，故曰“同人”。

釋曰　此經下注。乾歸魂用離，離五含伏陽，即離二應乾五之象。離[image: ]火，其精[image: ]日在天，乾舍於離，以離合乾，日之象也。天日同明以照於下，同人之義。

柔得位得中而應乎乾，曰同人。

蜀才曰：此本夬卦。九二升上，上六降二，則“柔得位得中而應乎乾”。下奉上之象，義同於人，故曰“同人”。

釋曰　此以生爻釋卦名義，據此則同人命名，謂二同乎乾五明矣。凡一陰一陽之卦自乾坤來，兼取剥、復、夬、姤。乾二之坤成師，以陽正陰。坤二之乾成同人，以陰應陽。師、同人消息在剥、復閒，剥上之三成謙，謙三之二成師，則夬上之三成履，履三之二成同人，師二即剥上，同人二即夬上。夬上乘陽，降二則得位得中而應陽，故曰“同人”。下同乎上，由上有以同之，聖人所以同天下者，莫大乎“類族辯物”，故卦以二應五名“同人”。而爻稱“同人于宗，吝”，明當同師震以同乎乾，此陰陽相摩相盪，消息之用。

同人曰“同人于野，亨，利涉大川”，乾行也。

虞翻曰：旁通師卦。巽[image: ]“同”，乾[image: ]“野”，師震[image: ]“人”。二得中應乾，故曰“同人于野，亨”。此孔子所以明嫌表微，師震[image: ]夫，巽[image: ]婦，所謂“二人同心”，故不稱君臣、父子、兄弟、朋友，而故言“人”耳。乾四上失位，變而體坎，故曰“利涉大川，乾行也”。朱脱圈。

侯果曰：九二升上，上[image: ]郊野，是“同人于野”而得通者，由乾爻上行耳，故特曰“乾行也”。

釋曰　同人雖由六二成卦，而辭稱“于野”“涉川”，則非二之所能[image: ]，故别出“同人曰”之文。言同人而曰“同人于野，亨，利涉大川”，大同無私，布德廣遠，利濟天下，此乃乾元九五之所行，故曰“乾行也”。與蒙、需、訟疊舉卦名以釋卦辭同例，特加“曰”字以協句耳，虞氏以此[image: ]“明嫌表微”。張氏曰：“卦止取六二一爻，辭乃取‘于野’‘涉川’，故復出‘同人曰’以表之。云所同者夫婦，乃曰‘于野’‘涉川’者，由取乾通天下之志，體坎而行也。”案：侯氏以乾行[image: ]九二升上，未是。

文明以健，中正而應，君子正也。

何妥曰：離[image: ]“文明”，乾[image: ]剛健，健非尚武，乃以文明。應不以邪，乃以中正，故曰“利君子貞”也。

釋曰　此九五之德，乾行之本。“君子”，謂五，五具全卦之德。離[image: ]“文明”，乾[image: ]“健”，故曰“文明以健”。聖人明於庶物，察於人倫，故不疑所行，若決江河，莫之能禦也。五得正居上中而二以中正應之，故曰“中正而應”。位乎天德，正己而物正也，是君子之正道，故曰“君子正也”，此釋“君子貞”之義。

唯君子[image: ]能通天下之志。

虞翻曰：“唯”，獨也。四變成坎，坎[image: ]“通”、[image: ]“志”，故“能通天下之志”。謂五“以類族辯物”，“聖人作而萬物覩”。

崔憬曰：“君子”，謂九五，朱、盧誤“二”。能舍朱作“捨”。己同人，以通天下之志。若九三、九四以其人臣，三字誤，當[image: ]“己乘人”。則不當矣，故爻辭不言同人也。

釋曰　此釋“利”義。坎[image: ]“通”、[image: ]“志”，五正則六爻皆正，四上變體兩坎，成既濟，陰陽應。君子以明健中正之德，先得人心之所同然，類族辯物，各正性命而保合大和，天下志通，是謂大同。唯君子能之，故“利”也。

《象》曰：天與火，同人。

荀爽曰：乾舍於離，相與同居，故曰“同人”也。

君子以類族辯物。《釋文》：辯，如字。王肅卜免反。

虞翻曰：“君子”，謂乾，師坤[image: ]“類”，乾[image: ]“族”，辯，别也。乾陽物，坤陰物，體姤“天地相遇，品物咸章”，以乾照坤，故“以類族辯物”，謂“方以類聚，物以羣分”。孔子曰“君子和而不同”，故於同人家周作“象”。見以“類族辯物”也。

釋曰　天日同明，以乾照坤，萬物皆相見，故君子法之“以類族辯物”。於同人家言“類族辯物”者，天火同性，是謂同物，物有同異，出於天性，辯此之同與彼之異，而後能各從其類歸於大同，此同人之大用也。

初九：同人于門，无咎。

虞翻曰：乾[image: ]“門”，謂同於四，四變應初，故“无咎”也。

補　陸希聲曰：“門”者，出入之正道，不由斯道則[image: ]咎。《撮要》。

釋曰　初得位，正己以同人，應在四，四體乾[image: ]“門”，《繫》曰“乾坤其易之門邪”。初正則四變應之，同歸於正，故“无咎”。子曰“出門如見大賓，在邦無怨，在家無怨”，曾子曰“出門而使，不以或[image: ]父母憂也”，此人所以同。

《象》曰：出門同人，又誰咎也。

崔憬曰：剛而无應，比二以柔，近同於人，出門之象，“又誰咎矣”。案：初九震爻，“帝出乎震”，震[image: ]大塗，又[image: ]日門，“出門”之象也。

補　《京氏傳》曰：同人，二氣同進，健而炎上，同途異致，性則合也，《易》曰“出門同人，又誰咎也”。

釋曰　崔以“出門”[image: ]比二，與京、虞異，京引《象傳》以明全卦之義。如初得位，四失位，君子出處語默雖異致，而歸於各正則同途。出門同人，又誰得而咎之，此其所以由門而及野也。

六二：同人于宗，吝。

荀爽曰：“宗”者，眾也。三據二陰，“二與四同功”，五相應，初相近，上下眾陽，皆欲與二[image: ]同，故曰“同人于宗”也。陰道貞靜，從一而終，今宗同之，故“吝”也。

補　《五經異義》説魯昭公取同姓，引《易》曰“同人于宗，吝”，言“同姓相取，吝道也”。

鄭康成曰：天子諸侯后夫人無子不出。《儀禮·士昏禮》疏。《禮記·内則》正義。《詩·河廣》正義無“無子”二字。

釋曰　荀讀“宗”[image: ]“眾”，婦人以貞一[image: ]德，眾欲同之則昏姻不成，故“吝”，明必得所適而後行。二當固守應五，所謂“先號咷而後笑”，與屯二“女子貞不字，十年乃字”同義，此二、五相應之通例。許、鄭、虞則皆以二、五在同人家[image: ]同姓，同人命名取二應乾五。而以“類族辯物”言，則離火炎上，性同於天。又二與上乾[image: ]巽，同姓之象，故稱“宗”。同姓不可[image: ]昏，非他卦二、五陰陽象昏媾之比。二巽當同師震以同於五，夫婦同心，而後可以寧父母。天下夫婦皆正，族類皆辯，所以會歸乎大君也。若不同師震而自同於五，則是“同人于宗”，同姓相娶之象。或外夫家而内父母家，不能體父母之心以盡婦道，而被出歸宗，故“吝”。伏羲制嫁娶，始定人道。然自殷以前，五世以外姓别，昏姻通，於人道猶未盡，周法大宗收族，繫之以姓而弗别，雖百世而昏姻不通，故謂“同人于宗”[image: ]“吝”。言五世以外雖各自[image: ]族，而皆統於大宗，猶是同姓，若相取，則是同人于宗内，仍不免黷敬，故《象》曰“吝道也”。若五屬之内男女相犯，則大悖人道，何凶如之，豈特“吝”而已。鄭意謂“天子諸侯后夫人無子不出”，其犯六出，則王后廢遠，夫人以下出而歸宗，故“吝”。明婦人既嫁天夫，當一心於所事也。此爻之義，當以許、鄭、虞[image: ]正，荀讀雖異，而教貞一之意則同。

《象》曰：同人于宗，吝道也。

侯果曰：“宗”，謂五也。二[image: ]同人之主，和同者之所仰也。有應在五，唯同於五，過五則否，不能大同於人，則[image: ]主之德吝狹矣。所同雖吝，亦妻臣之道也。

釋曰　此又一説，讀“吝”字略逗，理亦互通。但二[image: ]卦所由成，非即卦主，和同者之所仰，在五不在二也。

九三：伏戎于莽，《釋文》：莽，莫蕩反。王肅冥黨反。升其高陵，三歲不興。

虞翻曰：巽[image: ]“伏”，震[image: ]“草莽”，離[image: ]“戎”。謂四變時，三在坎中隱伏自藏，故“伏戎于莽”也。巽[image: ]“高”，師震[image: ]“陵”，以巽股“升其高陵”。爻在三，乾[image: ]“歲”，“興”，起也，動不張曰“當[image: ]‘而’”。失位，故“三歲不興”也。

補　鄭康成曰：“莽”，叢木也。《釋文》。

釋曰　同人主五，五未正坎，天下之志未通。卦由師息，三、四敵剛，故象相攻，三、四爭二，阻兵據險以爭土地人民，待五以大師克之而後同。“伏戎于莽”，巽[image: ]“伏”，[image: ]草木，又同人自師震息，震[image: ]草莽，離[image: ]“戎”，離在震巽下，故“伏戎于莽”，欲攻四也。虞又取四變，三體坎隱伏自藏，葢就下“不興”之義。“升其高陵”，伏而時起也。“三歲不興”，則伏而遂息矣。然四變則非復敵剛，與傳文不協，取象過密，義反岐矣。或曰，虞以敵剛[image: ]三上敵應，謂三攻上，四攻初，但初、上無爭象，恐非也。“升其高陵”，登高望敵，伺隙而進也。巽[image: ]股稱“升”，又[image: ]“高”，師震[image: ]“陵”，張氏曰“高陵，震巽之顛，四也”。“三歲不興”，爻在三，乾[image: ]“歲”，故象“三歲”，震[image: ]起稱“興”，三動體震則失位，危道，故“不興”，《象》曰“安行也”。五通天下之志，使四變，久而人心同，不復興戎，各安其所而行矣。

《象》曰：伏戎于莽，敵剛也。三歲不興，安行也。

崔憬曰：與二相比，欲同人焉。盜憎其主而忌於五，所以隱兵于野，將以襲之，故曰“伏戎于朱作“於”。莽”。五既居上，故曰“升其高陵”。一爻[image: ]一年，自三至五頻遇剛敵，故“三歲不興”，安可行也。案：三互離巽，巽[image: ]草木，離[image: ]戈兵，伏戎于莽之象也。

釋曰　崔謂三欲攻五，恐非。但三、四相攻，即不式王命，故五以大師克之。“安行”與震五危行相反，崔説亦未是。

九四：乘其墉，盧、周作“庸”，注同。《釋文》：墉，徐音容。弗克攻，吉。

虞翻曰：巽[image: ]“墉”，四在巽上，故“乘其墉”。變而承五體訟，乾剛在上，故“弗克攻”則“吉”也。

補　“墉”，鄭作“庸”。《釋文》。

釋曰　“乘”，升也。“墉”，牆也。“乘其墉”，攻三而登其城牆，其勢將勝。然四失位，征之[image: ]言正也，征伐當自天子出，己不正而以攻人，以亂濟亂，何治之有。三、四爭二，其失維鈞。四無攻三之義，五類族辯物，[image: ]天下人心所同歸，大師所至，暴亂自息，故三不敢興，而四亦變正“弗克攻”，《象》曰“義弗克也”。四“弗克攻”，變而承五，故“吉”。戰以攻克[image: ]“吉”，“弗克攻”則師勞無功，困矣。而云“吉”者，《象》曰“其吉，則困而反則也”，爻得正[image: ]則，坎[image: ]則，“困而反則”承五，安民和眾，過而能改，吉孰大焉。且四雖乘墉，而三伏戎設險以待之，恃勝輕進，必陷大敗，“弗克攻”，似困而實吉也。虞云“變而承五體訟”者，體訟四“不克訟，復即命渝”也。云“乾剛在上”，謂五剛中正在上，大師所臨，莫敢不服，順之則吉也。

《象》曰：乘其墉，義弗克也。其吉，則困而反則也。

王弼曰：處上攻下，力能乘墉者也。履非其位，與三爭二，二自應五，三非犯己，攻三求二，尤而效之，違義傷禮，眾所不與。勢雖乘墉，此“墉”字各本同。義終弗朱作“不”。克。而得吉者，以困而反正則也。

釋曰　“克”，能也，雖乘三墉，義弗能攻也。或曰“克”，勝也，謂弗能攻而勝之，其義然也。“則”，法也，爻當位[image: ]則，弗克而變之正，是“困而反則”。

九五：同人先號咷而後笑，大師克相遇。

虞翻曰：應在二，巽[image: ]“號咷”，乾[image: ]“先”，故“先號咷”。師震在下，故“後笑”，震[image: ]“後笑”也。乾[image: ]“大”，同人反師，故“大師”。二至五體姤，遇也，故“相遇”。

補　《京氏傳》曰：九五原誤“二”。得位居中，六二原誤“三”。積陰待應，《易》曰“先號咷而後笑”。陸績曰：隔於陽位，三、四。不能決勝，故曰“先號咷”，後獲合方喜，故曰“後笑”。

釋曰　虞以旁通言，同人，謂二同師震以同五。張氏曰：“號咷，嘑號也。《繫》曰‘或出或處，或默或語，二人同心，其利斷金’，彼注云‘夫出婦處，婦默夫語’，則號咷與笑，皆震巽同心之言。巽在乾家，二以巽先應五乾，則三、四相攻，號咷師震，同志而來，則四變三伏，故‘後笑’。”案：二、五同姓，二本同五，但女在家，未知將所適，懼非禮之求，故“先號咷”。非父母之命，媒妁之言，得所適，備禮義，貞女不行也。以禮從一，則人無敢求犯禮，同師震以同五，盡婦道，宜室家，乃可以歸安父母，故“後笑”。此類族辯物之義，惟同人則然。京氏以本卦言，同人，直謂二、五相同，《彖》所謂“得中應乾”。姚氏曰：“二隔於三、四，故‘先號咷’。成既濟，二得應五，故‘後笑’。二中直，專志應五，不[image: ]三、四所移，先是以‘號咷’。”案：《象》曰“同人之先，以中直也”，直猶正，變正言直者，乾[image: ]直，二體坤元直方，應陽出直。師震亦[image: ]直，二同師震，待五之命，從一而終。二同於五，執節守義，以正待應，秉其中直，非邪妄所能撓，雖遇厄難，貞志不二，故“先號咷”。“同人之先以中直”，所以得“後笑”。君臣夫妻，其義一也。“先號咷”，未能即同也。五“類族辯物”，“通天之下志”而後同，王者行師以正天下，天下莫敢有越厥志，正如此，故“大師克相遇”。虞云“同人反師”，謂旁通陰陽相反，非屯蒙等兩卦相反之謂。“大師”，五討三、四之師，三、四相攻，睽天下之同，五以大師克之，三“不興”，四“反則”，而後二、五“相遇”成既濟。《象》曰“大師相遇，言相克也”，謂有相克而後相遇也。

《象》曰：同人之先，以中直也。大師相遇，言相克也。

侯果曰：乾德中直，不私於物，欲天下大同。方始同二矣，三、四失義而近據之，未獲同心，故“先號咷”也。時須同好，寇阻其途，以言相克，然後始相遇，故笑也。

《九家易》曰：乾[image: ]“言”。

釋曰　“言”，如“葢言順也”之“言”，不當取震言語象。

上九：同人于郊，无悔。

虞翻曰：乾[image: ]“郊”，失位无應，與乾上九同義，當有悔。同心之家，故“无悔”。

釋曰　乾[image: ]“郊”，至上乾成，故“同人于郊”。不稱“野”者，郊外曰野，野无所不徧，郊則猶有界域。“同人于野”，則乾行成既濟，通天下之志。上失位，未成既濟，故變“野”言“郊”，布德雖廣而猶未徧行，《象》曰“志未得”，但“无悔”而已。虞云“與乾上同義”者，同人與乾所較止一爻。天在上，火炎上，二氣同進，至上陽盈，疑於亢，當“有悔”。以柔得中應五，上與五同體，下既有陰，非“高而无民”。同心之家，陰陽和同，无亢極窮志之象，故“无悔”。上變，六爻正，陰陽應，則于野涉川而亨貞，五同天下之志得矣。

《象》曰：同人于郊，志未得也。

侯果曰：獨處于朱作“於”。外，“同人于郊”也。不與内爭，无悔吝也。同人之時，唯同于郊，“志未得也”。

釋曰　侯以上[image: ]高蹈見幾，不與物競，於道濟天下之志未得，或一義。

大有

《序卦》曰：與人同者，物必歸焉，故受之以大有。

崔憬曰：以欲從人，物朱作“人”。必歸己，所以成大有。

[image: ]乾下離上大有。元亨。

虞翻曰：與比旁通。“柔得尊位大中”，“應天而時行”，故“元亨”也。

姚規曰：互體有兑，兑[image: ]澤，位在秋也。乾則施生，澤則流潤，離則長茂，秋則成收，大富有也。大有則“元亨”矣。

鄭玄曰：六五體離，處乾之上，猶大臣有聖明之德，代君[image: ]政，處其位有其事而理之也。“元亨”者，又能長羣臣以善，使嘉會禮通，若周公攝政、朝諸侯於明堂是也。

釋曰　“大有”，所有者大，謂陽也。《彖》曰“柔得尊位大中而上下應之曰大有”，六五[image: ]成卦之主，坤元得尊位，居上中，内有伏陽，體乾元大中之德，上下五陽應之，皆[image: ]所有，故曰“大有”。鄭君以周公攝政當之，與坤五同義。姚氏謂此大臣輔幼主之象，亦即體坤元而[image: ]君，以眾賢[image: ]輔之象，尤足引伸鄭恉。“元亨”者大有，則能以善始萬物而大通。元，坤元育乾元也。元訓始，乾元，始也，坤元育乾，始之始也。五含伏陽，養成君德。伏陽發，君臣正，六爻應，“自天右之，吉无不利”，是以善始萬物而使天下嘉會禮通，故“元亨”。虞氏則謂大有通比，乾五動之坤成比，則乾體離，離五應乾五，以日行天，比變[image: ]大有。上下眾陽應五而息，五以乾陽通坤故“元亨”。愚謂比大有旁通，分而觀之，則乾五之坤成比，創業定天下之象。坤五之乾成大有，繼體致太平之象。以臣輔君，體坤六五“文在中”，以子繼父，體離六二繼明，故《彖》曰“柔得尊位”，鄭以成王周公之事明之。《繫》説上九“以履信思順”，謂此也。合而觀之，則乾五動之坤成大有，以離日照天，元氣周行四時，乾陽不息，向明而治，萬物皆相見。《彖》曰“應乎天而時行”，《象》曰“火在天上大有”，皆日行於天之義。《繫》引“自天右之，吉无不利”，以證黄帝堯舜之事，故虞以[image: ]乾元之用。夫“柔得尊位”，坤元也，“其德剛健而文明，應乎天而時行”，坤元合德乾元也。鄭得其本義，虞觀其會通，相兼乃具。大有，所有者大，富有之謂大業。姚規舉卦象證之，亦合。

《彖》曰：大有，柔得尊位大中而上下應之曰大有。

王弼曰：處尊以柔，居中以大。體無二陰以此下朱衍“陰而”二字。分其應，上下應之，靡所不納，大有之義也。

釋曰　六五以坤元居尊，故曰“柔得尊位”。中有伏陽，德合乾元，故曰“大中”。上下應之，天道助順，人道助信，五陽皆[image: ]所有，是“大有”之義。姚氏曰：“此大臣輔幼主之象，亦即體坤元而[image: ]君，若成王以周、召[image: ]臣之象也。羣陽而應一陰，主雖弱而羣聖輔之，天下亦未有不治者。”案：此就鄭義引申之。主弱而任聖賢之臣，與蒙五順上應二同義。五伏陽發，與蒙反[image: ]聖同義。惠氏申虞謂乾五動見離，離麗乾，故“柔得尊位”。張氏説上下應之，[image: ]乾應五而息，然傳云“柔得尊位”，據爻不據卦。下文“應天時行”，乃有離日之象。云“柔”，自當指坤元，離中陰爻，即坤元也。乾魂歸離，亦坤元中有伏陽之義。鄭依傳[image: ]訓，實卦名本旨。

其德剛健而文明，應乎天而時行，是以元亨。

虞翻曰：謂五以日應乾而行於天也。時，謂四時也。大有亨比，初動成震[image: ]春，至二兑[image: ]秋，至三離[image: ]夏，坎[image: ]冬，故曰“時行”。以乾亨坤，是以“元亨”。

釋曰　“其德”，六五之德也。“剛健”，乾。“文明”，離。“天”，謂五伏陽。六居五失位，而辭稱“元亨”者，以其德如此，是以能息乾元而亨。“剛健文明”，乾元之德也。乾體剛健，五動成離，則“剛健而文明”。庖犧位乾五，觀象於天，造作八卦，備物致用以利天下。黄帝堯舜通變神化，使民宜之，體乾元以大明終始萬物，“應天而時行”也，此乾之元亨也。大有内乾外離，充實光輝，故“剛健而文明”。六五中有伏陽，以坤元育乾元，以大臣養君德，明光上下，勤施四方，如日之行天陽於四時，代君[image: ]政以固天命，周公輔成王之事當之，“應天而時行”也，此大有體乾之元亨也。明大有體乾之元亨，而乾德之元亨在其中矣。虞云“五以日麗乾而行於天”者，釋“應天時行”之義。乾五動之坤成大有，則以坤五體離[image: ]日象而行於天，日繞地而行以布天陽。離中陰爻，即坤元受天陽者，以象日則[image: ]君，以地受天陽，則[image: ]坤元凝伏陽，大臣輔幼主，理實互通。云“以乾亨坤，故曰元亨”，謂五以乾元時行，亨比坤[image: ]大有乾，又伏乾發五正成既濟也。

《象》曰：火在天上，大有。

荀爽曰：謂夏火王在天，萬物並生，故曰“大有”也。

釋曰　火氣之在天上者，日也。日中則盛如火，萬物畢照。

君子以遏惡揚善，順天休命。《釋文》：遏，於葛反，止也。徐又音謁。休，虚虯反，美也。徐許求反。

虞翻曰：“遏”，絶；“揚”，舉也。乾[image: ]“揚善”，坤[image: ]“遏惡”，[image: ]“順”。以乾滅坤，體夬“揚于王庭”，故“遏惡揚善”。乾[image: ]“天休”，二變時巽[image: ]“命”，故“順天休命”。

釋曰　比坤五陰盡變滅，“遏惡”之象。乾五陽皆息，“揚善”之象。云“體夬‘揚于王庭’”者，此但取“揚”義，不論柔乘五剛。彼小人揚于王庭，故決之，此君子揚于王庭，故尚之，皆六五凝乾元而亨之，成既濟之事，故“順天休命”。

初九：无交害，匪咎，艱則无咎。

虞翻曰：“害”，謂四，四離火[image: ]惡人，故“无交害”。初動震[image: ]“交”，比坤[image: ]“害”。“匪”，非也。“艱”，難，謂陽動比初成屯。屯，難也。變得位，“艱則无咎”。

釋曰　初應在四，四體離火焚棄[image: ]惡人，故稱“害”。虞又云“比坤[image: ]害”者，四自比坤變，取義於四，取象於坤，《易》例多然。“无交害”，戒初毋應四，“遏惡”之義。“匪咎”，无應，咎也。初、四敵應，四失位，初本不當應，遠惡人，故非咎。初得位，艱貞自守，待五伏陽出四變自得應，故“艱則无咎”。虞云“比初動震[image: ]交，體屯[image: ]艱”，皆從既息大有後推本取象。張氏曰：“於消息例當五降初成復，比五陽尊，降初失位，失尊位。故取初自變成屯。”案：屯[image: ]難，難進之義。盤桓居貞，藏器於身，待時而動，上有大有之君，惡既遏則善自揚。國有道不變塞焉，所以不失身而能行道。

《象》曰：大有初九，无交害也。

虞翻曰：“害”，謂四。

釋曰　居下位不以賢事不肖，當守正以待五交孚。

九二：大車盧、周作“轝”，注同。以載，有攸往，无咎。《釋文》：車，王肅剛除反。

虞翻曰：比坤[image: ]“大車”，乾來積上，故“大車以載”。“往”，謂之五。二失位，變得正應五，故“有攸往，无咎”矣。

補　“車”，蜀才作“輿”。《釋文》。

釋曰　二[image: ]大夫，體乾德剛中，與五正應，五所尚之賢，當大有之任者也。“大車以載”，比坤[image: ]大車，比息成大有，乾積坤上，[image: ]坤所載，猶人臣[image: ]君任天下之重。二自坤來而體乾，有盛德大才，竭力盡能，夙夜匪懈以任君事，如大車之材彊壯以載物，故取象於坤以明乾德。蜀才作“輿”，車載物以輿，輿，車之中也。二處中，故《象》曰“積中不敗”。物積大車之中而不敗，則可以引重致遠，人臣以順行健，不失其中，則攸往而咸宜。“往”，謂變應五。二失位，疑有咎，剛而得中，體信與順，功濟天下，而一歸美於君，五發則變而應，故“有攸往，无咎”。

《象》曰：大車盧、周作“轝”。以載，積中不敗也。

盧氏朱誤“虞翻”。曰：乾[image: ]大車，故曰“大車以載”。體剛履中，可以任重，有應於五，故所積皆似當[image: ]“在”。中而不敗也。

釋曰　盧就已息成乾取象。“大車以載”，以乾之剛健効坤之任載，物積在中而不敗，故“有攸往，无咎”。

九三：公用亨于天子，小人弗克。《釋文》：亨，眾家並香兩反。

虞翻曰：“天子”，謂五。三，公位也。“小人”，謂四。二變得位，體鼎象，故“公用亨于天子”。四折鼎足“覆公餗”，故“小人不克”也。

補　京房曰：“亨”，獻也。

姚信曰：享祀也。

干寶曰：享宴也。並《釋文》。

《春秋傳》：晉侯將納王，筮之，遇大有之睽，曰“吉，遇公用享于天子之卦，戰克而王饗，吉孰大焉”，又説“天子降心以逆公”。

釋曰　三者，三公之位，與五同功，位尊任重，非其人不足以當之，故備言“揚善遏惡”之義。“公用亨于天子”，三有乾德，剛健得正，處三公之位，[image: ]下體之君，葢三事大夫邦君諸侯之有功德者。“亨”，讀曰“饗”，謂公用此功德見享於天子。惠氏曰：“鼎《象傳》‘大亨以養聖賢’，三賢人，二變體鼎，養賢之象，故云‘公用亨于天子’。僖二十四年《春秋傳》卜偃説此卦云‘天子降心以逆公’，五履信思順，又以尚賢，故有‘降心逆公’之事。三應上，上[image: ]宗廟，天子亨諸侯必于祖廟也。四不正，故曰‘小人’。虞注鼎九四云‘四變震[image: ]足，足折入兑，故鼎折足覆公餗’，是小人不克當天子之享也。”姚氏則以“王用亨于西山”例之，讀“亨”[image: ]“覲禮三享”之“享”，小人不克行此禮，義亦通。但此爻辭意似與師上“大君有命，小人勿用”相類，《左傳》所説，自是古義，經文屬辭或不必一例，今以惠説[image: ]正。“亨”，京訓“獻”，姚云“享祀”，干云“享宴”，則以“享”釋“亨”。“享祀”“享宴”等皆當連讀，其上皆當有“亨”字，讀皆香兩反，凡《經》言“用亨”者讀準此，非“元亨”之“亨”也。訓“獻”訓“享祀”，似與仲虞所説同。“享祀”，入朝而助祭也。干云“享宴”，據《春秋傳》義，“享宴”二禮，事相類，干舉類言之，與鄭需注“宴，享宴也”同例。

《象》曰：公用亨于天子，小人害也。

虞翻曰：“小人”，謂四也。

釋曰　“公用亨于天子”，位尊禮隆，若小人當之，則肆志擅權，廢官敗國，其害大矣，故“弗克”也。姚氏則曰“害”，害禮也。

九四，匪其尩。朱作“彭”。无咎。

虞翻曰：匪，非也。其位尩，足尩，體行不正，四失位折震足，故“尩”。變而得正，故“无咎”。“尩”或[image: ]朱作“作”。“彭”，作“旁”聲，字之誤。

補　“尩”，諸家作“彭”。步郎反。

干寶曰：彭亨，驕滿貌。

王肅曰：壯也。

子夏作“旁”。

姚信曰：彭旁。徐音同。並《釋文》。

釋曰　惠氏曰：“《説文》：‘尩，跛曲脛也’，從大，象偏曲之形。足尩故體行不正，四失位，體兑折震足，故足尩也。變而得正，故云‘匪其尩，无咎’。”張氏謂：“雖處鼎四位，非實鼎體，故能變而无咎。”案：尩者，力小任重，必至敗國殃民，陷鼎四覆餗之凶。五遏惡，辯竊位者而去之。四雖處尫位，而實非冒利藉勢，苟以小言受大禄者，失位能變，故“匪其尩，无咎”，此虞義。諸家“尩”多[image: ]“彭”，姚元直讀“彭”如“旁”，子夏作“旁”。李氏富孫曰：“《説文》‘彭，鼓聲也’，《玉篇》‘盛也’，引申[image: ]凡壯盛之稱。故干云‘彭亨，驕滿貌’。彭、旁聲近，《詩》‘四牡彭彭’，《説文》引作‘騯騯’，是彭、旁古通。”案：《说文》“旁，溥也”，籀文作“雱”，從雨，取眾多如雨意，彭、旁音義皆近。“匪其彭”，言處盛不敢自滿。四失位而近君，體乾健，又離火炎上，有過盛驕溢之象，故曰“其彭”，其四也。明辯以晢，知盛極之[image: ]害，戒懼自正，故“匪其彭”。“匪”者，辯之之意也。上不僭上，下不失身，故“无咎”。虞以作“彭”讀“旁”[image: ]誤，實則師讀皆有所受，今各如其説通之。

《象》曰：匪其尩，朱作“彭”。无咎，明辯折朱作“皙”。也。

虞翻曰：折朱誤“晢”，下句同。之離，故“明辯折也”。四在乾則尩，在坤[image: ]鼠，在震噬胏朱誤“肺”。得金矢，在巽折鼎足，在坎[image: ]鬼方，在離焚死，在艮旅于處，言无所容，在兑睽孤孚厲。三百八十四爻獨无所容也。

補　“折”，諸家多作“晢”，章舌反。王廙作“晣”。音同，徐、李之世反。

又作“哲”。

鄭作“遰”，曰：遰，讀如“明星晢晢”。

陸作“逝”。並《釋文》。

釋曰　“折”，斷也，辯之決也。張氏曰：“离明震辯兑折，折辯入明。”案：明以斷決所辯，善惡無所混淆，尩者必去。四雖處尩位而匪其尩，故使變得正而无咎。虞云“在乾[image: ]尩”，乾[image: ]人，故象足尩，餘各詳當爻下。虞歷説諸爻以明經之當作“尩”，不當作“彭”“旁”，實則離四不孝之子，其罪焚，鼎四誤國之臣，其刑剭，垂戒特深以明大義。此外諸卦九四雖體離而取義不同，此經作“彭”，實於象合。四失位近君，懼過盛驕溢，故明辯之。諸家作“晢”，或作“哲”，皆明義。鄭作“遰”，陸作“逝”，“晢”之借。

六五：厥孚交如，威如吉。

虞翻曰：“孚”，信也。發而孚二，故“交如”。乾稱“威”，發得位，故“威如吉”。

釋曰　六五[image: ]大有之主，中有伏陽，體坎中實，故“孚”。“厥孚交如”，坤元孚於乾元，陰陽交，乾元發而孚二，五正二應，上下交，故其孚交如。比息大有，震[image: ]“交”；五發，乾[image: ]“信”；四上變，坎[image: ]“孚”、[image: ]“志”；《象》曰“厥孚交如，信以發志也”。君德既成，以至誠贊化育，體信以達順，志由中發而天下之志通，故“厥孚交如”也。“威如吉”，言君德孚於下，大畏民志，故“吉”。惠氏曰：“乾陽剛武，故稱‘威’。五變體乾，發得位，故‘威如吉’。《吕刑》曰‘德威維畏’。”案：《象》曰“易而无備”，凡威必由武備，而以德服人，則人心畏而愛之，則而象之，天下莫敢有越厥志，故簡易而无戒備也。

《象》曰：厥孚交如，信以發志也。威如之吉，易而无備也。

侯果曰：其體文明，其德中順。信發乎志，以覃於物。物懷其德，以信應君。朱作“於”。君物交信，朱作“信交”。“厥孚交如”也。[image: ]卦之主，有威不用，唯行簡易，无所防備。物感其德，翻更畏威，“威如之吉”也。

釋曰　此以體坤元而[image: ]君者言。信發乎志，物應於君，則五陽發，二變應之矣。

上九：自天右朱作“祐”，注同。之，吉无不利。

虞翻曰：謂乾也。“右”，助也。大有通比，坤[image: ]“自”，乾[image: ]“天”，兑[image: ]“右”，故“自天右之”。比坤[image: ]順，乾[image: ]信，“天之所助者順，人之所助者信，履信思順，又以尚賢，故自天右之，吉无不利”。

王弼曰：餘爻皆乘剛，己獨乘柔，順也。五[image: ]信德，而己履焉，履信者也。居豐富之代，物不累心，高尚其志，尚賢者也。爻有三德，盡夫助道，故《繫辭》具焉也。

補　《鹽鐵論》曰：好行善者天助以福，符瑞是也，《易》曰“自天祐之，吉无不利”。好行惡者天報以禍，妖葘是也，《春秋傳》曰“應是而有天葘”。《論葘篇》。

“右”，諸家作“祐”。

釋曰　此通論大有一卦之德。六五得尊位，[image: ]卦主，體坤元應天時行，由乾五之坤而來，五陽上下應之，乾[image: ]天，故“自天右之”。五體坤順承上，以坤入乾，乾陽上下皆應，體兑[image: ]口，口助稱“右”，《繫》曰“天之所助者順也”。乾[image: ]人，[image: ]信，二有中德，體信應五，三[image: ]人道，與二成兑，“人之所助者信也”。五有伏陽體坎孚，三與同功，亦人助信之象。五之在乾上應二，故“履信”。中有伏坎[image: ]思，而體坤順上，故“思乎順”。乾[image: ]賢人，以乾五陽息坤，坤伏乾下。承上體大畜，上[image: ]賢人。亨三，三[image: ]賢人。故“又以尚賢”。履信思順尚賢，以至誠贊化育，以至德要道順天下，又[image: ]天下得人，天人合應，“天且弗違，而況於人乎”，故“自天右之”，成既濟，“吉无不利”。虞云“謂乾”者，此坤元體乾元之德，實乾元之用。乾五動之坤成大有，通比。比坤體坎，大有乾體離，聖人與天地合德日月合明，以順信之德獲天人之助，剛健文明，應天時行，由乾五亨坤致然，此乾坤合於一元之德。乾元之“先天弗違後天奉時”，與坤元之“承天時行”一也。王弼專以上九一爻言，非其義。

《象》曰：大有上吉，自天右也。

《九家易》曰：上九説朱作“悦”。五以柔處尊而自謙損。尚賢奉己，上下應之，[image: ]乾所祐，盧、周作“右”。故吉且利朱、盧作“和”。也。

釋曰　言大有上爻之言“吉”，以六五德合於天，“自天右也”。《九家》義亦主五，以上[image: ]五所尚之賢，故於上著之。《説文》“右，手口相助也”，“祐，助也，從示右”，義大同。虞作“右”，諸家作“祐”，李先引虞，經字當作“右”。其引《九家》注，或仍其本文作“祐”，或改從經字未可知，今姑依舊本。

謙

《序卦》曰：有大者不可以盈，故受之以謙。

崔憬曰：富貴而自遺其咎，故“有大者不可盈”，當須謙，此下周有“退”字。天之道也。

[image: ]艮下坤上謙。亨。

虞翻曰：乾上九來之坤，與履旁通。天道下濟，故“亨”。此下朱衍一圈。彭城蔡景君説“剥上來之三”。

補　“謙”，《子夏傳》作“嗛”，曰：“嗛”，謙也。《釋文》。

釋曰　乾上窮剥而入坤，來之三[image: ]復之始。由乾上降居三，體艮山在坤地下，謙之義。謙旁通履，“履者，禮也”。禮自卑而尊人，故“謙以制禮”，敬人者人恒敬之。謙者亨道，乾下交坤而坤息乾，故“亨”。子夏作“嗛”，嗛者盈之反。天道盈而不溢，乾上降之坤三，盈[image: ]“嗛”，在人[image: ]“謙”也。

君子有終。

虞翻曰：“君子”，謂朱誤“[image: ]”。三，艮“終萬物”，故“君子有終”。

鄭玄曰：艮[image: ]山，坤[image: ]地，山體高，今在地下，其於人道高能下下，謙之象。亨者，嘉會之禮，以謙而衍字。[image: ]主。謙者，自貶損以下人，唯艮之堅固、坤之厚順乃能終之，故君子之人有終也。

補　《韓詩外傳》：成王封伯禽於魯，周公誡之曰：“往矣！子無以魯國驕士。吾文王之子，武王之弟，成王之叔父也，又相天下，吾於天下亦不輕矣。然一沐三握髮，一飯三吐哺，猶恐失天下之士。吾聞德性寬裕，守之以恭者榮；土地廣大，守之以儉者安；禄位尊盛，守之以卑者貴；人眾兵强，守之以畏者勝；聰明睿智，守之以愚者善；博聞强記，守之以淺者智，夫此六者，皆謙德也。夫貴[image: ]天子，富有四海，由此德也。不謙而失天下亡其身者，桀紂也，可不慎歟？故《易》有一道，大足以守天下，中足以守國家，近足以守身，謙之謂也。夫‘天道虧盈而益謙，地道變盈而流謙，鬼神害盈而福謙，人道惡盈而好謙’，是以衣成則必缺袵，宫成則必缺隅，屋成則必加拙。示不成者，天道然也。《易》曰‘謙亨，君子有終，吉’，《詩》曰‘湯降不違，聖敬曰躋’，其無以魯國驕士也。”

《説苑》：孔子讀《易》，至於損益，則喟然而歎。子夏避席而問曰：“夫子何[image: ]歎？”孔子曰：“夫自損者益，自益者缺，吾是以歎也。”子夏曰：“然則學者不可以益乎？”孔子曰：“否，天之道，成者未嘗得久也。夫學者以虚受之，故曰得。苟不知持滿，則天下之善言不得入其耳矣。昔堯履天子之位，猶允恭以持之，虚靜以待下，故百載以逾盛，迄今而益章。昆吾自臧而滿意，窮高而不衰，故當時而虧敗，迄今而逾惡，是非損益之徵歟？吾故曰‘謙也者，致恭以存其位者也’。夫豊明而動，故能大，苟大則虧矣。吾戒之，故曰‘天下之善言不得入其耳矣’。日中則[image: ]，月盈則食，天地盈虚，與時消息，是以聖人不敢當盛。升輿而遇三人則下，二人則軾，調其盈虚，故能長久也。”子夏曰：“善，請終身誦之。”《敬慎篇》。

釋曰　“終則有始，天行也”，惟有始故[image: ]終。乾陽有出入而無絶息，來歲之始，始於今歲之終也。剥上來之三，體乾三君子，兼艮之堅固、坤之厚順，故能終謙德，以終萬物而始之。“有終”即“亨”義。《韓詩外傳》、《説苑》所引周公、孔子之言，容有後人潤色，然義理深美，真《易》之微言也。

《彖》曰：謙亨。

《九家易》曰：艮山坤地，山至高，地至卑，以至高下至卑，故曰“謙”也。謙者兑世，艮與兑合，故“亨”。

釋曰　謙者，兑宫五世卦。“山澤通氣”，下體艮與本卦兑合，故“亨”。荀、《九家》每以京氏卦世之法説“亨”。八卦遞變相合，亦旁通之例。此經下注，李以“亨”義當以虞[image: ]主，故退在此。

天道下濟而光明，

荀爽曰：乾來之坤故“下濟”。陰去[image: ]離，陽來成坎，日月之象，故“光明”也。

釋曰　天道盈而不溢，乾上之坤三體坎下濟，成終成始。而由謙息履，坎月離日相對，其道光明。濟，成也，乾上之坤三得正，既濟之位。

地道卑而上行。

侯果曰：此本剥卦。乾之上九來居坤三，是“天道下濟而光明”也。坤之六三上升乾位，是“地道卑而上行”者也。

釋曰　震[image: ]行。地道本卑而其氣上升，坤三之乾上，上體成坤，體震上行。下濟與卑，“謙”也，光明上行，“亨”也。

天道虧盈而益謙，

虞翻曰：謂乾盈履上，虧之坤三，故“虧盈”。貴處賤位，故“益朱誤“盈”。謙”。

崔憬曰：“若日中則昃，盧、周作“昊”。月滿則虧”，損有餘以補不足，天之道也。

補　《潛夫論》曰：《易》曰“天道虧盈以沖謙”，故以仁義費於彼者，天賞之於此，以邪取於前者，天衰之於後，是以持盈之道，挹而損之，則亦可以免於亢龍之悔，乾坤之愆矣。《讃學篇》。

“虧”，馬作“毁”。《釋文》。

釋曰　乾上亢龍，盈不可久，居上則盈而當虧，之三則謙而可居。剥窮於上，則消入坤，來之坤三，則陽復息，是“虧盈而益謙”也。虞云“乾盈履上”者，履上即乾上，亦即剥上。既云“乾盈”，不可復云“乾上”，虞無剥、復、夬、遘之卦之例。又不可云“剥上”，故假言“履上”，以與下謙三相對。張氏曰：“剥復之閒，卦無實象，故多假義”，是也。

地道變盈而流謙，

虞翻曰：謙二以坤變乾盈，坎動而潤下，“水流溼”，朱作“濕”。故“流謙”也。

崔憬曰：“高岸[image: ]谷，深谷[image: ]陵”，是[image: ]“變盈而流謙”，地之道也。

釋曰　乾上之三成謙，則坤三之上變乾盈[image: ]坤，而納乾成坎。虞注“謙二”，“二”當[image: ]“三”。

鬼神害盈而福謙，

虞翻曰：“鬼”，謂四，“神”，謂三。坤[image: ]鬼害，乾[image: ]神福，故“鬼神害盈而福謙”也。

崔憬曰：“朱門之家，鬼闞其室”，“黍稷非馨，明德惟馨”，是其義矣。

補　“福”，京作“富”。《釋文》。

釋曰　張氏曰：“遊魂在四，歸魂在三，四詘三信。鬼謂四，神謂三，皆乾精也。盈則詘坤而[image: ]鬼，謙則信乾而[image: ]神。”案：“鬼神”，謂乾元坤元之氣變化詘信者，盈則消，謙則息，故“害盈而福謙”。福、富古字通。

人道惡盈而好謙。

虞翻曰：乾[image: ]“好”、[image: ]“人”，坤[image: ]“惡”也，故“人道惡盈”。從上之三，故“好謙”矣。

崔憬曰：“滿招損，謙受益”，人之道也。

補　《漢書》説人君南面之道曰：合於堯之克讓，《易》之嗛嗛，一嗛而四益。《藝文志》。

釋曰　張氏曰：“乾盈則就坤，故人道惡盈。”案：謙則乾來，故“好謙”。

謙尊而光，卑而不可踰，

虞翻曰：“天道遠”，故“尊光”。三位賤，故“卑”。坎水就下，險弱難勝，故“不可踰”。

釋曰　天地神人皆益謙。謙之[image: ]德尊而光明，其[image: ]體卑而人不可踰，由謙而亨，是君子之終也。“亨”[image: ]謙之終，唯終於謙乃能亨，故曰是“君子之終”，言非君子不能也。尊以德言，言於道[image: ]最高也，卑以體言，卑以自牧也。德高而闇然日章，體卑而人莫能以暴亂陵駕之，此即“亨”之義。

君子之終也。

孔穎達曰：尊者有謙而更光明盛大，卑者有謙而不踰越，是“君子之終也”。言君子能終其謙之善，而又獲謙之福，故曰“君子有朱作“之”。“終”也。

釋曰　孔説尊卑以位言，於《傳》語意似未甚協。

《象》曰：地中有山，謙。

劉表曰：地中有山，以高下下，故曰“謙”。謙之[image: ]道，降己升人。山本地上，今居地中，亦降體之義，故[image: ]謙象也。

補　《九家易義》曰：山至高，地至卑，以高下卑，故云“謙”也。所以言“地中”者，以明多之與少俱行其謙也。《口訣義》。

釋曰　山在地中，以卑藏高，謙之象。《九家》謂不言“地下”而言“地中”，明山下地，地藏山，皆有謙義，是多與少皆須謙。然於“捊多益寡”之義不甚協，或史氏增衍失其本旨。

君子以捊朱作“裒”，虞注同。多益寡，稱物平施。

虞翻曰：“君子”，謂三。“捋”，取也。艮[image: ]“多”，坤[image: ]“寡”，乾[image: ]“物”、[image: ]“施”，坎[image: ]“平”。謙乾疑當[image: ]“虧”。盈益謙，故“以捊多益寡，稱物平施”。

侯果曰：“裒”，聚也。《彖》云“天道益謙”，則謙之大者天益之以大福，謙之小者天益之以小福。故君子則之，以大益施大德，以小益施小德，是“稱物平施”也。

補　“捊”，或作“裒”。鄭、荀、董、蜀才作“捊”，曰：捊，取也。《釋文》。

唐宋石經作“裦”。

釋曰　君子觀地中有山之象，知降尊就卑，酌盈劑虚天之道，故以“捊多益寡，稱物平施”。張氏曰：“陰有陽則多，無陽則寡，艮[image: ]多，實乾[image: ]多也，捋乾益坤。稱，量也，以坎量而平施。”案：先之以敬讓而民不爭，“一家仁一國興仁，一家讓一國興讓”，天下相率而[image: ]敬讓任恤，此謙所以“捊多益寡，稱物平施”也。虞訓“捊”[image: ]“取”，則字當作“捊”，與鄭、荀、董、蜀才同。或作“裒”者，“裦”之[image: ]變，叚借字。侯訓“裒”[image: ]“聚”，但取益謙之義，未合地山之象。

初六：謙謙君子，用涉大川，吉。

荀爽曰：初最在下[image: ]“謙”，二陰承陽亦[image: ]“謙”，故曰“謙謙”也。二陰一陽相與成體，故曰“君子”也。九三體坎，故“用涉大川，吉”也。

釋曰　“謙謙”，謙之又謙也。初在下[image: ]謙，與二共承九三，以陰承陽，亦[image: ]“謙”，故曰“謙謙”。陽[image: ]君子，下卦三爻一體，初本有伏陽，隱在下而承三，資三之陽德以自養，伏陽發之正，故曰“君子”。初以卑謙養成君子之德，敬而無失，恭而有禮，眾所共與，雖險必濟，故“用涉大川，吉”。“用”者，用此“謙謙”也。三體坎[image: ]“大川”，初已之正，歷坎應四，得位有與，故“吉”，此荀義。張氏補虞謂“謙息履，三降初，乾上謙居三，三又降初，故[image: ]‘謙謙君子’。三坎，升五又體坎，[image: ]‘大川’，初坤[image: ]‘用’，故‘用涉大川吉’。”案：三在旁通則降初體復，在本卦則升五成既濟。三降履初[image: ]謙謙之君子，屈己以受天下之善，故宜升五濟天下之大難，六五所謂“利用侵伐”也。三體坎，之五又體坎，震[image: ]行，坎[image: ]通，三正五則六爻皆正成既濟，故“用涉大川，吉”。張説與荀義並通。初陽伏下，三陽降初，皆謙之至，故初能歷坎而之應，三能體坎而行正也。

《象》曰：謙謙君子，卑以自牧也。《釋文》：牧，徐音目，一音茂。

《九家易》曰：承陽卑謙，以陽自牧養也。

補　鄭康成曰：“牧”，養也。《文選》潘安仁《閒居賦》注。

釋曰　“謙謙君子”，是承陽卑謙，以陽自養而之正也。不養則不可動，養正故“用涉大川，吉”。張義則謂三降坤初居卑以自養。

六二：鳴謙，貞吉。

姚信曰：三體震[image: ]“善鳴”，二親承之，故曰“鳴謙”。得正處中，故“貞吉”。

釋曰　三[image: ]謙之主，諸爻言謙皆蒙三之義。震以雷鳴，謙、豫、中孚皆有震象，故皆言“鳴”，鳴者，心聲也。程《傳》曰：“二柔順居中，謙德積於中，發於外，見於聲音顔色，故曰‘鳴謙’。居中得正，有中正之德，故云‘貞吉’。”案：二得正承三，三升五，二正應之，故“貞吉”。《象》曰“中心得也”，言謙德相合，承應以正，陰性欲承，故“中心得”。

《象》曰：鳴謙貞吉，中心得也。

崔憬曰：言中正心與謙相得。

虞翻曰：中正，謂二。坎[image: ]心也。

釋曰　二中正，故經言“貞”，傳言“中”，中心相得，承應皆以正。陰性本承，在謙家又志在承陽，謙順之心誠中形外，得正而吉，故曰“鳴謙貞吉，中心得也”。崔注“正心”二字或當倒，“中心正與謙相得”，謂與道大適也。

九三：勞謙君子，有終吉。

荀爽曰：體坎[image: ]勞，終下二陰，君子有終，故“吉”也。

釋曰　《説卦》“勞乎坎”，三體坎，陽剛得正，[image: ]羣陰所宗，任天下之重，故曰“勞”。三本乾上，降居坤三，陽當居五，今在下體，故曰“謙”。三陽德正，故曰“君子”。成卦之主，故爻義與《彖》同。勞而能謙，謙之至，君子之德也，申《彖》言“君子”之義。三[image: ]勞謙之君子，故“有終”而“吉”，申《彖》言“有終”之義。三終謙德，以成終而[image: ]萬物始，《象》曰“萬民服”，是“有終而吉”也。三體艮終萬物，又[image: ]下體之終，《文言》所謂“知終終之，可與存義”。“萬民服”，在謙則升五，在履則息復，此所謂“吉”，《彖》所謂“亨”也。文王三分服事，日昃不遑，小心翼翼，聿懷多福以之。

《象》曰：勞謙君子，萬民服也。

荀爽曰：陽當居五，自卑下眾，降居下體，君有下國之意也。眾陰皆欲撝陽上居五位，羣陰順陽，故“萬民服也”。

釋曰　坤[image: ]“萬民”。乾上“高而无民”，降之坤三，虚己勤民，劳而能謙，羣陰順從，萬民悦服。上升五而乾陽復，是有終之吉也。惠氏曰：“人道惡盈而好嗛，故‘萬民服’。”

六四：无不利，撝謙。《釋文》：撝，毁皮反，指撝也，義與麾同。

荀爽曰：四得位處正，家性[image: ]謙，故“无不利”。陰欲撝三使上居五，故曰“撝謙”。撝，猶舉也。

補　馬融曰：“撝”，猶離也。

鄭康成曰：“撝”，讀[image: ]“宣”。並《釋文》。

釋曰　四在三上，疑乘陽不利，得位處正，家性[image: ]謙，非乘陽，故“无不利”。惠氏曰：“《太玄》八十一家各有剛柔之性，故稱‘家性’，六十四卦亦然。以六居四，故得位處正，而在嗛家，家性[image: ]嗛，故‘无不利’也。眾陽皆欲三居五而撝之者四。”案：四撝三居五，與師二升五[image: ]比“邑人不戒”，泰二升五“不戒以孚”同義。人道好謙，三“勞謙萬民服”，四撝三，順人心之所同欲，故《象》曰“不違則”。艮[image: ]手，三升五則四在艮體中，故稱“撝”。鄭讀[image: ]“宣”者，撝、宣聲轉，謂布宣謙德，尊陽是也。馬訓“離”，亦布散之意。

《象》曰：无不利撝謙，不違則也。

《九家易》曰：陰撝上陽，不違法則。

釋曰　凡爻得位[image: ]“則”，坎[image: ]“則”。四本體坎，撝三升五仍體坎，得正承陽，故“不違則”。

六五：不富以其鄰，

荀爽曰：“鄰”，謂四與上也。自四以上乘陽，乘陽失實，故皆“不富”。五居中有體，故總言之。

釋曰　諸爻皆言“謙”，五獨不言者，五失位乘陽，體坤“先迷失道”，故象不富以其鄰而三利侵伐之。爻相比[image: ]“鄰”，“以”猶與也。四、上[image: ]五之鄰，自四以上皆乘三陽，陰承陽則有實，乘陽則失實，泰六四“翩翩不富”，皆失實也，失實則不富。五[image: ]上體之主，一體無陽，故與其鄰皆不富。姚氏曰：“成既濟則富以其鄰，此以其未化言。”案：五君位，乾元亨坤，則布德行惠而富以其鄰。六五坤反君道，獨富而不恤民，迷亂剥爛，卒至民窮財盡，上下俱困，故“不富以其鄰”。鄰，猶親也。寡助之至，親戚畔之，故四、上皆欲用三伐五。

利用侵伐，无不利。

荀爽曰：謂陽利侵伐來上，无敢不利之者。

補　張氏曰：葛伯仇餉，湯往伐之，是也。《口訣義》。

“侵”，王廣作“寢”。《釋文》。

釋曰　五虚无君，三來侵伐坤之邑國，眾陰同志承陽，故无所不利。三體師震長子，升五體師五變“執言”，故“利用侵伐”。乾陽征坤始此，故消息謙三降二[image: ]師，升五[image: ]比。行師之道，臨事而懼，好謀而成，謙所以能貞師而眾比之也。王廣作“寢”，殊失經旨。

《象》曰：利用侵伐，征不服也。

荀爽曰：“不服”，謂五也。　案：六五離爻，離[image: ]戈兵，侵伐之象也。

釋曰　惠氏曰：“征之[image: ]言正也，三侵伐以正五。”案：李意五有兵象，故繫侵伐之辭，亦謂三征五也。

上六：鳴謙，利用行師，征邑國。

虞翻曰：應在震，故曰“鳴謙”。體師象，震[image: ]“行”，坤[image: ]“邑國”，利五之正，己得從征，故“利用行師，征邑國”。

補　“征邑国”，一本無“邑”字。《釋文》。

釋曰　上應在三，體震善鳴，蒙三之義，故“鳴謙”，鳴其欲承陽謙順之志。陰性欲承，上體坤虚乘陽，雖應不承，故《象》曰“志未得也”。上本坤三，與乾上易成謙，志在與三共濟天下，故利用三行師征五。二至上有師象，三體震[image: ]“行”，五坤[image: ]“邑國”，三之五，上得從征，成既濟，六耦成奇。上從五，非乘陽，故“利”。三勞謙君子，帥師之“丈人”也，羣陰皆以謙應之。師克在和，剥所以復也。

《象》曰：鳴謙，志未得也，可用行師，征邑國也。

《九家易》曰：陰陽相應，故“鳴謙”朱誤“善”。也。雖應不承，故“志未得”，謂下九三可行師來上，坤[image: ]“邑國”也。三應上，上呼三征，來居五位，故曰“利用行師，征邑國也”。　案：上六兑爻，“兑[image: ]口舌”，鳴謙之象也。

釋曰　姚氏曰：“變‘利’言可者，疑以下伐上不可。坤虚无君，故‘可用行師’，謂所以‘可用行師者邑國’而已，此亦虚邑无疑之義。”案：“可”者，於義可也。若君非桀紂之暴，臣非湯武之聖，而導下伐上，則大亂之道惡乎可！李取兑象説鳴謙，亦通。

豫

《序卦》曰：有大而能謙必豫，故受之以豫。

鄭玄曰：言國既大而能謙，則於政事恬豫。朱作“逸”。“雷出地奮，豫”，朱作“逸”。豫，盧不重“豫”字。行出而喜樂之意。

釋曰　“勞謙君子萬民服”，始於憂勤，終於逸樂，故豫次謙。注“國既大”，國，當依《序卦》本篇注作“同”，兼承同人、大有而言。

[image: ]坤下震上豫。利建侯行師。

鄭玄曰：坤，順也，震，動也，順其性而動者，莫不得盧重“得”字。其所，故謂之“豫”。豫，兩“豫”字朱皆作“逸”。喜逸盧作“豫”，周作“佚”。説朱作“悦”。樂之貌也。震又[image: ]盧誤“謂”。雷，諸侯之象，坤又[image: ]眾，師役之象，故“利建侯行師”矣。

虞翻曰：復初之四，與小畜旁通。坤[image: ]邦國，震[image: ]諸侯。初至五體比象，四利復初，故“利建侯”。三至上體師象，故“行師”。

釋曰　馬融曰：“豫”，樂。《釋文》。

《春秋傳》曰：豫，樂也。坤，母也。震，長男也。母老子彊，彊，壯也。故曰豫。其繇曰“利建侯行師”，居樂出威之謂也。韋昭曰：“居樂”，母在内也；“出威”，震在外也；“居樂”，故“利建侯”；“出威”，故“利行師”。

釋曰　豫，樂也。九四以陽剛[image: ]羣陰所應而志大行，體坤順震動，順其性而動者，萬物無不得其所而樂，故豫。豫[image: ]自夬至遘消息之始，陰陽相須以成歲，乾盈夬上，當以坤陰凝成萬物，故“復初之四”。即乾初之坤四，六畫一體，亦即乾四之坤。以乾元索坤成豫而息小畜，陽施陰凝，陰卦亦陽所生，陰得陽則豫，坤得主而利之義。《象》曰“雷出地奮，豫”，亦以陽通陰，順時而動，萬物悦豫也。《國語》言“母老子彊故豫”，葢謂有子克家悦親底豫，以起“居樂出威”之文，雖卦義别説，而先王以至德要道順天下，實順動之本，《象》稱作樂孝享祖考，理亦相合。建侯行師，順動之用，鄭據卦，虞據爻，義實相成。震[image: ]雷，諸侯象，初至五又體比“建萬國親諸侯”，“侯”而曰“建”，得正不拔之謂。四於消息當復初以息小畜，與屯“居貞得民”同義，故“利建侯”，傳所以稱“居樂”也。坤[image: ]眾，師役象，三至上又體師，師而曰行，“能以眾正”之謂。四在本卦當升五以成既濟，與師二升五“行險而順”同義，故“利行師”，傳所以云“出威”也。建侯之利，選賢與能，行師之利，救民取殘，皆順以動也。

《彖》曰：豫，剛應而志行，

侯果曰：四[image: ]卦主，五陰應之，剛志大行，故曰“剛應而志行”。

順以動，豫。

崔憬曰：坤下震上，順以動也。

豫順以動，故天地如之，

虞翻曰：小畜乾[image: ]“天”，坤[image: ]“地”，“如之”者，謂天地亦動以成四時，而況建侯行師，言其皆應而豫“豫”上朱有“逸”字。也。

釋曰　豫之道順以動，故天地且弗違，而況建侯行師，其何不利乎。建侯動而下，謂復初，行師動而上，謂升五，“天地如之”。虞謂小畜乾[image: ]天，豫坤[image: ]地，“如之”者，謂天地亦順動以成四時，如下文所云也。豫動成小畜，凡乾坤往來旁通之卦，皆合兩卦取象，謙、履、師、同人經、傳有明文，所謂“通變之謂事”也。若就本卦言，則乾四之坤體震。姚氏謂“震雷出地陰陽氣交，亦順以動，故天地如之”，是也。如有同義，亦有從義，天地之性亦順以動。故“順以動”者，天地從而應之，《文言》曰“天且弗違，而況於人乎”，與此同義。天地位，萬物育，三光宣精，五行布序，而況人心有不應而豫者乎。

而況建侯行師乎。

《九家易》曰：震[image: ]“建侯”，坤[image: ]“行師”，建侯所以興利，行師所以除害，利興害除，民所豫朱作“逸”。樂也。天地有生殺，萬物有始終，王者盛衰亦有迭更，猶武王承亂而應天地，“建侯行師”，奉辭朱作“詞”。除害，民得豫説，朱作“逸悦”。君得安樂也。

釋曰　應天地，故天地如之。弗違奉時，其義一也。

天地以順動，

虞翻曰：豫變通小畜，坤[image: ]地，動初至三成乾，故“天地以順動”也。

釋曰　動者，乾元也。震由坤動，故“以順動”。

故日月不過而四時不忒。

虞翻曰：“過”，謂失度；“忒”，差迭也。謂變初至需，離[image: ]“日”，坎[image: ]“月”，皆得其正，故“日月不過”。動初時震[image: ]春，至四兑[image: ]秋，至五坎[image: ]冬，朱脱“冬”字。離[image: ]夏，四時位盧誤“[image: ]”。正，故“四時不忒”。“通變之謂事”，葢此之類。

補　鄭康成曰：“忒”，差也。

“忒”，京作“貸”。並《釋文》。

釋曰　豫息小畜，至二即兑，云“四”者，四變體兑得正，明“不忒”之義，虞以旁通言。若據本卦，則九四乾元，天也；坤，地也，順也；震，動也。姚氏曰“雷出地奮，天地交而成既濟，離日坎月，往來成歲，一陰一陽各得其位，故不過忒”，是也。

聖人以順動，則刑罰清而民服。

虞翻曰：“清”，猶明也。動初至四兑[image: ]“刑”，至下脱“五”字。坎[image: ]“罰”。坎兑體正，故“刑罰清”。坤[image: ]“民”，乾[image: ]“清”，以乾乘坤，故“民服”。　案：帝出乎盧、周無“乎”字。震，聖人也。坎[image: ]法律，刑罰也。坤[image: ]眾順，而衍字。民服也。

釋曰　虞據旁通，李據本卦。先王以至德要道順天下，示之以好惡而民知禁，故“刑罰清而民服”。

豫之時義大矣哉。

虞翻曰：順動天地，使日月四時皆不過差，“刑罰清而民服”，故“義大”也。

釋曰　豫順以動，天地聖人之道皆如此。聖人順動，感應天人，陰陽和，四時當，樂作刑措，民服其教，故“義大”。

《象》曰：雷出地奮，豫。

崔憬曰：震在坤上，故言“雷出地”。雷，陽氣，亦謂龍也。夏至後陽氣極而一陰此下朱有“爻”字。生，陰陽相擊而成雷聲。雷聲之疾，有龍奮迅逸盧、周作“豫”，朱“逸”下又有“豫”字，今定如此。躍之象，故曰“奮豫”。

補　《漢書》曰：雷以二月出，其卦曰豫，言萬物隨雷出地皆逸豫。《五行志》。

釋曰　崔讀“奮豫”二字[image: ]句，非。别取龍象亦可不必，當依鄭及《漢志》義。

先王以作樂崇德，殷薦之上帝，以配祖考。

鄭玄曰：“奮”，動也，雷動於地上，而朱無“而”字。萬物乃豫也。“以”者，取其喜佚動摇，猶人至樂則手欲鼓之足欲舞之也。“崇”，充也。“殷”，盛也。“薦”，進也。“上帝”，天帝朱、盧無“帝”字。也。王者功成作樂，以文得之者作籥舞，以武得之者作萬舞，各充其德而[image: ]制。祀天帝“以配祖考”者，使與天同饗其功也，故《孝經》云“郊祀后稷以配天，宗祀文王於明堂以配上帝”，是朱無“是”字。也。

補　馬融曰：“殷”，盛也。

“殷”，京作“隱”。

“薦”，本又作“[image: ]”，同。或作“廌”，獸名，非。並《釋文》。

釋曰　陽氣震動，發於聲音，以遂萬物而普天施，故先王法之以作樂崇德，升中於天，配以祖考。鄭訓“崇”[image: ]“充”，謂充其德之量。作樂之盛曰“殷”，“殷”，正字；“隱”，叚借字。

初六：鳴豫，凶。

虞翻曰：應震善鳴，失位，故“鳴此下朱衍“逸”字。豫凶”也。

釋曰　卦言“聖人以順動”而民豫，爻則言[image: ]上之道當無淫于逸，故自九四與卦義同外，諸爻言“豫”者皆以凶悔咎[image: ]戒。初本復四，與復初相易而成豫，四[image: ]豫之主，己獨應之，得志而鳴。四體震[image: ]善鳴，初應之，故取鳴象。初失位，溺於豫而不變，滿志極樂，過而不改，故“凶”。

《象》曰：初六鳴豫，志窮凶也。

虞翻曰：體剥蔑朱作“薎”。貞，故“志窮凶也”。

釋曰　樂不可極。初在豫家，獨與四應，自鳴得意，窮志極樂，失位不動，如剥初之“蔑貞”，故“凶”。

六二：介于石，

虞翻曰：“介”，纖也，與四[image: ]艮，艮[image: ]“石”，故“介于石”。

補　“介”，古文作“砎”。鄭康成曰：“砎”，謂磨砎也。古八反。

馬作“扴”，曰：“扴”，觸小石聲。並《釋文》。

釋曰　豫以四[image: ]主，羣陰由四以豫，安於豫而已。惟六二中正知幾，知四當復初畜民。凡盛極必衰，樂過則憂，方盛而思患豫防，反本復始，不忘其初，則吉。豫當反復，四體之而二知之。介，纖也，界也，纖微之界謂之介，辯纖微之界即謂之介。石，物之堅確者，喻定理。“介于石”，辯纖微之界於一定之理，所謂“知幾”也。辯之早，斷之決，則悔吝不生，故曰“憂悔吝者存乎介”。古文作“砎”，鄭訓“磨砎”，《詩》曰“我心匪石，不可轉也”，又曰“他山之石，可以[image: ]錯”。二[image: ]四朋，《繫》稱“上交”“下交”，有琢磨之義。二與四體艮，艮[image: ]石，又[image: ]手，稱“砎”，馬作“扴”，《説文》“扴，刮也”，與磨砎義近。“砎于石”者，磨揩于石，《繫》稱“砎如石”者，磨揩如治石，謂砥節之堅，研幾之審也。

不終日，貞吉。

虞翻曰：與小畜通，應在五，終變成離，離[image: ]日。得位，欲四急復初，己得休之，故“不終日，貞吉”。

補　《白虎通》曰：凡待放者，冀君用其言耳。事已行，災咎將至，無[image: ]留之，《易》曰：“介如石，不終日，貞吉。”《諫[image: ]》。

釋曰　二應在五，息小畜五正，則二終變應之體離，離[image: ]日，是“終日”，所謂“牽復”也。二本得正，不待終變，方豫之時，見幾而作，起而與四同功，欲四急復初，己得休之，休，美也，謂賢賢。與四[image: ]復，守正而吉，故“貞吉”，此以“不終日”指二言也。惠氏、張氏皆以“不終日”指四，謂“息小畜至五，則四成離，故曰終變。四在艮則知當復初，不待終變，二欲四急復初，己得休之，故‘不終日，貞吉’”，亦通。或曰二離爻，離[image: ]日，四未升五，初、三未變成離，二早得正，俟五正而應，故“不終日貞吉”。《白虎通》所言，與漢穆生説“知幾其神”義同，謂不安於汙君之禄，亦不溺於豫之義。

《象》曰：不終日，貞吉，以中正也。

侯果曰：得位居中，柔順正一。明豫動之可否，辯趣舍之權宜，假當[image: ]“介”。如堅石，不可移變，應時則改不待終日，故曰豫之正吉。

釋曰　惟“中正”，故堅定而見幾之明斷如此。

六三：盱豫，悔，遲有悔。《釋文》：盱，香于反。《字林》火孤反，又火于反。《象》曰：盱豫有悔，位不當也。

王弼曰：履非其位，承動豫朱作“逸”，下同。之主，若其睢盱而豫，悔亦至焉。遲而不從，豫之所疾，進退離悔，位不當也。

向秀曰：睢盱，小人喜説朱、盧作“悦”。佞媚之貌也。

補　鄭康成曰：“盱”，誇也。

王肅曰：“盱”，大也。

“盱”，子夏作“紆”。

京作“汙”。

姚作“旴”，曰：“旴”，日始出，《詩》云“旴日始旦”。並《釋文》。

釋曰　“盱”，睢盱。《説文》：“盱，張目也”，“睢，仰視也。”三不中不正，近承九四，不知行己事上之道，徒張目仰視四，自謂得所依附而喜，佞媚誇大，諂瀆之情見於面目，故“盱豫”。小畜離[image: ]目，伏在下，失位目不正，盱象。或作“紆”作“汙”，音近字變，亦宴安卑溺之意。豫不可怠，盱豫，則悔從之。“震无咎者存乎悔”，悔而速改，猶可及也。若遲則過日深禍日迫而將不及改，是悔以重悔也，故“有悔”。“有”，讀曰“又”。《象》曰“盱豫有悔，位不當也”，遲以重悔乃真有悔，因三位不當，恐其溺於豫而設此戒。姚氏作“旴”，引《詩》“旴日始旦”，葢《韓詩》異文。昧旦丕顯，猶懼其怠，“君子進德修業，欲及時也”。盱而豫，失時多矣，速改猶可，遲則悔將奚及。王弼分“盱”與“遲”[image: ]二義相反，與傳文不協，非是。

九四：由豫，大有得。勿疑，朋盍簪。盧、周作“戠”。《釋文》：簪，徐側林反，王肅又祖感反。

侯果曰：[image: ]豫之主，眾陰所宗，莫不由之以得其豫。朱作“逸”。體剛心直，志不懷疑，故得羣物依歸，朋從大合，若以簪篸之固括也。

虞翻曰：“由”，自從也。據有五陰，坤以眾順，故“大有得”，得羣陰也。坎[image: ]“疑”，故“勿疑”。小畜兑[image: ]“朋”。“盍”，合也，坤[image: ]“盍”。“戠”，朱誤“盍”。聚會《釋文》作“叢合”。也。坎[image: ]聚，坤[image: ]眾，眾陰並應，故“朋盍戠”。戠，兩“戠”字，朱皆誤“簪”。舊讀作“撍”、作“宗”也。

補　“由”，馬融作“猶”，曰：猶豫，疑也。

鄭康成曰：“由”，用也。簪，速也。

《子夏傳》曰：“簪”，疾也。

“簪”，京作“撍”。

馬作“臧”。

荀作“宗”。

古文作“貸”，虞作“戠”。

蜀才本依京，義從鄭。並《釋文》。

釋曰　“由”，用也，四順以動，羣陰用是得豫。虞氏謂“自”也，“從”也，義大同。馬作“猶”，猶豫，疑也，探下“勿疑”[image: ]説，然非卦名“豫”字之義。“大有得”，陽稱“大”，五陰皆[image: ]陽所得也。四體坎[image: ]“疑”，惠氏曰：“乾九四《文言》曰‘或之者，疑之也’，豫四失位與乾四同，故云‘疑’。然一陽據五陰，坤以眾而順從，其志得行，故‘勿疑’也。”案：“朋”謂五陰，陽與陽[image: ]朋。今四以五陰[image: ]朋者，陰從陽則[image: ]陽之朋。虞云“小畜兑[image: ]朋”，謂小畜兑伏下，故有朋象，葢取象於旁通以明本卦之義，故“盍戠”仍取本卦象。“盍”，合也，與闔嗑義同。“簪”，葢“撍”之借字。“撍”即《詩》“爾雅之寁”，《釋詁》《毛傳》並云“寁，速也”。“朋盍簪”，言朋從合會速疾也。侯云“簪篸”者，李氏道平云：“篸，簪去聲，《玉篇》云‘鍼篸’，言九四以一陽篸五陰，若以簪篸髮使之固也。”案：安髮固冠之物，古稱“筓”，不稱“簪”，侯説未當。李先引侯次引虞，則其本經文當作“簪”，今謂作“簪”，當依鄭訓“速”。荀作“宗”，謂朋合而宗之。馬作“臧”，謂朋合而順善，聖人以順動，順成[image: ]臧也。古文作“貸”，“戠”之殘字，經傳寫而譌。戠，黏也，惠氏曰：“戠，猶埴也。鄭氏《禹貢》曰‘厥土赤戠墳’，今本作‘埴’，《考工記》以土合水[image: ]瓦，謂之‘搏埴之工’。坤[image: ]土，坎[image: ]水，一陽倡而眾陰應，若水土之相黏著，故云‘朋盍戠’。”案：簪、撍、宗、臧、戠，皆音轉字變，諸家義訓雖殊，大旨不外羣陰速疾尊陽，順成合會而已。豫道貴速戒遲惡怠，則作“簪”訓“速”較長。《象》曰“由豫大有得，志大行也”，志大行於羣陰，朋從合會，夫是以升五成既濟，陰皆從陽，息復成小畜，陰皆息陽，皆豫順以動之事。

《象》曰：由豫大有得，志大行也。

崔憬曰：以一陽而眾陰從己，合簪交歡，故其“志大行”也。

釋曰　謂志大行於羣陰，《彖》所謂“剛應而志行”也。“志大行”，即櫽括“勿疑朋盍簪”之義。

六五：貞疾，恒不死。

虞翻曰：“恒”，常也。坎[image: ]“疾”，應在坤，坤[image: ]“死”。震[image: ]反生，位在震中，與坤體絶，故“貞疾，恒不死”也。

釋曰　豫以四[image: ]主，羣陰皆應四，則五不以君位論。但易道屢遷，以卦言，則五陰皆以四[image: ]宗，以爻位言，則四[image: ]諸侯，五[image: ]天子，故周公繫爻，於五著文王事殷祈天永命之志。“貞疾”，“貞”，正也，坎[image: ]“疾”，“貞疾”者，正其疾，療治之也。《象》曰“六五貞疾，乘剛也”，五體逸豫，以陰闇在四上，失正乘剛，天命將别有所屬，故象“疾”，不可不貞也。《書》曰“誕惟厥縱淫逸于非”義，此其所以疾也。文王三分服事，彌縫其闕，匡救其災，所以貞之也。“恒不死”，能貞則天命可回，常不死矣。坤[image: ]死，震[image: ]反生，位在震，與坤别體，故“恒不死”。《象》曰“中未亡也”，五雖失正，而位在中，内有伏陽，故“中未亡”。“天惟五年須暇之子孫”，“中未亡”之義。“中未亡”，則疾可由貞而愈。紂若能用文，則殷長不亡，且可復興。五陽正位，四復初體屯建侯，復道畜民，西郊之澤，與上合志而施行矣。程《傳》曰：“人君致危亡之道非一，而以豫[image: ]多。”前儒又引《孟子》“入則無法家拂士，出則無敵國外患者，國恒亡，生於憂患，死於安樂”，謂五乘四剛，見匡正於法家拂士而不得縱其逸欲，是以不亡，義亦相近。張氏則謂“五在四後，象之正已遟而戒懼，以宴安危亡自惕，如有疾然。失位乘剛，疾也，以疾自惕，故‘恒不死’。”據五陰一例應四言。

《象》曰：六五貞疾，乘剛也。恒不死，中未亡也。

侯果曰：六五居尊而乘於四，四以剛動，非己所乘。乘剛[image: ]政，終亦病若，疑當[image: ]“苦”。“恒不死”者，以其中也。

釋曰　五失正乘四剛，故象疾而當貞也。“乘剛”，以不肖在賢之上而不能用賢也。五之疾，自取之。貞之，四之志也。“恒不死”者，中猶未亡，所以可貞也。失是不貞，則無及矣。果其貞之，則不死而愈矣。張氏以“貞疾”[image: ]生於憂患，“中未亡”，葢謂“未溺於陰”，亦通。侯説本王弼，非是。

上六：冥豫，成有渝，无咎。《釋文》：冥，覓經反，又亡定反。

虞翻曰：應在三，坤[image: ]“冥”。“渝”，變也。三失位无應多凶，變乃得正，體艮成，故“成有渝，无咎”。

補　馬融曰：“冥昧”，耽於樂也。

王廙曰：“冥”，深也。

鄭康成曰：“冥”，讀[image: ]“鳴”。並《釋文》。

釋曰　陰在上，本體坤，應又在坤，坤[image: ]冥，冥豫，暗昧耽樂也。鄭讀“冥”[image: ]“鳴”，以謙二、上皆言“鳴謙”[image: ]例。上體震[image: ]善鳴，“鳴豫”，凶道也。在上而鳴豫，樂極則反，憂必及之，《象》曰“何可長也”。初“鳴豫凶”，上不言“凶”者，初失位，窮志極樂，故戒以凶。上得位，有能自正之義，應在三，三當變正，以正應正，不終溺於豫，則“无咎”。“成有渝”，成，謂成卦也，豫已成卦，當急動之正，四動而上，初、三正，成既濟，思患豫防，六爻皆以正相應。豫象已變，上不敢耽樂之從，故“无咎”。虞以上應在三，取三艮[image: ]“成”象，三失位，悔而能渝，三渝則豫象變，動而濟矣。上以正應之，故皆“无咎”。曰“有渝”者，渝不在本爻，猶隨初“官有渝”，謂四也。豫已成而有變者，不正者聳懼以動，而正者亦惕然自省，警覺靜正矣。

《象》曰：冥豫在上，何可長也。

荀爽曰：陰性冥昧，居尊在上，而猶此下朱衍“逸”字。豫説，朱作“悦”，故不可長。

釋曰　“成有渝”，以正相應，則可長矣。


卷第五

隨

《序卦》曰：豫，必有隨也，本篇無“也”字，此衍。故受之以隨。

韓康伯曰：順以動者眾之所隨。？

[image: ]震下兑上隨。元亨利貞无咎。

虞翻曰：否上之初，“剛來下柔”，初上得正，故“元亨利貞无咎”。

鄭玄曰：震，動也。兑，説朱作“悦”，下同。也。内動之以德，外説之以言，則天下之人咸慕其行而隨從之，故謂之朱脱“之”字。“隨”也。既見隨從，能長之以善，通其嘉禮，和之以義，幹之以正，則功成而有福。若无此四德，則有凶咎焉。此下朱衍一圈。焦贛朱作“貢”。曰：“漢高帝與項籍，其明徵也。”

釋曰　“隨”，從也。否乾上來之坤初，“以剛下柔”，初上易位，體震動兑説。内動以德，外説以教令，“以貴下賤大得民”。令順民心，動而民説，[image: ]眾所從，故曰“隨”。“元”，乾元，謂初。姚氏曰：“初從否上來，乾元之反自隨始。乾元反而交初，否閉得通，故‘元亨’。屯剛柔始交，亦謂初[image: ]元。屯初，始交之元。隨初，始反之元。”案：初、上既正，三、四易位，陰皆隨陽，成既濟，故“利貞”。陰升陽降，嫌乘陽有咎。乾元復初，九五位乎天德，六爻正，以四德濟否反泰，天下隨時，故“无咎”。隨卦辭言“臣民隨君”，爻稱“孚于嘉”，“係小子”，“係丈夫”，言“婦隨夫”者，聖人體元以通天下之志，首正人倫。“孚于嘉”，即“元亨利貞”之實，使天下嘉會禮通，夫夫婦婦，而後父子親君臣正，“各正性命，保合大和”。此伏羲氏所以備物致用，[image: ]天下利見之本，隨之最大者也。

《彖》曰：隨，剛來而下柔，動而説，隨。

虞翻曰：否乾上來之坤初，故“剛來而下柔”。“動”，震。“説”，兑也。

大亨貞无咎，

荀爽曰：隨者，震之歸魂。震歸從巽，故大通。動爻得正，故“利貞”。陽降陰升，嫌於有咎，動而得正，故“无咎”。

釋曰　“震歸從異”，乾元復正，故“大通”，與消息義相成。“動爻得正”，謂消息否上之初也。此經下注。

而天下隨時，

虞翻曰：乾[image: ]“天”，坤[image: ]“下”，震春兑秋。三、四之正，坎冬離夏，四時位正，時行則行，故“天下隨時”矣。

補　“大亨貞”，一作“大亨利貞”。

“隨時”，王肅作“隨之”。並《釋文》。

釋曰　“大亨貞”，括“元亨利貞”言之。貞者利所在，言貞而利在其中，或有“利”字者非。隨者貞泰於未否之時，深正其元以成既濟。“時行則行”，“時”者，聖人所隨乎天，而天下所隨乎聖人者也。聖人因天命人心以成一世之治，是之謂“時”，天下隨之，是謂“隨時”。凡隨者隨時，君子而時中，後天而奉天時，終日乾乾，與時偕行。聖人之隨時也，立之斯立，道之斯行，綏之斯來，動之斯和，如百穀得時雨之澤，勃然而興。天下之隨時也，必大亨貞无咎，乃能使天下隨時，故其義大。王肅改“時”[image: ]“之”，及下“隨時之義”[image: ]“隨之時義”，皆謬。

隨時之義大矣哉。

蜀才曰：此本否卦。剛自上來居初，柔自初而升上，則内動而外説，朱作“悦”。是“動而説，隨”也。相隨而大亨无咎，得於時也。得時則天下隨之矣，故曰“隨時之義大矣哉”。

補　王肅作“隨之時義”。《釋文》。

釋曰　注“大亨”下脱“貞”字。“得於時”，時中也。乾元乘時成既濟，各正性命是也。

《象》曰：澤中有雷，隨。

《九家易》曰：兑澤震雷，八月之時雷藏於澤，則“天下隨時”之象也。

釋曰　八月雷藏於澤，君子法之，嚮晦入宴，與時俱息，是“天下隨時”之象。注“則”字上似脱一句。此據卦自否來，震在兑下，兑正秋言也。張氏曰：“澤中有雷，陰隨陽息。”謂以澤含雷，陰隨陽而陽將息，則據隨二月卦言。隨初自否來，乾元始反，即二月雷乃發聲之本。雷與澤恒相隨，雷動則澤氣上升而[image: ]雨，雷水解是也。今雷尚在澤蓄而未發，以澤含雷，相隨於下，故曰“澤中有雷，隨”。二義並通。

君子以嚮晦入宴息。《釋文》：嚮，許亮反。宴，徐烏練反，王肅烏顯反。

翟玄曰：“晦”者，冥也。雷者陽氣，春夏用事，今在澤中，秋冬時也。故君子象之，日出視事，其將晦冥，退入宴寢而休息也。

侯果曰：坤[image: ]“晦”，乾之上九來入坤初，“嚮晦”者也。坤初升兑，兑[image: ]休息，“入宴”者也。欲君民者晦德息物，動説朱作“悦”。黎庶，則萬方歸隨也。

補　鄭康成曰：“晦”，冥也，猶人君既夕之後，入於宴寢而止息。《正義》。

“嚮”，本亦作“向”，王肅作“鄉”。音同。《釋文》。

釋曰　陽將入，雷藏澤中，陽將發，以澤含雷，皆晦養休息之義，故君子法之以嚮晦入宴息。晦者，當息之時，時止則止，所謂隨時。張氏訓“息”[image: ]“滋”，惟休養故能滋息。

初九：官有渝，貞吉。出門交有功。

《九家易》曰：“渝”，變也。謂陽來居初得朱作“德”。正[image: ]震，震[image: ]子，得土之位，故曰“官”也。陰陽出門相與交通，陰往之上，亦不失正，故曰“貞吉”而“交有功”。

補　“官”，蜀才作“館”。《釋文》。

釋曰　初，乾元之德，明聖人[image: ]天下得人，四方賢士隨之之義。“官有渝”，以下注所引鄭義推之，“官”當訓“主”。隨與蠱旁通，[image: ]泰、否閒消息。否五使上反初，通蠱貞泰，是天子大臣有澄敘官方之責。主乎有渝者，“渝”，變也，謂使四變初得位，正己正人。四變從初而正，故“貞吉”。震[image: ]“出”，[image: ]日門，君門象，又[image: ]“交”，五多功。四體乾[image: ]賢人，失位，象才未當其職，初出門而交之，使與三易位，陰陽各正承五以成既濟。百官得宜，萬事得序，故“出門交有功”。《九家》以“官”[image: ]“官鬼”，《易》以卜筮前民用，容取象及之。惠氏曰：“卦自否來。震初庚子水，得否坤乙未土之位，水以土[image: ]官。”案：水得土位象得官，以陽易陰，是官有變。否上之初得正，初從而升上亦不失位，官各當其職，民所以隨君，義亦通。蜀才“官”作“館”，葢“管”之叚借，“管”，亦主也，與鄭義大同。

《象》曰：官有渝，從正吉也。出門交有功，不失也。

鄭玄曰：震[image: ]大塗，又[image: ]日門，當春分，陰陽之所交也。是臣出君門與四方賢人盧誤“方”。交，有成功之象也。昔舜“慎徽五典，五典克從。納于百揆，百揆時序。賓于四門，四門穆穆”，是其義也。

釋曰　此經文“出門交有功”之注，李移在此。“賢人”謂四，四變應初，是“從正吉”。初交四有功，則官不失職。

六二：係小子，失丈夫。

虞翻曰：應在巽，巽[image: ]繩，故稱“係”。“小子”謂五，兑[image: ]少，故曰“小子”。“丈夫”謂四，體大過“老夫”，故稱“丈夫”。承四隔三，故“失丈夫”。三至上有大過象，故與“老婦”、“士夫”同義。體咸象，夫死大過，故每有欲嫁之義也。

釋曰　陰隨陽之義莫著於夫婦，故隨二、三皆繫婦隨夫之辭。“係”，謂婦係於夫也。虞以此“小子”[image: ]五，“丈夫”[image: ]四，下“小子”[image: ]初。張氏曰：“大過九二‘老夫得其女妻’，隨四體大過九二[image: ]‘老夫’，三體大過初六[image: ]‘老婦’，五則大過之‘士夫’，故[image: ]‘小子’，二不體大過，故‘失丈夫’。”按：虞意葢謂三至上體大過，四[image: ]大過老夫，二隔三不體大過，不承四而以正應五，則是以女妻隨士夫，與大過‘老夫女妻，過以相與’者異，故曰“係小子，失丈夫”。所以必取義於大過者，以三至上體大過，與老婦得其士夫，夫死而嫁同義。大過有夫死之象，又體咸嫁娶，故三曰“係丈夫”，四曰“隨有獲”，每有欲嫁相隨之義。隨卦體與大過相類，所以二、三兩爻取義於彼。但三本與初同體，初震[image: ]小子，不體大過，三隔二，不能乘初而上承四，則是以老婦隨老夫，與大過老婦士夫相與者，夫死欲嫁之義同，而所嫁者異，故曰“係丈夫，失小子”。竊謂大過“過以相與”，此言昏姻之正，義類不同，虞説失之。“丈夫”，謂五，體乾五正陽之位。“小子”，謂四，四體艮[image: ]小子，與漸初“小子厲”同義。二本應五丈夫，以三、四易位，承九三小子，故“失丈夫”。三本承四小子，今與四易位，承五丈夫，故“失小子”。二承三九四所易。則失五，昏姻之道從一而已，故《象》曰“弗兼與也”。三承五則失四，易位得正，故“隨有求得，利居貞”。四易在下，故“志舍下”。此葢《周官》媒氏會男女謀合二姓之事。“丈夫”，謂年長已至三十者，“小子”，謂未三十早取者。女子許嫁繫纓，更無改圖，一係一失，當審之於謀合之始。方其未許，則或係丈夫或係小子，皆未可知，及其既許，則從一而已。凡從人者，皆當堅持一心，如女之從男，又當量而後入，如父母媒妁之[image: ]女相攸，故於隨著此義。

《象》曰：係小子，弗兼與也。

虞翻曰：已係於五，不兼與四也。

釋曰　四之正，二已係四，不兼與五，貞一之道。

六三：係丈夫，失小子。隨有求得，利居貞。

虞翻曰：隨家陰隨陽。三之上无應，上係於四，失初小子，故“係丈夫，失小子”。艮[image: ]居[image: ]求，謂求之正得位遠應，利上承四，故“利居貞”矣。

釋曰　虞意三無應故承四，上承四則下失初，此以夫婦之隨言。“隨有求得”，求之正得位，遠應於上。“利居貞”，利居三承四而後能正，此葢以他事之隨言。若夫婦之隨，則老婦更嫁，无譽可醜，何貞之有。以上就虞説申之，若經文本旨，當如前釋。“求得”，求正得正，謂與四易也。

《象》曰：係丈夫，志舍下也。

王弼曰：雖體下卦，二已據初，將何所附，故舍朱作“捨”。初係四，志在丈夫也。四俱无應，亦欲於己“己”“已”字，刊本多不别，今正之。隨之則得其求矣，故曰“隨有求得”也。應非其正，以係於于人，何可以妄，故“利居貞”也。初處己下，四處己上，故曰“係丈夫，失小子”也。朱無“也”字。

釋曰　王弼與虞大同，唯不以三[image: ]大過老婦耳。此經下注，李移在此。“求得居貞”，當謂求得正位而居之，三、四易位，四在三下，故“志舍下”。

九四：隨有獲，貞凶。有孚在道以明，何咎。

虞翻曰：謂獲三也。失位相據，在大過死象，故“貞凶”，《象》曰“其義凶矣”。“孚”謂五，初震[image: ]“道”，三已之正，四變應初，得位在離，故“有孚在道以明，何咎”，《象》曰“明功也”。

釋曰　四近五，明臣隨君之義。四據三，兩爻皆失位，是以不正相隨。四處近君之位，不能得天下之賢以隨君，而唯隨己者是與，其過甚矣，故於正道[image: ]凶。若能之正孚五，與上合志，應初從道，以明君之功，則“何咎”，所謂“官有渝”，“從正吉”而有功也。以鄭義推之，堯之末年，四岳舉人或不盡當，後師錫舉舜，從舜敷治，乃能熙帝之載，是其義也。此以三、四各之正言，與兩爻易位義不相蒙。

《象》曰：隨有獲，其義凶也。

虞翻曰：死在大過，故“凶也”。

有孚在道，明功也。

虞翻曰：“功”，謂五也。三、四之正，離[image: ]明，故“明功也”。

九五：孚于嘉，吉。

虞翻曰：坎[image: ]“孚”，四已變。陽稱“嘉”，位五正，故“吉”也。

釋曰　“孚”，信；“嘉”，善也。五位正中，崇至德，行中和，任賢使能，化行俗美，誠信著乎嘉會禮通，男女以正，昏姻以時，夫夫婦婦而家道正，羣黎百姓，徧[image: ]爾德，而天下隨時，故“孚于嘉吉”。惠氏曰：“嘉禮所以親成男女，隨之義。”虞以陽[image: ]嘉，“孚于嘉”，謂任賢。

《象》曰：孚于嘉吉，位正中也。

虞翻曰：凡五言中正中正，當[image: ]“正中”。皆陽得其正，以此[image: ]例矣。

補　“正中”，一本作“中正”。《釋文》。

釋曰　注重言“中正”，下“中正”字誤，當[image: ]“正中”。虞謂“凡五言中正正中，皆陽得其正”，他卦言“正中”者以此爻[image: ]例。此《傳》或作“中正”，與韻不合，故就所據本辯之。或顧乾《文言》九二“龍德而正中”之注言之，明五言“中正正中”者，皆陽得其正，乾二言“正中”，謂升五也。此“孚于嘉”，孚嘉皆陽義，故於此舉例。凡《象傳》於六二言“中正”，陰得正也，於九五或言“中正”或言“正中”，皆陽得正也。

上六：拘係之，乃從維之。

虞翻曰：應在艮，艮手[image: ]“拘”，巽[image: ]繩，兩“係”稱“維”，故“拘係之，乃從維之”。在隨之上而無所隨，故“維之”，《象》曰“上窮”，是其義也。朱無此四字。

王用亨于西山。

虞翻曰：否乾[image: ]“王”，謂五也。有觀象，故“亨”。兑[image: ]“西”，艮[image: ]“山”，故“王盧、周無“王”字。用亨于朱作“於”。西山”也。

補　陸績曰：“亨”，祭也。許兩反。《釋文》。

《乾鑿度》孔子曰：隨者，二月之卦。隨德施行，藩決難解，萬物隨陽而出，故上六欲待九五拘繫之維持之，明被陽化而陰欲隨之也。譬猶文王之崇至德，顯中和之美，拘民以禮，係民以義。當此之時，仁恩所加，靡不隨從，咸悦其德，得用道之王，當[image: ]“王道之用”。故言“王用亨于西山”。

釋曰　上本否初，否時上下不交，萬民離散。五使上九之初，任賢恤民。否初從而升上以係於五，象民向上化。但隨者，下隨上；係者，下係於上。今上六最在外，无應无承，在隨之上而无所隨，是窮民无告，急待撫綏，故九五拘係而維持之，謂安集之也。言“係”又言“維”者，五使三、四正，上得應三，三往係上，率之以係於五，故曰“維”。謂用循吏以恤窮民，宣上德也。如是則民和而神降之福，故“王用亨于西山”。

《象》曰：拘係之，上窮也。

虞翻曰：乘剛无應，故“上窮也”。

釋曰　惠氏曰：“係於五則不窮。”

蠱

《序卦》曰：以喜隨人者必有事，故受之以蠱。蠱者，事也。

《九家易》曰：子行父事，備物致用而天下治也。“備物致用，立成器以[image: ]天下利，莫大於聖人。”子脩盧、周作“修”。聖道，行父之事，以臨天下，无[image: ]而治也。

釋曰　眾既説隨，則聖人必與之立事以利天下。蠱言幹事，故次隨。蠱自泰來，旁通隨自否來，泰否之閒[image: ]繼世，故象子行父事。蠱成既濟，則無[image: ]而治矣。又以喜隨人，莫如子趨父事，《詩》曰“庶民子來”。

[image: ]巽下艮上蠱。元亨。《釋文》：蠱，音古。徐又姬祖反，一音故。

虞翻曰：泰初之上，此下朱衍“而”字。與隨旁通。剛上柔下，乾坤交，故“元亨”也。

伏曼容曰：蠱，惑亂也。萬事從惑而起，故以蠱[image: ]事也。　案：《尚書大傳》云“乃命五史以書五帝之蠱事”，然[image: ]訓者，正以太古之時无[image: ]无事也。今言蠱者，是卦之惑亂也。時既漸澆，物情惑亂，故事業因之而起，惑矣，故《左傳》云“女惑男，風落山，謂之蠱”，是其義也。

補　《春秋傳》曰：蠱，淫溺惑亂之所生也。於文，皿蟲[image: ]蠱，穀之飛亦[image: ]蠱，在《周易》，“女惑男，風落山，謂之蠱”。

釋曰　蠱於文從皿蟲，本訓惑亂。《彖》曰“巽而止蠱”，氣鬱不行，惑亂之義。亂乃立事以治之，故又訓“事”。泰初之上，乾元失位，而以乾亨坤，有撥亂反正之義。卦所以[image: ]蠱在此，蠱所以亨亦在此。譬如人心惑亂，仍以心治之，惑者此心，辯惑者即此心。虞於初六特訓“蠱”[image: ]“事”，則釋此“蠱”字當兼“惑”義。文不備，故李引伏注足之。伏注“然[image: ]訓者”至“而起惑矣”，文句顛倒，今讀正云“然太古之時，无[image: ]无事也，訓[image: ]惑者，正以時既漸澆，物情惑亂，故事業因之而起矣。今言蠱者，是卦之惑亂也”，文義乃順。姚以元亨[image: ]二、五易，乾元亨通坤，蠱乃治，亦通。

利涉大川。

虞翻曰：謂二失位，動而之坎，此下朱衍“也”字。故“利涉大川”也。

釋曰　“元亨”，治蠱之德。“涉大川”，治蠱之事。二升五涉坎，蠱乃濟。

先甲三日，後甲三日。

《子夏傳》云：“先甲三日”者，辛壬癸也。“後甲三日”者，乙丙丁也。

馬融曰：甲在東方，艮在東北，故云“先甲”。巽在東南，故云“後甲”。所以十日之中唯稱“甲”者，甲[image: ]十日之首，蠱[image: ]朱作“是”。造事之端，故舉初而明事始也。言所以當[image: ]“所以言”。“三日”者，不令而誅謂之暴，故令先後各三日，欲使百姓徧朱作“遍”。習，行而不犯也。

補　鄭康成説：甲者，造作新令之日。甲前三日，取改過自新，故用辛也。甲後三日，取丁寧之義，故用丁也。《正義》云：鄭義。又《正義序》云：鄭氏之説，以[image: ]甲者宣令之日，先之三日而用辛也，欲取改新之義，後之三日而用丁也，取其丁寧之義。張氏、丁氏謂兩引皆約義，非正注文，是以互異。

《白虎通》曰：祭日用丁與辛何？先甲三日，辛也，後甲三日，丁也，皆可以接事昊天之日。《郊祀》。

釋曰　此發號出令立事之法，所以濟蠱反泰。禮：作大事，必卜筮日，必[image: ]期。《易》於蠱言“甲”，於巽言“庚”。蠱取事始，又三月卦，其日甲乙，本自泰乾之坤，乾[image: ]“甲”，故舉甲言之。鄭謂“甲者造作新令之日”，馬謂“舉初而明事始”，是也。巽取改更，又八月卦，其日庚辛，巽究[image: ]震，震納庚，故舉庚言之。圖天下之大事，與眾更始，不可卒遽無漸，故必先後各三日，使百姓徧習行而不犯，慎之至也。蠱既舉甲，甲在東方，卦上艮下巽，艮東北，有“先甲”象，巽東南，有“後甲”象。先乎甲之三日[image: ]辛壬癸，而辛[image: ]最先。後乎甲之三日[image: ]乙丙丁，而丁[image: ]最後。乾[image: ]甲，初處泰乾初之位而體巽，巽納辛，是甲前三日之辛也。四處泰乾之後而互兑，兑納丁，是甲後三日之丁也。辛、丁皆見於卦象，取自新丁寧之義，故祭日用之。漢師舊説大同，虞據旁通[image: ]説，理亦相通，詳下。

《彖》曰：蠱，剛上而柔下。巽而止，蠱。

虞翻曰：泰初之上，故“剛上”，坤上之初，故“柔下”。上艮下巽，故“巽而止，蠱”也。

釋曰　剛上柔下，乾元失位。巽[image: ]風，風[image: ]山止，氣鬱不行，故蠱。

蠱元亨而天下治也。

荀爽曰：“蠱”者，巽也。巽歸合震，故“元亨”也。“蠱”者，事也，備物致用，故“天下治”也。

釋曰　蠱者，巽之歸魂。震巽之初，乾坤之元，震巽合，亦乾坤交也。虞以泰乾初之坤上[image: ]“元亨”，初上失位，泰將反否，然以乾亨坤，未及否而即反泰，故“天下治”，義較允。

利涉大川，往有事也。

《九家易》曰：陽往據陰，陰來承朱誤“乘”。陽，故“有事也”。此卦本盧、周脱“本”字。泰，乾天有河，坤地有水，二爻升降，出入乾坤，“利涉大川”也。陽往求五，陰來求二，未得正位，戎事不息，故“有事”。

釋曰　二往涉坎，幹事濟蠱也。《九家》之義，似謂泰成既濟。乾二升五體坎[image: ]天之河，與泰“用馮河”同義。坤五降二互坎[image: ]地之水，是“涉大川”。今初上升降，雖陽據陰承，未得正位，往猶有事，故“利涉大川”，成既濟，乃无[image: ]而治。涉大川[image: ]濟大難，故曰“戎事”。分“涉大川”與“往有事”[image: ]二義，似迂曲。

先甲三日，後甲三日，終則有始，天行也。

虞翻曰：謂初變成乾，乾[image: ]“甲”，至二成離，離[image: ]“日”，謂乾三爻在前，張曰“對後乾[image: ]前”。故“先甲三日”，賁時也。變三至四體離，至五成乾，乾三爻在後，“對前乾[image: ]後”。故“後甲三日”，无妄時也。易出震，消息歷乾坤象，乾[image: ]“始”，坤[image: ]“終”，故“終則有始”。乾[image: ]“天”，震[image: ]“行”，故“天行”也。

釋曰　自“无妄時也”以上，葢經下注，李以《子夏傳》、馬氏義較明，故退在此。乾[image: ]甲，甲止一日，乾兩體本一卦，乾前後各三爻，象甲先後各三日。虞就旁通取象，與先辛後丁非有二義。易出震，息至泰而乾成，乾初之上[image: ]蠱，將反否。蠱通隨，隨自否來，否乾上之坤初，復出震，是消息歷乾坤，終則復始，乾元之行也。

《象》曰：山下有風，蠱。

何妥曰：山者高而靜，風者宣而疾，有似君處上而安靜，臣在下而行令也。

釋曰　巽而止，風被山止，氣鬱不行，故蠱。山下有風，則令行於下，宣暢德教之象，是飭蠱而有事。

君子以振民育德。《釋文》：振，舊之慎反，濟也。師讀音真，振振，仁厚也。

虞翻曰：“君子”，謂泰乾也。坤[image: ]“民”，初上撫坤，故“振民”。乾稱“德”，體大畜須養，故以“育德”也。

補　“育”，王肅作“毓”。《釋文》。

釋曰　振有“飭”義，《雜卦》曰“蠱則飭也”。大畜次以頤，物畜然後可養，既畜聚則須養也。蠱初變則成大畜，象養民德。

初六：幹父之蠱，有子考，无咎。厲，終吉。

虞翻曰：“幹”，正；“蠱”，事也。泰乾[image: ]“父”，坤[image: ]“事”，故“幹父之蠱”。初、上易位，艮[image: ]“子”，父死大過稱“考”，故“有子考”。變而得正，故“无咎厲終吉”也。　案：位陽令首，父之事也。爻陰柔順，子之質也。

補　“有子考”絶句，馬、王、周同。諸家皆讀“有子”句，“考无咎”句。《釋文》。

釋曰　泰初之上體乾上，辰在戎，有父老之象。體艮互震，有子象，故蠱六爻皆子道。泰乾[image: ]父，坤[image: ]事，初上易失位，象事失正。初下有伏陽，體震長子繼世，乾元復正，故幹父之事。“有子考”，虞據初未正時艮有子象，初至四體大過，父死稱“考”。考，成也，父以有子而稱“考”。子能幹事，則成其[image: ]考矣，故“无咎”。雖厲而終吉，謂初伏陽發也。諸家皆以“有子”[image: ]句，“考无咎”[image: ]句。惠氏曰：“初幹父蠱而承考意，幹蠱之善者，此考之所以无咎也。”姚氏曰：“有子，謂初伏陽。泰乾初之上，陰來之初失正，初伏陽仍發而成乾，故‘有子考无咎’。《象》曰‘意承考也’，以子繼父，亦以乾承乾也。”案：卦體艮震，本有子象，初發得正，體震承乾，克任父事，故曰“有子”。有子承考，則“考无咎”。子道尚順，幹正非得已，故“厲”。惕厲不安，掩親之過而成其美，故“終吉”。初本乾位，父之事也。震尚未出，含章柔順，子之質也。初出成乾，則子能承考矣。

《象》曰：幹父之蠱，意承考也。

王弼曰：幹事之首，時有損益，不可盡承，故意承而已也。

釋曰　“幹”，舉也，正也。王弼葢以“幹”[image: ]“舉”，實則幹舉幹正，皆以承考，諭父母於道，正以先意承志，人子不謂善出於己意也。姚氏曰：“泰乾初本得位，今初發仍成乾，故‘意承考’，承泰初也。伏，故曰‘意’。”

九二：幹母之蠱，不可貞。《象》曰：幹母之蠱，得中道也。

虞翻曰：應在五，泰坤[image: ]“母”，故“幹母之蠱”。失位，故“不可貞”。變而得正，故“貞”而“得中道也”。　案：位陰居内，母之象也。

釋曰　虞以“不可貞”[image: ]不可正守，當變，似未然。張氏曰：“謂當與五易位，不可自正而已。”案：子無自是之心，而極婉盡順，以天性至誠，感悟其母，使不自覺而變易其失以復於正，乃[image: ]得中道。二得中，故能然。李謂“位陰居内母之象”，明五當降二。

九三：幹父之蠱，小有悔，无大咎。《象》曰：幹父之蠱，終无咎也。

王弼曰：以剛幹事而无其應，故“有悔”也。履得其位，以正幹父，雖小有悔，終“无大咎”矣。　案：爻位俱陽，父之事。

釋曰　王弼謂九三剛，能任父事，於義未盡。卦所以[image: ]蠱，由初之上失位，三欲幹正上，而上不與三應，故“小有悔”。三得正，上終變應，成既濟，故“无大咎”。諫若不入，起敬起孝，説則復諫，終諭親於道也。三爻位俱陽父之事，明上處陰非泰乾之位，父事當幹也。

六四：裕父之蠱，往見吝。

虞翻曰：“裕”，不能爭也，孔子曰“父有爭子，則身不陷朱、盧作“[image: ]”。於不義”。四陰體大過“本末弱”，故“裕父之蠱”。兑[image: ]“見”，變而失正，故“往見吝”。《象》曰“往未得”，是其義也。

補　馬融曰：“裕”，寬也。《釋文》。

釋曰　四以初[image: ]應，初失位，四以陰裕陰，不能幹初。變則未與初易，先自失位，體鼎四“折足”，明柔弱怠忽之人，不能榮親克家，用靜猶可，用作必吝。諫而不從，非孝也，故三戒以“悔”。從而不諫，亦非孝也，故四繫以“吝”。

《象》曰：裕父之蠱，往未得也。

虞翻曰：往失位，折鼎足，故朱誤“致”。“未得”。

釋曰　變則失位，未得正初，非若二貞而得中道，明其不能幹蠱也。

六五：幹父之蠱，用譽。

荀爽曰：體和應中，承陽有實，用斯幹事，榮譽之道也。

釋曰　此爻之義，當謂二升五，二多譽，以二幹五，故象父事正。五降二承之，象子承父，譽歸於親，故“用譽”，承以德也。五正則不見蠱而見德，不見其幹而見其承，以德承德，故“用譽”。虞氏以二、五各之正言，荀言五之所以正。如荀義，則“承以德”，謂承上以中和之德。上本泰乾，父也。

《象》曰：幹父用譽，承以德也。

虞翻曰：“譽”，謂二也。二、五失位，變而得正，故“用譽”。變二使承五，故“承以德”。二乾爻，故稱“德”矣。

釋曰　虞義謂五正父事，使二變承之，父事既正，則子相與順承而歸美於親，父父子子兄兄弟弟，故“用譽”。以上經下注。二本乾爻，體乾德，變而承五，故“承以德”。

上九：不事王侯，

虞翻曰：泰乾[image: ]“王”，坤[image: ]“事”，應在於三，震[image: ]“侯”，坤象不見，故“不事王侯”。

高尚其事。

虞翻曰：謂五已變，巽[image: ]“高”，艮陽升在坤上，故“高尚其事”。

釋曰　鄭康成曰：上九艮爻，艮[image: ]山。入山隱居，或“山”當[image: ]“止”。辰在戌得乾氣，戌亥乾位，又爻本泰乾。父老之象，是臣之致事也，臣因父老而致事。故“不事王侯”。是不得事君，君猶尚其所[image: ]之事。《禮記·表記》正義。張氏曰：“《正義》雖不言注文，其[image: ]鄭注無疑。《易漢學》以此條[image: ]鄭注。”

《禮·表記》：子曰：事君軍旅不辟難，朝廷不辭賤，處其位而不履其事，則亂也。故君使其臣，得志則慎慮而從之，否則孰慮而從之，終事而退，臣之厚也。《易》曰：“不事王侯，高尚其事”。鄭氏曰：“言臣致事而去，不復事君也，君猶高尚其所[image: ]之事，言尊大其成功也。”

釋曰　惠氏曰：“《詩序》：‘《南陔》，孝子相戒以養也’，‘《白華》，孝子之絜白也。’親老歸養，事之最高尚者，故臣不得事君，君猶高尚其所[image: ]之事。”案：此鄭義，荀、虞則以致仕隱逸之臣言，與《禮記》引《易》合。

《象》曰：不事王侯，志可則也。

荀爽曰：年老事終，不當其位，體艮[image: ]止，故“不事王侯”。據上臨下，重陰累實，故“志可則”。

釋曰　“不事王侯”以上，葢經下注，李并合在此。上在重陰累陽之上，望隆得實，故“志可則”。“不事王侯”，上未變也。而孝德高行，人君可則之以成既濟，故曰“志可則”。

臨

《序卦》曰：有事而後可大，故受之以臨。臨者，大也。

崔憬曰：有蠱元亨，則可大之業成，故曰“有事然後可大”也。

[image: ]兑下坤上臨。元亨利貞。

虞翻曰：陽息至二，與遯朱作“遁”，下同。旁通。剛浸而長，乾來交坤，動則成乾，故“元亨利貞”。

釋曰　臨者，以陽臨陰，陽息初[image: ]復尚小，至二成臨乃大。《彖》曰“臨，剛浸而長”，故《序卦》訓“臨”[image: ]“大”。姚氏曰：“元，乾元。以陽通陰，故‘元亨’。息至三成泰，二、五易位，六爻正，故‘利貞’。”

至于八月有凶。

虞翻曰：與遯旁通，臨消於遯，六月卦也。於周[image: ]八月，遯弑君父，故“至于八月有凶”。荀公以兑[image: ]八月，兑於周[image: ]十月，言八月，失之甚矣。朱脱圈。

鄭玄曰：“臨”，大也，陽氣自此浸而長大。陽浸長矣，而有四德，齊功於乾，盛之極也。人之情盛則奢淫，奢淫則將亡，故戒以凶也。朱、盧無“也”字。臨卦斗建丑而用事，殷之正月也。當文王之時，紂[image: ]无道，故於是卦[image: ]殷家著興衰之戒，以見周改殷正之數云。臨自周二月用事，訖其七月，至八月而遯卦受之，此終而復始，王命然矣。

釋曰　“元亨利貞”，陽之盛息也。天地盈虚，與時消息，天下之生，一治一亂，陽方息而消之機已伏。《彖》曰“至于八月有凶，消不久也”，言盛不可恃，禍至甚速。天命靡常，有國者不可以不慎也。臨建丑之月二陽息，至于遯建未之月而二陽消，故“有凶”。臨十二月卦，於殷[image: ]正月，於周[image: ]二月。遯六月卦，於殷[image: ]七月，於周[image: ]八月。消息十二卦當十二月，復、遘、臨、遯、泰、否、大壯、觀、夬、剥、乾、坤，迭[image: ]消長。此文指説消息大要以垂萬世深戒，故鄭、虞皆以臨消於遯言，荀氏則以兑[image: ]八月，蜀才又以自臨至否[image: ]歷八月。姚氏曰：“荀以兑[image: ]八月，葢八月消卦受觀，臨反觀，八月卦，兑位。又以文王之時，殷命未改，不當言周月也。但正朔三而改，自伏義以來已然。《周易》首乾，故依天統以遯[image: ]八月，文王未嘗以[image: ]周家之月也，注家推言周耳。且兑[image: ]八月，亦夏正非殷正，孔子周人，得云‘行夏之時’，則文王殷人，亦得言天統之八月也。《彖》曰‘消不久’，則[image: ]臨消成遯明矣。且此八月，猶十年、三歲、七日之類，當謂相去八月，不必定指秋八月。自臨至遯七月，至八月而成否，所謂‘有凶消不久’者，謂成否也。”案：姚氏謂《周易》首乾故言天統八月，注家據後周正建子，故以周言之，此義至精，其申荀氏、蜀才之説亦善。愚竊謂聖人知命，殷之必亡，代殷之必周，天下皆知之，文王豈不自知。但文無富天下之心，[image: ]臣止敬，務欲[image: ]殷祈天永命，故於是卦深著戒辭，懼殷之凶，而不喜周之吉。此即聞紂亂而竊歎，及祖伊告天命既訖，箕子痛商其淪喪之心也。正朔三而改，代夏者必建丑，代殷者必建子，紂若不悛，則天之歷數改矣。曰“有凶”者，暴其民甚則身弑國亡也。若有代殷之心，則當言伐暴救民，吉而非凶矣。

《彖》曰：臨，剛浸而長。

虞翻曰：“剛”，謂二也。兑[image: ]水澤，自下浸上，故“浸而長”也。

釋曰　“浸”，漸也，如水澤浸物，以漸而溼，自下而上，由微至著，陽長陰消皆然。

説而順，剛中而應。大亨以正，天之道也。

虞翻曰：“説”，兑也。“順”，坤。“剛中”，謂二也。四陰皆應之，故曰“而應”。“大亨以正”，謂三動成乾天。句。得正[image: ]泰，天地交通，故“亨以正，天之道也”。

釋曰　“説萬物者莫説乎澤”，以陽施陰，民情説而順之，二陽剛居中，而[image: ]羣陰所應，故能大亨以居正。謂息三成泰，升五成既濟，是乃天之道也，故辭與乾同。《孝經》説以孝弟禮樂教民之義，曰“敬其父則子説，敬其兄則弟説，敬其君則臣説”，又説“非至德，其孰能順民如此其大”，此“説而順”之義。惠氏曰：“三動，二升五成既濟，‘乾元用九，乃見天則’，故曰‘天之道’。天以中和育萬物，易以中和贊化育，天之道猶天之則。凡卦具四德者，皆以既濟言之。”

至于八月有凶，消不久也。

蜀才曰：此本坤卦。剛長而柔消，朱誤“削”。故“大亨利正”也。　案：臨，十二月卦也，自建丑之月至建申之月，凡歷八月則成否也。否則“天地不交，萬物不通”，是“至于八月有凶”，斯之謂也。

釋曰　臨消於遯也。蜀才以[image: ]臨息成泰，不久又消成否。李意以鄭、虞説[image: ]正。

《象》曰：澤上有地，臨。

荀爽曰：澤卑地高，高下相臨之象也。

釋曰　“臨”，大也，地廣大。“澤”，水之大者。澤上有地，地臨澤而容之，澤氣上滋而浸地，皆君子以大德臨民之象。

君子以教思无窮，容保民无疆。

虞翻曰：“君子”，謂二也。震[image: ]言，兑口講習，“學以聚之，問以辯之”，坤[image: ]“思”，剛浸長，故“以教思无窮”。“容”，寬也，二“寬以居之，仁以行之”，坤[image: ]“容”、[image: ]“民”，故“保民无疆”矣。

釋曰　“教思无窮”，如澤之周流无不徧也。“容保民无疆”，如地之載物无疆也。

初九：咸臨，貞吉。

虞翻曰：“咸”，感也。得正應四，故“貞吉”也。

釋曰　臨剛在柔下，以陽感陰，與咸同義，故曰“咸臨”。惠氏曰：“感，猶應也。卦惟初與四、二與五，二氣感應，故謂之‘咸’。初應四，故‘咸臨’，得位，故‘貞吉’。”案：“聖人感人心而天下和平”，以陽亨陰，感而臨之，浸長而大，故“咸臨”。乾元正初，故“貞吉”。感以正，既濟之本也。

《象》曰：咸臨貞吉，志行正也。

荀爽曰：陽始咸升，以剛臨柔，得其正位而居，是吉，故曰“志行正”。

釋曰　“咸升”，當[image: ]“感升”。陽息而升始於初也，初本復初得正，以陽感陰，盛大之本。咸臨貞吉，以正應正，陰陽氣通，息二正三，行中升五，各正性命，皆由此行之，初之志也，與屯初“志行正”同義。

九二：咸臨，吉，无不利。

虞翻曰：得中多譽，兼有四陰，體復初元吉，故“无不利”。

釋曰　乾息至二，以陽臨陰，所感者大，宜升五[image: ]大君，故“咸臨吉”而“无不利”。《象》曰“未順命”，聖人惟行中和、積教思以感天下，雖有君德成既濟，而無幸天命恃天命之心，故“无不利”。

《象》曰：咸臨吉无不利，未順命也。

荀爽曰：陽感至二，當升居五，羣陰相承，故“无不利”也。陽當居五，陰當順從，今尚在二，故曰“未順命也”。

釋曰　二雖[image: ]羣陰所應，未敢遽順天命而臨天下，此一義，言乎其始也。二既升五成既濟，安不忘危，存不忘亡，未敢以[image: ]天命方永而順處之，此又一義，言乎其終也。惟“未順命”，故能集大命，祈天永命，與萃之“順天命”、大有之“順天休命”非有二義。

六三：甘臨，无攸利。既憂之，无咎。《象》曰：甘臨，位不當也。既憂之，咎不長也。

虞翻曰：兑[image: ]口，坤[image: ]土，“土爰稼穡作甘”，兑口銜坤，故曰“甘臨”。失位乘陽，故“无攸利”。言三失位无應，故“憂之”。動而成泰，故“咎不此下朱、盧衍“可”字。長也”。

釋曰　“甘”，説也。三體兑説，德不中正而乘二陽，是據勢位之盛而自喜，耽於勢而怠於德，故“无攸利”。鄭君謂“人之情盛則奢淫，奢淫則亡，故戒以凶”，即“甘臨无攸利”之義。《象》曰“甘臨，位不當也”，三當息泰，以體兑陰失位，故著此戒。“既憂之，无咎”，坤稱“憂”，又三息後，二變體坎[image: ]加憂，故有憂象。三甘臨失德，无以感人，莫之應，下有伏陽可貞，故能憂。既憂之，則知天命之不假易，盛不可保，凶即隨之，乾惕无已，動而息泰，故“无咎”。《象》曰“既憂之，咎不長也”，與“復自道，何其咎”同義。張氏以“甘臨”[image: ]徒以甘辭口説臨人，而不以至誠相感，故“无攸利”，亦通。虞注“故无攸利”以上，經下注，“言三失位”以下，《象傳》注，李删合引之。

六四：至臨，无咎。

虞翻曰：“至”，下也。謂下至初應，當位有實，故“无咎”。

釋曰　《説文》：“至，鳥飛下來也”，故“至”有“下”義。虞以“至臨”[image: ]四應初。臨，謂初，初感而四應，初臨而四至，與謙四“无不利撝謙”，“謙謂三”同例，此陰從陽之義。四得位應陽，故《象》曰“當位實也”。張氏則謂臨坤三爻皆言二之德，“至臨”者，因四之當位應初以明二之下交。得人者昌，知臨之先也，感人者下之，德之至也，此陽感陰之義。“至臨”，謂極盡感道以臨之，亦通。據虞注，則其本《象傳》作“當位實”。

《象》曰：至臨无咎，位當也。朱作“當位實也”。

荀爽曰：四與二同功，欲升二至五，己得承順之，故曰“至臨”也。陽雖未乘，當[image: ]“承”。處位居正，故得“无咎”，是“位當也”。朱作“是當位實也”。

補　“位當”，一作“當位實”。《釋文》。

釋曰　以六居四位當，故“至臨无咎”。荀意謂二當至五臨天下，四當承之，居正以俟二至，故“无咎”，亦陰從陽之義。四下應初，上承五，虞、荀義相兼乃具。“位當”與上傳“當”“長”韻，朱氏睦[image: ]本此傳及荀注皆作“當位實”，音雖不協，義無異也。

六五：知臨，《釋文》：知，音智，又如字。大君之宜，吉。《象》曰：大君之宜，行中之謂也。

荀爽曰：五者，帝位。“大君”，謂二也。宜升上居五位吉，故曰“知臨，大君之宜”也。二者處中，行升居五，五亦處中，故曰盧無“曰”字。“行中之謂也”。

補　《乾鑿度》孔子曰：“大君”者，君人之盛者也，《易》曰“知臨，大君之宜，吉”。“臨”者，大也。陽氣在内，中和之盛，應于盛位，浸大之化，行于萬民，故言宜處王位施大化[image: ]大君矣，臣民欲被化之詞也。又曰：大君者，與上“與”或當[image: ]“興”，鄭注同。行異也。鄭氏注曰：臨之九二有中和美異之行，應于五位，故百姓欲其與上[image: ]大君。惠曰：“皆言二升五之義。”

釋曰　惠氏曰：“知，讀[image: ]‘智’，坤[image: ]‘知’。《中庸》曰‘唯天下至聖，[image: ]能聰明睿知，足以有臨’，以乾通坤，故曰‘知臨’”。案：四言“至”，五言“知”，上言“敦”，皆以坤象言乾德，明以乾通坤，陰皆從陽，乾德兼坤也。萬善之本皆出乾元，坤及六子之德，皆乾德之分著耳。知屬乾，知覺本乎天，智屬坤，化生成乎地，乾坤一德也。聰明睿知足以臨天下，故“大君之宜”。言二有中德，宜升五[image: ]大君，施大化，成既濟之功，故“吉”，此臨之所以[image: ]大也。《象》曰“大君之宜”，行中之謂，即乾九二《文言》“龍德正中”重言君德之義。有天德而後可居天位，故人君不可不學以成德。經言“知臨”，傳言“行中”，舜之大知，用其中於民，是其義也。

上六：敦臨，吉，无咎。

荀爽曰：上應於三，欲因三升二，過應於陽，敦厚之意，故曰“敦臨，吉，无咎”。

釋曰　荀以陰從陽言，上應在三，三陰失位，二非其應也。上欲三之正，與三合志升二居五，是過應於陽，厚之至也，故“敦臨”。成既濟，故“吉无咎”。張氏以陽亨陰言，則“敦臨”謂敦厚容保慎終如始以臨之，知臨之守也。言“吉”又言“无咎”，“八月有凶”庶乎免矣。

《象》曰：敦臨之吉，志在内也。

《九家易》曰：志在升朱誤“外”。二也。陰以陽[image: ]主，故“志在内”也。

釋曰　二在内，上過應而欲升之。若以“敦臨”據二言，則務厚其德以容保民，無過盛窮大之失，是“志在内”。

觀

《序卦》曰：物大然後可觀也，本篇無“也”字。故受之以觀。

崔憬曰：言德業大者可以觀政於人，故受之以觀也。

釋曰　觀消否至四，而九五陽尚正位在上，四陰亦得正承陽，故别取反臨[image: ]義名曰“觀”，此聖人撥亂反正之志。臨陽在下，反上二居五正位，大君之宜，以中正觀示坤民。陽德盛大，乃可以政教觀示於天下，故臨次以觀。

[image: ]坤下巽上觀。盥而不薦，有孚顒若。《釋文》：觀，官唤反，下“大觀在上”、“以觀天下”、“風行地上觀”同。餘不出者，并音官。

鄭玄曰：坤[image: ]地、[image: ]眾，巽[image: ]木、[image: ]風。九五天子之爻，互體有艮，艮[image: ]鬼門，又[image: ]宫闕。朱作“[image: ]”，下同。地上有木，而[image: ]鬼門宫闕者，天子宗廟之象也。此下當説宗廟“盥而不薦”之義，李删。

王弼曰：王道之可觀者莫盛乎宗廟，宗廟之可觀者莫盛乎盥也。至薦簡略不足復觀，故“觀，盥而不薦”也。

馬融曰：“盥”者，進爵灌地以降神也，此是祭祀盛時。及神降薦牲，其禮簡略，不足觀也。“國之大事，唯祀與戎”，王道可觀，在於祭祀。祭祀之盛，莫過初盥降神，故孔子曰朱脱“曰”字。“諦自既灌而往者，吾不欲觀之矣”，此言及薦簡略，則不足觀也。以下觀上，見其至盛之禮，萬民信敬，故云“有孚顒若”。“孚”，信。“顒”，敬也。馬以“孚顒”[image: ]下之信敬，與下引虞義稍異。案：鬼神害盈，禍淫福善，若人君脩周作“修”。德，至誠感神，則“黍稷非馨，明德惟馨”，故觀盥而不觀薦，饗其誠信者也。斯即“東鄰殺朱作“煞”。牛，不如西鄰之禴祭，實受其福”，是其義也。

補　鄭康成曰：諸侯貢士於天子，鄉大夫貢士於其君，必以禮賓之。唯主人盥而獻賓，賓盥而酢主人，設薦俎則弟子也，《儀禮·鄉飲酒禮》疏。此别一義，據六四“賓王”[image: ]説。

陸希聲曰：盥手酌鬯，祭之始，薦進熟，祭末。灌鬯之時，誠敬内充，齊莊之容外見，則與祭者皆觀感而化矣。羅苹《路史注》。

《洪範五行傳》説曰：《易》地上之木[image: ]觀，其於王事，威儀容貌亦可觀者也。《漢書·五行志》。

《説文》：“地可觀者，莫可觀於木。”

“薦”，王又作“[image: ]”。

王肅作“而不觀薦”。並《釋文》。

釋曰　“觀”，示也，視也。名卦之義，取五陽觀示坤民，上以中正示下，則下觀示其德而化，二義相因。觀乾五正位，體下坤上巽，坤[image: ]地，巽[image: ]風，風行地上，聖人以德教觀示萬民，所謂“君子之德風”。巽又[image: ]木，“地可觀者，莫可觀於木”。五天子之爻，互艮[image: ]鬼門[image: ]宫闕，地上有木而[image: ]鬼門宫闕，與至尊爻連，“王假有廟”之象，觀民之至大者。“盥而不薦”，張氏申鄭義，謂“震《彖》注云：‘人君于祭之禮，匕牲體薦鬯而已，其餘不親[image: ]也。升牢于俎，君匕之，臣載之，盥而不薦’，義當用此。特牲、少牢、匕牲、酌奠皆盥。人君之祭，當盥以酌鬯，盥以匕牲，至薦牲則卿大夫[image: ]之，故曰‘下觀而化’。巽[image: ]鬱草，坎[image: ]酒，五坎爻，上之三亦[image: ]坎。艮手持之，灌獻象也。坎棘[image: ]匕，艮手持棘，坤牛在下，匕牲象也。巽原誤“坎”。木[image: ]俎，坤牛在下，未升俎，‘不薦’象也。”案：張説至精確，盥所以[image: ]觀於下也。“不薦”，不親薦，下觀而[image: ]之也。“孚”，信，陽在五稱“孚”。五坎爻，上之三，五又體坎[image: ]孚。五德孚於下，所以化也。顒顒，君德齊莊敬順著於威儀，下所觀也。“若”，辭也。“廟中”者境内之象。人君盥以灌鬯，盥以匕牲，齊莊中正之德，誠中形外，不必事事親[image: ]。而卿大夫以下觀感興起，各揚其職，駿奔走，薦牲體，咸孚於其德容之誠敬，《彖》曰“下觀而化”。“孚”故“化”，“化”故“不薦”。“不薦”者，下觀而[image: ]之，不待親薦。上有好者，下必有甚，王道可觀，莫此[image: ]著。馬注及下引虞注，皆以“灌”説“盥”，謂既灌之後不足觀，引《論語》“禘自既灌，吾不欲觀”[image: ]證。然盥不獨施於灌，灌後體節甚繁，不得云“略不足觀”。《彖》以“下觀而化”釋“不薦”之義，其非不欲觀甚明。《論語》之義譏魯失禮，與此無涉。馬、虞説似與兩經并違，當以張申鄭義[image: ]正。鄭又以貢士賓主獻酢之禮言者，此因祭事之盥推及凡禮皆以盥[image: ]重，因爻有賓王之象而云然，其於“下觀而化”之義同也。王肅本“薦”上有“觀”字，葢讀“觀盥而不觀薦”六字[image: ]句，竊馬義妄增經字耳。《釋文》唯卦名及“大觀”等數字讀“官唤反”，餘皆音“官”。愚謂爻辭之“觀”，諸家多訓“觀視”，據《彖》言“大觀在上”，又言“下觀而化”，則五上之“觀”當訓“觀示”，初二之“觀”當訓“觀視”；三辭與五同，據五言，訓“示”；四尚賓“下觀而化”，訓“視”，當爻各分别釋之。

《彖》曰：大觀在上，《釋文》：王肅音官。案：肅音非。

蜀才曰：此本乾卦。　案：柔小浸長，剛大在上，其德可觀，故曰“大觀在上”也。

釋曰　陰雖浸長，而陽猶正位在上，德可觀示於下，故取反臨二上居五之義。

順而巽，中正以觀天下。《釋文》：徐唯此一字作官音。案：此亦當讀官唤反。

虞翻曰：謂陽息臨二“直方大”，“臨者，大也”，在觀上，故稱“大觀”。“順”，坤也，“中正”謂五。五以天神道觀示天下，咸服其化，賓於朱作“于”。王庭。

釋曰　臨陽反上成觀，言有大德[image: ]民觀在上。體坤順巽入，順理而善入，以中正之德觀感天下，故名曰“觀”。虞氏謂五以天之神道觀示天下，此探下文[image: ]義。禮者天下之中正，觀莫大於禮，禮莫重於祭。聖人專致其精明之德以報本反始，而天下之人惻然自動其仁孝忠敬之心，此大中至正之道，觀民設教之本。

觀盥而不薦有孚顒若，下觀而化也。

虞翻曰：觀反臨也，以五陽觀示坤民，故稱“觀”。“盥”，沃盥。“薦”，羞牲也。“孚”，信，謂五。顒顒，君德有威容貌。“若”，順也。坎[image: ]水，坤[image: ]器，艮手臨坤，坎水沃之，盥之象也，故“觀盥而不薦”。孔子曰：“禘自既灌，吾不欲觀之矣。”巽[image: ]進退，容止可觀，進退可度，則下觀其德而順其化。上之三，五在坎中，故“有朱脱“有”字。孚顒若，下觀而化”。《詩》曰“顒顒卬卬，如珪如璋”，君德之義也。虞以“孚顒”[image: ]君之德容。

釋曰　人君於祭之時，孝敬之心誠中形外，感孚於下，其下觀而化之，故君盥而臣即[image: ]之薦，上行下效，莫此[image: ]著也。“下觀”之“觀”讀如字。虞義與馬大同，本經下注，李先引馬，故退在此。

觀天之神道，而四時不忒。

虞翻曰：“忒”，差也。“神道”，謂五。臨震兑[image: ]春秋，三、上易位，坎冬離夏，日月象正，故“四時不忒”。朱有“也”字。

釋曰　張氏説：“乾稱‘道’，乾陽之信者[image: ]‘神’，二、五之坤成离日坎月是也。臨體乾二，上正坤五，成始乎艮，絜齊乎巽，乾神，物之始，萬物之始莫不修絜。故曰‘神道’。乾道變化，三、上易位，自成坎離。臨體震兑[image: ]春秋，觀變坎離[image: ]冬夏，故‘四時不忒’。”案：鬼神無形，然日月運行而四時成，則有目所共見，觀天之神道而鬼神祇之理可知矣。故聖人因之以教民報本反始追養繼孝，故曰“仰以觀於天文，知幽明之故”，又曰“夫微之顯，誠不可揜”。此理之至實，夫人而可知者。

聖人以盧、周無“以”字。神道設教，而天下服矣。

虞翻曰：“聖人”謂乾，“退藏於密”而“齊於朱作“于”。巽”，以神明其德教，故“聖人設教”。坤民順從而“天下服”矣。

補　“聖人”下，一本無“以”字。《釋文》。

釋曰　張氏曰：“臨教思无窮，反觀神道，故神明其德教，言至誠如神。神妙精明其德教，不賞而勸，不怒而威，篤恭而天下平。”是也。愚謂萬物本乎天，人本乎祖，聖人因天垂象以設教，而人皆知反本復始興孝興仁，無敢逆天道悖人倫，故“天下服”，此觀所以取象於祭也。

《象》曰：風行地上，觀。先王以省方觀民設教。

《九家易》曰：“先王”謂五，應天順民受命之王也。風行地上，草木必偃，枯槁朽腐，獨不從風，謂應外之爻。天地氣絶，陰陽所去，象不化之民，五刑所加，故以省察四方，觀視民俗而設其教也。言先王德化光被四表，有不賓之民，不從法令，以五刑加之，以齊德教也。

補　鄭眾曰：從俗所[image: ]，順民之疑當[image: ]“立”。教，故君子行禮，不求變俗。《周易口訣義》。

釋曰　“省方”，省視四方，謂巡守也。“觀民”，鄭仲師讀如字，張氏申虞讀如卦名。先王設教，順民之情而示之則，義並通。九家以初[image: ]應外之爻，象不化之民。先王德教光被四表，有不賓之民，則刑加之以齊德教，豈以巡守有削黜不孝不敬討叛之事而云然歟？然觀有禮象，無刑象，疑非傳旨。若移以釋《序卦》噬嗑次觀之義，則可。

初六：童觀，小人无咎，君子吝。

虞翻曰：艮[image: ]“童”，陰“小人”，陽“君子”。初位賤，以小人乘君子，故“无咎”。陽伏陰下，故“君子吝”矣。

補　馬融曰：“童”，猶獨也。

鄭康成曰：“童”，稚也。並《釋文》。

釋曰　初、二皆明下觀上之義，“觀”皆當讀如字。觀取臨反，實本消卦。臨五、上之陰來居初、二陽位，有陽伏陰下之象，故兩爻辭皆言陰消，明其[image: ]消而後反消[image: ]息之用見，與五、上義正相成。“童觀”者，所見小，如童稚之觀也。初應在四，體艮[image: ]“童”，又臨初之上[image: ]艮，上來居艮童處，故取童象以目初。惠氏曰：“以小觀上，故童觀”，觀五也。“小人无咎，君子吝”，“小人”謂初。初位賤，觀消卦，以小人乘君子之時，邪説亂正，是非混淆。上雖有大觀之君，而小人位卑識劣，不能自拔於流俗，一孔之見，不達大體，是其常，無足怪，故“无咎”。“君子”，謂臨初伏陽，陽[image: ]陰弇，故“吝”。《象》曰“初六童觀，小人道也”，觀陰臨陽并在初，初六稱“童觀”，乃小人之道，君子[image: ]之，蔽於小而害於大，則“吝”矣。或曰，虞注“小人乘君子”，“乘”當[image: ]“承”，觀四陰皆承陽，初自臨反，位最處下，以小人承君子，“童觀”足以“无咎”矣。然陰處陽位，陽伏陰下，是乃消象，故“君子吝”。《象》曰“小人道”，著其消，[image: ]陽戒也。

《象》曰：初六童觀，小人道也。

王弼曰：失位處下，最遠朝美，无所鑒見，故曰“童觀”。處大觀之時而[image: ]盧、周無“[image: ]”字。童觀，趣順而已，小人[image: ]之，无可咎責，君子[image: ]之，鄙吝之道。

六二：闚觀，利女貞。

虞翻曰：臨兑[image: ]“女”，竊觀稱“闚”。兑女反成巽。巽四、五得正，故“利女貞”。艮[image: ]宫室，坤[image: ]闔户，小人而應五，故“闚觀”。“女貞”，利不淫視也。

補　“闚”，本又作“窺”。《釋文》。

釋曰　二自臨五反，居二陽故處，亦明消義。“闚”，竊視也。臨兑[image: ]女，反成觀巽亦[image: ]女。二，兑巽女處也。臨五反二居之，故以女指二，觀艮[image: ]宫室，坤[image: ]闔户，女目近户，故“闚觀”，不正之觀也。二以小人應五，故象如此，謂以小人度君子之心，不識大中至正之道也。二得位，五比四，陰陽相承以正，中正觀天下，不私其應。故二利如女之貞，謂利以安靜應五，不以邪心上窺也。二陰弇陽，當消時，亦小人乘君子，又應五，故防其“闚觀”而戒以“利女貞”。始而闚觀，正亦但如女然，是不能利見大人以有所[image: ]，故《象》曰“亦可醜”，明二之[image: ]陰消與初同也。虞云“巽四、五得正，故利女貞”者，取巽反兑之象以言“女貞”，二當兑二反正巽五之處，女仍謂二也。

《象》曰：闚觀女貞，亦可醜也。

侯果曰：得位居中，上應於五，闚觀朱誤“視”。朝美，不能大觀。處大觀之時而[image: ]闚觀，女正則利，君子則醜也。　案：六二離爻，離[image: ]目，又[image: ]中女。外互體艮，艮[image: ]門闕盧誤“闚”。女目近門，“闚觀”之象也。

補　“女貞”上，一本有“利”字。《釋文》。

釋曰　李就本卦取象，亦善。二得正，故“女貞”。

六三：觀我生進退。

虞翻曰：坤[image: ]“我”，張曰“三自我”。臨震[image: ]“生”，“生”謂坤生民也，張曰“震[image: ]坤，故曰生民”。五《象》注云“坤[image: ]民，謂三”。巽[image: ]“進退”，故“觀我生進退”。臨震進之五，得正居中，二進之五，五退之二。故《象》曰“未失道”。

釋曰　觀陰消至四，今取反臨，則三、四在臨本陰無消義，故三、四辭皆善。三“觀我生”，與五同辭。虞以“生”[image: ]“生民”，“我生”謂三，觀之者五，“觀我生”者，三謂五以中正觀示我民。“進退”，謂臨二進而五退。張氏曰：“五二觀示坤民進退，三欲五二正，上來易己。”案：變化者進退之象，陰消將至五失道，五以中正觀民，通其變，神其化，反本復始，示民有常，故“觀我生進退”。經正則庶民興，五正而後三可正，以馴致乎既濟，故《象》曰“未失道”。此以陽正陰言，觀讀如卦名。

《象》曰：觀我生進退，未失道也。

荀爽曰：“我”，謂五也，“生”者，教化生也。教化所由生，京氏言“性行”是也。古“生”“性”字通。三欲進觀於五，四既在前而三退，故朱、盧作“故退”。未失道也。

釋曰　荀以“生”[image: ]教化所由生，葢本京氏讀“生”[image: ]“性”。“觀我生”，謂三觀五之性行。君子之德風，上之所[image: ]民之歸也。“進退”者進觀五，退居三，待上來易。三失位，進觀君德，退而自修以求正，故“未失道”。此以陰承陽言，觀讀如字。

六四：觀國之光，利用賓于王。

虞翻曰：坤[image: ]“國”，臨陽至二，天下文明，是謂“國之光”。反上成觀，進顯天位，故“觀國之光”。謂五觀示以“國之光”，下所以觀而化。“王”謂五陽，陽尊賓坤，坤[image: ]用[image: ]臣，四在王庭，賓事於五，故“利用賓于王”矣。《詩》曰“莫敢不來賓，莫敢不來王”，是其義也。

補　《春秋傳》曰：有山之材而照之以天光，五本乾。於是乎居土上，故曰“觀國之光利用賓于王”。庭實旅百，奉之以玉帛，天地之美具焉，故曰“利用賓于王”。

釋曰　四得位承陽，“觀國之光”，觀當讀如字，謂諸侯來朝，觀視王國之光也。坤[image: ]國，乾[image: ]大明，《春秋傳》“謂天光照土上”。虞謂“臨陽至二，天下文明，反上成觀，進顯天位”，是五觀示以德光，而四觀之。上之三，離日[image: ]光，又天光下被之象。至德之光莫盛於禮，禮莫大於祭。《孝經》説：“周公郊祀后稷以配天，宗祀文王於明堂以配上帝。”大孝尊親，光於四海，是觀光之最大者。四海之内各以其職來祭，是“利用賓于王”。“王”，謂五，傳稱“庭實旅百，奉之以玉帛，天地之美具”者。張氏曰：“艮[image: ]庭，坤[image: ]財、[image: ]眾，乾[image: ]百、[image: ]玉，坤[image: ]帛，艮手奉之。”按：此享禮之象。大觀在上，故諸侯利以賓亨於王庭。諸侯，臣也，尊之則[image: ]賓。《易》以陽[image: ]主，陰[image: ]客，陽以主而[image: ]賓則消象不利，陰以臣而[image: ]賓則承陽而利，祭禮賓助執事，“下觀而化”之義。王禮諸侯，再祼而酢，及饗食之等，亦皆“盥而不薦”，大祭大賓禮同也。《象》曰“尚賓”，言上賓于王庭，親承九五，近天子之光，陰承陽之義莫大於是。

《象》曰：觀國之光，尚賓也。

崔憬曰：得位比尊，承於王者。職在搜揚國俊，賓薦王庭，故以進賢[image: ]“尚賓”也。

釋曰　此即鄭卦辭注“貢士”之義。四[image: ]諸侯，應在初，初[image: ]元土。“國之光”，謂賢也。五正，上之三，教化行，初伏陽發，人才出，是謂“國之光”。四觀天子德教所被，賓薦賢才，視玉帛庭實[image: ]尤重。《射義》曰：“諸侯歲獻，貢士於天子，天子試之於射宫，容體比禮節比樂而中多者得與於祭，數與於祭而君有慶。”亦與“朝享助祭”[image: ]一義。“尚”，謂尊尚，古尚、上字通，亦謂用賢人上賓於王所也。

九五：觀我生，君子无咎。

虞翻曰：“我”，身也，謂我當[image: ]五。生。此字衍。“生”，謂生民。三也。震生象反，臨震反。坤[image: ]死喪，應在坤。嫌非生民，故明下脱“言生”二字。而不當[image: ]“象”。言民也。此句盧、周作“故不言民”。陽[image: ]“君子”，在臨二失位，之五得道處中，故“君子无咎”矣。

釋曰　五，觀之主，中正以觀天下者。“觀我生”，虞義謂觀示我身所臨之生民，民謂坤而指三，故與三同辭。《象》曰“觀民也”，謂觀示坤民也。“君子无咎”，陽[image: ]君子，五盡君子之道，以正天下之不正者，脩身則道立，正己而物正，故“无咎”。如荀六三注義，則謂五以中正觀民，而下觀視我之性行，必其中正盡君子之道，乃“无咎”，理互通。虞云“我謂身”者，以身對民言，坤[image: ]身，五自臨反，即自坤息也。云“故明而不言民”也，此朱氏集解本，語有脱誤。詳其意，葢謂震生象反，坤[image: ]死，嫌非生民，故經明言生而《象傳》言民以足之，明經所云生者，謂生民也。惠校本作“故不言民”，似未是。經但言“生”者，張氏曰：“言生則民見。”

《象》曰：觀我生，觀民也。

王弼曰：“觀我生”，自觀其道也。[image: ]眾觀之主，當宣文化，光于四表，上之化下，猶風之靡草。“百姓有過，在予一人”，君子風著，己乃无咎。欲察己道，當觀民也。

虞翻曰：坤[image: ]“民”，謂三也。坤體成，故“觀民”也。

釋曰　初、二以陰弇陽，象小人，三坤成，故象民。王弼以生[image: ]動出，言觀我所動行之道得失，在觀民風之善否。

上九：觀其生，君子无咎。

虞翻曰：應在三，三體臨震，故“觀其生”。“君子”謂三，之三得正，故“无咎”矣。此謂上當觀示三民。

補　《京房傳》曰：經稱“觀其生”，言大臣之義，當觀賢人，知其性行推而貢之。《漢書·五行志》引。此言上當觀視三之性行。

釋曰　此正五觀民之用。“其生”，謂三。虞義謂上以陽德觀示五之生民，必使皆[image: ]君子乃无咎，謂上來之三，三陽德正[image: ]君子，是以其善善民之象。三升上從五，是下觀而化順以從上之象。不云“我生”者，下之事上，雖有庇民之大德，不敢有君民之心，民皆五之民，上[image: ]五觀之也。京氏謂上觀三之性行，三陽位含章，上與之易，即三伏陽發之象。三升而從五，即進賢從上之象。“君子无咎”者，必所薦皆君子之人，君子道長乃无咎。《象》曰“志未平”，坎[image: ]志、[image: ]平，上之三體兩坎，君臣同志，三正則初亦正而成既濟，天下平矣。然消卦之成既濟也難，“知人則哲，惟帝其難之”，“脩己以安百姓，堯舜其猶病諸”，況當消時，而敢謂天下已濟乎，故曰“志未平也”。

《象》曰：觀其生，志未平也。

王弼曰：“觀其生”，[image: ]人所觀也。最處上極，天下所觀者也。處天下所觀之地，其志未[image: ]平易，不可不慎，故君子德見乃得无咎。“生”，猶動出也。

虞翻曰：坎[image: ]“志”、[image: ]“平”，上來之三，故“志未平”矣。

釋曰　觀民設教至於天下平，既濟定，君子難之，故“志未平”。王弼以“觀其生”[image: ]下觀上，上必有師表人倫之行，而後足當天下之觀，與虞説兩爻義似互易，當以虞[image: ]正。

噬嗑

《序卦》曰：可觀而此下本篇有“後”字，是。有所合，故受之以噬嗑。嗑者，合也。

崔憬曰：言可觀政於人，則有所合於刑矣，故曰“可觀而有所合”。

釋曰　凡天下之事，必可觀可法，而後人心翕然從之。其有不從，乃[image: ]拂人之性，眾所同惡。先王制禮，以養人之欲，給人之求，使天下尊尊親親，相生相養，尚辭讓，去爭奪。凡厥庶民，觀感興起，會歸有極。於此而猶有梗頑不化者，不得已而糾之以刑，俾畏威寡罪，不[image: ]民害。然後四海之内可無一人之獄，故噬嗑次觀。崔説未當。

[image: ]震下離上噬嗑。享，利用獄。

虞翻曰：否五之坤初，坤初之五，剛柔交，故“亨”也。坎[image: ]“獄”，艮[image: ]手，離[image: ]明，四以不正而係於獄。上當之三蔽四成豐，“折獄致刑”，故“利用獄”。坤[image: ]“用”也。　案：“頤中有物曰噬嗑”，謂九四也。四互體坎，盧、周作“坎體”。坎[image: ]法律，又[image: ]刑獄，四在頤中，齧而後亨，故“利用獄”也。

釋曰　“噬”，齧也；“嗑”，合也。凡名卦或取重卦，或取生爻。以生爻言，卦自否來，否“天地不交”，四當拔下三陰，使上反初成益。今四不動而五降初，四以不正介其閒，體離四惡人，當折而棄之。以重卦言，下震上離，震[image: ]動、[image: ]雷，離[image: ]明、[image: ]電，雷動電明以殛隱慝，固皆噬嗑之義。然“噬嗑”，食也，噬以口，二者皆無口象，故别取六畫卦體相似之象。《彖》特明之曰“頤中有物，曰噬嗑”，“頤”，養也，養之而終不順，乃不得已而刑之，又噬嗑所以取義於頤也。“亨”者，否五之初，乾坤交，所以體頤而成噬嗑。亨者嘉會禮通，出乎禮則入乎刑，上下之情通，而後可以鋤惡除暴，因民之所惡而去之，故噬嗑由乎亨。或謂“頤中有物”，噬之乃亨即用獄之利，亦通。“利用獄”，五用之，五從初而易，[image: ]乾之用，得中上行，使上反三，折四於坎獄，故“利用獄”。虞云“蔽四成豐”，“蔽”，斷也。噬嗑與賁上下皆體頤，噬嗑四不正，故“利用獄”，賁三得正，故“无敢折獄”。先王勸賞而畏刑，利用獄，不足之辭，哀矜勿喜之意也。

《彖》曰：頤中有物，曰噬嗑。

虞翻曰：“物”謂四，則所噬乾脯也。頤中无物則口不噬，故先舉“頤中有物，曰噬嗑”也。

釋曰　“乾脯”，當[image: ]“乾胏”。“噬嗑”，食也。飲食者訟師所由起，故即取食象以名用獄之卦。

噬嗑而亨，

崔憬曰：物在頤中，隔其上下，因齧而合，“乃得其朱無“其”字。亨焉”。以喻人於上下之閒有亂羣者，當用刑去之，故言“利用獄”。

釋曰　虞意剛柔交故“亨”，噬嗑而云“亨”者，由“剛柔分”，否閉得通也。“動而明”以下，釋“利用獄”之義。崔氏則謂“嗑”即“亨”義，“剛柔分動而明”以下，申“亨”義以釋“利用獄”，義互通。

剛柔分，動而明，雷電合而章。

盧氏曰：此本否卦。乾之九五，分降坤初，坤之初六，分升乾五，是“剛柔分”也。分則雷動於下，電照於上，合成天威，故曰“雷電合而成章”也。

柔得中而上行，雖不當位，利用獄也。

侯果曰：坤之初六，上升乾五，是“柔得中而上行”。雖則失位，文明以中，斷制枉直，不失情理，故“利用獄”。

釋曰　睽、鼎皆言“柔進而上行，得中而應乎剛”，此得中上行與彼同。坤初由乾亨之而升，是得乾五中道而上行，如人臣奉君命，秉先王中道以行天子之法。“不當位”，謂柔居五，柔既居五，[image: ]乾之用，則上得之三折四成豐，以正治不正，成既濟，故“利用獄”。言五雖失位，而剛柔條理分析，雷電威明相兼。坤[image: ]乾用而體離，文明以中，於用獄之道得之。凡用獄之道，條理欲分之至於極晰，精神欲合之至於極專。《王制》曰“凡聽五刑之訟，必原父子之親立君臣之義以權之”，所謂分也；“悉其聰明致其忠愛以盡之”，所謂合也；“意論輕重之序慎測淺深之量以别之”，所以得中也。《吕刑》説，威明皆本於德，必擇吉人察于獄之麗，“制百姓于刑之中以教祗德”，皆與此傳相表裏。夫然故人心服而不敢欺，恥惡而納乎善，[image: ]反泰之漸，此噬嗑之既濟也。聖人猶以不當位[image: ]不足之辭者，用獄[image: ]王政不得已之事。王位在德元，則大畏民志，而天下可無一人之獄矣，此泰之既濟也。

《象》曰：雷電，噬嗑。

宋衷曰：雷動而威，電動而明，二者合而其道章朱作“彰”。也。用刑之道，威明相兼，若威而不明，恐致淫濫，明而无威，不能伏物，故須雷電竝合而噬嗑備。

補　“雷電”，漢石經作“電雷”。

釋曰　噬嗑、豐《象傳》皆言“雷電”，猶泰、否《象傳》皆言“天地”，通語耳。漢石經作“電雷”，《易》家異文，理實不殊。

先王以明罰勑法。《釋文》：勑，恥力反。此俗字也，《字林》作“勅”。

侯果曰：雷所以動物，電所以照物，雷電震照，則萬物不能懷邪，故先王則之。“明罰勑法”以示萬物，欲萬方一心也。

補　鄭康成曰：勑，猶理也。《釋文》。下有“一云整也”四字。吕氏《音訓》引作“敕”。

王符《潛夫論》曰：噬嗑之卦，下動上明，其《象》曰“先王以明罰勑法”。夫積怠之族，賞不隆則善不勸，罰不重則惡不懲，故欲變風改俗者，其行賞罰者也。《三式》。

“勑”，《漢書·藝文志》引作“飭”。

釋曰　“明罰”，謂昭明刑罰，“敕法”，謂整理法律，此即唐虞“象刑”、《周官》“刑象”之事。五刑之屬三千，論其大較，殺人者死，傷人及盜刑，甚者悖逆人倫弑父與君則焚之殘之，外内亂，鳥獸行，則滅之。皆畫其象書其法以示萬民，使天下家喻户曉，懔不敢犯。如雷電在上，莫敢懷邪。如是而有明知故犯，自作不典，情真罪當者，乃行誅無赦，故豐“折獄致刑”。“勑”，誤字，音賚，此字當作“敕”，變[image: ]“勅”，又誤[image: ]“勑”。或作“飭”，義相近。

初九：屨校滅趾，无咎。《釋文》：校，爻教反，馬音教。

虞翻朱誤“侯果”。曰：“屨”，貫；“趾”，足也。震[image: ]足，坎[image: ]“校”，震没坎下，故“屨校滅趾”。初位得正，故“无咎”。

干寶曰：“趾”，足也；“屨校”，貫械也。初居剛躁之家，體貪狼之性，以震掩巽，强暴之男也。行侵陵之罪，以陷各本作“[image: ]”。“屨校”之刑，故曰“屨校滅趾”。得位於初，顧震知懼，小懲盧作“徵”。大戒，以免刑戮，故曰“无咎”矣。

補　“趾”，一本作“止”。《釋文》。

釋曰　卦辭“利用獄”，惟取四[image: ]上下之閒，五使上反三噬之，陰陽乃合而正。爻推廣之，以著“明罰敕法”之義，六爻皆所明之罰所敕之法。惠氏曰：“‘屨’，貫，‘校’，械也，以械[image: ]屨，故曰‘屨校’，足没械下，故云‘滅止’。止、趾同。”案：卦本否也。否坤小人，以陰消陽，浸長不已則至於五。今五來正初，變坤[image: ]震，震[image: ]足稱“趾”。互與坎連，坎[image: ]水稱“滅”，“滅”，没也。又[image: ]桎梏稱“校”，震没坎下，故“屨校滅趾”，此所敕之法也。初位卑而惡尚微，懲於法而知誡，從陽而正，不敢犯上，則免於刑，《象》曰“屨校滅趾，不行也”。初惡未著，違邪歸正，逆節不行，震恐致福，故“无咎”。此以由坤變震言，取象於震，取義於否坤也。干氏則就震取象取義，葢小懲大戒之一端。震[image: ]躁卦，初庚子水，北方之情，愛行貪狼，噬嗑巽宫五世卦，下體以震男掩異女，故取象如此。《易》以誨淫誨盜[image: ]大戒，虞説防篡盜，干説止邪淫，皆以刑弼教之義。

《象》曰：屨校滅趾，不行也。

虞翻曰：否坤小人，以陰消陽，“其亡其亡”。故五變滅初，否坤朱無“坤”字。殺“不行也”。

干寶曰：不敢遂行强也。

補　“不行”上，或本有“止”字。《釋文》。

釋曰　震[image: ]“行”，滅趾故“不行”。滅趾校下，“不行”之象。否坤變震，“不行”之義。張氏曰：“殺，讀曰弑。滅初，變初成趾滅坎下。”

六二：噬膚滅鼻，无咎。

虞翻曰：朱誤“或曰”。“噬”，食也，艮[image: ]“膚”、[image: ]“鼻”，鼻没坎水朱、盧作“水坎”。中，隱藏不見，故“噬膚滅鼻”。乘剛又當[image: ]“也”。得正多譽，故“无咎”。

補　馬融曰：柔脃肥美曰膚。《釋文》。

《漢書》孟康説：“噬”，食也，“膚”，膏也，喻爵禄恩澤加之。《董賢傳》注。

釋曰　張氏曰：“用獄者乾君，乾五伏陽，所謂先王。六爻皆受法之人。用獄象頤齧物，則言噬者象治獄。中四爻在頤中，各有食象，所噬之物還是當爻之象。朱震云：‘爻辭明用刑難易。初位正，又事之初，故小懲大誡而无咎。二位亦正，與初同義，而事深于初，故得滅鼻之刑，亦得无咎。’膚，二也，噬之者乾也。‘噬膚’，言其獄易決也。”案：“噬膚”，用獄之象也。“滅鼻”，所敕之法也。“滅鼻”，劓也，罪之輕者。二在頤中，事深于初，而惡亦尚小，故象“噬膚滅鼻”。《象》曰“乘剛也”，“剛”，謂初，凡柔乘剛皆不利，若賤妨貴、少陵長、小加大、不肖蔽賢皆是。《孝經》注説“劫賊傷人者劓”，以柔乘剛，傷害之漸，故示以滅鼻之法。二得正多譽，鑒於法而知懼，小懲大戒，安分守順，則不麗于刑，故“无咎”，此虞義也。如馬氏、孟康之義，則“噬膚滅鼻”，當謂貪利苟禄以取罪者，葢依“噬嗑食也”[image: ]説。《太玄》[image: ]次五，“齧骨折齒滿缶”，《測》曰“齧骨折齒，大貪利也”，義本此。二位正而象“滅鼻”者，以其乘剛，如《禮記》所謂“犯齒”、“犯貴”、“受爵不讓”者也。然得正，能懲於法而不犯，故“无咎”，亦初“不行”之義。

《象》曰：噬膚滅鼻，乘剛也。

侯果曰：居中履正，用刑者也。二互體艮，艮[image: ]“鼻”，又[image: ]黔喙，“噬膚滅鼻”之象也。乘剛噬必深，噬過其分，故“滅鼻也”。刑刻雖峻，得所疾也，雖則“滅鼻”而“无咎”矣。

釋曰　侯本王弼義，據用刑者言。“噬膚”至於没鼻，是噬過其分，喻用刑之峻。“乘剛”喻治健訟者。“刻”，刻肌膚也。然先王哀矜折獄，無用刑過峻之理，説“乘剛”又不合《易》例。

六三：噬腊盧、周作“[image: ]”，注同。肉，遇毒，小吝，无咎。

虞翻曰：三在膚裏，故稱“肉”，離日熯之[image: ]“腊”，坎[image: ]“毒”，故“噬腊肉遇毒”，“毒”，謂矢毒也。失位承四，故“小吝”。與上易位，“利用獄”成豐，故“无咎”也。

補　馬融曰：晞於陽而煬於火曰腊肉。《釋文》。

釋曰　腊乾堅稍難噬。張氏曰：“三不正罪重。‘遇毒’，毒害之刑，謂剕宫也。獄稍難決，如噬腊肉。上來易位得正，則‘小吝无咎’。”案：“噬腊肉”，用獄之象也。“遇毒”，所敕之法也。虞以毒[image: ]四“金矢”之毒，葢謂束矢鈞金之法，取以剛明正直荼毒姦凶之義。三失正，承四惡人，故“遇毒”，“遇毒”猶遇罪。《象》曰“位不當也”，陰柔失位，不能自固，附勢黨惡，因失其親，以陷於罪，故示以遇毒之法。上來易之，違邪歸正，鑒於法而能戒。三體震，亦小懲大誡，恐以致福，不麗於罪，故雖小吝而无咎。悔吝者小疵，无咎者善補過也，凡始失足而後能引身遠罪者皆是。虞云“上來易位，利用獄成豐”者，誅首而免從，解惡人之黨，開自新之路，撥亂之道也。腊、[image: ]同字，“腊”者，“[image: ]”之籀文。

《象》曰：遇毒，位不當也。

荀爽曰：“腊肉”，謂四也。三以不正噬取異家，法當遇罪，故曰“遇毒”。[image: ]艮所止，所欲不得，故“小吝”也。所欲不得則免於罪，故“无咎”矣。

釋曰　荀依“噬嗑食也”[image: ]説，以腊肉[image: ]即四之“乾脯”。“乾胏”，荀作“脯”。“噬腊肉遇毒”，[image: ]貪利而不顧後害，噬取異家，取非其有，法當遇罪。惠氏曰：“坎[image: ]多眚，故[image: ]毒，《周語》單子曰‘厚味實腊毒’，味厚者[image: ]毒久。”案：利之所在，害之所在也。三陰柔失正，中無所主，[image: ]利所誘，非求即忮，必與毒遇。[image: ]艮所止，所欲不得，猶可易而之正。其“吝”也，乃其所以“无咎”也。據荀云“法當遇罪”，以例諸爻，則“滅趾”“滅鼻”皆[image: ]所敕之法。云“免於罪故无咎”，則諸言“无咎”者，皆[image: ]小懲大誡未麗於刑審矣，此初《象傳》“不行”之義。

九四：噬乾胏，得金矢，利艱貞，吉。《象》曰：利艱貞吉，未光也

陸績曰：肉有骨謂之“胏”。離[image: ]乾肉，又[image: ]兵矢。失位用刑，物亦不服，若噬有骨之乾胏也。“金矢”者，取其剛直也。噬胏雖復艱難，終得申盧、周作“信”。其剛直。雖獲正吉，未[image: ]光大也。

補　馬融曰：有骨謂之“胏”。

鄭康成曰：“胏”，簀也。並《釋文》。

王肅曰：四體純當依《御覽》作“離”。陰，當[image: ]“陽”。卦疑當[image: ]“外”。骨之象。骨在乾肉，脯疑當[image: ]“胏”。之象。金矢所以獲野禽，以當依《御覽》作“故”。食之反得金矢。君子於味必思其毒，於利必思《御覽》作“避”。其難。《初學記·脯部》。

《説文》：“[image: ]”，食所遺也，从肉，仕聲。稱《易》“噬乾[image: ]”。“胏”，楊雄説“[image: ]从[image: ]”。

胏，《子夏傳》作“脯”，徐音甫。荀、董同。

“未光”，一本作“未光大”。並《釋文》。

釋曰　四、五兩爻，噬嗑所由成象成卦。諸家説“噬”義多以治獄言。陸云“失位用刑”，謂乾降在四，四在頤中[image: ]所噬之物。而云“用刑”者，四本否四體乾，在否[image: ]乾四，在噬嗑則體離四。離四，所噬也；乾四，噬之者也。以四噬四，實以乾噬離四耳。如張申虞義，則噬之者[image: ]乾五伏陽，明罰敕法者。“噬乾胏”、“噬乾肉”，用獄之象也。“得金矢”、“得黄金”，則示禁民獄訟之法，因以見治獄之道。“胏”，馬、陸説“肉有骨”者，《説文》云“食所遺也”，禮有“膚”、有“腊”、有“乾肉”而無“胏”，葢食所遺餘骨多肉少者。鄭云“簀也”，“簀”者牀板，非其義。竊意注文闕佚，當云“肉有骨謂之胏，胏讀如簀也”。胏、簀一聲之轉，葢讀胏如簀，見其堅鯁不可噬如木板然，以别於荀氏諸家作“脯”耳。陽[image: ]骨，離乾之，胏本難噬而又乾，以象健訟不服獄尤難決者。張氏曰：“四、五位不正獄大，象噬乾胏乾肉。‘金矢’，束矢。‘黄金’，鈞金。凡獄訟直者葢得不直者之金矢，四、五相易，各象兩造。”案：“金矢”、“黄金”，四、五互得，以象剛柔易位各正，此《周禮》禁民獄訟之道。葢無情健訟之人，己惡誣善，欲以詐力求直取勝，故使之具兩造兩劑以待鉤考本末。又使各入矢若金，以示不直則非惟不勝，且更[image: ]讎家利，庶其自反而息事，各歸於正耳。矢取其直，金取其剛而明，直則無枉，剛則無私，明則不惑。“得金矢”、“得黄金”，以禁獄訟者，即以戒治獄者，使之顧名思義，無或枉橈。“噬乾胏，得金矢”，明治難決之獄，必得剛明正直之道，乃正而吉，猶有艱焉。若枉橈不當，則反受其殃矣。“噬乾胏”，艱之至，“得金矢”，貞之至，治獄皆尚剛明中直。於五言“黄金”，四言“金矢”者，“矢”既取“直”義。又因四體離四失位，見傷害之象，以寓痌瘝之意，三所以云“遇毒”也。“艱”，難也，四、五皆體屯難象，易位各當，成既濟。猶有屯象，聽訟未能使無訟，故四《象》曰“未光也”。王肅依“噬嗑食也”[image: ]説，雖亦有理，然於“得黄金”不可通。噬嗑六爻無甚吉之辭，葢先王哀矜折獄之意。唐石經“吉”上旁注“大”字，當時誤本有此，未足據。

六五：噬乾肉，得黄金，貞厲，无咎。

虞翻曰：陰稱“肉”，位當離日中烈，故“乾肉”也。乾金黄，故“得黄金”。“貞”，正，“厲”，危也，變而得正，故“无咎”。

王弼曰：“乾肉”，堅也。“黄”，中也。朱無“也”字。“金”，剛也。以陰處陽，以柔承當[image: ]“乘”。剛，以噬於物，物亦不服，故曰“噬乾肉也”。然處得尊位而居於中，能行其戮者朱無“者”字。也。履不正而能行其戮，剛勝者也。噬雖朱無“雖”字。不服，得中而勝，故曰“噬乾肉得黄金”也。己雖不正而刑戮得當，故雖“厲”而“无咎”也。

釋曰　陰稱“肉”，五位當離中，日烈乾之。“噬乾肉”，用獄之象也。陰爻在中稱“黄”，乾[image: ]“金”，金以黄[image: ]貴，乾尊，故稱“黄金”。《周禮》“鈞金”實銅，銅色亦黄，言“黄金”，以明得中之義。張氏曰：“乾陽亦謂四，四失位毒害則[image: ]‘金矢’，與五易位則[image: ]‘黄金’。”案：五得中陽位，下有伏乾，四來易位，乾陽正，皆“黄金”象。“得”者，五不直而四來得之，此以訟獄者言也。以治獄者言，則“黄”取其中，“金”取其堅，中則不偏，堅則不奪。“得黄金”，謂得中正堅剛之道。“貞”，謂與四易位得正。“厲”，危也。“噬乾肉”，“厲”也。“得黄金”，“貞”也。動而下，故“无咎”。五位不當，所以“厲”，與四易成既濟。體屯象，雖貞而猶存危厲之心，又其所以“无咎”也。陽得位[image: ]吉，故四之五稱“吉”。陰干陽[image: ]咎，故五之四“无咎”。《象》曰“得當也”，釋“无咎”之義。王弼以五居尊位，乾肉亦五象，噬之者與所噬者雖不嫌同象，要未知乾五伏陽之義。無瑕者可以戮人，己不正而行刑得當，非所聞也。經言“貞”，傳言“得當”，而王弼云爾，此不知爻變之失也。

《象》曰：貞厲无咎，得當也。

荀爽曰：謂陰來正居是而厲陽也，以陰厲陽，正居其處而无咎者，以從下升朱、盧作“明”。上，不失其中，所當[image: ]“故”。言“得當”。

釋曰　五本不當位，之四得當，故“貞”而“无咎”，此與九四傳互文見義。此以“得當”釋“貞无咎”，則彼云“貞吉”亦“得當”也。彼以“未光”釋“艱”，則此云“厲”者亦“未光”也。但一據未即反泰言，一據爻位已正言耳。荀以正居其所釋“貞”，與釋否初“貞吉”同例。坤初之五疑於僭，陽道危，故云“厲陽”。“從下升上”，[image: ]乾用，得中上行以申王法，實非消陽，故云“得當”，此五所以可正，泰所以可反，理亦得通。然傳云“得當”，明與《彖傳》“不當位”義别，則“貞”當謂“之正”，“貞厲”謂雖貞猶厲，不宜如荀説。“從下升上”，“升”或作“明”，謂明上之法，亦通。

上九：何校滅耳，凶。《釋文》：何，何可反，又音河。

荀爽曰：[image: ]五所何，故曰“何校”。據五應三，欲盡滅坎，三朱誤“上”。體坎[image: ]耳，故曰“滅耳凶”。上以不正侵欲无已，奪取異家，惡積而不可弇，朱作“掩”。罪大而不可解，故宜凶矣。

鄭玄曰：離[image: ]槁木，坎[image: ]耳，木在耳上，“何校滅耳”之象也。

補　鄭康成曰：臣從君坐之刑。《書·康誥》正義。

“何”，本亦作“荷”。

王肅曰：“荷”，擔。並《釋文》。

釋曰　“何”，讀曰“荷”，負也。“校”，枷械也。“滅耳”，滅去其耳也。荀以上[image: ]侵欲無已、[image: ]國斂怨、爭民施奪者，體離與坎連，離[image: ]槁木，坎[image: ]穿木，皆“校”象。上在卦終，憑權藉勢，以不正據五而應三，欲盡滅坎，使陽消體剥。惡積罪大，故因其據五[image: ]五所荷而著“荷校”之象。因其應三欲掩坎而有之，而著“滅耳”之象，然取義稍曲。鄭君則謂離槁木在坎耳上，葢校旁出耳外，掩没其耳，故曰“滅耳”。言“滅耳”，亦以示刵刑之象。五刑無刵，鄭云“臣從君坐之刑”，考軍法有“貫耳”，[image: ]行戮之漸。又俘虜不服者，殺而獻其左耳曰馘，葢以耳表首，以是推之，刵刑雖輕而近於大辟。凡逢君之惡以取滅亡，若飛廉之於紂，李斯之於吕政，又或君非亡國之君，臣實亡國之臣，若囊瓦之於楚，李林甫、楊國忠之於唐，皆罪不容誅，滅耳特示之象耳。《象》曰“聰不明也”，言所以象“何校滅耳”者，以其聰不明也。“聰不明”，則聞善不服，禍至不知，事君無義，進退無禮，言則非先王之道，安危利葘樂其所以亡，雖示之法而不知誡，必至積惡滅身而後已，故“凶”。上所以著此象者，否時小人道長，上當反初益下。今上不反初，致五失位，尚無悛心，是與消陽之甚者。故卦義噬嗑當成豐，明上當反三居正也，消息次以益，明當益下也。

《象》曰：何校滅耳，聰不明也。

《九家易》曰：當據離坎以[image: ]聰明，坎既不正，今欲滅之，故曰朱作“云”。“聰不明也”。

補　馬融曰：耳無所聞。

鄭康成曰：目不明，耳不聰。

王肅曰：言其聰之不明。並《釋文》。

釋曰　坎聽[image: ]“聰”，離視[image: ]“明”，坎離正則聰明。今坎不正，陽將消，上又欲滅之，故因著“滅耳”之象。坎滅則離亦壤，故“聰不明”，鄭謂“目不明耳不聰”是也。“聰”，猶聽也，聽不聰猶視不明。“聰不明”，在夬時猶无以決陰，況當否時，有不迷亂覆亡者乎，故象滅耳而凶。張氏曰：“上之三折坎則離明。”案：折四成豐，則陰陽各之正成既濟，兩坎兩離正而聰明矣。

賁

《序卦》曰：物不可以苟朱脱“苟”字。合而已，故受之以賁。賁者，飾也。

崔憬曰：言物不可苟合於刑，當須以文飾之，“故受之以賁”。

釋曰　崔意謂苟合於刑，免而無恥，必示之以禮，乃“有恥且格”。但卦序相受之義，所包甚廣，不可滯於一隅。此傳蓋謂凡物相合，不可直情徑行，必以禮飾之，斯羣居和壹耳，不必泥刑言。餘卦相受之例視此。

[image: ]離下艮上賁。亨，《釋文》：賁，彼僞反，徐甫寄反，李軌府瓫反。

虞翻曰：泰上之乾二，乾二之坤上，柔來文剛，陰陽交，故“亨”也。

補　鄭康成曰：賁，變也，文飾之貌。

王肅曰：“賁”，有文飾，黄白色。符文反。

傅氏曰：“賁”，古“斑”字，文章貌。並《釋文》。

《吕氏春秋》：孔子卜得賁，曰：“不吉”，子貢曰：“夫賁亦好矣，何謂不吉乎？”孔子曰：“夫白而白，黑而黑，夫賁又何好乎？”高誘注云：“賁，色不純也。”《壹行》文。

釋曰　道有變動，故物相雜而成文以相飾。賁自泰來，泰下乾上坤，純陰純陽，無文可見。泰成既濟，文各當矣。又未足以盡相雜變動之妙，故以泰二、上相易，明剛柔交，變而各正之義。既濟治定功成，當文之以禮，故消息相次之卦名曰“賁”。“亨”者，乾坤交，二、上剛柔往來相文皆亨，而二得中正，純乎亨道，故《彖》惟據“柔來文剛”言之。賁觀人文以化成天下，孔子删定六經垂法萬世之象。曰“不吉”者，傷未能行道以濟當世，此聖人“吉凶與民同患”之心也。

小利有攸往。

虞翻曰：“小”謂五，五失正，動得位體離，以剛文柔，故“小利有攸往”。

鄭玄曰：賁，文飾也。鄭注原本當如《釋文》所引，此四字，葢李氏約文。離[image: ]日，天文也。艮[image: ]石，地文也。天文在下，地文在上，上下交亦相飾之義。天地二文相飾成賁者也。張云：“自‘離[image: ]日’至此，又見《詩·白駒》正義。‘日’下重‘日’字，‘天文’下無‘也’字，‘石’下重‘石’字，‘天地’以下作‘天地之文交相而成賁賁然’。”猶人君以剛柔仁義之道飾成其德也。剛柔雜，仁義合，然後嘉會禮通，故“亨”也。卦互體坎艮，艮止於上，坎險於下，夾震在中，故不利大行，小有所之則可矣。

釋曰　此於亨中别出其未盡亨而有待於亨者。荀《彖》注義謂五、四二陰利乾二，上往據之，言其亨也。鄭謂剛上文柔，則體艮止，互坎險，夾震動在中，不利大行，小有所之則可。“往”者，畫變用事，言未盡亨也。虞謂分剛文柔，乾氣至坤，則五利發之正成剛，以文四柔。“往”，謂之正，言有待於亨也。賁次既濟，大經大法，皆已樹立，不容復有更張。惟當曲制威儀以定禮文，去其小不正，故五上“永貞”，則天人之文成，與既濟“亨小”同義。《彖》以“天文”“人文”釋“賁”，鄭比合《象傳》“山下有火”之義，故兼地文言。地統乎天，三才之道，約之惟曰“天道”、“人道”，鄭會通傳義，引而申之。唐石經“利”下旁注“貞”字，當時誤本耳。

《彖》曰：賁亨，柔來而文剛，故亨。分剛上而文柔，故小利有攸往，

荀爽曰：此本泰卦。謂陰從上來居乾之中，文飾剛道，交於中和，故“亨”也。分乾之二居坤之上，上飾柔道，兼據二陰，故“小利有攸往”矣。

釋曰　“賁亨”，疊經文以起下，言賁之亨也。以坤上之柔，來居乾二而文乾剛，交於中和，與乾二升坤五下體成離“天下文明”同義，故“亨”。又分乾二之剛，上居坤上而文坤柔，以蠱上振坤稱“元亨”例之，是亦“亨”也。但二之上失正，未盡亨道，由其上而文柔，乾氣至坤，則五伏陽當發而成離，故“小利有攸往”。“賁亨”之“亨”，含剛柔互文之義。故亨之亨，惟據柔來文剛言，以别於分剛文柔之未盡亨而有待於亨。曰“分”者，二之上非乾元交坤之正，特分乾剛以飾坤柔成文耳。五變之正，則亦亨而濟矣。

天文也。

虞翻曰：謂五利變之正成巽體離，艮[image: ]星，離日坎月，巽[image: ]高。五天位，離[image: ]文明，日月星辰高麗於上，故稱天之文也。

補　陸希聲曰：天地以節氣相交，天文也。《漢上圖》。

釋曰　此承“剛柔往來相文”言，言陰陽往來皆乾元之行，所以使日月不過，四時不忒，是天文也。虞氏則以天文[image: ]五，“小利有攸往”，“小”，謂五，“往”，變也。五變天位正，體巽[image: ]高，離[image: ]文明，離日坎月艮星高麗乎天，是天文也。

文明以止，人文也。

虞翻曰：“人”謂三，乾[image: ]“人”。“文明”，離。“止”，艮也。震動離明，五變據四，二、五分則止文三，故以三[image: ]人文也。

補　《京氏傳》曰：止於文明。

釋曰　賁生爻剛柔往來，是天文也。重卦離[image: ]“文明”，艮[image: ]“止”，又“人文”也。“文明”者，人心固有之條理，萬事當然之則，[image: ]人君止於仁，[image: ]人臣止於敬，[image: ]人子止於孝，[image: ]人父止於慈，與國人交止於信，此文王所以[image: ]文也。虞氏以人文[image: ]三，謂五變體離，三在兩離之閒，五剛二柔分三上屬下屬而成離，重離之文皆止於三，故三[image: ]人文。三，人道，天地之文皆得人而顯，此人文所以經天緯地，所謂天地之經而民是則之也。

觀乎天文，以察時變。

虞翻曰：日月星辰[image: ]“天文”也。泰震春兑秋，賁坎冬離夏。巽[image: ]進退，日月星辰進退盈縮，謂朓朱誤“眺”。側朏也，厤象在天成變，故“以察時變”矣。

補　《説文》：示，天垂象，見吉凶，所以示人也。从二，古文“上”字。三垂，日月星也，“觀乎天文，以察時變”。

釋曰　《張氏》曰：“《説文》：晦而月見西方謂之朓，朔而月見東方謂之縮肭側，即肭也。朏，月始升也。”案：月受日光而成晦朔弦望，此有目所共見。晦而月見西方，已侵來月生明之限，月行見[image: ]疾，歷後月也。朔而月見東方，尚未及前月之晦，月行見[image: ]遲，歷先月也。以此課歷疎密，定月大小，置閏成歲，敬授民時，時變人人可察矣。

觀乎人文，以化成天下。

虞翻曰：泰乾[image: ]“人”，五上朱誤“二”。動，體既濟。賁離象重明麗正，故“以化成天下”也。

干寶曰：四時之變縣朱作“懸”。乎日月，聖人之化成乎文章。觀日月而要其會通，觀文明而化成天下。

釋曰　“人文”，人心之知覺條理，聖人因而著之。自伏羲作八卦定人倫，至孔子書六經垂法萬世，皆是也。

《象》曰：山下有火，賁。

王廙曰：“山下有火”，文相照也。夫山之[image: ]體，層峰峻嶺，峭嶮參差，直置其形，已如雕飾，復加火照，彌見文章，賁之象也。

君子以明庶政，无敢折獄。

虞翻曰：“君子”謂乾，離[image: ]“明”，坤[image: ]“庶政”，故“明庶政”。坎[image: ]“獄”，三在獄得正，故“无敢折獄”。噬嗑四不正，故“利用獄”也。

補　鄭康成曰：“折”，斷也。斷，音丁亂反。

“明”，蜀才作“命”。並《釋文》。

釋曰　“无敢折獄”，尚文德也。刑濫則懼及善人，故君子慎之，不敢自恃其明，以[image: ]果於能斷。

初九：賁其趾，

虞翻曰：應在震，震[image: ]足，故“賁其趾”也。

補　鄭康成曰：“趾”，足。

“趾”，一本作“止”。並《釋文》。

釋曰　爻位初[image: ]足，又初九震爻，震[image: ]足，稱“趾”。“賁其趾”者，初自飾其足容，君子不失足於人，非禮弗履也。虞氏則謂四體震[image: ]足，初當行應四，四者初趾之所在，故取四震象以目初。賁之義以柔飾剛，四當飾初趾，“翹翹車乘”，所以賁其趾也。

舍車而徒。

虞翻曰：應在艮，艮[image: ]“舍”，坎[image: ]“車”。“徒”，步行也。位在下，故“舍車而徒”。

補　“車”，鄭、張本作“輿”。《釋文》。

釋曰　車、輿同物，四本泰坤[image: ]輿，又互坎[image: ]車，艮止之，初應在艮，故“舍車而徒”。張氏曰：“四在止體，下屬於坎，不堅應初，故初舍之。”案：四[image: ]諸侯，求士者也。“賁其趾”，四當應初，欲見賢人而禮命之也。“舍車而徒”，不致敬盡禮，則不得亟見之。初舍四之車而徒行，不遽應四也。人文化成天下莫大於得賢，故六爻皆取尚賢之義。

《象》曰：舍車而徒，義弗乘也。

崔憬曰：剛柔相交以成飾義者也。今近四，棄於二比，故曰“舍車”。“車”，士大夫所乘，謂二也。四乘於剛，艮止其應，初全其義，故曰“而徒”。“徒”，塵賤之事也。自飾其行，故曰“賁其趾”。“趾”，謂初也。朱脱圈。

王肅曰：在下，故稱“趾”。既舍其車，又飾其趾，是徒步也。

補　或稱鄭本“弗”作“不”。《晁氏易》。

釋曰　“義弗乘”四之車，不枉道而求仕也。崔以車[image: ]二，二[image: ]大夫得乘車，兼言士者，《書傳》稱命士亦得乘飾車也，或者“士”當[image: ]“是”。“近四”，謂應四，初應在四，故“棄二之比”，“舍車”象也。四又乘三剛，體艮止，不堅應初，故初亦不應四，獨行其義，安貧守賤，徒步而已。大旨與虞不殊，但稍迂曲。

六二：賁其須。《象》曰：賁其須，與上興也。

侯果曰：自三至上有頤之象也。二在頤下，“須”之象也。上周作“二”。无其應，三亦无應，若能上承於三，與之同德，雖俱无應，可相與而興起也。

釋曰　侯意“須”，古“鬚”字，禮有“揃須”。“賁其須”者，自飾其口容，非禮勿言，非義不食禄，與三皆正位同德。三守正以正五，則六爻皆正成既濟，二與三皆得其應，故與上俱興。“上”，謂三。張氏則曰：“‘須’，待也。二无應，待五之正，二則賁之。歸妹六三‘歸妹以須’，注云‘須，待也’，彼待四，正與此同。”案：張以歸妹相例，甚當。“賁其須”，賁其所以待上者。《儒行》曰“儒有席上之珍以待聘，夙夜强學以待問，懷忠信以待舉，力行以待取”，多文[image: ]富，非時不見，非義不合，五正乃應，以賁其身者賁其君，故《象》曰“與上興”。“上”，謂五也。

九三：賁如濡如，永貞吉。《象》曰：永貞之吉，終莫之陵也。

盧氏朱誤“虞翻”。曰：有離之文以自飾，故曰“賁如”也。有坎之水以自潤，故曰“濡如”也。體剛履正，故“永貞吉”。與二同德，故“終莫之陵”也。

釋曰　姚氏曰：“三自賁也。‘濡如’，賁貌。三得位，德潤身也。”張氏曰：“上下文之，故‘賁如’。體坎水，故‘濡如’。‘永貞’，謂五正則六爻皆正。三守正以待五上變則‘吉’，與‘元永貞’義近。”案：“永貞”，謂成既濟。三以人文化成天下，則既濟定而泰不反否，故“吉”。《象》曰“終莫之陵也”，上體艮[image: ]“陵”，《中庸》曰“在上位不陵下”。賁在泰後，治平日久，陽在上亢位，或驕慢陵下，則泰將[image: ]否，反致下陵上替。三“賁如濡如”，慎之以禮，格心匡德，章志貞教，則上無悔奪之失，而下絶侵叛之漸，化成而泰貞矣。三、二皆無應，四又乘三，嫌有陵之者。三與二同德，自守以正，而不正者終正，不應者終應。六爻和會，各止其所，故“終莫之陵也”。

六四：賁如皤如，《釋文》：皤，白波反。白馬翰如，《釋文》：翰，户旦反。匪寇婚媾。

王弼曰：有應在初，三[image: ]寇難，二志相感，不獲交通。欲靜則失初之應，欲進則懼三之難，故或飾或素，内懷疑懼。鮮絜其馬翰如以待，雖朱脱“雖”字。履正位，未果其志。匪緣寇隔，乃[image: ]婚媾，則“終无尤也”。

陸績曰：震[image: ]“馬”、[image: ]“白”，故曰“白馬翰如”。　案：此上朱不空格。皤，亦白素之貌也。

補　《説文》：“皤”，老人白也，《易》曰“賁如皤如”。

董遇曰：馬作足横行曰“皤”。音槃。

鄭、陸作“蹯”。音煩。並《釋文》。“蹯”，舊作“燔”，兹從盧氏文弨校本。“煩”，《吕氏音訓》作“燔”。鄭曰：六四，巽爻也，有應於初九，欲自飾以適初，既進退未定，故皤當作“蹯”。如也。“白馬翰如”，謂九三位在辰，得巽氣[image: ]白馬。“翰”，猶幹也，見六四適初未定，欲幹而有之。《禮記·檀弓》正義。《釋文》：翰，鄭云白也，亦作寒案反。白，盧校作“幹”，是。“亦作”，當[image: ]“亦音”，謂徑讀“翰如”，幹也。

荀作“波”。

董遇、黄穎曰：“翰”，馬舉頭高卬也。

馬、荀云：“翰”，高也。並《釋文》。

《禮記·檀弓》曰：殷人尚白，戎事乘翰。鄭氏注曰：“翰，白色馬也，稱《易》‘白馬翰如’。”

釋曰　王弼釋“皤”、“翰”皆[image: ]白，與《説文》及鄭《禮記注》合。“賁如”，謂飾，“皤如”，謂素，於義可也。惟釋“匪寇婚媾”，於語意未協。陸云“震[image: ]馬[image: ]白”者，據震於馬[image: ]“馵足”、“的顙”也。鄭本“皤”作“蹯”，讀“翰”[image: ]“幹”。“賁如蹯如”者，四與初正應。“賁如”，四自飾以適初也。“蹯如”，“蹯”，當讀[image: ]“蟠”，與“盤”同，謂盤旋進退不定也。六四巽爻，巽[image: ]進退，故“蹯如”。蔡邕《述行賦》“乘馬蹯而不進”，正此義。《釋文》“煩”字，《音訓》引作“燔”，燔、蹯、蟠皆從番聲，古音同。竊疑《釋文》本云“鄭、陸作蹯音燔”，後轉寫“蹯”誤“燔”，“燔”誤“煩”耳。董氏字作“皤”，讀[image: ]“蹯”，故訓作足横行。荀作“波”，“皤”之疊韻叚借字。陰道從陽，承陽則能行，坤“牝馬行地”是也。乘陽則難行，屯“乘馬般如”是也。四乘三，有難行之義，故“賁如”而又“蹯如”也。“白馬翰如”，三體震坎皆[image: ]馬，爻辰在辰，三月東南，巽位，異[image: ]白，故象“白馬”。四乘三，“白馬”，四所乘也。“翰”，讀[image: ]“幹”，舉也。凡爻相比者或相取，三見四乘白馬適初而未定，欲取而有之使比己，若引[image: ]黨或攘其功者，故“白馬幹如”，此疑象也。四當賁初，始疑乘剛歷險而盤旋，既乘馬而疑見幹，實所處之地使然。《象》曰“六四，當位疑也”，言雖當位，而位適乘剛可疑也。“匪寇婚媾”，三、四皆體坎[image: ]寇，三[image: ]三公，四[image: ]諸侯，初[image: ]元士。賁元士立世，諸侯[image: ]應，四正當應初之位，有好賢之志，而[image: ]附勢内交畏難避嫌之見所惑，則其志分而其行不果，殆於不足與有[image: ]。故初舍其車而弗乘，避之若寇。然四雖處疑地而志終應初，則四非初寇，乃婚媾也。三陽德正，主以人文化成天下，有與人[image: ]善之公，無比黨攘美之私。四乘坎馬，非有險難，則三非四寇，乃所以成其[image: ]婚媾，故《象》曰“終无尤也”。馬、荀、董、黄訓“翰”[image: ]“高”，舉頭高仰，有待於行也。

《象》曰：六四，當位疑也。

案：坎[image: ]盜，故“疑”。當位乘三，悖禮難飾，應初遠陽，故曰“當位疑也”。

釋曰　乘剛疑於悖禮，難以成文。應初疑於遠陽，被阻難及，故雖當位而疑也。

匪寇婚媾，終无尤也。

崔憬曰：以其守正待應，故“終无尤也”。

釋曰　四守正待應，三本匪寇，五上正，六爻應，不疑所行，故“終无尤”。

六五：賁于丘園，束帛戔戔，吝，終吉。《釋文》。戔，在千反，又音牋。

虞翻曰：艮[image: ]山，五半山，故稱“丘”。木果曰“園”，故“賁于丘園”也。六五失正，動之“之”字疑當在“艮手持”下。成巽，巽[image: ]“帛”[image: ]繩，艮手持，故“束帛”。以艮斷巽，故“戔戔”。失位无應，故“吝”。變而得正，故“終吉”矣。

補　《子夏傳》曰：五匹[image: ]束，三玄二纁，象陰陽。《釋文》。

賈誼、服虔説：“束帛”，五匹。文瑩《湘山野録》。

馬融曰：“戔戔”，委積貌。《釋文》。

王肅曰：失位无應，隱處丘園，葢象衡門之人道德彌明，必有束帛之聘也。《文選》陸士衡《演連珠》注。

黄穎曰：“戔戔”，猥積貌，一云顯見貌。

“戔戔”，《子夏》作“殘殘”。

薛虞曰：“戔戔”，禮之多也。並《釋文》。

釋曰　《彖》曰“分剛上而文柔，故小利有攸往”，則五當受賁於上，之正成既濟。程《傳》曰：“六五以陰比上九剛陽之賢，受賁于上九。”案：上體艮[image: ]山，半山稱“丘”，又體乾[image: ]木果，艮[image: ]果蓏，園圃毓草木在丘上，賢士隱居之象。五失位，求正於上，故“賁于丘園”，言盛德之士歸之也。下引荀注取艮山震林象，義大同。惟云“賁飾丘園”，則以賁[image: ]上自飾，下云“飾上成功”，又似謂五賁上耳。“束帛戔戔”，所以聘上。虞謂五體艮手持稱“束”，之正成巽[image: ]“帛”。惠氏曰：“坤[image: ]帛，泰坤。其數十。鄭注《聘禮》曰‘凡物十曰束’，故云‘束帛’。”吳薛綜解此《經》云：“古招士必以束帛加璧于上，艮[image: ]多，故‘戔戔’。”薛虞謂禮之多也。姚氏據《子夏傳》“五匹[image: ]束，十端。三玄二纁，象陰陽”，謂泰天玄地黄，二之上上之二成賁，故“賁于丘園，束帛戔戔”，姚又云：“‘山下有火，賁于丘園’之象，謂五以束帛賁上。”皆依下注荀義[image: ]説。虞云“以艮斷巽”者，“艮”，謂上，“巽”，謂五。上，艮之主，五正則成巽，巽[image: ]齊，故“斷”。程《傳》謂“五受賁於上”，受其裁制，如束帛而戔戔，束帛受裁制而成用，猶人君資賢臣輔相匡弼而成德致治，是其義。但《經》云“丘園”，云“束帛”，明據聘士時言。“賁于丘園”，虞義[image: ]正。“束帛戔戔”，荀義[image: ]正。五受賁於上，由能尚賢也。五失位无應，故“吝”，鄭卦辭注，所謂“不利大行”也。上剛文柔，乾氣至坤，五尊道勤賢，伏陽發之正應二，終以化成天下，故“終吉”。“戔”、“殘”音義同，故《子夏》作“殘殘”，薛、虞記仍依“戔戔”[image: ]説。“戔戔”，諸家皆謂束帛積多之貌，虞義謂“裁斷而委積之”。“束帛”，五象，“戔戔”，上正五之象。

《象》曰：六五之吉，有喜也。《釋文》：喜，如字，徐許意反，无妄、大畜卦放此。

荀爽曰：艮山震林，失其正位，在山林之閒，賁飾丘陵，以[image: ]園圃，隱士之象也。五[image: ]王位，體中履和，勤賢之主，尊道之君也，故曰“賁于丘園，束帛戔戔”。君臣失正，故“吝”。能以中和飾上成功，故“終吉”而“有喜也”。

虞翻曰：五變之陽，故“有喜”，凡言喜慶皆陽爻。“束帛戔戔”，委積之貌。　案：六五離爻，離[image: ]中女。午[image: ]蠶絲，束帛之象。

釋曰　荀意五、上俱失位，五賁上則陰陽各正成既濟。“束帛戔戔”，五賁上之事，此本經下注，合《象傳》釋之。虞意則謂五求賁於上，“束帛戔戔”，上賁五之事，其[image: ]求賢以化成天下則一。

上九：白賁，无咎。

虞翻曰：在巽上，故曰“白賁”。乘五陰，變而得位，故“无咎”矣。

釋曰　五變，上體巽[image: ]白，“白”，素也。惠氏曰：“《考工記》曰‘畫繪之事後素功’，《論語》曰‘繪事後素’。鄭彼注云‘素，白采也，後布之，[image: ]其易漬污’。上者賁之成，功成于素，故曰‘白賁’。”案：“白”者，賁之所以成始而成終。《記》曰“白受采，忠信之人，可以學禮”，賁之始也。《論語》曰“繪事後素”，曰“禮後乎”，道德仁義，非禮不成，賁之終也。終則復始，禮始於質，成於文，反於質。“白賁”者，以白[image: ]賁，所以使五色成文而不亂也，所以使天下棄末而反本，背僞而歸真也。上以白賁五，君臣皆有絜白之德，修禮達義，著誠去僞，以化成天下，則既濟定而泰可保，故“无咎”。虞云“乘五陰變而得位”，“乘”，猶據也，上本以陽據五陰，所謂“剛上文柔”，五受賁於上，之正，則上亦變，成既濟矣。

《象》曰：白賁无咎，上得志也。

干寶曰：“白”，素也。延山林之人，采素士之言，以飾其政，故“上得志”也。

虞翻曰：上之正得位，體成既濟，故曰“得志”，坎[image: ]志也。

釋曰　“上”，謂五，五居尊，故曰“上”，與六二傳“與上興”之“上”同。或曰，虞意“上”即謂上九，言上得行其道濟天下之志。

剥

《序卦》曰：致飾然後通則盡矣，故受之以剥。剥者，剥也。

崔憬曰：以文致飾，則上下情通，故曰“致飾然後通”也。文者“者”字疑衍。致理極而无救，則盡矣。盡，猶剥也。

釋曰　“亨者嘉之會”，致飾則嘉美盡矣。文勝質衰，泰極反否，陰長陵陽，故受以剥。“然後通”，本篇作“而後亨”，“然”與“而”傳寫之異，當從“然”，“通”則“亨”之避諱變易字。李書經文皆書本字不諱，注則多以訓詁字代之。本篇作“亨”，而此易[image: ]“通”，以此知李冠《序卦》於每卦首，不過如注中引經，非若王弼變亂舊章也。崔云“文致理極”，謂飾盡理極耳。

[image: ]坤下艮上剥。不利有攸往。

虞翻曰：陰消乾也，與夬旁通。以柔變剛，“小人道長”，“子弑其父，臣弑其君”，故“不利有攸往”也。

補　馬融曰：“剥”，落也。《釋文》。

《乾鑿度》孔子曰：陽消陰言夬，陰消陽言剥絶句。者，上脱“陽”字。萬物之祖也，斷制除害，全物[image: ]務，夬之[image: ]言決也。當三月之時，陽盛息，消夬陰之氣，“夬”，當[image: ]“決”。“之”，衍字。萬物畢生，靡不蒙化，譬猶王者之崇至德，奉承天命，伐決小人，以安百姓，故謂之決。當[image: ]“夬”。夫陰，傷害[image: ]行，故剥之[image: ]行剥也。當九月之時，陽炁衰消，而陰終不能盡陽，小人不能決君子也，謂之剥，言不安而已。

劉向説：《易》五[image: ]天位，[image: ]君位。九月陰氣至五，通於天位，其卦[image: ]剥，剥落萬物，始大殺矣，明陰從陽命臣受君令而後殺也。《漢書·五行志》。

釋曰　“剥”，剥落也。坤陰消乾，自否至觀，五猶正位，故取臨陽反上觀示坤民之義。消觀成剥，則乾五失位，惟上九一陽僅存，故謂之“剥”。陽[image: ]君子，陰[image: ]小人，陰消至五，小人極盛，故君子“不利有所往”。下引鄭注訓“往”[image: ]“之”，謂用事，畫變成爻也。小人方長君子持危扶顛，當靜以鎮之。若失位妄動，則禍至無日，爻變入陰矣。惠氏曰：“上往成坤迷復，故不利有攸往。”張氏曰：“上變則乾盡。”姚氏曰：“上失位而動，則陰從之而成坤。”案：諸家皆以“往”[image: ]“變”，與鄭義相成。虞於陰消卦皆以弑父弑君言者，葢陽[image: ]生，陰[image: ]殺，“天地之大德曰生”，聖人所以生天下萬世之人而止其相殺者在人倫。君臣父子，生人之大本，小人道長，惡積罪大，至於弑父與君，則生生之理絶，而人類相殺之禍不忍言矣。故孔子作《春秋》，撥亂反正自討亂賊始，而於坤《文言》深塞逆源以明順道，[image: ]遯、否、剥諸卦垂戒之義發凡提綱。陰陽生殺之機，君子小人善惡之分，分於順逆閒而已矣。剥上不往，所以遏弑禍也。剥陽至五，下陵上小人害君子之象。劉子政獨以人君用刑言者，易象所包者廣，言非一端。以陰消陽言，則剥[image: ]弑逆之象，《彖》所謂“柔變剛”“小人長也”。以陽用陰言，則春生秋殺，歲功以成，慶賞刑威，君道以立，陰佐陽成歲，剥、復皆乾元之行，所謂“君子尚消息盈虚，天行也”。君子觀天行之剥復，以知世運之剥復，明政刑，正名分，厚德澤，遏絶天下之殺機而遂其生理，是以無亂不治，雖剥必復，所謂贊天地之化育也。

《彖》曰：剥，剥也，

盧氏曰：此本乾卦。羣陰剥陽，故名朱、盧作“曰”。[image: ]“剥”也。

柔變剛也。

荀爽曰：謂陰外變五。五者至尊，[image: ]陰所變，故曰“剥也”。

釋曰　“外”，當[image: ]“升”，言陰自遘初升，變至於五。

不利有攸往，小人長也。

鄭玄曰：陰氣侵陽，上至於五，萬物霝朱作“零”。落，故謂之“剥也”。五陰一陽，小人極盛，君子不可有所之，故“不利有攸往”也。

順而止之，觀象也。

虞翻曰：坤順艮止，謂五消觀成剥，故“觀象”也。

釋曰　此申“不利有攸往”之義。“止”者，不往也。張氏曰：“剥雖消，上不變，猶觀示坤民。”案：剥時上不可往，惟順理勢而鎮之以靜，以止小人之剥，使有所畏憚而不敢更肆其逆，則大厦尚有可支之勢，而天下亦未絶其望治之心。小人或因此悔禍，故五變可復成觀，是“觀象”也。

君子尚消息盈虚，天行也。

虞翻曰，乾[image: ]“君子”，乾息[image: ]“盈”，坤消朱作“息”。[image: ]“虚”，故“君子尚消息盈虚，天行也”，則“出入无盧、周作“無”。疾，反復其道”。《易》虧巽消艮，出震息兑，盈乾虚坤，故於是見之耳。

釋曰　君子體乾德，在剥[image: ]上，在坤[image: ]伏陽，在復[image: ]初。“尚”，尊尚也。“消息盈虚”，乾陽之出入，故曰“天行”。君子與時偕行，參贊化育，剥則能止，復則能亨，是以“出入无疾，反復其道”。君子時中，所以體天行也。能消者息，必專者敗，當剥之時，順而止之，以維國家之危，君子知勢之無可强也。碩果不食以待天下之清，君子知理之不可易也。與時消息之義，莫大乎是。

《象》曰：山附於周作“于”。地，剥。

陸績曰：艮[image: ]“山”，坤[image: ]“地”。“山附於地”，謂高附於卑，貴附於賤，君不能制臣也。

釋曰　山下附於地，以高附卑，陽被陰剥之象。山附麗於地，以地載山，猶以民載君，又剥而能安之象。

上以厚下安宅。

盧氏朱誤“虞翻”。曰：“上”，君也，“宅”，居也。山高絶於地，今附地者明被盧誤“波”。剥矣。屬地疑當[image: ]“崩陁”。時也，君當厚錫於下，賢當卑降於愚，然後得安其居。

補　魏文侯曰：下不安者，上不可居。《新序·雜事》。

釋曰　陽極於上，故特言“上”，謂君上及君子在上位者。坤[image: ]“厚”，[image: ]“下”，[image: ]“安”，艮[image: ]“宅”。坤體在下，故“厚下”。以坤承艮，上廬不剥，故“安宅”。當剥之時，唯民心未去，可以圖安。[image: ]上者觀山附於地之象，知“貴而无位，高而无民”不可以動，唯以恩德厚施於下以安其居，則小人不敢逞志於君，一陽不[image: ]羣陰所剥。五可正，上可反三，初陽可復，合之即成既濟。此祈天永命至難之事，而有必可至之道，在强[image: ]善而已矣。

初六：剥牀以足，蔑貞凶。

虞翻曰：此卦坤變乾也。動初成巽，巽木[image: ]“牀”，復震在下[image: ]“足”，故“剥牀以足”。“蔑”，无，“貞”，正也，失位无應，故“蔑貞凶”。震在陰下，《象》曰“以滅下也”。

補　馬融曰：“蔑”，無也。

鄭康成曰：“蔑”，輕慢。

“蔑”，荀作“滅”。並《釋文》。

釋曰　坤消乾自遘始，由遘而遯而否而觀以至於剥。故剥初自遘來，二自遯來，三自否來，四自觀來。自遘至觀皆體巽，巽[image: ]牀，故諸爻皆取牀象。牀以安人，猶車廬也。就剥時推本始消，故言“剥牀”，陰消陽稱“剥”也。“剥牀以足”，言剥牀自足始，初在下稱“足”。又遘下有復，即剥之反，復震[image: ]足，遘初有牀象而無足象。是牀已剥去其足，復反[image: ]剥始於此矣。剥取象人身，而初“足”二“辨”，則以人體之名名牀體，去人猶遠，故蔑貞乃凶。至四“剥膚”，則由牀及人，其災切近，故直言凶也。“蔑貞凶”，“蔑”，輕慢也，无也。惠氏曰：“初陽在下[image: ]‘貞’，[image: ]坤所滅，无應于上，故‘蔑貞凶’。”張氏曰：“消陽无可貞也，三‘无咎’而初‘蔑貞’者，三剥成當反，初剥始未能正。”姚氏曰：“陰消之卦不得之正，故无貞凶。陰消陽，陽上窮於剥，乃反復生於下。”案：以氣言，則陰消必窮上而後反下，方消之始无可貞也。以人事言，則正當及其始消而貞之，所以浸消不已者，失在於輕慢而不貞耳。當遘之時，五陽方盛，初非無應也，陽非不能正陰也。輕蔑於貞，使小人竊柄於内，兆民失職於下，以至於剥，則无應而无可貞矣，故“凶”。言“蔑貞”，見剥足之時本有貞道也，失是而不貞，則剥遂由下而上矣。《象》曰“剥牀以足，以滅下也”，由輕慢於貞而至於無可貞，則陽遂滅矣。荀作“滅”，言貞道滅。

《象》曰：剥牀以足，以滅下也。

盧氏朱误“虞翻”。曰：“蔑”，滅也。坤所以載物，牀所以安人。在下故稱“足”。先從下剥，漸及於上，則君政崩滅。故曰“以滅下也”。

釋曰　剥牀自足始以滅其下，本實先撥，所以成剥也。謂之“滅”，以失位而无以貞之也。剥窮上反下，則滅而復出矣，虞氏所謂“滅出復震”也。盧意謂坤載物，“牀”象。陰消陽，又“剥牀”象。初陽已消，故“滅下”。

六二：剥牀以辨，朱作“辯”，注同。蔑貞凶。《釋文》：辨，徐音“辦具”之“辦”，足上也。王肅否勉反。

虞翻曰：指閒稱“辨”。剥，剥二成艮，艮[image: ]指，二在指閒，故“剥牀以辨”。无應在剥，故“蔑貞凶”也。

補　馬融曰：“辨”，足上也。

黄穎曰：“辨”，牀簀也。

薛虞曰：“辨”，膝下也。並《釋文》。

釋曰　“剥牀以辨”，謂剥牀由足及辨，就剥時推本陰消至二成遯言之。下引鄭注及馬氏義謂“足上稱辨”，初[image: ]足，二在其上，故稱“辨”。又巽[image: ]股，遘二體巽，辨象。二陽消，故“剥辨”。辨於人[image: ]膝之下足之上，在牀則崔氏謂“當在第足之閒，是牀梐也”。剥牀而及梐，漸近人身矣。虞云“指閒稱辨”，則以[image: ]“釆”之叚借，指閒之辨不可以名牀體，則當謂人足。剥已切身，不待蔑貞而後凶，似不如鄭義之允。“蔑貞凶”，亦謂輕慢於貞則凶。姚氏曰：“陰在二得正，陰消之卦，陰上長消陽，不正居二，故无貞凶。”案：遯時五正居上應二，則二不上消，正居其所，遯“亨小利貞”，由剛當位而應也。輕慢而不貞，則陰遂上消至於剥矣。《象》曰“未有與也”，“與”，猶應。因剥二、五无應而著此義，言當剥辨時，未有應而貞之者，故“凶”。虞云“无應在剥”，无應故莫之貞，在剥故上消不已。“未有與”，言禍至而不知也。

《象》曰：剥牀以辨，未有與也。

鄭玄曰：足上稱“辨”，《釋文》稱鄭云“辨，足上也，符勉反”。謂近膝之下。屈盧、周作“詘”。則相近，申盧、周作“信”。則相遠，故謂之“辨”。辨，分也。

崔憬曰：今以牀言之，則辨當在笫足之閒，是牀梐也。“未有與”者，言至三則應，故二“未有與”也。

釋曰　二未有與則凶，言禍至而不知，小人[image: ]亂方烈也。三有應則无咎，言亂中有一息之治機也。

六三：剥此下朱有“之”字。无咎。《象》曰：剥之无咎，失上下也。

荀爽曰：眾皆剥陽，三獨應上，无剥害意，是以“无咎”，故盧、周作“象”。曰“失上下也”。

補　“剥无咎”，一本“剥”下有“之”字，非。《釋文》。

釋曰　惠氏曰：“五陰皆剥陽，三雖不正，獨與上應，陰陽相應則和，无剥害意，故‘无咎’。《象》曰‘失上下’，‘上’謂四五，‘下’謂初二，剥之所以无咎，由與上下四陰違失故也。”案：陰消陽成剥，小人極盛。上九孤陽僅存，惡直醜正，實繁有徒。然天理不容一日絶於人心，極亂中必有一綫治機，[image: ]君子措手之地。小人中亦必有天良未滅，離其羣而[image: ]君子之藉者，故因三上相應而著其義。陰消陽[image: ]惡，應陽承陽則[image: ]善。三“无咎”言“應”，猶否二之“包承”也。五“无不利”言“承”，猶觀四之“尚賓”也。二“蔑貞凶”，由“未有與”。虞於初二之凶皆曰“无應”，則三“无咎”以有應可知。剥“无咎”猶訟“元吉”，訟不得言“元吉”，當訟時而元吉，聽訟而使無訟者也。剥不得言“无咎”，當剥時而无咎，應上而不剥者也。三應上，則上來貞之，易位成謙，陽不待剥盡而息矣，故“无咎”。此荀義，於經傳文義最合。張氏申虞謂陰剥陽至三成否，否成則反泰，又三與上應，剥窮於上，則陽反三成謙，由三反初成復，失於上，反於下，故“剥无咎”，理互通。

六四：剥牀以膚，凶。

虞翻曰：辨朱作“辯”。上稱“膚”，艮[image: ]“膚”。以陰變陽，至四乾毁，故“剥牀以膚”。臣弑君，子弑父，故“凶”矣。

王肅曰：在下而安人者牀也，在上而處牀者人也。坤以象牀，艮以象人，牀剥盡以及人身，[image: ]敗滋深，害莫甚焉，故曰“剥牀以膚，凶”也。

補　“膚”，京作“簠”，謂祭器。《釋文》。

釋曰　“剥牀以膚”，謂剥牀以及人體肌膚。陰消自遘至觀皆體巽，巽[image: ]“牀”。自遯至剥皆體艮，艮[image: ]“膚”，爻位辨上亦[image: ]“膚”，但“辨”屬牀、“膚”屬人[image: ]異耳。虞則“辨”“膚”皆就人言。乾[image: ]人，四自觀來，巽將盡而乾之上體亦毁，是剥牀以及人膚。由四剥五，則牀象滅而剥人矣，乾上所謂“窮之災也”。四迫近五，小人敗國殄民，肆行惡逆，直逼君位，故“凶”，《象》曰“切近災也”。凶不言“蔑貞”者，就剥時推本觀時，由四及五，實逼處此，消不可禦，更無望其正居其所，故直言“凶”也。觀四“利用賓”者，能反臨道，則猶可使陰承陽，不能則遂剥矣。京作“簠”，謂“祭器”，與足辨不類，其諸“簠”即“膚”之借，“祭器”之説，[image: ]京學者望文生訓歟。

《象》曰：剥牀以膚，切近災也。《釋文》：近，如字，徐巨靳反。

崔憬曰：牀之膚，謂薦席，若獸之有皮毛也。牀以剥盡，次及其膚，剥以當[image: ]“於”。大臣之象，言近身與君也。

補　鄭康成曰：“切近”，切急也。《釋文》。

釋曰　崔説“膚”亦據“牀”言，或然。

六五：貫魚，《釋文》：貫，古亂反，徐音官，穿也。以宫人寵，无不利。

虞翻曰：剥消觀五，巽[image: ]“魚”，[image: ]繩，艮手持繩貫巽，故“貫魚”也。艮[image: ]“宫室”，“人”謂乾五，以陰代陽，五貫乾[image: ]“寵人”，陰得麗之，故“以宫人寵”。動得正成觀，故“无不利”也。

何妥曰：夫剥之[image: ]卦，下比五陰，駢頭相次，似“貫魚”也。魚[image: ]陰物，以喻眾陰也。夫“宫人”者，后夫人嬪妾各有次序，不相瀆亂，此則貴賤有章，寵御有序。六五既[image: ]眾陰之主，能有貫魚之次第，故得“无不利”矣。

補　陸希聲曰：无不利事，非无所不利也。《義海撮要》。

《乾鑿度》孔子曰：剥之六五言盛殺，萬物皆剥墮落，譬猶君子之道衰，小人之道盛，侵害之行興，安全之道廢，陰貫魚而欲承君子也。鄭氏注曰：陽衰之時，若能執柔順以奉承君子，若魚之序，然後能寵无不利也。

釋曰　陰剥陽至五，禍亂已極，勢將棟折榱崩，同歸於盡。民心兇懼，思載其上，小人亦或悔禍而欲承君子，故因五位承上，開小人遷善之門，因禍[image: ]福，易消[image: ]息，所謂“順而止之，觀象也”。“貫魚”，言陰相率而屬於陽如魚之貫也。異[image: ]魚，[image: ]繩，惠氏曰：“剥消觀五，巽成艮，艮手持繩貫巽[image: ]‘貫魚’。”案：“魚”，陰類，“貫魚”，象陰以次升。虞注遘二云：“魚，謂初陰，巽[image: ]魚。”巽陰自初至五而艮手持之，“貫魚”象，五消巽陽，而貫魚則取巽象以言陰。消巽陽者，即巽陰之升也，陰升自巽初始，故言“魚”，凡《易》取象之例皆然。“以宫人寵”，姚氏曰：“‘以’者，法貫魚之象以[image: ]宫人承事君子之道，則‘寵无不利’。”案：觀巽體乾五，乾[image: ]人，五消成艮，艮[image: ]宫室，人在宫中稱“宫人”。又巽[image: ]牀，牀笫不逾閾，“宫人”之象。以陰代陽，即“地道代有終”之義。陰至於五，通於天位，故虞云“五貫乾[image: ]寵人”。五以陰進至天位而承上乾，是妃妾進御君所承君之寵者，故“以宫人寵”。不稱“后”者，陰方盛長，不成其[image: ]尊，乾陽在上，無敢敵偶，故稱“宫人”而已。五承乾寵，下逮羣陰，使得次序如貫魚，羣陰皆附麗之以屬於陽，亦否四“疇離祉”之義。“无不利”，宫人法貫魚之象以獲君之寵，小人法貫魚之象，如宫人之承事君子，安分知恩，以獲宫人畜遇之寵。承陽而不剥陽，則五陽復正成觀，上安而下亦全，故无有不利之尤。

《象》曰：以宫人寵，終无尤也。

崔憬曰：“魚”與“宫人”皆陰類，以比小人焉。魚大小一貫，若后夫人嬪婦御女，當[image: ]“女御”。小大雖殊，寵御則一，故“終无尤也”。

釋曰　小人承君子，以宫人次序進御之道而獲寵，則陽終復息而陰得麗之，以安民載君。小人庇於君子，故“終无尤也”。

上九：碩果不食。君子德車，朱作“得輿”，《象》同。小人剥廬。

虞翻曰：艮[image: ]“碩果”，謂三已朱作“一墨釘”。復位有頤象，頤中无物，故“不食”也。夬乾[image: ]“君子”，[image: ]“德”，坤[image: ]“車”，[image: ]民，乾在坤，故以德[image: ]車。“小人”謂坤，艮[image: ]“廬”，上變滅艮，坤陰迷亂，故“小人剥廬”也。

補　鄭康成曰：小人傲很，當剥徹廬舍而去。《周禮·地官·遺人》疏。

“德車”，董遇同，京作“德輿”，諸家作“得輿”。《釋文》。

釋曰　“碩果不食”，言上不可變。姚氏曰：“‘碩’，大也，艮[image: ]‘果’，乾陽聚於上，故‘碩果’。‘食’，讀[image: ]‘日有食之’之‘食’，陰食陽也，艮以止之，故‘不食’。下五陽[image: ]陰所消，唯上碩果，陰不能食，是以剥而復生。”案：剥餘一陽象“碩果不食”。虞釋“不食”取三復位體頤者，剥上入坤則反三。當剥之時，上不可變，而三應上有可貞之道，合之即成艮體頤，頤中无物，有“不食”象。陽生酉仲，消未及盡而息之機已伏，天下雖極亂，有君子以繫人心，則亂猶可及止，此碩果所以不食也。“碩果不食”，則有復生之理。陽剥入坤，即潛孕坤中。入坤出坤，陽未嘗盡。碩果之種入地復生，終古不絶。陽與君子之道不可亡，乾坤所以不息也。“君子德車，小人剥廬”，此言上陽不變，變亦安養坤中，陰非陽則無所附麗。陽[image: ]“君子”，[image: ]“德”，陰[image: ]“小人”，坤[image: ]“車輿”稱“載”，乾以德[image: ]坤所載，是以德[image: ]車，故“德車”。諸家作“德輿”或作“得輿”，義同。艮[image: ]“廬”，上變艮滅，故“剥廬”。《象》曰“君子德車，民所載也”，剥時國危民困，上有君子，望之如歲，君子布德厚下，恤民隱以培元氣，正人心以塞亂源，故[image: ]民所載。虞云“夬乾[image: ]君子[image: ]德”，惠氏謂就旁通取象，葢取夬乾以言剥上，剥上即夬乾剛長所息。惠云：“乾在坤上，乾德坤車，故以德[image: ]車。”此以上不變言，與五貫魚承上[image: ]一義。張氏申虞則謂“上變之坤，剥上就夬五，純坤載乾，故德車民所載。”案：以坤載乾，陽安養坤中，所以復也。輿自下載上，君子得輿民所載，夏之少康、漢之光武皆得民而興也，人師垂世立教以道得民亦然。《象》又曰“小人剥廬，終不可用也”，廬自上覆下，小人貫魚承陽，則安宅庇蔭，或可用[image: ]君子之藉。若傲很明德以亂天常，消陽不已，君子被剥，而小人亦無所容其身，是自剥其廬而已。坤[image: ]“民”，又[image: ]“小人”，“小人剥廬”，消陽入坤，坤《彖》所謂“先迷”也。君子[image: ]民所載而得輿，則自坤出復，“後得主”也。

《象》曰：君子德車，民所載也。小人剥廬，終不可用也。

侯果曰：艮[image: ]“果”，[image: ]“廬”，坤[image: ]“輿”。處剥之上，有剛直之德，羣小人不能傷害也，故果至碩大不被剥食矣。君子居此，萬姓賴安，若得乘其車輿也。小人處之，則庶方无控，被剥其廬舍，故曰“此下朱有“小人”二字。剥廬，終不可用”矣。

釋曰　“君子”，謂上陽，厚下安宅，故“[image: ]民所載”。“小人”，謂陰消上者，剥廬入坤，故“終不可用”。侯意謂剥上之位，君子處之則民賴以安，民載於君子之德也，小人處之則陽消入陰大厦垂傾矣。位同而處之者不同，安危存亡，存乎其人而已，與虞義互通。


卷第六

復

《序卦》曰：物不可以終盡，剥窮上反下，故受之以復也。本篇無“也”字。

崔憬曰：夫《易》窮則有變，物極則反於初，故剥之[image: ]道不可終盡，而受之於當[image: ]“以”。復也。

釋曰　物無終盡之理，陽窮於上，則入坤而反出於震。乾元息初[image: ]生物之本，故剥受以復。

[image: ]震下坤上復。亨。

何妥曰：“復”者，歸本之名。羣陰剥陽至於朱作“于”。幾盡，一陽來下，故稱“反復”。陽氣復反而得交通，故云“復亨”也。

補　鄭康成曰：“復”，反也，還也。陰氣侵陽，陽失其位，剥窮入坤，六位皆无陽。至此始還反，起于初，故謂之“復”。陽，君象，君失國而還反，道德更興也。《左傳·襄二十八年》正義。

釋曰　“復”，陽復也。陰氣剥陽，窮上入坤，潛孕坤中，反出於震而來復，《彖》曰“剛反”是也。在人事則撥亂反正，克己復禮，息邪反經皆是。“亨”者，乾元通坤也。坤時天地閉塞，純陰包陽，至此天行極而還復，陽氣始動地中，剛反交於坤初而息，故“亨”。《彖》曰“剛反動而以順行”，虞坤卦注謂“陰極陽生，乾流坤形，坤含光大，凝乾之元，終於坤亥，出乾初子，品物咸亨”是也。惟“亨”故“復”，復則其亨益盛。六十四卦消息皆乾坤交通，而復則乾元亨坤之始，故特言“亨”，而其下極陳天行消息以明亨義。不言“元”者，復即元，初“不遠復，元吉”是也。

出入无疾，朋來无咎。

虞翻曰：謂出震成乾，入巽成坤。坎朱脱“坎”字。[image: ]“疾”，十二消息不見坎象，故“出入无疾”。兑[image: ]“朋”，在内稱“來”，五陰從初，初陽正，句。息而成兑，故“朋來无咎”矣。

補　“朋”，京作“崩”，《釋文》。曰：自上下者[image: ]崩。《漢書·五行志》。

釋曰　息卦體震兑乾，消卦體巽艮坤，無坎離象。葢坎離[image: ]乾坤中氣，藏於中不可見。但離[image: ]日，坎[image: ]月，月受日[image: ]明，陽爻即日光。張氏謂震巽兑艮皆可見離象，坎[image: ]月精，晦朔之交不可見。陽陷陰中[image: ]疾，故惟取不見坎象之義云“无疾”也。陽出震成乾[image: ]息，入巽成坤[image: ]消，消疑於疾矣。實則十二消息，乾元之出入耳，既入坤，即出震，陽未嘗喪也，何疾之有。“朋來无咎”，虞云“兑[image: ]朋”，葢二陽[image: ]朋。初陽既正，則息臨體兑，直方而大，德无不利。陽與陽[image: ]朋，自臨至夬皆體兑，至乾“見羣龍”，眾陽並息，莫之夭閼，何咎之有。京氏“朋”作“崩”，自上而下，消艮入坤，出震得正，故“无咎”。鄭云“君失國而還反，道德更興”，亦“崩來无咎”之義。但《易》重“得朋”，此“朋”即泰九二三陽[image: ]朋之義。諸家皆作“朋來”，當以“朋”[image: ]正。

反復其道，七日來復。

案：易軌，一歲十二月三百六十五日四分日之一，以坎震離兑四方正卦，卦别六爻，爻主朱、盧作“生”。一氣。其餘六十卦三百六十爻，爻主一日，當周天之數。餘五日四分日之一，以通閏餘者也。剥卦陽氣盡於九月之終，至十月末，純坤用事。坤卦將盡則復陽來，隔坤之一卦六爻[image: ]六日，復來成震一陽爻生[image: ]七日，故言“反復其道，七日來復”，是其義也。天道玄邈，理絶希慕，先儒已論，雖各指於日月，後學尋討，朱誤“計”。猶未測盧誤“側”。其端倪。今舉約文，略陳梗概，以候來悊如積薪者也。

補　鄭康成曰：建戌之月以陽氣既盡，建亥之月純陰用事，至建子之月陽氣始生。隔此純陰一卦，卦主六日七分，舉其成數言之而云“七日來復”。《正義序》云，鄭引《易緯》之説。

“反復”，劉本同，本又作“覆”。《釋文》。

釋曰　姚氏曰：“陽自剥反復起於初，其道，謂陽道，所謂德之本也。”案：陽與君子之道不可亡，“道”者，元也，天地之心也。“誠”者，物之終始，不誠無物。剥所以能復，以道存焉耳。乾三“終日乾乾反復道”，則泰不反否，小畜“復自道何其咎”，則消可復息，皆同義。“七日來復”，鄭謂自剥至復隔坤純陰一卦，卦主六日七分，舉成數言之，以一爻[image: ]一日，坤六爻兼復初云“七日來復”。虞氏亦云消乾六爻[image: ]六日，剛來反初七日。“七日來復”，入坤即出震，其復不遠，天之大數七也。惠氏曰：“尋《易緯》之義，坎離震兑各主一方，爻主一氣，二十四爻主二十四氣。其餘六十卦，卦有六爻，爻主一日。凡主三百六十日，餘有五日四分日之一者，以八十分[image: ]日法，五日分[image: ]四百分，四分日之一又分[image: ]二十分，是四百二十分。六十卦分之，六七四十二，卦别各得七分，是每卦六日七分也。”

利有攸往。

虞翻曰：陽息臨成乾，小人道消，朱誤“消坤”。君子道長，故“利有攸往”矣。

釋曰　乾元亨坤无疾无咎[image: ]萬物始如是，故既復則陽必上息，在人事則“利有攸往”，《彖》曰“剛長也”。復剛始反，至臨則剛浸而長，至泰則“君子道長，小人道消”，故虞云“陽息臨成乾”，謂成泰也。

《彖》曰：復亨，

虞翻曰：陽息坤，與姤旁通。剛反交初，故“亨”。

釋曰　云“剛反交初故亨”，則虞亦兼從舊讀以“剛反”釋“復亨”。此經下注，李移於此。

剛反動而以順行，

虞翻曰：剛從艮入坤，從反震，從坤反震。故曰“反動”也。朱、盧無“也”字。坤順震行，故“而以順行”。陽不從上來反初，故不言“剛自外來”，是以明“不遠之復”入坤出震義也。

補　“剛反動而以順行”，諸家多以“剛反”絶句。《釋文》。

釋曰　此以生爻合重卦釋“復亨”之義，即以明“出入无疾”以下之義。“剛”，乾元也，乾元從艮入坤，反出震而息坤初，是“反動而以順行”。“反”即“復”，“動以順行”即“亨”。乾元本自坤息震，以至純乾，息極而消，窮剥入坤，復出於震，故曰“反”。“動”，謂震，震初[image: ]乾元，天行不息，故“動”。“順”，謂坤，乾元出坤入坤，以陽通陰，以陰成陽，與時偕行，故“以順行”。乾陽出震，以坤而行，非剥上與初易位，故不言“剛自外來”。蓋自遘至剥，陽消，陰即凝之，至剥上入坤，坤中已包有純乾六陽，初震即應時而出。天行無一息之停，是以經言“出入无疾”以下，明“復亨”之義如是也。虞以“剛反動”三字連讀，諸家讀“剛反”絶句，大義同。

是以出入无疾，朋來无咎。

侯果曰：陽上出，君子道長也。陰下入，小人道消也。動而以下脱“順”字。行，故“出入无疾，朋來无咎”矣。

釋曰　“是以”二字直貫至“剛長”也，皆承“剛反動而以順行”言之，出入皆屬陽，此通論消息大義。侯謂陽出陰入，專據復時言，義似稍隘。

反復其道，七日來復，天行也。

虞翻曰：謂乾成坤，反出於震而來復，朱誤“攻”。陽[image: ]“道”，故“復朱脱四字。其道”。剛[image: ]晝日，消乾六爻[image: ]六日，剛來反初，故“七日來復，天行也”。

侯果曰：五月天行至午，陽復而陰升也。十一月天行至子，陰復而陽升也。天地運當[image: ]“行”。往，陰陽升復，凡歷七月，故曰“七日來復”，此天之運行也。《豳》詩曰“一之曰觱發，二之日栗烈”，“一之日”，周之正月也，“二之日”，周之二月也，則古人呼“月”[image: ]“日”明矣。

釋曰　“天行”之“行”，即“剛反動而以順行”之“行”，此總釋“出入无疾”以下四句。虞注本在經下，引《彖》解經，言乾元運行往來，有出入而無絶息，出則朋來无咎，入則反復不遠，是“天行”也。侯以復[image: ]陰復，本王弼《象傳》注，非是。其訓“七日”[image: ]“七月”，於理可通，然非古義。

利有攸往，剛長也。

荀爽曰：利往居五，剛道浸長也。

釋曰　剛既反而上息，至泰乾成，至夬五正，至乾陽盈，是剛長也。復“利有攸往”，剛長之始。夬“利有攸往”，剛長之終。剥“不利有攸往”，小人長，否之極也。復“利有攸往”，君子道長，小人道消，泰之本也。

復，其見天地之心乎。

虞翻曰：坤[image: ]“復”，朱誤“腹”。謂三復位時，離[image: ]“見”，坎[image: ]“心”，陽息臨成泰，乾天坤地，故“見天地之心”也。

荀爽曰：“復”者，冬至之卦。陽起初九[image: ]天地心，萬物所始，吉凶之先，故曰“見天地之心”矣。

釋曰　天以陽生萬物，以陰輔之。“天地之大德曰生”，“生生之謂易”。六陽消息始於乾元亨坤出震，萬物發生之端，故“見天地之心”。虞氏謂自坤[image: ]“復”，陽先反三成謙，體坎[image: ]“心”，息履體離[image: ]“見”。復息成泰，乾[image: ]“天”，坤[image: ]“地”，是天地之心於息復之始見之。“天地之心”，元也，初“不遠復元吉”，故“見天地之心”。“元者善之長”，“有不善未嘗不知，知之未嘗復行”，我心正而天地之心見矣。

《象》曰：雷在地中，復。先王以至日閉關，商旅不行，后不省方。

虞翻曰：“先王”，謂乾初，“至日”，冬至之日，坤闔[image: ]“閉關”。巽[image: ]“商旅”，[image: ]近利市三倍，姤巽伏初，故“商旅不行”。姤《象》曰“后以施命誥四方”，今隱復下，故“后不省方”。復[image: ]陽始，姤則陰始，天地之始陰陽之首，已言“先王”，又更言“后”，“后”，君也，六十四卦唯此重耳。

宋衷曰：“商旅不行”，自天子至公侯不省四方之事，將以輔遂陽體，成致君道也。制之者王者之事，奉之者[image: ]君之業也，故上言“先王”而下言“后”也。

補　鄭康成曰：資貨而行曰商。旅，客也。《釋文》。

《白虎通》曰：冬至所以休兵不舉事，閉關商旅不行何？此日陽氣微弱，王者承天理物，故率天下靜不復行役，扶助微氣，成萬物也。《誅伐》。

釋曰　“雷”，陽氣也，陽氣剥極於上而聚在地中，[image: ]來歲“雷出地奮”之本，故[image: ]“復”。乾元息初，德之本，故稱“先王”。上言“先王”而下言“后”，姚氏曰：“‘先王以’者，法此[image: ]制。‘后不省方’，所制典禮也。”案：虞引遘《象》“后以施命誥四方”，而曰“復[image: ]陽始，遘則陰始”云云，葢謂復與遘旁通。陰陽相並俱生，復[image: ]陽始，而遘巽即伏其下，是陰陽之首天地之始。故既言“先王”而又言“后”以兼遘義，明遘之“施命誥四方”，即自此“后不省方”而來。“復見天地之心”，陰陽並從此起，故六十四卦唯此重耳。復十一月卦，故稱“至日”。陽初生甚微，安靜而後能長，故先王法之“以至日閉關”，止商旅不得行。張氏曰：“震[image: ]大塗，剥艮[image: ]門，伏遘巽[image: ]利市，關象。”案：闔户謂之坤，坤在上，故“閉關”。巽[image: ]“商旅”，遘巽伏震下，故“商旅不行”。遘時陽在上，當發揚以制陰，故“施命誥四方”。復時陽在下，當安靜以養陽，故“后不省方”，亦乾初“潛龍勿用”之義。

初九：不遠復，无祇《集解》各本誤作“祗”，今從唐石經、宋本《釋文》正。悔，元吉。《釋文》：祇，音支。

崔憬曰：從坤反震而變此爻，“不遠復”也。復而有應，故獲“元吉”也。

補　鄭康成曰：“祇”，病也。

馬融曰：“祇”，辭也。之是反。

韩康伯曰：“祇”，大也。祁支反。

陸、王肅作“禔”。時支反。陸績曰：“禔”，安也。

《九家》作“[image: ]”。音支。並《釋文》。

陸希聲曰：“祇”，適也。《撮要》。

釋曰　初，復之主也。陽自剥入坤，即由坤出震，七日來復，故不遠復。其在人事，則念慮隱微，差若豪釐，即審其幾而復於正。子曰：“顔氏之子，其殆庶幾乎，有不善未嘗不知，知之未嘗復行。”程《傳》謂“顔子無形顯之過”，由其明而剛，故過未形而速改，是“不遠復”。克己復禮，所以脩身也。“无祇悔”，鄭讀“祇”[image: ]“疧”，病也，即“出入无疾”之義。馬訓“祇”[image: ]“語辭”，適也，如《康誥》“適爾”之“適”。“有不善未嘗不知”，“未嘗復行”，故无偶爾之陷於悔，義亦通。“元”，始也，大也，乾元正[image: ]萬物始，克己復禮[image: ]聖功始，善莫大焉，故“元吉”。《釋文》“祇”音“支”，則字當從“氏”聲，叚“神祇”之“祇”[image: ]之。陸、王肅作“禔”訓“安”，古“氏”聲、“是”聲字多通用，“震无咎者存乎悔”，无安於悔，“知之未嘗復行也”。韓訓“大”，九家作“[image: ]”，“[image: ]”，多也，多、大義近。或曰古多、祇字通，“[image: ]”即“祇”之叚。

《象》曰：不遠之復，以脩周作“修”，注同。身也。

侯果曰：“祇”，大也。往被陰剥，所以有悔。覺非遠當[image: ]“速”。復，故无大咎。以此脩身，顔子之分矣。

釋曰　張氏曰：“坤[image: ]身，剛反通坤，故以脩身。”案：精神之運，心術之動，失未遠而已復，脩身之道莫善乎此，故无病悔。侯訓“祇”[image: ]“大”，用韓伯説，若然，則已小有悔矣，非“元吉”之義。

六二：休復，吉。《象》曰：休復之吉，以下仁也。《釋文》：下，如字，徐户嫁反。

王弼曰：得位居中，比初之上而附順之，“下仁”之謂也。既處中位，親仁善鄰，復之休也。

補　王肅曰：下附於仁。《釋文》。

釋曰　鄭否五注云：“休，美也。”《毛詩傳》曰：“休休，樂道之心。”震[image: ]樂，二體震下就初，美初之復而樂之，資其仁以自益，力不勞而學美以復於道，則能[image: ]初朋而息陽矣，故“吉”。復五陰自上六外，得位者以居正體復，失位者以之正[image: ]復，復成既濟，所以息陽。二中正下仁，故體復而能息復。豫六二“知幾”，欲四復初，己得休之，正此“休復”“下仁”之義。

六三：頻復，厲，无咎。

虞翻曰：“頻”，蹙也。三失位，故“頻復厲”。動而之正，故“无咎”也。

補　馬融曰：“頻”，憂頻也。

“頻”，本又作“嚬”。

鄭作“顰”。並《釋文》。

釋曰　三不中不正，於初非比非應，其復道也難，故象“頻復”。惠氏曰：“頻，古作‘[image: ]’，《説文》曰：‘[image: ]，水厓，人所賓附，[image: ]蹙不前而止。从頁，从涉。’三以陰居陽，失位无應，[image: ]蹙而復，故‘厲’。動正，故‘无咎’。鄭作‘顰’，義同。”張氏曰：“三處震終，虩虩畏懼。震[image: ]足，變坎大川，將變而懼，故謂之‘頻’。離[image: ]目，目上震懼，頻蹙之象。有苦其身勞其思黜其嗜欲以從道者，‘頻復’之謂也。頻而不已，安之矣。厲也，何咎之有。”案：“頻”又作“嚬”，俗字。

《象》曰：頻復之厲，義无咎也。

侯果曰：處震之極，以陰居陽，懼其將危，頻蹙而復，履危反道，義亦无咎也。

釋曰　困知勉行，雖愚必明，雖柔必强，故“義无咎”。侯釋“厲”義未允。

六四：中行獨復。《象》曰：中行獨復，以從道也。

虞翻曰：“中”謂初，震[image: ]“行”。初一陽爻，故稱“獨”，四得正應初，故曰“中行獨復，以從道也”。俗説以四位在五陰之中而獨應復，非也。四在外體，又“又”字當在下句“不”字上。非内象，不在二五，何得稱“中行”耳？當[image: ]“耶”。

補　鄭康成曰：爻處五陰之中，度中而行，四獨應初。《漢上易傳》。

釋曰　《易》重當位，其次[image: ]應。五陰皆從初而四獨應之，故特著“中行獨復”之文。“中行”，猶中道，謂初也。“獨復”，四獨應初，獨歸於中行，《象》曰“中行獨復，以從道也”。孔氏謂從道而歸，此言深得經旨。四能自得師，獨知所歸，與《春秋傳》説上六“迷復”[image: ]“復歸無所”者正相反。上，初之反，四，初之應也。初[image: ]中行而於四言之者，以四在五陰之中，即全卦之中，能度中而行，知初[image: ]中道而獨行應之，故於四著初之[image: ]中行，即以見四於三才六畫有中義。繫辭之法，因象顯義，彼此互見類然。葢《易》言“中”有三例：一以二、五[image: ]中，兩體之中也，《彖傳》、《象傳》所謂“剛中”“柔中”是也；一以復、姤之初[image: ]中，天地之中也，《彖傳》云“復其見天地之心”是也；一以三、四[image: ]中，全卦若互體之中也，乾《文言》云“中不在人”，《繫》言“中爻”以别初上，下兼舉二與四、三與五是也。泰之中行在二，據兩體之中也。復之中行在四，益之中行在三四，以其[image: ]全卦之中也。剥三復四皆處五陰之中，剥曰“失上下”，復曰“中行”，經傳互證，義正相發。虞以“中行”[image: ]初，鄭以“中行”[image: ]四應初，義本相成，惟虞以“獨復”并指初，則於《象傳》不協。《象》於二曰“休復之吉，以下仁也”，言二所以“休復而吉”者，以下初故，則“休復”謂二也。於四曰“中行獨復，以從道也”，言四所以“中行獨復”者，以從初故，則“獨復”謂四也。惟四有中義，故獨歸於中行。虞又云“俗説以四在五陰之中而獨應復”，是漢時通行《易》義説此爻皆如此，鄭注正與之合。虞駁舊説，於《象傳》、《繫辭》、《文言》均察之未詳，訾非其理矣。

六五：敦復无悔。《象》曰：敦復无悔，中以自考也。

侯果曰：坤[image: ]朱誤“謂”。厚載，故曰“敦復”。體柔居剛，无應失位，所以有悔。能自考省，動不失中，故曰“无悔”矣。

補　鄭康成曰：“考”，成也。

向秀曰：“考”，察也。並《釋文》。

釋曰　復道動而以順行，五居中體順，伏陽在内，以陰養陽，動正即濟，復於是乎成，故稱“敦復”。“敦”，厚也，坤[image: ]厚，《繫》曰“安土敦乎人”，據德依仁，持養深固，是復之敦厚者。失位[image: ]“悔”，擇乎中庸，存養省察，誠以自成，故“无悔”也，與初“无祇悔”終始相明。惠氏取荀注“敦臨”之義，謂過應于初，故曰“敦復”。初[image: ]卦主，五在復家而非其應，過應敦厚于陽，其好仁也誠，其信道也篤，敦厚崇禮，居安資深，惟敦厚於復，故其復也敦，義相成。“中以自考”，“考”，鄭訓“成”，諸家訓“省”訓“察”，義相因。凡“敦”者，厚終之義，臨、艮皆於上言“敦”，復上别取義，故於五言之。復初至五以君德言，則修身下仁，改過從道，執中敦固，皆撥亂反正之道。

上六：迷復，凶，有災眚。

虞翻曰：坤冥[image: ]“迷”，高而无應，故“凶”。五變正時，坎[image: ]“災眚”，故“有災眚”也。

補　“災”，本又作“灾”，鄭作“烖”，曰：異自内生曰眚，自外曰祥，害物曰災。当作“烖”。

《子夏傳》曰：傷害曰“災”，妖祥曰“眚”。並《釋文》。

《春秋傳》曰：欲復其願而棄其本，復歸無所，是謂“迷復”，能無凶乎。

釋曰　剥消艮入坤，“小人剥廬”，與復初息坤出震正相反。復上，即剥消入坤者，所謂“先迷失道”。剥、復猶泰、否，泰自否反，五爻皆言泰，上獨言其否而傾者。復自剥反，五爻皆言復，上獨言其剥而消者。蓋剥之所以能復者，以其道也。經云“反復其道”，得其道則剥窮於上，復反於下，轉危[image: ]安，易亡[image: ]存。失其道則剥在彼而復在此，聖人興而亂人廢矣。“迷復凶”，傳曰“欲復其願而棄其本，復歸無所，是謂迷復”。當“小人剥廬”之時，國破家亡，曷嘗不願復，欲復而棄所以復之本，失道妄行，奚其適歸，是之謂“迷”。本，謂道也；歸，歸於道也。虞氏謂“坤冥[image: ]迷，高而无應，故凶”，“迷復”，剛不反也，“无應”，朋不來也，其所謂忠者不忠，而所謂賢者不賢，小人之使[image: ]國家，葘害並至，故有“烖眚”。虞云“五變坎[image: ]災眚”，此就復象以言迷者之凶。五正坎，復成既濟，於迷者[image: ]災，湯武正位，桀紂之災也。“災”，“灾”之或體。“烖”，籀文“灾”。

用行師，終有大敗，以其國君凶，

虞翻曰：三復位時而體師象，故“用行師”。陰逆不順，坤[image: ]死喪，坎流血，故“終有大敗”。姤乾[image: ]君，滅藏於坤，坤[image: ]異邦，故“國君凶”矣。

荀爽曰：坤[image: ]眾，故“用朱作“曰”。行師”也。謂上行師而距於初，陽息上升，必消羣陰，故“終有大敗”。“國君”，謂初也，受命復道，當從下升。今上六行師，王誅必加，故“以其國君凶”也。

釋曰　此以下極言迷復之凶。“用行師”，欲復其願也，荀氏謂“坤[image: ]眾”，虞氏謂“三復位體師，故用行師”。初既自坤息，羣陰歸之，三從而之正，師眾皆初之有，上迷失道而用行師以距初，不敗何待。行師當以順，今上六以陰距陽，以迷距明，行逆不順，陽長則陰必消。五正坎，王公設險，行不順而遇險，坤[image: ]死，坎流血，故“終有大敗”。“國君”，虞取象姤乾，剥消自姤始，姤乾[image: ]君，消剥入坤而滅，國君凶之象。以迷行師，師大敗以及其國君凶，左氏謂“楚子將死”，正取此義。曰“其國君”者，復以初[image: ]君，上體坤[image: ]異邦，由復家指“迷”者言，故曰“其國君”，謂陽之滅坤中者也。初復則吉，上迷則凶，正相反。《象》曰“迷復之凶，反君道也”，上反[image: ]君之道，故迷不能復，師敗而受其凶。荀氏以國君[image: ]初，注文不備。以意推之，蓋謂初體震[image: ]國君，受命當王，上與初反，本剥乾消入坤者，是異邦之君，故曰“其國君”。行師犯順，王誅所加，故凶。或可荀注謂“初也”之“初”，當[image: ]“上”，“受命”上脱“初”字，初[image: ]受命王而上距之，故師敗君凶。如此讀正，文義尤明。

至于十年不克征。

虞翻曰：坤[image: ]“至”，[image: ]“十年”。陰逆坎臨，當[image: ]“險”。故“不克征”。謂五變設險，故帥師敗，喪君而无征也。

何妥曰：理國之道，須進善納諫，迷而不復，安可牧民，以此行師，必敗績矣。敗乃思復，失道已遠，雖復十年乃征，无所克矣。　案：坤[image: ]先迷，故曰“迷復”。坤又[image: ]師象，當[image: ]“眾”。故曰“行師”。坤數十，“數”上朱衍“主”字。十年之象也。

釋曰　“十年”，數之極。“征”者，上伐下也。上行師，自謂出征，實則君義在初，受命復道，上以逆犯順，非征也，其何能克。“不克”者，“反君道”，義弗克也。以上據《春秋傳》推虞、荀義通合釋之。惠氏申荀，張氏申虞，義各不同，詳《箋釋》。

《象》曰：迷復之凶，反君道也。

虞翻曰：姤乾[image: ]“君”，坤陰滅之，以國君凶，故曰“反君道”也。

釋曰　上所以迷不能復師敗君凶者，以反君道也，傳所謂“棄其本也”。然則得君道者，雖剥必復無疑矣，此天地之心昭然可見者。

无妄

《序卦》曰：復則不妄矣，故受之以无妄。

崔憬曰：物復其本則[image: ]成當[image: ]“誠”。實，故言復則无妄矣。

釋曰　“无妄”，古有三讀：一如字，謂心无邪妄，物无災妄，《京氏易傳》及《九家》説也。一讀“妄”[image: ]“望”，以德行言，謂實理自然，動直行正，无所希望而[image: ]之，以治道言，謂時當災厄，物无所望，“先王茂對時育萬物”，乃使物无勤望之憂，鄭卦辭《彖傳》注及《京氏章句》説也。一讀“妄”[image: ]“亡”，虞氏説也。葢聖人以至誠无妄贊化育，[image: ]天下禦災捍患，當无望之時而卒使物无所亡，故《雜卦》曰“无妄災也”，《序卦》曰“復則不妄”，義實一貫。

[image: ]震下乾上无妄。

何妥曰：乾上震下，天威下行，物皆絜齊，不敢虚妄也。

補　《京氏傳》曰：乾剛震動，二氣運轉，天下見雷，行正之道，初元正。剛正陽長，物无妄矣。内互見艮，止於純陽；震[image: ]主於内，動不妄。外互見巽，順於陽道。四可貞由此。天行健而動，動即天行。剛正於物，物則順也。乾元通陰，故“利貞”。

馬融、鄭康成曰：“妄”，猶“望”，謂无所希望也。

王肅同。《釋文》。

釋曰　朱子曰：“无妄，實理自然之謂。《史記》作‘无望’，謂‘无所期望而有得焉’者，其理亦通。”案：妄、望聲近，義亦相因，凡事有所希望而[image: ]之者皆妄也。无所希望，惟知[image: ]所當[image: ]者誠也。卦内震外乾，“天下雷行，物與无妄”，天以陽氣鼓動萬物，物資之以發生，非有期待而自得之，氣性純一，無有虚妄。《中庸》曰：“天地之道可一言而盡也，其[image: ]物不貳，則其生物不測。”“不貳”，至誠无妄也，“不測”，无所希望也。至於禍福之來，亦氣運自然，无可希望而趨避。聖人惟體天地好生之仁，[image: ]民禦災，使各遂其生，无所勤望，以合天命之正，故无妄又[image: ]救災之卦。无妄，天道也，卦名“无妄”，言聖人以至誠體天道，盡性贊化育也，惟然故物无所亡。

元亨利貞。

虞翻曰：朱脱此三字。遯朱作“遁”，下句同。上之初，此所謂四陽二陰，非大壯則遯來也。剛來交朱誤“爻”。初體乾，故“元亨”，三四失位，故“利貞”也。

釋曰　此言无妄有成既濟之道。遯時陰消陽，上反初，乾元正，以陽通陰，故“元亨”。四可貞，初使四正，則上當與三易位，故“利貞”。

其匪正有眚，不利有攸往。

虞翻曰：“非正”，謂上也，四已之正，上動成坎，故“有眚”。變而逆乘，天命不右，朱作“祐”。故“不利有攸往”矣。

釋曰　无妄利於正，其或非正而行則有眚，故“不利有所往”。虞以“匪正”[image: ]上，據上九爻辭“行有眚无攸利”而言。卦三、四、上皆失位，四應初而正，三從上而易，則各正性命，災害不生，既濟定矣。然遯消之時，三或未能遠與上易，則上不變成益，厚生而後正德，亦所以濟之之道。因時順理，無期必之心，所謂“无妄”也。若上既不能正三，而自以不正妄動，則陽反入陰體屯坎多眚而民受其災。无妄主陽，三之災，上[image: ]之，故“匪正”指上。爻稱“行有眚”，《彖》曰“无妄之往何之矣”，眚由於行，故“不利有攸往”。上體无妄而未能大正，用靜則益，陽无所亡，用作則妄，人失所望矣。

《彖》曰：无妄，剛自外來而[image: ]主於内。

蜀才曰：此本遯卦。案：剛自上降，[image: ]主於初，故“動而健，剛中而應”也。於是乎邪妄之道消，大通以正矣，无妄大亨，乃天道恒命也。

釋曰　乾元反初，陽无所亡，中有所主，羣妄自息，靜專動直，不願乎外，无所希望，故名“无妄”。仁義禮知非由外鑠我，云“剛自外來”者，至誠無息，合外内之道。乾元自初至上六畫一體，其發而至上者，即其伏於初者也，與初“剛反”同義，非假於外物之謂。凡生爻之法，皆兩爻剛柔相易，獨无妄、大畜、損、益變其例。張氏謂“无妄依例當遯三之初”，此“上之初”者，消卦之始，特正乾元，與否上成益同義。凡《彖》云“外”“内”，皆指内卦外卦。“剛自外來而[image: ]主於内”，則上之初明矣。蜀才説本虞義，惟讀“妄”如字[image: ]異耳。

動而健，剛中而應。大亨以正，天之命也。此下各本有“其匪正”二句，今移下節首。

虞翻曰：“動”，震也。“健”、“大亨”謂乾。“剛中”謂五，“而應”，句。二。句。“大亨以正”，變四承五。乾[image: ]“天”，巽[image: ]“命”，故曰“大亨以正，天之命也”。

釋曰　此釋“元亨利貞”之義。初體乾元，存諸中者堅定專確，无所妄求希望於外，則天下之物无足以撓之，故“動而健”。初，君心也，五，君位也。五以剛居中，心有主則動必以正，剛而不過。二“利有攸往”，[image: ]五之正應，至誠而不動者未之有，故“剛中而應”。夫然故能“大亨以正”，成既濟育萬物，物无災妄亡失之患，勤望之憂，是乃天之正命也。虞以“大亨”[image: ]乾，張氏曰：“‘大亨’，初也，初體乾，故謂乾。初乾使四變，故曰‘以’。”案：四變成益體巽，故虞釋天命取巽象。實則“命”者，陰陽一定之理，初既命四變體巽，則三上自易而成既濟矣。此節末各本皆有“其匪正”二句，以虞注“動震也”云云屬其下。愚謂此二句述經文，下節“无妄之往”云云正釋此文，宜相屬。虞注“動震”云云，惟釋“動而健”以下四句，於此二句無涉。李氏釐析章句不應如此，必後人傳寫之誤，今據傳注文義改定以就其正。

其匪正有眚，不利有攸往。二句原在上節末虞注前，非其次。无妄之往，何之矣。

虞翻曰：謂四已變，上動體屯坎[image: ]“泣血漣如”，故“何之矣”。

補　鄭康成曰：“妄”之言“望”，人所望宜正，行必有所望。行而无所望，是失其正，何可往也。《後漢書·李通傳》注。

釋曰　此以下，引“匪正”二語而釋之。无妄由初而利貞，三上當易，其或三未能從上而易，則上當不動成益，雖未大正，正之道也。若上既不能正三，而自以失位妄動，則不正之失見，而陽將入陰，故别之曰“其匪正”。匪正而往，不足以濟，徒成屯難，使三無所應，災及邑人，故“有眚”而“不利有所往”。“无妄之往，何之矣”，既已无妄，不宜有往。姚氏曰：“无妄則不宜妄行，上匪正而動，是處无妄之時而妄者也，故曰‘无妄之往’。”“之”，之匪正者也，匪正而往，何所之也。鄭以此“无妄”[image: ]“行而无所望”，葢“无妄”之義，正則己无所幸望也，人无所怨望也，非正則人无所仰望也。經於无妄中别出一義，切指之曰“其匪正”，故鄭知傳“无妄之往”，[image: ]人无所仰望。人无所仰望而往，其将何之，言“攸往”必“不利”也。上失位，懼其亢極妄動以失人望，故戒之。此從“无所希望”中轉出一義。

天命不右，朱作“祐”，注同。行矣哉。

虞翻曰：“天”，五也，巽[image: ]“命”，“右”，助也。四已變成坤，天道助順，上動逆乘朱誤“服”。巽命，故“天命不右，行矣哉”，言不可行也。馬君云“天命不右行”，非矣。

補　“右”，本又作“祐”，又作“佑”。

馬融曰：“右”，謂天不右行。

鄭康成曰：“佑”，助也。並《釋文》。

釋曰　“天命不右”，釋“有眚”。“天”，謂乾五，巽[image: ]“命”，四已變成益體坤，二應五，天之所助者順，則利有攸往。上不能易三使陰皆從陽而自妄動，陽消巽滅，逆乘五命，故“天命不右”。“行矣哉”，言不可行，正釋“不利有攸往”之文，“行”，即往也。馬以“右行”連讀，謂天左旋不右行，右行[image: ]反天命，義殊迂曲，且不辭，鄭所不取，虞駁之是也。

《象》曰：天下雷行，物與无妄。

《九家易》曰：天下雷行，陽氣普徧，朱作“遍”。無物不與，故曰“物與”也。物受之以生，无有災妄，故曰“物與无妄”也。

虞翻曰：“與”，謂舉，“妄”，亡也，謂雷以動之，震[image: ]反生，萬物出震，无妄者也，故曰“物與无妄”。《序卦》曰“復則不妄矣，故受之以无妄”，而京氏及俗儒以[image: ]“大旱之卦，萬物皆死，无所復望”，朱誤“妄”。失之遠矣。“有无妄然後可畜”，不死明矣。若物皆死，將何畜聚，以此疑也。

補　《漢書》谷永曰：遭无妄之卦運。應劭曰：天必先雲而後雷，雷而後雨，而今无雲而雷。“无妄”者，无所望也，萬物无所望於天，災異之大者也。

釋曰　虞於此節引京説，葢《京氏章句》釋“天下雷行，物與无妄”二句，[image: ]“大旱萬物皆死無所望”，與《易傳》讀“妄”如字者不同。凡《象傳》舉兩象下皆直接卦名，此獨云“物與无妄”，疑轉一義，故京以“物皆无望”釋之。所謂无望之禍，與諸文直言无妄，謂不妄有所希望者殊。“先王以茂對時育萬物”，則除去天地之災，出諸死地而生之，使物无所怨望，故云“復則不妄”，“有无妄然後可畜”，不必如虞氏所難也。“天下雷行”，依《九家》及虞義，則謂陽氣及物，無有災妄，震[image: ]反生，萬物皆生无所亡失。虞訓“與”[image: ]“舉”，皆也。依京義，則謂無雲而雷，大旱之象，物皆无望，谷永、應劭正用京義。

先王以茂對時育萬物。

虞翻曰：“先王”謂乾，乾盈[image: ]“茂”，艮[image: ]“對時”，體頤養象，萬物出震，故“以茂對時育萬物”。言物皆死，違此甚矣。

侯果曰：雷震天下，物不敢妄，威震驚洽，无物不與，故“先王以茂養萬物”，乃對時而育矣。時泰則威之以无妄，時否則利之以嘉遯，是對時而化育也。

補　馬融曰：“茂”，勉也。“對”，配也。《釋文》。

釋曰　順時布令，害至[image: ]備，自强不息，德施普博，是无妄之既濟也。

初九：无妄，往吉。

虞翻曰：謂應四也。釋“往”義。四失位，故命變之正，四變得位承五應初，故“往吉”。此下朱有“矣”字。在外稱“往”也。四在外，初往應之。

釋曰　初以剛[image: ]主於内，立誠行正，動與天合，不願乎外，“无妄”者也。應在四，四失位，初命變之正，所謂“大亨以正”。四變得位承五，[image: ]初正應，初往則吉，故“往吉”。“誠”者，非自成己而已也，所以成物也。正己而物自正，物所由无亡也。

《象》曰：无妄之往，得志也。

虞翻曰：四變應初，夫妻體正，故“往得志”矣。

釋曰　誠無不動，无望而志自得。虞云“夫妻體正”，震巽[image: ]夫妻，陰陽之義猶男女，乾元亨坤，嘉會禮通，類萬物之情，由益而濟矣。

六二：不耕穫，不葘畬，《釋文》：畬，音餘，《字林》弋恕反。則利有攸往。

虞翻曰：有益耕象，无坤田，故“不耨”。當[image: ]“耕”。震[image: ]禾稼，艮[image: ]手，禾在手中，故稱“穫”。田在初，一歲曰“葘”，在二，二朱誤“三”。歲曰“畬”，初爻非坤，故不葘而畬也。得位應五，利四變之益，則坤體成，有耒耨之利，故“利有攸往”，往應五也。

補　馬融曰：“葘”，田一歲也。“畬”，田三歲也。《釋文》。

鄭康成曰：一歲曰葘，二歲曰新田，三歲曰畬。《詩·采芑》正義。

董遇曰：“葘”，反草也。悉耨曰畬。《釋文》。

《禮·坊記》：子云：禮之先幣帛也，欲民之先事而後禒也，《易》曰“不耕穫，不葘畬，凶”，以此坊民，民猶貴禄而賤行。鄭氏曰：言必先種之乃得穫，若先葘乃得畬也，安有無事而取利者乎？田一歲曰葘，二歲曰畬，三歲曰新田。行，猶事也，言務得其禄不務其事。

《吕覽》説：“不耕而穫”。《貴因》文。

釋曰　“不耕穫，不葘畬”，以《禮記》引《易》推之，葢先難後獲之義，《記》云“先事而後禄”。引《易》此文下有“凶”字，耕葘以喻事，穫畬以喻禄，“不耕穫，不葘畬”，是不務其事而務其禄，故“凶”。“凶”字或古《易》異文，或記者申成《易》義以證明夫子之言。如《記》義，則經云“不耕穫”者，謂不耕而望有穫。无妄體益耕象，四未變，無坤田，故“不耕”。震[image: ]稼，互與艮手連，稼在手，故“穫”。“不葘畬”者，謂不葘而望成畬。田一歲曰葘，初非坤，故“不葘”。二歲曰新田，三歲曰畬，二、三皆坤爻，故“畬”。虞及鄭《禮記注》作“二歲曰畬”，葢所據《爾雅》有别本，要於《易》義皆通。穫必由耕，畬必先葘，四未變成坤，無田可耕葘，安有穫畬。卦名“无妄”，“妄”者，望也，《象》曰“未富”，則“穫畬”乃望之之辭。鄭《記》注云“不務其事務得其禄”，《淮南·説林》云“不能耕而欲黍粱”，是其義。不耕望穫不葘望畬，當无妄之時，憂勞百姓非不切也，然徒望无益，臨淵羨魚，不如退而結網，故繼之曰“則利有攸往”。既望穫畬，則利有所往而務其事，“往”，謂往應五。初已使四變成益體坤，有耒耨之利，二應五，上下合志，利用大作，對時育物，故“利有攸往”。《象》曰“不耕穫，未富也”，富而後教，不耕望穫是猶“未富”。二往應五，勤民恤功，盡力耕葘，則无所希望於穫而自穫，无所希望於畬而自畬，民富而濟，不妄求而自无亡矣。人臣事君，敬其事而後其食，君子立身，正誼不謀利，明道不計功，皆此義。張氏、姚氏則謂不耕而自穫不葘而成畬，故“利有所往”，即“學也禄在其中”、“不習无不利”之義，與《吕覽》述《易》文合。姚氏又引《禮記》通合説之，《象》曰“未富”，謂非以穫畬[image: ]富而始耕葘，喻君子經德不回，非以干禄。夫然，故禄不求而自至，猶不耕而穫，理亦互通。

《象》曰：不耕穫，未富也。

虞翻曰：四動坤虚，故“未富也”。

釋曰　不耕望穫，四未動，无坤田，即動，坤田猶虚，故“未富”，二應五，利用大作，耒耨之利以益民，乃所以富之。坤虚得陽則實，二應五益民，三上終易，當而濟矣。張、姚則謂非望穫畬之富而耕葘，自然得之。

六三：无妄之災，或繫之牛。行人之得，邑人之災。《象》曰：行人得牛

虞翻曰：上動體坎，朱誤“體道終坎”。故稱“災”也。盧、周無“也”字。四動之正，坤[image: ]“牛”，艮[image: ]鼻、[image: ]止，巽[image: ]桑、[image: ]繩，繫朱作“係”。牛鼻而止桑下，故“或繫之牛”也。乾[image: ]“行人”，坤[image: ]“邑人”，乾四據三，故“行人之得”，三係於四，故“邑人之災”。或説以四變則牛應初震，坤[image: ]死喪，故曰“行人得牛，邑人災也”。

補　阮籍《通易論》曰：有國而不收其民，有眾而不脩其器，行人得之，不亦災乎。

釋曰　无妄四已正，三當與上易成既濟。其或三繫於四，不能遽與上易，則上當不動成益。大亂初平，人心思靜，休養生息，以漸濟之可也。若三不變而上獨變，則成屯，上體坎眚，而三无應受其災。无妄之災，以人事言，則行无所望，失正妄動以取災。虞讀“妄”[image: ]“亡”，謂既无亡，可益而不益，不足以濟，適以僨事，義相近。以天運言，則大旱之卦萬物皆死無所望之災。《九家》讀如字，謂厄運無可如何，義同。“或繫之牛”以下，言災之可懼，當對時育物以濟之。三承四，四變，三體坤[image: ]“牛”，四體巽[image: ]繩稱“繫”，坤繫於巽，故“或繫之牛”。四本體乾[image: ]“人”，據三牛，三本坤爻。四變人行，坤牛與連體，象行人牽牛以去，故“行人之得”。三坤[image: ]“牛”，又[image: ]“邑人”，牛本邑人之有，三係於四不變，上動成屯，莫益之，或擊之，象喪牛而災，故“邑人之災”。《象》曰“行人得牛，邑人災也”，明經以“行人”與“邑人”對言，就災象而極言之以著深戒。牛以喻民，邑以喻國。自古國家亂亡，多因凶年萬民離散，不能勞來安集，[image: ]敵國外患草澤嘯聚之資，國亡無日，是乃災矣。姚氏曰：“《詩》曰‘中原有菽，庶民采之。螟蛉有子，蜾蠃負之’，有民而不能治，則能治者得之，此其所以災也。”虞引“或説”以四變體坤[image: ]牛，應初震，震[image: ]行人，三體坤[image: ]死喪稱災，四牛[image: ]初行人所得，則三邑人失之受其災，義亦大同。但不見上變成屯之象有未備耳。

九四：可貞，无咎。

虞翻曰：動得朱作“則”。正，故“可貞”。承五應初，故“无咎”也。

釋曰　四失位，動得正，故“可貞”。初乾元[image: ]主於内，四與合志，動而應之，以上承九五成益，承上益下，物无所亡，[image: ]既濟之本，故“无咎”。

《象》曰：可貞无咎，固有之也。

虞翻曰：動陰承陽，故“固有之也”。

釋曰　四體乾而處陰位，爻本巽世，伏陰在下，動則成巽互坤，健而順理，以陰承陽，合於天命之正，非妄有所希望而然，是固有之也。惟固有之，故“可貞”。聖人之正天下，非强人以所難行，亦因其固有者而導之耳。四“可貞”，正也，上不可往，權而後歸乎正也。

九盧誤“六”。五：无妄之疾，勿藥有喜。

虞翻曰：謂盧、周無“謂”字。四已朱誤“以”。之正，上動體坎，坎[image: ]“疾，此下朱有“病”字”。故曰“无妄之疾”也。巽[image: ]木，艮[image: ]石，故稱“藥”。此下朱有“矣”字。坎[image: ]多眚，藥不可試，故“勿藥有喜”。“康子饋藥，[image: ]未達，故不嘗”，此之謂也。

釋曰　五剛健中正，至誠无妄，以初元之氣贊化育者。“无妄之疾”，鄭讀“妄”[image: ]“望”，與《九家》讀如字[image: ]一義。葢有妄之疾，喜怒哀樂之過節，寒暑飲食之不時，皆可候望而知其疾之將至，扁鵲視齊桓侯是也。若清明在躬，血氣和平，無端而偶觸疾，疾非由妄而致，不能望氣而豫知，是謂“无望之疾”，猶云“不虞之疾”也。惠氏謂无望時之疾，阨運自然，張氏謂雖无亡不能必其无疾，即所謂“无妄之災”，理皆相通。坎[image: ]疾，四已正，三不變而上變成屯體坎，使三受其災以[image: ]五疾，天時人事不可億度，是“无妄之疾”。百姓之災，君之疾也。“勿藥有喜”，五體巽木艮石有藥象。“无妄之疾”，邪無留滯，無庸施藥攻治。陽稱“喜”，謂疾愈，善治身者不攻疾而務養氣，氣實則病去，善治國者不恃智力以弭患，務敬天勤民，率常居正，以厚國本而繫人心，則患自消弭於無形。五正己以正物，三終變，成既濟。巽艮不見而坎離交，各正性命，保合大和，故勿藥而有喜。

《象》曰：无妄之藥，不可試也。

侯果曰：位正居尊，[image: ]无妄貴主。“百姓有過，在予一人”，三、四妄處，五乃憂疾。“疾”字疑當重。非乖攝，則藥不可試。若下皆不妄，則不治自愈，故曰“勿藥有喜”也。

釋曰　“无妄之疾”本無庸藥，若不達疾本而遽藥之，豈能望其必效，是无望之藥也，其可試乎。本无妄而藥之，作聰明，亂舊章，疾乃不可治矣。侯以三、四失位[image: ]五之疾，四既正而三不與上易，則上行有眚，三受其災，乃五疾也。

上九：无妄，句。行有眚，无攸利。

虞翻曰：動而成坎，故“行有眚”。乘剛逆命，故“无攸利”。“天命不右，朱作“祐”。行矣哉。”

釋曰　張氏曰：“无妄矣而行，是求眚也，何利之有。无妄之匪正，非上過也，上之往，非不正也，易惡而眚之，何也？上者，主乎无妄者也，不能正人，又不能益人，孑孑焉惟恐人之以我[image: ]不正也而去之，于以災天下而不之卹也，是天命不右也焉爾。”案：如張義，則後世君子之過，心雖無他，而剛愎自用，貽誤天下者皆是。

《象》曰：无妄之行，窮之災也。

崔憬曰：居无妄之中，或當[image: ]“終”。有妄者也。妄而應三，上下非正，窮而反妄，故[image: ]災也。

釋曰　陽窮於上，亢極失正，動反入陰，乘五陽，逆巽命，使三无應成屯難，无妄所以[image: ]災也。崔以三、上失位相應[image: ]非正，與虞異，恐非此卦時用。云“窮而反妄”，其亦謂陽消入陰與。

大畜

《序卦》曰：有无妄然後可畜，此下朱有“也”字。故受之以大畜。

崔憬曰：有誠實則可以中心藏之，故言有无妄然後可畜也。

釋曰　實理自然，至誠无妄，畜德之本，禦災捍患，物无勤望，畜民之本，故大畜次无妄。

[image: ]乾下艮上大畜。利貞。

虞翻曰：大壯初之上，其德剛上也，與萃旁通。二、五失位，故“利貞”。此萃五之復二成臨，“臨者，大也”。至上有頤養之象，故名“大畜”也。

補　“畜”，本又作“蓄”。《釋文》。

釋曰　卦有小畜、大畜。小畜義主陰，其稱名也以生爻，《彖》曰“柔得位而上下應之，曰小畜”，以陰畜陽，以財聚人也。大畜義主陽，其稱名也以重卦。《彖》曰“大畜，剛健篤實，輝光日新”，至誠无息，充實而有光輝之謂大，乾自畜積其德以畜坤民也。小畜、大畜，於消息皆乾元以坤陰畜陽，所以一主陰一主陽者。小畜通豫，諸陽皆豫四降坤初所息，以一陰畜復陽，所畜者少，故義主陰。大畜通萃，諸陽皆萃五降臨二所息，以二陰畜臨陽，陽之所施者盛，陰之所凝者多，故義主陽。於爻例大壯初之上，剛上據坤成艮，山嶽配天，上下皆陽，畜聚乾氣。艮賢人[image: ]民望，乾君尚而養之，皆乾陽畜德以及民之象。山麗乎地，地秉陰，竅於山川，天在山中，艮陰凝聚乾陽，又以陰畜陽之象。陽施陰受，藴養相資，合則同功。大畜者，乾大畜積其德，坤所畜者大也。小畜以財養人，故取需來，大畜以德養民，故取頤象。小畜由豫四降[image: ]復，大畜由萃五降成臨者，此夬遘閒消息。地道始二，故坤之消息兼取臨，詳小畜卦。“利貞”，言大畜則能成既濟，利二、五易位各正也。

不家食吉，利涉大川。

虞翻曰：二稱“家”，謂二、五易位成家人。家人體噬嗑食，下有脱文。故“利涉大川，應乎天也”。

補　鄭康成曰：自九三至上九有頤象，居外，是不家食吉而養賢。《禮記·表記》正義。

又《禮記注》曰：君有大畜積，不與家食之而已，必以禄賢者。

釋曰　“不家食吉”，二稱“家”，“家人，内也”。鄭謂三至上體頤養，頤象在外，是“不家食吉”而養賢。虞謂二、五易位成家人，體噬嗑食，是[image: ]家食。今體頤，頤有養賢象，變當成既濟，不但成家人，是“不家食吉”。惠氏曰：“言人君有大畜積，不但與家人食之而已，當與賢者共之，故得‘吉’。”案：《彖》曰“養賢也”，聖人積眾賢以自强，大畜利貞必得人共濟，故不家食則吉。“利涉大川”，言畜極而亨，成既濟也。《彖》曰“應乎天”，張氏曰：“二[image: ]天德，五應而變，張意謂五應二乾元。二、五既正，上變既濟，重坎相承，故曰‘涉大川’。”案：畜德盛大，而又得天下之賢人，故能濟天下之大難，“應乎天而時行”。二天德，五天位，二升五，以天德居天位乘天時，故曰“應乎天”也。

《彖》曰：大畜，剛健篤實，煇朱作“輝”，注同。光日新。《釋文》：煇，音揮。

虞翻曰：“剛健”謂乾，“篤實”謂艮。二已之五，“利涉大川”。互體離坎，離[image: ]“日”，故“煇光日新”也。

補　管輅曰：朝旦[image: ]煇，日中[image: ]光。《魏志》本傳。

虞以“日新”絶句，“其德”屬下句，同鄭讀。諸家或以“煇光”絶句，“日新其德”[image: ]句。《釋文》。

“煇”，今本作“輝”。

釋曰　惠氏曰：“‘剛健篤實’，謂兩象也，‘煇光日新’，謂二、五易也。離[image: ]日，[image: ]光。”案：大畜義主陽，乾自畜其德，由中達外。乾體剛健，艮陽即乾上，成終成始，故“篤實”。“剛健”，畜之本，“篤實”，畜之事，“煇光日新”，畜之效。以剛健之性，用篤實之功，故能畜德深厚，下學上達，由誠意正心以至明明德於天下，光明盛大，日新不已，此卦之所以[image: ]大畜也。

其德剛上而尚賢。

蜀才曰：此本大壯卦。案：剛自初升，[image: ]主於外。剛陽居上，尊尚賢也。

釋曰　其德直承上文而言，謂卦德，與大有“其德剛健而文明”同例。大壯初升上，故“剛上”。艮[image: ]賢人，乾以初剛居上體艮而陰承之，故“尚賢”，與大有“尚賢”，頤、鼎“養賢”同義。大壯四陽[image: ]二陰所弇，初之上，以剛據柔，陰莫能乘，此敬勝怠義勝欲之象。所謂天德莫之能先，然猶不敢自是，求天下之賢人而尚之，至健而能屈己以下人，至實而能虚心以納善。“剛上”，乾性之發，“尚賢”，艮實之資，夫然故能健以止，乾元大居正而天下濟。蜀才説本虞義，云“[image: ]主於外”者，謂上[image: ]成卦之主也。

能健止，朱誤“止健”。大正也。

虞翻曰：“健”，乾，“止”，艮也，二、五易位，故“大正”。舊讀言“能止健”，誤也。

釋曰　依《彖》例説重卦自下而上，固以虞讀[image: ]正，但舊讀義亦無異。“止健”者，止其所而莊敬日强。“健止”者，至誠無息而止於至善，確乎不拔，兩讀並通。舊讀之意，或以上文“剛健篤實”，重卦之例已明，故此從文便，非如俗説止乾，使不得進也。或以“止健”[image: ]畜聚乾德，使盛極而亨，亦通。

不家食吉，養賢也。

虞翻曰：二、五易位成家人，今體頤養象，故“不家食吉，養賢也”。案：乾[image: ]賢人，此下朱衍“也”字。艮[image: ]宫闕也，今賢人居於闕下，“不家食”之象。

釋曰　李以“不家食”就賢者言，賢人居闕下，“不家食”之象。體頤，養之之象，乾以坤陰承上陽，尚之之象，義互相備。

利涉大川，應乎天也。

京房曰：謂二變五體坎，故“利涉大川”。五天位，故曰“應乎天”。

釋曰　此葢《京氏章句》文，與虞爻變義同。

《象》曰：天在山中，大畜。

向秀曰：止莫若山，大莫若天，天在山中，大畜之象。天[image: ]大器，山則極止，能止大器，故名“大畜”也。

釋曰　張氏曰：“陽光皆天也，山畜天陽，故能生萬物，是大畜之義。”向説未當。

君子以多志朱作“識”。前言往行，以畜其德。

虞翻曰：“君子”謂乾，乾[image: ]“言”，震[image: ]“行”，坎[image: ]“志”。此下朱衍“識”字。乾知大始，震在乾前，故“志朱作“識”。前言往行”。有頤養象，故“以畜其德”矣。

補　“志”，劉本同，諸家作“識”。如字，又音試。《釋文》。

釋曰　“志”，古文“識”，記也。艮[image: ]“多”，坎[image: ]“志”，二坎爻應艮，升五居艮處，上變又體坎，故“多志”。體乾互震，乾[image: ]“言”，《繫》曰“乾知大始”，故稱“前言”。惠氏曰：“乾[image: ]古，《説文》古‘从十口，識前言者也’。震[image: ]行，震初即乾初，在乾前，故稱‘往行’。‘前言往行’，古聖賢之法言德行布在方策者。人之藴畜由學而大，君子法大畜之象以博稽古聖賢之言行，默存諸心，實體諸身，以積累養成其德。大畜[image: ]學，‘尚賢’學於今也，‘多識前言往行’，學於古也。”

初九：有厲，利已。《釋文》：已，夷止反，或音紀。

王弼曰：四乃畜己，已、己刊本多不别，此人己之己。未可犯也。進則災危，有厲則止，故此下盧、周有“能”字，據注疏本誤增。“利已”。已，止也。

補　“已”，姚音紀。《釋文》。

釋曰　“厲”，危也。初應在四，二、五易後，四體坎，坎，險也，二、五正則利涉。在初則[image: ]險難，畜民之始，或梗化未能應，犯之成災，故“有厲”。“已”，止也，乾在艮下，初體復陽微，當畜德待時，故“利已”。已，初自上也，王弼謂四上初，非是。姚音“紀”，謂利正己，不求於人，然不如訓“止”[image: ]當。

《象》曰：有厲利已，不犯災也。

虞翻曰：謂二變正，四體坎，故稱“災也”。

釋曰　四有坎體，稱“災”。初時利已不犯之，至三德成，乃利有攸往。

九二：輿依注當作“車”。説腹。朱作“輹”。

虞翻曰：萃坤[image: ]車，[image: ]腹，朱作“輹”。坤消乾成，故“車説腹”。“腹”，或作“輹”也。

補　馬融曰：“説”，解也。

“輿”，或作“轝”。音同。“腹”，諸家作“輹”，音服，又音福。蜀才本同，或作“輻”。一云：車旁作复，音服；作畐，音福。並《釋文》。

釋曰　此言二未貞五，畜道未亨也。“輿”，虞本葢作“車”，車、輿同物。坤[image: ]車，[image: ]腹，虞意合車腹象[image: ]“輹”，輹之言“腹”，“腹”者“輹”之借，故引或本以明其同字。張氏曰：“説，讀如‘脱’。二[image: ]萃息之主，故特取此象。”案：陽始息二，大畜未成，畜積猶匱，震艮交於天衢猶未亨，故“車説輹”，與小畜同義。二得中，畜德養賢，化民有道，終升五成既濟，故《象》曰“中无尤也”。或以乾[image: ]車，艮[image: ]止，二當升五，時舍於二，車止未行故“説輹”，亦通。此“腹”字諸家皆作“輹”，義同。蜀才本傳寫有作“輻”者，非也。

《象》曰：輿説腹，朱作“輹”。中无尤也。

盧氏曰：乾[image: ]“輿”。乾[image: ]“車”，車、輿同物。　案：輹，車之鉤心夾軸之物。處失其正，上應於五，五居畜盛，止不我升，故且説朱作“脱”。輹停留，待時而進“進”字當重。退得正，故“无尤”也。

釋曰　二得中，時舍説輹，終升五，故“无尤”。盧謂五止二，未是。

九三：良馬逐，《釋文》：逐，如字，一音胄。利艱貞。此下盧、周有“吉”字。日閑輿衛，

虞翻曰：乾[image: ]“良馬”，震[image: ]驚走，故稱“逐”也。謂二已變，三在坎中，故“利艱貞吉”。離[image: ]日，二至五體師象，坎[image: ]閑習，坤[image: ]車輿，乾人在上，震[image: ]驚衛，講武閑兵，故曰“日閑輿衛”也。

補　馬融曰：“閑”，習。

“逐”，鄭作“逐逐”，曰：逐逐，兩馬走也。“閑”，習。

姚信曰：“逐逐”，疾並驅之貌。

“日”，鄭本同，人實反。曰：日習車徒，或作“曰”。音越。劉氏曰：“曰”，獨言也。並《釋文》。

《京氏傳》曰：經曰“良馬逐”，逐，進也，言大臣得賢者謀，當顯進其人。《漢書·五行志》。

釋曰　三體乾互震，乾[image: ]“良馬”，震[image: ]驚走稱“逐”。息至三，畜德成，陽氣達於上，當及時而進以濟天下。二升五，初應四，三與上合志，眾陽並進，故“良馬逐”。“逐”，進也，鄭作“逐逐”，並進之貌，京氏謂“大臣進賢”，正三與上合志之義。“利艱貞”，時雖當進，利艱難審慎以處正。二變，三體坎險，故“艱”，得正，故“貞”。虞注述經“貞”下有“吉”字，於理協，然虞不釋“吉”字之義，疑未敢定。“日閑輿衛”，二之五體離[image: ]“日”，坎[image: ]習，“閑”，習也；“輿”，車也；“衛”，徒也，《春秋傳》曰“多與之徒衛”。萃坤[image: ]“輿”，坤息成乾，人在輿上，四、五體坤[image: ]“輿”，乾人與坤連，亦人在車之象。震震驚百里[image: ]驚衛，“驚”同“警”，警衛，謂兵備。“閑輿衛”者，習車徒，講武治兵，張氏謂“雖尚文德，必有武備”，是也。虞云“二至五體師象”者，葢二動視五虚位有師象，陽征陰之義。姚氏曰：“閑，闌也，防也，‘日閑輿衛’，申誓禁也。兵易擾民，故閑之乃利有攸往。”案：講武閑兵莫先節制，防閑正閑習之事。九三言大畜成既濟，“良馬逐”，言德已成賢已萃，乃及時濟眾，健行並進也。“利艱貞”，臨事而懼也。“日閑輿衛”，無日不討軍實而申儆之也，如是乃“利有攸往”。

利有攸往。《象》曰：利有攸往，上合志也。

虞翻曰：謂上應也。五已變正，上動成坎，坎[image: ]“志”，故“利有攸往，與上合志也”。

釋曰　“往”，謂應上而濟。二升五降，上變應三，三、上皆體坎[image: ]志，上賢與乾合志，故進而貞，貞而濟，而畜者亨矣。

六四：童牛之牿，盧、周作“告”，注同。元吉。

虞翻曰：艮[image: ]“童”，五已之正，萃坤[image: ]“牛”，“牿”謂以木楅其角。大畜畜物之家，惡其觸害。艮[image: ]手，[image: ]小木，巽[image: ]繩，繩縛小木，横著牛角，故曰“童牛之牿”。得位承五，故元吉而喜，喜，謂五也。

補　“牿”，鄭作“梏”，曰：巽[image: ]木，互體震，震[image: ]牛之足，足在艮體之中，艮[image: ]手，持木以就足，是施梏。《周禮·大司寇》疏。

《鄭志》荅泠剛，謂牛前足施梏。

《九家》“牿”作“告”。《釋文》。

“童”，《爾雅》作“犝”。

《説文》作“僮”，“牿”作“告”，曰：告，牛觸人，角箸横木，所以告人也，《易》曰“僮牛之告”。

劉表曰：“童”，妾也，牿之言角也。

陸績曰：“牿”，當作“角”。《釋文》。

釋曰　四、五言民被化從上，陰受陽施而凝陽之事，陰陽和既濟定，大畜所以應乎天而亨也。“童牛之牿”，“童”，《爾雅》作“犝”，《説文》作“僮”。“僮”，正字，“童”，叚借字，“犝”，後出字。“牿”，虞讀同《説文》之“告”，張氏申之謂“萃坤[image: ]‘牛’，在艮萃艮。曰‘童牛’，大畜艮[image: ]手[image: ]小木。五之正，四體巽[image: ]繩，艮巽在萃坤上，繩縛小木横著牛角，楅之象，故曰‘童牛之牿’。《周禮疏》引鄭注述經‘牿’作‘梏’，葢鄭本作‘梏’。或鄭讀‘牿’[image: ]‘梏’，其義蓋謂四體坤陰[image: ]牛，在艮稱童牛。互震[image: ]足，在上卦[image: ]前足。四巽爻，巽[image: ]木，艮[image: ]手，手持木以就牛前足，如人之施梏於手，故曰‘童牛之梏’。”案：如許、虞説則牿施於角，防其觸，如鄭説則梏施於足，防其踶。大畜畜物之家，養物者必去其害，於童牛施之者，防之早則制之易。《釋名》：“牛之無角者曰童，告本著牛角。”童牛無角，施於前足以豫擾習之，是“童牛之告”乃“梏”也，許、鄭、虞字訓異義相通。凡事禁於未發之謂豫，“童牛之告”，則無觝觸奔踶之患，而騂角繭栗養成肥牷，以供天地宗廟社稷之祀。后王降德於眾兆民，《曲禮》、《内則》、《少儀》之事諭教有素，則犯上作亂之禍消，而孝弟忠順之德成。此乾元施坤，坤元承乾，教之始，善之大，故“元吉”。姚氏讀“牿”如字，曰：“牿，牛馬牢也。禮：祀天之牛角繭栗，繫於牢，芻之三月，故‘童牛之牿’。馨聞於天，天祐之，故‘元吉’。陸云‘牿當[image: ]角’，劉云‘牿之言角’，其即‘騂且角’之意與？”案：姚説亦善。劉訓“童”[image: ]“妾”，或以[image: ]“畜牝牛”之義，然不可深考，容字誤。

《象》曰：六四元吉，有喜也。

侯果曰：坤[image: ]輿，故有牛矣。“牿”，楅也，以木[image: ]之，横施於角，止其觝之威也。初欲上進而四牿之，角既被牿，則不能觸四，是四童初之角也。四能牿初，與无角同，所以“元吉”而“有喜”矣。“童牛”，无角之牛也。《封人》職曰“設其楅衡”，注云“楅設於角，衡設於鼻”，止其觝觸也。

釋曰　六四所以“元吉”者，以承五而凝元有喜也，此童牛既牿之效。侯以童牛[image: ]初，非是。

六五：豶豕之牙，吉。《釋文》：牙，徐五加反。

虞翻曰：二變時，坎[image: ]“豕”，劇豕稱“豶”，朱誤“亦”。令不害物。三至上體頤象，五變之剛，巽[image: ]白，震[image: ]出，剛白從頤中出，牙之象也。動而得位，“豶豕之牙吉”。

補　鄭康成曰：“牙”，讀[image: ]“互”。

劉表曰：豕去勢曰豶。並《釋文》。

陸希聲同。《撮要》。

《爾雅》：豕子，豬、[image: ]、豶、幺，幼。

釋曰　四，畜之始。五，畜之成。“豶豕之牙”，虞讀“牙”如字，訓“豶”[image: ]“劇豕”。張氏曰：“豕去雄稱劇，大畜息陽，至五而反於坤，故取豶豕之象。”案：二變，四體坎[image: ]豕，五反坤陰，與四同體，象“豶豕”。二之五，陽出頤中，象豕既豶而生牙。豕既豶則性和，生牙不害物，畜民化成之象，故“吉”。程《傳》曰：“物有總攝，事有機會，聖人操得其要，則視億兆之心猶一心。道之斯行，止之則戢，故不勞而治，其用若‘豶豕之牙’也。”“豕”，剛躁之物，若强制其牙，則用力勞而不能止，若豶去其勢，則牙雖存而剛躁自止。君子法豶豕之義，知天下之惡不可以力制也，則察其機，持其要，塞絶其本原，故不假刑法嚴峻而惡自止也，是其義。鄭讀“牙”[image: ]“互”，謂祭時陳牲之器，則“豶豕”無取“劇”義。姚氏曰：“《周禮》牛人，凡祭祀，共其牛牲之互，豶豕之互，亦謂祭也。豶，幼豕也。牛用童牛，故豕用幼豕。畜之莫大過於祭，所謂博碩肥腯者也。牙，互，形之誤。”案：二、五易位，四體坎陰[image: ]豕，豶豕，張氏以[image: ]亦謂四，是也。五正位，巽[image: ]木。互，懸肉格，蓋以木[image: ]之。坎豕在巽木，陰稱肉，互象。《詩·楚茨》“或肆或將”，傳曰“或陳于互”，與此同義。人君畜民有道，年豐物多，以民力普存升中於天，備物致孝於鬼神，祭則受福，故“吉”。《象》曰“有慶”，民和物阜，喜慶歸於君，“慶”，喜之盛者也。

《象》曰：六五之吉，有慶也。

虞翻曰：五變得正，故“有慶也”。

崔憬曰：《説文》“豶，劇豕”，今俗猶呼劇豬，是也。然以豕本剛突，劇乃性和，雖有其牙，不足害物，是制於人也。以喻九二之剛健失位，若豕之劇，不足畏也，而六五應止之易，故“吉有慶”矣。　案：“案”上盧不空格。九二坎爻，坎[image: ]豕也。以陽居陰而失其位，若豕被劇之象也。

釋曰　陽正位成既濟，故“有慶”。崔以“豶豕”[image: ]五應二止之，李增成其象，非也。若以二坎爻[image: ]豕，升五體巽木，象人君臨祭時奉牲以陳于互，將薦之神明，則可。

上九：何天之衢，亨。《釋文》：何，梁武帝音賀。

虞翻曰：“何”，當也，“衢”，四交道，乾[image: ]天，震艮[image: ]道，以震交艮，故“何天之衢，亨”。上變坎[image: ]“亨”也。

王弼曰：處畜之極，畜極則亨。“何”，音河。辭也，猶云何畜，朱作“可畜也”。乃天之衢亨，道大行也。

補　馬融曰：四達謂之衢。《釋文》。

鄭康成曰：艮[image: ]手，手上，肩也。乾[image: ]首，首肩之閒，荷物處。乾[image: ]天，艮[image: ]徑路。天衢象也。《後漢書·崔駰傳》注。

釋曰　上，成卦之主，所謂剛上而尚賢者。“何天之衢”，鄭、虞皆讀“何”[image: ]“負荷”之“荷”。艮上即乾上，上本大壯乾[image: ]首，爻位上又[image: ]首，艮[image: ]手，手上，肩也。上兼有乾首艮肩之象，是首肩之閒荷物處，故稱“何”。“衢”，交道也，乾[image: ]天，艮[image: ]徑路，震[image: ]大塗，震艮交乾上，是“天之衢”。惠氏曰：“衢者，九交之道。天有九道，天衢之象。”案：震艮交乾上之象，由上自大壯初升而成，故上稱“何天之衢”。鄭《象》注謂人君在上位負荷天之大道，天衢即天道。上本大壯初乾元，與下乾一體。“何天之衢”，取象於上以言乾君之德，所謂其德剛上，并以見二當居上治下、正位於五之義，非以上[image: ]君位也。“何天之衢”，天敘有典，天秩有禮，命德討罪，庶績咸熙，天工人代，《象》曰“道大行也”，故“亨”。謂二升五，上變坎惟心亨，成既濟，《彖》所謂“涉大川”“應乎天”也。張氏以尚賢言，曰：“聖王之道四達而不悖，天衢。當其成者，其惟賢乎。上當之。亨也者，上下應也。既濟定。”案：乾君尚上賢，所以負荷天道。王弼讀“何”如字，不辭殊甚。

《象》曰：何天之衢，道大行也。

虞翻曰：謂上據二陰，乾[image: ]天道，震[image: ]行，故“道大行”矣。

補　鄭康成曰：人君在上位，負荷天之大道。《文選》王文考《魯靈光殿賦》注。

釋曰　“何天之衢”，其象[image: ]大壯初升上，二、五未正之象，其事[image: ]二居天位成既濟之事。“道大行”，故亨而濟。

頤

《序卦》曰：物畜然後可養，此下朱有“也”字。故受之以頤。頤者，養也。

崔憬曰：大畜剛健，煇朱作“輝”。光日新，可以觀其所養，故言“物畜然後可養”。

釋曰　物畜積然後可養，大畜不家食養賢，正取頤象，故頤次大畜。

[image: ]震下艮上頤。貞吉。

虞翻曰：晉四之初，與大過旁通。“養正則吉”，謂三此下朱衍“爻”字。之正，五上易位，故“頤貞吉”。反復朱作“覆”。不衰，與乾、坤、坎、離、大過、小過、中孚同義，故不從臨、觀四陰二陽之例。或以臨二之上，兑[image: ]口，故有“口實”也。

補　陸希聲曰：頤、大過與諸卦不同，大過從頤來，六爻皆相變，故卦有反合，爻有升降，所以明天人之理焉，故徵象會意必本於此。《漢上圖》。

釋曰　“頤”，古文作“[image: ]”，顄也，象形。“頤”，篆文。鄭云：“頤，口車輔之名。”卦上下二陽而中四陰，外實内虚，頤口之象。體震動艮止，口車動於下，因輔嚼物，而其上止，飲食之象。“頤”者，所用飲食自養，故引申之義[image: ]養。卦名“頤”者，取頤口之象以明養義。姚氏曰：“上下二陽包養四陰，互體坤，萬物致養，陽以陰養物也。”案：乾初上之坤成頤，大小畜之盛，乾元亨坤以育物，陰麗陽而生，天包乎地，故頤以陽包陰。陰受陽施則能息陽，萬物資始於乾元而致養於坤，故三、五得養則息而正。頤通大過，反巽[image: ]震，震[image: ]反生，大過象陽死，不養則不可動。頤以生之，又頤兼體剥復，剥上未入坤而復初已出震，亦頤通大過之義。聖人養賢以及萬民，産萬物者聖，天生聖人，所以生養天下也，此卦所以名“頤”之義。“貞吉”，三、五、上失位，上來易五，三之正，六爻皆正，成既濟定，故“貞吉”。《彖》曰“頤貞吉”，養正則吉也。頤自大過來，爻多凶，養而正則皆吉。養賢及民，則措正施行，以道自養，則無大過矣。虞氏謂頤取晉來，詳下。陸説雖未精詳，頗見大意。

觀頤，

虞翻曰：離[image: ]目，故“觀頤”，觀其所養也。

釋曰　颐積離，二、五離爻，離[image: ]目，觀象。頤陽養陰，而二陽又以初[image: ]主，初[image: ]聖人，上[image: ]賢，四陰[image: ]民，以初養上，羣陰由此而頤。養賢及民，所養得其當，故正吉。若養不肖以殃民，則失正凶矣，故當觀其所養。虞氏謂晉離[image: ]目稱觀，張氏曰：“晉離四之初，上成艮[image: ]賢人，是以離目下觀養賢。”案：虞意謂頤反復不衰之卦，消息之合，故不從臨觀四陰二陽之例，專言息，或專言消，别取乾遊魂卦[image: ]義，又載或説臨二之上。愚謂文王觀象繫辭，所取者博，既有典常，又唯變所適。頤當兼取臨、觀，觀五之初成頤，以貴下賤，尚賢得民，故觀其所養。

自求口實。

虞翻曰：此下朱衍“則口”二字。或以大過兑[image: ]“口”，或以臨兑[image: ]“口”。坤[image: ]“自”，朱、盧誤“目”。艮[image: ]“求”，“口實”，頤中物，謂其自養。

鄭玄曰：頤者，“者”字盧作“中”，周無。口車輔朱脱“輔”字。之名也。震動於下，艮止於上，口車動而上，《漢上易》引作“止”。因輔嚼物以養人，故謂之“頤”。“頤”，養也，能行養，則其幹事故吉矣。二、五離爻，皆得中，離[image: ]目，觀象也，“觀頤”，觀其養賢與不肖也。頤中有物曰“口實”，自二至五有二坤，坤載養物，而人所食之物皆存焉。觀其求可食之物，則貪廉之情可别也。

補　荀爽曰：飲食失宜，患之所起。《口訣義》。

釋曰　“自求口實”，亦蒙、觀文。《彖》曰“觀其自養也”，坤[image: ]“自”，艮[image: ]“求”，頤中有物曰“口實”，謂坤中有伏陽也。虞義與鄭同，故於臨、兑、大過兑[image: ]口之象並云“或”。張氏曰：“‘自養’，謂三之正，五上易位。坤虚，正則實。”案：自養得正，則飽乎仁義。仕不苟禄，伊吕之耕釣，孔顔之疏水簞瓢，養於内不求於外，頤之貞吉是也。若失正妄求，則噬嗑諸爻貪以觸罪，非自養乃自賊也。荀氏以節飲食言，亦自養之要道。

《彖》曰：頤貞吉，養正則吉也。

姚信曰：以陽養陰，動於下，止於上，各得其正則吉也。

宋衷曰：“頤”者，所由飲食自養也，“君子割不正不食”，況非其食乎。是故所養必得賢明，“自求口實”必得體宜，是謂“養正”也。

釋曰　頤下動上止，動而止，“養”義。動而得所止，“養正”之義，故於文，“正”从一止。爻不正以歸於正，謂之“養正”。頤以陽養陰，以正養不正。初，正者也；上，能自正以正人者也。初養上賢，三、五由此得養而正，與蒙二包養四陰《彖》稱“養正”同義。凡正無不吉，不正無不凶。初、二之凶，防失正也，五、上之吉，言之正也。

觀頤，觀其所養也。

侯果曰：王者所養，養賢則吉也。

釋曰　觀五之初養上，而三、五由此以頤，故“觀其所養”，養賢以及萬民也。

自求口實，觀其自養也。

侯果曰：此本觀卦。初六升五，九五降初，則成頤也，是“自求口實”，“觀其自養”。　案：“口實”，謂頤口中下似脱“實”字。也。實事可言，震聲也，實物可食，艮其成也。

釋曰　卦象頤口，中四爻坤虚，三變，五從上易，則虚者實，由坤艮動，是“自求口實”。“自養也”，蒙上觀文，故“觀其自養”。飲食思禮，非其食不食，無以飢渴之害[image: ]心害，是自養之事。侯以由觀成頤口象，故“自求口實，觀其自養”。“口實”，主謂飲食，李兼言語言，亦可。

天地養萬物，

翟玄曰：“天”，上，“地”，初也，“萬物”，眾陰也。天地以元氣養萬物，聖人以正道養賢及萬民，此其聖當[image: ]“理”。也。

釋曰　翟據三才之位言，“元氣”、“正道”二語甚精。愚又謂乾初上之坤成頤，乾天坤地，萬物本乎天而致養乎地。故“天地養萬物”。姚氏曰：“‘天’，謂陽，‘地’，謂陰。天資始，地資生，天包乎地，物无不養。”是也。

聖人養賢以及萬民。

虞翻曰：乾[image: ]“聖人”，艮[image: ]“賢人”，頤下養上，故“聖人養賢”。坤陰[image: ]“民”，皆在震上，“以貴下賤大得民”，故“以及萬民”。

補　《潛夫論》：《易》曰“聖人養賢以及萬民”，君以臣[image: ]基，然後高能可崇也，馬肥，然後遠能可致也。《班禄》篇。

釋曰　張氏謂“大過體復一爻，故[image: ]‘聖人’，謂初也。上艮[image: ]‘賢’，坤陰[image: ]‘萬民’，皆在初震上。初本晉四貴，而下於坤陰之賤，養艮賢以及坤民，‘以貴下賤大得民’。”案：觀五降初，亦以貴下賤之象。聖人仁無不愛，急親賢之[image: ]務，故“養賢以及萬民”。

頤之時大矣哉。

天地養物，聖人養賢以及萬民，人非頤不生，故“大矣”。

釋曰　頤大過，陰陽爭，死生分。大過者，危急存亡撥亂反正，且繼世承祀之時也；頤者，元氣初復休養生息之時也，故皆歎其時之大。此注不言何人，葢李氏語，脱“案”字耳。

《象》曰：山下有雷，頤。

劉表曰：山止於上，雷動於下，頤之象也。

釋曰　下動上止。頤口之象。雷動未發藴藏山下，頤養之義。

君子以慎言語，節飲食。

荀爽曰：雷[image: ]號令，今在山下朱、盧作“中”。閉藏，故“慎言語”。雷動於上，以陽食陰，艮以止之，故“節飲食”也。言出乎身加乎民，故“慎言語”，所以養人也。飲食不節，殘賊羣生，故“節飲食”以養物。

補　先儒云：禍從口出，患從口入，故於所養而慎節也。《正義》。

釋曰　雷喻號令時然後發，故“慎言語”。雷以陽散陰，有食義，艮以止之，故“節飲食”。“慎言語”，則心氣定而尤悔不生，“節飲食”，則嗜欲寡而疾病不作，皆自養之事。而言無傷害，食無暴殄，亦可以“觀其所養”矣。

初九：舍爾靈[image: ]，觀我朶頤，凶。

虞翻曰：晉離[image: ]龜，四之初，故“舍爾靈龜”。坤朱誤“艮”。[image: ]“我”，震[image: ]動，謂四失離入坤，遠應多懼，故“凶”矣。

補　鄭康成曰：“朶”，動也。

“朶”，京作“揣”。並《釋文》。“揣”，通志堂本作“椯”，从木，盧據宋本改。“揣”，或作“[image: ]”，劉亦作“[image: ]”。《晁氏易》音訓。

釋曰　初，養賢以及民者，頤之主也。養人者先自養，未有失己而能正人者。自養則吉，求養則凶。“舍爾靈龜，觀我朶頤”，虞氏謂晉四體離[image: ]“龜”，四與初易，離成坤，故“舍爾靈龜”，謂頤四失離入坤也。四應初，求初養，故“觀我朶頤”，“我”，謂初也。頤初本坤[image: ]“我”，四多懼，應初遠，舍自養之近而遠求於人，故凶不足貴。此蓋因四本離位，取象於四以言初，四陰民，求養固其所，初若如此，則失自養之道，故於初言之，且四“吉”而初“凶”也，義似迂回。愚謂頤，離象，離[image: ]“龜”，龜养於内，食氣者神明而壽，故能[image: ]萬物先，[image: ]禍福正，謂之“靈”。初本剛明得正，無求於外，如靈龜咽息不食，内含明知。“舍爾靈龜”，謂不能清心寡欲，而自失其剛明之德，艮[image: ]“舍”，“爾”，謂初也。“觀我朶頤”，離[image: ]目，“觀”象，又初自觀來，故稱“觀”。“我”，謂上，觀五降初，上不變則成頤，故設[image: ]上戒初之辭。“朶”，動也，李氏曰“頤動下垂之貌”，惠氏曰：“上‘由頤’，故‘觀我朶頤’。求養于上，震[image: ]動，‘觀我朶頤’，動于欲也。龜養于内者，初舍之而求養于上，失自養之義，故凶。或曰，‘朶頤’，謂初，初觀上而動其頤，欲食之貌。”案：初當自養以養賢及民，今反求養於上，上在外體，是奪於外物之誘也。初本得正，龜舍頤朶，則動而失正，人君施仁義而亂以多欲，學者志道而不能絶當世之紛華，其於養天下養德卒無所濟，故“凶”。京氏“朶”作“揣”，晁、吕及丁氏《集韻》皆作“[image: ]”。《玉篇》：“[image: ]，垂貌。”《集韻》：“[image: ]，動也。一曰垂皃。”“[image: ]”與“朶”音義同，葢宋本《釋文》本作“[image: ]”，轉寫作“揣”，今本又誤作“椯”耳。

《象》曰：觀我朶頤，亦不足貴也。

侯果曰：初本五也，五互體艮，艮[image: ]山龜，自五降初則[image: ]頤矣。是“舍爾靈龜”之德，來“觀朶頤”之饌，貪禄致凶，故“不足貴”。　案：朶，頤垂下動之貌也。

釋曰　惠氏曰：“陽[image: ]貴，飲食之人則人賤之矣，故不足貴。”侯説龜象未確，而於變動之理得之。

六二：顛頤，拂經，于丘頤，征凶。《释文》：拂，符弗反，一音敷弗反。

王肅曰：養下曰“顛”，“拂”，違也，“經”，常也，“丘”，小山，謂六五也。二宜應五，反下養初，豈非“顛頤”違常於五也，故曰“拂經于丘”矣。拂丘雖阻常理，養下故謂養賢，上既无應，征必凶矣，故曰“征凶”。

補　薛氏曰：“拂”，違也。

《子夏》“拂”作“弗”，曰：弗，輔弼也。並《釋文》。

釋曰　王肅以二下養初[image: ]“顛頤”，讀“拂經于丘”絶句，謂二不應五。“頤”一字[image: ]句，謂下養初賢。“征凶”，謂五與二无應而往就之則凶。王弼説與大同，皆非也。夫陰得陽而養，頤中四陰多言求口實之道，君子非所求勿求，二乘剛无應，故戒以不可妄求。“顛頤”以虞六四注推之，當謂顛躓其頤，求之困而得之難。“顛”，馬蹶也，晉四之初，震[image: ]馬，二乘初，與屯二乘震馬同義。陰承陽則順，乘陽則逆，二逆乘初，初剛養賢，而二以非所當求瀆之。君子非其義一介不以與人，彼言義而浼以貪利，顛倒求養，勢必不行，如乘馬而馬蹶然，故“顛頤”。“拂經于丘頤征凶”，“顛頤”既不得養於初則將求五。“拂經”，反常也。五正體坎[image: ]“經”，失位，故“拂經”。五順以從上，如丘在半山，失位尚賢自輔，于丘園之上是養，猶賁五承上“賁于丘園”，故“于丘頤”。二以五[image: ]應，五承上不能應二，二往无與，故“征凶”。五君位當養賢以及萬民，不以利禄私其所應，二不能量而後入，上不荅而諂之，失身取辱，故“凶”，《象》曰“行失類也”。二中正而云“征凶”者，以五陰非應也，君子非其應不行，樂天知命，靜而自正，雖窮餓可也。“拂”，《子夏傳》作“弗”，訓“輔弼”，蓋謂五失正反常，宜匡弼以經常之道。薛虞字訓仍與諸家同。

《象》曰：六二征凶，行失類也。

侯果曰：征朱、盧誤“正”。則失養之類。

釋曰　二、五相應各從其類，五未正而二行就之求養，失類而動，祇取辱耳，故二雖得正而戒以“征凶”。

六三：拂頤，貞凶。十年勿用，无攸利。

虞翻曰：三失位體剥，不正相應，弑父弑君，故“貞凶”。坤[image: ]“十年”，動无所應，故“十年勿用，无攸利”也。

釋曰　陰皆求養於陽，而三不中不正體剥膚象，又以不正應上，是處拂經之時，而逆理悖道以要利於上者，故曰“拂頤”，言拂逆頤道，虞以“弑父弑君”極言“拂頤”之惡。葢亂臣賊子逆節之萌，始於懷利自私之一念，浸淫不已，好貨財，私妻子，不顧父母之養，專禄周旋，患得患失，則其惡無所不至矣。人非養不生，聖人作[image: ]父子君臣以[image: ]紀綱，使人人親其親長其長，老有所終，壯有所用，幼有所長，窮民有所養，所謂“頤”也。亂人反其道而逆行之，陷天下生民於獸蹄鳥迹，磨牙吮血，弱肉强食，亂生不已，卒歸殄殲，所謂“拂頤”也。“拂頤”非一朝一夕之故，人心之利端一開，邪説暴行，反易天常，如火燎原，不可撲滅，雖欲貞之，其將何及，故“貞凶”，言雖正猶凶。“十年勿用，无攸利”，坤[image: ]“十年”，言雖至十年之久，猶不可施行。无所利，明撥亂之難，《象》曰“道大悖也”，此頤爻所以多凶也。虞云上无所應者，三動雖得正，而五上未易，上无所應。君子在下位不獲乎上，无可藉手以行其道而解天下之悖，必五上正而後三伏陽出，乃成既濟，陰陽應。時行則行，時止則止，非時不動，所以“養正而吉”也。

《象》曰：十年勿用，道大悖也。

虞翻曰：弑父弑君，故大悖也。

釋曰　養道大拂，故十年猶不可用。

六四：顛頤吉。虎視盧、周作“眎”，注同。眈眈，朱作“耽”，注同。其欲逐逐，无咎。《釋文》：視，徐市志反，又常止反。耽，丁南反，一音大南反。逐，如字。

王弼曰：履得其位而應於初，以上養下，得頤之義，故曰“顛頤吉”。下交近瀆，則“咎”矣。故“虎視眈眈”，威而不猛，此下盧、周有“故”字。“其欲逐逐”而尚敦實，脩周作“修”。此二者，乃得全其吉而“无咎”矣。觀其自養則養正，察其所養則養陽，盧、周作“賢”。頤爻之貴，斯[image: ]盛矣。

補　馬融曰：兑[image: ]虎。《漢上易》。“眈眈”，虎下視貌。

薛氏曰：“逐逐”，速也。

“逐逐”，《子夏》作“攸攸”。《志林》云：“攸”，當[image: ]“逐”。蘇林音迪。

荀作“悠悠”。

劉作“跾跾”，曰：跾跾，遠也。並《釋文》。

《漢書·敘傳》稱“其欲浟浟”。顔師古曰：“浟浟”，欲利之貌浟，音滌。

釋曰　“虎視眈眈”二語非美辭，王弼説非也。四應初，言民求養而得其欲。“顛頤”者，四乘震[image: ]馬，體艮止不行，有顛蹶象，與屯四“乘馬班如”同義。頤通大過，民之待養急，而上之普施難，故“顛頤”。初養賢及民，得人而濟，五、上易，三正，四得養而應初，故“吉”。“虎視眈眈，其欲逐逐”，“眈眈”，視之專，視初也。“逐逐”，心煩貌，言欲初養之之甚也。顛頤之時，民之求養如此。民求君養，固其所也，所欲與之聚之，得位得應，故“无咎”。民求君養而象虎視者，凡有血氣，皆有爭心，見利必趨，唯力是視。(1)若外本内末，則爭民施奪，舉國皆虎矣。民賤而不可犯，先王愛民若保赤子，而臨民如履虎尾。“虎視眈眈”，民具爾瞻，“其欲逐逐”，一夫受之飢寒，則亂之本也，故上施光而吉乃无咎。太平之代，虎不咥人矣。馬云“兑[image: ]虎”，二至四互坤，坤上，兑也。“逐逐”，諸家或作“攸”，或作“悠”，或作“跾”，《漢書》作“浟”。攸、滌聲通，滌、逐聲通，字隨音變，義不相背。貪利則心煩欲速，見小而所求遠大，凡民之情類然。虞喜《志林》以“逐”[image: ]正。“浟”，“攸”之俗。

《象》曰：顛頤之吉，上施光也。

虞翻曰：晉四之初，謂三已變，故“顛朱脱“顛”字。頤”，與屯四乘坎馬同義。坤[image: ]“虎”，離[image: ]目，“眈眈”，下視朱本誤“眩”。貌盧、周作“[image: ]”，下同。“逐逐”，心煩貌，朱誤“類”。坤[image: ]吝嗇，坎水[image: ]“欲”，故“其欲逐逐”。得位應初，故“无咎”。謂上已反，三成離，故“上施光也”。

釋曰　五正成既濟，坎[image: ]雨施，離[image: ]光，上之德施光大，故“吉”，此初養賢以及萬民之效。虞注“故无咎”以上，本在經下，李合引之。虞謂三變體坎[image: ]馬，四乘剛，故“顛頤”，與屯四乘坎馬同。既濟定，陰陽應，則不以乘剛[image: ]難，故雖顛而吉。云“上已反”者，謂與五易，三伏陽出則體離也。

六五：拂經，居貞吉，不可涉大川。

虞翻曰：失位，故“拂經”。无應順上，故“居貞吉”，艮[image: ]“居”也。涉上成坎，乘朱誤“承”。陽无應，故“不可涉大川”矣。

釋曰　頤通大過，四陽變陰，而五[image: ]天位，以陰居之，故特曰“拂經”。五正成既濟，則體坎[image: ]經矣。“居貞吉”，張氏曰：“居則正而吉，義在養賢。”案：上[image: ]賢人，拂經之時，不可妄動，安所止而尚賢，資其善以自養，則正而吉，所謂養正聖功也。“不可涉大川”，申“居貞”之義，五與上易則成坎，坎[image: ]大川。張氏曰：“自我往曰涉，五宜變，當從上反，不可自五往，亦養賢之義。”惠氏曰：“養道成于上，故不可涉大川。”案：五、上易位，以陰陽言，則上陽反五，五陰往上。以君臣之位言，則五養賢順上，上養正正五，上既正五而自正，則六爻應而成既濟，即蒙二、五“利貞”之義。若五不待上來正己而自往，涉險乘陽无應，不用賢而自用，動於上不應於下，拂經无由濟也，故“不可涉大川”。頤以陽養陰，五陰柔，資陽剛之賢以自養養民，上所以稱“由頤”也。

《象》曰：居貞之吉，順以從上也。

王弼曰：以陰居陽，拂頤之義也。无應於下，而比盧誤“此”。於上，故宜居貞，順而從上則吉。

釋曰　養賢而順從其道，自正以正天下，故“吉”，與蒙五“童蒙之吉，順以巽也”同義。

上九：由頤，厲吉。

虞翻曰：“由”，自，從也。體剥居上，眾陰順承，故“由頤”。失位，故“厲”。以坤艮自輔，故“吉”也。

補　馬融、王肅曰：“厲”，危。《釋文》。

釋曰　頤兼取臨觀，臨二之上成頤，故“由頤”，與豫四稱“由豫”同義。上體艮[image: ]賢人，養天下者非得人不濟。初養上賢，羣陰由此以頤。虞云“體剥居上，眾陰順承”者，頤自大過來，侵害之行興，安全之道廢，陰求陽養，與剥貫魚承上君子得輿同義，故“由頤”。上失位，居五之上，任養天下之責，故“厲”。上體艮而互坤，兼體艮之堅固，坤之厚順，以道得民，艮坤羣陰從而輔之。惠氏謂四陰互兩坤，有致養之義，而主之者上。上陽養陰，陰被其施而輔之，五正，三伏陽亦發，君正莫不正，既濟定，萬物育，故“吉”。

利涉大川。《象》曰：由頤厲吉，大有慶也。

虞翻曰：失位，故“厲”。朱作“厲危”。之五得正成坎，坎[image: ]“大川”，故“利涉大川”。變陽得位，故“大有慶”也。

補　鄭康成曰：君以得人[image: ]慶。《漢上易》、《撮要》。

釋曰　上陽之五，五變陽得位，則上亦正成坎，坎[image: ]“大川”。既濟由上，養道至是成，故“利”。此人君得人之效，慶莫大焉。

大過

《序卦》曰：不養則不可動，故受之以大過。

崔憬曰：養則可動，動則過厚，故受之以大過也。

釋曰　大過反頤，頤，養也。不養則不可動，陽道或幾乎息矣，故大過次頤，而初取以陰凝陽，養道也。養乃可動，養賢過厚，則大過有與濟而亨矣。

[image: ]巽下兑上大過。棟橈。《釋文》：過，古卧反，罪過也，超過也。王肅音戈。

虞翻曰：大壯五之初，朱誤“三”。或兑朱誤“説”。三之初。朱誤“五”。“棟橈”謂三，巽[image: ]長木稱“棟”。初上陰柔，本末弱，故“棟橈”也。

補　鄭康成曰：陽爻過也。《漢上易》。

釋曰　陽稱“大”，“大過”，陽爻過也。頤、大過[image: ]夬、遘閒消息，陽息夬終乾，天道虧盈，“亢龍有悔”，“亢”，過也。陽過盛而陰生，坤初上之乾，中四爻互兩乾而上下皆陰，即乾盈而上動入陰，遘又生下之象，故大者過。卦有大過、小過，大過四陽在中，小過則四陰在外。陽至夬、遘閒極盛而衰，始稱過。陰在泰、否閒詘外將反，已稱過，此聖人扶陽抑陰之義。易道主陽，陽窮陷入陰中，是過之大，陽將反陰，猶過之小，故大過、小過又[image: ]過失大小之義。大過之異於小過者在二、五，以爻位言，則二失位[image: ]過。大過積坎，坎二失位，故四陽爻皆過而虞獨主二言。虞云“大壯五之初，或兑三之初”，張氏曰：“四陽二陰之卦，例由大壯來。或兑三之初者，坤盡於夬，至大過而生遘，夬兑下成巽，坤之始終也。”愚謂大過旁通頤，頤兼取臨觀，大過當兼取大壯、遯。大壯五之初，故初過應五。遯二之上，故二過應上。過以相與，亦卦名“大過”之義。“棟橈”，巽[image: ]長木稱“棟”，風橈萬物稱“橈”。《彖》曰“本末弱也”，初[image: ]“本”，上[image: ]“末”，初上陰柔，本末俱弱，故“棟橈”。虞以“棟橈”[image: ]三，張氏曰：“橈，下屈也，兑反巽也，反觀之亦巽。兩巽相承，故全卦象棟而本末弱。橈獨在三者，下巽本體任重，三居上下之際，故不勝而橈也。上巽反承，在三[image: ]下橈，在四則[image: ]上隆，下橈必傾，上隆猶可任。”案：“棟”以喻陽德，《魯語》曰：“不厚其棟，不能任重。重莫如國，棟莫如德。”“棟橈”者，陽德衰，剛氣失則反[image: ]弱也。全卦象棟而本末弱，三辭獨稱“棟橈”者，棟在屋之中，三、四在全卦之中，正棟處。三體巽任重，巽木下橈，三實當之。四反巽，巽木體乾剛而反承上，别取反橈[image: ]隆之義，聖人撥亂反正之志也。棟以任屋，亦大臣任國之象，三、四大臣之位，故稱“棟”。

利有攸往，亨。

虞翻曰：謂二也。“剛過而中”，失位无應，利變應五。之外稱“往”，故“利有攸往”乃“亨”也。

釋曰　棟橈宜急起救之，大過乃得亨。“往”，謂二變應五，二失位，與五无應，利變之正。往應五成咸，陰陽相感乃亨。不言“利貞”，二已變，初、四易，成既濟，亨然後貞也。

《彖》曰：大過，大者過也。

虞翻曰：陽稱“大”，謂二也。二失位，故“大者過也”。

棟橈，本末弱也。

向秀曰：棟橈則屋壞，主弱則國荒。所以橈，由於初、上兩陰爻也，初[image: ]善始，末是令終，始終皆弱，所以“棟橈”。

王弼曰：初[image: ]本而上[image: ]末也。朱脱圈。

侯果曰：“本”，君也，“末”，臣也，君臣俱弱，“棟橈”者也。

補　“弱”，本亦作“溺”。並依字讀。《釋文》。

釋曰　全卦象棟，初、上象本末兩端，本末弱則棟下橈且折而大厦傾，故曰“大過顛也”。“弱”或作“溺”者，謂初、上皆没於陰，所謂“澤滅木”，巽象反觀之亦兑也。

剛過而中，巽而説行，利有攸往，乃亨。

虞翻曰：“剛過而中”，謂二。“説”，兑也，故“利有攸往”。大壯震五之初，故“亨”，與遯二朱作“遯而”。同義。

釋曰　大過陽陷陰中，於人事[image: ]國家顛危上下不交土崩瓦解之象。二雖剛過而得中，體巽而以説行之，變而應五，然後陰陽通上下交而亨。“巽”，入也，順也，“巽以行權”，“權”者，道之至精，聖人之大用，非入理至深者不能行。二與五正應，以大過人之才道濟天下，審時順理，深見吉凶之幾，而開誠布公，説以先民，説以犯難。夫如是，則以變濟變以正應正，尊主隆民，上下合志，而大過可濟。大過不養則不可動，“利有攸往”者，動而用事，以陽通陰，使正而應上也。“亨”者。二、五應，則初、四易成既濟也。剛中巽説，所以養天下厭亂向治去逆效順之善機。惟剛中巽説，故利有攸往，利有攸往乃能亨。凡過則失中，云“剛過而中”者，拯大過之難，非至剛不濟。處非常之時，立非常之功，以常人常事視之，或疑於過，而實則君子之時中。諸葛孔明之相蜀，其輔主也疑於過專，而將以至敬，其治民也疑於過嚴，而歸於至惠。體剛而用柔，至健而以理之至順行之，所謂“剛過而中”也。虞此注文有脱譌，當讀正云。“説”，兑也，大壯震[image: ]行，五之初，故“巽而説行”。二失位，利變應五，故“利有攸往，乃亨”。“遯二”，朱本“二”作“而”，疑“而”下脱“亨”字。大過初至五體遘，遘二動成遯應五利貞，陽遯而得亨。大過二變，陽動而陰應五，故與遯而亨同義。

大過之時，大矣哉。

虞翻曰：國之大事，在祀與戎。藉朱作“籍”。用白茅，女妻有子，繼世承祀，故“大矣哉”。

釋曰　拯國家傾危天下陷溺之時，故“大”，虞氏謂“繼世承祀”。惠氏謂“喪事取諸大過，送死當大事”。案：禮莫重於喪祭，大喪繼世之際，尤國家安危之本，孝子忠臣所以竭情盡力於君親者在是，故曰“大矣哉”。

《象》曰：澤滅木，大過。

案：兑，澤也，巽，木，滅，朱、盧無“滅”字。漫也。凡木生近水者楊也，遇澤太過，木則漫滅焉，二、五“枯楊”，是其義。

釋曰　“滅”，没也。“澤滅木”，陽陷陰中之義。

君子以獨立不懼，遯世无悶。

虞翻曰：“君子”，謂乾初。陽伏巽中，體復一爻，潛龍之德，故稱“獨立不懼”。憂則違之，乾初同朱誤“因”。義，故“遯世无悶”也。

補　“遯”，本又作“遁”。《釋文》。

釋曰　“澤滅木”，洪水横流，滔滔者天下皆是也。陽伏陰下，小人道長，君子道消，世亂方未有已。初稱“獨”，體復一爻，立天地心。龍德而隱，天下非之而不顧，故“獨立不懼”，舉世不見知而不悔，故“遯世无悶”。夫如是則守死善道樂天知命，依乎中庸，範圍天地之化而不過，知進退存亡而不失其正，聖人所謂無大過者葢如此，此學《易》之要也。大過遘陰始萌，而復震已在下，天地之道，陰消陽即凝陽，陽道无絶也。君子“獨立不懼”，當無父無君之時，而己獨立孝焉立忠焉，不懼亂臣賊子之害也。“遯世无悶”，惡直醜正，實繁有徒，而心廣體胖，不改其樂，信斯道之在天下無中絶之時也。

初六：藉朱誤“籍”。用白茅，无咎。

虞翻曰：位在下稱“藉”，巽柔白[image: ]“茅”，故“藉用白茅”。失位，咎也，承二，過四應五士夫，故“无咎”矣。

補　馬融曰：在下曰藉。《釋文》。

《周禮·鄉師》“大祭祀共茅蒩”，鄭大夫讀“蒩”[image: ]“藉”，謂：祭前藉也，《易》曰“藉用白茅，无咎”。

《漢書》曰：《易》“藉用白茅，无咎”，言臣子之道，改過自新，絜己以承上，然後免於咎也。《宣元六王傳》。

釋曰　大過陽陷陰中，卦稱“棟橈”，爻則取以陰輔陽，所以濟大過也。初陰藉陽，復震生下，有長子繼世之道，故取白茅承祀之象。“藉用白茅”，即《周禮》之“茅蒩”，《士虞禮》之“苴”。巽柔爻[image: ]草稱“茅”，又[image: ]“白”，茅柔白以藉祭，喻初體巽柔在下藉陽。“无咎”者，初失位[image: ]咎，以陰藉陽，反消[image: ]息，既濟之本，故“无咎”。《易》家舊説惟以“藉”[image: ]承二，初女妻承二老夫，虞則兼過應五言。張氏曰：“承二應五，所謂藉也。”案：“藉”言乎其慎也。茅絜白可貴，以歆神明昭至敬，喻人臣以精白乃心[image: ]旋乾轉坤之基。惠氏謂“與四易位故无咎”，此成既濟，慎之效。“藉用白茅”，子道也，臣道也，《漢書》説亦爻象中一義。

《象》曰：藉用白茅，柔在下也。

侯果曰：以柔處下，履非其正，咎也。苟能絜誠，肅恭不怠，雖置羞於地，可以薦奉，況藉用白茅，重慎之至，何咎之有矣。

釋曰　凡飲食之祭，置諸豆閒之地而可矣。大祭祀藉之以茅，慎之至。

九二：枯楊生稊，《釋文》：枯，如字。稊，徒稽反，楊之秀也，老夫得其女妻，无不利。

虞翻曰：“稊”，穉也，楊葉未舒稱“稊”。巽[image: ]“楊”，乾[image: ]“老”，老楊，故“枯”。陽朱誤“楊”。在二也，十二月時，周之二月，兑[image: ]雨澤，枯楊得澤復生稊。二體乾老，故稱“老夫”。“女妻”謂上兑，兑[image: ]少女，故曰“女妻”。大過之家過以相與，老夫得其女妻，故“无不利”。

補　鄭讀“枯”[image: ]“姑”，“稊”作“荑”，音夷。曰：“枯”，謂無姑山榆。榆，羊朱反。“荑”，木更生，謂山榆之實。《釋文》。

釋曰　二、五皆言以陽用陰以陰輔陽之事。二，大者過也，陽過時而嬗陰，明繼世承祀之義。“枯楊生稊”，巽剛爻[image: ]木稱“楊”。“枯”，槁也，體乾老，故“枯”。“稊”，後出字，《夏小正》“柳梯”字從木，“梯”，發芽也，與“荑”聲義皆近。大過陽老嬗陰，生氣伏下，故象枯楊復生稊。九五“生華”，亦生氣之發，但華非可久之物，取義殊耳。虞以陽在二當十二月、在五當三月者，大過本乾，初、上陽没入坤，二本臨十二月，根荄始萌動於下，五本夬三月，華發於上。舊説二比初，故“生稊”，五承上，故“生華”。虞意則謂二過應上，生稊於下，復震繼世也，五過應初，華生於上。上，初氣之發也。鄭讀“枯”[image: ]“姑”，“稊”作“荑”，與《爾雅》“無姑其實荑”之文合。如鄭義，則“枯”與“楊”[image: ]二木，“枯”之言“枯”也，枯槁。“楊”之言“陽”也，取其名以見義。“荑”者，木更生，在枯則[image: ]實，碩果之種也，在楊則[image: ]萌芽，顛木之櫱也。“老夫得其女妻，无不利”，枯楊喻陽過，生稊則枯而復榮，如老夫得女妻而有子。“老夫”，謂二，“女妻”，舊説謂初，虞謂上。惠氏曰：“二體乾，故老夫謂二，巽[image: ]長女而生梯，故[image: ]女妻。梯象得女妻而有子，楊少則梯而老則華，生梯見少義，故[image: ]女妻。二與初比而得初，故云‘老夫得其女妻’，謂得初也。大過之家過以相與，女妻有子繼世承祀，故‘无不利’。虞氏謂大過之爻得過其應，以兑上[image: ]少女，故曰‘女妻’，二過五應上而取上之女妻，義亦通。”案：遯乾，故“老夫”，遯上之二而得初，又過應得上，皆於得女妻之象有合，《象》曰“過以相與”，虞説似勝。陰陽之義，君臣夫妻一也。老夫喻大過之君，得其女妻，得人以濟大過。若漢高帝識周勃之安劉氏，武帝任霍光以輔昭宣，昭烈任諸葛亮以輔後主，託孤寄命，臨大節而不可奪，故“无不利”。君子創業垂統[image: ]可繼也，是以[image: ]國，務在得人，人師傳道亦然。

《象》曰：老夫女妻，過以相與也。

虞翻曰：謂二過初與五，五過上與二。獨大過之爻得過其應，故“過以相與也”。

釋曰　“過以相與”，如舊説，謂老夫女妻以年過相與，虞則謂過其正應以相與。張氏曰：“初比二而二使之過與五，上比五而五使之過與二。初本應四，四不橈乎下，故過與五。上本應三，三不可有輔，故過與二。”

九三：棟橈，凶。《象》曰：棟橈之凶，不可以有輔也。

虞翻曰：本末弱，故“橈”，輔之益橈，故“不可以有輔”。陽以陰[image: ]輔也。

補　《漢書·敘傳》曰：大過之困，實橈實凶。

釋曰　惠氏曰：“應在上，末弱，過上應初，本弱，《傳》曰‘本末弱’，正指三所應之爻。所應皆弱，輔之益橈，故‘凶’。”姚氏曰：“陰柔不能輔陽，三化失位體困，輔之益橈。”案：如惠、姚義，則以棟喻國勢君德。棟在屋之中，三、四居全卦之中，而三正位，正當大過之時，故特言“棟橈”與卦辭同，而其占“凶”。國勢衰，君德薄，如棟不能任重，而又小人之使[image: ]國家，是速其橈也。故《漢書》以説哀帝之用董賢[image: ]輔，且取大過之困三變失位，是橈且折也，何凶如之。棟又[image: ]大臣之象，《春秋傳》曰“子於鄭國，棟也”。三，三公位，陽位而所應皆陰，亦小人當重任之象，與“鼎折足”同意。初、二、五、上皆言以陰輔陽，此獨云陰柔“不可有輔”者，陰本陽之輔，坤“柔顺利貞，德合无疆”是也。在“棟橈”之象，则取柔弱不勝任之義。陰陽剛柔各有善惡，言非一端也。張氏則謂大臣任國之重，而當其凶。棟橈之凶，本末俱弱，時勢[image: ]之，不可有輔，當審幾度勢，以[image: ]後圖，義亦通。

九四：棟隆，吉。有它，朱作“他”，注同。吝。

虞翻曰：“隆”，上也，應在於初，已與五，意在於上，故“棟隆，吉”。失位，動入險而陷朱作“[image: ]”。於井，故“有它，吝”。

釋曰　三正位，正言大過之事，四失位，當與初易以濟大過，故反“棟橈”言“棟隆”，明持危扶顛撥乱反正之義。四體兑，反復視之，兑亦巽，巽[image: ]高，乾[image: ]動直，二至四乾成，巽木居高，體乾剛而直，故“隆”。又兩象分觀，三巽本體任重，柔在下，其基不固，四反巽，柔在上，以剛承之，象能勝任，故三下橈而四上隆。棟隆则大厦可支，危亂可濟，故“吉”。《象》曰“不橈乎下”，虞氏謂四應在初，而其位遠初近上，四既比五，意在於上，故“不橈乎下”而隆也。張氏謂四反比上[image: ]巽，不可與初，葢四與五比上，以剛任柔，故隆。若又應初，初在下亦柔，则仍象本末弱而橈，是“橈乎下”也。惟堅定審固以處危疑之地，不[image: ]應與所牽，俟君德已著，國勢粗安，而後區畫庶事，剛柔上下各就其正，初、四易，既濟定，邦基固矣，是“不橈乎下也”。“有它，吝”，虞以“它”[image: ]“變”，四失位當變。然當棟之任，變则橈，大過成井，與《漢書》说“三變成困”同義，故戒以“吝”。張氏以“它”[image: ]“應初”，初固四之應，然既隆而又下應，是仍橈乎下，且失位相應謂之失義，故曰“它”，吝道也。明執義一，用心固，然後大過可濟。

《象》曰：棟隆之吉，不橈乎下也。

虞翻曰：乾[image: ]動直，遠初近上，故“不橈下也”。

九五：枯楊生華，《釋文》：華，徐音花。老婦得其士夫，无咎无譽。《釋文》：譽，音預，又音餘。

虞翻曰：陽在五也，夬三月時，周之五月。枯楊得澤，故“生華”矣。“老婦”謂初，巽[image: ]“婦”，乾[image: ]“老”，故稱“老婦”也。“士夫”謂五，大壯震[image: ]“夫”，兑[image: ]少，故稱“士夫”。五過二使應上，二過五使取初，五得位，故“无咎”。陰在二多譽，今退伏初，故“无譽”。體姤淫女，故“過以相與”使應少夫，《象》曰“亦可醜也”。舊説以初[image: ]“女妻”，上[image: ]“老婦”，誤矣，馬君亦然。荀公以初陰失正當變數六[image: ]“女妻”，二陽失正數九[image: ]“老夫”，以五陽得正位不變數七[image: ]“士夫”，上陰得正數八[image: ]“老婦”，此何異俗説也。悲夫，學之難。而以初本[image: ]小，反以上末[image: ]老，後之達者詳其義焉。

補　鄭康成曰：以丈夫年過娶二十之女，老婦年過嫁於三十之男，皆得其子。《詩·桃夭》正義。

或稱鄭本“華”亦作“荑”。《晁氏易》。

釋曰　五，大者壯也，陽過盛而傷，陷陰中，取滯迹救時之義。“枯楊生華”，兑反巽五稱“枯楊”，猶四稱“棟”。“生華”亦乾陽遘陰發生之象，故鄭亦云“有子”。變“稊”言“華”，又象“老婦得其士夫”。與二相反者，五比上，上本乾上亢龍，變入陰，陽陷而顛。存亡繼绝，非一人一日之功，雖暫有所濟而未可恃。華非可久之物，猶以老婦年過得其士夫，雖幸有生育，而失從一之義。且偕老代終，長養子孫，必待之繼起之人，老婦以喻大過之臣也。“得其士夫”，欲輔其君以濟大過，而功業之就不就未可知，故无咎亦无譽。人臣當大過之时，不得已而降志辱身，遲回審顧以求有濟。若荀慈明應董卓之召以圖興漢室，狄梁公立僞周之朝以求復唐祚，其心至絜，而其迹近汙，事或未成，而身不及待。貞黷之界至危至微，一或不慎，陷於失節，故經與其“得士夫”而醜其[image: ]“老婦”，許以“无咎”而又曰“无譽”。《象》曰“枯楊生華，何可久也”，危之也，“老婦士夫，亦可醜也”，戒之也。臣道猶妻道，婦無改嫁之義，老婦士夫，誠可醜也。臣有權濟之道，雖體白茅之絜，而猶以老婦无譽[image: ]戒，必其能濟而後免於醜，可無慎乎。虞云“體遘淫女”可醜，顯經稱“老婦”深戒失身之意，言權之難也。馬氏取卦始終之義，以初[image: ]“女妻”，上[image: ]“老婦”。荀氏借陰陽得正失正，當變不變七八九六之数，喻人年數多寡[image: ]老少。虞氏駁之，要各有義據。《晁氏易》謂“華”，鄭亦作“荑”，與《象》及韻皆不合，必傳説之譌。

《象》曰：枯楊生華，何可久也。老婦士夫，亦可醜也。

虞翻曰：乾[image: ]“久”，枯而生華，故不可久也。婦體姤朱作“遘”。淫，故“可醜”也。

上六：過涉滅頂，凶，无咎。

虞翻曰：大壯震[image: ]足，兑[image: ]水澤，震足没水，故“過涉”也。“頂”，首也，乾[image: ]“頂”，頂没兑水中，故“滅頂凶”。乘剛，咎也，得位，故“无咎”，與“滅耳”同義也。

補　趙温曰：一[image: ]過，踰其分。再[image: ]涉，涉於危。三而弗改，滅其頂凶。《後漢書·趙典傳》。

釋曰　上本由乾上變，乾上“亢龍有悔”。“亢”，過也，知進忘退，陽窮入陰，體兑[image: ]澤，遘陰生下成大過，故稱“過涉”。又大壯震[image: ]足，初之五，震足没兑水中，亦“過涉”象。“過涉”，涉者過也。乾[image: ]首稱“頂”，乾陽没兑陰中，故“滅頂”。“頂”，顛也，顛於人身[image: ]最高處，凡高者危地，因以[image: ]居高隕越之稱。“過涉滅頂”，所謂“大過顛也”，故“凶”。卦名“大過”，而六爻惟上言“過”，明陽過入陰。上當其位，云“无咎”者，陽終無絶道，乾没於陰，仍由陰息，枯楊生荑生華，故雖凶无咎。凡柔乘剛[image: ]咎，上得位輔陽，非乘剛也，故“无咎”。《象》曰“過涉之凶，不可咎也”，張氏謂大過宜凶，非陰之咎。此爻之旨，取陽滅入陰之象，以明陰輔陽忘身事君之義，《九家》謂若比干諫而死，惠氏謂喻伏節死義之臣，是也。虞云“與滅耳同義”者，彼亦取坎水没象。趙温説此[image: ]過而不改，與《九家》後一説近，亦陽窮不反之義。

《象》曰：過涉之凶，不可咎也。

《九家易》曰：君子以禮義[image: ]法，小人以畏慎[image: ]宜。至於大過之世，不復遵常，故君子犯義，小人犯刑，而家家有誅絶之罪，不可咎也。大過之世，君子遜遯不行禮義，謂當不義則爭之，若比干諫而死是也。桀紂之民可比屋而誅，上化致然，亦不可咎。曾子曰“上失其道，民散久矣，如得其情，則哀矜而勿喜”，是其義也。

釋曰　得正而凶，誰得而咎。《九家》注“不可咎也”以上，疑經下注，“謂當不義”上，脱“過涉之凶”四字。《易》含萬象，如《九家》説，則“過涉之凶”，賢者當之，若比干是也，不肖者當之，若桀紂之民是也。末引曾子之言以明“不可咎”之義，葢大過之世，當责己以勤民。民無恒産，因無恒心，放辟邪侈無所不[image: ]，民不畏死，不可以死懼之，在反其本而已。意固周匝，但此處兼備二義，而經下注惟舉後一義，疑傳寫有脱文。

習坎

《序卦》曰：物不可以終過，故受之以坎。坎者，陷朱作“[image: ]”，下同。也。

崔憬曰：大過不可以極，極則“過涉滅頂”，故曰“物不可以終過，故受之以坎”也。

釋曰　凡事過則必陷於險，利有攸往亨，所以濟之，既坎二“行有尚”之義，故坎次大過。

[image: ]坎下坎上習坎。有孚，《釋文》：坎，徐苦感反。

虞翻曰：乾二、五之坤，與離旁通。於盧、周作“于”。爻，觀上之二。“習”，常也，“孚”，信，謂二、五。水行往來，朝宗于海，不失其時，如月行天，故習坎[image: ]孚也。

補　劉氏曰：水流行不休，故曰“習”。

坎，本亦作“埳”，京劉作“欿”。並《釋文》。

釋曰　伏義畫卦，乾坤中爻相之成坎離，因而重之，則[image: ]二、五相之。坎離象水火，又象日月，天地以日月戰陰陽，日月相推，水火不相射，射，厭也。故坎離旁通，消息在剥復閒。虞於爻例坎取觀，離取遯，張氏謂大過之後，復觀乾五。葢虞以頤、大過[image: ]由夬而遘之消息，故取自息卦來，坎離[image: ]由剥而復之消息，故取自消卦來。若以反復不衰渾圓之象言，則坎離亦兼取臨、大壯。坎“習教事”，即臨兑“朋友講習”、“教思无窮”之義，是也。坎象水，“天一生水”，乾流坤形，息復出震之本。謂之“坎”者，剛柔始交而難生。“坎”，險也，陷也，水之性深陷而勢險。於文，坎從土，水流動，土以制限之，水由地中行。“坎”者，其流行深陷之處，是險象也。凡天下之事，各有正理定分以制之，使千舉萬變而必止於其中，皆陷義。尊卑上下，不可相干，以致顛倒錯亂，防萌杜漸，安不忘危，皆險義。八卦皆一字[image: ]名，經於坎獨加“習”者，文王序卦，八卦分置上下篇，乾坤而下，坎離[image: ]先，而坎又在離前。天行不息，地勢高下，雖見重意，其體一而已，故於坎特加“習”[image: ]重卦舉例。“習”，重也，亦常也，行習也。作《易》者有憂患，其辭危，於“坎”特加“習”以示重險之戒。明人當更歷艱難，操心危，慮患深，極天下之至變而不失其常，進德脩業，如川流不舍晝夜。“孚”，信也，陽在二、五稱“孚”。水流坎中，千回萬折，行險必達，放乎四海。坎在地[image: ]水，在天[image: ]月，水之潮汐，與月相應，不失其信，水德有常，是有孚也。“坎”，正字，“埳”，俗字，“欿”，叚借字。

維心亨，

虞翻曰：坎[image: ]“心”，乾二、五旁行流坤，陰陽會合，故“亨”也。

釋曰　坎所以“有孚”者，維其心之亨。陽在中[image: ]心，《説卦》曰“坎[image: ]極心”，二、五以剛居中，乾元交坤，故象“心亨”。維“剛中”，乃能以己心之誠孚於人心。人心變詐，深不可測，其險有甚於水，然人同此心，至誠而不動者未之有，盡其性以盡人之性，則無險不孚矣。虞云“乾二、五旁行流坤”者，乾流坤形，中氣交成坎，六十四卦，皆乾元旁行周流坤中而成，則皆坎之心亨也。屯“動乎險中”，復“見天地之心”，心亨之最著者。

行有尚。

虞翻曰：“行”謂二，“尚”謂五也，二體朱误“位”。震[image: ]行，動得正應五，故“行有尚，往有功也”。

釋曰　二動得正，往應五。“尚”，上也，嘉尚也，五多功，二上應五，則有功可嘉尚。張氏曰：“重險則陷，故二宜之正。”案：二之正則成比，“維心亨”故能孚險。五正二變，而上下應，羣陰比，成其德教，行其政令，所往有功，無險不濟，君子所尚乎習坎者此也。姚氏以“行有尚”[image: ]行之離上，下坎失正，升離上成既濟，故有功，亦通。

《彖》曰：習坎，重險也。

虞翻曰：兩象也，天險地險，故曰“重險也”。

釋曰　兩象，重卦也。乾二、五之坤成坎[image: ]險，五天位，二地位。

水流而不盈，

荀爽曰：陽動陰中，故“流”。陽陷陰中，故“不盈”也。朱脱圈。

陸績曰：水性趨下，不盈溢崖岸也。月者水精，月在天滿則虧，不盈溢之義也。

釋曰　“水流”二句，釋“有孚”之義。坎[image: ]水，“水流而不盈”，謂五。“天一生水”，陽氣流動，深入坤中，所謂“乾流坤形”。水由地中行，重習相隨，盈則進而放乎海，不泛溢妄行，其性有常，故“流而不盈”，九五“坎不盈”是也。月者水精，陸氏以月盈則虧[image: ]不盈之義，然則水與月對，上坎[image: ]月，下坎[image: ]水矣。

行險而不失其信。

荀爽曰：謂陽來[image: ]險而不失中，中稱“信”也。

虞翻曰：“信”，謂二也，震[image: ]“行”，水性有常，消息與月相應，故“不失其信”矣。

釋曰　“行險而不失其信”，謂二。九二“坎有險”，乾二之坤二，陽來[image: ]險而在中，故稱“信”。信必由中，惠氏謂卦有中孚，孚信在中也。水萬折必東流，潮汐與月消息相應，是“不失其信”。

維心亨，乃以剛中也。

侯果曰：二、五剛而居中，則“心亨”也。

釋曰　信必由中，坎象險而能孚，乃以二、五剛中，以心之至誠通天下之志，故曰“維心亨”也。

行有尚，往有功也。

虞翻曰：“功”，謂五，二動應五，故“往有功也”。

釋曰　心亨則當止而止，當行而行，正己而物正，動己而物從。二、五一德，五正二變，上下應，羣陰比，所往有功。出險而濟，是行有可尚，葢德行教事之可尊可法也。

天險不可升也，

虞翻曰：謂五在天位，五從乾來，體屯難，故“天險不可升也”。

釋曰　此以下廣明坎險之用，孚險之道。即於險乎取之，天地皆有險象，聖人法天地自然之險以濟天下之險，使内順治外無敵，故用大。乾五之坤成上坎，五天位，二至上有屯難象，震[image: ]足艮[image: ]止，故“天險不可升”。

地險山川丘陵也。

虞翻曰：坤[image: ]地，乾二之坤，故曰“地險”。艮[image: ]“山”，坎[image: ]“川”，半山稱“丘”，丘下稱“陵”，故曰“地險山川丘陵也”。

釋曰　乾二之坤成下坎，二地位。山川丘陵皆地之險也。

王公設險以守其邦，朱作“國”。

虞翻曰：“王公”，大人，謂乾五。坤[image: ]“邦”，乾二之坤成坎險，震[image: ]“守”，有屯難象，故“王公設險以守其邦”，朱作“國”。離言“王用出征以正邦”，是也。　案：九五，王也，六三，三公也，艮[image: ]山城，坎[image: ]水也，當[image: ]“池”。“王公設險”之象也。

補　“邦”，今本作“國”。

釋曰　虞以五[image: ]王公，二象設險守邦。李據爻位，五[image: ]王，三[image: ]公，互艮體坎象設險，並通。“邦”、“國”字《易》中並見，葢各家所據本異，非漢人避諱改之。

險之時用大矣哉。

王肅曰：守險以德，據險以時，成功大矣。

釋曰　不曰“時義”曰“時用”者，“時義”，謂每卦當名之義，“時用”則不直取其義，而因其時以致其用。“時”者，卦時，險之義在人[image: ]危難，疑非吉德，而當險之時，設險守國，使天下無蠻夷寇賊弱肉强食之患，其用豈不大哉。睽、蹇言“時用”，意同此。不曰“坎”之時用曰“險”者，承“設險”言之。

《象》曰：水洊至，《釋文》：洊，在薦反，徐在悶反，舊又在本反。習坎。君子以常德行，習教事。

陸績曰：“洊”，再，“習”，重朱誤“倒”。也。水再至而益，盧、周作“溢”。通流不舍朱作“捨”。晝夜，重朱、盧複一“重”字。習相隨以[image: ]常，有似於習，故君子象之。以常下脱“德行”二字。習教事，如水不息也。

虞翻曰：“君子”謂乾五，在乾稱大人，在坎[image: ]君子。坎[image: ]“習”、[image: ]“常”，乾[image: ]“德”，震[image: ]行，巽[image: ]教令，坤[image: ]“事”，故“以常德行習教事”也。

補　陸績《京氏易傳注》曰：坎水能深陷於物，處坎之險，不可不習，故曰“習坎”。

莊氏曰：雖處危難之時，道教豈可忘哉。《口訣義》。

“洊”，京作“臻”，干作“荐”。《釋文》。錢本、雅雨本《釋文》“荐”作“薦”。

郭璞《爾雅·釋言》注引作“荐”。

釋曰　《説文》：“瀳，水至也，讀若尊。”“洊”者，“瀳”之異文，“荐”同“洊”，許讀“瀳”若尊，舊音“洊”在本反，與“臻”聲近義大同。“薦”者，瀳之省借，經傳多與“洊”、“荐”通用。“洊”，再也，水再至益盛大，通流坎中，相續不絶以[image: ]常，成重險之勢。“洊至”，習也，重險又不可不習。“常德行習教事”，象水之習以習險而孚也。虞云“巽[image: ]教令”，葢取觀巽。

初六：習坎，入于坎窞，朱作“[image: ]”，下同。凶。《釋文》：窞，徒坎反，王肅又作徒感反。

干寶曰：“窞”，坎朱誤“倒”。之深者也。江河淮濟百川之流行乎地中，水之正也。及其[image: ]災，則泛溢平地而入于坎窞，是水失其道也。刑獄之用，必當于理，刑之正也。及其不平，則枉濫无辜，是法失其道也，故曰“入于坎窞，凶”矣。

補　王肅曰：“窞”，坎底也。《釋文》。

釋曰　爻明處險之道。初陰失位无應，最在坎下。“習坎，入于坎窞”，依下引虞注義，則“習坎”，謂當積坎之險。“入于坎窞”，謂不能常德行習教事處困而亨，而失道以入于坎中之坎，陷不能出。葢小人窮斯濫，行險徼幸以自取戾，故“凶”。干氏取坎[image: ]法律之義，謂“習坎”，水之常，法之平也。“入于坎窞”，則以非法陷民，如水泛溢平地，無穴不入，失道之甚，故“凶”。姚氏以“習”[image: ]“習教事”之“習”，曰：“入于坎窞則不能行，失道凶，不得之正也。‘君子常德行習教事’，習坎以濟坎者也。‘習坎入坎’，則非所以濟坎，乃愈以入坎，以非賢[image: ]賢，以非法[image: ]法，入之愈深出之愈難矣。或説，此講刑名以法陷人者也，卒自離焉，故入坎，曾子曰‘出乎爾者，反乎爾者也’。”案：或説與干義近。

《象》曰：習坎入坎，失道凶也。

虞翻曰：“習”，積也，位下，故“習”。坎[image: ]“入”，坎中小穴稱“窞”。上无其應，初、二失正，故曰“失道凶”矣。

釋曰　習坎能行，則有功可尚。習坎而入坎，以失道故凶也。虞注“小穴稱窞”以上，本經下注，李删合引之。初與四敵應，虞言初失位兼及二者，二陽陷陰中據初，所以成坎。坎下三爻皆失位，初、三陰迷故入坎，二陽失位，故亦未出，然剛中心亨，則有出險之道矣。

九二：坎有險，求小得。

虞翻曰：陽陷朱作“[image: ]”。陰中，故“有險”。據陰有實，故“求小得”也。

釋曰　乾二、五之坤成坎險。爻於二獨稱“險”者，五在坎上，有出險之義。正位，[image: ]濟險之主，故曰“坎不盈祇既平”，謂雖處坎而不險。二在坎下，又失位，未能出險中，故在坎中而有險，《彖傳》稱二“行險”以此。“求小得”，二據初，初陰稱“小”，二剛中有實，以陽據陰，故求有得。失位，未能出險宏濟艱難，故但“小得”而已。《象》曰“未出中”，明變應五乃出險有尚。

《象》曰：求小得，未出中也。

荀爽曰：處中而比初朱誤“物”。三，未足[image: ]援，雖“求小得”，未出於險中。

釋曰　“得”，謂得初，荀兼三言者。二[image: ]下坎之主，初、三皆比之。然陰柔失道，不足[image: ]出險之助，必陽動用事，二變應五，羣陰比之，然後濟。

六三：來之坎坎，險且枕。《釋文》：枕，徐針鴆反，王肅針甚反。入于坎窞，勿用。

虞翻曰：坎衍字。在内稱“來”，在坎終坎，故“來之坎坎”。“枕”，止也，艮[image: ]止，三失位，乘二則險，承五隔四，故“險且枕”。入于坎窞，體師三“輿尸”，朱、盧脱“尸”字。故“勿用”。

補　陸績曰：“枕”，閑礙險害之皃。

“險”，古文及鄭向本作“檢”。鄭曰：木在手曰檢，木在首曰枕。

“枕”，古文作“沈”。沈，直林反。

《九家》作“玷”。並《釋文》。

釋曰　三陰柔不中正，在重坎閒。“來之坎坎”，在内稱“來”，謂畫動用事。“坎坎”，以坎接坎，三在上坎之下而終下坎，故“來之坎坎”。乾三稱“乾乾”，坎三稱“坎坎”，皆明重卦之義。“坎”，險也，“坎坎”，言重險也。“坎”，勞卦也，“坎坎”，亦重勞也。“來之坎坎”，言其來之險難勞困也。“險且枕”，“枕”，虞訓“止”，三乘二則險，二坎有險也，承五則隔四而體艮止，人卧以枕薦首則止，故枕[image: ]止也。古文及鄭本“險”作“檢”，鄭云“木在手曰檢，在首曰枕”，三體艮[image: ]小木，[image: ]手，五在艮上，自乾來，乾[image: ]首。“木在手曰檢”，梏也。“在首曰枕”，噬嗑所謂“何校”也。“檢且枕”，謂既檢且枕，與睽“天且劓”文例同。檢枕以喻險，與蒙初以桎梏喻愚蒙意同。三不中正處重險，動輒得咎，比二則乘剛不能行，如檢然，承五則隔四而止，如枕然，與虞字訓異，大意同。“枕”，古文作“沈”，謂沈溺，《九家》作“玷”。葢[image: ]之借，昏[image: ]與沈溺同義。“入于坎窞”，既險且枕，非惟不能出險，且陷入深險之中。三在兩坎閒陰[image: ]小，亦坎窞象，三才弱德劣，輕舉妄動，適陷深禍，體師三“輿尸大无功”，故“勿用”。惟靜以自守，待時而出則可。

《象》曰：來之坎坎，終无功也。

干寶曰：坎，十一月卦也。又失其位，喻殷之執法者失中之象也。“來之坎坎”朱、盧脱一“坎”字。者，斥周人觀釁於殷也。“枕”，安也，“險且枕”者，言安忍以暴政加民，而无哀矜之心，淫刑濫罰，百姓无所措手足，故曰“來之坎坎，終无功也”。

釋曰　言徒勞无功。干氏以“險且枕”[image: ]“安忍以暴政加民”，“入于坎窞”[image: ]“淫刑濫罰”，如水横溢坎窞，或古有此義。惟以“來之坎坎”[image: ]“周人來觀釁於殷”，則非，當謂非法陷民之吏，其來甚險耳。“勿用”，謂棄德教而任刑罰，“終无功也”。坎十一月天氣閉塞，三又失位失中，故[image: ]執法失中之象。

六四：樽盧、周作“尊”，注同。酒簋，貳用缶。《釋文》舊讀“樽酒簋”絶句，“貳用缶”一句。

虞翻曰：震主祭器，故有“樽簋”。坎[image: ]“酒”，“簋”，黍稷器，三當[image: ]“二”。至五有頤口象，震獻在中，故[image: ]“簋”。坎[image: ]木，“坎”當從姚氏改[image: ]“巽”，觀巽也。震[image: ]足，坎酒在上，“樽酒”之象。“貳”，副也，坤[image: ]“缶”，禮有副樽，故“貳用缶”耳。

補　“樽”，鄭本作“尊”，曰：六四上承九五，又互體在震上。《禮記·禮器》正義。爻辰在丑，丑上值斗，可以斟之象。斗上有建星，弁星之形似“簋”，“貳”，副也。建星上有弁星，建星之形又如缶，天子大臣以王命出會諸侯，主國尊于簋，副設玄酒以缶。《詩·宛丘》正義。自“天子”至末又見《禮器》正義，無“主國”二字，以“缶”作“而”，用缶也。

釋曰　六四柔得位承九五剛，乾坤交際，明上下神人至誠相孚亨險而濟之義。“樽酒簋貳用缶”，“樽”，俗字，古作“尊”。此爻之義，虞以祭禮言，鄭以賓禮言，此二句之解，則鄭、虞當同。禮，置酒曰尊，鄭云“尊於簋”，謂置酒於簋中，用簋[image: ]尊也。“貳”，副也，尊有玄酒，教民不忘本，副設玄酒以缶，用缶[image: ]副尊也。考《燕禮》，“公尊瓦大兩”，即《禮器》所謂“君尊瓦甒”，則尊酒當用甒。簋乃黍稷器，非酒器。禮之通例，酒尊與玄酒之尊用器同，故《燕經》云“瓦大兩”，不當副尊别用他器。據《禮器》“缶設門外”，又不得[image: ]堂上副尊，而此經云然者，竊疑此“尊”與“貳”，皆即指瓦甒。曰“簋”曰“缶”，假他器以顯其形制與質，且互文見義耳。簋形圜與甒相似，“尊酒簋”，顯其制也。缶以瓦[image: ]之，與甒同，“貳用缶”，著其質也。副尊與正尊用器同，於“尊”言“簋”，則副尊之制亦如簋可知，於“貳”言“缶”，則正尊之質亦同缶可知。所以必取象於簋缶者，鄭據爻辰直宿，斗上有建星弁星，與簋缶形相似。又坤[image: ]土，四巽爻巽[image: ]木，乾[image: ]圜，簋用木亦用瓦，見《周禮·旊人》，缶形亦圜。易者象也，以制器者尚其象觀簋缶之文，而瓦甒之象可見矣，簋缶皆瓦器而圜。所以於“尊”言“簋”、於“貳”言“缶”者，“簋”，器之貴重者，尊酒以獻賓，言“簋”，示敬也；“缶”，器之樸素者，貳尊盛玄酒[image: ]重古，言“缶”，示誠也。“簋”，黍稷器，虞云“二至五有頤口象，震獻在中，故稱簋”，“獻”，疑當[image: ]“稼”，“口”，簋口也。簋盛黍稷，故稼在口中。虞又云“巽[image: ]木，從姚讀。震[image: ]足，坎酒在上，尊酒之象”，木器有足，“簋”也，酒在其上，是用簋[image: ]尊盛酒之象。簋本黍稷器而用[image: ]酒器，故曰“尊酒簋”，是虞解與鄭同。巽[image: ]木，簋之本象，尊酒之簋，葢用瓦，與貳尊同，“貳用缶”亦謂副設玄酒用缶。尊簋貳缶，虞謂祭禮，五體觀乾[image: ]先王，二至四體震[image: ]長子主器，坤[image: ]順，四以柔際剛，震體坤順以接乾神也。鄭以[image: ]天子大臣出會諸侯，主國待之之禮，四承九五，天子大臣之象。九二互體震[image: ]諸侯，王人位諸侯之上，震動坎聚，故四象出會諸侯，主國待之隆禮極敬，尊王之義也。敬則用祭器，信必由中，乃可薦鬼神羞王公。鄭、虞説於象義並協，皆有孚心亨之道。或曰“尊酒簋”，謂尊酒而又設簋，《詩》所謂“釃酒有藇”“陳饋八簋”也。“貳用缶”，謂更有玄酒之尊副之俱用缶也。

納盧、周作“内”，注同。約自牖，終无咎。

虞翻曰：坎[image: ]“納”也四陰小，故“約”，艮[image: ]“牖”，坤[image: ]户，艮小光照户牖之象。貳用缶，故“納約自牖”，得位承五，故“无咎”。

崔憬曰：於重險之時，居多懼之地，近三而得位，比五而承陽，脩周作“修”。其絜誠，進其朱誤“共”。忠信，則雖祭祀省薄，明德惟馨，故曰“尊酒簋，貳用缶”。“納約”，文王於紂時行此道，從羑里納約卒免於難，故曰“自牖，終无咎”也。

補　“牖”，陸作“誘”。《釋文》。

釋曰　四陰小，故稱“約”。坤[image: ]“户”，艮陽在坤上，小光照户，“牖”之象。《説文》“牖，穿壁以木[image: ]交窗也，所以見日”，是其義。“納約自牖”，葢謂祭末陽厭之禮。《有司徹》云：“納一尊于室中，司宫闔牖户。”注云：“陽厭殺，無玄酒，約即殺義，謂省約。”虞云：“貳用缶，故納約自牖。”葢祭時禮盛，尊兩壺于房户之閒，所謂“貳用缶”，至陽厭禮殺，省約納之，止一尊，故曰“納約”。“納約”則闔牖户，而牖[image: ]交窗，仍通小光，納尊室中，葢在北墉下當户，[image: ]牖光所及之處。主人齊敬之誠，陶陶遂遂，自牖望室中，若神之厭飫然，故曰“自牖”。納省約之禮以致其心之精誠，自牖而通於神明，所謂“相在爾室，尚不愧於屋漏”，此虞義也。鄭以賓禮言，則“約”，謂約信。禮，賓席户牖閒，尊簋貳缶，隆禮竭誠，自牖前獻賓達其明信，故“納約自牖”。春秋列國相會饗，每於行禮敬怠，決其盟誓之信否，國家之安危。“納約自牖”，結信以禮，不在壇上載書之時，而在席前獻賓之際也。賓祭之禮誠敬如是，則何險不孚，故“終无咎”。陸氏“牖”作“誘”，“誘”，道也，謂以禮自道達誠意。崔氏謂“尊酒用簋，副尊用缶”，皆質樸省約，文王於羑里行此道，牖、羑古字通，别一義。“納約，卒免於難”，“納約”二字，似當在下句“故曰”下。

《象》曰：樽酒簋貳，盧、周無“貳”字。剛柔際也。

虞翻曰：乾剛坤柔，震[image: ]交，故曰“剛柔際也”。

補　一本無“貳”字。《釋文》。

釋曰　姚氏曰：“際，交際也，四上承五，薦鬼神，羞王公，故剛柔際。”案：此傳，《釋文》本無“貳”字，云一本有。有“貳”字，則謂尊酒於簋，而又設玄酒[image: ]貳尊，剛柔相接以誠也，納約之義在其中矣。無“貳”字，則舉首句以包下文，剛柔相接，故舉尊酒簋之禮，以至誠孚神人也。

九五：坎不盈，祇盧、周作“禔”，注同。既平，《釋文》：祇，音支，又祁支反。无咎。

虞翻曰：“盈”，溢也，艮[image: ]止，謂水流而不盈。坎[image: ]“平”，“祇”，安也，艮止坤安，故“祇既平”。得位正中，故“无咎”。

補　鄭康成曰：“祇”，當[image: ]“坻”，小丘也。雅雨本“坻”誤“坁”。

“祇”，京氏作“禔”。音支，又上支反。並《釋文》。

《説文》：“禔”，安也，《易》曰“禔既平”。

釋曰　五剛中正，濟險之主，備言坎德。“坎不盈”，水泛溢[image: ]盈，坎所以止水之泛溢。水由地中行，盈則進而放乎海，不溢出坎外，故“坎不盈”。盈虚者，《易》之大義。乾息[image: ]盈，坤消[image: ]虚，坎剛柔始際，陽息尚微，雷雨之動未能滿盈。在水則以不盈[image: ]德，故《彖》曰“水流而不盈”。水行有常，安流潤下，所謂“習坎有孚”。不盈則水陷坎中，[image: ]陽陷陰中未盛大之象，爻因水德以著消息，故《象》曰“坎不盈，中未大也”。“祇既平”，“祇”本“神祇”之“祇”，从示，氏聲。虞訓“安”，則以[image: ]“禔”之叚借，氏、是聲同，古多通用。“平”者，安之至，坤德安，水性平，乾元交坤成坎，故“祇既平”，言水行順軌不上溢安流既平也。君子有盛教若愚，自視欿然，安志平心，素位而行，物我一體，葢取諸此。鄭以言平則安義自見，故破字[image: ]“坻”，坻从氐聲，音義皆别，故云“當[image: ]”。姚氏曰：“《爾雅》‘小沚曰坻’，謂水中小丘可居者。坎水艮山，陽陷陰中，故不言山而言坻。五在艮上，故‘既平’，謂不險也。”案：“平”，如“東原底平”“蔡蒙旅平”之“平”，水盈溢出坎，則懷山襄陵，“坎不盈”，則高下各得其宜，水中小丘亦平安可居。二在坎下，故“坎有險”，五在坎上，故“坻既平”。坎險[image: ]咎，五得位正中，有不盈安平之德，險由此濟，故“无咎”。

《象》曰：坎不盈，中未大盧、周作“光大”。也。

虞翻曰：體屯五中，故“未光大也”。

釋曰　經以不盈言水德，即以見陽息未盈之象。坎五正中，大之始而猶未大也。傳云“中未大”，虞引屯五兼言“光大”，增成其義，或虞本此傳有“光”字，以不見《釋文》，未敢增。

上六：係用徽纆，寘于叢棘，三歲不得，凶。

虞翻曰：“徽纆”，黑索也，觀巽[image: ]繩，艮[image: ]手，上變入坎，故“係用徽纆”。朱誤“繩”。“寘”，置也。坎多心，故“叢棘”，獄外種九棘，故稱“叢棘”。二變則五體剥，剥傷坤殺，故“寘于叢棘”也。“不得”，謂不得出獄，艮止坎獄。乾[image: ]“歲”，五從乾來，三非其應，故曰“三歲不得，凶”矣。

補　“係”，鄭作“繫”，曰：“繫”，拘也。爻辰在巳，巳[image: ]蛇，蛇之蟠屈似徽纆也。三、五互體艮，又與震同體，艮[image: ]門闕，于木[image: ]多節，震之所[image: ]有叢拘之類。門闕之内，有叢木多節之木，是天子外朝左右九棘之象也。外朝者，所以詢事之處也。左嘉石，平罷民焉，右肺石，達窮民焉。罷民，邪惡之民也。上六乘陽，有邪惡之罪，故縛約徽纆置于叢棘，而後公卿以下議之。自“上六乘陽”至此，又見《詩·正月》正義，“上六”無“六”字，“約”作“以”，“後”作“使”。其害人者，置之圜土而施職事焉，以明刑恥之。能復者，上罪三年而赦，中罪二年而赦，下罪一年而赦。不得者，不自思以得正道，終不自改而出圜土者殺，故凶。《公羊傳·宣元年》疏。

劉表曰：“徽纆”，索名，所以禁囚。《唐律疏》表注。

虞翻曰：以置九棘，取改過自新。《口訣義》。

“寘”，劉作“示”，曰：“示”，言眾議於九棘之下也。

《子夏傳》作“湜”。

姚作“寔”，曰：“寔”，置也。

張作“置”。並《釋文》。

《周禮·朝士》注引作“係”作“示”。

釋曰　坎[image: ]法律，所以正名分，明順逆，陰承陽[image: ]順，乘陽[image: ]逆。上六乘陽，又二變體比“後夫”，故著圜土收教罷民之法。“係用徽纆”，縛罪人以黑索也。上爻辰在巳[image: ]蛇，蛇蟠屈似徽纆，又觀巽[image: ]繩，艮[image: ]手，上變手持繩動臨坎獄，故象係縛罪人。“寘”，置也。坎於木[image: ]堅多心，互體震艮，震春草木叢生稽拘。艮[image: ]門闕，又於木[image: ]堅多節。門闕之内有叢拘多心多節之木，外朝九棘之象。外朝[image: ]詢事之處，公卿以下平罷民於此，《王制》所謂“聽之棘木之下”。“寘于叢棘”，議其罪也。古寘、示字通，劉作“示”，義大同。《子夏》作“湜”，寔之借字。“寔”，置也。棘樹於外朝，虞云“獄外種九棘”，未知何據，或以將入圜土，謂之獄外耳。凡罷民，以明刑恥之，書其罪於大方版，著其背，罪輕者坐諸嘉石而役之，以朞年九月以下[image: ]期。其害人者，寘諸圜土而役之，以三年二年一年[image: ]期，此稱“三歲不得”，則是將入圜土者。“圜土”，獄象也，“三歲不得”者，坎[image: ]陷，上體三爻至上而窮，乘陽无應，故“三歲不得”。虞氏則謂五體乾[image: ]歲，上乘五而應在三，三敵應，故“三歲不得”。圜土之法，本冀其動心忍性、改過自新而出之。至三歲之久，猶不自思以得正道，則是怙惡不悛，非眚惟終，於法不得出，出則殺，如後世嚴懲越獄之比。先王視民如傷，有不率教而麗於法者，若己推而納諸坎窞之中，“三歲不得”，君子以[image: ]德教之不行也，故“凶”。

《象》曰：上六失道，凶三歲也。

《九家易》曰：坎[image: ]叢棘，又[image: ]法律。案《周禮》：王之外朝，左九棘，右九棘，面三槐，司寇公卿議獄於盧、周作“于”。其下。害人者加盧、周誤“如”。明刑，任之以事。上罪三年而朱、盧脱“而”字。舍，中罪二年而舍，下罪一年而舍也。　案：坎於木堅而多心，“叢棘”之象也。坎下巽爻，巽[image: ]繩直，“係用徽纆”也。馬融云：“徽纆，索也。”劉表云：“三股[image: ]徽，兩股[image: ]纆，《釋文》引劉注兩“[image: ]”字作“曰”。皆索名，以繫縛其罪人矣。”

釋曰　乘陽故失道，凶在三年之後，故云“凶三歲”。失道至三歲而後決其凶，此先王不忍棄其民之仁也。天下不祥少年皆收教之，驅之[image: ]善，其桀惡不可化者，不過千萬中之一二。又與眾棄之，使流賊亂黨無自而起，此先王保民之仁也。初失位稱“失道”，上得位亦稱“失道”者，甚乘陽之罪，各自[image: ]義。

離

《序卦》曰：陷朱作“[image: ]”，注同。必有所麗，故受之以離。盧、周作“离”，下同。離者，麗也。

崔憬曰：物極則反，坎雖陷於地，必有所麗於天，而當[image: ]“故”。受之以離也。

釋曰　乾元入坤，陽陷陰中，則陰附麗於陽以生物，此陷則彼麗也。物不可以終陷，必有所附麗而起，先陷而後麗也。

[image: ]離下離上離。利貞，亨。

虞翻曰：坤二、五之乾，與坎旁通，於爻，遯初之五，柔麗中正，故“利貞，亨”。

補　“離”，宋本《乾鑿度》作“离”。《廣韻》：“离，卦名。”

畜牝牛吉。《釋文》：牝，頻忍反，徐又扶死反。

虞翻曰：畜，養也。坤[image: ]牝牛。乾二、五之坤成坎，體頤養象，故“畜牝牛吉”。俗説皆以離[image: ]牝牛，失之矣。

釋曰　“離”，麗也，陰麗陽也，象火。“地二生火”，所受天陽，凝於中而發於外，其精[image: ]日，乾陽照坤，坤含之以生萬物，皆麗義。乾二、五之坤成坎，則坤二、五之乾成離。離下有伏坎，坎五[image: ]乾元正位，重離麗乎乾元之正，上體利變正成既濟，故“利貞”。重明麗正，五[image: ]麗乾出坎之主，柔麗中正，陽由此出，坎離通，故“亨”。陽必由坤而亨，是以“畜牝牛吉”。成既濟，上離[image: ]坎，消息之義，乾盡歸離而出於坎。五正則二體皆由離變坎，復震於是乎息，皆“亨”也。“畜牝牛”，舊説據由坎成離，坎陽[image: ]離陰所附麗，故“畜牝牛”。虞據離當變坎，取坎象以説離義，所畜牝牛，即坤二、五。張氏曰：“坤者，乾之牝、離之陰麗乎坎之陽也。唯坎中正，故能麗坤。出坎由五，五中正[image: ]坤所附麗。”象雖異，理實一，坎麗離即乾畜坤，離，坤之中氣也。“離”，宋本《易緯》作“离”，《廣韻》疑即本緯文，惠氏、張氏皆據之。《釋文》不載諸家經本異字，今仍其舊。

《彖》曰：離，麗也。

荀爽曰：陰麗於陽，相附麗也。亦[image: ]别離，以陰隔陽也。“離”者，火也，託於木，是其附麗也。煙燄各本並誤“[image: ]”飛升，炭灰降滯，是其别離也。

釋曰　别離之説，據九四言之，非《彖》義。

日月麗乎天。

虞翻曰：乾五之坤，成坎[image: ]月，離[image: ]日，日月麗天也。

釋曰　離[image: ]日，乾五之坤，乾成離則坤成坎，故兼月言。月受日光，皆乾元亨坤所[image: ]，故日月麗乎天。

百穀草木麗乎土。盧、周作“地”，注同。

虞翻曰：震[image: ]“百穀”，巽[image: ]“草木”，坤[image: ]土。朱誤“二”，脱一筆。乾二、五之坤成坎震體屯，“屯者盈也，盈天地之閒者唯萬物”，萬物出震，故“百穀草木麗乎土”。

補　“麗乎土”，《説文》作“[image: ]於地”。

王肅亦作“地”。《釋文》。

釋曰　虞注“五”葢衍字，此與釋坎“天險”“地險”同例。乾二之坤，坤下體成坎互震，乾下體成離互巽，乾五已之坤，坎二至上體屯，萬物出震，皆坤元受乾亨而成，故“百穀草木麗乎土”，土即地。據《説文》，則古本有作“地”者，麗、[image: ]義同，趙鈔宋本《説文》及《繫傳》作“麗”。

重明以麗乎正，乃化成天下。

虞翻曰：兩象，故“重明”，“正”，謂五陽。陽變之坤，“坤”字當重。來化乾，以成萬物，謂離日“化成天下”也。

釋曰　離[image: ]明，兩象皆離，故“重明”。離下有伏坎，坎五[image: ]乾元正位，乾二、五之坤成坎，則坤二、五之乾成離，以重明麗乎乾元之正，上體乃由離變坎，成既濟，故“化成天下”。此乾陽照坤，日繞地而行，地受天陽，附麗而化育之，以成萬物之象。由重明而成既濟，故離日化成天下。天秉陽垂日以照地，月受日光，時行物生，皆日之[image: ]也，此指説“利貞”。

柔麗乎中正，故亨。

虞翻曰：“柔”，謂五陰，“中正”，謂五伏陽。出在坤中畜牝牛，故下當脱“柔麗”二字。“中正”而“亨”也。

釋曰　伏陽出五，貞即亨也。五正則二體皆變成坎，貞而亨也。離下伏坎，坎五中正[image: ]坤所麗，是謂“畜牝牛”。於離既變坎，陽出在坤中體頤見其象，五陽畜坤，故柔麗中正而亨，此據張説申虞義。或曰，乾坤交索，先坎後離，消息雖由離變坎。此注不必如張説，直謂乾二、五出之坤“畜牝牛”，故柔麗乾元中正，而陽由此亨耳。

是以畜牝牛吉也。

荀爽曰：“牛”者土也，生土於火。離者陰卦，牝者陰性，故曰“畜牝牛吉”矣。

釋曰　離中陰，坤之中氣。乾動成離，以麗坤中氣，是“畜牝牛”，所以亨也。此條葢經下注，李移於此。

《象》曰：明兩作，離。

虞翻曰：“兩”，謂日與月也。乾五之坤成坎，坤二之乾成離，離坎，日月之象，故“明兩作，離”。“作”，成也，日月在天，動成萬物，故稱“作”矣。或以日與火[image: ]“明兩作”也。

補　荀爽曰：“作”，用也。《釋文》。

釋曰　虞以日光被月，故云“兩謂日與月”。然《彖》、《象》言“明”皆專指離，“明兩作”，謂明出地上，日日相繼而起，是附麗之義，故[image: ]離。荀訓“作”[image: ]“用”者，“離”，日也，火也，在天者用其精，在地者用其形，故“兩作”。

大人以繼明照于四方。

虞翻曰：陽氣稱“大人”，則乾五“大人”也。乾二、五之光繼日之明。坤[image: ]“方”，二、五之坤，震東，兑西，離南，坎北，故曰“照于四方”。

補　鄭康成曰：“作”，起也。《釋文》。“明兩”者，取君明，上下以明德相承，其於天下之事無不見也。《文選》謝宣遠《張子房詩》注。明明相繼而起，大人重光之象，堯、舜、禹、文、武之盛也。《漢上易》。

釋曰　虞以繼明[image: ]月繼日之明，變坎出震之義。鄭以[image: ]兩離相繼，君明臣良，父作子述，堯、舜、禹、文、武重光之象。重明以麗乎正，成既濟，體兩離，嚮明而治，萬物皆相見，是“照於四方”。

初九：履錯然，敬之无咎。

荀爽曰：火性炎上，故初欲“履錯”於二。朱誤“三”。二[image: ]三所據，故“敬之”則“无咎”矣。

補　“錯”，鄭、徐七各反，馬七路反。《釋文》。《周禮·弓人》注引《易》“履錯然”，李云“鄭且苦反”。《周禮》。《釋文》。

釋曰　荀意初欲比二，有所措施，二[image: ]三所據，或未能比初，故初必敬慎審處，以辟上干躁進之咎。惠氏曰：“‘履者禮也’，有上下然後禮義有所[image: ]。初得正，履有所錯，故‘履錯然’。乾[image: ]敬，初、四敵應，四‘[image: ]如其來如’，與初相犯，故‘敬之无咎’。”似較荀[image: ]長。此讀“錯”[image: ]“措施”之“措”，與馬及《周禮》鄭注同。鄭《易注》讀七各反，葢訓“錯”[image: ]“雜”。初以四[image: ]正應，四失正惡人，與初敵，初處之難，故“錯然”。疑於應，疑於毋應也，敬以辟之，則“无咎”，謂守正不應四。

《象》曰：履錯之敬，以辟咎也。

王弼曰：“錯然”，敬慎之貌也。處離之始，將進其盛，“其”注疏本作“而”，此下有“未在既濟”四字。故宜慎所履，以敬[image: ]務，辟其咎也。

釋曰　此經下注。焦氏曰：“王讀如‘錯愕’之‘錯’。”案：王云“未在既濟”，則亦以[image: ]離上未變，初、四敵應也。惠氏曰：“四來犯初，咎，謂四。”

六二：黄離，元吉。《象》曰：黄離元吉，得中道也。

侯果曰：此本坤爻，故云“黄離”。來得中道，所以“元吉”也。

補　鄭康成曰：離，南方之卦，離[image: ]火，土託《御覽》作“寄”。位焉。土色黄，火之子，喻子有明德，能附麗於《初學記》。《御覽》“於”下有“其”字。父之道，文王之《御覽》作“太”。子發旦《御覽》無“旦”字。是也。《文選》注止此，《初學記》無此句。慎成其業，故吉矣。《文選》顔延年《應詔讌曲水作詩》注。《初學記·皇太子部》。《御覽》一百四十六。

釋曰　地色黄。土者，地之質，火之子。坤元麗乾以息復，復震體坤以承乾，皆“黄離”之義。“元”，坤元凝乾元也，大人繼明出震由此，故“元吉”。“黄”者，中也，二得中正，《象》曰“得中道”，明坤元正位在下中。“離”者，麗也。重明麗正，二、五皆麗乎乾元，而五以乾元出坎[image: ]義，二以坤元凝乾[image: ]義，故《彖》言“柔麗中正”主五，而爻繫“黄離元吉”在二。

九三：日昃之離，盧、周作“[image: ]”，注同。

荀爽曰：初[image: ]日出，二[image: ]日中，三[image: ]日昃，以喻君道衰也。

補　《説文》“昃”作“[image: ]”，曰：日在西方時側也，《易》曰“日[image: ]之離”。“昃”者，“[image: ]”之變。“[image: ]”，俗字。

王嗣宗作“仄”。《释文》。

不鼓缶而歌，則大耊朱作“耋”，注同。之嗟，盧、周作“差”。案：《釋文》但言荀作“差”，《九家》不必同。《集解》此條引《九家》，似仍當作“嗟”。凶。《釋文》：耊，田節反，王肅又他結反。嗟，如字，王肅又遭哥反。

《九家易》曰：“鼓缶”者，以目下視，離[image: ]大腹，瓦缶之象，謂不取二也。“歌”者，口仰向上，謂兑[image: ]口而向上，取五也。“日昃”者，向下也，今不取二而上取五，則上九耊之。陽稱“大”也，“嗟”者，謂上被三奪五，憂嗟窮凶也。火性炎上，故三欲取五也。

補　鄭康成曰：艮爻也，位近丑，丑上值弁星，弁星《爾雅·釋器》疏引“弁星”二字不重。似缶。《詩》云“坎其擊缶”，則樂器亦有缶。《詩·宛丘》正義。“大耊”，謂三字依姚氏補。年踰七十。《詩·車鄰》正義。《禮記·射義》正義“踰”作“餘”，末有“也”字。

馬融曰：七十曰耊。

王肅曰：八十曰耊。

“鼓”，鄭作“擊”。

“耊”，京作“絰”，蜀才作“咥”。

“嗟”，荀作“差”。“嗟”下，古文及鄭無“凶”字。並《釋文》。

釋曰　《九家》釋“缶”象是也，其分“鼓缶”與“歌”[image: ]二，疑非也。“鼓缶而歌”，猶云取瑟而歌耳。上九耊之，葢以“耊”[image: ]“咥”之叚借，訓“齧”。讀經則“大耊之”[image: ]句，“嗟凶”[image: ]句，謂日昃當下，但可據二，若不度德而上取五，奪上所據，則上九必來齧之，三變成噬嗑也。“嗟凶”者，上因三奪五而憂嗟窮凶，所以咥也，義似迂曲，且不辭。古人以作樂喻勤政，《詩》曰“既見君子，竝坐鼓瑟，今者不樂，逝者其耊”。日昃之離，雖麗於天，其明不久，苟不能自强於政治，如善歌者使人繼其聲，則垂暮無成，衰亂可悲矣，故“凶”。三艮爻，又坎艮伏下，艮手稱擊，兑[image: ]口、[image: ]説，伏震[image: ]笑言，三得位，有“鼓缶而歌”之象。不如是，則乾老[image: ]耊，體大過死，亦其時也，故以[image: ]戒。京作“絰”，喪服也，所謂“苴絰大搹”。蜀才作“咥”，葢訓“覺悔”，義見訟卦。“差”，古文“嗟”。鄭無“凶”字，“大耊之嗟”則凶矣，義同。

《象》曰：日昃之離，何可久也。

《九家易》曰：日昃當降，何可久長。三當據二以[image: ]鼓缶，而今與四同取於五，故曰“不鼓缶而歌”也。

釋曰　《九家》謂日昃難久，不可更勤遠略，有是理也，而未必爻義也。“何可久”，謂當及時勉行以善其後耳。

九四：突盧、周作“[image: ]”，注同。如其來如。焚如，死如，棄如。《釋文》：突，徒忽反，王肅唐屑反，舊又湯骨反。

荀爽曰：陽升居五，光炎宣揚，故“突如”也。陰退居四，灰炭降墜，故“其來如”也。陰以不正居尊乘陽，歷盡數終，天命所誅，位喪民畔，下離所害，故“焚如”也。以離入坎，故“死如”也。火息灰損，當[image: ]“捐”。故“棄如”也。

補　鄭康成曰：震[image: ]長子，爻失正，又互體兑，兑[image: ]附決，今《周禮》本“子”上誤多“注”字。子居明法之家而無正，何以自斷當[image: ]“繼”。其君父不當[image: ]“之”。志也。“突如”，震之失正，不知其所如，又[image: ]巽，互巽。巽[image: ]進退，不知所從。不孝之罪，五刑莫大焉。得用議貴之辟刑之，若當[image: ]“各”。如所犯之罪：“焚如”，殺其親之刑；“死如”，殺人之刑也；“棄如”，流宥之刑。《周禮·秋官·掌戮》疏。

或稱“突”，京、鄭作“[image: ]”。《晁氏易》。

《説文》：[image: ]，不順忽出也，从倒子，《易》曰“突如其來如”，不孝子突出不容於内也。“[image: ]”，即《易》“突”字也。“[image: ]”，或从倒古文子。此依小徐本，大徐此下有“即《易》[image: ]字”一語，豈《易》舊本有作“[image: ]”者，鼎臣所見與晁氏所稱鄭《易》同，加此四字，謂《易》之[image: ]字如是作歟？《釋文》不云“《説文》作[image: ]”，許、鄭皆以“突如”[image: ]不孝子，葢此爻正義，虞亦然。

《鹽鐵論》曰：《易》曰“焚如棄如”，處非其位，行非其道，果隕其姓以及厥宗。《雜論篇》。

釋曰　荀以陽升陰降言，與大壯之需四升五降同義。“突如其來如”，以火喻，謂光突然炎上而灰來降下，所謂别離也。據二、五爻辭皆吉，柔麗中正，成既濟變坎由此。而上以乾出征坤折坤二、五[image: ]義，則《易》取象非一，荀説葢有所受之。《鹽鐵論》説正與荀合，但以“突如”屬四，“其來如”屬五，文義似未協。此爻之義，當以許、鄭[image: ]正。“突”者，“[image: ]”之借，不孝子悖逆無禮，出入飄忽，其狀突如，故造文者从倒子而謂之“[image: ]”。“突”與“[image: ]”音同義亦近，《易》之“突如”，即“倒子”之“[image: ]”也。四震爻，震[image: ]長子，爻失正，體兑[image: ]附決，父子骨肉相附麗而至於決去，由不孝悖逆也。震[image: ]動，動失正，不知其所往，故“突如”，不容於内，故人驚愕見“其來如”。不孝之罪五刑莫大，雖世子，得以議貴之辟刑之。“焚如，死如，棄如”，各如其所犯輕重擬其刑。程迥《古占法》稱隋焬帝來江都，筮《易》遇此爻，後果[image: ]宇文化及所弑，此天誅不孝之子，因《易》以聲其罪也。

《象》曰：突如其來如，无所容也。

《九家易》曰：在五見奪，在四見棄，故“无所容也”。

釋曰　張氏曰：“四惡人无所容，故焚死棄。”《九家》申荀義，謂五陰在五見奪，在四見棄，惟沱嗟來下猶可耳。

六五：出涕沱若，《釋文》：出，如字，徐尺遂反，王嗣宗勑類反。涕，徐他米反，又音弟。沱，徒河反。

荀爽曰：六五陰柔，退居於四，出離[image: ]坎，故“出涕沱嗟”周作“若”。而下，以順陰衍字。陽也。

補　鄭康成曰：自目出曰涕。《漢上易》。

“沱”，荀作“池”，一作“沲”。

“若”，古文作“[image: ]”。並《釋文》。

戚嗟盧、周作“差”。案：李引虞注，則經不當作“差”。若，吉。《釋文》：戚，干寂反。

虞翻曰：坎[image: ]心，震[image: ]聲，兑[image: ]口，故“戚嗟若”。動而得正，尊麗陽，故“吉”也。

補　“戚”，《子夏》作“嘁”，子六反。曰：咨慙也。

“嗟”，荀作“差”。並《釋文》。

釋曰　李以荀義[image: ]主，引虞葢斷章取之。“尊麗陽”，謂五降居四，尊陽而附麗之，實則此爻當以虞義[image: ]正。五麗中正，伏陽出，張氏曰：“離[image: ]目，由離出坎，象水出目，故‘出涕沱若’。五非正，懼而正，若大甲之思庸也。”案：虞云“尊麗陽”，謂五居尊而麗伏陽，故陽出而正。“若”，詞也，荀訓“順”。“沱”，荀作“池”，字體之變，如“蛇”亦作“虵”，“沲”，俗字。荀本經作“池差”，讀[image: ]“沱嗟”，或李依所據經字改之。“[image: ]”，“叒”之籀文，與“若”同音。

《象》曰：六五之吉，離王公也。《釋文》：離，音麗，梁武力智反。王嗣宗同。

《九家易》曰：戚嗟順陽，附麗於五，故曰“離王公也”。陽當居五，陰退還四，五當[image: ]王，三則三公也。朱本“公”上無“三”字。四處其中，附上下矣。

補　“離”，鄭作“麗”。

王肅曰：“麗”，王者之後[image: ]公。並《釋文》。

釋曰　《九家》謂五降居四，以王者之後[image: ]諸侯，附麗王與三公之閒，王肅説亦大同，而於文義殊不安。虞注謂“尊麗陽”，則王公謂乾五伏陽，五麗之，陽出之正，故“吉”，當[image: ]此傳正義。

上九：王用出征，有嘉折首，獲匪其醜，无咎。

虞翻曰：“王”，謂乾，乾二、五之坤成坎，體師象，震[image: ]“出”，故“王用出征”。“首”，謂坤二、五來折乾，故“有嘉折首”。“醜”，類也，乾征得坤陰類，乾陽物，故“獲非其醜，无咎”矣。

補　劉向上疏曰：言美誅首惡之人，而諸不順者皆來從也。

釋曰　虞云“首，謂坤二、五來折乾”，張氏曰：“离之二、五也，伏陽出，先折二、五，故曰‘折首’。二、五曾折乾者，故謂之‘首’。”案：兑[image: ]毁折，乾[image: ]首，此取乾象以言坤。“首”，謂首惡，坤二、五也，坤二、五麗乾，而上象如此者，陰陽合則同功，離則異氣。諸爻言陰麗陽，言乎其合也，此言陽征陰，言乎其離也，此繼治繼亂之異，故“離”訓“麗”，又有别離之義。此卦六爻，李氏惟上九引虞，餘多引荀、《九家》，葢以[image: ]初當敬守，二得中，三當據二，若妄動取五，則上與敵應來咥之。四與五易，則上亦變，成既濟，乾陽征坤，誅除首惡，五既正位，陰皆從陽矣。今取鄭、虞義補之。

《象》曰：王用出征，以正邦也。

虞翻曰：乾五出征坤，故“正邦也”。

補　王肅本此下有“獲匪其醜，大有功也”二句。《釋文》。

釋曰　此肅妄增。



(1)　點校案：“唯力是視”疑當[image: ]“唯利是視”。



[image: ]



卷第七

周易下經、彖下傳、象下傳

此題今補。

咸

《序卦》曰：有天地，然後有萬物。有萬物，然後有男女。有男女，然後有夫婦。有夫婦，然後有父子。有父子，然後有君臣。有君臣，然後有上下。有上下，然後禮義有所錯。

韓康伯曰：言咸卦之義也。咸“柔上而剛下”，“感應以相與”，夫婦之象莫美乎斯。人倫之道莫大夫婦，故夫子慇朱作“殷”。懃深述其義，以崇人倫之始，而不係之於盧、周無“於”字。離盧、周作“离”，後同。也。先儒以乾至離[image: ]上經，天道也；咸至未濟[image: ]下經，人事也。夫《易》六畫成卦，三材必備，錯綜天人，以効變化，豈有天道人事偏於上下哉。斯葢守文而不求義，失之遠矣。

補　孔穎達曰：上經不專天道，下經不專人事。但孔子序卦不以咸繫離，《繫辭》云“二篇之策”，則是六十四卦舊分上下。乾坤象天地，咸恒明夫婦，乾坤乃造化之本，夫婦寔人倫之原，因而擬之，何[image: ]不可。天地各卦，夫婦共卦者，乾坤明天地初闢，至屯乃剛柔始交，故以純陽象天，純陰象地。則咸以明人事，人物既生，共相感應，若二氣不交，則不成於相感。自然天地各一，夫婦共卦。

釋曰　《易》每卦每爻，皆本天道以訓人事，一卦六爻，又分三才。上下篇建首，及泰、否、坎、離、損、益、既未濟之等，又略以天道人事分，言豈一端，韓伯之説固矣。

[image: ]艮下兑上咸。亨利貞，取女吉。

虞翻曰：“咸，感也”，坤三之上成女，乾上之三成男，乾坤氣交以相與，“止而説，男下女”，故“通利貞，娶盧、周作“取”，下同。女吉”。

鄭玄曰：“咸，感也”，艮[image: ]山，兑[image: ]澤，山氣下，澤氣上，二氣通而相應以生萬物，故曰“咸”也。其於人也，嘉會禮通，和順於義，幹事能正，三十之男有此三德，以下二十之女，正而相親説，娶之則吉也。

補　《荀子》曰：《易》之咸見夫婦，夫婦之道不可不正也，君臣父子之本也。咸，感也，以高下下，以男下女，柔上而剛下，聘士之義，親迎之道，重始也。《大略》文。

取，亦作“娶”。《釋文》。

釋曰　張氏曰：“貞，謂初、四易位，少男下少女，親迎之義。初、四正，則中男正乎外，中女正乎内，故‘取女吉’。”案：“娶”，正字，“取”，叚借字。朱本注“取”字皆作“娶”，或注以“娶”釋“取”，所謂古今字。

《彖》曰：咸，感也。柔上而剛下，二氣感應以相與。

蜀才曰：此本否卦。案：六三升上，上九降三，是“柔上而剛下，二氣交感以相與也”。

補　鄭康成曰：“與”，猶親也。《釋文》。

止而説，男下女，是以亨利貞，取朱作“娶”。女吉也。

王肅曰：山澤以氣通，男女以禮感。男而下女，初婚之所以[image: ]禮也。通義正，娶廬、周作“娶”。女之所以[image: ]吉也。

釋曰　惠氏曰：“‘止’，艮，‘説’，兑，艮男，兑女。男先於女，故‘男下女’。”案：感應相與，“亨”也。“止而説”，“利貞”也。“男下女”，“取女吉”也。“止”者，止於正，凡嘉會禮通，必各止於正而後相親説。故男女無媒不交，無幣不相見，敬慎重正而後親之。男必下女，而後夫婦之禮行，室家之道正。卦名“咸”，取乾坤交感相通，而有止而説之德，男下女之象，是以云“亨利貞，取女吉也”。王肅説大旨不謬，而文義未甚協，故釋之。

天地感而萬物化生，

荀爽曰：乾下感坤，故萬物化生於山澤。

陸績曰：天地因山澤孔竅以通其氣，化生萬物也。

釋曰　天地交感，山澤通氣，則雲行雨施，品物流形，此咸反泰成既濟之事。

聖人感人心而天下和平。

虞翻曰：乾[image: ]“聖人”，初、四易位成既濟，坎[image: ]“心”、[image: ]“平”，故“聖人感人心而天下和平”。此保合大盧、周作“太”。和，品物流形也。

釋曰　“保合大和”，天下和平也，“品物流形”，萬物化生也，極言咸之亨而利貞。

觀其所感，而天地萬物之情可見矣。

虞翻曰：謂四之初，以離日見天，坎月見地，縣象著明，萬物見離，故“天地萬物之情可見”也。

《象》曰：山上有澤，咸。

崔憬曰：山高而降，澤下而升，山澤通氣，咸之象也。

君子以虚受人。

虞翻曰：“君子”謂否乾，乾[image: ]“人”，坤[image: ]“虚”，謂坤虚三受上，故“以虚受人”。艮山在地下[image: ]謙，在澤下[image: ]虚。

釋曰　乾以坤受陽施，君子有乾德，而體坤虚以受人，所以天下之善感之而至。

初六：咸其拇。盧、周作“母”，注同。《象》曰：咸其拇，志在外也。

虞翻曰：“拇”，足大指也，艮[image: ]指，坤[image: ]“母”，朱作“拇”，誤。故“咸其拇”。失位遠應，之四得正，故“志在外”，謂四也。

補　馬、鄭、薛皆曰：“拇”，足大指也。

荀爽“拇”作“母”，曰：陰位之尊。子夏作“[image: ]”。並《釋文》。

釋曰　初志在四，以取女言，則女子許嫁繫纓，有從人之端也。以感人心言，則臣民繫心於君，望治之義也。四感初，初動應四，易位各正，則咸成既濟矣。荀作“母”，“拇”之叚借，“拇”者足大指，指之母。“拇”之名取義於“母”，“母”，陰位之尊者，四陰位而在上體當之。四感初，初[image: ]足，不曰“咸其趾”而曰“咸其母”，明初當之四也。“[image: ]”，“拇”之别體。

六二：咸其腓，凶，居吉。《象》曰：雖凶居吉，順不害也。

崔憬曰：“腓”，腳膞諸家並誤“膊”，惟周本作“膞”，是，今從之。次於拇盧、周作“母”。上，二之象也。得位居中，於五有應，若感應相與，失艮止之禮，故“凶”。居而承比於三，順止而隨於當禮，周作“禮當”。故“吉”也。

補　鄭康成曰：“腓”，膞腸也。膞，市臠反。

荀爽“腓”作“肥”，曰：謂五也，尊盛，故稱“肥”。

王廙曰：“腓”，腓腸也。並《釋文》。

《京氏傳》曰：六二待聘，九五見召，二氣交感，夫婦之道體斯合也。

釋曰　據鄭上六注義，則諸爻言“咸”者，謂動而感人，崔注葢本鄭義。“咸其腓”，謂動其腓以感五。京氏謂六二待聘，則二必待五感而後應。今五比上志末，感未及二，而二動其腓以感之，是女自獻其身，仕不由其道，故“凶”。居中守正，惟其感之當禮者是從，則“吉”。崔以“順”[image: ]順三，六爻分象取女，惠曰：五取上，三取二，初、四易，初取四。二當承三也。京氏謂二、五體合，初、四正，成既濟，六爻和會，五終應二。男既下女，女正位乎内，男正位乎外，全卦利貞之義也。二有正應，而在咸家慮其躁動，然得位居中，能靜而正，非遘“女壯”之比，故“雖凶居吉，順不害也”。“膞”，即《禮經》膞胳字，“腨”之叚借，《説文》“腨，腓腸也”。荀氏作“肥”，五尊盛而二感之，是懷利而慕君者，故戒以凶。

九三：咸其股，執其隨，往吝。盧誤“咎”。

崔憬曰：股[image: ]而衍字。次於腓上，三之象也。剛而得位，盧誤“中”。雖欲感上，釋“咸其股”。以居艮極，止而不前，二隨於己，志在所隨，故“執其隨”。下比二也，而當[image: ]“如”。遂感上，則失其止盧、周作“正”。義，故“往吝”窮也。

釋曰　崔説“咸其股”葢鄭義，謂動其股以感上，説“執其隨”則同虞義。姚氏曰：“與上相感也。隨，謂初二，陰從陽，故稱‘隨’，此男下女之爻也。男已下女，女當正内，男當正外，三居陽位而執柔順之道以從上，是亦從婦者也，故‘往吝’。”案：姚説甚當。

《象》曰：咸其股，亦不處也。志在隨人，所執下也。

虞翻曰：巽[image: ]“股”，謂二也，巽[image: ]隨，艮[image: ]手，故稱“執”。三應於上，初、四已變，歷險，故“往吝”。巽[image: ]處女也，男已下女，以艮陽入兑陰，故“不處也”。凡士與女未用皆稱“處”矣。志在於二，故“所執下也”。

釋曰　“故往吝”以上，經下注，李氏合之。虞云“股謂二”，張氏曰：“三與二俱[image: ]股，三、二相感，非謂二獨[image: ]股，三當執守於二，二乃隨之。往，謂之上。應上。”又曰：“當咸之時，已有男下女之象，故三、二同在巽體亦不處也。二女，三士。”案：虞意謂男已下女，三、二相感稱“咸其股”，女已從男，故“不處”。咸股有動象，三應在上，有往而感之之義，故“亦不處也”。然三志當在隨人者，謂二也，二隨三。所執者下於人之道，往就上則吝，謂三當守職以庇其下，不可侵官而願乎外也。然傳文語意似不如此，“亦不處”者，初、二皆有動義，三“咸其股”，是“亦不處也”。志在隨上六，不能特立守正，是所執卑下，故“吝”。

九四：貞吉悔亡。憧憧往來，朋從爾思。《釋文》：憧，昌容反，徐又音童，又音鐘。

虞翻曰：失位，“悔”也，應初動得正，故“貞吉”而“悔亡”矣。“憧憧”，懷思慮也，之内[image: ]“來”，之外[image: ]往，欲感上隔五，感初隔三，故“憧憧往來”矣。兑[image: ]“朋”，朱誤“明”。少女也，艮初變之四，坎心[image: ]思，故曰“朋從爾思”也。

補　馬融曰：“憧憧”，行貌。

王肅曰：“憧憧”，往來不絶貌。

劉瓛曰：意未定也。

京作“[image: ]”，《字林》云：遲也。丈冢反。　並《釋文》。

釋曰　爻位四[image: ]心，咸之主，心正則能正己以正人，使天下無不正之害，故“貞吉”而“悔亡”矣。“憧憧往來”，感初感上，未正而求正，正不在人而在己，感人者當反其所以感。四感初而易，正也，四來初往，則上不待感而自從。坎心[image: ]思，兑[image: ]朋，謂上也，四感初，初之四成坎，則上亦體坎，故“朋從爾思”。正己而物正，感人心而天下和平，如日月無私照，萬物皆相見，是謂“光大”，此咸之大義。虞每云二陽[image: ]朋，惟此朋指兑上，與艮同氣相求者，即艮所下之少女。張氏曰：“四與上非男女之感，故轉兑[image: ]朋象。”京作“[image: ]”，遲難以求正。

《象》曰：貞吉悔亡，未感害也。

虞翻曰：坤[image: ]害也，今未感坤，初體遯弑父，故曰“未感害”也。

釋曰　虞讀“未感”略逗，張氏曰：“未感則害，必貞吉乃悔亡。”

憧憧往來，未光大也。

虞翻曰：未動之離，故未光大也。

釋曰　“憧憧往來”，所以求光大。

九五：咸其脢，《釋文》：脢，武悲反，又音每，王肅又音灰。无悔。

虞翻曰：“脢”，夾脊肉也，謂四已變，坎[image: ]脊，故“咸其脢”。得正，故“无悔”。

補　《子夏傳》曰：在背曰脢。

馬融曰：“脢”，背也。並《正義》。

鄭康成曰：“脢”，背脊肉也。《釋文》。

王肅曰：脢在背而夾脊。《正義》。

《説文》曰：“脢”，背肉也，《易》曰“咸其脢”。

釋曰　張氏、姚氏之義，以四變，五陽正中體坎[image: ]脊，四與上二陰夾之，象夾脊之肉，是謂“脢”，“脢”，背也。三爻通象脢，五當比上，上亦脢也。“咸其脢”，謂五感上。《象》曰“志末”，爻位初[image: ]本，上[image: ]末，人身心體[image: ]本，四支[image: ]末。脢不動，五、上俱體脢，非能相感。“咸其脢”者，五又體坎[image: ]心，五藏皆附於背，而心[image: ]之君，心正則順氣流通，由脢而達於四支，仁義禮智生於心，盎於背施於四體也。“咸其脢”，志在正末，本正而末從，心之用也。脢不動，見五不應二，嫌有悔，心正而氣自達於末，則六爻終應，故“无悔”。鄭義則當以“脢”專象五，“咸其脢”，謂動其脢以感上。脢在身之後，人所不見，“咸其脢”，迴顧其後也。上[image: ]末在五後，故曰“志末”，言克勤小物，不遺微末，故“无悔”。

《象》曰：咸其脢，志末也。

案：“末”，猶上也，四感於初，三隨其二，五比於上，故“咸其脢”。“志末”者，謂五志感於上也。

釋曰　三隨其二，謂隨其所據之二。“隨”，謂使之隨己。

上六：咸其輔頰舌。

虞翻曰：耳目之閒稱“輔頰”，四變下脱“離”字。[image: ]目，坎[image: ]耳，兑[image: ]“口舌”，故曰“咸其輔頰舌”。

補　馬融曰：“輔”，上頷也。

虞作“[image: ]”。並《释文》。

《説文》曰：“[image: ]”，頰也。

“頰”，孟喜作“俠”。《释文》。

釋曰　三感上，上比五，不得應三，徒送口説，虚辭相感而已，是“咸其輔頰舌”。上體坎而互與離連，坎[image: ]耳，離[image: ]目，是耳目之閒，又體兑[image: ]口舌，輔頰舌者所以言。累三物[image: ]象者，狀其言之多以見其無實也。張氏以三在離坎二體之閒[image: ]輔頰，上體兑[image: ]舌，三、上相感，取象亦通。鄭義則謂動其輔頰舌以感三，口惠而實不至，怨菑及其身。上處咸末，咸道極薄，故著有辭無誠之戒。此爻大義，虞當與鄭同。“輔”者，“[image: ]”之借，虞作“[image: ]”，《集解》經作“輔”，因改注從經。輔在頰前，析言則異，許、虞皆以其相近統言之。“頰”，孟作“俠”，假借字。

《象》曰：咸其輔頰舌，媵朱作“騰”，注同。口説也。《釋文》：説，如字。

虞翻曰：“媵”，送也。不得之三，山澤通氣，故“媵口説也”。

補　鄭康成曰：“媵”，送也。咸道極薄，徒送口舌言語相感而已，不復有志於其閒。《正義》。

“媵”，《九家》作“乘”，今本作“滕”。説，徐音脱，又始鋭反。《釋文》。

釋曰　上不得應三，以山澤通氣，故有送口説之象。媵口説而無其志，是咸道極薄。上者，咸之所以成卦，然本否三小人，故以[image: ]戒，明咸道主誠。鄭、虞皆作“媵”，見《釋文》、《正義》，李氏引虞注訓“送”，則經、注字皆當作“媵”。朱本作“騰”者，《禮經》“騰”[image: ]“媵”之今文，今本作“滕”，葢“騰”之假借，“騰”，猶揚也。豈舊本有作“騰”者，李氏斟酌古今而從之，并改注從經歟？然“騰”與“送”義雖相近，究不可合[image: ]一訓，故鄭注“公食大夫”禮云：“騰，當作媵。媵，送也。”媵、騰形近，刊本易譌，當以惠校作媵[image: ]是。“説”，讀如字，徐音脱，見其言之易，猶今人云“脱口而出”。又始鋭反，讀“遊説”之“説”。

恒

《序卦》曰：夫婦之道不可不久也，“可”下本篇有“以”字。故受之以恒。恒者，久也。

鄭玄曰：言夫婦當有終身之義。夫婦之道，謂咸者也。“者”字疑衍。

[image: ]巽下震上恒。亨，无咎，利貞。

虞翻曰：“恒，久也”，與益旁通。乾初之坤四，剛柔皆應，故“通，无咎，利貞”矣。

鄭玄曰：“恒，久也”。巽[image: ]風，震[image: ]雷，雷風相須而養物，猶長女承長男，夫婦同心而成家，久長之道也。夫婦以嘉會禮通，故“无咎”。其能和順幹事，所行而善矣。

釋曰　恒自泰來，泰乾交坤，故“亨”。失位，“咎”也，剛柔皆應，長女承長男，嘉會禮通，夫婦道正，故“无咎”。“利貞”，謂恒當變成益，三陽德正獨不變，上應之，成既濟定。男正位乎外，女正位乎内，和義幹正，久於其道，如是則所行而善。上成孝敬，中和室家，下宜子孫，終始不厭，繼繼承承，勿替引之，其益无方矣，所謂“利有攸往”也。通故貞，貞而後往，天地之道、聖人之化所以恒久皆如是。

利有攸往。

虞翻曰：初利往之四，終變成益，則初、四、二、五皆得其正，終則有始，故“利有攸往”也。

釋曰　恒既正既濟而後成益，貞而後往，故利而可久。若不正而變，非徒無益，而又害之，其能久乎？恒乾通益坤，終變成益，所謂終則有始。

《彖》曰：恒，久也。剛上而柔下。朱脱“而”字。

王弼曰：剛尊柔卑，得其序也。

雷風相與，巽而動，

蜀才曰：此本泰卦。案：六四降初，初九升四，是“剛上而柔下”也。分乾與坤，雷也；分坤與乾，風也，是“雷風相與，巽而動”也。

釋曰　惠氏曰：“震雷巽風，同聲相應，相應猶相與。與，猶親也。”姚氏曰：“雷動風行，六爻皆應，故相與，言並起也。”

剛柔皆應恒。

《九家易》曰：初、四、二、五雖不正，而剛柔皆應，故“通无咎”矣。

釋曰　此經下注，李移於此。剛上柔下，尊卑得序，雷動之時，風行長養，相須成物，猶長女承長男同心成家。“巽”，入也，順也，入理而順動，初、四、二、五雖不正，而剛柔皆應，有易而各正之道，皆恒義。

恒，亨，无咎，利貞，久於其道也。

荀爽曰：“恒”，震世也，巽來乘之，陰陽合會，故“通，无咎”。長男在上，長女在下，夫婦道正，故“利貞，久於其道也”。

釋曰　惠氏曰：“恒，震宫三世卦，一世豫，二世解，三世而下體巽，故云‘巽來乘原誤“承”。之’。”案：荀以震巽合[image: ]亨，震下體變成巽，以承上震，陰陽合，剛柔應，故“亨，无咎”。由其亨无咎，則可貞，故“利貞”。長女承長男，夫婦道正，貞之義，故爻利變而之正，男正位乎外，女正位乎内也，“恒，亨，无咎，利貞”。失位者以之正[image: ]貞，得位者以不易[image: ]貞，初、四、二、五變之益，三不易方，上應之，成既濟。“一陰一陽之謂道”，久於其道，所以[image: ]恒也。荀氏此條亦經下注，李以虞義[image: ]主，故移於此。荀、虞取象異而義得相成，故通合解之。

天地之道，恒久而不已也。

虞翻曰：泰乾坤[image: ]天地，謂終則復始，有親則可久也。

釋曰　所謂“恒”者，久於可久之道。天下之久者莫如道，道之大原出於天，天地之道，本恒久不已。“一陰一陽之謂道”，乾元之正，陽往則陰來，陰往則陽來。乾元之行，終始往復，無非一陰一陽。聖人法天地，立人倫，乾坤生六子，正也。消息之義，復震息至泰，又成乾，遘巽消至否，又成坤。泰乾下坤上[image: ]天地交，初之四成恒，又體震巽，恒通益，互艮兑，六位正，成坎離。乾坤又歷生六子，故夫婦父子之道，終而始，始而終。伏羲别男女以[image: ]夫婦而人道定，父子有親，人類相傳，永永不絶。類族辨物，而家道可久，君臣上下禮義皆由此起。天子至庶人，各思永保其祖父所傳之天下國家、身體髮膚，君仁臣忠，上惠下順，而天下可久，此天之經地之義也。

利有攸往，終則有始也。

荀爽曰：謂乾氣下終，始復升上居四也。坤氣上終，始復降下居初者也。

釋曰　天地之道，恒久不已，至正而至變，至變而實至正，始而終，終而又始，所以不已。恒“利貞”，又云“利有攸往”者，終則又始也。謂否坤終則泰乾始，益正否坤，則恒息泰乾，恒終變成益，則乾元又始於初。惟正故能變，窮則變，變則通，通則久，以其正也。若不正而變，則攸往不利，其道窮而無以[image: ]萬物始矣，此引伸虞義。荀氏則以乾升坤降言，謂乾始升，坤始降，泰本自復震息成乾，初之四又成震，是終則又始，與虞説“恒久不已”理互通。

日月得天而能久照，

虞翻曰：動初成乾[image: ]“天”，至二離[image: ]“日”，至三坎[image: ]“月”，故“日月得天而能久照”也。

釋曰　虞就變益取象耳。日月麗乎天，皆乾元之行。一陰一陽之謂道，久於其道之義也。久照則日月往來，終則有始之義在其中矣。

四時變化而能久成。

虞翻曰：春夏[image: ]“變”，秋冬[image: ]“化”，變至二離夏，至三兑秋，至四震春，至五坎冬至，周删“至”字。故“四時變化而能久成”，謂乾坤朱本此下有“化”字。成物也。

釋曰　此注有譌，張曰：“應云‘變至二离夏兑秋，至三震春，至五坎冬’。”案：寒暑往來，變化消息，終則有始，既成萬物，皆日月之行，亦惟久於其道故然。

聖人久於其道而天下化成。

虞翻曰：“聖人”謂乾，乾[image: ]“道”。初、二已正，四、五復位，成既濟定。“乾道變化，各正性命”，有兩離象，重明麗正，故“化成天下”。朱有“矣”字。

釋曰　“久於其道”，如日月之得天而久照。“天下化成”，如四時之變化而久成。此“利貞”既濟之事，而“利有攸往”在其中矣。

觀其所恒，而天地萬物之情可見矣。

虞翻曰：以離日照乾，坎月照坤，萬物出震，故“天地萬物之情可見矣”，與咸同義也。

釋曰　恒體震，既濟，大極之象出震之本，成益則震初正乾元，萬物出震可見。

《象》曰：雷風，恒。

宋衷曰：“雷以動之，風以散之”，二者常相薄而[image: ]萬物用，故君子象之，以立身守節而不易道也。

君子以立不易方。

虞翻曰：“君子”，謂乾三也，乾[image: ]“易”、[image: ]“立”，坤[image: ]“方”。乾初之坤四，三正不動，故“立不易方”也。

釋曰　泰乾初之坤四[image: ]恒，乾爻惟三得正不動，則初、四、二、五正而成既濟，故“立不易方”。

初六：浚恒，貞凶，无攸利。

侯果曰：“浚”，深，“恒”，久也。初本六四，自四居初，始求深厚之位者也。位既非正，求乃涉邪，以此[image: ]正，凶之道也，故曰“浚恒，貞凶，无攸利”矣。

補　“浚”，鄭作“濬”。《釋文》。

釋曰　侯意四居乾初之位，求深厚之地以自處而非其正，懷安以[image: ]常，狡兔三窟以[image: ]固，於君子利用安身之正道[image: ]凶，无所往而利也。愚謂“浚”者，穿鑿以[image: ]深。陽[image: ]深，四之初，非深而求深，故“浚”。以此[image: ]恒，道在邇而求諸遠，事在易而求諸難，雖正猶凶无攸利。凡應接事物，求望過深，盡歡竭忠，皆其象。“濬”與“浚”通。

《象》曰：浚恒之凶，始求深也。

虞翻曰：“浚”，深也，初下稱“浚”，故曰“浚恒”。乾初[image: ]淵，故“深”矣。失位變之正，乾[image: ]始，故曰“始求深也”。

釋曰　此條葢删取經傳注合之。初自四下，遽欲變乾初，知小而謀大，欲速則不達，始而求深，故“凶”。初欲之正，故虞取“乾[image: ]始”之象，或曰：當作“初[image: ]始”。

九二：悔亡。

虞翻曰：失位，“悔”也。動而得正，處中多譽，故“悔亡”也。

釋曰　動而得正，謂變之正也。姚氏則以[image: ]動而之五得正，五處上中，本體二多譽。若然，則與荀同義。

《象》曰：九二悔亡，能久中也。

荀爽曰：乾[image: ]“久”也，能久行中和，以陽據陰，故曰“能久中也”。

釋曰　二得中，據初陰，升五定既濟，據四陰，是久行中和以陽據陰也。擇乎中庸，得一善，則拳拳服膺而弗失之，是能久行中和者。

九三：不恒其德，或承之羞，貞吝。

荀爽曰：與初同象，欲據初隔二，與五[image: ]兑，欲説朱作“悦”。之隔四，意无所定，故“不恒其德”。與上相應，欲往承之，[image: ]陰所乘，故“或承之羞”也。“貞吝”者，謂正居其所，不與陰通也，无居自容，故“貞吝”矣。

補　鄭康成曰：得正，互體[image: ]乾，乾有剛健之德。體在巽，巽[image: ]進退，是“不恒其德”也。又互體[image: ]兑，兑[image: ]毁折，是將有羞辱也。《禮記·緇衣》正義。自“巽[image: ]進退”以下，又見《後漢書·馬廖傳》注，“是不恒其德也”，作“不恒其德之象”；“[image: ]兑”，無“[image: ]”字；“是將”，作“後或”。張氏曰：《緇衣》正義不言此[image: ]注文，證之《後漢書》注，則[image: ]注無疑。《正義》或脱“注云”字耳。或，鄭作“咸”。《釋文》。

釋曰　三得正，立不易方之君子也。爻乃以“不恒”[image: ]戒者，恒爻多失正，三處其閒，易於進退失據。如鄭、荀所言，處三之位，非定識定力之君子，未有不動而易方者。張氏曰：“卦變成益，三、上失位，三宜立不易方，則上亦不變而既濟定，所謂聖人久於其道而天下化成也。乾[image: ]德，坤[image: ]恥，三不守乾，則二、四與[image: ]坤，故‘或承之羞’。至承羞而後貞，雖正猶吝。”案：鄭、荀據本象，言其始；張據虞義推變，要其終。

《象》曰：不恒其德，无所容也。

《九家易》曰：言三取初隔二，應上見乘，是“无所容”。无居自容，故“貞吝”。

釋曰　不恒其德，與人不壹，則人莫之與而傷之者至，故“无所容”。及其究也，且變而失正。惠氏曰：“諸爻皆正，三獨失位，故‘无所容’。”案：諸爻皆正，三獨以失正而不能濟，非益之道，眾咎之所歸也，故“无所容”，聖人之戒不恒深矣。

九四：田无禽。《象》曰：久非其位，安得禽也。

虞翻曰：“田”，謂盧誤“[image: ]”，下“謂五”同。二也，地上稱田。“无禽”，謂五也。九四失位，利二朱誤“也”。上之五，己己，己四也，作“已”者誤。變承之，故曰“田无朱誤“無”。禽”。言二、五皆非其位，故《象》曰“久非其位，安得禽也”。

釋曰　“田”，獵也，“禽”，獲也。陽出征陰，二升五，則“田有禽”，今二、五皆非其位，二未獲五，故“田无禽”。明四利二上之五，己變而承之。張氏曰：“凡二、五易位者，四多利五變。”虞義如此。愚謂恒自泰來，泰二、五失位，二正五則田有禽。今二不之五而初出之四[image: ]恒，求可久而非二、五各正之位，不能得陰而定既濟，如田而无禽然。君子藏器於身，待時而動，正己以正人，則出而有獲。二升五，得禽而貞，四復初，陰承陽，六爻正矣。

六五：恒其德，貞婦人吉，夫子凶。

虞翻曰：動正成乾，故“恒其德”。“婦人”，謂初，巽[image: ]婦，終變成益，震四復初，婦得歸陽，從一而終，故“貞婦人吉”也。震，乾之子而[image: ]巽夫，故曰“夫子”，終變成益，震四從巽，死於坤中，故“夫子凶”也。

補　鄭康成曰：以陰爻而處尊位，是天子之女，又互體兑，兑[image: ]和説。至尊主當[image: ]“王”。家之女，以和説幹其家事，問正於人，故[image: ]“吉”也。應在九二，又男子之象，體在巽，巽[image: ]進退，是无所定而婦言是從，故言“夫子凶”也。《禮記·緇衣》正義，此條亦不言注文。

貞，《禮記·緇衣》作“偵”，注曰：問正[image: ]偵。

釋曰　此爻亦鄭據本象言其始，虞推變要其終。鄭意婦人以柔順[image: ]常德，六五陰爻居尊，體兑和説而應二，志在承陽，故能之正降二而吉。夫子則以剛健[image: ]常德，若亦執六五柔順之道，不升五而處下應五，則是從婦，凶道也。虞意五正體乾五[image: ]“恒其德”，“貞”，謂五正初、四。張氏曰：“初上[image: ]四，從震而吉，四下[image: ]初，從巽死坤中，此浚恒所以凶也。故三‘立不易方’，乃各正性命也。使初、四正者乾五，故言之。”案：五不正三，而遽變益使震巽相從，婦人之義從一而終，巽從震可也。夫子當以義[image: ]制，震從巽則是從婦，懷安昏惰以没世者，其道凶矣。易方而遽求益，適見夫子凶之象。陽道衰矣，其何能正否而反泰乎，此浚恒所以凶。《禮記》“貞”作“偵”，問正也，順從之意。問正，所以求之正也。

《象》曰：婦人貞吉，從一而終也。

虞翻曰：“一”，謂初，終變成益，以巽應初震，故“從一而終也”。

夫子制義，從婦凶也。

虞翻曰：震没從巽入坤，故“從婦凶”矣。

釋曰　如鄭義，則“從一”謂二升五[image: ]乾元，五降從之也。“制義”者，二升五，以乾制坤，坤[image: ]義，二不升而應五陰，則是不能制義而從婦，故凶。如虞義，則“從一”謂從震初，“從婦”謂從巽四。三正成既濟，以陽制陰，[image: ]“制義”。三易方，震從巽，則没坤下而凶。婦人從一，夫子制義，夫[image: ]妻綱，此伏羲畫卦定人倫，文王、周公作《易》制禮之精義，至孔子而其旨大明，萬世不易之常道，所謂恒也。

上六：震恒，凶。《象》曰：震恒在上，大无功也。震，朱作“振”，據虞注則《經》當作“震”。《釋文》：振，張作“震”。“張”上或脱“虞”字。

虞翻曰：在震上，故“震恒”。五動乘陽，故“凶”。終在益上，五遠應，故“无功也”。

補　“震”，諸家多作“振”。馬融曰：“振”，動也。鄭康成曰：“振”，摇落也。張作“震”。《釋文》。

《説文》：偁《易》作“榰恒”。

釋曰　上在震之上。震，動也，五不正三而動之益，以動[image: ]恒。上得正而在益上未變，有乘陽之象。易方而變，民弗從也，臣之守正者，徒見孤危拂戾不能得君，同歸於無功，使陰長而已。張氏曰：“不變在益上，故‘凶’。三正既濟，則非乘陽也。五應二不比上，上不得五，故‘无功’。”案：鄭作“振”訓“摇落”者，初“濬恒”如揠苗助長，故至上而摇落，安危怙終，猶以[image: ]時數之常，故凶。馬訓“動”者，上體震陰躁動，五正則乘陽不敬，與張申虞義異。妄動要功，必大无功，故凶。動而失位，則體益上“或擊之，立心勿恒，凶”矣。《説文》作“榰”者，惠氏曰：“古文震、振、祇三字同物同音，祇有耆音，故《説文》作‘榰’。”然則“榰”者“振”之叚借字。

遯

《序卦》曰：物不可以久居其所，故受之以遯。

韓康伯曰：夫婦之道，以恒[image: ]貴，而物之所居不可以恒，宜與世升降，有時而遯者也。

釋曰　物不能久而不變，盛久則衰退，合久則離去，故遯次恒。聖人遯而能亨，撥亂反正，然後可久。

[image: ]艮下乾上遯。亨。

虞翻曰：陰消姤二也。艮[image: ]山，巽[image: ]入，乾[image: ]遠，遠山入藏，故“遯”。以陰消陽，子弑其父，小人道長，避之乃通，故遯而通。則當位而應，與時行也。“行”下朱衍“之”字。

小利貞。

虞翻曰：“小”，陰，謂二。得位，浸長以柔變剛，故“小利貞”。

鄭玄曰：“遯”，逃去之名也。艮[image: ]門闕，乾有健德，互體有巽，巽[image: ]進退，君子出門，行有進退，逃去之象。二、朱誤“曰”。五得位而有應，是用正道得禮見召聘，“亨”也。始仕朱誤“任”。他國，當尚謙謙，小其和順之道。小行其和義之道，謂“利”也。居小官，幹小事，謂“貞”。其進以漸，則遠妨忌之害，昔陳敬仲奔齊辭卿是也。

補　“遯”，或作“[image: ]”，或作“遁”。《釋文》。

釋曰　虞以“小利貞”[image: ]二，陰稱“小”，二得位，當正居其所應五，時陰方浸長，故以二守正[image: ]利。鄭以“小利貞”[image: ]小事利貞，由小以漸及其大，則遯而亨之道。虞主陰，鄭主陽，二陰得正，陽從而貞之。遯雖有弑逆之象，而亂之初生，臣民之心尚知尊親君父，因其未離於正而貞之。陽貞陰，陰稱小，小者利貞，即小事利貞之義，鄭、虞義互通。《説文》：“遯，逃也”，“遁，遷也”，義近，《漢書·匈奴傳敘傳》顔注並云。“[image: ]”，古“遁”字。

《彖》曰：遯亨，遯而亨也。

侯果曰：此本乾卦。陰長剛殞，君子遯避，遯則通也。

剛當位而應，與時行也。

虞翻曰：“剛”，謂五，而應二，艮[image: ]“時”，故“與時行”矣。

補　鄭康成曰：正道見聘，始仕他國，亦遯而後亨也。《漢上易》。張曰：此或即約卦注，姑存以備考。

釋曰　“剛當位而應”，遯尚有可亨之道，故君子藏器待時，與時偕行也。得禮見聘，始仕他國，亦遯而亨之一端，鄭君舉隅耳。

小利貞，浸而長也。

荀爽曰：陰稱“小”，浸而長，則將消陽，故利正居二，朱誤“是”。與五相應也。

釋曰　陰利居正，陽利正陰。小人浸長，撥亂反正當以漸圖之，不可操之太蹙以速禍亂，此亨遯之本。

遯之時義大矣哉。

陸績曰：謂陽氣退，陰氣將害，隨時遯避，其義大矣哉。周無“哉”字。

宋衷曰：太公遯殷，四皓遯秦之時也。

《象》曰：天下有山，遯。

崔憬曰：天喻君子，山比小人，小人浸長，若山之侵天，君子遯避，若天之遠山，故言“天下有山，遯”也。

補　《京氏傳》曰：積陽[image: ]天，積陰[image: ]地。山在原誤“所”，今以意讀正。地高峻，逼近原誤“通”。於天，是陰長陽消。

釋曰　崔説本京。愚謂“天下有山”，山高遠，峻極於天，尊嚴不可攀躋之象。張氏則曰：“弑亂之時，天下无邦，唯山可遯。”

君子以遠小人，不惡而嚴。

虞翻曰：“君子”，謂乾，乾[image: ]“遠”、[image: ]“嚴”。“小人”謂陰，坤[image: ]“惡”，[image: ]“小人”，故“以遠小人，不惡而嚴”也。

侯果曰：羣小浸盛，剛德殞削，故君子避之。高尚林野，但矜嚴於外，亦不憎惡於内，所謂吾家[image: ]朱、盧作“耄”。遜於荒也。

釋曰　以陽正陰，其道如是，君子所以處遯而亨也。姚氏曰：“人而不仁，疾之已甚，亂也。不使不仁者加乎其身。”

初六：遯尾，厲，勿用有攸往。

陸績曰：陰氣已至於二，而初在其後，故曰“遯尾”也。避難當在前而在後，故“厲”。往則與災難會，故“勿用有攸往”。

釋曰　此以處遯之道言，李意以此説[image: ]正。

《象》曰：遯尾之厲，不往何災也。

虞翻曰：艮[image: ]尾也。初失位，動而得正，故“遯尾”，句。“厲”，句。之應成坎[image: ]災。句。在艮宜靜，若不往於四，則无災矣。

釋曰　此以濟遯之道言。陽已遯，初在後[image: ]尾，初動則遯去其尾。“遯”者，變去之義。初陽動後，是操其尾，初動則四亦變，是陰之四陽之初。陰之四成坎[image: ]災，故“厲”。張氏曰：“譬如捕鹿，角之踦之尾非所用制也，遯矣。往而操其尾，危道也，故‘勿用有攸往’。”

六二：執之用黄牛之革，莫之勝説。《釋文》：説，吐活反。

虞翻曰：艮[image: ]手稱“執”，否坤[image: ]“黄牛”，艮[image: ]皮。四變之初，則坎水濡皮，離日乾之，故“執之用黄牛之革”。“莫”，无也，“勝”，能，“説”，解也。乾[image: ]堅剛，巽[image: ]繩，艮[image: ]手，持革縛三在坎中，故“莫之勝説”也。

補　“説”，王肅如字，曰：解説也。徐吐活反，又始鋭反。《釋文》。

釋曰　虞義三消成否，上反三，二執之，四乃與初易位，成既濟，遯於是乎亨。“説”，讀如“脱”，王肅云“解説”，謂無能以言解其束縛，於義稍隔。徐又“始鋭反”，如“税駕”之“税”，亦“脱”義。

《象》曰：執用黄牛，固志也。

侯果曰：六二離爻，離[image: ]“黄牛”。體艮履正，上應貴主，志在輔時，不隨物遯，獨守中直，堅如革束，執此之志，莫之勝説。殷之父師當此爻矣。

釋曰　侯以二執志應五，則亦執三使遯不成否矣，所謂“利貞”也。二執三使不遯，即遯而上來反三，仍執之以圖濟，虞、侯二説義相成也。

九三：係遯，有疾厲。畜臣妾吉。

虞翻曰：“厲”，危也。巽[image: ]脱“繩稱係”三字。四變時，九三體坎，坎[image: ]“疾”，故“有疾厲”。遯陰剥陽，三消成坤，與上易位，坤[image: ]“臣”，兑[image: ]妾，上來之三，據坤應兑，故“畜臣妾吉”也。

補　許氏《五經異義》，謹案：《易》曰“係遯，有疾厲，畜臣妾吉”，知諸侯無去國之義。《禮記·曲禮》正義。

“係”，本或作“繫”。《釋文》。

釋曰　陰係於陽，君子[image: ]人心所係，諸侯[image: ]社稷民人所係。欲遯而有係，則不能遯，“有疾厲”，言濟遯之難。“畜臣妾吉”，三權變受上，上來之三，陽仍不遯而濟。濟遯未可遽爾大有作[image: ]，故“畜臣妾吉”，但惠養其下而已。君子之於小人，亦不可遽求大正，以臣妾畜之可也。張氏申虞以“係遯”[image: ]三遯而有係於上，故上來反三。許、虞義皆以濟遯言。

《象》曰：係遯之厲，有疾憊也。

王肅曰：三下各本皆誤“上”，此從周本。係于二而獲遯，故曰“係遯”。病此係執而獲危懼，故曰“有疾憊”當本作“斃”，李依經改。也。此當[image: ]“比”。於六二，“畜臣妾”之象，足以畜其臣妾，不可施[image: ]大事也。

補　鄭康成曰：“憊”，困也。荀作“備”。王肅作“斃”。並《釋文》。

釋曰　陰係于陽，三欲遯而累於二陰之係，故“係遯”。肅言不合《易》例。“備”，“憊”之叚借字，憊不至於斃，肅本非。

畜臣妾吉，不可大事也。

虞翻曰：三動入坤，坤[image: ]“事”，故“不可大事也”。

荀爽曰：“大事”，謂與五同任天下之政。潛遯之世，但可居家畜養臣妾，不可治國之大事。

釋曰　荀以處遯之道言。陽稱“大”，坤[image: ]“事”，遯時而作大事，適以速禍消入否耳，故“不可”。

九四，好遯，君子吉，小人否。《釋文》：否，方有反。

虞翻曰：否乾[image: ]“好”、[image: ]“君子”，陰稱“小人”。動之初，故“君子吉”，陰在四多懼，故“小人否”，得位承五，故无凶咎矣。

補　馬融曰：“好遯，君子吉”，言雖身在外，乃心在王室，此之謂也。小人則不然，身外，心必怨也。《太平御覽》卷五百一。

鄭康成曰：“否”，塞也。備鄙反。

王肅同。《釋文》。

釋曰　“好遯”，遯而能愛好。四動之初，以陽亨陰，貞而濟，反泰之道，故“君子吉”。君子道長，則小人道消，故“小人否”。鄭讀“否泰”之“否”，最當。虞讀“然否”之“否”，不也，陰在四多懼，故不吉。然以陰從陽，小人將化[image: ]君子，故言“否”而不言“凶”。馬以“好遯”[image: ]遯而能好君，君子如是，故能與時行，易初而吉，小人不然，則消入陰耳。虞云四動之初，今據以推馬、鄭義。

《象》曰：君子好遯，小人否也。

侯果曰：不處其位而遯於外，“好遯”者也。然有應在初，情未能棄，君子剛斷，故能舍之，小人係戀，必不能矣，故“君子吉，小人否”盧、周誤“凶”。矣。

釋曰　侯以四本象言，釋“好遯”[image: ]好隱遯，本王弼義。李意以虞[image: ]正。

九五：嘉遯，貞吉。

虞翻曰：乾[image: ]“嘉”，剛當位應二，故“貞吉”。謂三已變，上來之三成坎，《象》曰“以正志也”。

釋曰　“嘉遯”，遯而能嘉美。五剛當位應二，亨遯成既濟，“亨者嘉之會”，故“嘉遯”。五得正坎爻，上反三，四易初，成既濟。又體坎[image: ]志，五正志以通天下之志，撥亂世，反諸正。遯爻多變，惟五不動應二，故“貞吉”。

《象》曰：嘉遯貞吉，以正志也。

侯果曰：時否德剛，雖遯中正，“嘉遯”者也，故曰“貞吉”。遯而得正，則羣小應命，所謂紐已紊之綱，朱、盧“已”作“以”，“綱”作“剛”，誤，今從周校。正羣小之志，則殷之高宗當此爻矣。

釋曰　侯以“正志”[image: ]正羣小之志，使陰應陽而不上消，葢所以嘉會禮通而濟。

上九：肥遯，无不利。

虞翻曰：乾盈[image: ]“肥”，二不及上，故“肥遯，无不利”，故盧、周無此字。《象》曰：“无所疑也。”

補　《子夏傳》曰：“肥”，饒裕也。《釋文》、《正義》。

《淮南九師道訓》“肥”作“飛”，曰：遯而能飛，吉孰大焉。《文選》張平子《思玄賦》注。

釋曰　二本不及上，上之三，二乃執之共固其志。上在外，陰消不及，始无所係累，而終有與共濟，與時偕行，進退優裕，故遯而能肥无不利也。虞注“故《象》曰”之上，似脱“上之三坎[image: ]疑”一語。成既濟，故“无所疑”，此以濟遯言。《淮南》作“飛”者，喻无所拘係，遯世无悶也。

《象》曰：肥遯无不利，无所疑也。

侯果曰：最處外極，无應於内，心无疑戀，超世朱作“然”。高舉，果行育德，安時无悶，遯之肥也，故曰“肥遯，无不利”，則潁濱、巢許當此爻矣。

釋曰　此以處遯言。

大壯

《序卦》曰：物不可以朱脱“以”字。終遯，故受之以大壯。

韓康伯曰：遯“君子以遠小人”，遯而後通，何可終耶。陽盛陰消，君子道勝也。

釋曰　遯而亨反泰，泰息大壯，陽盛。陰雖傷之，止而不退，故大壯次遯。

[image: ]乾下震上大壯。利貞。

虞翻曰：陽息泰也。“壯”，傷也，“大”，謂四，失位[image: ]陰所乘。兑[image: ]毁折，傷“傷”上疑脱“故”字。與五易位乃得正，故“利貞”也。

補　馬融曰：“壯”，傷也。

鄭康成曰：“壯”，氣力浸强之名。

王肅曰：“壯”，盛也。並《釋文》。

釋曰　大壯息泰，陽氣壯盛。四失位，[image: ]陰所揜，過盛失正則[image: ]物所傷。《襍卦》曰“大壯則止”，盛故止而不遯，傷故止而未進。鄭、虞義相成，利正之五成需，養德以孚陰，正己而物正，然後成既濟息夬。六爻皆因其壯以戒其傷，李意葢以虞義[image: ]主。

《彖》曰：大壯，大者壯也。

侯果曰：此卦本坤。陰柔消弱，剛大長壯，故曰“大壯”也。

釋曰　此以壯盛[image: ]義。

剛以動，故壯。

荀爽曰：乾剛震動，陽從下升，陽氣大動，“故壯”也。

補　《京氏傳》曰：大壯内外二象健而動，原誤作“動而健”。陽勝陰而[image: ]壯。

釋曰　如虞義，則“剛以動”，動而過剛也，故傷。

大壯利貞，大者正也。

虞翻曰：謂四進之五乃得正，故“大者正也”。

正大而天地之情可見矣。

虞翻曰：“正大”，謂四之五成需，以離日見天，坎月見地，故“天地之情可見”也矣。

釋曰　陽正位乎五，大人正己而物正，與天地合德也。天無私覆，地無私載，人心正大，事無不可對人言，則戴天履地而無愧怍矣。此孔子所謂“剛”者，勇於義而果於德，壯之至也，孰能傷之。

《象》曰：雷在天上，大壯。

崔憬曰：乾下震上，朱本“乾”“震”誤倒。故曰朱作“言”。“雷在天上”。一曰：“雷”，陽氣也，陽至於朱作“于”。上卦，能助於天威，大壯之象也。

補　《春秋傳》曰：雷乘乾曰大壯。

釋曰　崔氏前一説即《左傳》義，與虞訓傷合。震上有二陰，天陽發動，與陰相薄而成聲，有傷義。“雷乘乾”，據卦二象言之，實即陰乘陽耳。後一説則鄭、荀義，陽氣震動，陰慝消除，故君子法之以克己復禮。

君子以非禮弗履。

陸績曰：天尊雷卑，君子見卑乘尊，終必消除，故象以[image: ]戒，“非禮不履”。

釋曰　“卑乘尊終必消除”，謂大壯終當息夬決陰，陰邪[image: ]盛陽所消除，故象以[image: ]戒。張氏申虞則曰：“陽失位而傷，非禮弗履之義。”

初九：壯于趾，征凶，有孚。

虞翻曰：“趾”，謂四，“征”，行也，震足[image: ]“趾”、[image: ]“征”，盧誤“正”。初得位，四不征之五，故“凶”。坎[image: ]“孚”，謂四上之五成坎，己得應四，故“有孚”。

釋曰　“四不征之五故凶”，字有誤倒，當[image: ]“四不之五，故征凶”。初得位應在四，而四[image: ]陰所傷，未能即之五。(1)初无應，故行而之四則凶，當待其孚而往，此虞義。鄭訓“壯”[image: ]“强”，則“壯于趾”，謂果於行。初陽行至四成大壯，故“壯于趾”。四失位而初无應，當用靜以需時，若又征而之四，則无應而孚窮，故“凶”，“凶”亦“傷”義。

《象》曰：壯于趾，其孚窮也。

虞翻曰：應在乾終，故“其孚窮也”。

釋曰　過剛體乾上窮亢，未即之五，故初“孚窮”。

九二：貞吉。《象》曰：九二貞吉，以中也。

虞翻曰：變得位，故“貞吉”。動體離，故“以中也”。

釋曰　二失位以得中，故能以柔濟剛，體“黄離元吉”。四升五成坎，二變成離，中正相應，既濟定矣。

九三：小人用壯，君子用罔，貞厲。

虞翻曰：應在震也。上體震[image: ]藩。三陽“君子”，“小人”謂上。上逆，故“用壯”，謂二已變離，“謂”上似脱“罔”字。離[image: ]“罔”，三乘二，猶言據二。故“君子用罔”。體乾夕惕，故“貞厲”也。

補　馬融、王肅曰：“罔”，无也。《釋文》。

《京氏傳》曰：壯不可極，極則敗，物不可極，極則反，故曰“君子用罔，小人用壯”。

釋曰　張氏曰：“陰逆乘，傷陽，不應三。‘用壯’者，小人之道也。‘罔’，羅也，用罔非君子之道，以羅小人而自離之，故‘危’。君子與小人角，鮮不傷矣。”此虞義。京、馬皆訓“罔”[image: ]“无”，小人在上，怙勢用强以陵君子，君子當守正惕厲，孚之以德而決之以時，不可與之爭，尤而效之，故《象》曰“小人用壯，君子罔也”。

羝朱作“[image: ]”。羊觸藩，羸其角。

荀爽曰：三與五同功[image: ]兑，故曰“羊”。終始陽位，故曰“羝”。“藩”，謂四也。三欲觸四而危之，四反羸其角，“角”，謂五也。

補　《京氏傳》曰：“羝羊觸藩，羸其角”，進退難也。

馬融曰：“藩”，籬落也。羸，大索也。

“羸”，鄭、虞作“纍”。王肅作“縲”。蜀才作“累”。張作“虆”。並《釋文》。

釋曰　虞義當以藩[image: ]上。張氏曰：“‘羝羊’，牡羊也。‘藩’，籬也。‘纍’，綴繫也。三體兑，兑[image: ]羊，在乾，故曰‘羝’。震[image: ]竹木，謂上二陰在陽前[image: ]‘藩’。乾[image: ]首，三乾上，故[image: ]‘角’。兑[image: ]剛鹵，三欲觸上，反見纍，謂二已變，體巽[image: ]繩也。”又曰：“荀以三觸四而危之，三[image: ]君子，明不觸四。”案：荀以四象藩，謂三鋭進決陰，非其時，不由其道耳，非謂三、四君子自相攻也。姚氏曰：“藩非出入之所。‘觸藩’，以喻急於進，失其正路而用壯者。”據此，則荀、虞取象雖異，大義不殊，故李氏合之。“纍”，正字，“羸”，叚借字，“縲”、“虆”别體字，“累”者，“絫”之俗，於義亦叚借。

《象》曰：小人用壯，君子罔也。

侯果曰：“藩”，謂四也，九四體震[image: ]竹葦，故稱“藩”也。三互乾兑，乾壯疑當[image: ]“牡”。兑羊，故曰“羝羊”。四藩未決，三宜勿往，用壯觸藩，求應於上，故角被拘羸矣。　案：自三至五體兑[image: ]羊，四既是藩，五[image: ]羊角，即“羝羊觸藩，羸其角”之象也。

釋曰　四升五折坤，則藩決，上自應三。

九四：貞吉，悔亡。藩決不羸，壯于大輿盧作“[image: ]”周作“轝”。之輹。盧、周作“腹”。《象》曰：藩決不羸，尚往也。

虞翻曰：失位，悔也，之五盧作“正”。得中，似當依需注作“得位正中”。故“貞吉”而“悔亡”矣。體夬象，故“藩決”，震四上處五，則藩毁壞，故“藩決不羸”。坤[image: ]“大輿”、朱作“車”，盧作“[image: ]”，周作“轝”，今依經文改，下同。[image: ]“腹”，四之五折坤，故“壯於大輿之輹”。盧作“腹”。而《象》曰“尚往者”，謂上之五。

補　“輹”，本又作“輻”。《釋文》。

釋曰　“輿”即“車”，“輹”之言“腹”，伏菟在輿下，當車之腹，虞意合車腹象[image: ]“輹”。大畜虞本作“腹”者，叚借字，此經自用正字作“輹”。“輿”或作“轝”，見大畜《釋文》。作[image: ]从二車者俗字。輿所以行，經稱“壯于大輿”，而《象》曰“尚往”者，四之五乃有是象也。以陽決陰，其象如是者，君子志在有孚於小人，不得已而決之，若自傷其所以載者然，厚之至，慎之至也，故“尚往”而仍需。“尚”與“上”通，此虞義也。鄭義則謂强固于大輿之輹，以陰載陽，以民載君，所以能上往也。

六五：喪羊于易，无悔。《釋文》：易，以豉反，鄭音亦。案：虞義當音亦。

虞翻曰：四動成泰，坤[image: ]“喪”也，乾[image: ]“易”。四上之五，兑還屬乾，故“喪羊于易”。動各得正而處中和，故“无悔”矣。

補　鄭康成曰：“易”，謂佼易也。音亦。

陸績“易”作“埸”，謂疆埸也。並《釋文》。

釋曰　四動體坤[image: ]喪，動之五成坎。坎五即乾五，乾[image: ]易，五本互兑[image: ]羊，降之四，兑屬乾，故“喪羊于易”。小人喪其很戾凶德，在君子之變易之。鄭訓“佼易”者，以易簡之德化小人之陰賊險很也。但訓“佼易”不當音亦，或“佼”當[image: ]“交”，鄭、虞義同。陸作“埸”者，“埸”之言“易”，此疆彼界，交易之處，亦陰陽相易之意也。

《象》曰：喪羊于易，位不當也。

案：謂四、五陰陽失正。陰陽失正，故曰“位不當”也。朱無“也”字。

上六：羝羊觸藩，不能退，不能遂，无攸利，艱則吉。

虞翻曰：應在三，故“羝羊觸藩”。“遂”，進也，謂四已之五體坎。上能“能”衍字。變之巽，巽[image: ]進退，故“不能退，不能遂”。進盧、周作“退”，誤。則失位，上“上”字上有脱文，當云“退在坎上”。則乘剛，故“无攸利”。坎[image: ]“艱”，得位應三利上，當[image: ]“利三應上”。故“艱則吉”。

釋曰　上應在三，小人用壯不應三，故三觸上。“羝羊觸藩”，謂三觸上欲變之。“不能退，不能遂，无攸利，艱則吉”，因上被觸而示以自處之道。上得位不可變，變則五既正成巽。巽[image: ]進退，上進而[image: ]陽，則失位，退復[image: ]陰而在坎上，則見[image: ]乘剛。進則非其任，退則與陽戾，故“无攸利”。惟靜而自正，四、五既易，體坎[image: ]艱，則終得三應而利，故“艱則吉”。大壯陽未能至上，上變則成巽，徒見失位乘剛進退失據之象。“小人用壯”固不可，妄動亦非宜，惟靜以待陽則吉，此虞義。陰變陽[image: ]進，陽反陰[image: ]退。注“進則失位”，盧本“進”作“退”，葢誤字。京氏以“不能退不能遂”[image: ]“羸其角”之義，葢遯則退。“不能退”，見大壯反遯也，大壯則止。“不能遂”，見止而未能息夬也。“觸藩羸角”，進退不能，非息乾之道，故《象》曰“不祥也”。三得位，四與五易，三體坎[image: ]艱，艱貞自守，則成既濟而有孚於小人，上來應三，故“吉”。藩決難解，“咎不長也”。經文“不能退”以下，直承“羝羊觸藩”言之，《京傳》似較虞義[image: ]允。

《象》曰：不能退不能遂，不詳朱作“祥”，注同。也。

虞翻曰：乾善[image: ]“詳”，不得三應故“不詳也”。

補　“詳”，鄭、王肅作“祥”，曰：善也。《釋文》。

艱則吉，咎不長也。

虞翻曰：巽[image: ]“長”，動失位[image: ]“咎”。不變之巽，故“咎不長也”。

釋曰　上用壯，不得三應，故不善而有進退兩難動无所利之象。艱貞自守，則終得應而吉矣，此虞義，以“不能退不能遂”據上被觸而設戒。京義則不能退遂，謂三見羸未能息乾，故“不祥”。成既濟，三體坎，則“咎不長”，義較直截。詳、祥通，虞以“詳”[image: ]“祥”之借。

晉

《序卦》曰：物不可以終壯，故受之以晉。晉者，進也。

崔憬曰：不可以終壯於陽盛，自取觸藩，當宜柔進而上行，受兹錫馬。

釋曰　大壯則止，陽無終止不進之理，故受以晉。崔氏謂過剛則觸藩而止，以柔濟之乃能進，君子用罔，所以藩決尚往也，於文不甚協而理可通。

[image: ]坤下離上晉。康侯用錫馬蕃庶，晝日三接。《釋文》：三，徐息慙反。

虞翻曰：觀四之五。“晉”，進也，坤[image: ]“康”，“康”，安也，初動體屯，朱誤“也”。震[image: ]“侯”，故曰“康侯”。震[image: ]“馬”，坤[image: ]“用”，故“用錫馬”。艮[image: ]多，坤[image: ]眾，故“繁當[image: ]“蕃”。庶”。離日在上，故“晝日”，三陰在下，故“三接”矣。

補　馬融曰：“康”，安也。《釋文》。

鄭康成曰：“康”，尊也，廣也。“蕃庶”，謂蕃遮禽也。蕃，發袁反。庶，止奢反。“接”，勝也。音捷。《釋文》。

《禮記》鄭氏注曰：“康”，猶裦大也，《易·晉卦》曰“康侯用錫馬”。

陸績曰：“康”，安也，樂也。《釋文》。

《説文》“晉”作“[image: ]”，曰：進也，日出萬物進，从日臸。臸，到也，人質切。《易》曰“明出地上，[image: ]”。

孟氏“晉”作“齊”。子西反。《釋文》。

釋曰　虞以“康侯”[image: ]安國之侯，猶云“寧侯”。柔進上行，諸侯朝王之象，初動成屯，則侯象正也。姚氏曰：“‘錫馬’，賜之車馬。‘蕃庶’，重賜無數。覲禮侯氏一日凡三接見天子，故‘晝日三接’。”鄭以“康”[image: ]《祭統》“康周公”之“康”，“蕃庶”讀[image: ]“藩遮”，謂虞人驅禽入圍，藩而遮之以待發。“藩遮”，以目田獵也。“接”，讀[image: ]《詩》“一月三捷”之“捷”。“三捷”，三殺也。言天子襃廣諸侯，用其進而來朝，錫之乘馬，與之田獵，一晝之閒有三勝之功，是能禦亂敵王所愾者，故廣之，明天子當錫命有功諸侯。六五“矢得勿恤，往有慶”，是其義。張氏曰：“艮[image: ]止，[image: ]黔喙之獸，故‘蕃遮’。离[image: ]矢，貫艮三爻，故‘三捷’。”“晉”，説文作“[image: ]”，今作“晉”者，隸省變。孟氏作“齊”，讀[image: ]“躋”，躋，升也，義同，然不如作“晉”訓“進”[image: ]本字本義。許、虞皆傳孟氏《易》而字作“晉”，疑作“齊”者[image: ]孟《易》别本，後師異讀。

《彖》曰：晉，進也。明出地上，順而麗乎大明。

崔憬曰：渾天之義，日從地出而升于天，故曰“明出地上”。坤，臣道也，日，君德也，臣以功進，君以恩接，是以“順而麗乎大明”。雖一周誤“以”。卦名晉，而五爻[image: ]主，故言“柔進而上行”也。

釋曰　“明”者，日光陽氣也，不曰“日出”而曰“明”，對“明入地中”言之。日繞地而行，日見地面[image: ]晝，則陽氣發揚於地上。日繞地背[image: ]夜，則地上一日所受之陽氣收入地中，故曰“明出地上”、“明入地中”。“明”，謂陽氣，非即指日也。坤[image: ]柔順，坤陰由觀四進之五，麗乾元伏陽。

柔進而上行，

蜀才曰：此本觀卦。案：九五降四，六四朱脱“四”字。進五，是柔進而上行。三字盧本脱。

是以康侯用錫馬蕃庶，

荀爽曰：陰進居五，處用事之位，陽中之陰，侯之象也，陰性安靜，故曰“康侯”。“馬”，“馬”上似脱“錫”字。謂四也，五以下羣陰錫四也。坤[image: ]眾，故曰“蕃庶”矣。

釋曰　五，天子之位，今陰自四進居五，諸侯用事輔王之象。四則侯本位，體坎[image: ]馬，與坤三陰連體，用事有功，王錫之車馬蕃庶之象。侯復四位，則四、五陰陽當各正，而初動體屯建侯矣。荀説與鄭、虞互通，但文不備，或有脱誤，[image: ]申補之。

晝日三接也。

侯果曰：“康”，美也，四[image: ]諸侯，五[image: ]天子，坤[image: ]眾，坎[image: ]馬。天子至明於上，公侯謙順於下，美其治物有功，故蕃錫車馬，一晝三覿也。《采菽》刺幽王侮諸侯詩曰“雖无與之，路車乘馬”，《大行人》職曰“諸公三饗三問三勞，諸侯三饗再問再勞，子男三饗一問一勞”，即天子三接諸侯之禮也。

釋曰　此與荀云“五錫四”義同。

《象》曰：明出地上，晉。君子以自昭盧、周作“照”。明德。

鄭玄曰：地雖生萬物，日出於上，其功乃著，故君子法之，而“以明自昭盧、周作“照”。其德”。

虞翻曰：“君子”，謂觀乾，乾[image: ]“德”，坤[image: ]“自”，朱脱“自”字。離[image: ]“明”。乾五動，以離日自照，故“以自昭盧、周作“照”。明德”也。

釋曰　如鄭義，則日出於地，進而照地，萬物化光，故君子法之以本心之明自明其明德。“君子”，謂體坤元順而麗乎大明者。“自昭”，即自明也。或曰，鄭讀“昭”[image: ]“照”，以明自照其德，明善以誠身也。如虞義，則乾[image: ]德，乾五動，以離日自照。“君子”，謂體乾元大明之德者。“昭”讀[image: ]“照”，義相引申，《春秋傳》曰“君人者，將昭德以臨照百官”。“離日自照”，謂照耀其盛德也。晉，觀四之五，就陽言[image: ]乾五動。

初六：晉如摧如，貞吉。罔孚，裕无咎。

虞翻曰：“晉”，進，“摧”，憂愁也，應在四，故“晉如”，失位，故“摧如”，動得位，故“貞吉”。應離[image: ]“罔”，四盧誤“日”。坎稱“孚”，坤弱[image: ]“裕”，欲四之五成巽，初受其命，故“无咎”也。

補　鄭康成曰：“摧”，讀如“南山崔崔”之“崔”。《釋文》。

何妥曰：“摧”，退也。裕，寬也。如，辭也。《正義》。

“罔孚”，《説文》引作“有孚”。

釋曰　虞訓“摧”[image: ]“憂愁”，葢摧折之義。初應在四，四本觀五天子，初應之，故“晉如”。四又體離四[image: ]小人，蔽君明，害君子，故“摧如”，使初失位也。“貞吉”，初獨行正終得吉，動正位[image: ]康侯也。“罔孚”，小人設網以陷君子，君子終能孚於主也。初孚則五伏陽出而四貞，互坤體巽，坤[image: ]裕。君子能容小人，則小人之勢緩。巽[image: ]命，初受五命，故“无咎”。必裕乃无咎者，君子初未[image: ]君所信用，故小人得而摧之。獨行其正，體順積誠以寤君心，而不與小人爭，乃可以脱罔而有孚。但“罔”當訓“无”，與萃“匪孚”同義。鄭讀“摧”[image: ]“崔”，謂以至正屹然特立於羣邪之閒。何訓“退”者，王弼所謂進明退順不失其正也。《説文》作“有孚”，字之誤。

《象》曰：晉如摧如，獨行正也。

虞翻曰：初動震[image: ]“行”，初一稱“獨”也。

釋曰　“獨行正”故吉。

裕无咎，未受命也。

虞翻曰：五未之巽，故“未受命也”。

釋曰　“未受命”，釋“罔孚”之義，“罔”當訓“无”明矣。

六二：晉如愁如，貞吉。

虞翻曰：坎盧、周作“震”。[image: ]下似脱“加憂”二字。應在坎上，故“愁如”，得位處中，故“貞吉”也。

補　鄭康成曰：“愁”，變色貌。子小反。《釋文》。

釋曰　虞讀“愁”如字，五在坎上未正，二无應，故“愁如”，亦“罔孚”之義。守正，待五正而應，故“吉”。鄭讀“愁”[image: ]“愀然作色”之“愀”，進受君命，戰栗變動之意，敬之至也。

受兹介福，于其王母。

虞翻曰：乾[image: ]“介福”，艮[image: ]手，坤[image: ]虚，故稱“受”。“介”，大也，謂五已正中，乾[image: ]“王”，坤[image: ]“母”，故“受兹介福于其王母”。

補　馬融曰：“介”，大也。《釋文》。

釋曰　此葢文王受圭瓚秬鬯，歸而享先妣之事。五正君位，又象王母者，《易》象非一，各自[image: ]義。

《象》曰：受兹介福，以中正也。

《九家易》曰：五動得正中，故二受大福矣。大福，謂馬與蕃庶之物是也。

釋曰　《九家》葢以王母喻柔中順德之君。五動得正中，則二受福。五正四變，與坤連體，亦王母象。

六三：眾允，悔亡。

虞翻曰：坤[image: ]“眾”，“允”，信也，土性“信”，故“眾允”。三失正，與上易位則“悔亡”，故《象》曰“上行也”。此則成小過，小過故有飛鳥之象焉。臼杵之利，見鼫盧、周作“碩”。鼠出入坎穴，葢取諸此也。

釋曰　三眾允，康侯之信著也。姚氏曰：“三欲之上。‘眾允’，謂无有摧之者。”案：三、上易，成既濟。虞云“震[image: ]行”，但就兩爻互易取象，不論他爻，故遂釋九四鼫鼠由三、上易位，《易》觀象之例有如此者。

《象》曰：眾允之，志上行也。

虞翻曰：坎[image: ]“志”，三之上成震，故曰“上行也”。

九四：晉如鼫盧、周作“碩”，注及下同。鼠，貞厲。

《九家易》曰：“鼫鼠”喻貪，謂四也。體離欲升，體坎欲降，游不度瀆，不出坎也；飛不上屋，不至上也；緣不極木，不出離也；穴不掩身，五坤薄也；走不先足，外震在下也；五伎皆劣，四爻當之，故曰“晉如鼫鼠”也。

補　鄭康成曰：《詩》云“碩鼠碩鼠，无食我黍”，謂大鼠也。《正義》。末句疑《正義》申釋語。

《説文》：“鼫”，五技鼠也，从鼠，石聲。

“鼫”，《子夏》作“碩”。《釋文》。

釋曰　艮[image: ]石、[image: ]鼠。“鼫鼠”，以喻小人。四不中不正，位近君，進承五而潛據下陰，初行正而欲摧之，竊位妨賢，諂上害下，可鄙惡如鼠然。諸家字皆作“鼫”，謂五技鼠。《九家》云“緣不極木”、“不出離”、“走不先足”、“外震在下”，此就晉反明夷取象。明夷離互震，震東方[image: ]木，出離上，今在晉，不能出離及震，故“不極木”。又震[image: ]足，明夷震在外，今反成晉，外震在下，故“不先足”，謂足不能先人也。云“五坤薄”者，六五一陰坤土薄也。鄭讀“鼫”[image: ]“碩”，謂大鼠，《子夏傳》葢取鄭義。

《象》曰：鼫鼠貞厲，位不當也。

翟玄曰：鼫鼠晝伏夜行，貪猥无已，謂雖進承五，然潛據下陰，久居不正之位，盧、周作“地”。故有危厲也。

釋曰　翟義似同鄭。

六五：悔亡，矢得勿恤，往吉无不利。

荀爽曰：五從坤動而來[image: ]離，離者射朱作“[image: ]”。出，周作“也”。故曰“矢得”。陰居尊位，故有悔也。以中盛明，光照四海，故“悔亡勿恤，吉无不利”也。

補　馬融、王肅曰：離[image: ]矢。《釋文》。

“矢”，諸家或作“失”。孟、馬、鄭、虞本作“矢”。《釋文》。荀、王肅亦然。

釋曰　離火動而上，光芒射出，故象“矢”，荀氏謂五得中盛明。在康侯，則明光上下，勤施四方，敵愾禦亂，輔共主以正天下也。在天子，則中興當陽，光被四表，車攻吉日之事是也。五正二應，故“往吉无不利”。竊謂“矢得勿恤”，文王受弓矢得專征伐之象。“矢”或作“失”者，求福不回，得之自是，不得自是，至誠无不孚，故“吉无不利”。

《象》曰：矢得勿恤，往有慶也。

虞翻曰：動之乾，乾[image: ]“慶”也。“矢”，古“誓”字，“誓”，信也。“勿”，无，“卹”，憂也。五變得正，坎象不見，故“誓得勿卹，往有慶也”。

釋曰　虞訓“往”[image: ]“變”。康侯之信得於上，則正四之五，體巽受命，二進應五，上下同慶矣，文王固望紂[image: ]大明之君也。虞注作“卹”者，恤、卹音義同。

上九：晉其角，

虞翻曰：五已朱誤“以”。變之乾[image: ]“首”，位在首上此下朱衍“故”字。稱“角”，故“晉其角”也。

維盧、周作“惟”，《象》同。用伐邑，厲吉无咎，貞吝。

虞翻曰：坤[image: ]“邑”，動成震而體師象，坎[image: ]心，故“維用伐邑”。得位乘朱誤“承”。五，故“厲吉无咎”而“貞吝”矣。

釋曰　虞讀“維”[image: ]“惟”訓“思”，謂思由上伐邑反三成既濟也。愚謂“維”，詞也，此紂遣文王伐崇之象，但用康侯伐邑而不能用其道。上之三，雖由厲而“吉无咎”。三之上，徒見[image: ]乘五，非能定既濟也，故雖貞猶吝。上動體師，但就一爻取象。

《象》曰：維用伐邑，道未光也。

荀爽曰：陽雖在上，動入冥豫，朱作“逸”。故“道未光”也。

釋曰　維用伐邑而不用其道，終歸於不明晦而已，康侯以[image: ]致君之道未光也。動入冥豫，甚言其吝，亦就一爻動取象。

明夷

《序卦》曰：進必有所傷，故受之以明夷。夷者，傷也。

《九家易》曰：日在坤下，其明傷也，言進極當降，復入于地，故曰“明夷”也。

釋曰　萬物之進，必有夭閼摧挫之患，與大壯陽盛而傷同義。

[image: ]離下坤上明夷。

虞翻曰：“夷”，傷也。臨二之三而反晉也，“明入地中”，故“傷”矣。

利艱貞。

虞翻曰：謂五也。五失位，變出成坎[image: ]“艱”，故“利艱貞”矣。

鄭玄曰：“夷”，傷也。日出《漢上易》引作“在”。地上，其明乃光，至其入地，朱作“也”，王氏應麟集鄭注及《漢上易》、《義海撮要》並同。明則《漢上》作“乃”。傷矣，故謂之“明夷”。《義海撮要》作“故曰明夷”，又無下句。日之明傷，猶聖人君子有明德而遭亂世，抑在下位，則宜自艱，无幹事政，《義海撮要》無“政”字。以避小人之害也。《義海撮要》無“之害”字。

釋曰　自艱无幹事政，晦其明也。晦其明而後可以漸貞，其貞至艱，此箕子之事，文王之志。文王明夷，利箕子能貞之，殷之明或可以不息，此明夷之既濟也。九三曰“不可疾貞”，卦曰“利艱貞”，明夷不以三升五[image: ]濟，以五正[image: ]濟，文王所以[image: ]至德。

《彖》曰：明入地中，明夷。

蜀才曰：此本臨卦也。案：“夷”，滅也。九二升三，六三降二，“明入地中”也。“明入地中”，則明滅也。

釋曰　臨二之三，則成離在坤下，故明入地中，此以消息言也。以《序卦》言，則取反晉，坎[image: ]“入”。

内文明而外柔順，以蒙大難，

荀爽曰：明在地下，[image: ]坤所蔽，“大難”之象。“大難”，文王君臣相事，故言“大難”也。

補　鄭康成曰：“蒙”，猶遭也。

一云：“蒙”，冒也。並《釋文》。

釋曰　“大難文王君臣相事”，語有誤，當云“明夷文王羑里之事”。

文王以之。

虞翻曰：“以”，用也，三喻文王。“大難”，謂坤，坤[image: ]弑父，迷亂荒淫，若紂殺比干。三幽坎中，象文王之拘羑里，震[image: ]諸侯，喻從文王者，紂懼出之，故“以蒙大難”，得身全矣。

補　“以之”，鄭、荀、向作“似之”，下亦然。

王肅曰：惟文王能用之。並《釋文》。

釋曰　“大難”，謂坤上。三[image: ]三公，體明得正而應上，[image: ]上所揜，在坎獄中，似文王之拘羑里。内藴文明之德，深明天人之故，君臣之義，撥亂反正，持危扶顛之道。而外以柔順行之，危行言孫，因時而惕，有君民之大德，有事君之小心。合外内之道，是以遭處大難而得全。《左傳》説“紂囚文王，諸侯皆從之囚，紂懼歸之”，實文明柔順之德，有以孚上下耳。

利艱貞，晦其明也。内難而能正其志，箕子以之。

虞翻曰：箕子，紂諸父，故稱“内難”。五乾天位，今化[image: ]坤，箕子之象。坤[image: ]“晦”，箕子正之，出五成坎，體離重明麗正。坎[image: ]“志”，故“正其志，箕子以之”而紂奴之矣。

釋曰　虞義葢謂五出坎[image: ]艱，得正成既濟，艱而克濟，晦其可明也。鄭義則謂，不但曰“利貞”而曰“利艱貞”者，晦其明，不顯然矯拂以觸禍，惟自正其志，積誠以漸寤暴君，其貞至艱，艱而後利，義並通。“内難”，謂家難，“家人内也”。六五本坤元凝乾之位，故象箕子，坤[image: ]難，在坤體，與上切比，故“内難”。箕子明洪範九疇，德足濟天下，處剥膚之災，覩宗社將覆，能正其志，欲以柔化暴，以至正勝羣邪，使伏陽出而復濟。文王明夷，利箕子能正之，曰“利艱貞”，意在箕子也，故曰“箕子以之”。虞作“以”，謂用其道，六十四象所謂“君子以”“先王以”也。鄭、荀作“似”，謂其行事與卦象合。

《象》曰：明入地中，明夷。君子以莅眾，用晦而明。

虞翻曰：“而”，如也。“君子”，謂三，體師象，以坎莅坤。坤[image: ]“眾”、[image: ]“晦”，離[image: ]“明”，故“用晦如明”也。

補　孔穎達曰：冕旒垂目，黈纊塞耳，無[image: ]清靜，民化不欺。若運其聰明，顯其智慧，民即逃其密網，姦詐愈生，豈非藏明用晦，反得其明也。

釋曰　陽氣收入地中，其象[image: ]夷，而實發生之本，通乎晝夜之道而知。明入地中，則復出地上，故明夷於《序卦》反晉，於消息[image: ]臨息卦，《象傳》明臨息之義。“莅”，《説文》作“[image: ]”，臨也。三自臨二升，體師象。“師，眾也”，故以“莅眾”。以坎莅坤，師眾之象。虞讀“而”[image: ]“如”，雖在晦猶如明，内文明而外柔順，所以[image: ]法於天下。君子知微知彰，知柔知剛，萬夫之望，風雨如晦，不改其度，是用晦如明也。惠氏以三當升五臨坤[image: ]由晦而明，姚氏以明夷當反成晉[image: ]由晦而明。操心危，慮患深，所以當大任而濟眾，即晉之“眾允”也。孔氏所言，法明夷之象[image: ]莅眾之道，皆讀“而”如字。

初九：明夷于飛，垂其翼。君子于行，三日不食。

荀爽曰：火性炎上，離[image: ]飛鳥，故曰“于飛”。[image: ]坤朱誤“坎”。所抑，故曰“垂其翼”。陽[image: ]“君子”，“三”者，陽德成也。“日”以喻君，“不食”者，不得食君禄朱作“君禄食”。也。陽未居五，陰暗在上，初朱作“陽”。有明德，恥食其禄，故曰“君子于行，三日不食”也。

補　《春秋傳》説明夷之謙初變。曰：明夷日也，日之數十，故有十時。一晝夜分十時。日上其中，日中。食日[image: ]二，食時。旦日[image: ]三，平旦。明夷之謙，明而未融，其當旦乎。日之謙當鳥，故曰“明夷于飛”。明之未融，故曰“垂其翼”。象日之動，故曰“君子于行”。當三在旦，故曰“三日不食”。又曰：飛不翔，垂不峻，翼不廣。

釋曰　明夷，有明德而抑在下位者。“飛”，以喻行也。“垂其翼”，夷之意也。“三日不食”，困已甚也。離[image: ]日，三爻，故“三日”。荀云“三者陽德成”，“日喻君”，此因象託義之例。《傳》以當三在旦非食時推“三日不食”，此參互求象之法。明夷陽升而未光，即始旦之象。離本象飛鳥，皆不必取謙，筮占家合兩象求之，推廣其義。

有攸往，主人有言。

《九家易》曰：四者初應，眾陰在上[image: ]主人也。初欲上居五，當[image: ]“四”。則眾陰“有言”，“言”，謂震也。四、五體震[image: ]雷聲，故曰“有攸往，主人有言”也。

補　《京氏傳》曰：諸侯在世，四。元士[image: ]應，初。君暗臣明，不可止。明於内，暗於外，當世出處，[image: ]眾所疑，《易》曰“三日不食，主人有言”。

釋曰　初欲上居五，五當[image: ]四。六二注謂初取象小過飛鳥，四降居初[image: ]垂翼，初上居四，則仍[image: ]小過，言飛而之外也。然明夷四諸侯在世，初元士[image: ]應，既象君暗臣明，不可止而苟禄，而外暗内明，又眾濁獨清眾醉獨醒之象。君子之所[image: ]，眾人固不識也，故“有攸往”則“主人有言”。“言”，疑怪之言也。但初居四失位，惠氏謂初應四故“有攸往”，四互震而在坤體，躁人之辭多，故“主人有言”，義似較長，此二老居海濱遯世不見知之象。張氏以主人[image: ]三陽，初應在震，三體震，故“主人有言”，謂諮訪之言，則二老歸周之象。

《象》曰：君子于行，義不食也。

荀爽曰：暗昧在上，有明德者義不食禄也。

六二：明夷疑脱一“夷”字。于左股，用拯馬壯，吉。

《九家易》曰：“左股”，謂初，[image: ]二當[image: ]“四”。所夷也。離[image: ]飛鳥，葢取小過之義，鳥飛舒翼而行。“夷者，傷也”，今初傷垂翼在下，故曰“明此字疑衍。夷于左股”矣。九三體坎，坎[image: ]馬也，二應於盧、周誤“與”。五，三與五同功，二以中和應天，應天二字疑衍。合眾，欲升上三以壯於五，故曰“用拯馬壯，吉”。　案：初[image: ]足，二居足上，“股”也。二互體坎，坎主左方，“左股”之象也。

補　“明夷于左股”，諸家重“夷”字。下“夷”，鄭、陸作“睇”，《子夏傳》同，京作“眱”。《釋文》。

鄭康成曰：旁視[image: ]睇。此句見《釋文》，“[image: ]”作“曰”。六二辰在酉，酉在西方，又下體離[image: ]目。九三體在震，震東方，九三又在辰，辰得巽氣[image: ]股。此謂六二有明德，欲承九三，故云“睇于左股”。《禮記·内則》正義。拯，承也。《釋文》。

“拯”，《子夏》作“抍”。《釋文》。《説文》：“抍，上舉也，从手，升聲。《易》曰‘抍馬壯吉’。”《釋文》引《説文》作“拯”，云“舉也”。

“左股”，馬、王肅作“般”，云：“旋也，日隨天左旋也。”姚作“右槃”，云：“自辰右旋入丑。”《釋文》。

釋曰　《九家》云“左股謂初[image: ]二所夷”，二與初同體離，有明德，無傷初義。“二”，當[image: ]“四”，字之誤。初自小過四降，小過有飛鳥之象，初陰升而四陽降，陽[image: ]陰抑，如鳥飛垂翼。鳥之垂翼，如人傷股，故曰“[image: ]四所夷”。既云“[image: ]四所夷”，則下文故曰“明夷于左股”，非“明”字衍即“夷”字當重，而經文于上脱“夷”字審矣。《釋文》不言《九家》無下“夷”字，李所見本當與陸同，晁氏據誤本《集解》增列異文，恐非。“用拯馬壯”，“拯”之言“升”，三體坎[image: ]馬，“壯”，傷也，謂折坤。五虚无君，二欲升三居五以壯于坤，象舉馬健行，利有攸往，以濟生民之難，故“吉”。“夷于左股”，夷也，羑里之難也。“用拯馬壯”，由夷而明，諸侯以文王[image: ]受命之君，出之大難，欲從之以濟天下也。若然，此爻必周公之辭。鄭本“夷”作“睇”，訓“拯”[image: ]“承”者，二視三之夷，急欲出三於難，從之以宣力王室，惟三馬首是瞻。“壯”訓“强”，“馬壯”，即晉“用錫馬蕃遮三捷”之義。《象》曰“順以則”，謂順三以盡君臣之天則也。文王率殷之叛國以事紂，諸侯皆從之，是謂“順以則”。至武王時，則應天救民乃其則矣。京作“眱”，葢“睇”之異體。馬氏“股”作“般”，姚氏“左股”作“右槃”，皆字形近，師讀異。日隨天左旋而明傷，猶聖人順天行道而蒙難。云“自辰右旋入丑”者，張氏曰：“明夷臨二之三，臨九二坎爻，于納甲[image: ]戊辰，變[image: ]六二離爻，于納甲己丑，故曰‘自辰入丑’，此用納甲例也。”案：辰，日向中，明也。丑，夜未旦，夷也。以下爻“左腹”例之，馬、姚本恐非是。“拯”，《釋文》引許書“舉也”，《字林》作“抍”。陸以《字林》之“抍”别於《説文》之“拯”，豈今本《説文》，後人依《字林》改歟？李云“坎主左方”，葢以乾坎艮震陽卦主左也。

《象》曰：六二之吉，順以則也。

《九家易》曰：二欲上三居五[image: ]天子。坎[image: ]法律，君有法，則眾陰當順從之矣。

釋曰　三升五，二順應之以合於則，凡爻當位[image: ]則。三升五，濟天下之難，則六爻皆正，陰皆從陽矣。鄭訓“拯”[image: ]“承”，則謂二承三，體順以合君臣之則。

九三：明夷于南狩，得其大首，不可疾貞。

《九家易》曰：歲終田獵名曰“狩”也。“南”者，九五，大陽之位，故稱“南”也。暗昧道終，三可升上而獵於五，得據大陽首位，故曰“明夷于南狩，得其大首”。自暗復明，當以漸次，不可卒正，故曰“不可疾貞”也。

補　“狩”，本亦作“守”。《釋文》。

釋曰　言狩以見暗昧道終，數窮理極，天人交迫，而後行師除暴，四海之内皆曰非富天下，故南狩之志乃大得也。先儒皆以武王伐紂言之，愚竊疑伐紂師北出，《經》言“南狩”，或指伐崇。“得其大首”，誅首惡也，“不可疾貞”，志在以德服之。故三旬不降，則退而修教，大難既免，用晦而明，故“志大得也”。

《象》曰：南狩之志，乃大得也。

案：冬獵曰狩也。三互離坎，離南坎北，北主於冬，故曰“南狩”。五居暗主，三處明終，履正順時，拯難興衰者也，以臣伐君，故假言狩。既獲五上朱誤“三”。之大首，而三志“乃大得也”。

六四：入于左腹，獲明夷之心，于出門庭。

荀爽曰：陽稱“左”，謂九三也。“腹”者，謂五居坤，坤[image: ]“腹”也。四得位比三，處盧、周誤“應”。於順首，欲上三朱作“三上”。居五，以陽[image: ]腹心也，故曰“入于左腹，獲明夷之心”。言三“三”下朱衍“明”字。當出門庭升五君位。

干寶曰：一[image: ]室，二[image: ]户，三[image: ]庭，四[image: ]門，故曰“于出“出”下朱衍“於”字。門庭”矣。

釋曰　合三震五坤象左腹，“左腹”，腹之左偏，明三未升五正中。坎[image: ]“心”，諸侯感孚文王之德，如入其腹而見其心，于是欲其出門庭升五濟天下。晉艮[image: ]“門庭”，反成明夷。震[image: ]出，出門庭，未即升五也。文王不敢有君民之心，諸侯實共見之，故不斥言升五，曰“出門庭”而已。愚又謂“出門庭”，謂大難既免，出門與諸侯相交，諸侯於此益見其至公無私仁敬純一之心，如入於其腹而得之者然，所以中心悦而誠服，率之以事暴主而皆順其則。

《象》曰：入于左腹，獲心意也。

《九家易》曰：四欲上朱誤“外”，葢本作“升”。三居五[image: ]坎，坎[image: ]“心”，四以坤爻[image: ]“腹”，故曰“入于左腹，獲心意也”。

釋曰　《九家》以四象腹，四欲升三而承之，如腹之承心然，故象入于左腹，言深得其心之意，中心悦而誠服也。

六五：箕子之明夷，利貞。

馬融曰：箕子，紂之諸父，明於天道洪範之九疇，德可以王，故以當五。知紂之惡，無可奈何，同姓恩深，不忍棄去，被髮佯狂，以明[image: ]暗，故曰“箕子之明夷”。卒以全身[image: ]武王師，名傳無窮，故曰“利貞”矣。

補　趙賓説：箕子者，萬物方荄兹“兹”同“滋”。也。《漢書》。劉向云：今《易》下當脱“説”字。箕子[image: ]荄滋。荀爽訓“箕”[image: ]“荄”，詁“子”[image: ]“滋”。

蜀才“箕”作“其”。並《釋文》。

釋曰　馬以箕子[image: ]奴釋“明夷”，以陳洪範[image: ]武王師釋“利貞”，此非箕子之利，乃天下萬世之利耳。愚謂箕子道不行，見殷命將傾，即明夷。文王明夷，猶利箕子能貞之。《象》曰“明不可息”，文王不忍殷之亡也。雖箕子囚奴之後，苟紂能悔禍，猶可不亡。箕子一日能貞，即殷之明一日不息。曰“利貞”者，武王周公不忍殷亡，猶文王之心也。六五坤元凝乾之位，又切比上六之晦，故象箕子。趙賓説“箕子[image: ]荄兹”者，葢謂《經》言箕子，殷之父師，而即以託萬物方荄滋之義。“箕”與“荄”、“子”與“滋”聲通，猶帝乙[image: ]成湯而見震坤象，高宗[image: ]武丁而見乾象耳。箕子能貞，殷之明猶有萌蘖之生，故取荄滋之義。若竟破“箕子”[image: ]“荄滋”，則謬戾甚矣，趙賓不若是之愚，諸儒亦無不能難之理。

《象》曰：箕子之貞，明不可息也。

侯果曰：體柔履中，内明外暗，羣陰共掩以夷其明。然以正下似脱“志”字。[image: ]明而不可息，以爻取象，箕子當之，故曰“箕子之貞，明不可息也”。

上六：不明晦，初登于天，後入于地。

虞翻曰：應在三，離滅坤下，故“不明晦。”晉時在上麗乾，故“登于天照四國。”今反在下，故“後入于地，失其則。”

補　應劭曰：“初登于天”者，初[image: ]天子，以善聞于天也。“後入于地”者，傷害賢仁，佞惡在朝，必以惡終，入于地也。《漢書·杜鄴傳》注。

杜鄴説：日食明傷，[image: ]陰所臨，坤卦乘離，明夷之象。

釋曰　上應三，三有明德而上掩之，五有伏陽，可正而不正，是自喪其明，不明而晦也。“日”者，君象。“明入地中”，在聖賢[image: ]蒙難之象，在人君[image: ]滅亡之象。“初登于天”，紂之始，有文王及三仁輔之，尺地一民莫非其有，故照四國也。“後入于地”，昏亂失道，賊害聖賢，而大命傾矣。杜鄴以日食[image: ]説，亦一義。

《象》曰：初登于天，照四國也。後入于地，失則也。

侯果曰：最遠于朱作“於”。陽，故曰“不明晦”也。“初登于天”，謂明出地上，下照于坤，坤[image: ]眾國，故曰“照于四國也”，喻陽疑當[image: ]“湯”。之初興也。“後入于地”，謂明入地中，晝變[image: ]夜，暗晦之甚，故曰“失則也”，況紂之亂世也。此之二象，言晉與明夷往復不已，故疑當[image: ]“欲”。見暗則伐當[image: ]“明”。取之，亂則治取之，聖人因象設誡朱盧本誤“試”。也。

釋曰　侯氏以殷一代興亡言之。“失則”者，三[image: ]正應，五有伏陽，其則不遠，上自失之。



(1)　點校案：“未能即之五”，原文作“末能即之五”，“末”字當[image: ]“未”字。


卷第八

家人

《序卦》曰：傷於外者朱脱“者”字。必反於家，故受之以家人。

韓康伯曰：傷於外者，朱脱“者”字。必反諸内也。

釋曰　行有不得於外，必反求諸内，不獲乎上不信乎友，必其事親弗悦反身不誠也。三代之衰，網紀法度之壞自内始，撥亂反正莫先正家，故明夷繼以家人。

[image: ]離下巽上家人。利女貞。

虞翻曰：遯初之四也。女，謂離巽，二、四得正，故“利女貞”也。

馬融曰：家人以女[image: ]奥主。長女中女各得其正，故特曰“利女貞”矣。

釋曰　家人之道，利使女得其正。正者女，正之者男。遯乾以陰輔陽，以陽正陰，初、四易位，離二巽四各得其正，故“利女貞”。女得地，坤元之位以二[image: ]主，二正應五，三變上反成既濟，坎離皆正，故《彖傳》兼言男女正以達經意。

《彖》曰：家人，女正位乎内，男正位乎外。

王弼曰：謂二、五也。家人之義，以内[image: ]本者也，故先説女矣。

男女正，天地之大義也。

虞翻曰：遯乾[image: ]“天”，三動，坤[image: ]“地”。男得天，正於五，女得地，正於二，故“天地之大義也”。

家人有嚴君焉，父母之謂也。

荀爽曰：離巽之中有乾坤，故曰“父母之謂也”。朱本脱圈。

王肅曰：凡男女所以能各得其正者，由家人有嚴君也。家人有嚴君，故父子夫婦各得其正。家家咸正，而天下之治大定矣。　案：“案”上周本有圈。二、五相應，[image: ]卦之主。五陽在外，二陰在内，父母之謂也。

釋曰　荀意葢謂坤二、四之乾成家人，實則十二消息皆乾坤，遯陽即乾，陰即坤也。

父父子子，兄兄弟弟，

虞翻曰：遯乾[image: ]“父”，艮[image: ]“子”，三、五位正，故“父父子子”。三動時，震[image: ]“兄”，艮[image: ]“弟”，初位正，故“兄兄弟弟”。

釋曰　五父三子，父尊子卑也。初位正，“初”下葢脱“五”字，初震兄五艮弟，兄先弟後也。

夫夫婦婦，

虞翻曰：三動時，震[image: ]“夫”，巽四[image: ]“婦”，初、四位正，故“夫夫婦婦”也。

釋曰　夫内成，婦外成也。

而家道正，正家而天下定矣。

荀爽曰：父，謂五；子，謂四；兄，謂三；弟，謂初；夫，謂五；婦，謂二也。各得其正，故“天下定矣”。

陸績曰：聖人教先從家始，家正則盧、周作“而”。天下化之，“脩己以安百姓”者也。

釋曰　荀云“父謂五子謂四”者，子承父也；“兄謂三弟謂初”者，三陽之成[image: ]長，初陽之始[image: ]少也；“夫謂五婦謂二”者，正位内外也，義亦通。此傳明人倫大義[image: ]王道之本，《孝經》曰：“親生之膝下以養父母日嚴，聖人因嚴以教敬，因親以教愛。”人類相生，由於愛敬，愛敬之本，出於子之親嚴其父母。伏羲别男女，定夫婦，正父子，夫婦者，所以正天下之父子也。父母[image: ]家之嚴君，因父子立君臣，君臣者，所以保全天下之父子也。有父子則有兄弟，家有嚴君而後一家之父子兄弟夫婦正，國有嚴君而後天下之[image: ]父子兄弟夫婦者無不正，故“正家而天下定矣”。

《象》曰：風自火出，家人。

馬融曰：木生火，火以木[image: ]家，故曰“家人”。火生於木，得風而盛，猶夫婦之道相須而成。

釋曰　木生火，火附於木而風出焉，火得風而益盛，猶夫婦相須而成家，此舊説也。愚謂陽氣鬱蒸，散而[image: ]風，故“風自火出”。家人五月卦，火氣用事，風以散之，布宣陽德，發育萬物，猶夫婦和順以長子孫。“風自火出”，長養之風也，故[image: ]家人之象。若北風其涼，則[image: ]肅殺之氣，非其義矣。又風，土氣也，木生火，火生土，而風出焉，其所自來遠矣，故君子法之，以反身慎言行[image: ]正家之本。

君子以言有物而行有恒。

荀爽曰：風火相與，必附於物，物大火大，物小火小。君子之言必因其位，位大言大，位小言小。“不在其位，不謀其政”，故“言有物”也。大暑爍金，火不增其烈，大寒凝冰，火不損其熱，故曰“行有恒”矣。

釋曰　荀以火象説物恒，明風化之所自。

初九：閑有家，悔亡。《象》曰：閑有家，志未變也。

荀爽曰：初在潛位，未干國政，閑習家事而已，未得治官，故“悔”。居家理治，可移於官，守之以正，故“悔亡”。而此字疑衍。未變從國之事，故曰“志未變也”。

補　馬融曰：“閑”，闌也，防也。

鄭康成曰：“閑”，習也。並《釋文》。

釋曰　卦自遯來，潛遯之世，未能道濟天下，“悔”也。“孝乎惟孝，友于兄弟”，居家理治，是亦[image: ]政，故“悔亡”。“不願乎外”，故“志未變”，此荀義也。馬、鄭之義，則謂防範閑習其家以禮，及其志未變而正之，故“悔亡”。初應四，四體坎[image: ]閑、[image: ]志，遯初失位，四剛來閑初，遯未變成否而閑之，故“悔亡”。

六二：无攸遂，在中饋，貞吉。

荀爽曰：六二處和得正，得正有應，有應有實，陰道之至美者也。坤道順從，故无所得遂。“供肴朱作“餚”。中饋，酒食是議”，故曰此下似脱“在”字。“中饋”。居中守正，永貞其志則吉，故曰“貞吉”也。

補　鄭康成曰：二[image: ]陰爻，得正于内；五，陽爻也，得正于外，猶婦人自修正于内，丈夫修正于外。“无攸遂”，言婦人无敢自遂也。爻體離，又互體坎，火位在下，水在上，飪之象也。“饋”，食也，此句又見《後漢書·王符傳》注，作“中饋，酒食也”。案：“饋”字當重。故曰“在中饋”也。《後漢書·楊震傳》注。

魏徵曰：從子從夫，无所遂志。《撮要》。

《大戴記·本命》曰：婦人者，伏於人也。是故無專制之義，有三從之道。無所敢自遂也，故令不出閨門，事在饋食之閒而已。

谷永曰：三代所以隕社稷喪宗廟者，皆由婦人與羣惡，《易》曰“在中饋，無攸遂”，言婦人不得與事也。

釋曰　婦人無專用之道，職在供養祭祀而已。二中正，順巽於五，永貞此道，故“吉”。

《象》曰：六二之吉，順以巽也。

《九家易》曰：謂二居貞，巽順於五，則吉矣。

釋曰　順從而卑巽。《論語》“巽與之言”，馬曰“巽，恭也”，謂恭遜謹敬之言。

九三：家人嗃嗃，悔厲吉。婦子嘻嘻，終吝。

王弼曰：以陽居陽，剛嚴者也。處下體之極，[image: ]一家之長。行，與其慢也，寧過乎恭。家，與其瀆也，寧過乎嚴。是以家雖“嗃嗃”，悔厲猶得吉也，“婦子嘻嘻”，失家節也。

侯果曰：“嗃嗃”，嚴也，“嘻嘻”，笑也。

補　馬融曰：“嗃嗃”，悦樂自得貌。“嘻嘻”，笑聲。

鄭康成曰：“嗃嗃”，苦熱之意。“嘻嘻”，驕佚喜笑之意。

“嗃嗃”，荀作“確確”，劉作“熇熇”。“嘻嘻”，陸作“喜喜”，張作“嬉嬉”。並《釋文》。

釋曰　王弼從鄭義。荀作“確”者，剛堅之貌，義大同。嚴未失正，故雖悔厲而吉。程《傳》謂法度立，倫理正，乃恩義之所存也。三動，巽[image: ]婦，震[image: ]子，震笑言，故“婦子嘻嘻”。三動上不即反，則非權濟，乃失正，故終吝。喜樂无節，法度廢而倫理亂，敗家之禍必由此始，故“吝”也。“熇”者，“嗃”之正字。“嘻”，讀[image: ]“嬉”。馬氏訓“嗃嗃”[image: ]“喜樂自得”，葢讀[image: ]“皓皓”。三動震[image: ]樂，失位，故“悔厲”，動以待上反，故“吉”。三變受上，權而濟也。上不反則終吝，樂不可過節也，義亦通。

《象》曰：家人嗃嗃，未失也。婦子嘻嘻，失家節也。

《九家易》曰：别體異家，陰陽相據，喜樂過節也。别體異家，謂三、五也。陰陽相據，三、五各相據陰，故言婦子也。

釋曰　“嗃嗃”、“嘻嘻”義相反，三在上下二體之閒，故設[image: ]異家之辭。三、五各得據陰，男女相得，故“婦子嘻嘻”。未成既濟，樂不中節，故“吝”。取象雖異，大意與鄭同。

六四：富家大吉。《象》曰：富家大吉，順在位也。

虞翻曰：三變體艮，艮[image: ]篤實，坤[image: ]大業。得位，應初順五乘三，比據三陽，故曰“富家大吉，順在位也”，謂順於五矣。

釋曰　遯初失位，消陽不順。初之四順五得位，故能應初比三，有實而富，女貞之利莫此[image: ]大。“富”者，福也，“福”者，備也，百順之名也。“富家大吉”，順於舅姑，和於室人，而后當於夫，以審守其家，婦順備也。

九五：王假有家，勿恤吉。

陸績曰：“假”，大也。《釋文》：徐古雅反，正此義。五得尊位，據四應二，以天下[image: ]家，故曰“王大有家”。天下正之，故无所憂則吉。

補　馬融曰：“假”，大也。

鄭康成曰：“假”，登也。並《釋文》。《釋文》：假，更白反，鄭讀同。

先儒云：猶如舜能治家，處于嬀汭，即是歸讓至焉。《口訣義》。

釋曰　馬、陸訓“假”[image: ]“大”，與“嘏”同義。張氏曰：“父子兄弟夫婦相愛，謂之家之大。王者以天下[image: ]家，君臣上下如父子兄弟夫婦之相愛，謂之大有家。”案：坎[image: ]恤，成既濟，六爻和會，故“勿恤吉”。鄭讀“假”[image: ]“格”，訓“登”，與萃注訓“至”義同，“假”“格”皆“徦”之借字。古者登堂直曰“登”，《春秋傳》曰“公登亦登”，王登有家，謂登家之堂而與族人燕食，與“王假有廟”文例同。親親則諸父昆弟不怨，民德歸厚，百姓親，五品遜，故“勿恤吉”。史氏引先儒説歸讓至，義不分明，“歸讓”或當[image: ]“德化”，此訓“假”[image: ]“至”。王者德化，至於家道[image: ]天下所取正，人人親親長長，而天下盡保有其家，故“勿恤吉”。

《象》曰：王假有家，交相愛也。

虞翻曰：乾[image: ]“愛”也，二稱“家”。三動成震，五得交二，初得交四，故“交相愛”。震[image: ]“交”此下朱衍“之”字。也。

釋曰　三動而上反，則三亦交上。“交相愛”，故大有家而勿恤。

上九：有孚威如，終吉。

虞翻曰：謂三已變，與上易位成坎，坎[image: ]孚，故“有孚”。乾[image: ]威如，自上之坤，故“威如”。易則得位，故“終吉”也。

釋曰　惟孚故威，以德服人，大畏民志也，不正者終皆正，不應者終皆應。反求諸己，身正而天下歸之，而況於家乎，故“吉”。

《象》曰：威如之吉，反身之謂也。

虞翻曰：謂三動，坤[image: ]“身”，上之三成既濟定，故“反身之謂”。此家道正，正家而天下定矣。

釋曰　反身所以孚。

睽

《序卦》曰：家道窮必乖，故受之以睽。睽者，乖也。

崔憬曰：婦子嘻嘻，過在失節，失節則窮，窮則乖，故曰“家道窮必乖”。

釋曰　治家之道，不能反身以立家節，則倫理亂而恩義廢，家道窮必致乖離。睽者，家人之反也。

[image: ]兑下離上睽。小事吉。睽，馬、鄭、王肅、徐並音圭。《釋文》。

虞翻曰：大壯上之三，在《繫》“葢取”，无妄二之五也。“小”，謂五，陰稱小，得中應剛，故“吉”。

鄭玄曰：“睽”，乖也。火欲上，澤欲下，猶人同居而志異盧作“異志”。也，故謂之“睽”。二、五相應，君陰臣陽，君而應臣，故“小事吉”。

釋曰　張氏曰：“‘《繫》葢取’者，《繫》‘弧矢之利，以威天下，葢取諸睽’，此《彖》云‘柔進而上行’，故知與‘葢取’同義。”案：據《彖傳》，則當與革兩象易，聖人觀象繫辭非一端也。“得中應剛”，鄭謂“六五應九二”，資剛賢之臣，以漸通睽，故“小事吉”，與蒙五應二同義。虞謂五陰應蹇五伏陽，坤元凝乾，始睽終同，故“小事吉”，與鼎五應屯五同義，並通。

《彖》曰：睽，火動而上，澤動而下。

虞翻曰：離火炎上，澤水潤下也。

釋曰　此謂與革兩象易也。革離火本在下，今動而上，兑澤本在上，今動而下。火炎上，澤潤下，不相交，有未濟象，故睽。革易[image: ]睽，則離二居五，故下云“柔進而上行”。惠氏以无妄二、五易體離兑，[image: ]動而上下，亦通。

二女同居，其志不同行。《釋文》：行，如字，王肅遐孟反。

虞翻曰：“二女”，離兑也。坎[image: ]“志”，離上兑下，无妄震[image: ]“行”，巽[image: ]“同”，艮[image: ]“居”，二、五易位，震巽象壞，故“二女同居，其志不同行也”。

釋曰　二女雖同在一卦，本體巽艮[image: ]“同居”，而一上一下，非復震巽合象，故“志不同行”。女同居異出，睽象也。推而廣之，凡同居異志者皆是。

説而麗乎明，柔進而上行，得中而應乎剛，

虞翻曰：“説”，兑，“麗”，離也，“明”，謂乾，當言大明以麗於晉。“柔”，謂五，无妄巽[image: ]朱誤“[image: ]巽”。“進”，從二之五，故“上行。”“剛”，謂應乾五伏陽，非應二也，與鼎五同義也。

釋曰　“麗於晉”，張云：“‘麗’疑當[image: ]‘例’，晉言‘麗乎大明’，此亦當然，脱字也。”愚謂乾五動成離，天之明以日顯，天日同明，言“麗乎明”而乾五伏陽在其中。離[image: ]明，乾亦得直稱明，《孝經》曰“則天之明”，旅亦云“止而麗乎明”，不必增字。“説而麗明”，明恕而行。“柔得中應剛”，虚中下賢，内有宗主而外無操切，皆通睽之道。“小事吉”，濟睽必以漸也。五在本卦應二，在消息應蹇五，虞、鄭義並通。虞以應二[image: ]非，則睽、鼎二、五有應，《彖》皆云“應乎剛”，旅二、五无應，即變其文曰“順乎剛”，何邪？《易》道屢遷，旁通曲中，未可偏據一義也。

是以小事吉。

荀爽曰：“小事”者，臣事也，百官異體，四民殊業，故睽而不同。“剛”者，君也，柔得其中而進於君，故言“小事吉”也。

釋曰　荀義與虞近，柔得中而進於君，即晉柔進上行之義。

天地睽而其事同也，

王肅曰：高卑雖異，同育萬物。

虞翻曰：五動乾[image: ]“天”，四動坤[image: ]“地”，故“天地睽”。坤[image: ]“事”也，五動體同人，故“事朱誤“事故”。同矣”。

釋曰　於睽見天地象，故“天地睽”。“天地睽而其事同”，伏陽出而睽通矣。

男女睽而其志通也，

侯果曰：出處雖殊，情通志合。

虞翻曰：四動艮[image: ]“男”，兑[image: ]“女”，故“男女睽”。坎[image: ]“志”、[image: ]“通”，故“其志通也”。

萬物睽而其事類也，

崔憬曰：萬物雖睽於形色，而生性事類，“事類”，當[image: ]“行事相類”，句有脱字。言當[image: ]“類”。亦同也。

虞翻曰：四動萬物出乎震，區以别矣，故“萬物睽”。坤[image: ]“事”、[image: ]“類”，故“其事類也”。

睽之時用大矣哉。

《九家易》曰：乖離之卦，於義不大，而天地事同，共生萬物，故曰“用大”。朱誤“矣”。

盧氏曰：不言“義”而言“用”者，明用睽之義至大矣。

釋曰　聖人用睽以[image: ]同，使萬物各從其類，乃所以“類萬物之情”也。

《象》曰：上火下澤，睽。

荀爽曰：火性炎上，澤性潤下，故曰“睽”也。

君子以同而異。

荀爽曰：大歸雖同，小事當異。百家殊職，四民異業，文武並用，威德相反，共歸於治，故曰“君子以同而異”也。

初九：悔亡。喪馬勿逐，自復。見惡人，无咎。《象》曰：見惡人，以避咎也。

虞翻曰：无應，悔也，四動得位，故“悔亡”。應在於盧、周作“于”。坎，坎[image: ]“馬”，四而衍字。失位，之正入坤，坤[image: ]“喪”，坎象不見，故“喪馬”。震[image: ]“逐”，艮[image: ]止，故“勿逐”。坤[image: ]“自”，二朱誤“一”。至五體復象，故“自盧、周誤“曰”。復”。四動震馬來，故“勿逐自復”也。離[image: ]“見”，“惡人”謂四，動入坤，初、四復正，故“見惡人，以避咎矣”。

釋曰　虞云“二至五體復”者，但據四變，不論五已正也。《易》觀變之例，有諸爻合觀者，有每爻分觀者。張氏則謂五正四乃變，當云“二變四至初體復”，四動則二亦變，震馬來也。“見惡人”，據四未變體離四，與下體[image: ]離就初，而初見之。初見惡人，則四遇元夫，化之正應初矣，故“无咎”。“喪馬勿逐，自復”，往者不追也，“見惡人，无咎”，來者不拒也。初應在四，於禮不得不見，不見則[image: ]惡人所害，故見以避咎，若孔子見陽虎、見南子是也。

九二：遇主于巷，无咎。

虞翻曰：二動體震，震[image: ]“主”、[image: ]大塗，艮[image: ]徑路，大道而有徑路，故稱“巷”。變而得正，故“无咎”而“未失道也”。

釋曰　虞以“遇主”[image: ]二遇初，張氏曰：“二變就初，得其所主。二本體兑之震，震兑[image: ]朋，禮有主友。”則是也。“巷”者，大道之徑路，二應五[image: ]正，比初[image: ]“巷”。“于巷”者，于道近矣，故《象》曰“未失道”。鄭義當以“遇主”[image: ]遇五，五君位，故稱“主”。“主”，對臣之稱，坤“先迷後得主”，《文言》曰“臣道也”。《曲禮》“凡執主器”，兼天子國君言，又曰“主佩倚，臣佩垂”。二遇主，則五伏陽發，二亦變正，與蒙二、五“利貞”同義，睽由是濟，故“无咎”。《象》曰“未失道”，巷所以達於道也。

《象》曰：遇主于巷，未失道也。

虞翻曰：動得正，故“未失道”。

崔憬曰：處睽之時，與五有應，男女雖隔，其志終通，而三比焉，近不相得。“遇”者，不期而會；“主”者，三[image: ]下卦之朱誤“者”。主；“巷”者，出門近遇之象，言二遇三，明非背五，未[image: ]失道也。

釋曰　崔以三[image: ]下卦之主，與《九家》説履三義近。二雖遇三而不背五，故“无咎”。但如此，則此遇主非善辭，與“遇元夫交孚，遇雨吉”不例矣，恐非也。

六朱誤“九”。三：見輿曳，其牛掣。惠校改“觢”，而盧氏刊本誤“[image: ]”，周作“觢”，注同。《釋文》：掣，昌逝反。

虞翻曰：離[image: ]“見”，坎[image: ]車、[image: ]“曳”，故“見輿曳”。四動坤[image: ]“牛”、[image: ]類，張曰“未詳”。牛角一低一仰，故稱“掣”。離上而坎下，故盧、周無“故”字。“其牛掣也”。

補　“掣”，鄭作“[image: ]”，徐市制反。曰：牛角皆踊曰[image: ]。《釋文》。

《説文》作“觢”，云：一段云“當[image: ]二”。角仰也，陸引作“角一俯一仰”，之世反。从角，[image: ]聲。《易》曰“其牛觢”。

《子夏》作“契”，云：一角仰也。

荀作“觭”。

劉本從《説文》，解依鄭。並《釋文》。

釋曰　《爾雅》“角一俯一仰，觭，皆踊，觢”，許、鄭皆本之。《爾雅·釋文》“觢，或作[image: ]”，則“[image: ]”即“觢”之異體。《説文》“一角仰”，段氏謂“一”當[image: ]“二”，致確。但其誤已久，故陸氏所引義同今本。《子夏》作“契”，即“觢”之叚借，而訓“一角仰”，蓋六朝人據誤本《説文》[image: ]之。荀作“觭”，虞同其義而字作“掣”。“觭”，正字，“掣”，借字。劉本從許義從鄭，實則許、鄭同義。“二角仰”，所謂“皆踊”也，“皆踊”象離炎上，一俯一仰象離上坎下，皆非牛角之正。“輿曳”“牛掣”，象四不正也。見之者三，三失位，懼其從四，故著見不賢之象以[image: ]戒。

其人天且劓，无初有終。

虞翻曰：“其人”，謂四惡人也。黥額[image: ]“天”，割鼻[image: ]“劓”。无妄乾[image: ]“天”，震二之乾五，以陰墨其天，乾五之震二，毁艮，割其鼻也，兑[image: ]刑人，故“其人天且劓”。失位，動得正成乾，故“无初有終”，《象》曰“遇剛”，是其義也。

補　馬融曰：剠鑿其額曰天。《釋文》。

《説文》“劓”作“自[image: ]”，曰：刑鼻也，从刀，臬聲。劓，[image: ]或从鼻。

王肅“劓”作“臲”。魚一反。《釋文》。

釋曰　三見四輿牛人之狀而能戒，固守以待上來易位，見惡務去，以剛自克，故“无初有終”。爻變之次，至三、上易則成既濟。虞云“動正成乾”者，但論兩爻相易，不論餘爻也。

《象》曰：見輿曳，位不當也。无初有終，遇剛也。

虞翻曰：動正成乾，故“遇剛”。

九四：睽孤。遇元夫，交孚，厲，无咎。

虞翻曰：“孤”，顧也，在兩陰閒，睽五顧三，故曰“睽孤”。震[image: ]“元夫”，謂二已變，動而應震。故“遇元夫”也。震[image: ]“交”，坎[image: ]“孚”，動而得正，故“交孚，厲，无咎”矣。

釋曰　虞讀“孤”[image: ]“顧”，四不承五而欲取三，非所據而據，此其所以[image: ]睽也。五正，四變應初元夫，從善而自易其惡，故雖危无咎。諸家當讀“孤”如字，乖戾失正，物莫之與。變而從初，則睽者孚，孤者有應矣，故雖危无咎。

《象》曰：交孚无咎，志行也。

虞翻曰：坎動成震，故“志行也”。

釋曰　得應，故“志行”。

六五：悔亡，厥宗噬膚，往何咎。

虞翻曰：往得位，“悔亡”也。動而之乾，乾[image: ]“宗”。二動體噬嗑，(1)故曰“噬”。四變時，艮[image: ]“膚”，故曰“厥宗噬膚”也。變得正成乾，乾[image: ]“慶”，故往无咎而有慶矣。

釋曰　二至上體噬嗑象，變則成噬嗑。五陽自噬嗑中出而正四，故“厥宗噬膚”。乾元正而惡人去，二變應五，君臣各正，睽无不合，故“往何咎”。虞以“往”[image: ]五變正，惠氏以“往”[image: ]二往應五，義相成。姚氏以宗子祭畢燕私之禮當之，合族以食，所以親親合和睽離也，似於象尤合。

《象》曰：厥宗噬膚，往有慶也。

王弼曰：非位，悔也，有應，故“悔亡”。“厥宗”，謂二也。“噬膚”者，齧柔也。三雖比二，二之所噬，非妨己應者也，以斯而往，何咎之有，往必見合，故“有慶也”。　案：二兑[image: ]口，五爻陰柔，“噬膚”之象也。

釋曰　王以“噬膚”[image: ]噬三，非也。李以[image: ]噬五，程《傳》謂五君二臣，五應剛，二正君，入之深，故象“噬膚”。“厥宗”，其所親任也。以道事君而能深入，故濟睽而有慶，義與之合。然“噬膚”之象，自以虞説噬四[image: ]正。

上九：睽孤，見豕負塗，載鬼一車。

虞翻曰：睽三顧五，故曰朱誤“也”。“睽孤”也。離[image: ]“見”，坎[image: ]“豕”、[image: ]雨。四變時，坤[image: ]土，土得雨[image: ]泥塗。四動，艮[image: ]背，豕背有泥，故“見豕負塗”矣。坤[image: ]“鬼”，坎[image: ]“車”，變在坎上，四變。故“載鬼一車”也。

釋曰　姚氏曰：“‘見’，上見四，四[image: ]惡人，三、四互坎，故因四疑三。”案：虞據四變言，則姚説是也。五未正而四變，非能之正，乃躁動耳。因四疑三，構虚成象，此上所以睽三也。顧五，五未正，分理未明，是非不辨，故上疑三。諸家當讀“孤”如字，多疑少可，應不相應，故“睽孤”。

先張之弧，後説之壺，説，始税反。

虞翻曰：謂五已變，乾[image: ]“先”。應在三，坎[image: ]“弧”，《周易述》改“弓”。離[image: ]“矢”，“矢”字朱誤“大腹”二字。張弓《易述》改“弧”。之象也，故“先張之弧”。四動，震[image: ]“後”，“説”，猶置也。兑[image: ]口，離[image: ]大腹，坤[image: ]器，大腹有口，坎酒在中，壺之象也。之應歷險以與兑，故“後説之壺”矣。

補　《春秋傳》曰：寇張之弧。

“説壺”，今本亦作“弧”，讀，説吐活反。京、馬、鄭、下當脱“虞”字。王肅、翟子玄作“壺”。《釋文》。

陸績曰：“弧”作“壺”是。《會通》。

釋曰　五正則分理明而疑釋。上知三[image: ]己應，先之見[image: ]張弧而[image: ]寇者，後則與[image: ]婚媾而設壺以禮之矣。上之應，不憚歷險以與兑，則説壺者上説之。

匪寇，婚媾，往遇雨則吉。

虞翻曰：“匪”，非，坎[image: ]“寇”，之三歷坎，故“匪寇”。陰陽相應，故“婚媾”。三在坎下，故“遇雨”。與上易位，坎象不見，各得其正，故“則吉”也。

釋曰　之三歷坎，故疑[image: ]寇，三實己應則非寇乃婚媾也。然不正相應，非濟睽之道，故三往與上易，成既濟雲行雨施，坎象之不正者不見，則“吉”。

《象》曰：遇雨之吉，羣疑亡也。

虞翻曰：物三稱“羣”，坎[image: ]“疑”，三變坎敗，故“羣疑亡”矣。

釋曰　三物，謂“見豕”、“載鬼”、“張弧”也，皆坎象之不正者。三、上易各正，故“羣疑亡”。

蹇

《序卦》曰：乖必有難，故受之以蹇。蹇者，難也。

崔憬曰：二女同居，其志乖而難生，故曰“乖必有難”也。

釋曰　乖離不和，則積嫌交惡而難作。

[image: ]艮下坎上蹇。利西南，

虞翻曰：觀上反三也。坤西南卦，五在坤中，坎[image: ]月，月生西南，故“利西南，往得中”，謂“西南得朋”也。

釋曰　虞注坤卦説西南東北惟據納甲，此則以八卦用事之位[image: ]主，而兼及納甲之象。以《彖》云“利西南，往得中”，明謂陽往居坤五得中，則西南謂坤，東北謂艮也。西南坤位，而陽往據之成坎，坎月正生西南。西南者，得朋之地，蹇五所以使三之復二成睽，息初[image: ]震，至二[image: ]兑也。虞取觀上反三，而以五在坎中釋“往得中”者。六爻定位，凡陽在五者，皆乾二往居坤五，荀氏《彖》注與虞同義。惠氏以“利西南”[image: ]升二之五，以睽取无妄例之，良是。《易》取類非一，觀上反三[image: ]蹇，升二之五亦[image: ]蹇，升以陰升陽，故“利西南”，乾坤合，得朋蹇可濟也。觀乾陽將窮剥，故“不利東北”，終而未及始，喪朋蹇未可濟，宜待也。

不利東北。

虞翻曰：謂三也。艮東北之卦，月消於艮，喪乙滅癸，故“不利東北，其道窮也”，則“東北喪朋”矣。

釋曰　東北，艮方，月消於艮喪乙滅癸，正當其位。東北者，喪朋之地，蹇所以[image: ]陽老將嬗坤陰也。

利見大人，

虞翻曰：離[image: ]“見”，“大人”，謂五。二得位應五，故“利見大人，往有功也”。

貞吉。

虞翻曰：謂五當位正邦，故“貞吉”也。

釋曰　“貞”，謂五正位以正坤，初正既濟定，故“吉”。

《彖》曰：蹇，難也，險在前也。見險而能止，知矣哉。

虞翻曰：離“見”，坎“險”，艮[image: ]“止”。觀乾[image: ]“知”，朱作“智”。故“知矣哉”。

釋曰　乾[image: ]知，坤[image: ]智。乾知大始，神明之德藏於坤中，智也。三體觀乾知險，通坤知阻，故智矣哉。

蹇利西南，往得中也。《釋文》：中，如字。

荀爽曰：“西南”，謂坤。乾動往居坤五，故“得中也”。

補　鄭康成曰：“中”，和也。

王肅曰：“中”，適也。並《釋文》。《釋文》：中，又張仲反，肅讀當同。

釋曰　二、五[image: ]中無待訓，鄭訓“中”[image: ]“和”者，據王肅訓“中”[image: ]“適”。肅雖妄，於《易》之通例未必忽改。疑漢師於蹇、解“得中”之文，舊有異讀異義，故鄭辨之，謂此“中”字猶是“中和”之“中”，無異義也。升二之五，故“往得中”。又六爻定位，凡陽在五者皆乾二往居坤五，荀、虞義同。

不利東北，其道窮也。

荀爽曰：“東北”，艮也。艮在坎下，見險而止，故“其道窮也”。

釋曰　觀上反三，陽將窮剥。

利見大人，往有功也。

虞翻曰：“大人”，謂五。二往應五，五多功，故“往有功也”。

當位貞吉，以正邦也。

荀爽曰：謂五當尊位，正居是。句。羣陰順從，故能“正邦國”。

補　荀、陸“邦”作“國”。《釋文》。

釋曰　五正則能正初成既濟。初體坤[image: ]邦，故“正邦”。荀、陸本作“國”，葢承前漢經師舊本，後漢實不復諱高祖，故注中仍有“邦”字。“邦”與“功”、“中”韻，改讀不協。

蹇之時用大矣哉。

虞翻曰：謂坎月生西南而終東北，震象出庚，兑象見丁，朱誤“下”，乾象盈甲，巽象退辛，艮象消丙，坤象窮乙，喪滅於癸，終則復始，以生萬物，故“用大矣”。

釋曰　虞謂蹇有終始萬物之象與坤同，以陽通陰，以陰成陽，終則復始，無蹇不濟，故其用大。

《象》曰：山上有水，蹇。

崔憬曰：山上至險，加之以水，蹇之象也。

補　陸績曰：水在山上，失流通之性，故曰蹇。通水流下，今在山上，不得下流，蹇之象。《正義》。

釋曰　如崔説，則水[image: ]人之蹇也，即《彖傳》“險在前”之義。如陸説，則山[image: ]水之蹇也，《象傳》别取義。

君子以反身脩周作“修”，注同。德。

虞翻曰：“君子”，謂觀乾，坤[image: ]“身”，觀上反三，故“反身”。陽在三進德脩業，故“以反身脩德”。孔子曰：“德之不脩，是吾憂也。”

補　陸績曰：水本應當[image: ]“在”。山下，今在山上，終應反下，故曰“反身”。處難之時，不可以行，只可反自省察修己德，用乃除難。君子通達道暢之時，並濟天下，處窮之時，則獨善其身也。《正義》。

釋曰　虞以觀上反三言，陸以與蒙两象易言。

初六：往蹇，來譽。

虞翻曰：“譽”，謂二，二多譽也。失位應陰，往歷坎險，故“往蹇”。變而得位，以陽承二，故來而譽矣。

釋曰　君子藏器於身，待時而動，得正比賢，濟蹇之道。

《象》曰：往蹇來譽，宜待時也。朱無“時”字。

虞翻曰：艮[image: ]時，朱誤“大”。謂變之正以待四也。

補　：“待時”，鄭本同，諸家無“時”字，張無“待”字。《釋文》。

釋曰　待四應。

六二：王臣蹇蹇，匪躬之故。

虞翻曰：觀乾[image: ]“王”，坤[image: ]“臣”、[image: ]“躬”，坎[image: ]“蹇”也。之應涉坤，當[image: ]“坎”。二五俱坎，當[image: ]“蹇”。故“王臣蹇蹇”。觀上之三，折坤之體，臣道得正，故“匪躬之故”，《象》曰“終无尤也”。

釋曰　匪躬之故，言公耳忘私。(2)

《象》曰：王臣蹇蹇，終无尤也。

侯果曰：處艮之二，上應於五，五在坎中，險而又險。志在匡弼，匪惜其躬，故曰“王臣蹇蹇，匪躬之故”。輔君盧、周作“臣”。以此，“終无尤也”。

九三：往蹇，來反。

虞翻曰：應正疑當[image: ]“上”。歷險，故“往蹇”。反身據二，故“來反”也。

釋曰　“往蹇”，託文王蒙難也。“來反”，託文王反國也。“據二”，靖其内以待時。

《象》曰：往蹇來反，内喜之也。

虞翻曰：“内”，朱有“喜”字。謂二陰也。

釋曰　三據六二之陰，故“内喜之”。喻周之臣民及諸侯喜文王來反，人心親戴之至也，此所以率之事暴主而惟命。

六四：往蹇，來連。

虞翻曰：“連”，輦，蹇難也。《釋文》：連，力善反，虞讀同。在兩坎閒，進則无應，故“往蹇”，退初介三，故“來連”也。

補　馬融曰：“連”，亦難也。

鄭康成曰：連，遲久之意。連，如字。並《釋文》。

釋曰　虞讀“連”[image: ]“輦”，訓“蹇難”。來連雖難，初正終得應，遲久而已，靜以待時可也。

《象》曰：往蹇來連，當位實也。

荀爽曰：蹇難之世，不安其所，欲往之三，不得承陽，故曰“往蹇”也。來還承五，則與至尊相連，故曰“來連”也。處正承陽，故曰“當位實也”。

釋曰　荀以此往[image: ]動而用事。四動用事據三，乘剛據險，故“蹇”。來還與五相連，靜而自正，則承陽有實，初應而濟矣。此條并合經下注。

九五：大蹇，朋來。

虞翻曰：當位正邦，故“大蹇”。睽兑[image: ]朋，故“朋來”也。

釋曰　五有中和之德，居尊位，當天下大難之衝，[image: ]天下得人以濟之，時行則行，往得中，故《象》曰“以中節也”。虞以消息言，謂五正使三下息睽，兑[image: ]朋，若以本卦言，則羣陰應五，陰從陽，則[image: ]陽之朋，與豫“朋盍簪”同義。少康得靡而復夏，高宗得傅説而興殷，朋來以濟大蹇者也。文王欲以其朋濟殷之大蹇，而其事至難，彌縫匡救，曲中其節，所以正邦有功，蹇有可濟則必濟之也。

《象》曰：大蹇朋來，以中節也。

干寶曰：在險之中而當王位，故曰“大蹇”，此葢以託文王[image: ]紂所囚也。承上據四應二，朱誤“三”。眾陰並至，此葢以託四臣能以權智相救也，故曰“以中節也”。

釋曰　此條亦經下注。干意周公繫爻，以文王有王德，欲濟天下之蹇而蒙大難，四臣相救，權而得中，是謂“中節”。於此託義，是矣而未盡也。文不自當王，匪躬之故，而天下之憂，大蹇朋來，欲以其朋濟殷之蹇，冀紂之能悛，而殷命可永，生民遂濟也。姚氏曰：“諸侯歸周，臣於周也。謂之[image: ]朋，不敢臣也。以服事殷，是[image: ]中節。”得其旨矣。

上六：往蹇，來碩吉，利見大人。

虞翻曰：陰在險上，變失位，故“往蹇”。“碩”，謂三，艮[image: ]“碩”，退來之三，故“來碩”。得位有應，故“吉”也。離[image: ]“見”，“大人”，謂五，故“利見大人”矣。

釋曰　上動失位，適以僨事，故“蹇”。來而應三，陰從陽合志，則能濟蹇，息陽滋大，故來碩而吉。五[image: ]濟蹇之主，應三所以輔五，故“利見大人”。

《象》曰：往蹇來碩，志在内也。利見大人，以從貴也。

侯果曰：處蹇之極，體猶在坎，水无所之，故曰“往蹇”。來而復位，下應於三，三德碩大，故曰“來碩”。三[image: ]内主，五[image: ]大人，若志在内，心附朱作“竭”。案：“心附”或當作“以附”。於周作“于”。五，則“利見大人”也。　案：三互體離，離[image: ]明目，五[image: ]大人，“利見大人”之象也。

解

《序卦》曰：物不可以終難，故受之以解。解者，緩也。

崔憬曰：蹇終則“來碩吉，利見大人”，故言“物不可以終難，故受之以解”。

釋曰　“解”者，寬緩也，解散舒泰之意。難久必解，蹇上來碩，陽息滋大，即解義。

[image: ]坎下震上解。利西南，

虞翻曰：臨初之四。坤西南卦，初之四得坤眾，故“利西南，往得眾也”。

釋曰　以陽通陰，陰凝解散而從陽，故“利西南”。西南有得朋之道，四既解難，則二升五，朋至而孚矣。先儒讀“解”有二音：一佳買反，謂解難；一諧買反，謂難已紓，一義引申耳。

无所往，其來復吉。

虞翻曰：謂四本從初之四，失位於外而无所應，故“无所往”。四字朱在“宜來反初”下。宜來反初，復得正位，故“其來復吉”也。二往之五，四來之初，成屯體復象，故稱“來復吉”矣。

釋曰　臨初之四，[image: ]二升五導耳，雖往得眾而非其位，進无所應，故“无所往”。當俟五升而復之初，故“來復吉”。二升五得中，四乃可復初，故《彖》曰“其來復吉，乃得中也”。四復初，正二得中之用，四復則二已升，下文所謂“夙”。“解利西南”，得眾未得中，至四來復乃得中，天下之難非一時所能濟也。

有攸往，夙吉。

虞翻曰：謂二也。“夙”，早也，離[image: ]日、[image: ]甲，日出甲上，故早也。九二失正，早往之五則“吉”，故“有攸往夙吉，往有功也”。

釋曰　明二當早升五成解難之功，天下倒懸急當救也。“无所往而來復”，文王之守臣節也。“有攸往夙吉”，文王所深望於紂也。

《彖》曰：解，險以動，動而免乎險，解。

虞翻曰：“險”，坎，“動”，震。解二月，雷以動之，雨以潤之，物咸孚甲，萬物生震，震出險上，故“免乎險”也。

解利西南，往得眾也。

荀爽曰：乾動之坤而得眾。“西南”，眾之象也。

釋曰　乾初之坤四成豫，荀注乾《文言》“行而未成”，謂乾初行之坤四，是也。“西南”，萬物致養之地，以乾通坤，眾陰歸之，故“往得眾”。虞謂臨初之四，臨初即乾初，義同也。

无所往，

荀爽曰：陰處尊位，陽无所往也。

補　今本《彖傳》無此三字。

釋曰　四既通坤，則乾二當之坤五成萃。若以陰尚在上，陽未可往，則來復居二成解，動不達時，乃得中也。今本《彖傳》無此三字，《釋文》亦不言諸家文有異同，豈荀本獨有此三字，李氏據之而陸遺之歟？抑諸家皆有而今本脱歟？然此及下節荀注，疑本皆在經下而李移於此，李意“无所往”“來復”“得中”之訓以虞[image: ]主也。

其來復吉，乃得中也。

荀爽曰：來復居二，處中成險，故曰“復吉”也。

釋曰　“成險”，當[image: ]“成解”，下云“動而成解”，可證。荀以“來復得中”屬二，虞則以四之初[image: ]“來復”，二之五[image: ]“得中”。惠氏曰：“二已之五得中，故四來成復也。”

有攸往夙吉，往有功也。

荀爽曰：五位无君，二陽又卑，往居之者則吉。據五解難，故“有功也”。

釋曰　五虚无君，陰迷在上，二升五，乃能解天下之難，成既濟之功。救民倒懸不可以緩，故“夙吉，往有功”，時當往則夙[image: ]貴。紂能用文王之道，退小人，進君子，則天下之難立解，否則大命既至，必有不能須暇者矣，此文之所深懼也。无所往而復，有攸往而夙，皆解之時也。

天地解而雷雨作，

荀爽曰：謂乾坤交通，動而成解，卦坎下震上，故“雷雨作”也。

雷雨作而百果草木皆甲坼。盧、周“坼”作“宅”。

荀爽曰：解者，震世也。震宫二世卦。仲春之月，草木萌牙，雷以動之，雨以潤之，日以烜之，故“甲坼”也。

補　“坼”，馬、陸作“宅”，云：根也。《釋文》。鄭康成亦作“宅”，曰：木實曰果。“皆”，讀如人倦之解，“解”，謂坼今《文選注》誤作“拆”。呼。皮曰“甲”，根曰“宅”，“宅”，居也。《文選》左太沖《蜀都賦》注，又云：呼火亞切。

釋曰　“甲坼”，孚甲解裂，華葉出也。荀本自作“坼”，與馬、鄭、陸不同。李引荀注，則《經》、注皆當作“坼”，盧本改作“宅”，失之。馬、陸作“皆甲宅”者，謂草木皆戴孚甲，長新根也。鄭讀“皆”[image: ]人倦而欠悟解氣之解，注“讀如”，當作“讀[image: ]”。“解甲”，謂華葉昌裂孚甲而出，“解宅”，謂新條從根出也，義大同。惠以“坼”[image: ]“宅”之壞字，古文“宅”作“[image: ]”，因誤[image: ]“坼”，未必然。

解之時大矣哉。

王弼曰：无所而不釋也。難解之時，非治難時也，故不言“用”也。體盡於解之名，无有幽隱，故不曰“義”也。

釋曰　“天地變化，草木蕃”，君子有解，小人退，故“大”。解之時，陽出震時也，言“時”而“義”與“用”在其中矣。

《象》曰：雷雨作，解。君子以赦過宥罪。

虞翻曰：“君子”，謂三伏陽，出成大過，坎[image: ]“罪”，入則大過象壞，故“以赦過”。二、四失位，皆在坎獄中，三出體乾，兩朱誤“雨”。坎不見，震喜兑説，朱作“悦”。罪人皆出，故“以宥罪”。謂三入則赦過，出則宥罪，“公用射隼，以解悖”，是其義也。

補　“宥”，京作“尤”。叚借字。《釋文》。

釋曰　“公用射隼”，元惡既除，則餘皆在所赦宥矣。

初六：无咎。

虞翻曰：與四易位，體震得正，故“无咎”也。

釋曰　屯易[image: ]解，震出險上，陽升陰降，以解否塞之難耳。剛柔相摩，本非定位，難既解，則二、五正而四來復初，仍如屯象，萬物出震矣，故“无咎”。

《象》曰：剛柔之際，義无咎也。

虞翻曰：體屯初震，剛柔始交，故“无咎”也。

釋曰　剛柔相摩之際，初非定象，難既解則復正，故其義无咎也。

九二：田獲三狐，得黄矢，貞吉。

虞翻曰：二稱“田”，“田”，獵也。變之正，艮[image: ]“狐”，坎[image: ]“弓”，離[image: ]黄矢。矢貫狐體，二之五歷三爻，故“田獲三狐，得朱脱“得”字。黄矢”。之正得中，故“貞吉”。

釋曰　艮[image: ]狐，二離矢貫狐體，獲狐象。二之五歷三爻，“三狐”，謂五降二體艮，三在艮體，初之四又體艮也。三狐皆艮陰，喻陰邪小人。二體乾二在田，又體坎弓離矢，故象“獵”，“獵”，[image: ]田除害也。二本離“黄矢”，升五又體離，五降二，離[image: ]正應，故“得黄矢”。

《象》曰：九二貞吉，得中道也。

虞翻曰：動得正，故“得中道”。

六三：負且乘，《釋文》：乘，如字，王肅繩證反。

虞翻曰：“負”，倍也。二變時，艮[image: ]背，謂三以四艮倍五也。五來寇三時，坤[image: ]車，三在坤上，故“負且乘”。小人而乘君子之器，故《象》曰“亦可醜也”。

釋曰　臨初之四成解，萃五之二亦成解。“二變”，謂二當升五成萃。“三以四艮背五”，背君也。“五來寇三”，謂萃五來之二成解。此則但取五自外來，不以君位論，五正位象君，之二失正則象寇，《易》以位辨上下也。五命三伏陽出，則討罪而解難矣。

致寇至，貞吝。

虞翻曰：五之二朱誤“三”。成朱誤“滅”。坎，坎[image: ]寇盜。上位當[image: ]“倍”。慢五，下暴於二，慢藏悔朱誤“誨”。盜，故“致寇至，貞吝”，《象》曰“自我致戎，又誰咎也。”

釋曰　上慢君政，下暴蔑賢人。小人在位，必啟戎心，寇至而貞之，亦無及矣，故“吝”。貞猶吝，不貞則凶矣，此文王深[image: ]紂懼也。

《象》曰：負且乘，亦可醜也。自我致戎，又誰咎也。

虞翻曰：臨坤[image: ]“醜”也。坤[image: ]“自我”，以離兵伐三，故轉寇[image: ]戎，艮手招盜，故“誰咎也”。

補　“致戎”，本又作“致寇”。《釋文》。

九四：解而拇，盧、周“拇”皆作“母”，虞注同。朋至斯孚。

虞翻曰：二動時艮[image: ]指，四變之坤[image: ]“母”，故“解而拇”。臨兑[image: ]“朋”，坎[image: ]“孚”，四陽從初，故“朋至斯孚”矣。

補　陸績曰：“拇”，足大指。

王肅曰：“拇”，手大指。

荀作“母”。並《釋文》。

釋曰　二動，四體艮[image: ]指，四與初易，坤[image: ]母，指母合象稱“拇”。“解而拇”，臨初解陰而成拇象。“拇”，動之端，孚之漸。“解而拇”，四之所[image: ]，“孚”，非四之所[image: ]也。二升五，四乃復初而五坎[image: ]孚耳，小人之孚非一朝一夕之故也。“拇，足大指”，諸家義同，四體震[image: ]足也。王肅獨以[image: ]“手大指”，葢以在上體故，不合卦義，非也。荀作“母”，叚借字。

《象》曰：解而拇，未當位也。

王弼曰：失位不正而比於三，故三得附之[image: ]其拇也。三[image: ]之拇，則失初之應，故“解其拇”，然後“朋至斯孚”而信矣。　案：九四體震，震[image: ]足，三在足下，拇之象。

釋曰　王弼以三[image: ]拇。“解而拇”，因四失位比三而[image: ]戒，明不當以三[image: ]拇。去小人，則君子之朋至矣，亦一義。

六五：君子惟朱作“維”，注同。有解，吉。有孚于小人。

虞翻曰：“君子”，謂二之五，得正成坎，坎[image: ]心，故“君子惟有解，吉”。“小人”，謂五，陰[image: ]小人。君子升位，則小人退在二，故“有孚于小人”。坎[image: ]“孚”“孚”，朱本作“小人”。也。

釋曰　君子思有解，厲精圖治，開誠布公，舉直錯枉，則小人革面而從君矣。思而後動，動無不中，故小人惟我之解之而無不孚也。今本“惟”作“維”，“維”，辭也。非去小人不能解天下之難，君子維有所解，散小人之黨而革其邪心，故“吉”。

《象》曰：君子有解，小人退也。

虞翻曰：二陽上之五，五陰小人退之二也。

上六：公用射朱作“[image: ]”，下同。隼于高墉盧、周作“庸”。之上，獲之无不利。

虞翻曰：上應在三。句。“公”，謂三伏陽也。離[image: ]“隼”，三失位，動出成乾，貫隼入七字朱作“變體”二字。大過死象，故“公用射隼于高墉之上，獲之无不利”也。　案：二變時體艮，艮[image: ]山、[image: ]宫闕，三在山半，“高墉”之象也。

補　馬融曰：“墉”，城也。《釋文》。

釋曰　惠氏曰：“三失位，當變之正。上應在三，故發其義于上。坎弓离矢，三動成乾貫離隼。‘庸’，墻也。三動，下體成巽，巽[image: ]‘高’[image: ]‘庸’，故‘公用射隼于高庸之上’。”案：射隼高墉，取二未升時象，本其初言之。伏陽出實在二升五、四復初之後，君子之道伸，小人之黨散，而後上奉君命，下順民心，聲罪致討，與眾棄之。“用”者，用此時也。三出成既濟，故“獲之无不利”。

《象》曰：公用射隼，以解悖也。

虞翻曰：坎[image: ]“悖”，三出成乾而坎象壞，故“解悖也”。

《九家易》曰：“隼”，鷙鳥也，今捕食雀者，其性疾害，喻暴君也。陰盜陽位，萬事悖亂，今射去之，故曰“以解悖也。”

釋曰　“暴君”，謂邦君暴民者，若崇侯虎是也。“陰盜陽位”，謂六居三。《九家》此注，合經傳釋之。

損

《序卦》曰：緩必有所失，故受之以損。

崔憬曰：宥罪緩死，失之於僥倖，有損於政刑，故言“緩必有所失，故受之以損”者也。

釋曰　難既解則人心解緩，漸至廢弛，惟禮可以救其失。[image: ]政之道，當嚴而不刻，寬而不從。二語得之吾故友梁文忠公鼎芬。善人在上，國無幸民，民之多幸，國之不幸也。崔説亦一義。“君子赦過宥罪”，略迹原心，非姑息養奸廢亂典刑之謂。

[image: ]兑下艮上損。

鄭玄曰：艮[image: ]山，兑[image: ]澤，互體坤，坤[image: ]地。山在地上，澤在地下，澤以自損增山之高也，猶諸侯損其國之富以貢獻於天子，故謂之損矣。

補　京房曰：義在六三，人臣奉君立誠，《易》云“損下益上”。

陸贄曰：人情者，聖王之田。時之否泰，事之損益，萬化所繫，必因人情。上約己而裕於人，人必悦而奉上矣，豈不謂之益乎。上蔑人而肆諸己，人必怨而叛上矣，豈不謂之損乎。自損者人益，自益者人損，情之得失，豈容易哉。《文集》。

釋曰　損自泰來，初之上，或三之上，皆失位。泰極將反否，衰之始也。名卦之義，損下益上，百姓不足，君孰與足，故曰損，《繫辭》則言“下自損以益上”。奉職貢，效忠誠，致孝鬼神，懲忿窒欲，皆損所當損，此文王觀象變通引伸之大用。澤象諸侯，山象天子，鄭《繫》注云：“君臣尊卑之貴賤，猶山澤之有高卑也。”

有孚，元吉，无咎。可貞，利有攸往。

虞翻曰：泰初之上，損下益上，以據二陰，故“有朱誤“可”。孚，元吉，无咎”。艮男居上，兑女在下，男女位正，故“可貞，利有攸往”矣。

釋曰　張氏曰：“自初之上，自上之三，坎[image: ]孚，泰初乾元，損成既濟由上，故‘元吉’。失位宜咎，元吉故‘无咎’，皆泰初原脱“初”字。之上一爻當之。”愚案：男女位正，取《繫辭傳》“男女構精，萬物化生”之義。男上女下，男女位正，所以爻可貞也。張氏又曰：“‘可貞’，謂二、五，二貞五成益，萬物化生，則上益三而亦正。‘利有攸往’謂三，與上爻辭同義。”損家損下，故二益五自二往。上益三則自三往，此以上虞義。損而能孚，則上下辯，民志定，元吉无咎，益而濟矣。惠氏以“有孚”[image: ]二，二坎爻，故“孚”。姚氏以“元吉”[image: ]二益五，六五稱“元吉”，是也。“可貞”，葢兼二益五、上益三言，二稱“利貞”上稱“貞吉”是也。下自損以益上，能竭其忠誠，則上下交孚，大吉无咎而貞利矣，文王以之，鄭義葢如是。

曷之用？二簋可用享。《釋文》：享，香兩反。

崔憬曰：“曷”，何也，言其道上行將何所用，可用二簋而享也。以喻損下益上惟在乎心，何必竭於不足而補有餘者也。

補　鄭康成説：四以簋進黍稷于神也。初張曰“當[image: ]三”。與二直，其四與五承上，故“用二簋”。四，巽爻也，巽[image: ]木。五，離爻也，離[image: ]日。日體圜，木器而圜，簋象也。《考工記·旊人》疏不云注文。又《少牢饋食禮》疏云：“離[image: ]日，日圓，巽[image: ]木，木器象。”《詩·權輿》正義云：“離[image: ]日，日體圓，巽[image: ]木，木器圓，簋象。”三疏皆約義也。

“簋”，蜀才作“軌”。《釋文》。

釋曰　損之義孚吉貞利如是，於何用之乎？舉一端明之，二簋之約可用享祀矣。姚氏曰：“苟有明信，澗谿沼沚之毛，可薦鬼神，可羞王公。二簋可用享，言不在多儀也。享，獻也，上下交孚，二簋可獻。所謂損先難而後易者，故文王不以事紂[image: ]難，終盡臣節，望其感孚耳。”案：《周禮疏》引鄭注多譌字。竊疑“四以簋進黍稷”，“四”，當[image: ]“三”。“初與二直”，當[image: ]“三與上直”，“直”，當也，謂應。“其四與五承上”，“其”，當[image: ]“以”。京氏謂“義主六三”，三與上應，故以四、五二陰承上，象用二簋進黍稷於神。上[image: ]宗廟，艮[image: ]鬼門宫闕，又[image: ]手，震[image: ]長子主祭，坤[image: ]器，長子入廟執器享神，故“用享”。禮，天子祭八簋，降損至士而二敦，同姓則二簋。三[image: ]三公，下體之君，而用二簋者，明損義。言苟有孚誠，雖二簋可享，與“禴祭受福”同義。惟然，故“元吉，无咎，可貞，利往”也。惠氏推虞義，謂二升五成益，以二簋享上，耒耨之利薦諸宗廟，由是上之三成既濟。張氏謂二升五享上，天子之祭，而稱士禮“二簋”者，禮自天子達而始于士，“用享”者五之事，而禮依于初。初[image: ]元士。葢“二簋”者損之極，二簋可用享，明禮之所重在誠，而自上而下降殺之差即於此見。禮别尊卑，尊尊之等，親親之殺，損之所以成既濟也。蜀才作“軌”者，古文“簋”作“匭”，省借也。“享”宋本《釋文》作“亨”，葢諸家皆作“亨”而讀[image: ]“享”，蜀才則如字，謂精誠通於神明。

《彖》曰：損，損下益上，其道上行。

蜀才曰：此本泰卦。案：坤之上六朱、盧誤“九”。下處乾三，乾之九三上升坤六，損下益上者也。陽德上行，故曰“其道上行”矣。周作“也”。

釋曰　蜀才説泰三之上，本荀義，亦通。李意葢以虞義[image: ]主。乾道上行，損所當損，所以孚吉貞利可用。

損而有孚，

荀爽曰：謂損乾之三，居上孚二陰也。

釋曰　荀以陽據陰承[image: ]孚，與虞同，但不必取坎象。

元吉无咎。

荀爽曰：居上據陰，故“元吉无咎”，以未得位，嫌於咎也。

可貞，

荀爽曰：少男在上，朱、盧誤“下”。少女雖年尚幼，必當相承，故曰“可貞”。

釋曰　“少女”下似脱“在下”二字，由男上女下位正，故爻可貞。二、五易，則坎陽正外、離陰正内相承矣。

利有攸往。

荀爽曰：謂陽利往居上。“損”者，損下益上，故利往居上。

釋曰　損之義孚吉貞利如是，故泰三以之上[image: ]利，此説與虞異。

曷之用二簋可用享，

荀爽曰：“二簋”，謂上體二陰也。上[image: ]宗廟，“簋”者，宗廟之器，故可享獻也。

釋曰　此同鄭義。以上荀注，皆本在經下，李氏移之。

二簋應有時，《釋文》：舊“應對”之“應”。

虞翻曰：“時”，謂春秋也。損二之五，震二月，益正月，春也。損七月，兑八月，秋也。謂春秋祭祀以時思之。艮[image: ]“時”，震[image: ]“應”，故“應有時”也。

釋曰　損本剥民奉君之稱，百姓不足君孰與足。而文王繫辭稱“孚”、“吉”、“貞”、“利”，且明其用曰“二簋可用享”者，二簋應損之義自有其時，損所當損，下自盡以奉上，抑浮末而致精誠。及禮别尊卑，降殺有差，以定民志，則二簋用享之義也。鄭、荀、虞説二簋象異而義則同。

損剛益柔有時，

虞翻曰：謂冬夏也。二、五已易成益，坤[image: ]“柔”，謂損益上之三成既濟，坎冬離夏，故“損剛益柔有時”。

釋曰　當損而損，則益而濟之道，故“損剛益柔有時”。當其可之謂時，損之義有時可用，若剥民奉君，則不可也。

損益盈虚，與時偕行。

虞翻曰：乾[image: ]“盈”，坤[image: ]“虚”，損剛益柔，故“損益盈虚”。謂泰初之上，損二之五，益上之三，朱誤“時”。變通趨時，故“與時偕行”。

釋曰　損衰之始，泰將反否而[image: ]坤虚，損所當損，則成益而濟，可保泰而[image: ]乾盈。能消者息，故“損益盈虚，與時偕行”，此其所以孚吉貞利也。

《象》曰：山下有澤，損。君子以徵朱作“懲”，注同。忿窒欲。

虞翻曰：“君子”，泰乾。乾陽剛武[image: ]“忿”，坤陰吝嗇[image: ]“欲”，損乾之初成兑説，故“徵忿”。初上據坤，艮[image: ]山，山以止之。故“窒欲也”。

補　鄭康成曰：“徵”，猶清也。劉作“澂”，云：清也。

蜀才作“澄”。並《釋文》。晁氏引《釋文》“澄”作“登”，云：古文“澄”。

今本作“懲”。

“窒”，孟作“恎”。

鄭、劉作“懫”，曰：“懫”，止也。

陸作“[image: ]”。

“欲”，孟作“浴”。並《釋文》。晁氏引作“谷”，云：古文“欲”。

釋曰　鄭讀“徵”[image: ]“澂”，劉、蜀才義同。虞云“損乾之初成兑説”，説則心平而忿戾之氣消，葢亦讀[image: ]“澂”，與鄭同。《釋文》云“止也”，則讀“徵”[image: ]“懲”，今本直作“懲”。孔子曰“忿思難”，懲義亦通。古“懲”字多作“徵”，李引虞注，則作“徵”讀“澂”[image: ]是。李氏富孫曰：“‘懫’、‘恎’與‘窒’並音之轉。‘[image: ]’，古文‘慎’，《釋詁》訓‘靜’，與‘澂’義近。”案：“窒”，塞止也。“浴”者，“欲”之借，“谷”者，“欲”之省。“徵忿窒欲”，脩德遠害之道，用損之至當者，六四所謂“損其疾”也。

初九：祀事遄往，无咎，酌損之。

虞翻曰：“祀”，祭祀，坤[image: ]“事”，謂二也，“遄”，速，“酌”，取也。二失正，初利二速往，合志於五，盧誤“正”。得正无咎，二字疑衍。己得之應，故“遄往，无咎，酌損之”，此下朱有“故”字。《象》曰“上合志也”。“祀”，舊作“已”也。

補　《説文》：“遄”，往來數也，偁《易》“[image: ]事遄往”。

“遄”荀作“顓”。《釋文》。

釋曰　張氏説：“二簋用亨，故舉祀事。用亨者二，故‘遄往’謂二。二往合志於五，初得應四，故‘无咎’。”惠氏曰：“二居五，酌上之剛以益三，故酌損之。”案：“祀事遄往”，執豆籩駿奔走，敬之至也。二升五，酌損上以益三，成既濟，則自上而下，禮達分定矣，此虞義。《説文》作“[image: ]”，古“以”字，“已”、“以”通。姚氏曰：“‘已’，以也，‘事’，職也。‘以事’，以初之職事，喻文之事紂也。初得位，故‘以事遄往’，以正往應四也，故‘无咎’。‘酌’，斟酌也，《周語》曰‘耆艾修之而王斟酌焉’。酌損之，喻文益紂，欲其斟酌而用之也，故《象》曰‘尚合志’。”愚謂“已事”承解言之，謂悖已解也。“遄往”，不有其功，速往應四，歸功於上也。“酌損”，自卑約以遠害也，或者酌取其泰者而去之，以漸益上也，若文王獻地除刑之類。荀作“顓”者，專謹而往。

《象》曰：祀事遄往，尚盧、周作“上”。合志也。

虞翻曰：終成既濟，謂二上合志於五也。

釋曰　“尚”、“上”通。“二合志於五”，謂二以益天下之志上合於五之位，聖人在天位制作也。二升五，初得應四，五酌上益三，則六爻正而禮達於下，故初利其遄往，此虞義也。如許君及諸家義，則謂初與四合志，自損以益上之義。

九二：利貞，征凶，弗損，益之。

虞翻曰：失位當之正，故“利貞”。“征”，行也，震[image: ]“征”，失正毁折，故“不征”之五則凶。當[image: ]“不之五則征凶”，張氏曰“征，當[image: ]貞”，亦通。二之五成益，小損大益，故“弗損益之”矣。

釋曰　“利貞”，二利之五得正，以道益上，與蒙二養五同義。“征凶”，不貞而征，不正相應謂之失義，故“凶”。“弗損益之”，二之五亦損下，損而不已則益。損得其正，非損也，乃益也，此人臣以道事君，不枉己求合曲學阿世之事。文王獻地除刑，救民命以延殷祚，非苟免求容也，以道益之而已。張氏以“利貞”[image: ]制禮大居正之事，“征凶”[image: ]苟[image: ]隨俗之治，弗自貶損謙讓未遑，乃可以益天下，亦通。

《象》曰：九二利貞，中以[image: ]志也。

虞翻曰：動體離中，故下似脱“中以”二字，或“故”當[image: ]“坎”。“[image: ]志也”。

釋曰　中不必取離，二有中德。中無不正，“中以[image: ]志”，故“利貞”。

六三：三人行，則損一人。

虞翻曰：泰乾三爻[image: ]“三人”，震[image: ]“行”，故“三人行”。損初之上，故“則損一人”。

一人行，則得其友。

虞翻曰：“一人”，謂泰初之上損剛益柔，故“一人行”。兑[image: ]“友”，初之上據坤應兑，故“則得其友”，言致一也。

釋曰　“天下之動貞夫一”，禮以一治之，故“一人行，則得其友”。若三人並行，不定一尊，則眾無所適從而疑矣，此損之大用，所以統同而别異也。損剛益柔，初之上，其始也；上反三，其成也。

《象》曰：一人行，三則疑也。

虞翻曰：坎[image: ]“疑”，上益三成坎，故“三則疑”。

荀爽曰：一陽在上，則教令行；三陽在下，則民眾疑也。

釋曰　損上本泰三，泰三有坎體，坎未成既濟，民志未定，故[image: ]疑。虞舉上已反三之象，以明初未之上之義，似迂曲。傳不必字字有象，如荀説可也。

六四：損其疾，使遄有喜，无咎。

虞翻曰：四謂二也。四得位，遠應初，二疾上五，己得承之。謂二之五，三上復，坎朱誤“欲”。[image: ]“疾”也，陽在五稱“喜”，故“損其疾，使遄有喜”。二上體觀，得正承五，故“无咎”矣。

釋曰　四欲二速上五，己得承之，故虞云“四謂二”。二坎爻，成既濟復體坎，二有坎體未得正[image: ]疾。速上益五，得正而濟，坎不[image: ]害，故“損其疾，使遄有喜”。四得正承五，故“无咎”。此徵忿窒欲遠害之事，在文王則以至誠孚紂，損其貪暴之疾，冀其克念作聖也。虞注“二疾上五”，“疾”，速也，張氏以“二疾”連讀，謂二有坎體稱疾，與上稱孚同義。或曰，“二疾上五”，“二”上脱“欲”字，“疾”字失處，當在下謂二之五上，四應初遠，欲二上五，近得承之。損，損下益上，故四以承五[image: ]義，五既正，既濟定，則六爻應矣。

《象》曰：損其疾，亦可喜也。

蜀才曰：四當承上，而有初應，必上之所疑矣。初，四之疾也，宜損去其初，使上遄喜。

虞翻曰：二上之五體大觀象，故“可喜也”。

釋曰　李意“損其疾”以虞義[image: ]正，附蜀才説於此。以初[image: ]疾者，四諸侯爻，文王率諸侯以事紂，欲其一心事上，不私諸己，以教忠釋疑忌也，理或然。虞謂五正體大觀，正陽在上，既濟之道，故“可喜”。出入无疾，上也，疾而能損，亦“可喜也”。

六五：或益之，十朋之[image: ]弗克違，元吉。

虞翻曰：謂二、五已變成益，故“或益之”。坤數“十”，“數十”朱誤[image: ]“正”。兑[image: ]“朋”。三上失位，三動，離[image: ]“龜”。“十”，謂神靈攝寶文筮山澤水火之龜也，故“十朋之龜”。三、上易位成既濟，故“弗克違，元吉”矣。

補　馬、鄭皆案《爾雅》云：“十朋之龜”者，一曰神龜，二曰靈龜，三曰攝龜，四曰寶龜，五曰文龜，六曰筮龜，七曰山龜，八曰澤龜，九曰水龜，十曰火龜。《正義》。

《漢書·食貨志》曰：貝二枚[image: ]一朋，元龜直大貝十朋。

釋曰　“或益之”，二益五也。在損而曰“益”，故云“或”。二益五，損反[image: ]益，忠言嘉謨，格心匡德，蒙反[image: ]聖，上下各正，故自天祐之。上之三既濟定，十類之龜習吉弗違，乾元正，故“元吉”，此文王益上之心所深望也。或讀“或益之十朋之龜”[image: ]句，喻忠言嘉謨益上之多，其理至正，如龜兆之不可違，損反益而濟，“自上祐之”，故“元吉”。張氏以“或益”指上，損損下益上，不可言上益之，故云“或”。“十朋之龜”，上益三之象。二既益五，上益三以右之，制作大行，禮決嫌疑，别同異，明是非，以迪民哲，自天祐之，禎祥昭見，莫之能違，義亦通。馬、鄭釋“十朋”據《爾雅》者，惠云“《爾雅》此文，正以釋《易》也”。《漢書》説龜直十朋，崔義所本。損益皆積離象，並稱“龜”，與頤初象靈龜同義。

《象》曰：六五元吉，自上祐盧、周作“右”，注同。也。

侯果曰：内柔外剛，龜之象也。又體兑艮，互有坤震，兑[image: ]澤龜，艮[image: ]山龜，坤[image: ]地龜，震[image: ]木龜。坤數又十，故曰“十朋”，“朋”，類也。六五處尊，損己奉上，人謀允叶，龜墨不違，故能延上九之祐，而來十朋之益，所以大吉也。

崔憬曰：“或之者，疑之也”，故用元龜價直二十大貝，龜之最神貴者，以決之，不能違其益之義，故獲“元吉”。雙貝曰朋也。

釋曰　此皆經下注，李移於此。損己奉上，即二簋用享之義。惠氏謂二升五以二簋享上，侯則據未升時言，五虚己奉上，所以來二之益而濟。“木龜”，經傳無文，李氏道平疑即《周禮》之“東龜”，震東方木也，或然。六五失位而得元吉者，以二之五，損反成益，自天右之，龜協人謀也。

上九：弗損，益之，无咎貞吉。

虞翻曰：損上益三也。上失正，之三得位，故“弗損，益之，无咎貞吉”。動成既濟，故“大得志”。

釋曰　損而不已必益，始而損下益上，終則損上益下，損所當損，所以益而濟也。損下者上之損，損上者上之益。上反三，在上疑於損，然上本失位，之三得正成既濟，則非損也，乃益也，故“弗損益之”，張氏曰：“弗損而益三也。”失位，“咎”，之正，故“无咎貞吉”。

利有攸往，得臣无家。

虞翻曰：謂三往之上，故“利有攸往”。二、五已動成益，坤[image: ]“臣”，三變據坤成家人，故曰“得臣”。動而應三成既濟，則家人壞，故曰“无家”。

王肅曰：處損之極，損極則益，故曰“不周作“弗”。損益之”。非位盧、周誤“无”。咎也，[image: ]下所益，故“无咎”。據五應三，三陰上附，外内相應，上下交接，正之吉也，故“利有攸往”矣。剛陽居上，羣下共臣，故曰“得臣”矣。得臣則萬方一軌，故“无家”也。

補　谷永曰：《易》稱“得臣无家”，言王者臣天下，无私家也。《漢書·食貨志》。

釋曰　三之上，陰從陽得所歸往，六爻得位，措正施行，故“利有攸往”。二、五已正成益，三體坤[image: ]臣，三變則得臣而成家人。今上來之三，上下相應既濟定，則家人壞，故“得臣无家”。“率土之濱，莫非王臣”，天下一統也。肅云“非位”，即失位，説“无咎貞吉，利有攸往”，於荀義猶近，然不知成既濟之義。

《象》曰：弗損益之，大得志也。

虞翻曰：謂二、五已變，上下益三，成既濟定，離坎體正，故“大得志”。

釋曰　弗損下而益之，所以措正施行，天下一統，是大得志，上之益也。

益

《序卦》曰：損而不已必益，故受之以益。

崔憬曰：損終則弗損益之，故言“損而不已必益”也。

釋曰　程《傳》曰：“盛衰損益如循環，損極必益，理之自然。”案：損所當損，則益之道。

[image: ]震下巽上益。利有攸往，

虞翻曰：否上之初也。損上益下，“其道大光”。二利往坎應五，故“利有攸往，中正有慶”也。

釋曰　益成既濟，五體坎，故二利往坎應五。

利涉大川。

虞翻曰：謂三失正，動成坎體涣，坎[image: ]“大川”，故“利涉大川”。涣舟楫朱作“檝”，下同。象，“木道乃行”也。

鄭玄曰：陰陽之義，陽稱[image: ]君，陰稱[image: ]臣。今震一陽二陰，臣多於君矣，而四體巽之下諸本誤“不”，惟周本作“下”，葢據惠校原本依《義海撮要》改，是也。應初，是天子損其所有以下諸侯也。人君之道，以益下[image: ]德，故謂之益也。震[image: ]雷，巽[image: ]風，雷動風行，二者相成，猶人君出教令，臣奉行之，故“利有攸往”。坎[image: ]“大川”，故五字朱本無。“利涉大川”矣。

補　宋衷曰：明君之德，必須損己而利人，則下盡益矣。《口訣義》。

向秀曰：明王之道，志在惠下，故取下謂之損，與下謂之益。《正義》。

釋曰　虞此注謂否上之初，否終則傾，下反於初成益。《繫》注則謂否四之初，其[image: ]損上益下則同，以貴下賤大得民，由是濟而反泰，故曰益。益則動而日進，君臣合志，以圖大事而濟大難，故“利有攸往，利涉大川”，及時濟天下，所以[image: ]益也。取涣舟楫象者，上益三，使三伏陽出體涣，舟楫所以濟，明當成既濟也。鄭意益上卦本乾變巽，下卦本坤變震，震一陽在二陰下，陽下於陰，臣多於君，益下之象。又震[image: ]諸侯，五本乾五天子，而四變體巽應初，是天子自損以益諸侯，厚往而薄來之義。子庶民，懷諸侯，益之大者，此文王所望於殷也。

《彖》曰：益，損上益下，民説无疆。盧本重出“民説无疆”四字，别[image: ]一節，以“虞翻曰”以下屬之。周本此處無“民説无疆”四字，餘與盧本同。

蜀才曰：此本否卦。案：朱脱“案”字。乾之上九下處坤初，坤之初六上升乾四，損上益下者也。

虞翻曰：自“之上九”至此朱本脱。上之初，坤[image: ]“无疆”，震[image: ]喜笑，以貴下賤大得民，故“説无疆”矣。

釋曰　“乾之上九”，當[image: ]“九四”，與虞《繫》注同，故下云“坤初升乾四”，以損注例之亦可見。此節《傳》、注各本多誤，今審定如此。

自上下下，《釋文》：下下，上遐嫁反，下如字。其道大光。

虞翻曰：乾[image: ]大明，以乾照坤，故“其道大光”。或以上之三，離[image: ]“大光”矣。

釋曰　此以上釋益名義。

利有攸往，中正有慶。

虞翻曰：“中正”，謂五，而二應之。乾[image: ]“慶”也。

利涉大川，木道乃行。

虞翻曰：謂三動成涣，涣舟楫象。巽木得水，故“木道乃行”也。

釋曰　巽木得水，舟楫之象，所以濟也。又震巽於五行皆木，木，生氣，益萬物者。涉川成既濟，生養之道備，故“木道乃行”。此以上釋卦辭。

益動而巽，日進无疆。

虞翻曰：震三動[image: ]離，離[image: ]“日”，巽[image: ]“進”，坤[image: ]“疆”，日與巽俱進，故“日朱誤“曰”。進无疆”也。

釋曰　姚氏曰：“生物之氣不疾速，故動而巽，遂物性也。”案：不疾而速，雷動風行，萬物盛長，故“日進无疆”。王者之民皞皞如也，日遷善而不知[image: ]之者，君子日新其德以自益亦如之。三動，震成離，離[image: ]“日”，巽[image: ]“進”，離與巽連體，是日與巽俱體進象，故“日進”。坤[image: ]“疆”，“疆”上疑脱“无”字，坤地廣厚，故“无疆”。此申“有往”“利涉”之義。

天施地生，其益无方。

虞翻曰：乾下之坤，震[image: ]出生，萬物出震，故“天施地生”。陽在坤初朱誤“初坤”。[image: ]“无方”，日進无疆，故“其益无方”也。

釋曰　天地生物不測，其益不限於方所，“日進无疆”，“其益无方”，所以普施利物，各正性命成既濟也，此極言益之義。

凡益之道，與時偕行。

虞翻曰：上來益三，四時象正。艮[image: ]“時”，震[image: ]“行”，與損同義，故“與時偕行”也。

釋曰　姚氏曰：“出震齊巽，相見乎離，故‘與時偕行’。”此自强不息之義。損二之五成益，益上之三成既濟，與損同義，在泰則損二之五，在否則乾上之初。益通恒，恒又成益，損成益而定既濟，益正既濟而後反泰，此變通趣時之義，所謂“與時偕行”也。聖人益民之道不一，因時制宜，歸於正而已。

《象》曰：風雷朱誤“雷風”。益。君子以見善則遷，有過則改。

虞翻曰：“君子”，謂乾也。上之三，離[image: ]“見”，乾[image: ]“善”，坤[image: ]“過”，坤三進之乾四，故“見善則遷”。乾上之坤初改坤之過體復象，復以自知，故“有過則改”也。

補　孟喜曰：雷以動之，風以散之，萬物皆益。

《子夏傳》同。《正義》。

孔穎達曰：六子並益物，猶取“雷風”者，何晏云“取其最長，可久之義也”。

釋曰　雷動風行，二者相益，猶乾坤交陰陽各正。又東風解凍，雷乃發聲，風雷並行，去肅殺而就長養，故君子法之以遷善改過。“則”者，決辭，見善即當遷，有過必速改，如風雷之疾，所以益也。孔疏引何晏説，謂震巽於六子最長，年長有久義，故雷風相與[image: ]恒，明益道當恒也。然卦義但取風雷相益，不必如何説。“猶取”，“猶”當[image: ]“獨”。

初九：利用[image: ]大作，元吉无咎。

虞翻曰：“大作”，謂耕播，耒耨之利，葢取諸此也。坤[image: ]“用”，乾[image: ]“大”，震[image: ]“作”，故“利用[image: ]大作”。體復初得正，朋來无咎，故“元吉无咎”。震二諸本誤“三”，惟周作“二”，葢據惠校原本改，今從之。月卦，日中星鳥，敬授民時，故以耕播也。

釋曰　益民之道莫若農。否上之初得正，體復初“元吉，朋來无咎”，所以反泰。否時陰消陽，咎也，反初益下，勤民恤功，陽復息，故“元吉无咎”。

《象》曰：元吉无咎，下不厚事也。

侯果曰：“大作”，謂耕植也。處益之始，居震之初，震[image: ]稼穡，又[image: ]大“大”字疑衍。作。益之大者莫大耕植，故初九之利，“利[image: ]大作”。若能不厚勞於下民，不奪時於農畯，則“大吉无咎”矣。

釋曰　“厚”，如“厚斂”之“厚”，“厚事”，謂重勞以事。不違農時，王道之始，故“元吉无咎”。

六二：或益之，十朋之[image: ]弗克違，永貞吉。

虞翻曰：謂上從外來益也，故“或益之”。二得正遠應，利三之正，己得承之。坤數“十”，損兑[image: ]“朋”，謂三變離[image: ]“龜”，故“十朋之龜”。坤[image: ]“永”，上之三得正，故“永貞吉”。

釋曰　惠申虞義以“或益之”[image: ]否上從外來益初，卦所以成益。否上益初，則初進居二得位，上有九五正應。但二與五遠，陰利承陽，益上之三成既濟，與損二之五上反三同象，故“十朋之龜弗克違”與損五辭同。既濟定，二承三應五，六爻正，故“永貞吉”。張氏則兼初與三言，曰：“以反泰則上下益初，以爻定既濟則上來益三。”案：否上之初成益，二得位，益上之三成既濟，二得承陽，皆所以益二。益上正三，使伏陽出成既濟，乃反初成損，損上復反初成泰，皆益自外來消息之用。“十朋之龜”，上益三之象，事[image: ]之制，曲[image: ]之防，成天下之亹亹，故“弗違永貞”。以上就虞義引申之，愚謂損反成益。“或益之”，蒙、損五之文，二自損五來，由失位而之正，故或之。損五之二得正，五自上益之，君臣各正，上德下施，利用厚生，錫福庶民，皆其事，故以朋龜卜之而弗克違，亦“自上祐”之義。“或益之”二句，諸家異讀與損同。

王用享《釋文》：享，香兩反，王廙許庚反。于帝，吉。

虞翻曰：震稱“帝”，“王”，謂五，否乾[image: ]“王”。體觀象，艮[image: ]宗廟，三變朱誤“乾”。折坤牛，體噬嗑食，故“王用享于帝”。得位，故“吉”。

干寶曰：聖王先成其民而後致力于朱作“於”。神，故“王用享于帝”。在巽之宫，處震之象，是則蒼朱作“倉”。精之帝，同始祖矣。

補　孔子曰：益之六二“或益之，十朋之龜弗克違，永貞吉。王用享于帝，吉”。益者，正月之卦也。天氣下施，萬物皆益，言王者之法天地，施政教，而天下被陽德，蒙教化，如美寶莫能違害，永貞其道，咸受吉化，德施四海，能繼天道也。“王用享于帝”者，言祭天也。三王之郊，一用夏正。天道三微而成一著，三著而成一體。方此之時，天地交，萬物通，故泰、益之卦皆夏之正也。此四時之正，不易之道也，故三王之郊一用夏正，所以順四時，法天地之通道也。

釋曰　“王用享于帝”，用益道以致禋祀，則克當天心。自文王言之，則謂夏、殷之王也。自周公言之，則以追尊文王亦可。《緯》引孔子説，葢引申《象傳》七十子所傳微言，就朋龜之象以明益道。

《象》曰：或益之，自外來也。

虞翻曰：乾上稱“外”，來益三也。

釋曰　“三”，或當[image: ]“初”，或據成既濟言。

六三：益之用凶事，无咎。

虞翻曰：坤[image: ]“事”，三多“凶”，上來益三得正，故“益用凶事，无咎”。

釋曰　凶固有益之之道，故舉凶事之益以明之。“凶事”，惠、張申虞以[image: ]喪事，姚酌取干義以[image: ]征伐之事。弔死恤孤以厚民德，除暴取殘以救民生，皆凶事之益。上用此道以益三，何凶不益，故“无咎”。

有孚中行，告公用圭。

虞翻曰：“公”，謂三伏陽也，三動體坎，故“有孚”。震[image: ]“中行”、[image: ]“告”，位在中，故曰朱誤“告”。“中行”。三，公位，乾[image: ]“圭”，乾之三，朱誤“二”。故“告公用圭”。“圭”，桓圭也。

《九家易》曰：天子以尺二寸玄圭事天，以九寸事地也。上公執桓圭九寸，諸侯執信圭七寸，諸伯執躬圭七寸，諸子執穀璧五寸，諸男執蒲璧五寸，五等諸侯各執之以朝見天子也。

補　“用圭”，王肅作“用桓圭”。《釋文》。

釋曰　此凶事之益也。“有孚”，誠也，“中行”，禮也。禮以制中，損之益之，皆用其中於民。哭死而哀，非[image: ]生者，喪有四制，有恩、有理、有節、有權，此喪之“有孚中行”也。行險而順，天下信之，尊主隆民，除暴禁亂，此師之“有孚中行”也。三、四在全卦之中，體復震象，虞注三、四並云“震[image: ]中行，位在中，故曰中行”，意或如此。葢顧《文言》“中不在人”之文，以彌縫復六四注之闕。要之復初乾元，中行也。益初至四體復，三與初同體，中有伏陽，四正應初，皆與初同德，故因其位在全卦之中，著“中行”之文，與復四“度中而行”義同。張氏則以“中行”[image: ]初，連“告公用圭”讀之，則虞云“位在中”者，“中”，猶内也。“公”，謂三伏陽，上益三，三動之正，則上下益初成泰，故取三伏陽出之象。“用圭”，惠、張以《雜記》“含者執璧將命”、“賵者執圭將命”當之。若以征伐言，則諸侯咸來賓從，隨三公奉圭朝王，擯者謁諸天子也，此葢文王率叛國事紂之象。周之衰也，桓文雖假仁，猶用其義。虞訓“圭”[image: ]“桓圭”，葢舉尊以統卑，張氏以[image: ]“賵圭”或依命數，王肅輒增“桓”字，妄矣。

《象》曰：益用凶事，固有之矣。

虞翻曰：三上失正當變，是“固有之”。

干寶曰：“固有”如桓文之徒，罪近篡弑，功實濟世。六三失位而體姦朱作“姧”。邪，處震之動，懷巽之權，是矯命之士，爭奪之臣，桓文之爻也，故曰“益之用凶事”。在益之家而居坤中，能保社稷，愛撫人民，故曰“无咎”。既乃中行近仁，故曰“有孚中行”。然後俯列盟會，仰致錫命，故曰“告公用圭”。

補　“矣”，石經及各本皆作“也”。

釋曰　凶固有益之之道。三陽位，中有伏陽，上動之則伏陽出，是“固有之”，與无妄四同義。“矣”，各本作“也”，《釋文》不出異文，疑《集解》傳寫誤。干注“六三”以下，葢經下注，李删合之。云“體姦邪”者，震納庚子，子行姦邪。

六四：中行，告公從，

虞翻曰：“中行”，謂震，位在“中”，震[image: ]“行”、[image: ]“從”，故曰“中行”。“公”，謂三，三、上失位，四利三之正，己得以[image: ]實，故曰“告公從”矣。

釋曰　四在全卦之中，體復震象，應初，與初同德，故亦稱“中行”。四[image: ]諸侯，陰虚得陽而實，有所適從。“告公從”，告而從之以勤王也。惠氏以“從”[image: ]從初，初震[image: ]方伯，謂告公以從方伯勤王。

利用[image: ]依遷邦。朱作“國”，據注則作“邦”是。

虞翻曰：坤[image: ]“邦”，“遷”，徙朱、盧作“從”，误。此依周校，下同。也。三動坤徙，故“利用[image: ]依遷邦”朱作“國”。也。

補　“邦”，諸家皆作“國”。

釋曰　“依”，五依之也。諸侯從之，故利依以遷邦，此中興之象。

《象》曰：告公從，以益志也。

虞翻曰：坎[image: ]“志”，三之上有兩坎象，故“以益志也”。

崔憬曰：益其勤王之志也。居益之時，履當其位，與五近比，而四上公，得藩屏之寄，[image: ]依從之國，若周平王之東遷，晉、鄭是從也。五[image: ]天子，益其忠志以勅朱、盧作“勑”。之，故言“中行，告公從，利用[image: ]依遷國”矣。

釋曰　坎[image: ]“志”，虞以兩坎[image: ]“益志”，同心共濟之義。崔云“益其忠志”，則“告”者，五告之，崔注葢合經、傳釋之。“而四上公”，“四”，或當[image: ]“同”，字之誤。四能輔五，同於三之上公也。

九五：有孚惠心，勿問元吉。

虞翻曰：謂三上也。震[image: ]“問”，三、上易位，三、五體坎，已成既濟，坎[image: ]“心”，故“有孚惠心，勿問元吉”，此下朱有“故”字。《象》曰“勿問之矣”。

釋曰　五[image: ]卦主，使三、上易，成既濟，故爻辭據三上已易言。坎[image: ]“孚”、[image: ]“心”，震[image: ]“問”，成既濟，坎心交孚，震問不見，皆三、上已易之象，故虞云“謂三上也”。或“上”下脱“易”字。姚氏曰：“‘有孚惠心’，入人深也。《吕覽》曰：‘聖人南面而立，以愛利民[image: ]心，號令未出，而天下皆延頸舉踵矣，則精通乎民也。’《精通》文。《書》曰：‘故一人有事於四方，若卜筮，罔不是孚。’此上之有以孚下也。”

有孚惠我德。

虞翻曰：坤[image: ]“我”，乾[image: ]“德”，三之上體坎[image: ]“孚”，故“惠我德”，《象》曰“大得志”。

釋曰　三之上，則上之三體下坎，二在坎體應五，故“有孚惠我德”，下以上之德[image: ]惠也。或曰，此“惠”當訓“順”，“惠心”，上益下也，“惠我德”，下順上也。姚氏曰：“‘我’，我五，上孚下，則下亦孚上，故‘有孚惠我德’。感德而歸，是惠德也，謂成既濟，眾爻皆順五也。”

《象》曰：有孚惠心，勿問之矣。惠我德，大得志也。

崔憬曰：居中履尊，當位有應。而損上之時，自一以損己[image: ]念，雖有孚于國，惠心及下，終不言以彰己功，故曰“有孚惠心，勿問”，“問”，猶言也。如是則獲“元吉”，且[image: ]下所信而懷己德，故曰“有孚惠我德”。君雖不言，人惠其德，則我“大得志也”。

釋曰　“有孚惠心”，則不待問而元吉，民懷其德，是益下之志大得也。崔讀“有孚惠心勿問”[image: ]句，葢“善世不伐”之義，亦通。

上九：莫益之，

虞翻曰：“莫”，无也，自非上无益初朱作“三”。者，唯上當无應，故“莫益之”矣。

釋曰　上當益三以益初。唯三、上失位，不得相應。三體剥凶，上處乾亢，有不能益下之象。上不益下則民不與，故“莫益之”。

或擊之，

虞翻曰：謂上不益初，朱作“三”。則以剥滅乾，艮[image: ]手，故“或擊之”。

釋曰　上不益下則消成剥。

立心勿恒，凶。

虞翻曰：上體巽[image: ]進退，故“勿恒”。動成坎心，以陰乘陽，故“立心勿恒，凶”矣。

釋曰　上不益下，亢極失位，進退无恒，與恒三“易方不恒其德”同象。動則入陰乘陽，立心如是，自取擊奪，故“凶”。

《象》曰：莫益之，徧辭也。

虞翻曰：“徧”，周帀朱作“匝”。也。三體剛凶，故至上應乃益之矣。

補　孟喜曰：“徧”，周帀也。《釋文》。

“徧”，諸家作“偏”。

釋曰　眾莫之與，故曰“徧辭”。張氏謂三體剥凶，必上來易之，六爻徧正相應，乃益初，故先有不益之戒。“剛凶”，“剛”，當[image: ]“剥”。諸家作“偏”者，戒其偏私不能益人之辭也。

或擊之，自外來也。

虞翻曰：“外”，謂上，上來之三，故曰“自外來也”。

釋曰　張氏曰：“不來則或擊。”案：傳意當謂擊者自外來，所謂傷之者至。上在外，剥艮正當其處。



(1)　點校案：刻本作“二體噬嗑”，當作“二動體噬嗑”，今補。

(2)　點校案：“耳”似當[image: ]“而”，或原文借“耳”[image: ]“而”。


卷第九

夬

《序卦》曰：益而不已必決，故受之以夬。夬者，決也。

韓康伯曰：益而不已則盈，故必決矣。

釋曰　張氏曰：“謂益道不已，必能盡去羣陰，故決小人也。韓康伯乃以[image: ]益盈而決，謬哉。”

[image: ]乾下兑上夬。揚于王庭。

虞翻曰：陽決陰，息卦也。剛決柔，與剥旁通，乾[image: ]“揚”、朱誤“陽”。[image: ]“王”，剥艮[image: ]“庭”，故“揚于王庭”矣。

鄭玄曰：“夬”，決也。陽氣浸長至於朱作“于”。五，五，尊位也，而陰先之，是猶聖人積德，説朱作“悦”。天下以漸，消去小人，至於受命[image: ]天子，故謂之夬。朱、盧作“決”。“揚”，越也。五互體乾，乾[image: ]君，又居尊位，“王庭”之象也。陰爻越其上，小人乘君子，罪惡上聞於聖人之朝，故曰“夬，朱誤“決”。揚于王庭”也。

補　李翺曰：自古小人在上，最[image: ]難去，葢得位得權而勢不能摇奪，以四凶，尚歷堯至舜而後能去。嘗玩《易》之夬，夬一陰在上，五陽並進，以剛決柔，宜若易然，然爻辭俱險而不肆。葢小人在上，故繇曰“剛長乃終”是也。王得臣《麈史》。

許氏《説文解字序》曰：夬“揚于王庭”，言文者，宣教明化于王者朝廷，君子所以施禄及下，居德則忌也。

釋曰　鄭、虞義同，許斷章取義，據《象傳》“施禄及下”[image: ]説。決小人則經正民興，天下文明，故[image: ]宣教明化書契之象，義亦相因。

孚號有厲。

虞翻曰：陽在二、五稱“孚”，“孚”，謂五也。二失位，動體巽，巽[image: ]“號”，離[image: ]“光”，不變則危，故“孚號有厲，其危乃光也”。

釋曰　五坎體[image: ]“孚”，二動巽[image: ]“號”，誠信以發號令也。然夬當決上成乾，不可即變。二動用事，雖視本體有離象，未[image: ]光，當以失位[image: ]危懼，故孚號而有厲。臨事而懼，好謀而成，乃能決上終乾，陽道光明，是夬之既濟，故曰“其危乃光”。

告自邑，不利即戎。

虞翻曰：陽息動復，剛長成夬，震[image: ]“告”，坤[image: ]“自邑”。夬從復升，朱誤“外”。坤逆在上，民眾消滅。二變時，離[image: ]“戎”，故“不利即戎，所尚乃窮也”。

釋曰　張氏曰：“二孚號體離，似尚即戎，故戒以所尚在兵乃困窮也。言君子之去小人，當以陽德漸散其民眾，則去之決，不當尚兵戎與之爭也。”案：張以“邑”[image: ]小人之邑，愚謂“告自邑”者，發號施令，大戒於國，有備无患也。“不利即戎”，俟陽德至盛而後往決之，以德服人，不用力也。

利有攸往。

虞翻曰：陽息陰消，君子道長，故“利有攸往，剛長乃終”。

《彖》曰：夬，決也，剛決柔也。

虞翻曰：乾決坤也。

健而説，決而和。

虞翻曰：“健”，乾，“説”，兑也，以乾陽獲陰之和，故“決而和”也。

釋曰　兑[image: ]和説。

揚于王庭，柔乘五剛也。

王弼曰：剛德齊朱、盧作“浸”。長，一柔[image: ]逆，眾所同誅而无忌者也，故可“揚于王庭”。

孚號有厲，其危乃光也。

荀爽曰：信其號令於下，眾陽危去上六，陽乃光明也。

干寶曰：夬九五則“飛龍在天”之爻也，應天順民以發號令，故曰“孚號”。以剛決柔，朱誤“以柔決剛”。以臣伐君，君子危之，故曰“有厲”。德大而朱盧作“即”。心小，功高而意下，故曰“其危乃光也”。

釋曰　荀以“厲”[image: ]危去，取亂侮亡之義，然與全經“厲”字不例。干以武王伐紂當之，與虞《襍卦》注同。

告自邑，

翟玄曰：坤稱“邑”也。

干寶曰：殷民告周以紂无道。

釋曰　或曰虞義與干同。小人已失民而猶不利即戎，須暇之義。聖人無富天下之心，所以往則決，人心大服，馬用戰，凡去小人之道皆然。

不利即戎，所尚乃窮也。

荀爽曰：“不利”即尚兵戎而與陽爭，必困窮。

釋曰　荀説與虞異，李葢以虞義[image: ]正。

利有攸往，剛長乃終也。

虞翻曰：乾體大成，以決小人終乾之剛，故乃以終也。

《象》曰：澤上於天，夬。

陸績曰：水氣上天，決降成雨。故曰“夬”。

釋曰　張氏曰：“澤氣上天，陰也，陽決之則降而[image: ]雨。”

君子以施禄及下，居德則忌。

虞翻曰：“君子”，謂乾，乾[image: ]“施禄”。“下”，謂剥坤，坤[image: ]眾臣，以乾應坤，故“施禄及下”。乾[image: ]“德”，艮[image: ]“居”，故“居德則忌”。陽極陰生，謂陽忌陰。

釋曰　澤上於天，時雨將降，故法之以施禄及下，此以上六一陰[image: ]陽之用。然卦義取陽決陰，有一陰在上，乾猶未純，故居德則忌必盡去陰邪，陽德乃大成也。陽極陰生，夬反[image: ]遘，猶有懼也，故君子慎始而敬終。夬書契象，百官以治，故“施禄及下”，萬民以察。察知禁忌，徙善遠罪，故“居德則忌”。許君《説文序》引此傳，意葢如此。

初九：壯于前趾，往不勝[image: ]咎。

虞翻曰：夬變大壯，大壯震[image: ]“趾”，位在前，故“壯于前”。剛以應剛，不能克之，往如失位，故“往不勝[image: ]咎”。

補　“趾”，荀作“止”。《釋文》。

釋曰　陽息上行，變大壯[image: ]夬，震趾向前，故曰“前趾”。陰猶弇陽，五雖息，四失位，體兑毁折，故“壯”，“壯”，傷也，此虞義。鄭訓“壯”[image: ]“强”，則“壯于前趾”，果於行也。“往”，謂往之四，陽自初息至四而又前，宜可往而決陰。然四失位，初无應，以剛應剛，不能和衷協謀以克陰，故不勝[image: ]咎。“動如失位”，“如”，讀[image: ]“而”，四不應初，初欲應四，則動而失位，枉己倖功，陷入大過，故“咎”。

《象》曰：不勝而往，咎也。

虞翻曰：往失位應陽，故“咎”矣。

釋曰　應四陽，皆失位。

九二：惕號户羔反，鄭、王廙音号。《釋文》。莫夜，莫，音暮，鄭如字。《釋文》。有戎勿恤。

虞翻曰：“惕”，懼也，二失位，故“惕”，變成巽，故“號”。剥坤[image: ]“莫夜”。二動成離，離[image: ]“戎”，變而得正，故“有戎”。四變成坎，坎[image: ]憂，坎又得正，故“勿恤”，謂成既濟定也。

補　“惕”，荀、翟作“錫”，曰：賜也。鄭康成曰：“莫”，無也。無夜，非一夜。並《釋文》。

釋曰　“惕號”，惕懼相號戒。鄭訓“號令”，二以五之令，申儆於下也。“惕號莫夜”，戒不虞也。鄭訓“莫”[image: ]“無”，言警戒之豫，非一朝夕也。“有戎勿恤”，有備无患也。取坎離象者，由既濟中正之道以決陰息乾，非動而陷入陰也。故有戎而勿恤，與“不利即戎”義相成。張氏曰：“有戎而不即也，有厲而勿恤也，故曰‘決而和’。”荀作“錫”者，謂頒錫教令以相號戒。

《象》曰：有戎勿恤，得中道也。

虞翻曰：動得正應五，故“得中道”。

九三：壯于頄，有凶。《釋文》：頄，求龜反，又音求，又邱倫反，王肅音龜，江氏音琴威反。

翟玄曰：“頄”，面也，謂上，處乾首之前稱“頄”。“頄”，頰閒骨。三往壯上，故“有凶”也。

補　“頄”，鄭作“頯”，曰：“頯”，夾面也。蜀才作“仇”。並《釋文》。

釋曰　“頄”後出字，“頯”，正字，《説文》“權也”，與鄭、翟義同。“仇”，叚借字。云“三往壯上”者，謂三往應上而使上壯，君子不決小人而反應之，則小人之勢益甚。葢[image: ]小人巧言令色所惑，當斷不斷，必受其亂，故“有凶”。張氏謂翟意當訓“壯”[image: ]“傷”，與虞同，“壯于頄”謂見傷於上，[image: ]小人飾僞所惑，則傷矣。愚謂“壯于頄”，《書》所謂“象恭滔天”，《詩》所謂“顔之厚”，小人欺君子，陽之忌也，故“有凶”。“君子夬夬”，不[image: ]所惑，乃“无咎”。

君子夬夬，獨行遇雨。

荀爽曰：九三體乾，乾[image: ]“君子”。三、五同功，二爻俱欲決上，故曰“君子夬夬”也。“獨行”，謂一爻獨上，與陰相應，[image: ]陰所施，故“遇雨”也。

若濡有愠，无咎。

荀爽曰：雖[image: ]陰所濡，能愠不説，朱作“悦”。得“无咎”也。

釋曰　一爻獨上與陰相應，非與小人有私也，視其罪狀以[image: ]決之之方耳。“遇雨”，小人欲以私恩結人也。“若濡”，覺其浼己也。“有愠”，不[image: ]利疚，不[image: ]情累，有定識定力也，故“无咎”。

《象》曰：君子夬夬，終无咎也。

王弼曰：“頄”，面顴也，謂上六矣。最處體上，故曰“頄”也。剥之六三以應陽[image: ]善。夫剛長則君子道興，陰盛則小人道長，然則處陰長而助陽則善，處剛長而助柔則凶矣。而三獨應上助小人，是以凶也。君子處之，必能棄夫情累，決之不疑，故曰“夬夬”也。若不與陽[image: ]羣，而獨行殊志，應於小人，則受其困焉。“遇雨若濡，有愠”而終无所咎也。

釋曰　王弼以“遇雨若濡”[image: ]遇困，義較淺。

九四：臀无膚，其行趦趄。盧、周作“次且”，注及下同。

虞翻曰：二、四已變，坎[image: ]“臀”，剥艮[image: ]“膚”，毁滅不見，故“臀无膚”。大壯震[image: ]“行”，坎[image: ]破、[image: ]曳，故“其行趦趄”也。盧、周無“也”字。

補　“趦”，或作“趑”，或作“[image: ]”，或作“次”，《説文》及鄭作“趀”。同七私反。“趄”，或作“跙”，或作“且”。同七餘反。

馬融曰：“次”，卻行不前也。“且”，語助也。

王肅曰：“趑趄”，行止之礙也。並《釋文》。

釋曰　“臀无膚”，居不安也。“其行趦趄”，行不遂也。四體坎之位而无陰，震爻失正，故其象如此。虞以“趦趄”[image: ]變坎象，則謂四位不當，故行宜趦趄不前進。據《説文》，則“趑趄”正字，“[image: ]跙”俗字，“次且”叚借字。“趀”亦“趑”之叚，“趦”者“趑”之别。

牽羊悔亡，聞言不信。

虞翻曰：兑[image: ]“羊”，二變，巽[image: ]繩，剥艮手持繩，故“牽羊”。謂四之正得位承五，故“悔亡”。震[image: ]“言”，坎[image: ]耳，震坎象不正，故“聞言不信”也。

補　“牽”，子夏作“掔”。《釋文》。

釋曰　四失位而躁進，猶是羝羊之觸藩，牽制之使不與陰角，靜而正。眾陽同心，然後可以決小人，故“悔亡”，但恐其“聞言不信”耳。虞云“震坎象不正”，謂四體震不正，又不變坎。“掔”者，“牽”之固也。

《象》曰：其行趦趄，位不當也。聞言不信，聰不明也。

虞翻曰：坎耳離目，折入於兑，故“聰不明”矣。　案：兑[image: ]“羊”，四、五體兑故也。凡卦，初[image: ]足，二[image: ]腓，三[image: ]股，四[image: ]臀，當陰柔，今反剛陽，故曰“臀无膚”。九四震爻，震[image: ]足，足既不正，故“行趦趄”矣。“趦”，盧、周作“趑”。

九五：朱誤“初九”。莧陸《釋文》：莧，閑辯反，又胡練反。陸，如字。夬夬，

荀爽曰：“莧”，謂五，“陸”，謂三，兩爻決上，故曰“夬夬”也。“莧”者，葉柔而根堅且赤，以言陰在上六也。“陸”，亦取此下朱有“上”字。葉柔根堅也。去陰遠，故曰盧、周作“言”。“陸”，言差堅於莧。莧根小，陸根大。五體兑柔居上，“莧”也。三體乾剛在下，根深，故謂之“陸”也。

補　馬融、鄭康成曰：“莧陸”，商陸也。《釋文》。《正義》作“莧陸，一名商陸”。

王肅同。

宋衷曰：“莧”，莧菜也，“陸”，商陸也。並《釋文》。

董遇曰：“莧”，人莧也，“陸”，商陸也。《正義》。又曰：前人以“莧陸”[image: ]一，陸之[image: ]葉差堅於莧，莧根小，陸根大。《輯聞》。

《子夏傳》曰：“莧”，木根草莖，剛下柔上也。《正義》。

釋曰　五主決陰而三與同功，故皆言“夬夬”。自五視上陰近，若莧根淺，自三視上陰遠，若陸根深，其實皆言陰在上六也。“莧陸”葉柔根堅，象柔乘剛，感陰氣之多者，故以目上。柔脃易折，故“夬夬”，言決陰當如去草然。馬、鄭以“莧陸”[image: ]一，“夬夬”當指五，五既決大壯五，又當決夬上也。

中行无咎。

虞翻曰：“莧”，説也，“莧”，讀“夫子莧朱作“莞”。爾而笑”之“莧”，“陸”，朱作“睦”。和睦也。震[image: ]笑言，五得正位，兑[image: ]説，故“莧陸夬夬”。大壯震[image: ]行，五在上中，動而得正，故“中行无咎”。舊讀言“莧陸”，字之誤也，馬君、荀氏皆從俗言“莧陸”，非也。

補　“莧”，一本作“莞”。華板反。“陸”，蜀才作“睦”，曰：親也，通也。《釋文》。

孟喜曰：“[image: ]陸”，獸名。夬有兑，兑[image: ]羊也。《路史注》。

釋曰　李蓋以荀義[image: ]正，如荀説，則上六孤陰乘陽，決之易，除惡莫如盡，故“夬夬”。剛而得中，不失之暴，故“无咎”。虞讀“莧”如“莧爾而笑”之“莧”，今《論語》作“莞”，葢虞本《易》、《論語》皆作“[image: ]”，非从艸見聲之“莧”，“[image: ]”與“莞”音近相叚。作“莧”者，虞以[image: ]形近而譌也。“陸”，虞讀[image: ]“睦”，古字通。“[image: ]睦夬夬”，所謂“決而和”，君德正，臣心同，故“中行无咎”。不大聲色而決去小人，由是可以剛長而光矣。孟云“[image: ]陸獸名”，“陸”，疑衍字，“[image: ]”本山羊細角之名，葢謂經叚“[image: ]”[image: ]和以見兑象。蜀才作“睦”，從虞義。

《象》曰：中行无咎，中未光也。

虞翻曰：在坎陰中，故“未光”也。

王弼曰：“莧”，草之柔脆者也，夬之至易，故曰“夬夬”也。夬之[image: ]義，以剛決柔，以君子除小人也。而五處尊位，最比小人，躬自決者也。夫以至尊而敵於至賤，雖其克勝，未足多也。處中而行，足以免咎而已，未[image: ]光益也。

釋曰　陰尚待決，故“中未光”，言乾未純也。虞從變坎取象，夬當終乾，不徒以爻正[image: ]濟也。王弼説“中未光”未當。

上六：无號，終有凶。

虞翻曰：應在於三，三當[image: ]“二”。動時體巽，巽[image: ]號令。四已變坎，之應歷險，巽象不見，故“无號”。位極乘陽，故“終有凶矣”。

釋曰　虞就夬成既濟取象，夬以息乾[image: ]濟，夬之濟，陰之凶也。位極乘陽，明必當決之。三不應上，上欲應三，歷險，无可號呼。惡積罪大，終必凶而已矣。虞云“巽[image: ]號令”，引申[image: ]號呼，若以“號令”言，則上六乘陽。“无號”者，在君[image: ]號令反常，在臣[image: ]放棄君命。桀紂之君，共驩之臣，自取決滅而已。

《象》曰：无號之凶，終不可長也。

虞翻曰：陰道消滅，故“不可長也”。

姤

《序卦》曰：決必有遇，故受之以姤。姤者，遇也。

崔憬曰：“君子夬夬，獨行遇雨”，故言“決必有遇”也。

釋曰　決則必有所至，與物相遇。故姤次夬。

[image: ]巽下乾上姤。女壯，

虞翻曰：消卦也，與復旁通。巽長女，“女壯”，傷也。陰傷陽，柔消剛，故“女壯”也。

補　“姤”，古文作“遘”，鄭同。《釋文》。

釋曰　“柔遇剛”，陽將被傷，故象“女壯”。苟相遇，不以義交，亂之本也。“遘”，正字；“姤”，後出字。

勿用取女。

虞翻曰：陰息剥陽，以柔變剛，故“勿用取朱作“娶”。女，不可與長”也。

釋曰　積姤成剥，當防之於始。張氏曰：“巽[image: ]長，初當變之四。”

《彖》曰：姤，遇也，柔遇剛也。勿用取朱作“娶”。女，

鄭玄曰：“姤”，遇也。一陰承五陽，一女當五男，苟相遇耳，非禮之正，故謂之“姤”。女壯如是，壯健以淫，故不可娶，婦人以婉娩[image: ]其德也。

補　陸績《京氏易傳注》曰：一陰初生，陽氣猶盛，陰未[image: ]敵。

釋曰　此經下注，李移之。鄭訓“壯”[image: ]“强”，女强壯專恣，則乘夫亂家，是傷也，與虞義相成。據《釋文》，則鄭注“姤”字當[image: ]“遘”。

不可與長也。

王肅曰：女不可取朱作“娶”。以其不正，不可與長久也。

天地相遇，品物咸章也。

荀爽曰：謂乾成於巽而舍於離，坤出於離，與乾相遇。南方夏位，萬物章明也。

《九家易》曰：謂陽起子，運行至四月，六爻成乾，巽位在已，故言乾成於巽。既成，轉舍於離，萬物皆盛大，坤此“坤”字朱誤在“萬物”上。從離出，與乾相遇，故言天地遇也。

釋曰　聖人[image: ]戒於方盛，防小人之道，在遇所當遇。“天地相遇”，遇之正也。《九家》説申荀義。

剛遇中正，天下大行也。

翟玄曰：“剛”，謂九五，遇中處正，教化大行於天下也。

釋曰　如翟説，則是五以剛德遇中正之位，所謂“位乎天德”。在姤家，故曰“遇”。《象》曰“九五含章，中正也”，則中正即指五。姚氏曰：“‘剛’，謂陽；‘中正’，謂陰；‘風行天下’，故大行。坤出於離，一陰初生，即離象也。陰生天地之中，正位於二，陽正位於五，故‘剛遇中正’。‘女壯’言其消陽，‘中正’言其成離，‘復見天地之心’，謂陽在極中也。”案：姚説本荀義申之，似於遇義尤合。以剛遇柔，君臣相遇以正既濟之道，故“天下大行”。

姤之時義大矣哉。

陸績曰：天地相遇，萬物亦然，故其義大也。

釋曰　消長治亂之機，視遇之正不正。陰陽爭，死生分，在此時也，故其義大。

《象》曰：天下有風，姤。

翟玄曰：“天下有風”，風无不周布，故君以施令告化四方之民矣。

釋曰　“天下有風”，令自上下之象。風行无所不遇，故[image: ]“遘”。

后以施命誥四方。

虞翻曰：“后”，繼體之君，姤陰在下，故稱“后”，與泰稱“后”同義也。乾[image: ]“施”，巽[image: ]“命”、[image: ]“誥”。復震二月東方。姤五月南方，巽八月西方，復十一月北方，皆總在初，故以“誥四方”也。孔子“行夏之時”，經用周家之月，夫子傳《彖》、《象》以下皆用夏家月，是故復[image: ]十一月，姤[image: ]五月矣。

補　《説文》用《易》文説“后”字，作“施令以告四方”。

“誥”，鄭作“詰”，起一反。曰：“詰”，止也。

王肅同。《釋文》。

魯恭曰：言君以夏至之日，施命令止四方行者，所以助微陰也。《後漢書》本傳。

釋曰　惠氏曰：“復‘閉關不省方’，所以助微陽之息。遘‘施命誥四方’，所以布盛陽之德。”案：鄭作“詰”訓“止”者，葢施教令以曉告四方，詰止姦慝，懼陰惡之干盛陽，即卦辭戒女壯之義。魯恭説本《月令》義，葢據天地相遇以陰輔陽而言。《易》道以陰成陽而防其消，陰陽爭死生分之際，君子慎之。古三正通用，故文王演易首乾用天正，周公作《七月》詩皆夏正，孔子傳《易》論卦氣以兑[image: ]正秋。惟禮書史志必用當王之正，故《周禮》以建子朔[image: ]正月之吉，《春秋》書正月皆周正，此立言之體當辯者。且時以作事，夏正得時之正，殷周改月不改令，觀《周禮》、《春秋》可見。孔子説“行夏之時”，亦周制魯禮也。

初六：繫于金柅，《釋文》：柅，乃履反，又女紀反。貞吉。

虞翻曰：“柅”，謂二也。巽[image: ]繩，故“繫柅”。乾[image: ]“金”，巽木入金，柅之象也。初、四失正，易位乃吉，故“貞吉”矣。

補　馬融曰：“柅”者，在車之下，所以止輪令不動者也。《正義》。

《説文》作“檷”，云：絡絲趺同“跗”。也，讀若昵。

《子夏》作“鑈”。《釋文》。

王肅作“抳”，云：織績之器，婦人所用。《正義》。

蜀才作“尼”，曰：止也。《釋文》。

釋曰　《説文》：“杘篗柄也。”“柅”，或體字，篗收絲者也。“檷”，絡絲趺也。“柅”與“檷”聲近，用相因，其[image: ]物以木入金，故字或从金。《子夏傳》之“鑈”即《説文》之“檷”，故陸云“《説文》作‘檷’”。“柅”，婦人所用，以託戒，絲繫于柅，猶女縏於男，明初陰繫二陽則能得正。馬云“柅所以止輪”，亦喻陽制陰。

有攸往，見凶。

《九家易》曰：絲繫於柅，猶女繫於男，故以喻初宜繫二也。若能專心順二則吉，故曰“貞吉”。今既[image: ]二所據，不可往應四，往則有凶，故曰“有攸往，見凶”也。

釋曰　婦人以貞一[image: ]德，非禮不行。初、四雖正應而皆失位，不正相應，謂之失義，消道也。故初承二則吉，應四則凶。

羸豕孚蹢躅。盧、周作“[image: ]”，注同。《釋文》：羸，鄭力追反，王肅劣隨反。蹢，直戟反，徐治益反。躅，直録反。

虞翻曰：以陰消陽。“往”，謂成坤，遯子弑父，否臣弑君。夬時三動，離[image: ]“見”，故“有攸往，見凶”矣。三，夬之四，在夬動而體坎，坎[image: ]“豕”、[image: ]“孚”，巽繩操之，故稱“羸”也。巽[image: ]“舞”、[image: ]進退，操而舞，故“羸豕孚蹢躅”，以喻姤女望於五陽，如豕蹢躅也。

宋衷曰：“羸”，大索，所以繫豕者也。巽[image: ]股，又[image: ]進退，股而進退，則“蹢躅”也。初應於四，[image: ]二所據，不得從應，故不安矣。體巽[image: ]風，動摇之貌也。

補　“羸”，陸讀[image: ]“累”。“蹢躅”，古文作“[image: ][image: ]”，一本作“躑[image: ]”。《釋文》。

釋曰　虞以“往”[image: ]上消，陰繫陽，則得正而吉，專行有所往，則上消而凶。云“夬時三動”者，三據遘言，遘三在夬時[image: ]四，動而體離[image: ]見。天下之生，一治一亂，夬必有遘，遘消之凶，於夬時已可見，羸豕象是也。遘之三，夬之四，夬四動體坎[image: ]“豕”。倒夬[image: ]遘，初陰有坎體，故稱“豕”。巽繩操之，故“羸”。初繫於二，故“孚”。消時陰不能專靜，或失義相從，故“蹢躅”。虞云“姤女望於五陽”，宋云“不得從應故不安”，明陰之難馴也。陸讀“羸”[image: ]“累”，係累之義。“蹢”者，“[image: ]”之隸變。“[image: ]”者，“躅”之巽體。“躑[image: ]”，後出字。

《象》曰：繫于金柅，柔道牽也。

虞翻曰：陰道柔，巽[image: ]繩，牽於二也。

釋曰　柔道當繫制於剛。“牽”，猶制也。

九二：包有魚，无咎，不利賓。《釋文》：包，鄭百交反，本亦作“庖”，白交反，下同。

虞翻曰：巽[image: ]白茅，在中稱“包”，《詩》曰盧、周作“云”。“白茅包之”。“魚”，謂初陰，巽[image: ]“魚”，二雖失位，陰陽相承，故“包有魚，无咎”。“賓”，謂四，乾尊稱“賓”，二據四應，故“不利賓”。或以“包”[image: ]庖厨也。

補　《參同契》曰：午[image: ]蕤賓，賓服於陰，陰[image: ]主人。

“包”，或作“庖”。

荀作“胞”。並《釋文》。

釋曰　《易》以陽[image: ]主，陽而稱賓，或取尊賢之義，或以陽將消，主反[image: ]賓。虞云“乾尊稱賓”，葢小人進則君子消，故二包初，使不得起而閒四，懼其不利賓也。初、四易位，自四正初則可，以初代四則不可。禮，三牲之俎歸於賓館，魚不與，故因以託義。《參同契》説陰[image: ]主，陽[image: ]賓，遘時初陰[image: ]成卦之主，内小人外君子之勢已成，故包以防之，義不可使及賓也。姚氏以“包有魚”[image: ]二據初得民，“不利賓”[image: ]四遠初失民，“失民，故不[image: ]之主而曰賓。初本四應，今[image: ]二據，民屬於他，則主反[image: ]賓矣，故‘不利’。”似於傳義密合。荀作“胞”者，“包”之借。

《象》曰：包有魚，義不及賓也。

王弼曰：初陰而窮下，故稱“魚”也。不正之陰，處遇之始，不能逆近者也。初自樂來應己之厨，非[image: ]犯應，故“无咎”也。擅人之物以[image: ]己惠，義所不[image: ]，故“不及賓”。

釋曰　王弼正讀“包”[image: ]“庖”。初來順二，故“无咎”。然非正，不可以[image: ]禮也。

九三：臀无膚，其行趦趄，盧、周作“次且”，《象》同。厲，无大咎。

虞翻曰：夬時動之坎[image: ]“臀”，艮[image: ]“膚”，二折艮體，故“臀无膚”。復震[image: ]“行”，其象不正，故“其行趦趄”。盧、周作“次且”。三得正位，雖則危厲，故“无大咎”矣。　案：巽[image: ]股，三居上“臀”也。爻非柔，“无膚”，行趦盧、周作“趑”。趄也。

補　“趦趄”，或作“次且”。詳上卦。

釋曰　三在夬時[image: ]四，動之坎[image: ]“臀”。夬反[image: ]遘，由初消二，則成艮[image: ]“膚”。今二未變，折艮體，故“臀无膚”。二本夬五，體兑毁折也。復震[image: ]“行”，伏遘巽下，其象不正，故“其行趦趄”。夬四躁動，在夬无以決陰，在遘則息陽而反致陰生，故其象同。“臀无膚”，剛而不中，居不安也。“其行趦趄”，行不遂也。陰陽爭，故“厲”，得正，故“无大咎”。

《象》曰：其行趦趄，行未牽也。

虞翻曰：在夬失位，故牽羊。在姤得正，故“未牽也”。

釋曰　不[image: ]陰所牽。陰陽爭，陽未失正，故“无大咎”。君子之過，見[image: ]行不遂而已，其心无他，非小人所得牽率而從於邪也。夬“其行趦趄”，所以未息成乾也。遘“其行趦趄”，猶未消而[image: ]否也。

九四：包无魚，起凶。

王弼曰：二有其魚，四故失之也。无民而動，失應而作，是以凶矣。

釋曰　姚氏曰：“四不得初應，故‘包无魚’，莫之與也。四本失位，自遠其民，民[image: ]邦本，遠民，凶所由起。莫之與，則傷之者至矣，言陰不應而消陽也。”案：姚説與《傳》義密合。張氏以[image: ]四新進之士，不任去邪之責，故“包无魚”。二不包初，則初起而代四，以小人代君子，舉錯不即民心，故凶，亦一義。

《象》曰：无魚之凶，遠民也。

崔憬曰：雖與初應而失其位，二有其魚而賓不及，若起於競，涉遠必難，終不遂心，故曰“无魚之凶，遠民也”，謂初六矣。

九五：以杞包盧、周作“苞”，注同。瓜，含章。《釋文》：包，馬、鄭百交反。

虞翻曰：“杞”，杞柳，木名也。巽[image: ]“杞”、[image: ]“包”，乾圓稱“瓜”，故“以杞包瓜”矣。“含章”，謂五也，五欲使初、四易位，以陰含陽，己得乘之，故曰“含章”。初之四體兑口，故稱“含”也。

干寶曰：初、二體巽[image: ]草木，二又[image: ]田，田中之果柔而蔓者，瓜之象也。

補　鄭康成曰：“杞”，柳也。

馬融曰：“杞”，大木也。

張氏曰：“杞”，苟杞也。並《釋文》。

“包”，《子夏傳》作“苞”，《釋文》。曰：作杞匏瓜。薛虞曰：“杞”，杞柳也，杞性柔韌宜屈橈，似匏瓜。《正義》。

有隕自天。

虞翻曰：“隕”，落也。乾[image: ]“天”，謂四隕之初，初上承五，故“有隕自天”矣。

釋曰　張氏曰：“‘苞’，蔓也，謂四變，五乾體巽，瓜蔓於杞。”此虞義。乾[image: ]木果，故艮體乾上[image: ]果蓏。瓜蔓於杞而實，以陰成陽，“含章”之象。干氏以巽初柔爻[image: ]草，二剛爻[image: ]木。二[image: ]田，又瓜所在，是瓜蔓於杞，陰繫於陽。瓜實則乾之果，陰繫於陽而乾生物之功成，亦“含章”之義。坤陰包陽[image: ]“含章”，諸爻言防陰，五中正，能以陰成陽，故獨云“含章”。積誠畜德則天誘其衷，使與賢人相遇，陰陽正而既濟可成，故“有隕自天”。初之四承五，“含章”也。四降初正陰，“有隕自天”也。《子夏》作“苞”讀“匏”，與王弼同，而義更迂曲，以是知此書六朝人所[image: ]，非韓太傅原本也。

《象》曰：九五含章，中正也。有隕自天，志不舍命也。

虞翻曰：巽[image: ]“命”也。欲初之四承己，故“不舍命”矣。

釋曰　志在祈天永命而不敢舍。

上九：姤其角，吝，无咎。

虞翻曰：乾[image: ]首，位在首上，故稱“角”。動而得正，故“无咎”。

釋曰　上失位窮亢，无應於下，以角觸邪，吝而已，之正乃无咎。

《象》曰：姤其角，上窮吝也。

王弼曰：進之於極，无所復遇，遇角而已，故曰“姤其角”也。進而无遇，獨恨而已，不與物牽，故曰“上窮吝也。”

釋曰　王弼以“角”[image: ]邊隅窮盡之處。

萃

《序卦》曰：物相遇而後聚，故受之以萃。萃者，聚也。

崔憬曰：天地相遇，品物咸章，故言“物相遇而後聚”。

釋曰　《程傳》曰：“物相會遇則成羣。”

[image: ]坤下兑上萃。亨，盧、周無“亨”字。王假有廟。

虞翻曰：觀上之四也。觀乾[image: ]“王”，“假”，至也，艮[image: ]“廟”。體觀享祀，此下朱有“故通”二字。上之四，故“假有廟，致孝享”矣。

補　馬、鄭、陸、虞並無“亨”字，王肅、王弼本有。《釋文》。

周弘正曰：鬼神享德，不在食也。《口訣義》。

釋曰　觀上之四，又體觀享祀，艮[image: ]“廟”，巽[image: ]入，故“王假有廟”。卦辭例不再言“亨”，《彖》不釋此“亨”字，葢衍文。虞注“享祀”下舊有“故通”二字，於義不合，惠删之，是也。周氏謂人心既萃，乃能上安宗廟，使祖考來格，神享德不在食也。

利見大人，亨，利貞。

虞翻曰：“大人”，謂五。三、四失位，利之正變成離，離[image: ]“見”，故“利見大人，亨，利貞”，聚以正也。

釋曰　“亨”，謂以陽通陰，亨則貞矣。五使四正三，易位各正，是“聚以正”。不言初者，消息萃次豫，蹇次萃，萃當成蹇也。愚謂三、四正則初亦正，“亨”，謂二、五陰陽應，“利貞”，謂六爻正。萃則上下情通，能使剛柔各正，故“聚以正”也。王者得萬國之歡心，以事其先王愛敬盡於事親，而德教加於百姓，形於四海，發號施令而民説，一出於正也。

用大牲吉，利有攸往。

虞翻曰：坤[image: ]牛，故曰“大牲”。四之三折坤得正，故“用大牲吉”。三往之四，故“利有攸往，順天命也”。

鄭玄曰：“萃”，聚也。坤[image: ]“順”，兑[image: ]説，朱作“悦”，下同。臣下以順道承事其君，説德居上待之，上下相應，有事而和通，故曰“萃亨”也。“假”，至也。互有艮巽，巽[image: ]木，艮[image: ]闕，木在闕上，宫室之象也。四本震爻，震[image: ]長子，五本坎爻，坎[image: ]隱伏，居尊而隱伏，鬼神之象。長子入闕升堂祭祖禰之禮也，故曰“王假有廟”。二本離爻也，離[image: ]目，居正應五，故“利見大人”矣。“大牲”，牛也，言大人有嘉會，時可幹事，必殺牛而盟，既盟則可以往，朱脱“往”字。故曰“利往”。　案：坤[image: ]“牛”，巽木下剋坤土，盧誤“上”。殺牛之象也。

釋曰　“用大牲”，虞以[image: ]即祭祀，故注《彖》“孝享”曰“謂享坤牛”，注六二“用禴”曰“四之三故用大牲”，與鄭以[image: ]盟牲者異。張氏曰：“經‘用大牲’在‘利見大人’下，與‘假廟’不屬，取象又殊，鄭義是。”又曰：“物有主而後萃。王者，天下之主也，故萬方萃焉。孝子者，鬼神之主也，故祖考萃焉。大人者，眾正之主也，故萬物利見焉。王者能萃天下，然後可以事宗廟，能事宗廟，然後可以正諸侯，能正諸侯，然後可以發大役用大眾。眾之亂，亂于不信也。不信之亂，亂于不正也。‘亨利貞’，正之也；‘用大牲’，信之也，如是可以順天命討不庭矣。”案：虞以“往”[image: ]三之四承五，據爻初三皆云“往无咎”，則謂成既濟。鄭云“有事而和通”，葢探下“亨利貞”之義，以釋卦之所以[image: ]萃，述經“萃亨”之“亨”葢衍。五[image: ]王位，假廟又取四震長子象，君在廟，全乎臣全乎子也。

《彖》曰：萃，聚也。順以説，剛中而應，故聚也。

荀爽曰：謂五以剛居中，羣陰順説而從之，故能聚眾也。

釋曰　鄭謂下順以從上，上以説道使之。荀則順説皆屬下言，並通。

王假有廟，

陸績曰：“王”，五，“廟”，上也。王者聚百物以祭其先，諸侯助祭於盧、周作“于”。廟中。“假”，大也，言五親奉上矣。

釋曰　陸訓“假”[image: ]“大”，謂有天下者事七世，積厚者流澤光也。《乾鑿度》曰：“上[image: ]宗廟。”此經下注。

致孝享也。

虞翻曰：“享”，享祀也。五至初有觀象，謂享坤牛，故“致孝享”矣。

釋曰　惟孝子[image: ]能享親，故“致孝享”，此萃之本也。

利見大人亨，聚以正也。

虞翻曰：坤[image: ]“聚”，坤三之朱誤“之三”。四，故“聚以正”也。

補　“聚”，荀作“取”。《釋文》。

釋曰　“取”，壞字耳。“利見大人亨”，上下交，陰陽應，五正己而物正，聚以正也。“聚以正”，正釋“利貞”之義。

利貞。

《九家易》曰：五以正聚陽，故曰“利貞”。

釋曰　此節傳及注可疑，竊意“利貞”字當在上節“亨”字下，《九家》注當在虞注下，寫者脱之，補缺失其處，别[image: ]一節耳。據虞經注“亨利貞”下引《彖》曰“聚以正也”，則虞本《彖傳》當有“利貞”二字。然《釋文》不載，謹從葢闕。《九家》云“以正聚陽”，“陽”，當[image: ]“陰”。

用大牲吉，利有攸往，順天命也。

虞翻曰：坤[image: ]“順”，巽[image: ]“命”，三往之四，故“順天命也”。朱作“矣”。

釋曰　“命”者，陰陽一定之理，一陰一陽之謂道也。聚以正，則天命集而人心應，往无不利。

觀其所聚，而天地萬物之情可見矣。

虞翻曰：三、四易位成離坎，坎月離日，日以見天，月以見地，故“天地之情可見矣”，與大壯、咸、恒同義也。

釋曰　虞注脱“萬物”二字。成既濟，離日坎月，縣象著明，萬物見離。

《象》曰：澤上於地，萃。

荀爽曰：澤者卑下，流潦歸之，萬物生焉，故謂之萃也。

釋曰　澤氣上升[image: ]雨而流於地，復萃於澤。又澤水盈溢地上，當以隄防萃之，皆萃義。

君子以除戎器，戒不虞。

虞翻曰：“君子”，謂五，“除”，脩，周作“修”。“戎”，兵也，《詩》曰“脩爾車馬，弓矢戎兵”。陽在三、四[image: ]“脩”，坤[image: ]“器”，三、四之正，離[image: ]戎兵甲胄飛矢，坎[image: ]弓弧，巽[image: ]繩，艮[image: ]石，謂敹朱誤“類”，盧作“[image: ]”。甲胄鍛厲矛矢，故“除戎器”也。坎[image: ]寇，坤[image: ]亂，故“戒不虞”也。

補　鄭康成曰：“除”，去也。

蜀才曰：除去戎器，脩行文德也。

王肅、姚信、陸績曰：“除”，猶脩治。

“除”，本又作“儲”，又作“治”，荀作“慮”。並《釋文》。

釋曰　人心順説，故去戎器尚文德。初、三失正，乃亂乃萃，故戒備不虞，此鄭義。虞以“除戎器戒不虞”[image: ]一義。

初六：有孚不終，乃亂乃萃。

虞翻曰：“孚”，謂五也，初、四易位，五坎中，故“有孚”。失正當變，坤[image: ]“終”，故“不終”。“萃”，聚也，坤[image: ]“亂”、[image: ]“聚”，朱脱“亂[image: ]”二字。故“乃亂乃萃”。失位不變，則相聚[image: ]亂，故《象》曰“其志亂”也。

釋曰　萃羣陰皆應五，故“有孚”。五坎體[image: ]孚，初與四易，五在坎中，初居四承之，體比象，則孚終。坤代終，陰承陽也。今初失位不變，故“不終”。王道成於信，孚不終，則離貳叛亂之患作矣。

若號，《釋文》：馬、鄭、王肅、王廙户羔反。一握[image: ]笑，勿恤，往无咎。

虞翻曰：巽[image: ]“號”。艮[image: ]手，初稱“一”，故“一握”。初動成震，震[image: ]“笑”，四動成坎，坎[image: ]“恤”，故“若號，一握[image: ]笑，勿恤”。初之四得正，故“往无咎”矣。

補　鄭康成曰：“握”，當讀[image: ]“夫三[image: ]屋”之“屋”。

蜀才同。

傅氏作“渥”。並《釋文》。

釋曰　四體巽[image: ]“號”，五使四易三，號呼於初，則一反手閒而亂者正。三、四既變，初體艮手[image: ]“一握”。三本與初[image: ]坤，初變成震[image: ]“笑”，以初與三之變分觀而合其象，是“一握[image: ]笑”。亂由志之不終孚，至誠呼號，憫其陷於逆亂而告教之，則一轉移閒而順説矣，言聚以正之易也。君子以人治人，改而止，來則安之。初正，往應四，既濟成，故“勿恤往无咎”。鄭讀“夫三[image: ]屋”之“屋”者，坤三爻[image: ]“一屋”。“一屋[image: ]笑”，言坤成震，眾皆説順也。“渥”者，“握”之借。

《象》曰：乃亂乃萃，其志亂也。

虞翻曰：坎[image: ]“志”，初之四，其“志亂也”。

釋曰　張氏曰：“‘初之四’當脱‘不’字，初之四承五，則志正而孚終。不之四，故志不正孚不終而亂。”

六二：引吉，无咎。

虞翻曰：應巽[image: ]繩，艮[image: ]手，故“引吉”，得正應五，故“无咎”。利引四之初，使避己，己得之五也。

補　王肅曰：六二與九五相應，俱履貞正。“引”，由猶“通”。迎也，[image: ]吉所迎，何咎之有。《舊唐書》一百卷王志愔《應正論》。

釋曰　二欲引四正初亂，言“避己”者，以四位不當，在二、五之閒相隔，故云然耳。四之三，初從而正，成既濟，則二正應五，故“吉无咎”。張氏曰：“聖人在上，能使天下相引以歸於天子。”此虞義也。愚謂“引”者，五引二，初、三失位，二獨居中未變，故五引之而孚。王肅轉“引”[image: ]“迎”，殊可不必。

孚，乃利用禴。

虞翻曰：“孚”，謂五。“禴”，夏祭也，體觀象，故“利用禴”。四之三，故“用大牲”。離[image: ]夏，故“禴祭”，《詩》曰“禴祠盧、周作“祭”。蒸《詩》作“烝”。嘗”是其義。

補　馬融、王肅曰：“禴”，殷春祭名。

鄭康成曰：“禴”，夏祭名。

蜀才作“躍”。

劉作“[image: ]”。並《釋文》。

釋曰　虞以“用禴”即卦辭“用大牲”。張氏謂二欲引四正初，是南方諸侯來會助祭，五以孚接之，四海之内各以其職來祭，孚之至也。“禴”，物未成之祭也，孚不待物之成也。愚謂既濟以“禴”與“殺牛”對言，則“禴”，薄祭也。禴於殷[image: ]春祭，於周[image: ]夏祭，皆物未成，故引伸之[image: ]凡薄祭之名。鄭注《禮記》謂“禴祭用豕”，葢士禮，與損稱“二簋”同義。五有孚德，引二而二應之，上下皆有嘉德，可以薦信於神明。“用”者，用此孚也。苟有明信，雖薄祭實受其福，況大牲乎。爻辭周公作，故鄭、虞以禴[image: ]夏祭，虞引《詩》“禴祠”並言，明其[image: ]夏祭也。盧本作“禴祭”，恐非。《禘祫志》，周公制禮，乃改禴[image: ]夏，《小雅·文王》詩，亦容有周公定樂章時追述者，與《易》爻出周公正同。“躍”，借字，“[image: ]”，俗字。

《象》曰：引吉无咎，中未變也。

虞翻曰：二得正，故不變也。

王弼曰：居萃之時，體柔當位，處坤之中，己獨履正，與朱脱“與”字。眾相殊，異操而聚。民之多僻，獨正者危，未能變體以遠於害，故必待五引，然後乃吉而无咎。“禴”，殷春祭名，四時之祭省者也。居聚之時，處於中正而行以忠信，可以省薄下脱“薦”字，注疏本有。於鬼神矣。

釋曰　“未變”，謂未失萃道之正，故五引而孚之，王弼説未當。

六三：萃如嗟如，无攸利，往无咎，小吝。

虞翻曰：坤[image: ]“萃”，故“萃如”。巽[image: ]號，故“嗟如”。失正，故“无攸利”。動得位，故“往无咎，小吝”，謂往之四。

釋曰　三失位，萃非其正，乃亂乃萃，禍斯及矣。君子之棄，小人之歸，名辱而身危矣，故“嗟无攸利”。動之四承五得正，去逆效順，違邪歸正，故“无咎”。雖失於始，小吝而已，君子予人自新也。

《象》曰：往无咎，上巽也。

虞翻曰：動之四，故“上巽”。

釋曰　巽順於五。

九四：大吉无咎。《象》曰：大吉无咎，位不當也。

虞翻曰：以陽居陰，故“位不當”。動而得正，承五應初，故“大吉”而“无咎”矣。

釋曰　四位不當，故必大吉乃无咎。四輔五以萃羣陰，卦之所以[image: ]萃。四正則六爻皆正，動之三使三承五應初，萃之所以濟，是[image: ]“大吉”，所以无失位之咎。

九五：萃有位，无咎。匪孚，元永貞，悔亡。

虞翻曰：得位居中，故“有位无咎”。“匪孚”，謂四也，四變之正則五體皆朱誤“比”。正，故“元永貞”，與比《彖》同義。四動之初，故“悔亡”。

釋曰　五得正得中，羣陰萃之，人心聚則能保有天位。“聖人之大寶曰位”，惟皇作極，眾之所萃也，故“有位无咎”。四失位未成坎，故“匪孚”，初云“有孚不終”，萃所以異於比。四本豫四，息五成萃，豫四本復初乾元，既成萃則四即五之德。君德莫大乎用人，五使四正三，則六爻皆正，人心永萃，君位永保，故“元永貞，悔亡”。虞云“四動之初”，謂應初。

《象》曰：萃有位，志未光也。

虞翻曰：陽在坎中，故“志未光”，與屯五同義。

補　“志未光”，一本無“志”字。《釋文》。

釋曰　虞以四之三成蹇，或之初成屯，五在坎中，未成既濟，故“志未光”。愚謂五坎爻[image: ]志，有位而未盡孚，故“志未光”，必元永貞乃悔亡。

上六：齎資涕洟，无咎。《釋文》：齎，徐將池反，王肅將啼反。涕，徐音體。

虞翻曰：“齎”，持，“資”，賻也，貨財喪稱賻。自目曰“涕”，自鼻稱“洟”。坤[image: ]財，巽[image: ]進，故“齎資”也。三之四體離坎，艮[image: ]鼻，涕淚流鼻目，故“涕洟”。得位應三，故“无咎”。上體大過死象，故有“齎資涕洟”之哀。

補　“資”，諸家皆作“咨”。馬融曰：“齎咨”，悲聲此字疑衍。怨聲。

鄭康成曰：“齎咨”，嗟歎之辭也。自目曰“涕”，自鼻曰“洟”。並《釋文》。

陸希聲作“資”，曰：財也。《晁氏易》。

釋曰　上在五後乘剛，三正應又遠，是不得與會同，未能自安。然上本觀四承陽者，非比“後夫”之比，故象居喪不得行，天子以賻禮恤之。“齎資涕洟”，以貨財助喪而哀之也。天子加恩厚，鄰國畢至，得正有應，故“无咎”。聚人以財，盡之於禮，喪，禮之大者也，此虞義。諸家“資”作“咨”。上居萃終，懼人心離散，側身脩政，不敢自安，至於太息流涕，知懼如是，斯不亡矣，故“无咎”。文王望紂自悔，庶散可復聚也。

《象》曰：齎資涕洟，未安上也。

虞翻曰：乘剛遠應，故“未安上也”。

荀爽曰：此本朱脱“本”字。否卦。上九陽爻見滅遷移，以喻夏桀殷紂，以上六陰爻代之，若夏之後封東婁朱作“樓”。公於杞，殷之後封微子於宋。去其骨肉，臣服異姓，受人封土，未安居位，故曰“齎資當[image: ]“咨”。涕洟，未安上也”。

釋曰　荀合經、傳[image: ]解，據萃已散言，與注離“出涕沱若，戚嗟若”同義。悲痛畏慎，故“无咎”。天命靡常，後王之殷鑒也。

升

《序卦》曰：聚而上者謂之升，故受之以升也。本篇無“也”字。

崔憬曰：用大牲而致孝享，故順天子當[image: ]“命”。而升[image: ]王矣，故言“聚而上者謂之升”也。

釋曰　眾聚而上之則升[image: ]王。

[image: ]巽下坤上升。

鄭玄曰：“升”，上也。坤地巽木，木生地中，日朱誤“曰”。長而上，猶聖人在諸侯之中，明德日益高大也，故謂之“升”。“升”，進益之象矣。

補　“升”，鄭作“昇”。

馬融曰：“升”，高也。並《釋文》。

釋曰　木生地中，日長而上，則巽木當升坤上。初柔待時而升，故《彖》曰“柔以時升”。鄭義當與荀同。初升則二陽俱升，二居五，故“剛中大亨”。孔氏謂六五以柔升尊位，虞氏謂五使二升。柔以時升剛，六五本坤元凝乾之位，五由是以升，則乾元亨坤矣。升之義主陽，而陽由陰息，柔升所以升剛，鄭、荀、虞觀象異而理則一。經義所包者廣，師説各舉一端。“升”，鄭作“昇”，注中“升”字，葢李氏改之。鄭《易》多古文，然《説文》無“昇”字，“上”“進”之字，經傳多叚“升”[image: ]之。

元亨。

虞翻曰：臨初之三，又有臨朱誤“巽”。象，剛中而應，故“元亨”也。

補　褚氏曰：猶人日思善道，進而不已，其德日新，故能亨也。《口訣義》。

釋曰　剛中而應五，故柔[image: ]之階而升，與鄭義可合，“剛中”，明德也。褚訓“元”[image: ]“善”。

用見大人，勿恤。

虞翻曰：謂二當之五[image: ]“大人”。離[image: ]“見”，坎[image: ]恤，二之五得正，故“用見大人勿恤，有慶也”。

補　“用”，或作“利”。《釋文》。

南征吉。

虞翻曰：離南方卦，二之五成離，故“南征吉，志行也”。

釋曰　由柔升剛，故“用見大人”，用升道也。明德日高大，天下聚而上之，故“用見大人”。“南”，明陽之地，“征”，行也，南征嚮明，既濟之道，故“吉”。在文王則正二使升五，天子失位而正之，“用見大人”也。典治南國諸侯，“南征吉”也。

《彖》曰：柔以時升，

虞翻曰：“柔”，謂五坤也，“升”，謂二。坤邑无君，二當升五虚。震兑[image: ]春秋，二升，坎離[image: ]冬夏，四時象正，故“柔以時升”也。

補　孔穎達曰：升之[image: ]義，自下升高，故就六五居尊以釋名升之意。

釋曰　如虞説，則是柔以時升剛。然《彖》此文實但言“柔升”，下“剛中大亨”，乃謂由柔升剛耳，故取孔氏説以補虞義。卦自臨來，非柔爻上升，而《彖》云然者，以六畫定位言。陽當升五，陰當降二，今柔而升五，時也。“柔以時升”，所以[image: ]剛升之階。居坤元之位，有乾元之德，當五虚无君之時，盡巽順之道，不敢有君民之心，而天下人心歸其明德，當順天命而濟生民，是以大亨。“柔升”，升之始。“大亨”，升之成。“柔以時升”，與晉“柔進上行”同義。天子失位，諸侯有明德者輔之，苟君能用之，則大亨[image: ]天子中興之象，否則王者受命之象，其[image: ]柔升以升剛則一。荀義巽當升坤上，葢以柔[image: ]初，初[image: ]巽主，待時而升，初升則二陽俱升，柔以時升，即以升剛也。或曰，蹇取升二之五，升亦當取蹇二之五，故曰“柔以時升”。觀象繫辭，唯變所適也，或然。

巽而順，剛中而應，是以大亨。

荀爽曰：謂二以剛居中而來應五，故能“大亨”上居尊位也。

釋曰　“剛中”，乾元之德也。“應”者，天下民心歸之也。柔升而得大亨者，無欲升之心，有當升之德，天下望其慶而共升之，是以其亨大。

用見大人勿恤，有慶也。

荀爽曰：“大人”，天盧誤“夫”。子，謂升居五見[image: ]大人，羣陰有主，无所復憂而有慶也。

釋曰　見[image: ]大人，如“見龍在田”之“見”，謂見居尊位也。愚謂陽升由陰，用此道以見大人，羣陰得主，故“有慶”。

南征吉，志行也。

虞翻曰：二之五，坎[image: ]“志”，震[image: ]“行”。

釋曰　嚮明而治，大人濟天下之志行也。文王受弓矢之錫，以王命伐崇，是亦有慶而志行。

《象》曰：地中生木，升。

荀爽曰：“地”，謂坤。“木”，謂巽。地中生木，以微至著，升之象也。

君子以慎朱作“順”。德，積小以成高大。

虞翻曰：“君子”，謂三。“小”，謂陽息復時。復小[image: ]德之本。至二成臨，臨者大也。臨初之三，巽[image: ]“高”，二之五，艮[image: ]“慎”，朱誤“順”，下同。坤[image: ]“積”，故“慎德，積小成高大”。

補　“慎”，本又作“順”，王肅同。“德”，姚作“得”。“成高大”，本或無“成”字。並《釋文》。史徵作“成高大”。

鄭康成《禮記·中庸》注曰：天所以[image: ]天，文王所以[image: ]文，皆由行之無已，[image: ]之不止，《易》曰“君子以慎德，《釋文》一作“順”。積小以毛本此下有“成”字高大”。

何妥曰：君子謹習[image: ]先，修習道德，積甚疑當[image: ]“其”。微小以至高大。《口訣義》。

釋曰　“順德”，深造自得，居安資深也。“慎德”，戒慎恐懼，須臾不離也，皆所以積小成高大。姚作“得”，叚借字。

初六：允升，大吉。

荀爽曰：謂一體相隨，允然俱升。初欲與巽一體升居坤上，位尊得正，故“大吉”也。

補　施讎“允”作“[image: ]”，曰：進也。《漢上易傳》。

《説文》曰：[image: ]，進也，从夲，从屮，允聲。《易》曰“[image: ]升大吉”。

釋曰　如荀義，則“允”當[image: ]“[image: ]”之叚借，“[image: ]然”，前進貌。初與巽一體俱升，二升五正位，初居四承之，若湯之伊尹，文王之四友，位尊得正，與上合志以濟天下，故“大吉”。張氏以二升五言，曰：“晉三‘眾允’，‘允’，信也，坤土[image: ]信。初居坤，與羣陰共升二於五而承之，王者之升，升於眾之允也，故‘大吉’。”義並通。“[image: ]”从夲，“夲”，進趣也，讀若滔，从屮，亦進意。施《易》久亡，朱氏葢從他書轉引。

《象》曰：允升大吉，上合志也。

《九家易》曰：謂初失正，乃與二陽允然合志俱升五位，故曰盧、周無此二字。“上合志也”。

釋曰　“五位”，當[image: ]“正位”，初與二陽一體俱升，則初升四正位也。以爻言，則初與羣陰俱升二於五，五既升，初正應四，同心承五，故“上合志”。

九二：孚，乃利用禴，无咎。

虞翻曰：“禴”，夏祭也。“孚”，謂二之五成坎[image: ]孚。離[image: ]夏，故“乃利用禴，无咎”矣。

釋曰　“用”者，用此孚也。苟有明信，祭雖薄，神享其德，德孚於民，如祭之不待備物而精誠通於神明，天下大悦而共升之，故“无咎”。

《象》曰：九二之孚，有喜也。

虞翻曰：升五得位，故“有喜”。

干寶曰：剛中而應，故“孚”也。又言“乃利用禴”，於春時也，非時而祭曰“禴”。然則文王儉以恤民，四時之祭皆以禴禮，神享德與信，不求備也，故既濟九五曰“東鄰殺牛，不如西鄰之禴祭，實受其福”。九五坎，坎[image: ]豕，然則禴祭以豕而已，不奢盈於禮，故曰“有喜”矣。

釋曰　干注“於春時也”二句有脱誤，當云“禴於殷春時也，萃、升皆非春時而祭曰禴”，文義乃協，葢干以禴[image: ]殷春祭。萃八月卦，升十二月卦，皆非春時，而其祭皆曰禴。然則文王之祭四時皆用禴禮，禴祭用豕，儉以恤民，故“有喜”。然文王之祭，恐無用豕之理，禴本物未成之祭，因以[image: ]薄祭之通稱，用豕者士禮。“利用禴”，言雖至薄，神享其誠，猶損之“二簋用享”耳。此亦經下注，李移并於此。

九三：升虚邑。《釋文》：虚，如字，徐去餘反。

荀爽曰：坤稱“邑”也。五虚无君，利二上居之，故曰“升虚邑，无所疑也”。

補　《春秋繁露》曰：天地人，萬物之本也。天生之，地養之，人成之，天生之以孝悌，地養之以衣食，人成之以禮樂，三者相[image: ]手足，合以成體，不可一無也。無孝悌，則亡其所以生；無衣食，則亡其所以養；無禮樂，則亡其所以成也。三者皆亡，則民如麋鹿，各從其欲，家自[image: ]俗，父不能使子，君不能使臣，雖有城郭，名曰虚邑。《立元神》文。

馬融曰：“虚”，丘也。《釋文》。

釋曰　張氏曰：“君无道，如无君焉。國无君，如無人焉。王者之征，非敵百姓也，升虚邑焉爾。”案：馬以“虚”[image: ]“邱墟”，義大同。

《象》曰：升虚邑，无所疑也。

虞翻曰：坎[image: ]“疑”，上得中，故“无所疑也”。

釋曰　姚氏曰：“虚邑可升，故无所疑。《孟子》曰‘不信仁賢則國空虚’，此亦‘闃其无人’者，葢喻紂不自悔則成虚邑，有德者將來居之。”

六四：王用亨朱、盧作“享”下同。于岐山，吉，无咎。

荀爽曰：此本升卦也。巽升坤上，據三成艮，巽[image: ]“岐”，艮[image: ]“山”，“王”，謂五也。通有兩體，位正眾服，故“吉”也。四能與眾陰退避當升者，故“无咎”也。

補　孔子曰：昇者，十二月之卦也。陽氣升上，陰氣欲承，萬物始進，譬猶文王之修積道德，宏開基業，始即昇平之路，當此時也。鄰國被化，岐民和洽，是以六四蒙澤而承吉。九三當[image: ]“二”。可處王位，亨于岐山，[image: ]報德也。明陰以顯陽之化，民臣之順德也，故“吉无咎”。

馬融曰：“亨”，祭也。

鄭康成曰：“亨”，獻也。亨，馬、鄭、陸、王肅並許兩反。《釋文》。

陸希聲曰：升之六四，柔以時升，太王之德，隨之上六，天下悦隨，文王之德。太王在岐，直曰“岐山”，武王在鎬，故曰“西山”。《撮要》。

釋曰　巽升坤上，二升五[image: ]王，體觀享祀。上巽[image: ]岐，下艮[image: ]山，剛中得正，通有兩體，羣陰順事，諸侯歸化，百姓和洽，德通神明，王者用是享於岐山，告功美報，故“吉”。四本鄰國，退而臣附，蒙澤承吉，故“无咎”，此荀義也。虞義謂二一爻升五，五正而四承之，故“吉无咎”。隨體兑，故稱“西山”，升體巽，故稱“岐山”，凡王者巡守柴望有事於此山者，皆應此象。孔子以文王之事明之，然曰“譬猶”，則經非指實之辭。曰“可處王位”，明“王”[image: ]汎辭，在文王則[image: ]追稱之辭。故後儒又以太王之事擬之，葢亦《易》家舊説。陸意謂升之六四，升以漸也。

《象》曰：王用亨于岐山，順事也。

崔憬曰：[image: ]順之初，在升當位，近比於五，乘剛於三，宜以進德，不可脩朱、周作“修”。守。此象太王[image: ]狄所逼，徙居岐山之下，一年成邑，二年成都，三年五倍其初，通而王矣，故曰“王用亨于岐山”。以其用通避於狄難，順於時事，故“吉无咎”。

釋曰　崔讀“亨”許庚反，以“順事”[image: ]順於時事。張氏曰“坤[image: ]順事”，謂承五，本《乾鑿度》義。四順事五，諸侯歸化，百姓和洽，故王用之以享於神明。

六五：貞吉，升階。

虞翻曰：二之五，故“貞吉”。巽[image: ]高，坤[image: ]土，震升高，故“升階”也。

釋曰　二本臨震，亨坤升巽上，是歷階升高。張氏曰：“升者必有階，虞夏以天子，其階崇；殷周以民，其階廣。无其階而妄升者，亂而已，終必顛。”

《象》曰：貞吉升階，大得志也。

荀爽曰：陰正居中，[image: ]陽作階，使升居五，己下降二，與陽相應，故“吉而得志”。

釋曰　所謂“用見大人，勿恤有慶”，陽志行，陰合志，故“大得志”，乾元正而天下治也。

上六：冥升，利于不息之貞。

荀爽曰：坤性暗昧，今升在上，故曰“冥升”也。陰用事[image: ]消，陽用事[image: ]息，陰正朱誤“五”。在上，陽道不息，陰之所利，故曰“利于不息之貞”。

釋曰　姚氏曰：“上陰得位，一體俱陰，故‘利于不息之貞’。繼世以有天下，天之所廢，必若桀紂者也。故益伊尹周公不有天下，此喻紂稍能自改，亦可暫安。乃紂不用文，既自困，且又困文，而文之道終不行，商之天下終莫挽。文王徒心惻耳，故受之以困井。”案：姚以“不息”[image: ]陽不上息而升，愚謂荀云“陽道不息，陰之所利”，此“息”字與上句“消息”之“息”異，謂不息滅，即所謂陽用事[image: ]息也。“利于不息之貞”，與明夷六五“明不可息”同義。紂昏德在上，殷之明將息矣，然五本有伏陽，苟能悔悟用文，則五伏陽出正位，猶可以濟，故“利不息之貞”。尺地皆其有，一民皆其臣，明不息而正，固臣民之所深望，此文王服事之至情也。惠、張以“不息”[image: ]陽德日盛，自强不息，陰消失實，人心思治，利陽上升也。

《象》曰：冥升在上，消不富也。

荀爽曰：陰升失實，故“消不富也”。

釋曰　百姓困窮，在上者當降矣，故“利不息之貞”，庶天命人心猶可挽也。以陽升言，則陰虚失實，利陽上息。

困

《序卦》曰：升而不已必困，故受之以困。

崔憬曰：冥升在上，以消不富，則窮，故言“升而不已必困”也。

釋曰　亢則有悔，冥升所以戒消，進必有傷，康侯所以蒙難，故困次升。

[image: ]坎下兑上困。亨。

鄭玄曰：坎[image: ]月，互體離，離[image: ]日，兑[image: ]暗昧，日所入也。今上掩當[image: ]“揜”，盧、周作“弇”。日月之明，猶君子處亂代，當[image: ]“世”，此避唐諱。[image: ]小人所不容，故謂之“困”也。君子雖困，居險能説，朱作“悦”。是以通而无咎也。

虞翻曰：否二之上，乾坤交，故通也。

釋曰　兑爻主上，否二之上，則上成兑而下體坎互離，兑陰揜日月之明，正剛揜之象。鄭據卦，虞據爻，義同。二之上則上之二，困在此，亨困即在此。

貞大人吉，无咎。

虞翻曰：“貞大人吉”，謂五也。在困无應，宜靜則无咎，故“貞大人吉，无咎”。

釋曰　正守其剛中之德，正己而物正，故“吉”。困不[image: ]咎，此所以亨困之道。

有言不信。

虞翻曰：震[image: ]“言”，折入兑，故“有言不信，尚口乃窮”。

補　《説苑》引孔子曰：困之[image: ]道，猶寒之及煖，煖之及寒也，唯賢者獨知而難言之也。《易》曰“困，亨，貞大人吉，无咎，有言不信”，聖人所與人難言信也。

釋曰　乾[image: ]“信”，兑象折震而毁乾，故“有言不信”。困時言不見信於人，君子不尚口辯而務中直，乃徐有説而亨。《説苑》引孔子説，謂困不失亨之道，雖言之而人不能信，與《彖傳》微異，葢引申義。

《彖》曰：困，剛揜也。盧、周作“弇”，注同。

荀爽曰：謂二、五[image: ]陰所揜也。

補　“揜”，本又作“掩”。於檢反，李於範反。虞作“弇”。《釋文》。

釋曰　否二上揜五陽，上之二陷坎中，三乘其上，故二、五皆[image: ]陰所揜。“弇”，古文“揜”，“掩”，通假字。

險以説，

荀爽曰：此本否卦。陽降[image: ]“險”，陰升[image: ]“説”朱作“悦”。也。

困而不失其所亨，其唯君子乎？

荀爽曰：謂二雖揜陰陷險，猶不失中，與正陰合，故通也。喻君子雖陷險中，不失中和之行也。

釋曰　“正陰”，謂六二。否上之二得中，二本正，之上仍得正。二、上易，是陽與正陰合，有中正之德，此亨之始也。

貞大人吉，以剛中也。

荀爽曰：謂五雖揜於陰，近无所據，遠无所應，體剛得中，正居五位，則“吉无咎”也。

釋曰　五雖被揜，且无據无應，而正守其剛中之德，誠至而物自動，故“吉无咎”，此亨之正也。

有言不信，尚口乃窮也。

虞翻曰：兑[image: ]“口”，上變口滅，故“尚口乃窮”。

荀爽曰：陰從二升上六，成兑[image: ]“有言”，失中[image: ]“不信”。動而乘陽，故曰“尚口乃窮也”。

釋曰　張氏曰：“‘滅’下脱‘乾’字，否上變成兑口而滅乾，乾[image: ]‘信’，故‘有言不信’。困非口舌所能辯，故‘尚口乃窮’。”

《象》曰：澤无水，困。

王弼曰：“澤无水”，則水在澤下也，水在澤下，困之象也。處困而屈其志者，小人也，君子固窮，道可忘乎？

釋曰　水趨下流，澤成枯瀆，困之象。

君子以致命遂志。

虞翻曰：“君子”，謂三伏陽也。否坤[image: ]“致”，巽[image: ]“命”，坎[image: ]“志”，三入陰中，故“致命遂志”也。

釋曰　三陽陷陰中，蒙難之象。知其不可奈何而安之若素，委之命而已。身可危也，志不可奪，故“致命遂志”。

初六：臀困于株木。

《九家易》曰：“臀”，謂四，“株木”，三也。三體[image: ]木，澤中无水，兑金傷木，故枯[image: ]株也。初者四應，欲進之四，四困於盧、周作“于”。三，故曰“臀困于株木”。

干寶曰：兑[image: ]孔穴，坎[image: ]隱伏，隱伏在下而漏孔穴，臀之象也。

補　陸希聲曰：坎於木[image: ]堅多心，株木之象。《會通》。

釋曰　《九家》據爻位以臀[image: ]四，初應在四，四困於三，不安其居未能來與初，初不得之四，故陷深困。“三體[image: ]木”，“體”下脱“巽”字。干以臀[image: ]初，坎穴[image: ]臀，初困於三，位最在下，坐困株木之下，枯槁之甚，困之深也，故“入于幽谷”。陸以坎亦有木象，“株”，木根也。“菀彼桑柔，其下侯旬”，臀困于株木，無所庇蔭，坐困枯根閒而已。

入于幽谷，徐古木反。三歲不覿。

《九家易》曰：“幽谷”，二也。此本否卦，謂陽來入坎，與初同體，故曰“入幽谷”。“三”者，陽數，謂陽陷險中，[image: ]陰所揜，終不得見，故曰“三歲不覿”也。

釋曰　“幽谷二也”上，疑脱“入于”二字。二陽陷陰中，故“入幽谷”。初承二，在幽谷者也。陽數三，“三歲不覿”，陽[image: ]陰揜，終三歲不得見，困之久也，此正言困象。君子處之，則藏器待時，困極自有亨道，二“朱紱方來”是也。小人處之，則困其自取，下喬木而入幽谷，日究汙下，窮斯濫而已，三既辱且危，其尤甚者。或曰：困，兑世也，兑初變坎[image: ]臀，在巽下，故“臀困于株木”。初體坎初坎窞，陽伏陰下，故“入于幽谷”；下三爻皆失正，坎[image: ]三歲，故“三歲不覿”。五正既濟，乃體離[image: ]覿也，此以初陽[image: ]陰揜明困義。

《象》曰：入于幽谷，幽不明也。

荀爽曰：[image: ]陰所揜，故“不明”矣。盧、周無“矣”字。

九二：困于酒食，朱紱方來，

案：二本陰位，中饋之職，坎[image: ]酒食，上[image: ]宗廟。今二陰升上，則酒食入廟，故“困于酒食”也。上九降二，故“朱紱方來”。“朱紱”，宗廟之服，乾[image: ]大赤，朱紱之象也。

補　《乾鑿度》孔子曰：“紱”者，所以别尊卑、彰有德也。朱赤者，盛色也，南方陽盛之時，是以聖人法以[image: ]紱服。困九二周將王，故言“朱紱方來”。又曰：天子三公九卿朱紱，諸侯赤紱。困之九二有中和，居亂世，交于小人。又“困于酒食”者，困于禄也。“朱紱”者，賜大夫之服也。文王方困而有九二大人之行，將錫之朱紱也。其位在二，故以大夫言之。此條緯文前後重出多誤，張氏《周易鄭氏義》節引頗得其正，今據之。

“紱”，《禮疏》引作“韍”。葢據鄭本，引《易緯》亦同。

鄭康成曰：二據初辰在未，未[image: ]土，此二[image: ]大夫有地之象。未上值天厨，酒食象。“困于酒食”者，采地薄，不足己用也。二與日當[image: ]“四”。[image: ]體，當[image: ]“離”。離[image: ]鎮霍，爻四[image: ]諸侯，有明德受命當王者。離[image: ]火，火色赤，四爻辰在午，時離氣赤又朱，張曰：“以下王誤連引‘是也文王將王天子制用朱紱’十二字。”《士冠禮》疏。朱深云赤。“云”當[image: ]“于”。《詩·斯干》正義。

釋曰　李説與下文荀注甚似，或約荀義。否二、上相易，上[image: ]宗廟，二體坎[image: ]酒食，二與正陰合，則酒食入廟，故二於困象酒食享祀。上有大澤，惠必及下，困時小人揜君子，雖酒食入廟，而澤未能遠施，故“困于酒食”。鄭據爻辰取大夫有地之象，困言文王與紂之事，二大夫爻。“困于酒食”，以凡困者言，則大夫采地薄不足己用，《詩·北門》“仕不得志”之義。以文王言，則酒食者施惠之象，困時惠不能周普，小畜所謂“施未行也”。“朱紱方來”，坤[image: ]紱，乾[image: ]大赤，二自上降，故“朱紱方來”。二既降，則與四體離。離，方伯之卦，於山鎮[image: ]霍山南嶽，文王[image: ]方伯之象。離火色赤，四爻辰在午，得離氣又[image: ]赤。赤之深者[image: ]朱，文王以諸侯有明德受命當王，四諸侯本位，故鄭説朱、赤皆取四象。二、五[image: ]亨困之主，故二言“朱韍”，五言“赤韍”。天子三公九卿大夫朱韍，諸侯赤韍，文王[image: ]諸侯，本服赤韍，入王朝[image: ]三公，故服朱韍。朱韍本天子祭服，而下及大夫亦服之，文王道不行，受朱韍之錫，在天命已示侯興當王之兆，而文則自同大夫而已。二有中德，體乾九二大人，而其位則大夫也。“朱韍方來”，受錫命，所謂有慶。“酒食”，祭具也，“朱韍”，祭服也。《禮疏》引鄭本經、注及《易緯》皆作“韍”，“韍”者，篆文“巿”，“紱”，俗字，《詩》作“芾”，或作“茀”，皆叚借。惠氏、張氏以“朱韍”[image: ]五，五來應二，二當之正，故“朱韍方來”，亦通。

利用享祀，征凶，无咎。

荀爽曰：二升在廟，五親奉之，故此下朱衍“奉”字。“利用享祀”。陰動而上，失中乘陽，陽下而陷，[image: ]陰所掩，當[image: ]“揜”。故曰“征凶”。陽降來周作“來降”。二，雖位不正，得中有實。陰雖去中，上得居正，而皆免咎，故曰“无咎”也。

釋曰　荀通合二、五兩爻[image: ]説，二象酒食，象朱紱，而服朱紱奉酒食以享上宗廟者五，故享祭之象二、五同。二、上易成困，故“征凶”。二得中，上得正，困所由亨，故“无咎”。惠氏則謂二變體觀享祀，二、五敵應，在困，故“征凶”。二變應五，上下交，故“无咎”。

《象》曰：困于酒食，中有慶也。

翟玄曰：陽從上來，居得中盧、周誤倒。位，富有二陰，故“中有慶也”。

釋曰　翟言其始，二陽[image: ]慶也。朱紱既來，二正應五，利用享祀，則又受五之慶也。

六三：困于石，據于蒺藜，

虞翻曰：二變正時，三在艮山下，故“困于石”。“蒺藜”，木名。坎[image: ]“蒺藜”，二變艮手據坎，故“據蒺藜”者也。

補　《春秋傳》曰：“困于石”，往不濟也；“據于蒺藜”，所恃傷也。

釋曰　“石”，謂四，四在否時體艮[image: ]石。否上之二成困，三在困家，承四不見納，故“困于石”。三乘二剛，揜伏陽。又本困四，小人之尤。及罪惡眾著，乃欲乞憐於在上近比之君子，四剛堅確如石，不[image: ]所惑，故“困于石”。三乘剛，怙惡害賢，自以[image: ]所處至安，而不知其至危如藉刺然，故“據蒺藜”。三在否本體艮手[image: ]據，在困體坎，是“據蒺藜”也。虞取艮象皆以二動言，正與否時象同。

入于其宫，不見其妻，凶。

虞翻曰：巽[image: ]“入”，二動，艮[image: ]“宫”，兑[image: ]“妻”，謂上无應也。三在陰下，離象毁壞，隱在坤中，死其朱作“期”。將至，故“不見其妻凶”也。

補　《春秋傳》曰：無所歸也。

《韓詩外傳》曰：《易》曰“困于石，據于蒺藜。入于其宫，不見其妻，凶”，此言困而不見據賢人者也。昔者秦穆公困于殽，疾據五羖大夫、蹇叔、公孫支而小霸；晉文公困于驪氏，疾據咎犯、趙衰、介子推而遂[image: ]君；越王句踐困于會稽，疾據范蠡、大夫種而霸南國；齊桓公困于長勺，疾據管仲、甯戚、隰朋而匡天下，此皆困而知疾據賢人者也。夫困而不知疾據賢人而不亡者，未嘗有也。

釋曰　“入宫不見其妻”，死亡之禍，所謂積惡滅身者也。三伏陽出，體解射隼，以乾滅坤，故“凶”，[image: ]小人示深戒也。虞注“三在陰下”云云，葢借伏陽之象以言三陰之凶，善惡不嫌同象也。或曰，“三在陰下”，當[image: ]“三陰在下”，言與上敵應也。“死其將至”，或作“期”，《繫辭》陸注不釋“期”字，孔疏亦然，疑當以作“其”[image: ]正，盧、周皆據《釋文》作“其”。《左傳疏》則以“時”釋“期”，義並通。《韓詩外傳》屢言“疾據”，疑其本作“疾據于蔾”，然引經與今本同，未敢定[image: ]異文。

《象》曰：據于蒺藜，乘剛也。

案：三居坎上，坎[image: ]藂棘而木多心，蒺藜之象。

入于其宫不見其妻，不祥盧、周作“詳”，注同。也。

《九家易》曰：此本否卦。二、四同功[image: ]艮，艮[image: ]門闕，宫之象也。六三居困而位不正，上困於民，内无仁恩，親戚叛逆，誅將加身，入宫無妻，非常之困，故曰“不祥也”。

釋曰　“上困於民”，言上以虐政困苦於民，不推恩，無以保妻子，眾叛親離，不祥莫大焉。否二、四體艮[image: ]宫，此條葢經下注，合傳釋之，李置於此。

九四：來徐徐，盧周作“荼荼”，注同。困于金車，盧、周作“轝”，注同。吝，有終。

虞翻曰：來欲之初。“徐徐”，舒遲也。見險，故“來徐徐”。否乾[image: ]“金”，坤[image: ]朱脱三字。“車”之應歷險，故“險故”二字，朱作一“坎”字。“困于金車”。各盧、周無“各”字。易位得正，故“吝有終”矣。

補　馬融曰：“徐徐”，安行貌。

《子夏》作“荼荼”，曰：内不定之意。翟玄同。荼，音圖。

王肅作“余余”。並《釋文》。

何氏曰：九二以剛德勝，故曰“金車”也。《正義》。

“車”，本亦作“輿”。《釋文》。

釋曰　四與初正應，初[image: ]元士，在潛位，又體否坤[image: ]民。四諸侯，欲來之初，振困窮之士，佐百姓之急，在困不當位，未能遽濟，故“徐徐”。“金車”，以金飾車，葢若周之金路，諸侯所乘。“困于金車”，行未能遂也，“位不當”，故“吝”，有應，易位各正，故“有終”。四正初，則體屯建侯得民，困而亨矣。“荼”者，“舒”之借，當讀[image: ]“舒”。翟音“圖”者，聲之轉。“徐”、“荼”、“余”皆訓“舒”，音近字變，義不殊也。云“内不定”者，失位疑之，未能遽遂之意。

《象》曰：來徐徐，志在下也。

王弼曰：“下”，謂初。

雖不當位，有與也。

崔憬曰：位雖衍字。不當，故“吝”也。有與於當[image: ]“相”。援，故“有終”也。

釋曰　“不當”，故其來也徐。雖不當而有與相援，剛柔應，故終來易位各正，與未濟“雖不當位，剛柔應也”同義。

九五：劓刖，困于赤紱，《釋文》：劓，徐魚器反，刖，徐五刮反，又音月。

虞翻曰：割鼻曰“劓”，斷足曰“刖”。四動時震[image: ]足，艮[image: ]鼻，離[image: ]兵，兑[image: ]刑，故“劓刖”也。“赤紱”，謂二，否乾[image: ]朱，故“赤”，坤[image: ]“紱”，二未變應五，故“困于赤紱”也。

補　孔子曰：“劓刖”，不安也。文王在諸侯之位，上困於紂，故曰“劓刖，困于赤紱”。夫執中和，順時變，以一作“所以”。全王德，通至美矣，一作“也”。故曰“乃徐有説”。

鄭康成曰：“劓刖”，當[image: ]“倪[image: ]”。

荀、陸、王肅作“臲[image: ]”，曰：“臲[image: ]”，不安貌。

京作“劓劊”。並《釋文》。

陸希聲曰：五以剛中處位，能去小人以救困者也。上六，鼻之象，六三，足之象，皆掩剛者，故刑而去之。《會通》。

釋曰　“劓刖”，小刑，謂誅六三，京作“劓劊”，義大同。五剛中，濟困之主，張氏曰：“困時君貞于上，臣輔之于下，可以有亨。五未得二，雖足以刑小人而不免于困，二應乃有説，言君以求賢[image: ]急。”案：“赤紱”，謂二。禮：天子朱紱，諸侯入仕王朝亦朱紱，諸侯之大夫則赤紱。“困于赤紱”，二未應也，“朱紱方來”，五求之也。此以上虞義。《乾鑿度》云“劓刖，不安也”，則[image: ]叚借字，鄭、荀讀皆與緯合。李氏富孫曰：“倪[image: ]、臲[image: ]聲相近，即《書》‘阢隉’之倒文，與上爻義同。”案：依《説文》，則正字當作“槷[image: ]”，不安也。“困于赤紱”，四體離[image: ]“赤”，據坤[image: ]“紱”。“赤紱”，諸侯祭服，文王在諸侯之位，上困於紂，故倪[image: ]不安，未得遂其輔殷濟天下重困之志也。以剛中之德積久上孚，乃徐有説，所謂“險以説”也。此申《易緯》及鄭義。

乃徐有説，

虞翻曰：兑[image: ]“説”，坤[image: ]“徐”，二動應己，朱誤“已”。故“乃徐有説”也。

釋曰　鄭義當謂五德中直誠無不動，故“乃徐有説”。

利用祭祀。

崔憬曰：“劓刖”，刑之小者也。於困之時，不崇柔德，以剛遇剛，雖行其小刑而失其大柄，故言“劓刖”也。“赤紱”，天子祭服之飾，所以稱“困”者，被奪其政，唯得祭祀，若《春秋傳》曰“政由甯氏，祭則寡人”，故曰“困于赤紱”。居中以直，在困思通，初雖蹔窮，終則必喜，故曰“乃徐有説”。所以險而能説，朱作“悦”。窮而能通者，在“困于赤紱”乎？故曰“利用祭祀”也。　案：五應在二，二互體離，離[image: ]文明，赤紱之象也。

補　“祭”，一作“享”。《釋文》。

釋曰　“利用祭祀”，謂積誠以亨困受福也。二變應五，體觀祭享，故兩爻同象。崔説别一義。

《象》曰：劓刖，志未得也。

陸績曰：无據无應，故“志未得”也。二言“朱紱”，此言“赤紱”，二言“享祀”，此言“祭祀”，《傳》互言耳，无他義也。謂二困五，三困四、五，初困上，斯乃迭困之義也。

釋曰　困剛揜，上困五，三困二。困已成卦，初、四、上皆困於三，三困于石，又[image: ]四所困，二未應五，五亦困於二，是六爻迭困。陸説字句有誤，“傳互言耳”，“傳”當[image: ]“經”。或曰：“三困四、五”，“五”上脱“上困”二字。“初困上”者，困，兑世，初變入陰，至上而成困，所謂初辭擬之卒成之終也。

乃徐有説，以中直也。

崔憬曰：以其居中當位，故“有説”。朱作“悦”。

釋曰　“中直”，故能上孚而亨困。張氏則謂二、五體乾，故能相應，乾[image: ]“直”。

利用祭祀，受福也。

荀爽曰：謂五爻合同，據國當位而主祭祀，故“受福也”。

釋曰　“合同”上似脱“與上”二字，謂五奉上宗廟也。“據國當位”，所謂得志行乎中國。

上六：困于葛藟，于臲卼。《釋文》：臲，五結反，王肅妍喆反。卼，五骨反，又音月。

虞翻曰：巽[image: ]草莽稱葛藟，謂三也。兑[image: ]刑人。故“困于葛藟，于臲[image: ]”也。

補　“藟”亦作“虆”。《釋文》。

《釋文》引《説文》“臲”作“[image: ]”，牛列反。薛同；“[image: ]”作“[image: ]”，薛又作“杌”。今《説文》作“槷[image: ]”，曰：不安也。《易》曰“槷[image: ]”，《繫傳》作“劓[image: ]”，引《易》多“困于赤芾”四字。

釋曰　如虞義，則“臲[image: ]”乃“劓刖”之叚借。“葛藟臲[image: ]”，謂三也，上雖得位而无應，不得從君子而牽引於小人，故陷於乘剛之悔。愚謂“臲[image: ]”，不安也，此就上《象》以明君子困極而亨之事。上雖當位而无應，故困于葛藟而不安。依許、鄭義，則“槷[image: ]”正字，“[image: ]”“劓”二字，“槷”之借，“臲[image: ]”後出字。荀九五作“臲[image: ]”，此亦當同，“臲[image: ]”字體變耳。

曰動悔有悔，征吉。

虞翻曰：乘陽，故“動悔”。變而失正，故“有悔”。三已變正，己得應之，故“征吉”也。

補　向秀曰：“曰”，言其無不然。《釋文》。

釋曰　“曰”，戒詞也。上自否二動，乘陽无應，又動則失位，是悔而又有悔，待三伏陽出而行應之則吉。小人當待君子正之，君子則靜以待時也。

《象》曰：困于葛藟，未當也。

虞翻曰：謂三未變當位應上故也。

動悔有悔，吉行也。

虞翻曰：“行”，謂三變乃得當位之應，故“吉行”者也。

釋曰　知動之有悔而不妄動，則其行也吉矣。虞注“當位”二字宜在“乃得”字上。


卷第十

井

《序卦》曰：困乎朱作“于”。上本篇有“者”字。必反下，故受之以井。

崔憬曰：困極於盧、周作“于”。劓刖，則反下以求安，故言“困乎上必反下”也。

釋曰　“劓刖”，或本改作“臲[image: ]”，似是。困而不失其所亨，反身修德。上求王明，下勞民勸相，所謂井德之地也。

[image: ]巽下坎上井。《釋文》：精領反，《字林》子挺反。

鄭玄曰：坎，水也；巽，木，桔槔也；互體離兑，離外堅中虚，瓶也；兑[image: ]暗澤，泉口也，言桔槔引瓶下入泉口汲水而出，井之象也。井以汲當[image: ]“養”。人，水无空竭，猶人君以政教養天下，惠澤无窮也。

補　鄭康成曰：“井”，法也。

《周書》云“黄帝穿井”。《世本》云“化益作井”，宋衷云“化益，伯益也，堯臣”。並《釋文》。

《説文》作“丼”，曰：八家一井，象構[image: ]形。·，[image: ]象也。古者伯益初作井。

周氏曰：井以不變更[image: ]義。《釋文》。

先儒曰：井以絜清[image: ]義。《口訣義》。

釋曰　巽木與離兑連體而坎水在上，是桔槔引瓶入泉口汲水而出之象，所謂巽乎水而上水，故[image: ]井。井之字象井構之形，井田之法放於此，八家成一井，而公田之中有井焉，此先王養民莫大之法，故井[image: ]法。井之制遠矣，益佐禹平洪水，正庶土，其利始溥於天下，故曰“伯益初作井”。云“構[image: ]”者，“[image: ]”，井上木闌也。

改邑不改井，

虞翻曰：泰初之五也。坤[image: ]“邑”，乾初之五折坤，故“改邑”。初[image: ]舊井，四應甃之，故“不改井”。

補　《京氏傳》曰：“改邑不改井”，德不可渝也。

釋曰　姚氏以“改邑不改井”皆指五，“泰五失正，初上改坤，是‘改邑’，初之五以剛居中得正成井不變，‘是不改井’，故傳曰‘改邑不改井，乃以剛中也’。”案：五剛中，故改所當改，不改所不當改。泰初之五得正成井不可變，“不改井”也。五之初失位，初陽仍在下當正，是舊井修之不改。五自初來，由五中正，故能不失舊體，亦“不改井”之義。“改邑不改井”，所謂居其所而遷，姚説於傳最密合，虞義亦通。大經大法，百世不易，故“不改井”。《周禮》四井[image: ]邑，邑有分合，大小或不同，而井之經界不變，是其實象。

无喪无得，往來井井。

虞翻曰：“无喪”，泰初之五，坤朱誤“坎”。象毁壞，故“无喪”。五來之初，失位无應，故“无得”。坎[image: ]通，故“往來井井”。“往”，謂之五，“來”，謂之初也。

補　《京氏傳》曰：“往來井井”，見功也。陸績注曰：井道以澄清見用[image: ]功。

釋曰　井者，泰將成既濟而猶未也，故无喪而亦无得，初、二正乃有得也。“往來井井”，言修舊法而作新之，往來不窮，歷代典章，先王成憲，布在方策，人存政舉，其效昭昭可覩，此虞義也。京、陸之義，當謂井無盈涸，往來皆得其用，法無新舊，大本皆同，而因時損益，通變宜民。道若循環，與“改邑不改井”相承[image: ]一義。

汔至亦未繘井，汔，徐許訖反，王肅音其乞反。繘，音橘，徐又居密反，又其律反，又音述。

虞翻曰：巽繩[image: ]“繘”。“汔”，幾也，謂二也。幾至初，改當[image: ]“故”。未繘井，未有功也。

補　鄭康成曰：“繘”，綆也。《釋文》。

釋曰　張讀“幾至初改”[image: ]句，似不辭，“改”當[image: ]“故”，屬下讀。“幾至”，謂二，“至”，至泉也。初在地道之下，淵泉所出，下與初易則成既濟。今在二，幾至初而未至，猶汲井者未用綆於井，故曰“亦未繘井”。二動，體艮[image: ]手，手持繘，乃與初易而二應五，五多功，今未繘，故《彖》曰“未有功也”。

羸其瓶，凶。羸，律悲反，徐力追反。

虞翻曰：“羸”，鉤羅也。艮[image: ]手，巽[image: ]“繘”，離[image: ]“瓶”，手繘折其中，故“羸其瓶”。體兑毁缺，瓶缺漏，故“凶”矣。

干寶曰：水，殷德也；木，周德也。夫井，德之地也，所以養民性命，而此下似脱“[image: ]”字。清絜朱作“潔”。之主者也。自震化行至於朱作“于”。五世，改殷紂比屋之亂俗，而不易成湯昭假之法度也，故曰“改邑不改井”。二代之制，各因時宜，損益雖異，括囊則同，故曰“无喪无得，往來井井”也。當殷之末，井道之窮，故曰“汔至”。周德雖興，未及革正，故曰“亦未繘井”。井泥[image: ]穢，百姓無聊，比者周作“屋”。之閒，交受塗炭，故曰“羸其瓶，凶”矣。

補　鄭康成曰：“羸”，讀曰“虆”。

蜀才作“累”。並《釋文》。

釋曰　“鉤羅”，拘縲也。二動則成艮，初與二易則成離，二有伏艮，初有離體。在巽，體兑毁折，象手持繘引瓶毁折井中，不善持瓶而拘累於井口，水覆瓶毁，故“凶”。“汔至亦未繘井”，掘井而不及泉猶[image: ]棄井，“未有功也”。“羸其瓶”，則妄作聰明以亂舊章，非徒無益而又害之矣。干氏訓“汔至”與荀同，訓“羸”[image: ]“羸病”之“羸”，謂毁敗其瓶，亦通。其以“未繘井”[image: ]周未革正，恐非文王所忍言，以論百世興亡可也。

《彖》曰：巽乎水而上水，井。

荀爽曰：“巽乎水”，謂陰下[image: ]巽也。“而上水”，謂陽上[image: ]坎也。木入水出，井之象也。

井養而不窮也。養，如字，徐以上反。

虞翻曰：兑口飲水，坎[image: ]通，往來井井，故“養不窮也”。

釋曰　“井養不窮”，櫽括“无喪无得，往來井井”之義。卦所以名井，取其養不窮也。

改邑不改井，乃以剛中也。

荀爽曰：剛得中，故[image: ]“改邑”。柔不得中，故[image: ]“不改井”也。

釋曰　“井養不窮”，有變通趣時之義。云“改邑不改井”者，乃以五剛得中不變故也。“剛中”，法之本，往來不窮，法之用。荀云“柔不得中，故不改井”，明初當正，舊井可修不可改也，與虞同義。

无喪无得。

荀爽曰：陰來居初，有實[image: ]“无喪”，失中[image: ]“无得”也。

釋曰　荀專據初言之，不如虞義之允。“有實”，謂承陽，且下有伏陽。

往來井井，

荀爽曰：此本泰卦。陽往居五得坎[image: ]井，陰來在下亦[image: ]井，故曰“往來井井”也。

補　今本《彖傳》無“无喪无得”二句。

釋曰　《集解》此二句下引荀注，豈諸家皆無而荀獨有，《釋文》遺之與？然所引仍經下注。如荀義，則傳意謂時雖可濟，法雖具在，苟非其人，道不虚行。

汔至亦未繘，朱、周有“井”字。

荀爽曰：“汔至”者，陰來居初下至，“汔”，竟也。“繘”者，所以出水通井道也。今乃在初，未得應五，朱誤“下”。故朱誤“欲”。“未繘”也。繘者綆，汲之具也。

釋曰　荀讀“繘”字絶句，“井”字屬下，《釋文》亦漏略。荀以泰五當之二，今乃竟盡下至初，未得應五，故“未繘，未有功也”。

未有功也。

虞翻曰：謂二未變應五，故此下周有“曰”字。“未有功也”。

井羸其瓶，是以凶也。周無“井”字。

荀爽曰：“井”，謂二，“瓶”，謂初。初欲應五，今[image: ]二所拘羸，故“凶”也。

孔穎達曰：計覆一瓶之水，何足言凶？但此周作“取”。喻人德行不恒，不能善始令終，故就人言之，“凶”也。

釋曰　《集解》多載諸家異義，“汔至”二句，葢經從虞讀，傳從荀讀。

《象》曰：木上有水，井。

王弼曰：“木上有水”，上水之象也。水以養而不窮也。

君子以勞民勸相。相，息亮反，王肅如字。

虞翻曰：“君子”，謂泰乾也，坤[image: ]“民”，初上成坎[image: ]“勸”，故“勞民勸相”。“相”，助也，謂以陽助坤矣。

補　周弘正曰：勸助民人，使功日濟。《口訣義》。

釋曰　勞來其民，勸之相助，莫著於井田之法。

初六：井泥不食，舊井无朱誤“無”，注同。禽。

干寶曰：在井之下，體本土爻，故曰“泥”也。井而[image: ]泥，則不可食，故曰“不食”，此託紂之穢政不可以養民也。“舊井”，謂殷之未喪師也，亦皆清絜，朱作“潔”。无水禽之穢，又況泥土乎，故“舊井无禽”矣。

釋曰　如干義，則《象》云“下”者，謂初失位在下，故象井泥汙下也。“時舍”，謂當時棄先王之法。姚氏曰：“泰坤[image: ]土，來之井下，[image: ]水所溼，故稱‘泥’。‘舊井’，謂泰乾，泰初得位，今已易位，故曰‘舊井’。井泥固不食，无禽則非泥矣，言可食也，喻殷之舊章也。泰五之初，成巽[image: ]魚，互離[image: ]鼈蠏，初未之五，未有離巽，故‘舊井无禽’。《魯語》‘登川禽’，注云‘川禽，鼈蜄之屬’。”案：巽初辛丑，丑[image: ]土，故曰“土爻”。

《象》曰：井泥不食，下也。舊井无朱誤“無”，注“无禽”字同。禽，時舍也。

虞翻曰：“食”，用也，初下稱“泥”，巽[image: ]木果，无噬嗑食象，下而多泥，故“不食”也。乾[image: ]“舊”，位在陰下，故“舊井无禽，時舍也”。謂時舍於初，非其位也，與乾二同義。

崔憬曰：處井之下，无應於上，則是所用之井不汲，以其多塗；久廢之井不獲，以其時舍，故曰“井泥不食，舊井无禽”。“禽”，古“擒”字，“禽”，猶“獲”也。

釋曰　初自坤來，在坎下，故稱“泥”。古者井旁樹木果，舊井不脩，无木果，故禽不至。“巽为木果”，“巽”疑當[image: ]“乾”，乾初之五，無木果象。初、二易，成離[image: ]飛鳥，今未變，故“无禽”。井本可食，不甃，故泥淤而不食。張氏以[image: ]喻賢人在下，葢辱在泥塗而不用也。“舊井無禽”，舊法不脩也。“時舍”，干義謂時舍棄之，虞氏則謂初當與二易，時暫舍於初，故著“舊井无禽”之象，明當甃之使正也。注文“時舍也”以上，當在經下，李意以干義[image: ]正，故移并於此。崔訓“禽”[image: ]“獲”，謂無所得水，恐非。

九二：井谷射鮒，甕敝漏。《釋文》：谷，古木反，又音浴。射，食亦反，徐食夜反，鄭、王肅皆音亦。甕，屋送反，李於鐘反，鄭作“甕”，《説文》作“罋”。敝，婢世反，王肅、徐扶滅反。案：盧本《釋文》出經文“甕”字作“雍”。

虞翻曰：巽[image: ]“谷”、[image: ]“鮒”，“鮒”，小鮮也。離[image: ]“甕”，甕瓶毁缺，朱作“[image: ]”。羸其瓶凶，故“甕敝漏”也。

補　鄭康成曰：九二坎爻也。坎[image: ]水，下直巽，此下疑脱“巽[image: ]魚”三字。生一二字誤，當[image: ]“九三”。艮爻也。艮[image: ]山，山下有井，必因谷水，所生魚無大魚，但多鮒魚耳，言微小也。盧氏文弨以[image: ]此下竝劉淵林語，非鄭注。玩其辭氣，或然。夫感動天地，此魚之至大，射鮒井谷，此魚之至小。故以相況。《文選》左太沖《吳都賦》注。“射”，厭也，“甕”，停水器也。《釋文》。

“射”，荀作“耶”。

王肅曰：“射”，厭也。竝《釋文》。“鮒”，小魚也。《御覽》。

《子夏傳》曰：“鮒”，謂蝦蟇。《釋文》。

釋曰　二汔至未及泉，以陽剛，故别取井谷之象。井水止於下，待人而上，澗谷之水則旁出而就下。“井谷”者，井之泉源通於谷，則非泥而有水可養人矣。然二无應於五而下據初，仍如谷水下注於鮒而已，以汲者不善，甕敝而水漏，是有法而人棄之也。鄭訓“射”[image: ]“厭”，“厭”，猶多也。中孚“信及豚魚”，言德之所孚者大，此“井谷射鮒”，言先王流風善政之所存者微。荀作“耶”者，“[image: ]”之變體。吕氏音訓作“[image: ]”，“[image: ]”者，“餘”之叚借字，與厭同義。“甕”，《説文》作“[image: ]”，云“汲缾也”。

《象》曰：井谷射鮒，无與也。

崔憬曰：唯得於鮒，无與於人也。井之[image: ]道，上汲者也，今與五非應，與初比，則是若谷水不當[image: ]“下”。注，唯及於魚，故曰“井谷射鮒”也。“甕敝漏”者，取其水下注，不汲之義也。　案：“魚”，陰蟲也，初處井下，體又陰爻，魚之象也。

九三：井渫盧從唐石經作“[image: ]”。不食，[image: ]我心惻。《釋文》：渫，息列反，徐又食列反。

荀爽曰：“渫”，去穢濁，清絜朱作“潔”，後同。之意也。三者得正，故曰“井渫”。不得據陰，喻不得用，故曰“不食”。道既不行，故“我心惻”。

補　鄭康成曰：謂已浚渫也，猶臣修正其身以事君也。《文選》王仲宣《登樓賦》注。

向秀曰：“渫”者，浚治去泥濁也。《史記集解》。

黄穎曰：渫，治也。《釋文》。

張璠曰：可[image: ]惻然傷道未行也。《史記集解》。

釋曰　三得正，故“渫”。初、二未變，无噬嗑象，三不得據陰，未能行道澤民，故“不食”。二變坎[image: ]心，二折坎心，故“惻”。紂不用文王，无以養天下，危亡將至，故“[image: ]我心惻”也。

可用汲，王明，並受其福。

荀爽曰：謂五可用汲三，則王道明而天下並受其福。

補　京房曰：言我道可汲而用也。《史記集解》。

《史記·屈原列傳》“渫”作“泄”，“用”作“以”，曰：人君無愚知賢不肖，莫不欲求忠以自[image: ]，舉賢以自佐。然亡國破家相隨屬，而聖君治國累世而不見者，其所謂忠者不忠，而其所謂賢者不賢也。《易》曰“井泄不食，[image: ]我心惻。可以汲，王明，並受其福”，王之不明，豈足福哉。

《潛夫論》曰：君子夙夜箴規蹇蹇非懈者，憂君之危亡，哀民之亂離也。故君子推其仁義之心，愛君猶父母，愛民猶子弟，父母將臨顛隕之患，子弟將有陷溺之禍，豈能默乎哉？《易》曰“王明，並受其福”，是以次室倚立而歎嘯，楚女揭幡而激王，忠愛之情，固能已乎？《釋難》。

釋曰　五乾[image: ]“王”、[image: ]“福”，離[image: ]“明”。五正初二，三體艮手持繘，有汲象。成既濟，故“並受其福”。紂有昏德而文王求其明，故就井五體離取象。《孟子》曰：“王如用予，則豈徒齊民安，天下之民舉安，王庶幾改之，予日望之。”與此爻義同。《史記》“渫”作“泄”，省借字，“用”作“以”，義同。

《象》曰：井渫不食，行惻也。求王明，受福也。

干寶曰：此託殷之公侯時有賢者，獨守成湯之法度而不見任，謂微箕之倫也，故曰“井渫不食，[image: ]我心惻”，“惻”，傷悼也。民乃外附，故曰“可用汲”。周德來被，故曰“王明”。王得其民，民得其主，盧、周作“王”。故曰“求王明，受福也”。

釋曰　“井渫不食”，行道之人猶惻之，而況於當養天下之任者乎。“可用汲”以下，干説與漢師古義不同，葢非經意，以論百代興亡之故則可。

六四：井甃无咎。

荀爽曰：坎性下降，嫌於從三，能自脩周作“修”。正以甃輔五，故“无咎”也。

補　馬融曰：“甃”，[image: ]瓦裹下達上也。

干寶曰：以甎壘井曰甃。

《子夏傳》曰：“甃”，脩治也。並《釋文》。《正義》引《子夏傳》作“亦治”也。

釋曰　從三則逆乘陽，體兑毁折，井壁傾圮之象，咎也。四得位，能自脩正，甃初以輔五，使諸爻皆受五福，猶人臣各矢忠貞，脩法度以成君功，初正應四，故“无咎”。甃者累瓦甎以成井四壁，裹下達上，水上出而有功矣。

《象》曰：井甃无咎，脩周作“修”，注同。井也。

虞翻曰：“脩”，治也，以瓦甓壘井稱甃。坤[image: ]土，初之五成離，離火燒土[image: ]瓦，治象，故曰“井甃无咎，脩井也”。

釋曰　離火燒土[image: ]瓦，脩治之象。張氏曰：“初舊井，四應初甃之則初正。”

九五：井洌朱、盧作“冽”，注同。寒泉食。《釋文》：洌，音列，王肅音例。

虞翻曰：泉自下出稱“井”。周七月，夏之五月，陰氣在下，二已變，坎十一月[image: ]“寒泉”。初、二已變，體噬嗑食，故“洌寒泉食”矣。

補　《參同契》曰：井底寒泉。

《説文》：洌，水清也。

釋曰　“寒泉”，虞取二變坎象，實即初下伏陽。井五月卦，陽伏陰下[image: ]井底寒泉，五月井水寒也。井已至五，二與初易，二應五，水出在上，故“食”，喻養民有道也。“洌”，《釋文》、石經字皆從水，《釋文》不出異文，則諸家字同。虞訓當與下崔注同，李略未引耳。

《象》曰：寒泉之食，中正也。

崔憬曰：“洌”，清絜也。居中得正而比於上，則是井渫水清，既寒且絜，汲上可食於人者也。

上六：井收勿幕，有孚元吉。《釋文》：收，徐詩救反，又如字。

虞翻曰：“幕”，葢也，“收”，謂以轆轤收繘也。坎[image: ]車，應巽繩、[image: ]“繘”，故“井收勿幕”。“有孚”，謂五坎，坎[image: ]“孚”，故“元吉”也。

補　馬融曰：“收”，汲也。

陸績曰：“收”，井幹也。

荀氏“收”作“甃”。

干氏“勿”作“网”。並《釋文》。

釋曰　轆轤車類，上體坎而在井上，故取轆轤象。三體巽繩應上，是已汲而以轆轤收繘上水，故“井收”。上在五上，疑揜陽[image: ]幕，成既濟，陰陽應，故“勿幕”，言井養不窮也。五坎[image: ]“孚”，初、二易，六爻正，井功成，五之孚也。乾元正，故“元吉”。陸訓“井幹”，即“[image: ]”也，荀作“甃”，井已治而供人用，故“勿幕”。“勿”，干作“网”，即“罔”字，无也，義同。

《象》曰：元吉在上，大成也。

虞翻曰：謂初、二已變，成既濟定，故“大成也”。○朱作空格。

干寶曰：處井上位，在瓶之水也，故曰“井收”。“幕”，覆也。井以養生，政以養德，无覆水泉而不惠民，无蕰朱、周作“藴”。典禮而不興教，故曰“井收勿盧作“冈”，周作“网”。幕”。“勿幕”則教信於民，民服教則大化成也。

釋曰　干注當作“网幕”，此文或李依經改。

革

《序卦》曰：井道不可不革也，本篇無“也”字。故受之以革。

韓康伯曰：井久則濁穢，宜革易其故也。

釋曰　法久不能無弊，弊則革之。“改邑不改井”，其所因也。“井道不可不革”，其所損益也。

[image: ]離下兑上革。

鄭玄曰：“革”，改也。水火相息而更用事，猶王者受命改正朔，易服色，故謂之革也。

補　馬融曰：“革”，改也。《釋文》。

釋曰　水火相克而代興。鄭葢讀“水火相息”之“息”[image: ]“熄”，與馬同義。

已日乃孚，元亨利貞，悔亡。

虞翻曰：遯上之初，與蒙旁通。“悔亡”，謂四也，四失正，動得位，故“悔亡”。離[image: ]“日”，“孚”，謂坎，四動體離，五在坎中，故“已日乃孚”，以成既濟。乾道變化，各正性命，保合大盧、周作“太”。和，乃利貞，故“元亨利貞，悔亡”矣，與乾《彖》同義也。

補　宋衷曰：人心習常，不説改易，及變之後，樂其所成，故即日不孚，“已日乃孚”矣。《口訣義》。

釋曰　“革”者，聖人萬不得已而[image: ]之。人倫順逆生民安危所繫，必至天命已至之日，救民水火，萬無可緩乃革，而天下信之。以乾元至善之德，通天下之志行大義，以美利利天下，撥亂世反諸正，革而至當，其悔乃亡。虞取遯來者，聖人以救遯[image: ]心，遯無可[image: ]，則至於革矣。革爻惟四失正，以喻桀紂，天下之所謂悔也。必革之而後成既濟，湯武之所引[image: ]悔也。李氏説乾上九“有悔”以桀放南巢、湯有慙德，是也。然其心至公，四海之内皆曰非富天下，故其悔可亡。後師讀“已”[image: ]“戊己”之“己”，己則將過中，遲之又久矣，義大同。宋氏據凡改作者言，人情可與樂成，難與圖始，固有是理，然與六二“已日乃革”之義似不協，當謂事勢已至之日乃革而孚耳。

《彖》曰：革，水火相息，

虞翻曰：“息”，長也。離[image: ]“火”，兑[image: ]“水”，《繫》曰“潤之以風雨”，“風”，巽，“雨”，兑也。四革之正坎見，故獨於此稱水也。

補　馬融曰：息，滅也。《釋文》。

《説文》作“熄”。

釋曰　虞訓“息”[image: ]“長”，張氏謂“陰陽相[image: ]消息”。案：“息”訓“生息”，亦訓“止息”。天地之化，終始循環，水火精相生，形相克。《彖》釋“革”義，則馬訓“滅”尤協。《説文》“熄，畜火也”，亦曰滅火，經傳“熄”字皆訓“滅”。兑[image: ]澤，傳變言水，正見與火相克。虞以水即澤之實，故引《繫辭》兑象雨與坎同[image: ]例，兑亦得稱水，四革兑即成坎也。

二女同居，其志不相得，曰革。

虞翻曰：“二女”，離、兑，體同人象，蒙艮[image: ]居，故“二女同居”。四變體兩坎象，二女下似脱“各”字。有志，離火志上，兑水志下，故“其志不相得”，坎[image: ]志也。

釋曰　四變則坎互離，離互坎，其志通，男女正外内，既濟定。今未變，兑伏坎體，離伏互坎，志不相通，故二女各有志而不相得，[image: ]革象。

已日乃孚，革而信之。

干寶曰：天命已至之日也。“乃孚”，大信著也。武王陳兵孟津之上，諸侯不期而會者八百國，皆曰紂可伐矣。武王曰：爾未知天命，未可也。還歸二年，紂殺比干，囚箕子，爾乃伐之，所謂“已日乃孚，革而信”也。

補　一本無“之”字。《釋文》。干本疑同。

釋曰　此葢經下注，合《彖傳》釋之。

文明以説，大亨以正，革而當，其悔乃亡。

虞翻曰：“文明”，謂離，“説”，兑也，“大亨”，謂乾。四動成既濟定，故“大亨以正，革而當位，故悔乃亡”也。

釋曰　“文明”則明乎天道，察乎人倫，行事皆協乎天理人情之至，[image: ]人心所説服，故能“大亨以正，革而至當，其悔乃亡”。如是而僅曰“悔亡”，明革而不當，必大凶矣。虞云“大亨謂乾”，乾元通坤也。

天地革而四時成，

虞翻曰：謂五位成乾[image: ]“天”，蒙坤[image: ]“地”，震春兑秋。四之正，坎冬離夏，則四時具坤革而成乾，故“天地革而四時成”也。

釋曰　蒙坤變成革乾，又革四而成既濟，四時象具，皆乾元亨坤所[image: ]，故“天地革而四時成”。四時之成，前者之氣既究，而後者之德足以繼之，聖王撥亂代興亦猶是也。

湯武革命，順乎天而應乎人，

虞翻曰：“湯武”，謂乾，乾[image: ]聖人。“天”，謂五，“人”，謂三，四動順五應三，故“順天應人”。巽[image: ]“命”也。

釋曰　乾[image: ]君、[image: ]聖人，故象湯、武。桀、紂逆天暴民，君義久絶，天乃命湯、武[image: ]天下君以誅獨夫，必如湯、武之順天應人，乃[image: ]革命。若君非桀、紂之暴，臣非湯、武之聖，而下敢犯上，則逆天理，悖人倫，謂之作亂而已矣。孔子論革，舉湯、武以立之大防，與《春秋》討亂賊義同。五革四則六爻應，四順五，上應三，是順天應人之象。

革之時大矣哉。

干寶朱作“虞翻”，誤。曰：革天地，成四時，誅二叔，除民害，天下定，武功成，故“大矣哉”也。

釋曰　“二叔”，謂夏殷叔世，《傳》曰“弔二叔之不咸”。

《象》曰：澤中有火，革。

崔憬曰：火就燥，澤資溼，朱作“濕”。二物不相得，終宜易之，故曰“澤中有火，革”也。

釋曰　深山大澤，夜時有光，澤中有火，陰陽倚伏相代之象見矣。

君子以治歷朱作“當”，敬避字，注同。明時。

虞翻曰：“君子”，遯乾也，歷象，謂日月星辰也。離[image: ]明，坎[image: ]月，離[image: ]日，蒙艮[image: ]星，四動成坎離，日月得正，天地革而朱脱“而”字。四時成，故“君子以治歷明時”也。

補　賈逵曰：《易》金火相革之卦，《象》曰“君子以治歷明時”，又曰“湯武革命，順乎天而應乎人”，言聖人必厤象日月星辰。《續漢書·律厤志》。

釋曰　王者受命，必改正朔，一統於天下。

初九：鞏用黄牛之革。

干寶曰：“鞏”，固也。離[image: ]牝牛，離爻本坤，黄牛之象也。在革之初而无應據，未可以動，故曰“鞏用黄牛之革”。此喻文王雖有聖德，天下歸周三分有二，而服事殷，其義也。

補　馬融曰：“鞏”，固也。《釋文》。

釋曰　言體中順以固亡主之命，謹守臣節也。

《象》曰：鞏用黄牛，不可以有[image: ]也。

虞翻曰：得位无應，動而必凶，故“不可以有[image: ]也”。

釋曰　初无應，動則失位，革而未當，其凶大矣。三猶“征凶”，況在初乎，故“不可有[image: ]”。“革”者，聖人所至難至慎也。

六二：已日乃革之，征吉，无咎。

荀爽曰：“日”以喻君也，謂五已居位[image: ]君，二乃革意去三應五，故曰“已日乃革之”。上行應五，去卑事尊，故曰“征吉，无咎”也。

釋曰　荀意五已正君位革四，二乃革意去三應五。葢二[image: ]大夫，三[image: ]三公，皆四之臣，二承三從其長，禮之常也。五受天命革四，則三與二皆當順五，惟五之命之。二五正應，去卑事尊，得聖主而奉之，故“征吉无咎，行有嘉也”。虞義則謂四變體離[image: ]日，天命已至之日，五乃革四而二行應五，故“吉无咎”，義較長。後師謮“已”[image: ]“己”，亦可。

《象》曰：已日革之，行有嘉也。

崔憬曰：得位以正，居中有應，則是湯武行善，桀紂行惡，各終其日，然後革之，故曰“已日乃革之，行此有嘉”。

虞翻曰：“嘉”，謂五，乾[image: ]“嘉”，四動承五，故“行有嘉”矣。

釋曰　崔義與虞同，合經、傳釋之。四革承五，二得正應，陰陽相應，嘉之會也。

九三，征凶，貞厲。

荀爽曰：三應於上，欲往應之，[image: ]陰所乘，故曰“征凶”。若正居三而據二陰，則五來危之，故曰“貞厲”也。

釋曰　荀意謂三行應上，則四失正未變，不得相應，適見[image: ]陰所乘。小人在上，不可有行，故“征凶”。正居三而據二，則尸位苟禄，無以異乎小人，將[image: ]五所危去，故“貞厲”。當俟革言已成無可復挽，然後順天命而就五，則仁至義盡，協乎人心之所同安，故“有孚”，葢若微子歸周之類。《象》曰“又何之矣”，言至此無可他適也。張申虞義，則謂三欲行應上，協力輔五以革四，時猶未至，故“征凶”。革命之際，雖正猶危。蒙震[image: ]“言”，三至五三爻，故“革言三就”，“就”，成也。四變五三皆體坎，故“有孚”，聖人之革命，非聖人意也，天下言之也，言之至於三，可以就矣，孚故也，義似較長。

革言三就，有孚。

翟玄曰：言三就上二陽下似脱“[image: ]”字。乾，得共有信，據於二陰，故曰“革言三就”，有孚於二矣。

釋曰　張氏曰：“‘就上二陽乾’者，謂四不變，三就成乾，乾[image: ]言，故‘革言三就’也。‘得共有信，據於二陰’者，謂四變，三與五共有坎體，坎[image: ]孚也。五與三據有二陰，三據二[image: ]坎，故有孚於二矣。”案：翟意三就上乾，則能體坎據二有孚，得正而庇其下，與荀義近。

《象》曰：革言三就，又何之矣。

崔憬曰：雖得位以正，而未可頓革，故以言就之。夫安者，有其危也，故受命之君，雖誅元惡，未改其命者。以即行改命，習俗不安，故曰“征凶”。猶以正自危，故曰“貞厲”。是以武王克朱作“剋”。紂，不即行周命，乃反商政，一就也；釋箕子囚，封比干墓，式商容閭，二就也；散鹿臺之財，發鉅朱作“巨”。橋之粟，大賚于盧、周作“於”。四海，三就也。故曰“革言三就”。

虞翻曰：四動成既濟定，故“又何之矣”。

釋曰　崔以“革言三就”[image: ]革命後布令之事，恐未然。“革言三就”，天下望之若大旱望雨，雖欲無王，不可得已，故“又何之矣”。

九四：悔亡，有孚改命，吉。

虞翻曰：革而當，其悔乃亡。“孚”，謂五也，巽[image: ]“命”，四動，五坎改巽，故“改命吉”。四乾[image: ]君，進退无恒，在離焚棄，體大過死，傳以比桀紂。湯武革命，順天應人，故“改命吉”也。

釋曰　四失位，悔也，五正而革之，故“悔亡”。革之異於既濟者，四[image: ]之梗，天下之所謂悔也，革之則“悔亡”矣。濟天下而必待於革，聖人之所謂悔也。然革而當，天人共信其至公無私，則“悔亡”矣。“有孚改命”，至誠救民之志信於天下而後改命，故“吉”。四氣究而五革之，成既濟，故先言“悔亡”。四本乾四，在離上則體離四，離四惡人，進退无恒，則反常而棄其命矣。四變坎成巽壞，五以坎改巽，故“改命”。

《象》曰：改命之吉，信志也。

虞翻曰：四動成坎，故“信志也”。

干寶曰：爻入上象，喻紂之郊也，以逆取而四海順之，動凶器而前歌後舞，故曰“悔亡”也。中流而白魚入舟，天命信矣，故曰“有孚”。甲子夜陳，朱作“陣”。雨甚至，水德賓服之祥也，故曰“改命之吉，信志也”。

釋曰　天下信其至公之志，故改命而吉。干云“以逆取”“動凶器”，此聖人之所謂悔也；“四海順之”、“前歌後舞”，故悔亡也。然“逆取順守”，戰國秦漢閒語，傳云“順乎天”，則非逆取明矣。

九五：大人虎變，未占有孚。

虞翻曰：乾[image: ]“大人”，謂五也，蒙坤[image: ]“虎變”，《傳》論湯武以坤臣[image: ]君。“占”，視也，離[image: ]“占”。四未之正，五未在坎，故“未占有孚”也。

馬融曰：“大人虎變”，虎變威德折衝萬里，望風而信。以喻舜舞干羽而有苗自服，周公脩周作“修”。文德，越裳獻雉，故曰“未占有孚”矣。

補　鄭康成説：“大人”，天子，君子，諸侯。《儀禮·士相見禮》疏。《禮記·禮運》正義。

《法言》：敢問質。曰：羊質而虎皮，見草而説，見豺而戰，忘其皮之虎矣。聖人虎别，其文炳也；君子豹别，其文蔚也；辯人貍别，其文萃也。此讀“變”[image: ]“辨”。貍變則豹，豹變則虎。此讀“變”依字。

釋曰　“雲從龍，風從虎，聖人作而萬物覩”，“虎”亦大人之象。“變”，謂希革而毛毨。“大人虎變”，言大人撥亂反正，與天下更新，如虎文變易而益鮮明也。坤[image: ]虎，由坤變，故取虎象，喻湯武本坤臣而受天命[image: ]君也。“未占有孚”，言不待占而天下信之。虞云“五未在坎”，“未”，疑當[image: ]“已”，四未變離，五已有坎體也。未占有孚而必已日乃革，所以革而信之，至公無私救民水火之心，誠如天下所望也。《法言》擬《易》“變”作“别”，葢讀“變”[image: ]“辨”，言質美則文盛，赫然殊觀也。又云“貍變則豹，豹變則虎”，仍依字謮，謂進德脩業則質變而美，葢《易》師古訓而子雲引申之。“未占有孚”，有其質也，順天應人，一誠而已。周衰，邪説興，諸子雜史或以權謀誣湯武，遂開後世以詐僞盜竊神器之漸。聖人演《易》，葢已豫燭其奸，大[image: ]之坊矣。子雲“羊質虎皮”之言，亦似[image: ]王莽言之，惜乎其不善自處耳。

《象》曰：大人虎變，其文炳也。

宋衷曰：陽稱“大”，五以陽居中，故曰“大人”。兑[image: ]白虎，九者變爻，故曰“大人虎變，其文炳也”。

虞翻曰：乾[image: ]大明，四朱脱“四”字。動成離，故“其文炳也”。

釋曰　天下孚之久，革而當，人倫正，王道行，成既濟定，天下文明，故“其文炳也”。“九者變爻”，謂畫變成爻，七變之九。

上六：君子豹變，

虞翻曰：蒙艮[image: ]“君子”、[image: ]“豹”，從乾而更，故“君子豹變”也。

釋曰　由艮變，故取豹象。上本陽爻五自坤變乾，故上從之而變，非陷入陰也，故稱“君子豹變”。言佐命之臣從聖王撥亂，條理庶事，如豹文之變易而茂密也。

小人革面。征凶，居朱脱“居”字。貞吉。

虞翻曰：陰稱“小人”也。“面”，謂四，革[image: ]離以順承五，故“小人革面”。乘陽失正，故“征凶”。得位，故“居貞吉”，蒙艮[image: ]“居”也。

釋曰　四變陰稱“小人”，謂助暴君[image: ]惡者，在乾首中，故稱“面”。變[image: ]離，視五而順從之，故“革面”，言悔禍自新也。“征”，謂行應三以討餘惡。革道既終，當安靜以與民休息，過動則侵權生事，乘陽失居正之道，故“征凶，居貞吉”。

《象》曰：君子豹變，其文蔚也。

陸績曰：兑之陽爻稱“虎”，陰爻稱“豹”，“豹”，虎類而小者也。君子小於大人，故曰“豹變，其文蔚也”。○朱脱。

虞翻曰：“蔚”，蔇也。兑小，故“其文蔚也”。

補　《説文》“蔚”作“斐”，曰：分别文也，从又，非聲。《易》曰“君子豹變，其文斐也”。

釋曰　“蔚”“蔇”皆繁缛之貌，“斐”“蔚”聲通義近。陸就本卦取象，本經下注，李移之。

小人革面，順以從君也。

虞翻曰：乾君，謂五也。四變順五，故“順以從君也”。

干寶曰：“君子”，大賢次聖之人，謂若大朱作“太”。公周召朱作“邵”。之徒也。“豹”，虎之屬，“蔚”，炳之次也。君聖臣賢，殷之頑民皆改志從化，故曰“小人革面”。天下既定，必倒載干戈包之以虎皮，將率諸本誤“卒”，此從周校。之士使[image: ]諸侯，故曰“征凶，居貞吉”。得正有應，君子之象也。　案：兑[image: ]口，乾[image: ]首，今口在首上，“面”之象也。乾[image: ]“大人虎變”也，兑[image: ]“小人革面”也。

釋曰　李以君子小人皆指上，陰得正[image: ]君子，又兑陰[image: ]小人也。五主乾，上主兑，乾“大人虎變”，則兑“小人革面”矣。

鼎

《序卦》曰：革物者莫若鼎，故受之以鼎。

韓康伯曰：“革去故，鼎取新”，以去故，則宜制器立法以治新也。“鼎”所下脱“以”字。和齊生物，成新之器也，故取象焉。

[image: ]巽下離上鼎。

鄭玄曰：“鼎”，象也，卦有木盧誤“水”。火之用。互體乾兑，乾[image: ]金，兑[image: ]澤，澤鍾金而含盧作“舍”。水，爨以木火，鼎亨孰物之象。朱脱此句。鼎亨朱作“[image: ]”，盧作“烹”。孰朱、盧作“熟”。以養人，猶聖君興仁義之道以教天下也，故謂之鼎矣。

補　《京氏傳》曰：木能巽火，巽入也、順也。故鼎之象亨飪見新供祭。陰陽得應，居中履順，五。三公之義繼於君。三。陰穴見火，初應離。順於上也，中虚見納，受辛當[image: ]“變新”。於内也。金玉之鉉在乎陽，饗新亨飪在乎陰。陸氏注曰：木火相資，下穴[image: ]足，中虚見納，飪熟之義。

《説文》：鼎，三足兩耳和五味之寶器也。昔禹收九牧之金，鑄鼎荆山之下，入山林川澤，螭魅蝄蜽，莫能逢之，以協承天休。《易》卦巽木於下疑當[image: ]“火”。者[image: ]鼎，象析木以炊也。

釋曰　以制器者尚其象，未有是器，先有是象。伏羲時未有鼎器，而其象已見於下巽上離之卦。烹熟養人，猶聖君興仁義以養天下，其用莫大於承大祭享大賓。重卦以來，葢已著此義，積古相傳，故黄帝制鼎器，倉頡制鼎字，皆取木火卦象。大禹鑄鼎以協承天休，[image: ]有天下之重寶。凡亨飪之法，煮於鑊，升於鼎而陳之。鼎者，火化之成功，賓祭之重器。文字既興，後聖據上古相傳卦畫音讀與其大義而謂之鼎，所以著卦義之大。亨不於鼎，鄭云“鼎亨孰”者，亨孰之功至升鼎而成，釜鬵之屬統之矣。“澤鍾金”者，金生沙水中，鼎之材也，金中含水，鼎之實也。巽下虚象足閒之穴，離中虚象鼎中容物。上九陽在上象鉉，變成既濟，則三貫鼎兩耳[image: ]鉉，或陽出五坎[image: ]金鉉，陽在上待反三[image: ]玉鉉。

元吉亨。

虞翻曰：大壯上之初，與屯旁通。天地交，柔進上行，得中應乾五剛，故“元吉朱衍“是”字。亨”也。

釋曰　革取遯來，故鼎取大壯。大壯上之初云“柔進上行”者，張氏曰：“葢以屯二居五[image: ]進，取旁通之義。”愚謂據《彖傳》，則當取巽四之五。“元”，坤元凝乾，與坤五“元吉”同義。“亨”，乾元出，六爻正，天地交，萬物通，六五所以利貞也。鼎與大有義大同，惟初位不當，疑乾元失位非吉，故特稱“元吉”。又對睽“小事吉”而言，柔進得中應剛同，而時義不同也，“吉”非衍字。六十四卦卦象无同者，辭亦然，《彖》約之曰“是以元亨”，明大義與大有同耳。傳述經以意逆志，不必字字如經本文，諸卦此例多矣。

《彖》曰：鼎，象也。以木巽火，亨飪也。《釋文》：亨，本又作亯。飪，入甚反，徐而鴆反。

荀爽曰：巽朱、盧誤“震”。入離下，中有乾象，木火在外，金在其内，鼎鑊亨飪之象也。

虞翻曰：六十四卦皆觀象各本無“象”字，此依周校補。繫辭，而獨於鼎言“象”，何也？象事知器，故獨言“象”也。

《九家易》曰：鼎言“象”者，卦也。木朱誤“水”。火互有乾兑，乾金兑澤。澤者，水也，爨以木火，是鼎鑊亨朱作“[image: ]”，盧作“烹”。飪之象。亦象三公之位，上則調和陰陽，下而撫毓百姓，鼎能孰朱作“熟”。物養人，故云“象也”。牛鼎受一斛，天子飾以黄金，諸侯白金，三足以象三台，足上皆作鼻目[image: ]飾也；羊鼎五斗，天子飾以黄金，諸侯白金，大夫以銅；豕鼎三斗，天子飾以黄金，諸侯白金，大夫銅，士鐵，三鼎形同。亨朱脱“亨”字。飪煮肉，上離陰爻[image: ]肉也。

釋曰　伏羲時未有鼎器，卦名鼎者，本其象也。“巽”，入也。“亨”，煮於鑊也。“飪”，熟也。“以木入火”，是亨物而熟之之象。“鼎”者，亨既熟而升之以供祭祀賓客之器，故以名木火之卦，互有乾兑，不言者，以木火本象[image: ]主。火之用有燔有亨，燔不用器，言“亨”則乾金兑水之象在其中矣。荀、《九家》兼言“鑊”者，鼎鑊相須，亨於鑊，既飪乃升於鼎，故傳不但曰“亨”而曰“亨飪”以顯鼎象。《易》六十四卦皆觀象而繫之辭，卦无非象，而鼎[image: ]後聖所作之器，象事知器，以制器者尚其象，莫此[image: ]著，故獨言“象”。鼎言聖君興仁義之道以養人，有養賢之義，故又[image: ]三公之象。《九家》云“上離陰爻[image: ]肉”，京氏所謂“中虚納物”也。《説文》引《易》“亨飪”作“[image: ]飪”，或疑易説，非傳本文。

聖人亨以享上帝，而大亨以養聖賢。

虞翻曰：“聖人”，謂乾。初、四易位體大畜，震[image: ]帝，在乾天上，故曰“上帝”。體頤象，三動噬嗑食，故“以享上帝”也。“大亨”，謂天地養萬物、聖人養賢以及萬民，賢之能者稱聖人矣。

釋曰　此極言鼎之大用，以見“元吉亨”之意。聖人之制器，非[image: ]飲食也，以大報本反始，養賢以及萬民也。“以”，以鼎也。亨既飪，升於鼎而陳之庭，以奉大祭大賓，故“以享上帝養聖賢”。鼎惟三正位，享帝養賢皆主三。初、四易，成大畜體頤，頤者，養也。震[image: ]帝，在乾上，五含乾元，三承之，又三權變成未濟，有噬嗑食象，故“享上帝”。“聖賢”，謂上，張氏謂“三動應上，故養聖”。“賢聖”者，賢之盛者也。《郊特牲》“用犢”，貴誠也，饗食賓客太牢，備物也，故享帝但曰“亨”，而養聖賢曰“大亨”。

巽而耳目聰明，

虞翻曰：謂三也。三在巽上動成坎離，有兩坎兩離象乃稱“聰明”。日月相推而明生焉，故“巽而耳目聰明”。“眇而朱作“能”。視不足以有明”，“聞言不信聰不明”，皆有一離一坎象故也。

釋曰　虞以此[image: ]申成三享帝養賢之義，耳目聰明，故能養聖賢而格于上帝也。愚謂此與下“柔進上行，得中應剛”相屬[image: ]一義，葢言卦自巽來，以釋“元亨”之由。巽四之五成離，應屯五坎離[image: ]目[image: ]明，坎[image: ]耳[image: ]聰。又鼎正位在三，三權變，成未濟兩坎離。五伏陽出，三受上，諸爻皆正，成既濟兩坎離，故“巽而耳目聰明”。虚中順理，翕受眾善，明目達聰，君德之盛也。由巽成離，故柔進上行，耳目聰明，故“得中應剛”，而乾元由坤息，是以“元亨”。在人臣則大臣有聖明之德，養成君德，若周公輔成王是也。

柔進而上行，得中而應乎剛，是以元亨。

虞翻曰：“柔”，謂五，得上中，應乾五剛。巽[image: ]“進”，震[image: ]“行”。非謂應二剛，與睽五同義也。

釋曰　“柔進上行”，體坤元也。“得中應剛”，在本卦則應九二剛，虚中下賢也。在旁通則應屯五剛，體順道以畜乾德也。以人臣言，則皆大臣輔成君德之象。在二則使升，在五則使正，致君堯舜以養天下，其[image: ]坤元凝乾、乾元息坤而亨之象則一。虞云“巽[image: ]進震[image: ]行”，張氏曰：“葢以屯二居五[image: ]進，以巽通震。”然則屯五居二，應屯五與應二理互相通。五伏陽出成既濟，三變坎升離降亦成既濟，其義一也。易道周流，同歸殊塗，當觀其會通，互詳睽卦。

《象》曰：木上有火，鼎。

荀爽曰：木火相因，金在其閒，調和五味，所以養人，鼎之象也。

君子以正位凝命。

虞翻曰：“君子”，謂三也。鼎五爻失正，獨三得位，故“以正位”。“凝”，成也，體姤謂陰始凝初，巽[image: ]“命”，故“君子以正位凝命”也。

補　鄭康成曰：“凝”，成也。

“凝”，翟作“擬”，曰：度也。並《釋文》。

釋曰　克配上帝，養賢及民，則可以“正位凝命”矣。虞注“體姤謂陰始凝初”，“謂”字當在“體姤”上。翟作“擬”訓“度”者，謂審度天命，不敢違錯。

初六：鼎顛趾。

虞翻曰：“趾”，足也，應在四，大壯震[image: ]足，折入大過，大過顛也，故“鼎顛趾”也。

釋曰　四本大壯四，體震[image: ]足稱趾。大壯上之初成鼎，四折入大過，故“鼎顛趾”。

利出否，得妾以其子，无咎。《釋文》：出，徐尺遂反，或如字。

虞翻曰：初陰在下，故“否”。利出之四，故曰“利出”。兑[image: ]朱衍“妻”字。妾，四變得正成震，震[image: ]長子，繼世守宗廟而[image: ]祭主，故“得妾以其子，无咎”矣。

補　鄭康成曰：“顛”，踣也，“趾”，足也。無事曰趾，陳設曰足。二句又見《詩·七月》正義。爻體巽[image: ]股，初爻在股之下，足象也，足所以承正鼎也。初陰爻而柔，與乾同體，以否當[image: ]“不”。正承乾。《御覽》誤“正承”[image: ]“趾象”。乾[image: ]君，以喻君夫人事君，若失正禮，踣其[image: ]足之道。情無怨，則當以和義出之。然如讀[image: ]“而”。“否”者，嫁于天子，雖失禮，无出道，廢遠之而已。若其无子，不廢遠之，后尊如故。其犯六出，則廢之自“嫁于天子”至此，又見《禮記·内則》正義，“廢遠之而已”無“之”字，“如故”無“故”字。又見《儀禮·士昏禮》疏，不言注文。又《詩·河廣》正義有“嫁于天子”至“而已”。自“若其无子”以下十九字，《御覽》無。遠之。子廢，坤[image: ]順，又[image: ]子母牛。惠增“今”字。在后妃之旁側，妾之列王作“例”。也。有順德，子必賢，賢而立[image: ]世子，又何咎也。《御覽》一百四十六。

釋曰　虞讀“否”[image: ]“否泰”之“否”。陰在下體否初，“否”，閉也。初利之四，出於否閉之中。初之四體兑[image: ]妾，使三成震[image: ]長子，繼世守宗廟[image: ]祭主，故“得妾以其子，无咎”。初、四易，“享上帝”之象，故虞及守宗廟祭祀，復初出震，由此也。張氏曰：“大壯震長子顛入大過，長子死也。鼎正位享上帝者三，而三之成震由初出之四，是三[image: ]初之子。而初由大壯震來，[image: ]長子之妾。明長子死，雖無適孫，猶立妾子，不立世子之弟也，此周道也。”鄭君讀“否”[image: ]“然否”之“否”，后夫人事君失禮象“顛趾”。鼎時陽盛，能正其家，未至怨忿悖理凶横，《象》曰“未悖也”。於理當以和義出之，謂如《襍記》所云“以禮歸之”。然而否者，王后雖失禮，已配至尊，无出道，《象》曰“從貴”，當廢遠之而已。若其无子，則不廢，后尊如故。嫁娶以生育[image: ]重，无子亦顛趾象，然非失禮，則固未悖也。“得妾以其子”，“犯六出”者子從母廢，立妾之賢者以奉宗廟。子以母貴，立[image: ]世子，若无子不廢则立妾子之賢者[image: ]世子，即嫡之子，《象》曰“以從貴”，言體君而從乎君母也。宗廟祭祀有主，故“无咎”，傳“未悖”，亦檃括“无咎”之義。細繹鄭注，葢以无子一義[image: ]主。

《象》曰：鼎顛趾，未悖也。

荀爽曰：以陰承陽，故“未悖也”。

釋曰　陰承陽，雖失正而未至悖亂，在妾則[image: ]有順德，可之四而成震。鄭云“无子”，虞云“震長子折入大過死”，皆顛趾而未悖之事。

利出否，以從貴也。

虞翻曰：出初之四，承乾五，故“以從貴也”。

釋曰　初出之四，五正成既濟，三以震上承乾五而比坤二，故以“從貴”。若據失禮廢遠言，則“從貴”，謂嘗配至尊有廢无出也。

九二：鼎有實，我仇有疾，不我能即，吉。

虞翻曰：二[image: ]“實”，故“鼎有實”也。坤[image: ]“我”，謂四也。二據四婦，故相與[image: ]仇，謂三變時四體坎，坎[image: ]“疾”，故“我仇有疾”。四之二歷險，二動得正，故“不我能即，吉”。

補　鄭康成曰：怨耦曰仇。《釋文》。《漢上易叢説》云：鄭以九四[image: ]九二仇。

釋曰　“鼎有實”，喻國有樹子也。“我”，我二也，“我仇”，謂四，四“覆公餗”，敗君美道，君之仇也。養世子之道，當放遠邪人，不使得近。四罪疾已著，誅將加身，不能即二蔽其聰明，故“吉”，此鄭義。《象》曰“慎所之也”，謂二當之五，與伏陽出同義。虞云“二之正”，則以二承三[image: ]師保大臣。二據四應，故相與[image: ]仇，云“據四婦”者，以顯仇象耳。初陰當應四陽而二據之，四害二如據其婦之相仇，非竟以鼎初[image: ]四婦而二據之也。云“坤[image: ]我”者，下伏屯坤，二本陰位也，謂“四”上當脱“仇”字。四惡人，人心服二而惡四，二自正以正君，使伏陽出而應之，非小人所能陷，故仇有疾而不能即我，所以吉也。張氏謂“得妾以其子，故鼎有實”。“仇”，謂初，初之四體兑[image: ]妾。《詩》“君子好逑”，鄭讀“逑”[image: ]“仇”，謂眾妾之怨者，與此同義。后夫人无子，立妾子[image: ]世子，不得尊其母，故“我仇有疾，不我能即”。后正位如故，故“吉”，“有疾”，謂居賤位，義亦通。

《象》曰：鼎有實，慎所之也。

虞翻曰：二變之正，艮[image: ]“慎”。朱誤“順”。

釋曰　虞據一爻動言。“之”，謂之正。如鄭義，則“之”謂之五，與伏陽出同義。世子當繼世[image: ]君，養之不可不慎也。

我仇有疾，終无尤也。

虞翻曰：“不我能即，吉”，故“終无尤也”。

九三：鼎耳革，其行塞，雉膏不食。

虞翻曰：動成兩坎，坎[image: ]“耳”，而革在乾，故“鼎耳革”。初、四變時，震[image: ]“行”，鼎以耳行，伏坎震折而入乾，故“其行塞”。離[image: ]“雉”，坎[image: ]“膏”，初、四已變，三動體頤，頤中无物，離象不見，故“雉膏不食”。

補　鄭康成曰：“雉膏”，食之美者。《釋文》。

釋曰　三權變成两坎，坎[image: ]耳，耳當虚以受鉉，而變革其制在乾實，是鼎耳無孔，不能受鉉，失耳之義矣。初、四易，三體震[image: ]行，今未變，伏坎震象皆[image: ]兑所折而入乾，過剛失中，非“巽而耳目聰明”之義，故“其行塞”。張氏則謂三不變而初、四變，伏坎[image: ]震所折而入乾，葢鼎以耳行，耳失其制，則雖有行象而塞矣，言三不可不變也。然三與初、四俱變則伏坎與離象俱不見，而頤中无物，又[image: ]“雉膏不食”之象，非養賢而得其美道也，故下言三獨變。

方雨虧朱、周作“虧”。悔，終吉。

虞翻曰：謂四已變，三動成坤，坤[image: ]“方”，坎[image: ]“雨”，故曰“方雨”。三動虧乾而失位，“悔”也，終復之正，故“方雨虧悔，終吉”也。

釋曰　初、四已易，三動則體坤[image: ]方，三獨變則體坎[image: ]雨，取象似迂曲。鼎通屯，三下有伏坤[image: ]方，三動坎[image: ]雨，故“方雨”。虧乾失位，悔也，由是而復正成既濟，故“終吉”。鼎以耳行，耳革則鼎不能行，雖有雉膏在内而不得食，喻人君耳目不聰明，則無以措正施行，賢者雖有美道而不見用也。此君聽[image: ]小人所蔽，陰陽不能和通之象。雨自上下者也，“方”，非一方也，蔽解志通旁求賢人，自上下下，虧其尊而自見其失，“震无咎者存乎悔”，故“終吉”。“方雨”，或當如“朱紱方來”之“方”，謂將沛然如雨，悔悟其失而改之。

《象》曰：鼎耳革，失其義也。

虞翻曰：鼎以耳行，耳革行塞，故“失其義也”。

九四：鼎折足，覆公餗，其刑朱作“形”，注同。渥，凶。

虞翻曰：謂四變時震[image: ]“足”，足折入兑，故“鼎折足”。兑[image: ]“刑”，“渥”，大刑也。鼎足折則公餗覆，言不勝任，象入大過死凶，故“鼎折足，朱、盧作“足折”。覆公餗，其刑渥，凶”。

《九家易》曰：“鼎”者三足一體，猶三公承天子也，三公謂調陰陽，鼎謂調五味。足折餗覆，猶三公不勝其任，傾敗天子之美，故曰“覆餗”也。　案：“餗”者，雉膏之屬，“公”者，四[image: ]諸侯，上公之位，故曰“公餗”。

補　馬融曰：“餗”，[image: ]也。[image: ]，音之然反。《釋文》。又曰：“餗”，謂糜也《穀梁疏》。

“渥”，鄭作“剭”，音屋。《釋文》。《漢上易》云“鄭作‘刑剭’”。曰：糝謂之餗，震[image: ]竹，竹萌曰筍，筍者，餗之[image: ]菜當作“[image: ]餗之菜”，或“[image: ]”字衍。也。此句見《釋文》，云“餗菜也”。是八珍之食臣下曠官，失君之美道，當刑之于屋中。《天官·醢人》疏。又《秋官·司烜氏》疏引鄭義以[image: ]餗美饌。鼎三足，三公象，若三公傾覆王之美道，屋中刑之。又《詩·韓奕》正義云：餗作蔌，鄭注以蔌[image: ]八珍所用。

虞翻曰：“餗”，八珍之具也。《釋文》。

《春秋繁露》曰：以所任賢，謂之主尊國安，所任非其人，謂之主卑國危，萬世必然，無所疑也，其在《易》曰“鼎折足，覆公餗”。夫“鼎折足”者，任非其人也，“覆公餗”者，國家傾也，是故任非其人而國家不傾者，自古至今未嘗聞也。《精華文》。

今本“刑”作“形”，或説《九家》、京、荀、虞、一行、陸希聲作“[image: ]”。京房、《九家》、一行、陸希聲“渥”作“剭”，薛云：古文作“渥”。《晁氏易》。又説虞作“剭”。《漢上易》。案：此恐誤。

“餗”，《説文》作“[image: ]”，曰：鼎實惟葦或當[image: ]“筍”。及蒲，陳留謂[image: ][image: ][image: ]，从[image: ]，速聲。“餗”，或从食，束聲。

釋曰　“渥”訓厚，故[image: ]大刑。鄭作“剭”，《周禮》所謂“屋誅”，彼注云“屋，讀如其刑剭之剭”，或作“形”者，“刑”之借。王弼作“形渥”，依字解之，非也。“餗”者，以菜和肉[image: ]之，“筍”者，[image: ]餗之菜也。“餗”，珍饌，“公餗”，喻君之美道。李氏則謂“公”，三公也，“公餗”，養賢之具，喻美道。“覆餗”則不能食天禄，而天討加之矣。四失位，體離四惡人，故其象如此。

《象》曰：覆公餗，信如何也。

《九家易》曰：渥者厚大，言辠重也。既覆公餗，信有大辠，刑罰當加，无可如何也。

釋曰　言不勝其任，果如何乎，有凶而已。

六五：鼎黄耳，金鉉，利貞。《釋文》：鉉，玄典反，徐又古玄反，又古冥反，一音古螢反。

虞翻曰：離[image: ]“黄”，三變坎[image: ]“耳”，故“鼎黄耳”。“鉉”，謂三貫鼎兩耳，乾[image: ]“金”，故“金鉉”。動而得正，故“利貞”。

干寶曰：凡舉鼎者鉉也，尚三公者王也。金喻可貴，中之美也，故曰“金鉉”。鉉鼎得其物，施令得其道，故曰“利貞”也。

補　馬融曰：“鉉”，扛鼎而舉之也。當[image: ]“者”。《釋文》。

鄭康成曰：“金鉉”，喻明道，能舉君之官職也。《文選》潘安仁《西征賦》注。潘正叔《贈河陽詩》注。王元長《三月三日曲水詩序》注。王仲寶《褚淵碑文》注。王元亮《唐律名例一疏議》。

《説文》：“鉉”，舉鼎具也。《易》謂之“鉉”，《禮》謂之“鼏”。字誤，當[image: ]“[image: ]”。

釋曰　三權變未濟，兩坎象鼎耳。然後五正而三復出[image: ]鉉，在既濟兩坎閒，貫鼎兩耳。五體乾陽[image: ]金，五正而三之功成，象以金飾鉉，故“金鉉”，動得正，故“利貞”。“鼎黄耳”，虚中以受鉉，則鼎行不塞而實可用享。人君耳目聰明，則養賢而乾元正位，天下之事舉，既濟成矣。鄭以“金”喻明道，“鉉”喻舉君之官職，大臣有明德，[image: ]君所任，所以能舉其職而正君位，義相成。但“耳”與“鉉”皆當象伏坎耳，姚氏曰：“伏坎[image: ]耳，離得坤中氣，故‘黄耳’。發而成乾[image: ]金，坎一體俱發。離降在下，成既濟，鼎耳在上，以金鉉舉鼎，其行不塞，故‘利貞’。”干以“鉉”指君言，與虞同。鉉鼎得其物，“鉉”，謂飾鉉也。許云“禮謂之鼏”，“鼏”，當[image: ]“[image: ]”字之誤，今《禮》作“扃”，叚借字。

《象》曰：鼎黄耳，中以[image: ]實也。

陸績曰：得中承陽，故曰“中以[image: ]實”。

宋衷曰：五當耳，中色黄，故曰“鼎黄耳”。兑[image: ]金，又正秋，故曰“金鉉”，公侯謂五也。當[image: ]“謂五公侯”，或“公侯”係“金鉉”之誤。上尊故玉，下卑故金，金和良可柔屈，喻諸侯順天子。朱脱“子”字。

釋曰　姚氏曰：“陽伏五中，發而當位，故中以[image: ]實。”宋、陸則以鼎爻至上愈吉，既濟之功至上乃成。五之“利貞”，即上之“大吉无不利”。五以陰承陽，猶諸侯順天子而舉其職，故五稱“金鉉”，上稱“玉鉉”。陰得陽乃實，五居中承陽有實，故“中以[image: ]實”。陰陽相承，然後能正位成既濟，陰皆從陽也。宋注葢本在經下，李移之。

上九：鼎玉鉉，大吉无不利。

虞翻曰：“鉉”，謂三，乾[image: ]“玉鉉”，體大有上九“自天右朱作“祐”。之”。位貴據五，三動承上，故“大吉无不利”。謂三虧悔應上成未濟，雖不當位，六位相應，故“剛柔節”。《彖》曰“巽耳目聰明”，[image: ]此九三發也。

干寶曰：玉又貴於金者。凡亨朱作“[image: ]”，下同。飪之事，自鑊升於鼎，載於俎，自俎入於口，馨香上達，動而彌貴，故鼎之義上爻愈吉也。鼎主亨飪，不失其和，金玉鉉之，不失其所，公卿仁賢天王聖明之象也。君臣相臨，剛柔得節，故曰“吉无不利”也。

釋曰　上體乾[image: ]“玉”，三變上在兩坎耳上象“鉉”。虞以“鉉”[image: ]三，上反三貫兩坎[image: ]“鉉”，今在上，故《象》曰“玉鉉在上”。“玉鉉”，以玉飾鉉，亦黄耳所受。玉又貴於金，象聖賢。五體坤元含伏陽而承上，聖賢之臣[image: ]君所尊尚，所以君德正，仁義道興，天命成，既濟定，故“大吉无不利”，與大有上九“自天右之，吉无不利”同義。虞云“乾[image: ]玉鉉”，“鉉”上似脱“故玉”二字。三[image: ]鉉，上乾當之三，故象“玉鉉”。三變應之，成未濟，有耳目聰明之象，雖不當位，剛柔應，所以五正終受上而成既濟，故“大吉无不利”。但此注未及既濟，義不備。張氏曰：“金玉鉉皆當謂三自未濟復出，三出則諸爻皆正，故五‘利貞’，上‘大吉无不利’。”“剛柔節”，謂既濟定，未濟不得大吉。干以“鉉”[image: ]君，金玉鉉象以清明純粹之德用天下之賢人，君聖臣賢，故“吉无不利”。但云“君臣相臨，剛柔得節”，又似因五柔承上剛，兼取宋、陸義。

《象》曰：玉鉉在上，剛柔節也。

宋衷曰：以金承玉，君臣之節。上體乾[image: ]“玉”，故曰“玉鉉”。雖非其位，陰陽相承，剛柔之節也。

釋曰　宋以五柔[image: ]臣，上剛[image: ]君，惟鼎爻至上愈吉則然。君臣相承，亦既濟之道。

震

《序卦》曰：主器者莫若長子，故受之以震。震者，動也。

崔憬曰：鼎所以亨朱作“[image: ]”。飪享於朱作“于”。上帝，主此器者莫若冢適，朱作“嫡”。以[image: ]其祭主也，故言“主器者莫若長子”也。

釋曰　震[image: ]長子，繼世守宗廟[image: ]祭主，重器之所歸，故次鼎。

[image: ]震下震上震。亨。

鄭玄曰：震[image: ]雷，雷，動物之氣也。雷之發聲，猶人君出政教以動中國《詩·殷其靁》正義引作“國中”，是。之人也，故謂之震。人君有善聲教，則嘉會之禮通矣。

釋曰　“震”，動也，動萬物者莫疾乎雷。乾陽發育萬物，猶人君以政教鼓動國中之人，嘉會之禮所由通也，故“亨”。

震來虩虩，

虞翻曰：臨二之四，天地交，故“通”。“虩虩”，謂四也，來應初，初朱不重“初”字。命四變而來應己。四失位多懼，故“虩虩”。之内曰“來”也。

補　馬融、鄭康成曰：“虩虩”，恐懼貌。《釋文》。

陸希聲曰：“虩”，蠅虎，始在[image: ]中，跳躍而出，象人心之恐動也。《撮要》。

“虩虩”，荀作“愬愬”。《釋文》。

釋曰　六子皆以乾坤二五相索，其在六十四卦，又從爻變消息，張義。故震取臨二之四。陽息至二，動出地上，天地交，萬物通，故“亨”。“震來”，動來也，四失位，動來復正應初，虩虩然恐懼，懼其失而反則也。雷動，物皆驚懼。懼者，人心之動，所以使不正者正，故卦爻辭皆取動而懼之義。

笑言啞啞。

虞翻曰：“啞啞”，笑且言，謂初也。得正有則，故“笑言啞啞，後有則也”。

補　馬融曰：“啞啞”，笑聲。

鄭康成曰：“啞啞”，樂也。

“言”，亦作語。並《釋文》。

《説文》：“啞”，笑也，《易》曰“笑言啞啞”。

釋曰　初得正，四變有應，故“笑言啞啞”。震之道，惟動來虩虩然恐懼，其後乃笑言啞啞然而樂。震雷出地，萬物震驚，生幾乃遂。人君發號施令，臨事而懼，則始於憂勤，終於逸樂，是震之亨也。

震驚百里，不喪匕鬯。

虞翻曰：謂陽，句。從臨二。陰[image: ]百二十，舉其大數，故當震百里也。坎[image: ]棘匕，上震[image: ]“鬯”，坤[image: ]“喪”，二上之坤成震體坎，得其匕鬯，故“不喪匕鬯”也。

鄭玄曰：雷發聲聞于盧、周作“於”。百里，古者諸侯之象。諸侯出教令，能警戒其國内，則守其宗廟社稷[image: ]之祭主，不亡匕與鬯也。人君於祭之禮，匕牲體薦鬯而已，其餘不親也。升牢於俎，君匕之，臣載之。“鬯”，秬酒，芬芳條朱作“修”，盧作“脩”。鬯，因名焉。

補　鄭康成曰：“驚”之言“警”，戒也。《詩正義》。

陸績曰：匕者棘匕，橈鼎之器。

先儒云：雷之發聲，聞乎百里，故古帝王制國，公侯地方百里，故以象焉。又云：匕形似畢，但不兩岐耳，以棘木[image: ]之，長二尺，刊柄與末，《詩》云“有捄棘匕”是也。用棘者，取其赤心之義。並《正義》。

後漢酈炎對問，問者曰：古者聖人封建諸侯皆百里，取象於雷，何取也？炎對曰：《易》震[image: ]雷，亦[image: ]諸侯，雷震驚百里。曰：何以知之？炎曰：以其數知之。夫陽動[image: ]九，其數三十六，陰靜[image: ]八，其數三十二，震一陽動，二陰靜，故曰百里。

《説文》：鬯，以秬釀[image: ]艸，芬芳攸服當[image: ]“條暢”。以降神也。从凵，凵，器也，中象米，匕所以扱之。《易》曰“不喪匕鬯”。

釋曰　臨陽方息時，復坤有五陰，陰爻二十四，五爻故百二十，舉大數，故“百里”。以陽震陰，坤方[image: ]里，張義。酈説據三畫卦言，《彖》注所謂“震[image: ]百也”。諸侯有善聲教，能警戒其國境之内，所謂“大畏民志”，如是則可以守宗廟社稷[image: ]祭主而大无喪矣，此亨之成也。張氏曰：“震來虩虩，以恐致福，乃可以震驚百里而守匕鬯。”

《彖》曰：震亨。震來虩虩，恐致福也。

虞翻曰：懼變承五應初，故“恐致福也”。

釋曰　“震享”，言震則有亨道，如下文所云也。陽[image: ]“福”，四既懼變復正，則五陽動出，四承五而應初，陽功將濟矣，故“恐致福”。先王之明德無不懼也，是以動則有成。

笑言啞啞，後有則也。

虞翻曰：“則”，法也，坎[image: ]“則”也。

釋曰　張氏曰：“坎則，謂四。‘後’，謂初。四應初，故初‘笑言’。”案：“則”，如“乃見天則”之“則”。初正四應，既濟之道有則，即所致之福。臨事而懼，動无不中，則順帝之則，鮮不[image: ]則矣。

震驚百里，驚遠而懼邇也。

虞翻曰：“遠”，謂四，“近”，謂初，震[image: ]“百”。謂四出驚遠，初應朱作“動”。懼朱衍“之”字。近也。

釋曰　雷震百里，遠近皆聞。人君出教令善，遠者被其警戒，近者畏服尤深，德威惟畏，誠無不動也。陽出之四，驚遠也。在初得應，懼邇也。朱本作“初動”，謂初息時，驚遠懼邇，重卦之義。

出可以守宗廟社稷以[image: ]祭主也。

虞翻曰：謂朱、盧作“[image: ]”。五出之正，震[image: ]“守”，艮[image: ]“宗廟社稷”，長子朱脱“子”字。主祭器，故此下朱衍“以祭主器故”五字。“以[image: ]祭主也”。

干寶曰：周木德，震之正象也，[image: ]殷諸侯。殷諸侯之制，其地百里，是以文王小心翼翼，昭事上帝，聿懷多福，厥德不回，以受方國，故此字似衍。以百里而臣諸侯也。[image: ]諸侯，故主社稷，[image: ]長子而似當[image: ]“故”。[image: ]祭主也。祭禮薦陳甚多，而經獨言“不喪匕鬯”者，匕朱誤“上”。牲體，薦鬯酒，人君所自親也。

補　王肅曰：在有靈而尊者，莫若於天；有靈而貴者，莫若於王；有聲而威者，莫若於雷；有政而嚴者，莫若於侯。是以天子當乾，諸侯用震，地不過一同，雷不過百里。政行百里，則匕鬯亦不喪。祭祀，國家大事，不喪，宗廟安矣。處則諸侯執其政，出則長子掌其祀。《御覽》。

釋曰　“出”，如“帝出乎震”之“出”，四變應初則五出而震將濟矣。“守宗廟社稷[image: ]祭主”，正釋“不喪匕鬯”之義。王肅以“出”屬諸侯，“[image: ]祭主”屬長子。姚氏曰：“‘出’，出疆之政，謂四。‘守宗廟社稷[image: ]祭主’，謂初也。《易》卦初[image: ]元士，四[image: ]諸侯，震四，諸侯也，初則諸侯世子也。天下无生而貴者，故世子亦居士位，此與乾五天子二[image: ]世子同義。世子，君之貳，君行則守。此云‘出可以守宗廟社稷以[image: ]祭主’，則諸侯出疆，或缺一時之祭，世子主之矣。”案：姚説有理，然與“震驚百里”二句不甚貫，殆非也。

《象》曰：洊雷，震。君子以恐懼脩周作“修”，注同。省。《釋文》：洊，在薦反，徐又在悶反。

虞翻曰：“君子”，謂臨二，二出之坤四，體以脩身，坤[image: ]“身”。二之四，以陽照坤，故“以恐懼脩省”。老子曰：脩之身，德乃真也。

釋曰　“洊”，重也，雷聲相續不已，驚遠懼邇，天威震動也。畏天之威，于時保之，君子法洊雷之象，常存敬畏，故“以恐懼脩省”。臨二之四，體復初以脩身，又以失正動來虩虩也。

初九：震來虩虩，後笑言啞啞，吉。

虞翻曰：“虩虩”，謂四也。初位在下，故“後笑言朱誤“言後笑”。啞啞”，得位，故“吉”朱誤“吉故”。也。

干寶曰：得震之正，首震之象者。“震來虩虩”，羑里之厄也；“笑言啞啞”，後受方國也。

釋曰　初，震之主，舉全卦之義，故辭與卦同。《易》逆數，自下向上，上[image: ]前，下[image: ]後，故初，始也，而其位在後。震之道，震來虩虩，其後乃笑言啞啞。初得正，諸爻皆由此以正，故“吉”。

《象》曰：震來虩虩，恐致福也。

虞翻曰：陽稱“福”。

笑言啞啞，後有則也。

虞翻曰：得正，故“有則也”。

釋曰　《經》云“後笑言啞啞”，故《彖》、《象傳》皆云“後有則”。得正，故四來應而諸爻各正，協乎天則。

六二：震來厲，億喪貝，《釋文》：億，於其反。喪，息浪反。躋于盧、周作“於”。九陵，勿逐，七日得。

虞翻曰：“厲”，危也，乘剛故“厲”。“億”，惜辭也。坤[image: ]“喪”，三動離[image: ]蠃蚌，故稱“貝”。在艮山下，故稱“陵”。震[image: ]足，足乘初九，故“躋于盧、周作“於”。九陵”。震[image: ]“逐”，謂四已體復象，故“喪貝勿逐”。三動時，離[image: ]日，震數七，故“七日得者”也。

補　“億”，本又作“噫”。

鄭康成曰：十万曰億。於力反。

“躋”，本又作“隮”。

荀讀“喪”如字，“貝”音敗。並《釋文》。

釋曰　二得位，在震懼家，故取乘剛先喪後得之義。震來厲，言動來危厲，發號出令，不可不慎也。“億喪貝，躋于九陵”，虞讀“億”[image: ]“噫”，“貝”喻財用，“九陵”言遠，勞費已多而去成功遠，故歎惜也。“勿逐，七日得”，無欲速，無見小利，臨大震懼，務持其正，始雖喪，終必復也。鄭云“十万曰億”，數之大者，故六五傳曰“大无喪”，以“大”訓“億”，猶“万”[image: ]“大”名也。荀讀“喪”如字，“貝”音敗，葢謂動來危厲，歎恨死喪敗北之禍。履於危地，能安靜自正，則不遠而復，義亦通。但喪得兩文，上下相應，此爻與既濟六二辭極相似，則諸家讀[image: ]是。

《象》曰：震來厲，乘剛也。

干寶曰：六二木爻，震之身也。得位无朱作“無”。應而以乘剛[image: ]危，此託文王積德累功，以被囚[image: ]禍也，故曰“震來厲”。“億”，歎辭也。“貝”，寶貨也，産乎東方，行乎大塗也。此以喻紂拘文王，閎夭之徒乃於江淮之浦求盈箱之貝而以賂紂也，故曰“億喪貝”。貝水物而方升於朱作“于”。九陵，今雖喪之，猶外府也，故曰“勿逐，七日得”。“七日得”者，七年之日也，故《書》曰“誕保文武受命惟七年”，是也。

釋曰　此經下注，李移於此以備一義。震東方木，六二庚寅，寅[image: ]木，是卦之本身。周木德，故以文王事言之。然以閎夭所求江淮閒“盈箱之貝”當經之“貝”，以“行乎大塗”釋“躋九陵”，既近附會。云“今雖喪之，猶外府”，則尤失文王至誠事殷[image: ]臣止敬之意矣。爻辭雖出周公，聖人立言垂教，必不如此。文王受命，七年而崩，去克商尚遠，何云“七日得”？且既濟“婦喪其茀，七日得”，又何以解之乎？令升此言，實[image: ]百慮之一失，違經乖義，不敢不辯。傳曰“乘剛”者，二乘剛，故曰“震來厲”，先喪而後能得也。

六三：震蘇蘇，震行无眚。《象》曰：震蘇蘇，位不當也。

虞翻曰：死而復生稱“蘇”，三死坤中，動出得正，震[image: ]生，故“蘇蘇”。坎[image: ]“眚”，三出得正，坎象不見，故“无眚”。《春秋傳》曰：“晉獲秦諜，盧作“[image: ]”。六日而蘇也。”

補　馬融曰：“蘇蘇”，尸禄素餐貌。

鄭康成曰：“蘇蘇”，不安也。

王肅曰：“蘇蘇”，躁動貌。並《釋文》。

釋曰　震[image: ]反生，三失位，震動不自安而反諸正，如物死而復生，蟄而得蘇，動行无災眚矣。馬云“尸禄素餐”，謂動之而委靡不動者，必震道行乃无眚，謂振靡警惰也。

九四：震遂泥。《釋文》：泥，荀音乃低反。案：虞亦然。

虞翻曰：坤土得雨[image: ]泥，位在坎中，故“遂泥”也。

補　“遂”，荀作“隊”。《釋文》。

李奇曰：“震遂泥”者，泥溺於水，不能自拔。《漢書·五行志》注。

釋曰　姚氏曰：“遂，進也。本在坎中，進之五亦體坎，陽[image: ]陰揜，故《象》曰‘未光’，此雲雷屯而未能即發者也。”案：陽初出地，仍有屯象，故動而進在泥。雷始發聲時，猶雨雪載塗，經論艱難，非一日可濟也。荀作“隊”者，謂隕墜。物初發生，每有夭閼墮落之慮，故以動墜泥[image: ]懼。

《象》曰：震遂泥，未光也。

虞翻曰：在坎陰中，與屯五同義，故“未光也”。

六五：震往來厲，

虞翻曰：“往”，謂乘陽，“來”，謂應陰，失位乘剛，故“往來厲”也。

釋曰　五失位，往在外則乘剛，來而之内則无應涉險，故動行往來皆厲。天下事將濟未濟之時，跋前躓後，動皆危境也。

億无喪有事。

虞翻曰：坤[image: ]“喪”也。“事”，謂祭祀之事。出而體隨，王享于西山，則可以守宗廟社稷[image: ]祭主，故“无喪有事”也。

釋曰　坤[image: ]喪，虞讀“億”[image: ]“噫”，懼其喪之詞也。惟懼其喪，故能无喪。五雖失位履危，而行事得中，兢兢業業，思保守其宗廟社稷，故陽出正位而无喪。坤[image: ]“事”，五體坤得中，陽從坤出，坤[image: ]陽所有，故“有事”，謂保有其事業也。五出則成隨，由是四變三正成既濟，鄭訓“億”[image: ]“大”，大无喪，既濟六爻皆得也。

《象》曰：震往來厲，危行也。

虞翻曰：乘剛山頂，故“危行也”。

釋曰　乘剛與二同，五惟失位乘剛，故无應。

其事在中，大无喪也。

虞翻曰：動出得正，故“无喪”。

上六：震索索，視矍矍，《釋文》：視，如字，徐市志反。矍，俱縛反，徐許縛反。

虞翻曰：上謂四也。欲之三隔坎，故“震索索”。三已動，應在離，故“矍矍”者也。

補　馬融曰：“索索”，内不安貌。“矍矍”，中未得之貌。

鄭康成曰：“索索”，猶縮縮，足不正也。“矍矍”，目不正。並《釋文》。

釋曰　上以四未之五得中，之三則歷四坎，且无應，故動而足不能正行索索然。三已動則體離，三、上應相視，今四未之五、三未動，離象未成，故視不能正矍矍然，皆恐懼貌。馬云“中未得之貌”，謂中心未得。四之五正中體坎心，上與同體，則中得矣。

征凶。震不于其躬，于其鄰，无咎。婚媾有言。

虞翻曰：上得位，震[image: ]“征”，故“征凶”。四變時，坤[image: ]“躬”。“鄰”，謂五也，四上之五，震東兑西，故稱“鄰”。之五得正，故“不于其躬，于其鄰”。句。“无咎”，謂三已變，上應三。震[image: ]言，故“婚媾有言”。

釋曰　上得位，震性動行，四未之五，三未動，上之三則應未得而反見失正，故“征凶”。四變，上體坤[image: ]“躬”，上本得位，故“震不于其躬”。四上之五，在隨兑位，又本自臨兑成震，震東兑西稱“鄰”。五既正，上以乘剛[image: ]懼，故“于其鄰”。畏鄰而戒懼如是，故“无咎”。終得三應，陰陽得正[image: ]“婚媾”，“言”，謂相親之言，此虞義也。愚謂四當之五成既濟，日東月西稱“鄰”，“鄰”，謂四也。四未之五，震未能濟，故上震索索，凶不由上而由四也。畏鄰之失正多懼而戒，靜以自正，待時而濟，故“无咎”。

《象》曰：震索索，中未得也。

虞翻曰：四未之五，故“中未得也”。

雖凶无咎，畏鄰戒也。

虞翻曰：謂五正位，己乘之逆，“畏鄰戒也”。

艮

《序卦》曰：物不可以終動，朱衍“動必”二字。止之，故受之以艮。艮者，止也。

崔憬曰：震極則“征凶，婚媾有言”，當須止之，故言“物不可以終動止之”矣。

釋曰　崔本王弼義，以“婚媾有言”[image: ]相疑之言。愚謂動靜相須，震卦爻辭皆有恐懼之意，則能以靜制動而不失所止矣。動極必止，物理自然，故艮次震。

[image: ]艮下艮上艮其背，《釋文》：背，必内反，徐甫載反。

鄭玄曰：艮[image: ]山，山立峙各於其所，无相順之時，猶君在上，臣在下，恩敬不相與通，故謂之艮也。

補　鄭康成曰：艮之言很也。《釋文》。

釋曰　《説文》：“[image: ]，隸變作“艮”。很也，从匕目。”“匕”者，相比，言人張目相比較，不相順下，乖很固止一偏之意。卦象山，其德[image: ]止，兩山各峙其所，上下不相應，故名艮。取“很”義以顯止象，其意則惟在於止。“艮其背”，背在身之後，止於所不見也。艮从匕目，目相向不相下，故“很”。“艮其背”，則各止所止而無很矣，故“不獲其身”，謂忘我也，即“行其庭亦不見其人”，謂忘物也。動靜皆止，止得其所故也。

不獲其身，行其庭，不見其人，无咎。

虞翻曰：觀五之三也。艮[image: ]多節，故稱“背”。觀坤[image: ]“身”，觀五之三折坤[image: ]“背”，故“艮其背”。坤象不見，故“不獲其身”。震[image: ]行人，艮[image: ]“庭”，坎[image: ]隱伏，故“行其庭，不見其人”。三得正，故“无咎”。案：艮[image: ]門闕，今純艮重其門闕，兩門之閒，庭中之象也。

釋曰　程《傳》曰：“人之所以不能安其止者，動于欲也，故艮之道當艮其背，所見在前而背乃背之。止于所不見，則无欲以動其心而止乃安。‘不獲其身’，謂忘我也，‘行其庭，不見其人’，謂不交于物也。”朱子曰：“艮其背而不獲其身者，止而止也。行其庭而不見其人者，行而止也。”

《彖》曰：艮，止也。

虞翻曰：位窮於上，故“止也”。

釋曰　乾陽交坤，至上而極，故其德[image: ]止。

時止則止，時行則行，

虞翻曰：“時止”，謂上，陽窮上，朱、盧作“止”。故“止”。“時行”，謂三，體處或當[image: ]“震”，讀謂“三體震”句。震[image: ]“行”也。

釋曰　止非徒止而已，當止則止，當行則行，惟其時，時者，中也。君子時中，仕止久速，各當其可，止於至善，惟聖者能之。“艮”，止也，而曰“時止時行”。“恒”，久也，而曰“利有攸往”。此君子之立不易方，思不出位，所以異乎執一廢百者也。

動靜不失其時，其道光明。

虞翻曰：“動”，謂三，“靜”，謂上，艮止則止，震行則行，故“不失時”。五動，成離，故“其道光明”。

釋曰　“動靜不失其時”，無私己逐物之蔽，體乾德靜專而動直，故“其道光明”。張氏曰：“五動，時行也。”

艮其止，止其所也。

虞翻曰：謂兩象各止其所。

補　孔穎達曰：易背[image: ]止，以明背者，無見之物，即是可止之所也。“艮其止”，是止其所止也。

釋曰　“艮其背”，艮之道也，所以“不獲其身，行其庭而不見其人”，皆由之。艮[image: ]背、[image: ]止，背在後，己所不見，不見則止，故傳即以“止”釋“背”。两象皆艮，是各止其所。張氏曰：“明背是三才卦象，非九三一爻。”案：觀上之三，則上下皆艮，艮[image: ]背，两象相背，上下敵應，各止其所矣。

上下敵應，不相與也。

虞翻曰：“艮其背”，背也，兩象相背，故“不相與也”。

釋曰　“艮其背”，相違背，故上下敵應八純所同，而傳獨於艮著之，此以重卦申“艮其背”之義。

是以不獲其身，行其庭不見其人，无咎也。

案：其義已見[image: ]朱、周作“繇”。辭也。

《象》曰：兼山，艮。君子以思不出其位。

虞翻曰：“君子”，謂三也，三，君子位。震[image: ]“出”，坎[image: ]隱伏、[image: ]“思”，故“以思不出其位”也。

釋曰　“思”，心之動也，不出其位則動各止其所，无動非靜也。《孝經》言“思可道，行思可樂，進思盡忠，退思補過”，《論語》“君子九思”，皆是。

初六：艮其趾，无咎，利永貞。

虞翻曰：震[image: ]“趾”，故“艮其趾”矣。失位變得正，故“无咎永貞”也。

補　“趾”，荀作“止”。《釋文》。

釋曰　姚氏曰：“震反成艮，故‘艮其趾’。”案：“艮其趾”，止於動之初也，未至失所而止之，故不至以失位[image: ]咎而能永貞。

《象》曰：艮其趾，未失正也。

虞翻曰：動而得正，故“未失正也”。

六二：艮其腓，不拯其隨，其心不快。

虞翻曰：巽長[image: ]股，艮小[image: ]腓，“拯”，取也，“隨”，謂下二陰。艮[image: ]止，震[image: ]動，故“不拯其隨”。坎[image: ]“心”，故“其心不快”。

補　“腓”，本又作“肥”。《釋文》。

“拯”，《釋文》作“承”。音拯救之拯。

馬融曰：“承”，舉也。《釋文》。

或本“拯”作“抍”。《漢上易》。

釋曰　三坎[image: ]心，初趾二腓，皆隨心而動止者。君子黄中通理，暢於四支，發於事業，則耳目手足之欲，不待止而自退聽。或行或止，惟所取之，無不隨而得正。天君泰然，百體從令，何快如之。三艮限裂[image: ]强制其心以止其體，不能取其隨以時行，故“其心不快”。“腓”或作“肥”者，謂五失位，二止未應。

《象》曰：不拯其隨，未違聽也。

虞翻曰：坎[image: ]耳，故“未違聽也”。

補　“違”，諸家《易》本皆作“退”。

釋曰　《釋文》不出諸家異文，《集解》“違”字或傳寫之誤。“未退聽”，未能使四體不言而喻也。或曰，需《象傳》曰“順以聽”，“違聽”即順聽之反。體本隨心，未嘗“違聽”，心自不能運用各當，動靜無失耳。

九三：艮其限，裂其[image: ]，朱作“夤”，从夕，非。厲閽心。《釋文》：[image: ]，引真反，徐又音胤。

虞翻曰：“限”，要朱作“[image: ]”。帶處也，坎[image: ]“要”，五來之三，故“艮其限”。“[image: ]”，脊肉，艮[image: ]背，坎[image: ]脊，艮[image: ]手，震起艮止，故“裂其[image: ]”。坎[image: ]“心”，“厲”，危也，艮[image: ]“閽”，“閽”，守門人，坎盜動門，故“厲閽心”。古“閽”作“熏”字，馬因言“熏灼其心”，未聞《易》道以坎水熏灼人也。荀氏以“熏”[image: ]“勳”，讀朱本作“或誤”二字。作“動”，皆非也。

補　馬融曰：“限”，要也。“[image: ]”，夾脊肉也。《釋文》。

鄭康成、荀爽曰：“限”，要也。《釋文》。

“裂”，今本作“列”，或説孟、一行作“裂”。《晁氏易》。

“[image: ]”，鄭作“[image: ]”，荀作“腎”，曰：互體有坎，坎[image: ]腎。《釋文》。或説孟、京、一行作“[image: ]”。《晁氏易》。

“閽”，諸家作“薰”，馬、荀作“熏”。荀以“熏”[image: ]“勳”，讀作“動”，虞注。曰：互體有震，震[image: ]動。《釋文》。或説孟、京、王作“熏”，《子夏》作“薰”。王肅曰：熏灼其心。《漢上易》。

《韓詩外傳》“[image: ]”作“[image: ]”，“厲”作“危”，曰：孔子曰：“口欲味，心欲佚，教之以仁。心欲兵，身惡勞，教之以恭。好辨論而畏懼，鼓之以勇。目好色，耳好聲，教之以義。《易》曰‘艮其限，列其[image: ]，危薰心’，《詩》曰‘吁嗟女兮，無與士耽’，皆防邪禁佚，調和心志。”

《説文》：[image: ]，很也，从匕目。匕目，猶目相匕，不相下也。《易》曰“艮其限”。

釋曰　張氏曰：“三當時行，猶人之要限，《内經》謂之天樞。人身上下之氣所交，于此而止焉，猶下起而上掣之，‘裂其[image: ]’矣。‘行庭不見其人’者，内外各得也。三止則外固拒而内不安，猶盜在門而閽心危矣，此告子之不動心也。”案：限無可艮之道而艮之，如人有戾疾，上下氣隔不通，張脈僨興，故“裂其[image: ]”。“裂”，如“張目裂眥”之“裂”，張滿分背，如手裂物然。故《説文》以“很”訓“艮”，不引“艮其背”而引“艮其限”，止失其宜則至於很也。諸家作“列”，古今字。“[image: ]”從肉，(1)非从夕之“夤”，鄭作“[image: ]”，實一字，葢《説文》“胂”字異體也，或叚[image: ][image: ]之。荀作“腎”者，氣塞下陷，腎如裂然。止非所止，其乖很如是，心之危常如盜在門然，故危閽心。古“薰”、“閽”字通，如光禄勳主公門，勳之言“閽”。諸家作“薰”，馬作“熏”，訓“熏灼”。姚氏曰：“《内經》有‘君火’‘相火’之稱。初之正，體離在坎下，水中之火也，故‘薰心’。虞以馬[image: ]非，似失之。乾坤以日月戰陰陽，水火竝居，水之中未嘗无火。‘列’，分解也，艮限列[image: ]，故‘厲薰心’，《詩》云‘憂心如薰’。”荀轉“熏”[image: ]“勳”，以[image: ]“動”之誤字。諸家字訓不同，皆以止失其所言，《韓詩》説則以[image: ]止得其所。“艮其限”，葢謂堅束其帶也。“列其[image: ]”，“列”，猶峙也，謂竦立其脊也，皆矜嚴自止之貌。“厲薰心”，“厲”作“危”，以嗜欲之薰心[image: ]危而戒之也，别一義。

《象》曰：艮其限，危閽心也。

虞翻曰：坎[image: ]心，坎盜動門，故“危閽心也”。

六四：艮其身，无咎。

虞翻曰：“身”，腹也，觀坤[image: ]“身”，故“艮其身”，得位承五，故“无咎”。或謂妊朱作“姙”。身也，五動則四體離婦，離[image: ]大腹，孕之象也，故“艮其身”。得正承五而受陽施，故“无咎”。《詩》曰：“大任有身，生此文王也。”

釋曰　“艮其身”，非禮勿動，思不出位也。得正，五出承之，故“无咎”。姚氏曰：“四本得位，故‘无咎’，《象》曰‘止諸躬，不願乎外也’。”虞以“身”[image: ]“腹”，學問道德藴蓄於中者深厚也。或説“妊身”，五正乾元，四坤凝之，故“止諸躬”，君子虚中受善凝道於身亦然。

《象》曰：艮其身，止諸躬也。

虞翻曰：艮[image: ]“止”，五動乘四則妊朱作“任”。身，故“止諸躬也”。

釋曰　“乘四”，據四也。陽在陰上曰“據”，陰在陽上曰“乘”，散文或通稱。

六五：艮其輔，言有孚，悔亡。

虞翻曰：“輔”，面頰骨上頰車者也。三至上體頤象，艮[image: ]止，在坎車上，故“艮其輔”。謂輔車相依。震[image: ]“言”，五失位，“悔”也，動得正，故“言有孚，悔亡”也。

補　“孚”，諸家作“序”。

釋曰　《説文》“輔，人頰車也”，故取車象。《左傳》“輔車相依”，則謂[image: ]與頰車相依。“輔”、“[image: ]”古通用，“[image: ]”，面旁也。“[image: ]有車”，是謂輔。“艮其輔”，慎言也。虞作“孚”，陽在二、五稱孚，言必忠信也。諸家作“序”，言有條理也，義並通。君子所居而安者，《易》之序也，卦爻陰陽各有次序，襍而不越。五失位，之正當理，故“言有序”。

《象》曰：艮其輔，以中正也。

虞翻曰：五動之中，故“以正中也”。

釋曰　“之中”，當[image: ]“之正”。虞注“中正”作“正中”，疑虞本《傳》文如是，與“躬”“終”韻協。庸言之謹，以正其中也。

上九：敦艮，吉。

虞翻曰：无應靜止，下據二陰，故“敦艮吉”也。

釋曰　“敦”，厚也。艮道陽止於上，上陽據陰，體坤德之厚。无應靜止，物莫能動，故“敦艮”。《書》曰“安汝止”，《詩》曰“敬止”，皆“敦艮”之義。止之極，則天地位而萬物各正，既濟之道，故“吉”。

《象》曰：敦艮之吉，以厚終也。

虞翻曰：坤[image: ]厚，陽上據坤，故“以厚終也”。

釋曰　止難於有終，敦艮之吉，以能厚於終也。



(1)　點校案：“從肉”之“從”，當作“从”。


卷第十一

漸

《序卦》曰：物不可以終止，故受之以漸。漸者，進也。

崔憬曰：終止雖獲敦艮，時行須漸進行，故曰“物不可終止，故受之以漸。漸者，進也”。

釋曰　止久必行，靜極則動，故漸次艮。

[image: ]艮下巽上漸。女歸吉，利貞。

虞翻曰：否三之四。“女”，謂四，“歸”，嫁也。坤三之四承五，進得位往有功，反成歸妹，兑女歸吉。初、上失位，故“利貞”，可以正邦也。

補　《京氏傳》曰：巽下見艮，陰長陽消，柔道將進。上木下土，風入艮象，漸進之象也。互體見離，主中文明，九五得位，原有衍誤字，今正。進道明也。

釋曰　“漸”，進也，由漸而進，義莫著於女歸，男先於女，六禮備乃行。四體離[image: ]女，否三之四承五，實五使之與三易位。《襍卦》曰“女歸待男行”，是漸義，女歸以漸，則得位陰陽道正，故“吉”。此反消[image: ]息反否[image: ]泰之始，由是初正成家人，三權變受上成既濟，家道正可以正邦，故“利貞”。虞以漸者女歸之始，反成歸妹，巽成兑，兑女待艮男體震行乃歸。所謂漸，由漸而成歸妹，如漸之義，得正承陽則吉。女歸取歸妹，吉仍主漸言。京云“陰長陽消，柔道將進”，漸本否消卦也。風入山，土長木，漸進之義。九五得位，使陰進承陽，則反消[image: ]息之道，《彖》曰“其位剛得中”，謂五也。

《彖》曰：漸之進也，女歸吉也。

虞翻曰：三進四得位，陰陽體正，故吉也。

補　“女歸吉也”，王肅本作“女歸吉，利貞”。《釋文》。

釋曰　漸與晉皆進，而所以[image: ]進者異，故言“漸之進”以别於晉之直言“進”。由漸而進，是女歸之吉也。王肅本憑臆妄改，大失傳旨，謬甚。

進得位，往有功也。

虞翻曰：“功”，謂五，四進承五，故“往有功”。巽[image: ]“進”也。

進以正，可以正邦也。其位，剛得中也。

虞翻曰：謂初已變[image: ]家人，四進已正而上不正，三動成坤[image: ]“邦”，上來反三。故“進以正，可以正邦，其位剛得中”，與家人道正同義。三在外體之中，故稱“得中”，乾《文言》曰“中不在人”，謂三也，此可謂上變朱脱“上變”二字。既濟定者也。

釋曰　四進以正，陰陽相承，家道正則可以正邦。初正成家人，三權變坤[image: ]邦，上之三正坤，故“可以正邦”。此九五之用，正倫理以端化原，舉賢才以成治道，惟剛中正履尊位者能之，故曰“其位剛得中也”。蹇《彖》曰“當位貞吉，以正邦也”，與此同義。虞以“剛得中”[image: ]三，引乾《文言》[image: ]證。然《文言》“中不在人”，“中”兼三、四言，猶上兼五上，下兼初二，“中”對上下之稱，非以在外體之内而謂之中。且《彖》言“中”者皆謂二、五，節、中孚《彖》皆云“剛得中”，足以明之矣，虞義似失之。張氏曰：“乾三體復初乾元，故稱‘中’。”此君子行權得乾三之中。故稱“中”，非在内體即稱中，然終與《彖》例不合。

止而巽，動不窮也。

虞翻曰：“止”，艮也。三變震[image: ]動，上之三二字朱誤倒。據坤動震成坎，坎[image: ]通，故“動不窮”。往來不窮謂之通。

釋曰　“止而巽”，其入以漸，故“動不窮”。漸民以仁，摩民以義，節民以禮，五之所以正邦在此。三之居賢德善俗，四之進以正，皆此道。

《象》曰：山上有木，漸。君子以居賢德善俗。

虞翻曰：“君子”，謂否乾，乾[image: ]“賢德”，坤陰小人柔弱[image: ]“俗”。乾四之坤，[image: ]衍字。艮[image: ]“居”，以陽善陰，故“以居賢德善俗”也。

補　侯果曰：賢者德成之名，德是資賢之實也。《口訣義》。

“善俗”，王肅作“善風俗”。《釋文》。

《法言》：或問“進”，曰：水。或曰：[image: ]其不舍晝夜與？曰：有是哉！滿而後漸者，其水乎！或問“鴻漸”，曰：非其往不往，非其居不居，漸猶水乎！請問“木漸”，曰：止於下而漸於上者，其木也哉！亦猶水而已矣。《學問》文。

釋曰　木止於下而浸長於上，因山而益高，故[image: ]漸。“賢德”，《繫》所謂“賢人之德”，寬以居之，深造之以道，自得之，居之安，資之深，此居賢德以漸也。君子居是國，其子弟從之，則孝弟忠信，薰其德而善良焉，此善俗以漸也。王肅本有“風”字，亦妄增。

初六：鴻漸于干，小子厲，有言无咎。

虞翻曰：“鴻”，大雁朱、盧作“鴈”。也，離五“鴻”。“漸”，進也，小水從山流下稱“干”，艮朱脱“艮”字。[image: ]山、[image: ]小徑，坎水流下山，故“鴻漸于干”也。艮[image: ]小子，初失位，故“厲”。變得正，三動受上二字疑衍。成震，震[image: ]“言”，故“小子厲，有言无咎”也。

補　鄭康成曰：“干”，謂大水之旁故停水處。《詩·斯干》正義。

荀爽曰：“干”，山閒澗水也。

王肅同。

陸績曰：水畔稱“干”。

翟玄曰：“干”，涯也。並《釋文》。

釋曰　“鴻漸于干”，喻士始進。“小子”，謂始進年少者，《詩》曰“小子有造”。失位，故“厲”。初正三變，震[image: ]言，“初得正”，故雖有言而无咎。士進身之始，寧靜淡泊，無懐利躁進之心，動必以正，則讒謗自息，可進而有[image: ]矣。虞云“離五鴻”者，張氏曰：“鴻，飛不獨，行有次列者也。”五[image: ]鴻，與五爻並漸也，或“離五鴻”，當作“離[image: ]鴻”。

《象》曰：小子之厲，義无咎也。

虞翻曰：動而得正，故“義无咎也”。

釋曰　始進者之遭疑沮，乃事勢之常。自正無躁進之失，則言自息危自安矣，故“義无咎也”。

六二：鴻漸于磐，飲食衎衎，吉。

虞翻曰：艮[image: ]山石，坎[image: ]聚，聚石稱“磐”。初已之正，體噬嗑食，坎水陽物，並在頤中，故“飲食衎衎”。得正應五，故“吉”。

補　馬融曰：山中石磐紆，故稱“磐”也。《正義》。“衎衎”，饒衍。《釋文》。

王肅曰：“衎衎”，寬饒之貌。《文選》左太沖《魏都賦》注。

釋曰　初山下稱“干”，二山中稱“磐”，二在初上，鴻飛漸高，故“進于磐”。二[image: ]大夫，中正有應，服官政，行道以稱其禄位，故“飲食衎衎，吉”。虞云“坎水陽物”者，三體坎[image: ]水，陽[image: ]物，在初與五之閒，頤中有物，故象“飲食”也。“衎”，樂也，《詩》曰：“嘉賓式燕以衎”。

《象》曰：飲食衎衎，不素飽也。

虞翻曰：“素”，空也，承三應五，故“不素飽”。

釋曰　姚氏曰：“《詩》曰‘彼君子兮，不素餐兮’，言有功乃食禄也。素飽則不安，貪而畏人，《詩》所謂‘碩鼠’者矣。”

九三：鴻漸于陸，

虞翻曰：高平稱“陸”，謂初已變，坎水[image: ]平，三動之坤，故“鴻漸于陸”。

補　馬融曰：山上高平曰“陸”。《正義》。

釋曰　三體艮山[image: ]高，坎水[image: ]平，變坤[image: ]土，土高而平稱陸。虞據已變言，謂平原也。馬據未變言，三在艮山上也。鴻由磐而出之陸，人居高位動而用事之象。

夫征不復，

虞翻曰：謂初已之正，三動成震，震[image: ]“征”、[image: ]“夫”，而體復象。坎陽死坤中，坎象不見，故“夫征不復”也。

補　鄭康成説：九三上與九五互體[image: ]離，離[image: ]大腹，孕之象也。又互體[image: ]坎，坎[image: ]丈夫，坎[image: ]水，水流而去，是“夫征不復”也。夫既不復，則婦人之道顛覆，故孕而不育。《禮記·郊特牲》正義，不言鄭注文，然必是鄭義。

釋曰　三坎[image: ]夫，四離[image: ]婦，四乘剛，消道，故著陽消陰无所麗之象。“夫征不復”，三動失正，上未即反也。鄭君説“坎水流去”，與虞云三變義同。

婦孕不育，凶。

虞翻曰：“孕”，妊朱作“姙”。娠也，“育”，生也。巽[image: ]婦，離[image: ]孕，三動成坤，離毁失朱誤“夫”。位，故“婦孕不育，凶”。

補　鄭康成曰：“孕”，猶娠也。

“孕”，荀作“乘”。並《釋文》。

釋曰　荀作“乘”者，言婦乘夫，不能正家而長育子孫，故“凶”。

利“利”下盧、周有“用”字。禦寇。

虞翻曰：“禦”，當也，坤[image: ]“用”，巽[image: ]高，艮[image: ]山，離[image: ]戈兵甲胄，坎[image: ]寇。此下朱本有“震”字。寇自上禦下，三動坤順，坎象不見，故“利用禦寇，順相保”，保大也。

補　史徵本“利”下有“用”字。

釋曰　陽消失止，陰迷无主，其凶如是，寇之所乘。然漸自否來，實五以陽正陰，使陰承陽。三互坎體艮，坎[image: ]寇，艮止[image: ]禦，寇在此，禦寇即在此。五用三艮禦坎寇，使坎變成坤[image: ]順，故“利禦寇”。此轉消[image: ]息正邦之漸，故虞引《左傳》“保大定功”以證“順相保”之義。

《象》曰：夫征不復，離羣醜也。

虞翻曰：坤三爻[image: ]“醜”，物三稱“羣”也。

補　鄭康成曰：“離”，猶去也。《釋文》。

釋曰　陽[image: ]陰所宗，三在坤三爻之中，“夫征不復”。動失位，離去其羣類，言失眾无以庇羣陰也。或讀“離”[image: ]“麗”，言三變坤入陰類。

婦孕不育，失其道也。

虞翻曰：三動朱誤重一“動”字。離毁，陽隕坤中，故“失其道也”。

利用禦寇，順相保也。

虞翻曰：三動坤順，坎象不見，故以“順相保也”。

六四：鴻漸于木，或得其桷，无咎。

虞翻曰：巽[image: ]木，“桷”，椽也，方者謂之桷。巽[image: ]交，[image: ]長木，艮[image: ]小木，坎[image: ]脊，離[image: ]麗，小木麗長木，巽繩束之，象脊之形，椽桷象也，故“或得其桷”。得位順五，故“无咎”。四已承五，又顧得三，故“或得其桷”也矣。

補　馬融、陸績曰：“桷”，榱也。

翟玄曰：方曰桷，“桷”，椽也。並《釋文》。

釋曰　山上有木[image: ]漸，五體巽木，在山上居高，漸之所在。四承五，鳥則擇木，故“鴻漸于木”，女歸士仕之象。“桷”，孔氏謂木枝易直堪[image: ]桷者，葢平柯也。艮小木麗巽長木，體坎有脊形，是屋椽桷之象。鴻之性不木止，或得平柯而棲之則安。四已承五，又顧得三，故著得桷之象。“桷”，謂三，喻得所也。四承五則自據三，巽而得止，高而不危，故“无咎”。四順五則不以乘剛[image: ]咎也，此與九三以三四坎離象夫婦義不相蒙，故言“或”。葢以三、五兩爻分言，則與四各有夫婦之象而吉凶異。專以五言，則四惟承五[image: ]夫婦，而據三象得所。《易》諸爻義各有主取象不同類如此。

《象》曰：或得其桷，順以巽也。

虞翻曰：坤[image: ]“順”，以巽順五。　案：四居巽，木爻陰位，正直桷朱誤“角直”。之象也。自二至五體有離坎，離[image: ]飛鳥而居坎水，鴻之象也。鴻，隨陽鳥，喻女從夫。卦明漸義，爻皆稱焉。

釋曰　四巽順於五，故據三取得桷之象。李以得桷[image: ]居四，居四則據三，義大同。四體巽，巽[image: ]木，木爻而居陰位，正當桷之象。桷，木之細者也。

九五：鴻漸于陵，婦三歲不孕，

虞翻曰：“陵”，丘，“婦”，謂四也。三動受上二字疑衍。時而此字亦疑衍。四體半艮山，故稱“陵”。巽[image: ]“婦”，離[image: ]“孕”，坎[image: ]“歲”，三動離壞，故“婦三歲不孕”。

補　陸績曰：陵陸俱是高處，然陵卑於陸也。《口訣義》。

釋曰　“鴻漸于陵”，丘陵半山之高，當四位，於五言之，明五據四。由“干”而“磐”而“陸”而至於“陵”，其進以漸。陵最高，亦居高臨下之義。陸云“陵卑於陸”者，葢以上九之陸[image: ]山上高平，與九三平原稱陸異也。張氏曰：“自三至上三爻，故三歲，上三易位則婦孕。”

終莫之勝，吉。

虞翻曰：“莫”，无，朱作“無”。“勝”，陵也。得正居中，故“莫之勝吉”。上終變之三，成既濟定，坎[image: ]心，故《象》曰“得所願也”。

釋曰　“婦三歲不孕”，雖不能受陽施，而守正以待五。五仗大順以禦寇，三變坤順，上反正邦，陰陽和，上下交，故“終莫之勝”，婦孕而育，如泰“以祉元吉”矣。四得婦於五而孕，民得臣於上而被其澤，濟否以漸，三歲不[image: ]久也。四承五則夫婦之道順，乘三則逆，夫征而婦孕不育則已矣。“婦三歲不孕，終莫之勝”，則三歲之後固孕而育，故“吉”。

《象》曰：終莫之勝吉，得所願也。

虞翻曰：上之三既濟定，故“得所願也”。

上九：鴻漸于陸，

虞翻曰：“陸”，謂三也。三坎[image: ]平，變而成坤，故稱“陸”也。

釋曰　上之三，故與三同象。自陵反陸云“漸”者，鴻飛所向即[image: ]前進。

其羽可用[image: ]儀，吉。

虞翻曰：謂三變受下脱“上”字。成既濟，與家人《彖》同義。上之三朱誤“二”。得正，離[image: ]鳥，故“其羽可用[image: ]儀，吉”。三動失位，坤朱誤“坎”。[image: ]亂，乾四止坤，《象》曰“不可亂”，《彖》曰“進以正邦”，[image: ]此爻發也。三已得位，又變受上，權也。孔子曰“可與適道，未可與權”，宜无怪焉。

補　《大玄》翕次四：“翕其羽，利用舉。”《測》曰：“翕其羽，朋友助也。”次六：“黄心鸿翼，翕於天。”《測》曰：“黄心鴻翼，利得輔也”。準此爻義。

班固連珠云：鸞鳳養六翮以淩雲，帝王乘英雄以濟民。引此以證。

釋曰　鴻之漸以羽，順時往來，飛不離羣，行不亂次。君子進退可度，動必以正，行權得中，變化云[image: ]，一可以[image: ]法則，亦如之，故“其羽可用[image: ]儀，吉”。三權變受上，上之三易位，六爻正，天則見，成既濟定不可亂，故“吉”也。此三與上易，君子行權正邦之事，與家人三變受上家道正同義。巽以行權，家人、漸皆體巽也。虞云“乾四止坤”者，張氏曰：“乾四，三也。上來即三出，故曰‘乾四’。‘止’字當[image: ]‘正’。”揚、班以羽喻輔佐，鳥之飛以羽，君之翼以臣。三變上反，皆五之用也。

《象》曰：其羽可用[image: ]儀吉，不可亂也。

虞翻曰：坤[image: ]亂，上來正坤，六爻得位，成既濟定，故“不可亂也”。

干寶曰：處漸高位，斷漸之進，順艮之言，謹巽之全，履坎之通，據離之耀。婦德既終，母教又明，有德而可受，有儀而可象，故曰“其羽可以[image: ]儀，不可亂也。”

釋曰　三權變，上即反正邦，權而得中，動而各正，物莫能傾，故“不可亂”。上居卦終，有臣致事婦代終之象。干云“斷漸之進”，謂進極當反，動不過則也。“順艮”、“履坎”、“據離”似皆反三之象，以此知古《易》師説同源也。“謹巽之全”，謂巽順道備，或“全”當[image: ]“權”，聲之誤。“有德可受”，母道主慈，人受其德惠也。“有儀可象”，母儀足法也。坤以大終，家道正，不可亂，魯敬姜當之矣。

歸妹

《序卦》曰：進必有所歸，故受之以歸妹。

崔憬曰：“鴻漸于磐，飲食衎衎”，言六二朱、盧無“二”字。比三，女漸歸夫之象也，故云“進必有所朱誤“歸”。歸”也。

釋曰　漸四進得位承五象女歸吉，凡進者必有所止，如女之歸於夫家，故歸妹次漸。崔以歸妹三乘二反例之，故云漸二比三。

[image: ]兑下震上歸妹。

虞翻曰：“歸”，嫁也。兑[image: ]妹，泰三之四，坎月離日，俱歸妹象。陰陽之義配日月，則天地交而萬物通，故以嫁娶也。

釋曰　張氏謂卦具三象：泰三之四乾坤交，一也；坎月離日，夫婦之義，二也；震兄嫁兑妹，三也。

征凶，

虞翻曰：謂四也。震[image: ]“征”，三之四不當位，故“征凶”也。

无攸利。

虞翻曰：謂三也。四之三失正无應，以柔乘剛，故“无攸利”也。

釋曰　張氏曰：“天地交宜亨，否之始，故戒之。”案：歸妹於消息陽道已衰，泰將反否，三、四失位柔乘剛，消道也。《彖》曰“歸妹，天地之大義”，妃匹之際，生民之本，王化之基，一或不慎，亡國敗家相隨屬矣，故因爻象託深戒。歸妹非凶，歸而妄行失婦順則凶无攸利。上六“无攸利”，[image: ]三發也。三未當，四有待而行，明當易位各正。

《彖》曰：歸妹，天地之大義也。

虞翻曰：乾天坤地，三之四天地交，以離日坎月戰陰陽，陰陽之義配日月，則萬物興，故“天地之大義”。乾主壬，坤主癸，日月會北，震[image: ]玄黄，天地之雜，震東兑西，離南坎北。六十四卦，此象最備四時正卦，故“天地之大義也”。

釋曰　天地以離坎戰陰陽而萬物出震，日月會於壬癸而震陽出庚。其象也，萬物出乎震，見乎兑，泰三之四，乾坤一交而備坎離震兑四象，六十四卦惟此[image: ]然。昏禮[image: ]人倫王道之本，葢取諸此，故[image: ]“天地之大義”。

天地不交而萬物不興。

虞翻曰：乾三之坤四，震[image: ]“興”。天地以離坎交陰陽，故“天地不交則萬物不興”矣。

王肅曰：男女交而後人民蕃，天地交然後萬物興，故歸妹以及天地交之義也。

歸妹，人之終始也。

虞翻曰：人始生乾而終於坤，故“人之終始”。《雜卦》曰“歸妹女之終”，謂陰終坤癸，則乾始震庚也。

干寶曰：“歸妹”者，衰落之女也。父既没矣，兄主其禮，子續父業，人道所以相終始也。

釋曰　姚氏曰：“女終於嫁，從一而終。歸妹，女之終也，夫婦人倫之始。《郊特牲》曰：‘天地合而後萬物興焉’，夫昏禮，萬世之始也。”案：女無父而兄嫁妹，子續父業，亦人道終始之事。

説以動，所歸妹也。

虞翻曰：“説”，兑，“動”，震也。謂震嫁兑，所歸必妹也。

補　“所歸妹也”，本或作“所以歸妹”。《釋文》。

釋曰　父道尊嚴，兄則尚親，思念父母，篤友同氣，相攸得宜，論教有素，殷勤告戒而後行之，卦象“説以動”，是所歸必妹也。

征凶，位不當也。

崔憬曰：中四爻皆失位，以象歸妹非正嫡，故“征凶”也。

釋曰　“征凶无攸利”，因三、四失位乘剛而設戒耳。崔説沿王弼之誤，李氏取備一説，要非經旨。

无攸利，柔乘剛也。

王肅曰：以征朱誤“正”。則有不正之凶，以處則有乘剛之進一本改作“逆”，是。也，故“无所利”矣。

《象》曰：澤上有雷，歸妹。

干寶曰：雷薄於朱作“于”。澤，八月九月將藏之時也。君子象之，故不敢恃當今之虞同“娛”。而慮將來禍也。

補　劉向曰：雷以二月出，其卦曰豫，言萬物隨雷出地皆逸豫也。以八月入，其卦曰歸妹”，言雷復歸入地，則孕毓根核，保藏蟄蟲，避盛陰之害。《漢書·五行志》。

釋曰　張氏曰：“陽功既成，雷歸於澤，退保蟄蟲。雷出奮陽，雷入成陰，故曰歸妹。”

君子以永終知敝。《釋文》作“弊”。

虞翻曰：“君子”，謂乾也。坤[image: ]“永終”、[image: ]“敝”，乾[image: ]“知”。三之四[image: ]“永終”，四之三兑[image: ]毁折，故“以永終知敝”。

崔憬曰：歸妹人之始終也，始則征凶，終則无攸利，故君子以“永終知敝”[image: ]戒者也。

釋曰　泰三之四，以乾交坤，使陰歸陽，坤以大終，震所由出，故以“永終”。“永終”，猶言保終續終，乾元不亡也。四之三，坤來成兑毁折[image: ]敝，由乾三易坤四，故“知敝”。“知敝”則能救敝，泰可長保也。澤上有雷，陽有出入而无絶息，“永終”之義。雷未藏而知其將收，天地盈虚，與時消息，“知敝”之義。歸妹女之終，終之實難而敝甚易，卦所以戒“征凶无攸利”也。

初九：歸妹以娣，跛能盧、周作“而”，下同。履，征吉。

虞翻曰：震[image: ]兄，故嫁妹，謂三也。初在三下，動而應四，故稱“娣”。“履”，禮也。初九應變成坎，朱誤“二”。坎[image: ]曳，故“跛而履”。應在震[image: ]“征”，初[image: ]“娣”，變[image: ]陰，故“征吉”也。

補　虞翻曰：“九女”者，貴其男女繼嗣，宗享不絶也。《口訣義》。“能”，虞注述經作“而”。

釋曰　三[image: ]兑之主，震四嫁三妹，初與三同體兑而在其下，“娣”象。動而應四，歸妹而以娣從，兄實主之。所以必有娣者，絶嫉妒，廣繼嗣，以恒夫婦之道。初得正，故著此義。既[image: ]娣則當變[image: ]陰，應四以承二。“跛能履”，初震爻[image: ]足，變體坎[image: ]曳稱跛，本震爻得正，故“能履”，言處妾媵之位而能盡禮。初變承二，有陰承陽賤承貴之義，從嫡以事君子也。“征”，行也，初應四，震兄行之則行，娣從嫡事君子，以禮義相承，則家道正，故行而吉。史氏引虞注逸文在卦下，今以[image: ]宜在此。“九女”，諸侯禮也，嫡夫人及左右媵各有姪娣，凡九人。

《象》曰：歸妹以娣，以恒也。跛能履吉，相承也。

虞翻曰：陽得正，故“以恒”。恒動初承二，故“吉相承也”。

釋曰　“恒動初承二”，“恒”字葢衍文。

九二：眇能視，利幽人之貞。

虞翻曰：“視”，應五也。震上兑下，離目不正，故“眇而朱作“能”。視”。“幽人”，謂二，“二”下朱衍“之”字。初動二在坎中，故稱“幽人”。變得正，震喜兑説，故“利幽人之貞”，與履二同義也。

釋曰　“眇能視”，二雖失位離象不正，而得中承三應五，説而體明，未變陰道靜正之常，由其未變常，故“利幽人之貞”。“幽人”，幽閒之人，二伏陰發，五來易位，皆幽人之貞也。二“眇能視”，亦三之娣，初動二體坎升五，五降二，則象夫婦，坎離正位，非復眇跛矣。《易》取象非一，義相引伸也。虞以“幽人”[image: ]幽繫之人，則與歸妹别一義。二“眇能視”，有用晦而明之象，故“利幽人之貞”。二升五，則自幽向明矣。虞初九注及履卦注述經“能”皆作“而”，此注當同，古“能”、“而”字通。

《象》曰：利幽人之貞，未變常也。

虞翻曰：“常”，恒也。乘初未之五，故“未變常也”。

釋曰　虞葢以變常[image: ]變正，張氏曰：“初變二成坎，故‘幽人’，之五正位則[image: ]常。今謂‘未變’常猶未失常，與需同義。”二雖以陽居陰，未失陰道靜正之常，由其未變常，故“利幽人之貞”也。

六三：歸妹以須，反歸以娣。

虞翻曰：“須”，需也，初至五體需象，故“歸妹以須”。“娣”，謂初也，震[image: ]“反”，反馬，“歸”也。三失位，四反得正，兑進在四，見初進之，初在兑後，故“反歸以娣”。

補　鄭康成曰：“須”，有《周禮疏》無“有”字。才智之稱。句又見《釋文》。天文有須女，屈原之姊，宋本《詩疏》作“姊”，今本多誤。名女須。《詩·桑扈》正義。《周禮·天官·序官》疏。

“須”，荀、陸績作“嬬”，陸云：“嬬”，妾也。《釋文》。

陸希聲曰：在天文，織女[image: ]貴，須女[image: ]賤。《撮要》。

釋曰　三，所歸之主，自泰四來，位未當，須四反三，三反四，二、五升降，坎離爻各當，夫婦道乃正，故“歸妹以須”。四之三象震兄送女，送女不下堂，禮不參。四已之三，不可復象震兄，震[image: ]馬。禮大夫以上嫁女，自以車送之，皆留車反馬。婦入三月祭行，婦道成，乃行反馬禮，故以四之三象女家之馬，三之四反之，是謂“反歸”。虞云“反馬歸也”，或當[image: ]“反歸，反馬也”。反馬後乃進其娣見於君子，故“反歸以娣”。三、四既反，二、五正，初亦正應四，從四承五，是其象，此虞義也。鄭義葢讀“須”[image: ]“嬃”，姚氏曰：“《説文》賈侍中説‘楚人謂姊[image: ]嬃’，‘須’葢‘嬃’之假借，又通‘胥’。互離中女，兑之姊，兑少女，離之妹，女子自[image: ]姊妹，故歸妹得以姊也。‘歸妹以須’，嫡也，謂三；原作“二”，今易。‘反歸以娣’，媵也，謂初。”案：“歸妹以須”，始嫁時也，憂不當君子，未敢自安，三失位，《象》曰“未當也”。“反歸以娣”，則三月祭行成婦之後，坎離各正矣。荀、陸“須”作“嬬”，荀意或以“嬬”[image: ]“須”之借，陸訓“妾”，則謂歸妹以妾偕行，反歸乃以娣承事君子。“娣”，妾之貴者也，天文須女，鄭引以證“須”[image: ]女之稱，陸則引以證“賤”義，當以鄭、虞義[image: ]正。

《象》曰：歸妹以須，未當也。盧、周“未”上有“位”字。

虞翻曰：三未變之陽，故“位未當”。

釋曰　張氏曰：“須四反正位”。

九四：歸妹愆期，遲歸有時。《釋文》：遲，雉夷反，一音直冀反。

虞翻曰：“愆”，過也，謂二變。三動之正，體大過象，坎月離日[image: ]“期”，三變日月不見，故“愆期”。坎[image: ]曳，震[image: ]行，行曳，故“遲”也。“歸”，謂反三，震春兑秋，坎冬離夏，四時體正，故“歸有時”也。此以女歸待男行言。

補　馬融曰：“愆”，過也。

陸績曰：“遲”，待也。並《釋文》。

許氏《五經異義》曰：姪娣年十五以上能共事君子，可以往，二十而御，《易》曰“歸妹愆期，遲歸有時”。《穀梁·隱七年》集解。此以媵待年言。

釋曰　四體震則象兄，互坎當下三則象夫。今坎在離上，男未下女，爻失位，日月象不正，故“歸妹愆期”。六禮不備，貞女不行，待四降三，三乃從之而易，二升五降，日月相望，四時象正，故“遲歸有時”。虞取大過象者，二、三不待四而動，則非其時，是“愆期”，故三必待四而“遲歸”也。云“歸謂反三”者，當連下讀，謂四反三則四時由此正而歸有時。張氏則曰：“在兑[image: ]嫁，在震[image: ]反”，然則歸兼四反三、三從之而易言。許君以“愆期”[image: ]“待年”，謂四失位，坎離不正，初无應也。三、四易，二、五正，初乃得應四，故“遲歸有時”。

《象》曰：愆期之志，有待而行也。

虞翻曰：待男行矣。

補　“待”，一本作“時”。《釋文》。

六五：帝乙歸妹，其君之袂不如其娣之袂良。

虞翻曰：三、四已正，震[image: ]“帝”，坤[image: ]“乙”，故曰“帝乙”。泰乾[image: ]“良”、[image: ]“君”，乾在下[image: ]小君，則妹也。“袂”，朱誤“被”。口，袂當[image: ]“衣”。之飾也。兑[image: ]口，乾[image: ]衣，故稱“袂”，謂三失位无應。“娣袂”，謂二得中應五，三動成乾[image: ]“良”，故“其君之袂不如其娣之袂良”，故《象》曰“以貴行也”矣。

補　孔子曰：歸妹，八月卦也，陽氣歸下，陰氣方盛，故以見湯妹之嫁。以天子貴妹而能自卑，順從變節而欲承陽者，以執湯之戒。

釋曰　五陰居尊，與震同體，帝妹之位，下應二，下嫁之象。卦本以三[image: ]妹，二在其下則娣也。五[image: ]小君，失位，降居二娣處乃得位，故云“其君之袂不如其娣之袂良”，言不如處二之[image: ]安也。乾[image: ]衣，兑[image: ]口，稱“袂”。五體震與乾兑連，“君袂”象也。二體乾兑，“娣袂”象也。三動，二在乾中，故“良”。服以表位，禮：王女下嫁，車服不繫其夫，下王后一等，娣則降矣。五能自卑，欲降而承陽。二在兑象娣，在乾中體坎則象夫。卦无夫象，故因娣託義。明五欲居二，使二陽上升，夫婦道正，由其成乾[image: ]良，則陽在乾中當升也。虞氏以乾[image: ]君，三[image: ]震妹，居泰乾三之位，在下乾[image: ]小君，失位无應，不如二得中應五之善。葢三在乾，其象也，五居尊，其位也。虞義似亦謂小君當居二位娣處，使陽升五而應之。五妹即三，就三象以明五之當降，然義稍迂曲。

月幾望，吉。《釋文》：幾，音機，又音祈。

虞翻曰：“幾”，其也。坎月離日，兑西震東，日月象對，故曰“幾望”。二之五，四復三，得正，故“吉”也，與小畜、中孚“月幾望”同義也。

補　“幾”，荀作“既”。《釋文》。

釋曰　“幾”，近也。五欲降，二欲升，三、四坎離爻正，故“幾望”，成既濟，故“吉”。張氏曰：“此以三、四得正，三居兑四居震泰三四。[image: ]‘幾望’，非以五坎二离[image: ]‘望’，故與小畜、中孚同義。”荀作“既”者，據既濟已定言。

《象》曰：帝乙歸妹，不如其娣之袂良也，

虞翻曰：三、四復正，乾[image: ]良。

釋曰　此述經文，當作一句讀。“也”者，起下之辭。

其位在中，以貴行也。

虞翻曰：三、四復，二之五成既濟，五貴，故“以貴行也”。

釋曰　娣位二。凡陽在二者當升五，陽貴陰賤，二在中位，當以陽行正上中象夫，而五降二當娣處，故云“不如其娣之袂良也”。或曰：“其位”，謂五，五有中德，欲以陽上升而己降居二，故謂“不如其娣之袂良”。

上六：女承筐无實，

虞翻曰：“女”，謂應三兑也。自下受上稱“承”，震[image: ]“筐”，以陰應陰，三、四復位，坤朱誤“坎”。[image: ]虚，故“无實”，《象》曰“承虚筐也”。

補　“筐”，鄭作“匡”。《釋文》。此依盧校，他本或“筐”“匡”互易。曰：宗廟之禮，主婦奉筐當[image: ]“匡”。米《儀禮·特牲饋食禮》疏。《士昏禮》云：“婦入三月而後祭行。”《詩·葛屨》正義。

釋曰　上在卦終，與三正應，故三失位乘剛之咎於上著之。三无應，三、四復正，象女嫁將祭行成婦。二、五不正，坤虚失實，故“承筐无實”，謂失婦順，无以奉宗廟粢盛也。“匡”，正字，“筐”，或體字。

士刲羊无血，无攸利。《釋文》：刲，苦圭反，一音工惠反。

虞翻曰：“刲”，[image: ]也，震[image: ]“士”，兑[image: ]“羊”，離[image: ]刀，故“士刲羊”。三、四復位成泰，坎象不見，故“无血”。三柔承剛，故“无攸利”也。

補　馬融曰：“刲”，刺也。《釋文》。

《春秋傳》曰：“士刲羊”，亦無衁也，“女承筐”，亦無貺也。

釋曰　女已嫁，故以震象士，坎[image: ]血，二不之五，坎象不見，故“无血”。祭必夫婦親之，失婦順，不得行祭禰成婦之禮，故雖卦羊而无血，謂不得以血膋薦也。“刲”，[image: ]也，“[image: ]”亦“刺”字。“三柔承剛”，“承”當[image: ]“乘”，由三乘剛，故不成既濟而无實无血，是无所利也。《春秋傳》引爻辭變其文，“衁”，血也，“貺”，賜也，無賜與之者，故“无實”。

《象》曰：上六无實，承虚筐也。

虞翻曰：泰坤[image: ]虚，故“承虚筐也”。

釋曰　張氏曰：“二之五則坤實”。

豐

《序卦》曰：得其所歸者必大，故受之以豐。豐者，大也。

崔憬曰：歸妹者，姪娣媵，國三人，凡九女，[image: ]大援，故言“得其所歸者必大”也。

釋曰　物得所歸，則聚而盛大，故豐次歸妹。崔説似未當。

[image: ]離下震上豐。亨。

虞翻曰：此卦三陰三陽之例，當從泰二之四。而豐三從噬嗑上來之三，折四於坎朱誤“五”。獄中而成豐，故“君子以折獄致刑”。陰陽交，故“通”。噬嗑所謂“利用獄”者，此卦之謂也。

補　鄭康成曰：豐之言腆，充滿意也。《釋文》。

釋曰　泰二之四成豐，陽進而上，將成既濟，卦辭所謂“王假之”。噬嗑上之三亦成豐，《象傳》所謂“折獄致刑”。義各有當，不相蒙也。虞氏專據噬嗑來，以三、上易陰陽交[image: ]亨，然説“王假”似仍與“折獄”劃分兩義。愚謂“亨”當以明動成既濟[image: ]主，“折獄”去小人蔽君明者，其一端也。豐本訓豆豐滿，引申[image: ]凡腆厚盛大之稱。

王假之，《釋文》：假，庚白反。

虞翻曰：乾[image: ]“王”，“假”，至也，謂四宜上至五，動之正成乾，故“王假之，尚大也”。

補　馬融曰：“假”，大也。古雅反。《釋文》。

釋曰　豐大之道，惟王者能至之。四之五成既濟，明以動，動而愈明，光照天下，盛德大業於是乎至，故“王假之”，《彖》曰“尚大”。以上治下，其道大光，所謂“亨”也。虞氏則謂四宜上息至五成乾，五正四乃變，成既濟，居上大正也。馬訓“假”[image: ]“大”，謂豐之道尚其大，惟王者能大之。

勿憂，宜日中。

虞翻曰：五動之正，則四變成離，離日中當五，句。在坎中，坎[image: ]“憂”，故“勿憂宜日中”。體兩離象，照天下也。日中則昃，盧、周作“[image: ]”。月盈則食，朱作“蝕”。天地盈虚，與時消息。

干寶曰：豐，坎宫陰，世在五，以其宜中而憂其側周作“昃”。也。坎[image: ]夜，離[image: ]晝，以離變坎，至於朱作“于”。天位，日中之象也。殷水德，坎象盡朱、盧、周皆誤“晝”，此從别本校改。敗而離居之，周伐殷居王位之象也。聖人德大而心小，既居天位而戒懼不怠。“勿憂”者，勸勉之言也，猶《詩》曰“上帝臨女，朱、盧作“爾”。无貳爾心”，言周德當天人之心，宜居王位，故“宜日中”。

補　《京氏傳》曰：上木下火，氣稟純陽，陰生於内。

釋曰　天下之生，一治一亂，盛者衰所伏。豐於候當六月，陽氣盛行而積陰已至遯二。四、五失位，在下離已成之後，有日昃象。可憂之道，五正四變成坎，坎[image: ]憂。互體兩離，離[image: ]日，日上其中，離上當五位，日中象。重明麗正，光照天下，故“勿憂，宜日中”。言徒憂無益，當日新其德，自强不息，常如日中，則豐可長保。言“勿憂”者，明持盈保泰之必有道也。虞引《彖傳》“日中則昃”四語，疑下有脱文，葢謂豐所以可憂，而戒以宜常明如日中也。張氏則曰：“泰初，故明消息。見否可反泰，而既濟又未可恃也。”干氏謂豐者坎宫五世卦，以離變坎至於天位，將成重離，故[image: ]豐。然五陰居陽失位，有日昃象，聖人德大心小，故於其將中而憂其側，是也。至謂卦辭有伐殷之象，則大失文王之旨。若云坎夜離晝，暗主在上，明德代興，百世通義，斯得之矣。

《彖》曰：豐，大也。明以動，故豐。

崔憬曰：離下震上，明以動之象。明則見微，動則成務，故能大矣。

王假之，尚大也。

姚信曰：四體震王，“假”，大也。四宜盧、周作“上”。之五，得其盛位，謂之“大”。

釋曰　四體震[image: ]王。姚氏曰：“四尚之五，故尚大。”案：“四宜之五”，“宜”或作“上”，則“尚大”，謂上居五盛位大正也。“尚”，上也。“假”訓“大”訓“至”並通，故李於經傳分著之。

勿憂宜日中，

《九家易》曰：震動而上，故“勿憂”也。日者君，中者五，君宜居五也，謂陰處五日中之位當傾昃盧、周作“[image: ]”。矣。

釋曰　震動而上，明以動，動而愈明。四動之五，體離日，居正中，明明德於天下，大君之宜，故“勿憂宜日中”。五本陰爻失正，宜傾昃降居四，憂象也。四升之五，易暗[image: ]明，故“勿憂”。殷鑒不遠，在夏后之世，聖人以失道[image: ]鑒，自强不息，緝熙光明，則無憂矣。“勿憂”者，明持盈保泰祈天永命之必有道，顧力行何如耳。

宜照天下也。

虞翻曰：五動成乾，乾[image: ]“天”。四動成兩離，重明麗正，故“宜照天下”，謂化成天下也。

釋曰　兩離相繼，盛明不衰，常如日中之象。

日中則昃，盧、周作“[image: ]”，注同。

荀爽曰：豐者至盛，故“日朱誤“曰”。中”。下居四，日昃之象也。

補　“昃”，孟作“稷”。《釋文》。

釋曰　陽下居四非正中，又五陰失位當降四，皆“日昃”象。此豐所以可憂而必宜日中，使四升五成既濟也。張氏以四之五重離[image: ]日中，上變成家人陽過體巽入[image: ]日昃，亦通。孟作“稷”者，叚借字，如《春秋·定十五年》經“日下昃”、《穀梁》作“稷”之比。

月盈則食。朱作“蝕”。

虞翻曰：月之行生震，見兑，盈於乾甲，五動成乾，故“月盈”。四變體噬嗑食，故“則食”，此“豐其屋”“蔀其家”也。

補　鄭康成曰：言皆有休已，无常盛。《公羊傳·定十五年》疏。

“食”，或作“蝕”。《釋文》。

釋曰　既濟體噬嗑食，此方息而消象已見，變成家人，巽象退辛，月盈而虧矣。“食”，謂虧缺也。由昃食之象，其極至於“豐其屋”、“蔀其家”，則家人壞而豐成明夷矣。姚氏謂：“成既濟日月貞明，四未之五，坎月[image: ]兑口所食，四化成明夷，月食象。月食必於望，故盈則食。”案：豐有日昃月食之象，故可憂而戒以宜日中。

天地盈虚，與時消息，而況於人乎，況於鬼神乎。

虞翻曰：五息成乾[image: ]“盈”，四消入坤[image: ]“虚”，故“天地盈虚”也。豐之既濟，四時象具，乾[image: ]神人，坤[image: ]鬼，鬼神與人亦隨時消息。謂人謀鬼謀，百姓與能，與時消息。

釋曰　張氏曰：“豐震春兑秋，既濟坎冬離夏。‘人’，謂三，乾由上之三[image: ]‘神’，‘鬼’，謂上。坤變之巽，皆與時消息。”案：人有盛衰治亂好惡去就之殊，鬼神有屈申往來禍福吉凶之變，皆隨時消息，豐至盛而衰象已見。三，三公爻，而有股肱无輔之象。上，宗廟爻，而有闚户无人之凶。惟聖人與天地合德，至誠無息常如日中，則物無不懷仁，鬼神饗德，“一人有慶，兆民賴之”，而豐可長保矣。此聖人之與時消息，所謂贊天地之化育也。

《象》曰：雷電皆至，豐。

荀爽曰：豐者，陰據不正，奪陽之位，而行以豐，故“折獄致刑”以討除之也。

釋曰　“雷電”，陽威之大。雷電皆至，明以動，天威大震，故以“折獄致刑”，審之明則斷之決也。荀以五陰盜陽位而行以豐，豐屋蔀家，窮大失居，四當之五討除之。兑[image: ]折[image: ]刑，四本體兑折，之五成坎[image: ]獄，上“三歲不覿”，與坎上“三歲不得凶”同象，故以“折獄致刑”。“君子”，謂四，據自泰來也。

君子以折獄致刑。

虞翻曰：“君子”，謂三。噬嗑四失正，繫朱作“係”。在坎獄中，故此字疑衍。上之三折四入大過死象，故“以折獄致刑”。兑下似脱“[image: ]”字。折[image: ]刑，賁三得正，故“无敢折獄”也。

補　孔穎達曰：斷決獄訟，須得虚實之情，致用刑罰，必得輕重之中。若動而不明，則淫濫斯及，故君子象於此卦而折獄致刑。

釋曰　虞據自噬嗑來，“君子”，謂三。師説不同，李竝存之。

初九，遇其配周作“妃”，注“配主”同。主，

虞翻曰：妃嬪，謂四也。四失位在震[image: ]主，五動體姤遇，故“遇其配主”也。

補　“配”，鄭作“妃”，曰：嘉耦曰妃。《釋文》。

釋曰　虞注“妃嬪”，非以嬪釋妃，葢虞本作“配”，而讀[image: ]“妃嬪”之“妃”，與鄭訓嘉耦義同，句有脱字耳。四失位，當變應初，陰陽相耦[image: ]妃，今在震[image: ]主，五動體姤遇，故遇其妃主。豐有得其所歸之義，故初稱“遇配主”，四稱“遇夷主”也。

雖旬无咎，往有尚。《釋文》：旬，如字，王肅尚純反，音脣。

虞翻曰：謂四失位，變成坤應初，坤數十，四上此下朱衍“而”字。之五成離，離[image: ]日。

補　鄭康成曰：初脩禮上朝四，四以匹敵恩厚待之，雖留十日不[image: ]咎。正以十日宋本《詩正義》作“旬日”。者，朝聘之禮，止于主國以[image: ]限，聘禮畢，歸大禮曰旬而稍，旬之外[image: ]稍，久留非常。《詩·有客》正義。

“旬”，荀作“均”，劉昞作“鈞”。《釋文》。

釋曰　四非上息五而變，即動而之五。四動成坤，坤數十，之五體離，離[image: ]日，十日[image: ]旬，數之盈，豐之義也。四之五成既濟，初應四以承五，故“往有尚”，葢即“尚大”之意。豐懼其過盛，雖旬无咎，明過此即不免於咎。既濟未可恃，上豐屋蔀家，則窮大失居，過而災矣。虞注文不備，以意申之如此。鄭義四象諸侯有明德當王者，初脩禮朝之，四謹守侯度，待以匹敵之禮，故“遇其配主”。諸侯相朝聘之禮，賓行事既畢，主人歸大禮後，賓請歸，主人留之，約一旬餘，足以容饗食燕之禮，則可以歸矣。或有事未即歸，則主人致稍以供客飲食。豐五失位，象王者不明，初朝四久留，或觸暗主之忌，故以旬[image: ]限如常禮，則“无咎”。“往有尚”，四輔五使伏陽發而四變，或五伏陽終不能發而四升五，初皆得應，故往而有尚。初體離，離[image: ]日，日數十，故稱“旬”。荀作“均”者，四動坤[image: ]“均”，四之五成既濟，陰陽和均相應，中而不過，故“无咎”。“均”、“鈞”同義。

《象》曰：雖旬无咎，過旬災也。

虞翻曰：體大過，朱脱“過”字。故“過旬災”。四上之五，坎[image: ]“災”也。

釋曰　得中則五動[image: ]遇，四之五[image: ]濟。過中則五動體大過，四之五坎[image: ]災。易道屢遷，取象不一也。言“雖旬无咎”，則過旬有咎矣，此“宜日中”之意。

六二：豐其蔀，《釋文》：蔀，音部，王廙同，蒲户反，王肅普苟反。日中見斗，往得疑疾。

虞翻曰：日蔽雲中稱“蔀”，“蔀”，小，謂四也。二利四之五，故“豐其蔀”。噬嗑離[image: ]“見”，象在上[image: ]“日中”，艮[image: ]“斗”，“斗”，七或當[image: ]“大”。星也。噬嗑艮[image: ]星、[image: ]止，坎[image: ]北中，巽[image: ]高舞，星止朱誤“上”。於中而舞者，北斗之象也。離上之三，隱坎雲下，故“日中見斗”。四往之五得正成坎，坎[image: ]“疑疾”，故“往得疑疾”也。

補　馬融曰：“蔀”，小也。

“蔀”，鄭作“菩”，曰：“菩”，小席。

薛虞同。並《釋文》。

陸希聲曰：“蔀”，茂盛周匝之義。《漢上易》。

“斗”，孟作“主”。《釋文》。

釋曰　《説文》：“菩，草也。”鄭訓“小席”，引申義。《廣韻》云：“蔀，小席。”則“蔀”即“菩”之後出字。席所以障蔽，故“日蔽雲中稱蔀”。蔽則光小，四當之五體重離照天下，今失正在噬嗑坎位，離日蔽不見，故[image: ]“蔀”。“豐其蔀”，二利四之五，大其明之小者也。鄭則謂豐大其障蔽，五陰在上，伏陽未發也。陸云“茂盛周匝”，亦謂草盛蔽物。“日中見斗”，北斗七星，形似舞，運乎中央，臨制四方。豐與噬嗑兩象易，噬嗑離在上[image: ]日中，四體艮[image: ]星、[image: ]止，坎[image: ]北方之中，上之三成豐，巽[image: ]高、[image: ]舞，星止於中而舞，北斗象。上之三日隱坎雲下，有昏暗象，昏暗之甚莫如日食，離隱而艮爻見坎位，是“日中見斗”，日食象。“日”喻君，“斗”喻諸侯，四又體震[image: ]侯，五陰四陽，離日在下，日不明而斗見，天子不明，而天下人心所瞻仰在諸侯矣。“往得疑疾”，四欲往之五，以陽德正之，息五成乾，變成既濟。五不明，反體坎疑疾之，若湯、文[image: ]桀、紂所困也。姚氏以“往”[image: ]二往應五，“疑疾”[image: ]五疑二，二應五與四輔五，其義一也。此爻之義，虞雖取噬嗑象，實不以“折獄致刑”言，故云“四上之五”，不云“四變成明夷”，葢本先儒舊説，今酌取姚氏義申之。張氏則謂“豐其蔀”者，欲去四之蔽。“日中見斗”，四蔽之，四往之五，疑正而非正，故“往得疑疾”，然與下注“四發之五成坎孚”不合。“斗”，孟作“主”，音近叚借。

有孚發若，吉。

虞翻曰：坎[image: ]“孚”，四發之五成坎孚，動而得位，故“有孚發若，吉”也。

釋曰　五雖疑疾四，四以至誠感悟之，發其本心之明。五下有伏陽，四進之五以誠信發之，則成既濟體坎孚，五正二應，故“吉”，此湯、文竭忠事闇主之心也。姚氏以[image: ]二以至誠孚五而發之，義亦同。“若”，辭也。張氏則以虞此注[image: ]非，以“有孚發若”[image: ]五伏陽自發成坎，訓“若”[image: ]“順”，謂二順五陽。

《象》曰：有孚發若，信以發志也。

虞翻曰：四發之五，坎[image: ]“志”也。

《九家易》曰：信著於五，然後乃可發其順志。

釋曰　《九家》謂二信著於五，乃可自發其順志而正君，信而後諫。“若”，訓“順”也。

九三：豐其沛，日中見沬。《釋文》：沛，本或作旆，又普貝反。王廙豐葢反，又補賴反，徐普葢反。沬，徐武葢反，又亡對反，王肅音妹。　案：“沬”，盧作“沫”。

虞翻曰：日在雲下稱“沛”，“沛”，不明也。“沬”，小星也，噬嗑離[image: ]日，艮[image: ]“沬”，故“日中見沬”。上之三，日入坎雲下，故“見沬”也。

《九家易》曰：大暗謂之“沛”。“沬”，斗杓後小星也。

補　姚信曰：“沛”，滂沛也。

“沛”，鄭、干作“芾”，曰：祭祀之蔽膝。

《子夏傳》曰：“芾”，小也。

或本“沛”作“旆”。

“沬”，鄭作“昧”。

馬融曰：“昧”，星之小者。

《子夏傳》同。薛云：輔星也。並《釋文》。

陸希聲曰：“沬”者，斗槩，謂斗之輔星。斗以象大臣，槩以象家臣。《撮要》。

釋曰　此“豐其沛”，及下“豐其蔀”，細繹虞意，與六二注不同。“豐其沛”，直謂大其蔽暗耳。“沛”，大暗不明，謂四也。虞此注專據噬嗑來，以[image: ]四蔽君明，三自上來折之。“日中見沬”，“沬”，小星也，日食甚則大星見，又甚則小星亦見。所謂“沛”也，姚元直云“滂沛”，謂大雨，故日中而晦也。鄭、干作“芾”，“芾”，蔽膝，因以[image: ]凡蔽之稱。必取象芾者，鄭以“豐其芾”指三，三[image: ]三公，天子三公朱芾，三在噬嗑，否坤[image: ]芾，兩象易[image: ]豐，體離[image: ]朱，巽[image: ]股，故稱“芾”。芾大小有定制，“豐其芾”，象臣强專僭，足以蔽君明也。“日中見昧”，日食晝晦，亦以喻君弱臣强。或本“沛”作“旆”，謂幡幔蔽物者。姚氏以“沫”喻諸侯之臣，王朝昏暗棄賢任小人，而人所瞻仰在諸侯之賢臣也。陸謂“斗”喻大臣、“沬”喻家臣，則“見沬”且[image: ]陪臣執國命之象矣。

折其右肱，无咎。

虞翻曰：兑[image: ]“折”、[image: ]“右”，噬嗑艮[image: ]“肱”，上來之三，折艮入兑，故“折其右肱”。之三得正，故“无咎”也。

補　鄭康成曰：三艮爻。艮[image: ]手，互體[image: ]巽，巽又[image: ]進退，手而便于進退，“右肱”也。猶大臣用事于君，君能誅之，故“无咎”。《儀禮·覲禮》疏。

《漢書·五行志》説日食曰：於《易》在豐之震，曰：“豐其沛，日中見昧，折其右肱，亡咎”，明小人乘君子，陰侵陽之原也。服虔曰：“日中而昏也。”

《京氏傳》曰：夏至積陰生豐，臣强君弱，[image: ]亂世之始。

《覲禮》“侯氏右肉袒告聽事”，鄭氏注曰：“刑宜施於右也，《易》曰‘折其右肱，无咎’。”

“肱”，姚作“股”。《釋文》。

釋曰　虞以三得正，折四去蔽君明之惡人，故“无咎”。鄭則謂豐與噬嗑兩象易，三本噬嗑上惡積罪大者，在豐不能正君使明，而專恣自用，若《詩》所刺皇父卿士及齊陳、魯季之流。伏陽發，審知其罪而誅之，更用賢人，則“无咎”，《漢書》義同。但漢世或以日食歸咎大臣，不惟側身罪己之義，而使小人得以緣隙誣陷正直，則大失經文取喻垂戒之旨。《覲禮》注所云，别一義。葢“日中見斗”“見沬”，若夏商之季，人心别有所歸，湯、文率諸侯盡臣服之禮，故“无咎”。然不能大明如日中，則諸侯終不用命。“无咎”者，望之之辭云爾。

《象》曰：豐其沛，不可大事也。

虞翻曰：利四之陰，故“不可大事”。

釋曰　謂四不可與共國之大事，利其能悔禍，退而之陰也，此與二利四之五截然兩義。鄭則謂三“豐其芾”，非安宗廟社稷之臣，故“不可大事”。

折其右肱，終不可用也。

虞翻曰：四死大過，故“終不可用”。

釋曰　四不變則折入大過死，終不可用[image: ]善也。鄭則謂三專恣蔽君明，不可用，故去之。

九四，豐其蔀，

虞翻曰：“蔀”，蔽也，噬嗑離日之坎雲中，故“豐其蔀”，《象》曰“位不當也”。

釋曰　此更訓“蔀”[image: ]“蔽”，則“豐其蔀”謂大其蔽耳，虞據噬嗑來，謂四也。姚氏則謂五陰居陽位不當，故“豐其蔀”，小人竊國柄蔽君明也。

日中見斗，

虞翻曰：噬嗑日在上[image: ]“中”，上之三[image: ]巽，巽[image: ]入，日入坎雲下，幽伏不明，故“日中見斗”。《象》曰“幽不明”，是其義也。

釋曰　“日中見斗”，幽暗之甚，所謂“蔀”，象於此釋之。二、三爻同義，故虞云“是其義也”。豐之義在大明而象多取幽，欲其撥亂反正，易暗[image: ]明，常明不昏也。姚氏以[image: ]日暗不明，故日中而見斗，天下人心歸諸侯之象。

遇其夷主，吉。

虞翻曰：震[image: ]“主”，四行之正成明夷，則三體震[image: ]夷主，故“遇其夷主，吉”也。　案：四處上卦之下，以陽居陰，履非其位而比於五，故曰“遇”也。“夷”者，傷也，“主”者，五也，謂四不期相遇而能上行傷五，則“吉”，故曰“遇其夷主，吉行也”。

釋曰　張氏以[image: ]“夷”，傷也，三傷四，折獄致刑，則四正而大臣得人，故吉道行。愚謂虞云“四行之正成明夷”，則是四自變，悔禍復正，五无蔽而三不必致刑，故“吉”。九三注所謂三“利四之陰”，致刑非君子所得已也。李氏謂四上傷五陰而居五[image: ]主，則據自泰來，泰三之四入上體，在乾四或躍之位，竭忠孚五，五伏陽發則變成既濟。若五陽終不發，則四升而五降，與明夷九三“南狩”同，故“遇其夷主”，天下得其所歸，故行而吉也。

《象》曰：豐其蔀，位不當也。日中見斗，幽不明也。

虞翻曰：離上變入坎雲下，故“幽不明”。坎，“幽”也。

遇其夷主，吉行也。

虞翻曰：動體明夷，震[image: ]行，故曰“吉行”。

六五：來章有慶譽，吉。

虞翻曰：在内稱“來”，“章”，顯也。“慶”，謂五，陽出稱“慶”也。“譽”，謂二，二多譽。五發得正，則來應二，故“來章有慶譽，吉”也。

釋曰　“章”，顯也，美也，陽稱“顯”、稱“美”。陰含陽[image: ]“含章”，陽自陰發[image: ]“來章”。陽既發則來應二，重明麗正，修先王之法，使禮達於下，綱紀文章復明如日中，則“一人有慶，兆民賴之”，而蚤有譽於天下矣，故“吉”。若五陽不能發，則四升之五應二，撥亂反正，天下文明，其“來章有慶譽”同，而其所自來者不同矣。

《象》曰：六五之吉，有慶也。

虞翻曰：動而成乾，乾[image: ]“慶”。

釋曰　動成乾，變既濟，或四之五成既濟，皆五正陽位。乾陽稱“慶”也。

上六：豐其屋，蔀其家。

虞翻曰：“豐”，大，“蔀”，小也，三至上，體大壯屋象，故“豐其屋”。謂四、五已變，上動成家人，大屋見則家人壞，朱誤“懷”。故“蔀其家”。與泰二同義，故《象》曰“天際盧、周作“降”。祥”，明以大壯[image: ]屋象故也。

補　《説文》：寷，大屋也，从宀，豐聲，《易》曰“寷其屋”。

釋曰　虞注“謂四、五已變”，“謂”上疑脱“家”字。虞意謂四、五已正，上當權變成家人，以昃[image: ]戒，否未反泰，不敢自謂已濟也。若五失位不變，如豐本象體大壯，則上體與家人反，大壯上棟下宇有屋象，大屋見則家人壞，故“豐其屋，蔀其家”。巽[image: ]長木，大壯反巽象棟，震動起，在乾天上，故《象》曰“天際翔”，言屋之高大如天際飛翔也。以大壯屋象釋天際翔，引傳“祥”字葢當[image: ]翔。虞雖治孟《易》，不必一如孟義。李書之例，博存異義，前後字亦不必同也。“與泰二同義”，“二”，疑當[image: ]“上”，五已正既濟，上仍據本象體大壯言，正與泰五已正既濟，上仍據本象言否反同例。愚謂聖人以失道[image: ]戒，四之五日中照天下，則五當降而傾昃，此正言其幽不明而至於昃者。家人五陽正，王假有家，豐上體與相反，故取以[image: ]義。虞云“變成家人”，象適相符。《説文》引《易》作“寷”，段氏以[image: ]許本作“豐其屋”，引《易》説會意，甚是。但《釋文》引許書已同今本，或《易》此處獨作“寷”，字有錯出歟？

闚其户，闃朱作“閴”，周作“[image: ]”。其无人。三歲不覿，凶。《釋文》：闃，苦鶪反，徐苦鶂反，一音苦馘反。

虞翻曰：謂從外闚三應，“闃”，空也。四動時坤[image: ]闔户，闔故“闚其户”。坤[image: ]空虚，三隱伏坎中，故“闃其无朱、盧作“無”。人”，《象》曰“自藏也”。四、五易位，噬嗑離目[image: ]“闚”，闚人者言皆不見。坎[image: ]“三歲”，坤冥在上，離象不見，故“三歲不覿，凶”。

干寶曰：在豐之家，居乾之位，乾[image: ]屋宇，故曰“豐其屋”，此葢記紂之侈，造[image: ]璿室玉臺也。“蔀其家”者，以記紂多傾宫盧、周作“國”。之女也。社稷既亡，宫室虚曠，故曰“闚其户，闃其无朱作“無”。人”，“闃”，无朱作“無”。人貌也。“三”者，天地人之數也，凡國於天地，有興亡焉，故王者之亡其家也，必天示其祥，地出其妖，人反其常，非斯三者，亦弗之亡也，故曰“三歲不覿，凶”。然則璿室之成，三年而後亡國矣。　案：上應於三，三互離，巽[image: ]户，離[image: ]目，目而近户，闚之象也。既屋豐家蔀，若闚其朱、盧誤“地”。户，闃寂无朱作“無”。人，震木數三，故三歲致凶於災。

補　馬融、鄭康成曰：“闃”，无人貌。《釋文》。

《淮南子》曰：《易》曰“豐其屋，蔀其家，無其户，闃其无人”，非無眾庶也，言無聖人以統理之也。《泰族訓》。

《公羊傳》“上無天子，下無方伯”，何休曰：有而無益於治曰無，《易》曰“闃其無人”。

《左傳》鄭公子曼滿與王子伯廖語：欲[image: ]卿。伯廖告人曰：無德而貪，其在《周易》豐之離，弗過之矣。閒一歲，鄭人殺之。

“闃”，孟作“窒”，姚作“[image: ]”。《釋文》。

釋曰　虞以[image: ]上闚三應，四動三體坎隱伏自藏，不應上，天地閉，賢人隱，故“闃其无人”。“四五易位”以下十七字，張氏謂有錯誤，當云“四、五易位，离目[image: ]覿，今无人，故不見”。案：張謂此數語釋“三歲不覿”之“覿”，然未釋闚象。或“噬嗑離目[image: ]闚”句不誤，謂上以伏離闚三，餘數句則有誤倒耳。姚氏曰：“坤陰[image: ]闚户，離目在下，故‘闚其户’。”案：如姚説則四動成明夷，上體无陽，故“闃其无人”。窮泰極侈，以人從欲，任用羣小，放棄忠良，社稷將亡，宫室虚曠，罪惡貫盈，豈復能長生久視，故“三歲不覿，凶”。或曰，“覿”，如“吾鬬龍不吾覿”之“覿”，天降大祥，至於三年而不省，怙惡不悛，故“凶”，所謂自戕也。干氏云“居乾之位”，謂五也，乾天覆上，故[image: ]屋宇。“記紂之侈”“記多傾宫之女”，“記”皆當[image: ]“託”，因象託義也。“國於天地，有興亡焉”，“興亡”疑當[image: ]“與立”，王者天之所大命，豈易亡哉。昏暴自恣，謂天變不足畏，祖宗不足法，民怨不足恤，積惡日久，自取之耳，此歎息痛恨於晉之失道也。李氏據四未變取象，“三互離”，“離”下當重一“巽”字。“致凶於災”，當[image: ]“致凶災矣”。《淮南子》、《公羊》注所言，失道棄賢之戒也。《左傳》所言，無德貪位之災也。“闃”，孟作“窒”，闔户虚空之意，姚作“[image: ]”，音近假借字。

《象》曰：豐其屋，天際朱作“降”。祥也。孟喜曰：天降下惡祥也。

補　鄭康成曰：“際”，當[image: ]“瘵”，“瘵”，病也。

王肅亦作“祥”。並《釋文》。諸家作“翔”。

釋曰　李不引虞而遠引孟，葢虞本此《傳》與孟異也。鄭讀[image: ]“瘵”者，所謂天方薦瘥，言病而災之。

闚其户闃其无人，自藏也。

虞翻曰：謂三隱伏坎中，故“自藏”者也。

補　“藏”，眾家作“戕”。慈羊反。

馬融曰：“戕”，殘也。

王肅同。

鄭康成曰：“戕”，傷也。並《釋文》。

釋曰　作“戕”義較長。

旅

《序卦》曰：窮大者必失其居，故受之以旅。

崔憬朱誤“虞翻”。曰：諺云“作者不居”，況窮大甚而能久處乎？故必獲罪去邦，羇旅於外矣。

釋曰　崔以人臣言，人君亦然。日中則昃，天命靡常，豐屋蔀家，則四海[image: ]家者反[image: ]羇旅矣。

[image: ]艮下離上旅。小亨，旅貞吉。

虞翻曰：賁初之四，否三之五，非乾坤往來也，與噬嗑之豐同義。“小”，謂柔，得貴位而順剛，麗乎大明，故“旅，小亨，旅貞吉”。再言“旅”者，謂四凶惡，進退无朱作“無”。恒，無所容處，故再言“旅”，惡而愍之。

補　《京氏傳》曰：仲尼旅人，國可知矣。

王肅曰：“旅”，軍旅也。《釋文》。

釋曰　“旅”，失所居而行於外也。據自賁來，則初之四失位，體離四惡人无所容，小人在上，泰將成否，乾寄坤家，有似覊旅。據自否來，則三之五以陰居陽，五之三失尊位，五陰承上陽，陽不在五而亢極在上，皆旅義。賁自泰來而旅從否，猶噬嗑否來而豐從泰，否泰相接也。虞意以自賁來[image: ]主，謂《彖》雖云“柔得中乎外而順乎剛”，實與小畜、履、同人、大有、乾、坤往來之卦以一爻[image: ]主者異，故云“非乾坤往來”。或曰，以豐注推之，虞似專據賁來，“非”字當在“否”上，謂非否三之五乾坤交也，若乾坤交，則非寄旅矣，義或然。“小”，謂五柔。五得中而順乎伏陽，象臣以中順之道事君，止於正而麗乾陽，陰與陽通，使陽出正位，泰不遽反否，而否亦可暫濟，故“小亨，旅貞吉”，此濟旅之道。再言“旅”者，亨雖小，旅亦可貞而吉矣。五已正成遯，則初、四易成家人，小人悔禍在此時也。若以否三之五言，則“旅貞吉”，謂小亨是旅之貞吉。文王朝聘於紂，彌縫其闕，孔子荅禮行誼，示兆足以行，是也。王肅云“軍旅”，葢因得其齊斧而云，舉一廢百，殊失卦義。

《彖》曰：旅小亨。

姚信曰：此本否卦。三、五交易，去其本體，故曰客旅。

荀爽曰：謂陰升居五與陽通者也。

釋曰　此以否三之五[image: ]旅，與“小亨”一義，在旅而小亨也。虞則以賁初之四[image: ]旅，“小亨”，謂五，小亨所以濟旅也。

柔得中乎外而順乎剛，止而麗乎明，是以小亨旅貞吉也。

蜀才曰：否三升五，“柔得中於外，上順於剛”。九五降三，降不失正，“止而麗乎明”，所以“小亨，旅貞吉”也。

釋曰　在“外”，旅象，“得中”，故能亨。蜀才以“剛”[image: ]上九，君位不在五而在上，亢陽失正，亦旅義。虞意當以“剛”[image: ]伏陽，張氏曰“謂五順乾剛”，是也。艮[image: ]“止”，離[image: ]“麗”、[image: ]“明”，三陽正，得所止之象，上體離，故“麗乎明”。五[image: ]全卦之主，止而麗明，皆五之德。人臣以中順之道事君，止得其正而麗乎君心之明，因其所明而通之使正，則五伏陽發，旅可漸濟，是以“小亨，旅貞吉”也。虞以“明”[image: ]大明，謂離麗乾五，天之明以日顯，山澤通氣，地氣麗乎日以升乎天，其義一也。天日同明，皆君象。若以凡在旅者言，柔而得中，内含剛德，進退以義，因不失親，雖道未大行，得正而吉矣。

旅之時義大矣哉。

虞翻曰：以離日麗天，縣象著明莫大日月，故義大也。

王弼曰：“旅”者，物失其所居之時也。物失所居，則咸願有附，豈非智者有[image: ]之時，故曰“旅之時義大矣哉”。

釋曰　離日麗天，君德明之象。柔麗大明，所以息陽行乾元，使泰不反否，否可漸濟也，故義大。王弼謂“智者有[image: ]之時”，與上交語意不協，且功利之見，非聖人所謂義。

《象》曰：山上有火，旅。

侯果曰：火在山上，勢非長久，旅之象也。

釋曰　山上有火，野燒逐草而行，勢不久畱，故[image: ]旅。

君子以明慎用刑而不留獄。

虞翻曰：“君子”，謂三。離[image: ]“明”，艮[image: ]“慎”，兑[image: ]“刑”，坎[image: ]“獄”。賁初之四，獄象不見，故“以明慎用刑而不留獄”，與豐“折獄”同義者也。

釋曰　三體艮[image: ]賢人，故稱“君子”。火焚殺物，用刑之義，離明艮止，故“明慎用刑”。在旅不久，故“不留獄”。既明且慎而無怠緩，斷決以時，開釋無辜，小大之獄，察必以情，亦亨旅之要道也。

初六：旅瑣瑣，斯其所取災。

陸績曰：“瑣瑣”，小也，艮[image: ]小石，故曰“旅瑣瑣”也。履非其正，應離之始，離[image: ]火，艮[image: ]山，以應火，災焚自取也，故曰：“斯其所取災”也。

補　鄭康成曰：“瑣瑣”，猶小小也。王有“也”字。此句又見《釋文》，云：瑣瑣，小小也。爻互體艮，艮小石，小小之象。三[image: ]聘客，初與二其介也，介當以篤實之人[image: ]之，而用小人瑣瑣然。客主人[image: ]言，不能辭曰非禮，不能對曰非禮，每者不能以禮行之，則其所以得罪。《儀禮·聘禮記》疏。

馬融曰：“瑣瑣”，疲弊貌。

王肅曰：“瑣瑣”，細小貌。

“瑣”，本又作“璅”。並《釋文》。

釋曰　“以應火”，“以”下似脱“山”字。初失所止而應於離四，志意窮促，不達義命之正，失正附勢，猶山草[image: ]焚燒之資，取災必矣。鄭以聘禮言，不達禮而出辭妄應，身得罪而國辱，其災大矣。旅有文王朝聘於紂之義，故著聘象。“瑣”“璅”字義各别，作“璅”者音近叚借，後人或合[image: ]一字，故陸氏以[image: ]非。

《象》曰：旅瑣瑣，志窮災也。

虞翻曰：“瑣瑣”，最蔽之貌也。失位遠應，之正介坎，坎[image: ]災眚，艮手[image: ]取，謂三動應坎，坎[image: ]“志”，坤稱“窮”，朱誤“災”。故曰“志窮災也”。

釋曰　張氏曰：“‘最蔽’，葢猥雜也。艮[image: ]居，巽[image: ]伏，[image: ]草莽，伏居草下，故‘最蔽’也”。案：初之四則介三坎，若三動而應四，則四體坎艮。坎[image: ]災，艮手[image: ]取，初志在四而四不與同志，初體坤窮，取坎災，以旅在下，而煩襍瑣瑣然交於小人以求正，災必及矣。明初當靜以待時，義與鄭、陸異，李意葢以陸[image: ]正。

六二：旅即次，懷其資，得僮僕，貞。

《九家易》曰：“即”，就，“次”，舍，“資”，財也。以陰居二，即就其舍，故“旅即次”。朱無此四字。承陽有實，故“懷其資”。此下朱有“故曰旅即次懷其資也”九字。初者卑賤，二得履之，故“得僮僕”。處和得位，此下朱衍“故”字。正居是，故曰“得僮僕，貞”矣。

補　“懷其資”，本或作“懷其資斧”，非。《釋文》。

“僮”，亦作“童”。

釋曰　艮[image: ]舍，二正位在艮中，故“即次”。陰得陽乃實，二承三，五正得應，巽[image: ]藏，故“懷其資”。二履初，初應四則[image: ]瑣瑣取災，承二則居下之道，二正位承三應五，則初、四亦易而貞矣。“僮”，叚借字，“童”，正字。“斧”，衍字。

《象》曰：得僮僕貞，終无尤也。

虞翻曰：艮[image: ]“僮僕”，得正承三，故“得僮僕貞而終无尤也”。案：六二履正體艮，艮[image: ]閽寺，“僮僕貞”之象也。

釋曰　二執三則初在艮，二居正履之，故“得僮僕貞”。“僮僕”，虞意亦當謂初，張云謂三，似失之，李意葢謂僮僕之象即在二。

九三：旅焚其次，喪其僮僕，貞厲。

虞翻曰：離[image: ]火，艮[image: ]“僮僕”，三動艮壞，故“焚其次”。坤[image: ]“喪”，三動艮滅入坤，故“喪其僮僕”。動而失正，故“貞厲”矣。

釋曰　泰將反否，陽如寄旅，三不可動，動則艮壞應離，故“焚其次”。艮滅入坤，故“喪其僮僕”。當正於危，以待五正而初、四易，故“貞厲”，此虞義也。愚謂否五之三，失尊位，動輒得凶，故著此戒，雖貞猶厲。三多凶，剛而不中，又在旅，用作必凶，用靜猶可。

《象》曰：旅焚其次，亦以傷矣。

虞翻曰：三動體剥，故傷也。

釋曰　“以”，已也，言甚傷。

以旅與下，其義喪也。

虞翻曰：三變成坤，坤[image: ]“下”、[image: ]“喪”，故“其義喪也”。

釋曰　虞意以旅而動，亡失其陽，就下入坤，其義喪也。愚謂此與以旅在上對，陽不在五而在三，失尊位，以旅與下處，其義固至於喪也，是以雖貞猶厲。

九四：旅于處，得其資斧，我心不快。

虞翻曰：巽[image: ]“處”，四焚棄惡人，失位遠應，故“旅于處”，言无朱作“無”。所從也。離[image: ]“資斧”，故“得其資斧”。三動，四坎[image: ]“心”，其位未至，周作“正”。故“我心不快”也。

補　“資”，眾家及《子夏傳》並作“齊”。

張軌曰：“齊斧”，葢黄鉞斧也。

張晏曰：“齊”，整齊也。

應劭曰：“齊”，利也。

虞喜《志林》曰：“齊”，當作“齋”，齋戒入廟而受斧。並《釋文》。

釋曰　虞以四失位，應又遠，體離四惡人无所容，若寄處人家者然，故“旅于處”。四本賁初，今失位，窮大失居，迷失所止，故《象》曰“未得位也”。注“无所從”，“從”疑當[image: ]“容”。“得其資斧”，虞本葢作“齊斧”，“資”、“齊”聲通字借，故李從今本。“齊斧”，葢黄鉞之屬，喻兵權。四近君貴盛擅權，故“得其資斧”。三動，四體坎心，今三不變，位未至，故四之心不快，小人必消君子而後快也。張氏則以“得其資斧”屬三，三體巽[image: ]齊，與離連，以齊斧斷斬惡人，今四未變，故心不快，取虞義而變通之。若以荀義推之，則離四雖惡人，不必所在皆惡。四本否四“疇離祉”者，今五失位，故“旅于處”，言君子在亂世，孤危甚也。得資斧而心不快，葢文王[image: ]西伯專征伐而被讒言之象，君子不以苟得權位[image: ]快，而以宏濟艱難[image: ]快。五正四易初，則上亦變，體坎心快矣。

《象》曰：旅于處，未得位也。得其資斧，心未快也。

王弼曰：斧所以斫除荆棘，盧、周作“[image: ]”。以安其舍者也。雖處上體之下，不先於物，然而不得其位，不獲平坦之地者也。客子所處不得其次，而得其資斧之地，故其“心不快”。　案：九四失位而居艮上，艮[image: ]山，山非平坦之地也。四體兑巽，巽[image: ]木，兑[image: ]金，木貫於金，即資斧斫除荆棘之象者也。

釋曰　此説“資斧”據凡在旅者言，與古義異。

六五：射朱作“[image: ]”，注同。雉一矢亡，

虞翻曰：三變坎[image: ]弓，離[image: ]“矢”，故“射雉”。五動體乾，朱、盧作“變乾體”。矢動雉飛，雉象不見，故“一矢亡”矣。

釋曰　張云：“四惡人未去，故‘射雉一矢亡’。”愚謂伏陽發而猶象一矢亡者，旅與晉“矢得勿恤”異，言文明之德未遽孚也。然五動二應，上下交孚必由是，故“終以譽命”。

終以譽命。

虞翻曰：“譽”，謂二，巽[image: ]“命”，五終變成乾，則二來應己，故“終以譽命”也。盧、周無“也”字。

釋曰　五正二應，則二執三，初、四易，而既濟將成，上有慶譽而下被錫命，旅亨貞而有親矣。此順剛麗明之成，故曰“上逮也”。或曰，“譽命”，謂令聞著而天命永，下親附上，泰不反否也，虞義當如此。

《象》曰：終以譽命，上逮也。

虞翻曰：“逮”，及也，謂二上及也。

干寶曰：此下朱衍“逮”字。離[image: ]“雉”、[image: ]“矢”，巽[image: ]木，[image: ]進退，艮[image: ]手，兑[image: ]決。有木在手，進退其體，矢決於朱作“于”。外，“射”之象也。一陰升乾，故曰“一矢”。履非其位，下又无朱作“無”。應，雖復射雉，終亦失之，故曰“一矢亡也”。“一矢亡”者，喻有損而小也，此託朱、盧作“記”。禄父[image: ]王者後，雖小叛擾，終逮安周室，故曰“終以譽命”矣。

釋曰　干以“一矢亡”[image: ]五失位无應，則“終以譽命”，謂五正二應，有慶譽固天命也。“終亦失之”，“終”當[image: ]“始”，始雖亡矢失雉，而終得譽命，喻武庚雖小叛亂，終逮安周室。張云：“訓‘逮’[image: ]‘安’，‘上逮’，謂上安也。”此以武庚[image: ]旅，舉一事擬之耳，爻義當以前説[image: ]正。“逮”有安和之義，見《禮記·孔子閒居》注。或曰，干亦訓“逮”[image: ]“及”，謂雖有武庚之亂，終及安周室。“上逮”，謂五正上位，始雖失而終及之，《書》曰“王及天基命定命”。

上九：鳥焚其巢，旅人先笑後號咷。

虞翻曰：離[image: ]“鳥”、[image: ]火，巽[image: ]木、[image: ]高，四失位，變震[image: ]“筐”，“巢”之象也。今巢象不見，故“鳥焚其巢”。震[image: ]“笑”，震在前，故“先笑”。應在巽，巽[image: ]“號咷”，巽象在後，故“後號咷”。

釋曰　四變體震即賁時，旅自賁來，故震在先。今成旅，故巽在後。

喪牛于易，凶。《釋文》：易，以豉反。

虞翻曰：謂三動時坤[image: ]“牛”，五動成乾，乾[image: ]“易”，上失三，五動應二，故“喪牛于易”。失位无應，故“凶也”。五動成遯，六二“執之用黄牛之革”，則旅家所喪牛也。

補　漢成帝報許皇后詔曰：五月庚子，鳥焚其巢太山之域，《易》曰“鳥焚其巢，旅人先咲古“笑”字。後號咷，喪牛于易，凶”，言王者處民上，如鳥之處巢也。不顧恤百姓，百姓畔而去之，若鳥之自焚也。雖先快意説咲，後必號咷而無及也。百姓喪其君，若牛亡其毛也，故稱“凶”。《漢書·外戚傳》。

阮籍《通易論》曰：同人先號，思其終也。旅上之笑，樂其窮也。是以失[image: ]者嚴而不檢，喪德者高而不尊。

“易”，王肅音亦。《釋文》。

釋曰　上應在三，三變坤[image: ]牛，今不變，上无應，故“喪牛”。五動成遯，乾[image: ]易，五應二，二執三用黄牛之革，是旅上喪牛而遯五得之，二賴其用以固三濟遯。牛有中順之德，五得之以佼易，陽從中出而獲應，上失之以輕易，孤獨將亡而莫與，如五則譽命而如上則凶。《漢書》云“若牛亡其毛”，言人心離叛，輕去其君之甚也。王肅音亦，言天命人心變易也。肅不知變，此讀或舊音而肅襲之。姚氏曰：“‘牛’，謂五，離得坤中氣，所畜牝牛也。五發成乾，牛[image: ]乾所得，故‘喪牛于易’。坎一體俱發，終必及上，故‘凶’。《象》曰‘終莫之聞’，言其不以五失位見奪[image: ]戒而急化之正，則凶必及之。”案：姚説亦善。

《象》曰：以旅在上，其義焚也。

虞翻曰：離火焚巢，故“其義焚也”。

補　馬融曰：“義”，宜也。

“其義”，一本作“宜其”。並《釋文》。

釋曰　亢極失道。宜其致焚。

喪牛于易，盧、周作“之凶”。終莫之聞也。

虞翻曰：坎耳入兑，故“終莫之聞”。

侯果曰：離[image: ]鳥、[image: ]火，巽[image: ]木、[image: ]風，鳥居木上，“巢”之象也。旅而贍資，物之所惡也。喪牛甚易，求之也難。雖有智者，莫之吉也。

補　“于易”，一本作“之凶”。《釋文》。

釋曰　上號咷於三，三不應，故“莫之聞”。姚氏則謂終莫聞其過，故喪。侯據凡在旅者言，“智”，疑當[image: ]“知”，“吉”，疑當[image: ]“告”。

巽

《序卦》曰：旅此下本篇有“而”字。无所容，故受之以巽。朱作“[image: ]”。巽者，入也。

崔憬曰：旅寄在盧、周作“於”。外而无所容，則必入矣，故曰“旅无所容，受之以巽”。

釋曰　旅无所容，則反而入内，猶傷於外者必反其家也。次以巽，言順理而入。

[image: ]巽下巽上巽。小亨，利有攸往，利見大人。

虞翻曰：遯二之四，柔得位而順五剛，故“小亨”也。“大人”，謂五，離目[image: ]“見”，二失位，利正朱作“在”。往應五，故“利有攸往，利見大人”矣。

補　《説文》：顨，巽也，从丌讀若箕。从[image: ]，士戀切。此《易》顨卦[image: ]長女[image: ]風者。[image: ]，具也。从兀，[image: ]大徐云：士戀切。聲。[image: ]，古文巽。从[image: ]，[image: ]，古賢切。[image: ]，篆文巽。段氏改“[image: ]”[image: ]“[image: ]”，謂“篆”當作“籀”，今姑依徐本。

釋曰　“顨”[image: ]卦名古字，“巺”[image: ]周時通行之字，音義皆同。孔子以“巺”釋“顨”，“巺”之義[image: ]順而入，當文自明，故曰“巽乎水”，曰“以木巽火”，皆入也。卦名之字作“顨”，卦德之字作“巺”，或作“[image: ]”，所謂古今字，篆作“[image: ]”，隸體大同。後世以隸寫經，卦名卦德字皆作“巽”，惟“巽[image: ]木[image: ]風[image: ]長女”之“巽”猶作“顨”，此古字僅存者。“顨”訓“巺”，“巺”訓“具”。陽入坤[image: ]巽，出坤[image: ]震，乾坤一索，乾成巽，坤成震，巺與震齊，故曰“具”。陽入陰而陰順陽，萬物於是絜齊。“具”者，陽入陰之所[image: ]，从[image: ]从[image: ]皆具意。許説字形，故曰“具”，《易》明消息，故曰“入”，義相因也。陽入陰而制齊之，陰皆順陽，故“小亨”。亦以巽[image: ]消始，陽猶盛，申命行事，小有變更而已亨也。初之二得正應五，故“利有攸往”。體離[image: ]見，故“利見大人”。“大人”，謂乾五剛中正也。

《彖》曰：重巽以申命，

陸績曰：巽[image: ]命令，重命令者，欲丁寧也。

釋曰　“重”故“申”，全卦皆“申命”之義。

剛巽乎中正而志行，

陸績曰：二得中，五得正，體兩巽，故曰“剛巽乎中正”也。皆據陰，故“志行”也。

虞翻曰：“剛中正”，謂五也。二失位，動成坎，坎[image: ]“志”，終變成震，震[image: ]“行”也。

釋曰　“巽”，順也，入也，處也。剛順乎中正之道，入處乎中正之位，而志行於柔，巽變[image: ]震反消[image: ]息由此，正位成既濟亦由此。特變成震，即巽之既濟也。五中正，二亦得中，皆據陰。初、二易位，二往應五，體坎[image: ]志，終變震[image: ]行。上以中正之道布命於下，是以令順民心而事无不行。

柔皆順乎剛，是以小亨。

陸績曰：陰[image: ]卦主，故“小亨”。

釋曰　初、四皆承陽，初之二又應五，巽陰卦，陽命行乎陰而陰順陽，是以“小亨，利有攸往，利見大人”也。“是以”以下十二字本一句，(1)李氏附注析之，取文相近，非遂於此绝句也，全書多此例。

利有攸往，利見大人。

案：其義已見[image: ]朱、周作“繇”辭。

《象》曰：隨風，巽。君子以申命行事。

虞翻曰：“君子”，謂遯乾也。巽[image: ]“命”，重象，故“申命”。變至三，坤[image: ]“事”，震[image: ]“行”，故“行事”也。

荀爽曰：巽[image: ]號令，兩巽相隨，故“申命”也。法教百端，令行[image: ]上，貴其必從，故曰“行事”也。

釋曰　風行相隨以撓萬物，順而善入，故君子法之以申命行事。初、四體坤[image: ]事，五中正柔皆順剛，陽命行乎陰也。

初六：進退，利武人之貞。

虞翻曰：巽[image: ]“進退”，乾[image: ]“武人”，初失位，利之正[image: ]乾，故“利武人之貞”矣。

釋曰　初欲之四承五，則四已[image: ]陰无所往，欲承二，則爻皆失位，故疑而進退不果。“利武人之貞”，伏陽出成乾，以正自治，剛斷不疑，當進而進，當退而退，反消[image: ]息巽變[image: ]震即此爻，二來易成既濟亦即此爻。乾元用九而天下治，克己復禮，撥亂反正，故曰“志治也”。

《象》曰：進退，志疑也。

荀爽曰：風性動，此處似脱“故”字。“進退”。欲承五，[image: ]二所據，故志以疑也。

利武人之貞，志治也。

虞翻曰：動而成乾，乾[image: ]大明，故“志治”。乾元用九天下治，是其義也。

九二：巽在牀下，

宋衷曰：巽[image: ]木，二陽在上，初陰在下，牀之象也。二无應於上，退而據初，心在於下，故曰“巽在牀下”也。

荀爽曰：“牀下”，以喻近也。二者軍帥，三者號令，故言“牀下”，以明將之所專不過軍中事也。

釋曰　宋云“心在於下”，欲之初也。荀云“牀下喻近”，謂軍中也。下三爻一體，二居中象軍帥，三體巽命兑口象號令，初在下象軍中，“巽在牀下”，入在軍中而制命。二據陰，入而正之，“巽在牀下”之象。

用史巫紛若，吉，无咎。

荀爽曰：史以書勳，巫以告廟，“紛”，變，“若”，順也。謂二以陽應陽，君所不臣，軍帥之象。征伐既畢，書勳告廟，當變而順五則“吉”，故曰“用史巫紛若，吉，无咎”矣。

釋曰　二動之初，則本位[image: ]陰而應五，故“紛若吉无咎”。愚又謂乾元入坤隱初[image: ]巽，所謂巽稱而隱。二得中，當之初正乾元，特著其義。“巽在牀下”，退藏於密也。“用史巫紛若”，齊戒以神明其德也。《記》曰“王前巫而後史”，卜筮瞽侑皆在左右，王中心無[image: ]也，以守至正，故“吉无咎”。“紛”，盛貌，“若”，辭也。二“巽在牀下”，退藏以自修也，“得中”故也。上“巽在牀下”，懷安以失柄也，“上窮”故也。

《象》曰：紛若之吉，得中也。

荀爽曰：謂二以處中和，故能變。

九三：頻巽，吝。

虞翻曰：“頻”，頞也，謂二已變，三體坎艮，坎[image: ]憂，艮[image: ]鼻，故“頻巽”。无朱作“無”。應在險，故“吝”也。

補　鄭康成曰：頻顣。千寂反，又子六反，王弼依此義。《釋文》。

釋曰　“頞也”上當脱“蹙”字。三剛而不中，不得據陰，令不行於下，故取二變在險之象，頻蹙而入，發號出令，志不得行，故“吝”。凡事非順理自然而入者皆然。虞云“二變體艮”者，但就一爻變取象。

《象》曰：頻巽之吝，志窮也。

荀爽曰：乘陽无據，[image: ]陰所乘，號令不行，故“志窮也”。

釋曰　“志窮”正“志行”之反。

六四：悔亡，田獲三品。

虞翻曰：“田”，謂二也，地中疑當[image: ]“上”。稱“田”。初朱、盧無“初”字。失位无應，“悔”也。欲二之初，己得應之，故“悔亡”。二動得正處中應五，五多功，故《象》曰“有功也”。二動艮[image: ]手，故稱“獲”，謂艮[image: ]狼，坎[image: ]豕，艮衍字。二之初離[image: ]雉，故“獲三品”矣。

翟玄曰：“田獲三品”，下三爻也，謂初巽朱誤“兑”。[image: ]雞，二兑[image: ]羊，三離雉也。　案：《穀梁傳》曰：春獵曰田，夏曰苗，秋曰蒐，冬曰狩。田獲三品，一[image: ]乾豆，二[image: ]賓客，三[image: ]充君之庖。注云：上殺中心，乾之[image: ]豆實；次殺中髀骼，以供賓客；下殺中腹，充君之庖廚，尊神敬客之義也。

釋曰　四自遯二進順五，與二同功，與初正應，是大臣能以順正之道承上，而協和將帥以成功者，故著二之功於四。“三品”，李説是。四至初三爻，故“獲三品”。

《象》曰：田獲三品，有功也。

王弼曰：得位承五而依尊履正，以斯行命，必能獲强暴遠不仁者也。獲而有益，莫若三品，故曰“有功也”。

釋曰　順五而與二同功，比賢從上，若子皮之任子産，鮑叔之薦管仲，其功大矣。

九五：貞吉，悔亡，无不利，无初有終。

虞翻曰：得位處中，故“貞吉，悔亡，无不利”也。震巽相薄，雷風无形，當變之震矣。巽究[image: ]躁卦，故“无初有終”也。

釋曰　五正中，故“貞吉”。无應，“悔”也。二易初應五，故“悔亡”。剛巽乎中正而志行，利有攸往，利見大人，故“无不利”。巽，消之始，初失位，故“无初”，五正中，終使巽變[image: ]震，故“有終”。張氏曰：“正位與之震皆中正之道。”

先庚三日，後庚三日，吉。

虞翻曰：震，“庚”也，謂變初至二成離，至三成震，震主庚。離[image: ]日，震三爻在前，故“先庚三日”，謂益時也。動四至五成離，終上成震，震爻在後，故“後庚三日”也。巽初失正，終變成震得位，故“无初有終，吉”。震究[image: ]蕃鮮白，謂巽白。朱作“也”。巽究[image: ]躁卦，“躁卦”，謂震也。與蠱“先甲三日、後甲三日”同義，五動成蠱，乾成於盧、周皆作“于”。甲，震成於庚，陰陽天地之始終，故經舉“甲”“庚”於蠱《彖》、巽五也。

釋曰　“庚”者，賡續變更之令，所謂“申命”。震主庚，“先庚三日”，益時，“後庚三日”，則純震矣。益民而動，故“吉”。朱子曰：“‘先庚三日’，丁也；‘後庚三日’，癸也。丁所以丁寧於其變之前，癸所以揆度於其變之後。”

《象》曰：九五之吉，位正中也。

虞翻曰：居中得正，故“吉”也。朱作“矣”。

上九：巽在牀下，

虞翻曰：“牀下”，謂朱誤“[image: ]”。初也，窮上反下成震，故“巽在牀下”。《象》曰“上窮也”，明當變，窮上而復初者朱無“者”字。也。

《九家易》曰：上[image: ]宗廟。禮：封賞出軍，皆先告廟，然後受行。三軍之命，將之所專，故曰“巽在牀下”也。

釋曰　虞以“巽在牀下”[image: ]上反初，張氏曰：“巽上復震，猶否上復泰。”《九家》謂出軍必告廟，故於宗廟爻復繫“巽在牀下”之辭。軍中之事，將之所專，即二之“巽在牀下”也。《象》曰“上窮”者，征伐既畢，師還告廟。至上則事已窮盡，當守臣節，无敢專行也。

喪其齊朱作“資”。斧，貞凶。朱誤“吉”。

虞翻曰：變至三時，離毁入坤，坤[image: ]“喪”，巽[image: ]“齊”，朱脱此三字。離[image: ]“斧”，故“喪其齊斧”。三變失位，故“貞凶”。

荀爽曰：軍罷師旋，亦告於廟，還斧於君，故“喪齊斧”。正如其故，不執臣節，則“凶”，故曰“喪其齊斧，貞凶”。

補　《漢書》説：王莽司徒王尋初發，亡其黄鉞，其士房揚曰此經所謂“喪其齊斧”者也。應劭曰：“齊”，利也，亡其利斧，言无以復斷斬也。此説與虞、荀異。

“齊”，王弼本作“資”。

釋曰　虞意“巽在牀下”，明上反初成震，“喪其齊斧”，兼明三變受上成既濟。上應在三，上既反初，變至三，離巽象壞入坤，故“喪其齊斧”，謂成益，甲兵不用也。三變失位象凶，上之三貞之，兵凶事，權以濟之，是其正，爻失位乃可貞。“喪其齊斧”，以凶而正，故曰“正乎凶也”。荀以“喪其齊斧”[image: ]還斧於君，上宗廟爻，且兵事畢，當變陰，若正如其故仍[image: ]陽則凶。《象》曰“正乎凶”，謂正如是乎則凶也。愚謂“巽在牀下”，伏陰在巽下，上變入陰，故入在牀下。窮亢驕惰，懷安取敗，故“喪其齊斧”。巽互離之象壞，言失權也，雖得正猶凶。自古人君无大失德，而宴安以失魁柄致禍亂者多矣，《象》曰“正乎凶”，言必凶也。“喪其齊斧”，謂失權，故房揚以[image: ]亡失黄钺之證。

《象》曰：巽在牀下，上窮也。

虞翻曰：陽窮上反下，故曰“上窮也”。

喪其齊斧，正乎凶也。

虞翻曰：上應於三，三動失正，故曰“正乎凶也”。

釋曰　三權變失位以受上正，三之震本當變，上陽宜反初，且正三也，與益上益三以益初同，此虞義。然經傳辭氣，似愚後説[image: ]近之。

兑

《序卦》曰：入而後説之，故受之以兑。兑者，説也。

崔憬曰：巽以申命行事，入於刑者也。入刑而後説之，所謂人忘其勞死也。

釋曰　順理而入則人心説，深造以道，真積力久而入，則己心説，故兑次巽。崔説未當。

[image: ]兑下兑上兑。亨，利貞。

虞翻曰：大壯五之三也。剛中而柔外，二朱誤“而”。失正，動應五承三，故“亨，利貞”也。

補　《説文》：兑，説也，从儿，古文奇字“人”。[image: ]聲。段曰：合音。

釋曰　“説萬物者莫説乎澤”，説則亨矣，謂陰陽交，天人應也。説之道必利於正，二、三、四失位，五剛中正使諸爻皆正，二應五承三，則“順乎天而應乎人”，故“利貞”。自大壯來當三之五，云“五之三”者，兑於消息陽而卦本陰也。

《彖》曰：兑，説也。

虞翻曰：兑口，故“説”也。

釋曰　“説”、“悦”同，“口説”之“説”與“心説”之“説”，一義引申。

剛中而柔外，説以利貞，

虞翻曰：“剛中”，謂二、五，“柔外”，謂三、上也。二、三、四利之正，故“説以利貞”也。

釋曰　“剛中”則正己以立本，“柔外”則正人而利導，故能説天下以歸於和正。上在外卦，三於内卦諸爻[image: ]外。

是以順乎天而應乎人。

虞翻曰：大壯乾[image: ]“天”，謂五也，“人”，謂三矣。二變順五承三，故“順乎天應乎人”。坤[image: ]“順”也。

釋曰　説以利民而歸於正，是以順乎天道應乎人心。“順”“應”互文，謂六爻和會成既濟，五、三皆得承應，所謂亨也。

説以先民，民忘其勞。《釋文》：先，西薦反，又如字。

虞翻曰：謂二、四已變成屯，坎朱誤“故”。[image: ]“勞”，震喜兑説，坤[image: ]“民”，坎[image: ]心，民心喜説，有順比象，故“忘其勞”也。

釋曰　五居尊率下，故“先民”。

説以犯難，民忘其死。

虞翻曰：體屯，故“難”也。三至上體大過死，變成屯，民説无朱作“無”。疆，故“民忘其死”。坎心[image: ]“忘”，或以坤[image: ]“死”也。

補　《詩序》曰：君子之於人，序其情而閔其勞，所以説也。説以使民，民忘其死，其唯東山乎。

《漢書·五行志》曰：動靜應誼，説以犯難，如此則金得其性矣。師古曰：言以和悦使人，雖犯危難，不顧其生也。

釋曰　虞義如此。愚謂再言“説”者，明重卦之義。初[image: ]説始，故“先民”。二坎爻，坎[image: ]勞，孚兑悔亡成既濟，故“忘其勞”。兑西方金秋殺，故“犯難”，有死象。五能孚于剥，“介疾有喜”，故“忘其死”，此亨而貞之至也。

説之大，民勸矣哉。

虞翻曰：體比順象，故勞而不怨。震[image: ]喜笑，故人勸也。

《象》曰：麗澤，兑。君子以朋友講習。

虞翻曰：“君子”，大壯乾也。陽息見兑，學以聚之，問以辯之，兑二陽同類[image: ]“朋”，伏艮[image: ]“友”，坎[image: ]“習”，震[image: ]“講”，兑兩口對，故“朋友講習”也。

補　鄭眾曰：樂耽於酒，則有沈酗之凶，志累於樂，則有傷性之患。所以君子樂之美者，莫過於尚《詩》《書》，敦習道義，教之盛矣，樂在斯焉。《口訣義》。

“麗”，鄭康成作“離”，曰：“離”，猶併也。《釋文》。

先儒云：同處師門曰“朋”，共執一志曰“友”，“友”，猶黨也。《口訣義》。

釋曰　兩澤相附麗合併，相説之義。姚氏曰：“麗，相麗也。上[image: ]雨澤，下[image: ]藪澤，藪澤之氣，升[image: ]雨澤，雨澤之降，歸於藪澤，故‘麗澤兑’。兑[image: ]口，上下相麗，故以‘朋友講習’。合志同方，營道同術，竝立則樂，相下不厭者也。”

初九：和兑，吉。

虞翻曰：得位，四變應己，故“和兑，吉”矣。

釋曰　“發而皆中節謂之和”，初得正，四變而應，正己物正，故“和兑吉”。以和[image: ]説，當理自然，非有偏私，利貞之本。

《象》曰：和兑之吉，行未疑也。

虞翻曰：四變應初，震[image: ]“行”，坎[image: ]“疑”，故“行未疑”。

釋曰　二變震[image: ]行，四變體坎，有疑象，應初，故“未疑”。初得正，不疑所行，人亦不疑而應之。疑則有閒，行未疑，故“和”。

九二：孚兑，吉，悔亡。

虞翻曰：“孚”，謂五也，四已變，五在坎中稱“孚”。二動得位應之，故“孚兑，吉，悔亡”矣。

釋曰　五中正。四變體坎，德孚於下，二變應之，上下交孚各正，民説无疆，以成既濟，故吉而悔亡。二本坎爻，陽息見兑，本有孚象。失位[image: ]悔，至五正位，二乃變，陰陽應，上下交，成王之孚，其悔乃亡。

《象》曰：孚兑之吉，信志也。

虞翻曰：二變應五，謂四已變，坎[image: ]“志”，故“信志也”。

釋曰　信由中而孚於下，天下信其澤民之志，相説以正，故孚吉而悔亡。

六三：來兑，凶。

虞翻曰：從大壯來失位，故“來兑凶”矣。

釋曰　坤三來之乾，生爻則大壯五之三，事是君則[image: ]容悦，失大臣之義，故“凶”。

《象》曰：來兑之凶，位不當也。

案：以陰居陽，故“位不當”，諂朱、盧作“謟”。邪求悦，所以必凶。

九四：商兑未寧，介疾有喜。

虞翻曰：巽[image: ]近利市三倍，故稱“商兑”。變之坎，水性流，震[image: ]行，謂二已變體比象，故“未寧”，與比“不寧方來”同義也。坎[image: ]“疾”，故“介疾”，得位承五，故“有喜”。

補　鄭康成曰：“商”，隱度也。

馬融曰：“介”，大也。並《釋文》。

釋曰　張氏謂：“商賈能隱度財利，故取互巽象。‘介’，纖也，體艮[image: ]小，陽[image: ]‘喜’。”案：四失位，商度所以説民者，謂動應初，和衷共濟也。“未寧”，重勞民犯難也。用一夫之力，瀕一人於危，君子視若疾痛切身，慎之於纖微，勞以佚之，難以生之，民忘其勞忘其死。四變承五，成既濟，坎不[image: ]疾，故“介疾有喜”。馬訓“介”[image: ]“大”，亦重視民勞民死之意。或曰，四商度所説而未安，謂據三失正，欲動之正，説之不以道，不説也。之正承五應初，成既濟，在兩坎閒，既濟定，坎不[image: ]疾，故介乎疾疢之閒而有喜。“疾”者，借坎象以目三。

《象》曰：九四之喜，有慶也。

虞翻曰：陽[image: ]“慶”，謂五也。

釋曰　四變陰而稱“喜”者，承五有慶也。

九五：孚于剥，有厲。

虞翻曰：“孚”，謂五也。二、四變，體剥象，故“孚于剥”。在坎未光，“有厲”也。

釋曰　“孚于剥”，則小人可決，民忘其勞忘其死矣。三未變體離，説道未光，故惕厲以求其濟。兑有夬象，艮兑旁通，猶夬剥旁通。“孚于剥”，陰從陽，民説上也。“有厲”，與履五貞厲同義。

《象》曰：孚于剥，位正當也。

案：以陽居尊位，應二比四，孚剥有厲，“位正當也”。

釋曰　陰應而比，故“孚于剥”。三未正，故取剥象而有厲。“位正當”，明天下生民休戚在一人也。

上六：引兑。

虞翻曰：无應乘陽，動而之巽[image: ]繩，艮[image: ]手，應在三，三未之正。故“引兑”也。

釋曰　“引”者，五引之。五互巽繩，四變艮[image: ]手，二、四已變，三不能正，上體屯上，无應乘陽。五在坎陰中，未成既濟體離光，故必引上使[image: ]陽，與三易位，乃各正。張氏謂艮、兑之卦皆主上，上有伏艮，故得位而引之使變，説道乃濟。或曰，“引”者，五引三，使伏陽出，去小人，用君子，然後民説无疆，其道大光。上應在三，故於上言之。

《象》曰：上六引兑，未光也。

虞翻曰：二、四已變而體屯上，三未[image: ]離，故“未光也”。



(1)　點校案：“十二字”，當[image: ]“十字”。


卷第十二

涣

《序卦》曰：説而後散之，故受之以涣。涣者，離也。

崔憬曰：人説忘其勞死，而後可散之以朱無“以”字。征役，離之以家邦，故曰“説而後散之，故受之以朱、盧無“以”字。涣。涣者，離也”。

釋曰　人心説則氣舒散，涣以陽散陰，民心説而後可散布政教，決小人而離其黨，故涣次兑。陰涣而從陽，故涣之用在合。

[image: ]坎下巽上涣。亨。

虞翻曰：否四之二成坎巽，朱作“震”。天地交，故“亨”也。

補　《京氏傳》曰：水上見木，疑當[image: ]“風”。焕然而合，言散而合。陰陽二象資而益也。亨。風行水上，處險非溺也。利涉大川。九五履正王居正位。思順，“思”上似脱“六四”二字。非偪也。四五得位，所以利貞。

釋曰　否天地閉塞，四之二以陽散陰，天地復交，涣斯亨矣，亨故能合。

王假有廟。《釋文》：假，庚白反，梁武帝音賈。

虞翻曰：乾[image: ]“王”，“假”，至也。否體觀，艮[image: ]宗廟，乾四之坤二，故“王假有廟，王乃在中也”。

釋曰　張氏曰：“乾入艮中，中，謂二。”案：王在下中，入廟全乎臣全乎子也。“王假有廟”，致孝鬼神，則祖考來格，而天下曉然於臣子之義，四海之内各以其職來祭矣，此合離聚散之本也。張氏又以“假廟”[image: ]嗣王受册命於廟，於涣而聚之象甚合。

利涉大川，利貞。

虞翻曰：坎[image: ]“大川”，“涣”，舟楫朱本作“檝”。象，故“涉大川”。乘木有功，二失正，變應五，故“利貞”也。

釋曰　用賢以濟難，猶乘舟楫以涉川，高宗命傅説曰“若濟水，用汝作舟”，康王任召公、畢公以宏濟于艱難，是也。“利貞”，謂成既濟，所謂“乘木有功也”。虞惟云“二變”，取“下觀而化”之義，二、五正則諸爻皆正矣。

《彖》曰：涣亨，剛來而不窮，柔得位乎外而上同。《釋文》：上，如字，又時掌反。

盧氏曰：此本否卦。乾之九四來居坤中，剛來成坎，水流而不窮也。坤之六二上升乾四，柔得位乎外，上承貴王，與上同也。

補　先儒云：“剛来不窮”釋“亨”德，“柔得位乎外”釋“利貞”。《正義》。

釋曰　“貴王”，“王”當[image: ]“主”，見遯六二《象傳》注。“貴主”，謂王也。“剛來”二句，並承“涣亨”言，“不窮”、“上同”皆謂“亨”。先儒以下句[image: ]釋“利貞”，非其義。

王假有廟，王朱脱“王”字。乃在中也。

荀爽曰：謂陽來居二，在坤之中，[image: ]立廟。“假”，大也，言受命之王，居五大位，上體之中，上享天帝，下立宗廟也。

釋曰　王位在五，而假廟則退在下中，體震長子主祭，故曰“王乃在中”，所謂“剛來”也。荀氏謂王位在五上體之中，當天位，上享天帝，又下來之二，立廟地上。“假”訓“大”，王者以祖配天，又立廟以事祖，是大有廟。然“王假有廟”，萃、涣同文，當以五象廟神，荀説似未當。《象》云“享帝立廟”，天祖同位，皆至尊也，若以祖配天，則五[image: ]帝位，上從五象廟神配食，可也。

利涉大川，乘木有功也。

虞翻曰：巽[image: ]“木”，坎[image: ]“水”，故言“乘木有功也”。

補　先儒云：此卦坎下巽上，乘木水上，涉川之象，故“乘木有功”。《正義》。

釋曰　五乾人乘巽木，在坎大川上，舟楫之象，故“乘木有功”，謂成既濟之功。傳櫽括“利貞”釋之。

《象》曰：風行水上，涣。先王以享于帝立廟。

荀爽朱誤“虞翻”。曰：謂受命之王收集散民，上享天帝，下立宗廟也。陰上至四承五[image: ]享帝，陽下至二[image: ]立廟也。離日上[image: ]宗廟，而謂天帝，宗廟之神所配食者，王者所奉，故繼於上。至於宗廟，其實在地，地者陰中之陽，有似廟中之神。〇朱作空格。

虞翻曰：否乾[image: ]“先王”，“享”，祭也。震[image: ]“帝”、[image: ]祭，艮[image: ]“廟”，四之二殺坤大牲，故以“享帝立廟”，謂成既濟有噬嗑食象故也。

釋曰　風行水上，水動而散，故[image: ]涣。然隨散隨合，先王觀象知散之可合，故以“享帝立廟”正其本。經但言“假廟”，傳兼言“享帝”者，尊者尊統上，天子及其始祖之所自出也。二震[image: ]帝，五艮[image: ]廟，廟親而先帝也。荀云“陰上至四承五[image: ]享帝”，謂否二之四體震[image: ]祭主承五，體陰承陽，以卑承尊，“享帝”之象。又云“離日上[image: ]宗廟而謂天帝”，此文恐有誤脱，當云“上[image: ]宗廟而五在離日上謂天帝”，言爻位上[image: ]宗廟。而涣[image: ]離五世卦，五尊在離日之上，故謂“天帝”，是宗廟之神所配食者，王者所尊奉，故在五王位而繼於上。五、上相繼，上從五，配位相近也，此郊祭以廟神配之象。至於宗廟，位雖在五王位之上，廟神麗乎天，而廟之立實在地，以廟對帝，則又以二在下中。地上所尊，陰中之陽，象廟神，故上享帝而下立廟也。大旨如此，然義稍迂曲。

初六：用拯馬壯，吉。

虞翻曰：坎[image: ]“馬”，初失此下朱衍“位”字。正，動體大壯得位，故“拯馬壯，吉”，悔亡之矣。四字衍。

補　馬融曰：“拯”，舉也。

子夏作“抍”，曰：“抍”，取也。

王肅曰：“拯”，拔也。

伏曼容曰：“拯”，濟也。並《釋文》。

釋曰　“拯”，承也。“壮”，强健也。二亨否，散陰使合於陽。初順二，惟二馬首是瞻，由是從陽而正，體大壯陽息，故“用承馬壯，吉”。馬壯，所以急濟涣也。《釋文》訓“拯”[image: ]“救”，用馬壯以拯涣也。虞訓“壯”[image: ]“傷”，子夏“拯”作“抍”，訓“取”。張氏曰：“初應在四，四拯於初，初動，馬壯而吉，謂四取初承二，使從陽而正。初與二體坎，動體大壯，馬雖傷而吉，謂涣可合也。”馬訓“舉”，《说文》“抍，上舉也”，亦上承之意。姚氏以四艮[image: ]手，舉二居五，初之四順五得位，故“吉”，與明夷《九家》義同。

《象》曰：初六之吉，順也。

虞翻曰：承二，故“順”也。

九二：涣奔其机，悔亡。

虞翻曰：震[image: ]“奔”，坎[image: ]棘、[image: ]矯輮，震[image: ]足。輮棘朱誤“來”。有足，艮肱據之，憑机之象也。涣宗廟中，故設机。二失位，變得正，故“涣奔其机，悔亡”也。

釋曰　二體坎震承艮[image: ]“机”，二動初已正，體震[image: ]“奔”。“王假有廟”，天下諸侯涣然如水之流，執豆籩駿奔走於神几之下，故“涣奔其几”。二失位在涣，“悔”也，涣而亨，陰從陽，得正而益。下觀而化，得萬國之歡心以事其先王，故得願而悔亡。若以嗣王即位言，則册命時設几依神，嗣王奔就神几受命，臣民之心不可一日無君，涣而有奔其机者，繼體有主，涣由此濟，天下之願也，故“悔亡”。姚氏以巽木[image: ]机，二升五，故“奔其机”，正位，故“悔亡”，亦通。

《象》曰：涣奔其机，得願也。

虞翻曰：動而得位，故“得願也”。

六三：涣其躬，无悔。

荀爽曰：體中曰“躬”，謂涣三使承上，[image: ]志在外，故“无悔”。

釋曰　“體中曰躬”，實即身也。二變，三體坤[image: ]身，涣三承上，從上而易，故“涣其躬”。“王臣蹇蹇，匪躬之故”，不自有其身，從王事以成即濟也。三失位，“悔”也，之上得正，故“无悔”。

《象》曰：涣其朱誤“在”。躬，志在朱誤“其”。外也。

王弼曰：涣之[image: ]義，内險而外安者也。散躬志外，不固所守，與剛合志，故得无咎。

釋曰　志在外，謂升上，终王事，濟天下也。王弼所言，亦涣之一端。

六四：涣其羣，元吉。

虞翻曰：謂二已變成坤，坤三爻稱“羣”，得位順五，故“元吉”也。

補　《吕氏春秋》曰：“涣”者，賢也，“羣”者，眾也，“元”者，吉之始也。“涣其羣，元吉”，其佐多賢也。《召類》文。

《大玄》準涣以文。

釋曰　初、二已變，四體坤羣，三、上易，故“涣其羣”。風行水上，涣然成文。涣[image: ]文章，賢能之象。“涣其羣”，散布羣賢於天下，大臣以人事君，使公卿至於百執事，四方親民之吏，罔非賢人，天下涣而復聚由此始，故“元吉”，以坤元輔乾元也。姚氏以四升五[image: ]“涣其羣”，體坤元含宏光大，故“元吉”，亦通。

涣有丘，匪夷所思。

虞翻曰：位半艮山，故稱“丘”。“匪”，非也，“夷”，謂震，四應在初，三變坎[image: ]“思”，故“匪夷所思”也。○朱無圈，空三格。

盧氏曰：自二居四，離其羣侣，“涣其羣”也。得位承尊，故“元吉”也。互體有艮，艮[image: ]山丘，涣羣雖則光大，有丘則非平易，故有匪夷之思也。

補　“丘”，姚作“近”。

“夷”，荀作“弟”。並《釋文》。

釋曰　“丘”，高地，人所仰。當涣之時，有高德[image: ]人所仰望，使離者合，散者聚，德業盛大，非常人意計所及。“夷”，平常也，初、二變，震[image: ]大塗平易稱“夷”，三正坎[image: ]“思”，震變，故“匪夷所思”。盧意似以“丘”[image: ]險，“匪夷所思”[image: ]備豫不虞，恐非。姚氏以“有丘”喻四本得位，“匪夷所思”喻陰升五非常，非坤元不足以當之，亦通。姚作“近”，葢字之誤。荀作“弟”，《釋詁》“夷，弟，易也”，義相近，或亦字誤。

《象》曰：涣其羣元吉，光大也。

虞翻曰：謂三已變成離，故四“光大也”。

九五：涣汗其大號。

《九家易》曰：謂五建二[image: ]諸侯，使下君國，故宣布號令，百姓被澤，若汗之出身不還反也。此本否卦，體乾[image: ]首，來下處二成坎水，汗之象也。陽稱“大”，故曰“涣汗其大號”也。

補　鄭康成曰：“號”，令也。《文選》張平子《東京賦》注。

王肅曰：王者出令不可復反，喻如身中汗出不可反也。《北堂書鈔》一百三。

劉向上封事曰：《易》曰“涣汗其大號”，言號令如汗，汗，出而不反者也。今出善令，未能踰時而反，是反汗也。

釋曰　張氏曰：“巽[image: ]號令，五乾稱大，否坤[image: ]身，四之二成坎[image: ]水，水出於身，汗也。汗出而不反，以比號令。”案：汗出自首始而周於身，令順民心，淪肌浹髓，故以汗喻。《九家》以建侯言，號令之大者。

涣王居，无咎。

荀爽曰：布其德教，王居其所，故“无咎”矣。

釋曰　張氏曰：“五[image: ]‘王’，艮[image: ]‘居’。當涣之時，王居正位。二變應，故‘无咎’。”又以“王居正位”[image: ]嗣王踰年稱王即位之禮。

《象》曰：王居无咎，正位也。

虞翻曰：五[image: ]“王”，艮[image: ]“居”，正位居五，四陰順命，故“王居无咎，正位也”。

上九：涣其血去逖出，无咎。

虞翻曰：應在三，坎[image: ]“血”、[image: ]“逖”，“逖”，憂也。二變[image: ]觀，坎象不見，故“其血去逖出，无咎。”

釋曰　“血”，傷害象。“逖”，憂也。“血逖”，取坎象以喻否消之害，言涣未合也。涣其血而去之，逖而出之，五正二應，君臣一德，下觀而化，則涣者合，既濟成，否可反泰矣，故“无咎”。“逖”者，“惕”之借。張氏以[image: ]喪除即吉之象。

《象》曰：涣其血，遠害也。

虞翻曰：乾[image: ]“遠”，坤[image: ]“害”，體遯上，故“遠害”也。

釋曰　不言“逖”者，言“血”足以包見之。“去”與“出”，皆涣之所[image: ]也。體遯上有“遠害”之象，成觀涣将濟，遠否消之害。

節

《序卦》曰：物不可以終離，故受之以節。

崔憬曰：離散之道不可終行，當宜節止之，故言“物不可以終離，受之以節”。

釋曰　陰既離散，則當使之合於陽而得所止。“節”者，以陽節陰也。

[image: ]兑下坎上節。亨。虞翻曰：泰三之五，天地交也。五當位以節，中正以通，故“節亨”也。

補　《京氏傳》曰：水居澤上，澤能積水，陽止於陰，故[image: ]節。“節”者，止也。

釋曰　“節”者，物之分限當止之處。泰三之五，剛柔分而剛得中，分則成節，得中則中節，節則亨矣。剛柔分，天地交，剛得中，以陽通陰，以中正通天下之志，故“亨”。節貞泰，使不反否，陽止於陰，水止於澤，止所當止也。

苦節不可貞。

虞翻曰：謂上也。應在三，三變成離，火炎上作苦，位在火上，故“苦節”。雖得位乘陽，故“不可貞”。

釋曰　此於即成既濟中别出一義。儉不中禮，刻苦過甚，或[image: ]人所不堪而不可以[image: ]常，又伏節死義之臣，其節至貞，實道窮不得已而然，非節之常。文王此辭，其諸悲鬼侯、鄂侯之苦節，嘉其貞而閔其道之窮，欲以柔順行權濟殷歟？獻珍異崇朝貢之禮以免難，獻地以除炮烙之刑，葢知直言極諫之不可復行也。

《彖》曰：節亨，剛柔分而剛得中。

盧氏曰：此本泰卦。分乾九朱誤“上”。三升坤五，分坤六五下處乾三，是“剛柔分而剛得中”也。

苦節不可貞，其道窮也。

虞翻曰：位極於上，乘陽，故“窮”也。

釋曰　因上位窮乘陽，别取三變在離火上“苦”象。

説以行險，

虞翻曰：兑“説”，坎“險”，震[image: ]“行”，故“説以行險”也。

當位以節，中正以通。

虞翻曰：“中正”，謂五，坎[image: ]“通”也。

釋曰　“苦節不可貞”，惟體説道以行乎險，則能濟險而不苦。“當位以節，中正以通”，則不窮而可貞。此言五之德以申“節亨”之義。

天地節而四時成。

虞翻曰：泰乾“天”坤“地”。震春兑秋坎冬，三動離[image: ]夏，故“天地節而四時成”也。

釋曰　此以下極言節道，既濟之事。

節以制度，不傷財，不害民。

虞翻曰：艮手稱“制”，坤數十[image: ]“度”，坤又[image: ]“害”、[image: ]“民”、[image: ]“財”。二動體剥，剥[image: ]“傷”。三出復位，成既濟定，坤剥不見，故“節以制度，不傷財，不害民”。

補　鄭康成曰：空府藏則傷財，力役繁則害民，二者奢泰之所致。《後漢書·王符傳》注。

釋曰　《論語》曰“節用而愛人，使民以時”，此與泰“財成天地之道，輔相天地之宜，以左右民”同意，節之亨而貞也。

《象》曰：澤上有水，節。

侯果曰：澤上有水，以隄朱作“堤”。防[image: ]節。

補　“上”，或作“中”。《釋文》。

釋曰　眾水並流，匯於澤中而見於澤上，澤以節水，防以節澤。作“中”義可通而非《象》例，故《釋文》不用。

君子以制數度，議德行。

虞翻曰：“君子”，泰乾也。艮止[image: ]“制”，坤[image: ]“度”，震[image: ]“議”、[image: ]“行”，乾[image: ]“德”，故“以制數度，議德行”。乾三之五[image: ]“制數度”，坤五之乾[image: ]“議德行”也。

釋曰　“制數度”，用財之節。“議德行”，律己用人之節。

初九：不出户庭，无咎。

虞翻曰：泰坤[image: ]“户”，艮[image: ]“庭”，震[image: ]“出”，初得位應四，故“不出户庭，无咎”矣。

釋曰　“户庭”，室户外堂下之庭。初應在四，四本泰坤[image: ]户，又在艮門闕之内，體艮[image: ]庭，自初在内言之，故稱“户庭”。二動，初體屯，若動出之應，則失位而反无應，體剥傷害，“咎”也。盤桓居貞，慎密不出，三動成既濟，初自得應，故“无咎”。出處語默，節之大者，非時妄動，則失身而害及天下，其咎大矣，故於初著此深戒。

《象》曰：不出户庭，知通塞也。

虞翻曰：坎[image: ]“通”，二變坤土壅初[image: ]“塞”。

崔憬曰：[image: ]節之始，有應於四，四[image: ]坎險，不通之象。以節崇塞，雖不通，可謂“知通塞矣”。“户庭”，室庭也，慎密守節，故“不出”焉而“无咎”也。　案：初九應四，四互坎艮，艮[image: ]門闕，四居艮中，是[image: ]内户，“户庭”之象也。

釋曰　時有通塞，初當塞時，故“不出”，時止則止也。坤土壅[image: ]“塞”，故體屯盤桓居貞。崔以坎險在前[image: ]塞，“崇塞”二字不甚明，“崇”，疑當[image: ]“從”。“節”，止也，以節從塞，道塞則從而塞，故[image: ]“知通塞”。

九二：不出門庭，凶。

虞翻曰：變而之坤，艮[image: ]“門庭”。二失位，不變出門應五則凶，故言“不出門庭，凶”矣。

釋曰　動而之坤，體震[image: ]出，應五艮門庭。二失位，變則應五往有尚，時行則行也，不出則失時自廢，故“凶”。

《象》曰：不出門庭凶，失時極也。

虞翻曰：“極”，中也。未變之正，故盧、周無“故”字。“失時極”矣。

釋曰　二得中，然中者隨時，一以不出[image: ]節，則失時中矣。或曰，“極”，如“與時偕極”之“極”，當出不出，坐失事機以誤天下蒼生，故“失時極”。執中無權，猶執一也，豈節之亨乎？

六三：不節若，則嗟盧、周作“差”，《象》同。若，无咎。

虞翻曰：三，節家君子也，失位，故“節若”。“嗟”，哀號聲，震[image: ]音聲、[image: ]出，三動得正而體離坎，涕流出目，故“則嗟若”。得位乘二，故“无咎”也。

補　《京氏傳》曰：失節則嗟。

釋曰　三失位，故以失節[image: ]戒。虞云“失位故節若”，“故”下當脱“不”字。三下有伏陽，體乾三君子，懼失節而嗟。動之正，震聲出，體坎水離目，流涕太息，故“不節若，則嗟若”。“震无咎者存乎悔”，得位據二，陰陽各當其節，故“无咎”。過而能改，善莫大焉，故《象》曰“不節之嗟，又誰咎也”。

《象》曰：不節之嗟，又誰咎也。

王弼曰：“若”，辭也。以陰處陽，以柔乘剛，違節之道，以至哀嗟，自己朱、盧作“已”。所致，盧、周作“至”。无所怨咎，故曰“又誰咎”矣。

釋曰　如王弼説，此“无咎”，與諸卦爻言“无咎”通例皆異，葢因解三《象傳》而云然。然彼經實不言无咎，傳自[image: ]文，非解經也。此傳“又誰咎”，當與同人初同義，謂誰得而咎之。但虞云“三節家君子”，似漢時已有此説，而虞微破之，故李以虞[image: ]正而附存王説於後。

六四：安節，亨。

虞翻曰：二已變艮止坤安，得正承五，有應於初，故“安節亨”。

釋曰　五剛中正以通，四柔得位正承之，節亨之義莫著於此。陰受陽亨，下承上道，君臣合志，式禮中節也。互艮[image: ]止，二動又體坤安，四本中節，故安而亨。二動而應節，故“往有尚”。三變則六爻胥安，剛柔節矣。

《象》曰：安節之亨，承上道也。

《九家易》曰：言四得正奉五，上通於君，故曰“承上道也”。

釋曰　“上”，謂五陽，四當位承陽，故“安節亨”。上雖當位而乘陽，故别取苦節之象。“亨”者，陽通陰，陰承陽也。

九五：甘節，吉。往有尚。

虞翻曰：得正居中，坎[image: ]美，故“甘節吉”。“往”，謂二，二失正，變往應五，故“往有尚”也。

釋曰　泰三互兑口，與坤連，土稼穡作甘，之五正中，坎水清洌味甘，發而中節，有中和之德，樂循天理，故“甘節吉”。禮達於下，二變往應之，剛柔正，君臣合德，節道濟，泰可久，故“往有尚”。

《象》曰：甘節之吉，居位中也。

虞翻曰：艮[image: ]“居”，五[image: ]“中”，故“居位中也”。

釋曰　節貴得中，故五象甘節而吉。

上六：苦節，貞凶，悔亡。

虞翻曰：二、三變，有朱、盧作“在”。兩離，火炎上作苦，故“苦節”。乘陽，故“貞凶”。得位，故“悔亡”。

干寶曰：《彖》稱“苦節不可貞”，在此爻也。稟險伏之教，懷貪狼周作“狠”。之志，以苦節之性而遇甘節之主，必受其誅，華士、少正卯之爻也，故曰“貞凶”。苦節既凶，甘節志得，故曰“悔亡”。

釋曰　此於節成既濟中别出一義。“苦節”，謂刻苦過甚，矯世勵俗，及蹈仁而死者。李氏道平曰：“此與大過上六‘過涉滅頂，凶，无咎’同義。”葢仗節死義之臣，所守甚正，所遇則凶，然義實无咎，如比干諫而死之類是也。干氏以“苦節”[image: ]視禮節[image: ]苦，欲亂名改作，以邪説惑世誣民者。坎[image: ]險，又[image: ]隐伏，上六戊子，北方之情，好行貪狼，以節[image: ]苦而欲去之，必[image: ]五甘節之君所誅，若少正卯之比。“貞凶”，言必凶。亂人去，故五“悔亡”。然“苦節”非不善之辭，“貞凶悔亡”文義相承，不可分屬五、上，干説迂曲，恐非經意，今不從。

《象》曰：苦節貞凶，其道窮也。

荀爽曰：乘陽於上，无應於下，故“其道窮也”。

釋曰　此説苦象據三未變言，二動三未變，體屯上“泣血”，故“苦”。三變成既濟，六爻應，則不苦矣。曰“其道窮”，閔其節之苦而不容於亂世也。

中孚

《序卦》曰：節而信之，故受之以中孚。

崔憬曰：節以制度，不傷財，不害民，則人信之，故言“節而信之，故受之中孚也”。

釋曰　立中制節，一定不移，如四時之氣應期必至，則人信之，故中孚次節。

[image: ]兑下巽上中孚。

虞翻曰：訟四之初也。坎孚象在中，謂二也，故稱“中孚”。此當從四陽二陰之例，遯陰未及三而大壯陽已至四，故從訟來。二在訟時，體離朱脱“離”字。[image: ]“鶴”，在坎陰中，故盧、周無“故”字。有“鳴鶴在陰”之義也。

補　鄭康成説：“孚”，信也。兩陰在内，五以中和之氣信原誤“候”。之，兩陰猶民，君在上，五也。臣在下，二也。行中正之道，政教信于民，故謂之中孚。《易緯稽覽圖》末有此條，葢即鄭《易注》。

荀爽曰：兩巽對合，外實中虚。《漢上叢説》。

釋曰　反覆不衰之卦本自乾坤來，乾三、四之坤，坤來入乾，而成中孚兩陰在内，含小過伏陽。二、五剛得中，乾之中氣，體坎[image: ]孚，又取坎初上變，以陽包陰，内坎外離。乾以二、五中氣通坤，猶明君用賢臣以中德信於民，故稱“中孚”。虞氏以四陽二陰例推之，謂遯消未至三而五、上已反，将成大壯，此由否反泰息大壯之象，故取遯所生卦自訟來，引九二爻辭[image: ]證。《易》道屢遷，繫辭取義非一也。張氏謂訟者离遊魂卦，明此與坎离同義，反泰内乾，故中義主二。愚案：大壯陽在二，故虞主二言，然《彖》云“剛得中”，實兼二、五。九五爻云“有孚攣如”，則五正上中，又孚之主。

豚魚吉。

案：坎[image: ]此下朱衍“孚”字。豕，訟四降初折坎稱“豚”。初陰升四，體巽[image: ]“魚”。“中”，二，“孚”，信也，謂二變應五，化坤成邦，故信及豚魚吉矣。此下朱、盧衍一圈。虞氏以三至上體遯，便以“豚魚”[image: ]“遯魚”，雖生曲象之異見，乃失化邦之中信也。

補　鄭康成曰：三辰在亥，亥[image: ]豕，爻失正，故變而從小名言“豚”耳。四辰在丑，丑[image: ]鼈蟹，鼈蟹，魚之微者，爻得正，故變而從大名言“魚”耳。三體兑，兑[image: ]澤，四上值天淵，二、五皆坎爻，坎[image: ]水，二侵澤，當[image: ]“二以水浸澤”。則豚利，五亦以水灌淵，則魚利。“豚魚”，以喻小民也，而[image: ]明君賢臣恩意所供養，故“吉”。《詩·無羊》疏。

《京氏傳》曰：互體見艮，原誤“民”。止於信義，九五履信，九二反應。兑者巽之反。風與澤二氣相合，巽而説，信及於物，物亦順焉，《易》云“信及豚魚”。陸氏曰：“豚魚”，幽微之物，信尚及之，況於人乎？

“豚”，黄作“遯”。《釋文》。

釋曰　陰[image: ]民，“豚魚”喻小民，謂三、四也。二、五以中德孚之，君臣合志，施實德于民，故“豚魚吉”。《彖》云“信及豚魚”，李以[image: ]即化邦之事。二有中信，動而應五，上下相孚，以信化邦，三、四在其閒，正所化者，故信及之而吉。虞氏則以“化邦”[image: ]下文“利貞”，《彖》豫攝下意，於孚言之，明二有中信之德，乃能化邦。“遯魚吉”但明“孚”義，“利涉大川”乃就二已化邦取象。利貞成既濟，二已應五而三、上正，則孚之至而化邦之成也，義並可通。但諸家皆作“豚魚”，虞獨以卦有遯象改讀[image: ]“遯”，故李氏謂之“曲象異見”。黄穎作“遯”，據虞讀改也。鄭據爻辰云“丑[image: ]鼈蟹”者，十二月建丑，其蟲介也。丑上值斗，“天淵”，星名，在南斗牽牛南。

利涉大川，

虞翻曰：坎[image: ]“大川”，謂二已化邦，三利出涉坎得正體涣。涣舟楫朱作“檝”。象，故“利涉大川，乘木舟虚也”。

補　鄭康成説：互體震，震[image: ]木，巽[image: ]風，木在水上而風行之，濟大川象，君能濟于難也。《稽覽圖》末。

釋曰　至誠用賢，則能拯天下於險難之中。鄭據本象，虞據變，義則同。二已化邦，三、上當易，云“體涣”者，但據三出成坎言，下“利貞”乃言其易耳。

利貞。

虞翻曰：謂二利之正而應五也。中孚以利貞，乃應於朱作“于”。天也。

釋曰　二應五則三、上易，陰陽和，六位正，無不孚矣。

《彖》曰：中孚，柔在内而剛得中，説而巽，孚，

王肅曰：三、四在内，二、五得中，兑説而巽順，故“孚”也。

釋曰　柔在内而剛以中德孚之，兑説而巽順以入，至誠感人，如澤之浸，如風之動，教不肅而成，政不嚴而治，是中德之孚。肅説柔在内，本鄭義。

乃化邦也。

虞翻曰：二化應五成坤，坤[image: ]“邦”，故“化邦”也。

釋曰　既釋“孚”義，因承“孚”文而言其效，以起下意。二化成坤，“化邦”之象，三、上易成既濟，“化邦”之成也。

豚魚吉，信及豚魚也。

荀爽朱誤“虞翻”。曰：“豚魚”，謂四、三也。四朱、盧作“艮”。[image: ]山陸，豚所處，三[image: ]兑澤，魚所在。豚者卑賤，魚者幽隱，中信之道皆及之矣。

釋曰　“信及豚魚”，化邦之事，二、五以中德孚陰，故“信及豚魚”。二動應五，陰陽相孚，三、四在其閒體坤，則信及之而化邦成益矣。荀以三[image: ]“豚”、四[image: ]“魚”，與鄭異，以喻小民則一。

利涉大川，乘木舟虚也。

王肅曰：中孚之象，外實内虚，有似可乘虚木之舟也。

補　鄭康成曰：“舟”，謂集板，如今自空大木[image: ]之曰虚。《詩·谷風》正義。

釋曰　中孚體離，故取“舟虚”象，謂五乾人乘巽木，用舟與虚，以見有實德而能虚中用賢之意。“舟”、“虚”二物，肅不能分别。

中孚以利貞，乃應乎天也。

虞翻曰：訟乾[image: ]“天”，二動應乾，故“乃應乎天也”。

釋曰　二動應乾，三、上易成既濟。“乾道變化，各正性命，保合太和，乃利貞”，至誠贊化育，與天合德也。

《象》曰：澤上有風，中孚。

崔憬曰：流風令於上，布澤惠於下，中孚之象也。

釋曰　風生於澤，氣由中出，陰陽相應，故[image: ]中孚。

君子以議獄緩死。

虞翻曰：“君子”，謂乾也。訟坎[image: ]“獄”，震[image: ]“議”、[image: ]“緩”，坤[image: ]“死”。乾四之初，則二出坎獄，兑説震喜，坎獄不見，故“議獄緩死”也。

補　魯恭説：《易》十一月“君子以議獄緩死”。《後漢書》本傳。

釋曰　虞取訟坎，於象甚合，中孚[image: ]由遯反大壯之消息，訟救遯，固繫辭取義所及矣。卦氣起中孚，十一月一陽初生。“議獄緩死”，順微陽之動，體天心好生也。

初九：虞吉，有它，不燕。

荀爽曰：“虞”，安朱誤“震宴”。也。初應於四，宜自安虞，无意於四，則“吉”，故曰“虞吉”也。四者承盧、周誤“乘”。五，有它意於四則不安，故曰“有它不燕”也。

補　陸希聲曰：“燕”，安也。有應於四，宜從之，而誠信未通，未能及物，故自守則吉而有它不燕。《會通》。

釋曰　姚氏曰：“初應在四，四承五不應初，初宜自安无意於四，則不生怨望之情，故安吉也。‘它’，謂非應。初雖不往應四，亦不宜有意於它，有意於它，是‘有它’意於四也。‘它’意，猶云‘二心’，失其正應，故‘不燕’，謂不孚也。或説，‘虞’，度也，度之則不妄動，故‘吉’。”案：姚據荀比初注推之。或曰，“有它意於四”，“它”字衍，初在孚始，宜安靜自守，不願乎外，以養其誠，與屯初、賁初、節初同義。

《象》曰：初九虞吉，志未變也。

荀爽曰：初位潛藏，未得變而應四也。

釋曰　姚氏曰：“畫未變之爻，故‘志未變’，畫動之爻乃相應。”案：“志未變”，當虞以定之，防其它。

九二：鳴鶴朱作“鸖”，注同。在陰，其子和之，我有好爵，吾與爾靡之。《釋文》：好爵，如字，王肅呼報反。靡，本又作糜，同，亡池反，散也，徐武寄反，又亡彼反。本又作糜，今本誤縻，李氏富孫據《音訓》宋本訂正。

虞翻曰：“靡”，共也。震[image: ]“鳴”，訟離[image: ]“鶴”，坎[image: ]陰夜，鶴知夜半，故“鳴鶴在陰”。二動成坤體益，五艮[image: ]“子”，震、巽同聲者相應，故“其子和之”。坤[image: ]身，故稱“我”，“吾”，謂五也。離[image: ]“爵”，“爵”，位也。坤[image: ]邦國，五在艮閽寺，庭闕之象，朱作“闕庭”。故稱“好爵”。五利二變之正應以，當[image: ]“己”。故“吾與爾靡之”矣。

補　孟喜曰：“好”，小也。“靡”，共也。

“靡”，干寶作“糜”，曰：“糜”，散也。

埤蒼作“縻”。

陸作“[image: ]”。

京作“劘”。並《釋文》。

或説《子夏》、陸績作“縻”，《漢上易》。京作“靡”。《晁氏易》。

賈子曰：《詩》曰“愷悌君子，民之父母”，言聖王之德也。《易》曰“鳴鶴在陰，其子和之”，言士民之報也。《君道》文。

《淮南子》曰：寒暑燥溼，以類相從，聲響疾徐，以音相應也，故《易》曰“鳴鶴在陰，其子和之”。《泰族訓》。

釋曰　二互震體離象在坎爻，震[image: ]善鳴，離[image: ]鶴，坎[image: ]陰夜，故“鳴鶴在陰”。鶴知夜半，於辰[image: ]子，中孚十一月子，陽起陰中，故取此象。二動互坤[image: ]母，初體震[image: ]子，又[image: ]善鳴，故“其子和之”。以類相感，中心相孚如此，明德必有鄰，善無不應，故二、五明君賢臣交孚也。虞取訟離坎象，以五艮[image: ]子，《繫》注又以五[image: ]千里之外，二[image: ]邇，葢如鶴鳴子和之象，則遠邇無不應也。五體離與坤連，故“我有好爵”。“吾”即“我”，五自謂也。“爾”，謂二，二有中德，言行之善，發邇見遠，故五攣之使應己，與共天位。或以鶴鳴子和喻君政令善而士民應，下所應者善，上所爵者賢，皆中心相孚，氣求聲應也。孟訓“好”[image: ]“小”，葢謙辭，謂不腆之禄也。“靡”、“縻”、“劘”皆同“糜”，散也。“[image: ]”者，“縻”之異體。不私其爵禄，散而與賢者共之，與孟、虞義相成。

《象》曰：其子和之，中心願也。

虞翻曰：坎[image: ]“心”，動得正應五，故“中心願也”。

六三：得敵，或鼓或罷，或泣或歌。《釋文》：罷，如字，王肅音皮，徐扶彼反。

荀爽曰：三、四俱陰，故稱“敵”朱、盧作“得”。也。四得位，有位故鼓而歌。三失位，無實故罷而泣之“之”字衍。也。

補　《京氏傳》曰：氣候相合，内外相敵。陸氏曰：陰敵陽，陽敵陰。

釋曰　一陰一陽之謂道，兩陰兩陽不能相繼，三、四皆陰，近而不相得，故稱“敵”。鼓罷泣歌，哀樂不均，孚未徧，化邦未貞也。三以陰居陽失實，與四相形觖望，故著此象。或以鼓罷泣歌皆指三，三欲應上而隔於四，故“得敵”。有應，故鼓而歌。失位相應謂之失義，故罷而泣。震動[image: ]鼓、[image: ]歌，艮止[image: ]罷，卦兼體坎離，水流出目[image: ]泣。上來易三成既濟，則各正相應，如初之虞燕，二之鳴和矣。京義葢與荀同，陸以陰陽相應[image: ]敵，似非京旨，當别[image: ]一義。

《象》曰：或鼓或罷，位不當也。

王弼曰：三、四俱陰，金木盧誤“水”。異性，“敵”之謂也。以陰居陽，自彊而進，進而閡朱作“礙”。敵，故“或鼓”也。四履正位，非己朱作“三”，此下盧、周有“敵”字。所克，朱作“剋”。故“或罷”也。不勝而退，懼此下朱誤空一格。見侵陵，朱作“凌”。故“或泣”也。四履謙巽，不報讐敵，朱作“敵讐”。故“或歌”也。歌泣无朱作“無”。恒，“位不當也”。

釋曰　王弼以歌罷泣歌皆指三，(1)三位不當未孚，故以四[image: ]敵而有是象。王肅“罷”音皮，葢以“鼓”[image: ]一鼓作氣，“罷”[image: ]衰竭也。

六四：月幾望，馬匹亡，无咎。《釋文》：幾音機，又音祈。

虞翻曰：訟坎[image: ]“月”，離[image: ]日，兑西震東。月在兑二，離在震三，日月象對。故“月幾望”。乾坎兩馬匹，初、四易位，震[image: ]奔走，體遯山中，乾坎不見，故“馬匹亡”。初、四易位，故“无咎”矣。

補　“幾”，京作“近”，荀作“既”。《釋文》。

釋曰　張氏曰：“坎，謂二。离，謂四。訟四之初，二在兑，四則离位。‘幾’，近也。不在二、五，不正望。中孚，坎离之合，故發此義。‘匹’，配也，在訟乾四與坎初[image: ]匹。”案：四得正，“月幾望”，陰受陽孚之義。遯魚已孚，專壹承五，不取應初，故“馬匹亡，无咎”。後世受爵公朝拜恩私室者，悖於此義矣。姚氏曰：“既濟離日坎月[image: ]望，三、四俱陰稱匹，震[image: ]馬，二化、三上易位成既濟，震象不見，故‘月幾望，馬匹亡’。四得位，故‘无咎’。”案：姚以匹[image: ]三，其説與坤“利牝馬之貞，東北喪朋”義合。荀作“既”者，巽象十六日退辛，陰從陽而濟，戒其消，絶類而上，壹意於陽，則孚貞而无咎。

《象》曰：馬匹亡，絶類上也。

虞翻曰：訟初之四，體與上絶，故“絶類上”也。

釋曰　初之四則四之初，絶類於上，安在下之義，故四不應初无咎，成既濟則六爻皆應矣。如姚義，則四不比三，三之上，皆惟五是從，陰絶其類而上也。

九五：有孚攣如，无咎。

虞翻曰：“孚”，信也，謂二在坎[image: ]孚。巽繩艮手，故攣二使化[image: ]邦，得正應己，故“无咎”也。

釋曰　“有孚攣如”，五以至誠引二使應也。王者至誠求賢，則賢者纍蔓而歸之，孚乃化邦，成既濟定，故“无咎”。虞以坎象在二，故主二言，實則二、五皆坎爻。五體乾元，孚之主，二之孚五，由五以至誠攣之也。

《象》曰：有孚攣如，位正當也。

案：以陽居五，有信攣二，使變下脱“應”字。己，是“位正當也”。

釋曰　此足補虞義。

上九：翰音登于天，貞凶。

虞翻曰：巽[image: ]雞，應在震，震[image: ]“音”。“翰”，高也，巽[image: ]高，乾[image: ]“天”，故“翰音登于天”。失位，故“貞凶”。《禮》“薦牲，雞稱翰音也”。

補　劉德曰：上九處非其位，亢極，故何可長也。位在上高，故曰“翰音”。《漢書·叙傳》注。

釋曰　雞質弱，在下之物，而登于天。失孚粥之常，[image: ]鷹隼所擊，如人中無實德而虚驕務外，貽誤國家，烖及其身，即其心無他，而禍已大矣。上當居三，今在上亢極失位，動則入陰，雖貞而凶，故著此象。

《象》曰：翰音登于天，何可長也。

侯果曰：窮上失位，信不由中，以此申命，有聲無實，中實内喪，虚華外揚，是“翰音登天”也。巽[image: ]雞，雞曰翰音，虚音登天，何可久也。

小過

《序卦》曰：有其信者必行之，故受之以小過。

韓康伯曰：守其信者，則失貞而不諒之道，而以信[image: ]過也，故曰“小過”。

釋曰　有實德則行能過乎人而濟，“行過乎恭”三者是也。如韓説則下云“有過物者必濟”，義不相貫矣。

[image: ]艮上震上小過。亨，利貞。

虞翻曰：晉上之三，當從四陰二陽臨觀之例。臨陽未至三，而觀四已消也，又有飛鳥之象，故知從晉來。杵臼之利，葢取諸此。柔得中而應乾剛，故“亨”。五失正，故“利貞”。過以利貞，與時行也。

補　《淮南子》曰：言人莫不有過，而不欲其大也。《氾論訓》。

王肅曰：“過”，音戈。《釋文》。

釋曰　乾三、四之坤，乾成中孚，則坤成小過。以陰凝陽，不取孚義而謂之小過者，對大過立名。陽大陰小，大過陽爻過，四陽在内而本末弱，陽過盛而衰。小過陰爻過，四陰在外而據二、五，陰盛而過乎陽。大過二、五皆陽而二失位，陽所以過。小過二、五皆陰而五失位，陰所以過。五尊位而陰居之，然得中，應乾五伏陽，過在此，亨即在此。陽由陰亨，五出正位，則初、四易成既濟，故“利貞”。卦兼體臨、觀，消息在泰、否閒。虞取觀消卦晉來，晉柔進上行，麗乎大明，此小者過而亨，義正同。晉三《象》曰“上行也”，虞注云：“此則成小過，小過故有飛鳥之象。杵臼之利，見碩鼠出入坎穴，葢取諸此。”案：碩鼠五技能飛，故[image: ]飛鳥。“利貞”，虞但云“五正”，五正則初、四正矣。小過亨利貞，以陰麗陽，當過而過，則亨且貞也。“過”，讀“過不及”之“過”，“過去”之“過”、“過差”之“過”皆由此引申。

可小事，

虞翻曰：“小”，謂五，晉坤[image: ]“事”，柔得中，故“可小事”也。

不可大事。

虞翻曰：“大”，謂朱、盧作“事”。四，剛失位而不中，故“不可大事”也。

飛鳥遺之音，不宜上《釋文》：上，時掌反，鄭如字。宜下，大吉。

虞翻曰：離[image: ]“飛鳥”，震[image: ]“音”，艮[image: ]止。晉上之三，離去震在，鳥飛而音止，故“飛鳥遺之音”。上陰乘陽，故“不宜上”，下陰順陽，故“宜下大吉”。俗説或以卦象二陽在内四陰在外，有似飛鳥之象，妄矣。

補　鄭康成曰：“上”，謂君也。《釋文》。

陸希聲曰：中孚柔在内而剛在外，有鳥[image: ]實之象。今變[image: ]小過，則剛在内而柔在外，有飛鳥之象。《會通》。

釋曰　小過内離外坎，離[image: ]飛鳥，初上變，象鳥飛。“遺”，存也。《詩》曰“下上其音”，傳曰“飛而上曰上音，飛而下曰下音”。鳥去而音留，聞其聲知其飛之上下，上則靡所止戾，下則得所棲託。鳥之飛不宜上而宜下，猶陰不宜在陽上而宜在陽下，亦可小事不可大事之意，故五宜麗陽而亨貞，二遇其臣而无咎也。陰麗陽，陽正而承之，故“大吉”。鄭云“上謂君”者，言陰不宜居君位，所以當應乾剛也。虞取晉離[image: ]飛鳥，於卦義誠合，但以宋仲子説[image: ]妄，則非。小過全體象飛鳥，猶大過全體象棟，《彖》特云“有飛鳥音象”，(2)明别出變例。《易》含萬象，不可執一也。

《彖》曰：小過，小者過而亨也。過以利貞，與時行也。

荀爽曰：陰稱“小”，謂四應初，過二而去，三應上，過五而去，五處中，見過不見應。故曰“小者過而亨也”。

釋曰　小過[image: ]陰爻過，張氏曰：“‘小’，謂五，五過乎陽而應乾剛，故過而亨。”是也。荀氏謂小者見過，義别。“不見應下”，疑脱“四之五乃得應”一語。由見過而亨，陰陽易位各正也。“過以利貞”，虞惟言五正。張氏曰：“艮[image: ]時，震[image: ]行，謂五正成咸，泰否相反，終則有始，與時偕行。”案：五正則初、四正，由過而亨以至於利貞。當過而過，因時制宜，與時行也。

柔得中，是以小事吉也。

虞翻曰：謂五也。陰稱“小”，故“小事吉也”。

剛失位而不中，是以不可大事也。

虞翻曰：謂四朱誤“五”。也。陽稱“大”，故“不可大事也”。

釋曰　二、五皆柔得中而五失位，三、四皆剛不中而四失位，卦所以成小過。故《彖》主言之，均是失位而柔中剛不中，故小事吉而大事不可。

有飛鳥之象焉，飛鳥遺之音。

宋衷曰：二陽在内，上下各陰，有似飛鳥舒翮之象，故曰“飛鳥”。震[image: ]聲音，飛而且鳴，鳥去而音止，故曰“遺之音”也。

釋曰　此經下注，於卦象傳文皆合。

不宜上宜下，大吉，上逆而下順也。

王肅曰：四、五失位，故曰“上逆”。二、三得正，故曰“下順”也。

釋曰　張氏曰：“陰在陽上[image: ]逆，故五宜正。陰在陽下[image: ]順，故二不變。”

《象》曰：山上有雷，小過。

侯果曰：山大而雷小，山上有雷，小過於大，故曰“小過”。

釋曰　以小者過言，雷遇陰而聲，[image: ]陰過之義。以小有所過言，雷聲過山上，猶未若雷在天上之盛壮，故[image: ]小過。

君子以行過乎恭，

虞翻曰：“君子”，謂三也。上貴三賤，晉上之三，震[image: ]“行”，故“行過乎恭”。謂三致恭以此下朱有“順”字。存其位，與謙三同義。

喪過乎哀，

虞翻曰：晉坤[image: ]“喪”，離[image: ]目，艮[image: ]鼻，坎[image: ]涕洟，震[image: ]出，涕洟出鼻目，體大過遭死，“喪過乎哀”也。

釋曰　“遭”字當衍，“體大過死”絶句。

用過乎儉。

虞翻曰：坤[image: ]財用、[image: ]吝嗇，艮[image: ]止，兑[image: ]小，小用止，密雲不雨，故“用過乎儉”也。

釋曰　三者立行之善，足以矯世厲俗，過而非過，故曰小過。

初六：飛鳥以凶。

虞翻曰：應四離[image: ]“飛鳥”，上之三則四折入大過死，故“飛鳥以凶”。

釋曰　晉上之三成小過，則三至五體大過象。張氏曰：“初失正，利四來易位，四死大過，故以初凶。謂陽折入陰而顛，則君子道消，初不能正，故‘凶’。”愚謂離初、上變[image: ]小過，離[image: ]飛鳥，初、上變象鳥之飛。又初失位，上與四失義相應，故“飛”。其極則過而離於災眚，故“凶”。凶成於上而起於初，災由自取，以飛而凶也。

《象》曰：飛鳥以凶，不可如何也。

虞翻曰：四死大過，故“不可如何也”。

釋曰　虞以[image: ]四凶及初，愚謂初自取之，故“不可如何也”。

六二：過其祖，遇其妣。

虞翻曰：“祖”，祖母，謂盧、周“謂”字在“祖母”上。初也。母死稱“妣”，謂三。坤[image: ]喪、[image: ]母，折入大過死，故稱“祖“祖”字衍。妣”也。朱、盧“妣也”二字倒。二過初，故“過其祖”，五變，三體姤遇，故遇妣也。

釋曰　張氏曰：“對妣言，故知[image: ]祖母。二在巽，三，巽之主。女隨母，故三[image: ]二母，死大過，故妣也。初坤體，坤又[image: ]巽母，故[image: ]祖母也。”案：孫婦祔於祖姑，所祔者之祖姑，於袝之者[image: ]曾祖母。子祔母不於祖母而於曾祖母，是“過其祖，遇其妣”，所以序昭穆，可過者也。或以初下伏陽[image: ]祖，二坤位[image: ]妣，義則同。

不及其君，遇其臣，无咎。

虞翻曰：五動[image: ]“君”，晉坤朱誤“坎”。[image: ]“臣”，二之五隔三，艮[image: ]止，故“不及其君”。止如同“而”。承三，得正體姤遇象，故“遇其臣，无咎”也。

釋曰　張氏謂：“三在晉坤之位[image: ]五臣。”案：二承三而後能應五，屬從長以達於君，所以辯貴賤，此不可過者也。或以五陽伏，二无應，[image: ]“不及其君”。直坤正位[image: ]“遇其臣”，自卑遠於君，謹守臣節也。得中得正，承三待五正而應，故“无咎”。

《象》曰：不及其君，臣不可過朱誤“遇”。也。

虞翻曰：體大過下，止舍巽下，故“不可過”，與隨三同義。

釋曰　張氏曰：“臣謂三，謂二不可過三。”案：三猶不可過，況及五乎？此小過所以主息陽貴下順也。

九三：弗過，防之，從或戕之，凶。《釋文》：戕，徐在良反。

虞翻曰：“防”，防四也。失位，從或而欲折之初。“戕”，殺也。離[image: ]戈兵，三從離上入坤，折四死大過中，故“從或戕之，凶”也。

釋曰　“弗過”，三弗過四而應上也。“防之”，防四也。虞讀“從或”句，“戕之凶”句。“或”，謂初也，四失位，從或而欲折之初。謂之“或”者，五未正而四之初，非永貞之道，故稱“或”，然不辭。“從或戕之”，猶云“或從而戕之”耳。虞又以“戕”[image: ]三戕四，見四欲從或，折之於大過中，故“凶”。張氏曰：“此或疑焉，四之凶不當見於三，謂三不防四，四折之初，則成明夷，故三凶。”案：明夷體離戈兵，有殺傷象，三當其凶。三、四陽[image: ]君子，而三防四、四或戕三者，君子各爭意見，同類相殘，又與小人之甚者，故以[image: ]深戒。

《象》曰：從或戕之，凶如何也。

虞翻曰：三來戕四，故“凶如何也”。

釋曰　三不防四，則四戕之。犯難而苟進，敵至而不知，凶如何哉！君子之智也，無所不防。其仁也，人莫之戕，則无凶矣。

九四：无咎，弗過，遇之。

《九家易》曰：以陽居陰，行過乎恭，今雖失位，進則遇五，故“无咎”也。四體震動，位既不正，當動上居五，不復過五，故曰“弗過遇之”矣。

釋曰　失位，“咎”也，五正與初易得正，故“无咎”。“弗過遇之”，謂四弗過三而應初，當俟五正而與初易相遇也。《九家》則以“遇”[image: ]四之五，五本見過不見應，四遇五則由過而亨矣，故“弗過遇之”。君子當衰世，行過乎恭以避咎，然終當之五決陰，故“无咎”。

往厲必戒，勿用永貞。

荀爽曰：四往危五，戒備於三，故曰“往厲必戒”也。勿長居四，當動上五，故曰“勿“曰勿”二字盧脱。用永貞”。

釋曰　“往”，謂動而用事，畫動之爻，或上或下。四體乾四，失位，非上居五，即下居初。但小過之時，泰将反否，陽道傾危，四又失位不中，故往則危而必戒。四上之五則成蹇，下之初則成明夷，皆不能定既濟，非可以[image: ]長正，故“勿用永貞”，明五正、初四易乃永貞也。荀以“厲”[image: ]危，五，與夬決陰“其危乃光”同義。“戒”[image: ]備三，小人乘君子，非小人之足患，乃君子過而與之之患。四能備三，則君子恊力而不[image: ]小人所利用，可之五而任君之大事矣，勿用永貞，謂勿用長居四以[image: ]正，於理亦通。但小者過而亨，五以陰麗陽，則非小人，荀説似不如虞義之當。今細繹經義，參酌定之。

《象》曰：弗過遇之，位不當也。往厲必戒，終不可長也。

虞翻曰：體否上傾，故“終不可長”矣。

釋曰　“位不當”，故戒其失義相應，當俟五正而與初易相遇。五未正而動，終不可以長正，故危而必戒。

六五：密雲不雨，自我西郊。

虞翻曰：“密”，小也。晉坎在天[image: ]“雲”，墜地成“雨”，上來之三，折坎入兑小[image: ]“密”。坤[image: ]“自我”，兑[image: ]“西”，五動，乾[image: ]“郊”，故“密雲不雨，自我西郊”也。

釋曰　五陰應伏陽，猶四陰承五陽，故小過辭與小畜同。虞取晉坎象，愚謂乾二、五之坤，上坎[image: ]雲，下坎[image: ]雨，今坎陽并在三、四，上互兑[image: ]小稱密，下體艮止，故“密雲不雨”。由坤受乾亨互兑息乾，故“自我西郊”。雲興西郊，臣不專施，庶幾君正而澤民，成既濟則雲行雨施矣。

公弋取彼在穴。

虞翻曰：“公”，謂三也，“弋”，朱脱“弋”字。矰繳射朱作“聅”。也。坎[image: ]弓彈，離[image: ]鳥矢，弋無矢也。巽繩連鳥，弋人鳥之象。艮[image: ]手，二[image: ]穴，手入穴中，故“公弋取彼在穴”也。

釋曰　五既正，三使初、四易，體坎弓離矢，巽變離，繩與鳥連，弋而得鳥。卦體坎，初在坎下坎窞稱穴，又二體巽伏[image: ]穴，初在穴中，三體艮手入穴取之。公弋飛鳥，見彼在穴而取之，喻求人而得巖穴之賢，所以輔君澤民也。三在公位則[image: ]陽，進而上行輔五則[image: ]陰。六五坤元輔陽之位，正名曰公，文王[image: ]臣止敬之義。“注弋無矢也”，句有脱誤，當[image: ]“弋以繩繫矢也”，“弋人鳥之象”，“人”下葢脱“得”字。

《象》曰：密雲不雨，已上也。《釋文》：上，如字，又時掌反。

虞翻曰：謂三坎水已之上六，故“已上也”。

補　“上”，鄭作“尚”，曰：“尚”，庶幾也。《釋文》。

釋曰　晉坎水已之上，故“不雨”。鄭作“尚”，謂已庶幾乎雨，故公求賢以輔之。

上六：弗遇，過之，飛鳥離之，凶，是謂災眚。

虞翻曰：謂四已變之坤，上得之三，故“弗遇，過之”。離[image: ]飛鳥，公弋得之，鳥下入艮手而死，故“飛鳥離之，凶”。晉坎[image: ]災眚，故“是謂災眚”矣。

釋曰　上與三正應，當相遇，知進忘退，上而不下，故“弗遇”。位窮於上，故“過之”，言已過五，無所復遇也。窮則變，成離[image: ]飛鳥，體旅上“鳥焚其巢”。五正則三弋之，或四之五弋之，故“飛鳥離之，凶”。“離”，如“鴻則離之”之“離”，坎災離焚，故“是謂災眚”。卦辭“飛鳥不宜上”，初“飛鳥以凶”，並謂此也。《象》曰“已亢”，與乾“亢龍”同義。虞讀“亢”[image: ]“頏”，謂飛下稱頏。晉上之三，鳥已飛下不應上，故“弗遇”。四之初，上不待五正與三遇，而速動過四應三，故“過之”。四之初離[image: ]飛鳥，三弋得之，故“飛鳥離之，凶”。晉坎[image: ]災眚，成明夷，是其災也。五不正，則四反初上應三，適見其災而已。然義頗迂曲，不合“宜下大吉”之文。張氏謂：“上不待五正遇三而過五應三。”當明夷時，三體死鳥，離其凶，不得應上，三坎[image: ]災眚，義較允。

《象》曰：弗遇過之，已亢也。

虞翻曰：飛下稱“亢”，晉上之三，故盧、周無“故”字。“已亢也”。

釋曰　虞據《詩》毛傳“飛而上曰頡，飛而下曰頏”之文，實則《詩》傳“頡頏”二字互譌耳。虞義晉上之三，鳥已下飛不應上，故弗遇而由上過四應三。今謂“亢”，過也。上位已亢，故過而無所復遇。

既濟

《序卦》曰：有過物者必濟，故受之以既濟。

韓康伯曰：行過乎恭，禮過乎儉，可以矯世厲俗有所濟也。

[image: ]離下坎上既濟。亨小，句。利貞。

虞翻曰：泰五之二，“小”，謂二也，柔得中，故“亨小”。六爻得位，各正性命，保合大和，故“利貞”矣。

補　鄭康成曰：“既”，已也，盡也。“濟”，度也。《釋文》。

釋曰　“既濟”，盡濟也。“亨小”，陰承陽，小者盡亨，泰之極也。五剛二柔正而六位皆當，不可妄動，故“利貞”。既濟必由未濟，撥亂反正，象涉大川而濟也。

初吉，

虞翻曰：“初”，始也，謂泰乾，乾知大朱誤“太”。始，故稱“初”。坤五之乾二，得正處中，故“初吉”，柔得中也。

釋曰　乾息至泰，五之二陰承陽。既濟始成，故初吉。

終亂。

虞翻曰：泰坤稱“亂”，二上之五，終止於泰，則反成否。子弑其父，臣弑其君，天下无朱作“無”。邦，終窮成坤，故“亂”，其道窮。

釋曰　張氏曰：“既濟者，已濟也。其濟在泰，至既濟而盡，盡則二復於五，終泰而反否。”案：以[image: ]已濟而終止，不能自强不息日進无疆，則陰陽復失位，泰反否，既濟反未濟，故“終亂”，思患豫防則無亂矣。

《彖》曰：既濟亨，小者亨也。

荀爽曰：天地既交，陽升陰降，故“小者亨也”。

釋曰　“小者亨”釋“亨小”，小者盡亨，是既濟之亨也。泰天地交，小往大來，固已亨矣。五之二，小者乃盡濟而亨。

利貞，剛柔正而位當也。

侯果曰：此本泰卦。六五降二，九二升五，是“剛柔正當位也”。

釋曰　二、五剛柔正，六位當，此釋全經“利貞”之通義。凡言“利貞”者，皆爻當位，或變之正，以成既濟也。

初吉，柔得中也。

虞翻曰：“中”，謂二。

釋曰　柔得中承陽，既濟始成，故“初吉”。

終止則亂，其道窮也。

虞翻曰：反否終坤，故“其道窮也”。

侯果曰：剛得正，柔得中，故“初吉”也。正有終極，濟有息止，止則窮亂，故曰“終止則亂，其道窮也”。一曰：殷亡周興之卦也，成湯應天，“初吉”也，商辛毒痡，“終止”也。由止，故物亂而窮也。物不可窮，窮則復始，周受其未濟而興焉。《乾鑿度》曰：“既濟未濟者，所以明戒慎，全王道也。”

釋曰　敬勝怠者吉，怠勝敬者滅，謂泰已濟而止，則亂及之，濟道窮矣。物不可窮，故卦不終於既濟而終於未濟，既濟懼其[image: ]未濟，未濟望其[image: ]既濟也。

《象》曰：水在火上，既濟。君子以思患而豫防之。

荀爽曰：六爻既正，必當復亂，故君子象之，思患而豫防之，治不忘亂也。

補　陸績《京氏易傳注》曰：坎水潤下，離火炎上，二氣相交[image: ]既濟。

釋曰　張氏曰：“水火相濟以成其用，其不相濟則患也。‘君子’，謂乾三也。坤[image: ]‘患’，坎[image: ]‘思’，泰天地交，物所以濟，終止則亂。乾三惕若，使二升五以正坤，故曰‘思患而豫防之’，謂防否也。”

初九：曳其輪，濡其尾，无咎。《象》曰：曳其輪，義无咎也。

宋衷曰：離者兩陽一陰，陰方陽圓，輿輪之象也。其一在坎中，以火入水必敗，故曰“曳其輪”也。初在後稱“尾”，尾濡輪朱、盧無“輪”字。曳，咎也。得正有應，於義可以危而无咎矣。

釋曰　宋以離象説“輪”，離日坎月皆有輪象也。但輪者車之用，坎[image: ]車，故《説卦》惟云“坎[image: ]輪”。曳輪濡尾，濟之難也，然得正有應，於義无咎。張氏曰：“坎[image: ]輪、[image: ]曳。泰初本否四也，否四在艮[image: ]狐、[image: ]尾，未濟之小狐濡尾是也。坎水[image: ]濡，初應在四歷坎，故‘曳其輪，濡其尾’。濡曳似咎，正位故无咎。”又曰：“‘曳其輪’，不輕進也，而猶‘濡其尾’，則時之難，非濟之過，故義无咎。”説似較長。

六二：婦喪其髴，朱作“茀”。勿逐，七日得。

虞翻曰：離[image: ]“婦”，泰坤[image: ]“喪”。“髴”，朱作“茀”。髮，謂鬒朱誤“鬢”。髮也，一名婦人之首飾。坎[image: ]玄雲，故稱“髴”，朱誤“髮”。《詩》曰“鬒髮如雲”。乾[image: ]首，坎[image: ]美，五取乾二之坤[image: ]坎，坎[image: ]盜，故“婦喪其髴”，朱誤“髮”。泰震[image: ]“七”，朱脱“[image: ]七”二字。故“勿逐，七日得”，與睽“喪馬勿逐”同義。“髴”，朱誤“髮”。或作“茀”，俗説以髴朱誤“髮”。[image: ]婦人蔽膝之茀，非也。

補　“髴”，《子夏》同，諸家多作“茀”。

馬融曰：“茀”，首飾也。

鄭康成曰：“茀”，車蔽也。

干寶曰：“茀”，馬髴也。

荀作“紱”。

董作“髢”。並《釋文》。

或説孟喜、一行作“髴”。《晁氏易》。

釋曰　虞以“髴”[image: ]首飾，泰二、五易，五體乾[image: ]首，坎[image: ]玄雲、[image: ]美，在首而美如玄雲者，鬒髮也。云“喪”則非己髮，乃髢耳。“一名”下疑脱“髢”字。張氏謂即《詩·召南》之“被”，后夫人之燕服。泰坤[image: ]“喪”，二、五易，坎又[image: ]盜，二離[image: ]“婦”，應在五坎，故“婦喪其髴”。泰震[image: ]“逐”，又[image: ]“七”，二之五離[image: ]“日”，震成離，二仍有坎雲象，故“勿逐，七日得”。二得中道，故喪者勿逐而自得，不遠而復，上下辯，内外正，盜竊不作，天下無犯非禮也。鄭作“茀”者，如《詩》所謂“翟茀”，謂車蔽也。姚氏曰：“婦人乘車必有蔽，‘喪茀’，喻失其所以蔽也。巾車王后之五路、重翟、厭翟、安車，皆有容葢。鄭司農云‘容，謂幨車，山東謂之裳幃’，‘容’即‘茀’。坎[image: ]車，坤[image: ]裳，二化失位，故‘婦喪其茀’。六爻[image: ]六日，成既濟，二仍化之正，故‘勿逐，七日得’。”案：姚以自未濟反言，愚謂坎車坤裳合象[image: ]茀，五未之二，泰坤[image: ]喪，故“婦喪其茀”。二、五易，震成離，坎坤合象見，故“勿逐，七日得”，先喪後得，與坤“先迷，後得主”同義。喪茀不能行，得則以禮行而濟矣，得中道故能然。馬字作“茀”而義同虞，董作“髢”，義亦與虞近，荀作“紱”，與虞引俗説同。張謂卦無膝象，非也。干云“馬髴”，葢策篲之類。

《象》曰：七日得，以中道也。

王肅曰：體柔應五，履順承剛，婦人之義也。“髴”，朱作“茀”。首飾，坎[image: ]盜，離[image: ]婦，喪其髴，朱、盧作“茀”。鄰於盜也。勿逐自得，履中道也。二、五相應，故“七日得”也。

釋曰　二、五合[image: ]七。據《釋文》，則肅本亦作“茀”而義從“髴”，此注或李氏依虞改之，或仍其舊作“茀”。

九三：高宗伐鬼方，三年克之，小人朱脱“小人”二字。勿用。

虞翻曰：高宗，殷王武丁。鬼方，國名。乾[image: ]“高宗”，坤[image: ]“鬼方”，乾二朱誤“三”。之坤五，故“高宗伐鬼方”。坤[image: ]“年”，位在三，故“三年”。坤[image: ]“小人”，二上克五，故“三年克之，小人勿用”，《象》曰“憊也”。

干寶曰：高宗，殷中興之君。鬼方，朱、盧脱“方”字。北方國也。高宗嘗伐鬼方，三年而後克之。離[image: ]戈兵，故稱“伐”，坎當北方，故稱“鬼”。在既濟之家而述先代之功，以明周因於殷，有所弗革也。

補　孔子曰：高宗者，武丁也，湯之後有德之君也。九月之時，陽失正位，剥五失位。盛德既衰，而九三得正下陰，三本泰三在坤下，以貴下賤大得民。能終其道，濟成萬物。猶殷道中衰，王道陵遲，至于高宗，内理其國以得民心，扶救衰微，伐征遠方，三年而惡消滅，成王道，殷人高而宗之。文王挺以校易，勸德也。鄭康成注曰：挺出高宗，以明《易》義，勸人君修德。《乾鑿度》。

《漢書》淮南王説：鬼方，小蠻夷。高宗，殷之盛天子也。以盛天子伐小蠻夷，三年而後克，言用兵之不可不重也。《嚴助傳》。

《後漢書·西羌傳》曰：武丁征西戎鬼方，三年乃克，故其《詩》曰：“自彼氐羌，莫敢不來王。”

釋曰　陽息至三成泰，泰成則二升五成既濟，故於三言“高宗伐鬼方”。此文王望纣法祖修德致中興之志，周公述之，故緯稱孔子説本之文王。干云“先代”，則據周公繫爻時言。鬼方，虞云“國名”，古國有鬼方氏，《後漢書》以[image: ]西羌之屬，干云“北方國”，坎位北方，以離兵伐之，葢謂三伐上也。《詩·蕩》傳云：“鬼方，遠方。”爻位在三，虞云“二上克五”，歷三爻，故“三年克之”。“小人”，謂上。兵凶戰危，王者伐暴救民，不得已而[image: ]之。以盛德伐小蠻夷，猶三年乃克，勞憊如是，況可閒以小人乎。師云“貞大人吉无咎”，其上曰“小人勿用”，《象》曰“必亂邦也”，與此同義。“三年克之”，言既濟之難，“小人勿用”，言亂之甚易，聖人之垂戒深矣。

《象》曰：三年克之，憊也。

侯果曰：伐鬼方者，興衰除闇之征也。上六闇極，九三征之，三舉方及，故曰“三年克之”。興役動眾，聖猶疲憊，則非小盧誤“以”。人能[image: ]，故曰“小人勿用”。

虞翻曰：坎[image: ]勞，故“憊也”。

補　鄭康成曰：“憊”，劣弱也。《釋文》。

“憊”，陸作“備”，曰：“備”，當[image: ]“憊”，“憊”，困劣也。《釋文》。

釋曰　三至上歷三爻，故三舉方及，此與干義同。“憊”者，言既濟之難，明不可閒以小人。

六四：繻有衣袽，《釋文》：袽，女居反，王肅音如。終日戒。

虞翻曰：乾[image: ]“衣”，故稱“繻”，“袽”，敗衣也。乾二之五，衣象裂壞，故“繻有衣袽”。離[image: ]“日”，坎[image: ]盜，在兩坎閒，故“終日戒”。謂伐鬼方三年乃克，旅人勤盧、周作“懃”。勞，衣服皆敗，鬼方之民猶或寇竊，故“終日戒”也。

補　“繻”，鄭音須，王肅同。《釋文》。

《説文》：“繻”，繒采色也，讀若繻段曰當[image: ]“需”。有衣。下當脱“絮”字。“絮”，絜緼也，一曰敝絮也，从糸，奴聲，《易》曰“需有衣絮”。又曰：“[image: ]”，敝衣。

《廣雅》：“絮”，[image: ]也。

《玉篇》：“絮”，或作“袽”。

鄭眾《周禮·羅氏》注引作“繻有衣絮”。當[image: ]“[image: ]”。《釋文》：女居反，字又作“袽”。

《弓人》注引作“襦有衣絮”。亦當[image: ]“[image: ]”。《釋文》：襦，本亦作“[image: ]”。絮，本亦作“帤”。

“繻”，《子夏》作“[image: ]”，王廙同。薛虞云：古文作“繻”。

“袽”，《子夏》作“茹”，京作“絮”。並《釋文》。

徐鍇引作“濡有衣帤”。

釋曰　虞云“乾[image: ]衣稱繻”，疑讀“繻”[image: ]“襦”，“襦”，短衣也。《子夏》作“[image: ]”，“襦”之别體。云“袽敗衣”，與《説文》“[image: ]”義同。段氏謂“袽”即“[image: ]”字，“[image: ]”“絮”通用。據《玉篇》則“袽”即“絮”字，《易》文當以“絮”[image: ]正。又《説文》“絮”訓“敝緜”，“帤”訓“敝巾”，音義皆近，“茹”則惟以音近叚借耳。虞義軍士之襦有衣敗衣者，言日久勞憊也。“終日戒”，言既濟未可恃，當思患豫防也。鄭音“須”，葢讀“繻”[image: ]“需”，與《説文》“[image: ]”下引同。衣袽所以塞舟漏，雖已濟川而不忘舟漏之患，故“需有衣袽，終日戒”。既濟猶疑其未濟，思患豫防也，與初、上戒濡同意。王弼竟讀“繻”[image: ]“濡”，楚金據之。

《象》曰：終日戒，有所疑也。

盧氏曰：“繻”者，布帛端末之識也，“袽”者，殘幣帛可拂拭器物也，繻有[image: ]衣袽之道也。四處明闇之際，貴賤无恒，猶或[image: ]衣或[image: ]袽也。履多懼之地，上承帝主，故終日戒慎，有所疑懼也。

釋曰　疑濟之未定患之将至，當豫防也。盧意葢謂四本泰四，今五正戒懼承陽，惟上之器使之，亦小者亨之意。

九五：東鄰殺牛，不如西鄰之禴祭，實受其福。

虞翻曰：泰震[image: ]“東”，兑[image: ]“西”，坤[image: ]“牛”，震動五殺坤，故“東鄰殺牛”。在坎多眚，[image: ]陰所乘，故“不如西鄰之禴祭”。“禴”，夏祭也，離[image: ]夏。兑動二體離明，得正承五順三，故“實受其福”，吉大來也。

補　鄭康成曰：互當[image: ]“五”。體[image: ]衍字。坎也，又互體[image: ]離，離[image: ]日，坎[image: ]月，日出東方，“東鄰”象也，月出西方，“西鄰”象也。《禮記·坊記》正義。“禴”，夏祭之名。《詩·天保》正義。

《禮·坊記》子云：敬則用祭器，故君子不以菲廢禮，不以美没禮，故食禮主人親饋則客祭，主人不親饋則客不祭。故君子苟無禮，雖美不食焉，《易》曰“東鄰殺牛，不如西鄰之禴祭，寔同“實”。受其福”。鄭注曰：“東鄰”，謂紂國中也，“西鄰”，謂文王國中也。既濟離下坎上，離[image: ]牛，坎[image: ]豕，西鄰禴祭則用豕與，言殺牛而凶，不如殺豕受福，奢而慢，不如儉而敬也。《春秋傳》曰“黍稷非馨，明德惟馨”，信矣。

《説苑》引此文説之曰：葢重禮不貴牲也，敬實而不貴華。誠有其德而推之，安往而不可。是以聖人見人之文，必攷其質。

“禴”，杜鄴引作“瀹”，曰：“東鄰殺牛，不如西鄰之瀹祭”，言奉天之道，貴以誠質，大得民心也。行穢祀豐，猶不蒙祐，德修薦薄，吉必大來。師古曰：瀹祭，謂瀹煑新菜以祭。言祭祀之道，莫盛於修德，故纣之牛牲，不如文王之蘋藻也。《漢書·五行志》。

釋曰　泰二至四體兑，三至五體震，兑西震東稱“鄰”。震動五折坤牛，兑動二體離[image: ]夏，夏祭曰“禴”。二在内，濟之始，得位承三應五，受乾福，初吉時也。五在外已過三，在坎多眚，[image: ]上所乘，濟之極，防其終亂，故“東鄰殺牛，不如西鄰之禴祭，實受其福”。懼已濟而怠於德，崇極而圯，能反其誠敬則吉也。鄭義五體坎互離，兼有東西鄰象。“東鄰”喻纣國中，“西鄰”喻文王國中，皆指士大夫之家，故稱“鄰”。禮：天子之大夫祭亦用牛，諸侯之士則用豕。禴本天子諸侯時祭之名，於殷在春，於周在夏，時物未成，祭品少，因以[image: ]薄祭之稱。此“禴祭”與“殺牛”對，葢謂士祭用豕，神享德不求備，豐而慢，不如儉而敬。東鄰苟如西鄰之誠敬，則不待備物而受福，以言纣能用文王之道，則受福成既濟不難也。杜鄴引《易》作“瀹”，葢叚借字，師古説别一義，又指實纣與文王言。班孟堅《遂志賦》云“東鄰虐而殲仁兮，王合位乎三五”，葢因經推説之，不如鄭注《禮記》得繫辭本意。

《象》曰：東鄰殺牛，不如西鄰之時也。

崔憬曰：居中當位，於既濟之時，則當是周受命之日也。五坎[image: ]月，月出西方，“西鄰”之謂也。二應在離，離[image: ]日，日出東方，“東鄰”之謂也。離又[image: ]牛，坎水克離火，“東鄰殺牛”之象。“禴”，殷春祭之名。案：《尚書》克殷之嵗，“厥四月哉生明，王來自商至于豐”，“丁未，祀于周廟”。四月，殷之三月，春也，則明“西鄰之禴祭”，得其時而受祉朱誤“[image: ]”。福也。

釋曰　豐而慢，不如薄而敬。不云“薄”而云“時”者，“時”，謂豐儉得宜，隨其分以盡其敬，非苟薄也。此爻明文王望纣用己之道以成既濟，纣不用文，則殷未濟而周既濟矣，故《易》家以周家受命説之。“禴”[image: ]殷春祭，義並通，但以[image: ]武王牧野既事而退之祭則非。彼告祭，非時祭，又豈不用大牲乎？僞《武成》文不足據，且非其類。

實受其福，吉大來也。

盧氏曰：明鬼享德不享味也，故德厚者“吉大來也”。

上六：濡其首，厲。

虞翻曰：乾[image: ]“首”，五朱誤“王”。從二上在坎中，故“濡其首，厲”。位極乘朱誤“承”。陽，故“何可久”。

釋曰　五體乾[image: ]“首”，上體坎水[image: ]“濡”。上以陰乘陽，象小人累君德，首濡則身将陷没，君用小人而失道，則既濟将變[image: ]未濟矣，故“厲”。語云“位極乘陽何可久”，言小人終當誅滅，君知其濡而戒，則厲在上六而已。安其濡而不戒，則六位遂亂成未濟矣。上得正而象如此者，因既濟終亂而著此戒。

《象》曰：濡其首厲，何可久也。

荀爽曰：居上濡五，處高居盛，必當復危，故此下周有“曰”字。“何可盧脱“可”字。久也”。

釋曰　小人乘勢竊柄，小則禍其身，大則亂天下，故“何可久”。

未濟

《序卦》曰：物不可窮也，故受之以未濟終焉。

崔憬曰：夫《易》之[image: ]道，窮則變，變則通，而以未濟終者，亦物不可窮也。

釋曰　既濟終止則亂其道窮，故受以未濟而終。“未濟”者，待濟也，撥亂世反諸正，聖人有無窮之望焉。

[image: ]坎下離上未濟。亨。

虞翻曰：否二之五也。柔得中，天地交，故“亨”。“濟”，成也，六爻皆錯，故稱“未濟”也。

釋曰　否二之五，六爻皆失正，然天地交，五柔得中，體坤元麗乎大明，未濟在此，亨即在此，亨則有可濟之道矣。

小狐汔濟，《釋文》：狐，徐音胡。

虞翻曰：否艮[image: ]“小狐”，“汔”，幾也，“濟”，濟渡。狐濟幾度而濡其尾，未出中也。

補　鄭康成曰：“汔”，幾也。《釋文》。

釋曰　张氏曰：“幾渡，謂二上之五涉坎。由濡尾，故未濟。”

濡其尾，无攸利。

虞翻曰：艮[image: ]“尾”，“狐”，獸之長尾者也。“尾”，謂二，在坎水中，故“濡其尾”。失位，故“无攸利，不續終也”。○朱脱圈。

干寶曰：坎[image: ]“狐”。《説文》曰“汔，涸也”。案：剛柔失正，故未濟也。五居中應剛，故“亨”也。小狐力弱，汔乃可濟。水既未涸而乃濟之，故尾濡而无所利也。

補　孟喜曰：小狐濟水，未濟一步，下其尾。《漢上易傳》。坎，穴也，狐穴居。《漢上易叢説》。

春申君説：《易》曰狐涉水濡其尾，此言始之易終之難也。《戰國策》。

《韓詩外傳》曰：官怠于有成，病加于小愈，禍生于懈惰，孝衰于妻子。察此四者，慎終如始，《易》曰：“小狐汔濟，濡其尾。”

釋曰　艮[image: ]“小”、[image: ]“狐”、[image: ]“尾”，否二至四體艮，四艮[image: ]“狐”，二在艮下[image: ]“尾”。“狐”，獸之長尾者。否初至四皆艮象，爻位初[image: ]尾，否二、五易，艮[image: ]坎，狐尾在水中，故“濡其尾”。干以坎[image: ]狐，竝通。訓“汔”[image: ]“涸”，於《彖傳》語意似不甚協。濡尾不能濟，故“无所利，不續終也”，未濟非可終之道。

《彖》曰：未濟亨，柔得中也。

荀爽曰：柔上居五，與陽合同，故“亨”也。

小狐汔濟，未出中也。

虞翻曰：謂二未變，在坎中也。

干寶曰：“狐”，野獸之妖者，以喻禄父。“中”，謂二也，困而猶處中故也。此以託朱、盧作“記”。紂雖亡國，禄父猶得封矣。

釋曰　張氏曰：“謂二以上體既濟，故幾濟也。”姚氏曰：“二未升五，尚在坎中，故‘未出中’。”案：雖有既濟象，而二未升五，是猶未濟也。干意葢謂二雖失位，未離於中，故有可濟之道，似非傳意。卦辭文王作，而以託禄父事，尤近附會。

濡其尾无攸利，不續終也。

虞翻曰：否陰消陽，至剥終坤，終止則亂，其道窮也。乾五之二，坤殺不行，故“不續終也”。

干寶曰：言禄父不能敬奉天命以續既終之禮，謂叛而被誅也。

釋曰　虞説於傳文不協。張氏曰：“謂未濟亦救否之道。然六爻失位，不可相續而終，故二居坎无攸利也。”足彌縫其闕。愚謂“終”，終濟也，濡尾則不能濟，終之難也。

雖不當位，剛柔應也。

荀爽曰：雖剛柔相應而不以正，由未能濟也。○朱脱圈。

干寶曰：六爻皆相應，故微子更得[image: ]客也。

釋曰　“剛柔應”，則亨而有可濟之道。

《象》曰：火在水上，未濟。

侯果曰：火性炎上，水性潤下，雖復同體，功不相成，所以未濟也。故君子慎辨朱作“辯”。物宜，居之以道，令其功用相得，則物咸濟矣。

補　陸績《京氏易傳注》曰：離火炎上，坎水務下，二象不合，各殊陰陽。

釋曰　水火分則炎上潤下，各居其方，合則水在上而下潤，火在下而上蒸，乃交濟而成物之方也。今火在水上，陽亢陰陷，分離不交故[image: ]未濟。

君子以慎辨朱作“辯”，注同。物居方。

虞翻曰：“君子”，否乾也。艮[image: ]“慎辨”，朱作“辯慎”。“辨”，别也。“物”，謂乾陽物也，坤陰也。艮[image: ]“居”，坤[image: ]“方”。乾别五以居坤二，故“以慎辨物居方”也。

釋曰　“坤陰”下脱“物”字。虞云“乾别五居坤二”，此亨之始，如水火分居其方耳，在物未[image: ]各得所當居之方也。由其亨，則能使方以類聚，物以羣分，各正性命而濟矣。未濟之時，萬事失正，人心易惑，故慎辨之。

初六：濡其尾，吝。

虞翻曰：應在四，故“濡其尾”。失位，故“吝”。

釋曰　初正言未濟，故辭與卦同。四在否體艮[image: ]狐、[image: ]尾，二在艮下當尾而連初，狐長尾，初於爻位[image: ]尾，在坎下，故“濡”。濡其尾者四也，所濡之尾初也。二以上有既濟象，初失位在下，幾濟而濡尾，六位由此失正，不能終濟，故“吝”。張氏以“尾”[image: ]四，曰：“四在否艮，故[image: ]尾。四濡尾，故不應初，伐鬼方則下正初矣。”與卦辭虞注似不協。

《象》曰：濡其尾，亦不知極也。

案：四在五後，故稱“尾”。“極”，中也，謂四居坎中以濡其尾，是不知極也。

釋曰　若然，則五體坎[image: ]狐矣。四在互體之中，非正中，故“不知極”。愚謂不知事勢之所終極，故致濡尾之患。

九二：曳其輪，貞吉。

姚信曰：坎[image: ]“曳”、[image: ]“輪”，兩陰夾陽，輪之象也。二應於五而隔於四，止而據初，故“曳其輪”。處中而行，故曰“貞吉”。

干寶曰：坎[image: ]“輪”，離[image: ]牛，牛曳輪上以承五命，猶東蕃之諸侯，共攻三監，以康周道，故曰“貞吉”也。

釋曰　如姚説，則“曳其輪”者，不輕進也。止而據初，曳輪象。處中而行。時止時行，動得其正，故“貞吉”。干氏則以曳輪[image: ]用力而進以承五，義亦可通，比附周事則可不必。

《象》曰：九二貞吉，中以行正也。

虞翻曰：謂初已正，二動成震，故“行正”。

釋曰　震[image: ]“行”，二得中，行之正。

六三：未濟，征凶，利涉大川。

荀爽曰：“未濟”者，未成也。女在外，男在内，婚姻未成，征上從四則“凶”，利下從坎，故“利涉大川”矣。

釋曰　以男從女，内外失正，人倫顛倒，故[image: ]未濟。反之使離下從坎，則人倫正而天下之大難濟矣，故“利涉大川”。“征凶”，六位失正，濟之難也。“利涉大川”，撥亂反之正也。

《象》曰：未濟征凶，位不當也。

干寶曰：吉凶者，言乎其失得也。禄父反叛，管、蔡與亂，兵連三年，誅及骨肉，故曰“未濟征凶”。平克朱作“剋”。四國，以濟大難，故曰“利涉大川”坎衍字。也。以六居三，不當其位，猶周公以臣而君，故流言作矣。

九四：貞吉，悔亡。

虞翻曰：動正得位，故吉而悔亡矣。

釋曰　三正而正四，反成既濟之道，故吉而悔亡。

震用伐鬼方，三年有賞于大國。盧、周作“邦”。

虞翻曰：變之震體師，坤[image: ]“鬼方”，故“震用伐鬼方”。坤[image: ]“年”、[image: ]“大邦”，陽稱“賞”，四在坤中體既濟離三，故“三年有賞于大國”。盧、周作“邦”。

釋曰　三正二亦變，四動體震有師象，故稱“震”。“震”，謂三也，“鬼方”，謂四。四居陰位，坤[image: ]“鬼方”，三正四，故“震用伐鬼方”。三既正四，以四陽正初陰，初坤爻，亦鬼方象。四體既濟離三，三震用之以正初，亦“震用伐鬼方”之義。四之初歷三爻，故“三年”。初既正，五出上變，成既濟，三陰皆得正有實，故“有賞于大國”。史記王季嘗伐鬼戎有功，此文王纘王季之緒，望纣用己道如高宗中興之志，忠孝之至，既濟之本也。又四震爻，故稱“震”，反成既濟，四[image: ]三，故與既濟三同象。“有賞于大國”喜其[image: ]既濟之辭，所謂“志行也”。

《象》曰：貞吉悔亡，志行也。

案：坎[image: ]“志”，震[image: ]“行”，四坎變震，故“志行也”。

六五：貞吉，无悔。

虞翻曰：之正則吉，故“貞吉无悔”。

釋曰　陽復正，故“无悔”。

君子之光，有孚吉。

虞翻曰：動之乾，離[image: ]“光”，故“君子之光”也。“孚”，謂二，二朱誤“三”。變應，己得有之，故“有孚吉”，坎稱“孚”也。

干寶曰：以六居五，周公攝政之象也，故曰“貞吉无悔”。制禮作樂，復子明辟，天下乃明其道，乃信其誠，故“君子之光，有孚吉”矣。

釋曰　乾[image: ]“君子”，離[image: ]“光”，五伏陽出，體乾大明，盛德之光，物無不被，故“有孚吉”。二、五應，上下交孚也。凡不濟由於不孚，孚則既濟定矣。干以周公之事擬之，於坤元凝乾，陽出成既濟之義甚合。令升此卦注説殷周閒事，惟此[image: ]當。

《象》曰：君子之光，其暉吉也。

虞翻曰：動之正，乾[image: ]大明，故“其暉吉也”。

上九：有孚于飲酒，无咎。濡其首，有孚失是。

虞翻曰：坎[image: ]“孚”，謂四也。上之三介四，故“有孚”。坎朱、盧作“飲”。酒流頤中，故“有孚于盧、周作“於”。飲酒”。終變之正，故“无咎”。乾[image: ]“首”，五動，首在酒中，失位，故“濡其首”矣。“孚”，信，“是”，正也，六位失正，朱誤“政”。故“有孚失是”。謂若殷紂沈湎於朱作“于”。酒以失天下也。

釋曰　上應在三，隔於四，故特言“有孚”。四正諸爻皆正，上與四成坎[image: ]孚，乃得之應无咎。四體坎酒，在二至上頤象閒，故稱“飲酒”，以目纣也。纣能用文，則酒以成禮，不繼以淫，亦無害於既濟，故“有孚于飲酒，无咎”。否乾[image: ]首，二之五，四乾首在坎酒中，濡首不知節，則有孚者失正道，不復[image: ]天下所孚，未濟遂不能復濟矣，此文王所歎息痛恨而無如何者也。曰“失是”者，未濟六爻失正。然陽猶是陽，陰猶是陰，其可以[image: ]是者固在，人失之耳。於文，“是”从日正，日月[image: ]易，月受日光，未濟富月晦，晦則又朔，復起乾初矣。

《象》曰：飲酒濡首，亦不知節也。

虞翻曰：“節”，止也，艮[image: ]“節”。飲酒濡首，故“不知節矣”。

釋曰　否艮[image: ]節，四不動成益而五動成未濟，是以有飲酒濡首之象。反成既濟，則剛柔節矣。



(1)　點校案：“歌罷泣歌”，當作“鼓罷泣歌”。

(2)　點校案：“有飛鳥音象”，似當作“有飛鳥之象”。


卷第十三

周易繫辭上傳

此题今補。《釋文》：繫，徐胡詣反，本系也。又音係，續也。字從毄，若直作毄下糸者，音口奚反，非。辭，本作“[image: ]”，依字應作“詞”，説也。

補　本亦作“繫辭上”，王肅本皆作“繫辭上傳”，訖於《雜卦》，皆有“傳”字。本亦有無“上”字者。《釋文》。

馬融、荀爽、姚信等分“白茅”章後，取“負且乘”更[image: ]别章，成十三章。虞翻分[image: ]十一章，合“大衍之數”并“知變化之道”共[image: ]一章。周氏云：“天尊地卑”[image: ]第一章，“聖人設卦觀象”[image: ]第二章，“彖者言乎象者”[image: ]第三章，“精氣[image: ]物”[image: ]第四章，“顯諸仁藏諸用”[image: ]第五章，“聖人有以見天下之賾”[image: ]第六章，“初六藉用白茅”[image: ]第七章，“大衍之數”[image: ]第八章，“子曰知變化之道”[image: ]第九章，“天一地二”[image: ]第十章，“是故易有太極”[image: ]第十一章，“子曰書不盡言”[image: ]第十二章。《正義》。

釋曰　文王、周公觀卦象爻動而繫之辭，孔子作《彖》、《象傳》明之，又極論其通例大義，謂之《繫辭傳》，義深文博，分上下二篇。《釋文》“王肅”上當脱“馬、鄭、荀、虞”等字，若專據肅本，不得云“皆”也。“繫”者，“系”之借，阮氏謂《釋文》標题當作“毄”，注字“從毄”當[image: ]“本作毄”，愚謂“毄”、“繫”皆叚借。《廣韻》引《説文》“辭，説也”，則“辭”[image: ]正字。“[image: ]”，籀文辭。

第一章

舊不分章，今據《正義》题識之。(1)

天尊地卑，乾坤定矣。《釋文》：卑，如字，又音婢，本又作“埤”，同。

虞翻曰：天貴，故“尊”；地賤，故“卑”。“定”，謂成列。

荀爽曰：謂否卦也。否，七月萬物已成，乾坤各得其位，定矣。

釋曰　“易有太極，是生兩儀”，輕清者上[image: ]天，重濁者下[image: ]地。“天尊地卑”，即易乾坤尊卑之分定矣。在太極未分，則一陰一陽之謂道，乾坤相並俱生，陽正上中，陰正下中，庖犧定乾坤六位之列象之。荀云“謂否卦”者，就已成之卦指其象，所謂舉隅也，下準此。

卑高以朱作“已”。陳，貴賤位矣。

虞翻曰：乾高，貴五，坤卑，賤二，列貴賤者存乎位也。

荀爽曰：謂泰卦也。荀注朱脱。

侯果曰：天地卑高，義既陳矣。萬物貴賤，位宜差矣。

補　鄭康成曰：君臣尊卑之貴賤，如山澤之有高卑也。《禮記·樂記》正義。

釋曰　天地尊卑已分，則凡在天地閒者，卑高自然陳列。如山澤高卑，[image: ]人道君尊臣卑之象，易貴賤之位所由定也。乾坤正位二五，六位貴賤準此差之。易氣自下生，故云“卑高”。荀云“謂泰卦”者，反否[image: ]泰，陽自下息而上，二升五，成既濟，故“貴賤位”。

動靜有常，剛柔斷矣。

虞翻曰：“斷”，分也。乾剛常動，坤柔常靜，分陰分陽，迭用柔剛。

補　鄭康成曰：“動靜”，雷風也。《樂記》正義。陽動陰靜，剛柔之斷也。《穀梁·莊三年》疏。

釋曰　乾剛常動，坤柔常靜。震得乾初，巽得坤初，雷奮出，故“動”，風順入，故“靜”，剛柔之斷始此。剛柔分乃可迭用，故庖犧既定乾坤六位，又分乾陽坤陰各[image: ]六畫，法天動地靜之分也。

方以類聚，

《九家易》曰：謂姤卦陽爻聚於午朱誤“子”。也。“方”，道也，謂陽道施生，萬物各聚其所也。

釋曰　《九家》謂陽聚於午，陰羣於子，陽極陰生，陰極陽生，故“吉凶生”，凡類聚羣分盛衰之理如此。愚謂凡物各有所居之方，故“方以類聚”。“以類聚”，則與非類者分，故“物以羣分”。乾坤剛柔既判，陰陽離則異氣，如水流溼火就燥離上坎下之各從其類。陰陽毗於一則各有正有偏，故“吉凶生”。乾坤六畫各有得位失位，三百八十四爻吉凶所由生也。

物以羣分，

《九家易》曰：謂復卦陰爻羣於子也。陰主成物，故曰“物”也。至於萬物一成，分散天下也。以周人用，故曰“物以羣分”也。

補　鄭康成曰：類聚羣分，謂水火也。《樂記》正義。

釋曰　如鄭義，則此節與《説卦》“天地定位”一節語語相應。葢太極生兩儀，即具八卦之體。山澤之高卑，即天地之形。雷風之動靜，即天地之性。水火之類聚羣分，即天地陰陽之類别也。故總之以“在天成象，在地成形”，而下節繼之曰“剛柔相摩，八卦相蕩”。鄭義於傳密合，虞亦同條一貫。

吉凶生矣。

虞翻曰：物三稱“羣”，坤方道靜，故“以類聚”。乾物動行，故“以羣分”。乾生，故“吉”，坤殺，故“凶”，則“吉凶生矣”。

釋曰　乾坤皆生物，但陽[image: ]息，陰[image: ]消，故生殺對言，則生屬乾殺屬坤。凡得正皆生理，故“吉”，失正即殺機，故“凶”。

在天成象，在地成形，變化見矣。

虞翻曰：謂日月在天成八卦。震象出庚，兑象見丁，乾象盈甲，巽象伏辛，艮象消丙，坤象喪乙，坎象流戊，離象就己，故“在天成象”也。“在地成形”，謂震朱衍“[image: ]”字。竹，巽木，坎水，離火，艮山，兑澤，乾金，坤土。在天[image: ]“變”，在地[image: ]“化”，剛柔相推而生變化矣。

補　鄭康成曰：“成象”，日月星辰也。又説“成形”曰：謂草木鳥獸也。《樂記》正義。《御覽》三十六作“形者謂草木鳥獸”。

馬融曰：植物動物也。

王肅曰：山川羣物。並《樂記》正義。

王廣曰：謂山川等。《御覧》。

《禮·樂記》曰：天尊地卑，君臣定矣。卑高已陳，貴賤位矣。動靜有常，小大殊矣。方以類聚，物以羣分，則性命不同矣。在天成象，在地成形，如此，則禮者天地之别也。

釋曰　天有八卦之象，地有八卦之形，易陰陽變化之象於是見，此所以乾坤生六子並[image: ]八卦，八卦相錯[image: ]六十四也。以上皆天地自然之易。大極兩儀八卦之本象，不易之體，變易所自出，故《記》曰：“天地之别，聖人法之以制禮者也。”

是故剛柔相摩，八卦相蕩。朱作“盪”，注同。《釋文》：蕩，王肅音唐黨反。

虞翻曰：旋轉稱“摩”，句。薄也。乾以二、五摩坤成震、坎、艮，坤以二五摩乾成巽、離、兑，故“剛柔相摩”，則“八卦相蕩”此下朱有“者”字。也。

補　京房曰：“相摩”，相磑切也。

馬融曰：“摩”，切也。“蕩”，除也。並《釋文》。

鄭康成《樂記》注曰：“摩”，猶迫也。“蕩”，猶動也。

桓玄曰：“蕩”，動也。《釋文》。

《易緯》曰：“卦”者，挂也，言懸挂物象以示於人故謂之“卦”。

《説文》：卦所以筮也，从卜，圭聲。

“摩”，本又作“磨”。《釋文》。“蕩”，今本作“盪”。

釋曰　分陰分陽，天地未交，乾剛坤柔旋轉相薄入，乃生六子，並[image: ]八卦，相動蕩用事，下鼓、潤、運行是也。“八卦相蕩”，則相錯[image: ]六十四矣。虞云“乾摩坤成震、坎、艮，坤摩乾成巽、離、兑”者，據六畫卦言，乾二、五之坤成坎互震、艮，坤二、五之乾成離互巽、兑也。“迫”，切迫，“薄”，入也，義相成。今本作“盪”，俗字。

鼓之以雷霆，潤之以風雨。《釋文》：霆，王肅、吕忱音庭，徐又徒鼎反，又音定。

虞翻曰：“鼓”，動；“潤”，澤朱誤“坎”。也。“雷”，震；“霆”朱脱“霆”字，艮；“風”，巽；“雨”，兑也。

補　京房曰：“霆”者，雷之餘氣挺生萬物也。

陸績、董遇曰：“鼓”，鼓動也。

蜀才曰：疑[image: ]“電”。並《釋文》。

釋曰　雷動於下，霆擊於上，風生於水，雨降[image: ]澤。蜀才云“疑[image: ]電”者，謂《傳》“霆”字誤，疑當[image: ]“電”。若然，則“雷電”，震、離也，“風雨”，巽、坎也，八卦之象約舉不備，不如虞義之密。

日月運行，一寒一暑。

虞翻曰：“日”，離；“月”，坎；“寒”，乾；“暑”，坤也。“運行”，往來。日月相推而明生焉，寒暑相推而歲成焉，故“一寒一暑”也。

補　“運”，姚作“違”。《釋文》。

釋曰　天地有自然之易，在天成象，在地成形，而易之變化見，聖人法天地自然之易以作《易》。剛柔相摩，八卦相蕩，而天地之變化見，鼓、潤、運行，寒暑成歲是也。姚本作“違”，誤字，姚當破[image: ]“運”也。

乾道成男，坤道成女。

荀爽曰：“男”，謂乾初適坤[image: ]震，二適坤[image: ]坎，三適坤[image: ]艮，以成三男也。“女”，謂坤初適乾[image: ]巽，二適乾[image: ]離，三適乾[image: ]兑，以成三女也。

釋曰　張氏曰：“謂乾坤統六子，震、坎、艮[image: ]陽，巽、離、兑[image: ]陰也。”案：鼓、潤、運行如此，則天地絪緼，萬物化生。人[image: ]萬物之靈，繼天地而生生不息。天施地生，陽稟陰受，成男成女本乾道坤道，故庖犧則象乾坤，别男女以立夫婦，定父子，[image: ]人倫王道之本。

乾知大始，

《九家易》曰：“始”，謂乾稟元氣，萬物資始也。

補　“大”，王肅作“泰”。《釋文》。

坤作盧、周作“化”。成物。

荀爽曰：“物”，謂坤任育體，萬物資生。

補　“作”，虞、姚作“化”。姚曰：“化”，當[image: ]“作”。《釋文》。

《樂記》曰：地氣上齊，天氣下降，陰陽相摩，天地相蕩。鼓之以雷霆，奮之以風雨，動之以四時，煖之以日月，而百化興焉。如此，則樂者天地之和也。

釋曰　乾始而亨，故“知大始”。坤厚載物，故“作成物”。“作”有“生”義，與“化”並通。张氏曰：“謂六子生物皆乾坤也。‘大哉乾元，萬物資始’，‘至哉坤元，萬物資生’。陽稱‘大’，資始未來，故曰‘知’，神以知來也。承天成物，故曰‘化’也。”案：以上言聖人法天地自然之易以作《易》，而天地之道顯。乾變坤化，生人生物，本不易之體，成變易之用，故《記》云：“天地之和，聖人法之以作樂者也。”

乾以易知，《釋文》：易，以豉反。坤以[image: ]能。

虞翻曰：陽見稱“易”，陰藏[image: ]“[image: ]”，“[image: ]”，閲也。乾息昭物，天下文明，故“以易知”。坤閲藏物，故“以[image: ]能”矣。

補　“易”，鄭、荀、董音亦。《釋文》。案：虞讀當同。

姚信曰：“能”，當[image: ]“從”。《釋文》。

《樂記》曰：大樂必易，大禮必[image: ]。

《詩》曰：岐有夷之行。傳曰：“夷”，易也。箋云：岐邦之君有佼易之道，《易》曰：“易則易知，[image: ]則易從。易知則有親，易從則有功。有親則可久，有功則可大。可久則賢人之德，可大則賢人之業。”以此訂太王文王之道，卓爾與天地合其德。

釋曰　張氏曰：“以陽變陰，故稱易。”案：《釋文》謂“鄭音亦”，大壯《釋文》謂“鄭音亦訓佼易”，據孔氏《易》、《詩》正義，則“佼易”之“易”當音“難易”之“易”，不得音“亦”。反覆思之，葢鄭學之徒見鄭注《易緯》以“寂然無[image: ]”訓“佼易”，因讀從“太易者未見氣”之“易”耳。實則古讀“易”字無二音，今北人猶然。“易”者，陰陽之氣自然而然，據氣讀曰“易”，音亦。據其自然讀曰“易”，音“難易”之“易”，其實一也。乾寂然無[image: ]而普照萬物，其變易也易。坤總包萬物以[image: ]一，其閲藏也[image: ]。陽用其精故知，陰用其形故能。天地之道，[image: ]物不贰，則生物不测，故知以易、能以[image: ]。姚破“能”[image: ]“從”，謂從陽也。若然，下文“易從”，姚必謂人易從之矣。但“能”與“知”對，不當改讀。

易則易知，[image: ]則易從。

虞翻曰：乾縣朱脱“乾”字，“縣”作“懸”。象著明，故“易知”。坤陰陽動闢，故“易從”。“不習无不利，地道光也”。

釋曰　“陰陽動闢”，“陰”當[image: ]“應”，張氏曰：“言坤之能在從陽。”案：虞意葢謂乾陽照物知來，坤靜應陽而動也。姚氏曰：“‘乾以易知’，乾之知也。‘易則易知’，人易知之。‘坤以[image: ]能’，坤之能也。‘[image: ]則易從’，人亦能之。”

易知則有親，易從則有功。

虞翻曰：陽道成乾[image: ]父，震、坎、艮[image: ]子，本乎天者親上，故“易知則有親”。以陽從陰，至五多功，故“易從則有功矣”。

蜀才曰：以其易知，故物親而附之。以其易從，故物法而有功也。

釋曰　張氏曰：“‘本乎地者親下’，獨言乾者，巽、离、兑陰卦皆麗陽，故震通巽，坎正离，艮伏兑，三女外成，坤无親也。”案：子統於父而女道外成，坤之親即乾之親，故有親惟據乾言。“以陽從陰”，當[image: ]“以陰從陽”。息陽至五，乾位正，坤功乃成，此“易知”“易從”就乾坤言。愚謂乾易坤簡，人易知而從之，是以有親有功，蜀才説於傳文密合。伏羲定乾坤立八卦，而民知夫婦父子之道，故易知則有親民皆從化。立功立事，備物致用，故易從則有功。

有親則可久，有功則可大。

荀爽曰：陰陽相親，雜而不厭，故“可久”也。萬物生息，種類繁滋，故“可大”也。

釋曰　陰陽相親，以陽施陰，夫婦父子之道終則又始，故“可久”。以陰從陽，萬物生息，臣成君功，保建家國，奠安生民象之，故“可大”。

可久則賢人之德，可大則賢人之業。

姚信曰：“賢人”，乾坤也，言乾以日新[image: ]德，坤以富有[image: ]業也。

補　《易説》：易一名而含三義：易也，變易也，不易也。“易”者，以言其德也。通精无門，藏神无内，光明四通，佼易立節，虚无感動，至誠專密，此其易也。“變易”者，其氣也。天地不變，不能通氣，五行迭終，四時更廢，此其變易也。“不易”者，其位也。天在上，地在下，君南面，臣北面，父坐，子伏，此其不易也。

釋曰　以上言天地之德，葢禮樂之本，易[image: ]之法則，《易緯》三義所謂易者其德也。

易[image: ]而天下之理得矣。

虞翻曰：“易”[image: ]乾息，“[image: ]”[image: ]坤消。乾坤變通，窮理以盡性，故“天下之理得矣”。

釋曰　惠氏曰：“易[image: ]所以立中和之本，故天下之理得矣。”張氏曰：“乾坤消息既正，六十四卦皆出於此。”

天下之理得，而此下盧、周有“易”字。成位乎其中矣。

荀爽曰：陽位成於五，陰位成於二，盧、周此句在“五[image: ]上中”句下。五[image: ]上中，二[image: ]下中，故曰盧、周作“易”。“成位乎其中”也。

補　“成位”上，馬、王肅有“易”字。《釋文》。

釋曰　天下之理得，乾坤用九六，六十四卦皆成既濟。乾成位於五，坤成位於二，合於一元，復太極之體，故“成位乎其中”。成位者易也，易即大極之神。馬本有“易”字，義更明。惠氏曰：“此天地之中和也。傳首陳三義而終之以既濟，《易》之大義舉矣。”

第二章

聖人設卦，

案：“聖人”，謂伏羲也。始作八卦，重[image: ]六十四卦矣。

釋曰　“聖人”，謂伏羲、文王也。伏羲設卦，文王觀其象而繫之辭，又增以九六之爻。

觀象繫辭焉，

案：文王觀六十四卦三百八十四爻之象而盧無“而”字。系屬其辭。

釋曰　“象”，卦象，謂天地雷風水火山澤，及六位陰陽。乾坤消息之象，即人事之象也。

而明吉凶。

荀爽曰：因得明吉，因失明凶也。

補　虞作“吉凶悔吝”。《釋文》。

釋曰　吉凶之象具於卦，文王繫辭以明之，《象傳》每曰“其義吉”、“其義凶”是也。《易》以吉凶[image: ]教，所以使人勸善懲惡，《春秋傳》曰“吉凶由人”，《孟子》曰“禍福無不自己求之者”。

剛柔相推而生變化。

虞翻曰：剛推柔生變，柔推剛生化也。

釋曰　張氏曰：“剛柔相推，消息之象，文王因之[image: ]九六變化。”案：消息起伏羲，文王因其剛柔相推，每畫觀其動，謂之爻。乾坤用九六，變化各正，歸於既濟。由剛推柔，生以陽通陰之變。由柔推剛，生以陰成陽之化。姚氏則以陽動而進變七之九、陰動而退變八之六[image: ]變，九化[image: ]陰、六化[image: ]陽[image: ]化，亦通。《易》以變化[image: ]用，克己復禮，撥亂反正，皆變化之功也。

是故吉凶者，失得之象也。

虞翻曰：吉則象得，凶則象失也。

釋曰　卦爻得位失位之象，即人事得失之象，此主言象，辭之所由繫。下吉凶者言乎其失得，則據辭占言之。

悔吝者，憂虞之象也。

荀爽曰：憂虞，小疵，故“悔吝”也。

虞翻曰：悔則象憂，吝則象虞也。

干寶曰：悔亡則虞，有小吝則憂。憂虞未至於失得，悔吝不入於吉凶。事有小大，故辭有急緩，各象其意也。

補　《詩譜序》曰：吉凶之所由，憂娱之萌漸。

釋曰　“悔吝”者，吉凶之别，亦卦爻失位之象，即人事有憂有虞之象也。“虞”同“娱”，憂則悔過而趨於吉，娱則係吝而即於凶。干氏以[image: ]悔亡則可娱，有小吝則貽憂，亦通。

變化者，進退之象也。

荀爽曰：春夏[image: ]“變”，秋冬[image: ]“化”，息卦[image: ]“進”，消卦[image: ]“退”也。

釋曰　張氏曰：“變化之消長，象人事之進退。”案：君子進退可度，則變化各正之義。

剛柔者，晝夜之象也。

荀爽曰：“剛”，謂此及下“謂”字盧、周作“[image: ]”。乾；“柔”，謂坤。乾[image: ]“晝”，坤[image: ]“夜”，晝以喻君，夜以喻臣也。

補　虞作“晝夜者，剛柔之象也”。《釋文》。

釋曰　爻之剛柔，人所歷時晝夜之象。“晝夜”者，動靜之時，即以喻尊卑貴賤之位。君子通乎晝夜之道而知，知柔知剛矣。虞“剛柔”、“晝夜”互易。張氏曰：“陰陽之晝夜，象人事之剛柔，變剛柔[image: ]晝夜，避人事同文。”案：吉凶變化，皆承上而指其象，不應此句獨異，虞本或傳寫誤倒。

六爻之動，

陸績曰：天有陰陽二氣，地有剛柔二性，人有仁義二行，六爻之動法乎此也。

補　虞翻曰：陰陽失位則變，得位則否，故以陰居陽位、陽居陰位則動。林至德《裨傳外篇》。

《説文》：“爻”，交也，象易六爻頭疑當[image: ]“相”。交也。

釋曰　爻不正則有變動，六爻之動，化不正以[image: ]正，復太極一陰一陽。三才陰陽柔剛仁義之定位，是三極之道也。爻九六陰陽變通，故其字象相交之形。虞注此條文不甚類，義則是。

三極之道也。

陸績曰：此三才極至之道也。初、四下極，二、五中極，三、上上極也。

補　馬融曰：“三極”，三統也。

鄭康成曰：“三極”，三才也。

陸績曰：“極”，至也。

王肅曰：陰陽、剛柔、仁義[image: ]三極。並《釋文》。

釋曰　陸意兼三才而兩之，則兩體各有上中下，是三才極至之道。六爻之動，各正相應準焉。惠氏曰：“‘極’，中也。‘三極’，謂天地人，民受天地之中以生，故稱‘三極’。六爻兼三才而兩之者，故‘六爻之動三極之道’。”案：三統合於一元，太極元氣函三[image: ]一，“極”，中之道也。合[image: ]一曰太極，發[image: ]三曰三極，兼[image: ]六，一陰一陽之謂道，故“六爻之動，三極之道”。失位者皆動成既濟，復太極本體也。

是故君子所居而安者，易之象也。

虞翻曰：“君子”，謂文王。“象”，謂乾二、五盧、周無“五”字，據注下文，則“二”字當衍。之坤成坎月離日，日月[image: ]象。君子黄中通理，正位居體，故“居而安者，易之象也”。舊讀“象”誤作“厚”，或作“序”，非也。

補　“象”，諸家作“序”。

京房曰：“序”，次也。

陸績曰：“序”，象也。並《釋文》。

釋曰　“君子”之稱通於聖人，故虞謂文王。張氏曰：“下方引大有上九爻辭，故此以大有説之，《易》三百八十四爻隨舉[image: ]例也。乾五之坤[image: ]比，比息坤[image: ]大有，大有通比，故坎月离日。”案：虞以“黄中通理正位居體”釋“居安”，甚善。但下云“樂而玩者爻之辭”，似學《易》之事，若孔子韋編三絶，則“君子”當指學《易》者。上言聖人作《易》，此言君子學《易》也。象皆有序，故陸訓“序”[image: ]“象”，舊本葢本作“序”而誤[image: ]“厚”，師讀正[image: ]“序”，虞改[image: ]“象”，義並通。“易之序”，如潛見躍飛各有其時，君子樂行憂違，與時偕行，故“居而安”。

所變而玩者，爻之辭也。

虞翻曰：爻者言乎變者也，謂乾五之坤，坤五動則觀其變。舊作“樂”，字之誤。

補　馬融曰：“玩”，貪也。“玩”，鄭作“翫”。並《釋文》。

釋曰　張氏曰：“坤五動之乾[image: ]大有。坤五之動，由乾五之坤，此玩爻之例。”案：舊讀皆作“樂”，“樂而翫”，謂心契其理。“翫”，習也，此君子平日學《易》之功。

是故君子居則觀其象而玩盧、周作“翫”，下及注同。其辭，

虞翻曰：“玩”，弄也，謂乾五動成大有，以離之目觀天之象，兑口玩習所繫之辭，故“玩其辭”。

釋曰　虞以大有舉象變之例可也，至觀玩亦取大有象，則可不必。但易象无所不有，學《易》之象，亦可於《易》見之，即此可得觀象之法。觀象玩辭，學《易》之功也。

動則觀其變而玩其占，

虞翻曰：謂觀爻動也。以動者尚其變，占事知來，故“玩其占”。

補　《説文》：“占”，視兆問也，从卜，从口。

《後漢書·方術傳》曰：占也者，先王所以定吉凶，決嫌疑，幽贊於神明，遂知來物者也。

釋曰　以爻之變準事之變，占事知來，斷之以義，吉凶不爽，此用《易》之事。惟平日學《易》有得，臨事乃能用。子服惠伯曰：“吾嘗學此矣，故能玩‘黄裳元吉’之占而斷之不爽。”

是以自天右朱作“祐”，注同。之，吉无不利。

虞翻曰：謂乾五變之坤成大有，有天地日月之象。文王則庖犧，亦與天地合德，日月合明。天道助順，人道助信，履信思順，故“自天右之，吉无不利”也。

補　“右”，諸家作“祐”。

釋曰　大有通比，比體坎坤，大有體離乾。惠氏曰：“乾坤坎离反復不衰，故‘自天右之，吉无不利’。”案：孔子學《易》，亦如羲、文“天地合德日月合明”，應此象。後之君子自求多福，在潛心於聖而已。

第三章

彖者，言乎象者也。

虞翻曰：在天成象，八卦以象告。彖説三才，故“言乎象也”。

釋曰　張氏曰：“彖本七八正象之名，卦辭言象，亦謂之彖。彖言兩象，故説三才。”

爻者，言乎變者也。

虞翻曰：爻有六畫，所變而玩者爻之辭也。謂九六變化，故“言乎變者也”。

釋曰　陽以七、陰以八[image: ]彖，陽動而進，變七之九，陰動而退，變八之六，是謂畫變。九六又變，則陰陽易，是謂爻變。畫變，陰陽動而用事也。爻變，化不正者以[image: ]正也。爻辭兼言畫變爻變，故“言乎變”。

吉凶者，言乎其失得也。

虞翻曰：得正言吉，失位言凶也。

釋曰　即人事失得之應，吉凶悔吝无咎，卦爻之占也。

悔吝者，言乎其小疵也。《釋文》：疵，徐才斯反。

崔憬曰：繫辭著悔吝之言，則異凶咎。有其小病，比於凶咎，若疾病之與小疵。

補　馬融曰：“疵”，瑕也。《釋文》。

无咎者，善補過也。

虞翻曰：失位[image: ]咎，悔變而之正，故“善補過”。孔子曰：“退思補過者也。”

是故列貴賤者存乎位，

侯果曰：二、五[image: ]功譽位，三、四[image: ]凶懼位。凡爻得位則貴，失位則賤，故曰“列貴賤者存乎位”矣。

釋曰　“位”，爻位。首章曰“卑高以陳，貴賤位矣”，謂五貴二賤，及初[image: ]元士、二[image: ]大夫之等，是也。陰陽貴賤有定位，失正則變，此與“爻者言乎變”相當。又陽貴陰賤，初陽在下有以貴下賤之義。二、四皆陰位而四多懼，陰而處貴宜戒也。三、五皆陽位而三多凶，陽猶處賤宜惕也。得位[image: ]貴失位[image: ]賤，引申之義與吉凶近。

齊小大盧、周誤“大小”。者存乎卦，

王肅曰：“齊”，猶正也。陽卦大，陰卦小，卦列則小大分，故曰“齊小大者存乎卦”也。

釋曰　此即“彖者言乎象”者也。首章曰“動靜有常，剛柔斷矣”，“小大”即“剛柔”。姚氏曰：“‘齊’，齊之也，以位之貴賤列貴賤，以卦之小大齊小大，此君子之觀象玩辭也。”

辯吉凶者存乎辭，

韓康伯曰：“辭”，爻辭也，即“爻者言乎變”也。言象所以明小大，言變所以明吉凶，故大小之義存乎卦，吉凶之狀見朱作“存”。乎爻。至於悔吝无咎，其例一也，吉凶悔吝小疵无咎皆生乎變。事有小大，故下歷言五者之差也。

補　京房曰：“辯”，明也。

虞翻、董遇、姚信、顧懽、蜀才皆曰：“辯”，别也。並《釋文》。

釋曰　卦爻辭皆有吉凶，此申上“吉凶者言乎其失得”耳。

憂悔吝者存乎介，

虞翻曰：“介”，纖也。介如石焉，斷可識也，故“存乎介”，謂識小疵。

補　王肅、干寶、韓康伯皆曰：“介”，纖介也。《釋文》。

釋曰　虞舉豫二[image: ]例。

震无咎者存乎悔。

虞翻曰：“震”，動也。有不善未嘗不知之，知之未嘗復行，无咎者善補過，故“存乎悔”也。

補　馬融曰：“震”，驚也。

鄭康成曰：“震”，懼也。

王肅曰：“震”，動也。

周氏曰：“震”，救也。並《釋文》。

釋曰　虞舉復初[image: ]例。周讀“震”[image: ]“拯”。此二句申上“悔吝无咎”之義，而示以去疵補過之法。

是故卦有小大，辭有險易，辭也者各指其所之。

虞翻曰：陽易指天，陰險指地，聖人之情見乎辭，故指所之。

補　京房曰：“險”，惡也。“易”，善也。《釋文》。

釋曰　人得天陽而生，入地陰而死。“易”指天，“險”指地，言陰陽消息，即上所謂“吉凶”，下所謂“幽明死生”也。

易與天地準，故能彌綸天下朱作“地”。之道。

虞翻曰：“準”，同也。“彌”，大；“綸”，絡。謂易在天下，包絡萬物，以言乎天地之閒則備矣，故“與天地準”也。

補　京房曰：“準”，等也。“彌”，遍；“綸”，知也。

荀爽曰：“彌”，終也。“綸”，迹也。

鄭康成曰：“準”，中也，平也。

王肅曰：“綸”，纏裹也。並《釋文》。

“彌”，本又作“弥”。“天下”，一本作“天地”。《釋文》。

釋曰　易者，元也。天地設位而易行乎其中，聖人法天地自然之易以作《易》，其道與天地平均合同，故能包絡萬物，於天下之道貴賤小大吉凶悔吝之等，無所不備。“天下”，《正義》本及石經皆作“天地”。聖人作《易》與天地合德，“故能彌綸天地之道”，謂贊天地之化育。上云“小大”、“險易”，謂陰陽消息，易法象陰陽，審察消息，辭之所指，天地之道備矣。“彌綸”，包舉經緯之意。《參同契》曰“包囊萬物，[image: ]道紀綱”，“包囊”即“彌”，“紀綱”即“綸”。

仰以觀於天文，俯以朱誤“則”。察於地理，

荀爽曰：謂陰升之陽，則成天之文也。陽降之陰，則成地之理也。

補　“察”，一本作“觀”。《釋文》。

是故知幽明之故。

荀爽曰：“幽”，謂天上地下不可得覩者也，謂否卦變成未濟也。“明”，謂天地之閒萬物陳列著於耳目者，謂泰卦變成既濟也。

釋曰　姚氏曰：“純陰純陽无文理可見，陰陽交而文理著。‘以’，用也，用《易》之道以觀察也。‘幽’，隱也。觀卦爻之文理，知易之幽明，以之觀天地之文理，知天地之幽明。‘觀’，諦視也。‘察’，覆審也。既濟陰陽各居其位，内發於外，故‘明’。未濟六爻失位，陰陽相揜，故‘幽’。凡卦爻畫得位者皆明，失位者皆幽也，天地之幽明亦猶是。有天地而易道著，有易而天地之道明。”張氏曰：“觀震巽出入，則知日月之行。察五位方隅，則知山川維絡之紀。乾坤代序，則知温涼寒暑之候。六位成章，則知天地訢合之理，故‘知幽明之故’也。”

原始反盧、周作“及”，注同。終，故知死生之説。《釋文》：説，如字。

《九家易》曰：陰陽交合，物之始也。陰陽分離，物之終也。合則生，離則死，故“原始反終，故知死生之説”矣。交合，朱、盧無“合”字。泰時春也；分離，否時秋也。

補　“反”，鄭、虞作“及”。

宋衷曰：“説”，舍也。始鋭反，並《釋文》。

釋曰　人得陽而生，入陰而死。復初陽始出陰，人之始至泰而陽升陰承，陰陽交合，由是陽日息，至乾而陽純，此生之説也。姤初陰始消陽，至否而陰信陽詘，陰陽分離，由是陽日消，至坤而陰純，[image: ]人之終，此死之説也。宋讀“説”[image: ]“税駕”之“税”。惠氏曰：“精氣，生舍。游魂，死舍。”

第四章

精氣[image: ]物，遊魂[image: ]變。

虞翻曰：“魂”，陽物，謂乾神也。“變”，謂坤鬼。乾純粹精，故主“[image: ]物”。乾流坤體，變成萬物，故“遊魂[image: ]變”也。

補　京氏引孔子曰：遊魂歸魂[image: ]鬼易。

釋曰　張氏曰：“萬物資始乾元。坤无魂，坤魂亦乾，鬼亦神[image: ]之。剥復夬遘之際，陽陰未成，乾元流坤，變而成體，故曰‘遊魂’。”案：魂亦精氣也。精氣散而物變，是[image: ]遊魂。陽道不絶，終則又始，乾元流坤，又變而[image: ]物。春夏物生，秋冬物變，變者至春又生，此鬼神詘信之情状也。京氏八卦皆有遊魂歸魂，遊則歸而復矣。虞氏惟乾坤用坎離。

是故知鬼神之情狀與天地相似，故不違。

虞翻曰：乾神似天，坤鬼似地。聖人與天地合德鬼神合吉凶，故“不違”。

鄭玄曰：“精氣”，謂七八也；“遊魂”，謂九六朱誤“六九”。也。七八，木火之數也；周無“也”字。九六，金水之數。木火用事而物生，故曰“精氣[image: ]物”。金水用事而物變，故曰“遊魂[image: ]變”。精氣謂之神，遊魂謂之鬼。木火生物，金水終物。二物變化，其情與天地相似，故无所差違之也。

補　鄭康成曰：遊魂謂之鬼，物終所歸；精氣謂之神，物生所信也。言木火之神生物東南，金水之鬼，終物西北，二者之情其衍字。狀與春夏生物秋冬終物相似。《禮記·樂記》正義。又《月令》正義引之云“精氣謂七八，遊魂謂九六，則是七八生物，九六終物”，是也。又《中庸》正義引之云“木火之神生物，金水之鬼成物”，皆約義言之。

《禮·中庸·記》注曰：鬼神從天地者也，《易》曰“故知鬼神之情狀與天地相似”。

釋曰　《樂記》疏引鄭注，與《集解》足相備，葢李引有删節也，故並著之。六十四卦七八正象，精氣之物也。三百八十四爻九六往來變化，遊魂之變也。消息之已成者，精氣之物也。摩蕩而未成者，遊魂之變也。七八陰陽之正，據其當木火用事而物生，則皆[image: ]神而屬陽。九六陰陽之究，據其當金水用事而物變，則皆[image: ]鬼而屬陰。鬼神陰陽變化无常，所謂“神无方”也。鬼神即天地之用，聖人與天地合德鬼神合吉凶，合即不違也。張氏曰：“不違卜筮，葢與神合契，吉凶不爽，禍福前知也。”

知周乎萬物，

荀爽曰：二篇之册萬有一千五百二十，當萬物之數，故曰“知周乎萬物”也。

釋曰　七八九六之神，周六十四卦萬一千五百二十策，歸於既濟，各正性命，无過失也。聖人“通神明之德，類萬物之情”亦如之。

而道濟天下，故不過。

《九家易》曰：言乾坤道濟成天下而不過也。朱脱圈。

王凱沖曰：知朱作“智”。周道濟，洪纖不遺，亦不過差也。

補　鄭康成曰：“道”，當作“導”。《釋文》。

《禮·哀公問·記》曰：不過乎物。

旁行而不流，

《九家易》曰：“旁行”，周合。六十四卦月主五卦，爻主一日，歲既周而復始也。

侯果曰：應變旁行，周被萬物而不流淫也。

補　“流”，京作“留”。《釋文》。

釋曰　“旁”，溥也。“不流”，周而復始，非流而不返也。京作“留”，謂運行無留滞。

樂天知命，故不憂。

荀爽曰：坤建於亥，乾立於巳，陰陽孤絶，其法宜憂。坤下有伏乾[image: ]“樂天”，乾下有伏巽[image: ]“知命”，陰陽合居，故“不憂”。

補　“樂”，虞作“變”。《釋文》。

《禮·哀公問·記》曰：不能安土，不能樂天。

釋曰　坤建於亥，下有伏乾，動出震，震[image: ]“樂”，乾[image: ]“天”。乾立於巳，下有伏巽，消入姤，巽[image: ]“命”。由復至姤，與時消息，修身俟命，故“不憂”，所謂“出入无疾”也。“變天”，謂消乾。據《哀公問》，則“樂天”、“安土”，聖人撰定之言，虞讀失之。

安土敦乎仁，故能愛。

荀爽曰：“安土”，謂否卦，乾坤相據，故“安土”。“敦仁”，謂泰卦，天氣下降以生萬物，故“敦仁”。生息萬物，故謂之“愛”也。

釋曰　謂從否成泰，此亦舉卦[image: ]例。

範圍天地之化而不過，

《九家易》曰：“範”者，法也；“圍”者，周也。言乾坤消息，法周天地而不過於十二辰也。辰，日月所會之宿，謂諏訾、降婁、大梁、實沈、鶉首、鶉火、鶉尾、壽星、大火、析木、星紀、玄枵之屬，是也。

補　鄭康成曰：“範”，法也。《釋文》。

費直曰：壽星起軫七度，大火起氐十一度，析木起尾九度，星紀起斗十度，元枵起女六度，諏訾起危十四度，降婁起奎二度，大梁起婁十度，實沈起畢九度，鶉首起井十二度，鶉火起柳五度，鶉尾起張十三度。《晉書·天文志》。

“範圍”，馬、王肅、張作“犯違”。張氏曰：“犯違”，猶裁成也。並《釋文》。

釋曰　言贊天地之化育也，十二消息其象也。馬氏等作“犯違”，葢讀[image: ]“範圍”，故張訓“裁成”。

曲成萬物而不遺，

荀爽曰：謂二篇之册，曲成萬物，无遺失也。

侯果曰：言陰陽二氣，委曲成物，不遺微細也。

釋曰　謂盡人物之性也，二篇之册其象也。

通乎晝夜之道而知，《釋文》：知，如字，荀爽、荀柔之、明僧紹音智。

荀爽曰：“晝”者，謂乾。“夜”者，坤也。通於乾坤之道，無所不知矣。

釋曰　惠氏曰：“兼知天地，則契道之全。”案：荀音“智”者，无所不知，是智周乎萬物也。

故神无方而易无體。

干寶曰：否泰盈虚者神也，變而周流者易也。言神之鼓萬物無常方，易之應變化無定體也。

釋曰　元无不周，故无方无體。

一陰一陽之謂道，

韓康伯曰：道者何？无此下七“无”字朱作“無”。之稱也。无不通也，无不由也。況之曰道，寂然无體，不可[image: ]象，必有之用極而无之功顯，故至乎神无方而易无體，而道可見矣。故窮變朱、盧無“變”字。以盡神，因神以明道。陰陽雖殊，無一以待之。在陰[image: ]無陰，陰以之生；在陽[image: ]無陽，陽以之成，故曰“一陰一陽”也。

補　《乾鑿度》曰：陽以七、陰以八[image: ]彖，一陰一陽合而[image: ]十五之謂道。陽變七之九，陰變八之六，亦合于十五。

釋曰　韓説遁虚過高，非《易》義。上言易之神化如此，皆太極陰陽之行也。太極一陰一陽，是之謂道。張氏曰：“一陰一陽相並俱生，三極各正，保合太和，是之謂道矣。庖犧參天兩地，六位時成，以[image: ]道法也。易神消息既成萬物，則復於道也。”案：“一陰一陽之謂道”，太極也。“繼之者善”，乾元坤元也。“成之者性”，萬物資始資生，各正性命也。《中庸》所謂“天命之謂性”，孟子所謂“性善”，本夫子之言性與天道也。《易緯》所言彖變之數若一，皆一陰一陽合于十五，即太極之象也。

繼之者善也，成之者性也。

虞翻曰：“繼”，統也，謂乾能統天生物，坤合乾性，養化成之，故“繼之者善，成之者性也”。

釋曰　張氏曰：“一陰一陽皆統於乾元，‘大哉乾元，萬物資始，乃統天’，是也。乾[image: ]‘善’、[image: ]‘性’，乾非坤化，性亦不成。乾坤合德以立道，人得乾善之統，資坤之化，以成性，故‘率性之謂道’者也，神與易皆此也。”愚謂“繼”，續也，太極生兩儀，陽始乾元，陰始坤元，故“繼之者善”。人資天地之元以[image: ]性，故“成之者性”。

仁者見之謂之仁，知者見之謂之知，

侯果曰：仁者見道謂道有仁，知者見道謂道有知也。

釋曰　性中兼有仁知，此偏得其一，賢知之過也。

百姓日用而不知，

侯果曰：用道以濟，然不知其力。

故君子之道鮮盧、周作“尟”。矣。

韓康伯曰：君子體道以[image: ]用，仁知則滯於所見，百姓日用而不知，體斯道者不亦鮮矣乎。故常無欲以觀妙，可以語至而言極矣。

補　馬融、王肅曰：“鮮”，少也，

“鮮”，鄭作“尟”，曰：“尟”，少也。

師説：“鮮”，盡也。並《釋文》。

釋曰　“百姓日用而不知”，愚不肖之不及也。君子全體中和，兼備仁知，至誠盡性，如太極本體既濟之象，惟聖者能之，故“鮮”。

第五章

顯諸仁，藏諸用，

王凱沖曰：萬物皆成，仁功著也。不見所[image: ]，藏諸用也。

補　“藏”，鄭作“臧”，曰：“臧”，善也。《釋文》。

釋曰　張氏曰：“震[image: ]仁，坤[image: ]用，謂陽息出震，乾元顯見，於德[image: ]仁，故‘顯諸仁’。陽消入坤，乾元退藏，知以藏往，[image: ]仁之用，故‘藏諸用’。”愚謂“仁”，元也，陽出初正五，萬物皆相見，道之顯也。“藏”，鄭作“臧”。“用”，道之用也。乾元用九通坤，成既濟，所以仁萬物者各正盡善，故“臧諸用”，所謂“貞者事之幹”，智也。

鼓萬物而不與聖人同憂，

侯果曰：聖人成務，不能無心，故有憂。神道鼓物，寂然無情，故無憂也。

釋曰　張氏曰：“震[image: ]鼓，故‘鼓萬物’。作《易》者其有憂患乎？乾元消息，保合太和，各正性命，故‘不同憂’。”愚謂天生聖人，吉凶與民同患，則天地之大，人無所憾，美利利物，不言所利，四時行，百物生，夫何憂哉。

盛德大業至矣哉。

荀爽曰：盛德者天，大業者地也。

釋曰　姚氏曰：“顯仁藏用而鼓萬物者，皆陰陽之德業也。”

富有之謂大業，日新之謂盛德。

王凱沖曰：物無不備，故曰“富有”。變化不息，故曰“日新”。

補　鄭康成曰：兼濟萬物，故曰“富有”。《御覽》四百七十一。

釋曰　張氏曰：“可大，故‘富有’。可久，故‘日新’。”

生生之謂易。

荀爽曰：陰陽相易，轉相生也。

補　《京氏傳》曰：八卦相盪，陽入陰，陰入陽，二氣交互不停，故曰“生生之謂易”。

釋曰　惠氏曰：“‘易’，謂太極。太極生兩儀，兩儀生四象，四象生八卦，故‘生生之謂易’。”

成象之謂乾，

案：道生一，一生二，二生三，三才既備，以成乾象也。

補　“成”，蜀才作“盛”。《釋文》。

釋曰　在天成象，觀象於天，象太極一七九，[image: ]三畫而成乾，而三才之道著，八卦皆象此。蜀才作“盛”，謂陽盛。

爻朱作“效”。法之謂坤。《釋文》：爻，胡孝反，馬、韓如字。

案：“爻”，猶效也。效乾三天之法，而兩地成坤之卦象朱、盧作“象卦”。也。

補　馬融曰：“爻”，放也。

“爻”，蜀才作“效”。並《釋文》。

釋曰　在地成形，觀法於地，地順承天，陰陽相並俱生。效乾[image: ]法而成坤，兼三才而兩之，參天兩地，六畫成卦，而三才之道備，六十四卦皆法此。

極數知來之謂占，

孔穎達曰：謂窮極蓍策之數，逆知將來之事，占其吉凶也。

通變之謂事。

虞翻曰：“事”，謂變通趨時以盡利。天下之民，謂之事業也。

陰陽不測之謂神。

韓康伯曰：神也者，變化之極，妙萬物而[image: ]言，不可以形詰者也，故“陰陽不測”。嘗試論之曰：原夫兩儀之運，萬物之動，豈有使之然哉！莫不獨化於太虚，歘爾而自造矣。造之非我，理自玄應，化之無主，數自冥運，故不知所以然而況之神矣。是以明兩儀以太極[image: ]始，言變化而稱極朱、盧無“極”字。乎神也。夫唯天之所[image: ]者，窮理體化，坐忘遺照至虚而善應，則以道[image: ]稱。不思玄覽，則以神[image: ]名。葢資道而同乎道，由神而冥於神者也。

釋曰　張氏曰：“神者，乾元之運，出陽入陰，故‘不测’，易則神之所[image: ]也。”案：以上言道發[image: ]德業，无所不在。

夫易，廣矣大矣。

虞翻曰：乾象動直，故“大”。坤形動闢，故“廣”也。

釋曰　言易道生生之廣大。

以言乎遠，則不禦。

虞翻曰：“禦”，止也。“遠”，謂乾。天高不禦也。

釋曰　發育萬物，峻極於天，无止境也。

以言乎邇，則靜而正。

虞翻曰：“邇”，朱、盧誤“地”。謂坤，“坤至朱誤“正”。靜而德方”，故“正”也。

補　“邇”，本又作“[image: ]”。《釋文》。

釋曰　靜深有本，退藏於密，如地安於承天之正。

以言乎天地之閒，則備矣。

虞翻曰：謂易廣大悉備，有天地人道焉，故稱“備”也。

夫乾，其靜也專，其動也直，是以大生焉。

宋衷曰：乾靜不用事，則清靜專一，含養萬物矣。動而用事，則直道而行，導出萬物矣。一專一直，動靜有時，而物無夭瘁，是以“大生”也。

補　“專”，陸作“塼”。音同。《釋文》。

夫坤，其靜也翕，其動也闢，是以廣生焉。

宋衷曰：“翕”，猶閉也。坤靜不用事，閉藏微伏，應育萬物矣。動而用事，則開闢羣蟄，敬導沈滯矣。一翕一闢，動靜不失時，而物無災害，是以“廣生”也。朱脱“也”字。

補　“翕”，《漢書·王莽傳》引作“脅”。

釋曰　靜不用事，若天地閉塞而成冬。動而用事，若天地交泰。姚氏曰：“陽靜則陰閉，陽動則陰闢，陰動靜隨陽也。陽靜專動直，一是也。陰靜翕動闢，一是也。”“翕”，或作“脅”，叚借字。

廣大配天地，

荀爽曰：陰廣陽大配天地。

釋曰　易由乾坤生生廣大如此，故易之[image: ]書也，其道之廣大如天地之覆載，變通如四時之運行，陰陽之義如日月之終始萬物。易簡之善，則乾至健，坤至順，太極一陰一陽之道也。

變通配四時，

虞翻曰：變通趨時，謂十二月消息也。泰、大壯、夬配春，乾、姤、遯配夏，否、觀、剥配秋，坤、復、臨配冬，謂十二月消息，相變通，而周於四時也。

釋曰　乾坤十二畫剛柔相推也。

陰陽之義配日月，

荀爽曰：謂乾舍於離，配日而居；坤舍於坎，配月而居之義，是也。

釋曰　日月[image: ]易，象陰陽也。乾歸魂於離，離陰卦而[image: ]日則陽，[image: ]乾之舍。坤歸魂於坎，坎陽卦而[image: ]月則陰，[image: ]坤之舍，故“陰陽之義配日月”。

易簡之善配至德。

荀爽曰：乾德至健，坤德至順，乾坤簡易當[image: ]“易簡”。相配於天地，故“易簡之善配至德”。

釋曰　專直翕闢，乾坤氣性，即“易簡之善”也。“至德”，太極也。天行至健，地勢至順，合之即太極生生之德自然廣大，故“易簡之善配至德”。以上指説易道生生盛德大業之實。

子曰：易其至矣乎！

崔憬曰：夫言“子曰”，皆是語之别端，此更美易之至極也。

夫易，聖人之所以崇德而廣業也。

虞翻曰：崇德效乾，廣業法坤也。

補　“聖人”下，今本無“之”字。

知崇禮盧、周作“體”，注同。卑，崇效天，卑法地。《釋文》：卑，必彌反，徐音婢。

虞翻曰：“知”，謂乾，效天崇。“禮”，謂坤，法地卑也。

補　“禮”，蜀才作“體”。“卑”，或作“埤”。《釋文》。

釋曰　知識高明，故德崇。禮者，履也，踐履卑順，故業廣。其崇也，如天之至高無上，乾五位乎天德是也。其卑也，如地之順承持載，坤五降二發於事業是也。蜀才作“體”，義大同。“禮”者，“體”也，坤正位居體，體卑所以廣業。

天地設位，而易行乎其中矣。

虞翻曰：“位”，謂六畫之位，乾坤各三爻，故“天地設位”。易出乾入坤，上下無常，周流六虚，故“易行乎其中”也。

補　《參同契》曰：“天地設位而易行乎其中矣”，“天地”者，乾坤之象也；“設位”者，列陰陽配合之位也。易，謂坎離，坎離者，乾坤二用。二用無爻位，周流行六虚，往來既不定，上下亦無常。

釋曰　大極生生之氣出陽入陰以生萬物，故“天地設位，而易行乎其中”。

成性存存，道義之門。

虞翻曰：“知終終之，可與存義也”，乾[image: ]道門，坤[image: ]義門。“成性”，謂“成之者性也”。陽在道門，陰在義門，其易之門邪。

釋曰　虞引乾《文言》者，張氏曰：“謂三當乾之終，泰當反否。三終乾反復，上坤不變，乾元常存，故‘知終終之，可與存義’，坤[image: ]義也。引之者，天地消息，乾坤相續，易以坤成乾之性，乾元常存，道義出焉，舉乾三[image: ]則也。”案：聖人效天法地以崇德廣業，則性與天合，存存不息，而道義行矣。《中庸》所謂“誠者自成”，“性之德也，合外内之道，時措之宜”，故道義之門。道義皆兼陰陽，以象類言之，則道屬乾義屬坤。以上言聖人以易道崇德廣業[image: ]道義之門。

第六章

聖人有以見天下之賾，盧、周作“嘖”，注及下同。而擬諸其形容，

虞翻曰：乾稱“聖人”，謂庖犧也。“賾”，謂初。自上議下稱“擬”。“形容”，謂陰，在地成形者也。

補　“賾”，京作“嘖”，曰：“嘖”，情也。

《九家》作“册”。並《釋文》。

釋曰　下云“探賾索隠”，知“賾”謂初。“天下之賾”，萬物之初也。“賾”，後出字，當依京作“嘖”，京訓“情”，謂情之未發者，所謂“喜怒哀樂之未發謂之中”也。聖人心體乾元，知萬物一本，故有以見之。“擬”，度也。“其形容”，賾之形容也。賾必發而[image: ]形容，聖人以心度之，如擬乾元於純奇之形容，擬坤元於純耦之形容，餘卦準此。虞云“形容謂陰”者，萬物成形出乎地也。《九家》作“册”，又“賾”之借。

象其物宜，是故謂之象。

虞翻曰：“物宜”，謂陽。遠取諸物，在天成象，故“象其物宜”。“象”，謂三才八卦在天也，庖犧重[image: ]六畫也。

釋曰　“象”，畫卦以象之。畫純陽之卦謂之乾，而陽宜通陰之象見。畫純陰之卦謂之坤，而陰宜承陽之象見，餘卦準此。擬而後象，畫卦以象賾之發而[image: ]物，萬事之宜，故謂之象。虞云“物宜謂陽”者，萬物盈虚消息之象見於天也。日月在天成八卦，元之見而[image: ]象最著者，聖人所以見賾而象物宜也。庖犧作八卦，適與日月象合，因而重之，而萬物之象備矣。

聖人有以見天下之動，

虞翻曰：重言“聖人”，謂文王也。“動”，謂六爻矣。

釋曰　天下之動本於元，性發[image: ]情而萬變出。文王亦德合乾元，由本及末，知人情變動之宜，推爻以效之。

而觀其會通，

荀爽曰：謂三百八十四爻陰陽動移，各有所會，各有所通。

張璠曰：“會”者，陰陽合會，若蒙九二也。“通”者，乾坤交通，既濟是也。

釋曰　“各有所會”，謂陰陽比應。“各有所通”，謂陰陽往來，統言則不别。惠氏曰：“六爻發揮，乾坤交而亨，亨者通也。‘亨者嘉之會’也，故‘觀其會通’。‘嘉會足以合禮’，故‘以行其等禮’。”案：“觀其會通”，觀人類之相接，如爻之往來不窮也。“行其典禮”，君仁臣忠父慈子孝各有典常，如爻之各正成既濟也。

以行其典禮，繫辭焉以斷其吉凶，

孔穎達曰：既觀其會通而行其典禮，以定一爻之通變，而有三百八十四，於此爻下繫屬文辭以斷其吉凶。若會通典禮得，則[image: ]吉也；若會通典禮失，則[image: ]凶矣。

補　“典禮”，京作“等禮”，姚作“典體”。《釋文》。

釋曰　繫辭以斷吉凶，天下之動得失之故昭然著明故曰爻，言效天下之動。京作“等”者，禮以辯上下，所謂講禮於等。姚作“體”，禮者，體也。

是故謂之爻。

孔穎達曰：謂此會通之事而[image: ]爻也。“爻”者，效也，效諸物之變通，故上章云“爻者言乎變也”。

言天下之至賾而不可惡也。

虞翻曰：至賾无情，陰陽會通，品物流宕，以乾[image: ]周作“開”。坤易之至也。元，善之長，故“不可惡也”。朱作“矣”。

補　“惡”，荀作“亞”，曰：“亞”，次也。

馬、鄭烏洛反。並《釋文》。

釋曰　繫辭焉以盡其言，至賾至動皆以辭明之，故稱“言”，“言天下之至賾”。元，善之長，復小而辨於物，絶惡未萌，故“不可惡”。陰陽皆起於初，陰息陽[image: ]善，消陽[image: ]惡，易戒消陽，防微杜漸，故“言天下之至賾而不可惡”也。虞注“乾[image: ]坤易”，當[image: ]“乾易坤簡”。至賾无情，陰陽會通，萬物鼓蕩，以乾易坤簡之至使之然，所謂“寂然不動感而遂通”者。周本“[image: ]”作“開”，則謂以乾闢坤，佼易之至，確然無[image: ]也。荀氏“惡”作“亞”，訓“次”。姚氏曰：“次，第也。不可次第者，至賾之發，周而復始，即无體之易也。感而遂通，何終何始。惡、亞通。”

言天下之至動而不可亂也。

虞翻曰：以陽動陰，萬物以生，故“不可亂”，“六二之動直以方”。“動”，舊誤作“賾”也。

補　“動”，鄭作“賾”，曰：“賾”，當[image: ]“動”。

《九家》作“册”。並《釋文》。

《説文序》曰：知天下之至嘖而不可亂也。

釋曰　效天下之動，定之以吉凶，使歸於典禮，故“不可亂”。虞云“以陽動陰”，謂乾元動坤，萬物以生。動直且方，“不可亂”之義。

擬之而後言，議之而後動，

虞翻曰：以陽擬坤而成震，震[image: ]“言”“議”、[image: ]“後動”，故“擬之而後言，議之而後動”。安其身而後動，謂當時也矣。

補　“議之”，陸、姚、桓玄、荀柔之作“儀之”。《釋文》。宋本、汲古閣、雅雨堂本“陸”作“鄭”。

釋曰　姚氏曰：“‘擬之’，擬天下之賾。‘言’，謂卦辭。‘議之’，議天下之動。‘動’，謂六爻。繫辭以盡言，故‘擬之而後言’。繫辭焉而命之，動在其中矣，故‘議之而後動’。擬議動賾以成卦爻之變化，卦爻明而天下之動賾見矣。”案：姚説甚當，此人言動之準，故“以言者尚其辭，以動者尚其變”也。虞取震象者，張氏曰：“至嘖至動皆乾元，乾元，震初也。聖人觀乾元有此象，故以之先心。震[image: ]言動，乾元在先，故擬乾元而有言，既有言謂議。而後動。‘時’，消息之時。坤[image: ]安身，乾元牝坤，當時出震，故安其身而後動。三百八十四爻皆言時也。”“議”，或作“儀”，“儀”，度也，義同。惠氏曰：“将舉事，必先于此儀之。”

擬議以成其變化。

虞翻曰：議天成變，擬地成化，天施地生，其益無方也。

釋曰　張氏説：“‘議天成變’，乾二、五通坤；‘擬地成化’，坤二、五息乾。陽已出震，故天稱議；陰方牝乾，故地稱擬。”案：聖人變化既成萬物之功，如天施地生，其益无方，所謂崇德廣業，故辭義之所包者大。下引七爻釋之，其例也。

鳴鶴在陰，其子和之。我有好爵，吾與爾靡朱作“縻”。之。《釋文》：靡，本又作“縻”，亡池反，徐又亡彼反。

孔穎達曰：上略明擬議而動，故引“鳴鶴在陰”，取同類相應以證之，此中孚九二爻辭也。

補　“靡”，本又作“縻”。

京作“劘”。並《釋文》。

釋曰　中孚體離[image: ]“鶴”，二互震[image: ]善鳴，又坎爻，坎[image: ]陰夜，故“鳴鶴在陰”。二動，坤[image: ]母，震[image: ]“子”，又[image: ]善鳴，故“其子和之”。“我”，謂五，五尊位，故“有好爵”。“爾”，謂二，五利二應己，故“吾與爾靡之”。言君子言行之善，同類相應，所以能獲上而治民也。虞氏謂中孚訟來，訟離[image: ]鶴，在坎陰中，今體震善鳴，五艮[image: ]子，二變五應，故“鳴鶴在陰，其子和之”。賈生、義見經下。董子、《參同契》之義，則以鶴鳴子和喻人君政教善而士民應，下應善而上用賢，則君臣俱榮，理亦通。

子曰：君子居其室，出其言善，

虞翻曰：“君子”，謂初也。二變五來應之，艮[image: ]“居”，初在艮内，故“居其室”。震[image: ]“出言”，訟乾[image: ]“善”，故“出言善”。此亦成益卦也。

補　《參同契》曰：“君子居其室，出其言善，則千里之外應之”，謂萬乘之主，處九重之位，發號出令，順陰陽節，藏器俟時，勿違卦月，立義設刑，當仁施德，逆之者凶，順之者吉。按立法令，至誠專密，謹候日辰，審察消息，纖芥不正，悔吝[image: ]賊，二至改度，乖錯委曲。隆冬大暑，盛夏霜雪，二分縱横，不應漏刻。水旱相伐，風雨不節，蝗蟲湧沸，羣異旁出，天見其怪，山崩地裂。孝子用心，感動皇極，近出己口，遠流殊域，或以招禍，或以致福，或興太平，或造兵革，四者之來，由乎胸臆。

釋曰　《經》以“鶴”喻“君子”，“鳴”喻“言”，“和”喻“應”，《傳》達其意。姚氏曰：“二之正得位[image: ]君子，體兑口，之正，故‘出言善’。互艮[image: ]宫室，在艮内，故‘居其室’。鶴鳴于九皋，聲聞于天，君子之言，應在千里。‘其子和之’，以喻邇也，千里應之，邇可知矣。君子善言，非求聞達，好爵爾靡，應在千里，故‘況其邇者乎’。二化五應之在外卦，故‘千里之外’，言遠也。”虞以“君子”[image: ]初，張氏曰：“初陽正，故稱君子。二之得[image: ]震，由初自訟四來，故辭本於初。”若然，則《經》取二象以言初。如《參同契》義，則“君子”謂五，居室據乾元伏初言，五自初息也。“出言善”，謂二動成震，自二言五，故“千里之外”。初動二而五應，故“千里之外應之”。二順初，故“況其邇者乎”。

則千里之外應之，況其邇者乎。

虞翻曰：謂二變則五來應之體益卦。坤數十，震[image: ]百里十之朱誤“里”。千里也。“外”，謂巽，朱、盧無“巽”字。震巽同聲，同聲者相應，故“千里之外應之”。“邇”，謂坤，坤[image: ]順，二變順初，故“況其邇者乎”。此“信及遯朱、周作“豚”。魚”者也。

釋曰　張氏曰：“外者，在坤震之外，是五也，體巽。”案：如鶴鳴子和之義，則遠邇無不應，遯魚可孚矣。

居其室，出其言不善，

虞翻曰：謂初陽動入陰成坤，坤[image: ]不善也。

釋曰　虞以初動失位[image: ]不善。姚氏曰：“二若不化，則失正不善，五不應二。之正則下體亦成震，故‘子和’。失正則否，故況其邇者乎。”

則千里之外違之，況其邇者乎。

虞翻曰：謂初變體剥，弑父弑君。二陽肥遯，則坤違之而承於五，故“千里之外違之，況其邇者乎”。

釋曰　初動則二陽肥遯，體坤違，不與初成震而承於五，而五巽亦不得應震，故“千里之外違之，況其邇者乎”，此虞義。

言出乎身，加乎民，

虞翻曰：震[image: ]“出”、[image: ]“言”，坤[image: ]“身”、[image: ]“民”也。

行發乎邇，見乎遠。

虞翻曰：震[image: ]“行”，坤[image: ]“邇”，乾[image: ]“遠”，兑[image: ]“見”。謂二發應五，則千里之外，故“行發邇見遠”也。

釋曰　姚氏曰：“善否由二，故出身發邇。好爵爾靡，故‘加民’。五應之，故‘見遠’。兼説‘行’者，可言不可行，君子不言也。”如虞義則震由坤出，故“言出乎身”。二動震與坤連，五好爵與共，故“加乎民”。二體震，動在坤，故“行發乎邇”。體兑，動應五乾，故“見乎遠”。

言行，君子之樞機。樞機之發，榮辱之主也。

荀爽曰：艮[image: ]門，故曰“樞”；震[image: ]動，故曰“機”也。

翟玄曰：樞主開閉，機主發動。開閉有明暗，發動有中否，主於榮辱也。

補　鄭康成曰：“樞”，户樞也。“機”，弩牙也。《禮記正義》作“樞謂户樞，機謂弩牙”。户樞之發，或明或闇；弩牙之發，或中或否，以譬言語之發，有榮有辱。《禮記正義》作“以喻君子之言，或榮或辱”。《左傳·襄二十五年》正義。《禮記·曲禮》正義。

王廙曰：“樞”，户樞也。“機”，弩牙也。《釋文》。

《曲禮》“安定辭”，鄭氏注曰：審言語也，《易》曰“言語者，君子之樞機”。

釋曰　震[image: ]春門、[image: ]動，坎[image: ]弓，户樞弩牙之象。言行善則應，榮也；不善則違，辱也。又陽息[image: ]榮，陰消[image: ]辱，震[image: ]主，榮辱之來由己，故曰“主”。《曲禮》注引作“言語”，葢注記時所據本異，《易》釋文不出鄭本異字。

言行，君子之所以動天地也，可不慎乎！

虞翻曰：二已變成益，巽四以風動天，震初以雷動地。中孚十一月雷動地中，艮[image: ]“慎”，故“可不慎乎”。

補　董子曰：君人者國之元，發言動作，萬物之樞機。樞機之發，榮辱之端，失之毫釐，駟不及追。故[image: ]人君者，謹本詳始，敬小慎微。

釋曰　雷動地中，氣至而應，君子言行動天地亦如之。

同人先號咷而後笑。

侯果曰：同人九五爻辭也。言九五與六二初未好合，故“先號咷”，而後得同心，故“笑”也。引者，喻擬議於事未有不應也。

釋曰　侯説與京義同。京義詳經下。據本卦言，隔於三、四，故“先號咷”。成既濟，終得應，故“後笑”。虞義以旁通言，謂二同師震以同於五，號咷與笑，皆震、巽同心之言。

子曰：君子之道，或出或處，或默或語。

虞翻曰：乾[image: ]“道”，故稱“君子”也。同人反師，震[image: ]“出”、[image: ]“語”，坤[image: ]“默”，巽[image: ]“處”，故“或出或處，或默或語”也。

補　《漢書》引此説之曰：言其各得道之一節。《王貢兩龔鮑傳》。

“默”，或作“嘿”。《釋文》。

釋曰　同人不在迹而在心。“或出或語”，如陽之主乎倡，男之主乎行。“或處或默”，如陰之主乎和，女之主乎隨。迹不同也，而其心則同，所以相號咷也。

二人同心，其利斷金。《釋文》：斷，丁亂反，王肅丁管反。

虞翻曰：“二人”，謂夫婦。師震[image: ]“夫”，巽[image: ]“婦”，坎[image: ]“心”，巽[image: ]“同”，六二震、巽俱體師坎，故“二人同心”。巽[image: ]“利”，乾[image: ]“金”，以離斷金，故“其利斷金”。謂夫出婦處婦默夫語，故“同心”也。

補　蔡邕《正交論》以“斷金”謂“友朋”。

釋曰　心同則迹異而相濟，無閒不合，無堅不破，雖金之堅，其銛利可斷截之，物莫能閒也。乾[image: ]金，火克金，二體離變乾，“斷金”之象。

同心之言，其臭如蘭。

虞翻曰：“臭”，氣也。“蘭”，香草。震[image: ]“言”，巽[image: ]“蘭”，離日燥之，故“其臭如蘭”也。　案：六二朱、盧誤“三”。互巽，巽[image: ]臭也。斷金之言，良藥苦口，故香若蘭矣。

補　鄭康成曰：“蘭”，香草也。《文選》張平子《東京賦》注。

釋曰　巽柔爻[image: ]草，又[image: ]“臭”。其臭如蘭，言相感深。“斷金”“如蘭”，所謂“後笑”也。

第七章

初六，藉用白茅，无咎。

孔穎達曰：欲求外物來應，必須擬議謹慎，則物來應之。故引大過初六“藉用白茅无咎”之事，以證謹慎之理也。

虞翻曰：其初難知，陰又失正，故獨舉初六。朱本此處無虞注，“其初難知”三句屬下節注末。

補　《釋文》以此下五節屬上[image: ]一章。

釋曰　大過爻辭。初在下稱“藉”，巽柔白[image: ]“茅”。失位，“咎”也，以陰藉陽，反消[image: ]息，成既濟之本，故“无咎”。惠氏曰：“初陰陽之微，故難知。六居初[image: ]失位，上《繫》七爻、下《繫》十一爻獨此舉初六者，言當辯之早也。”

子曰：苟錯諸地而可矣。藉之用茅，何咎之有，慎之至也。朱本以“子曰苟錯諸地而可矣”[image: ]一節，下三句[image: ]一節。以虞注“故苟錯諸地”以上屬上節，下有“其初難知”三句；以“今藉以茅”以下屬下節，上有“虞翻曰頤[image: ]坤[image: ]震故錯諸地”十二字。

虞翻曰：“苟”，或；“錯”，置也。頤坤[image: ]“地”，故“苟錯諸地”。今藉以茅，故“无咎”也。

補　“錯”，本亦作“措”。《釋文》。

釋曰　凡飮食之祭，苟錯諸豆閒之地而已可矣。大祭祀重其禮，又藉之以茅，則何咎之有，是慎之至也。大過通頤，故虞取頤坤象。

夫茅之[image: ]物薄，

虞翻曰：陰道柔賤，故“薄”也。

而用可重也。

虞翻曰：香絜可貴，故“可重也”。

釋曰　所以取義於茅者，茅雖薄物而性香絜，可以薦神明，致孝敬。陰之藉陽，臣子之義，秉心絜白亦當然。

慎斯術也以往，其无朱、盧作“無”。所失矣。《釋文》：慎，時震反，鄭、干同。

侯果曰：言初六柔而在下，苟能恭慎誠絜，雖置羞於地，神亦享矣。此章明但能重慎卑退，則悔吝無從而生。“術”，道此下朱、盧有“者”字。也。

補　鄭康成曰：“術”，道。

“慎”，一本作“順”。並《釋文》。

釋曰　張以“往”[image: ]應五，惠以“往”[image: ]之四。初雖失位，以陰藉陽，慎行斯道以往，雖大過必濟，故“无所失”，此申“无咎”之義。

勞謙，君子有終，吉。

孔穎達曰：欲求外物之應，非唯謹慎，又須謙以下人，故引謙卦九三爻辭以證之矣。

釋曰　三體坎[image: ]“勞”，自剥上降，故“謙”，得位[image: ]“君子”。艮終萬物，致恭以存其位，終則又始，息復之本，故“有終吉”。“慎”者，陰所以藉陽，“謙”者，陽所以亨陰，故相次。

子曰：勞而不伐，有功而不德，厚之至也。

虞翻曰：坎[image: ]“勞”，五多功，乾[image: ]“德”，德言至三字衍。以上之貴下居三賤，故“勞而不伐，有功而不德”。艮[image: ]“厚”，坤[image: ]“至”，故“厚之至也”。

補　“德”，鄭、陸、蜀才作“置”，鄭曰：“置”，當[image: ]“德”。《釋文》。

釋曰　坎[image: ]勞，自上降三，故“不伐”。乾上本乾五，五多功，陽當居五而不居，是有功而不自以[image: ]德。勞而謙，厚之至，君子之德也。

語以其功下人者也。

虞翻曰：震[image: ]“語”，五多功，下居三，故“以其功下人者也”。

釋曰　“語”，言也，謂之勞謙，言以其功下於人也。

德言盛，禮言恭。

虞翻曰：謙旁通履。乾[image: ]盛德，坤[image: ]禮。天道虧盈而益謙，三從上來同之，盛德，故“恭”。震[image: ]“言”，故“德言盛，禮言恭”。朱有“也”字。

釋曰　德言乎其盛，禮言乎其恭。張讀虞注“三從上來同之”絶句，謂三從上來，乾同於坤，以乾德盛，故禮恭耳。或者“同”當[image: ]“周”，讀“周之盛德”絶句，對下節“纣亢極上”而言，謂文王居三，謹守臣節，勤民恤功，由剥而基復也。

謙也者，致恭以存其位者也。

虞翻曰：坎[image: ]勞，故能“恭”。三得位，故“以存其位者也”。

釋曰　乾上无位，知存而不知亡。降之三得正，乾元常存，故“致恭以存其位”，所謂“有終吉”。

亢龍有悔。

孔穎達曰：上既以謙得保安，此明無謙則有悔，故引乾之上九“亢龍有悔”證驕亢不謙之義也。

釋曰　張氏曰：謙九三，乾上九也。謙三存位，反之則亢龍。

子曰：貴而无位，

虞翻曰：天尊，故“貴”。以陽居陰，故“无位”。

高而无民，

虞翻曰：在上，故“高”。无陰，故“无民”也。

賢人在下位，

虞翻曰：乾，稱“賢人”。“下位”，謂初也。遯世无悶，故“賢人在下位”而不憂也。

釋曰　張氏曰：“上盈入剥，初元遯世，故賢人謂初。”案：此與乾《文言》荀注異，乾上之究即剥上。虞以剥上言，故以“賢人”[image: ]初遯世。

而无輔，是以動而有悔也。

虞翻曰：謂上无民，故“无輔”。乾盈動傾，故“有悔”。文王居三，紂亢極上，故以[image: ]誡也。

釋曰　張氏曰：“此因論謙三而示戒耳。乾六爻皆龍德，堯舜禪讓，與時偕極，則知進退存亡者也。”案：虞推極於剥上，故云然，餘詳《文言傳》。

不出户庭，无咎。

孔穎達曰：又明擬議之道，非但謙而不驕，又當謹朱脱“謹”字。慎周密，故引節初周密之事以明之也。

釋曰　節自泰來，泰坤[image: ]“户”，節艮[image: ]“庭”，震[image: ]“出”。初在震下，二動坤土壅初，時止則止，故“不出户庭”，言不動也。待時應四，故“无咎”。節時泰已過，君子靜以審幾，正以防亂。

子曰：亂之所生也，則言語以[image: ]階。

虞翻曰：節本泰卦。坤[image: ]“亂”，震[image: ]“生”、[image: ]“言語”，坤稱“階”，故“亂之所生，則言語以[image: ]階”也。

補　“階”，姚作“機”。《釋文》。

釋曰　泰三震動體坤，故“言語以[image: ]階”，坤土稱“階”。

君不密則失臣，臣不密則失身。

虞翻曰：泰乾[image: ]“君”，坤[image: ]“臣”、[image: ]閉，故稱“密”。乾三之坤五，君臣毁賊，故“君不密則失臣”。坤五之乾三，坤體毁壞，故“臣不密則失身”，坤[image: ]“身”也。

釋曰　“密”者，審言之善不善，時之當否，人之可與言不可與言，而後出之。

幾事不密則害成，

虞翻曰：“幾”，初也，謂二已變成坤，坤[image: ]“事”，故“幾事不密”。二字疑衍。初利居貞，不密初動則體剥，子弑其父，臣弑其君，故“害成”。

補　鄭康成曰：“幾”，微也；“密”，靜也。言不慎于微而以動作，則禍變必成。《公羊傳·文五年》疏。

釋曰　幾者事之微，吉凶之先見者也，非《莊子》“機事”、“機心”之謂。

是以君子慎密而不出也。

虞翻曰：“君子”，謂初。二動坤[image: ]“密”，故“君子慎密”。體屯“盤桓利居貞”，故“不出也”。

子曰：[image: ]朱作“作”。《易》者其知盜乎？

虞翻曰：“[image: ]《易》者”，謂文王。否上之二成困，三暴慢，以陰乘陽，二變入宫[image: ]萃，五之二奪之成解，坎[image: ]“盜”，故“[image: ]《易》者其知盜乎”？

補　“[image: ]易”，本又云“作易”。《釋文》。

釋曰　言[image: ]《易》者知盜之所由起，故繫辭以示人，使豫塞亂源也。文王推爻適變，周公述其意。虞注屢言“[image: ]《易》”，《集解》引虞，則傳文宜作“[image: ]”字，《釋文》本亦作“[image: ]”。但下《繫》屢言“聖人作《易》”，“作”、“[image: ]”義同耳。解自臨來，虞以六三暴慢，以陰乘陽，即困三乘剛之小人，故取困二入宫[image: ]萃，萃五之二奪三成解，明解困義相表裏，故下《繫》以解次困。文王推爻，惟變所適也。臨初之四成解，萃五之二亦成解，而困二入宫則成萃，三百八十四爻往來不窮，錯綜變化，此其例。張氏謂此但取入宫耳，无取萃義。

《易》曰：負且乘，致寇至。

孔穎達曰：此又明擬議之道，當量身而行，不可以小處大，以賤貪貴，故引解六三爻辭以明之矣。

補　“寇”，徐或作“戎”。宋衷云：“戎”誤。《釋文》。

釋曰　解六三爻辭。虞彼注云：“二變時，艮[image: ]背，謂三以四艮倍五也。五來寇三時，坤[image: ]車，三在坤上，故‘負且乘’。五之二成坎，坎[image: ]寇盜。”案：五來寇三，謂五自外來耳，不以君位論。在五正位象君，在二失位則象寇，《易》以位辯上下也。

負也者，小人之事也。

虞翻曰：陰稱“小人”，坤[image: ]“事”。以賤倍貴，違禮悖義，故“小人之事也”。

釋曰　古者爵人以德，達於禮義者，居位[image: ]君子，不達於禮義者，勞力[image: ]小人。三以艮倍五，違禮悖義，是小人，當[image: ]負戴之事者，故曰“負也者，小人之事也”。

乘也者，君子之器也。

虞翻曰：“君子”，謂五。朱誤“三”。“器”，坤也。坤[image: ]大車，故“乘君子之器也”。

釋曰　二體坤[image: ]大輿應五，故“乘也者，君子之器”。

小人而乘君子之器，盜思奪之矣。

虞翻曰：“小人”，謂三，既違禮倍五，復乘朱誤“承”。其車。五來之二成坎，坎[image: ]“盜”，“思奪”之矣。“[image: ]《易》者知盜乎”，此之謂也。

釋曰　“負且乘”，是小人而乘君子之器。三本乘二陽，二入宫，三在坤上，故本乘陽之義稱“乘”。二坤[image: ]車應五，而三乘之，是倍五而乘其車，喻反君道而竊其柄也。五之二失位奪人，别取盜象。作《易》者其知盜，知竊位與强奪者之皆盜也。五正使三伏陽出射隼解悖，則盜皆息矣。

上慢下暴，盜思伐之矣。

虞翻曰：三倍五，上慢乾君而乘其器，下暴於二，二藏於坤，五來寇二，當[image: ]“三”。以離戈兵，故稱“伐之”。坎[image: ]“暴”也。

釋曰　小人竊高位，上慢君政，倍五，其象也。下虐民妨賢，三本乘二陽體坎[image: ]暴，其象也。如是則盜有所藉口而思伐之，害于其身，且凶于其國。小人之使[image: ]國家，菑害並至，夫子此言，所以警動萬世，永垂深戒也。

慢藏悔朱作“誨”，注同。盜，野朱作“冶”，注同。容悔淫。

虞翻曰：坎心[image: ]“悔”，坤[image: ]“藏”，兑[image: ]“見”，藏而朱、盧作“不”。見，故“慢藏”。三動成乾[image: ]“野”，坎水[image: ]淫，二朱誤“三”。變藏坤，則五來奪之，故“慢藏悔盜，野容悔淫”。

補　“悔”，諸家作“誨”。

“野”，鄭、陸、姚、王肅同。鄭曰：言妖野容儀，教誨淫佚也。《釋文》。謂飾其容而見於外曰冶。當作“野”。《後漢書·崔駰傳》注。

諸家作“冶”。

虞翻曰：“悔”，謂悔恨。《釋文》。

釋曰　三動乾[image: ]野，三負乘，有妄動義。據其動則有乾象，非實伏陽出也。下云“二變藏坤”，明三未正。愚謂三體離[image: ]中女、[image: ]見，失正，與外體連，是見於外，野容之象。慢藏野容，實教誨淫盜使至，猶負乘致寇也。自貽伊戚，悔將何及。虞作“悔”，義並通。

《易》曰“負且乘，致寇至”，盜之招也。

虞翻曰：五來奪三，以離兵伐之，故變“寇”言“戎”以成三朱誤“二”。惡。二藏坤時，艮手招盜，故“盜之招”。

釋曰　據此則虞本此處作“致戎至”，奪之者取非其有，盜也。然實三之惡有以起兵戎，作《易》者知盜之所自起，則有以塞禍亂之源矣。



(1)　點校案：原文各章章題本在各章章末，今統一移至章首，以明眉目。章題下的雙行小字一併移至章首，另起一行。


卷第十四

第八章

大衍之數五十，其用四十有九。

干寶曰：“衍”，合也。

崔憬曰：案《説卦》云：“昔者聖人之作《易》也，幽贊於神明而生蓍，參朱作“三”，下同。天兩地而倚數。”既言蓍數，則是説“大衍之數”也，明倚數之法，當“參天兩地”。“參天”者，謂從三始，順數而至五、七、九，不取於一也；“兩地”者，謂從二起，逆數而至十、八、六，不取於四也，此因天地數朱、盧作“致”。上以配八卦而取其數也。艮[image: ]少陽，其數三；坎[image: ]中陽，其數五；震[image: ]長陽，其數七；乾[image: ]老陽，其數九。兑[image: ]少陰，其數二；離[image: ]中陰，其數十；巽[image: ]長陰，其數八；坤[image: ]老陰，其數六。八卦之數總有五十，故云“大衍之數五十”也。不取天數一、地數四者，此數八卦之外，大衍所不管也。“其用四十有九”者，法長陽七七之數也。六十四卦既法長陰八八之數，故四十九蓍則法長陽七七朱誤“十七”。之數焉。蓍圓而神象天，卦方而智象地，陰陽之别也。舍朱作“捨”。一不用者，以象太極虚而不用也。且天地各得其數以守其位，故太一亦[image: ]一數而守其位也。王輔嗣云：“演天地之數所賴者五十，其用四十有九，其一不用也。不用而用以之通，非數而數以之成，即易之太極也。四十有九，數之極也。”朱、盧作“者”。但言“所賴五十”，不釋其所從來，則是億度而言，非有實據。其一不用，將[image: ]法象太極，理縱可通，以[image: ]非數而成，義則未允。何則？不可以有對無，五疑當[image: ]“共”。稱五十也。孔疏釋“賴五十”，以[image: ]萬物之策盧、周作“筞”，下同。凡有萬一千五百二十，其用此策大推演天地之數，唯用五十策也。又釋“其用四十九”，則有其一不用，以[image: ]策中，“策中”上疑脱“五十”二字。其所揲蓍者，唯四十有九。“其一不用”，以其虚无，朱誤“無虚”。非所用也，故不數矣。又引顧歡同王弼所説，而《正義》作“故”。顧歡云：“立此五十數以數朱脱“以數”二字。神，“以數神”三字當[image: ]“以一數象神”五字。神雖非數，因數朱、盧無此二字。而著，故虚其一數，以明不可言之義也。”　案：崔氏探玄，病諸先達，及乎自料，未免小疵。既將八卦陰陽以配五十之數，餘其天一地四無所稟承，而云“八卦之外在衍之所不管”者，斯乃談何容易哉！且聖人之言，連環可解，約文申義，須窮指歸。即此章云：“天數五，地數五，五位相得而各有合。天數二十有五，地“地”下朱衍“之”字。數三十，凡天地之數五十有五，此所以成變化而行鬼神。”是結大衍之前義也。既云“五位相得而各有合”，即將五合之數配屬五行也，故云“大衍之數五十”此處疑脱“減五以象五行”六字。也。“其用四十有九”者，更減一以並五，備設六爻之位，蓍卦兩兼，終極天地五十五之數也。自然窮理盡性，神妙朱作“玅”。無方，藏往知來，以前民用，斯之謂矣。

補　《乾鑿度》曰：大衍之數五十，日十，辰十二，星二十八，凡五十。

京房曰：五十者，謂十日、十二辰、二十八宿也。凡五十，其一不用者，天之生氣，將欲以虚來實，故用四十九焉。

馬融曰：易有太極，北辰是也。太極生兩儀，兩儀生日月，日月生四時，四時生五行，五行生十二月，十二月生二十四氣。北辰居位不動，其餘四十九轉運而用也。並《正義》。

鄭康成曰：天地之數五十有五，以五行氣通。劉牧《鉤引圖》引作“以五行氣通于萬物”。凡五行減五，大衍又減一，故四十九也。《正義》。“衍”，演也。《釋文》。天一生水于北，地二生火于南，天三生木于東，地四生金于西，天五生土于中。陽無耦，陰無配，未得相成。地六成水于北，與天一并。天七成火于南，與地二并。地八成木于東，與天三并。天九成金于西，與地四并。地十成土于中，與天五并也。大衍當[image: ]“天地”。之數五十有五，五行各氣并，氣并而減五，惟有五十。以五十之數不可以[image: ]七、八、九、六卜筮之占以用之，故更減其一，故四十有九也。《月令》正義。

荀爽曰：卦各有六爻，六八四十八，加乾坤二用，凡有五十。乾初九“潛龍勿用”，故用四十九也。

姚信、董遇曰：天地之數五十有五者，其六以象六畫之數，故減之而用四十九。並《正義》。

王廙、蜀才曰：“衍”，廣也。《釋文》。

釋曰　崔氏强蓍就卦，未是。李氏大指本鄭而參用姚、董説，愚謂鄭義最當。大衍之數五十，本取天地五十有五之數減五以象五行，適合三辰之數，備三才之道，太極元氣函三[image: ]一，又減一以象太極，而七、八、九、六之數由此成。京、馬之義就既減五後推之，一并五[image: ]六，姚、董、李氏之義又就既減一後推之。

分而盧、周無“而”字。[image: ]二以象兩，

崔憬曰：四十九數合而未分，是象太極也。今分而[image: ]二，以象兩儀矣。

釋曰　姚氏曰：“其一不用[image: ]太極，其四十九，則分[image: ]二以象兩儀。”

掛朱作“挂”，注同。一以象三，

孔穎達曰：就兩儀之中，分掛其一於最小指閒，而配兩儀，以象三才。

釋曰　姚氏曰：“有天地則人生焉，故又掛一，分二象兩，天左地右。人生於寅，數奇，陽也。當取左一策掛於右，象天施而地生成之也。”

揲之以四以象四時，《釋文》：揲，時設反，一音思頰反，徐音息列反。

崔憬曰：分揲其蓍，皆以四[image: ]數。一策一時，故四策以象四時也。

補　鄭康成曰：“揲”，取也。《釋文》。

《説文》：“揲”，閲持也。

歸奇於扐以象閏，

虞翻曰：“奇”，所掛朱作“挂”，下同一。策。“扐”，所揲之餘，不一則二，不三則四也。取奇以歸扐，扐并合掛左手之小指[image: ]一扐，則以閏月定四時成歲，故“歸奇於扐以象閏”者也。

補　馬融曰：“扐”，指閒也。

荀柔之曰：“扐”，别也。並《釋文》。

釋曰　“扐”者，别所揲之餘置於指閒，象四時之餘分。“歸奇於扐”，象計餘而置閏也。象數並起，象兩象三象四時象閏，則數即象矣。虞以并合兩手之餘[image: ]一扐，依再扐後掛作掛之義，則兩手之餘[image: ]再扐，并而歸奇乃復掛一，義異而法則同。

五歲再閏，故再扐而後卦。盧、周作“掛”。

虞翻曰：謂已一扐，復分掛朱作“挂”。如初揲之。歸奇於初扐，并掛朱作“挂”。左手次小指閒，[image: ]再扐，則再閏也。又分掛朱作“挂”，盧作“扐”。揲之如初，而掛朱作“挂”。左手第三指閒，成一變，則布卦盧、周作“掛”。之一爻。謂已二扐，又加一[image: ]三，并重合前二扐[image: ]五歲，故五歲再閏再扐而後卦，盧、周作“掛”。此參五以變，據此[image: ]三扐。不言“三閏”者，閏歲餘十日，五歲閏六十日盡矣。後扐閏餘分，不得言三扐二閏，故從言“再扐而後掛”張曰“當[image: ]‘卦’”，朱作“挂”。者也。

補　“卦”，京氏同，曰：再扐而後布卦也。《釋文》。

《説文》曰：“扐”，《易》筮再扐而後卦，从手，力聲。

諸家“卦”作“掛”。

釋曰　《釋文》稱京作卦，據虞義，則其本與京同。《集解》引虞，則經當作“卦”，朱本獨得之。張氏申虞謂三扐不歸奇，扐法不備。初時已二扐，又加一[image: ]三，三合二[image: ]五歲，以三[image: ]五，所謂“參五以變”。五歲之中而歸奇備扐法者再，故實三扐而稱“再扐”，象再閏，如是成一變，乃布卦之一爻。閏法積氣盈朔虚，約歲餘十日有奇。五歲再閏六十日，積分已盡侵入下餘分，不得有三閏，而歸奇於扐以象閏，又不得三扐二閏，故從五歲再閏之義。言再扐而後卦，以後扐象再閏後之下餘分，以不歸奇象未得置閏也，義似稍迂曲。諸家“卦”作“掛”。惠氏謂一掛兩揲兩扐合[image: ]五者，象五歲，五者之中，凡有再扐，象再閏，再扐之後，乃别起一掛，於傳文、筮法均密合。

天數五，地數五，

虞翻曰：“天數五”，謂一、三、五、七、九。“地數五”，謂二、四、六、八、十也。

五位相得而各有合。

虞翻曰：“五位”，謂五行之位。甲乾乙坤相得合木，謂天地定位也；丙艮丁兑相得合火，山澤通氣也；戊坎己離相得合土，水火相逮也；庚震辛巽相得合金，雷風相薄也；天壬地癸相得合水，言陰陽相薄而戰於乾，故“五位相得而各有合”。或以一、六合水，二、七合火，三、八合朱脱四字。木，四、九合金，五、十合土也。

補　鄭康成曰：天地之氣各有五，五行之次：一曰水，天數也；二曰火，地數也；三曰木，天數也；四曰金，地數也；五曰土，天數也。此五者，陰無匹，陽無耦，故又合之。地六[image: ]天一匹也，天七[image: ]地二耦也，地八[image: ]天三匹也，天九[image: ]地四耦也，地十[image: ]天五匹也。二、五陰陽各有合，然後氣相得，施化行也。《左傳·昭元年》正義。

《漢書·五行志》曰：天以一生水，地以二生火，天以三生木，地以四生金，天以五生土，五位皆以五而合。

釋曰　鄭據天地生成五行之數，數之本也。虞據播五行於四時之序，以八卦合之，義得相兼。天一生水於北，地二生火於南，天三生木於東，地四生金於西，天五生土於中，生之次也。及其行之，則由東而南而中而西而北，順其所自生之方而相生焉。天地之數十，奇耦各五，五位相合，大衍之數所以減五用五十，皆以象五行也。

天數二十有五，

虞翻曰：一、三、五、七、九，故二十五也。

地數三十。

虞翻曰：二、四、六、八、十，故三十也。

凡天地之數五十有五，

虞翻曰：天二十五，地三十，故五十有五。天地數見於此，故大衍之數略其奇五而言五十也。朱脱“也”字。

釋曰　天地之數實有五十五，但五生數皆得五而成，五五[image: ]十。五十五數之中，五又[image: ]虚，故大衍之數減其小數五以象五行，用其大數五十以衍卦。

此所以成變化而行此下朱衍“乎”字。鬼神也。

荀爽曰：在天[image: ]“變”，在地[image: ]“化”，在地[image: ]“鬼”，在天[image: ]“神”。

姚信曰：此天地之數五十有五分[image: ]爻者，故能成就乾坤之變化，能知鬼神之所[image: ]也。

侯果曰：夫通變化行鬼神，莫近於數，故老聃謂子曰：“汝何求道？”對曰：“吾求諸數，明數之妙朱作“玅”。通於鬼神矣。”

補　《漢書·律歷志》引“天一地二”節在此節上。

釋曰　天地之數，大衍之本，蓍策卦爻皆由此衍，所以成七、八、九、六之變化，而行陰陽詘信之鬼神。鬼神之情狀與天地相似，則此也。《漢志》錯綜傳文，使條理融貫，學者易曉，與鄭、虞引後解前同，非所據本異也。

乾之策盧、周作“册”，下及注同。二百一十有六，

荀爽曰：陽爻之策三十有六，乾六爻皆陽，三六一百八十，六六三十六，合二百一十有六也。陽爻九，合四時，四九三十六，是其義也。

補　“策”，字亦作“筴”。《釋文》。

坤之策此下朱衍“一”字。百四十有四，

荀爽曰：陰爻之策二十有四，坤六爻皆陰，二六一百二十，四六二十四，合一百四十有四也。陰爻六，合二十四氣，四六二百四十當[image: ]二十四。也。

凡三百有六十，當期之日。

陸績曰：日月十二交會，積三百五十四日有奇[image: ]一會。“會”，或當[image: ]“歲”。今云“三百六十當期”，則入十三月六日也。十二朱誤“三”。月[image: ]一期，故云“當期之日”也。

補　“期”，本又作“朞”。《釋文》。

釋曰　二卦九、六策數，合之三百六十，其七、八之數亦然。三百六十，一歲之常數，中有朔虚五日，則已入十三月之限，與氣盈[image: ]閏餘也。

二篇之策，萬有一千五百二十，當萬物之數也。

侯果曰：“二篇”，謂上下朱脱“下”字。經也，共六十四卦，合三百八十四爻，陰陽各半。則陽爻一百九十二，每爻三十六策，合六千九百一十二策；陰爻亦一百九十二，每爻二十四策，合四千六百八策，則二篇之策合萬一千五百二十，當萬物之數也。

釋曰　此亦以九、六計之，七、八數亦然。由蓍立卦，應萬物之數，大衍之數所成也。

是故四營而成易，

荀爽曰：“營”者，“營”上疑脱“四”字。謂七、八、九、六也。

陸績曰：“分而[image: ]二以象兩”，一營也。“掛朱作“挂”。一以象三”，二營也。“揲之以四以象四時”，三營也。“歸奇於扐以象閏”，四營也。謂四度營[image: ]，方成易之一爻者也。

補　鄭康成《乾鑿度》注曰：易有四象，文王用之。布六于北方以象水，布八于東方以象木，布九于西方以象金，布七于南方以象火，如是備[image: ]一爻，謂“四營而成”。

釋曰　大衍之法揲之以四而得四七、四八、四九、四六之數，乾坤二篇之策皆以此數計，故鄭、荀皆以四營[image: ]七、八、九、六。虞云“孔子美大衍四象之作”，義亦同。四營成易，所謂易有四象，易者陰陽，陰陽各有彖變，四者備乃成或陰或陽之一爻。文王推爻，每畫由七推之九，由八推之六，用此義也。陸氏以分掛揲歸[image: ]四營，則成易謂成蓍策之一變，義亦通。

十有八變而成卦。

荀爽曰：二揲策盧、周作“册”。掛朱作“挂”。左手一指閒，三指閒滿而成一爻。卦朱、盧“卦”作“又”。六爻三六十八，故“十有八變而成卦”也。

補　先儒云：用蓍三扐而布一爻，則十有八變[image: ]六爻也。《正義》。

釋曰　此蓍策之變也。由蓍策之變以成卦爻七、八、九、六之變，則四營成易。歷三變而成一爻，如是者六，凡十八變而成一卦矣，所謂“觀變於陰陽而立卦”也。虞義以乾坤各三爻，參天兩地，一陰一陽，合成六畫之數，六爻三變而成六子之卦，與乾坤並[image: ]八卦而小成。觀變陰陽固有此理，然恐非因蓍立卦之本。

八卦而小成，

侯果曰：謂三畫成天地雷風日月山澤之象，此八卦未盡萬物情理，故曰“小成”也。

釋曰　十有八變而成卦，成六畫卦也。庖犧始作八卦，止三畫九變，故八卦而小成。引而信之，以八卦自相重互相重，乃可以觸類生爻，畢天下之能事，而易道大成。“小”，謂陰陽初兆，六十四卦名義皆本八卦，故《下繫》云“其稱名也小”。

引而信朱本作“伸”。之，觸類而長之，

虞翻曰：“引”，謂庖犧引信三才，兼而兩之以六畫。“觸”，動也，謂六畫以成六十四卦也，盧、周無“也”字。故“引而信之，觸類而長之”。其取類也大，則發揮剛柔而生爻也。

補　“信”，本亦作“伸”。

釋曰　“引而信之”，謂引三畫卦而信之至於六畫，八卦重[image: ]六十四也。“觸類而長之”，六十四卦既互相重，則推其類而增長之。三百八十四爻可互相往來，陽與陽[image: ]類，陰與陰[image: ]類，類動則陰陽易别成一卦，而不類者類，故曰“長”。發揮於剛柔而生爻，消息往來覆成六十四卦，而萬物變化之理盡矣，故曰“其取類也大”。虞以“引信”[image: ]六畫八卦小成，“觸類”[image: ]生爻成六十四卦，義未備。“信”，古叚借字，近作“伸”。

天下之能事畢矣。

虞翻曰：謂乾以簡能，能説諸心，能研諸侯之慮，故“能事畢”。

釋曰　“乾以”下似脱“易知坤以”四字。引信觸類皆本乾坤，易簡而天下之理得也。説心研慮，乾元通坤之事，詳《下繫》。

顯道神德行，

虞翻曰：“顯道神德行”，乾二、朱誤“九”。五之坤成離日坎月，日月在天，運行照物，故“顯道神德行”。默而成，此下朱有下“之”字。不言而信，存於德行者也。

釋曰　此極言蓍卦之用。道，即一陰一陽之道，以蓍卦顯之，日月麗天而陰陽之道顯，其象也。“德行”，即易簡之德人所以立行，以蓍卦神之。日月運行不疾而速，如人默而成，不言而信，其象也。日月为易，懸象著明，天地之卦爻也。日月往來而太極之神行，在卦爻則乾坤二、五交成坎離，以消息六十四卦歸於既濟也，故“可與酬酢，可與祐神”。易知易能，道之顯也。受命如嚮，感而遂通，其義吉，其義凶，前知不爽，德行之神也。

是故可與酬酢，可與祐盧、周作“右”，注同。神矣。《釋文》：酬，市由反，徐又音疇。

《九家易》曰：陽往[image: ]酬，陰來[image: ]酢，陰陽相配，謂之“祐神”也。孔子言“大衍”以下至於朱作“于”。“能事畢矣”，此足以顯明易道，又神易德行，可與經義相斟酌也，故喻以賓主酬酢之禮，所以助前聖發見於朱作“其”。神秘矣。禮飲酒，主人酌賓[image: ]獻，賓酌主人[image: ]酢，主人飲之又酌賓[image: ]酬也。先舉[image: ]酢，答報[image: ]酬，酬取其報，以象陽唱陰和，變化相配，是助天地明其鬼神者也。

補　馬融曰：“祐”，配也。

“酢”，京作“醋”。“祐”，荀作“侑”。並《釋文》。

釋曰　生蓍立卦生爻以顯道神德行，是故可以成變化而行鬼神。“酬酢”，變化往來也。“祐神”，謂助乾元生生之功。聖人作《易》，贊化育，類萬物之情，“可與酬酢”，通神明之德，“可與祐神”矣。《九家》説“酬酢”、“祐神”，謂陰陽往來助天地行其鬼神，是矣。至以“顯道神德行”屬此傳言，則似夫子自贊，非贊《易》，失聖恉矣。京作“醋”，與《禮經·少牢》篇字同。荀作“侑”，勸也。姚氏曰：“神，易之神，猶祭之神也。尸以象神，祝主人侑之，侑尸所以侑神也。卦爻猶賓主祝尸之類，而神則祭之主也。獻酬酢侑而神交，往來消息而神行矣。”

子曰：知變化之道者，其知神之所[image: ]乎？

虞翻曰：在朱脱“在”字。陽稱“變”，乾二朱作“五”。之坤；在陰稱“化”，坤五朱作“二”。之乾。陰陽不測之謂神，知變化之道者，故“知神之所[image: ]”。諸儒皆上“子曰”[image: ]章首，而荀、馬又從之，甚非者矣。

釋曰　姚氏曰：“變化所以行鬼神，故‘知變化之道則知神之所[image: ]’。神者陰陽不測，變化見而所[image: ]可知矣。”案：乾坤二、五升降，變化之準，所謂“乾道變化，各正性命”也。下章正承此章而言，變化之道神之所[image: ]，承上成變化行鬼神，即起下辭、象、變、占至精、至變、至神之義，屬上屬下皆可。李引虞，則斷章在此。

第九章

易有聖人之道四焉：朱誤“矣”。

崔憬曰：聖人德合天地，智周萬物，故能用此易道。大略有四：謂尚辭、尚變、尚象、尚占也。

補　“聖人”，明僧紹作“君子”。《釋文》。

以言者尚其辭，

虞翻曰：聖人之情見於辭，繫辭焉以盡言朱誤“辭”。也。

釋曰　聖人繫辭，擬之而後言。學《易》者準《易》辭以[image: ]言，則言無不善，千里之外應之，故“尚其辭”。

以動者尚其變，

陸績曰：“變”，謂爻之變化，當議之而後動矣。

補　下三句或無“以”字。《釋文》。

釋曰　聖人推爻，議之而後動。學《易》者準爻之變化，以[image: ]行止進退之度，則動不失時，其道光明，故“尚其變”。

以制器者尚其象，

荀爽曰：結繩[image: ]網盧、周作“网”。罟，葢取諸離，此類是也。

釋曰　“象”者，幾之先見。聖人制器，務以生人，備物致用以利天下，其象不可勝用，故“尚其象”。

以卜筮者尚其占。

虞翻曰：乾蓍稱“筮”，動離[image: ]龜，龜稱“卜”。動則玩盧、周作“翫”。其占，故“尚其占”者也。

補　鄭康成曰：此者存于器象可得而用。《春官·太卜》疏。孫氏志祖云：“此者”，當[image: ]“此四者”，字脱也。韓康伯注云：“此四者存乎器象，可得而用也。”葢襲用鄭語。

釋曰　定之以吉凶，所以斷也。其義吉，其義凶，龜筮從違，昭然不爽，所以使天下去逆效順趨吉避凶，故“尚其占”。易有卜筮之象，見損、益、蒙、比。但其占主乎筮，兼言卜者，連類及之，明其理同耳。易无形畔，此四者則道之存乎器象，聖人祐神濟天下之大用也。朱子曰：“四者，變化之道，神之所[image: ]也。”

是故君子將有[image: ]也，將有行也，問焉而以言，

虞翻曰：“有[image: ]”，謂建侯；“有行”，謂行師也。乾二、五之坤成震，有師象，震[image: ]“行”，[image: ]言問，故“有[image: ]有行”。凡應九筮之法則筮之，謂問於蓍龜以言其吉凶。爻象動内，吉凶見外，蓍德圓神，卦德方智，故史擬神智以斷吉凶也。

補　“是故”，唐石經作“是以”。

釋曰　辭、象、變、占四者，通乎蓍卦爻之閒，此節以生蓍明四者之當尚。“有[image: ]”、“有行”，即上所謂動，而言以出政教、制器以利民用亦在其中。“以言”，以《易》辭言象變之吉凶也。虞舉建侯行師者，張氏謂乾元動震，故就震言之，舉例也。乾二、五之坤成坎互震體師，凡[image: ]與行皆震象，震神盡知之。愚謂《周官》“筮人掌九筮”，凡應此法則筮之，明非義勿筮。蓍之神動内而[image: ]爻象，則卦之智見外而定吉凶，亦猶易氣從下升而上，畫變成爻也。

其受命也如嚮。朱作“響”，注同。

虞翻曰：言神不疾而速，不行而至，不言善應。乾二、五之坤成震、巽，巽[image: ]“命”，震[image: ]“嚮”，故“受命”，同聲相應，故“如嚮”也。

補　“嚮”，又作“響”。《釋文》。

釋曰　“命”，謂命蓍命龜之辭。張氏曰：“乾二、五之坤，則坤二、五動，故震、巽常相嚮。”或作“響”，聲也，義並通。

无有遠近幽深，遂知來物，

虞翻曰：“遠”，謂天；“近”，謂地；“幽”，朱誤“深”，盧誤“陰”。謂陰；盧誤“幽”。“深”，朱誤陰。謂陽；朱誤“幽”。“來物”，謂乾神。朱誤“坤”。神以知來，感而遂通，謂“幽贊神明而生蓍也”。

釋曰　此尚占之事，通貫辭象變三者，明四者同條共貫。

非天下之至精，其盧、周脱“其”字。孰能與於此。

虞翻曰：“至精”，謂乾純粹精也。

補　《漢書·藝文志》曰：蓍龜者，聖人之所用也。《書》曰：“女則有大疑，謀及卜筮。”《易》曰：“定天下之吉凶，成天下之亹亹者，莫善於蓍龜。是故君子將有[image: ]也，將有行也，問焉而以言，其受命也如嚮。師古曰：與“響”同。無有遠近幽深，遂知來物，非天下之至精，其孰能與於此。”及至衰世，解讀曰“懈”。於齊戒，而婁讀曰“屢”。煩卜筮，神明不應。故筮瀆不告，《易》以[image: ]忌，龜厭不告，詩以[image: ]刺。

釋曰　至精至變至神，明此皆神之所[image: ]，惟聖人能知之。《漢書》所言，正虞氏“應九筮之法則筮之”之義。

參伍盧、周本作“五”。以變，錯綜其數。

虞翻曰：逆上稱“錯”，“綜”，理也。謂五歲再閏再扐而後掛，朱作“挂”。以成一爻之變，而倚六畫之數。卦從下升，故“錯綜其數”，則三天兩地而倚數者也。

補　王肅曰：“錯”，交也；“綜”，理事也。《文選》郭璞《江賦》注。

“伍”，或作“五”。

《漢書·律歷志》曰：《傳》曰“天有三辰，地有五行”，《易》曰“參五以變”，大極運三辰五星於上，而元氣轉三統五行於下，其於人，皇極統三德五事。

釋曰　此節以立卦明四者之當尚，此二句推本生蓍倚數。“參伍以變”，虞義謂以三[image: ]五，實三扐而象五歲，參而伍之，以成一爻之變。“後掛”之“掛”，當[image: ]“卦”。惠氏曰：“‘參’，讀[image: ]‘三’，一掛兩揲兩扐[image: ]五歲再閏再扐而後掛。”凡三變而成一爻，言三其五以成一爻之變，義並通。“錯綜其數”，謂逆上而順理之，以成六畫之數，易逆數，正以順性命之理也。姚氏曰：“《漢志》引《傳》即引《易》，則以《易》之‘參五’[image: ]三辰五行。‘五’者，五行，法三辰而三之[image: ]十五。‘參伍’，十五也。七、八[image: ]彖，其數十五，九、六[image: ]爻，其數亦十五。《乾鑿度》曰‘陽動而進，陰動而退’，故陽以七陰以八[image: ]彖。易一陰一陽合而[image: ]十五之謂道，陽變七之九，陰變八之六，亦合於十五，則彖變之數若一，故曰‘參伍以變，錯綜其數’。十五者，五行之數也。一水、二火、三木、四金、五土，合[image: ]十五。《禮運》曰‘播五行於四時，和而后月生也’，是以三五而盈，三五而闕，日月[image: ]易，一往一來，七八而盈，九六而闕，日月交而易道著矣。‘錯’，交錯，《列女傳》曰‘推而往引而來者，綜也。’”案：如姚説，則二句[image: ]一義，生蓍成易之事，立卦之本也。

通其變，遂成天地之文；

虞翻曰：變而通之，觀變陰陽，始立卦。乾坤相親，故“成天地之文”，“物相雜，故曰文”。

補　“天地”，一本作“天下”。“文”，虞、陸作“爻”。《釋文》。

釋曰　庖犧始作八卦，因而重之，先正六位，通七、八、九、六陰陽之變。乾坤合居，大極本體，既濟之象，六十四卦變通由此出焉。虞以“物相雜”釋“文”，則《釋文》“虞”字當衍。陸作“爻”，葢訓“交”也。

極其數，遂定天下之象；

虞翻曰：“數”，六畫之數，六爻之動，三極之道，故定天下吉凶之象也。

釋曰　極六畫之數，引信觸類，至於三百八十四爻，得位則吉，失位則凶，皆以六畫定位[image: ]準，故“遂定天下之象”。此四句正説立卦，而生爻在其中，成天地之文，辭所由繫，定天下之象，占所以斷也，言象變而四者胥統之矣。

非天下之至變，其孰能與於此。

虞翻曰：謂參朱作“三”。五以變，故能成六爻之義，“六爻之義易以工朱作“貢”。也”。

釋曰　惠氏曰：“爻從變始，參其五以成一爻之變，參重三才，故能成六爻之義。引而信之，觸類而長之，則變之至者也。”案：“至變”，乾元也，大極，變化之主，聖人時中之德體之。

易无思也，无[image: ]也，

虞翻曰：“天下何思何慮，同歸而殊塗，一致而百慮”，故无朱作“無”。所[image: ]，謂其靜也專。

釋曰　此節承上蓍卦之義，以生爻極言四者之當尚。易者乾元，蓍卦皆元之所[image: ]。乾元伏坤元中，蓍卦未動之象，故“无思无[image: ]”。殊塗百慮之本，所謂貞夫一者也。

寂然不動，

虞翻曰：謂隱藏坤初，機朱作“幾”。息矣，專故不動者也。

釋曰　惠氏曰：“乾隱藏坤初，佼易立節，寂然无[image: ]之時，故其機息矣。其靜也專，故不動。”

感而遂通天下之故。

虞翻曰：“感”，動也。以陽變陰，“通天下之故”，謂“發揮剛柔而生爻”者也。

釋曰　乾元藏坤中，一動而成復初，三百八十四爻剛柔發揮有感斯通皆然。蓍卦无心，隨所感而以爻示之。“天下之故”，言動制器凡所卜筮，吉凶靡不應焉，元之發也。

非天下之至神，其孰能與於此。

虞翻曰：“至神”，謂易隱初入微，知幾其神乎！朱脱圈。

韓康伯曰：非忘象者則无以制象，非遺數者則无以極數，至精者无籌策而不可亂，至變者體一而无不周，至神者寂然而无不應，斯葢功用之母，象數所由立，故曰非至精、至變、至神，則不能與於此也。

釋曰　易隱初入微，元之神也。知幾其神，聖人體元之神也。

夫易，聖人之所以極深而研幾也。

荀爽曰：謂伏羲畫卦，窮極易幽深。文王繫辭，研盡易幾微者也。

補　“研”，蜀才作“揅”。《釋文》。

“幾”，鄭作“機”。《釋文》。曰：“研”，喻思慮哲。《文選》潘元茂《册魏公九錫文》注。張曰：陸士衡《弔魏武帝文》注引“喻思慮也”，則此“哲”字，當[image: ]“也”字之譌。“機”，當作“幾”，“幾”，微也。《釋文》。

釋曰　荀義如此。虞義則以“極深”[image: ]生蓍，所謂“至精”；“研幾”[image: ]立卦，所謂“至變”。深者精之藏，幾者變之端也。不言“神”者，神即易，極深研幾則全體易道，即天下之至神矣。“揅”、“幾”，皆正字。

唯深也，故能通天下之志。

虞翻曰：“深”，謂幽贊神明，无有遠近幽深，遂知來物。“故通天下之志”，謂蓍也。

唯幾也，故能成天下之務。

虞翻曰：“務”，事也，謂易研幾開物。“故成天下之務”，謂卦者也。

釋曰　姚氏申荀義曰：“卦象極深，天下之志通焉，所謂擬賾也。爻辭研幾，天下之務成焉，議動也。唯深可通志，極則能通。唯幾可成務，研則能成。唯易可以通志成務，卦爻著而易形矣。”並通。蓍卦爻辭理本一貫也。

唯神也，故不疾而速，不行而至。

虞翻曰：“神”，謂易也，謂日月斗在天，日行一度，月行十三度，從天西轉，故“不疾而速”。星寂然不動，隨天右周，感而遂通，故“不行而至”者也。

釋曰　張氏曰：“日月者，六十四卦消息所出。斗與日月相會，正建十二次，卦氣消息出焉。歷家以斗[image: ]陽氣，皆神之可見者也。上注‘寂然不動，感而遂通’，謂陽隱藏坤中，以陽動陰，發揮剛柔，是言乾元，非言星也。以斗隨天，故以斗[image: ]天之消息耳。乾道復子遘午，出震入兑，唯斗可見，故言之也。北辰在斗，是易之太極。”案：消息即生爻。姚氏曰：“體物不遺者，易之神。物來而名、事至而應者，聖人之神也。”

子曰：易有聖人之道四焉者，此之謂也。

侯果曰：言易唯深唯神，藴盧作“蕰”。此四道，因聖人以章，故曰“聖人之道”矣。

釋曰　蓍卦爻之義惟深、惟幾、惟神，故能畢天下之能事，易有聖人濟天下之道四者此之謂，非據迹象列其條目而已。

第十章

天一，

水，甲。

釋曰　“水”句，“甲”句，“火乙”以下讀同。天一生水於北，地二生火於南，天三生木於東，地四生金於西，天五生土於中，地六以下，各如其生次成之。及其播於四時，則依其生成之方順而行之，由北而東而南而中而西而北，水生木，木生火，火生土，土生金，金生水。木主春，日行青道甲一乙二，甲乾乙坤相得合木。火主夏，日行赤道丙三丁四，丙艮丁兑相得合火。土主中央，日行黄道戊五己六，戊坎己離相得合土。金主秋，日行白道庚七辛八，庚震辛巽相得合金。水主冬，日行黑道壬九癸十，天壬地癸相得合水。二者相[image: ]經緯，其數同，積而[image: ]五十有五，減五[image: ]大衍之數以生蓍，而卦爻出焉。

地二，

火，乙。

天三，

木，丙。

地四，

金，丁。

天五，

土，戊。

地六，

水，己。

天七，

火，庚。

地八，

木，辛。

天九，

金，壬。

地十。

土，癸。此下盧、周有圈。此則大衍當[image: ]“天地”。之數五十有五，蓍龜所從生，聖人以通神明之德，以類萬物之情。此上虞翻義也。

子曰：夫易何[image: ]者也？盧、周作“何[image: ]而作也”，似非。

虞翻曰：問易何[image: ]取天地之數也。

釋曰　庖犧取天地之數以作《易》，夫子欲深明其故，故設問易之所以[image: ]易者何也。

夫易，開物成務，

陸績曰：“開物”，謂庖犧引信朱作“伸”。八卦，重以[image: ]六十四，觸長爻册，至於萬一千五百二十，以當萬物之數，故曰“開物”。聖人觀象而制網盧、周作“网”。罟耒耜之屬，以成天下之務，故曰“成務”也。

補　一本無“夫易”二字。

“開”，王肅作“闓”。音同。並《釋文》。

釋曰　天數五，陽之倡，“開物”也。聖人本天道吉凶以先覺覺民，其事也。地數五，陰之和，“成務”也。聖人本形上之道立形下之器，備物致用，其事也。二、五相合，陰陽變化，觸長無窮，“冒天下之道”也。聖人至誠前知，天下後世萬事之變，吉凶皆由此定焉。易道至大，以此三言括之，故曰“如斯而已”。又天地之數成於七、八、九、六，七、八[image: ]陰陽之正。七，震數，蓍用之，陽之彖，乾亨坤之始，故“開物”。八，巽數，卦用之，陰之彖，坤凝乾之始，故“成務”。九、六[image: ]陰陽之究，坎、離合天地之數，坎五進而天九，地十退而離六，爻用之。陰陽之變，乾坤用九、六，消息成六十四卦，觸類而長，故“冒天下之道”。天地之數十即二五，七、八、九、六而數備，四象立焉。此大衍所以取五十有五之數，虚五以生蓍，四營而成易也。

冒天下之道，如斯而已者也。

虞翻曰：以陽闢坤，謂之“開物”。以陰翕乾，謂之“成務”。朱誤“物”。“冒”，觸也，觸類而長之，如此也。

釋曰　虞言其本，陸言其用。

是故聖人以通天下之志，

《九家易》曰：凡言“是故”者，承上之辭也，謂以動者尚其變，變而通之，“以通天下之志”也。

釋曰　“聖人”，謂庖犧。“以”，以天地之數。“開物”，故“以通天下之志”，謂蓍也。《九家》以變象占配此三句，不及辭。實則庖犧雖未有辭，而言動之理，象變占中固已包之。文王繫辭，正觀象推變而定之以占也。

以定天下之業，

《九家易》曰：謂以制器者尚其象也。凡事業之未立，以易道決之，故言“以定天下之業”。

釋曰　“成務”，故“以定天下之業”，謂卦。

以斷天下之疑。

《九家易》曰：謂卜筮者尚其占也。占事知來，故“定當[image: ]“斷”。天下之疑”。

釋曰　“冒天下之道”，故“以斷天下之疑”，謂爻，爻動則吉凶著矣。以上言聖人取天地之數以作《易》濟天下，[image: ]蓍卦爻張本。

是故蓍之德圓而神，卦之德方以知，

崔憬曰：蓍之數七七四十九，象陽圓。其[image: ]用也，變通不定，因之以知來物，是“蓍之德圓而神”也。卦之數八八六十四，象陰方。其[image: ]用也，爻位有分，因之以藏往知事，是“卦之德方以知”也。

補　鄭康成曰：蓍形圓而可以立變化之數，故謂之神也。《儀禮·少牢饋食禮》疏。

“圓”，本又作“員”。音同。《釋文》。

釋曰　八卦位四正四維，其象方。蓍七陽數，乾之德，故“圓而神”，所以“通天下之志”。卦八陰數，坤之德，故“方以知”，所以“定天下之業”。

六爻之義易以貢。《釋文》：易，以豉反，韓音亦。

韓康伯曰：“貢”，告也。六爻之朱無“之”字。變易以告吉凶也。

補　“貢”，京、陸、虞作“工”，荀作“功”。《釋文》。

釋曰　爻九六，本乾坤易簡，相變易而歸於既濟不易之定位，以吉凶告人，所以斷天下之疑也。惠氏從“工”，讀[image: ]“功”，曰：“功業見乎變，故‘易以工’。”

聖人以此洗盧、周作“先”。心，《釋文》：洗，王肅、韓悉禮反。

韓康伯曰：洗濯萬物之心者也。

補　劉瓛曰：“洗”，盡也。悉殄反。

京、荀、虞、董、張、蜀才作“先”，漢石經同。並《釋文》。

釋曰　“洗心”，謂以心深入其中，如洗物者以物入水中，所謂“極深研幾”。劉訓[image: ]“盡心”，近之矣。“此”，此蓍卦爻也，此云“以此洗心”，生蓍之事，下云“以此齊戒”，用蓍之事。聖人之心本無一塵之累，而以此益致其清明，無一息之不敬，而以此益致其齊一。易者，聖人格物致知以誠意正心修身極於平天下之學，著於此矣。韓云“洗濯萬物之心”，未探其本。京、荀、虞諸家作“先”，謂以蓍神先己之心。《禮記》所謂“聖人建陰陽天地之情立以[image: ]易，雖有明知之心，必進斷其志焉，示不敢專，以尊天也”。聖人以心通天地之心，以天地之心先己心，退藏於密，則天地之心在聖心矣。

退藏於密，

陸績曰：受蓍龜之報應，決而此下周有“退”字。藏之於心也。

釋曰　深識其理而默存之。

吉凶與民同患。

虞翻曰：“聖人”，謂庖犧，以蓍神知來，故以“先朱誤“洗”。心”。陽動入巽，巽[image: ]退伏，坤[image: ]閉户，故“藏密”，謂齊於巽以神明其德。陽吉陰凶，坤[image: ]“民”，故“吉凶與民同患”。謂作《易》者其有憂患也。

釋曰　“先心”，乾神之動始於震。“藏密”，坤知之靜始於巽。聖人深識獨見，知陽生陰殺，吉凶互伏，本乾元消息之理，[image: ]民興利除害，先得人心之所同然，故“吉凶與民同患”。“患”者，患不得吉而入於凶也。履信思順，則自天祐之，有吉无凶，“一人有慶，兆民賴之”，而患不及矣，此六爻變易成既濟之由。

神以知來，知以藏往。

虞翻曰：乾神知來，坤知藏往。“來”，謂“先心”；朱誤“出見”。“往”，謂“藏密”也。

補　“藏”，劉作“臧”，曰：善也。《釋文》。

釋曰　蓍卦之神知，即聖人之神知。劉作“臧”者，謂“臧諸用”。

其孰能與於朱無“於”字。此哉？

虞翻曰：誰乎能[image: ]此哉，謂古之周無“之”字。聰明睿知之君也。

補　《正義》述傳無“於”字，唐石經同。

古之聰明睿知神武而不殺者夫。

虞翻曰：謂大人也。庖犧在乾五，動而之坤，與天地合聰明，在坎則聰，在離則明。“神武”，謂乾；“睿知”，謂坤。乾坤坎離反朱脱“反”字。復不衰，故“而不殺者夫”。

補　“殺”，馬、鄭、王肅、干所戒反，《釋文》。按：虞讀同。鄭曰：不意當[image: ]“衰”。殺也。《晁氏易》。

徐所例反，陸、韓如字。《釋文》。

釋曰　庖犧體乾元，動而亨坤，坤成比，乾成大有，乾坤合坎離，故云“與天地合聰明”。“聰明睿知神武而不殺”，所謂大明終始自强不息也。以上言蓍卦爻之德，聖人體之，作《易》之本也。

是以明於天之道，而察於民之故，

虞翻曰：乾五之坤，以離日照天，故“明天之道”。以坎月照坤，故“察民之故”，坤[image: ]“民”。

釋曰　“天之道”，上所陳天地之數，一陰一陽之謂道，消息變化之本也。“民之故”，上所謂物也，務也，天下之道也，吉凶所由判也。遠曰“明”，近曰“察”，《孝經》曰：“事天明，事地察。”

是興神物以前民用。

陸績曰：“神物”，蓍也。聖人興蓍以别吉凶，先民而用之，民皆從焉，故曰“以前民用”也。

釋曰　“興神物”，生蓍也。“前民用”，則用蓍之事，卦爻在其中矣。“前”，猶“導”也。或曰：“用”，如“利用”之“用”，興蓍教民卜筮，以[image: ]趨吉避凶利用之先導，所以通志定業斷疑也。

聖人以此齊戒，

韓康伯曰：洗心曰“齊”，“齊”，盧、周作“齋”。防患曰“戒”。

以神明其德夫。

陸績曰：聖人以蓍能逆知吉凶，除害就利，清絜朱作“潔”。其身，故曰“以此齊盧、周作“齋”。戒”也。吉而後行，舉不違失，其德富盛，見稱神明，故曰“神明其德”也。

補　荀、虞、顧以“夫”字絶句，眾皆屬下讀。或本無“夫”字。《釋文》。

釋曰　聖人出門如見大賓，使民如承大祭，無一息之不敬，而又用此道以致其齊肅警戒，使其德清明如神，所以至誠前知，吉无不利。天下尊聖人如神明，則民用无不利矣。禮，“筮必朝服”，“齊戒”之義。以上言聖人生蓍立卦生爻以前民用。

是故闔户謂之坤，

虞翻曰：“闔”，閉翕也。謂從巽之坤，坤柔象夜，故以閉户者也。

釋曰　以陰闔陽，耦數之成務，於四象[image: ]八。

闢户謂之乾。《釋文》：闢，婢亦反，王肅甫亦反。

虞翻曰：“闢”，開也。謂從震之乾，乾剛象晝，故以開户也。

釋曰　以陽闢陰，奇數之開物，於四象[image: ]七。

一闔一闢謂之變，

虞翻曰：陽變闔朱誤“闢”。陰，陰變闢陽，剛柔相推而生變化也。

釋曰　陽變則闔而[image: ]陰，陰變則闢而[image: ]陽。

往來不窮謂之通。

荀爽曰：謂一冬一夏陰陽相變易也。十二消息陰陽往來无朱作“無”。窮已，故“通”也。

釋曰　陰陽變通，天地之數相得而各有合，觸類而長，冒天下之道也。於四象[image: ]九、六，乾坤之用也。此上四句，上文所謂“天之道”。

見乃謂之象，形乃謂之器。

荀爽曰：謂日月星辰光見在天而成象也。萬物生長，在地成形，可以[image: ]器用者也。

釋曰　此以下由天道而及民故。天有八卦之象，地有八卦之形，乾坤變通之所見所形，理數之著也。

制而用之謂之法，

荀爽曰：謂觀象於天觀形於地，制而用之可以[image: ]法。

釋曰　本天地之道以訓人事，是謂聖法。

利用出入，民咸用之謂之神。

陸績曰：聖人制器以周民用，用之不遺，故曰“利用出入”也。民皆用之而不知所由來，故謂之“神”也。

釋曰　聖人法乾元出乾入坤，通變神化以利民用。民出入由之如户然，須臾不可離，日用而不知，故“謂之神”。以上言聖人本天道以利民用，天人一理也。

第十一章

是故易有太極，是生兩儀，

干寶曰：發初言“是故”，總眾篇之義也。

虞翻曰：“太極”，太一也。周無“也”字。分[image: ]天地，故“生兩儀”也。

補　馬融曰：“太極”，北辰也。《釋文》。

鄭康成曰：“極”，中之道，淳和未分之氣也。《文選》張茂先《勵志詩》注。

王肅曰：此章首獨言“是故”者，總眾章之意。《釋文》。“兩儀”，天地也。《文選》潘安仁《贈陸機詩》注。

《乾鑿度》曰：易始於太極。鄭氏注曰：“氣象未分之時，天地之所始也。”又曰：太極分而[image: ]二，故生天地。注曰：“七、九、八、六，輕清者上[image: ]天，重濁者下[image: ]地。”

釋曰　此章本與上章[image: ]一，先儒以文句多分之，故發初言“是故”。干云“總眾篇之義”者，前數章極言蓍卦爻之義，至此乃直指生蓍生卦所取法。鄭云“極中之道”，據太極全體言，大衍之數五十合而未分象之。馬云“北辰”，虞云“太一”，據其神之位乎天言，大衍虚一不用之策象之。太極氣變，兼有一七九、二八六。一、二，陰陽之元，元氣内動。陽變七之九，陰變八之六，分陰分陽，輕清者升[image: ]天，重濁者降[image: ]地，故“生天地”。大衍分而[image: ]二象之，是謂“兩儀”，“儀”亦“象”也。

兩儀生四象，

虞翻曰：“四象”，四時也。“兩儀”，謂乾坤也。乾二、五之坤成坎、離、震、兑，朱脱“兑”字。震春、兑秋、坎冬、離夏，故“兩儀生四象”。歸妹卦備，故《彖》獨稱“天地之大義”也。

補　《乾鑿度》曰：天地有春秋冬夏之節，故生四時。鄭氏説：“易有四象，布六於北方以象水，布八於東方以象木，布九於西方以象金，布七於南方以象火，如是備[image: ]一爻，謂四營而成。”

釋曰　天地以陰陽生成五行，水成於六在北，火成於七在南，木成於八在東，金成於九在西，土二五[image: ]十在中而周於四方，其氣順布[image: ]春夏秋冬四時。大衍揲之以四而得四七、四八、四九、四六之數象之，故“兩儀生四象”，此以上言生蓍之事。虞既以“兩儀”[image: ]“天地”，“四象”[image: ]“四時”，又云“兩儀謂乾坤，乾二、五之坤成坎、離、震、兑”者，葢謂天地一生水，二生火，三生木，四生金，於卦[image: ]乾坤，[image: ]坎離震兑，於時[image: ]春夏秋冬耳。“二五”，中氣，非爻名，但兩儀四象，實未成卦，以卦擬之則可，即以卦當之，則大極生次迂回而非易簡矣。

四象生八卦，

虞翻曰：乾二、五之坤則生震、坎、艮，坤二、五之乾則生巽、離、兑，故“四象生八卦”。乾坤生春，艮兑生夏，震巽生秋，坎離生冬者也。

補　《乾鑿度》曰：四時各有陰陽剛柔之分，故生八卦。八卦成列，天地之道立，雷風水火山澤之象定矣。其布散用事也，震生物於東方，位在二月；巽散之於東南，位在四月；離長之於南方，位在五月；坤養之於西南方，位在六月；兑收之於西方，位在八月；乾制之於西北方，位在十月；坎藏之於北方，位在十一月；艮終始之於東北方，位在十二月。八卦之氣終，則四正四維之分明，生長收藏之道備，陰陽之體定，神明之德通，而萬物各以其類成矣。

釋曰　四象既備，七、九皆陽，八、六皆陰，觀變於陰陽而立卦，法太極之一、七、九，[image: ]三畫而成乾，以二、八、六效之而[image: ]坤，乾坤交索成六子，是謂八卦。葢四象象太極兩儀以生八卦，故八卦遞生中無四象，而實無非四象也。八卦成列，布散用事，而七、八、九、六陰陽之氣行乎四時正維之位者備矣，故“四象生八卦”，此句言生卦之事。虞氏之義，則謂五行既由生而成，則十日之位見八卦之象。震、坎、艮從乾而得天數，巽、離、兑從坤而得地數。由月行至甲乙而乾坤象見，故乾坤生乎春。至丙丁而艮兑象見，故艮兑生乎夏。至庚辛而震巽象見，故震巽生乎秋。日月會於壬癸而坎離象見，故坎離生乎冬也。此與震春、兑秋、坎冬、離夏八卦用事之位，各自[image: ]義。

八卦定吉凶，

虞翻曰：陽生則吉，陰生則凶，謂“方以類聚，物以羣分”，吉凶生矣。已言於上，故不言“生”而獨言“定吉凶”也。

釋曰　八卦重[image: ]六十四，有三百八十四爻，卦有消息，爻有當位不當位，吉凶於是定。

吉凶生大業。

荀爽曰：一消一息，萬物豐殖，“富有之謂大業”。

釋曰　荀以天道言。姚氏曰：“吉凶著則人知遷善改過，趨於吉不蹈於凶，夫是之謂大業。失位則化成既濟是也。”以人事言之。

是故法象莫大乎天地。

翟玄曰：見象立法，莫過天地也。

釋曰　張氏曰：“謂太極生兩儀。”案：此節六事，承上節而贊其義之大，亦與上章末節相應。“法象莫大乎天地”，上章所謂“闔闢乾坤”也。

變通莫大乎四時。

荀爽曰：四時相變，終而復始也。

釋曰　張氏曰：“謂兩儀生四象。”案：此上章所謂“變通”。

縣象著明莫大乎日月。

虞翻曰：謂日月縣天成八卦象。三日莫朱作“暮”。震象出庚，八日兑象見丁，十五日乾象盈甲，十七日旦巽象退辛，二十三日艮朱脱“艮”字。象消丙，三十日坤象滅乙。晦夕朔旦坎象流戊，日中則離，離象就己，戊己土位，象見於中，日月朱誤“中”。相推而明生焉，故“縣象著明莫大乎日月”者也。

釋曰　張氏曰：“謂四象生八卦。《文言》注‘二十九日’，此云‘三十日’。大分言之，當以彼注[image: ]正。”案：庖犧觀象於天，默會於心，以四象象太極兩儀，交索以成八卦。八卦既成，與日月象合，因是以起消息，故曰“八卦成列，象在其中矣”。此上章所謂“見象”。

崇高莫大乎富貴。

虞翻曰：謂乾正位於五，五貴坤富，以乾通坤，故“崇高莫大乎富貴朱、盧作“高大富貴”。也。”

釋曰　此與下文“聖人”[image: ]一義。聖人在天子之位，乃能制器立法以利天下。“聖人之大寶曰位”，所以普天地生生之大德也。

備物致用，立成器以[image: ]天下利，莫大乎聖人。

虞翻曰：神農、黄帝、堯、舜也。民多否閉，取乾之坤，謂之“備物”。以坤之乾，謂之“致用”。乾[image: ]朱脱“[image: ]”字。物，坤[image: ]器用。否四之初，朱誤“否也初正”。耕稼之利；否五之初，市井之利；否四之二，朱作“否二之四”。舟楫朱作“檝”。之利；否上之初，牛馬之利，謂十二朱誤“三”。“葢取”，以利天下。“通其變，使民不倦。神而化之，使民宜之”，“聖人作而萬物覩”，故此下周有“曰”字。“莫大乎朱無“乎”字。聖人”者也。

釋曰　“成器”，謂成就完美之器，猶云成德成材。“以制器者尚其象”，庖犧立象，而萬世之器不可勝制，生生之利無窮矣。此上文所謂“大業”，前章所謂“形器制法”也。神農、黄帝、堯、舜，繼庖犧而作，以天德居天位，成既濟之功者。

探賾盧、周作“嘖”，注同。索隱，鉤深致遠，以定天下之吉凶，成天下之亹亹盧、周作“娓娓”。者，莫大盧、周作“善”，注同。乎蓍龜。

虞翻曰：“探”，取；“賾”，初也。初隱未見，故“探賾索隱”，則幽贊神明而生蓍。初深，故曰“鉤深”；“致遠”，謂乾。乾[image: ]“蓍”，乾五之坤，大有離[image: ]“龜”。乾生知吉，坤殺知凶，故“定天下之吉凶莫大於蓍龜”也。朱脱圈。

侯果曰：“亹”，勉也。夫幽隱深遠之情，吉凶未兆之事，物皆勉勉然願知之，然不能也。及蓍成卦，龜成兆也，雖神道之幽密，未然之吉凶，坐可觀也，是蓍龜成天下勉勉之聖疑當[image: ]“善”。也。

補　鄭康成曰：凡天下之善惡，及没没之眾事，皆成定之，言其廣大無不包也。《公羊傳·定八年》疏。不云“鄭注”。《公羊疏》皆用鄭義，此注是鄭可知。

劉向曰：蓍之言耆，龜之言久，龜千歲而靈，蓍百年而神，以其長久，故能辨吉凶也。《禮記·曲禮》正義。

賾，《説文後序》引作“嘖”。

《九家》作“册”。

“大”，本亦作“善”。並《釋文》。

釋曰　至賾无情，故“探”。初隱未見，故“索”。深不可測，故“鉤”。“遠”，謂乾。“致”之，謂息。初元出乾通坤，成八卦，重[image: ]六十四，消息三百八十四爻，陽生則吉，陰殺則凶，得位則吉，失位則凶。由生蓍而成，因用蓍而見，使天下勉勉然趨吉避凶，是謂“大業”，龜之出兆亦然。“八卦定吉凶，吉凶生大業”，而成之者蓍龜，興之者在位之聖人。“興神物以前民用”，廣大悉備，曲成不遺，是上章所謂“神”也。鄭訓“亹亹”[image: ]“没没”，《爾雅》“亹”、“没”同訓“勉”。字亦作“斖”，“亹”、“斖”皆“釁”之譌體，“釁”葢“勉”字或“忞”字之叚借，《説文》：“忞，自勉彊也。”“釁”古音讀如門，與“忞”、“勉”、“没”音皆近，不必據崔氏《詩集注》及徐鉉新修字義改[image: ]“娓娓”。

是故天生神物，聖人則之。

孔穎達曰：謂生蓍龜，聖人法則之，以[image: ]卜筮者也。

釋曰　此節四事，總言天地法象，聖人則效之以作《易》。天生神物，聖人則天，興之以前民用，承上“蓍龜”而言。

天地變化，聖人效之。

陸績曰：天有晝夜四時變化之道，聖人設三百八十四爻，以效之矣。

釋曰　承上“變通四時”而言。春夏[image: ]變，秋冬[image: ]化，聖人效之[image: ]七、八、九、六之變，卦爻變化皆由此。

天垂象，見吉凶，聖人象之。

荀爽曰：謂“在旋機朱作“璇璣”。玉衡以齊七政”也。

宋衷曰：天垂陰陽之象以見吉凶，謂日月薄蝕，五星亂行，聖人象之，亦著九、六爻位得失示人，所以有吉凶之占也。

釋曰　承上“日月”而言。陽象見吉，陰象見凶。聖人作八卦，與日月象合，六十四卦消息，三百八十四爻得失，皆準此。

河出圖，洛出書，聖人則之。《釋文》：出，如字，又尺遂反。

鄭玄曰：《春秋緯》云：“河以通乾出天苞，洛以流坤吐地符。河龍圖發，洛龜書感。”朱、周作“成”。《河圖》有九篇，《洛書》有六篇也。朱脱圈。

孔安國曰：“河圖”則八卦也，“洛書”則九疇也。

侯果曰：聖人法河圖洛書，制歷象以示天下也。

補　“洛”，王肅作“雒”。《釋文》。

釋曰　圖書，神物之類，帝王受命之符，此承“崇高富貴聖人備物致用”而言。舊説伏羲受河圖而作《易》，又説伏羲德合天地，應以河圖洛書。圖書之出非一次，故大禹又受洛書而敘九疇。河圖之象無考，洛書之數，則二、九、四，七、五、三，六、一、八，見《大戴記》。順行而斜上之，則一二三四五六七八九相次，而二、八易位，使五行生成之數相從。二五即十，故虚地十以從天。縱横皆合於十五，以類推之，則宋邵子、朱子以五十有五之數[image: ]河圖，雖無確據，理則近之矣。“九篇”、“六篇”，葢後師説河洛之文。鄭前注“天一生水於北”云云，葢出其中。若然，則此三句結上章“天一地二”一節之義。“則之”，則以立大衍之數，定八卦四正四維之位也。

易有四象，所以示也。

侯果曰：“四象”，謂上此下朱衍“下”字。“神物”也、“變化”也、“垂象”也、“圖書”也。四者治人之洪範，易有此象，所以示人也。

補　鄭氏説：易有四象，文王用之，七、八、九、六，四營備而成爻。

釋曰　張氏曰：“‘四象’，即上章大衍四象，謂七、八、九、六，四營成易者也。聖人作《易》，所以示人法天地之數也。”

繫辭焉，所以告也。

虞翻曰：謂繫《彖》《象》之辭，八卦以象告也。

釋曰　八卦以象告，繫辭以明之。

定之以朱脱“以“字。吉凶，所以斷也。

虞翻曰：朱脱此三字。繫辭焉以斷其吉凶，八卦定吉凶，以斷天下之疑也。

釋曰　八卦定消息得失吉凶之象，繫辭既著其象，遂直斷以吉凶，所謂占也。“吉凶”者，其義吉，其義凶，禍福無不自己求之，故下引大有上九以[image: ]趨吉避凶之準。觀象玩辭、觀變玩占，則自求多福，有吉无凶，與第二章同義。

《易》曰：自天右朱作“祐”，下及注同。之，吉无朱作“無”，下及注同。不利。

侯果曰：此引大有上九辭以證之當[image: ]“其”。義也。大有上九“履信思順”，自朱脱“自”字。天右之，言人能依四象所示繫辭所告，又能當[image: ]“履信”。思順，則天及人皆共右之，“吉无不利者”也。

補　“右”，諸家作“祐”。

釋曰　此引大有上九爻辭，以聖人履信思順獲天人之助，示學《易》者趨吉避凶之準。此辭通論一卦之德，義主六五，所謂乾五動之坤成大有，“柔得尊位大中而上下應之”者。侯氏、崔氏則以上九比五言。

子曰：右者，助也。

虞翻曰：大有朱誤“有火”。兑[image: ]口，口助稱“右”。

釋曰　據此則虞本作“右”，《集解》引虞釋“右”字，則經、傳字皆當作“右”，引諸家説亦改從虞本矣。“右”，手口相助也。“祐”，助也，从示从右，義同。

天之所助者，順也。

虞翻曰：大有五以陰順上，故[image: ]“天所助者，順也”。

釋曰　比坤顺乾而来承上，乾與[image: ]兑，故天助順。“順”者，天常也，《孝經》曰：“則天之明因地之利以順天下。”

人之盧、周脱“之”字。所助者，信也。

虞翻曰：“信”，謂二也。乾[image: ]“人”、[image: ]“信”，“庸言之信”也。

釋曰　三[image: ]人道，二體乾九二“庸言之信”，處中應五，三與[image: ]兑，故人助信。“信”者，人情也，《論語》曰：“民無信不立。”

履信思乎順，又盧、周本作“有”同。以尚賢也。

虞翻曰：大有五應二而順上，故“履信思順”。比坤[image: ]“順”，坎[image: ]“思”，乾[image: ]“賢人”，坤伏乾下，故“有當[image: ]“又”。以尚賢者”也。

補　“又”，鄭作“有”。《釋文》。

釋曰　乾五之坤成比，坤元伏乾五下，大有柔得尊位，應天時行。五陽發，則坤陰又伏下，是“尚賢”，五承上享三，亦其義也。鄭作“有”，當讀[image: ]“又”。

是以自天右之，吉无不利也。

崔憬曰：言上九履五厥孚，履人事以信也；比五而不應三，思天道之順也；崇四匪彭明辯於五，又以尚賢也，“以以上脱“是”字。自天右之，吉无不利”。重引《易》文以證成其義。

釋曰　五以陰承陽，天道之順，上思順，故“比五”。“匪彭”，謂不與三。崇尚四之匪彭，明辯而與五，是“尚賢”，此用王弼義，當以虞注[image: ]正。惠氏曰：“《繫》上下凡三引大有上九爻辭，以見列聖用《易》，皆獲天人之助，致既濟之功，是所謂《易》之道也。”

第十二章

子曰：書不盡言，言不盡意。《釋文》：盡，如字，又津忍反。

虞翻曰：謂書易之動，九六之變，不足以盡《易》之所言，言之則不足以盡庖犧之意也。

釋曰　《易》之所言，觀九六之變而可知，如夫子《彖》、《象傳》所釋是也。春秋時易道不明，卜筮家書九六之變，不足以窮極《易》之所言，其擬《易》辭而[image: ]言，亦不足以盡庖犧之意，故聖人之意幾乎隱矣。姚氏則曰：“口所欲言，書不能盡。意之所之，言不能盡。汎論著書發言以設疑問。”亦通。

然則聖人之意，其不可見乎？

侯果曰：設疑而問也。欲明立象可以盡聖人言意也。

子曰：聖人立象以盡意，

崔憬曰：言伏羲仰觀俯察，而立八卦之象以盡其意。

釋曰　張氏曰：“謂聖人之意盡於象。”

設卦以盡情[image: ]，

崔憬曰：“設卦”，謂因而重之[image: ]六十四卦，之衍字。情僞盡在其中矣。

釋曰　張氏曰：“‘情’，陽；‘僞’，陰也。此謂立象盡於六十四卦。”姚氏曰：“‘情’，實；‘僞’，虚也。得位[image: ]情，失位[image: ]僞。《太玄》曰：‘離乎情者必著乎僞，離乎僞者必著乎情’，《玄攡》文。故盡情僞。”

繫辭焉以盡其言，

崔憬曰：文王作卦爻之辭，以繫伏羲立卦之象。象既盡意，故辭亦盡言也。

釋曰　惠氏曰：“立象設卦，皆庖犧時事。‘繫辭焉’已下，乃文王也。庖犧立象設卦，文王觀六十四卦之象而繫之辭，吉凶悔吝无所不有，故‘盡其言’也。”

變而通之以盡利，

陸績曰：變三百八十四爻使相交通，以盡天下之利。

釋曰　張氏曰：“謂九六之變，六爻發揮旁通，皆所以盡言。”

鼓之舞之以盡神。

虞翻曰：“神”，易也。陽息震[image: ]“鼓”，陰消巽[image: ]“舞”，故“鼓之舞之以盡神”。

荀爽曰：“鼓”者，動也；“舞”者，行也。謂三百八十四爻動行相反其卦，所以盡易之神也。

釋曰　雷動萬物，故“鼓”。風散萬物，故“舞”。虞言消息，荀言反類，皆鼓舞之義，易神之行也。“盡利”“盡神”，皆引申庖犧之意，觀象而得之，著之辭而易道所當言者無不盡矣。

乾坤其易之緼朱作“韞”，注同。邪？《釋文》：緼，紆粉反，徐於憤反，王肅又於問反。

虞翻曰：“緼”，藏也。易麗乾藏坤，故[image: ]“易之緼”也。

釋曰　惠氏曰：“‘易’，謂坎离。离麗乾，坎藏坤，[image: ]乾坤二用，故[image: ]‘易之緼’。《論語》曰‘韞匵而藏諸’，‘韞’、‘緼’古今字。”案：易即太極之神，太極一陰一陽之謂道，即坎上離下既濟之象，太極之神所以出陽入陰變天化地以生萬物。七、八、九、六成八卦，相錯[image: ]六十四，消息三百八十四爻歸於既濟者，皆自定乾坤始，故“乾坤[image: ]易之緼”。乾坤成列，而易道立乎其中矣。乾坤者，天地之象，即君臣父子夫婦之象，伏羲象法乾坤以立人倫，盛德大業由此出焉，故易立其中。乾坤者，象也。易者，意也。聖人立象以盡意，乾坤其本也。

乾坤成列，而易立乎其中矣。

侯果曰：“緼”，淵隩也。六子因之而生，故云“立乎其中矣”。

釋曰　“成列”，謂三畫成乾，以坤兩之，成卦並列也。下篇云“八卦成列”。

乾坤毁，則无以見易。

荀爽曰：毁乾坤之體，則无以見陰陽之交易也。

釋曰　“神无方而易无體”，以乾坤象天地，見易簡、變易、不易之道。乾坤毁缺，則易何由見乎？乾坤者，天地之象，人倫之本。春秋時人倫傷敗，乾坤毁矣，萬事失正，既濟道反，故易不可見。其在卜筮，則推説卦爻，不知立象大本，此所以書不能盡言，言不能盡意，而易教晦盲否塞也，非夫子其孰明之。

易不可見，則乾坤或幾乎息矣。

侯果曰：乾坤者，動用之物也。物既動用，則不能无毁息矣。夫。盧、周作“天”。動極復靜，靜極復動，雖天地至此，不違變化也。

釋曰　易不可見，則人道絶滅，而天地或幾乎息矣。此悲憫極至之言，非天地真有時而息也。天不變道亦不變，待其人而後行耳。侯説未當，乾坤[image: ]立象大本，下文備言之。

是故形而上者謂之道，形而下者謂之器。

崔憬曰：此結上文兼明易之形器，變通之事業也。凡天地萬物皆有形質，就形質之中，有體有用，“體”者，即形質也；“用”者，即形質上之妙朱作“玅”，下同。用也，言有妙理之用以扶其體，則是道也。其體比用，若器之於物，則是體[image: ]形之下，謂之[image: ]器也。假令天地圓葢方軫[image: ]體[image: ]器，以萬物資始資生[image: ]用[image: ]道；動物以形軀[image: ]體[image: ]器，以靈識[image: ]用[image: ]道；植物以枝幹[image: ]器[image: ]體，以生性[image: ]道[image: ]用。

釋曰　如崔説，則是天地之元[image: ]萬物所資始資生者，道也，其成象成形乎上下者，器也，於傳文似不協。姚氏曰：“形而上下，易形而上下也。易形而上，在天成象，見乃謂之象。易形而下，在地成形，形乃謂之器。道，陰陽之道也。形上形下，言易可見，乾坤所以不息也，所謂‘周易’也。”案：形上形下，一元氣之所周流，於乾坤見之。

化而財朱作“裁”，下同。之謂之變，

翟玄曰：化變剛柔而財之，故“謂之變”也。

補　“財”，各本作“裁”。

釋曰　惠氏曰：“乾六爻二、四、上不正，坤六爻初、三、五不正，故‘化而裁之謂之變’。”案：“財”者“裁”之借，謂裁制之使正。

推而行之謂之通。

翟玄曰：推行陰陽，故“謂之通”也。

釋曰　惠氏曰：“唯變所適，乾之坤，坤之乾，故‘推而行之謂之通’。”案：所謂“旁通情”。

舉而錯盧、周作“措”，注同。之天下之民謂之事業。

陸績曰：變通盡利，觀象制器，舉而錯之於天下，民咸用之以[image: ]事業。朱脱圈。

《九家易》曰：謂聖人畫卦，[image: ]萬民事業之象，故天下之民尊之得[image: ]事業矣。

補　“錯”，本又作“措”。《釋文》。

釋曰　惠氏曰：“通變之謂事，‘通其變，使民不倦’，六爻皆正，成既濟定，故‘舉而錯之天下之民謂之事業’也。”案：此皆易神之所[image: ]，由乾坤而立，故乾坤[image: ]立象之本，而聖人之意盡於象。

是故夫象，聖人有以見天下之賾，盧、周作“嘖”，注及下同。

崔憬曰：此重明“易之緼”，更引易象及辭以釋之。言伏羲見天下之深賾，即“易之緼”者也。

補　“之賾”，本又作“之至賾”。《釋文》。

釋曰　姚氏曰：“重説象爻者，明易可象可效。象之則謂之象，效之則謂之爻，故曰‘是故夫象’。”

而擬諸其形容，象其物宜，是故謂之象。

陸績曰：此明説立象盡意，盧誤“圭”。設卦盡情僞之意也。

聖人有以見天下之動，而觀其會通，以行其典禮，

侯果曰：典禮有時而用，有時而去，故曰朱作“云”。“觀其會通”也。

釋曰　侯意謂三王異世不相襲禮，然非其義。“會通”，謂陰陽往來。“典禮”則既濟一定之位，合典禮則吉，否則凶。

繫辭焉以斷其吉凶，是故謂之爻。

崔憬曰：言文王見天下之動，所以繫象而[image: ]其辭，謂之[image: ]爻。

釋曰　文王觀象之動，而繫辭以盡其所當言，於是乎有爻。

極天下之賾者存乎卦。

陸績曰：言卦象極盡天下之深情也。

釋曰　“賾”，情之未動者，在初，故深。立象設卦以極之，而天地萬物之情可見矣。

鼓天下之動者存乎辭。

宋衷曰：欲知天下之動者，在於六爻之辭也。

釋曰　“辭”，卦爻之辭，繫辭至爻而言盡。

化而財之存乎變，推而行之存乎通。

崔憬曰：言易道陳陰陽變化之事而裁成之，存乎其變；推理達本而行之，存乎其通。

補　“財”，本又作“裁”。《釋文》。

釋曰　崔本葢作“裁”。惠氏曰：“易窮則變變則通，故‘存乎變’‘存乎通’。”

神而明之，存乎其人。

荀爽曰：苟非其人，道不虚行也。

崔憬曰：言易神无不通，明无不照，能達此理者存乎其人，謂文王，述《易》之聖人。

釋曰　神而明之，窮神知化，達其理也。作《易》者神明其道，述《易》者神明其義，苟非其人，道不虚行。故羲、文之意，待孔子而後明於萬世。

默而成，朱有“之”字。不言而信，存乎德行。

《九家易》曰：“默而成”，謂陰陽相處也。“不言而信”，謂陰陽相應也。“德”者，有實；“行”者，相應也。

崔憬曰：言伏羲成六十四卦，不有言述而以卦象明之，而人信之，在乎合天地之德，聖人之行也。

補　“默而成”，本或作“默而成之”。《釋文》。

釋曰　《九家》以爻各處其位[image: ]“默而成”，相應[image: ]“信”，德緼於内，行見乎外也。張氏以乾元動五成坎離[image: ]神明之象，伏坤初[image: ]“默而成德行”之象。“默而成，不言而信”，聖人之德行皆然。繫辭盡言，所以教人立德行也。學《易》者，學[image: ]聖人也。學聖人，學其德行也。


卷第十五

周易繫辭下傳

此題今補。

第一章

八卦成列，象在其中矣。

虞翻曰：“象”，謂三才成八卦之象。乾坤列東，艮兑列南，震巽列西，坎離在中，故“八卦成列”則“象在其中”。“天垂象見吉凶，聖人象之”，是也。

補　孔子曰：八卦成列，天地之道立，雷風水火山澤之象定矣。

釋曰　“成列”，謂乾坤與六子並列[image: ]八卦。“象”，謂天地雷風水火山澤之象。六十四卦皆此象，《象傳》所言是也。六十四卦之策當萬物之數，而萬物之象具於八卦，《説卦》所言是也。虞氏謂日月在天成八卦，此則庖犧觀象於天，默會於心，八卦既成，與日月象合，亦“象在其中”之義。

因而重之，爻在其中矣。

虞翻曰：謂參重三才[image: ]六爻，發揮剛柔，則“爻在其中”。六畫稱爻，六爻之動，三極之道也。

釋曰　因八卦而重之，六十四卦既重，則三百八十四爻剛柔可互相往來，故“爻在其中”。虞氏所言，重卦之始事分天象[image: ]三才，以地兩之，立六畫之數。“參重”，即“參兩”也。由是八卦自相重互相重，以三[image: ]六，六爻本兼三才而兩之，故曰“因而重之”。

剛柔相推，變在其中矣。

虞翻曰：謂十二消息九六相變，剛柔相推而生變化，故“變在其中矣”。

釋曰　“十二消息”，生爻之本。每卦兩爻剛柔相易，成六十四卦消息，其中有旁通，有反類。每卦失位之爻變之正成既濟，皆乾坤九六之用，故“變在其中”。

繫辭焉而命之，動在其中矣。

虞翻曰：謂繫《彖》、《象》九六之辭，故“動在其中”，“鼓天下之動者存乎辭”者也。

補　“命”，孟作“明”。《釋文》。

釋曰　文王觀象推爻而繫之辭以命吉凶，天下之動，得失之報，盡在其中矣。孟作“明”，義同。以上言聖人作《易》之事相因而起，出於自然。

吉凶悔吝者，生乎動者也。

虞翻曰：“動”，謂爻也。“爻”者，效天下之動者也。爻象動内，吉凶見外，吉凶生而悔吝著，故“生乎動”也。

釋曰　“吉凶悔吝”，辭所命也。“吉凶”者失得之象，“悔吝”者憂虞之象。人事動而有得失憂虞，爻象動而有吉凶悔吝。爻以效天下之動，故曰“生乎動”。

剛柔者，立本者也。

虞翻曰：乾剛坤柔[image: ]六子父母。乾天稱父，坤地稱母，本天親上，本地親下，故“立本者也”。

釋曰　乾坤交索成六子，剛柔十二畫立消息十二卦。乾剛坤柔，立卦生爻之本也。

變通者，趣時者也。

虞翻曰：變通配四時，故趣時者也。

釋曰　剛柔相推而生變化，一消一息，往來不窮，與時偕行。

吉凶者，貞勝者也。

虞翻曰：“貞”，正也；“勝”，滅也。陽生則吉，陰消則凶者也。

補　“勝”，姚作“稱”。《釋文》。

釋曰　张氏曰：“陰生滅陽，陽動貞之。”案：“勝”，當如“其剛勝”之“勝”，正則吉，不正則凶，故“貞勝”。或曰吉凶之義，正在乎勝者，《孟子》曰“仁之勝不仁也，猶水勝火”。姚作“稱”謂以“貞”[image: ]“稱”，陽居陽陰居陰，當位則稱，稱則吉。

天地之道，貞觀者也。《釋文》：觀，官唤反，又音官。

陸績曰：言天地正可以觀瞻[image: ]道也。

釋曰　注“可以”二字疑當倒，言天地正以使人可觀瞻[image: ]道，所謂“天不愛其道”也。惠、張之義，讀“觀”[image: ]“觀示”之“觀”，天正位於五，地正位於二，中正以觀天下，義較長。

日月之道，貞明者也。

荀爽曰：離[image: ]“日”，日中之時，正當離位，然後明也。“月”者，坎也，坎正位衝離。“衝”，謂盧、周作“[image: ]”。十五日月當日衝，正值坎位，亦大圓明，故曰“日月之道，貞明者也”。言日月正當其位，乃大明也。

陸績曰：言日月正以明照[image: ]道矣。

釋曰　荀義謂天地之道以貞而觀，日月之道以貞而明，其義最當。陸謂日月正以明照[image: ]道，所謂日月無私照也。或曰陸注“天地正”、“日月正”皆當絶句，義與荀大同。

天下之動，貞夫一者也。

虞翻曰：“一”，謂乾元。萬物之動，各資天一陽氣以生，故“天下之動，貞夫一者也”。

釋曰　天地日月之道，即乾元之正也。三百八十四爻皆乾元之行，歸於既濟，故“天下之動貞夫一”。姚氏曰：“自‘吉凶悔吝’至‘貞夫一’，皆即動而究言之。”

夫乾，確然示人易矣。

虞翻曰：陽在初弗用，確然无朱作“無”。[image: ]，潛龍時也。不易世，不成名，故“示人易”者也。

補　馬融曰：“確”，剛貌。《釋文》。

《説文》：“寉”，高至也，《易》曰“夫乾寉然”。

釋曰　“確”，堅高之貌，天之象，乾元之德也。“易”，佼易，寂然無[image: ]之謂。張氏曰：“乾以易知，不在出震而在潛龍，所謂乾元。”

夫坤，隤然示人[image: ]矣。

虞翻曰：“隤”，安；“[image: ]”，閲也。坤以[image: ]能，閲内萬物，故“示人[image: ]”者也。朱脱“者也”二字。

補　馬融曰：“隤”，柔貌。

“隤”，孟作“退”，陸、董、姚作“妥”。竝《釋文》。

釋曰　“隤”，卑順之貌，地之象，坤元之德。或作“退”，或作“妥”，聲義皆相近。坤順承天，不習无不利，包囊萬物，藏神無内，故“[image: ]”。張氏曰：“坤之[image: ]能，不在動闢而在靜翕，所謂坤元。”

爻也者，效此者也。

虞翻曰：效法之謂坤，謂效三才朱作“材”。以[image: ]六畫。

釋曰　張氏曰：“‘此’，謂乾元。坤凝乾元，相並俱生，故效乾而參兩也。由兩地而有爻，故主坤言。”

象也者，像盧、周作“象”，注同。此者也。

虞翻曰：成象之謂乾，謂聖人則天之象分[image: ]三才朱作“材”。也。

釋曰　張氏曰：“‘此’，亦謂乾元，日月之象皆示乾元，故聖人則之。象者三才，故主乾言。”惠氏曰：“‘此’，謂易[image: ]。‘易[image: ]’，一也。天下之動貞夫一，故效此者也。三才合于一元，故象此者也。”案：惠以“效此”、“象此”兼謂乾元坤元。張謂專指乾元，陰麗陽而生，乾坤合於一元，天下之動貞夫一，其義同也。

爻象動乎内，吉凶見乎外，

虞翻曰：“内”，初；“外”，上也。陽象動内，則吉見外；陰爻動内，則凶見外也。

釋曰　初辭擬之，卒成之終。“初”者，天下之賾也。或曰：“内”，謂内卦；“外”，謂外卦。卜筮則以蓍神[image: ]内，爻象由此動而見吉凶於外。

功業見乎變，

荀爽曰：陰陽相變，功業乃成者也。

釋曰　吉凶生大業，變而通之以盡利，鼓之舞之以盡神。

聖人之情見乎辭。

崔憬曰：言文王作卦爻之辭，所以明聖人之情陳於易象。

釋曰　“聖人之情”，天地生物之心也。著於爻象之變，而辭以明之，繫辭焉以盡其言，而易之功業無窮，聖人之意萬世可見矣。姚氏謂“夫乾”至此，因“動貞夫一”而究言之。

天地之大德曰生。

孔穎達曰：自此以下，欲明聖人同天地之德，廣生萬物之意也。言天地之盛德，常生萬物而不有生，是其大德也。

釋曰　此以下，言易之功業，聖人之情。張氏曰：“乾坤合元以生萬物，故‘大德曰生’。”孔注“不有生”，李氏道平釋[image: ]“不有其生”，下崔注“不有位”義同。然檢《正義》無“不有生”之語，疑《集解》增成其義。

聖人之大寶曰位。

崔憬曰：言聖人行易之道，當須法天地之大德，寶萬乘之天位。謂以道濟天下[image: ]寶而不有位，朱無“位”字。是其大寶也。

補　“寶”，孟作“保”。《釋文》。

釋曰　張氏曰：“乾[image: ]‘聖人’，位在九五，乾[image: ]金[image: ]玉，故‘大寶曰位’。”案：以天德居天位，乃能體天地生生之德以大保民，故位[image: ]聖人之大寶。“寶”者，保也。

何以守位曰仁。

宋衷曰：守位當得士大夫公侯有其仁賢，兼濟天下。

補　鄭康成曰：持一不惑曰守。《詩·鳬鷖》正義，不言何經，丁次之此。张曰：“案《詩》‘守成’之義，次此是也。”

“仁”，《釋文》作“人”，云：王肅、卞伯玉、桓玄、明僧紹作“仁”。

《禮運》注、《漢書·食貨志》引作“仁”。

釋曰　“[image: ]人君止於仁”，姚氏曰：“《孟子》曰‘[image: ]天下得人者謂之仁’，天下不可以獨治，能[image: ]天下得人者乃能守位也。”張氏曰：“震[image: ]‘守’、[image: ]‘人’，乾五出坤自震始。”案：震亦[image: ]“仁”，“仁”與“人”古字通，此文作“仁”[image: ]長。

何以聚人曰財。

陸績曰：人非財不聚，故聖人觀象制器，備物盡利，以業萬民而聚之也，葢取聚人之本矣。

補　《漢書》曰：《易》稱“天地之大德曰生。聖人之大寶曰位。何以守位曰仁。何以聚人曰財”，財者帝王所以聚人守位，養成羣生，奉順天德，治國安民之本也。

釋曰　張氏曰：“坤富有[image: ]財，乾道入坤出震，故財聚人。”

理財正辭禁民[image: ]非曰義。《釋文》：禁，音金，又金鴆反。

荀爽曰：尊卑貴賤衣食有差，謂之“理財”。名實相應，萬事得正，謂盧、周誤“[image: ]”。之“正辭”。咸得其宜，故謂之“義”也。

崔憬曰：夫財貨人所貪愛，不以義理之，則必有敗也。言辭人之樞要，不以義正之，則必有辱也。百姓有非，不以義禁之，則必不改也。此三者皆資於義，以此行之，得其宜也。故知仁義與財，聖人寶位之所要也。

補　李康《運命論》曰：“天地之大德曰生。聖人之大寶曰位。何以守位曰仁。何以正人曰義。”古之王者，葢以一人治天下，不以天下奉一人也。古之仕者，葢以官行其義，不以利冒其官也。

釋曰　張氏曰：“以乾通坤，謂之‘理財’。乾[image: ]‘言’，以坤翕乾謂之‘正辭’。以乾制坤，謂之‘禁民[image: ]非’，陰[image: ]‘非’。謂消息旁通，終成既濟，美利利天下，利物足以和義，故曰‘義’也。”案：仁者以財發身，富然後教，百姓足君孰與不足，未有上好仁而下不好義者也。若後義先利，則爭民施奪，人心散而災害並至，天地之生德窮矣。此既濟未濟之大别也，萬世治天下之道盡在此節，故下章遂言羲、農、黄帝、堯、舜既濟之事。

第二章

古者庖犧氏之王天下也，

虞翻曰：庖犧太昊氏以木德王天下，位乎乾五，五動見離，離生于朱脱“于”字。木，故知火化，炮啖犧牲，號庖犧氏也。

補　“庖”，本又作“包”。鄭康成曰：“包”，取也。鳥獸全具曰“犧”。《釋文》。

《漢書·律歷志》作“炮”，曰：庖犧繼天而王，[image: ]百王首，德始於木，故[image: ]帝太昊。作罔罟以田漁取犧牲，故天下號曰炮犧氏。

“犧”，字又作“羲”，賈侍中説：“犧”非古字。《説文》：“羲”，气也。孟、京“庖犧”作“伏戲”，曰：“伏”，服也；“戲”，化也。《釋文》。

《白虎通》作“伏羲”，曰：古之時未有三綱六紀，民人但知其母，不知其父。于是伏羲仰觀象于天，俯察法于地，因夫婦，正五行，始定人道。畫八卦以治下，下伏而化之，故謂之伏羲也。

“伏”，字又作“虑”，《漢書·司馬遷傳》。又作“宓”。《百官公卿表》。《説文》兩引作“虑羲”，《序》引作“庖犧”。

釋曰　古字以聲託義，“包”、“庖”、“炮”聲同，“伏”、“虑”、“宓”聲同，“包”、“伏”聲轉，“羲”、“戲”聲近，“犧”則“羲”之後出字，故諸家本字異而義亦殊。虞讀“庖”[image: ]“炮”，葢燧人火化之功至是而成。或曰，取犧牲以供庖廚，皆據作網罟言。葢因天地自然之物以養人，人類用是滋生不絶，以待勾龍平水土、神農作耒耜而粒食興。《孟子》言“王道始穀與魚鼈不可勝食”，本羲、農之治也。孟、京作“伏戲”，讀[image: ]“服化”，據作八卦言。葢因人所受於天地固有之性而利導之，使夫婦别、父子親、君臣正，人類相愛相敬以相生相養相保，萬世治教由此而開，黄帝、堯、舜所以垂衣裳而天下治。《孟子》言“三代之學皆所以明人倫”，本伏羲之教也。《説文》訓“羲”[image: ]“氣”，葢以太和元氣化育萬物，包含徧覆，無思不服，所謂伏羲至純厚，襲氣母也。

仰則觀象於天，

荀爽曰：震巽[image: ]雷風，離坎[image: ]日月也。

釋曰　天位乎上，有雷風動靜日月陰陽，又日月在天有八卦之象。庖羲默會於心，八卦既重，法以起消息。

俯則觀法於地。

《九家易》曰：艮兑[image: ]山澤也。地有水火五行八卦之形者也。

釋曰　地位乎下，有水火燥溼山澤高卑，又五行在地有八卦之形。

觀鳥獸之文，

荀爽曰：乾[image: ]馬、坤[image: ]牛、震[image: ]龍、巽[image: ]雞之屬是也。

陸績曰：謂朱鳥、白虎、蒼龍、玄武，四方二十八宿經緯之文。

補　《禮》説：伏羲德合上下，天應以鳥獸文章，地應以河圖洛書。

釋曰　二十八宿成四象，觀之以識天度。八卦備動物之象，觀之知萬物分理之相别異。又聖人作則，四靈[image: ]畜，亦鳥獸文章之應，可得而觀者。

與地之宜。

《九家易》曰：謂四方四維八卦之位，山澤高卑五土之宜也。

釋曰　觀四正四維，知陰陽五行布散用事之位。觀山澤形勢五土異宜，知尊卑列位剛柔氣性之不同。圖書之出，蓍龜之生，則應於地而本於天也。

近取諸身，

荀爽曰：乾[image: ]首、坤[image: ]腹、震[image: ]足、巽[image: ]股也。

遠取諸物。

荀爽曰：乾[image: ]金玉、坤[image: ]布釜之類是也。

於是始作八卦，

虞翻曰：謂庖犧觀鳥獸之文，則天八卦效之。“易有太極，是生兩儀，兩儀生四象，四象生八卦。”八卦乃四象所生，非庖犧之所造也，故曰“象者，象此者也”，則大人造爻象以象天卦可知也。而讀《易》者，咸以[image: ]庖犧之時天未有八卦，恐失之矣。天垂象示吉凶，聖人象之，則天已有八卦之象。

補　《乾鑿度》孔子曰：上古之時，人民無别，羣物未殊，未有衣食器用之利。伏羲乃仰觀象於天，俯觀法於地，中觀萬物之宜，於是始作八卦，以通神明之德，以類萬物之情。故易者，所以斷當[image: ]“繼”。天地，理人倫，而明王道。是以畫八卦，建五氣，以立五常之行。象法乾坤，順陰陽，以正君臣父子夫婦之義。度時制宜，作[image: ]罔罟，以佃以漁，以贍民用，於是人民乃治。君親以尊，臣子以順，羣生和洽，各安其性。

鄭康成《易論》曰：虑羲作十言之教，曰“乾坤震巽坎離艮兑消息”，無文字，謂之易。《漢上叢説》。

又曰：作十言之教以厚君民之别。《路史注》。

釋曰　道之大原出乎天，生乎人心，而先覺乎聖人。八卦之作，庖犧先得人心之所同然，又博觀天地萬物，以確知其理之必然，然後繼天立法，以導濟天下，垂示萬世，慎之至也。作八卦以正人倫，其法當如上篇所云“乾道成男，坤道成女”，及《説卦》乾坤生六子之次。卦已成列，易氣從下生，震兑乾陽以次而息，巽艮坤陽以次而消，與月受日光明魄進退之象合。坎陽在陰中，離陰在陽中，與日月交會之象合。此理在觀象時固默會於心，而畫卦則非徒寫放其迹。所謂“四象生八卦”者，謂由蓍生卦耳。虞氏必謂天已有八卦之象，則坎離之象，可意會而不可目覩。八卦並列，固自庖犧始也。八卦取法天地以象乾元之正，八卦既重，起消息，乃取法日月進退以象乾元之行。虞云“庖犧觀鳥獸之文”，“鳥獸”二字疑“垂象”之誤。張氏以日中三足烏月中兔當之，恐非。李氏道平謂庖犧立周天之度，分二十八宿[image: ]四象，主四時四方。若然，月行晦朔弦望周四方而八卦象見，所謂“四象生八卦”，故庖犧觀鳥獸四象之文則天八卦效之。於理可通，然亦似迂曲，且未必虞意。

以通神明之德，

荀爽曰：乾坤[image: ]天地，離坎[image: ]日月，巽震[image: ]雷風，艮兑[image: ]山澤，此皆神明之德也。

釋曰　“幽贊於神明而生蓍”，故“通神明之德”。“神明”，乾元也，神妙萬物而[image: ]言。“天地定位，山澤通氣，雷風相薄，水火不相射”，變化既成萬物，君子法之以修身治天下，成既濟之功，《象傳》所言是也。乾元萬物資始，五常五倫萬世治法出焉。人同此心心同此理而不自知，伏羲作八卦以示之，而一旦豁然貫通，天地至是乃真開闢矣，故曰“繼天立極”。

以類萬物之情。

《九家易》曰：六十四卦凡有萬一千五百二十册，册兩“册”字朱皆作“策”。類一物，故曰“類萬物之情”。以此知盧、周無“知”字。庖犧重[image: ]六十四卦明矣。

釋曰　聖人有生養之德，萬物有生養之情。聖人作而萬物覩，各正性命，保合太和，故“以類萬物之情”。此節言庖犧作八卦[image: ]全章綱領，十二“葢取”所自出。

作結繩而[image: ]此下朱有“網”字。罟，以田朱作“佃”。以魚，朱作“漁”。葢取諸離。

虞翻曰：離[image: ]目，盧誤“日”。巽[image: ]繩，目之重者唯罟，故“結繩[image: ]罟”。坤朱作“乾”。二、五之乾朱作“坤”。成離，巽[image: ]“魚”，朱誤“四”。坤二稱“田”，以罟朱誤“魚”。取獸曰“田”，朱作“畋”。故“取諸離”也。

補　馬融、姚信曰：“罟”，猶罔也。

“[image: ]罟”，黄穎作“[image: ]网罟”，曰：取獸曰罔，取魚曰罟。並《釋文》。

《乾鑿度》作“罔罟”，《上繫》荀注引同，陸注引作“網罟”。

《説文》：“网”，庖犧所結繩以漁。[image: ]，网或從亾。(1)隷變作“[image: ]”。[image: ]，网或从糸。隷變作“網”。“田”，本亦作“佃”。“魚”，本亦作“渔”。音魚，又言庶反。

馬融曰：取獸曰佃，取魚曰漁。並《釋文》。

諸儒以[image: ]象卦皆取卦之爻象之體。《正義》。

釋曰　作結繩一事，[image: ]罔罟又一事，並取離象，下云“上古結繩而治”，足以明之矣。離二即坤二，坤[image: ]文，離[image: ]明，互巽[image: ]繩，結繩[image: ]文字肇端，天下文明也。罔罟亦結繩[image: ]之，故連其文耳。諸家作“[image: ]罟”，惠氏謂“罟”讀[image: ]“网古”，葢古文“罔”作“网”，叚“古”[image: ]“罟”，二字併書之，後人誤讀[image: ]一字耳。坤二稱“田”，乾九二“在田”，在坤二之位也。取獸於田曰“田”，叚作“佃”，取魚曰“漁”，離有坤田巽魚之象，故“以田以魚”。包羲作罔罟，[image: ]拯萬萬生靈之命，緜萬世人類則作之，體天地生生之大德也。孔子“釣而不綱”，[image: ]一己則不用，亦體天地生生之大德。先聖後聖，用心一也。天地以物養人，以人愛物，聖人之道一天而已。養人之政，愛物之道，皆自包羲始。比之五“王用三敺，失前禽”，田獵之禮如此，文王之爻，周公之辭，包羲之意也。上云“通神明之德”，好生之德也，“類萬物之情”，好生之情也，愛物之道始於包羲昭然明矣。

庖犧氏没，神農氏作。

虞翻曰：“没”，終；“作”，起也。神農以火德繼庖犧王，火生土，故知土，則利民播種，號神農氏也。

斲木[image: ]耜，揉木[image: ]耒，耒耨之利，以教天下，葢取諸益。《釋文》：[image: ]耒，力對反，《字林》力佳反，徐力猥反。本或作“揉木[image: ]之耒耨”，非。

虞翻曰：否四之初也。巽[image: ]木、[image: ]入，艮[image: ]手，乾[image: ]金，手持金以入木，故“斲木[image: ]耜”。耜止所踰，因名曰耜。艮[image: ]小木，手以橈朱作“撓”。之，故“揉木[image: ]耒”。耒耜，朱作“耨耨”。耔朱作“[image: ]”。器也。巽[image: ]號令，乾[image: ]天，故“以教天下”。坤[image: ]田，巽[image: ]股進退，震足動耜，艮手持耒，進退田中，耕之象也。益萬物者莫若雷風，故法風雷朱作“雷風”。而作耒耜。

補　孟喜曰：“耨”，耘除草也。

京房曰：“耜”，耒下耓也。“耒”，耜上句木也。

馬融曰：“耨”，鉏也。

陸績曰：耜廣五寸。並《釋文》。

“揉”，《漢書·食貨志》作“煣”，曰：《洪範》八政，一曰食，二曰貨。“食”，謂農殖嘉穀可食之物；“貨”，謂布帛可衣及金刀龜貝，所以分財布利通有無者也。二者生民之本，興自神農之世。斲木[image: ]耜，煣木[image: ]耒，耒耨之利，以教天下而食足。日中[image: ]市，致天下之民，聚天下之貨，交易而退，各得其所而貨通。食足貨通，然後國實民富而教化成。黄帝以下通其變使民不倦。

釋曰　益卦虞注謂“否上之初”，此云“四之初”，義兩通。惠氏曰：“《攷工·匠人》曰：‘耜廣五寸，二耜[image: ]耦。一耦之伐，廣尺深尺。’鄭彼注云：‘古者耜一金，兩人併發之。’京氏曰：‘耜，耒下耓。’三倉曰：‘耒頭鐵也。’若然，耜[image: ]耒金，金廣五寸，耒面謂之庛，鄭氏讀‘棘刺’之‘刺’，‘刺’，耒下前曲接耜者。《説文》耜从木，故‘斲木[image: ]耜’，庛隨耜入地。《攷工·車人》云：‘車人[image: ]耒庛，長尺有一寸，自其庛緣其外以至于首，以弦其内，六尺有六寸，與步相中。’步六尺，耒與步相中亦六尺，故云‘耜止所踰，因名曰耜’。耒有直者，有句者，中地之耒倨句磬折，皆須揉木[image: ]之。《詩·大田》曰‘或芸或芓’，班固謂‘芓，附根’，每耨輒附根，皆用耒耜[image: ]之。上之初‘利用[image: ]大作’，虞彼注云：‘大作，謂耕播，故耒耨之利取諸此也。’震雷巽風，損上益下，民説无疆，故法風雷而作耒耜也。”案：“斲木[image: ]耜”，謂耒下與金相接之木，耜金連木，與耒同體。耒長與步相中，震足動耜不踰其處，故曰“耜止所踰，因名曰耜”，耜之言止也。或者此句有誤，謂耜金所合因名曰耜耳。神農教稼[image: ]萬世粒食之始，民財由此充，民志由此定，而教化可興，神明之德日以通矣。

日中[image: ]市，致天下之民，聚天下之貨，交易而退，各得其所，葢取諸噬嗑。

虞翻朱作“翟玄”。曰：否五之初也。離象正上，故稱“日中”也。艮[image: ]徑路，震[image: ]足，又[image: ]大塗，盧、周作“震为足，艮为徑路，震又[image: ]大塗”。否乾[image: ]“天”，坤为“民”，朱脱三字。致“致”上朱、盧有“故”字。天下民之朱、盧作“之民”。象也。坎水艮山，羣珍所出，聚天下貨之象也。震升坎降，交易而退，各得其所。噬嗑，食也。市井交易，飲食之道，故取諸此也。朱無“也”字。

補　《世本》：祝融[image: ]市。宋衷云：顓頊臣也。《釋文》。

釋曰　否巽近利市三倍，故[image: ]市。噬嗑食也，市之交易，百物皆備，而民食尤重。又“嗑”者，合也，致民聚貨之義，故取噬嗑象。虞云“震升坎降”者，張氏曰：“震雷主升，坎雨主降，否天地不通。五之初交易，雷雨滿形，故各得其所。”《世本》“祝融[image: ]市”者，蓋神農草創，祝融增修其法。

神農氏没，黄帝、堯、舜氏作。通其變，使民不倦。

虞翻曰：變而通之以盡利，謂作舟楫朱作“檝”。服牛乘馬之類，故“使民不倦”也。

補　鄭康成曰：金天、高陽、高辛遵黄帝之道，無所改作，故不述焉。《春官·大司樂》疏。

揚子曰：法始於伏羲而成於堯。

釋曰　時久則敝，當變不變則民厭倦。變而通之，弊去利興，民樂而趣之，故“不倦”。

神而化之，使民宜之。

虞翻曰：“神”，謂乾，乾動之坤，化成萬物以利天下。坤[image: ]“民”也，象其物宜，故“使民宜之”也。

釋曰　姚氏曰：“‘神而化之’，神明而變化之也。利用出入，民咸用之，故曰‘宜’。”案：“神而化之”，其變無迹，故“民宜之”。以不易之理妙變易之用，故“易[image: ]而天下之理得也”。若妄動擾民，則民不宜矣。

易窮則變，變則通，通則久，是以“自天右朱作“祐”。之，吉无不利”也。唐石經同，諸本無“也”字。

陸績曰：陰窮則變[image: ]陽，陽窮則變[image: ]陰，天之道也。庖犧作網盧、周作“网”。罟，教民取禽獸以充民食。民眾獸少，其道窮，則神農教播殖以變之，此窮變之大要也。窮則變，變乃盧、周作“則”。通，與天終始，故可久。民得其用，故无所不利者盧、周無“者”字。也。

補　一本無“變則通”三字。《釋文》。

“右”，各本作“祐”，一作“佑”。《釋文》。

衛元嵩曰：夫尚質則人淳，人淳則俗樸，樸之失其弊也惷。尚文則人和，人和則俗順，順之失其弊也諂。諂則變之以質，惷則變之以文，亦猶寬以濟猛，猛以濟寬，此聖人之用心也。豈徒苟相反背而妄有述作焉？斯文質相化之理也。李江《元包經傳》注。

釋曰　聖人制作皆取諸易。易之道，窮則變，變乃通而久，三皇五帝三王皆同此道。黄帝、堯、舜繼羲、農而進天下於文明，萬世治法由此定，故特言之。

黄帝、堯、舜垂衣裳而天下治，葢取諸乾坤。

《九家易》曰：黄帝以上，羽皮革木以禦寒暑。至乎黄帝，始制衣裳，垂示天下。衣取象乾，居上覆物；裳取象坤，在下含物也。

虞翻曰：乾[image: ]治，在上[image: ]衣，坤下[image: ]裳。乾坤萬物之緼，朱作“韞”。故以象衣裳。乾[image: ]明君，坤[image: ]順臣，百官以治，萬民以察，故“天下治”，葢取諸此也。

補　鄭康成曰：始去羽毛。《公羊傳·桓四年》疏，不云鄭注。乾[image: ]天，坤[image: ]地，天色玄，地色黄，故玄以[image: ]衣，黄以[image: ]裳，象天在上地在下。土託位于南方，南方故云“用纁”。《詩·七月》正義。又《禮記·王制》正義引注云：“土託位于南方，南方色赤，黄而兼赤，故云‘纁’也。”又《周禮·春官·司服》疏引注云：“乾[image: ]天，其色玄，坤[image: ]地，其色黄。但土無正位，託于南方，火赤色，赤與黄即是纁色，故以纁[image: ]名也。”

釋曰　通變神化，故能成既濟無[image: ]而治，如乾坤易[image: ]而德業盛大。衣裳所以昭文章辯上下，禮達分定，乾元用九，天下治矣。此節言黄帝、堯、舜治天下之大道，[image: ]“葢取”九事總敘，“作衣裳”其一事。

刳盧、周作“挎”，注同。木[image: ]舟，剡盧、周作“掞”，注同。木[image: ]楫。

朱作“檝”，注同。舟楫之利，以濟不通，致遠以利天下，葢取諸涣。《釋文》：刳，口孤反，徐口溝反。楫，將輒反，徐音集，又子入反。

《九家易》曰：木在水上，流行若風，舟楫之象也。此本否卦，九四之二。“刳”，除也。巽[image: ]長、[image: ]木，艮[image: ]手，乾[image: ]金，艮手持金，故“刳木[image: ]舟，剡木[image: ]楫”也。乾[image: ]遠天，故“濟不通，致遠以利天下”矣。法涣而作舟楫葢取斯義也。

補　《説文》：舟，船也。古者，共鼓、貨狄，刳木[image: ]舟，剡木[image: ]楫，以濟不通。

“刳”，本亦作“挎”。“剡”，本亦作“掞”。“楫”，本亦作“檝”。

“致遠以利天下”，一本無此句。並《釋文》。

釋曰　張氏曰：“否乾[image: ]金，艮[image: ]手，坎[image: ]穴，手持金穴木，故‘刳木[image: ]舟’也。巽[image: ]長木，艮[image: ]小木，震[image: ]行，小木動長木，‘楫’也。艮手持金剡之，故‘剡木[image: ]楫’也。坎[image: ]通，坤[image: ]閉塞，否四來通坤，故‘濟不通’。乾[image: ]遠、[image: ]天，乾來坤中，故‘致遠以利天下’矣。”案：“挎”、“掞”、“檝”皆後出字。段氏説，“共鼓、貨狄”，葢黄帝、堯、舜時人。或曰：“貨狄”即“化益”，“化益”即“伯益”。

服牛乘馬，引重致遠，以利天下，葢取諸隨。

虞翻曰：否上之初也。否乾[image: ]“馬”、[image: ]“遠”，坤[image: ]“牛”、[image: ]“重”。坤初之上[image: ]“引重”；乾上之初[image: ]“致遠”。艮[image: ]背，巽[image: ]股，在馬上，故“乘馬”。巽[image: ]繩，繩束縛物，在牛背上，故“服牛”。出否之隨，引重致遠以利天下，故“取諸隨”。

補　“服”，《説文》引作“犕”。

一本無“以利天下”句。《釋文》。

釋曰　二、三體否坤[image: ]牛，艮[image: ]背，巽[image: ]繩，縛物在牛背上，故“服牛”。初乾[image: ]馬，艮[image: ]背，四、五本否乾[image: ]人，巽[image: ]股，在馬背上，故“乘馬”。“犕”，正字；“服”，叚字。

重門擊周誤“繫”。柝，盧、周作“[image: ]”，注同。以待暴盧、周作“虣”，注同。客，《釋文》：柝，他洛反，《字林》他各反。

干寶曰：卒暴之客，[image: ]姧寇也。

補　馬融曰：“柝”，兩木相擊以行夜。

“暴”，鄭作“虣”。並《釋文》。

《説文》：“[image: ]”，判也，《易》曰“重門擊[image: ]”。隸變作“柝”。又“[image: ]”，行夜所擊木，《易》曰“重門擊[image: ]”。

釋曰　“[image: ]”，正字；“柝”，叚字。“虣”，古“暴”字。

葢取諸豫。

《九家易》曰：下有艮象，從外示當[image: ]“視”。之，震復[image: ]艮，兩艮對合，“重門”之象也。“柝”者，兩木相擊以行夜也。艮[image: ]手，[image: ]小木，又朱無“又”字。[image: ]上持，震[image: ]足，又[image: ]木、[image: ]行，坤[image: ]夜，即手持柝木夜行，“擊門”當[image: ]“柝”。之象也。坎[image: ]盜暴，水暴長无朱作“無”。常，故“以待暴客”。既有不虞之備，故此下朱有“葢”字。“取諸豫”矣。

補　鄭康成曰：豫坤下震上，九四體震，又互體有艮，艮[image: ]門。震，日所出，亦[image: ]門，重門象。艮又[image: ]手，巽爻也，“巽”上脱“初”字。應在四，皆木也，手持二木也。手持二木以相敲，是[image: ]“擊柝”。擊柝，[image: ]守備警戒也。自“手持”至此；又見《左傳·哀七年》疏，不重“擊柝”字，又無下“[image: ]”字。四又互體[image: ]坎，坎[image: ]盜，五離爻，[image: ]甲胄戈兵，盜謂字誤，惠改作“甲胄”二字。持戈兵，是暴當[image: ]“虣”。客也。又以其卦[image: ]豫，有守備則不可自逸。《周禮·天官·宫正》疏。

釋曰　艮[image: ]門闕，震[image: ]日門，豫體震互艮，重門象。《九家》以從外視之兩艮對合象重門，與荀注中孚兩巽對合同例。惠氏謂《九家》主荀，葢本荀義。豫初巽爻[image: ]木，應四震東方木。《九家》則以艮震[image: ]兩木，艮[image: ]上持，“上”疑當[image: ]“止”，謂“艮[image: ]止[image: ]持”，并其文耳。艮手持二木相擊，止且行，以察奸寇，備豫不虞，不敢自逸，故取諸豫。

斷木[image: ]杵，掘盧、周作“闕”，注同。地[image: ]臼。臼杵之利，萬民以濟，葢取諸小過。《釋文》：斷，丁緩反，又徒緩反。掘，其月反，又其勿反。

虞翻曰：晉上之三朱誤“二”。也。艮[image: ]小木，上來之三斷艮，故“斷木[image: ]杵”。坤[image: ]地，艮手持木以掘坤三，故“掘地[image: ]臼”。艮止於下，臼之象也，震動而上，杵之象也。震出巽入，艮手持杵出入臼中，舂之象也，故“取諸小過”。本无朱作“無”。乾象，故不言“以利天下”也。

補　《説文》：“[image: ]”，舂[image: ]也。古者掘地[image: ][image: ]，其後穿木石。象形，中象米也。今省作“臼”。

釋曰　晉艮[image: ]小木，上之三斷艮，“杵”，斷小木[image: ]之。晉坤[image: ]地，上之三，艮手持木以發坤土，與杵象連，“掘地[image: ]臼”也。坤[image: ]萬民，杵臼治米以養生，故“濟”。視大過送死事[image: ]小，故“取諸小過”。小過於候[image: ]正月，生養之時也。乾三、四之坤，以陽入陰，上動下止，亦杵入臼之象。

弦木[image: ]弧，剡木[image: ]矢。弧矢之利，以威天下，葢取諸睽。

《釋文》：剡，以冉反，《字林》因冉反。睽，苦圭反，又音圭。

虞翻曰：无妄五之二也。巽[image: ]繩、[image: ]“木”，坎[image: ]“弧”，離[image: ]“矢”，故“弦木[image: ]弧”。乾[image: ]金，朱脱此句。艮[image: ]小木，五之二以金剡艮，故“剡木[image: ]矢”。乾[image: ]“威”，五之二，故“以威天下”。弓發矢應，而坎雨朱誤“兩”。集，故“取諸睽”也。

釋曰　巽乾艮皆无妄象，五之二體離互坎，乾[image: ]威、[image: ]天，坤[image: ]下，五之二威行天下。弧矢除暴禦亂，使睽者合，故“利”。虞云“而坎雨集”，“而”讀[image: ]“如”。

上古穴居而野處，後世聖人易之以宫室，上棟下宇，以待風雨，葢取諸大壯。

虞翻曰：无妄兩象易也。无妄乾在上，故稱“上古”。艮[image: ]“穴居”，乾[image: ]“野”，巽[image: ]“處”，无妄乾人在朱脱“在”字。路，故“穴居野處”。震[image: ]“後世”，乾[image: ]“聖人”，“後世聖人”，謂黄帝也。艮[image: ]“宫室”，變成大壯，乾人入宫，故“易以宫室”。艮[image: ]“待”，巽[image: ]“風”，兑[image: ]“雨”。乾[image: ]高，巽[image: ]長木，反在上[image: ]“棟”，震陽朱脱此二字。動起[image: ]朱作《故》。“上棟”。此下朱衍“下”字。“宇”，謂屋邊也。兑澤動下[image: ]“下宇”。无妄之大壯，巽風不見，兑雨隔震，與乾絶體，故“上棟下宇以待風雨”，“葢取諸大壯”者也。

釋曰　此下三事皆取兩象易，故言“易之”。无妄艮[image: ]“穴”、[image: ]“居”，乾[image: ]行人，震[image: ]路，故“穴居野處”。易成大壯，五上本无妄艮，乾在艮下，則艮象“宫室”。乾人入宫，故“易之以宫室”。无妄巽[image: ]長木，反動而上，故“上棟”。大壯兑澤動下，故“下宇”，屋檐下垂也。巽風象不見，兑在震乾之閒，震與乾别體，兑雨[image: ]所隔，風雨不能及人，民居盛大，非復巢窟之比，故“取諸大壯”。

古之葬者，厚衣之以薪，葬之中野，不封不樹，喪期无數，後世聖人易之以棺椁，葢取諸大過。

虞翻曰：中孚上下象易盧、周作“易象”。也。本无乾象，故不言“上古”。大過乾在中，故但言“古”者。巽[image: ]“薪”，艮[image: ]“厚”，乾[image: ]“衣”、[image: ]“野”，乾象在中，故“厚衣之以薪，葬之中野”。穿土稱“封”，“封”，古“窆”字也；聚土[image: ]“樹”，中孚无坤坎象，故“不封不樹”。坤[image: ]“喪”，“期”，謂從斬衰朱作“縗”。至緦麻日月之期數，无坎離日月坤象，故“喪期无數”。巽[image: ]木，[image: ]入處，兑[image: ]口，乾[image: ]人，木而有口，乾人入處，棺斂之象。中孚艮[image: ]山[image: ]，巽木在裏，棺藏山陵椁之象也，故“取諸大過”。

補　鄭康成曰：大過者，巽下兑上之卦。初六在巽體，巽[image: ]木，上六位在巳，巳當巽位，巽又[image: ]木。二木在外以夾四陽，四陽互體[image: ]二乾，乾[image: ]君原有“[image: ]”字，宋本《正義》無之。父，二木夾君父，是棺椁之象。《檀弓》正義不言注文，王附于末，惠次注中，是也。

“椁”，今本多作“槨”。

“葬”，《漢書》引作“臧”，《劉向傳》。《後漢書》引作“藏”。《趙咨傳》。

釋曰　虞云“乾象在中”者，張氏曰：“中孚之卦，遯陰未至三而大壯陽已至四，是乾在中孚中。”愚謂乾三、四之坤成中孚小過，中孚本乾，三、四伏陰下，而在乾四陽之閒，體巽艮，故“厚衣之以薪，葬之中野”。“封”讀[image: ]“窆”，與《檀弓》同。“樹”訓“聚土”，如“屏謂之樹”之“樹”。坎[image: ]穿土，坤[image: ]聚土，中孚無坤坎象，故“不封不樹”。然經傳言“封樹”者皆謂封土樹木，此傳義當同。中孚坤入乾，坤土體巽高，“封”象。巽[image: ]木，“樹”象。中虚，故“不封不樹”耳。椁先置壙中，及葬乃以棺入之。中孚艮[image: ]山，大過巽木當其處，“椁”也。由中孚成大過，棺藏山陵入椁中，棺椁取大過象者，明大事當過乎厚。“葬”也者，“藏”也。藏者，“臧”之後出字，故或作“臧”或作“藏”。

上古結繩而治，後世聖人易之以書契，百官以治，萬民以察，葢取諸夬。

《九家易》曰：古者无文字，其有約誓之事，事朱脱一“事”字。大，大其繩，事小，小其繩。結之多少，隨物眾寡，各執以相考，亦足以相治也。夬本坤世，下有伏坤，“書”之象也。上又見乾，“契”之象也。以乾照坤，“察”之象也。“夬”者，決也，取百官以書治職，萬民以契明其事，“契”，刻也。大壯進而成夬，金決竹木，[image: ]“書契”象，故法夬而作書契矣。

虞翻曰：履上下象易也。乾象在上，故復言“上古”。巽[image: ]繩，離[image: ]此下朱有“網”字。罟，乾[image: ]“治”，故“結繩以治”。“後世聖人”，謂黄帝、堯、舜也。夬旁通剥，剥坤[image: ]“書”，兑[image: ]“契”，故“易之以書契”。乾[image: ]“百”，剥艮[image: ]“官”，坤[image: ]眾臣、[image: ]“萬民”、[image: ]迷暗，乾[image: ]治。夬反剥，以乾照坤，故“百官以治，萬民以察”，故“取諸夬”。大壯、大過、夬，此三“葢取”，直兩象上下相易，故俱言“易之”。大壯本无妄，夬本履卦，乾象俱在上，故言“上古”。中孚本无乾象，大過乾不在上，故但言“古”者。大過亦言“後世聖人易之”，明上古時也。

補　鄭康成曰：事大，大結其繩；事小，小結其繩。《正義》。又見《書·孔序》正義，無二“結”字，首有“[image: ]約”二字。書之于木，刻其側[image: ]契，各持其一，後以相考合。《書·孔序》正義。《書·孔序》釋文引鄭云：“以書書木邊，言其事，刻其木，謂之書契也。”

《説文·敘》曰：庖犧氏始作《易》八卦[image: ]垂憲象，及神農氏，結繩[image: ]治而統其事，庶業其緐，飾僞萌生。黄帝之史倉頡，見鳥獸蹏迒之迹，知分理之可相别異也，初造書契，百工[image: ][image: ]，萬品[image: ]察，葢取諸夬。夬“揚于王庭”，言文者宣教明化於王者朝廷。

《漢書·藝文志》曰：夬“揚於王庭”，言其宣揚於王者朝廷，其用最大也。

釋曰　夬，坤五世卦，旁通剥，坤伏乾下，又自大壯息。坤[image: ]文書之象，乾[image: ]金，大壯震[image: ]竹木，息乾體兑，兑亦[image: ]金，金決竹木，“契”之象。“契”，刻也，葢以兩木相合，書而刻之，兩木之邊相接處各得半字，以備考合。兑[image: ]附決，附而決之，“契”也。姚氏曰：“陽息至五，飛龍上治，故‘易之以書契’，百官治而萬民察也。”

是故易者，象也。

干寶曰：言“是故”，又總結朱作“因總”。上義也。

虞翻曰：易，謂日月在天成八卦象，“縣象著明，莫大日月”，是也。

釋曰　聖人備物致用立成器以利天下，皆取之易象，故易之所以[image: ]易者，象也。虞氏所言，觀象於天，象之本也，聖人因是以立八卦六十四卦之象。

象也者，像盧、周作“象”。也。

崔憬曰：上明取象以制器之義，故以此重釋於象，言易者，象於萬物。“象”者，“形像”盧、周作“象”。之“象”也。

補　眾本並云“像”，擬也。孟、京、虞、董、姚還作“象”。《釋文》。

釋曰　謂之“象”者，上觀象於天，下以像萬物之宜也。

彖者，材也。

虞翻曰：彖説三才，則三分天象以[image: ]三才，謂天地人道也。

釋曰　“材”、“才”通，猶才質。三才兩體，象之本質也。陽以七、陰以八[image: ]彖。

爻也者，效天下之動者也。

虞翻曰：“動”，發也。謂兩三才朱作“材”。[image: ]六畫，則發揮剛柔而生爻也。

釋曰　六畫既備，每畫陰陽動而用事，謂之爻。陽動而進，變七之九，陰動而退，變八之六，象之用也。三百八十四爻得位失位當變不當變，天下之動、吉凶悔吝之故彰彰明矣。

是故吉凶生而悔吝著也。

虞翻曰：爻象動内，則吉凶見外。吉凶悔吝者，生乎動者也，故曰朱脱“曰”字。“著”。

釋曰　彖備三才之道，爻效天下之動，易象之功用如是。故人事萬變吉凶悔吝皆形見於易，而天下萬世趨吉避凶之準立矣，所謂“通德類情”也。

第三章

陽卦多陰，陰卦多陽，其故何也？

崔憬曰：此明卦象陰陽與德行也。“陽卦多陰”，謂震、坎、艮一陽而二陰。“陰卦多陽”，謂巽、離、兑一陰而二陽也。

釋曰　自乾來者曰陽卦，自坤來者曰陰卦。既言其體，因設問以明其故。

陽卦奇，陰卦耦，其德行何也？

虞翻曰：陽卦一陽，故“奇”；陰卦二陽，朱、周誤“陰”。故朱誤“而”。“耦”，謂德行何可者也。

釋曰　一[image: ]奇，二[image: ]耦。易道主陽，陽卦一陽，故“奇”，所以多陰也。陰卦二陽，故“耦”所謂多陽也。此釋“陽卦多陰，陰卦多陽”之故。姚氏則曰：“陽卦奇，謂陽卦以奇[image: ]主。奇，[image: ]也。陰卦耦，謂陰卦以耦[image: ]主。耦，[image: ]也。”亦通。陽奇陰耦，道之常也。以配人事德行，則有君民順逆君子小人道不同之象，故復設問其德行何若也。虞注“謂”字，指“其德行何也”一句，似當以“德行”句别[image: ]一節，而此注屬之，即上文“其故何也”，亦當退在“陽卦奇陰卦耦”之上[image: ]一節，不當與“陽卦多陰”二句連，皆傳寫失之。虞注“何可”，“可”，當[image: ]“若”，葢“若”誤[image: ]“苦”，校者又改[image: ]“可”耳。

陽一君而二民，君子之道也。陰二君而一民，小人之道也。

韓康伯曰：陽，君道也。陰，臣道也。君以无[image: ]統眾，无[image: ]則一也。臣以有事代終，有事則二也。故陽爻畫一，朱作“奇”。以明君道必一。陰爻畫兩，以明臣體必二。斯陰陽之數，君臣朱誤“子”。之辯也。以一[image: ]君，君之德也。二居君位，非其道也。故陽卦曰“君子之道也”，陰卦曰“小人之道也”。

補　鄭康成曰：“一君二民”，謂黄帝、堯、舜，謂地方萬里，[image: ]方千里者百，中國之民居七千里，七七四十九，方千里者四十九，夷狄之民居千里者五十一，是中國夷狄二民共事一君。“二君一民”，謂三代之末以地方五千里，一君有五千里之土，五五二十五，更足以一君二十五，始滿千里之方五十，乃當堯、舜一民之地，故云“二君一民”。《禮記·王制》正義。

仲長统《昌言》曰：《易》曰“陽一君二民，君子之道也；陰二君一民，小人之道也”，然則寡者[image: ]人上者也，眾者[image: ]人下者也。《損益》文。

釋曰　陽[image: ]君，陰[image: ]民，陽卦一陽而二陰，是“一君二民”，君[image: ]主而民無不被其澤，是“君子之道”。陰卦二陽而一陰，是“二君一民”，同此一民而分屬二君，天子衰，諸侯僭，夷狄横，及臣懷二心以事君，權臣竊柄，暴民比黨，置君不如弈棋，皆其象，故“小人之道”。陽[image: ]君子，陰[image: ]小人，陽[image: ]息，陰[image: ]消，由此也。韓氏之意，則謂君德當主於一。姚氏曰：“陽卦以陽[image: ]主，‘一君’，謂陽畫[image: ]之君；‘二民’，謂陰畫[image: ]之民。二即[image: ]。陰卦以陰[image: ]主，‘二君’，謂陰畫[image: ]之君。‘一民’，謂陽畫[image: ]之民。陽剛君子，陰柔小人也。”是其義。以上言陰陽分君子小人，[image: ]下説消息吉凶發端。

《易》曰：憧憧往來，朋從爾思。

翟玄曰：此咸之九四辭也。咸之[image: ]卦，三君三民，四獨遠陰，思慮之爻也。

韓康伯曰：天下之動必歸於一。思以求朋，未能寂，寂以感物，不思而至也。

補　“憧”，本又作“偅”。昌容反。《釋文》。

釋曰　“憧憧”，懷思慮也。四當心位，有思慮象。之外稱“往”，之内稱“來”，陰陽相感。四失位，欲往感上則隔於五，來感初則隔於三，思未正則感未能通，故“憧憧往來”。四與初易位，坎[image: ]“思”，上本體兑[image: ]“朋”，四降初則初之四而上與[image: ]坎，故“朋從爾思”。思正則往來各正而朋自從，不必憧憧矣。翟云“三君三民”者，咸二當承三，上當比五，初、四易，四當應初，而五居尊位[image: ]主，民各從君以會極於天子，亦“一君二民”之義。四獨遠陰故“思”，四之初則成既濟。韓注兩“寂”字，今注疏本作“一”，中有“也”字。

子曰：天下何思何慮？天下同歸而殊塗，一致而百慮，

韓康伯曰：夫少則得，多則惑。塗雖殊，其歸則同。慮雖百，其致不二。苟盧誤“句”。識其要，不在博求。一以貫之，不朱、周作“百”。慮而盡矣。

釋曰　六十四卦同歸既濟，特爻變往來之塗殊耳。“致”者，理之至極，消息同出乾元，是“一致”。特上下无常，唯變所適，發[image: ]思慮有百耳。歸同則塗皆通，致一則慮無惑，正其思而物自從，夫何憧憧思慮[image: ]乎。

天下何思何慮！

虞翻曰：易无朱作“無”。思也。既濟定，六位得正，故“何思何慮”。

釋曰　咸初、四正，成既濟，復乾元之正，所謂同歸一致。以上言思正則感無不通，明乾元[image: ]消息往來之本。

日往則月來，

虞翻曰：謂咸初往之四，與五成離，故“日往”；與二成坎，故“月來”。之外“日往”，在内“月來”，此就爻之正者也。

釋曰　此言往來之正，就咸初、四兩爻之正言。

月往則日來，

虞翻曰：初變之四，與上成坎，故“月往”。四變之初，與三盧作“二”。成離，故“日來”者也。

日月相推而明生焉。

虞翻曰：既濟體兩離坎象，故“明生”焉。周作“也”。

寒往則暑來，

虞翻曰：乾[image: ]“寒”，坤[image: ]“暑”，謂陰息陽消，從姤至否，故“寒往暑來”也。

釋曰　此就十二消息言。

暑往則寒來，

虞翻曰：陰詘陽信，從復至泰，故“暑往寒來”也。

釋曰　據此則虞本《傳》文當作“詘”，古“屈伸”字多作“詘信”，然《釋文》不出“屈”字異文。

寒暑相推而歲成焉。

崔憬曰：言日月寒暑往來雖多，而明生歲成相推則一，何思何慮於其閒哉！

釋曰　惠氏曰：“消息十二爻而期一歲，故‘歲成’。”案：乾元正而日月運行，一寒一暑，此往來之至正者。聖人法之以推剛柔，立消息，成既濟，明生歲成，“朋從”之義。

往者，屈盧、周作“詘”，下及注同。也。

荀爽曰：陰氣往則萬物屈者也。

來者，信也。《釋文》：信，音申。

荀爽曰：陽氣來則萬物信者也。

補　“信”，本又作“伸”。《釋文》。

釋曰　萬物得陽而信，遇陰而屈，故陰氣主往，陽氣主來，實則陰陽各有屈信往來。凡往皆屈，凡來皆信也。

屈信相感而利生焉。

虞翻曰：“感”，咸象，故“相感”。此下周有“也”字。“天地感而萬物化生，聖人感人盧誤重“感人”二字。心而天下和平”，故“利此下朱衍“害”字，下句同。生”。“利生”，謂陽出震陰伏藏。此下周有“也”字。

釋曰　屈信相感，往來成既濟，陽[image: ]主而陰從之，皆乾元出震之所[image: ]，六陽消息周而復始也。以上皆言陰陽往來之正，以明思正朋從之義。

尺蠖之屈，以求信也。《釋文》：蠖，紆縛反，又烏郭反。

荀爽曰：以喻陰陽氣屈以求信也。

補　《説文》：尺蠖，屈申蟲也。

釋曰　此承“屈信相感”言之。能消者息，有屈乃信，陰陽氣皆然。咸在遘前，遘巽[image: ]蟲，故取尺蠖象以明屈信之義。

龍蛇朱作“虵”，注同。之蟄，以存身也。

虞翻曰：“蟄”，朱脱“蟄”字。潛藏也，龍潛而蛇藏。陰息初，巽[image: ]“蛇”；陽息初，震[image: ]“龍”。十月坤成，十一月復生，姤巽在下，龍蛇俱蟄初，坤[image: ]身，故“龍蛇之蟄，以存身也”。朱無“也”字。

侯果曰：不屈則不信，不蟄則无朱作“無”，下同。存，則屈此“屈”字各本皆作“屈”。蟄相感而後利生矣。以況无思得一，則萬物歸思矣。此處朱誤多一圈。《莊子》曰“古之畜天下者，其治一也”，《記》曰“通於一，萬事畢。无心得，鬼神服”，此之謂矣。“蠖”，屈行蟲，郭璞云：“蝍[image: ]也。”

補　“蛇”，本又作“虵”。“存身”，本又作“全身”。《釋文》。

釋曰　陰陽之始相並俱生，故姤巽伏復震下，“蟄”者，屈也。存身所以[image: ]信，藏器待時，安其身而後動。侯注“屈蟄相感”，“蟄”，當[image: ]“信”。

精義入神，以致用也。

姚信曰：陽稱“精”，陰[image: ]“義”，“入”在初也。陰陽朱脱“陽”字。在初，深不可測，故謂之“神”。變[image: ]姤復，故曰“致用也”。

韓康伯曰：“精義”，物理之微者也。“神”，寂然不動，感而遂通者也。理入寂一，則精義斯得，乃用无朱誤“元”。極也。

干寶曰：能精義精研義理，極深研幾，潛心之至，以入於神深不可測，屈之至以正其思也。變[image: ]姤復，陽息陰消，乾元用九六，成既濟，皆神之所[image: ]，故以“致用”，致用則信矣。理之微，以得未然之事，是以涉於神道而逆禍福朱作“福禍”。也。

釋曰　精研義理，極深研幾，潛心之至，以入於神。深不可測，屈之至以正其思也。變[image: ]姤復，陽息陰消，乾元用九、六，成既濟，皆神之所[image: ]，故“以致用”，致用則信矣。

利用安身，以崇德也。

《九家易》曰：“利用”，陰道用也，謂姤時也。陰升上究，則乾伏坤中，屈以求信，陽當復升。“安身”，嘿處也。時既潛藏，故“利用朱脱“用”字。安身”以崇其德。“崇德”，體卑而德高。盧、周有“也”字。

韓康伯曰：利用之道，皆安其身而後動也。精義由於入神以致其用，利用由於安盧脱“身”字。以崇其德。理必由乎其宗，事各本乎其根，歸根則寧天下之理得也。若役其思慮以求動用，忘朱誤“妄”。其安身以殉功美，朱誤“義”。則僞朱作“[image: ]”。彌多而理愈失，名彌美而累愈彰矣。

釋曰　乾元以陰凝陽，復震所以出，屈而後信也。用无不利，時止時行，無入而不自得，故“安身”。樂天知命，安土敦仁，成己成物，至誠無息，故“德崇”。以上就屈信相感，言學《易》之能事，以明思正朋從之義。

過此以往，未之或知也。

荀爽曰：出乾之外，无朱作“無”。有知之。

釋曰　“乾”，當[image: ]“此”。

窮神知化，德之盛也。

虞翻曰：以坤變乾，謂之“窮神”。以乾通坤，謂之“知化”。乾[image: ]盛德，故“德之盛”。

侯果曰：夫精義入神利朱誤“則”。用崇德，亦一致之道極矣。過斯以往，則未之能知也。若窮於神理，通於變化，則德之盛者能矣。

釋曰　窮陰陽不測之神，知天地之化育，至誠前知，惟德盛故然。思之至正，不思而得，天且弗違，而人焉有不從者乎。虞以“神化”分屬乾坤，窮乾之神，如陰之凝陽；知坤之化，如陽之通陰，皆乾元之盛德也。此十一爻之首，論消息皆統於乾元，以陰從陽，君子之道。下數節分言其用，乃以陽息陰消分屬君子小人。

第四章

舊本不分章，故傳寫者至誤以一節分屬兩卷，惠氏正之，猶以一章隔置兩卷。今依《周易述》分卷更定，雖未必合李氏原本，庶於義[image: ]允。(2)

《易》曰：困于石，據于蒺藜，入于盧周作“於”。其宫，不見其妻，凶。

孔穎達曰：上章先言利用安身可以崇德。若身朱有“自”字。危辱，何崇之有？此章引困之六三，履非其位，欲上于盧、周作“於”，檢《疏》原文當作“干”。四，四自應初，不納於朱作“于”。己，是困于朱作“於”。九四“九四”以下二十字朱脱。之石也。三又乘二，二是剛物，《疏》作“陽”。非己所乘，是據于九二之蒺藜也。又有“入于盧、周作“於”。其宫不見其妻凶”之象也。

釋曰　困六三爻辭，虞彼注云：“二變正時，三在艮山下，故‘困于石’。坎[image: ]蒺藜，二變艮手據坎，故‘據蒺藜者’也。巽[image: ]入，二動艮[image: ]宫，兑[image: ]妻，謂上无應也。三在陰下，離象毁壞，隱在坤中，死其將至，故‘不見其妻凶’也。”案：“隱在坤中”，借伏陽象以説三之凶，善惡不嫌同辭也，此爻之本義。

子曰：非所困而困焉，名必辱。

虞翻曰：困本咸，咸三入宫，以陽之陰，則二制坤，故以次咸。[image: ]四所困，四失位朱誤“信”。惡人，故“非所困而困朱脱“而困”二字。焉”。陽稱“名”，陰[image: ]“辱”，以陽之陰下，故“名必辱”也。

釋曰　四陽剛君子，濟人者也，非困人者也，而三困焉。天下以[image: ]其人實有不可救藥之惡，以見絶於君子也，故“名必辱”。陽[image: ]名，三以陰揜陽，“名辱”之象。困本否二之上，虞此注以[image: ]自咸來者，張氏曰：“以此困咸相次，俱是否來之卦，則又生此象焉。《上繫》注云‘否上之二成困，三暴慢以陰乘陽，二變入宫[image: ]萃，五之二奪之成解’，亦[image: ]此困、解相次而言，皆非本義。”案：虞此注以困四[image: ]小人，則謂咸三不當失位入宫承四以自取困，故曰“非所困而困”。“制坤”，即下所云“折坤”，“折”、“制”古字通。

非所據而據焉，身必危。

虞翻曰：謂據二。二失位，故“非所據而據焉”。二變時坤[image: ]“身”，二折坤體，故“身必危”。

補　劉炫曰：六三上承九四，四非三應而三欲附之，附之不入，自取其困，不應[image: ]此困而[image: ]之，名必辱也。六三失位而下乘九二，以柔乘剛，非安身之道，不應據而據之，身必危也。《左傳·襄二十五年》正義。

釋曰　以陰乘陽，自以[image: ]安而實至危。虞義葢以據依小人言，與《韓詩外傳》同義。

既辱且危，死其朱作“期”，注同。將至，妻其可得見邪？

陸績曰：六三從困辱之家，變之大過，[image: ]棺椁死喪之象，故曰“死其將至”，妻不可得見。

補　“其”，本又作“期”。《釋文》。唐石經注疏本皆作“期”。

釋曰　困三即解三，伏陽出射隼，小人伏其辜，故“死其將至”，虞義則謂死坤中。“其”或作“期”者，困互離體坎，離日坎月[image: ]期也。身敗名裂，家必亡矣，故妻不可得見，無所歸也。

《易》曰：公用射朱作“[image: ]”，下及注同。隼于高墉盧、周作“庸”。

之上，獲之无不利。

孔穎達曰：前章先須安身可以崇德，故此明藏器於身，待時而動，是有利也。故引解之上六以證之矣。

釋曰　解上六爻辭，虞彼注云：“上應在三。公，謂三伏陽也，離[image: ]隼，三失位，動出成乾，貫隼入大過死象，故‘公用射隼于高墉之上，獲之无不利’也。”案：二、五正，初、四易，三伏陽乃出，成既濟。云“隼入大過死”者，本其初取象耳。解三即困三小人，故以相次。

子曰：隼者，禽也。

虞翻曰：離[image: ]“隼”，故稱“禽”，言其行野容如禽獸焉。

釋曰　“野容”，言無禮禽獸行也。

弓矢者，器也。

虞翻曰：離[image: ]“矢”，坎[image: ]“弓”，坤[image: ]“器”。

射之者，人也。

虞翻曰：“人”，賢人也，謂乾三伏陽，出而成乾，故曰“射之者人”。人則公，三應上，故上令三出而射隼也。

釋曰　五正乃使三伏陽出，以“上”在一卦之上託上位之義，故云“上令三出”耳。

君子藏器於身，待時而動，何不利之有？

虞翻曰：三伏陽[image: ]“君子”。二變時，坤[image: ]“身”、[image: ]“藏器”、[image: ]藏弓矢以待射隼，艮[image: ]“待”、[image: ]“時”。三待五來之二，弓張矢發，動出成乾，貫隼入大過死，兩坎象壞，朱誤“懷”。故“何不利之有”，《象》曰“以解悖”。三陰小人乘君子器，故上觀三出射去隼也。

釋曰　此取解自困來，困二變入宫[image: ]萃，弓矢象藏坤中，三伏陽待五之二伐三，乃出成乾，貫隼入大過死，兩坎不正象皆壞，“解悖”之義。然五之二失正伐三，經謂之“寇”，傳謂之“盜”，非正名討罪成既濟无不利之義。當謂解二動，體坤藏器於身，體艮待時，二五、初四正，三乃動而成既濟，故“无不利”。注“[image: ]藏弓矢”，“[image: ]”，當作“謂”。上陰應三伏陽，民人望君子解悖，故云“上觀三”。

動而不括，是以出而有獲，語成器而動者也。

虞翻曰：“括”，作也。震[image: ]“語”，乾五之坤，二成坎弓離矢動以貫隼，故“語成器而動者也”。

釋曰　“括”無“作”訓，“作”，當[image: ]“結”，與坤六四注同。動而無窒礙，是以出而有獲，三出挾坎弓離矢成既濟，隼伏其下，故“有獲”。解本體震[image: ]語，有坎離弓矢象，藏於身而時動，故經云然。

子曰：小人不恥不仁，不畏不義，

虞翻曰：謂否也。以坤滅乾[image: ]不仁不義。坤[image: ]“恥”、[image: ]“義”，乾[image: ]“仁”、[image: ]“畏”者也。

釋曰　陽生物，“仁”也。地承天，“義”也。否初以陰消陽，故“不仁不義”。坤[image: ]“恥”，坤合乾性，故“恥不仁”。乾威稱“畏”，乾氣加坤，故“畏不義”。此人所受於天地之性，所謂“立人之道曰仁與義”，小人失其本心，無所忌憚，故“不恥不仁，不畏不義”。

不見利不勸，盧、周作“動”，非也。不威不懲。盧、周作“徵”，注同。

虞翻曰：否乾[image: ]“威”、[image: ]“利”，巽[image: ]近利，謂否五之初成噬嗑市。離日見乾[image: ]“見利”，坎盧、周作“震”。[image: ]動，故“不見利不動”。五之初以乾威坤，故“不威不懲”，震[image: ]“懲”也。

釋曰　“坎[image: ]動，不見利不動”，兩“動”字，皆當[image: ]“勸”，井《象傳》注云“坎[image: ]勸”，足以明之矣。《釋文》不出“勸”字異文，則虞本與諸家同可知。惠校改“坎”[image: ]“震”以就“動”義，似失之矣。乾來正坤，震懼艮止，故“懲”。

小懲而大誡，盧、周作“戒”，注同。此小人之福也。

虞翻曰：艮[image: ]小，乾[image: ]大，五下威初，坤殺不行，震懼虩虩，故“小懲大誡”。坤[image: ]“小人”，乾[image: ]“福”，以陽下陰，民説無疆，故“小人之福也”。

釋曰　否初在艮下，艮[image: ]小，初陰尚微，小者懲而大者知誡。弑逆大惡遏絶不行，故“小人之福”。“殺”，當[image: ]“弑”。此與訟初“不永所事”同義。

《易》曰：屨校滅趾，无咎。此之謂也。

《九家易》曰：噬嗑六五本先在初，處非其位，小人者也。故歷説小人所以[image: ]罪，終以致害，雖欲[image: ]惡，能止不行，則“无咎”。

侯果曰：噬嗑初九爻辭也。“校”者，以木夾足止行也。此明小人因小刑而大誡，乃福也。

補　“趾”，一作“止”。《釋文》。

釋曰　虞彼注云：“震[image: ]足，坎[image: ]校，震没坎下，故‘屨校滅趾’。初位得正，故‘无咎’。”

善不積，不足以成名。盧、周以“惡不積”二句合此[image: ]一節，注亦合并，不重出“虞翻曰”。

虞翻曰：乾[image: ]“積善”，陽稱“名”。

釋曰　陽息至三乾成，故“成名”。初陽尚微，行而未成也。

惡不積，不足以滅身。

虞翻曰：坤[image: ]“積惡”、[image: ]“身”，以乾滅坤，故“滅身”者也。

補　《大戴記》曰：安者，非一日而安也；危者，非一日而危也，皆以積然，不可不察也。善不積不足以成名，惡不積不足以滅身。

董子曰：積善在身，猶長日加益而人不知也。積惡在身，猶火之銷膏而人不見也。

釋曰　陰消至上，陽反復，上息至夬決坤，“滅身”之象。初陰尚微，小懲大誡，則不至滅身。

小人以小善[image: ]无盧作“無”。益而弗[image: ]也，

虞翻曰：“小善”，謂復初。

以小惡[image: ]无傷而弗去也，

虞翻曰：“小惡”，謂姤初。

補　漢昭烈帝之戒後主亦曰：勿以善小而弗[image: ]，勿以惡小而[image: ]之。

釋曰　小善弗[image: ]，復初所以消。小惡弗去，姤初所以長。噬嗑陰消至否，上猶不知反初以救之，正以“小惡[image: ]无傷而弗去”者，是與陰消陽之甚，即“剥廬”、“迷復”之小人矣。

故惡積而不可掩，盧、周作“弇”，注同。

虞翻曰：謂陰息姤至遯，子弑其父，故“惡積而不可掩”。

罪大而不可解。

虞翻曰：陰息遯成否，以臣弑君，故“罪大而不可解”也。

釋曰　惠氏曰：“乾[image: ]君、[image: ]父，内體[image: ]父，外體[image: ]君。艮消乾三，坤消乾五，艮子道，坤臣道，故有此象也。”案：上不正初，致五失位，猶安於不正，怙惡不悛，必至陰盡消陽而後已，故惡積罪大，與逆陰同。

《易》曰：何校滅耳，凶。《釋文》：何，河可反，又音河。

《九家易》曰：噬嗑上九爻辭也。陰自初升五，所在失正，積惡而罪大，故[image: ]上所滅。“善不積”斥五陰爻也，“聰不明”者，聞善不聽，聞戒不改，故“凶”也。

釋曰　《九家》義與《彖傳》柔得中而上行不合，殆失之。離[image: ]槁木，掩坎耳，“何校滅耳”之象。虞義“坎[image: ]校”，張氏曰：“否陰既成，當上九下初成益反泰。上九惡積罪大，安於不正，故五之初小徵大戒以救之，五下則坎[image: ]校[image: ]耳。‘何’，儋也，乾本[image: ]首，坎成横貫其中，故‘何校滅耳’。”

子曰：危者，安其位者也。

崔憬曰：言有危之慮，則能安其位不失也。

補　鄭康成《禮運》注曰：君子居安如危，小人居危如安，《易》曰“危者安其位”。

亡者，保其存者也。

崔憬曰：言有亡之慮，則能保其朱有“長”字。存者也。

亂者，有其治者也。

崔憬曰：言有防亂之慮，則能有其治者朱無“者”字。也。

補　谷永説：夏商之將亡也，行道之人皆知之。宴然自以若天有日莫能危，是故惡日廣而不自知，大命傾而不悟，《易》曰“危者，有其安者也；亡者，保其存者也”。

郭璞説：有道之君，未嘗不以危自持；亂世之主，未嘗不以安自居。故存而不忘亡者，三代之所以興也；亡而自以[image: ]存者，三季之所以廢也。

釋曰　姚氏曰：“不知戒懼則禍亂生。危者，自以[image: ]可長安其位者也。亡者，自以[image: ]可長保其存者也。亂者，自以[image: ]可長有其治者也，而不知乃其所以亡也。”案：姚説本《正義》，於傳文語氣極合，似較崔義[image: ]長。據鄭《禮運》注及谷永、郭景純説，則古義固如此。

是故君子安而不忘危，

虞翻曰：“君子”，大人，謂否五也。否坤[image: ]“安”。“危”，謂上也。

翟玄曰：在安而朱、盧無“而”字。慮危。

釋曰　張氏曰：“上亢，故危。當下初成益。”

存而不忘亡，

荀爽曰：謂“除戎器戒不虞”也。

翟玄曰：在存而慮亡。

釋曰　荀舉一端耳。慎厥身脩，毋教逸欲，賢者在位，能者在職，勸賞畏刑，恤民不倦，日討國人而訓之，日討軍實而申儆之，皆是也。張氏曰：“存治，謂乾。亡亂，謂坤。五知存亡治亂，故使上反下也。”

治而不忘亂，

荀爽曰：謂思患而逆防之。

翟玄曰：在治而慮亂。

是以身安而國家可保也。

虞翻曰：坤[image: ]“身”，謂否反成泰，君位定於内而臣忠於外，故“身安而國朱作“邦”。家可保也”。

補　劉向説：《易》曰“安不忘危，存不忘亡，是以身安而國家可保也”，王者必通三統，明天命所授者博，非獨一姓也。

釋曰　否時大往小來，陰消之勢已成，然五正陽位而二應之，能戒懼則反泰，君位定乎内而臣忠乎外，消者復息矣。休否以君位正五言，反泰以君位定内言。

《易》曰：其亡其亡，

荀爽曰：存不忘亡也。

繫于包桑。

荀爽曰：“桑”者，上玄下黄，乾坤相包以正，故不可忘當[image: ]“亡”。也。

陸績曰：自此以上皆謂否陰滅陽之卦。五在否家，雖得中正，常自懼以危亡之事者也。

釋曰　“包”者，乾坤相包，又植也，本也。桑上玄下黄，象乾坤相包，各繫本體，而陰中又有伏陽，德澤在民，如桑之植本深固，乾元所以能反復成泰也。小人欲消君子使亡，而君子乃自繫於植桑，其樹德也深，其防患也豫，是以身安而國家可保，所謂“利用安身”也。陸云“此以上皆否陰滅乾之卦”者，咸在遘前，消之始，困三、解三皆小人，而解取困來，噬嗑初、上皆示陰消之戒，故於此明正陰反泰之義。天下之生一治一亂，而君子之道有治無亂也。

子曰：德薄而位尊，

虞翻曰：鼎四也。則離九四凶惡小人，故“德薄”。四在乾位，故“位尊”。

釋曰　乾[image: ]德，乾體不正，四又失位，故“德薄”。鼎，三公之象，四，諸侯之位，諸侯入[image: ]三公，位近天子，故“尊”。

知小盧、周作“少”。而謀大，

虞翻曰：兑[image: ]少知，乾[image: ]大謀，四在乾體，故“謀大”矣。

釋曰　“少知”，疑當作“小知”。四兼體兑乾，故“知小而謀大”。

力少而任重，

虞翻曰：五至初體大過本末弱，故“力少”也。乾[image: ]仁，故“任重”。以[image: ]己任，不亦重乎。

補　“少”，今本多作“小”。

釋曰　張氏曰：“乾[image: ]仁，釋乾[image: ]‘任重’之故耳，非謂鼎四任仁也。”

尟朱作“鮮”，注同。不及矣。

虞翻曰：“尟”，少也。“及”，及朱少一“及”字。於刑矣。

補　“尟”，本又作“鮮”。《釋文》。

《易》曰：鼎折足，覆公餗，其刑朱作“形”。渥，凶。言不勝其任也。

孔穎達曰：言不能安身，智小謀大而遇禍也，故引鼎九四以證之矣。

補　“餗”，馬作“粥”。《釋文》。

釋曰　四震爻，變又體震，震[image: ]足，兑[image: ]毁折，故“鼎折足”。“餗”，八珍之食。鼎足折則餗覆，喻三公不勝任，覆君之美道，當服屋誅大刑。虞作“渥”，大刑也；鄭作“剭”，於屋中刑之也，不勝任之咎如此。姚氏曰：“‘任’，負也。‘鼎’，宗廟之器。‘重任’，尊位也。‘餗’，八珍之食，大謀也。以德薄知力小者當之，鮮有能勝任而不折覆以離於刑者。九四以陽居陰，處非其位，故‘不勝任’。《潛夫論·貴忠》云：‘德不稱其任，其禍必酷。能不稱其位，其殃必大。’”案：馬作“粥”者，“粥”蓋“[image: ]”之誤。

子曰：知幾其神乎！

虞翻曰：“幾”，謂陽也，陽在復初稱“幾”，此謂豫四也。惡鼎四折足，故以此次，言豫四知幾而反復初也。朱無“也”字。

釋曰　張氏曰：“豫二欲四復初，故主謂豫四。”案：豫四本復初，陽在復初稱幾。四體之而二知之，四能復初，二欲四復初，皆“知幾”者。

君子上交不諂，朱、盧作“謟”，注同。下交不瀆，

虞翻曰：豫二朱誤“上”。謂四也，四失位諂瀆。“上”，謂交五，五貴，震[image: ]笑言，笑且言，朱、盧作“笑言且”。諂也，故“上交不諂”。“下”，謂交三，坎[image: ]“瀆”，故“下交不瀆”。欲其復初得正元吉，故“其知幾乎”。

釋曰　四失位，上承五，下比三，亦皆失位，失位相與謂之失義，嫌於諂瀆。四本復初，順以動，故“不諂”、“不瀆”。反豫之本而復其初，故“知幾”。在二則四在上而欲其復，“上交不諂”也。四復初而休之，“下交不瀆”也。不溺於豫而知其當復，“知幾”也。

其知幾乎！

侯果曰：“上”，謂王侯；“下”，謂凡庶。君子上交不至諂媚，下交不至瀆慢，悔吝无朱作“無”。從而生，豈非知微者乎。

幾者，動之微，吉之先見者也。

虞翻曰：陽此下朱衍“吉”字。見初成震，故“動之微”。復初“元吉”，“吉朱少一“吉”字。之先見者也”。

韓康伯曰：“幾”者，去无朱作“無”。入有，理而未形者，不可以名尋，不可以形覩也。唯神也，不疾而速，感而遂通，故能玄照，鑒於未形也。合抱之木，起於毫末，吉凶之彰，盧、周作“章”。始乎微兆，故言“吉之先見”。

補　諸本“吉”下或有“凶”字，《漢書·楚元王傳》引《易》有。

釋曰　陽吉陰凶，陰陽相並俱生，而陽先陰後。乾元[image: ]大始，復小而辨於物，陰陽之物辨之於早，見吉即見凶，去凶就吉，則有吉无凶矣。此句“凶”字或有或無並通。

君子見幾而作，不俟終日。《易》曰：介于石，《釋文》：徐音戒。不終日貞吉。介如石焉，寧用終日，斷可識矣。

孔穎達曰：前章言朱作“云”。“精義入神”，此明知幾入神之事，故引豫朱誤“易”。之六二以證之。

崔憬曰：此爻得位居中，於豫之時，能順以動而防於豫，如石之耿介，守志不移。雖暫豫樂，以其見微而不終日，則能“貞吉”，斷可知矣。

補　“介”，眾家作“砎”。徐云：王廙古黠反。《釋文》。

釋曰　虞彼注云：“‘介’，纖也。與四[image: ]艮，艮[image: ]‘石’，故‘介于石’。與小畜通，應在五，終變成離，離[image: ]‘日’，得位，欲四急復初，己得休之，故‘不終日貞吉’。”案：“介”，纖也，界也，纖微之界謂之介，辨纖微之界即謂之介。“石”，堅確之物。“介于石”，辨纖微之界於一定之理也。“介如石”，辨纖微之界，如石之堅確不可轉也。辨之早，審之確，安用終日，斷可知矣。鄭作“砎”，謂磨砎如治石，砥礪堅確，研幾審也，詳經下。

君子知微知彰，盧、周作“章”，注同。知柔知剛，

姚信曰：此謂豫二朱、盧作“卦”。也。二下交初，故曰“知微”；上交於三，故曰“知彰”；體坤處和，故曰“知柔”；與四同功，故曰“知剛”。

補　鄭康成曰：君子“知微”，謂幽昧；“知彰”，謂明顯也。《文選》潘安仁《西征賦》注引《周易注》云，疑是鄭注。

釋曰　姚以君子專指二言。若然，“知微”，故交初不瀆。“知彰”，故交三不諂。初、三當變成離，二早得正，不待終變成離，故“不終日貞吉”，所謂“知幾”也。二柔順中正，與四同功，知四剛當復初，與虞義互通。愚謂君子當兼指二與四，見微知著，誠不可揜，故“知微知彰”。剛柔相易，各正性命，故“知柔知剛”。知幾其神，故“萬夫之望”。

萬夫之望。

荀爽曰：聖人作而萬物覩。

干寶曰：言君子苟達於此，則萬夫之望矣。周公聞齊魯之政，知後世彊弱之勢；辛有見被髮而祭，則知[image: ]戎狄之居，凡若此類，可謂“知幾”也。皆稱“君子”，君子則以得幾，不必聖者也。

子曰：顔氏之子，其殆庶幾乎！

虞翻曰：“幾”者，神妙也。顔子知微，故“殆庶幾”。孔子曰：“回也其庶幾乎。”盧作“也”。

補　鄭康成曰：“庶”，幸也。“幾”，覬也。《詩·兔爰》正義引《易》云。“云”上當脱“注”字。

釋曰　言顔子庶乎知幾。鄭義則以“庶幾”[image: ]“冀幸”之義，近辭也。知幾其神，顔子近之矣。虞引《論語》視今本多一“幾”字。

有不善未嘗不知，

虞翻曰：復以自知，老子曰“自知者明”。

釋曰　動之微即辨之。

知之未嘗復行也。

虞翻曰：謂顔回不遷怒，不貳過，克己復禮，盧、周誤“理”。天下歸仁。

釋曰　過未形而速改，亦“見幾而作，不俟終日”之義。

《易》曰：不遠復，无祇朱、盧作“祗”。悔，《釋文》：祇，王廙、輔嗣音支。元吉。朱本以此條[image: ]下卷之首，盧、周移入此卷之末，皆非。

侯果曰：復初九爻辭。“殆”，近也；“庶”，冀也。此明知微之難，則知微者唯聖人耳。顔子亞聖，但冀近於知微而未得也。在微則昧，理彰盧、周作“章”。而悟，失在未形，故有不善，知則速改，故无大過。

釋曰　陽入坤，即出震，七日來復，故“不遠復”，猶人有不善即速改也。陽出入无疾，故“无祇悔”。乾元正，故“元吉”。決於改過則無過，克己復禮[image: ]仁，吉之元也。

天地絪緼，盧作“[image: ][image: ]”，周作壹[image: ]。萬物化醇。

虞翻曰：謂泰上也。先説否，否反成泰，故不説泰。天地交，萬物通，故“化醇”。

孔穎達曰：以前章“利用安身，以崇德也”，安身之道在於得一。若已能得一，則可以安身，故此章明得一之事也。絪緼，朱作“氤氳”，下同。氣附著之義。言天地无朱作“無”。心，自然得一。唯二氣絪緼，共相和會，感應變化，而有精醇之生，萬物自化。朱脱“自化”二字。若天地有心[image: ]一，則不能使萬物此下朱衍“一”字。化醇者也。

補　“絪緼”，字又作“氤氳”。《釋文》。又作“烟煴”。《文選》張平子《思玄賦》注。《後漢書·張衡傳》注。

《説文》作“[image: ][image: ]”，曰：“[image: ]”，專[image: ]也，从壺吉，吉亦聲。“[image: ]”，[image: ][image: ]也，从凶，从壺，壺，不得渫也，《易》曰“天地[image: ][image: ]”。

“醇”，或作“淳”。

釋曰　泰乾[image: ]天，坤[image: ]地，泰初之上，乾坤合於一元，包覆醞釀，故“[image: ][image: ]”。吉凶並在壺中，氣未泄也。三應上得友，二、五既正成益，萬物出震，故化醇化生。虞云“泰上”，謂泰初之上。上文説否五，由否反泰，故不復説泰，損由泰來，説損即説泰也。“[image: ][image: ][image: ]”，正字。“[image: ]”，隸省作“壹”。“絪緼”，叚借字。“氤氳”，俗字。

男女搆精，萬物化生。

虞翻曰：謂泰初之上成損，艮[image: ]男，兑[image: ]女，故“男女搆精”，乾[image: ]“精”。損反成益，萬物出震，故“萬物化生”也。

干寶曰：“男女”，猶陰陽也，故“萬物化生”。不言“陰陽”而言“男女”者，以指釋損卦六三之辭，主於人事也。

補　“搆”，亦作“構”，鄭康成作“觏”，曰：“觏”，合也。男女以陰陽合其精氣。《詩·草蟲》正義。

《白虎通》曰：人道所以有嫁娶何？以[image: ]情性之大，莫若男女，男女之交，人倫之始，莫若夫婦，《易》曰“天地氤氳，萬物化淳，男女構精，萬物化生”。《嫁娶》文。

釋曰　人道合於一則孳生不已，故伏羲别男女正夫婦使定於一，而人倫正王道興，所以位天地而育萬物也。

《易》曰：三人行，則損一人；一人行，則得其友。言致一也。

侯果曰：損六三爻辭也。《象》云“一人行三則疑”，是眾不如寡，三不及一。此明物情相感，當上法絪緼朱作“氤氳”。化醇致一之道，則无患累者也。

釋曰　泰乾三爻[image: ]“三人”，震[image: ]“行”，故“三人行”。初之上，故“損一人”。三應上，故“得其友”。三則疑，一則得友，故精義入神之學歸於一。

子曰：君子安其身而後動，

虞翻曰：謂反損成益。“君子”，益初也。坤[image: ]“安身”，震[image: ]“後動”。

崔憬曰：君子將動有所[image: ]，必自揣安危之理在於己身，然後動也。

釋曰　三陽一體，否五使上反初，故君子謂初，益下在初，五之德也。身正則安，初正坤成震，故“安其身而後動”。深識安危之本，處身於無過之地，是惟無動，動則益矣。

易其心而後語，

虞翻曰：乾[image: ]“易”，益初體復心。震[image: ]“後語”。

崔憬曰：君子恕己及物，若於事心難，不可出語，必和易其心而後言。

釋曰　平易其心，審理之當然，人情之所安，而後發號出令。崔云“於事心難”，謂於事有心知其難者，不强以出教令。周公曰：“平易近民，民必歸之。”《大學》曰：“君子有大道，必忠信以得之，驕泰以失之。”

定其交而後求。

虞翻曰：震專[image: ]“定”、[image: ]“後”。“交”，謂剛柔始交，艮[image: ]“求”也。

崔憬曰：先定其交，知其才行若好施與吝，然後可以事求之。

釋曰　否天地不交，上之初交坤得正，是“定其交”。應艮[image: ]求，與國人交止於信，危急存亡之際乃可恃。崔云“好施與吝”，謂知其人好施或吝嗇，度其可否，然後求之，以朋友之交取與言。

君子脩周作“修”。此三者，故全也。

虞翻曰：謂否上之初。損上益下，其道大光；自上下下，民説无疆，故“全也”。

釋曰　益人者人恒益之，否上之初，所以[image: ]成既濟反泰之本。

危以動，則民不與也。

虞翻曰：謂否上九“高而无朱作“無”。位”，故“危”。坤民否閉，故弗與也。

釋曰　益初既正，上於六位當反三，於消息又當反初，三陽以次反乎内成泰。上不反初，則非益下之道，否終當消成剥，故此極言不益之害。益上即否上之位，虞就否上明之。

懼以語，則民不應也。

虞翻曰：否上窮災，故“懼”。不朱誤“來”。下之初成益，故“民不應”，坤[image: ]“民”，震[image: ]“應”也。

无交而求，則民不與也。

虞翻曰：上來之初，故“交”。坤民否閉，故“不與”。震[image: ]“交”。

釋曰　上不之初，故“无交”。

莫之與，則傷之者至矣。

虞翻曰：上不之初，否消滅乾，則體剥傷，臣弑君，子弑父，故“傷之至矣”。

《易》曰：莫益之，或擊之，立心勿恒，凶。

侯果曰：益上九爻辭也。此明先安身易心，則羣善自應。若危動懼語，則物所不與，故“凶”也。

釋曰　上窮亢失位，有不能益下之象，故“莫益之”。否消成剥，艮手[image: ]擊，故“或擊之”。益道不終，故“立心勿恒，凶”。“勿”，猶“無”也。



(1)　點校案：“网或從亾”，“從”當作“从”。

(2)　點校案：此注本在十六章末。


卷第十六

第五章

子曰：乾坤其易之門邪？

荀爽曰：陰陽相易，出於乾坤，故曰“門”。

補　“易之門”，本又作“門户”。《釋文》。鄭康成《易贊》有“户”字。

釋曰　張氏曰：“‘易’，神也。入坤出乾，故乾坤[image: ]易之門。”

乾，陽物也。坤，陰物也。

荀爽曰：陽物天，陰物地也。

釋曰　乾坤之象主於天地，而萬物皆資始於乾，由坤而生。凡陽皆屬乾，凡陰皆屬坤，故此云“乾陽物，坤陰物”，下云“乾天下之至健，坤天下之至順”。

陰陽合德，而剛柔有體。

虞翻曰：“合德”，謂天地雜，保大和，日月戰。乾剛以體天，坤朱脱“坤”字。柔以體地也。

釋曰　張氏曰：“乾入坤，坤就乾，天地雜也。坤牝乾，陰凝陽，日月戰，保太和也。易出入乾坤之門者以此。”案：“陰陽合德”，一陰一陽之謂道也。“剛柔有體”，分陰分陽，乾坤剛柔立本，六十四卦由此生，消息由此出也。

以體天地之撰，《釋文》：撰，仕勉反。王肅士眷反。

《九家易》曰：“撰”，數也，萬物形體皆受天地之數也。謂九天數，六地數也，剛柔得以[image: ]體矣。

釋曰　萬物陽類皆得天數，陰類皆得地數，故易卦爻皆七、八、九、六。

以通神明之德。

《九家易》曰：隱藏謂之“神”，著見謂之“明”，陰陽交通乃謂之“德”。

釋曰　聖人幽贊神明，因蓍立卦，乾坤生六子成八卦，重[image: ]六十四，而易無不周，故“以通神明之德”。

其稱名也，雜而不越。

《九家易》曰：陰陽雜也。“名”，謂卦名。陰陽雖錯，而卦象各有次序，不相踰越。

補　“越”，《説文》作“[image: ]”，曰：“[image: ]”，踰也，《易》曰“雜而不[image: ]”。

釋曰　易无名也。出入乾坤成六十四卦，則有名。名以陰陽雜居而立，然不越乎乾坤之大義。陰陽相受，各有次序也。“[image: ]”，正字。“越”，叚字。

於稽其類，其衰世之意邪？

虞翻曰：“稽”，考也。三稱盛德，上稱末世，乾終上九，動則入坤，坤弑其君父，故[image: ]亂世。陽出復震，入坤出坤，故“衰世之意邪。”

侯果曰：“於”，嗟也；“稽”，考也。易象考其事類，但以吉凶得失[image: ]主，則非淳古之時也，故云“衰世之意”耳。言“邪”，示疑不欲切指也。

釋曰　“於稽其類”，於雜之中而稽其類也。侯讀“於”[image: ]《尚書》歎辭之“於”，“於”字絶句。

夫易彰盧、周作“章”，注同。往而察來，而微顯闡幽，開而當名，

虞翻曰：神以知來，知朱作“智”。以藏往。微者顯之，謂從復成乾，是察來也。闡者幽之，謂從姤之坤，是彰往也。陽息出初，故“開而當名”。

釋曰　“彰往”，著吉凶一定之理。“察來”，審禍福將至之幾。顯者微之，推見以至隱，陽息照物，本孕坤中也。幽者闡之，陰閲藏物，乃出乾初也，此因虞義而變易之。張氏曰：“乾元出坤，其動也闢，故‘開’。六十四卦由此生，故‘當名’也。”

辯物，正言，斷辭，則備矣。

干寶曰：“辯物”，朱、盧無此二字。辯物類也；“正言”，言正義也；“斷辭”，斷吉凶也，如此則備於經矣。

釋曰　張氏曰：“乾元出坤，陰陽以别，故‘辯物’。震[image: ]言、[image: ]辭，陽出震，故‘正言斷辭’。皆備於名，故‘則備矣’。”

其稱名也小，

虞翻曰：謂乾坤與六子俱名八卦而小成，故“小”，復小而辯於物者矣。

釋曰　六十四卦之名義皆本八卦。“小”，謂陰陽尚微也，故引“復小而辯於物”以明之。

其取類也大。

虞翻曰：謂乾陽也，[image: ]天，[image: ]父。觸類而長之，故“大”也。

釋曰　張氏曰：“謂觸類而長之成六十四卦，皆乾元所[image: ]。‘[image: ]天[image: ]父’者，言其大生，故觸類而長之耳，非以説卦所屬[image: ]取類也。”案：取類大，道之顯也。

其旨遠，其辭文，

虞翻曰：“遠”，謂乾；“文”，謂坤也。

釋曰　張氏曰：“乾元知來，故‘旨遠’。坤知章往，故‘辭文’。”

其言曲而中，其事肆而隱。

虞翻曰：“曲”，屈；盧、周作“詘”，朱“曲屈”二字倒。“肆”，直也。陽曲初，震[image: ]“言”，故“其言曲而中”。坤[image: ]“事”，隱未見，故“肆而隱”也。

釋曰　陽曲初，藏坤中也，屯字尾曲象之。出震得位，故“中”。乾動直，故“肆”，《記》曰“肆直而慈愛”。尚伏坤中，故“隱”，其言曲而中，聖人所以濟民行也。其事肆而隱，龍德而在衰世也。

因貳以濟民行，以明失得之報。

虞翻曰：“二”，謂乾與坤也。坤[image: ]“民”，乾[image: ]“行”，行得則乾報以吉，行失則坤報以凶也。

補　鄭康成曰：“貳”，當[image: ]“弍”。《釋文》。

釋曰　因乾坤陰陽明吉凶，使民行得正而無失，則成既濟矣。

第六章

《易》之興也，其於中古乎？

虞翻曰：興《易》者，謂庖犧也。文王書經，繫朱作“系”。庖犧於乾五，乾[image: ]“古”，五在乾中，故興於中古。繫以黄帝、堯、舜[image: ]後世聖人，庖犧[image: ]中古，則庖犧以前[image: ]上古。

補　馬、荀、鄭皆以文王[image: ]中古。後章虞注。

《漢書·藝文志》曰：易道深矣，人更三聖，世歷三古。孟康曰：伏羲[image: ]上古，文王[image: ]中古，孔子[image: ]下古。

釋曰　《上傳》云“包羲作結繩”，又云“上古結繩而治”，則包羲[image: ]上古，而文王[image: ]中古可知。傳以黄帝、堯、舜[image: ]後世聖人者，對上古言之耳。包羲之《易》興於文王，故曰“興於中古”，下云“《易》之興也，殷之末世周之盛德”，正申此文。

作《易》者，其有憂患乎？

虞翻曰：謂憂患二字朱誤倒。百姓，未知興利盧誤“利興”。遠害，不行禮義，茹毛飲血，衣食不足。庖犧則天八卦，通[image: ]六十四，以德化之，吉凶與民同患，故“有憂患”。

釋曰　“作《易》”，兼包犧畫卦、文王繫辭言。文王蒙難，本包犧憂患生民之意而演《易》也。

是故履，德之基也。

虞翻曰：乾[image: ]“德”。履與謙旁通，坤柔履剛，故“德之基”，坤[image: ]“基”。

侯果曰：“履”，禮，蹈禮不倦，“德之基也”。自下九卦，是復道之最，故特言矣。

釋曰　“履”，踐也，藉也。履物[image: ]踐，履於物[image: ]藉。履以旁通言，則坤藉乾；以本卦言，則乾履兑，禮達分定，故“德之基”。

謙，德之柄也。

虞翻曰：坤[image: ]“柄”，“柄”，本也。凡言“德”皆陽爻也。

干寶曰：“柄”所以持物，“謙”所以持禮者也。

釋曰　張氏曰：“地者萬物之本。乾上九反三，陽德皆本乎此，故謙[image: ]德之柄。”

復，德之本也。

虞翻曰：復朱誤“德”。初，乾之元，故“德之本也”。

恒，德之固也。

虞翻曰：立不易方，守德之堅固。

損，德之脩周作“修”，注同。也。

荀爽曰：徵朱作“懲”。忿窒慾，所以脩德。

補　鄭康成曰：“脩”，治也。

“脩”，馬融作“循”。並《釋文》。

釋曰　“循”義不甚協，葢“脩”之譌。

益，德之裕也。

荀爽曰：見善則遷，有過則改，德之優裕也。

困，德之辯也。《釋文》：辯，如字，王肅卜免反。

鄭玄曰：“辯”，别也。遭困之時，君子固窮，小人窮則濫，德於是别也。

井，德之地也。

姚信曰：井養而不窮，德居地也。

釋曰　姚氏曰：“井[image: ]德所居之地，勞民勸相，居德之地也。”

巽，德之制也。

虞翻曰：巽風[image: ]號令，所以制下，故曰“德之制也”。

孔穎達曰：此上九卦，各以德[image: ]用也。

釋曰　陽入陰而制齊之，與時偕行，惟義所在。

履和而至。

虞翻曰：謙與履通，謙坤柔和，故“履和而至”，“禮之用和[image: ]貴”者也。

釋曰　“説而應乎乾”，故“和”。“辯上下定民志”，故“至”，“至”者，盡其當然之則也。

謙尊而光。

荀爽曰：自上下下，其道大光也。

復小而辯盧、周作“辨”。於物。

虞翻曰：陽始見，故“小”。乾陽物，坤陰物，以乾居坤，故稱别物。

釋曰　陰陽之物辯之於早。經傳“辯”“辨”字多不别。《説文》：“辯”，治也；“辨”，判也，訓“别”。則“辨”正字，“辯”叚字。

恒雜而不厭。

荀爽曰：夫婦雖錯居，不厭之道也。

釋曰　夫婦有别而久，則恩義篤而孝敬成，族類辯，故“不厭”。

損先難而後易。

虞翻曰：損初之上失正，故“先難”。終反成益，得位於初，故“後易”，“易其心而後語”。

益長裕而不設。

虞翻曰：謂天施地生，其益无朱作“無”。方。凡益之道，與時偕行，故“不設”也。

補　鄭康成曰：“設”，大也。《周禮·攷工》曰“中其莖，設其後”。《周禮·攷工記·桃氏》疏。

釋曰　張氏曰：“謂利之而不庸。”案：“不設”，不張大也，所以“有孚惠我德”。

困窮而通。

虞翻曰：陽窮否上，變之坤二成坎，坎[image: ]“通”，故“困窮而通”也。

釋曰　困而不失其所亨。

井居其所而遷。

韓康伯曰：改邑不改井，井所居不移，而能遷其施也。

釋曰　“遷”，故井養不窮。

巽稱而隱。《釋文》：稱，尺證反，又尺升反。

崔憬曰：言巽申命行事，是稱揚也。陰助德化，是微隱也。自此已盧、周作“以”。上，盧、周作“下”。明九卦德之體者也。

釋曰　崔訓“稱”[image: ]“稱揚”，義未盡。張氏曰：“‘稱’，度也。物齊乎巽，神明其德，陽隱乎初，故‘稱而隱’。”

履以和行。

虞翻曰：禮之用和[image: ]貴，謙震[image: ]“行”，故“以和行”也。

釋曰　禮之用在和，故以和人之行，所謂和順於道德。謙震[image: ]行，以履合謙，故“以和行”。

謙以制禮。

虞翻曰：陰稱“禮”，謙三以一陽制五陰，萬民服，故“以制禮”也。

釋曰　禮以地制，孝子之行忠臣之義取諸地。以陽亨陰，由謙息履，故“以制禮”。禮以謙[image: ]本，所謂“德之柄”。

復以自知。

虞翻曰：有不善未嘗不知，故“自知”也。

恒以一德。

虞翻曰：恒德之固，立不易方，從一而終，故“一德”者也。

釋曰　久于其道，純一其德。

損以遠害。

虞翻曰：坤[image: ]“害”，泰以初止坤上，故“遠害”，乾[image: ]“遠”。

益以興利。

荀爽曰：天施地生，其益无朱作“無”。方，故“興利”也。

困以寡怨。

虞翻曰：坤[image: ]“怨”，否朱誤“不”。弑父與君，乾來上折坤二，故“寡怨”。坎水性通，故不怨也。

釋曰　“乾來上折坤二”，“來上”，當作“上來”。上之二，大人正坤，則民怨弭而亂不作。君子雖[image: ]小人所揜，困而不失其所亨，求仁得仁，又何怨。

井以辯盧、周作“辨”，注同。義。

虞翻曰：坤[image: ]“義”，以乾别坤，故“辯義”也。

釋曰　姚氏曰：“‘辯義’，改邑不改井，各有宜也。”

巽以行權。

《九家易》曰：巽象號令，又[image: ]近利，人君政教進退，擇朱、盧作“釋”。利而[image: ]，“權”也。《春秋傳》曰：“權者，反於經然後有善者也。”此所以説九卦者，聖人履憂濟民之所急行也。故先陳其德，中言其性，後敘其用，以詳之也。西伯勞謙，殷紂驕暴，臣子之禮有常，故創易道以輔濟君父者也。然其意義廣遠幽微，孔子指撮，解此九卦之德，合三復之道，明西伯之於紂不失上下。

釋曰　“擇利而行”，通變宜民也。張氏曰：“權者，反於經然後合道者也。巽陽隱初，特究成震，以消[image: ]息，故曰‘巽以行權’。”

第七章

《易》之[image: ]書也不可遠，《釋文》：遠，馬、王肅、韓袁万反，師讀如字。

侯果曰：居則觀象，動則玩占，故“不可遠”也。

[image: ]道也屢盧、周作“婁”，注同。遷。

虞翻曰：“遷”，徙也。日月周流，上下無常，故“屢遷”也。

補　“屢”，鄭氏《易贊》引作“婁”。

釋曰　上兩章言卦，此以下三章言爻。生爻取法日月，故虞本日月之道言之。“婁”，古“屢”字。

變動不居，周流六虚。

虞翻曰：“變”，易；“動”，行；“六虚”，六位也。日月周流，終則復始，故“周流六虚”。謂甲子之旬辰巳朱誤“[image: ]”。虚，坎戊[image: ]月，離己[image: ]日，入在中宫，其處空虚，故稱“六虚”，五甲如次者也。

釋曰　九六往來，不常厥居，周流於六位之中，終則又始。曰“六虚”者，姚氏謂“太極六爻一陰一陽之虚位”，是也。太極六位，即乾坤用九六體坎離成既濟之象。坎月離日位戊己中宫，旬中之辰當之者[image: ]虚。如甲子之旬，則辰巳當戊己[image: ]虚，甲戌之旬，則寅卯當戊己[image: ]虚，六甲以次推之可知。日月進退由中宫出入，卦爻消息登降於六位，其義一也。

上下无常，剛柔相易。

虞翻曰：“剛柔”者，晝夜之象也。在天稱“上”，入地[image: ]“下”，故“上下无常”也。

釋曰　姚氏曰：“終而復始，升降於六虚，所謂周也。陰陽上下，互相易位，故‘上下无常，剛柔相易’，所謂易也。”

不可[image: ]典要，唯變所適。

虞翻曰：“典”，常；盧、周脱“常”字。“要”，道也。上下无常，故“不可[image: ]典要”。適乾[image: ]晝，適坤[image: ]夜。

侯果曰：謂六爻剛柔相易，遠近恒唯變所適，非有典要。

釋曰　“典”，常也；“要”，約束也，謂道之一定者也。六十四卦消息，唯其時義，不必皆如陰陽一定之位，故“唯變所適”，猶日月相推，往來不窮也。侯注“恒”字上疑脱“无”字，“无恒”絶句。以上言易道變易，六爻發揮旁通之事。

其出入以度，外内使知懼。

虞翻曰：出乾[image: ]“外”，入坤[image: ]“内”，日行一度，故“出入以度”。出陽知生，入陰懼死，“使知懼”也。

韓康伯曰：明出入之度，使物知外内之戒也。出入猶行藏，外内猶隱顯。遯以遠時[image: ]吉，豐以幽隱致凶，漸以高顯[image: ]美，明夷以處昧利貞，此外内之戒也。

釋曰　虞意出陽顯外則知生，入陰消内則懼死。“出入以度”，如日行有常，使人審消息吉凶而不失其度也。愚謂下章云“懼以終始，其要无咎”，則“知懼”謂“知戒懼”耳。易雖屢遷，而出陽入陰各有節度，爻象動内，吉凶見外，所以使人知懼，不陷凶咎。

又明於憂患與故。

虞翻曰：神以知來，故“明憂患”；知朱作“智”。以藏往，故知事故。作《易》者其有憂患乎？

釋曰　明未來憂患之先幾，與已往事故之定理。

无有師保，如臨父母。

虞翻曰：“臨”，見也。言陰陽施行以生萬物，无有師保生成之者。萬物出生，皆如父母，孔子曰：“父母朱誤“子”。之道天地，乾[image: ]父，坤[image: ]母。”

干寶曰：言易道以戒懼[image: ]本，所謂懼以終始歸无咎也。“外”，謂盧、周誤“[image: ]”。丈夫之從王事，則夕惕若厲；“内”，謂婦人之居室，則无攸遂也。雖无師保切磋之訓，其心敬戒，常如父母之臨己者也。

釋曰　聖人作《易》，憂民之深，不但如師保之教訓，直如父母之臨覆。乾嚴[image: ]師，坤安[image: ]保，師保父母，皆乾坤象。卦爻陰陽剛柔，不皆乾坤而無非乾坤也。干氏以“外内”[image: ]男女正位之象。“如臨父母”，正申“知懼”之義，父母者施教令於婦子者也。

初率盧、周作“帥”，注“率”，正同。其辭而揆其方，

虞翻曰：“初”，始下也：“率”，正也，謂脩朱、周作“修”，下同。辭立誠。“方”，謂坤也，以乾通坤，故“初帥各本皆如此。其辭而揆其方”。

侯果曰：“率”，脩；“方”，道也。言脩易初首之辭，而朱無“而”字。度其終末之道，盡有典常，非虚設也。朱無“也”字。

補　馬融曰：“方”，道也。《釋文》。

釋曰　虞述經作“帥”，“帥”、“率”皆叚借字，正當作“[image: ]”，“[image: ]”，先道也。道人必以正，則人循行之，故“率”又訓“循”又訓“正”。“初率其辭而揆其方”，在作《易》者，則於初正其辭以定一卦之義也；在學《易》者，則於初循其辭以審全卦之旨也。侯注兩“脩”字，疑皆當作“循”。

既有典常。苟非其人，道不虚行。

虞翻曰：其出入以度，故“有典常”。“苟”，誠也；“其人”，謂乾[image: ]賢人。神而明之，存乎其人，不言而信，謂之德行，故“不虚行”也。

崔憬曰：言易道深遠，若非朱、盧此下有“其”字。聖人，則不能明其道，故知易道不虚而自行，必文王然後能朱無“能”字。弘也。

釋曰　六十四卦三百八十四爻同出乾坤而歸於既濟，一卦有一卦之既濟，故曰“既有典常”，“既”，盡也。以上言易道歸於不易，成既濟之事。

第八章

《易》之[image: ]書也，

干寶曰：重發易者，别殊旨也。

釋曰　上章統論生爻大義，此章指實言之。

原始要終以[image: ]質也。

虞翻曰：“質”，本也。以乾“原始”，以坤“要終”，謂原始及朱作“反”。終以知死生之説。

崔憬曰：“質”，體也。言《易》之書，原窮其事之初，若初九“潛龍勿用”，是“原始”也；又要會其事之末，若上九“亢龍有悔”，是“要終”也。易原始潛龍之勿用，要終亢龍之有悔，復相明以[image: ]體也。諸卦亦然，若大畜而後通之類是也。

釋曰　虞氏所言，大極一陰一陽之道，乾坤九六之用，六十四卦消息之始終也。崔氏所言，一卦之始終也。由大極變化而成每卦六畫之始終，六畫一體，是之謂質。元發[image: ]畫，所謂“彖”也。崔注“大畜”下，當重一“畜”字。

六爻相雜，唯其時物也。

虞翻曰：陰陽錯居稱“雜”。時陽則陽，時陰則陰，故“唯其時物”。乾陽物，坤陰物。

干寶曰：一卦六爻，則皆雜有八卦之氣，若初九[image: ]震爻，九二[image: ]坎爻也；或若見辰戌言艮，巳亥言兑也；或若以甲壬名乾，以乙癸名坤也；或若以午位名離，以子位名坎；或若德來[image: ]好物，刑來[image: ]朱脱五字。惡物；王相[image: ]興，休廢[image: ]衰。

釋曰　姚氏曰：“‘時’，[image: ]一卦之氣發[image: ]六畫者，故‘六位時成’。爻之陰陽由於畫，故‘唯其時物’，唯六畫之陰陽發[image: ]六爻之陰陽也。”干以“物”[image: ]爻所屬之物，六爻陰陽相雜，唯其卦之時而物應，爻辭取義所以廣也。

其初難知，其上易知，本末也。

侯果曰：“本末”，初、上也。初則事微，故“難知”；上則事彰，故“易知”。

初辭擬之，卒成之終。

干寶曰：初擬議之，故“難知”；卒終成之，故“易知”。本末勢然也。

侯果曰：失在初微，猶可擬議而之福。過在卒成，事之終極，非擬議所及，故曰“卒成之終”。假如乾之九三，噬嗑初九，猶可擬議而之善。至上九則凶災不移，是事之卒成之終極，凶不變也。

釋曰　初擬議其事，至上而吉凶著，故“卒成之終”。“終”，謂上也。侯説“擬議”未當。

若夫雜物撰德，辯盧、周作“辨”，注同。是與非，則非其中爻不備。

虞翻曰：“撰德”，謂乾；“辯”，别也。“是”，謂陽；“非”，謂陰也。“中”，正。乾六爻二、四、上非正，坤六爻初、三、朱誤“二”。五非正，故“雜物”。因而重之爻在其中，故“非其中”，則爻辭不備。“道有變動，故曰爻也。”

崔憬曰：上既具論初、上二爻，次又以明其四爻也。言中四爻雜合所主之事，撰集所陳之德，能辯其是非，備在卦中四爻也。

補　“撰”，鄭作“算”，曰：“算”，數也。《釋文》。

釋曰　“算”、“撰”聲轉訓同。虞以“雜物”[image: ]爻位不皆正，“撰德”[image: ]數乾之德。一陰一陽，二、八、六統於一、七、九，陽息[image: ]是，陰消[image: ]非，於義可也。訓“中”[image: ]“正”，則《易》無此例，殆失之矣。姚氏曰：“‘雜物’，謂陰陽也。‘撰德’，天地之撰，神明之德也。‘中爻’，二至五中四爻也。謂之中爻者，五，上之中；二，下之中；三、四，互體之中。中四爻兼互體，故備也。”案：雜合陰陽之物，七、八、九、六之數。八卦之德，於一卦正象互象之中，以辯陰陽消息，六位當否，或變或易或不動，皆初、上合中四爻乃備。

噫，亦要存亡吉凶，則居可知矣！《釋文》：噫，於其反。要，一妙反，絶句。又一遙反，則句至“吉凶”。

虞翻曰：謂知存知亡，要終者也。居乾吉則存，居坤凶則亡，故曰“居可知矣”。

崔憬曰：“噫”，歎聲也。言中四爻亦能要定卦中存亡吉凶之事，居然可知矣。孔疏扶王弼義，以此中爻[image: ]二、五之爻，居中无偏，能統一卦之義，事必不然矣。何則？上文云“六爻相雜，唯其時物”，言雖錯雜，而各獨會於時，獨主於物，豈可以二、五之爻，而兼其雜物撰德是非存亡吉凶之事乎？且二、五之此下似脱“爻”字。撰德與是，要存與吉則可矣；若主物與非，要亡與凶，則非其所象，故知其不可也。朱作“矣”。且朱作“但”。上論初、上二爻，則此中總言四爻矣。下論二四、三五，則是重述其功位者也。

補　馬融曰：“噫”，辭也。“居”，處也。居讀如字。

王肅曰：“噫”，辭也。於力反。

鄭康成曰：“居”，辭。音基。

王肅同。並《釋文》。

釋曰　易原始要終以[image: ]質，發而[image: ]爻，學者亦要存亡於爻辭之吉凶，則由始成終一定之理可知矣。“噫”，歎辭，憂患之意，王肅音異，義或同。王氏引之謂肅讀“噫”[image: ]“抑”，“抑”，轉語辭，審上下文義似不協。“要”，即“要終”之“要”，或音一妙反絶句，不辭之甚。“居”，如《檀弓》“何居”之“居”，馬、虞訓“處”，亦通。吉凶言乎其失得，得屬乾，失屬坤，故虞云然。得位則坤爻亦乾吉之象，失位則乾爻亦坤凶之象。坤二應陽，乾上防陰，是也。崔辯中爻甚當，以“要存亡吉凶”專指中四爻猶未盡。“且二、五之撰德”，“之”下當脱“爻”字，絶句，“撰德”屬下讀。

知盧、周作“智”。者觀其彖辭，則思過半矣。

韓康伯曰：夫彖舉立象之統，論中爻之義，約以存博，[image: ]以兼眾，雜物撰德而一以貫之者也。形之所宗者道，眾之所歸者一。其事彌繁，則愈滯乎有。注本作“形”。其理彌約，則轉近乎道。彖之[image: ]義，存乎一也。一之[image: ]用，同乎道矣。形而上者可以觀道，過此下朱、盧有“乎”字。半之益，不亦宜乎！

補　馬融曰：“彖辭”，卦辭也。

鄭康成曰：“彖辭”，爻辭也。

王肅曰：彖舉象之要也。並《釋文》。

釋曰　彖辭舉六爻大義，故“思過半”。鄭注“爻辭”下，葢脱“之質”二字。

二與四同功，

韓康伯曰：同陰功也。

崔憬曰：此重釋中四爻功位所宜也。二主士大夫位，佐於一國；四主三孤、三公、牧伯之位，佐於天子，皆同有助理之功也。

釋曰　二與四同互一卦，故“同功”。二得中在内，四失中在外。二[image: ]大夫，四[image: ]諸侯，故“異位”。崔以二[image: ]士大夫，四[image: ]公、孤、牧伯，據後師説約略言之，不與《乾鑿度》合。

而異位。

韓康伯曰：有外内也。

崔憬曰：二士大夫位卑，四孤、公、牧伯位尊，故有異也。

其善不同，二多譽，四多懼，近也。

韓康伯曰：二處中和，故“多譽”也。四近於君，故“多懼”也。

釋曰　五乾[image: ]善，二應五，四承五，故“其善不同”。“近”，謂二在内，韓説未是。二與四同功而“多譽”、“多懼”異者，二在内近，四在外遠，柔道主近也。

柔之[image: ]道，不利遠者。

崔憬曰：此言二、四皆陰位。陰之[image: ]道，近比承陽，故“不利遠”矣。

釋曰　天道遠，地道近，柔之[image: ]道不利乎遠，四所以多懼也。崔説未當。

其要无咎，其用柔中也。

崔憬曰：言二是陰遠陽，雖則不利，其要或有无咎者，以二柔居中，異於四也。

釋曰　懼則能戒，故要歸无咎。二所以多譽，陰道之用在柔中也。崔説未當。

三與五同功而異位。

韓康伯曰：有貴賤也。

崔憬曰：三，諸侯之位；五，天子之位。同有理人之功，而君臣之位異者也。

釋曰　三[image: ]三公，五[image: ]天子，故“異位”。

三多凶，五多功，貴賤之等也。

崔憬曰：三處下卦之極，居上卦之下，朱脱此二字。[image: ]一國之君，有威權之重，而上承朱作“臣”。天子，若无含章之美，則必致凶。五既居中不偏，貴乘天位，以道濟物，廣被寰中，故“多功”也。朱無“也”字。

其柔危，其剛勝邪！《釋文》：勝，升證反，一音升。

侯果曰：三、五陽位，陰柔處之，則多凶危，剛正居之，則勝其任。言“邪”者，不定之辭也。或有柔居而吉者，得盧、周作“居”。其時也；剛居而凶者，朱無“者”字。失朱作“私”。其應也。

釋曰　侯讀“勝”音升，依“吉凶貞勝”之義，則宜讀升證反。姚氏曰：“三、五俱陽，同互一卦，故‘同功’。五中在外，三失中在内，故‘異位’。五貴得中，故‘多功’。三賤失中，故‘多凶’。三、五陽位，故‘柔危剛勝’也。”案：“邪”者，唱歎之辭。“柔居而吉”者，當變也。“剛居而凶”者，時[image: ]之也。

第九章

《易》之[image: ]書也，廣大悉備。

荀爽曰：以陰朱誤“陽”。易陽謂之“廣”，以陽易陰謂之“大”。易與天地準，朱作“准”。固“悉備”也。

釋曰　以陰易陽，坤之乾也；以陽易陰，乾通坤也。乾大生，坤廣生，以言乎天地之閒則備矣。“固”，當[image: ]“故”。

有天道焉，有人道焉。有地道焉。

崔憬曰：言《易》之[image: ]書明三才，廣无朱作“無”，下同。不被，大无不包，悉備有萬物之象者也。

釋曰　太極元氣函三[image: ]一，乾三畫象之。

兼三才朱作“材”。而兩之，故六。六者，非它朱作“他”。也，三才之道也。唐石經“才”字原作“才”，改[image: ]“材”。

崔憬曰：言重卦六爻亦兼天地人道，兩爻[image: ]一才，以下四“才”字，朱惟末一字作“才”，餘皆作“材”。六爻[image: ]朱作“有”。三才，則是“兼三才而兩之，故六”，“六”者即三才之道也。

釋曰　兼三才[image: ]乾象，以坤兩之，故六。六者非它，即三才之道。天道陰陽，地道剛柔，人道仁義也。

道有變動，故曰爻。

陸績曰：天道有晝夜日月之變，地道有剛柔燥溼朱、盧作“濕”。之變，人道有行止動靜吉凶善惡之變，聖人設爻，以效三者之變動，故謂之“爻”者也。

釋曰　發揮於剛柔而生爻，以效天下之動。

爻有等，故曰物。

干寶曰：“等”，羣也。爻中之義羣物交集，五星四氣，六親九族，福德刑殺，眾形萬類，皆來發於爻，故總謂之“物”也。象“頤中有物曰噬嗑”，是其義也。

釋曰　爻有剛柔貴賤之等可辯，故曰“物”，陰陽之物也。干以爻所屬之物言，亦通。

物相雜，故曰文。

虞翻曰：乾陽物，坤陰物。純乾純坤之時未有文章，陽物入坤，陰物入乾，更相雜，朱誤“離”。成六十四卦，盧誤“爻”。乃有文章，故曰“文”。

文不當，故吉凶生焉。

干寶曰：其辭[image: ]文也。動作云[image: ]，必考其事，令與爻義相稱也。事不稱義，雖有吉凶，則非今日之吉凶也。故元亨利貞，而穆姜以死；黄裳元吉，南蒯以敗，是所謂文不當也。故於經則有君子吉小人否，於占則王相之氣，君子以遷官，小人以遇罪也。

釋曰　爻不皆當位，故“文不當”，當則吉，不當則凶。干以“文不當”據筮占言，亦一義。

第十章

《易》之興也，其當殷之末世，周之盛德邪？當文王與紂之事邪？

虞翻曰：謂文王書《易》六爻之辭也。“末世”，乾上；“盛德”，乾三也。“文王三分天下而有其二以服事殷，周德其可謂至德矣”，故“周之盛德”。紂窮否上，知存而不知亡，知得而不知喪，終以焚死，故“殷之末世”也。而馬、荀、鄭君從俗以文王[image: ]中古，失之遠矣。

補　鄭康成曰：據此言，以《易》是文王所作，斷可知矣。《左傳·昭二年》正義。又《左傳·序》正義約之云。案：據此文，以[image: ]《易》是文王所作。

釋曰　文王[image: ]臣止敬，視民如傷，立人倫之極以順天則，故[image: ]“盛德”。文王蒙難而作《易》，上章云“作《易》者有憂患”，雖上兼包羲而意主文王也。此“興《易》”之文與上章同，則文王[image: ]中古，而《易》是文王所作可知。包羲作卦，文王作辭，皆作者之謂聖也，虞駁鄭失之。文王作乾坤卦爻辭及屯以下卦辭，故孔子獨名乾坤卦爻辭[image: ]“文言”。屯以下爻辭葢周公成之，父作子述，故作《易》獨稱文王也。

是故其辭危。

虞翻曰：“危”，謂乾三夕惕若厲，故“辭危”也。

釋曰　諸卦爻辭皆然。文王位乾三，故虞舉以指説全經大意。

危者使平，

陸績曰：文王在紂世，有危亡之患，故於《易》辭多趨危亡。本自免濟，建成王業，故《易》爻辭“危者使平”以象其事，否卦九五“其亡其亡，繫于盧、周作“於”。包桑”之屬是也。

釋曰　“易”，輕也。自危者能平，輕易者必傾，天道使然，《易》辭著之以[image: ]萬世戒，望天下之平而懼殷命之傾。乾上亢而不知悔，則窮剥入坤，之坤三成謙，則息復而濟，聖人之情見乎辭矣。陸氏舉否、明夷之辭指實文王與紂之事，據爻辭周公作而云然。“本自免濟”，“本”，當[image: ]“卒”。

易者使傾。

陸績曰：“易”，平易也。紂安其位，自謂平易，而反朱誤“本”。傾覆，故《易》爻辭“易者使傾”以象其事，明夷上六“初登于天，後入于地”之屬是也。

其道甚大，百物不廢。

虞翻曰：“大”，謂乾道。乾三爻三十六物，故有“百物”。朱作“故百物不廢”。略其奇八，與大衍之五十同義。

釋曰　彌綸天地之道，故“其道甚大”，曲成萬物而不遺，故“百物不廢”，皆乾元周流所[image: ]。乾每爻三十六策，三爻應百物之數。

懼以終始，其要无咎，此之謂易之道也。

虞翻曰：乾稱“易道”，終日乾乾，故“无咎”。危者使平，易者使傾，惡盈福謙，故“易之道”者也。

第十一章(1)

夫乾，天下之至健也，德行恒易以知險。

虞翻曰：“險”，謂坎也。謂乾二、五之坤成坎離，日月麗天，天險不可升，故“知險者”也。

釋曰　此承“懼以終始”而言，聖人體乾坤易[image: ]之德而知險阻。易首乾坤，以天地之道訓人事。夫乾，言乎“天下之至健”者也，謂聖人體天德之極也。夫坤，言乎“天下之至順”者也，謂聖人應地義之極也。至健故易，至順故[image: ]，純陰純陽，[image: ]物不貳也。生物不測，故知險知阻。易[image: ][image: ]變易之本，而實不易之定理也。人心光明正大，則物來順應，事來不惑，不逆詐，不億不信，而自先覺，故知險阻，知險阻則懼以終始，而可以濟天下之險阻矣。乾坤二、五相之成坎離，坎[image: ]險、[image: ]水，互艮[image: ]山陵，離互巽[image: ]高，兑澤[image: ]下，險阻象。乾坤元亨，坎通離明，故知之，此所以能説心研慮。

夫坤，天下之至順也，德行恒[image: ]以知阻。

虞翻曰：“阻”，險阻也。謂坤二、五之乾，艮[image: ]山陵，坎[image: ]水，巽高兑下，地險山川丘陵，故“以知阻”朱誤“險”。也。

能説諸心，

虞翻曰：乾五之坤，坎[image: ]“心”，兑[image: ]“説”，故“能説諸心”。此下朱衍“謂説諸心物之有心者也”十字。

釋曰　聖人先得人心之所同然，故“能説諸心”。或曰：自説其心，心與理會也。

能研諸侯之慮，

虞翻曰：坎心[image: ]“慮”，乾初朱誤“二”。之坤[image: ]震，震[image: ]“諸侯”，故“能研諸侯之慮”。

補　《集解序》引無“侯之”二字。

釋曰　古之治天下以諸侯，能研諸侯之慮，則天下濟矣。《集解》無“侯之”二字，或别有所本，或李自[image: ]文，節字協句。

定天下之吉凶，成天下之亹亹盧、周作“娓娓”，注同。者。

虞翻曰：謂乾二、五之坤成離日坎月，則八卦象具，八卦定吉凶，故能“定天下之吉凶”。“亹亹”，進也。離[image: ]龜，乾[image: ]蓍，月生震初，故“成天下之亹亹者”，謂莫善蓍龜也。

荀爽曰：“亹亹”者，陰陽之微，可成可敗也。順時者成，逆時者敗也。

補　鄭康成曰：“亹亹”，没没也。

王肅曰：“亹亹”，勉也。並《釋文》。

釋曰　坎互震艮，離互巽兑，故八卦象具。虞訓“亹亹”[image: ]“進”，凡事進乃成，與鄭、荀義相引申。荀云“陰陽之微”，或讀“亹亹”[image: ]“娓娓”。“娓”从尾，“尾”，微也。

是故變化云[image: ]，吉事有祥。

虞翻曰：“祥”，幾祥也，吉之先見者也。陽出變化云[image: ]，吉事[image: ]祥，謂復初乾元者也。

釋曰　易之變化效人事之云[image: ]，陽出復初，息乾通坤，成既濟之本，故“吉事有祥”。“幾者動之微，吉之先見”，謂此也。

象事知器，占事知來。

虞翻曰：“象事”，謂坤，坤[image: ]“器”，乾五之坤成象，故“象事知器”也。“占事”，謂乾以知來，乾五動成離，則玩盧、周作“翫”。其占，故“知來”。

侯果曰：易之云[image: ]，唯變所適。[image: ]善則吉事必應，觀象則用器可[image: ]，求吉則未形可覩者也。

釋曰　象其物宜，則知制器之理。乾二、五之坤成坎離，日月[image: ]象，坤[image: ]事，合之[image: ]“象事”。事未著而占之，則知其方來。乾五之坤成離有蓍龜象，離目兑口，玩其占也。

天地設位，聖人成能。

虞翻曰：天尊五，地卑二，故“設位”。乾[image: ]“聖人”。“成能”，謂“能説諸心，能研諸侯之慮”，故“成能”也。

崔憬曰：言《易》擬天地設乾坤二位，以明重卦之義，所以成聖人伏羲、文王之能事者也。

釋曰　聖人體乾元成既濟，位天地，育萬物，故“成能”。

人謀鬼謀，百姓與能。

虞翻曰：乾[image: ]“人”，坤朱誤“坎”。[image: ]“鬼”，乾二、五之坤，朱誤“坎”。坎朱誤“坤”。[image: ]“謀”。乾[image: ]“百”，坤[image: ]“姓”，故“人謀鬼謀，百姓與能”。朱脱圈。

朱仰之曰：“人謀”，謀及卿士。“鬼謀”，謀及卜筮也。又謀及庶民，故曰“百姓與能”也。

補　鄭康成曰：“鬼謀”，謂謀卜筮于庿門。《儀禮·士冠禮》疏。

釋曰　謀及乃心、卿士、庶人，皆“人謀”也。謀及卜筮，“鬼謀”也。百姓由此以明失得之報，日遷善而不自知，是與於聖人之能。以上言聖人體乾坤易[image: ]之德，以贊化育濟民行。

八卦以象告，

虞翻曰：在天成象，乾二、五之坤則八卦象成，兑口震言，故“以象告”也。

釋曰　乾坤二、五相之成坎離，互震艮巽兑，則在天八卦之象備，而萬象在其中矣。

爻彖以情言，

崔憬曰：伏羲始畫八卦，因而重之，以備萬物而告於人也。“爻”謂爻下辭，“彖”謂卦下辭，皆是聖人之情見乎繫辭而假爻彖以言，故曰“爻彖以情言”也。盧、周無“也”字。

釋曰　姚氏曰：“六十四卦皆八卦之象，故‘八卦以象告’。‘告’，示也。爻言變，彖言象，聖人之情見乎辭，故‘爻彖以情言也’。”案：此數章皆詳於爻，而爻之大義總於彖，故曰“爻彖以情言”。

剛柔雜居而吉凶可見矣。

虞翻曰：乾二之坤成坎，坤五之乾成離，故“剛柔雜居”，艮[image: ]“居”。離有巽兑，坎有震艮，八卦體備，故“吉凶可見”也。

崔憬曰：言文王以六爻剛柔相推而物雜居，得理則吉，失理則凶，故“吉凶可見”也。

釋曰　觀象繫辭而明吉凶，六爻剛柔雜居而消息得失之象著，故“吉凶可見”。乾二之坤，坤五之乾，成既濟，太極六位之正也，吉道也。乾坤相之成八卦，重[image: ]六十四，爻當位者吉，失位者凶，準此可知矣。

變動以利言，

虞翻曰：乾變之坤成震，震[image: ]“言”，故“變動以利言”也。

釋曰　變而通之以盡利，故“變動以利言”。“利者，義之和”，人情之大順，所以趨吉避凶也。乾變之坤成震，動之端，發揮剛柔由此始。

吉凶以情遷。

虞翻曰：乾吉坤凶。六爻發揮旁通，“情”也，故“以情遷”。

釋曰　情得正則吉，失正則凶。正動而失正，則吉遷[image: ]凶，不正動而之正，則凶遷[image: ]吉。

是以愛惡相攻而吉凶生。《釋文》：惡，烏路反。

虞翻曰：“攻”，摩也。乾[image: ]“愛”，坤[image: ]“惡”。謂剛柔相摩，以愛攻惡生吉，以惡攻愛生凶，故“吉凶生”也。

補　“惡”，鄭烏洛反。《釋文》。

“是以”，注疏本唐石經作“是故”。

釋曰　以愛摩惡，則惡惡亦情之正，故“吉”。陰得正，所以息陽也。以惡摩愛，則偏愛亦情之私，故“凶”。陽失正，則[image: ]陰所消也。鄭義葢謂愛惡猶善惡，可欲之謂善，故稱“愛”。君子道長則小人道消，小人道長則君子道消，故“愛惡相攻”。或曰，古讀惡惡本無二音，鄭義未必異。

遠近相取而悔吝生。

虞翻曰：“遠”，陽，謂乾；“近”，陰，謂坤。陽取陰生悔，陰取陽生吝，“悔吝”言小疵。

崔憬曰：“遠”，謂應與不應；“近”，謂比與不比。或取遠應而舍朱作“捨”，下同。近比，或取近比而舍遠應，由此遠近相取，所以生悔吝於繫辭矣。

釋曰　虞以相取[image: ]陽居陰位、陰居陽位，纖介不正，悔吝[image: ]賊，故“悔吝生”。崔以遠[image: ]應，近[image: ]比。或取遠應而舍近比，則比爻[image: ]應爻所取，而比者失所比。或取近比而舍遠應，則應爻[image: ]比爻所取，而應者失所應，故“悔吝生”，義似較長。此“遠近”與“二多譽四多懼”之“遠近”異。

情[image: ]相感而利害生。

虞翻曰：“情”，陽；“僞”，陰也。情感僞生利，僞感情生害。乾[image: ]“利”，坤[image: ]“害”。

釋曰　情感僞則不正者化而之正，僞感情則正者反化而失正。

凡《易》之情，近而不相得，則凶。

韓康伯曰：“近”，況比爻也。“《易》之情”，剛柔相摩變動相逼者也。“近而不相得”，必有乖違之患也，或有相違而无患者，得其應也。相須而偕凶，乖於時也。隨事以考之，義可見矣。

釋曰　“況”，猶喻也。“不相得”，於不相得也。

或害之，悔且吝。

虞翻曰：坤[image: ]“害”。以陰居陽，以陽居陰，[image: ]“悔且吝”也。

釋曰　“或害之”，謂閒爻害之也。情本相得，而遠近之際或有取而閒之者，故“悔且吝”。虞義陰居陽，陽居陰，陽皆受陰之害。

將叛者其辭慙。朱作“慚”。

荀爽曰：謂屯六三“往吝”之屬也。

虞翻曰：坎人之辭也。近而不相得，故“叛”，坎[image: ]隱伏，“將叛”。坎[image: ]“心”，故“慚”也。

侯果曰：凡心不相得，將懷叛逆者，辭必慚恧。

釋曰　此以下六者，皆不相得情見乎辭，《易》因以辭狀之。荀注不以六子[image: ]義。

中心疑者其辭枝。

荀爽曰：“或從王事无成”之屬也。

虞翻曰：離人之辭也。火性枝分，故枝疑也。

侯果曰：中心疑貳，朱作“二”。則失得无從，故枝分不一也。

吉人之辭寡。朱本與下句合[image: ]一節。

虞翻曰：艮人之辭也。朱無此注。

釋曰　吉人理直，不煩言而明，雖不相得，其免於凶矣。

躁人之辭多。

荀爽曰：謂睽上九之屬也。

虞翻曰：震人之辭也。震[image: ]決躁，“恐懼虩虩”，朱誤“[image: ]”。“笑言啞啞”，故多辭也。盧周無“也”。

侯果曰：躁人煩急，故“辭多”。

誣善之人其辭遊。

荀爽曰：“遊”，豫朱作“逸”。之屬也。

虞翻曰：兑人之辭也。兑[image: ]口舌誣乾，乾[image: ]善人也。

崔憬曰：妄稱有善，故自敘其美，而辭必浮游不實。

釋曰　兑[image: ]巫、[image: ]口舌稱“誣”，兑上揜乾陽，故“誣善”。“游”，浮也，《書》曰“胥動以浮言”，《記》曰“大人不倡游言”。荀注“游豫”，或當作“盱豫”。

失其守者其辭屈。盧、周作“诎”。

荀爽曰：謂泰上六“城復於隍”之屬也。

侯果曰：失守則沮，辱而不申，盧、周作“信”。故“其辭屈”盧、周作“诎”。也。爻有此象，故占辭亦從矣。

虞翻曰：巽人之辭也。巽詰詘，此及下“詘”字各本同。陽在初守巽，初陽入伏陰下，故“其辭詘”。此六子也，離上坎下，震起艮止，兑見巽伏。上經終坎離，則下經終既濟未濟；《上繫》朱作“系”，下同。終乾坤，則《下繫》終六子，此《易》之大義者也。

釋曰　陽在初確乎不拔稱“守”，巽初陽伏陰下，故失其守而辭屈。《上繫》卒章云“乾坤其易之緼”，末言“存乎德行”，即易[image: ]德行也。此章言乾坤易[image: ]知險阻，此節極言民之情僞，以六子之象明之，聖人憂患萬世之情深矣。



(1)　點校案：“十一章”章題，原文闕，今補。


卷第十七

周易説卦傳

此題今補。

第一章

昔者聖人之作《易》也，

孔穎達曰：據今而稱上代，謂之“昔”者。聰明睿智，謂之“聖人”，即伏羲也。　案《下繫》云“古者庖犧氏之王天下，始作八卦”，今言“作《易》”，明是伏羲，非謂文王也。

補　鄭康成曰：“昔者聖人”，謂伏羲、文王也。《書·孔序》正義。又《易論》曰：易者，陰陽之象，天地之所變化，政教之所生。《路史》注。

釋曰　下言“生蓍”、“立卦”，伏羲之事。生爻變化成既濟，伏羲之意，至文王繫辭始明，故知此“聖人作《易》”兼羲、文言。

幽贊於神明而生蓍，

荀爽曰：“幽”，隱也；“贊”，見也。神者在天，明者在地，神以夜光，明以晝照。“蓍”者，策盧、周作“册”，下同。也，謂陽爻之策三十有六，陰爻之策二十有四。二篇之策，萬有一千五百二十，上配列宿，下副物數。“生蓍”者，謂蓍從爻中生也。

干寶曰：“幽”，昧，人所未見也；“贊”，求也。言伏羲用明於昧冥之中以求萬物之性，爾乃得自然之神物，能通天地之精而管御百靈者，始[image: ]天下生用蓍之法者也。

補　《史記·龜筴列傳》曰：天下和平，王道得，而蓍莖長丈，其叢生滿百莖。

“贊”，本或作“讚”。《釋文》。

釋曰　姚氏曰：“‘幽’，深；‘贊’，佐也。‘幽贊’，謂易不可見，聖人極深研幾以佐見之也。‘神明’者，天地之神明，易之元也。‘生’，猶造也。”案：荀云“神者在天”，謂不可測者；“明者在地”，謂可見者。乾天坤地，神以夜光，乾二之坤五成坎[image: ]月，月受日[image: ]明，日光在内也，明以晝照；坤五之乾二成離[image: ]日，日繞地而行，地氣麗天陽顯于外也，此即既濟之位太極之象也。太極之神不可見，於日月運行見之。神明以隱顯殊稱，其實則一。“幽贊”者，深探其變化出入之道，而著見之以示人，生蓍成九六之變是也。蓍策卦爻相應，陽爻九，策四九三十六；陰爻六，策四六二十四。二篇六十四卦三百八十四爻，策萬一千五百二十，故曰“蓍從爻中生”。明聖人本[image: ]卦爻而生蓍，其法則先蓍而後卦爻，《繫》稱“大極生兩儀，兩儀生四象”，皆“生蓍”。“四象生八卦”，乃生卦也。干云“天地之精”即神明也，蓍能“通天地之精而管御百靈”，故聖人用之以通神明之德。如《史記》所云，則“幽贊神明”即贊化育；“生蓍”，謂神物自生以供聖人作《易》之用，亦通。

參天兩地而倚數。《釋文》：參，七南反，又如字，音三。天，或作“夫”者，非。倚，於綺反。

虞翻曰：“倚”，立。“參”，三也。謂分天象[image: ]三才，以地兩之，立六畫之數，故“倚數”也。

崔憬曰：“參”，三也。謂於天數五地數五中，以八卦配天地之數，起天三配艮而立三數，天五配坎而立五數，天七配震而立七數，天九配乾而立九數，此從三順配陽四卦也。地從二起，以地兩配兑而立二數，以地十配離而立十數，以地八配巽而立八數，以地六配坤而立六數，此從盧誤“從此”。兩逆配陰四卦也。其天一地四之數，無卦可配，故虚而不用。此聖人取八卦配天地之數，總五十而[image: ]大衍。　案：此説不盡，已釋在“大衍”章中，詳之明矣。

補　馬融曰：五位相合，以陰從陽。天得三合，謂一、三與五也；地得兩合，謂二與四也。王肅同。《正義》。“倚”，依也。《釋文》。

鄭康成曰：天地之數備於十，乃三之以天，兩之以地，而倚託大演之數五十也。必三之以天、兩之以地者，天三覆，地二載，欲極於數，庶得吉凶之審也。《正義》。

王肅曰：“倚”，立也。其綺反。《釋文》。

《乾鑿度》曰：物有始有壯有究，故三畫而成乾。乾坤相並俱生，物有陰陽，因而重之，故六畫而成卦。

“倚”，蜀才作“奇”。《釋文》。《周禮·媒氏》注引亦作“奇”。

“兩”，《説文》作“[image: ]”，曰：“[image: ]”，再也，《易》曰“參天[image: ]地”。

釋曰　馬、鄭以生蓍言，虞以重卦言。此文上承“生蓍”，在“立卦”前，當以馬、鄭義[image: ]正。虞氏所云，當[image: ]下章“兼三才而兩之”之義，即以釋此文，亦但當如《乾鑿度》所云統論其理，明三畫因重之所以然，不得遽指實重卦言。《説文》作“[image: ]”，正字；“兩”者，叚“銖兩”字[image: ]之。“奇”亦“倚”之省借。

觀變於陰陽而立卦，

虞翻曰：謂“立天之道曰陰與陽”。乾坤剛柔立本者，卦。謂六爻陽變成震、坎、艮，陰變成巽、離、兑，故“立卦”。六爻三變，三六十八則有十當[image: ]“十有”。八變而成卦，“八卦而小成”，是也。《繫》朱作“系”。白(1)“陽一君二民，陰二君一民”，不道“乾坤”者也。

補　“觀變”，一本作“觀變化”。《釋文》。

釋曰　生蓍倚數成七、八、九、六之變，易變而[image: ]一，一變而[image: ]七，七變而[image: ]九。陰陽相並俱生，二變而[image: ]八，八變而[image: ]六。七、九，陽之變；八、六，陰之變，觀陰陽數變[image: ]奇耦之畫而卦立焉，所謂“四營而成易，四象生八卦”也。“八卦成列，因而重之”，皆由此陰陽之變。虞意就參天兩地六畫之位，觀陽奇陰耦之變，而立六子之卦，以配乾坤[image: ]八卦而小成，似非立卦本旨。但其變法甚通，或亦觀變之一端。以例推之，乾坤亦太極六位三變而成，八卦凡二十四變，非特十八變而已。

發揮於剛柔而生爻。

虞翻曰：謂“立地之道曰柔與剛”。“發”，動；“揮”，變。變剛生柔爻，變柔生剛爻，以三[image: ]六也。因而重之，爻在其中，故“生爻”。

補　鄭康成曰：“揮”，揚也。

王廙曰：“揮”，散也。並《釋文》。

釋曰　六十四卦既立，則三百八十四爻可互相往來，故“發揮於剛柔而生爻”。虞意似亦以生爻[image: ]在以三[image: ]六之後，特分别重卦生爻之法不甚詳明耳。易本於氣，“陰陽”，氣也，故屬天道。氣變成質，“剛柔”，質也，故屬地道。卦立則陰陽之氣著於剛柔之畫而變化生矣。

和順於道德而理於義，

虞翻曰：謂“立人之道曰仁與義”。“和順”，朱脱“順”字。謂坤；“道德”，謂乾。以乾通坤，謂之理義也。

釋曰　此及下句言陰陽剛柔之合，在人[image: ]仁義，和順於道德，從容中道，從心所欲不踰矩，如坤之順乾。聖人純體乾元，保合太和，“仁”也。理於義，始終條理，物來順應，如乾之通坤，各正性命，“義”也。姚氏曰：“‘道’，一陰一陽之道，太極也。‘德’，謂兩儀各得太極之陰陽，故謂之德。陰陽分則各有定位，故曰‘義’。‘理’，分也。合太極兩儀之道德，立六畫陰陽一定之位，故‘和順於道德而理於義’。”案：“和順於道德”，陰陽合德也。“理於義”，剛柔有體也。

窮理盡性，以至於命。

虞翻曰：以乾推坤，謂之“窮理”；以坤變乾，謂之“盡性”。性盡理窮，故“至於命”，巽[image: ]“命”也。

補　鄭康成曰：言窮其義理，盡人之情性，以至於命吉凶所定。《文選》陸士衡《弔魏武帝文》注。

釋曰　姚氏曰：“‘理’，陰陽之位。‘性’，陰陽之性，窮理盡性而陰陽各得其分矣，故‘以至於命’。‘命’，陰陽一定之位，即分也。‘窮理’，窮命之分；‘盡性’，性之不盡者使之盡，以各如其分，則一陰一陽，六爻正而至於命矣，此卦所以成既濟而既濟定也。”案：以我窮天地萬物之理，如乾之推坤；以天地萬物之理反之我性，使性之德無不順，如坤之成乾。性盡理窮，復太極一陰一陽之道，乾元伏坤初之本，故“至於命”，虞義葢如此。然取象過密，讀者每苦其難瞭，[image: ]委曲通之。此二句，承立卦生爻言變化成既濟之事。

第二章

昔者聖人之作《易》也，

虞翻曰：重言“昔”者，明謂庖犧也。

釋曰　上章“和順於道德”二句，作《易》之極功，實作《易》之本意。此章申説之，以明立卦生爻之所以然，故復云“昔者聖人之作《易》”也，[image: ]推本之辭，“聖人”亦兼謂羲、文。《孝經》云：“昔者周公，不必遂古之初始得云昔也。”

將以順性命之理，

虞翻曰：謂“乾道變化，各正性命”。以陽順性，以陰順命。

釋曰　虞以順性命之理[image: ]陰陽各得其正。性取乾象，命取巽象，巽初即坤初藏乾元者，實則陰陽各有性命。陽欲升，陰欲承，生於性而稟於命，其所以然者，太極一定之分，是之謂“理”。

是以立天之道曰陰與陽，立地之道曰柔與剛，立人之道曰仁與義。

崔憬曰：此明一卦立爻有三才二體之義，故先明天道既立陰陽，地道又立剛柔，人道亦立仁義，以明之也。何則？在天雖剛，亦有柔德；在地雖柔，亦有剛德，故《書》曰“沈潛剛克，高明柔克”。人稟天地，豈可不兼仁義乎？所以易道兼之矣。

釋曰　此所謂“性命之理”也。天位乎上，上陰五陽[image: ]天道。地位乎下，二柔初剛[image: ]地道。人位乎中，乾[image: ]仁，坤[image: ]義，三仁四義[image: ]人道。

兼三才而兩之，故《易》六畫而成卦。

虞翻曰：謂“參天兩地”。乾坤各三爻，而成六畫之數也。

補　鄭康成曰：“三才”，天地人之道。“六畫”，畫六爻。《儀禮·士冠禮》疏。

《乾鑿度》孔子曰：《易》有六位，三才天地人道之分際也。天有陰陽、地有柔剛、人有仁義，法此三者，故生六位。六位之變，陽爻者制於天也，陰爻者繫於地也。天動而施曰仁，地靜而理曰義。仁成而上，義成而下，上者專制，下者順從，正形於人，則道德立而尊卑定矣。

釋曰　天地人各有乾坤，故《易》以三才[image: ]六畫，此順性命之理也。三才之道八卦所以立，兼而兩之，六十四卦所以立也。八卦猶小成，六十四卦乃大成，故曰“六畫而成卦”。

分陰分陽，迭用柔剛，

虞翻曰：“迭”，遞也。分陰[image: ]柔以象夜，分陽[image: ]剛以象晝，“剛柔”者晝夜之象。晝夜更用，故“迭朱作“遞”。用柔剛”朱作“剛柔”。矣。

釋曰　以六位言，則天道陰陽、地道柔剛、人道仁義。以卦爻言，則“陰陽”，氣也，卦本於氣，故稱“陰陽”；“剛柔”，質也，氣著於畫成質，故稱“剛柔”，理實一貫。分卦之陰陽[image: ]剛柔之爻而迭用之，如晝夜然。爻者，卦之分體，分而後可迭用，此生爻之事。惠氏則曰“陰陽，位也；柔剛，爻也”。愚又謂分太極六畫乾坤之陰陽以起消息，迭用柔剛之爻，往來上下於六位之中。物相雜而成文，歸於既濟，故“六位而成章”也。

故《易》六位盧、周作“畫”。而成章。

虞翻曰：朱無此三字。“章”，謂文理。乾三畫成天文，坤三畫成地理。

補　“六位”，本又作“六畫”。《釋文》。

釋曰　迭用柔剛歸於既濟，一如乾坤各三畫之文理，故“成章”，亦所謂“順性命之理”也。虞云“乾三畫”“坤三畫”，承上“六畫”言之，不必其本作六畫，故《釋文》不言虞有異文。

第三章

天地定位，

虞翻曰：朱無此三字。謂乾坤。五貴二朱誤“三”。賤，故“定位”也。

釋曰　此以八卦陰陽相並相合舉重卦之例。“天地定位”，於太極六位甲乾乙坤貞二、五，在卦則乾坤泰否。乾坤，上篇之始；泰否，上篇之中也。

山澤通氣，

謂艮兑。同氣相求，故“通氣”。

釋曰　於六位丙艮丁兑貞五上，在卦則咸與損也。

雷風相薄，

謂震巽。同聲相應，故“相薄”。

補　馬融、鄭康成、顧懽曰：“薄”，入也。

陸績曰：“相薄”，相附薄也。並《釋文》。

釋曰　於六位庚震辛巽貞初、二，在卦則恒與益。咸恒，下篇之始；損益，下篇之中也。

水火不相射，朱作“[image: ]”，注同。《釋文》：射，食亦反，虞、陸、董、姚、王肅音亦。

謂坎離。“射”，厭也。水火相通，坎戊離己，月三十日一會於壬，故“不相射”也。

補　陸績、董遇、姚信、王肅曰：“射”，厭也。《釋文》。

釋曰　於六位戊坎己離貞三、四，在卦則坎離既未濟。坎離，上篇之終；既未濟，下篇之終也。張氏曰：“會壬癸而成象於中。”

八卦相錯。

“錯”，摩，則剛柔相摩，八卦相蕩朱作“盪”。也。

釋曰　摩蕩即往來之義，天地、雷風、水火、山澤兩兩相合，推之一卦與八卦相交，莫不皆然，故總之曰“八卦相錯”。此注云“錯摩”，謂重卦之法，此往則彼來，此來則彼往也。如《繫辭》“錯綜其數”注云“逆上稱錯”之義，則謂重卦自下而上也。生爻往來，及每卦六爻自下而上理同。

數往者順，《釋文》：數，色具反，又色主反。

謂坤消從午朱誤“五”。至亥，上下，故“順”也。

釋曰　八卦相錯互相往來。凡“往”者，事之已著，數之者順而循其迹。“來”者，事之未形，知之者逆而迎其機。消息皆主陽，乾息自子至巳，一陽上生至六陽，未來而逆知之，如日自地下之中上升至天中也。乾消自午至亥，六陽漸消至一陽而入坤，已著而順數之，如日自天中下行至地中也。

知來者逆，

謂乾息從子至巳，下上，朱誤“上下”。故“逆”也。

是故易，逆數也。

“易”，謂乾，故“逆數”。此上虞義。

釋曰　卦爻迭相往來，而相錯之法皆自下而上。消息雖分上下，實自子至亥乾行一周，猶日之一周天，故“易逆數”。凡物之生，皆自微至著，君子順德，積小以高大，數之逆所以[image: ]理之順也。

雷以動之，

荀爽曰：謂建卯之月震卦用事，天地和合，萬物萌動也。

釋曰　荀逆探下章義言，實則此但言八卦生物之才性，下乃言其布散用事也。“天地定位”四句，由乾坤下數至震巽，而坎離中氣别言於後，與乾坤括始終，八卦陰陽妙合自然之定理，數往者順也。此八句由震巽上推至乾坤，乾元發育萬物始終之序。知來者逆，八卦皆自下生，易數然也。

風以散之，

謂建巳之月萬物上達，布散田野。

雨以潤之，

謂建子之月含育萌牙朱作“芽”。也。

釋曰　十一月坎位，水氣含育萬物於下。至春雷動而[image: ]雨，雷雨作解是也。

日以烜之，盧本此下有“休遠反”三字，朱本三字在注首。

謂建午之月太陽欲長者也。

補　“烜”，本亦作“晅”。況晚反。又作“暅”。徐古鄧反，又一音香元反。

京房曰：“晅”，乾也。並《釋文》。

釋曰　《説文》“烜”[image: ]“爟”之或體；“晅”，後出字；“暅”又“晅”之别體。

艮以止之，

謂建丑之月消息畢止也。

兑以説之，

謂建酉之月，萬物成孰朱作“熟”。也。

乾以君之，

謂建亥之月乾坤合居，君臣位得也。此上荀義。

坤以藏之。

《九家易》曰：謂建申之月坤在乾下，包藏萬物也。乾坤交索既生六子，各任其才，往生物也。又雷與風雨變化不常，而日月相推迭有來往，是以四卦以義言之。天地山澤，恒在者也，故直説名矣。

孔穎達曰：此又重明八物周無此二字。八卦之功用也。上四舉象，下四舉卦者，王盧誤“生”。肅以[image: ]互相備也，則明雷風與震巽同用，乾坤與天地同功也。

釋曰　張氏曰：“乾坤六位逆數而上，震巽一，坎離二，艮兑三，乾坤臨之以生萬物，六子與乾坤所以並列而俱名八卦也。變水火[image: ]雨日，艮兑乾坤舉卦名者，成言生物之用也。”案：雷風雨日，所以生物，艮兑成之，止而說，統於乾而藏於坤。此所以八卦布散用事，而乾坤立消息也。

第四章

帝出乎震，

崔憬曰：“帝”者，天之王氣也，至春分則震王而萬物出生。

釋曰　“帝”，乾元也。乾元之行周歷八卦，以成生長收藏之功。至春分則震王而萬物出，至立夏則巽王而萬物絜齊，餘推之可知。八卦皆乾坤二氣之流行，實乾元一氣所主宰。張氏曰：“‘帝’，天皇大帝，陽之主，即太乙也。”案：《乾鑿度》有太一行九宫之法，其數二九四七五三六一八相次，合之八卦方位，則一坎，二坤，三震，四巽，五中宫，六乾，七兑，八艮，九離。太一行之自一至九，與此由震至艮次序不同。張氏據《靈樞經》，謂太一以八卦[image: ]常居，以九宫[image: ]日遊是也。八卦合中央[image: ]九宫，明堂之法所自出。

齊乎巽，

立夏則巽王而萬物絜齊。

相見乎離，

夏至則離王而萬物皆相見也。

致役乎坤，

立秋則坤王而萬物致養也。

釋曰　“役”，用也，事也。自帝言之曰“致役”，坤臣也。自萬物言之曰“致養”，坤母也。

説言乎兑，

秋分則兑王而萬物所説。

釋曰　正秋物成而説，説之故言之。

戰乎乾，

立冬則乾王而陰陽相薄。

釋曰　“戰”，接也。純乾伏坤下將出，此起坎息復之本。

勞乎坎，

冬至則坎王而萬物之所歸也。

釋曰　萬物所歸含育兼濟，故“勞”。天一生水，生生不息之本也。

成言乎艮。

立春則艮王而萬物之所成終成始也。以其周王天下，故謂之“帝”，此崔新義也。

釋曰　“言”，猶命也。艮成終成始，天命所以行而不息。震、巽，木也；離，火也；坤、艮，土也；兑、乾，金也，乾純剛，兑澤氣與乾通，海水連天，其象也；坎，水也。此以五行相生[image: ]次，惟坤、艮分居兩方者。火金之閒有土，則順生而不相克；水木之閒有土，則逆克而適相生，此造化之妙。

萬物出乎震。震，東方也。

虞翻曰：“出”，生也。震初不見東，故不稱東方卦也。

釋曰　帝發號出令以生萬物，雷發聲以動之，故萬物隨帝而出乎震。震在東方，出生之地，言東方以明出義，不假言卦也。此八卦布散用事之位，與納甲各自[image: ]義。虞謂震初出庚不見東方故不言卦，則乾盈甲，初不在西北，艮消丙，不在東北，何以乾云“西北之卦”、艮云“東北之卦”乎？巽、兑可例推。

齊乎巽。巽，東南朱誤“方”。也。齊也者，言萬物之絜齊也。

巽陽隱初，又不見東南，亦不稱東南卦，與震同義。巽陽藏室，故“絜齊”。

釋曰　震、巽旁通，陰與陽齊，雷動而風行以長養之，草木枝葉布散茂盛，物之生者始齊。由東而南，長養之方，言東南以見齊義。巽承震後，震初在内，神明其德，而温厚之氣發育於外，故萬物清絜整齊。三月律中姑洗，《傳》曰“姑洗所以修絜百物”，此乾道各正性命之驗。

離也者，明也。萬物皆相見，南方之卦也。

離[image: ]日、[image: ]火，故“明”。日出照物，以日疑當[image: ]“目”。相見。離象三爻皆正，日中，正南方之卦也。

釋曰　火王於夏，太陽盛長，故離[image: ]南方之卦。三畫卦似不必以爻位正不正言，離三爻在下皆正，在上皆不正，餘可例推。虞氏或皆據下卦言，明重卦之法於三畫上加之，然震初得正，何以不與艮三例？巽初失正，何以不與兑三例？聖傳立文，豈參錯若此，愚或疑焉。

聖人南面而聽天下，嚮明而治，葢取諸此也。

離南方，故“南面”。乾[image: ]“治”，乾五之坤，坎[image: ]耳，離[image: ]明，故以“聽天下嚮明而治”也。

補　蔡邕《明堂月令論》曰：明堂，東曰青陽，南曰明堂，西曰總章，北曰玄堂，中央曰太室。《易》曰“離也者明也，南方之卦也”，聖人南面而聽天下，嚮明而治，人君之位莫正于此焉，故雖有五名而主以明堂也。

釋曰　“取諸此”，取離卦之象也。上云“南方之卦”，特言“卦”，正[image: ]此生文。

坤也者，地也。萬物皆致養焉，故曰“致役乎坤”。

坤陰無陽，故道廣布，不主一方，含弘光大，養成萬物。

釋曰　“無陽”，疑當[image: ]“並陽”，陰並於陽，故其道廣大，不主一方，居中央王四季而託位於西南。

兑，正秋也。萬物之所説也，故曰“説言乎兑”。

兑三失位不正，故言“正秋”。兑象不見西，故不言西方之卦，與坤同義。兑[image: ]雨澤，故説萬物。震[image: ]言，震二動成兑，言從口出，故“説言”也。

釋曰　正秋陰中，萬物以成，故“説”。言正秋以起説義，不必謂兑三失正，特言正以見其得時正也。

戰乎乾。乾，西北之卦也。言陰陽相薄也。

乾剛正五，月十五日晨象西北，故“西北之卦”。“薄”，入朱誤“反”。也。坤十月卦，乾消剥入坤，故“陰陽相薄”也。

釋曰　西北積陰，似非乾義，而陰極陽生，乾知大始，故在坎前[image: ]西北之卦，言卦以著陰陽相薄之義。陽卦臨陰位，入坤息復，天行所以接續不息也。虞謂十五日晨乾象由北而西，故言西北之卦，則巽十七日暮象由東而南，何不云東南之卦乎？

坎者，水也。正北方之卦也。勞卦也，萬物之所歸也，故曰“勞乎坎”。

“歸”，藏也。坎二失位不正，故言“正北方之卦”，與兑正秋同義。坎月夜中，故“正北方”。此上虞義。朱脱圈。

崔憬曰：以坎是正北方之卦，立冬已後萬物歸藏於坎。又陽氣伏於子，潛藏地朱誤“也”。中，未能浸長，勞局眾陰之中也。

釋曰　水王北方，故坎[image: ]正北方之卦。萬物歸根，陽動三泉，孳養萌牙，[image: ]流行不息發育暢茂之本，故[image: ]“勞卦”。言“之卦”者，[image: ]勞卦生文。正北方未見勞義，故先言“水”，次言“正北方之卦”，乃繼之曰“勞卦萬物之所歸”，坎之所以云“勞”於是乎明。言“正北”者，對“西北”“東北”而言。

艮，東北之卦也。萬物之所成終而所成始也，故曰“成言乎艮”。

虞翻曰：艮三此二字朱誤“三名艮”三字。得正，故復稱卦。萬物成始乾甲，成終坤癸，艮東北，是甲癸之閒，故“萬物之所成終而成始”者也。

補　鄭康成曰：萬物出於震，雷發聲以生之也。齊乎《義海撮要》作“於”。巽，相見於離，《義海撮要》無此句。風摇長《義海撮要》作“動”。以齊之也。“潔”，猶新。《義海撮要》此下有“也”字，又有“相見于離”句。萬物皆相見，日照之使光大，萬物皆致養焉。《義海撮要》無“焉”字。地氣含養，使有秀實，《義海撮要》作“使秀實也”。萬物之所説。草木皆老，猶以澤氣説成之。“戰”言陰陽相薄。西北，陰也，而乾以純陽臨之，猶君臣對合也。坎勞卦也，水性勞而不倦，萬物之所歸也。萬物自春出生於地，冬氣閉藏還皆入地，萬物之所成終而所成始，言萬物陰氣終，陽氣始，皆艮之用事。《義海撮要》有“也”字。《漢上易》。《義海撮要》。坤不言方者，所下似脱“以”字。言地之養物不專一也。《正義》。

《乾鑿度》孔子曰：易始於太極，太極分而[image: ]二，故生天地。天地有春秋冬夏之節，故生四時。四時各有陰陽剛柔之分，故生八卦。八卦成列，天地之道立，雷風水火山澤之象定矣。其布散用事也，震生物於東方，位在二月。巽散之於東南，位在四月。離長之於南方，位在五月。坤養之於西南方，位在六月。兑收之於西方，位在八月。乾制之於西北方，位在十月。坎藏之於北方，位在十一月。艮終始之於東北方，位在十二月。八卦之氣終，則四正四維之分明，生長收藏之道備，陰陽之體定，神明之德通，而萬物各以其類成矣。皆易之所包也，至矣哉，易之德也。又曰：歲三百六十日而天氣周，八卦用事各四十五日，方備歲焉。故艮漸正月，巽漸三月，坤漸七月，乾漸九月，而各以卦之所言當[image: ]“主”。[image: ]月也。乾者，天也，終而[image: ]萬物始。北方，萬物所始也，故乾位在於十月。艮者，止物者也，故在四時之終，位在十二月。巽者，陰始順陽者也，陽始壯於東南方，故位在四月。坤者，地之道也，形正六月。四維正紀，經緯仲序度畢矣。又曰：乾坤，陰陽之主也。陽始于亥，形于丑，乾位在西北，陽祖微據始也。陰始於巳，形於未，據正立位，故坤位在西南，陰之正也。君道倡始，臣道終正，是以乾位在亥，坤位在未，所以明陰陽之職，定君臣之位也。又曰：八卦之序成立，則五氣變形，故人生而應八卦之體，得五氣以[image: ]五常，仁義禮智信是也。夫萬物始出于震，震，東方之卦也，陽氣始生，受形之道也，故東方[image: ]仁。成于離，離，南方之卦也，陽得正於上，陰得正於下，尊卑之象定，禮之序也，故南方[image: ]禮。入於兑，兑，西方之卦也，陰用事而萬物得其宜，義之理也，故西方[image: ]義。漸讀[image: ]“潛”。于坎，坎，北方之卦也，陰氣形盛，陰衍字。陽氣含閇，“閉”誤字。信之類也，故北方[image: ]信。夫四方之義皆統於中央，故乾坤艮巽位在四維。中央所以繩四方行也，智之決也，故中央[image: ]智。故道興於仁，立於禮，理於義，定於信，成於智，五者道德之分，天人之際也，聖人所以通天意理人倫而明至道也。

釋曰　艮位東北，居一歲之終，[image: ]來歲之始。艮，止也，天行不息，於是止即於是始。下云“終萬物始萬物者莫盛乎艮”，故指言東北之卦。虞云“甲癸之閒”，冬日壬癸，春日甲乙，艮在其閒，於義是也。但虞意以[image: ]乾甲坤癸，則其閒又有巽辛，未[image: ]脗合。總之此係八卦布散用事之位，納甲係日月進退出入之位，言非一端，各有所當，不必强合也。《乾鑿度》以信屬水、智屬土者，水土二行各兼智信二德，詳乾《文言》。

神也者，妙“妙”朱作“玅”，注同。萬物而[image: ]言者也。

韓康伯曰：於此言“神”者，明八卦運動，變化推移，莫有使之然者。神則无物，妙萬物而[image: ]言也。明則雷疾風行火炎水潤，莫不自然相與而[image: ]變化，故能萬物既成。

補　鄭康成曰：共成萬物，物不可得而分，故合謂之神。《漢上易》。《義海撮要》。

釋曰　變化皆神之所[image: ]。八卦布散用事共成萬物，實皆乾坤之神。乾坤合於一元，則“神”，乾元也。以主宰萬物言曰“帝”，以妙萬物言曰“神”，此申上“幽贊神明”之義，故曰“神也者”。“妙”，後出字，古當作“眇”，“眇”，微也，微謂之眇。微而顯，不見而章，不動而變，無[image: ]而成，亦謂之眇。後世分别異義，乃别作“妙”字。神无方易无體，夫微之顯，以一貫萬，元藏於中，而雷風水火山澤自然發育萬物於外，各正而保合，是謂“妙萬物”。

動萬物者莫疾乎雷。

崔憬曰：謂春分之時，雷動則草木滋生，蟄蟲發起，所動萬物莫急於此也。

釋曰　此以下六句，即上節八卦布散用事之序。惟不言“乾坤”，六子用事，皆乾坤之神也。“疾”，速也。“莫疾”、“莫熯”、“莫説”、“莫潤”、“莫盛”，皆以形容其妙。惠氏謂四時分而效職，所謂各正也。

橈萬物者莫疾乎風。《釋文》：橈，徐乃飽反，王肅乃教反，又呼勞反。

言風能鼓橈萬物，春則發散草木枝葉，秋則摧殘草木枝條，莫急於風者也。

釋曰　“橈”，屈也。氣候寒暑温涼皆因風而變，“草上之風必偃”。

燥萬物者莫熯乎火。

言火“火”字疑衍。能乾燥萬物，不至潤溼，朱、盧作“濕”。於陽物之中莫過乎火。“熯”，亦燥也。

補　王肅曰：“熯”，火氣也。呼但反。

徐作“暵”，曰：“暵”，熱暵也。音漢。並《釋文》。

《説文》：“暵”，乾也，《易》曰“燥萬物者，莫暵于離”。《韻會》引小徐本“離”作“火”，是。

釋曰　崔意謂陽物燥烈之氣，可以使萬物乾燥者，莫過乎火。

説萬物者莫説乎澤。

言光説萬物，莫過以澤而成説之也。

釋曰　澤氣養萬物使成熟，故“説”。

潤萬物者莫潤乎水。

言滋潤萬物，莫過以水而潤之。

釋曰　潤萬物之根荄，使能發榮滋長。

終萬物始萬物者莫盛乎艮。《釋文》：盛，是政反。

言大寒立春之際，艮之方位，萬物以之始而[image: ]今歲首，以之終而[image: ]去歲末，此則叶夏正之義，莫盛於艮也。此言六卦之神用而不言乾坤者，以乾坤而法盧、周作“發”。天地，无[image: ]而无不[image: ]，能成雷風等有[image: ]之神妙也。艮不言山，獨舉卦名者，以動橈燥潤，功是雷風水火，至於終始萬物，於山義則不然，故言卦，而餘皆稱物，各取便而論也。此崔新義也。

補　鄭康成曰：“盛”，裹也。音成。《釋文》。

釋曰　鄭讀“盛”[image: ]“以器盛物”之“盛”，謂包囊萬物也。

故水火相逮，

孔穎達曰：上章言“水火不相入”，此言“水火相逮”者，既不相入，又不相及，則无成物之功，明性雖不相入而氣相逮及。

補　“相逮”，或作“不相逮”，鄭、宋、陸、王肅、王廙無“不”字。《釋文》。

《漢書·郊祀志》引作“水火不相逮，靁風不相誖”。

釋曰　六子各效其能以生萬物，其妙如此。萬物必兼此六者而後成，故乾元以一氣運之，使一陰一陽合而成物，相逮不相悖通氣，而神之妙至矣。故能變化盡成萬物，保合太和，此卦所以重、爻所以生，六十四卦所以同歸既濟也。“相逮”上有“不”字者非是，“相逮”即“不相射”之意。

雷風不相悖，

孔穎達曰：上言“雷風相薄”，此言“不相悖”者，二象俱動，若相薄而相悖逆則相傷害，亦无成物之功，明雖相薄而不相逆者也。

山澤通氣，

崔憬曰：言山澤雖相縣遠而氣交通。

然後能變化，既成萬物也。

虞翻曰：謂乾變而坤化。乾道變化，各正性命，成既濟定，故“既成萬物”矣。

釋曰　此神明之德，聖人所幽贊而通之，以類萬物之情者。

第五章

乾，健也。

虞翻曰：精剛自勝，動行不休，故“健”也。

坤，順也。

純柔，承天時行，故“順”。

震，動也。

陽出動行。

巽，入也。

乾初入陰。

釋曰　陰順陽性，陽入而陰凝之，故巽兼順、入二義。不言“順”者，言巽則順義自明。《彖傳》云“健而巽”之等，巽非徒訓“順”，謂“順以入”，如風之泠然善也。

坎，陷朱、盧作“[image: ]”，注同。也。

陽陷陰中。

釋曰　乾元亨坤，入之深，如水之陷地中。

離，麗也。

日麗乾剛。

釋曰　張氏曰：“离是陰卦而陽精所舍，陰附麗於陽，象日之附麗於天。”

艮，止也。

陽位在上，故“止”。

釋曰　陽止於上，如山鎮地。

兑，説也。

震[image: ]大笑，陽息震成兑，震言出口，故“説”。此上虞義也。

釋曰　澤氣養物，以陰成陽，故“説”。以上釋八卦名義，所謂神明之德。

乾[image: ]馬。

孔穎達曰：乾象天，行健，故“[image: ]馬”。

補　鄭氏《洪範五行傳》注曰：天行健，馬，畜之疾行者也。《周禮·夏官·校人》：王馬凡二百一十六匹。鄭氏曰：易乾[image: ]馬，此應乾之筴。

坤[image: ]牛。

坤象地，任重而順，故“[image: ]牛”。

補　鄭氏《洪範五行傳》注曰：牛，畜之任重者也。《周禮》説：牛能任載，地類也。《大司徒》注。又説：牛屬土。《庖人》注。

震[image: ]龍。

震象龍動，故“[image: ]龍”。此上孔《正義》。

補　《子夏傳》説：龍所以象陽。

釋曰　張氏曰：“乾爻六龍。震，乾元，故[image: ]龍。”

巽[image: ]雞。

《九家易》曰：應八風也。風應節而變，變不失時。雞時至而鳴，與風相應也。二九十八主風，精[image: ]雞，故雞十八日剖而成雛。二九順陽歷，故雞知時而鳴也。

補　《洪範》、《周禮》説：雞屬木。

賈子曰：雞者，東方之牲也。《胎教》文。

釋曰　萬物皆生於陽，故數以九計。巽數八，二九十八，八主風，其精所生物，於畜[image: ]雞。

坎[image: ]豕。

《九家易》曰：污辱卑下也。六九五十四主時，精[image: ]豕，故朱、盧作“坎”。豕懷胎四月而生，宣時理節，是其義也。

補　《洪範》、《周禮》説：豕屬水。《詩箋》曰：豕之性能水。

“豕”，京作“彘”。《釋文》。

釋曰　水數六，六九五十四。四主時，其精所生物，於畜[image: ]豕。豕四月生，應四時之數，故曰“宣時理節”。

離[image: ]雉。

孔穎達曰：離[image: ]文明，雉有文章，故“離[image: ]雉”。

補　劉向《五行傳説》曰：雉以赤色[image: ]主，於《易》“離[image: ]雉”。

艮[image: ]狗。

《九家易》曰：艮止，主守禦也。艮數三，七九六十三。三主斗，斗[image: ]犬，故犬懷胎三月而生。斗運行十三時日出，故犬十三日而開目。斗屈，故犬卧屈也。斗運行四帀，犬亦夜繞室也。火之精，畏水不敢飲，但舌[image: ]水耳。犬鬬，以水灌之則解也。犬近奎星，故犬淫，當路不避人者也。

補　《周禮》説：《説卦》“艮[image: ]狗”，艮卦在丑，艮[image: ]止，以能吠守止人則屬艮，以能言則屬兑，兑[image: ]言故也。《周禮·秋官·犬人·序官》疏，葢約鄭義。

釋曰　艮數三，七九六十三。三主斗，斗象次日月，有杓衡魁三體也。其精所生物，於畜[image: ]狗，故狗三月而生。李氏道平曰：“斗之運行，如杓指寅日出，從寅至寅帀一日，是行十三時日出，故犬生十三日而開目也。斗一至四[image: ]魁，五至七[image: ]杓，其形曲屈，故犬卧亦形屈也。斗一夜運四帀，故犬亦夜行繞室也。犬稟陽氣，故[image: ]火精，畏水不敢飲，但以舌[image: ]之耳。犬鬭以水灌之則解，水克火也。西方七[image: ]，婁與奎次，是婁金狗近奎木狼也。《史記·天官書》‘奎’曰‘對豕’，主溝瀆，故犬淫當路不避人者也。”案：李申《九家》頗詳，但婁、奎相近實於艮義無涉，《九家》説近漫衍。

兑[image: ]羊。

孔穎達曰：兑[image: ]説。羊者，順從之畜，故“[image: ]羊”。

補　鄭康成曰：其畜好剛鹵。《周禮·夏官·羊人·序官》疏。

王廙曰：羊者，順之畜故[image: ]羊也。《正義》。

賈子曰：羊者，西方之牲也。《胎教》文。

釋曰　羊之[image: ]畜好剛鹵之地，故屬兑。以上言“遠取諸物”。

乾[image: ]首。

乾尊而在上，故“[image: ]首”。

坤[image: ]腹。

坤能包藏含容，故“[image: ]腹”也。

震[image: ]足。

震動用，故“[image: ]足”。

釋曰　陽動乎下。

巽[image: ]股，

巽[image: ]順，股順隨於足，故“巽[image: ]股”。

釋曰　張氏曰：“巽進退，故[image: ]股。”

坎[image: ]耳。

坎北方主聽，故“[image: ]耳”。

離[image: ]目。

離南方主視，故“[image: ]目”。

釋曰　《淮南·精神訓》云：“耳目者，日月也。”

艮[image: ]手。

艮[image: ]止，手亦止持於物使不動，故“艮[image: ]手”。

釋曰　張氏曰：“止物於上，震足艮手，反對之象。”

兑[image: ]口。

兑[image: ]説，口所以説言，故“兑[image: ]口”。此上孔《正義》。

補　鄭康成曰：兑[image: ]口，兑上開似口。《漢上易》。

此節八句，鄭本在“乾[image: ]馬”前。《漢上易》。案：《釋文》不言鄭本有異。

釋曰　兑上開似口。兑息震，震言從口出，故[image: ]口。以上言“近取諸身”。

乾，天也，故稱乎父。坤，地也，故稱乎母。

崔憬曰：欲明六子，故先説乾稱天父，坤稱地母。

補　陸績曰：“稱乎母”，取含養也。《太平御覽》三十六。

釋曰　天萬物資始，猶人受氣於父，故尊而稱之擬乎父。地萬物資生，猶人受形於母，故親而稱之擬乎母。此伏羲畫乾坤定夫婦以立父子之本。

震一索而得男，故謂之長男。巽一索而得女，故謂之長女。坎再索而得男，故謂之中男。離再索而得女，故謂之中女。艮三索而得男，故謂之少男。兑三索而得女，故謂之少女。

孔穎達曰：“索”，求也。以此下朱、盧衍“求”字。乾坤[image: ]父母而求其子也，得父氣者[image: ]男，得母氣者[image: ]女。坤初求得乾氣[image: ]震，故曰“長男”。坤二得乾氣[image: ]坎，故曰“中男”。坤三得乾氣[image: ]艮，故曰“少男”。乾初得坤氣[image: ]巽，故曰“長女”。乾二得坤氣[image: ]離，故曰“中女”。乾三得坤氣[image: ]兑，故曰“少女”。此言所以生六子者也。

補　馬融曰：“索”，數也。

王肅曰：“索”，求也。並《釋文》。以乾坤[image: ]父母而求其子也，得父氣者[image: ]男，得母氣者[image: ]女。《正義》。

釋曰　以天地合而萬物生言，則“索”，交索也。以天施地生言，則“索”，以乾索坤也。乾元索坤，一索得男則[image: ]長男，一索得女則[image: ]長女，中少順而次之，所謂兄弟天倫也。此申“乾道成男，坤道成女”之義。包羲法象天地以立人倫，易象之最大者，故特詳之。

第六章

乾[image: ]天，

宋衷曰：乾動作不解，天亦轉運。

補　鄭康成曰：天清明无形。《漢上易》。

[image: ]圜，

宋衷曰：動作轉運，非圜不能，故“[image: ]圜”。

釋曰　天道曰圜。

[image: ]君，

虞翻曰：貴而嚴也。

[image: ]父，

虞翻曰：成三男，其取朱作“取其”。類大，故“[image: ]父”也。

釋曰　君父至尊之象，君者臣之天也，父者子之天也。父子正則人類孳生不已，故“取類大”。

[image: ]玉，[image: ]金，

崔憬曰：天體清明而剛，故“[image: ]玉[image: ]金”。

[image: ]寒，[image: ]冰，

孔穎達曰：取其西北冰寒之地。

崔憬曰：乾主立冬已後冬至已前，故“[image: ]寒[image: ]冰”也。

[image: ]大赤，

虞翻曰：太陽[image: ]赤，月望出入時也。

崔憬曰：乾四月純陽之卦，故取盛陽色[image: ]大赤。

釋曰　乾起坎，故[image: ]“寒冰”，終於離，故[image: ]“大赤”。月望出入時與日光接，有赤色，亦其象。

[image: ]良馬，

虞翻曰：乾善，故“良”也。

[image: ]老馬，

《九家易》曰：言氣衰也，息至巳，必當復消，故“[image: ]老馬”也。

[image: ]瘠馬，

崔憬曰：骨[image: ]陽，肉[image: ]陰。乾純陽爻骨多，故“[image: ]瘠馬”也。

補　鄭康成曰：凡骨[image: ]陽，肉[image: ]陰。《漢上易》。

王廙曰：健之甚者，[image: ]多骨也。

“瘠”，京、荀作“柴”，曰：多筋幹也。並《釋文》。

釋曰　枯枝[image: ]柴，亦“瘠”義。

[image: ]駁朱作“[image: ]”，“駁”之譌體。盧、周作“駮”，注同。馬，

宋衷曰：天有五行之色，故“[image: ]駁馬”也。

補　王廙曰：駮馬能食虎豹，取其至健也。《正義》。

《爾雅》：駵白。“駁”，樊光、孫炎引《易》“乾[image: ]駁馬”。《詩·駧》正義。

《爾雅》又曰：“駮”，如馬，食虎豹。

釋曰　此引宋注“天有五行之色”，則字當作“駁”。“駁”，不純也，《釋文》同。《正義》引王廙説，字作“駮”，从馬，交聲。

[image: ]木果。

宋衷曰：羣星著天，似果實著木，故“[image: ]木果”。

釋曰　木之果實，陽功之成也。艮上即乾上，爻稱“碩果不食”。剥反[image: ]復，則果入地而復生木，乾元之成終成始也。

坤[image: ]地，

虞翻曰：柔道靜。

[image: ]母，

虞翻曰：成三女，能致養，故“[image: ]母”。

[image: ]布，

崔憬曰：徧布萬物於致養，故“坤[image: ]布”。

釋曰　養萬物而徧布之。“布”即“方”義，“布帛”、“泉布”皆取義於此。

[image: ]釜，

孔穎達曰：取其化生成孰，朱作“熟”。故“[image: ]釜”也。

[image: ]吝嗇，

孔穎達曰：取地生物而不轉移，故“[image: ]吝嗇”也。

補　“吝”，京作“遴”。《釋文》。

[image: ]均，

崔憬曰：取地生萬物不擇善惡，故“[image: ]均”也。

補　鄭氏《周禮·均人》注曰：《易》坤[image: ]均。今書亦有作“旬”者。

釋曰　“均”，平徧也。十日[image: ]旬，亦平徧之義。

[image: ]子母牛，

《九家易》曰：土能生育，牛亦含養，故“[image: ]子母牛”也。

釋曰　“子母牛”，牝牛之小者，即離象，坤之中氣也。

[image: ]大輿，盧、周作“轝”，注同。

孔穎達曰：取其能載，故“[image: ]大輿”也。

[image: ]文，

《九家易》曰：萬物相雜，故“[image: ]文”也。

[image: ]眾，

虞翻曰：物三稱羣，陰[image: ]民，三陰相隨，故“[image: ]眾”也。

[image: ]柄，

崔憬曰：萬物依之[image: ]本，故“[image: ]柄”。

其於地也[image: ]黑。

崔憬曰：坤十月卦，極陰之色，故“其於色也[image: ]黑”矣。

釋曰　坤[image: ]地，地有五色，就地之中而别之，則黑壤純乎坤象。

震[image: ]雷，

虞翻曰：太陽火得水有聲，故“[image: ]雷”也。

釋曰　張氏曰：“乾坤以坎離戰陰陽，交會於壬而生震，故云‘太陽火得水’也。”案：雷動則雨施，水火相逮也。

[image: ]駹，朱誤“駀”，注同。

“駹”，蒼色，震東方，故“[image: ]駹”。舊讀作“龍”，上巳[image: ]龍，非也。

補　干寶曰：“駹”，雜色。《釋文》。

“駹”，諸家多作“龍”。鄭康成曰：“龍”，讀[image: ]“尨”，取日出時色雜也。《漢上易》。

釋曰　蒼者，玄黄之雜。鄭、虞、干義同。龍與駹、尨古多通借，然其義易譌，故鄭云當[image: ]以正之。

[image: ]玄黄，

天玄地黄。震，天地之雜物，故“[image: ]玄黄”。

[image: ]專，

陽在初隱靜，未出觸坤，故“專”，則乾“靜也專”。延叔堅説“以專[image: ]旉，大布”，非也。此上虞義此下朱有“者”字。也。

補　姚信曰：“專”，一也。

“專”，鄭市戀反。

諸家“專”作“旉”。王肅音孚。

干寶曰：花之通名，鋪[image: ]花貌謂之[image: ]。並《釋文》。

釋曰　虞、姚讀“專”如字，震内體[image: ]專。鄭讀[image: ]“轉”，雷行回轉也。延叔堅訓“布”，即《説文》“尃”字。干云“花貌”，亦鋪布之義，春氣發生，陽德布施也。“旉”、“專”形近易譌，師説遂異。

[image: ]大塗，

崔憬曰：萬物所出在春，故“[image: ]大塗”，取其通生性也。

補　鄭康成曰：國中三道曰塗。震上值房心，塗而大者，取房有三塗焉。《漢上易》。

王廙曰：“大塗”，萬物所出。《御覽》百九十五。

[image: ]長子，

虞翻曰：乾一索，故“[image: ]長子”。

[image: ]決躁，

崔憬曰：取其剛在下動，故“[image: ]決躁”也。

釋曰　動得正[image: ]決，過[image: ]躁，震外體[image: ]躁。

[image: ]蒼筤竹，

《九家易》曰：“蒼筤”，青也。震陽在下，根長堅剛，陰爻在中，使外蒼筤也。

補　“筤”，或作“琅”。《釋文》。

釋曰　張氏曰：“震、巽皆東方。巽陽在上，下有伏震，故中實而[image: ]木。震陽在下，中有伏巽，故中空而[image: ]竹、[image: ]萑葦。”案：“琅”，叚借字。

[image: ]萑唐石經作“雚”，俗字。葦，

《九家易》曰：“萑葦”，蒹葭也。根莖叢生，蔓衍相連，有似雷行也。

補　鄭康成曰：竹類。《漢上易》。

其於馬也[image: ]善鳴，

虞翻曰：[image: ]雷，故“善鳴”也。

[image: ]馵朱作“[image: ]”，注同。唐石經作“馵”。足，[image: ]作足，

馬白後左足[image: ]“馵”。震[image: ]左、[image: ]足、[image: ]有，初陽白，故“[image: ]作朱無“作”字。足”。

補　“馵”，京荀作“朱”，曰：陽在下。《釋文》。

釋曰　“[image: ]有”，李氏道平謂“有”當作“後”，是也。注末句朱無“作”字，葢脱“馵”字耳，其下又佚釋“作足”之文。如盧、周本，則“故[image: ]”上有脱句。陽明陰暗，故曰“初陽白”。京、荀作“朱”，亦取陽在下之義。姚氏則曰：“白者陰氣。陽初萌，尚伏陰中，故白。”

[image: ]旳朱作“的”，注同。顙，

“旳”，白；“顙”，額也。震體頭在朱誤“左”。口上白，故“旳顙”，《詩》云“有馬白顛”，是也。此上虞義也。

補　《説文》：“旳”，明也，从日，勺聲。《易》曰“[image: ]旳顙”。又曰：“馰”，馬白頟也，从馬，勺聲。《易》曰“[image: ]馰顙”。

“旳”，字又作“的”。

釋曰　震體乾，乾[image: ]首，兑[image: ]口，震長兑少，震體乾首而在兑口上，“顙”也。惠氏曰：“震反生，以初[image: ]顙，初陽白，故[image: ]‘旳顙’。‘旳’，明也，旳顙之馬謂之‘馰’。《易》有異文，許兩稱之。今本作‘的’，‘旳’之俗。”

其於稼也[image: ]反生，

宋衷曰：陰在上，陽在下，故“[image: ]反生”。謂枲豆之類，戴甲而生。

補　鄭康成曰：生而反出也。《漢上易》。

“反”，虞作“阪”，曰：“阪”，陵阪也。

陸績曰：“阪”，當[image: ]“反”。並《釋文》。

釋曰　姚氏曰：“凡物皆反生，言‘稼’，舉眾多也。”案：生氣在下，反而上出，枲豆戴莩甲而出，其象也。枲豆生於陵阪，故虞作“阪”。抑又思之，稼歷三時，震在春，耕種之時，故[image: ]反生，對夏芸秋穫而言。枲豆得震氣，春種夏熟，其象先著耳。

其究[image: ]健，[image: ]蕃鮮。

虞翻曰：震巽相薄，變而至三，則下象究。與四成乾，故“其究[image: ]健[image: ]蕃鮮”。巽究[image: ]躁卦，躁卦則震，震朱脱此字。雷巽風無形，故卦特變耳。

釋曰　姚氏曰：“‘究’，極也。陽由初息，至三成乾，故‘健’。物極必反，震化成巽，天地變化草木蕃，出震齊巽，萬物畢達，故‘蕃鮮’，‘鮮’，明也。出震齊巽，四月消息[image: ]乾，故‘其究[image: ]健[image: ]蕃鮮’。”似較虞義尤合。

巽[image: ]木，

宋衷曰：陽動陰靜，二陽動於上，一陰安靜於下，有似於木也。

[image: ]風，

陸績曰：風，土氣也。巽，坤之所生，故“[image: ]風”，亦取靜於本而動於末也。

[image: ]長女，

荀爽曰：柔在初。

[image: ]繩直，

翟玄曰：上二陽共正一陰，使不得邪僻，如繩之直。

孔穎達曰：取其號令齊物如繩直也。

[image: ]工，

荀爽曰：以繩木，故“[image: ]工”。

虞翻曰：[image: ]近利市三倍，故“[image: ]工”。《子夏》曰：“工居肆。”

補　或説鄭本“工”作“墨”。《晁氏易》。

釋曰　張氏曰：“‘工’，規榘也，所以齊物。物齊乎巽，注廣其義[image: ]百工。”案：繩墨同類，故[image: ]“墨”，然《釋文》不出鄭本異文。

[image: ]白，

虞翻曰：乾陽在上，故“白”。

孔穎達曰：取其風吹去塵，故絜白也。

釋曰　此顯明絜白之義。姚氏則曰：“陰在初，故白。”

[image: ]長，

崔憬曰：取風行之遠，故“[image: ]長”。

[image: ]高，

虞翻曰：乾陽在上長，故“高”。

孔穎達曰：取木生而高上。

釋曰　乾陽自下而升，惟長故高。

[image: ]進退，

虞翻曰：陽初退，故“進退”。

荀爽曰：風行无常，故“進退”。

釋曰　張氏曰：“震進巽退併在初。”

[image: ]不果，

荀爽曰：風行或東或西，故“不果”。

[image: ]臭，

虞翻曰：“臭”，氣也。風至知氣，巽二入艮鼻，故“[image: ]臭”，《繫》朱作“系”。曰“其臭如蘭”。

補　王肅作“[image: ]香臭”。《釋文》。

釋曰　巽二動則成艮，艮[image: ]鼻，風動氣入鼻，故“[image: ]臭”。

其於人也，[image: ]宣髮，

虞翻曰：[image: ]白，故“宣髮”。馬君以“宣”[image: ]“寡髮”，非也。

補　“宣”，諸家多作“寡”。

鄭康成曰：寡髮，取四月靡草死，髮在人體，猶靡草在地。《周禮·考工記·車人》疏。又《周禮》注引《易》“巽[image: ]宣髮”，説曰：頭髮顥落曰宣。《車人》注。

釋曰　“宣”、“寡”形近字異，大意同。

[image: ]廣顙，

變至三，朱誤二。坤[image: ]廣，四動成乾[image: ]顙，在頭，口上，故“[image: ]廣顙”。與震旳顙同義。震一陽，故“旳顙”。巽變乾二陽，故“廣顙”。

補　“廣”，鄭作“黄”。《釋文》。

釋曰　巽長兑少，巽變乾二陽，體乾首，在兑口上，亦“顙”象。鄭作“黄”者，“黄”、“廣”古字通。

[image: ]多白眼，

[image: ]白，離目上向，則白眼見，故“多白眼”。

釋曰　六畫卦中互離。

[image: ]近利市三倍；

變至三成坤，坤[image: ]“近”；四動乾，乾[image: ]“利”；至五成噬嗑，故稱“市”；乾三爻[image: ]“三倍”，故“[image: ]近利市三倍”。動上朱誤“土”。成震，故“其究[image: ]躁卦”。八卦諸爻唯朱誤“[image: ]”。震、巽變耳。

釋曰　噬嗑三陽爻象利三倍。

其究[image: ]躁卦。

變至五成噬嗑[image: ]市，動上成震，故“其究[image: ]躁卦”。明震内體[image: ]專，外體[image: ]躁。此上虞義。

坎[image: ]水，

宋衷曰：坎陽在中，内光明，有似於水。

[image: ]溝瀆，

虞翻曰：以陽闢坤，朱作“坎”。水性流通，故“[image: ]溝瀆”也。

[image: ]隱伏，

虞翻曰：陽藏坤中，故“[image: ]隱伏”也。

[image: ]矯揉，朱作“輮”，注同。

宋衷曰：曲者更直[image: ]矯，直者更曲[image: ]揉。水流有曲直，故“[image: ]矯揉”。

補　“矯”，一本作“撟”。“揉”，王廙同，馬、鄭、陸、王肅作“輮”。

輮，如九反，王肅奴又反，又女九反，又如又反。京作“柔”，荀作“橈”。《釋文》。

釋曰　《説文》無“揉”字，葢古祇作“柔”。柔有曲意，“輮”亦叚借字。“橈”，曲也，與“柔”聲義相近。《集解》引宋注，則字當作“揉”。《釋文》引宋云“使曲者直、直者曲[image: ]揉”，葢約文。

[image: ]弓輪，

虞翻曰：可矯輮，盧、周作“揉”。故“[image: ]弓輪”。坎[image: ]月，月在於庚[image: ]弓，在甲象輪，故“弓輪”也。

補　“輪”，姚作“倫”。《釋文》。

釋曰　“倫”，叚借字。

其於人也，[image: ]加憂，

兩陰失心[image: ]多眚，故“加憂”。

釋曰　張氏曰：“‘失’，當[image: ]‘夾’，逸象坎[image: ]心。”

[image: ]心病，

[image: ]勞而加憂，故“心病”。亦以坎朱誤“坤”。[image: ]心，坎二朱誤“三”。折坤[image: ]“心病”。此上虞義也。

釋曰　坎[image: ]心，坤體被折，病象，合之[image: ]“心病”。

[image: ]耳痛，

孔穎達曰：坎，勞卦也。又主聽，聽勞則耳痛。

釋曰　坎[image: ]耳，[image: ]疾，故“耳痛”。

[image: ]血卦，[image: ]赤，

孔穎達曰：人之有血，猶地之盧、周無“之”字。有水。“赤”，血色也。　案：案上朱少空一格。十一月一陽爻生在坎陽氣初生於黄泉，其色赤也。

其於馬也，[image: ]美脊，

宋衷曰：陽在中央，馬脊之象也。

[image: ]亟心，《釋文》：亟，紀力反，王肅去記反。

崔憬曰：取其内陽剛動，故“[image: ]亟心”也。

補　“亟”，荀作“極”，曰：“極”，中也。《釋文》。

釋曰　亟心下首薄蹄曳，皆馬勞之象。荀作“極”訓“中”，蓋謂馬之忠心於主者，與“美脊”[image: ]類，亦惟忠心，故行地无疆而不辭勞也。引而伸之，則凡中心皆坎象，不必謂馬。

[image: ]下首，

荀爽曰：水之流首卑下也。

釋曰　馬過勞則心亟而屢下其首。乾[image: ]首，在陰下，“下首”之象。

[image: ]薄蹄，

《九家易》曰：薄蹄者在下，水又趨下，趨下則流散，流散則薄，故“[image: ]薄蹄”也。

釋曰　馬歷險多勞極則蹄薄而足曳。

[image: ]曳，

宋衷曰：水摩地而行，故“曳”。

釋曰　水迫地蕩漾，曳象。

其於輿也，[image: ]多眚，

虞翻曰：“眚”，敗也。坤[image: ]大車，坎折坤體，故[image: ]車“多眚”也。

補　王廙曰：“眚”，病也。《釋文》。

[image: ]通，

水流瀆，故“通”也。

[image: ]月，

坤[image: ]夜，以坎陽光坤，故“[image: ]月”也。

補　鄭康成曰：臣象也。《文選》謝希逸《月賦》注。

釋曰　“通”，坎象之至善者。月又其本也，月象退在下者，蓋不敢敵日之義。坎在離前，水可先火，月不可先日，退在下，所以明君臣之義歟。

[image: ]盜。

水行潛竊，故“[image: ]盜”也。

釋曰　此坎象之至不善者。水火能生人，亦能殺人，故坎有盜象，離有折上槁之象。

其於木也，[image: ]堅多心。

陽剛在中，故“堅多心”，棘棗屬也。此上虞義也。朱脱圈。

孔穎達曰：乾、震、坎皆以馬喻，乾至健，震至動，坎至行，故皆可以馬[image: ]喻。坤則順，艮則止，巽亦順，離文明而柔順，兑柔説，皆无健，故不以馬[image: ]喻也。唯坤卦《彖》盧、周無“彖”字。“利牝馬”，取其行不取其健，故曰“牝”也。坎亦取其行不取其健，皆外柔，故[image: ]“下首”、“薄蹄”、“曳”也。

釋曰　震、坎皆得乾氣而動行，故有馬象。坤之“牝馬”，則取與乾合德也。沖遠用王弼義，未達取象之指。

離[image: ]火，

崔憬曰：取卦陽在外，象火之外照也。

[image: ]日，

荀爽曰：陽外光也。

[image: ]電，

鄭玄曰：取火明也。久明似日，暫明似電也。

[image: ]中女，

荀爽曰：柔在中也。

[image: ]甲[image: ]，

虞翻曰：外剛，故“[image: ]甲”。乾[image: ]首，巽繩貫甲而在首上，故“[image: ][image: ]”。“[image: ]”，兜鍪也。

釋曰　張氏曰：“巽象半見於乾上，中貫之。”

[image: ]戈兵，

乾[image: ]金，離火斷乾，燥而鍊之，故“[image: ]戈兵”也。

其於人也，[image: ]大腹，

象日常滿，如妊朱作“姙”。身婦，故“[image: ]大腹”。乾[image: ]“大”也。

釋曰　張氏曰：“離者陰之受陽，故象妊身婦。‘其於人’，亦謂乾也，腹有乾，故‘大’。”

[image: ]乾卦，

火日熯燥物，故“[image: ]乾卦”也。

補　鄭康成曰：“乾”，當[image: ]“幹”，陽在外能幹正也。

“乾”，董作“幹”。並《釋文》。

釋曰　离者陰麗陽，故取陽能幹正之義。《易》道主陽，坎[image: ]血卦，陰凝陽也。離[image: ]幹卦，陽正陰也。虞讀如字，“日以烜之”之義。張氏曰：“坎[image: ]乾精，离[image: ]乾氣。”

[image: ]鼈，[image: ]蟹，[image: ]蠃，[image: ]蚌，[image: ][image: ]，

此五者，皆取外剛内柔也。

補　鄭康成曰：骨在外。《周禮·攷工記·梓人》疏。

“鼈”，本又作“鱉”。“蠃”，京作“螺”，姚作“蠡”。“蚌”，本又作“蜯”。《釋文》。

釋曰　“蠃”，本“蜾蠃”字，“蠃蚌”字亦用之。李氏富孫曰：“《眾經音義》云：‘螺，古文蠃，蠡本[image: ]蟲齧木中，又與螺通。’《文子》曰：‘聖人法蠡蚌而閉户。’‘蜯’者，‘蚌’之俗。”

其於木也，[image: ]折朱作“科”。上槁。盧、周作“稾”。

巽木在離中，體大過死。巽蟲食心，則“折”也。蠹蟲食口木，故“上槁”。盧作“稾”、周作“槀”。或以離火燒巽，故“折上朱誤“於折”。槁”。以下兩“槁”字盧、周作“稾”。此上虞義。

宋衷曰：陰在内則空中，木中空則上科槁也。

補　“折”，諸家皆作“科”。“槁”，鄭作“槀”。《釋文》。曰：“科上”者，陰在内[image: ]疾。《漢上易》。

或本“槁”作“稿”，干作“熇”。《釋文》。

釋曰　六畫卦離互巽，巽[image: ]風主蟲，蟲食木心，則折傷於中，而枝條之上枯槁。注云“蠹蟲食口木”，句有倒字，當云“蠹蟲口食木”，六畫卦互兑[image: ]口也。“折”，諸家皆作“科”，訓“空”，木有蟲而病，故中空而上槁，鄭、宋義大同。“槁”，《説文》作“槀”，“槀”，正字；“稿”，叚字。干作“熇”，謂火氣過甚，旱熯如焚而木萎也。離時木盛長而象折上槁者，著陰生也。坎時木盡落而象堅多心者，著陽在中也。君子尚消息，見微知著，震陽出則反生而[image: ]旉矣。

艮[image: ]山，

宋衷曰：二陰在下，一陽在上。陰[image: ]土，陽[image: ]木，土積於下，木生其上，山之象也。

釋曰　惠氏曰：“坤[image: ]土，陽止坤上，故[image: ]山。”

[image: ]徑路，

虞翻曰：艮[image: ]山中徑路。震陽在初，則[image: ]大塗，艮陽小，故“[image: ]徑路”也。

補　鄭康成曰：田閒之道曰徑路。艮[image: ]之者，取山閒鹿兔之蹊。《初學記》二十四。

王廙曰：物始，故“[image: ]徑路”。《御覽》百九十五。

釋曰　艮成終即成始，氣漸正月，在震前，陽通而尚微，故“[image: ]徑路”。

[image: ]小石，

陸績曰：艮，剛卦之小，故“[image: ]小石”者也。

補　《春秋説題辭》曰：《周易》“艮[image: ]山[image: ]小石”，石，陰中之陽，陽中之陰，陰精補陽，故山含石。

釋曰　“石”，土之陽也。

[image: ]門闕，

虞翻曰：乾朱作“艮”。[image: ]“門”，艮陽在門外，故“[image: ]門闕”。兩小山，“闕”之象也。

釋曰　張氏曰：“乾三，故門外。艮下二偶[image: ]兩小山。”

[image: ]果蓏，

宋衷曰：木實謂之“果”，草實謂之“蓏”。桃李瓜瓞之屬，皆出山谷也。

補　馬融曰：“果”，桃李之屬。“蓏”，瓜瓠之屬。

“果蓏”，京本作“果墮”之字。並《釋文》。

釋曰　乾[image: ]木果，艮得乾上，故[image: ]“果蓏”。京假“墮”[image: ]“蓏”。李氏富孫曰：“《史記·貨殖傳》‘果陏蠃蛤’，《漢·食貨志》作‘果蓏’。‘陏’當即‘隋’之省，《詩·氓》傳釋文云‘隋，字又作墮，隋、蓏音相近’。京作‘墮’，即《史記》‘陏’字。”

[image: ]閽寺，《釋文》：寺，如字，徐音侍。

宋衷曰：閽人主門，寺人主巷，艮[image: ]止，盧誤“主”。此職皆掌禁止者也。

補　“寺”，亦作“[image: ]”。《釋文》。

釋曰　“[image: ]”，俗字，見《集韻》。

[image: ]指，

虞翻曰：艮手多節，故“[image: ]指”。

補　或稱鄭本作“[image: ]小指”。《晁氏易》。

[image: ]拘，

虞翻曰：指屈伸制物，故“[image: ]拘”。“拘”，舊作“狗”，上已[image: ]“狗”，字之誤。

補　今本“拘”作“狗”。

[image: ]鼠，

虞翻曰：似狗朱作“[image: ]”。而小，在坎穴中，故“[image: ]朱脱“[image: ]”字。鼠”，晉九四是朱脱“是”字。也。

釋曰　艮有坎半象，晉九四體艮坎。

[image: ]黔喙之屬，《釋文》：黔，其廉反，徐音禽，王肅其嚴反。喙，況廢反，徐丁遘反。

馬融曰：“黔喙”，肉食之獸，謂豺狼之屬。“黔”，黑也，陽玄在前也。

補　“黔”，鄭作“黚”，《釋文》。《音訓會通》云：“陸作黚，竝注文二句，皆[image: ]陸注。”曰：謂虎豹之屬貪冒之類，《釋文》、《漢上易叢説》。取其[image: ]山獸。《漢上易叢説》。

《説文》：“黔”，黎也，《易》曰“[image: ]黔喙”。“黚”，淺黄黑也。

釋曰　“黔”“黚”聲義皆相近。黄、黑皆坤色，陰開在乾首下，是“喙”。《音訓》引《釋文》“喙”作“[image: ]”，别體字。

其於木也，[image: ]堅盧、周無“堅”字。多節。

虞翻曰：陽剛在外，故“多節”，松柏之屬。

補　一本無“堅”字。《釋文》。

釋曰　陸但云“一本無堅字”，不云“虞本”，注述經省耳。

兑[image: ]澤，

虞翻曰：坎水半見，故“[image: ]澤”。

宋衷曰：陰在上，令下溼，朱、盧作“濕”。故“[image: ]澤”也。

[image: ]少女，

虞翻曰：坤三索，位在末，故“少”也。

[image: ]巫，

乾[image: ]神，兑[image: ]通，與神通氣，女故“[image: ]巫”。

釋曰　兑息即乾，故與神通氣。兑亦[image: ]通者，澤水流通，又山澤通氣也。

[image: ]口舌，

兑[image: ]朱作“得”。震聲，故“[image: ]口舌”。

釋曰　張氏曰：“震以陽[image: ]聲，息兑，故兑[image: ]震聲。”

[image: ]毁折，

二折震足，故“[image: ]毁折”。

[image: ]附決，《釋文》：決，如字，徐音穴。

乾體未朱、盧作“末”。圜，故“附決”也。

釋曰　張氏曰：“乾陽至二，陰猶附之，故‘乾體未圜’，當決而去之也。”

其於地也，[image: ]剛鹵，

乾二陽在下，故“剛”；澤水潤下，故鹹。此上虞義。朱脱圈。

朱仰之曰：取金之剛不生也。剛鹵之地不生物，故“[image: ]剛鹵”者也。

釋曰　鹵，西方鹹地也。

[image: ]妾，

虞翻曰：朱脱此三字。三少女位賤，故“[image: ]妾”。

[image: ]羔。

“羔”，女使，皆取位賤，故“[image: ]羔”。舊讀以震“駹”朱誤“駀”。[image: ]“龍”，艮“拘”[image: ]“狗”，兑“羔”[image: ]“羊”，皆已見上，此[image: ]再出，非孔子意也。震已[image: ]長男，又言長子，謂以當繼世守宗廟主祭祀，故詳舉之。三女皆言長、中、少，明女子各當外成，故别見之，此其大例者也。此上虞義。

補　“羔”，今本作“羊”，或稱鄭作“陽”，曰：此陽謂臧云“當作讀”。[image: ]《音訓》無“[image: ]”字。養。无家女行賃炊爨，今時有之，賤於妾也。《晁氏易》、《漢上易》。羊，當[image: ]“養”。女使。《周易玩辭》。

此六子依求索而[image: ]次第也。本亦有以三男居前，三女後從。《釋文》。

釋曰　“養”，厮養也。臧氏庸云：“虞作‘羔’，注‘[image: ]女使’，義與鄭同，亦當作‘養’。虞云‘舊讀[image: ]羊，已見上，此[image: ]再出，非孔子意也’。使作‘羔’[image: ]小羊，仍再出矣。葢舊讀[image: ]‘羊’，及鄭本作‘陽’，皆聲近之譌。《釋文》載虞本[image: ]‘羔’，則‘養’字之脱其下半耳。”案：本或以三男在前三女在後，與上節次第不合，非是。

《釋文》云：“荀爽、《九家》，《集解》本乾後更有四，‘[image: ]龍[image: ]直[image: ]衣[image: ]言’。巛後有八，‘[image: ]牝[image: ]迷[image: ]方[image: ]囊[image: ]裳[image: ]黄[image: ]帛[image: ]漿’。震後有三，‘[image: ]王[image: ]鵠[image: ]鼓’。巽後有二，‘[image: ]楊[image: ]鸛’。坎後有八，‘[image: ]宫[image: ]律[image: ]可[image: ]棟[image: ]叢棘[image: ]狐[image: ]蒺蔾[image: ]桎梏’。離後有一，‘[image: ]牝牛’。艮後有三，‘[image: ]鼻[image: ]虎[image: ]狐’。兑後有二，‘[image: ]常[image: ]輔頰’。記之於此。”(2)

周易序卦

據此，則“上下經”、“繫辭上下傳”李氏原本皆當標題篇目，但“繫辭上下”或不題“傳”字耳。

上篇(3)

有天地，然後此下朱衍“有”字。萬物生焉。

干寶曰：物有先天地而生者矣。今正取始於天地，天地之先，聖人弗之論也。故其所法象，必自天地而還。此下朱衍圈。《老子》曰：“有物混成，先天地生，吾不知其名，强字之曰道。”《上繫》曰：“法象莫大乎天地。”此下朱亦衍圈。《莊子》曰：“六合之外，聖人存而不論。”《春秋穀梁傳》曰：“不求知所不可知者，智也。”而今後世浮華之學，强支離道義之門，求入虚誕之域，以傷政害民，豈非讒盧誤“纔”。説殄行，大舜之所疾者乎！

釋曰　易有太極，即乾也。分[image: ]天地，則以乾象天以坤象地，言天地而太極在其中，即乾坤之元也。極者中之道，元者善之長，天地之大德，所以生萬物也。干氏此説，[image: ]當時邪説誣經清談誤國者痛下鍼砭，其義甚正。

盈天地之閒者唯萬物，故受之以屯。屯者，盈也。

荀爽曰：謂陽動在下，造生萬物於冥昧之中也。

釋曰　陽盈而動，物生之本也。

屯者，萬物之始生也。“物”上盧、周有“萬”字。

韓康伯曰：屯剛柔始交，故[image: ]“萬物之始生也”。朱脱圈。

崔憬曰：此仲尼序文王次卦之意。不序乾坤之次者，以一生二，二生三，三生萬物，則天地次第可知，而萬物之先後宜序也。萬物之始生者，言剛柔始交，故萬物資始於乾而資生於坤也。

補　王肅曰：“屯剛柔始交而難生”，故[image: ]物始生也。

盧氏曰：物之始生，故屯難。並《正義》。

釋曰　屯之字象草木初生屯然而難，故[image: ]物之始生。

物生必蒙，故受之以蒙。蒙者，蒙也，盧、周無此二字。物之穉也。朱脱“也”字。

崔憬曰：萬物始生之後，漸以長穉，故言“物生必蒙”。

鄭玄曰：“蒙”，幼小之貌。齊人謂“萌”[image: ]“蒙”也。

補　“穉”，本或作“稚”。《釋文》。

物穉不可不養也，故受之以需。需者，飲食之道也。

荀爽曰：坎在乾上，中有離象，朱誤“蒙”。水火交和，故[image: ]“飲食之道”。

鄭玄曰：言孩穉不養，則不長也。

飲食必有訟，故受之以訟。

韓康伯曰：夫有生則有資，有資則爭興也。

鄭玄曰：“訟”，猶爭也。言飲食之會恒多爭也。

補　僧一行曰：孟喜序卦曰：“陰陽養萬物，必訟而成之。君臣養萬民，亦訟而成之。”程迥《古占法》。

釋曰　民之失德，乾餱以愆，豢豕[image: ]酒，獄訟滋繁，故“飲食必有訟”。孟氏謂陰陽相摩蕩，萬物乃成，君臣之義獻可替否，萬民乃濟，然恐非本義。

訟必有眾起，故受之以師。師者，眾也。

《九家易》曰：坤[image: ]眾物，坎[image: ]眾水，上下皆眾，故曰“師”也。凡制軍，萬有二千五百人[image: ]軍，天子六軍，大國三軍，次國二軍，小國一軍。軍有將，皆命卿也。二千五百人[image: ]師，師帥皆中大夫。五百人[image: ]旅，旅帥皆下大夫也。

崔憬曰：因爭必起相攻，故“受之以師”也。

眾必有所比，故受之以比。

韓康伯曰：眾起而不比，則爭无息，必相親比而後得甯也。

釋曰　百人無主，不散則亂。上聖卓然先行博愛敬讓之道者，天下從而歸之，故“眾必有所比”。

比者，比也。比必有所畜，故受之以小畜。

韓康伯曰：比非大通之道，則各有所畜以相濟也。由比而畜，故曰“小畜”而不能大也。

補　“畜”，本又作“蓄”，下及《雜卦》同。《釋文》。

釋曰　眾既親比，則當勞來安集以畜之。“畜”，聚也，養也。比必有所畜，既庶而富之也。以財養人，所畜猶小，故曰“小畜”。“天地之大德曰生”，屯、蒙之事也。“聖人之大寶曰位，何以守位曰仁”，師、比之事也。“何以聚人曰財”，小畜也。“理財正辭禁民[image: ]非曰義”，履而泰也。韓康伯本王弼説，殊乖經義。

物畜然後有禮，故受之以履。履者，禮也。朱無此四字。

韓康伯曰：此下朱有“履禮也”三字。禮所以適時用也，故既畜則須用，有用則朱、盧無“則”字。須禮也。

補　唐石經無“履者禮也”四字，王弼《略例》引有，注疏本誤入韓注之首。

釋曰　倉廩實而知禮節，衣食足而知榮辱，物畜然後有禮，既富而教之也。惠氏據《略例》補“履者禮也”四字，是今從之。

履而泰，盧、周無“而泰”二字。然後安，故受之以泰。泰者，通也。

荀爽曰：謂乾來下降，以陽通陰也。

姚信曰：安上治民，莫過於禮，有禮然後泰，泰然後安也。

補　或稱鄭本無“而泰”二字。《晁氏易》。

釋曰　履以和行，嘉會禮同，由亨而貞，成既濟定，故履而泰然後安。姚注明有“而泰”二字，未可輒删，晁稱鄭本恐係字脱。

物不可以終通，故受之以否。

崔憬曰：物極則反，故不終此下朱、盧有“泰”字。通而否矣，所謂“城復于盧、周作“於”。隍”。

釋曰　天下之生，一治一亂，物不可以終通，勢不能也，此聖人之所憂患也。

物不可以終否，故受之以同人。

韓康伯曰：否則思通，人人同志，故可出門同人，不謀而合。

釋曰　否而不反泰，則乾坤或幾乎息矣，惡乎可！否者，不通也，不通也者，不同也。否受以同人，反泰之道也。

與人同者物必歸焉，故受之以大有。

崔憬曰：以欲從人，人必歸己，所以成大有。

釋曰　同乎人者人亦同之，君子通天下之志，則所有大矣。

有大者盧、周作“有”。不可以盈，故受之以謙。

崔憬曰：富貴而下似脱“盈”字。自遺其咎，故“有大者不可盈”，當須謙退，天之道也。

補　或稱鄭本作“有大有”。《晁氏易》。

釋曰　有大而盈，則亢而有悔，同者復異，而大非所有矣，故“不可以盈”。下云“有大而能謙”，正承此文。晁稱鄭本作“有大有”，葢字誤，不得以下文“有无妄”[image: ]例。

有大而能謙必豫，故受之以豫。

鄭玄曰：言同既大而有謙德，則於政事恬豫。以下三“豫”字朱皆作“逸”。雷出地奮豫，豫行出而喜樂之意。

釋曰　張氏曰：“同既大，綜上同人、大有而言。”案：有大而能謙，則始於憂勤，終於逸樂，故必豫。

豫必有隨，故受之以隨。

韓康伯曰：順以動者，眾之所隨也。

補　鄭康成曰：喜樂而出，人則隨從。《孟子》曰“吾君不游，吾何以休。吾君不豫，吾何以助”，此之謂也。

王肅曰：歡豫，人必有隨。並《正義》。

釋曰　與民同樂，鼓之舞之，人必隨從。

以喜隨人者必有事，故受之以蠱。蠱者，事也。

《九家易》曰：子行父事，備物致用而天下治也。備物致用，立成器以[image: ]天下利，莫大于聖人。子脩周作“修”。聖道，行父之事，以臨天下，無[image: ]而治。

釋曰　姚氏曰：“庶民子來則萬事舉。”案：蠱自泰來，承豫隨之后，故《九家》以守成繼體之君能脩父事言。已壞而飭之，與未亂而防之，其[image: ]善述人之事一也。

有事然後可大，故受之以臨。臨者，大也。

荀爽曰：陽稱“大”，謂二陽動升，故曰“大”也。

宋衷曰：事立功成，可推而大也。

補　“然後”，今本作“而後”。

釋曰　有功則可大，以陽臨陰。二升五，大君之宜，故“可大”。

物大然後可觀，故受之以觀。

虞翻曰：臨反成觀，二陽在上，故“可觀”也。

崔憬曰：言德業大者，可以觀政於人也。

釋曰　臨反成觀，大觀在上，以乾陽觀示坤民，大理物博，故“可觀”。

可觀而後有所合，故受之以噬嗑。嗑者，合也。

虞翻曰：頤中有物食，故曰“合朱作“口含”。也”。

韓康伯曰：“可觀”，則異方合會也。

釋曰　容止可觀，進退可度，則其民畏而愛之，則而象之，是有所合，故觀受以噬嗑。“嗑者，合也”，噬之，去其梗化不合者也。“噬嗑，食也”，頤中有物，食之則合。

物不可以苟合而已，故受之以賁。賁者，飾也。

虞翻曰：分剛上文柔，故“飾”。

韓康伯曰：物相合，則須飾以脩周作“修”。外也。

釋曰　物之合不可茍焉而已，必有禮以飾之。然後可以羣居和壹，化成天下，故噬嗑受以賁。

致飾而後亨則盡矣，《釋文》：亨，許庚反。故受之以剥。剥者，剥也。

荀爽曰：極飾反素，文章敗，故[image: ]“剥”也。

補　“亨”，鄭許兩反，徐音向。《釋文》。

“而後”，今本作“然後”。

釋曰　飾之過則誠意衰，會通反[image: ]蒙蔽，周末文勝禮壞，下陵上替是其象。泰盡反否，浸消[image: ]剥矣。鄭讀“亨”[image: ]“享天之禄”之“享”，增飾崇麗，窮泰極侈，則享盡也。

物不可以終盡，剥窮上反下，

虞翻曰：陽四月窮上，消遘至坤者也。

釋曰　虞意謂四月乾盈，陽極乎上，消姤至剥入坤，反生乎下而出復。巳午[image: ]上，亥子[image: ]下，義似稍迂。“窮上反下”，謂陽窮剥上，則反下由坤息復耳。陽道有剥而無絶，所謂物不可以終盡也。

故受之以復。

崔憬曰：夫盧誤“天”。易窮則有變，物極則反于初，故剥之[image: ]道不可終盡，而使當[image: ]“反”。之於復也。

補　《淮南子》曰：動而有益，則損隨之，故《易》曰“剥之不可遂盡也，故受之以復”。積薄[image: ]厚，積卑[image: ]高，故君子日孳孳以成煇，小人日怏怏以至辱。《繆稱》文。

釋曰　《淮南》謂損益剥復，互相倚伏，窮上則災，反下則息。

復則不妄矣，故受之以无妄。

崔憬曰：物復其本則[image: ]誠實，故言“復則无妄”矣。朱作“也”。

釋曰　崔義本荀，讀“妄”如字。復初，元也，誠也。鄭讀“妄”[image: ]“望”，復則萬物發生，向之无所冀望者今乃无所勤望。虞讀“妄”[image: ]“亡”，謂乾陽不亡。

有无妄此下盧、周有“物”字。然後可畜，故受之以盧、周脱“以”字。大畜。

荀爽曰：物不妄者，畜之大也。畜積不敗，故“大畜”也。

補　或稱鄭本“然後”上有“物”字。《晁氏易》。

釋曰　誠者，物之終始，不誠無物。至誠盡物性則可以贊天地之化育，故“有无妄然後可畜”，畜德養民，所畜大矣。晁稱鄭本，與下“物畜然後可養”相應，似是。然不見《釋文》，亦未可定從也。

物畜然後可養，故受之以頤。頤者，養也。

虞翻曰：天地養萬物，聖人養賢以及萬民。

崔憬曰：大畜剛健，煇朱作“輝”。光日新，則可觀其所養，故言“物畜然後可養”也。

釋曰　物既畜聚，則可養賢以及萬民，故受以頤。頤養正也，大小畜之盛也。

不養則不可動，故受之以大過。

虞翻曰：人頤不動則死，故“受之以大過”。大過否卦，棺槨之象也。

補　鄭康成曰：以養賢者宜過於厚。

王肅曰：過莫大於不養。

周氏曰：“過”，過失也。並《正義》。

釋曰　頤與大過旁通，養賢宜過於厚，所謂“剛過而中，利有攸往，乃亨”，養故動而亨也。不養則不可動，陽亢入陰，姤又生下，象與頤反，陽陷陰中，否閉不可動矣，所謂“大過顛也”，故棺椁象之。二動正，則成咸，陰陽通。

物不可以終過，故受之以坎。坎者，陷朱、盧作“[image: ]”，注同。也。

韓康伯曰：過而不已，則陷没也。

釋曰　大過陽陷陰中，積坎之象。凡事過則必陷於險，故大過受以坎。

陷必有所麗，故受之以離。離者，麗也。

韓康伯曰：物極則變，極陷則反所麗。

釋曰　以天地陰陽論，則乾二、五之坤，陽陷陰中，陰乃麗之以生萬物，故“陷必有所麗”。陷者，入之深也。麗者，附麗也。乾、坤中氣交成坎、離，此咸、恒夫婦之道所取法。

下篇

有天地，

虞翻曰：謂天地否也。

釋曰　上經明乾、坤，下經明泰、否。咸、恒自泰、否來，故虞推本之。否乾上坤下，天地分而未交之象。

然後有萬物。

謂否反成泰，天地[image: ][image: ]，朱作“氤氳”。萬物化醇，故“有萬物”也。

釋曰　泰乾交於坤，天氣下降，地氣上躋，化生萬物。

有萬物，然後有男女。

謂泰已有否，否三之朱無“之”字。上反正成咸，艮[image: ]男，兑[image: ]女，故“有男女”。

釋曰　萬物形化，各以雌雄牝牡相交相生而無别。惟人之男女，自然有廉恥之知覺[image: ]萬物之靈，故“有萬物”，“然後有男女”超然别出乎其閒。虞云“泰已有否”，“有”讀“又”，否三之上成咸，男女有别，聖人先覺覺民，亨否[image: ]泰之始。

有男女，然後有夫婦。

咸反成恒，震[image: ]夫，巽[image: ]婦，故“有夫婦”也。

釋曰　男女有定偶，是謂夫婦。人道始定，萬世不易之常經，是恒也。

有夫婦，然後有父子。

謂咸上復乾成遯，乾朱脱“乾”字。[image: ]父，艮[image: ]子，故“有父子”。

釋曰　夫婦定則父子正。遯承咸恒，乾父在上，艮子在下是其象。

有父子，然後有君臣。

謂遯三復坤成否，乾[image: ]“君”，坤[image: ]“臣”，故“有君臣”也。

釋曰　父尊君道，子卑臣道，父子之道，天性也，君臣之義也。遯象父子而三變復否，乾君在上，坤臣在下，由艮子成坤臣，臣子一例也。此否遯但取兩體之象，不取消義。

有君臣，然後有上下。

否乾君尊上，坤臣卑下，天尊地卑，故“有上下”也。

釋曰　有君臣則設官分職，尊卑相承，故“有上下”。“上下”之義，在家則長幼有序，在官則長屬相統，而朋友之義亦在其中矣。

有上下，然後禮義有所錯。《釋文》：錯，七各反，徐七路反。案：“錯”，讀如“措”。

“錯”，置也。謂天君父夫象尊錯上，地婦臣子禮卑錯下，坤地道妻道臣道，故“禮義有所錯”者也。此上虞義。

干寶曰：“錯”，施也。此詳言人道三綱六紀有自來也。人有男女陰陽之性，則自然有夫婦配合之道。有夫婦配合之道，則自然有剛柔尊卑之義。陰陽化生，血體相傳，則自然有父子之親。以父立君，以子資臣，則必有君臣之位。有君臣之位，故有上下之序。有上下之序，則必禮以定其體，義以制其宜，明先王制作，葢取之於情者也。上經始於乾坤，有生之本也；下經始於咸恒，人道之首也。《易》之興也，當殷之末世，有妲己之禍；當周之盛德，有三母之功，以言天不地不生，夫不婦不成，相須之至，王教之端。故《詩》以《關雎》[image: ]國風之始，而《易》於咸、恒備論禮義所由生也。

釋曰　“有上下”則人倫備矣，故“禮義有所錯”，此亦易之大義禮之大本也。禮始於謹夫婦，天地萬物男女，夫婦之道所由起。父子君臣上下，因夫婦之道而立，故曰“君子之道，造端乎夫婦”。忠孝之本，治平之原。下經首咸，明夫婦之道，聖人重之，故備論其義。

夫婦之道不可以不久也，故受之以恒。恒者，久也。

鄭玄曰：言夫婦當有終身之義。“夫婦之道”，謂咸恒也。

釋曰　夫婦之道，謂咸也。注“恒”字，卦前引作“者”，似是。咸男下女，夫婦之始。恒，男帥女，女從男，剛上柔下，則夫婦之禮正，久長之道也。男女有定偶，壹與之齊，終身不改，正名夫婦，固[image: ]其久。昏禮明婦順成孝敬，則所以能久之道也。

物不可以終久居其所，故受之以遯。遯者，退也。

韓康伯曰：夫婦之道以恒[image: ]貴，而物之所居，不可以恒，“恒”上盧衍“不”字，周有“終”字。宜與時升降，有時而遯者也。

補　或稱鄭本作“物不可以終久於其所”。《晁氏易》。

釋曰　物無久而不變，“功成名遂身退，天之道”。

物不可以終遯，故受之以大壯。

韓康伯曰：遯君子“子”，朱、盧誤“也”。以遠小人。遯而後通，何可終邪？陽盛陰消，君子道勝也。

釋曰　能消者息，屈以求伸，遯反[image: ]大壯。大壯則止，陽道盛，止而不遯也。

物不可以終壯，故受之以晉。晉者，進也。

崔憬曰：不可終壯于陽盛，自取觸藩，宜柔進而上行，受兹錫馬。

釋曰　崔説未得傳意。大壯則止，止而不遯，亦止而未進，故大壯息卦[image: ]需。物無終需而不進之理，故受之以晉。

進必有所傷，故受之以明夷。夷者，傷也。

《九家易》曰：日在坤下，其明傷也。言晉極當降復入於地，故曰“明夷”也。

釋曰　亢則有悔，故進必有傷。聖人則用晦而明，暴主則不明而晦矣。

傷於外者必反於家，故受之以家人。

虞翻曰：晉時在外，家人在内，故反家人。

韓康伯曰：傷於外者，朱無“者”字。必反諸内矣。

釋曰　行有不得於外，必反諸其家，正家而天下定也。張氏申虞義曰：“謂離二也。離二進麗五退反居下，故晉[image: ]家人，此序卦消息也。”案：離在外而傷，由明夷而成家人，故“傷於外者必反其家”。晉與明夷言文王之事，文王蒙難而反，大釐其政，反身正家而已，敬順之至也。

家道窮必乖，故受之以睽。盧作“暌”。睽者，乖也。

韓康伯曰：室家至親，過在失節，故家人之義，唯嚴與敬，樂勝則流，禮勝則離。家人尚嚴，其弊必乖者也。

釋曰　身修而后家齊，正倫理，篤恩義，家道也，反是則窮而乖矣。

乖必有難，故受之以蹇。蹇者，難也。

崔憬曰：二女同居，其志乖而難生，故曰“乖必有難”也。

釋曰　父不慈，子不祗，兄不友，弟不恭，並后匹嫡，家人之變，天下之難所由起也。

物不可以終難，故受之以解。解者，緩也。

崔憬曰：蹇終則“來碩吉，利見大人”，故言“不可終難，故受之以解”者也。

釋曰　難久則解，故受之以解。解者，寬緩也。

緩必有所失，故受之以損。

崔憬曰：宥罪緩死，失之則僥倖，有損于政刑，故言“緩必有所失，受之以損”。

釋曰　難既解則人心怠漸至廢弛，故必有失。

損而不已必益，故受之以益。

崔憬曰：損終則弗損益之，故言“損而不已必益”。

釋曰　損益循環，損所當損，懲忿窒欲，益之道也。

益而不已必決，故受之以夬。夬者，決也。

韓康伯曰：益而不已則盈，故必“決也”。

釋曰　損上益下，民心説則能決小人。韓説非。

決必有遇，故受之以姤。姤者，遇也。

韓康伯曰：以正決邪，必有喜遇。

釋曰　決必有所至，與物相遇。陰[image: ]小人，又[image: ]民，決小人則民心應矣，故“必有遇”。姤初柔遇剛，[image: ]遽言消也。

物相遇而後聚，故受之以萃。萃者，聚也。

崔憬曰：天地相遇，品物咸章，故言“物相遇而後聚”也。

聚而上者謂之升，故受之以升。

崔憬曰：用大牲而致孝享，故順天命而升[image: ]王矣，故言“聚而上者謂之升”。

釋曰　人心所聚，必升而上之，所謂柔以時升剛也。

升而不已盧、周作“上者”。必困，故受之以困。

崔憬曰：冥升在上以消不富，則窮，故言“升而不已必困”也。

釋曰　此亦“進必有所傷”之義。

困乎上者必反下，故受之以井。

崔憬曰：困極盧作“及”。於臲卼，則反下以求安，故言“困乎上必反下”。

釋曰　此亦“傷於外者必反於家”之義。亢極則災，勞謙終吉。井在下而養不窮，上求王明，下勞民勸相，此君子反身修德之實，所謂德之地也。

井道不可不革，故受之以革。

韓康伯曰：井久則濁穢，宜革易其故。

釋曰　“井”，法也，法久則弊生，變而通之以盡利，故“不可不革”，猶井泥宜甃。

革物者莫若鼎，故受之以鼎。

韓康伯曰：“革去故，鼎取新”，既以去故，則宜制器立法以治新也。鼎，所以和齊生物成新之器也，故取象焉。

釋曰　革物莫如火化，“鼎”，火化之成功，法度之重器也。夏后鑄鼎，三代遷之，以繼天定命，所謂“鼎取新”也。

主器者莫若長子，故受之以震。震者，動也。

崔憬曰：鼎所下似脱“以”字。亨飪，朱作“烹飪”。享於朱作“于”。上帝。主此器者莫若冢嫡，以[image: ]其祭主也，故言“主器者莫若長子”。

補　鄭康成曰：謂父退居田里，不能備祭宗廟，長子當親視滌濯鼎俎。《禮記·曲禮》正義。

釋曰　“鼎”，祭器也，主祭器者莫若長子，禮貴嫡重正。天子有田，諸侯有國，大夫有采，皆長子主之以奉天地社稷宗廟祭祀之重。所以成孝敬，篤友恭，弭篡亂，保全家國天下也。故鼎受以震。震者，陽動在下，體乾元也。

物不可以終動，止之，故受之以艮。艮者，止也。

崔憬曰：震極則“征凶婚媾有言”，當須止之，故言“物不可以終動”，故“止之”也。

釋曰　動極則靜，陽起於初，至上而止，故震反[image: ]艮。

物不可以終止，故受之以漸。漸者，進也。

虞翻曰：否三進之四，巽[image: ]進也。

釋曰　靜極復動，時止則止，時行則行，故艮受之以漸，漸者進也，《彖》曰“漸之進也，女歸吉也”，言進以漸如女之歸。消息否三之四，陰進而承陽，女歸之義。巽進退，故[image: ]“進”。

進必有所歸，故受之以歸妹。

虞翻曰：震嫁兑，兑[image: ]妹。“嫁”，歸也。

釋曰　知止而進，進以漸則得所歸。女歸必有歸之者，故取震兄嫁兑妹，所以教貞一，防自專，遠别於禽獸也。

得其所歸者必大，故受之以豐。豐者，大也。

崔憬曰：歸妹者，侄娣媵，國三人，九女，[image: ]大援，故言“得其所歸者必大”也。

釋曰　物不可以終止，必進而有所歸。物皆得其所歸者必聚而成大，多助之至，天下順之也。又歸得其所，則有與立功立事而大，女得賢夫，臣得聖主是也，故歸妹受以豐。崔説失之。

窮大者必失其居，故受之以旅。

崔憬曰：諺云“作者不居”，況窮大甚而能處乎？故必獲罪去邦，羈盧作“羇”。旅於外也。

釋曰　有大者不可以盈，窮亢則災，寡助之至，親戚畔之，有天下有國之主，反[image: ]羈旅矣。又好大喜功，必取禍敗，故豐受以旅。

旅而无所容，故受之以巽。巽者，入也。

韓康伯曰：旅而无朱作“無”。所容，以巽則得所入也。

釋曰　旅而无所容，惟巽順乃可以有所入。“巽”者，順而入也。順理而入，窮大失居之反也。

入而後説之，故受之以兑。兑者，説也。

虞翻曰：兑[image: ]講習，故“學而時習之，不亦説乎”。

釋曰　順理而入，則人心説。深造以道，則己心説。虞因兑[image: ]講習，引《論語》[image: ]證，學問之道真積力久則入，入則説也。

説而後散之，故受之以涣。涣者，離也。

虞翻曰：風以散物，故“離”也。

釋曰　人心説則氣舒散，理義説心，己善亦樂人之善，己能亦樂人之能，得於心者發散在外矣，故《論語》“有朋自遠方來，不亦樂乎”，所謂“涣其羣元吉”也。兑受以涣，以陽散陰，無凝滯閉塞之患。君子學成而朋友弟子散布天下，以正人心維世道，離所以合也。

物不可以終離，故受之以節。

韓康伯曰：夫事有其節，則物之所同守而不散越也。

釋曰　離合之道相因，離而不能合，則終離而道術裂，人心散矣，惡乎可，故涣受之以節。節者，止於所當止，不使流蕩忘反也。

節而信之，故受之以中孚。

韓康伯曰：“孚”，信也。既已有節，則朱、盧無“則”字。宜信以守之矣。

釋曰　節者，一定不移之法度，如竹約，如符璽，如四時之氣候，必信以守之。

有其信者必行之，故受之以小過。

韓康伯曰：守其信者，則失貞而不諒之道，而以信[image: ]過也，故曰“小過”。

釋曰　王道成於信，君子義以[image: ]質，信以成之。有諸己之謂信，有其信者必躬行之。行過恭，喪過哀，用過儉，實德在中，矯世勵俗小過可也，故受以小過。韓説非。

有過物者必濟，故受之以既濟。

韓康伯曰：行過乎恭，禮過乎儉，可以矯世勵俗，有所濟也。

釋曰　聖人之行實過於人，過而亨以利貞，君子反經，所以濟也。大過懼其陷，小過猶可濟，此迨天之未陰雨綢繆牖户之意，故小過受以既濟。

物不可窮也，故受之以未濟終焉。

韓康伯曰：有[image: ]而能濟者，以已窮物，物窮則乖，功極則亂，其可濟乎？故“受之以未濟”。

釋曰　韓説亦非。六十四卦皆成既濟，各正性命，保合太和，乾元用九而天下治，所謂“既濟定也”。然天下之生，一治一亂，以[image: ]濟而不戒，則初吉終亂，其道窮矣。日中則昃，月盈則食，物不可窮，故受之以未濟而終。治極則亂，亂極思治，未濟則又起乾坤消息變化以成既濟。窮則變，變則通，通則久，未濟者待濟也。君子處未濟之世，隱居獨善，遯世无悶，立德立言，辯物居方，與子言孝，與臣言忠，與弟言弟，與友言信，守先王之道待後之學者，以存人道於幾希，抑亦體天地生生之大德與。

周易雜卦傳

韓康伯曰：“雜卦”者，雜糅眾卦，錯綜其義，或以同相類，或以異相明矣。

補　孟喜曰，“雜”，亂也。《釋文》。

虞翻曰：“雜卦”者，雜六十四卦以[image: ]義，其於《序卦》之外别言也。[image: ]者聖人之興，因時而作，隨其所宜，不必皆相因襲，當有損益之意也。故歸藏名卦之次亦多異，於時王道踳駮，聖人之意或欲錯綜以濟之，故次《序卦》，以其雜也。《正義》。

釋曰　孟訓“雜”[image: ]“亂”者，“亂”，如“始奏以文，復亂以武”之“亂”，樂終稱“亂”，《離騷》卒章亦稱“亂”。孔子説《易》大義既備，乃錯綜六十四卦，始於乾終於夬。諸卦次序皆變易，而乾坤在首、咸恒在中、既未濟在終不易，所以示否泰循環，禍福倚伏，撥亂反正，因時制宜，而天道人倫，百世不與民變革。循是則治，反是則亂，亂極必治，乾坤所以終古不息。經之以互卦，緯之以卦變，約羲、文之義，作韻語以終之，所謂“雜而不越”“鼓之舞之以盡神也”。互卦卦變之義，《箋釋》詳之，兹不復出。據虞注及鄭《禮運》“吾得坤乾”之注，則《歸藏》漢末猶存，鄭、虞皆見之。“坤乾”之義，其即未濟之後繼以夬之旨歟？《易》三百八十四爻，始於乾之初九，終於未濟之上九。《雜卦》始乾終夬，夬息則又成乾，《易》之道乾陽而已矣。

乾剛坤柔，

虞翻曰：乾剛當[image: ]“陽”。金堅，故“剛”。坤陰和順，故“柔”也。

釋曰　張氏曰：“八卦配五行，乾[image: ]金，古人以金象陽也。”案：金剛明，故象乾。乾金性剛，坤土性柔。

比樂師憂。

虞翻曰：比五得位建萬國，故“樂”。師三失位輿尸，朱作“屍”。故“憂”。

臨觀之意，或與或求。

荀爽曰：“臨”者，教思無窮，故[image: ]“與”。“觀”者，觀民設教，故[image: ]“求”也。

釋曰　觀不取消而取反臨，臨、觀同義，惟“或與”、“或求”異耳。臨教思無窮，陽德普施，故“與”。觀下觀而化，人心求而治，故“求”。

屯見而不失其居，蒙雜而蓍。《釋文》：見，賢遍反。

虞翻曰：陽朱、盧誤“陰”。出初震，故“見”。盤桓利居貞，故“不失其居”。蒙二陽在陰位，故“雜”。初雜[image: ]交，故“蓍”。

補　“見”，鄭如字。《釋文》。

釋曰　陽出初震，見天地之心，故“見”。時尚屯難，勿用有攸往，故“不失其居”。陰陽初雜，是其交。以亨行時中，發蒙養正，故“著”。

震，起也；艮，止也。

震陽動行，故“起”。艮陽終止，故“止”。

損益，衰盛之始也。

損泰初益上，衰之始。益朱誤“損”。否上益初，盛之始。

補　“衰盛”，諸家多作“盛衰”，鄭作“衰盛”。《釋文》。引見《音訓會通》，今《釋文》無之。

大畜，時也。无妄，災也。

大畜五之復二成臨，時舍朱作“捨”。坤二，故“時”也。无妄上之遯初，子弑父，故“災”者也。

釋曰　大畜由萃五之復二，二當升五，時舍畜德，利涉大川，則應天時行，故“時”。无妄大旱之卦，故“災”。虞氏謂无妄本遯，遯陰消陽，有艮子弑父之象，尤災之大者，故上之初成无妄，正乾元以救之。

萃聚，而升不來也。

坤眾在内，故“聚”。升五不來之二，故“不來”，之内曰來也。

釋曰　五當來之二，使二升五，若不來，則二無由升。此反其象以明人心之去，冥升之消也。人心去此則聚於彼，此之不來，乃彼之所以升也。

謙輕，而豫怡朱作“怠”。也。

謙三位朱、盧作“位三”。賤，故“輕”。豫薦樂祖考，故“怡”。“怡”，或言“怠”也。

補　“怡”，京作“治”，姚及諸家作“怠”。《釋文》。

釋曰　“輕”者，不自尊大。“怡”者，人心悦豫。天下豫而一人憂勤，故京作“治”。盛極必衰，君子知幾，思患豫防，故戒以怠。

噬嗑，食也。賁，无色也。

頤中有物，故“食”。賁離日在下，朱誤“上”。五動巽白，故“无色”也。

釋曰　賁剛柔相文，色也。文勝則質衰，故賁歸於无色，反本復始之義。離日在下見色，五動體巽白，不失其質也。

兑見，而巽伏也。

兑陽息二，故“見”，則見龍在田。巽乾初入陰，故“伏”也。

補　或稱鄭本作“兑説”。《晁氏易》。

釋曰　“見”與“伏”對，“説”與“入”對，晁所據似傳寫誤。

隨，无故也。蠱，則飾也。

否上之初，君子弗用，故“无故也”。蠱泰初上飾坤，故“則飾也”。

補　“飾”，鄭本王肅同，《釋文》今本作“飭”。

釋曰　天下隨時，當與民休息，故“无故”。“故”，事也。虞云“君子勿用”，“向晦入宴”之義。“飾”、“飭”古字通，修飾猶整飭也，非致飾於外之謂。

剥，爛也。復，反也。

剥生於姤，陽得陰孰，故“爛”。復剛反初。

釋曰　“爛”者，剥足剥辨，《參同契》所謂“剥爛肢體”。虞謂“陽得陰孰”，碩果熟而不食，所以復生。

晉，晝也。明夷，誅也。

“誅”，傷也。離日在上，故“晝也”。明入地中，故“誅也”也。此上並虞義。

干寶曰：日上中，君道明也。明君在上，罪惡必刑周作“罰”。也。

補　荀爽曰：“誅”，滅也。

陸績曰：“誅”，傷也。並《釋文》。

釋曰　晉[image: ]“晝”則明夷[image: ]“夜”，“明入地中”是也。明夷[image: ]“誅”則晉[image: ]“賞”，“康侯錫馬”是也，《傳》互文。“誅”，謂明夷于南狩，在文王則伐崇是也。虞訓“誅”[image: ]“傷”，謂明傷也。干以晉、明夷合[image: ]一義，恐未當。

并通，而困相遇也。

虞翻曰：泰初之五[image: ]坎，故“通”也。困三遇四，故“相遇也”。

釋曰　井養不窮故通。困三伏陽出，四之初，陰陽相遇，亦窮而通矣。

咸，速也。恒，久也。

相感者不行而至，故“速也”。日月久照，四時久成，故“久也”。

涣，離也。節，止也。

涣散，故“離”。節制數度，故“止”。

解，緩也。蹇，難也。

雷動出物，故“緩”。蹇險朱誤“陰”。在前，故“難”。

釋曰　雷動出物，陽氣寬緩。

睽，外也。家人，内也。

離女在上，故“外也”。家人女正位乎内，故“内”者也。

釋曰　睽離失正在外，故乖。家人離得正在内，故利女貞也。

否泰，反其類也。

否反成泰，泰反成否，故“反其類”。終日乾乾，反復朱作“覆”。之道。

釋曰　反復道則泰不反否，此聖人贊化育之本。

大壯，則止。遯，則退也。

大壯止陽，陽故“止”。遯陰消朱誤“息”。陽，陽故“退”，巽[image: ]“退”者也。

釋曰　陽壯而[image: ]陰所傷，故“止”。止而未進，非退也，遯則陽消而退矣。

大有，眾也。同人，親也。

五陽並應，故“眾也”。夫婦同心，故“親也”。

補　“眾”，荀作“終”。《釋文》。

釋曰　“終”，假借字，荀葢讀“終”[image: ]“眾”。

革，去故也。鼎，取新也。

革更，故“去”。鼎亨飪，朱作“烹餁”。故“取新也”。

釋曰　“革”，更也，故“去故”。鼎新物以養人，故“取新”。

小過，過也。中孚，信也。

五以陰過陽，故“過”。信及遯朱作“豚”。魚，故“信也”。

釋曰　五以陰過陽，過矣。然以陰麗陽，過而亨，乃得中也。中孚則無過無不及，實德在中，信於民。

豐，多故。此下朱有“也”字。親寡，旅也。

豐大，故“多”。旅无容，故“親寡”。六十四象皆先言卦，及道其指，至旅體離四焚棄之行，又在旅家，故獨先言“親寡”而後言“旅”。此上虞義。

補　眾家以“多故”絶句，荀讀“多故親”句。《釋文》。

釋曰　豐眾歸之如故舊，旅則親戚畔之。旅四體離四惡人，三百八十四爻无所容，又在旅家，故著“親寡”之文而變其例，明眾叛親離，則失位而覊旅於外，有國者不可以不慎。注“及道其指”，“及”，當[image: ]“乃”。荀義謂豐大者多親故，寡則反成旅矣。

離上，而坎下也。

韓康伯曰：火炎上，水潤下也。

小畜，寡也。履，不處也。

虞翻曰：乾四之坤初成震，一陽在下，故“寡也”。乾三之坤上成剥，剥窮上失位，故“不處”。

釋曰　虞義謂小畜由豫，豫四即乾四，乾四之坤初[image: ]復，息成小畜，一陰畜復陽，所畜少，故“寡”。履由謙息，謙三本剥上，窮亢失位，不可處，故之三成謙息履。愚謂小畜施未行，民猶貧寡，故須畜。畜道已成，富而未教猶未可安處，故必以禮[image: ]履。

需，不進也。訟，不親也。

險在前也，朱無“也”字。故“不進”。天水違行，故“不親也”。

大過，顛也。

“顛”，殞也。頂載澤中，故“顛也”。

補　鄭康成曰：自此以下，卦音《會通》作“旨”。不協，似錯亂失正，弗敢改耳。《晁氏易》。

釋曰　“頂載澤中”，“載”，當[image: ]“滅”。自此以下，卦不反對，旨與前異，故鄭疑之。多聞闕疑，説經慎重之意也。

姤，遇也，柔遇剛也。

坤遇乾也。

補　“姤”，唐石經作“遘”。

漸，女歸待男行也。

兑[image: ]女，艮[image: ]男，反成歸妹，巽成兑，故“女歸待”。艮成震乃行，故“待男行也”。

釋曰　虞義謂艮兑相配，巽即兑之反，兑女待艮男反成震[image: ]行乃歸，男行而女隨，此漸反成歸妹，與歸妹本卦象震兄嫁兑妹者異，義似稍迂。愚謂漸雖否三之四，實五使之與三易位，故女歸待男乃行。

頤，養正也。

謂養三、五，五之正[image: ]功，三出坎[image: ]聖，故曰“頤養正”，與“蒙以養正聖功”同義也。

釋曰　上與五易位，五多功。三伏陽出體坎，坎[image: ]聖。初以坤陰息陽，成既濟，六爻正，故“養正”，與蒙二養五使正反蒙[image: ]聖同義。

既濟，定也。

“濟”，成。六爻得位，“定”也。

釋曰　“濟”，成也。六爻得位，復太極本體，不易之道，故“定”。

歸妹，女之終也。

歸妹，人之終始，女終於嫁，從一而終，故“女朱脱“女”字。之終也”。

釋曰　歸妹，兑之歸魂，故“女之終”。因其終而懼不能要其終，故以“征凶无攸利”[image: ]戒。

未濟，男之窮也。

否艮[image: ]男位，否五之二，六爻失正而來下陰。未濟主月晦，乾道消滅，故“男之窮也”。

釋曰　未濟自否來，否五之二，陽入陰下，六爻失正，故“男之窮”。

夬，決也，剛決柔也。君子道長，小人道憂盧、周作“消”，注同。也。

以乾決坤，故“剛決柔也”。乾[image: ]君子，坤[image: ]小人，乾息，故“君子道長”，坤體消滅，故“小人道憂”，諭武王伐紂。自大過至此八卦，不復兩卦對説。大過死象，兩體姤夬，朱、盧作“決”。故次以姤而終於夬，言君子之決小人，故“君子道長，小人道憂”。此上虞義。

干寶曰：凡《易》既分[image: ]六十四卦，以[image: ]上下經，天人之事，各有始終。夫子又[image: ]《序卦》，以明其相承受之義。然則文王、周公所遭遇之運，武王、成王所先後之政，蒼朱作“倉”。精受命短長之期，備於此矣。而夫子又重[image: ]《雜卦》，以易其次第。《雜卦》之末，又改其例，不以兩卦反復相酬者，以示來聖後王，明道非常道，事非常事也。化而裁之此下朱有“者”字。存乎變，是以終之以夬，朱、盧作“決”。言能決斷其中，唯陽德之主也，故曰“易窮則變，通則久”。總而觀之，伏羲、黄帝皆系世象賢，欲使天下世有常君也；而堯、舜禪代，非黄、農之化，朱、均頑也；湯、武逆取，非唐、虞之跡，桀、紂之不君也；伊尹廢立，非從順之節，使太甲思愆也；周公攝政，非湯、武之典，成王幼年也。凡此皆聖賢所遭遇異時者也。夏政尚忠，忠之弊野，故殷自野以教敬；敬之弊鬼，故周自鬼以教文；文弊薄，故春秋關盧、周作“閲”。諸三代而損益之。顔回問[image: ]邦，子曰“行夏之時，乘殷之輅，服周之冕”。弟子問政者數矣，而夫子不與言三代損益，以非其任也。回則備言王者之佐，伊尹之人也，故夫子及之焉。是以聖人之于天下也，同不是，異不非，百世以俟聖人而不惑，一以貫之矣。

補　或稱鄭本“憂”作“消”。《晁氏易》。

釋曰　夬以剛決柔，君子道長則小人道消。云“憂”者，“无號終有凶”，以戒小人，望其憂而能革面也。虞氏以“武王伐紂”説“剛決柔”，舉一隅言之。舜之放四凶，孔子之去少正卯，皆是也。又言“大過兼體遘夬”，張氏曰：“注唯言始遘終夬，不言其次，以君子決小人之義推之。遘小人始，漸小人之行。頤君子之始，既濟君子之成。歸妹陰終，未濟陽窮也。”干氏謂周家事業期運皆注於《易》，然文王作《易》，乃萬世之經，非一代之書。惟三分服事，[image: ]臣止敬，視民如傷，則情見乎辭耳。“湯、武逆取”，亦秦漢閒語，與革《彖傳》“順天應人”之義不合。惟論化裁通變之道，則卓乎得《易》之大義。“春秋關諸三代”，“關”，通也，春秋尊周而通三統，因時制宜以救衰弊。顔淵問[image: ]邦，夫子以魯禮之盡善者語之，立萬世神化宜民之準，即周公“思兼三王”之意。《雜卦》本文王繫辭互卦之法錯綜六十四卦，其次與《序卦》不同而義則一。未濟之後繫以夬，猶删《詩·國風》殿《豳》之意。子曰“文王既没，文不在兹乎”，又曰“天下有道，丘不與易也”，處未濟之世，而思所以濟之。吾於此見聖人吉凶與民同患之心，而信乾坤之終古不息也。

附鄭注零文無所附者三事：

命，所受天命也。《文選》曹子建《贈白馬王彪詩》注。或當在“窮理盡性以至於命”下，或曰“樂天知命”注。

事之以牛羊。《詩·緜》正義説太王事引此。

行誅之後致太平。《詩·周頌譜》正義。



(1)　點校案：“《繫》白”，“白”似當[image: ]“曰”。

(2)　點校案：此節注文本在“第六章”章題下，章題注文本當與章題一併前置，然視此注文有補充之義，故仍保留在《説卦傳》末。

(3)　點校案：原题在《序卦》上篇末尾，题为“右上篇”，今前置，去掉“右”字，作“上篇”。章题“下篇”亦作如此处理。

